an) 
Colecţia Preot prof. univ. dr. 
pie ENE BRANIȘTE 


TEOLOGIE (ORTODOXĂ 


LITURGICA 


SPECIALĂ 


| BASILICA 


[ E BUCURESTI 
2016 


LITURGICA SPECIALĂ 


Preot Prof. Univ. DP Ene BRANIȘTE 


LITURGICA SPECIALĂ 


Ediţie revizuită şi completată de 
Pr. Prof. Dr. Nicolae D. NECULA şi 
de Arhim. Asist. Dr. Chiril LOVIN 


Volum publicat cu binecuvântarea 
Preafericitului Părinte 


DANIEL 


Patriarhul Bisericii Ortodoxe Române 


BASILICA 
București —- 2016 


COLECȚIA CURSURI, MANUALE 
ȘI COMPENDII DE TEOLOGIE ORTODOXĂ 


Editor: 
Pr. Mihai HAU 


Redactor coordonator: 
Pr. Cristian ANTONESCU 


Redactor: 
Mihai GRIGORAŞ 


Layout şi copertă: 
Daniela Gabriela Pascu 


Descrierea CIP a Bibliotecii Naţionale a României 
BRANIȘTE, ENE 

Liturgica specială / pr. prof. univ. dr. Ene Branişte; rev. şi completată de 
pr. prof. dr. Nicolae D. Necula şi arhim. asist. Chiril Lovin; volum publicat 
cu binecuvântarea Prefericitului Părinte Daniel, Patriarhul Bisericii 
Ortodoxe Române. - Bucureşti: Basilica, 2016 

ISBN 978-606-29-0089-2 


]. Necula, Nicolae D. (ed.) 
II. Chiril Lovin, arhimandrit (ed.) 


264 


O Editura BASILICA - 2016 
ISBN 978-606-29-0089-2 


www.editurapatriarhiei.ro 
editura apatriarhia.ro 


CUVÂNT ÎNAINTE 


Cu Înalta binecuvântare a Preafericitului Părinte Daniel, Patriarhul 
Bisericii OBtodoxe Române, apare la Editura Basilica a Patriarhiei 
Române o nouă ediţie a Liturgicii speciale, manual pentru uzul studen- 
ților teologi, alcătuit de ilustrul dascăl de teologie Pr. Prof. Univ. Dr. 
Ene Branişte. Materia cuprinsă în acest volum este predată studenţilor 
teologi din anul al IV-lea, în cadrul disciplinei Teologie Liturgică. 

Volumul de față a fost elaborat de autor în anii de maturitate și de 
maximă afirmare științifică, astfel încât el reprezintă un curs complet, 
elaborat după programa analitică aprobată de Sfântul Sinod al Bisericii 
Ortodoxe Române, reprezentând tot ceea ce are literatura liturgică 
românească mai bun în acest domeniu. Niciuna dintre temele mari ale 
disciplinei nu lipseşte din acest curs. La acestea au fost adăugate zeci 
de studii, documentare și recenzii elaborate de învățatul profesor şi 
de ucenicii săi. Aşadar, manualul de faţă îndeplineşte toate exigenţele 
ştiinţifice şi academice specifice unui tratat universitar, Părintele Prof. 
Dr. Ene Branişte fiind recunoscut pentru acribia științifică şi metoda sa 
de lucru exemplare. Planul bine conturat, stilul academic, exprimarea 
literară de excepţie, documentaţia detaliată sunt caracteristicile de bază 
ale volumului. 

În aceste condiţii, este de la sine înţeles că editorii acestui text s-au 
ostenit numai cu efectuarea de corecturi minore, impuse, pe de o parte, 
de noile reguli ortografice şi semantice, iar pe de altă parte, de cerinţele 
actuale ale cultului, care, la momentul redactării manualului, fie erau în 
stadiu de discuţie (de exemplu, slujba de binecuvântare pentru „Cununia 

CUVÂNT ÎNAINTE 


de platină” sau „de diamant” — v. p. 531 —, practica înmormântării prun- 
cilor nebotezaţi — v. p. 630 - sau practica înmormântării sinucigașilor, 
care a primit noi precizări prin Hotărârea 9973/2015 a Sfântului Sinod 
al Bisericii Ortodoxe Române — v. p. 635), fie nu erau de actualitate (cum 
este cazul persoanelor incinerate din propria voinţă, pentru care s-a făcut 
precizarea că Biserica nu săvârşeşte nicio slujbă de pomenire, potrivit 
Hotărârii 4529/2012 a Sfântului Sinod al Bisericii Ortodoxe Române). 
Un proces important în demersul de editare a volumului 1-a reprezentat 
actualizarea trimiterilor la noile cărți de cult apărute la Editura Insti- 
tutului Biblic şi de Misiune Ortodoxă în ediţii diortosite și uniformiza- 
te. În paralel au fost păstrate trimiterile la ediţiile anterioare, facilitând 
astfel studiul comparativ al evoluţiei cultului şi al cărţilor de slujbă, în 
special în cazul rânduielii Sfintei Liturghii. Nu în ultimul rând, biblio- 
grafia a fost completată cu unele dintre cele mai importante lucrări de 
specialitate apărute în ultimele două decenii în țară şi în străinătate. 
Nădăjduim că acest volum va reprezenta un veritabil instrument 
de lucru pentru studenţii și profesorii Facultăţilor de Teologie, dar și 
un ajutor în activitatea pastoral-misionară a preoţilor Bisericii noastre. 


Pr. Prof. Dr. Nicolae D. NECULA 

Si = Confer (compară cu) 
OFM = Ordo Fratrum Minorum 
OP = Ordo Praedicatorum 
OSB = Ordo Sancti Benedicti 


S] = Societas Jesu 


PARTEA ÎNTÂI 


INTRODUCERE 
ÎN LITURGICA SPECIALĂ 


CAPITOLULI 


LITURGICA SPECIALĂ CA DISCIPLINĂ 
DE ÎNVĂŢĂMÂNT TEOLOGIC 


I.1. Obiectul sau materia de studiu a Liturgicii speciale 


A doua parte a cursului de Liturgică se intitulează Liturgica specială. 
Ea se ocupă cu studiul special, sistematic şi amănunțit al unităţilor cultu- 
lui divin public ortodox, pe care le numim de obicei slujbe religioase sau 
servicii bisericeşti. 

Acestea vor fi prezentate dintr-un întreit punct de vedere: tipiconal, 
istoric şi exegetic. Vom descrie, mai întâi, rânduiala sau înfățișarea lor, așa 
cum o găsim în Tipic sau în alte cărţi de slujbă (Liturghier, Molitfelnic, 
Ceaslov, Catavasier ş.a.) şi cum se oficiază în biserici. În al doilea rând, ne 
vom ocupa de istoria lor, mai precis de modul cum au luat naştere şi cum 
au evoluat de-a lungul vremii, cu diferitele forme sau înfățișări pe care 
le-au avut în trecut și cu modificările (adăugirile, dezvoltările, prescurtă- 
rile) survenite treptat în rânduiala lor, până la forma pe care o au astăzi; 
însă informaţiile de această natură, privind istoria sfintelor slujbe, vor fi 
prezentate cât mai pe scurt, în măsura în care ele vor fi absolut necesare 
pentru lămurirea acelor rituri și ceremonii din ritualul actual al servicii- 
lor divine, care nu pot fi înțelese exact fără cunoașterea trecutului, a origi- 
nii şi a evoluţiei lor. În al treilea rând, vom expune interpretarea, tâlcuirea 
sau explicarea ritualului sfintelor slujbe, arătând rostul sau scopul pen- 
tru care au fost introduse în uzul liturgic al Bisericii diferitele rugăciuni, 
imne, rituri și ceremonii de cult, nevoile cărora ele corespund în evoluţia 

pietăţii sau a vieţii religioase creştine, precum şi sensurile diferite (isto- 
rico-simbolice, doctrinare, mistico-eshatologice), care li s-au atribuit de 
către tâlcuitorii cultului, prin punerea lor în legătură cu istoria sfântă 
a mântuirii, cu dogma sau învăţătura de credință creștină ortodoxă, cu 
doctrina despre sfârşitul lumii şi viaţa viitoare etc. 


[.2. Izvoarele Liturgicii speciale 


Izvoarele pe care le vom folosi în această parte a cursului nostru vor fi, 
mai întâi, cărțile de cult, indispensabile pentru partea descriptivă a rându- 
ielii sfintelor slujbe. Vom lua, desigur, ca normative pentru aceasta, edițiile 
cele mai noi ale cărților de slujbă folosite azi în Biserica Ortodoxă Română; 
vom apela și la cărțile folosite în celelalte Biserici ortodoxe (greacă, rusă 
etc.), numai atunci când va fi nevoie, spre a semnala unele practici, rituri 
sau rânduieli deosebite de cele din Biserica noastră. Vom indica, de aseme- 
nea, în măsura în care va fi necesar, şi diferitele variante de practică, mai 
importante, din diferitele regiuni (eparhii) ale Bisericii Ortodoxe Române, 
spre a desprinde concluziile care se impun în vederea uniformizării cultului. 

Pentru expunerea istorică a sfintelor slujbe (originea, dezvoltarea şi 
evoluţia rânduielii lor) vom face apel la toate informaţiile pe care ni le 
oferă, în acest sens, diferitele documente și izvoare liturgice: manuscri- 
sele și ediţiile vechi ale cărților de slujbă, colecţiile de texte liturgice vechi, 
editate mai ales în Apus din secolul al XV-lea înainte!, vechile Rânduieli 
bisericești din secolele IV-V, canoanele Sfinților Părinţi şi ale Sinoadelor 
Ecumenice şi locale, rânduielile monahale, tâlcuirile liturgice din litera- 
tura patristică şi bizantină ş.a. 

Cât priveşte expunerea exegetică a serviciilor religioase, adică expli- 
carea sau tâlcuirea lor, ea se va întemeia în primul rând pe comentariile 
sau fâlcuirile liturgice clasice, din epoca patristică și bizantină; ceea ce 
au spus Părinţii şi Scriitorii Bisericeşti din secolele I-XV (Sf. Chiril al 


! Vezi capitolul despre Literatura liturgică, în Pr. Ene BRANIȘTE, Liturgica generală, cu 
noțiuni de artă bisericească, arhitectură şi pictură bisericească, vol. 1, Ed. Basilica, Bucureşti, 
2015, p. 37 ș.u. 

Ierusalimului, Sf. Ambrozie al Mediolanumului, Sf. Maxim Mărturisito- 
rul, Sf. Gherman al Constantinopolului, Sf. Nicolae Cabasila, Sf. Simeon 
al Tesalonicului ş.a.) în domeniul interpretării cultului rămâne pentru 
noi normativ, deoarece numai în această perioadă se poate vorbi de o 
exegeză originală a cultului ortodox. Interpretările și părerile personale 
ale unora dintre teologii ortodocși de mai târziu (după căderea Constan- 
tinopolului sub turci), care se ocupă cu tâlcuirea cultului - Nicolae Vul- 
garis, Meletie Sirigul (secolul al XVII-lea), Arhiepiscopul rus Veniamin 
Krasnopievkov (secolul al XVIII-lea) —, vor fi luate în considerare numai 
în măsura în care ele aduc contribuţii noi, de un real folos în dezvoltarea 
literaturii mistagogice ortodoxe. 


1.3. Metoda folosită 


Metoda pe care o vom folosi în redactarea acestei părți din cursul nos- 
tru va fi o îmbinare a metodei descriptive cu cea istorică şi exegetică, potri- 
vit celor trei aspecte sau puncte de vedere din care vom prezenta materia 
tratată. Fără îndoială, în expunerea tipiconală a serviciilor divine va pre- 
domina metoda descriptivă (expozitivă); în expunerea privitoare la istoria 
sfintelor slujbe vom face uz de metoda interpretării istorice, iar când va fi 
vorba despre tâlcuirea sau explicarea lor, vom folosi metoda exegetică. 

În general, cele trei aspecte sub care vom trata serviciile divine (tipico- 
nal, istoric şi exegetic) vor fi expuse separat, pe rând. Spre deosebire de alți 
liturgiști (Pr. Vasile Mitrofanovici şi colaboratorii lui), care prezintă con- 
comitent, în una și aceeași lecție, atât rânduiala, cât și istoria şi explicarea 
fiecărui serviciu divin în parte, noi preferăm să descriem întâi rânduiala 
actuală a fiecărui serviciu divin (îndeobşte cunoscută), pentru ca, după 
aceea, să revenim, în capitole separate, cu informaţiile de ordin istoric și 
exegetic care sunt necesare pentru înțelegerea justă și deplină a ritualului 
actual al Bisericii Ortodoxe. Vor fi mai rare cazurile când informaţiile de 
această natură se vor da concomitent cu descrierea tipiconală, într-unul 
şi același capitol, fie în text, la locurile respective, fie în note subsidiare; 
aşa vom proceda în cazul unor slujbe, mai puţin importante, din capitolul 
ultim al cursului (Taine și lerurgii). 

Cu toate că ne vom strădui să dăm expunerii noastre un caracter cât 
mai științific - orice afirmaţie fiind întemeiată pe consultarea și folosirea, 
onestă şi obiectivă, a izvoarelor celor mai demne de încredere - totuși, ne 
vom feri de excesul de erudiție care îngreunează de obicei lectura și utili- 
zarea de către nespecialişti a unor astfel de tratate universitare. De aceea, 
vom reduce la minimum posibil aparatul critic şi trimiterile bibliografice, 
care vor fi date în cursul expunerii numai în măsura în care vor fi abso- 
lut necesare pentru indicarea surselor de informaţie și pentru sprijinirea 
ori verificarea unor afirmaţii, păreri sau atitudini discutabile. În schimb, 
la sfârşitul capitolelor principale, vom indica bibliografia principală a 
chestiunii respective, menţionând îndeosebi lucrările mai noi și mai 
importante. 


1.4. Împărţirea materiei 


Împărţirea cursului nostru de Liturgică specială va fi cea îndeobşte 
urmată în mai toate tratatele similare. După această scurtă introducere 
despre cuprinsul (obiectul sau materia) Liturgicii speciale şi despre izvoa- 
rele, metoda și împărţirea ei, prima parte a cursului va fi consacrată 
serviciilor divine din grupa numită Laudele bisericești (cele şapte Laude), 
care alcătuiesc serviciul divin public al Bisericii pentru fiecare zi liturgică 
(Vecernia, Utrenia, Ceasurile și celelalte). 

Partea a doua se va ocupa cu studiul separat al Sfintei Liturghii, slujbă 
căreia i se acordă, în cadrul cursului nostru, o extindere proporțională cu 
importanţa ei în cadrul cultului divin. 

Partea a treia va prezenta serviciul celor șapte Sfinte Taine ale Bisericii 
noastre, care constituie o grupă aparte în cadrul cultului, atât prin struc- 
tura (rânduiala) lor, cât şi prin scopul şi destinaţia lor în viața religioasă. 

Partea a patra, şi ultima, va cuprinde studiul celor mai importante 
servicii religioase din grupa cunoscută sub denumirea de lerurgii, adică 
acele slujbe din Molitfelnic care au ca scop binecuvântarea și sfințirea 
credincioşilor, în anumite împrejurări și momente din viaţa lor religi- 
oasă, precum şi a lucrurilor de care omul are nevoie în viaţa sa religioasă, 
în general. 

[.5. Folosul și importanţa studiului Liturgicii speciale 


Despre aceasta s-a vorbit pe larg la începutul primului volum din 
cursul de față (Liturgica generală). În plus faţă de ceea ce s-a spus acolo, 
subliniem numai că, din punct de vedere practic, această parte a studiului 
Liturgicii este și mai importantă și utilă decât prima, deoarece ea are o 
legătură mai directă cu funcția sacramentală (sfinţitoare) a preoţiei, fami- 
liarizându-i pe studenţii teologi şi pe slujitorii bisericilor noastre cu rân- 
duiala și ritualul sau modul săvârșirii corecte a serviciilor divine. Pentru 
că la aceasta ţintește, în primul rând, acea parte din cursul nostru care se 
ocupă cu expunerea tipiconală a serviciilor divine. 

Cat privește cunoştinţele cu caracter istoric şi exegetic, care se adaugă 
la cele tipiconale, acestea nu trebuie considerate ca adaosuri ale unei 
erudiţii superflue și inutile din punct de vedere practic, ci ca nişte com- 
pletări necesare ale culturii liturgice a oricărui cleric și teolog, menite să-i 
lărgească orizontul şi să-i dea o înțelegere mai înaltă și mai ştiinţifică a 
ritualului sacru al cărui interpret este; deoarece cu cât slujitorii cultului 
nostru vor cunoaște mai bine rânduiala, istoria şi explicarea serviciilor 
divine pe care ei le săvârşesc, cu atât se vor strădui să le oficieze cu mai 
multă pătrundere, evlavie și credință, cu demnitate şi cu respectul integral 
al rânduielilor tipiconale, consfinţite de Biserică, de tradiţie şi de practica 
unanimă a slujitorilor. Un îndoit câştig indirect va rezulta din acest spor 
al instruirii liturgice: pe de o parte, uniformizarea modului de săvârșire a 
serviciilor divine de către toți sfinţiţii slujitori, conform indicaţiilor date 
de Sfântul Sinod al Bisericii noastre, iar pe de alta, sporirea frecvenţei 
şi a participării active a credincioşilor noştri la sfintele slujbe oficiate în 
biserici - două obiective deopotrivă importante și vrednice de urmărit în 
activitatea noastră pastorală. Studiul aprofundat al Liturgicii speciale ne 
va ajuta să le atingem pe amândouă. 

SLUJBELE BISERICEȘTI ȘI ÎMPĂRŢIREA LOR 


II.1. Slujbele bisericeşti 


Încă din partea întâi a Liturgicii?, am văzut că, atunci când este vorba 
despre rugăciunea particulară, personală sau individuală, pe care fiecare 
credincios o înalță lui Dumnezeu, aceasta se poate face oricând şi ori- 
cum, în forme neîngrădite de vreo regulă sau rânduială. Pentru o astfel 
de rugăciune nu există nici termene sau soroace anumite și nici formu- 
lare sau rânduieli oficiale, fixate sau stabilite dinainte. În cultul particu- 
lar putem să ne rugăm lui Dumnezeu, să-L cinstim şi să-L lăudăm în 
orice vreme, necontenit, precum zice Psalmistul: „Bine voi cuvânta pe 
Domnul în toată vremea, pururea lauda Lui în gura mea” (Psalmul 33, 1). 
Tot așa ne îndeamnă și Mântuitorul: „Privegheaţi dar în toată vremea 
rugându-vă” (Luca 21, 36; cf. Matei 24, 42; Marcu 13, 33; 14, 38); iar Sf. 
Ap. Pavel repetă această recomandare: „Rugaţi-vă neîncetat” (1 Tesalo- 
niceni 5, 17) şi: „mulţumiţi totdeauna pentru toate, în numele Domnului 
nostru lisus Hristos” (Efeseni 5, 20). 

Cu totul altfel stau însă lucrurile când este vorba despre rugăciu- 
nea obştească a Bisericii, adică rugăciunea făcută în comun, de către 
toţi credincioşii, sau pentru nevoile duhovnicești şi materiale ale obştii 
credincioşilor, prin mijlocirea sfinţiților slujitori. Pentru a se putea crea 
şi păstra atmosfera de liniște, de ordine și de rânduială, necesară bunei 


? Vezi capitolul despre Cultul public şi cel particular, în Pr. Ene BRANIȘTE, Liturgica 
generală... vol. I, p.71 s.u. 

desfăşurări a rugăciunii colective, ea se face după un „tipic, după rându- 
ieli dinainte stabilite, în forme și cu cuvinte fixate, știute şi reglementate 
precis de către Biserică (consfinţite de practica și tradiţia bisericească). Ea 
se săvârşeşte, de asemenea, la termene sau momente anumite din cursul 
timpului, pe care toți slujitorii şi credincioşii unei Biserici sunt datori să 
le respecte, atunci când vor să ia parte la cultul public, fiindcă ele sunt 
aceleași pentru toţi. 

Aceste rânduieli sau formulare de rugăciune, potrivit cărora se ofici- 
ază cultul public al Bisericii, adică prin care obştea credincioşilor aduce 
lui Dumnezeu prinosul ei de cinstire, de laudă, de mulțumire şi de slăvire, 
şi prin care ea cere şi obține de la EI harul şi ajutorul Său, se numesc slujbe 
bisericești, slujbe sfinte, oficii (servicii) religioase etc. Fiecare dintre ele are 
un scop anumit, care determină şi forma, structura sau rânduiala fiecărei 
slujbe în parte. 


[[.2. Alcătuirea (componenţa) slujbelor bisericeşti 


Din punct de vedere al structurii lor externe (ca formă verbală), for- 
mularele verbale sau textele slujbelor bisericești se prezintă ca nişte opere 
literare (unităţi euhologice) cu o individualitate distinctă, perfectă, având 
un cuprins (o parte principală), în care se exprimă scopul de căpetenie al 
slujbei respective și care este încadrat la început de o formulă de introdu- 
cere (binecuvântare), iar la sfârşit de una de încheiere (otpust sau apolis). 

Rânduiala serviciilor religioase este alcătuită din rituri sau ceremonii 
liturgice complexe, compuse, la rândul lor, din formele generale de expri- 
mare a cultului, adică: 

a) Rugăciuni (sub formă de molitfe şi ectenii) şi diferite formule sacra- 
mentale, care alcătuiesc partea verbală a slujbei respective şi în care se 
exprimă, de obicei, scopul (scopurile) de căpetenie ale fiecărui serviciu 
religios, adică ideile, simţămintele şi cererile sau nevoile imediate ale 
Bisericii; 

b) Cântări sau imne liturgice, sub diversele forme şi numiri (Tropare, 
Stihiri, Condace, Canoane, Catavasii) care exprimă mai ales funcţia latre- 
utică a cultului, adică cinstirea şi lauda lui Dumnezeu; 

c) Lecturi din cărţile sfinte (citiri de pericope biblice), sub diferitele 
lor forme şi denumiri (paremii, psalmi izolaţi sau în grupe, catisme, peri- 
cope apostolice şi evanghelice) sau chiar lecturi ziditoare de suflet, din 
operele Sfinţilor Părinţi (sinaxare sau vieţi de sfinți, omilii sau cuvinte 
de învăţătură), prin care cultul divin își îndeplinește mai ales funcţia lui 
didactică sau învăţătorească; 

d) Acte liturgice, adică gesturi sau mișcări rituale (îngenuncheri, face- 
rea semnului Sfintei Cruci, vohoduri sau procesiuni, binecuvântări), care 
alcătuiesc partea ceremonială (ritualistică) a cultului; 

e) La acestea se adaugă uneori mărturisirea credinţei, sub forma 
simbolului de credinţă sau a diferitelor formule sacramentale şi imne, 
în care se exprimă, în forme poetice și pe înțelesul tuturor, dife- 
rite adevăruri de credință și care contribuie la instruirea religioasă a 
credincioşilor. 

În rânduiala sfintelor slujbe, toate aceste forme de exprimare a idei- 
lor şi a sentimentelor religioase ale Bisericii rugătoare se înlănţuie într-o 
ordine dată sau dinainte stabilită pentru fiecare serviciu divin; proporția 
în care sunt dozate (combinate) şi ordinea în care ele se succed variază 
de la o slujbă la alta. Astfel, în unele slujbe, locul predominant, din 
punct de vedere cantitativ, îl ocupă rugăciunea, în diferitele ei variante 
(de cerere, de pocăință, de laudă și de mulţumire), cum se întâmplă în 
Rânduiala împărtăşirii (din Liturghier şi din Ceaslov), în care rugăciu- 
nea de cerere predomină în prima parte (înainte de împărtăşire), iar 
cea de mulțumire, în a doua parte (după împărtășire); în alte servicii 
divine predomină lecturile biblice (ca la Vecernia din Sâmbăta Paştilor, 
unită cu Liturghia Sf. Vasile cel Mare); în altele, imnele sau cântările 
liturgice (ca în serviciul Prohodului de la Denia din Vinerea Pătimiri- 
lor). Această proporţie a elementelor componente ale rânduielilor de 
slujbă este determinată de legea (principiul) echilibrului liturgic, care 
cere ca înăuntrul oricărui serviciu religios fiecare dintre cele trei funcţii 
sau scopuri fundamentale ale cultului (latreutic, harismatic şi didac- 
tic) să fie satisfăcut în chip just, proporţional cu scopul principal sau 
particular al fiecărei slujbe, cu ideile și sentimentele sau nevoile religi- 
oase ale credincioșilor, care se cer exprimate în situaţia sau împrejura- 
rea respectivă. 

De asemenea, din punctul de vedere al ordinii sau succesiunii 
acestor forme, unele slujbe încep cu citirile și continuă cu rugăciunea 
și cântările (precum slujba Vecerniei şi cea a Utreniei), altele încep, 
dimpotrivă, cu rugăciunea şi continuă cu citirea şi cântările (precum 
rânduiala Botezului și cea a Cununiei). Tocmai din această variaţie a 
proporţiei în care sunt dozate şi a ordinii în care se succed aceste ele- 
mente componente ale rânduielii slujbelor bisericeşti (rugăciunea, cân- 
tarea, lectura religioasă şi acțiunea liturgică sau ritualul) în cuprinsul 
slujbelor bisericești rezultă forma sau structura specifică fiecărei slujbe 
divine şi de aici provin deosebirile de structură dintre diferitele servicii 
religioase. 


I1.3. Împărţirea slujbelor bisericeşti 


Slujbele bisericeşti se pot împărţi în mai multe categorii sau grupe, 
atât după structura sau extensia lor, cât și după scopul sau destinaţia, 
locul și timpul în care se săvârșesc. 

Astfel, după extensia (mărimea sau lungimea) lor, găsim trei feluri de 
servicii divine, deosebite între ele chiar prin numirile pe care le poartă în 
cărțile de slujbă: 


a) Cele mai reduse ca mărime sunt alcătuite din simple rugă- 
ciuni sau molitfe (gr. evxai, lat. orationes, sl. monurBa)y, citite de 
preot pentru diferite scopuri sau nevoi din viața credincioșilor. 
Aşa avem Rugăciune la însemnarea pruncului (EVX eic TO 
xaraoeppayioai roi6iov), Rugăciune la a opta zi după Cununie, 
Rugăciune (de citit) la temelia casei, Molitfa Sfântului Mucenic 
Trifon, la grădini, la vii şi la holde, Molitfele Sfântului Vasile ş.a.* 


? Credincioşii ortodocși români intrebuinţează de preferinţă termenul de molitvă 
(molifta) pentru rugăciunile bisericești citite de preot din cărţile de slujbă, iar pe cel de 
rugăciune (rugă) pentru cele pe care le fac credincioșii singuri (Pr. Niculae M. Popescu, 
„Diortosind Molitfelnicu!”, în: Biserica Ortodoxă Română, LV (1937), pp. 11, 13). 

* În Molitfelnic, Ed. Institutului Biblic și de Misiune Ortodoxă, Bucureşti, 2013, pp. 16, 
103, 407, 449, 379. 

Unele dintre acestea sunt de fapt menite să fie citite în cadrul altor 
servicii religioase mai mari, precum Rugăciunile la binecuvânta- 
rea salciei din Duminica Floriilor și Rugăciunea pentru binecu- 
vântarea diferitelor prinoase aduse la biserică, care se citesc după 
Rugăciunea Amvonului din rânduiala Sfintei Liturghii, Rugăciu- 
nea pentru binecuvântarea artosului (anafurei) din ziua de Paşti 
ş.a.” Cele care se citesc singure sunt încadrate de obicei între o 
formulă de binecuvântare simplă (ca la lerurgii), urmată de rugă- 
ciunile introductive, şi o formulă de încheiere (apolis sau otpust). 

b) Ceva mai mari sunt aşa-numitele rânduieli (gr. răăs, 
Suaratuc, lat. ordo, sl. cin); acestea, pe lângă rugăciunea în care se 
exprimă scopul şi care alcătuieşte partea principală a rânduieli- 
lor respective, conţin şi imne (Tropare, Condace etc.), lecturi şi 
acte liturgice (rituri sau ceremonii diverse). Aşa avem, de exem- 
plu, Rânduiala binecuvântării colivei (în Liturghier şi Molitfelnic), 
care se citește ori în cadrul Sfintei Liturghii, după Rugăciunea 
Amwvonului (ca o simplă rugăciune), ori seara, la sfârşitul Vecer- 
niei, înainte de otpust, Rânduiala împărtășirii (în Liturghier şi în 
Ceaslov), Rânduiala Parastasului pentru morţi, Rânduiala în ziua 
întâi (după naştere), Rânduielile pentru binecuvântarea și sfințirea 
diferitelor obiecte bisericeşti (cruce, troiță, clopot, icoane, steaguri 
ş.a.), Rânduielile tunderii în monahism (Rânduiala slujbei la tun- 
derea rasoforului ş.a.). 

c) Cele mai întinse ca dimensiune sunt slujbele divine pro- 
priu-zise (gr. ăkoAovbiaf, lat. officium, sl. nocnenoBanue), care, pe 
lângă părțile componente ale rânduielilor (rugăciuni, cântări, acte 
rituale etc.), au în plus Apostol şi Evanghelie. În această categorie 


> A se vedea Molitfelnicul. 


€ În unele ediţii vechi ale Molitfelnicului românesc, &xoAovbia s-a tradus cu urmare: 


„Urmarea chipului celui mic” (Evhologhiu, Bucureşti, 1854 şi 1858). În terminolo- 
gia liturgică, Svaraăic înseamnă și rânduiala unei slujbe redată pe scurt (tipicul ei), spre 
deosebire de ăxoAovia, care indică rânduiala completă a unui serviciu divin, cuprinzând nu 
numai regulile de tipic, ci și formularul sau textul rugăciunilor, al imnelor și al lecturilor ei 
(Pr. Petre VINTILESCU, „Sensul cuvintelor Găratis și ăxoAovbia în terminologia liturgică”, 
în Prinos la sărbătorirea a optzeci de ani de vârstă ai Patriarhului Nicodim al României, 


București, 1946, pp. 299-310). 

intră Slujba Botezului, Sfânta Liturghie, Slujba sfințirii apei (mici şi 
mari), Slujba înmormântării, Slujba sfințirii bisericii ş.a. 


Din punctul de vedere al timpului şi locului în care se săvârşesc, precum 
şi al destinaţiei sau scopului lor special în cadrul cultului public, slujbele 
bisericești se pot împărţi, de asemenea, în mai multe grupe sau categorii: 


a) Astfel, unele dintre ele, ca Vecernia, Utrenia şi Sfânta Litur- 
ghie, au un caracter periodic, săvârșirea lor fiind legată de ter- 
mene stabilite în timp (perioade și zile anumite din cursul anului 
bisericesc, ceasuri sau momente anumite din cursul zilei), repe- 
tându-se în fiecare zi (la mănăstiri şi la catedralele episcopale), 
sau măcar în fiecare sărbătoare (la bisericile de enorie) şi succe- 
dându-se într-o ordine fixă, aceeaşi de fiecare dată (Vecernia — 
Pavecerniţa - Miezonoptica şi Utrenia — Ceasurile I-VI - Sfânta 
Liturghie - Ceasul IX). Împreună, ele alcătuiesc serviciul divin 
public al Bisericii pentru fiecare zi liturgică, adică rânduiala de 
slujbă prin care Biserica aduce lui Dumnezeu și sfinţilor cuvenitul 
prinos zilnic de rugăciune, de mulțumire, de laudă și cinstire, din 
partea și în numele tuturor credincioşilor. Ele sunt cunoscute sub 
numirea îndătinată de Cele șapte Laude sau Laudele bisericești. 
Rânduiala lor o găsim în Ceaslov (pentru cântăreții de strană) şi 
în Liturghier (pentru diaconi şi preoți). 

Atât prin destinaţia lor, cât şi prin locul în care se săvârșesc, 
slujbele din această categorie au un caracter prin excelență 
comunitar și totodată eclesiologic, adică ele se săvârşesc numai 
în biserică, în ambele înţelesuri ale acestui cuvânt: acela de lăcaș 


7 Atât în ediţiile grecești, cât și în cele românești ale Molitfelnicului și Liturghierului, se 
întrebuinţează uneori termenul de rânduială, unde ar trebui slujbă și invers. Pentru ediţiile 
vechi ale Molitfelnicului, vezi Pr. N.M. Popescu, „Diortosind Molitfelnicul”, p. 10, iar pen- 
tru ediţiile noi, vezi Molitfelnic, 1937: „Slujba (ăxoAovbia) plecării genunchilor în ziua de 
Rusalii”, și Molitfelnic, 2013, p. 767: „Slujba Vecerniei din Duminica Pogorării Sfântului 
Duh” (în loc de „Rânduiala...”); ct. Molitfelnic, 1937: „Rânduiala de rugăciune la vreme de 
secetă sau neplouare”, în loc de „slujbâ...”, cum este în Evhologhiul grecesc (Axohovbia eic 
&voufpiav). 

8 Vezi despre ele mai pe larg în capitolul următor. 

de cult şi acela de comunitate sau obşte a credincioșilor, deoarece 
ele se oficiază în prezenţa, sau în numele și spre folosul tuturor 
credincioşilor care alcătuiesc Biserica, în totalitatea ei (Biserica 
universală), sau în părțile ei componente (eparhii, parohii, filiale). 

În ceea ce priveşte scopul pentru care se săvârșesc, Laudele 
bisericești satisfac mai ales funcţia sau latura latreutico-euha- 
ristică a cultului ortodox; în ele predomină nota doxologică, 
adică lauda şi slăvirea lui Dumnezeu şi venerarea sfinților, adusă 
necontenit de către Biserică, de unde și denumirea colectivă de 
Laude bisericeşti. 

Rânduiala acestor slujbe este alcătuită din două părți. O parte 
este invariabilă (neschimbătoare), formată din rugăciuni, rituri și 
imne, care se repetă în fiecare zi (precum Psalmul 103, Doamne, 
strigat-am..., imnul Lumină lină..., rugăciunile Învrednicește-ne, 
Doamne... şi Acum liberează..., în rânduiala Vecerniei); această 
parte constituie cadrul, tiparul sau tipicul fix al rânduielii aces- 
tor slujbe, pe care îl găsim în Ceaslov (pentru cântăreţi) sau în 
Liturghier (pentru sfinţiţii slujitori). Altă parte este variabilă sau 
schimbătoare, alcătuită din rugăciuni și mai ales cântări care se 
schimbă după zile (sărbători), după săptămâni sau după diferi- 
tele perioade mari ale anului bisericesc, cum sunt Stihirile de la 
Doamne, strigat-am... şi de la Stihoavna din rânduiala Vecerniei 
sau cele de la Laude, din slujba Utreniei şi de la Fericiri, din rân- 
duiala Sfintei Liturghii. Pe acestea le găsim în cărțile de slujbă 
care cuprind imnele schimbătoare (variabile) din rânduiala sluj- 
belor: Octoih, Triod, Penticostar şi Mineie. 

b) Pe lângă cele şapte Laude, mai există în cultul ortodox 
și alte slujbe, rânduieli și rugăciuni cu caracter periodic, de o 
importanţă secundară, alcătuite tot spre slăvirea lui Dumnezeu și 
spre cinstirea sfinților, dar care nu fac parte din programul clasic 
(oficial) de rugăciune zilnică a Bisericii. Acestea sunt: Rânduiala 
rugăciunii de dimineaţă (după scularea din somn), Rugăciunea la 
masă, Ridicarea Panaghiei (specifică vieţii mănăstireşti), Rugă- 
ciunea de seară (dinainte de culcare), Paraclisele, Canoanele de 
rugăciune şi Acatistele alcătuite în cinstea diferiților sfinți. Ele 

sunt la origine expresii şi manifestări mai noi ale evlaviei per- 
sonale a unor clerici, mai ales monahi, sau chiar a unor simpli 
credincioşi. Menite la început să împlinească nevoile religioase 
ale monahilor din mănăstiri şi ale credincioşilor cu evlavie mai 
profundă, fiind practicate deci ca forme ale cultului personal, ele 
au intrat apoi în circulaţia generală și în cuprinsul Ceaslovului. 

c) O altă categorie de slujbe bisericeşti este destinată bine- 
cuvântării şi sfințirii diferitelor lucruri, persoane, momente și 
situații (împrejurări) din viaţa religioasă a credincioșilor. Acestea 
sunt Sfintele Taine şi Ierurgiile, care alcătuiesc cuprinsul Molit- 
felnicului. Din punctul de vedere al timpului de săvârșire, ele 
au caracter ocazional, adică nu sunt legate de termene sau date 
fixe şi nici nu se repetă zilnic (sau în fiecare sărbătoare), precum 
cele şapte Laude, ci se săvârșesc atunci când cer credincioşii sau 
când se ivesc cazurile speciale pentru care au fost alcătuite astfel 
de slujbe. 


Prin destinaţia lor, ele au o sferă de aplicare mai restrânsă decât aceea 
a Laudelor bisericești, fiind menite să împlinească nu nevoile religioase 
ale Bisericii sau ale unei parohii în întregimea ei, ci ale membrilor ei, în 
particular, sau ale unor grupuri restrânse de credincioşi (ca familia sau 
diverse comunităţi)”. Cât priveşte scopul lor, ele corespund mai ales latu- 
rii harismatice sau sfinţitoare a cultului divin, deoarece mai ales prin ele 
Biserica cere şi obţine de la Dumnezeu harul, ajutorul şi darurile Sale, 
necesare credincioșilor ei, în diferitele nevoi sau împrejurări ale vieții 
omenești. 

Privite mai ales din punctul de vedere al scopului pentru care au 
fost alcătuite, slujbele bisericeşti pot fi împărţite în două mari categorii, 
după cele două scopuri (funcţii) fundamentale ale cultului, cărora le 
corespund: 


” Aceasta făcea pe unii liturgiști să considere tainele și ierurgiile ca „randuieli liturgice 
particulare sau, mai potrivit, periodice” (Pr. Vasile MITROFANOVICI, Liturgica Bisericii 
Ortodoxe, Teodor TARNAVSCHI, f NECTARIE COTLARCIUC (Mitropolitul Bucovinei) (eds), 
Cernăuti, 1929, p. 718). 

a) Cele de la punctele a şi b (Laudele bisericești şi slujbele speciale din 
Ceaslov) sunt alcătuite spre cinstirea lui Dumnezeu și a sfinţilor, fiind 
deci mijloace de expresie ale cultului de adoraţie şi de venerare adus de 
Biserică persoanelor şi lucrurilor sfinte; 

b) Cele de la punctul c (Sfintele Taine și Ierurgiile) sunt forme de 
expresie, prin excelenţă, ale funcţiei harismatice sau sfinţitoare a cultului, 
adică mijloace de împărtășire a harului divin. 

O poziţie intermediară între aceste două categorii o ocupă Sfânta 
Liturghie, care ţine şi de una, şi de cealaltă; în rânduiala ei se îmbină slujba 
celei mai importante Taine de care pot beneficia credincioșii (Sfânta 
Euharistie), cu slujba celei mai înalte laude și cinstiri pe care Biserica o 
poate aduce lui Dumnezeu prin Jertfa liturgică”. 

După această introducere generală în slujbele bisericeşti ne vom 
ocupa în continuare de fiecare slujbă în parte, începând cu grupa Laude- 
lor bisericeşti zilnice, continuând cu Sfânta Liturghie, asupra căreia vom 
stărui mai mult, dată fiind importanţa ei, și terminând cu Sfintele Taine 
şi lerurgiile sau slujbele de binecuvântare și de sfințire a credincioșilor şi 
a lucrurilor. La fiecare dintre ele vom expune, în primul rând, rânduiala 
sau modul săvârșirii de azi, apoi — în măsura în care este posibil și nece- 
sar — istoria sau evoluţia și dezvoltarea în timp a rânduielilor, precum 
şi explicarea sau lămurirea acestei rânduieli, dând informaţiile istorice, 
exegetice, doctrinare și simbolice necesare pentru a pătrunde și a înţelege 
scopul, spiritul şi diferitele semnificaţii (istorice, simbolice, doctrinare) 
legate de riturile sau ceremoniile lor. 


10 A se vedea subcapitolul Liturghia ca formă de cult şi centru al cultului divin ortodox, 
din Partea a III-a, Secţiunea a II-a, Capitolul al VI-lea: Explicarea Sfintei Liturghii. 

LAUDELE BISERICEȘTI 
SAU 
SLUJBELE SERVICIULUI DIVIN ZILNIC 
AL BISERICII ORTODOXE 


CAPITOLUL II 


NOŢIUNI GENERALE 
DESPRE CELE SAPTE LAUDE BISERICESTI 


[.1. Care sunt cele șapte Laude bisericești? 


Am spus că Biserica aduce prinosul său de slăvire, laudă şi mulțumire 
lui Dumnezeu printr-o serie de slujbe care se săvârşesc în fiecare zi (în 
mănăstiri și catedrale), sau cel puţin în fiecare sărbătoare (în bisericile de 
enorie) şi care se numesc în general, cu un termen consacrat, cele șapte 
Laude. Ele sunt următoarele: 


a) Vecernia (slujba de seară); 

b) Pavecernița sau După-cinarea (rugăciunea de după cină 
sau dinainte de culcare); 

c) Polunoșniţa sau Miezonoptica (rugăciunea de la miezul nopţii); 

d) Utrenia (slujba de dimineaţă); 

e-h) Orele sau Ceasurile, în număr de patru (|, III, VI, IX), 
adică rugăciunea de la începutul celor patru sferturi ale zilei. 


Şirul lor începe cu Vecernia, adică slujba de seară, pentru că, pre- 
cum am văzut”, Biserica creştină a moştenit din Vechiul Testament, între 


! Mai găsim și denumirea de ore canonice, adică momente reglementare și obligatorii 
de rugăciune zilnică, pentru clerici și credincioși, numire întrebuințată mai ales la romano- 
catolici şi uniţi, dar şi la unii liturgiști ortodocși bucovineni (Arhim. Juvenal STEFANELLI, 
Liturgica Bisericii Ortodoxe, București, 1886, p. 83). 

? Vezi capitolul Anul bisericesc (liturgic) şi subdiviziunile lui, în Pr. Ene BRANIȘTE, 
Liturgica generală, cu notiuni de artă bisericească, arhitectură şi pictură bisericească, vol. |, 
Ed. Basilica, Bucureşti, 2015, p. 195 s.u. 

altele, și tradiţia de a socoti începutul zilei liturgice sau bisericești nu 
de la miezul nopții, ca în viaţa civilă, ci cu seara”. De aceea, în Mineie, 
Octoih, Triod şi Penticostar, lauda liturgică a fiecărui sfânt sau a fiecărei 
zile bisericeşti începe cu slujba de seară, adică cu Vecernia. Sf. Simeon al 
Tesalonicului găseşte acestui fapt şi o explicaţie simbolică: 


„Începem cu Vecernia laudele sfinţilor şi ale praznicelor, ca şi cum 
aceştia ar vieţui ca ziua cu lumina darului lui Dumnezeu şi ca sfârşindu-şi 
viața în lumea aceasta într-o zi. Cu sufletele, ei sunt în lumina cea 
neapusă, iar cu trupurile sunt încă ţinuţi de moarte, așteptând ziua de 
apoi cea neînserată, când potrivit făgăduinţei, vor învia impreună cu noi, 
spre a primi acolo starea cea desăvârșită împreună cu trupul”. 


].2. De ce sunt şapte Laude bisericești? 


De ce li se spune acestor slujbe cele șapte Laude? Ele sunt de fapt 
opt, dar Utrenia şi Ceasul 1 se socotesc de obicei amândouă ca o 
singură Laudă. De aceea, Ceasul I se citeste totdeauna îndată după 
Utrenie, înainte de otpustul acesteia și fără binecuvântarea obişnuită de 
la început?. 

De ce s-a fixat numărul Laudelor zilnice la șapte, iar nu mai multe 
sau mai puţine? Se ştie că la vechile popoare din Orientul apropiat, ca 


* Unii liturgiști încep însa enumerarea Laudelor bisericești cu Miezonoptica, adoptând 
uzul civil de a socoti începutul zilei la miezul nopții: SF. SIMEON AL TESALONICULUI, Des- 
pre sfanta rugaciune (Despre sfintele slujbe), cap. 343, în vol. Tractat asupra tuturor dogme- 
lor credinţei noastre ortodoxe, trad. ț CHESARIE AL RÂMNICULUI, Toma TEODORESCU (ed.), 
Bucureşti, 1865-1866, p. 213; ț lAcov PUTNEANUL, Synopsis, laşi, 1751, f. 47; Ceaslovul romă- 
nesc, tt NIFON (Mitropolitul Ungrovlahiei) (ed.), Bucuresti, 1854, în Prefață. 

* SF. SIMEON AL TESALONICULUI, Despre sfânta rugăciune (Despre sfintele slujbe), cap. 
300, p. 197 (reprodusă și de ț lAcov PUTNEANUL, Synopsis, ft. 49 v. - 50 r.). 

” SF. SIMEON AL TESALONICULUI, Despre sfânta rugăciune (Despre sfintele slujbe), cap. 
324, în vol. Tractat asupra tuturor dogmelor credintei noastre ortodoxe, trad. + CHESARIE 
AL RÂMNICULUI, Toma TEODORESCU (ed.), București, 1865-1866, p. 211. Alţii socotesc 
însă Utrenia şi Ceasul 1 ca laude separate, dar unesc Vecernia cu Pavecerniţa, făcând din 
ele o singură laudă, sub denumirea de Rugăciunea de seară (Ceaslovul românesc, + NIFON 
(Mitropolitul Ungrovlahiei) (ed.), în Prefată). 

nat, ca simbol în viaţa religioasă. astfel zilele creației lumii sunt în număr 
de șapte (cf. Ieşirea 31, 15-17); şapte zile avea şi săptămâna (erau și săp- 
toi de luni şi de ani cf. Leviticul 25, 3-12); şapte braţe avea sfeşnicul 
plinătăţii dumnezeiești (Ieşirea 25, 31); şapte zile stăteau pâinile punerii 
înainte la altar; şapte zile ţinea sărbătoarea Paştilor sau Azimile (Leviti- 
cul 23, 4-8; cf. Apocalipsa 5, 1, 6; 8, 6). De la evrei a moştenit și Biserica 
creştină numărul de șapte al slujbelor sau momentelor din zi, zi, în care ea 
se simte îndatorată să-și aducă aminte de Dumnezeu, să-L slăvească, să-l 
mulțumească şi să 1 se roage, după cuvântul Psalmistului: „De șapte ori 
pe zi Te-am lăudat pentru judecăţile dreptăţii Tale” (Psalmul 118, 164). 
Liturgiştii ortodocsi pun de obicei acest număr simbolic în legătură şi cu 
cele şapte daruri ale Sfântului Duh, deoarece rugăciunea este privită, în 
viaţa religioasă creştină, ca un dar sau o roadă a Sfântului Duh: „Vremile 
orânduite şi rugăciunile sunt în număr de şapte, după numărul darurilor 
Duhului, întrucât şi sfintele rugăciuni sunt prin Duhul”, zice Sf. Simeon 
al Tesalonicului”, referindu-se la spusele Sf. Ap. Pavel: „Insuși Duhul Se 
roagă pentru noi, cu suspine negrăite” (Romani 8, 26). 


1.3. Temeiurile biblice și religioase ale instituirii 
Laudelor bisericești 


Pentru fiecare dintre aceste Laude găsim, de altfel, temeiuri scriptu- 
ristice în textele Vechiului Testament şi mai ales în! Psalmi, Astfel, Vecer- 
nia, Utrenia şi rugăciunile din timpul zilei (Ceasurile) =) pot fi considerate 
ca o aplicare a cuvintelor Psalmistului: „Seara şi dimineața și la amiezi 
spune-voi, voi vesti, şi va auzi glasul meu” (Psalmul 54, 19). Mai ales 
rugăciunea de dimineaţă este amintită des, în multe locuri din Psalmi: 


$ Cf. Pr. Victor AGA, Simbolica biblică şi creştină. Dictionar enciclopedic, Timișoara, 
1935, p. 287. 

7 Sr. SIMEON AL TESALONICULUI, Despre sfânta rugăciune (Despre sfintele slujbe), cap. 
298, p. 196; cf. + lAcov PUTNEANUL, Synopsis, f. 47; Jordi PINELL, „El numero sagrado de 
las horas del oficio”, în: Miscellanea liturgica Card. G. Lercaro, Roma, 1967, pp. 887-934. 

„Dimineaţa vei auzi glasul meu; dimineața voi sta înaintea Ta și mă 
vei vedea” (Psalmul 5, 3)f. Cât priveşte Pavecerniţa, adică rugăciu- 
nea dinainte de culcare, şi Miezonoptica, sau rugăciunea de la miezul 
nopţii, sunt şi ele amintite şi practicate de Psalmist: „Spăla-voi în fiecare 
noapte patul meu, cu lacrimile mele aşternutul meu voi uda” (Psalmul 
6, 6); sau: „La miezul nopţii m-am sculat ca să Te laud pe Tine, pentru 
judecăţile dreptăţii Tale” (Psalmul 118, 62). 

În afară de aceste temeiuri biblice, fiecare dintre cele şapte Laude zil- 
nice are și anumite înțelesuri istorice sau simbolice; ele sunt puse în legă- 
tură cu unele evenimente sau momente din istoria sfântă a mântuirii, pe 
care le comemorează zilnic sau le simbolizează, împrospătându-le astfel 
în amintirea noastră şi făcându-ne să ne aducem aminte totdeauna de 
ele!. Ele corespund totodată unei nevoi sufleteşti a credincioșilor (îndeo- 
sebi a celor mai evlavioşi), de a-și aduce aminte necontenit de Dumnezeu 
și de a I se ruga în momentele mai importante ale fiecărei zile din viaţa 
noastră religioasă. Atât scopul particular, cât şi înțelesurile istorico-sim- 
bolice ale fiecărei slujbe în parte vor fi arătate, mai pe larg, la capitolele 
respective; aici le vom enunța numai pe scurt, pentru toate laolaltă. 


8 A se vedea pentru aceasta mai ales psalmii de la începutul Utreniei: Psalmii 62, 1; 87, 
14; cf. Psalmii 118, 147; 142, 8. 

? Sr. SIMEON AL TESALONICULUI, Despre sfânta rugăciune (Despre sfintele slujbe), cap. 
298, p. 1%. 

1 SF. CIPRIAN AL CARTAGINEI, Despre Rugăciunea domnească, 34, în PL 4, col. 559- 
560, şi în coll. Părinţi şi Scriitori Bisericeşti, vol. 3, trad. N. Chitescu, E. Constantinescu, 
P. Papadopol, D. Popescu, Ed. Institutului Biblic şi de Misiune al Bisericii Ortodoxe 
Române, București, 1981, pp. 484-485; Sr. VASILE CEL MARE, Regulile monahale mari, 37, 
în PG 31, col. 1009-1016, şi în coll. Părinţi şi Scriitori Bisericeşti, vol. 18, trad. L. Ivan, Ed. 
Institutului Biblic și de Misiune al Bisericii Ortodoxe Române, București, 1989, pp. 276- 
280; Constituţiile Apostolice, VIII, 34, în coll. Scrierile Părinților Apostolici dimpreună cu 
Așezămintele şi Canoanele apostolice, vol. IL, trad. Pr. |. Mihălcescu, Pr. M. Pâslaru, Pr. 
G.N. Niţu, Chișinău, 1928, p. 258; cf. trad. Diac. 1. Ică jr, în Canonul Ortodoxiei, vol. I: 
Canonul apostolic al primelor secole, Ed. Deisis, Sibiu, 2008, p. 762; Sr. IOAN CASIAN, Des- 
pre aşezămintele mănăstirești, UI, 3, în coll. Părinţi şi Scriitori Bisericeşti, vol. 57, trad. V. 
Cojocaru, D. Popescu, Ed. Institutului Biblic și de Misiune al Bisericii Ortodoxe Române, 
București, 1990, pp. 133-136; SF. SIMEON AL TESALONICULUI, Despre sfânta rugăciune 
(Despre sfintele slujbe), cap. 299, p. 196; Liturghier, Ed. Institutului Biblic şi de Misiune 
Ortodoxă, Bucureşti, 2012, pp. 490-493 (cf. Liturghier, 1956, pp. 414-417); Pr. Petre VINTI- 
LESCU, Misterul liturgic, București, 1929, p. 10. 

Astfel, Vecerniaj se aduce ca o mulţumire la sfârşitul zilei, pentru că 
am ajuns cu bine la apusul soarelui și pentru că am adăugat încă o zi la 
vârsta noastră. Ea ne aduce totodată aminte și de răstignirea şi punerea 


Domnului în mormânt, care a avut loc spre seară. 

| Pavecerniţa leste slujba prin care cerem de la Dumnezeu aiutor şi pază 
pentru trecerea în- pace a nopţii care începe, rugându-L să ne dea odihnă 
netulburată şi să ocrotească somnul nostru de primejdii, de năluciri şi de 
ispitele păcatelor, care ne pândesc mai ales noaptea, din întuneric. Ea ne duce 
cu gândul la moarte - noaptea vieţii -, care este închipuită prin întunericul 
nopții și pentru care ne rugăm lui Dumnezeu să ne ajute să o întâmpinăm 
pregătiți și fără teamă. Ne aduce aminte totodată de coborârea la iad a Mân- 
pt li i i şi cu aie nea) spre a elibera pe cei i legaţi din veac. 


nevoinţei monahale ş şi pustniceşti a privegherii E a de noapte) şi 
totodată simbol și închipuire a laudei necurmate pe care îngerii o aduc 
pururea lui Dumnezeu, în ceruri. Ea ne aduce totodată aminte de începu- 
tul Pătimirilor Domnului (prinderea Lui în grădina Ghetsimani și aduce- 
rea la judecată), dar şi de Învierea Lui, precum și de Judecata din urmă. 

|Utrenia lexprimă- primele gânduri ale sufletului credincios, îndrep- 
tate către Dumnezeu, după scularea din somnul nopții, cuprinzând 
mulţumirea pentru trecerea în pace a nopții şi rugăciunea pentru trăirea 
cu folos-şi cuviință a-zilei care începe. Ea ne aduce aminte de Pătimirile 
îndurate de Domnul, de la miezul nopţii până la ziuă (ducerea Lui de la 
Ana, la Caiafa, scuipările şi lovirile). 

jCeasurile de rugăciune (I, IL, VI, IX) cuprind rugăciunea adusă lui 
Dumnezeu în momentele cele mai de seamă ale zilei (începutul zilei, al 
doilea sfert din zi, miezul zilei şi ultimul sfert al zilei), simbolizând astfel 
lauda necurmată pe care Puterile cereşti o aduc neîncetat lui Dumnezeu. 
Revenind din trei în trei ore, prin multiplii cifrei trei, ele au şi un simbo- 
lism trinitar, exprimând lauda neîncetată adusă de Biserica pământească 
Sfintei Treimi şi aducându-ne aminte, inte, totodată, de evenimentele din isto- 
ria Pătimirilor Domnului, întâmplate la ceasurile respective (judecata în 
faţa lui Pilat şi osândirea la moarte, răstignirea şi moartea pe Cruce). 

% Serviciul divin public începe, așadar, cu Vecernia şi se termină cu 
Ceasul al LX-lea, care încheie ciclul liturgic al fiecărei zile. 

Serviciul divin zilnic al celor şapte Laude este completat, desăvârşit 
VI-lea, sau de Obedniţă (Tipică sau Prânzândă), în zilele în care nu se 
săvârşeşte Sfânta Liturghie. Da 


1.4. Împărţirea Laudelor bisericeşti după momentele din zi 
când se săvârșesc 


După timpul din zi în care se săvârşesc, slujbele care alcătuiesc 
serviciul divin public al unei zile liturgice se pot împărţi în trei cicluri sau 
grupe, formate fiecare din câte trei slujbe, şi anume: 


Ciclul întâi, care cuprinde Ceasul al IX-lea, (Vecernia! și 
Pavecerniţa, alcătuieşte rugăciunea de seară; 
[Ciclul al doilea, |care cuprinde [ Miezonoptica)! Utrenia! şi 
! Ceasul întâi, alcătuieşte rugăciunea de noapte şi dimineaţă;| 
AS get CARa Stă e: 
Ciclul al treilea,| care cuprinde |Ceasul al III-lea, Ceasul 
al VI-lea şi Liturghia! (sau Obedniţa, în zilele în care nu se face 
Ş : = Ea TEI a a ERIE Alb ea 
Sfânta Liturghie), alcătuieşte'rugăciunea din timpul zilei. 


Această grupare a slujbelor zilnice într-o triplă triadă de slujbe, adică 
în trei etape sau momente de rugăciune din cursul zilei, formate fiecare 
din câte trei slujbe, are și o semnificaţie trinitară: ea s-a făcut, pe de o 
parte, în cinstea şi spre slava Sfintei Treimi, iar pe de alta, după asemă- 
narea celor nouă cete îngereşti, împărțite în triade de câte trei cete, care 
laudă necontenit pe Dumnezeu şi pe care Biserica le imită în acest chip". 

În practică, acolo unde se săvârşesc zilnic toate cele şapte Laude, 
adică la mănăstiri și la catedralele episcopale, ciclul al doilea se uneşte de 
obicei cu ciclul al treilea; toate slujbele din aceste două cicluri se săvârşesc 


1 SF. DIONISIE AREOPAGITUL, Despre lerarhia cerească, VII, 3-4, în SF. DIONISIE 
AREOPAGITUL, Opere complete, trad. Pr. D. Stâniloae, Ed. Paideia, București, 1996, pp. 25- 
26; cf. SF. SIMEON AL TESALONICULUI, Despre sfânta rugăciune (Despre sfintele slujbe), cap. 
327-328, p. 213. 

în timpul dimineţii, una după alta, fără pauze sau întreruperi. La biseri- 
cile de mir - cu rare excepţii — nu se mai săvârșesc, de fapt, decât cele trei 
dintre ele, adică Vecernia, Utrenia şi Sfânta Liturghie, şi numai în zilele 
de sărbătoare. De fapt, numai pentru săvârşirea acestor trei slujbe zilnice 
este absolută nevoie de prezența preoţilor și a cântăreților, ele fiind alcă- 
tuite mai ales din cântări, pe când restul celorlalte Laude, fiind alcătuite 
aproape numai din citiri, se pot citi și fără preoţi, chiar afară din bise- 
rică, de către fiecare creștin la el acasă sau de către călugări în chilii”? 
Importanţa şi întâietatea acestor trei sfinte slujbe față de celelalte reiese 
şi din aceea că ele se încep și se termină în altar, adică în partea cea mai 
dinăuntru şi cea mai sfântă a bisericii; celelalte se săvârșesc în întregime 
fie în naosul, fie în tinda sau pronaosul bisericii. 

La slujba Vecerniei și a Utreniei s-a aplicat, de altfel, îndeosebi, 
calendarul ortodox; în rânduiala lor a intrat cea mai mare parte a poeziei 
imnografice creştine, adică acele cântări (Canoane, Condace, Tropare, 
Sedelne, Luminânde, Stihiri), în care imnografii sau poeții creștini laudă 
şi preamăresc pe Sfinţi sau evenimentele sărbătorite în fiecare zi litur- 
gică; textele acestor cântări, care se deosebesc de la o zi la alta, alcătuiesc 
cuprinsul de azi al Mineielor, al Octoihului, al Triodului şi al Penticostaru- 
lui!5. Participarea la cele trei slujbe zilnice principale constituie o datorie 
liturgică a fiecărui credincios mirean, pe când participarea la celelalte, 
obligatorie pentru monahi, este facultativă pentru credincioşii mireni: 
„Orice credincios este dator să asculte negreșit aceste slujbe (adică Vecer- 
nia, Utrenia și Liturghia), iar pentru celelalte să se îngrijească pe cât îi va 
sta în putință“. 

De aceea, în studiul separat al fiecărei Laude bisericeşti, vom stărui 
ceva mai mult asupra Vecerniei şi Utreniei şi vom trece mai repede peste 
rânduiala și explicarea Pavecerniţei, a Miezonopticii și a Ceasurilor. 


12 Cf. SF. SIMEON AL TESALONICULUI, Despre sfanta rugăciune (Despre sfintele slujbe), 
cap. 301, 303, pp. 198-199. 

13 Vezi capitolul despre Poezia imnografică creştină şi formele ei în cult, în Pr. Ene 
BRANIȘTE, Liturgica generală, cu notiuni de artă bisericească, arhitectură şi pictură biseri- 
cească, vol. II, Ed. Basilica, București, 2015, p. 445 ș.u. 

11 SF. SIMEON AL TESALONICULUI, Despre sfânta rugăciune (Despre sfintele slujbe), cap. 
331, p. 214, 

ISTORIA LAUDELOR BISERICEȘTI. FORMAREA 
SERVICIULUI DIVIN PUBLIC ZILNIC AL BISERICII 


[1.1. Caracterul nocturn al serviciului divin public în primele 
secole ale Bisericii 


Serviciul divin public al primelor comunităţi creștine (epoca Sfinţilor 
Apostoli) se săvârşea noaptea, și anume în noaptea de sâmbătă spre dumi- 
nică, precum reiese din descrierea activităţii Sf. Ap. Pavel la Troa (Faptele 
Apostolilor 20, 6-11) şi din scrisoarea proconsulului Pliniu cel Tânăr al 
Bitiniei către împăratul Traian, scrisă prin anii 111-113”. 

La aceasta au contribuit mai multe cauze. Mai întâi, primii creştini, 
recrutați mai mult dintre iudei, căutau să imite astfel pe Mântuitorul 
Însuşi, Care instituise Sfânta Euharistie într-o seară, la Cina cea de Taină; 
ei alegeau pentru aceasta seara de sâmbătă spre duminică. 

În al doilea rând, trebuie să avem în vedere concepția despre Parusie, 
adică despre A Doua Venire a Domnului, idee atât de răspândită şi fami- 
liară primelor generaţii creștine. Primii creştini credeau și nădăjduiau că 
Mântuitorul va veni a doua oară în timpul nopții din ziua întâi a săptă- 
mânii, când a și înviat. De aceea, ei aşteptau această venire petrecând 


'5 Epistola X, 97, în Enchiridion fontium historiae ecclesiasticae antiquae, Johann Peter 
Knscu (ed.), Freiburg im Breisgau, 1910, pp. 18-19: „Ei susţin că toată greșeala și vina lor 
constă în aceea că aveau obiceiul să se adune într-o anumită zi (stato die), înainte de ivirea 
zorilor (ante lucem) și cântau alternativ un imn lui Hristos, ca unui zeu [...]. După aceea 
se despărțeau, spre a se aduna din nou, pentru ca să ia împreună o hrană (cibum), de altfel 
obișnuită şi nevinovată”. 

noaptea de sâmbătă spre duminică în rugăciuni până la ziuă. Așa a rezul- 
tat forma de priveghere a serviciului lor divin public. 

În al treilea rând, împrejurările istorice în care trăiește Biserica 
creştină până la începutul veacului al IV-lea au favorizat în mare măsură, 
ba chiar au impus menţinerea acestei situaţii; din pricina persecuțiilor, 
creștinii primelor trei veacuri erau nevoiţi să se adune pentru rugăciune, 
de preferinţă în timpul nopții, în locuri ferite şi ascunse, ca în catacombe, 
pentru a scăpa astfel mai ușor de vigilenţa şi urmărirea persecutorilor. 

La aceste explicări fireşti ale caracterului nocturn al serviciului divin 
public de la începuturile Bisericii, s-au adăugat cu timpul și altele, de 
ordin teologic şi simbolic. Astfel, autorul lucrării anonime cu titlul Între- 
bări către conducătorul Antioh (atribuită odinioară Sfântului Atanasie) 
spunea că serbarea duminicii începe de sâmbătă seara, pentru a simbo- 
liza chemarea lumii de la întunericul neștiinţei la lumina cunoștinței!. 


11.2. Scindarea serviciului divin şi formarea primelor 
Laude bisericești 


Pentru a preîntâmpina oboseala privegherii continue de toată noap- 
tea, serviciul de sâmbătă spre duminică s-a împărţit curând în două: 
o parte care se oficia devreme, seara, și alta care se oficia după miezul 
nopţii sau către dimineaţă; între ele rămânea deci un răstimp de odihnă 
şi somn”, 

Din această scindare a serviciului nocturn al primilor creştini au 
rezultat cele două slujbe zilnice de căpetenie, care sunt totodată şi cele 
mai vechi dintre cele şapte Laude bisericeşti: Vecernia, sau slujba de seară 
(TO Avyvikov, Lucernare sau Vesperae), şi Utrenia, sau Slujba de dimineață 
(6 &pOpoc sau To 6pOpivov). La acestea se adaugă Sfânta Liturghie, ofici- 
ată în continuare tot în timpul nopții (dis-de-dimineaţă) şi formată și ea 
din două părţi: 


'5 Întrebări către conducătorul Antioh, întrebarea 54, în PG 38, col. 632 A. 
17 Aşa cum reiese chiar din felul cum descrie Pliniu cel Tânăr adunările de cult ale 
creştinilor, în scrisoarea menționată mai înainte. 

a) Liturghia catehumenilor, care - precum vom vedea - nu 
este la origine altceva decât transpunerea creștină a serviciului 
sinagogii iudaice; 

b) Liturghia credincioşilor (Liturghia euharistică sau specific 
creştină), în timpul căreia avea loc frângerea pâinii și împărtășirea. 


Toate acestea la un loc, Vecernia, Utrenia și Sfânta Liturghie, alcătu- 
iesc serviciul divin public sau oficial al Bisericii din primele secole, la care 
luau parte toți membrii primelor comunităţi creştine, cel puţin o dată pe 
săptămână, și anume sâmbătă spre duminică. 


I1.3. Ceasurile de rugăciune zilnică a Bisericii 
în primele trei secole 


Mântuitorul ne îndemnase însă să ne rugăm în toată vremea (ct. Luca 
21, 36), sfat pe care Sf. Ap. Pavel îl repeta, cu alte cuvinte, astfel: „Rugaţi-vă 
neîncetat!” (1 Tesaloniceni 5, 17). De aceea, în afară de participarea obli- 
gatorie la serviciul comun sau public și oficial de noapte, primii creștini 
au adoptat şi alte ore sau momente de rugăciune, în timpul zilei. Și cum 
aceştia erau recrutați mai ales dintre evrei, ei au păstrat orele oficiale 
iudaice de rugăciune, cu care erau deprinşi: în primul rând Ceasul al treilea 
(ora de dimineaţă), Ceasul al șaselea (ora de amiază) și Ceasul al nouălea 
(ora de seară), care erau orele de rugăciune zilnică la mai toate popoarele 
Antichității și pe care le adoptaseră şi evreii (cf. 1 Paralipomena 23, 30-31)'*. 

Sfinţii Apostoli înșiși au dat, cei dintâi, exemplu în acest sens. Astfel, 
Sf. Ap. Petru se roagă la Iope în foişorul de sus, Ja vremea Ceasului al 
șaselea (Faptele Apostolilor 10, 9). Tot el, împreună cu Sfântul loan, se suie 
la templul din Ierusalim la vremea rugăciunii, şi anume la ceasul al nouă- 
lea (Faptele Apostolilor 3, 1), iar în ziua Cincizecimii, toţi Sfinţii Apostoli 
se aflau adunaţi pentru rugăciune în foişorul Cinei, la ceasul al treilea, în 
momentul pogorârii Sfântului Duh (Faptele Apostolilor 2, 15). 


18 Vezi capitolul Anul bisericesc (liturgic) şi subdiviziunile lui, în Pr. Ene BRANIȘTE, 
Liturgica generală... vol. |, p. 195 ş.u. 

Puțin mai târziu (pe la sfârşitul secolului 1), Sf. Clement Romanul face 
aluzie clară la existenţa unor ore stabilite (reglementare) pentru rugăciune, 
deosebite de Liturghia euharistică', iar Didahia celor Doisprezece Apostoli 
(cap. VIII) reglementează numărul acestor ore şi caută să le imprime tot- 
odată un conţinut sau un caracter creştin, recomandând credincioşilor 
să se roage de trei ori pe zi, zicând Tatăl nostru, în opoziţie cu practicile 
iudaice”. Desigur, se vede de aici și preocuparea de a sustrage pe primii 
creștini de la frecventarea templului și a sinagogii, prescriindu-le o rugă- 
ciune specific creștină, acasă la ei. Aceste ore de rugăciune zilnică aveau 
deci, la început, un caracter particular, neoficial şi totodată facultativ sau 
benevol. 

Așadar, încă din a doua jumătate a secolului I, cultul creştin era alcă- 
tuit din două cicluri de rugăciune: 


a) Unul nocturn (navvvyic, vigiliae), cu caracter public și 
oficial, care se săvârșea o dată pe săptămână, adică în noaptea 
de sâmbătă spre duminică, de care era legată amintirea Învierii 
Domnului și nădejdea Parusiei Lui, precum şi în ajunul aniver- 
sărilor martirilor, iar mai târziu, și în fiecare miercuri şi vineri; 

b) Altul, de ziuă, cu caracter neoficial sau particular și facul- 
tativ, care se săvârşea zilnic, fiind lăsat pe seama evlaviei perso- 
nale a fiecăruia. 


Situaţia aceasta se menţine în tot timpul, până în a doua jumătate a 
secolului al IV-lea. Chiar atunci când cele două părţi ale privegherii origi- 
nare de noapte (Vecernia și Utrenia) au început să fie oficiate zilnic, ele au 
rămas singurele Laude sau slujbe zilnice cu caracter comun și obligatoriu, 


' Epistola I către Corinteni, XI, îm Scrierile Părinților Apostolici..., vol. |, trad. Pr. |. 
Mihălcescu, Pr. M. Pâslaru, Pr. G.N. Niţu, Chișinău, 1927, p. 119: „Datori suntem să 
facem cu bună rânduială toate câte ne-a poruncit Stăpânul să facem la anumite timpuri. Să 
săvârșim jertfele și liturghiile a poruncit și ca aceasta să se faca nu numai de formă sau fără 
rânduială, ci la anumite timpuri şi ceasuri”. 

% Didahia celor Doisprezece Apostoli, VIII, în Scrierile Părinților Apostolici..., vol. |, p. 
87: „Nu vă rugaţi ca fâțarnicii, ci cum a poruncit Domnul în Evanghelia Sa, așa să vă rugați: 
Tatăl nostru [...]. De trei ori pe zi să vă rugaţi aşa”; cf. trad. Diac. loan ]. Ică jr, în Canonul 
Ortodoxiei, vol. I: Canonul apostolic al primelor secole, Ed. Deisis, Sibiu, 2008, p. 568. 

adică intrate în canonul oficial de rugăciune al Bisericii; de aceea, 
Tertulian le numeşte legitimae orationes”!, pe când celelalte aveau carac- 
ter facultativ, depinzând de râvna individuală a fiecăruia. 

Astfel, în secolul al III-lea, Tradiţia Apostolică, atribuită de obicei Sf. 
Ipolit Romanul, dar care era poate de origine orientală, prescrie următoa- 
rele momente de rugăciune particulară zilnică, obligatorii pentru orice 
creștin: 


Dimineaţa, îndată după scularea din somn și spălare; 
la Ceasul al III-lea; 

la Ceasul al VI-lea; 

la Ceasul al IX-lea; 

înainte de culcare; 

la miezul nopții; 

la cântarea cocoşului (dimineața)”. 


Aceleași momente de rugăciune zilnică sunt prescrise şi într-un 
alt document, derivat din Tradiţia Apostolică, şi anume Testamentum 
Domini”. 


1 TERTULIAN, Despre rugăciune, 23, 25, în PL 1, col. 1191-1192, 1193, și în coll. Părinți 
şi Scriitori Bisericeşti, vol. 3, trad. N. Chiţescu, E. Constantinescu, P. Papadopol, D. Popescu, 
Ed. Institutului Biblic şi de Misiune al Bisericii Ortodoxe Române, București, 1981, 
pp. 243-244. 

” Tradiția Apostolică, XLI: „Toţi credincioșii, bărbaţi și femei, când se scoală 
dimineaţa din somnul lor, înainte de a-și începe munca, își vor spăla mâinile și se vor 
ruga lui Dumnezeu și numai așa se vor apuca de lucru. Dacă este (la biserică) cuvânt de 
învăţătură, fiecare este mai bine să meargă acolo [...]. Dacă ești acasă la tine, roagă-te lui 
Dumnezeu și adu-l laudă la Ceasul al treilea [...]. Roagă-te și la Ceasul al saselea [...]. Vei 
face, de asemenea, o rugăciune și laudă mai lungă la Ceasul al nouâlea [...]. Roagă-te și 
înainte de a-ţi întinde trupul în pat pentru odihnă, iar la miezul nopţii scoală-te, spală-ți 
mâinile şi roaga-te [...]. Făcând deci astfel toţi credincioșii, învăţându-vă unii pe alții şi 
dând pildă catehumenilor, nu veţi putea fi nici ispitiţi şi nu veţi fi pierduţi, câtă vreme 
vă veţi aduce continuu aminte de Hristos”, în HrPPOLYTE DE ROME, La Tradition Apos- 
tolique d'apres les anciennes versions, în coll. Sources chretiennes XI bis, B. BOTTE (ed.), 
Ed. du Cerf, Paris, 21968, pp. 125-133; cf. trad. Diac. I. Ică jr, în Canonul Ortodoxiei, vol. 
I, pp. 587-589. 

% Testamentul Domnului nostru lisus Hristos, II, 27, în Testamentum Domini nostri 
Jesu Christi, Ignatius Ephraem RAHMANI (ed.), Mainz, 1899 (Hildesheim, *1969), p. 144; 

În Constituţiile Apostolice, redactate în forma de azi spre sfârşitul 
secolului al IV-lea, este păstrat același program al rugăciunii zilnice, dar 
fără rugăciunea de la miezul nopţii, dându-se și o explicare a rostului fie- 
căruia din aceste momente, în viaţa religioasă a creştinilor: 


„Dimineaţa, (rugaţi-vă) pentru că Domnul v-a luminat, alun- 
gând noaptea și aducând ziua. La Ceasul al treilea, pentru că în acest 
moment a primit Domnul de la Pilat hotărârea de osândă. La Ceasul al 
șaselea, pentru că atunci a fost răstignit. La Ceasul al nouălea, pentru 
că toate s-au cutremurat când Domnul a fost răstignit, înfricoșându-se 
de îndrăzneala nelegiuiților iudei și neputând răbda batjocura adusă 
Domnului. Seara (la Vecernie), drept mulțumire pentru că v-a dat 
noaptea spre odihnă de ostenelile din timpul zilei. La cântatul cocoșilor 
(la Utrenie), pentru că acest ceas vestește sosirea zilei, spre a face lucru- 
rile luminii” 2. 


Precum se vede, repetarea rugăciunii la aceste momente din cursul 
fiecărei zile țintea la împlinirea poruncii Mântuitorului de a se ruga neîn- 
cetat (cf. Luca 21, 36) şi de a întreţine permanentă amintirea Sa, care 
întărea pe credincioși în osteneli şi ispite. 


[1.4. Fixarea numărului Laudelor bisericești (secolul al IV-lea) 


Consacrarea oficială ca servicii divine publice și deci obligatorii 
a orelor de rugăciune din timpul zilei, alături de cele din serviciul de 
noapte, s-a făcut în cursul jumătăţii a doua a secolului al IV-lea. Orele 
de rugăciune din timpul zilei, care până atunci constituiau un sfat sau o 
problemă de evlavie individuală, devin acum o rânduială valabilă pentru 
toţi credincioşii. 


ct. trad. Pr. N. Achimescu, în Testamentul Domnului nostru Iisus Hristos, ediţie bilingvă, 
Ed. Polirom, Iași, 1996; ct. trad. Diac. |. Ică jr, în Canonul Ortodoxiei, vol. I, p. 834. 

” Constituţiile Apostolice, VIII, 34, în coll. Scrierile Părinților Apostolici..., vol. II, trad. 
Pr. 1. Mihălcescu, Pr. M. Pâslaru, Pr. G.N. Niţu, Chișinău, 1928, p. 258; cf. trad. Diac. 1. Ică 
jr, în Canonul Ortodoxiei, vol. |, p. 762. 

La aceasta a contribuit, în cea mai mare parte, influenţa crescândă a 
monahismului asupra vieţii religioase a laicilor. Se ştie că vechii asceţi din 
timpul primelor trei veacuri creştine trăiau în general în mijlocul lumii, 
sub numele de solitari (uovătovrec) sau asceți şi fecioare (napBtvor), 
ducând o viaţă de înfrânare şi de continuă rugăciune; ei alcătuiau un fel 
de stare sau categorie intermediară între clerici și laici. Se înțelege că zelul 
lor pentru rugăciune, mult mai mare decât al laicilor, era pilduitor pentru 
mulţi dintre laici”. Dar începând din epoca de pace a Bisericii, în viaţa 
vechilor asceți se întâmplă o schimbare fundamentală. Ei părăsesc de 
acum înainte lumea, pentru a se retrage în pustie, punând temelia vieţii 
chinovitice și eremitice (idioritmice), pentru a se putea astfel consacra 
mai ușor şi mai deplin desăvârşirii duhovniceşti, prin asceză şi rugăciune 
neîncetată. În bisericile lor se îndeplinea în chipul cel mai complet și 
mai riguros, ba chiar cu prisosință, pravila de rugăciune zilnică a cărei 
practică însă ei o aduceau de fapt, după mărturia Sf. Vasile cel Mare, tot 
din bisericile de enorie, de unde proveneau”. Prestigiul monahismului 
a făcut ca bisericile mănăstireşti să devină apoi exemple și modele în 
această privință, mai întâi pentru bisericile catedrale (din orașe) cu cler 
mai numeros și apoi şi pentru bisericile de enorie. 

Cel mai mult a contribuit la generalizarea serviciului Laudelor 
bisericești, așa cum se oficia în mănăstiri, Sf. Vasile cel Mare, prin Regu- 
lile sale pentru viața monahală, în care el enumeră şi consideră obligatorii 
pentru toţi creştinii nu numai Laudele existente până atunci, ci și altele 
noi, care se dezvoltaseră între timp în serviciul mănăstiresc, expunând 
şi temeiurile sau motivele lor biblice și disciplinare sau morale. El enu- 
meră în plus: rugăciunea din amurg sau de la începutul nopţii (deosebită 
de cea de la Ceasul al IX-lea şi cea de la sfârşitul zilei sau Vecernia), cea 


* EGERIA, Pelerinaj la locuri sfinte, 24, în AETHERIA (alias Silvia), Peregrinatio ad loca 
sancta, Wilhelm HanAEus (ed.), Heidelberg, 1939, p. 28; cf. trad. C. Frișan, în EGERIA, 
Pelerinaj în locuri sfinte, ediţie bilingvă, Ed. Galaxia Gutenberg, Târgu-Lăpuș, 2009. 

7 Sa. VASILE CEL MARE, Scrisoarea 207 (din 375, câtre clerul din Neocezareea), II-IV, 
în PG 32, col. 764 şi în coll. Parinti şi Scriitori Bisericeşti, vol. 12, trad. Pr. C. Constanti- 
nescu, Pr. T. Bodogae, Ed. Institutului Biblic și de Misiune al Bisericii Ortodoxe Române, 
Bucuresti, 1988, pp. 425-427, descrie serviciul rugăciunii de noapte, aşa cum se fâcea el pe 
atunci în bisericile de enorie din Cezareea, Egipt, Libia, Siria, Fenicia și regiunile din părțile 
Eufratului. 

de la miezul nopţii şi rugăciunea de dimineaţă, care se tăcea după revăr- 
satul zorilor (deosebită de Utrenie), înainte de Ceasul al III-lea”. Rugă- 
ciunea aceasta de dimineaţă, de care vorbește Sfântul Vasile, nu poate fi 
altceva decât Ceasul I, după care veneau Ceasul al III-lea, al VI-lea şi al 
IX-lea, precum şi rugăciunea de seară (Vecernia), mai dinainte cunoscute 
şi practicate; rugăciunea din amurg sau de la începutul nopţii (la care se 
citea Psalmul 90) nu este altceva decât Pavcerniţa, cea de la miezul nopţii 
este Miezonoptica, iar cea din zorii zilei, Utrenia. lar cum în chip practic 
Ceasul | nu putea fi oficiat decât unit cu Utrenia, adică după ea, ca și 
azi, putem spune că spre sfârșitul secolului al IV-lea, găsim deja încheiat 
numărul de şapte Laude, preconizat de glasul Psalmistului (Psalmul 118, 
164: „De şapte ori pe zi Te-am lăudat pentru judecăţile dreptăţii Tale”), 
număr la care Biserica a rămas și pe care l-a consacrat oficial în cele din 
urmă, adică: 


a) Ceasul al IX-lea? 
b) Vecernia 

Cc) Pavecerniţa 

d) Miezonoptica 

e) Utrenia cu Ceasul | 
f) Ceasul al III-lea 

g) Ceasul al VI-lea. 


După cum se vede, toate aceste slujbe și-au luat denumirea după 
momentul din zi în care se săvârşeau la început în mănăstiri. Împăcând 
astfel, pe de o parte, îndemnul apostolic de a se ruga neîncetat (1 Tesalo- 
niceni 5, 17), pe de alta, datoria monahilor de a lucra zi şi noapte, după 


* Sr. VASILE CEL MARE, Regulile monahale mari, răspunsul la intrebarea 37, în PG 31, 
col. 1016, şi în coll. Părinţi şi Scriitori Bisericeşti, vol. 18, trad. 1. Ivan, Ed. Institutului Biblic 
şi de Misiune al Bisericii Ortodoxe Române, București, 1989, pp. 277-280. 

% Menţionat și în Canonul 18 al Sinodului din Laodiceea (a doua jumatate a secolul 
al IV-lea): „Aceeași slujbă a rugăciunilor trebuie să se facă totdeauna, și la Ceasul al nouă- 
lea și seara”, în Nicodim MiraAş, Canoanele Bisericii Ortodoxe, însoțite de comentarii, trad. 
U. Kovincici, N. Popovici, vol. II, partea I, Arad, 1934, p. 96; cf. Arhid. loan N. FLocA, 
Canoanele Bisericii Ortodoxe. Note și comentarii, Sibiu, 2005, p. 243. 

pilda Sf. Ap. Pavel (2 Tesaloniceni 3, 8)%, se ajunge la împlinirea idealului 
muncii şi rugăciunii continue, cărora se vor consacra vieţuitorii mănăs- 
tirilor de obște. 

Rânduiala serviciului divin zilnic din mănăstirile Sfântului Vasile 
a fost adoptată apoi de mănăstirea Sfântului Sava de lângă Ierusalim, 
care a dat Ortodoxiei răsăritene, dintre călugării ei, teologi şi imnografi 
iluștri, ca Sf. Sofronie al Ierusalimului, Sf. loan Damaschin, Sf. Cosma de 
Maiuma şi Sf. Roman Melodul, ale căror imne şi rugăciuni au contribuit 
mult la dezvoltarea cultului ortodox în general și îndeosebi a serviciu- 
lui Laudelor zilnice. Din mănăstirile savaite, rânduiala aceasta a trecut 
mai târziu (secolele VIII-IX) în cele studite, din jurul Constantinopo- 
lului, înfiinţate sau organizate de fraţii Teodor şi Iosif Studitul (dintre 
care, al doilea a ajuns mai târziu episcop al Tesalonicului). O ultimă 
fază de dezvoltare, în care se ajunge aproape la rânduiala de azi, capătă 
serviciul Laudelor zilnice în mănăstirile din Athos, începând din secolul al 
X-lea, când Sf. Atanasie Athonitul întemeiază Marea Lavră (963). De aici, 
datorită mai ales răspândirii panortodoxe a marii mișcări duhovniceşti 
a isihasmului, rânduiala s-a întins şi s-a generalizat în mănăstirile din 
Balcani, prin traducerile slave ale cărților de slujbă datorate Patriarhului 
Eftimie de Târnovo (secolul al XIV-lea), în cele din Ţările Române, prin 
călugărul Nicodim și Mitropolitul Antim Critopoulos, iar în Rusia, prin 
Mitropolitul Grigorie (Ciprian) Ţamblac ($1406), recunoscut în 1390 ca 
mitropolit al întregii Rusii. 

Generalizarea tuturor celor şapte Laude în pravila (sau canonul ofi- 
cial de slujbă al) Bisericii nu s-a făcut dintr-o dată peste tot. Completa- 
rea numărului Laudelor bisericeşti şi generalizarea lor în practica tutu- 
ror bisericilor mănăstirești şi de enorie se datorează nu numai influenţei 
monahismului, precum am spus, ci și ierarhilor care, fiind recrutaţi în 
general dintre monahi și având strânse legături cu aceştia, erau un fel 
de exponențţi ai vieții monahale în mijlocul lumii şi căutau să impună 
astfel și bisericilor de mir rânduiala de slujbă cu care erau obișnuiți în 
mănăstiri. Definitivarea şi uniformizarea rânduielii de slujbă a celor şapte 


% Cf. Se. VASILE CEL MARE, Cuvânt ascetic, în PG 31, col. 877: „Toată viata trebuie să 
fie un timp de rugăciune”. 

Laude, care au intrat în cuprinsul cărții de slujbă numită Ceaslov sau Oro- 
loghion, a fost realizată, în sfârşit, prin tipărirea acestei cărţi, începând cu 
ediţiile slave de la sfârşitul secolului al XV-lea (Cracovia 1491, Veneţia 
1493) şi cea greacă de la începutul secolului al XVI-lea (Veneţia 1509). 

În Apus, introducerea şi generalizarea Ceasurilor zilnice de rugăciune 
s-a făcut sub influenţa Regulilor monahale ale Sf. loan Casian, organizato- 
rul monahismului apusean din Galia ($435)% şi ale Sf. Benedict de Nursia 
(secolul al VI-lea)". Un rol important îl avusese de asemenea, încă mai 
dinainte, Sf. Ambrozie al Mediolanumului (397), care a introdus acolo, cel 
dintâi, modul de cântare antifonică a psalmilor și a imnelor noi în cursul 
Laudelor bisericeşti, ca mijloc de luptă împotriva ereziei ariene. 

O dezvoltare mai nouă a serviciului Ceasurilor din mânăstiri o repre- 
zintă Mezorele (Meowpia) sau Mijloceasurile (rugăciuni care se citesc 
numai în mănăstiri, între Ceasuri) şi Obedniţa sau Prânzânda (rugăciu- 
nea de la amiază). 

În ceea ce privește elementele constitutive care au intrat treptat în 
rânduiala slujbei Laudelor din Ceaslovul ortodox (rugăciuni, lecturi 
biblice, cântări), acestea vor fi arătate mai departe, la studiul separat al 
fiecărei Laude. Precum se va vedea din capitolele următoare, rânduiala 
de azi a Laudelor noastre bisericești este rezultatul unei evoluţii dinamice 
şi continue, la care au contribuit toate epocile istoriei bizantine, cu cen- 
trele, personalităţile și curentele teologice cele mai importante ale vieții 
lor duhovnicești, în necontenită mișcare și prefacere. Influențe multi- 
ple la origine, în care se amestecă substanța spirituală a cultului sinago- 
gal cu elemente ale cultului Bisericilor celor mai vechi din Ierusalim și 
Antiohia, cu spiritul ascetic al mănăstirilor Sfântului Vasile din Capa- 
docia, alcătuiesc nucleul originar al acestor slujbe, la care apoi, mari 
ierarhi şi teologi, ca Sf. Sofronie al Ierusalimului, mari întemeietori și 


% Sr. IOAN CASIAN, Despre așezămintele mănăstirești, în coll. Părinţi si Scriitori 
Bisericeşti, vol. 57, trad. V. Cojocaru, D. Popescu, Ed. Institutului Biblic și de Misiune al 
Bisericii Ortodoxe Române, Bucureşti, 1990, pp. 67-265. 

* Sr. BENEDICT DE NURSIA, Regulile monahale, 16-18, în PL 46, col. 455-456: matuti- 
nae (Utrenia), prima, tertia, sexta, nona, vesperae (Vecernia), completorium (Pavecerniţa) 
(cf. Sa. BENEDICT DE NURSIA, Rânduielile vieții monahale, trad. L. Tofan, Ed. Institutului 
Biblic şi de Misiune Ortodoxă, Bucuresti, 2012). 


52 


LITURGICA SPECIALĂ 


organizatori de obşti monahale, ca Sfântul Sava, Sfântul Teodor, Sf. Iosif 
Studitul şi Sf. Atanasie Athonitul, sau smeriţi monahi, ca Sf. Efrem Sirul 
ori Sf. Ioanichie cel Mare, ba chiar și simpli laici, martiri, ca Sfântul 
Mardarie şi Sfântul Eustratie, şi-au adăugat partea lor de contribuţie, cu 
rugăciuni şi imne rămase în uz până azi în rânduiala acestor slujbe. 

CAPITOLUL III 


VECERNIA 


A. RÂNDUIALA SLUJBEI 
III.1. Denumirile slujbei 


Vecernia, sau slujba de seară, este prima dintre cele șapte Laude 
bisericești, adică slujba cu care se începe serviciul divin public al fiecărei 
zile liturgice. 

Termenul de Vecernie, întrebuințat astăzi în mod curent pen- 
tru denumirea acestei slujbe, este de origine slavonă (de la geuepom 
- seară); el traduce exact cuvântul grecesc £onepivoc (de la tontpa - 
seară), care la greci înseamnă vecernie. Echivalentul latinesc al aces- 
tuia este vesperae sau vespertina collecta (rugăciunea de seară), de unde 
vine şi denumirea românească, latinizantă, de vesperină, întrebuințată 
uneori“, precum şi cea franceză (vâpres). Se mai întrebuințează, de ase- 
menea, în unele regiuni ale țării, şi termenii româneşti Serăre, Serar şi 
Serândă* sau Însărat"*. 


* Sfintele şi dumnezeieştile Liturghii ale Sfinților noştri Părinţi loan Gură de Aur, Vasile 
cel Mare și Grigorie Dialogul, trad. I. Mihălcescu, Bucureşti, 1895; Protos. Juvenal STEFANELLI, 
Liturgica Bisericii Ortodoxe, București, 1886, p. 86; cf. + GHENADIE ENĂCEANU, Liturgica sau 
explicația serviciului divin, Bucureşti, 1877, p. 54, unde găsim și forma Vesperâ. 

% Pr. Calistrat Coca, Liturgica, Cernăuţi, 1905, p. 83. 

* Victor BOJOB, Ștefan RoșIANU, Tipic bisericesc, Blaj, 71931, pp. 77, 84. 

I]1.2. Timpul săvârşirii 


În vechime, Vecernia se săvârşea după apusul soarelui, la ieşirea 
luceafărului de seară sau pe la aprinsul luminilor, de unde vine și 
denumirea grecească cea mai veche: Avxvikov (lat. lucernare), pe care 
o găsim în scrieri din secolul al IV-lea”. Astăzi, după Tipic, vremea 
săvârşirii Vecerniei este ceasul al zecelea din zi, adică aproximativ ora 
4 după-amiază, deci înainte de căderea serii (iarna, pe la orele 3-4 
după-amiază, iar vara, pe la 5-6 după-amiază). În mănăstiri, la sărbă- 
torile cu Priveghere (sâmbătă seara, în ajunul praznicelor împărătești 
şi al sărbătorilor sfinților mai cunoscuţi), Vecernia se oficiază după 
apusul soarelui, urmată de Litie şi Utrenie. Ca excepţie de la regula 
generală, în ceea ce privește timpul săvârșirii, Vecernia se face în tim- 
pul dimineţii în următoarele cazuri: în Duminica Rusaliilor (Vecer- 
nia Lunii Rusaliilor, care se săvârşeşte în ziua de Rusalii, îndată după 
Liturghie), în Vinerea Pătimirilor (Vecernia Sâmbetei Pătimirilor, 
care în unele părți, mai ales la bisericile de enorie, se face dimineața, 
după slujba Ceasurilor împărătești) și în toate cazurile când Vecernia 
se uneşte cu una dintre cele trei Liturghii: cu Liturghia Sf. Grigorie 
Dialogul (de luni până vineri în Păresimi, afară de Vinerea Sfintelor 
Pătimiri); cu cea a Sf. Vasile cel Mare (de patru ori pe an: în Ajunul 
Crăciunului, în Ajunul Bobotezei, în Joia şi în Sâmbăta Sfintelor Păti- 
miri) sau cu cea a Sf. loan Gură de Aur (la Buna Vestire, în cazul când 
acest praznic cade într-una dintre zilele de rând ale săptămânii, adică 
de luni până vineri inclusiv, în Păresimi). 


" EGERIA, Pelerinaj la locuri sfinte, 24, în AETHERIA (alias Silvia), Peregrinatio 
ad loca sanctu, Wilhelm HanaEus (ed.), Heidelberg, 11939, p. 29: „Hora autem deci- 
ma, quod appellent hic licinicon, nam nos dicimus lucernare” (cf. trad. C. Frişan, în 
EGERIA, Pelerinaj în locuri sfinte, ediţie bilingvă, Ed. Galaxia Gutenberg, Târgu-Lăpus, 
2009). Termenul grecesc Avxvikov vine de la Avxvia sau Avxvoc (opaiţ, lampă, lumânare, 
sfeşnic) şi corespunde cu cel latinesc lucerna, de la lux, lucis (lumină), de unde și terme- 
nul francez lucernaire, întrebuințat uneori pentru vecernie. 

“* După unele vechi cărți românești de învăţătură pentru preoți (î lAcov PUTNEANUL, 
Synopsis, laşi, 1751, f. 48 v.), Vecernia se face la Ceasul al XII-lea din zi (adică la trei ceasuri 
după Ceasul al IX-lea). 

[1[.3. Scopul Vecerniei 


Scopul sau rostul rugăciunii de seară este să aducem lui Dumnezeu 
mulțumire pentru ziua care a trecut şi să-l cerem ajutorul pentru petre- 
cerea în pace a nopții care se apropie”. 

În legătură cu istoria sfântă a mântuirii, Vecernia ne aduce aminte 
de ridicarea de pe Cruce și punerea în mormânt Domnului, care, pre- 
cum ştim, au avut loc spre seară“. Vechii Părinţi Bisericești o puneau în 
strânsă legătură cu Cina Domnului şi cu moartea Lui pe Cruce”. 


* Sr. CIPRIAN AL CARTAGINEI, Despre Rugăciunea domnească, 35, în PL 4, col. 559- 
560: „După ce a apus soarele și ziua s-a sfârşit, din nou trebuie să ne rugam; căci Hristos este 
soarele cel adevărat și ziua cea adevărată; de aceea, şi noi, când ne rugăm la apusul soarelui 
şi al zilei din acest veac şi cerem ca să răsară din nou lumina peste noi, ne rugăm pentru 
venirea lui Hristos, Care ne va da harul luminii celei vesnice” (cf. trad. D. Popescu, în coll. 
Părinţi şi Scriitori Bisericești, vol. 3, trad. N. Chiţescu, E. Constantinescu, P. Papadopol, D. 
Popescu, Ed. Institutului Biblic și de Misiune al Bisericii Ortodoxe Romane, București, 1981, 
p. 485); Constitutiile Apostolice, VIII, 34, în coll. Scrierile Părintilor Apostolici dimpreună cu 
Așezămintele şi Canoanele apostolice, vol. II, trad. Pr. I. Mihălcescu, Pr. M. Pâslaru, Pr. G.N. 
Niţu, Chișinău, 1928, p. 258: „Rugăciuni faceți [...] seara, drept mulțumire că v-a dat noaptea 
spre odihnă de ostenelile din timpul zilei” (cf. trad. I. Ică jr, în Canonul Ortodoxiei, vol. I: 
Canonul apostolic al primelor secole, Ed. Deisis, Sibiu, 2008, p. 762); SF. VASILE CEL MARE, 
Regulile monahale mari, 37, 4, în PG 31, col. 1016 A: „Iar când ziua se sfârșește, se cade să 
mulțumim pentru toate câte am luat în curgerea acestei zile şi pentru cele ce am împlinit cu 
bun spor, apoi să mărturisim toate câte nu le-am împlinit” (cf. trad. 1. Ivan, în coll. Părinţi şi 
Scriitori Bisericesti, vol. 18, Ed. Institutului Biblic şi de Misiune al Bisericii Ortodoxe Române, 
București, 1989); Se. SIMEON AL TESALONICULUI, Despre sfânta rugăciune (Despre sfintele 
slujbe), cap. 299, în SE. SIMEON AL TESALONICULUI, Tractat asupra tuturor dogmelor credinţei 
noastre ortodoxe, trad. + CHESARIE AL RÂMNICULUI, Toma LEODORESCU (ed.), Bucureşti, 
1865-1866, p. 197: „Cântarea Vecerniei înseamnă că lăudăm pe Făcătorul nostru că am ajuns 
la apus, adică la sfărșitul zilei şi hărazim lui Dumnezeu tot ce am făcut intr-însa. De aceea, 
mulțumim pentru viața noastră, pentru hrana, pentru cugetele, cuvintele și faptele noastre. 
Ne rugăm totodată să petrecem noaptea în pace, fără păcat și fără sminteala. Căci noaptea este 
ca un simbol al sfârșitului vieţii noastre; căci ca o moarte ne vine nouă noaptea”. 

* Povățuirile din Liturghier, Ed. Institutului Biblic și de Misiune Ortodoxă, București, 
2012, pp. 490-491: „Slujitorul altarului [...] dator este [...] să săvârsească Vecernia (sau s-o 
asculte); la care, cu cucernicie să gândească în sine şi cu umilință să cugete, cum Domnul 
[...] Hristos, după mântuitoarele Sale Pătimiri, vineri seara S-a răstignit pe cruce pentru 
păcatele noastre și a murit pentru mântuirea noastră” (cf. Liturghier, 1956, p. 417). 

* SE. IOAN CAsIAN, Despre așezămintele mănăstirești, III, 3, în PL 49, col. 123-125: „Cum 
că jertfele de seară se aduceau în biserică, o putem dovedi chiar din cuvintele lui David: «Să 
se îndrepteze rugăciunea mea ca tămâia înaintea Ta; ridicarea mâinilor mele, jerttă de seară» 

III.4. Rânduiala Vecerniei 


Randuiala Vecerniei diferă, ca dezvoltare sau extensie și solemnitate, 
după importanţa zilei liturgice, adică după cum este vorba despre: 


— zi de rând peste săptămână; 

- ziua unui sfânt cu Doxologie mare; 

- ziua unui sfânt cu Polieleu sau Priveghere; 
- sâmbătă seara (Vecernia duminicii); 

- praznic împărătesc sau hramul bisericii. 


Mai simplă, mai puţin dezvoltată şi mai puţin solemnă este Vecernia 
zilelor de rând (de lucru) din cursul săptămânii, adică zilele sfinţilor care 
nu sunt însemnați în calendar cu niciun semn; este alcătuită mai mult din 
lecturi şi se săvârşeşte de obicei numai în mănăstiri şi catedrale. 

Mai dezvoltată, mai solemnă şi cu cântări mai multe este Vecernia 
sărbătorilor cu ţinere din cursul săptămânii (sfinți cu Doxologie sau 
cu Polieleu, praznice şi hramuri), precum şi Vecernia de sâmbătă seara 
(Vecernia duminicii). 

Vom descrie, pe larg, mai întâi rânduiala Vecerniei sărbătorilor (sin- 
gura care se oficiază, de fapt, la bisericile de mir), şi apoi, mai pe scurt, 
rânduiala Vecerniei zilelor de rând. Descriind în amănunt rânduiala 
Vecerniei sărbătorilor, vom stărui îndeosebi asupra rolului preotului, slu- 
jind singur (fără diacon), așa cum este cazul la majoritatea bisericilor. 


II].4.a. Rânduiala Vecerniei sărbătorilor 
La vremea cuvenită, cântărețul sau paracliserul toacă (în 
toaca mare), trage clopotul și aprinde candelele. Intrând în 


(Psalmul 140, 2); cuvinte prin care se poate înțelege și acea adevărată jertfă de seară, fie cea pe 
care lisus a încredințat-o El Însuși Apostolilor Săi, care ședeau la Cină, când a fâcut începutul 
Tainelor preasfinte ale Bisericii, fie cea prin care, în ziua următoare, S-a oferit E] Însuși Tatălui 
ca jertfă de seară, adică la sfârșitul veacurilor, prin ridicarea mâinilor Sale pentru mântuirea 
a toată lumea. Întinderea mâinilor Mântuitorului pe cruce pe drept cuvânt se numește ridi- 
care” (cf. trad. V. Cojocaru, D. Popescu, în SF. IOAN CASIAN, Așezămintele mănăstirești şi 
Convorbiri duhovniceşti, în coll. Părinti şi Scriitori Bisericeşti, vol. 57, Ed. Institutului Biblic şi 
de Misiune al Bisericii Ortodoxe Române, Bucureşti, 1990, p. 135). 

biserică, preotul zice rugăciunea „Intra-voi în casa Ta...” (vezi 
Liturghierul). Înainte de Vecernie, se citeşte Ceasul al nouălea, 
cu care încheiem slujba zilei respective şi despre care vom vorbi 
mai târziu“. 

În timp ce la strană se citeşte rugăciunea de la sfârşitul Cea- 
sului al IX-lea („Stăpâne Doamne, lisuse Hristoase, Dumnezeul 
nostru..."), preotul „ia vremea” (binecuvântarea) pentru începerea 
slujbei zilei care urmează, în chipul următor: lasă epitrahilul pe 
Sfânta Masă, iese pe ușa dinspre nord, trece printre strana stângă 
și masă, vine în mijlocul bisericii sub policandru, se închină de 
trei ori spre răsărit, depune metanie la scaunul arhieresc (fără a se 
închina) şi intră în altar pe uşa de sud, trecând printre iconostas 
şi strana dreaptă, sărută Sfânta Masă și își pune din nou epitra- 
hilul. Deschide dvera (perdeaua ușilor împărătești) şi dă binecu- 
vântarea („Binecuvântat este Dumnezeul nostru...), stând în fața 
Sfintei Mese şi închinându-se“!. 

Cântărețul (sau cel mai mare, dacă este de față) răspunde: 
Amin. Veniţi să ne închinăm... şi citește Psalmul 103 („Binecu- 
vântează, suflete al meu, pe Domnul..”). În acest timp, pre- 
otul ia Liturghierul, iese pe ușa dinspre miazănoapte și vine 
înaintea ușilor împărăteşti, unde, stând cu fața spre altar, se 


% Vezi mai departe, la capitolul despre Ceasurile liturgice. 

î1 SF. SIMEON AL TESALONICULUI, Despre sfânta rugăciune (Despre sfintele slujbe), 
titlul cap. 331, p. 214; Liturghier, Ed. Institutului Biblic și de Misiune Ortodoxă, București, 
2012, p. 34 (cf. Liturghier, 1937, p. 11; 1956, p. 21); f GHERASIM SAFFIRIN (Episcopul 
Romanului), Tipic asupra serviciilor divine, Bucureşti, 1905, p. 6; Pr. Dimitrie LUNGULESCU, 
Manual de practică liturgică, București, 1926, p. 9; Arhim. Fotie BArAmAcE, Explicațiuni 
la practica liturgică, pp. 5, 130; Aurel PopovIcIu, Tipicul Bisericii Ortodoxe, Sibiu, 21927, 
p. 57; Badea CIREȘEANU, Tezaurul liturgic al Sfintei Biserici creştine ortodoxe de Răsărit, 
vol. III, Bucureşti, 1912, p. 127; Pr. Vasile MITROFANOVICI, Liturgica Bisericii Ortodoxe, 
Teodor TARNAVSCHI, + NECTARIE COTLARCIUC (Mitropolitul Bucovinei) (eds), Cernăuţi, 
1929, p. 472. Numai câteva tipice particulare, cum este cel al Pr. Petre PRocoPoOVvICIU, Ritu- 
alistica sau manual de ritual al Bisericii Ortodoxe Române, Oradea, 1936, p. 18, şi cel de Pr. 
Gavril TEeLEAGA, Tipicon cu note ritualistice (litografiat), Cernăuţi, 1901, p. 49, precum și 
Liturghierul din 1950, p. 21, recomandă binecuvântarea din faţa sfintelor uși, ca la Ceasul al 
nouălea, conform practicii mănăstirești, după care preotul, îmbrăcat numai cu epitrahilul, 
nu zice nimic din altar, ci numai din faţa ușilor împărătești. 

închină de trei ori şi, descoperindu-şi capul, citește în taină 
cele șapte Rugăciuni ale luminilor, închinându-se la sfârşitul 
fiecăreia. 

După ce se termină citirea Psalmului 103, preotul zice ecte- 
nia mare, din faţa uşilor împărătești, având capul acoperit (dacă 
poartă culion). La sfârșitul ecteniei, se închină și intră în altar, pe 
ușa dinspre miazăzi. Dacă până atunci preotul nu a avut timp să 
termine citirea celor şapte rugăciuni, le termină în altar. 

Urmează citirea Catismei de rând din Psaltire, pe analogul 
fără acoperământ, aşezat din vreme în mijlocul bisericii. Sâmbătă 
seara, în mănăstiri, se citește Catisma întâi în trei stări: la fiecare 
stare, preotul zice ectenia mică. În timpul citirii Catismei, preo- 
tul poate sta jos, sculându-se numai la ectenii. La bisericile de 
enorie, atât sâmbătă seara, cât şi la sărbătorile din timpul săptă- 
mânii (mai ales la praznice şi la hramuri) se cântă de obicei Feri- 
cit bărbatul..., adică stihuri alese din prima stare a Catismei întâi 
(Psalmul 1, 1, 6; Psalmul 2, 11; Psalmul 3, 8), urmate de Slavă..., 
Şi acum..., Aliluia (de trei ori)”. 

După Catismă (sau după Fericit bărbatul..), preotul 
zice ectenia mică, iar la strană se cântă după aceea Doamne, 
strigat-am..., pe glasul de rând al Octoihului (sâmbătă seara) sau 
pe glasul indicat de Minei (la sărbătorile din cursul săptămânii), 
cu stihurile și Stihirile sărbătorii la care ne aflăm, precum ne 
arată Tipicul şi Mineiul, respectiv Triodul sau Penticostarul — la 
fiecare sărbătoare“. 


* Această cântare corespunde simbolic Polieleului de la Utrenie. Doar în ajunul praz- 


nicelor cu Polieleu care cad în timpul Postului Mare aceste stihuri nu se cântă. De ase- 
menea, nu se citește Catismă la Vecerniile dintre Miercurea Săptămânii Sfintelor Pătimiri 
(după Liturghie) și Duminica Sfântului Apostol Toma, la Vecernia Înălţării Domnului (atât 
în ajunul serbării, cât şi în însăşi ziua serbării, seara) şi la Vecernia din Duminica Pogorârii 
Sfântului Duh. La Vecernia din ajunul și din ziua Schimbării la Faţă citim Catismă numai 
dacă este duminică ori luni seara. Duminică seara și în seara ce urmează sărbătorilor cu 
Priveghere, nu se pune Catismă. Doar când a doua zi este sărbătoare cu Polieleu, se cântă 


Fericit bărbatul. 
* Odinioară, atât cântarea Stihirii precedată de ultimul stih din psalmi (Că s-a întă- 


rit mila Lui spre noi...), cât şi a Stihirilor cu Slavă..., Și acum... se făcea de ambele strane 

În timp ce la strană se cântă Să se îndrepteze rugăciunea 
mea..., în altar preotul începe şi face câdirea mare. 

După ce termină cădirea, sau în timp ce la strană se cântă 
ultima Stihiră de la Doamne, strigat-am... (înainte de Slavă...), 
preotul îşi descoperă capul și îmbracă felonul. 

Când la strană începe să se cânte Slavă... de la Doamne, stri- 
gat-am..., preotul deschide uşile împărăteşti, plecându-se către 
credincioşi, iar când se începe Stihira de la Și acum..., se face 
Vohodul (Ieșirea) cu cădelnita, în chipul următor: stând în fața 
Sfintei Mese, preotul primește cădelniţa, binecuvântând tămâia, 
se închină în faţa Sfintei Mese și, ocolind-o pe dreapta, fără a 
cădi“, iese pe ușa dinspre miazănoapte, fiind precedat de paracli- 
sier cu o lumină (dacă vrem să dăm mai mare strălucire slujbei, 
ies doi purtători de lumini). Ajungând în mijlocul bisericii, sub 
policandru, stă cu fața spre răsărit, se pleacă şi zice în taină Rugă- 
ciunea intrării („Seara şi dimineaţa și la amiazâ...). Apoi, tre- 
când cădelniţa în mâna stângă, binecuvântează intrarea, zicând 
încetişor: „Binecuvântată este intrarea Sfinţilor Tăi.... Purtătorul 
făcliei merge cu lumânarea în fața icoanei Mântuitorului, unde 
rămâne până când preotul intră în altar, iar preotul, înaintând pe 
solee, face cădirea mică astfel: cădește icoanele împărătești şi pe 
cele laterale, iconostasul, strana arhierească, strana dreaptă şi cea 


(coruri) reunite în mijlocul bisericii, ceea ce reprezenta un moment solemn (festiv) al sluj- 
bei, închipuind unirea a toată lumea, care s-a făcut prin venirea Mântuitorului (SF. SIMEON 
AL TESALONICULUI, Despre sfânta rugăciune (Despre sfintele slujbe), cap. 322, în PG 155, 
col. 605, și în Sr. SIMEON AL TESALONICULUI, Iractat asupra tuturor dogmelor...» p. 217; cf. 
V.N. ILIIN, Privegherea de toată noaptea (Bcenomuoe 6penue), Paris, 1927, p. 43). 

* Unii, înainte de a ieşi, cădesc altarul, la fel ca la câdirea mare (vezi Liturghier, 1956, 
p. 29, și 2012, p. 42, și Tipicele de + GHERASIM SAFFIRIN (Episcopul Romanului), Tipic 
asupra serviciilor divine, p. 31, Arhim. F. BALAMACE, Explicațiuni la practica liturgică, pp. 
68, 131, Pr. D. LUNGULESCU, Manual de practică liturgică, p. 25). Rânduiala Vecerniei mari 
din Tipicul mare, din Liturghierele slave (Slujebnik, Kiev, 1907, f. 5; Slujebnik, Sofia, 1928, 
p. 16) şi din Liturghierele românești (Liturghier, 1950, p. 10, şi 2012, p. 42) nu pomeneşte 
însă nimic despre o astfel de cădire; Liturghierul din 1937 (p. 23) chiar precizează că nu 
se cădeşte altarul înainte de ieşire. De altfel, când nu există Stihira la Slava..., ci se cântă 
Slavă... Si acum..., nu este timp pentru astfel de cadire. Această câdire alterează înțelesul 
Vohodului de intrare (eioo6o0c). 

stângă, apoi cădește spre credincioșii din naos, după care cădeşte 
spre răsărit de trei ori și din nou strana arhierească, iconostasul 
şi icoanele împărăteşti, oprindu-se pe solee, în fața ușilor împără- 
teşti. Când strana a terminat cântarea Stihirei de la Și acum..., 
preotul cădeşte cruciş spre sfântul altar, rostind: „Înţelepciune! 
Drepţi!”, după care intră în altar, printre ușile împărăteşti, conti- 
nuând cădirea în jurul Sfintei Mese şi cădind tot altarul. 

Cântărețul, sau cel mai mare, rostește (ori cântă, dacă este 
cazul) Lumină lină. După aceasta, preotul, stând în spatele Sfintei 
Mese, cu fața spre credincioşi, zice: 

„Să luăm aminte! Pace tuturor!” (Strana: „Și duhului tău”). 

„Înţelepciune! Să luăm aminte!” iar la strană se cântă Prochi- 
menul zilei săptămânii, de trei ori, cu stihurile indicate în Ceaslov 
(Catavasier). 

La sărbătorile care au Paremii (citiri din cărțile Vechiului şi 
Noului lestament), îndată după Prochimen se citesc Paremiile, 
din mijlocul bisericii. În timpul citirii lor, preotul, rămânând îna- 
poia Sfintei Mese, poate sta jos. 

La sfârșitul Paremiilor, sau îndată după Prochimen, când nu 
sunt Paremii, preotul închide uşile împărăteşti şi rosteşte ectenia 
întreită: „Să zicem toți din tot sufletul și din tot cugetul nostru, să 
zicem..:, din altar, fiind îmbrăcat în felon. 

După aceasta, cântărețul (la mănăstiri, cel mai mare) citeşte 
rugăciunea „Învrednicește-ne, Doamne..», după care preotul 
rostește, tot din altar, ectenia cererilor: „Să plinim rugăciunea 
noastră cea de seară... Preotul se întoarce apoi spre credincioși și 
îi binecuvântează, zicând: „Pace tuturor!”; apoi, întorcându-se din 
nou spre răsărit, zice: „Capetele noastre Domnului să le plecăm!” 
după care citeşte în taină Rugăciunea plecării capetelor, pe care o 
încheie cu ecfonisul: „Fie stăpânirea împărăției Tale binecuvântată... 

La strană se cântă acum Stihoavna, cu Stihirile şi stihurile 
ei, apoi cântăreţul citeşte: Acum liberează..., Sfinte Dumnezeule... 
şi celelalte rugăciuni introductive (în mănăstiri şi la catedrale, 
Acum liberează... îl citeşte cel mai mare, iar cântărețul continuă 
cu Sfinte Dumnezeule... şi celelalte). 

După Tatăl nostru şi ecfonisul respectiv, când nu se săvârşeşte 
binecuvântarea artoselor, la strană se cântă Troparele, cu rânduiala 
lor. Sâmbătă seara: Troparul Învierii glasului de rând, Slavă..., al 
sfântului din Minei, Și acum..., al Născătoarei de Dumnezeu, din 
cele ale Învierii, dar pe glasul Troparului sfântului; la praznicele 
împărăteşti, Troparul praznicului respectiv, o dată; la sărbătorile 
sfinţilor, Troparul sărbătorii, o dată, Slavă..., Și acum... al Născătoa- 
rei de Dumnezeu din ziua săptămânală respectivă, pe glasul Tro- 
parului sfântului. După Tropare, preotul deschide ușile împărătești 
şi zice: „Înţelepciune!”, după care face otpustul, după regula arătată 
în Liturghier“. Apoi închide uşile împărătești şi dvera. 


În toate duminicile Postului Mare (începând cu cea a Lăsatului sec de 
brânză şi terminând cu cea a Floriilor), seara la Vecernie se cântă alter- 
nativ cele două Prochimene mari, specifice postului: Să nu întorci fața 
Ta şi Dat-ai moştenire. De aceea, în aceste duminici, seara, se face slujba 
Vecerniei mari, până la Prochimen, punându-se Stihirile de la Doamne, 
strigat-am... pe 10 (ca sâmbătă seara), făcându-se Vohod cu cădelnița şi 
cântându-se Prochimenul mare, de rând (unul din cele două indicate mai 
înainte). Dar de la Prochimen înainte, slujba urmează după rânduiala 
Vecerniei din zilele de rând, după rânduiala postului“. 

Tot după rânduiala sărbătorilor se face Vecernia şi în zilele de rând 
din Săptămâna Luminată, care au Prochimene speciale în Penticostar, 
în seara Duminicii Sfântului Apostol Toma şi în Duminica Pogorârii 
Duhului Sfânt (Stihirile de la Doamne, strigat-am... pe şase, Vohod cu 
cădelnița, Prochimenul mare al Paştelui: Cine este Dumnezeu...)". Se face, 
de asemenea, Vohod şi la Vecernia din seara următoarelor praznice: Joia 
Înălţării Domnului, Schimbarea la Faţă şi Înălţarea Sfintei Cruci, precum 
şi a zilei hramului bisericii. 


* Liturghier, 2012, pp. 49-51 (cf. Liturghier, 1956, pp. 35-36). 

1 Vezi Vecernia din Duminica Lăsatului sec de branză şi Vecernia Duminicii | din 
Postul Mare din Triod, Ed. Institutului Biblic și de Misiune Ortodoxă, București, 2010, pp. 
101, 207-209 (cf. Triod, 1946, pp. 120, 238-239); cf. Pr. G. TELEAGA, Tipicon...» p. 310. 

“ Penticostar, Ed. Institutului Biblic și de Misiune Ortodoxă, Bucureşti, 2012, pp. 33- 
34, 43, 72, 334-335 (cf. Penticostar, 1936, pp. 53-54); Tipicul mare, laşi, 1816, ft. 589, 591; 
Pr. G. TELEAGA, Tipicon..., p. 310. 

III.4.b. Vecernia mică şi Vecernia mare 

Sărbătorile mari (duminicile, praznicele împărătești şi sfinții mai 
cunoscuţi) care au slujbă cu Priveghere, au de regulă în cărţile de cult 
(Mineie, Triod, Penticostar şi Octoih) două Vecernii: Vecernia mică şi 
Vecernia Mare. 


1) Vecernia mică a acestor sărbători este un fel de anticipare şi pre- 
scurtare a Vecerniei mari. Fa se săvârşeşte numai la mănăstiri, înainte de 
apusul soarelui, după Ceasul al IX-lea (adică la vremea obișnuită pentru 
Vecernie) şi numai atunci când urmează a se face Priveghere de toată 
noaptea (sau Bdenie). După Vecernia mică, se ia cina şi apoi, după apusul 
soarelui, se începe Vecernia mare cu Priveghere. Deci, dacă nu se face 
Litie sau Priveghere, Vecernia mică nu se face nici în mănăstiri. În biseri- 
cile de mir, Vecernia mică nu se săvârşeşte niciodată. 

Prin ce se deosebeşte Vecernia mică de cea mare? La Vecernia mică 
se toacă în toaca cea mică (tochiţă); nu se zice nici ectenie mare, nici 
ectenie mică și nu se citeşte Catismă, ci îndată după Psalmul 103 se cântă 
Doamne, strigat-am... cu Stihiri mai puţine (numai patru). Nu se face 
Vohod şi nu se zic nici ecteniile de după Vohod. La sfârşit (după Tro- 
pare), se zice ectenia întreită scurtă (ca la începutul Utreniei). Iată deci 
schema rânduielii Vecerniei mici: 


Binecuvântarea; 

Psalmul 103; 

Doamne, strigat-am... 

(numai 4 Stihiri); 

Lumină lină... (citit); 

Prochimenul zilei săptămânale 
Rugăciunea „Învrednicește-ne, Doamne..”; 
Stihoavna; 

Acum liberează... şi rugăciunile introductive; 
Troparul; 

Ectenia întreită (scurtă); 

Apolisul (mic). 

2) Vecernia mare a sărbătorilor cu Priveghere este de fapt Vecernia 
sărbătorilor, aşa cum am descris-o mai înainte, având în vedere îndeosebi 
practica bisericilor de enorie. 

Dar la mănăstiri şi catedrale, unde Vecernia aceasta se face în cadrul 
Privegherii, după regula din Tipicul mare (înscrisă şi la începutul Litur- 
ghierului), ea are unele particularități care urmăresc să dea slujbei o 
solemnitate mai mare şi pe care le vom enumera la rânduiala Privegherii 
din capitolul despre Utrenie. 


III.4.c. Rânduiala Vecerniei din zilele de rând, în perioada Octoihului 
şi a Penticostarului 

Rânduiala Vecerniei din zilele de rând, în perioada Octoihu- 
lui şi a Penticostarului, se deosebeşte de cea pentru duminici și 
sărbători prin următoarele amănunte: 

— Catisma de rând se citeşte fără a fi întreruptă de ecteniile 
mici, la cele două stări“; 

- La Doamne, strigat-am... nu se cântă decât primele două 
stihuri (pe glasul indicat de Minei), iar celelalte se citesc; Stihirile 
se pun mai puţine (pe șase); 

- Nu se face Vohod sau Ieşire cu cădelnița (de aceea preotul nu 
îmbracă felonul, ci rămâne până la sfărşit numai cu epitrahilul, şi nici 
nu se deschid ușile împărătești, care rămân închise tot timpul sluj- 
bei); deci, îndată după Slavă..., Și acum... de la Doamne, strigat-am..., 
se citește Lumină lină..., apoi se cântă Prochimenul zilei săptămânii 


% În tot cursul anului, duminică seara nu se citeşte Catismă la Vecernie, dar la 
Doamne, strigat-am... se cântă toate stihurile (se citește Starea întâi a primei Catisme 
ori se cântă Fericit bărbatul... numai dacă luni cade praznic împărătesc sau sfânt cu Po- 
lieleu); luni seara se citeşte Catisma a VI-a, marti seara, Catisma a IX-a, miercuri seara, 
Catisma a XII-a, joi seara, Catisma a XV-a și vineri seara, Catisma a XVIII-a. În timpul 
Postului Mare (cu excepţia săptămânii a cincea), în toate zilele de rând, la Vecernie, se 
citeşte numai Catisma a XVIII-a; la fel, în răstimpul dintre 22 septembrie şi 20 decem- 
brie şi dintre 15 ianuarie și sâmbăta dinaintea Duminicii Fiului risipitor. În săptămâna 
a cincea din Postul Mare, la Vecernie, se citesc următoarele Catisme: luni seara, a X-a; 
marți seara, a XIX-a; miercuri seara, a VII-a; joi seara, a XII-a; vineri, a XVIII-a (Rându- 
iala citirii Psaltirii, în Psaltirea, București, 1978; cf. Psaltirea, Ed. Institutului Biblic şi de 
Misiune Ortodoxă, București, 2014, pp. 9-13). 

şi îndată se citeşte rugăciunea „Învredniceşte-ne, Doamne..” urmată 
de ectenia cererilor: „Să plinim rugăciunea noastră cea de seară..., 
pe care preotul o zice din fața uşilor împărăteşti și cu capul acope- 
rit. Apoi, ca de obicei, Stihoavna (din Octoih, a glasului de rând al 
săptămânii), după care Acum liberează... şi celelalte, Troparele, ecte- 
nia întreită, începând de la „Miluiește-ne pe noi, Dumnezeule..., pe 
care preotul o zice din faţa ușilor împărăteşti închise, de unde, întor- 
cându-se cu fața spre credincioşi, face îndată şi otpustul“. 


1) Vecernia din zilele de rând ale Păresimilor, care se face, de altfel, numai 
în mănăstiri şi catedrale, se deosebește de cea a zilelor de rând din restul anu- 
lui, prin următoarele particularităţi (pe care le indică Triodul şi Ceaslovul): 

Luni, marți şi joi seara, după Prochimen (din Triod sau din Ceaslov) 
se adaugă două Paremii, iar finalul (începând de la Troparele apolisu- 
lui) este mult mai lung decât cel obișnuit, și anume: Troparele Mineiului 
se înlocuiesc cu cele 4 Tropare din Triod („Născătoare de Dumnezeu, 
Fecioară, bucură-te...”; „Botezătorul lui Hristos...”; „Rugaţi-vă pentru 
noi, Sfinţilor Apostoli..”; „Sub milostivirea Ta...), urmate, primele trei, 
de câte o metanie. Apoi: Doamne, miluiește, de 40 de ori, Slavă..., Și 
acum..., Ceea ce eşti mai cinstită..., „Întru numele Domnului..”. Preotul: 
„Cel ce este binecuvântat..?, iar la strană se citește rugăciunea „Împă- 
rate ceresc” (v. în Ceaslov). Apoi preotul zice Rugăciunea Sf. Efrem 
Sirul („Doamne şi Stăpânul vieţii mele...), cu metaniile şi stihurile ei; 
urmează rugăciunile începătoare (Sfinte Dumnezeule şi celelalte), iar 
după Tatăl nostru, Doamne, miluiește, de 12 ori, şi rugăciunea „Prea- 
sfântă Treime, Stăpânie deofiinţă...”, Fie numele Domnului binecuvântat 
(cu trei metanii), Slavă..., Și acum..., Psalmul 33 („Binecuvânta-voi pe 
Domnul în toată vremea...)”. Apoi: Cuvine-se cu adevărat..., Slavă..., Şi 
acum... Doamne, miluieşte (de trei ori), „Binecuvântează..., după care 
preotul face otpustul Vecerniei. 


* În Ceaslov, Ed. Institutului Biblic și de Misiune Ortodoxă, Bucureşti, 2014, p. 163, este 
adăugată la sfărșitul Vecerniei o frumoasă rugăciune a Sfântului Vasile cel Mare („Binecuvântat 
eşti, Stăpâne Atotţiitorule...”) de citit benevol („dacă-ţi este voia”) (cf. Ceaslov, 1945, p. 14). 

5 În Ceaslov se adaugă aici şi Psalmul 144 („Înălţa-Te-voi, Dumnezeul meu...”), care 
însă în Iriod este rânduit pentru vremea mesei. 

Acest final se adaugă (numai până la Rugăciunea Sf. Efrem Sirul 
inclusiv, urmată de otpust) şi la Vecernia de duminică seara în Postul 
Mare, care, în rest, urmează rânduiala obişnuită a Vecerniei duminicilor 
(vezi mai înainte). 


2) Vecernia de miercuri şi vineri seara în Păresimi se unește cu Litur- 
ghia Darurilor înainte-sfințite, după o rânduială specială, pe care o vom 
descrie pe larg, mai departe, la capitolul despre Liturghia Darurilor 
înainte-sfințite. 


Dăm acum într-un tabel sinoptic (comparativ) schița rânduielii 
Vecerniei sărbătorilor (mică şi mare) şi a zilelor de rând, pentru a se 
vedea deosebirile dintre ele. 


TABEL COMPARATIV 


AL RÂNDUIELII VECERNIEI DE DIFERITE CATEGORII 


VECERNIA SĂRBĂTORILOR 
(Vecernia mare, la sărbătorile 
cu Priveghere sau cu Polieleu) 


VECERNIA ZILELOR 
DE RÂND 


VECERNIA MICĂ 
(Numai la sârbătorile 
cu Priveghere) 


Preotul (îmbrăcat cu epitra- | (îmbracat cu epitrahilul, (îmbrăcat cu epitrahilul, 
hilul, din fața Sfintei | din fata Sfintei Mese): din fața uşilor împărăteşti): 
Mese): „Binecuvân- | „Binecuvântat este „Binecuvântat este 
tat este Dumnezeul | Dumnezeul nostru..” Dumnezeul nostru...” 

k, nostru..” 

Cântăretul | Amin. Veniţi să ne Amin. Veniţi să ne închi- Amin. Veniţi să ne închi- 
închinăm..., nâm... Psalmul 103 nâm..., Psalmul 103 
Psalmul 103 

Preotul iese în fața Sfintelor | La fel ca la Vecernia sarbă- 
Uşi şi citește Rugă- torilor 
ciunile luminilor 

Preotul (din fata Sfintelor La fel ca la Vecernia sârbă- 
Uşi): Ectenia mare torilor 

Cântărețul | Fericit bărbatul... Catisma de rând (citită în 
(cântat) mijlocul bisericii) 

Preotul Ectenia mică („lară | Ectenia mică („ară si iară 
și iară cu pace...) cu pace...) 

Cântărețul | Doamne, strigat-am... Doamne, strigat-amn... Doamne, strigat-am... 
(stihurile se cântă), cu (stihurile se cântă), cu (fară stihurile „Pune, 
Stihirile rânduite (Stihi- | Stihirile pe 6 Doamne, strajă... ” și cele- 
rile pe 10 sau pe 8) lalte) cu Stihirile pe 4 
Preotul la Să se îndrepteze..., face | La fel ca la Vecernia săr- | La fel ca la Vecernia 
câdire mare bătorilor sărbătorilor 
Preotul îmbracă felonul, deschide 
ușile împărăteşti și face 
Vohodul (Ieşirea) cu 
cadelniţa, cădind în naos 
şi altar 
Preotul (câdind, de pe solee): 
„Inţelepciune! Drepţi!” 
Cântărețul | Lumină lină... (cântat) Lumină lină... (citit) Lumină lina... (citit) 
Cântărețul | Prochimenul zilei sâptă- | Prochimenul zilei sâptă- | Prochimenul zilei săptă- 
mânale (cântat) mânale (cântat) mânale (cântat) 
Cântărețul | Paremiile 


(din altar): Ectenia între- 
ită („Să zicem toţi..”) 


Preotul 


| Rugăciunea 


Rugăciunea 
„Invredniceşte-ne, 
Doamne..” 


Stihoavna, cu stihurile 
şi Stihirile ei, Acum 
liberează... și rugăciu- 
nile începătoare (Sfinte 
Dumnezeule...) 


a 'Ta este împărăţia...” 


Troparele sfântului zilei 
din Minei și al Născa- 
toarei 


(din faţa Sfintelor Uşi): 
Ectenia întreită scurtă 


Cântărețul | Rugăciunea 
„Invredniceşte-ne, „Invredniceşte-ne, 
Doamne...” Doamne..” 

Preotul (din altar): Ectenia cere- | Ectenia cererilor („Să pli- 
rilor („Să plinim rugă- nim rugăciunea noastră 
ciunea noastră cea de cea de seară...) 
searâ..””) 

Cântărețul | Dacă se face Litie, se Stihoavna, cu stihurile 
cântă Stihirile Litiei, iar si Stihirile ei, Acum libe- 
preotul iese în pronaos şi | rează... şi rugăciunile 
rostește ecteniile Litiei. începătoare (Sfinte Dum- 
Apoi urmează Stihoavna, | nezeule...) 
cu stihurile și Stihirile 
ei, Acum liberează... şi 
rugăciunile începătoare 
(Sfinte Dumnezeule...) 

Preotul (după Tatăl nostru): „Că a | (după Tatăl nostru): „Că a | (după Tatăl nostru): „Că 
Ta este împarăţia...” Ta este împărăţia...” 

Cântărețul | Iroparele rânduite Troparele sfântului zilei 
(dacă se face Litie, preo- | din Minei și al Născă- 
tul cădeşte în timpul toarei 
Troparelor, apoi se face 
binecuvântarea artoselor 
și se cântă Fie numele 
Domnului... şi Bogaţii au 
sărăciţ...) 

Preotul (din faţa Sfintelor Uşi): 

Ectenia întreită 

Preotul deschide Sfintele Uşi și (din fața 
face Apolisul (Otpustul) 
mare 

111.4.d. Vecernii cu rânduială specială (deosebită) în cursul anului 
bisericesc 

Pentru unele zile liturgice mai importante din cursul anului biseri- 
cesc avem Vecernii care, deși urmează rânduiala obişnuită a Vecerniei 
sărbătorilor, se deosebesc, prin unele amănunte, care le sunt specifice, 
adică prin rituri şi ceremonii care se săvârșesc o singură dată pe an, în 
amintirea unor evenimente de căpetenie din viaţa Mântuitorului. 

În această categorie intră următoarele: 


1) Vecernia Sâmbetei celei Mari, care se oficiază în Vinerea Pătimi- 
rilor, fie la vremea ei obişnuită, adică în jurul orei 4 după-amiaza (în 
mănăstiri), fie înainte de amiază (cum se obișnuiește în bisericile de eno- 
rie). Rânduiala ei este ca la Vecernia sărbătorilor. Preotul îmbracă de la 
început toate veșmintele (de culoare neagră). Nu se citește Catismă, se 
face Vohod cu Evanghelia; după Prochimen, care este special, al zilei: 
Împărţit-au hainele Mele..., se citesc Paremii, Apostol şi Evanghelie, iar la 
Stihoavnă preotul scoate Sfântul Epitaf din altar și îl aşază în mijlocul bise- 
ricii (sub policandru). Triodul nu spune nimic despre scoaterea Sfântului 
Epitaf, dar ritualul acesta este descris mai pe larg într-un capitol deosebit 
din Liturghier, intitulat: Învăţătură despre scoaterea Sfântului Epitaf'; el 
simbolizează coborârea de pe Cruce a Trupului Domnului şi pregătirea 
lui pentru înmormântare”, de aceea, în practică, Sfânta Cruce a Răstig- 
nirii este introdusă în Sfântul Altar înainte de scoaterea Sfântului Epi- 
taf?. La sfârşit, se rosteşte apolisul special al Vecerniei Pătimirilor (vezi 
în Liturghier). 

Schema rânduielii acestei Vecernii este următoarea (sublinierile 
indică părţile specifice): 


” Liturghier, 2012, p. 429 (ct. Liturghier, 1956, p. 404). După învățătura din Liturghi- 
ere, scoaterea Sfantului Epitaf are loc în timp ce se cântă Slavă... de la Stihoavnă („Pe Tine, 
Cel ce Te îmbraci cu lumina ca și cu o hainâ...”); dar, după învăţătura corespunzătoare din 
Tipicul bisericesc, Cernica, 1925, pp. 259-260), scoaterea începe mai devreme, și anume 
încă de la prima Stihiră a Stihoavnei („Când Te-a pogorât de pe lemn, mort...”). 

* Pr. M. APOSTOL, „Epitaful liturgic şi întrebuinţarea lui în cultul ortodox”, în: Glasul 
Bisericii, XX (1961), 7-8, p. 124. 

* Liturghier, 2012, p. 429, nota infrapaginală. 

Preotul (îmbrăcat în toate veșmintele): Binecuvântarea obișnuită. 

Cântărețul: Amin. Veniţi să ne închinăm..., Psalmul 103 (pre- 
otul citeşte rugăciunile în altar). 

Preotul (din altar): Ectenia mare. 

Cântărețul: Doamne, strigat-am..., cu Stihirile din Triod (pre- 
otul face cădire mare); la Slavă..., potrivit practicii mai noi, se 
aduce în altar prin ușile împărătești Crucea Răstignirii. 

Preotul, la Și acum..., face Vohod cu Evanghelia. 

Cântărețul: Lumină lină... (citit), Prochimenul special al zilei 
(„Împărţit-au hainele Mele..”), Paremiile (trei, precedate fiecare 
de câte un Prochimen special), Apostolul (preotul, cădire mică). 

Preotul: Evanghelia (din faţa uşilor împărătești). 

Preotul: Ectenia întreită (din altar). 

Cântărețul: Rugăciunea „Învredniceşte-ne, Doamne... 

Preotul: Ectenia cererilor („Să plinim rugăciunile noastre 
cele de seară...”); „Pace tuturor! Capetele noastre..., ecfonis: „Fie 
stăpânirea împărăției Tale binecuvântată...! 

Cântărețul: Stihoavna, cu Stihirile din Triod, şi scoaterea 
Sfântului Epitaf, de către preot, în mijlocul bisericii. 

Cântărețul: Acum liberează... şi rugăciunile începătoare. 

Troparele zilei („Iosif cel cu bun chip...” și „Mironosiţelor 
femei...'). 

Preotul încheie zicând Apolisul special al zilei: „Cel ce pentru 
noi oamenii şi pentru a noastră mântuire...” (vezi Liturghierul). 


2) Vecernia zilei de Luni din Săptămâna Luminată se face în Dumi- 


nica Paştilor, fie la vremea ei obişnuită (după amiază, cum se face în 
mănăstiri şi la bisericile de ţară), fie către amiază (orele 11-12, cum se 
obișnuieşte la unele biserici de enorie, mai ales la oraşe), fiind cunoscută 
în general sub denumirea de A doua Înviere. Ea ne aduce aminte de prima 
arătare a Mântuitorului către ucenicii Săi, în ziua Învierii, spre seară (Ioan 


20, 19); rânduiala ei se deosebește prin următoarele: 


Preotul îmbracă de la început toate veșmintele (luminate) şi dă 


binecuvântarea ca la Priveghere („Slavă Sfintei şi Celei de o ființă [...] 

Treimi....)**, după care se cântă Hristos a înviat (de trei ori) şi stihurile 
Paştilor („Să învieze Dumnezeu...”), cu înconjurarea și cădirea Sfintei 
Mese, ca în noaptea Învierii, la Utrenie şi la Sfânta Liturghie. Nu se citeşte 
nici Psalmul 103, nici Catismă, ci îndată după stihurile Paştilor, preo- 
tul rostește ectenia mare, din sfântul altar. La Doamne, strigat-am..., cu 
Stihirile prevăzute în Penticostar, preotul face cădirea mare, apoi, la Și 
acum... Vohod cu Evanghelia. După Lumină lină, se cântă Prochimenul 
praznicelor mari („Cine este Dumnezeu...”), iar îndată după Prochimen, 
în loc de Paremii, se citește Evanghelia de la loan 20, 19-25 (la catedrale, 
în douăsprezece limbi)”. Apoi obișnuitele ectenii, Stihoavna (fără Acum 
liberează... şi Rugăciunile începătoare) şi otpustul Paştilor, făcându-se la 
sfârșit sărutarea Sfintei Cruci şi a Sfintei Evanghelii, lângă iconostas, în 
loc de miruirea credincioşilor. 

lată deci schiţa rânduielii acestei Vecernii (cu sublinierea părților 


proprii): 


Preotul (în toate veșmintele luminate): Binecuvântarea („Slavă 
Sfintei [...] Treimi..”). 

Preotul și cântăreţul: Hristos a înviat, de trei ori. 

Preotul: Stihurile Paştilor, cu înconjurarea și cădirea Sfintei 
Mese. 

Preotul: Ectenia mare (din sfântul altar). 

Cântărețul: Doamne, strigat-am..., cu Stihirile din Penticostar 
(preotul, cădire mare). 

Preotul: Vohod cu Evanghelia. 

Cântărețul: Lumină lină. Prochimenul („Cine este Dumnezeu...”). 

Preotul: Evanghelia (dintre uşile împărăteşti). 

Preotul (din sfântul altar): Ectenia întreită („Să zicem toți...”). 


+ Aceasta este o practică mai nouă, prevăzută în Tipicul bisericesc al Sfântului 
Sinod, 1893, p. 331, nota 1. Dar, după Penticostar și Tipicul mare (al Sfântului Sava), se dă 
binecuvântarea obișnuită la Vecernie în tot timpul anului („Binecuvântat este Dumnezeul 
nostru...”). Pentru justificarea practicii mai noi vezi C. ERBICEANU, „Tipicul în Biserica 
Ortodoxă”, în: Biserica Ortodoxă Română, XV (1892), 7, p. 536. 

* La bisericile de enorie se obișnuiește să se bată clopotul și toaca după fiecare verset 
al Evangheliei. 

Cântărețul: Rugăciunea „Învredniceşte-ne, Doamne..” 

Preotul: Ectenia cererilor („Să plinim rugăciunile noastre 
cele de seară...). 

Cântărețul: Stihoavna, cu Slavă..., Şi acum..., Ziua Învierii... 
Hristos a înviat... (de trei ori). 

Preotul: Apolisul Paştilor şi miruirea credincioșilor, lângă 
iconostas, cu sărutarea Sfintei Cruci şi a Sfintei Evanghelii. 


După aceeaşi rânduială se face Vecernia și în celelalte zile ale Săptă- 
mânii Luminate, cu deosebirea că nu se mai citeşte Evanghelia şi de aceea 
Vohodul se face cu cădelnița, ca la sărbătorile obişnuite, iar Prochimenele 
obişnuite ale zilelor săptămânii se înlocuiesc cu Prochimenele speciale 
ale zilelor Săptămânii Luminate, din Penticostar. 


3) Vecernia pentru Luni după Rusalii (Lunea Sfintei Treimi), a cărei 
rânduială o găsim atât în Penticostar, cât şi în Molitfelnic (sub titlul Slujba 
plecării genunchilor), se oficiază, atât în bisericile de enorie, cât și în mănăs- 
tiri, îndată după Liturghia din Duminica Cincizecimii. Ea amintește de 
Pogorârea Sfântului Duh, precum și de procesiunea care se făcea odini- 
oară (secolele IV-V) la Ierusalim, în ziua Cincizecimii, după Liturghie, 
când se mergea de la biserica de pe Golgota la Muntele Măslinilor, unde 
se făcea slujba Vecerniei”*. Slujba are următoarele particularități: 

Preotul oficiază îmbrăcat în toate veșmintele, ca la Liturghie; 

După binecuvântarea preotului, începutul se face cu Împărate ceresc..., 
de obicei cântat, Sfinte Dumnezeule... şi celelalte”; 

Ectenia mare, de la început, are, în plus, cereri speciale de invocare a 
Sfântului Duh; 

Nu se citeşte Catismă (deci nu se cântă nici Fericit bărbatul...); 

După Vohodul cu cădelnița, se cântă Prochimenul mare („Cine este 
Dumnezeu..”); 


” EGERIA, Pelerinaj la locuri sfinte, XLIII, 4-7, în AETHERIA, Peregrinatio ad loca sancta 
(Journal de voyage), H. PETRE (ed.), Paris, 1971, pp. 248-250; cf. trad. C. Frişan, în EGERIA, 
Pelerinaj în locuri sfinte, ediţie bilingvă, Ed. Galaxia Gutenberg, Târgu-Lăpuș, 2009. 

5 În practică, după binecuvântare se spune îndată Veniti să ne închinăm..., urmând 
ca Împărate ceresc să fie cântat la Si acum..., în timpul Vohodului cu cădelnița (vezi Tipicul 
bisericesc, Cernica, 1925). 

După Prochimen, în loc de Paremii, preotul, stând în genunchi între 
uşile împărăteşti, cu faţa spre credincioşi, citește şapte rugăciuni, aşezate 
între Prochimen şi ectenia cererilor şi împărţite în trei grupe, prin două ecte- 
nii mici (după prima grupă, de două rugăciuni, şi ectenia mică, se adaugă 
ectenia întreită, iar după a doua grupă, tot de două rugăciuni, şi ectenia 
mică, se adaugă rugăciunea „Învrednicește-ne, Doamne..”; urmează apoi 
a treia grupă, de trei rugăciuni şi ectenia). În aceste rugăciuni se invocă 
Sfânta "Treime şi se aminteşte despre cele șapte daruri ale Sfântului Duh, 
coborât peste Biserică, în ziua Cincizecimii, făcându-se totodată mijlociri 
pentru cei adormiţi. După unii, aceste frumoase rugăciuni se datorează 
Sf. Vasile cel Mares, iar după alţii, Sf. Sofronie al Ierusalimului sau Sf. 
Mitrofan Mărturisitorul, din secolul al IX-lea”. 

Otpustul are o formulă specială, unică prin lungimea ei (a se vedea 
Liturghierul). 

Iată, sub formă de schiță, rânduiala acestei Vecernii: 

Preotul (îmbrăcat cu toate veșmintele): Binecuvântat este Dumnezeul 
nostru... 

Cântărețul: Amin. Împărate ceresc... (cântat), Sfinte Dumnezeule... şi 
celelalte; după Tatăl nostru..., Veniţi să ne închinăm... şi Psalmul 103 (preo- 
tul citește Rugăciunile luminilor, în altar). 

Preotul (din altar): Ectenia mare (cu cereri speciale, potrivite sărbătorii). 


% Pr. V. MITROFANOVICI, Liturgica Bisericii Ortodoxe, p. 204; Pr. D. BUZATU, în: 
Renașterea (Craiova), XXIII (1945), 7-8, p. 322. 

> Pr. V. MITROFANOVICI, Liturgica Bisericii Ortodoxe, p. 717. De fapt, cele șapte rugă- 
ciuni din rânduiala acestei Vecernii alcătuiesc o dublură a celor șapte Rugăciuni ale lumi- 
nilor, pe care preotul le citeşte în taină la orice Vecernie, în timpul Psa/lmului 103. Dintre 
ele, patru (și anume prima, a treia, a cincea și a șasea) sunt rugăciuni speciale ale Vecerniei 
Rusaliilor; primele două dintre acestea conţin cereri legate de evenimentul prăznuit (Pogo- 
rârea Sfântului Duh), iar celelalte două sunt rugăciuni pentru iertarea păcatelor și odihna 
celor adormiţi, fiind legate de pomenirea morţilor din sâmbăta precedentă. Celelalte trei 
rugăciuni (a doua, a patra și a șaptea) sunt rugăciuni ale serii, fiind deci legate de momentul 
din zi în care ar trebui oficiată slujba. Acestea sunt luate din rânduiala altor slujbe. Pri- 
ma dintre ele este rugăciunea de la sfârşitul primei părţi a Pavecerniţei mari, din Ceaslov, 
unde este atribuită Sf. Vasile cel Mare; a doua este rugăciunea pe care o găsim în Ceaslov, 
la sfârșitul Vecerniei Mari, fiind atribuită tot Sf. Vasile cel Mare; iar ultima este de fapt a 
șaptea rugăciune a luminilor din rânduiala Vecerniei, din Liturghier. Toate aceste şapte 
rugăciuni se disting prin remarcabila lor frumuseţe de fond și de formă. 

Cântărețul: Doamne, strigat-am..., cu Stihirile din Penticostar (preo- 
tul, cădire mare). 

Preotul: Vohod cu cădelnița. 

Cântărețul: Lumină lină... Prochimenul („Cine este Dumnezeu...”). 

Preotul (în genunchi, dintre uşile împărăteşti): Cele şapte rugăciuni 
(împărtite în trei grupe, prin două ectenii mici), ectenia întreită și rugăciu- 
nea „Învredniceşte-ne, Doamne..”. 

Preotul: Ectenia cererilor, „Pace tuturor!, „Capetele noastre..” şi 
celelalte. 

Cântărețul: Stihoavna, Acum liberează..., rugăciunile începătoare şi 
celelalte. Troparul praznicului („Binecuvântat eşti, Hristoase, Dumne- 
zeul nostru..”). 

Preotul: Otpustul special al sărbătorii: „Cel ce din părinteştile şi 
dumnezeieştile sânuri..” (vezi Liturghierul). 


4) Tot ca Vecernii deosebite putem considera și cazurile când Vecer- 
nia se săvârşeşte împreună cu Sfânta Liturghie, oficiindu-se în cursul 
dimineții. În aceste cazuri începutul Vecerniei ţine locul primei părţi 
din Liturghia catehumenilor (până la Vohodul cu Evanghelia) şi prezintă 
unele deosebiri față de Vecernia obișnuită. 

Astfel, Vecernia se poate uni cu Liturghia Darurilor înainte-sfințite, 
aşa cum se face de luni până vineri în Păresimi; particularităţile ei, în 
acest caz, le vom arăta la rânduiala Liturghiei Darurilor înainte-sfințite. 

Vecernia se unește şi cu Liturghia Sfântului Vasile de patru ori pe 
an (în Ajunul Nașterii și al Bobotezei, în Joia și în Sâmbăta Pătimirilor), 
precum și cu Liturghia Sfântului loan Gură de Aur, într-un singur caz, 
şi anume în ziua Bunei Vestiri, atunci când acest praznic cade în zilele 
de rând ale săptămânii, adică de luni şi până vineri, în Păresimi. În toate 
aceste cinci cazuri, preotul îmbracă de la început toate veșmintele, des- 
chide ușile împărătești și dă binecuvântarea ca la Liturghie („Binecuvân- 
tată este împărăţia Tatălui...). La strană se citește Psalmul 103, în timp 
ce preotul citește rugăciunile Vecerniei (în altar); apoi preotul rosteşte, 
din altar, ectenia mare, după care îndată se cântă Doamne, strigat-am..., 
cu stihurile şi Stihirile prevăzute în Minei sau în Iriod (nu se citeşte 
Catismâ). La Să se îndrepteze... preotul face obişnuita cădire mare, iar la 

Şi acum... face Vohod cu Evanghelia (preotul rosteşte în taină rugăciu- 
nea Vohodului mic de la Sfânta Liturghie). La strană: Lumină lină..., apoi 
Prochimenul“ și Paremiile sărbătorii“, după care îndată preotul rostește 
ectenia mică şi se începe partea de Liturghie, de la Sfinte Dumnezeule... 
înainte (în Sâmbăta Pătimirilor, în loc de Sfinte Dumnezeule..., se cântă 
Câţi în Hristos v-aţi botezat...). 

Iată schița rânduielii Vecerniei, în cele cinci cazuri în care ea se com- 
bină cu Liturghia Sfântului Vasile şi cu Liturghia Sfântului loan (cu subli- 
nierea particularităţilor): 

Preotul (în toate veșmintele): „Binecuvântată este împărăţia Tatălui...” 

Cântărețul: Amin. Veniţi să ne închinăm..., Psalmul 103 (preotul 
citeşte Rugăciunile luminilor, în altar). 

Preotul (din altar): Ectenia mare. 

Cântărețul: Doamne, strigat-am..., cu stihurile şi Stihirile respective 
(preotul, cădire mare). 

Preotul: Vohod cu Evanghelia (preotul rosteşte în taină rugăciunea 
Vohodului mic de la Sfânta Liturghie). 

Cântărețul: Lumină lină..., Prochimenul, Paremiile (din Minei, 
respectiv Triod). 

Preotul: Ectenia mică, cu ecfonisul „Că sfânt eşti, Dumnezeul 
nostru... 

Cântărețul: Sfinte Dumnezeule... (în Sâmbăta Pătimirilor: Câţi în 
Hristos...) şi celelalte, ale Liturghiei obişnuite. 


Unirea Vecerniei cu Liturghia, în toate cazurile menţionate mai 
înainte, constituie o reminiscență a timpurilor vechi, când Liturghia se 


% În Ajunul Crăciunului și al Bobotezei se cântă Prochimenul zilei săptămânale, în Joia 
din Săptămâna Pătimirilor se cântă Prochimenul special din Triod („Scoate-mă, Doamne, 
de la omul viclean...”); în Sâmbăta Mare nu se cântă Prochimen, iar la Buna Vestire se cântă 
Prochimenul zilei, din Triod. 

* În Ajunul Crăciunului se citesc opt Paremii, împărțite în trei grupe prin Tropare cu 
stihuri, în ajunul Bobotezei sunt treisprezece Paremii, împărţite de asemenea în trei grupe, 
prin Tropare care se cântă precedate de stihuri; la Buna Vestire se pun întâi ale Triodului și 
apoi trei ale praznicului; în Joia Mare sunt trei Paremii, iar în Sâmbăta Mare, cincisprezece 
Paremii, împărțite de asemenea în trei grupe, prin Cântarea lui Moise (din Ieșirea) și prin 
Cântarea celor trei tineri (din profeția lui Daniil), cu stihurile lor (vezi Triodul). 

săvârşea, în zilele de ajunare, nu dimineața, ca azi, ci spre seară, după 
vremea Vecerniei. Cum în zilele acestea se ajuna, adică nu se mânca 
nimic până după Ceasul al IX-lea sau după Vecernie, pentru a nu se 
întrerupe ajunarea, Liturghia se săvârşea spre seară, după Vecernie, când 
credincioşii se împărtășeau și apoi puteau mânca“. De altfel, pe atunci 
Liturghia se începea (în toate zilele) de la Vohodul cu Evanghelia (intra- 
rea slujitorilor în altar), însoțit de cântarea Sfinte Dumnezeule“. 

Cu timpul, pravila tradiţională a ajunării nu s-a mai respectat cu 
strictețea de odinioară şi nici credincioșii nu se mai împărtășeau în 
aceste zile; de atunci, Liturghia a început a se oficia și în zilele de aju- 
nare tot dimineaţa, ca în zilele fără ajunare, iar odată cu ea a fost atrasă 
la ora dimineţii şi Vecernia (până la Paremii), care o preceda odinioară 
şi care constituie și acum partea introductivă a Liturghiei din zilele de 
ajunare, ținând locul părţii respective a Liturghiei catehumenilor din 
celelalte zile. 


B. ISTORIA ȘI EXPLICAREA VECERNIEI 
III.5. Scopul și semnificaţia religioasă a rugăciunii de seară 


Sfârşitul zilei și apropierea serii sunt momente de popas important în 
viața noastră zilnică. O zi trăită înseamnă un pas în plus înspre sfârşitul 
vieţii noastre pământești; întunericul nopţii care se apropie ne duce cu 
gândul, fără să vrem, la apusul vieţii noastre, la moarte, iar gândul morţii 
i-a făcut întotdeauna pe oameni să-și aducă aminte şi de Dumnezeu, Stă- 
pânul vieţii şi al morții. 


SV ezi și la capitolul despre Liturghia Darurilor înainte-sfinţite, p. 424 ş.u. În Zuvrayua 
Toy Gelwv Kai iepiov kavovwv (Colecţia dumnezeieştilor şi sfintelor canoane — Sintagma Ate- 
niană), G.A. RaLu, M. POTLI (eds), Atena, 1859, vol. VI, 345, pp. 460-462, canonistul 
bizantin Matei Vlastares explică săvârşirea Liturghiei serale (sau chiar nocturne) în aceste 
zile liturgice prin aceea că evenimentele istorice comemorate în ele (Nașterea și Botezul 
Domnului, Cina și Învierea Domnului) s-au petrecut noaptea (cf. Placide pe MEESTER, 
Rituale benedizionale bizantino, Roma, 1929, p. 419). 

“ Vezi mai departe, la capitolul despre Istoria Liturghiei, p. 347 ş.u. 

Asemenea gânduri şi stări sufleteşti trăiau, mai intens decât noi, 
creştinii Bisericii primelor veacuri, care raportau totul la Dumnezeu. 
Seara reprezenta pentru ei nu numai încheierea unei zile de muncă, ci şi 
începutul unei noi zile. În momentul de răscruce dintre două zile conse- 
cutive din viaţa lor, ei se simțeau datori să aducă lui Dumnezeu, ca pe o 
„jertfă de seară”, ofranda laudei lor de mulțumire pentru ziua încheiată 
şi totodată să-I ceară, prin rugăciune smerită, ajutorul pentru trecerea în 
pace a nopţii care se apropia; de aceea, rugăciunea de seară era socotită ca 
o datorie de căpetenie a vechilor creștini și ea avea, în viaţa lor religioasă, 
o semnificaţie şi o importanţă deosebite. 

Identificarea lui Hristos cu Lumina duhovnicească și veșnică, pe care 
„întunericul nu a cuprins-o” (Joan 1, 5) şi care nu apune niciodată, inspira și 
caracteriza rugăciunea de seară a Bisericii în primele veacuri. Această idee 
o dezvoltă, printre cei dintâi, Sfântul Ciprian, episcopul Cartaginei (+258); 


„Ni se cuvine a ne ruga din nou la apusul soarelui și la sfârșitul 
zilei; căci Hristos este soarele adevărat și ziua adevărată. Şi, apunând 
soarele și (sfârșindu-se) ziua lumii, când ne rugăm și cerem ca să vină 
peste noi iarăși lumina, implorăm venirea lui Hristos, Cel ce ne va da 
harul luminii veșnice”. 


Cu un veac mai târziu, vorbind despre datoria creştină a rugăciunii 
de seară, Sf. Vasile cel Mare spunea: 


„Când ziua se sfârşeşte, se cade să mulțumim pentru toate câte 
am primit în curgerea zilei aceleia și pentru toate câte am împlinit 
cu bun spor; apoi să mărturisim toate câte nu le-am împlinit, fie că 
greșeala noastră este cu voie sau fără voie sau în taină făcută, fie prin 
cuvinte ori prin fapte ori ascunsă în inimă; pentru toate trebuie să-L 
facem pe Dumnezeu îndurător, prin rugăciune. Căci cugetarea asupra 


S Sa. CIPRIAN AL CARTAGINEI, Despre Rugăciunea domnească, 35, în PL 4, col. 560, 
şi în coll. Părinți şi Scriitori Bisericeşti, vol. 3, trad. N. Chitescu, E. Constantinescu, P. 
Papadopol, D. Popescu, Ed. Institutului Biblic și de Misiune al Bisericii Ortodoxe Române, 
București, 1981, pp. 485-486. 

celor trecute este de mare folos, ca să nu cădem iarăşi în asemenea 
păcate; de aceea s-a și spus: «De cele ce ziceţi în inimile voastre, întru 
aşternuturile voastre vă câiţi» (Psalmul 4, 4)”. 


Cam în aceeași vreme (secolele IV-V ), autorul anonim al Constituţiilor 
(Așezămintelor) Apostolice îndemna pe creștini: 


„Seara (faceţi rugăciuni) drept mulțumire (lui Dumnezeu) că v-a 
dat noaptea spre odihnă de osteneala din timpul zilei”*€. 


Învățăturile Sfântului Ciprian şi ale Sfântului Vasile despre scopul și 
semnificația rugăciunii de seară în viaţa religioasă creştină au inspirat, în 
cea mai mare parte, și textul celor şapte rugăciuni ale serii (ale luminilor), 
citite de preot în taină la începutul Vecerniei”. 


III.6. Originea ritualului principal al Vecerniei. 
Descrieri vechi ale Vecerniei 


Obiceiul de a sfinți seara printr-o rugăciune sau slujbă specială 
exista la evrei. Esenţialul acesteia îl constituia ritul aprinderii şi așezării 
sfeșnicului cu lumini, în faţa căruia arhiereul aprindea tămâie și care apoi 
trebuia să ardă toată noaptea „înaintea Domnului”, adică în faţa perde- 
lei din Cortul Mărturiei (Ieşirea 30, 6-8; Leviticul 24, 1-4). Ritul acesta a 
trecut și în viaţa religioasă a primelor generaţii creștine, alcătuite în cea 
mai mare parte din foşti evrei, el căpătând o semnificaţie nouă, creștină: 
lumina „lină” a sfeşnicului aprins la vreme de seară le aducea aminte 


* Sr. VASILE CEL MARE, Regulile monahale mari, 37, 4, în PG 31, col. 1016 A, și în coll. 
Părinţi şi Scriitori Bisericeşti, vol. 18, trad. I. Ivan, Ed. Institutului Biblic şi de Misiune al 
Bisericii Ortodoxe Române, Bucureşti, 1989, pp. 279-280. 

s Constituţiile Apostolice, VIII, 34, în coll. Scrierile Părintilor Apostolici..., vol. II, trad. 
Pr. 1. Mihălcescu, Pr. M. Pâslaru, Pr. G.N. Niţu, Chișinău, 1928, p. 258; cf. trad. Diac. loan 
I. Ică jr, în Canonul Ortodoxiei, vol. I: Canonul apostolic al primelor secole, Ed. Deisis, Sibiu, 
2008, p. 762. 

“A se vedea textul lor, în Liturghier, 2012, pp. 35-38. 

creştinilor despre „Cuvântul [Care] era lumina cea adevărată şi Care, 
venind în lume, luminează pe tot omul” (loan 1, 19). Încă din veacul al 
II-lea, Tertulian aminteşte despre obiceiul aprinderii sfeșnicului la adu- 
nările de seară pentru rugăciune, în desfăşurarea cărora domnea încă 
improvizaţia“. Însă, curând s-a constituit un ritual întrebuințat peste 
tot, în cadrul căruia rugăciunea principală, care însoțea ritul aprinderii 
sfeşnicului de seară, avea ca temă predominantă exprimarea mulțumirii 
pentru lumina naturală a zilei şi pentru cea duhovnicească adusă de 
Mântuitorul. De o astfel de „mulțumire de seară” (Entivyvioc evxapLoTia) 
aminteşte atât Sf. Grigorie de Nyssa, în Viaţa Sfintei Macrina“?, cât şi Sf. 
Vasile cel Mare, care vorbeşte despre obligaţia creștinilor de a aduce lui 
Dumnezeu laudă de mulţumire la sfârşitul zilei, prin cântarea imnului 
Lumină lină... din care el citează un scurt fragment”. Cam în aceeași 
vreme, în Apus, Fericitul leronim îndemna pe una dintre coresponden- 
tele sale ca „aprinzând sfeșnicul, să aducă jertfă de seară”). 

Cea dintâi descriere a ritualului rugăciunii de seară o găsim în aşa- 
numita Rânduială bisericească egipteană, care este o prelucrare a lucrării 
Tradiția Apostolică a Sf. Ipolit Romanul, din secolul al III-lea”. 

Un ritual asemănător ne transmite și un alt document, similar, din 
aceeași grupă a Rânduielilor bisericeşti, şi anume Testamentum Domini 
(cartea a II-a, cap. 11)?. 


S TERTULIAN, Apologeticul, 39, în PL 1, col. 540 A, și în coll. Părinți și Scriitori 
Bisericeşti, vol. 3, trad. N. Chiţescu, E. Constantinescu, P. Papadopol, D. Popescu, Ed. 
Institutului Biblic și de Misiune al Bisericii Ortodoxe Române, București, 1981, p. 92 ş.u. 

% În PG 46, col. 985; cf. trad. I. Pătrulescu, în SF. GRIGORIE DE NYSSA, Viaţa Sfintei 
Macrina, Ed. Anastasia, București, 2004. 

7 Sr. VASILE CEL MARE, Despre Sfântul Duh, XXIX, 73, în PG 32, col. 205 A, și în coll. 
Părinți şi Scriitori Bisericeşti, vol. 12, trad. Pr. C. Corniţescu, Pr. T. Bodogae, Ed. Institutu- 
lui Biblic și de Misiune al Bisericii Ortodoxe Române, București, 1988, p. 87. 

7! FERICITUL IERONIM, Epistola ad Laetam, 9, în PL 22, col. 875. 

7 Sr. IPoLIT ROMANUL, Tradiția Apostolică, 25, în coll. Sources chretiennes, vol. 11 bis, 
B. BoTTE (ed.), Ed. du Cerf, Paris, 21968, p. 100; cf. trad. Diac. 1. Ică jr, în Canonul Orto- 
doxiei, vol. 1, pp. 583-584. 

” Testamentul Domnului nostru lisus Hristos, Il, 11, în Testamentum Domini nostri 
Jesu Christi, Ignatius Ephraem RAHMANI (ed.), Mainz, 1899, p. 135; cf. trad. Pr. N. Achi- 
mescu, în Testamentul Domnului nostru lisus Hristos, ediţie bilingvă, Ed. Polirom, Iași, 
1996; cf. trad. Diac. I. Ică jr, în Canonul Ortodoxiei, vol. I, p. 829. 

Mai amănunţit ni se descrie rânduiala slujbei de seară în al treilea 
document, din aceeaşi categorie cu cele dinainte, adică în Constituţiile 
Apostolice (Așezămintele Sfinților Apostoli) din secolele IV-V?*. 

Informaţii interesante despre felul cum se săvârșea slujba de seară la 
Ierusalim, mai ales în Săptămâna Pătimirilor, slujbă care prezenta multe 
analogii cu cea descrisă până aici, ne dă, prin anii 380-385, pelerina apu- 
seană Etheria sau Egeria (alias Silvia), în însemnările ei de călătorie la 
Locurile Sfinte”. 

Din informaţiile date de aceste izvoare, vedem că în a doua jumătate 
a secolului al IV-lea se fixase deja o rânduială a slujbei de seară, cu ritul 
originar şi central al aprinderii luminilor, cu rugăciuni şi cântări de imne 
și de psalmi (antifoane), care erau în general întrebuințate în tot Răsă- 
ritul creştin; la această rânduială făcea aluzie și Sinodul din Laodiceea 
(Canonul 18'*). 

În jurul anului 600, călugărul Ioan Moshos și Sofronie (viitorul 
patriarh al Ierusalimului), vizitând pe stareţul Nil al Mănăstirii din Sinai, 
asistă acolo la slujba unei vecernii de sâmbătă seara, pe care ei o descriu. Ea 
cuprindea, între altele: Psalmul 1 (Fericit bărbatul...), Psalmul 140 (Doamne, 
strigat-am...), imnul Lumină lină... rugăciunea  „Învredniceşte-ne, 
Doamne...” şi rugăciunea Dreptului Simeon (Acum liberează...)”. 

Către sfârşitul secolului al VII-lea, Sinodul Trulan (692) vorbeşte, în 
Canonul 90'*, despre intrarea preoților în altar (Vohodul de astăzi), la 
Vecernia de sâmbătă seara şi duminică seara. 

Cele mai vechi manuscrise de cărţi liturgice care se păstrează (precum 
Codicele-Evhologhiu Barberini grec 336 din Biblioteca Vaticanului, secolele 
VIII-IX) ne transmit textul rugăciunilor citite astăzi de preot în timpul 


“+ Constitutiile Apostolice, VIII, 35-37, în coll. Scrierile Părinților Apostolici..., vol. IL, 
pp. 259-260; cf. trad. Diac. loan I. Ică jr, în Canonul Ortodoxiei, vol. I, p. 763. 

7? EGERIA, Pelerinaj la locuri sfinte, 24, în AETHERIA, Peregrinatio ad loca sancta, 
H. PETRE (ed.), p. 188; cf. trad. C. Frișan, în EGERIA, Pelerinaj în locuri sfinte, ediţie 
bilingvă, Ed. Galaxia Gutenberg, Târgu-Lăpuș, 2009. 

75 în Arhid. loan N. Foca, Canoanele Bisericii Ortodoxe. Note şi comentarii, Sibiu, 
*2005, p. 243. 

” Povestirea lui loan Moshos și a lui Sofronie, ].B. Prraa (ed.), în coll. Juris ecclesiastici 
Graecorum historia et monumenta, vol. |, Roma, 1864, pp. 220-221. 

“5 În Arhid. loan N. FLoca, Canoanele Bisericii Ortodoxe..., p. 171. 

Vecerniei, iar manuscrise din secolul al X-lea înainte ne dau și alte amă- 
nunte din rânduiala Vecerniei de odinioară, cu variațiile ei de timp şi loc. 

La începutul secolului al XV-lea, Sf. Simeon al Tesalonicului ne 
dă cea dintâi descriere amănunțită și explicare a Vecerniei din timpul 
său, care era absolut identică cu cea de azi, atât pentru zilele de rând, 
cât şi pentru cele de sărbătoare”. În afară de Vecernia obișnuită, Sfântul 
Simeon a mai descris şi o rânduială mai dezvoltată, a Vecerniei cu cântări 
(&ouaTixoc Eonepivoc), care se făcea mai mult la mănăstiri și catedrale, în 
ajunul duminicilor și al sărbătorilor mari, fiind combinată cu Litia, ca la 
Privegherea mănăstirească de azi. Ea urma schema obișnuită a Vecerniei, 
dar avea în plus unele antifoane, adică grupe de psalmi cântaţi antifonic. 

Chiar de pe vremea Sfântului Simeon, acest gen de Vecernie solemnă 
jeşise din uz mai peste tot, din cauza lungimii ei excesive şi a lipsei de 
cântăreţi buni. 

La uniformizarea rânduielii Vecerniei, adică la fixarea ei în forma pe 
care o are azi, a contribuit şi apariţia cărţilor liturgice tipărite (Ceaslov, 
Molitfelnic şi Tipic), de la sfârşitul secolului al XV-lea înainte. 


III.7. Explicarea rânduielii actuale a Vecerniei 


a. Partea introductivă. Toate cele șapte Laude sunt puse în legătură 
strânsă cu istoria sfântă a mântuirii neamului omenesc. Fiecare dintre ele 
amintește sau simbolizează una dintre perioadele sau dintre momentele 
şi faptele cele mai însemnate ale iconomiei mântuirii. Din punctul acesta 
de vedere, Vecernia evocă epoca cea mai veche din istoria sfântă: epoca 
Vechiului Testament, adică vremea revelaţiei nedepline, dinainte de veni- 
rea Mântuitorului. 

Formula de binecuvântare de la începutul Vecerniei („Binecuvân- 
tat este Dumnezeul nostru...”) arată că, în epoca de început a istoriei 
mântuirii, pe care o reprezintă această slujbă, omenirea nu știa altceva 
despre Dumnezeu decât că El există și că este Unul singur. Caracterul 


” SF. SIMEON AL TESALONICULUI, Despre sfânta rugăciune (Despre sfintele slujbe), cap. 
331-334, 336-348, pp. 214-229. 

nedesăvârșit al revelaţiei din acele îndepărtate vremuri este simbolizat 
şi prin faptul că, la începutul slujbei, se deschide numai dvera (perdeaua 
ușilor împărăteşti), pe când ușile împărăteşti rămân închise, închipuind 
astfel cunoașterea nedeslușită şi vagă, pe care lumea o avea atunci despre 
Dumnezeu și care se întemeia mai mult pe amintirea revelaţiei primor- 
diale, de la creaţie. 

Preotul dă binecuvântarea de început, din altar, deoarece altarul bise- 
ricii închipuie cerul sau paradisul, iar preotul închipuie acum pe primii 
oameni, în timpul cât erau încă în Rai, înainte de căderea lor în păcat. 

Psalmul 103 („Binecuvântează, suflete al meu, pe Domnul...”), care, 
în Psaltire, are ca suprascriere (titlu) Pentru facerea lumii, ne vorbeşte 
despre creaţia lumii, despre frumuseţea și minunăţiile firii, aşa cum se 
înfățișa ea atunci când ieşise din mâna Ziditorului și când toate câte 
făcuse Dumnezeu erau „bune foarte” (Facerea 1, 31); el zugrăveşte toto- 
dată, cu măiestrie, providența sau purtarea de grijă a lui Dumnezeu față 
de făpturile Sale. De aceea, Biserica I-a găsit potrivit pentru preamărirea 
lui Dumnezeu-Creatorul la începutul unei noi zile şi de aceea i se mai 
spune și psalmul introductiv sau începător (al Vecerniei şi totodată al zilei: 
TPOOIHLAKOG WAAHOG, npenHauunarenbHbrii ncanoM). El a fost consacrat 
ca psalm specific al slujbei de seară (WaAuoc £onepiv6c), mai ales pentru 
că în versetele 20-21, care se repetă la sfârșitul psalmului, se vorbeşte și 
despre apusul soarelui: „Soarele şi-a cunoscut apusul său; pus-ai întune- 
ric şi s-a făcut noapte. 

Ieşirea preotului din altar şi rămânerea lui în fața uşilor împărăteşti 
închise, unde el citeşte (în taină) Rugăciunile luminilor şi de unde rosteşte 
apoi ectenia mare, închipuie alungarea din Rai a primilor oameni, după 
căderea lor în păcat; preotul reprezintă acum omenirea de dinainte de 
venirea Mântuitorului, implorând mila dumnezeiască, în faţa porţilor 
zăvorâte ale cerului. 

Rugăciunile pe care preotul le citeşte în taină, în faţa uşilor împărăteşti, 
se numesc rugăciunile Vecerniei sau ale luminilor de seară (evxai Tod 
AvxvIkod) pentru că ele se citeau odinioară la vremea când se aprindeau 
în biserici luminile sfeşnicelor şi ale candelelor, menite să risipească 
întunericul nopţii. De aceea, în ele este vorba despre lumina duhovni- 
cească a cunoștinței de Dumnezeu, care luminează cărările oamenilor 

în întunericul necunoştinţei şi al păcatului. În rânduiala de azi a Vecer- 
niei, ele sunt în număr de șapte, număr socotit sfânt, care amintește atât 
cele şapte zile ale creaţiei lumii, cât şi numărul Laudelor bisericești ale 
unei zile liturgice. Ele alcătuiesc una dintre părțile cele mai vechi ale 
slujbei de seară, păstrând reminiscenţe (formule şi expresii) din rugăciu- 
nile serviciului divin zilnic, de seară şi dimineaţă, al sinagogii iudaice. 
Textul lor de azi îl putem urmări în manuscrise până în secolul al 
VIII-lea. O astfel de rugăciune ne transmite chiar cea mai veche rându- 
ială a Vecerniei, păstrată în Tradiţia Apostolică a Sfântului Ipolit. Din- 
tre cele șapte rugăciuni ale luminilor, cea mai frumoasă şi mai expresivă 
pentru scopul Vecerniei ca rugăciune de seară este ultima; ea seamănă 
mult cu rugăciunile corespunzătoare din rânduiala slujbei de seară în 
vechile Rânduieli bisericeștit!. 

Ca şi la cele douăsprezece rugăciuni ale dimineţii, de la începutul 
Utreniei, despre care vom vorbi mai târziu, Rugăciunile luminilor din rân- 
duiala Vecerniei actuale erau odinioară mai numeroase (în unele manu- 
scrise erau nouă) și răspândite de-a lungul întregii slujbe, fiind citite de 
preot în timpul ecteniilor rostite de diacon (prima rugăciune se citea în 
timpul ecteniei mari de la începutul slujbei; a doua, în timpul ecteniei 
mici de după prima stare a Catismei din rânduiala Vecerniei sărbători- 
lor; a treia, concomitent cu ectenia mică de după starea a doua ş.a.m.d.); 
cu timpul, au fost grupate toate la un loc, la începutul slujbei (în timpul 
citirii Psalmului 103), pentru ca preoții să rămână liberi şi să poată rosti 
ei înşişi ecteniile rostite odinioară de către diaconi, după împuţinarea şi 
dispariţia treptată a acestora din serviciul bisericilor parohiale. De altfel, 
cele mai vechi manuscrise ale Liturghierului nu cuprindeau decât rugă- 
ciunile preotului, aşezate una după alta, fără ecteniile diaconale, care se 
scriau în manuscrise aparte; de aceea Liturghierele noi au preluat aceste 
rugăciuni aşa cum erau aşezate în manuscrisele vechi. 

Catisma de rând, adică psalmii care se citesc la Vecernie după ecte- 
nia mare (azi numai la Vecernia zilelor de rând), reprezintă perioada de 


8 Vezi nota 72. 
5 Constituţiile Apostolice, VIII, 37, în coll. Scrierile Părinților Apostolici..., vol. IL, pp. 
259-260, și în Diac. loan I. Ică jr, Canonul Ortodoxiei, vol. I, pp. 763-764. 

pregătire a omenirii de dinainte de venirea Mântuitorului, cu ajutorul 
învățăturilor divine date de Legea Veche, prin patriarhi şi proroci. 

Psalmul 140 (Doamne, strigat-am...), care se cântă după Catismă, 
este psalmul propriu şi caracteristic al Vecerniei (psalmus lucernalis). 
Este menţionat ca făcând parte din rânduiala rugăciunii de seară chiar în 
Constituţiile Apostolice“, la Sf. loan Gură de Aur* şi la Sf. loan Casiant* şi 
este întrebuințat, în această calitate, atât la rugăciunea de seară a evreilor, 
cât şi în toate riturile liturgice creştine. Împreună cu psalmii următori (Psal- 
mii 141, 129 şi 116) — cântaţi sau citiţi, atestaţi în acest moment al Vecerniei 
încă din vechime şi numiţi în general psalmii de seară sau psalmii luminilor 
(pentru că ei se cântau odinioară în timp ce în biserici se aprindeau sau se 
aduceau sfeşnicele cu lumini) - Psalmul 140 exprimă, în accente duioase 
şi impresionante, starea de rătăcire şi de deznădejde a omului despărțit de 
Dumnezeu, izvorul și dreptarul vieții sale duhovniceşti, precum şi ideea de 
pocăință, strâns legată de rugăciunea de seară, încă din cultul iudaic. 

Cădirea de la Doamne, strigat-am... este simbolul văzut al rugăciu- 
nii noastre, pe care o înălțăm spre Dumnezeu, așa cum se înalță fumul 
de tămâie, cerând să fie bine primită de EI ca o jertfă de seară, precum 
zice Psalmistul: „Să se îndrepteze rugăciunea mea ca tămâia înaintea Ta; 
ridicarea mâinilor mele, jertfă de seară, auzi-mă, Doamne!” (Psalmul 
140, 2) care se cântă la începutul cădirii. După unii liturgiști, cădirea 
aceasta ar fi, totodată, o reminiscență a ritualului iudaic prin care se împli- 
nea porunca dată de Dumnezeu lui Moise de a se aduce ofrandă de tămâiere 
seara şi dimineaţa, în faţa altarului, în semn de ispășire a păcatelor (Ieșirea 
30, 7; Numerii 17, 6-15). În riturile Bisericilor Orientale necalcedoniene 
(la copți, sirienii iacobiţi și maroniți) ea s-a dezvoltat mai mult decât în 
ritul bizantin, luând extensiunea unei slujbe deosebite de Vecernie (slujba 
tămâierii de seară), în care se accentuează ideea originară de pocăință, 
legată de ritualul rugăciunii de seară. 


% Constituţiile Apostolice, II, 59, în coll. Scrierile Părinților Apostolici..., vol. IL, p. 80, şi 
în Diac. loan I. ICĂ jr, Canonul Ortodoxiei, vol. I, pp. 648-649. 

% SF. IOAN GURĂ DE AUR, Comentariu la Psalmul 140, în PG 54, col. 426, 427. 

3 Sa. IOAN CASIAN, Convorbiri duhovnicesti, LX, 36, în coll. Părinţi și Scriitori 
Bisericeşti, vol. 57, trad. V. Cojocaru, D. Popescu, Ed. Institutului Biblic și de Misiune al 
Bisericii Ortodoxe Române, Bucureşti, 1990, pp. 474-475. 

b. Ritualul Vohodului (Ieșirea cu cădelnita). Cu toate că slujba Vecer- 
niei reprezintă, în general, vremea de dinainte de venirea Mântuitoru- 
lui, totuşi rânduiala ei anticipează, oarecum, venirea Aceluia Care este 
țelul ultim al istoriei mântuirii și în Care s-au împlinit toate aspiraţiile 
lumii precreșştine și toate preînchipuirile şi simbolurile Legii Vechi. De 
aceea, stihuri din unii psalmi, ca: „De Le vei uita la fărădelegi, Doamne, 
Doamne, cine va suferi? Că la Tine este milostivirea!” (Psalmul 129, 3) 
exprimă, de fapt, încrederea omului veterotestamentar în mila și îndu- 
rarea lui Dumnezeu, deci nădejdea lui în mântuirea după care suspină. 
Astfel de versete servesc ca introducere la Stihirile din rânduiala Vecer- 
niei, compuse sub inspiraţia mântuirii realizate în Noul Testament. 

Cântările Legii Vechi, adică versetele sau stihurile din Psalmii 140, 
141, 129 şi 116, cântate irmologic înainte de fiecare Stihiră, se împletesc şi 
alternează cu cele ale Legii Noi, arătând astfel legătura indisolubilă dintre 
cele două mari perioade ale istoriei mântuirii. 

Stihirile de la Doamne, strigat-am..., ca şi cele de la Stihoavnă, come- 
morează și slăvesc fie Învierea Domnului (la Vecernia din ajunul dumi- 
nicilor), fie praznicul respectiv sau faptele sfinților sărbătoriţi în zilele 
respective. Numărul lor este în raport cu gradul de importanţă al fiecărei 
sărbători: la Vecernia Învierii (duminicilor) se cântă 10 Stihiri, la Vecer- 
nia sfinţilor mari, 8, la Vecernia zilelor de rând, 6, iar la Vecernia mică 
(a sărbătorilor cu Priveghere), numai 4. 

Venirea Domnului în lume este simbolizată mai sugestiv de ritualul 
Vohodului de la Vecernia sărbătorilor, adică Ieșirea cu cădelniţa sau Intra- 
rea mică. 

Deschiderea ușilor împărătești înainte de Vohod simbolizează redes- 
chiderea Raiului pentru om, prin venirea lui Adam cel Nou, iar lumina 
purtată înaintea slujitorilor închipuie lumina adusă în lume de Mântuito- 
rul, Care a spus despre Sine: „Eu sunt Lumina lumii” (loan 8, 12). După 
cum spune Sf. Simeon al Tesalonicului, prin ieşirea preotului în mijlocul 
bisericii şi apoi prin intrarea lui din nou în altar 


„se arată cum că Unul-Născut, Fiul lui Dumnezeu, pogorându-Se 
până la noi din crugurile cerului, iarăși la cer S-a înălțat și pe noi 
ne-a suit [...]. Pentru că ieşirea și pogorâărea (preotului) înseamnă şi 

smerenia lui Hristos; îmbrăcarea în veşminte (felon) simbolizează 
întruparea; șederea în mijlocul bisericii şi plecarea capului înseamnă 
că Mântuitorul S-a răstignit în mijlocul pământului, a murit şi S-a 
pogorât în iad pentru noi [...]. Întoarcerea din nou și intrarea în altar 
înseamnă că (Domnul) S-a înălțat de pe pământ la ceruri şi S-a suit 
acolo de unde a venit, cu trupul pe care l-a luat [...]. Vohodul Vecerniei 
înseamnă totodată și pogorârea lui Dumnezeu, care va fi în veacul cel 


1285 


de apoi 


Cădirea de la Vohod reprezintă tămâia despre care este vorba în Rugă- 
ciunea intrării, ca simbol al rugăciunii noastre. Ea se aduce spre slava 
şi cinstea lui Hristos, a Cărui venire în lume este înfățișată de Vohod şi 
a Cărui viaţă şi lucrare răscumpărătoare a constituit o adevărată jertfă 
bineplăcută lui Dumnezeu. După unii liturgiști, fumul de tămâie simbo- 
lizează acum norul în care Domnul S-a înălţat la cele cereşti. 

Imnul Lumină lină... (Pws idapov, lumen jucundum; slav. ceere 
ruxuii — lumină veselă, aducătoare de bucurie), care se cântă sau se 
citeşte la Vohod, este unul dintre cele mai vechi imne de inspiraţie 
creştină, intrate în uzul liturgic. După unii istorici, imnul provine chiar 
din secolele al II-lea sau al III-lea. Întrebuinţarea lui în cult, ca imn 
specific al rugăciunii de seară, prin care creștinii aduceau lui Dumne- 
zeu „mulțumire pentru sfeşnic”, este menţionată în chip expres, încă 
din secolul al IV-lea, de către Sf. Vasile cel Mare, care citează un frag- 
ment din el, numindu-l „cântare veche” (ăpxaia qwvn), cunoscută 
încă de pe atunci ca fiind a Sf. Antinoghen Martirul, episcop originar 
din Sevastia Capadociei, martirizat în persecuția lui Dioclețian (303 
sau 311) şi amintit în Sinaxarul ortodox la 16 iulie. Vechimea imnului 
este confirmată şi de faptul că îl găsim, ca parte a rânduielii Vecerniei, 
şi în riturile liturgice ale Bisericilor orientale necalcedoniene, adică la 
sirienii iacobiţi şi la egipteni (copţi), cu mici variante de text. Numai 


* SF. SIMEON AL TESALONICULUI, Despre sfânta rugăciune (Despre sfintele slujbe), cap. 
333-334, 347, pp. 218, 226. 

5 Sp. VASILE CEL MARE, Despre Sfântul Duh, XXIX, 73, în coll. Părinți şi Scriitori 
Bisericeşti, vol. 12, p. 87. 

Ceasloavele slave şi româneşti îl pun greşit sub numele Sf. Sofronie al 
Ierusalimului (+638), căruia îi putem atribui, cel mult, consacrarea ofi- 
cială sau generalizarea acestui imn în serviciul liturgic al Bisericii de 
Răsărit. 

După cuprins, imnul Lumină lină are un caracter hristologic și toto- 
dată trinitar. El este adresat lui Hristos, Care este lumina cea lină (aducă- 
toare de bucurie) a slavei Tatălui ceresc, dar totodată afirmă cu precizie 
atât distincţia celor trei Persoane ale Sfintei Treimi, cât şi unitatea Lor 
(„.„Jlăudăm pe Tatăl, pe Fiul şi pe Sfântul Duh, Dumnezeu”). Textul 
imnului ne face deci să bănuim că alcătuirea şi introducerea lui în 
serviciul liturgic s-a făcut pe vremea controverselor trinitare și hristolo- 
gice din secolele III-IV. De altfel, acest text constituie un ecou fidel al celei 
mai vechi rugăciuni de mulțumire pentru lumina de seară, care ni s-a 
transmis în cadrul ritualului descris în Rânduiala bisericească egipteană 
(secolul al III-lea), amintită mai înainte. 

În vechime, imnul se cânta în momentul când pe cer se ivea luceafărul 
de seară, iar în biserici se aprindea (se aducea) sfeşnicul cu lumina menită 
să împrăștie întunericul serii, sfeşnic a cărui amintire clară o păstrează, de 
altfel, atât textul imnului (văzând lumina cea de seară - ps tonepivov), 
cât şi lumânarea aprinsă sau sfeșnicul purtat înaintea preotului la Vohodul 
Vecerniei sărbătorilor, dar mai ales ritul luminii (sfeşnicului) din rându- 
iala Vecerniei unite cu Liturghia Darurilor înainte-sfințite, în Păresimi”. 
Lumina care apărea în mijlocul credincioşilor adunaţi pentru rugăciunea 
de seară era ca o prezenţă simbolică (duhovnicească) a Mântuitorului, 
Care Se identificase pe Sine cu Lumina lumii (loan 8, 12). Rostirea sau 
cântarea imnului în acest moment voia să spună că, în haosul și întune- 
ricul în care se zbătea omenirea din perioada Legii Vechi, aşteptarea și 
venirea lui Mesia erau ca luceafărul de seară, ca o stea călăuzitoare, dătă- 
toare de încredere şi de nădejde. 

De aceea, importanța momentului este marcată prin formula 
„Înţelepciune! Drepţi!”, care - ca şi cea de la Vohodul cu Sfânta Evanghe- 
lie din rânduiala Liturghiei — vrea să atragă luarea aminte a credincioșilor 


%7 A se vedea mai departe, la capitolele Rânduiala şi Explicarea Liturghiei Darurilor 
înainte-sfinţite, pp. 429 ș.u., 438 ș.u. 

asupra prezenţei simbolice a lui Hristos, Care este „Înţelepciunea de la 
Dumnezeu” (1 Corinteni 1, 30) şi trebuie întâmpinat prin atitudine fizică 
de respect, adică prin poziţia dreaptă a corpului și prin cuviinţa şi atenţia 
cu care trebuie să ascultăm imnul care se va cânta (citi) şi care ne vorbeşte 
tot despre Hristos-Mântuitorul. 


c. Partea de după Vohod. Prochimenele şi stihurile care le însoțesc 
sunt resturi din psalmii care se cântau printre lecturile biblice de la Vecer- 
nie (Paremii), Utrenie și Liturghie. Acești psalmi se cântau odinioară în 
întregime, dar cu timpul au rămas sub forma unor simple versete aşezate 
înainte de Paremii (la Vecernie), de Evanghelia dimineţii (la Utrenie) sau 
de Apostol și Evanghelie (la Liturghie). De aceea și poartă denumirea de 
npokeluevoc, adică așezat înainte. 

Prochimenele de la Vecernie sunt rânduite pe zilele săptămânii, fie- 
care zi având Prochimenul ei, iar cele de la Utrenia duminicilor, pe glasu- 
rile Octoihului. La Utrenia altor sărbători se cântă Prochimenul propriu 
al sărbătorii respective, iar la Liturghie fiecare Apostol are Prochimenul 
şi stihul lui. 

La Vecernia din Sâmbăta Pătimirilor Prochimenul nu se cântă, în 
semn de întristare pentru Domnul, Care atunci Se află în mormânt. 

Paremiile, care se citesc astăzi după Prochimen, la Vecernia sărbă- 
torilor din perioada Octoihului și a Penticostarului şi la Vecernia zilelor 
de rând din perioada Triodului (miercuri şi vineri seara din săptămâna 
brânzei şi toate zilele din Păresimi), sunt lecturi (pericope biblice) alese 
din anumite cărți ale Vechiului și Noului Testament. Cuvântul grecesc 
napoipia înseamnă, de fapt, proverb, parabolă, pildă şi se aplică Proverbe- 
lor (Pildelor) lui Solomon. Cu timpul, denumirea de paremie s-a genera- 
lizat pentru toate lecturile biblice folosite la Vecernie, pentru că, de cele 
mai multe ori, aceste lecturi se iau din Proverbele ui Solomon. Numărul 
lor este variabil. La Vecernia sărbătorilor din perioada Octoihului și a 
Penticostarului sunt de obicei trei Paremii. La Vecernia de miercuri și 
vineri seara în săptămâna brânzei se citeşte o singură Paremie (cu câte 
două Prochimene). La Vecerniile zilelor de rând din Păresimi sunt câte 
două. Vecernia din ajunul marilor praznice împărătești se distinge şi 
prin numărul mai mare de Paremii care se citesc: la Vecernia din Ajunul 

Naşterii Domnului sunt 8; la cea din Ajunul Bobotezei, 12; iar la cea din 
Sâmbăta Pătimirilor (unită cu Liturghia Sfântului Vasile) sunt 15%. 

Rugăciunea „Învredniceşte-ne, Doamne..” pare să fie de o adâncă 
vechime, prin stilul ei, care aminteşte nota de smerenie şi evlavie carac- 
teristică rugăciunilor din primele veacuri ale Bisericii. Ea apare ca făcând 
parte din rânduiala Vecerniei de sâmbătă seara în Povestirea lui loan 
Moshos şi a lui Sofronie de pe la începutul secolului al VII-lea”. 

Cât priveşte ectenia cererilor („Să plinim rugăciunea noastră 
cea de seară, Domnului...”), care se rosteşte îndată după rugăciunea 
„Învrednicește-ne, Doamne..?, întrebuinţarea ei în slujba de seară se 
ridică la o adâncă vechime; în rânduiala slujbei de seara, descrisă în seco- 
lele IV-V în Constituţiile Apostolice”, găsim textul ei actual redat sub 
formă de rezumat. 

Tot atât de veche trebuie să fie şi rugăciunea plecării capetelor 
(„Doamne Dumnezeul nostru, Cel ce ai plecat cerurile...”), pe care pre- 
otul o citeşte în taină după ectenia de mai sus; ea corespunde, ca idee 
şi funcţie, celor două rugăciuni citite odinioară de către episcop pentru 
binecuvântarea credincioşilor, înainte de concedierea lor din biserică, 
la sfârșitul rugăciunii de seară, rugăciuni al căror text ni s-a păstrat în 
Constituţiile Apostolice”. 

Stihoavna sau apostihurile (ră ăndonya), care urmează după ectenia 
cererilor, este o serie de stihuri, strofe sau Tropare (de obicei patru sau 
cinci), numite așa fiindcă două sau trei dintre ele, şi anume a doua, a 
treia şi a patra, când este cazul, sunt totdeauna precedate de câte un stih 
(prima se cântă fără stih, iar a patra şi a cincea cu Slavă..., Si acum...). 
Acest stih poate fi un verset din psalmi sau, mai rar, din alte cărți ale 
Vechiului Testament (precum din Pildele lui Solomon). 

Ca și stihurile de la Prochimen, stihurile de la Stihoavnă reprezintă 
resturi ale unor psalmi care se cântau odinioară în întregime în acest 


5 Vezi nota 61. 

% Vezi nota 77. 

” Constituţiile Apostolice, VIII, 36, în coll. Scrierile Părinților Apostolici..., vol. IL, 
p. 259, şi în Diac. loan I. ICă jr, Canonul Ortodoxiei, vol. I, pp. 763-764. 

” Constitutiile Apostolice, VIII, 37, în coll. Scrierile Părinților Apostolici..., vol. II, 
p. 260, și în Diac. loan I. ICĂ jr, Canonul Ortodoxiei, vol. I, pp. 763-764. 

moment al Vecerniei. Din secolul al V-lea înainte, printre versetele lor 
au început a fi intercalate, ca și în grupul psalmilor de la Vohod (Psalmul 
140 şi ceilalţi), noile strofe ale poeziei imnografice, de inspiraţie creștină 
(Troparele sau Stihirile de azi). Acestea înlocuiesc apoi, treptat, stihurile 
vechilor psalmi cântaţi, dintre care au rămas până azi numai două sau 
trei, adică cele care precedă Stihirile a doua, a treia şi a patra. 

Rugăciunea Dreptului Simeon (Acum liberează...), care se citeşte 
îndată după Stihoavnă, este una dintre rugăciunile de origine biblică 
întrebuințate în cultul ortodox. Textul ei îl aflăm în Evanghelia Sf. Ap. Luca 
(2, 29-32); este exclamaţia Dreptului şi Bătrânului Simeon în momentul 
când ÎI întâmpină şi Îl ţine în braţele sale pe Pruncul Iisus, adus de Sfânta 
Sa Maică la templu, la 40 de zile după naştere. Ca și cântarea „Măreşte 
sufletul meu pe Domnul..:, text consemnat de același sfânt evanghe- 
list ca fiind exprimat de Maica Domnului, această rugăciune de origine 
biblică aparţine perioadei de întrepătrundere a celor două Testamente, 
adică epocii în care amurgul Legii Vechi se amestecă cu zorile Legii Noi. 
Autorul imnului, Bătrânul Simeon, face parte din lumea Vechiului Tes- 
tament, ca și alte personalități biblice pomenite în Sfintele Evanghelii 
(Sf. loan Botezătorul, Sfântul Iosif și Sfânta Fecioară, Prorocița Ana ș.a.). 
Toţi reprezintă apusul epocii Vechiului Testament, după cum Vecernia 
este amurgul zilei naturale. Cu ei se încheie perioada istoriei omenirii 
dinainte de Hristos; după ei se începe o eră nouă în istoria omenirii, era 
creştină. Mesia cel așteptat venise, dar era încă prunc și nu Se descoperise 
decât la puţinii privilegiați ai cerului, ca Bătrânul Simeon, care închide 
ochii cu sufletul împăcat și plin de bucuria venirii lui Mesia. 

Pe bună dreptate s-a așezat deci către sfârșitul Vecerniei cântarea de 
mulţumire a Bătrânului Simeon, care exprimă liniştea împlinirii unui ţel 
şi împăcarea pe care o dădeau acestor suflete nădejdea şi siguranța apro- 
piatei veniri a Răscumpărătorului făgăduit şi aşteptat de atâta vreme. Ca 
şi Simeon, putem închide și noi ochii în pacea nopții și a somnului adu- 
cător de odihnă şi întremare. lar cum somnul nopții închipuie pe cel al 
morţii, rugăciunea Dreptului Simeon ne aduce aminte și de sfârșitul vieţii 
noastre, când va trebui ca și noi să spunem, cu conştiinţa liniștită şi cu 
inima împăcată: „Acum liberează pe robul Tău, Stăpâne, după cuvântul 
Tău, în pace.... 

În cultul creştin, rugăciunea Dreptului Simeon s-a întrebuințat din 
cea mai adâncă vechime. O găsim în cele mai vechi Rânduieli bisericești, 
ca, de exemplu, în Constituţiile Apostolice”, unde este așezată ca final al 
Doxologiei (Slavă întru cei de sus lui Dumnezeu..., cu titlul Imn de seară 
(eonepiwoc buvoc), fiind folosită, probabil, încă de pe atunci, ca rugă- 
ciune de seară. 

Troparele care se cântă la sfărșitul Vecerniei, înainte de otpust, şi 
în care se proclamă pe scurt virtuțile de căpetenie ale sfinţilor zilei sau 
măreţia și importanţa sărbătorii, se numesc la greci ănoivrikia (slavo- 
TUS. Omnycmumenvhoiii mponapu), adică Troparele apolisului, Tropare 
finale sau de încheiere a slujbei. 

Pentru motivul arătat mai sus, la otpustul (apolisul) Vecerniei pome- 
nim, între alţii, pe Sfinţii Ioachim și Ana, părinții Născătoarei de Dum- 
nezeu. Ei reprezintă aici pe Drepţii Vechiului Testament, care au așteptat 
pe Mesia, fără să fi avut bucuria de a-L vedea. 


III.8. Simbolismul Vecerniei în raport 
cu viaţa Mântuitorului 


Raportată la fazele vieţii și activității Mântuitorului, Vecernia 
aminteşte Răstignirea Mântuitorului și Pătimirile Sale, care au avut loc 
spre seară: 


„Dator este preotul să săvârșească sau să asculte, seara, Vecernia, 
la care cu cucernicie să gândească în sine și cu umilință să cugete cum 
Domnul și Mântuitorul nostru lisus Hristos, după mântuitoarele Sale 
Pătimiri, vineri seara S-a răstignit pe Cruce, pentru păcatele noastre, și 


a murit pentru mântuirea noastră”. 


” Constitutiile Apostolice, VII, 48, în coll. Scrierile Părinților Apostolici..., vol. II, 
p. 215, şi în Diac. loan I. Ică jr, Canonul Ortodoxiei, vol. I, pp. 733. . 

* Vezi Povătuirile din Liturghier, Ed. Institutului Biblic şi de Misiune Ortodoxă, 
București, 2012, pp. 490-491 (cf. Liturghier, 1956, p. 414). 

CAPITOLUL IV 


LITIA 


IV.1. Ce este Litia și când se săvârşeşte? 


La unele dintre bisericile de enorie (mai mult la orașe), în ajunul sărbăto- 
rilor mari (praznice, sfinți cu Priveghere, hramuri), iar la mănăstiri şi în aju- 
nul duminicilor, se uneşte cu Vecernia o rânduială deosebită, numită Litie. 
Fa nu constituie o slujbă aparte, de sine stătătoare, neavând nici formulă de 
binecuvântare la început, nici formulă de încheiere (otpust); de aceea, nu se 
săvârşeşte niciodată singură, ci se încadrează fie în slujba de seară (Vecernia 
sau Privegherea), fie (mai rar) în cea de dimineaţă (Utrenia). 

Acest serviciu liturgic, propriu la început mănăstirilor, nu este gene- 
ralizat sau practicat în toate bisericile de enorie, deoarece el nu face parte 
dintre cele şapte Laude oficiale ale cultului ortodox, adică slujbele care 
alcătuiesc oficiul divin al unei zile liturgice şi care au un caracter nor- 
mativ și obligatoriu, atât pentru bisericile mănăstireşti şi catedrale, cât și 
pentru cele de enorie (Vecernia, Pavecerniţa, Miezonoptica, Utrenia şi 
Ceasurile). De aceea, în bisericile de enorie Litia se oficiază numai spora- 
dic, mai mult la orașe şi mai rar la sate. 


1V.2. Rânduiala Litiei 


În ceea ce priveşte rânduiala Litiei, putem distinge două variante 
principale: una mănăstirească, adică Litia aşa cum se săvârşeşte de regulă 

în mănăstiri, încadrată în serviciul Privegherii - aceasta este rânduiala 
corectă şi completă a Litiei; alta, mai simplă, care se oficiază de obicei în 
bisericile de enorie, unită numai cu Vecernia. Vom descrie aici mai pe 
larg pe cea dintâi, arătând apoi numai prescurtările şi simplificările care 
se fac la cea de-a doua. 


IV.2.a. Litia încadrată în serviciul Privegherii 

Pentru săvârșirea Litiei în cadrul Privegherii, se așază din vreme în 
mijlocul bisericii, sub policandru, o masă pe care se pun: artose, o sticluță 
cu vin, alta cu untdelemn şi un vas mic (o farfurioară) cu puțin grâu, așezate 
în chip de cruce, astfel: artosele spre răsărit, grâul spre apus, vinul spre 
miazănoapte, iar untdelemnul spre miazăzi (a se vedea figura de mai jos). 


E 


Untdelemn 


Grâu 
V, 


Fig. 1. Așezarea artoselor şi a celorlalte ofrande pe masă la Litie. 


Se pun, de asemenea, sfeșnice mici cu lumânări aprinse sau trei lumâ- 
nări aşezate cruciș. 


Făcându-se, după regulă, slujba Vecerniei mari”, îndată după 
ecfonisul de dinaintea Stihoavnei („Fie stăpânirea împărăției 
Tale binecuvântată...”), cântăreții încep să cânte Stihirile Litiei 
sau, cel puţin, Slavă... de la Litie, iar preotul, cu capul acoperit, 
ţinând cădelnița în dreapta şi precedat de un purtător de lumină 


”% Vezi supra la capitolul despre Rânduiala Vecerniei. 

(sfeşnic), iese pe ușa de miazănoapte a altarului (uşile împărătești 
fiind închise) şi merge în pronaos, unde se așază cu fața spre răsă- 
rit în fața unei mese (unui analog), pe care unii aşază şi icoana 
sărbătorii și lângă care se pune şi un sfeşnic cu lumină aprinsă 
sau două sfeşnice, de o parte şi de alta. Când este și diacon, el 
merge înaintea preotului, ținând cădelnița. 

Aici preotul cădeşte masa în cele patru laturi, icoanele din 
pronaos şi pe credincioşi (dacă este şi diacon, el merge cu lumâ- 
nare înaintea preotului); iar după ce cântăreții au terminat de 
cântat Stihirile (sau doar Slavă...) de la Litie, diaconul (dacă 
nu este diacon, preotul) rostește ectenia Litiei, din Liturghier 
(„Mântuiește, Dumnezeule, poporul Tău..:”). La ultimul alineat al 
ecteniei se face pomenirea nominală a celor care au adus prinoa- 
sele și a celor pentru care au fost aduse (de obicei, se pomenesc 
acum numai credincioşii vii). După ecfonisul ecteniei, preotul, 
cu fața spre credincioși, zice: „Pace tuturor!”; diaconul (preotul): 
„Capetele noastre.... Credincioșii îngenunchează, iar preotul, cu 
capul descoperit, citește cu glas mare rugăciunea Litiei: „Stăpâne, 
mult-milostive..” (după tipicele vechi, preotul o citește cu fața 
spre apus). 

După aceasta, cler şi credincioşi, precedaţi de purtăto- 
rii luminilor, se întorc în naos, în timp ce cântăreții continuă 
slujba Vecerniei, cântând Stihirile Stihoavnei și celelalte până la 
Tropare. Clerul se așază în fața mesei cu artosele şi cu celelalte 
prinoase, iar după ce a rostit ecfonisul rugăciunii Tatăl nostru, 
preotul (cu capul acoperit) cădeşte în cele patru laturi ale mesei 
cu prinoasele, ocolind-o împrejur, fără să-şi plece capul (când 
este şi diacon, el stă în fața preotului, cu lumânarea aprinsă). În 
timpul cădirii, se cântă Troparele rânduite”, începând, de obicei, 
preotul (primul Tropar), continuând cântăreții (al doilea Tropar) 


%5 Sâmbătă seara se cântă Născătoare de Dumnezeu, Fecioară, bucură-te... de trei ori; 
la sărbătorile sfinţilor din timpul săptămânii, se cântă de două ori Troparul Sfântului, 
iar a treia oară Născătoare de Dumnezeu...; la sărbătorile sfinților care cad duminica, se 
cântă Troparul Sfântului o dată şi Născătoare de Dumnezeu... de două ori; la praznicele 
împărătești numai Troparul Praznicului, de trei ori. 

şi încheind preotul împreună cu cântăreții și credincioșii (al trei- 
lea 'Tropar). După a treia înconjurare şi cădire a mesei, preotul 
cădeşte, în continuare, icoanele împărăteşti, iconostasul, jețul 
arhieresc, apoi clerul şi pe credincioşi, încheind cădirea în fața 
mesei cu artosele. 

După cădire și cântarea Troparelor, preotul ia în mâna 
dreaptă un artos, face cu el semnul crucii peste celelalte și îl așază 
la loc (unii îl şi sărută, înainte de a-l pune la loc, pe masă). Diaco- 
nul (preotul, dacă nu este diacon) zice: „Domnului să ne rugăm!” 
iar preotul, cu capul descoperit, citeşte rugăciunea pentru bine- 
cuvântarea prinoaselor de pe masă („Doamne lisuse Hristoase, 
Dumnezeul nostru..”); când spune: „Însuţi binecuvântează..,, 
face semnul binecuvântării întâi spre artose, apoi, pe rând, spre 
celelalte prinoase de pe masă. După aceea, preotul îşi acoperă 
capul, iar cântăreții cântă (ca și la sfărșitul Liturghiei) Fie numele 
Domnului binecuvântat... (cf. Psalmul 112, 2), de trei ori. Apoi 
preotul (clerul) cântă Bogaţii au sărăcit... (de obicei, pe glasul al 
VII-lea), iar cântăreții repetă aceeași cântare de încă două ori“, 
în timp ce preotul ia un artos, îl sărută, îl frânge în chipul crucii 
şi îl pune înapoi pe masă. 

Preotul merge apoi pe treptele altarului și, cu fața spre 
credincioşi, îi binecuvântează, zicând: „Binecuvântarea Dom- 
nului peste voi..., Cântăreții: „Amin. Slavă întru cei de sus, lui 
Dumnezeu..." (de trei ori) şi se începe citirea celor șase psalmi ai 
Utreniei, continuându-se astfel slujba Privegherii, în timp ce pre- 
otul, mergând în altar pe ușa dinspre miazăzi, citeşte acolo pri- 
mele şase rugăciuni ale dimineţii”. În timpul cântării | audelor, 
preotul iese la tetrapod (iconostas) și miruiește pe credincioşi. 
Tot atunci se împart și artosele binecuvântate, care au fost tăiate 
între timp. 


% Cântarea Bogaţii au sărăcit... este versetul 10 al Psalmului 33 („Bine voi cuvânta 
pe Domnul în toată vremea...”), care, în unele mânâstiri, se citeşte până la acest verset, iar 
versetul se cântă de trei ori. 

” A se vedea mai departe, la serviciul Utreniei sărbătorilor, p. 135 ș.u. 

Redată schematic, rânduiala Litiei mănăstireşti (încadrată în servi- 


ciul Privegherii) este următoarea: 


Preotul (din sfântul altar): ecfonisul „Fie stăpânirea împărăției 
Tale binecuvântată...'; 

Cântăreţii: Stihirile (sau numai Slavă...) Litiei, concomitent 
cu ieșirea clerului din altar, pe ușa de nord, mergerea în pronaos 
şi cădirea în jurul mesei (analogului) cu icoana sărbătorii, şi în 
tot pronaosul; 

Preotul (diaconul, dacă este), ectenia Litiei: Mântuiește, 
Dumnezeule, poporul Tău...; 

Preotul: „Pace tuturor!”; 

Preotul (sau diaconul): „Capetele noastre..”; 

Preotul: Rugăciunea Litiei: „Stăpâne, mult-milostive...”; 

Cântăreţii: Stihoavna Vecerniei concomitent cu mergerea 
clerului în naos, Acum liberează..., rugăciunile începătoare (Sfinte 
Dumnezeule...) şi celelalte; 

Preotul: Întreita înconjurare şi cădire a mesei cu prinoasele, 
concomitent cu cântarea Troparelor rânduite, de către cler și 
cântăreți (credincioşi); 

Preotul: Rugăciunea pentru binecuvântarea prinoaselor: 
„Doamne lisuse Hristoase, Dumnezeul nostru...”; 

Cântăreţii: Fie numele Domnului binecuvântat... (de trei ori); 

Preotul şi cântăreții: Bogații au sărăcit... (de trei ori: o dată 
clerul, de două ori cântăreții). 

Preotul: Frângerea simbolică a artosului binecuvântat, mer- 
gerea pe solee și binecuvântarea finală: „Binecuvântarea Domnu- 
lui peste voi...” sau otpustul Vecerniei, dacă nu se face Priveghere. 


IV.2.b. Litia unită cu Vecernia 


La bisericile de enorie, unde, în ajunul sărbătorilor mai importante 


de obicei nu se face Priveghere, ci numai Vecernia unită cu Litia, aceasta 
din urmă se face mai simplu, cu următoarele deosebiri faţă de serviciul 


mănăstiresc, descris până aici: 

Ieşirea din altar a preoților pentru începerea Litiei se face prin 
ușile împărăteşti, care rămân deschise. Întreaga slujbă a Litiei se ofi- 
ciază în naos, lângă masa cu prinoasele (cu litierul), unde clericii 
se așază de la început. Unii adaugă partea finală a Vecerniei (de la 
Stihoavnă înainte), între prima parte a Litiei (cea care la mănăstiri 
se oficiază în pronaos) şi a doua parte (binecuvântarea artoselor); 
alții însă o omit, şi de aceea, îndată după rugăciunea Litiei („Stă- 
pâne, mult-milostive...”), urmează cântarea Troparului Născătoare 
de Dumnezeu, Fecioară, bucură-te..., cu întreita cădire și înconju- 
rare a mesei cu prinoasele, apoi binecuvântarea pâinilor și celelalte; 
iar după ce se cântă Bogatii au sărăcit..., preotul merge spre altar 
şi face otpustul Vecerniei, ca de obicei. După otpust, preotul vine 
la tetrapod (iconostas) și miruieşte pe credincioşi cu untdelemnul 
binecuvântat la Litie, împărțindu-li-se şi din artosele binecuvântate, 
stropite cu vinul binecuvântat la Litie (când împarte preotul artosul, 
el spune şi cuvintele: „Hrană se dă celor ce se tem de Domnul”). 


IV.2.c. Litia oficiată dimineaţa 

În unele părţi, Litia se face nu seara la Vecernie, ci dimineaţa, înainte de 
Utrenie, fie după Miezonoptică, fie în locul ei. Pâinile binecuvântate la Litia 
oficiată dimineaţa se taie în bucăți mici și se împart credincioșilor, făcându-se 
în același timp şi miruirea acestora, ori după Evanghelia de la Utrenie, ori la 
sfârşitul Liturghiei. 

În ziua Nașterii Domnului, a Bobotezei și a Bunei Vestiri, când aceste 
praznice nu cad duminica, Miezonoptica fiind înlocuită cu Pavecerniţa mare 
(care ţine loc de Priveghere și se face fie seara în ajun, ca la mânăstiri, fie 
dimineaţa, ca la bisericile de enorie), Litia se uneşte cu Pavecerniţa, precum 
se arată la locurile respective din Mineiele pe decembrie, ianuarie şi martie. 


IV.3. Istoria Litiei. Originea și formarea rânduielii de azi 


După cum s-a putut vedea din cele expuse până acum, rânduiala de 
azi a Litiei este compusă din două părți distincte, care au origini, carac- 
tere şi scopuri deosebite. 


98 


LITURGICA SPECIALĂ 


Prima parte, destinată să fie săvârșită în pronaosul bisericii şi inter- 
calată între Ectenia cererilor şi Stihoavna Vecerniei, cuprinde rugăciuni 
de umilință şi de implorare a lui Dumnezeu (ectenia și rugăciunea Litiei); 
partea a doua, care se săvârşeşte în naos, este de fapt o rânduială a bine- 
cuvântării solemne a pâinilor și a celorlalte prinoase. 

Prima parte este şi cea mai veche și are, la origine, caracter penitenţial; 
ea a dat numele ei întregii slujbe de azi a Litiei. Cuvântul litie vine de 
la grecescul Arn, care înseamnă rugăciune de implorare. De la el derivă 
şi cuvântul litanie, adică rugăciune lungă, repetată, stăruitoare și plân- 
gătoare, în care invocăm pe Mântuitorul, pe Maica Domnului și pe toți 
sfinţii. Odinioară, prin litie se înțelegeau litaniile sau rugăciunile obşteşti, 
făcute de mulţimea credincioșilor, în frunte cu clerul, sub formă de pro- 
cesiune solemnă, afară din biserică, sau chiar afară din sat sau din oraș. 

Litie, în înțelesul de ieşire procesională din biserică sau din cetate, cu 
rugăciuni și cu cântări, se făcea încă din vechime, mai ales în cazuri de 
mari nenorociri sau calamităţi publice (secetă, inundaţii, boli şi molime, 
războaie, cutremure $.a.), când se invoca mila și îndurarea lui Dumne- 
zeu pentru îndepărtarea nenorocirilor. Cu alte cuvinte, în antichitatea 
creştină se înțelegea prin litie ceea ce facem şi noi astăzi la acele litanii sau 
procesiuni cu rugăciuni ocazionale, precum la „sfeştaniile” pentru ploaie, 
în vreme de secetă. Așa a procedat Patriarhul Proclu al Constantinopolu- 
lui (437-446) cu prilejul unui cutremur de pământ, care îngrozise orașul 
şi împrejurimile. Se spune că la una dintre litaniile organizate de el s-ar fi 
cântat pentru prima dată imnul întreit sfânt, Trisaghionul liturgic, gene- 
ralizat apoi în toate slujbele bisericeşti. Tot litii (litanii) se numeau și pro- 
cesiunile de noapte organizate de Sf. loan Gură de Aur la Constantinopol, 
ca şi de alți mari ierarhi din secolele IV-V, pentru combaterea ereziilor 
cu ajutorul imnelor ortodoxe cântate de credincioşi. De altfel, termenul 
litie se mai găseşte întrebuințat, pe alocuri, atât în graiul popular, cât și 
în cărţile de slujbă, cu înţelesul său vechi de procesiune pentru rugăciune. 

Vechile rugăciuni ale litiilor procesionale din creștinătatea de odi- 
nioară au fost păstrate în uz până acum, dar au fost încadrate în servi- 
ciul divin din biserici și alcătuiesc prima parte a Litiei de azi. Ele au un 
accentuat caracter penitenţial, adică exprimă cu insistență sentimentul 
de pocăință şi implorare pentru iertarea păcatelor, deoarece în concepţia 

vechilor creştini, nenorocirile, pentru înlăturarea cărora se rugau, erau 
considerate urmări sau pedepse ale păcatelor. 

La rugăciunile vechilor litii procesionale s-au adăugat cu timpul un 
ceremonial nou, care alcătuiește a doua parte a Litiei de azi și în cadrul 
căruia se binecuvântează pâinile (artosele) aduse de credincioşi la bise- 
rici, spre cinstea şi pomenirea sfinților sărbătoriți sau a praznicelor 
respective. Această parte a Litiei, care se intercalează la sfârşitul Vecerniei 
(între Tropare și otpustul Vecerniei sau începutul Utreniei), are origine 
mănăstirească. Ea a luat ființă şi se săvârșea la început numai în mănăs- 
tiri, atunci când se făcea Bdenie sau Priveghere mare de toată noaptea, 
adică Vecernia mare, unită cu Utrenia. Cum această Priveghere se înce- 
pea de cu seară și se prelungea până noaptea târziu (în unele biserici chiar 
până dimineaţa), către sfârşitul Vecerniei se aduceau în biserică puţine 
pâini, care erau binecuvântate de către cel mai mare. Apoi se frângeau și 
se împărțeau fraţilor şi celor ce luau parte la slujbă, care își astâmpărau 
astfel foamea și căpătau puţină putere, pentru a putea suporta până la 
sfârșit osteneala Privegherii şi pentru a putea ajuna până a doua zi la vre- 
mea împărtășirii. Apoi se începea Utrenia sau Privegherea propriu-zisă 
(serviciul de noapte). 

Acest obicei era cunoscut, până nu de mult, sub numele de artocla- 
sie (gr. &ăproxAaoia, lat. fractio panis, bulg. nemoxne6ue), adică frângerea 
pâinii (ct. Faptele Apostolilor 2, 42), denumire care se întrebuințează încă 
şi azi pentru Litie în Liturghierul grecesc și cel bulgăresc. Ritualul binecu- 
vântării, frângerii și împărțirii pâinilor, care nu avea la început caracter 
liturgic, a luat treptat o dezvoltare și o solemnitate din ce în ce mai mare 
şi s-a unit cu rugăciunile de implorare citite în vechile procesiuni, deve- 
nind o adevărată rânduială sau slujbă aparte. 

Din mănăstiri, Litia a trecut cu timpul și în uzul bisericilor de eno- 
rie, unde se săvârşeşte nu numai atunci când se face Bdenie mare sau 
Priveghere (adică la sărbătorile care au în Mineie Stihiri speciale pentru 
Litie), ci şi când se oficiază numai Vecernia obișnuită. Atât în mănăs- 
tiri, cât şi în bisericile de enorie, binecuvântarea pâinilor nu mai are 
astăzi rostul de odinioară, când se făcea Priveghere de toată noaptea, ci 
a căpătat un rost simbolic, ca și prima parte a Litiei, precum vom vedea 
mai departe. 

Deosebirea de origine şi de scop dintre cele două părți componente 
ale serviciului de azi al Litiei se vede şi din faptul că, chiar şi azi, rugă- 
ciunile din prima parte a Litiei se citesc uneori de către monahi, fără a fi 
urmate de ritualul binecuvântării pâinilor. 


IV.4. Explicarea rânduielii actuale a Litiei 


În vechime, când litiile se făceau afară din biserici sau afară din cetate, 
ieşirea credincioşilor afară din biserică simboliza alungarea omului din 
Rai: „Fiind noi afară din biserică, arătăm căderea din Rai şi cum că ni s-a 
încuiat Raiul şi Cerul'*, zicea Sf. Simeon al Tesalonicului, în secolul al 
XV-lea. Această semnificaţie simbolică a Litiei se păstrează şi atunci când ea se 
săvârşeşte în biserică, precum explică același mare liturgist al Bisericii Orto- 
doxe. După el, ieșirea clerului și a credincioșilor în pronaosul sau tinda bisericii 
(adică în încăperea în care odinioară ședeau penitenţii), la începutul Litiei, 
închipuie alungarea primilor oameni din Rai și pocăința noastră, unită cu 
rugăciunea pentru redeschiderea ușilor cerului şi a milostivirii dumnezeiești. 
Când făceau Litie, credincioșii de odinioară se rugau cu atitudinea umilită a 

“vameşului din Evanghelie, care, intrând în templu să se roage şi fiind conștient 
de mulțimea păcatelor sale, s-a oprit într-un ungher din fundul templului, 
neîndrăznind măcar să-și ridice ochii spre cer sau spre altar, fără să zică alt- 
ceva decât: „Dumnezeule, fii milostiv mie, păcătosului!” (Luca 18, 13). 

De aceea, după regula veche din Liturghiere şi Tipice, păstrată încă 
în unele mănăstiri, ușile împărăteşti rămân închise în timpul Litiei, iar 
clerul iese pe uşa dinspre nord a altarului. Iar la bisericile de tip vechi, la 
care naosul este despărțit de pronaos prin zid, uşi sau perdele („perdeaua 
uşilor frumoase”), aceste uşi sau perdele se închid după ieşirea clerului 
şi a credincioșilor în pronaos şi se redeschid după sfârșitul părţii întâi a 
Litiei, atunci când clericii și credincioşii revin în naos. 


% Sr. SIMEON AL TESALONICULUI, Despre sfânta rugăciune (Despre sfintele slujbe), cap. 
342, în SF. SIMEON AL TESALONICULUI, Tractat asupra tuturor dogmelor credintei noastre 
ortodoxe, trad. + CHESARIE AL RÂMNICULUI, Toma TEODORESCU (ed.), Bucureşti, 1865- 
1866, p. 224; cap. 353, p. 236. 

Rugăciunile rostite de liturghisitori în pronaos, adică ectenia: 
„Mântuieşte, Dumnezeule, poporul Tău...” şi rugăciunea Litiei: „Stăpâne, 
mult-milostive...” au un caracter larg, universal, iar prin mulțimea sfinților 
pe care îi invocăm în cursul lor se subliniază ideea cultului sfinților şi a 
puterii lor de mijlocire pe lângă Dumnezeu pentru noi. 

Reîntoarcerea clerului din pronaos în naos, unde se va săvârși partea 
a doua a Litiei, închipuie redeschiderea uşilor Raiului și a milostivirii 
dumnezeieşti faţă de noi. Este „ca şi cum s-ar fi deschis cerul pentru 
noi şi ca şi cum ne-am fi unit cu îngerii prin Hristos”, precum zice 
Sf. Simeon al Tesalonicului. De aceea, după cum ne informează același 
autor, odinioară cele două strane (coruri) se uneau simbolic în acest 
moment cântând împreună Stihirile Stihoavnei. Din nefericire, această 
frumoasă semnificaţie simbolică a primei părți a Litiei, ca și conștiința 
despre originea şi natura deosebită a celor două părți componente ale 
acestui serviciu divin s-au pierdut cu desăvârşire din vedere în practica 
actuală a bisericilor de enorie, unde întregul serviciu al Litiei se oficiază 
în naos. 

Pâinile care se binecuvântează la Litie (artosele sau litiile) amintesc şi 
simbolizează cele cinci pâini cu care Mântuitorul a săturat mulțimile în 
pustie, în chip minunat, prin frângerea și înmulţirea lor. De aceea, după 
unii liturgişti, ieșirea clerului și a credincioşilor în pronaos înseamnă 
mergerea poporului în pustie spre a căuta-L pe Hristos, iar binecuvânta- 
rea artoselor de către preot în mijlocul bisericii înseamnă binecuvântarea 
pâinilor de către Hristos, în mijlocul adunării poporului. 

De altfel, acest simbolism este indicat chiar în textul rugăciunii de 
binecuvântare: „Doamne [...], Care ai binecuvântat cele cinci pâini şi ai 
săturat cu ele cinci mii de bărbaţi în pustie.... De aceea, atunci când pre- 
otul ia în mâini artosul pentru a-l binecuvânta și când apoi îl frânge şi 
îl împarte în patru, el închipuie pe Mântuitorul, Care, cu prilejul acelei 
minuni, a procedat așa, după cum ne istorisesc Sfinţii Evanghelişti (Matei 
14, 15-21; 16, 9-10; Marcu 6, 31-44; Luca 9, 12-17; loan 6, 5-13); de altfel, 
tot așa a făcut EI și la Cina cea de Taină (Matei 26, 26). 


” SR. SIMEON AL TESALONICULUI, Despre sfânta rugăciune (Despre sfintele slujbe), cap. 
341, p.221. 

Cât priveşte grâul, vinul şi untdelemnul, care se aduc la Litie și se bine- 
cuvântează odată cu pâinile, ele reprezintă prinosul sau ofranda adusă de 
noi lui Dumnezeu din roadele de căpetenie ale pământului și din elemen- 
tele principale ale hranei noastre, după pilda jertfei aduse la începutul 
omenirii de către Abel şi după modelul jertfelor nesângeroase aduse la 
templul Legii Vechi, care constau din grâu, vin şi untdelemn (cf. Numerii 
18, 12; Neemia 10, 39). Deci, când ne rugăm ca Dumnezeu să binecu- 
vânteze şi să înmulțească pe pământ aceste roade, ne rugăm, de fapt, 
pentru binecuvântarea şi îmbelşugarea principalelor surse de întreținere 
a existenţei noastre fizice, ceea ce facem, de altfel, și în alte rugăciuni, 
în care implorăm pe Dumnezeu pentru înmulţirea aceloraşi roade, ca, 
de exemplu, prima rugăciune din slujba Cununiei: „Umple casele lor 
de grâu, de vin, de untdelemn şi de toate bunătățile, ca toată îndestula- 
rea având, să dea și celor lipsiţi”. Grâul este, de altfel, roada pământului 
din care se face pâinea (prescura), care, ca şi vinul, este întrebuințată în 
cult ca materie a jertfei liturgice, acestea două devenind, prin sfințire, 
Trupul şi Sângele Domnului din Sfânta Euharistie. Cât priveşte untdelem- 
nul binecuvântat la Litie, aminteşte, după unii, untdelemnul din urciorul 
văduvei din Sarepta Sidonului, care, datorită puterii dumnezeiești care 
lucra prin Prorocul Ilie, trebuia să nu se mai termine în timpul secetei 
(3 Regi 17, 12-16). 

Troparul Născătoarei de Dumnezeu specific Litiei (Născătoare de 
Dumnezeu, Fecioară, bucură-te...) este alcătuit în cea mai mare parte din 
salutarea adresată de înger şi de Sfânta Elisabeta Sfintei Fecioare, la Buna 
Vestire (Luca 1, 28-42). De aceea, se cântă la sfârşitul Vecerniei (Litiei), 
pentru că, după tradiţie, Buna Vestire ar fi avut loc seara. Este considerat 
ca unul dintre cele mai vechi imne de inspiraţie creștină, dar cu bază 
biblică, introducerea lui în cult fiind atribuită Sf. Chiril al Alexandriei 
(secolul al V-lea)!%; în tot cazul, alcătuirea lui constituie probabil unul 
dintre produsele imnografiei prin care Biserica a căutat să dezvolte cul- 
tul Maicii Domnului, în urma controverselor mariologice provocate, în 
secolul al V-lea, de erezia lui Nestorie şi de cea a lui Eutihie. Un echivalent 


1% Pr. Petre VINTILESCU, Poezia imnografică din cărţile de ritual şi cântarea bisericească, 
București, 1937, pp. 58-59. 

latinesc al acestui imn îl constituie în cultul romano-catolic cunoscutul 
imn Ave Maria, introdus în secolul al XIII-lea de Bonaventura. 

Cântarea Bogaţii au sărăcit..., care se cântă după binecuvântarea pâi- 
nilor, este, de fapt, o parte, şi anume versetul 10, din Psalmul 33 (Bine- 
cuvânta-voi pe Domnul...), psalm care odinioară se cânta sau se citea în 
întregime, atât la sfârşitul Liturghiei, după împărţirea anafurei, cât şi la 
sfârşitul Litiei, după împărţirea pâinilor binecuvântate. De altfel, încă și 
acum în unele mănăstiri acest psalm se citește de la început, iar versetul 
al 10-lea se cântă, așa cum prevedea rânduiala Litiei din Tipicul mare şi 
de la începutul Liturghierelor mai vechi!"!. 

Tot un rest dintr-un psalm cântat odinioară în întregime este și cân- 
tarea Fie numele Domnului binecuvântat... (cf. Psalmul 112, 2), care se 
cântă înainte de Bogaţii au sărăcit... şi pe care Sf. Simeon al Tesalonicu- 
lui!% o numește „mulţumirea lui lov” (lov 1,21). 

Despre calitățile prinoaselor binecuvântate la Litie și despre 
întrebuințarea lor, învăţătura de la sfârşitul rânduielii Litiei, din Litur- 
ghier, spune: 


„Cade-se a şti că pâinea, care s-a binecuvântat, este izbăvitoare 
de toate relele, pentru cel ce o va lua cu credinţă [...]. Și aceasta să 
ştii, preotule, și să păzeşti, ca să se ferească untdelemnul acesta, ce 
s-a binecuvântat, ca nu cumva și a doua oară să-l binecuvântezi; 
asemenea nici vinul, nici grâul, nici pâinile, când vei face (din nou) 
Priveghere; ci altele, nebinecuvântate, să pui, fie cât de puţine. Iar 
untdelemnul acesta care s-a binecuvântat, de este candelă la tetra- 
pod, unde stă sfânta icoană spre sărutare, punându-l în candelă, să 
miruiești cu el pe popor şi poţi să-l mânânci și în bucate. lar vinul 
să-l bei cu bună cucernicie, ca pe un lucru binecuvântat. Pâinile să 
le tai și să le împărţi credincioșilor, care pot să le mănânce cu cinste, 
fie în biserică, fie acasă, mai înainte de alte bucate. lar grâul sau să-l 
semeni, sau cu altul să-l amesteci și cu mulțumită să-l întrebuinţezi. 


1 Vezi Tipicul mare, lași, 1816, și Liturghier, București, 1956. 
192 SF. SIMEON AL TESALONICULUI, Despre sfânta rugăciune (Despre sfintele slujbe), 
cap. 342, p. 222. 

Să nu îndrăzneşti a face Liturghie cu aceste pâini sau cu acest vin, 


după cum zic sfintele canoane pentru lucrarea celor sfinte”. 


În mănăstiri împărţirea și consumarea pâinilor binecuvântate la 
Litie se face în cursul serviciului Privegherii, de la 1 septembrie până la 
Duminica Sfântului Apostol Toma, pentru osteneala slujbei şi mărimea 
nopții, iar de la Duminica Sfântului Apostol Toma până la 1 septembrie 
împărţirea lor se face a doua zi la Liturghie'**. 

La unele biserici, de obicei la ora şase, din untdelemnul binecuvân- 
tat la Litie se fac așa-numitele „miruri”, adică bucățele de vată înmu- 
iate în acel untdelemn și puse în cornuleţe de hârtie; acestea se împart 


credincioşilor, care le păstrează la icoane, ca bune de leacuri. 

d) Manuale de liturgică: 

Enăceanu, Ghenadie PS, Liturgica, Bucureşti, 1877, pp. 133-135; 

Răşcanu, G. lerom., Liturgica..., București, 1876, pp. 86-87. 

CAPITOLUL V 


PAVECERNIȚA 


V.1. Ce este Pavecernița? Timpul săvârșirii. 
Pavecerniţa mică și Pavecerniţa mare 


Pavecerniţa sau Dupăcinarea (Ano6einvov, Completoriumm, Iloseuepue), 
numită de unii şi Noptânda, este slujba de seară care, precum arată și 
denumirea ei, se săvârşeşte fie după cină, ca în unele mănăstiri, adică 
la începutul nopţii, fie mai ales îndată după Vecernie, ca în bisericile de 
enorie, adică la ceasul al zecelea din zi (aprox. ora 4 după-amiaza), cum 
precizează Tipicul mare şi Triodul. Cu ea se încheie ciclul slujbelor divine 
de seară. În mănăstiri şi în unele catedrale, Pavecerniţa se face în tinda 
bisericii (nartex sau pronaos), ca toate Laudele mici, aducându-se acolo 
sfeşnicele; în bisericile de enorie, se face în naos; în unele chinovii se 
citeşte însă în chilii, de către fiecare monah în parte. 

Rânduiala Pavecerniţei are două variante: mare și mică. 
|Pavecernița mare! se săvârşeşte în toate zilele din Postul Mare, afară 


de sâmbete şi de duminici (zilele care sunt exceptate de la regulile spe- 
ciale ale Postului Paştilor) şi afară de miercuri i vineri din săptămâna a 
cincea a Păresimilor, precum şi de miercuri, joi şi vineri din Săptămâna 
Pătimirilor, pentru că în aceste zile se face Denie şi de aceea se citește 
Pavecernița mică. 

lPavecernita mică, având o rânduială mult mai scurtă, se săvârseşte în 
toate zilele din afara Postului Pastilor, iar în timpul acestui post numai 


în următoarele zile: în toate sâmbetele şi duminicile (afară de Sâmbăt 

Pătimirilor, când nu se mai citeşte Pavecerniţa), miercuri şi vineri din 
săptămâna a cincea, fiindcă atunci se face Denie, în ziua Bunei Vestiri şi 
miercuri, joi şi vineri din Săptămâna Pătimirilor, fiindcă în aceste zile, 
fiind Denie în biserici, la mănăstiri se citeşte Pavecernita mică în chilii, 
de către fiecare monah în parte. 

În general, Pavecerniţa mică se săvârşeşte numai la mănăstiri și 
foarte rar la bisericile de enorie. În bisericile parohiale nu se face decât 
Pavecernița mare, mai mult miercurea și vinerea din Postul Paştilor şi în 
special la bisericile din oraşe. 

“Rânduiala Pavecerniţei mici şi a Pavecerniţei mari se află în Ceaslov. 


V.2. Rânduiala Pavecerniţei mici 


Pavecerniţa mică se compune din trei părți distincte, spre închipui- 
rea şi cinstirea Sfintei Treimi, al căror început este marcat de rugăciunile 
introductive. În partea întâi predomină rugăciunea de mulţumire, pentru 
ziua care a trecut; partea a doua are caracter mai mult penitenţial, expri- 
mând mărturisirea şi pocăința pentru păcatele săvârșite, iar partea a treia 
conţine îndeosebi rugăciuni de cereri, invocând ajutorul de sus pentru 
trecerea în pace a nopţii care începe. Pe scurt, rânduiala este următoarea: 

ei ei 

Partea întâi) 

Preotul (cu epitrahilul, în fața ușilor împărăteşti, dvera fiind 
închisă de la sfârșitul Vecerniei): „Binecuvântat este Dumnezeul 
nostru... 

Cântărețul: Veniţi să ne închinăm... (preotul se închină și intră 
în altar), Psalmii 50, 69 şi 142 (se citesc în mijlocul bisericii), Sla- 
voslovia mică (Slavă întru cei de sus lui Dumnezeu... citită după 
Ceaslov, cu rugăciunea „Învredniceşte-ne, Doamne, în noaptea 
aceasta...'), Simbolul credinței, Canoanele (citite numai la mănăs- 
tiri) - ale Născătoarei de Dumnezeu, ale glasului de rând!%, sau ale 
sfântului zilei, din Minei — şi Cuvine-se cu adevărat... (cântat). 


1% Aceste Canoane se găsesc în cartea numită Canoanele Maicii Domnului, cunoscută 
şi sub numele de Bogorodicină sau Theotokarion. 

|Partea a doua_| 

Cântărețul: Sfinte Dumnezeule... şi celelalte rugăciuni intro- 
ductive, Troparele (al zilei săptămânale, din Ceaslov, al hramului 
bisericii şi al sfântului zilei, din Minei), Troparele de invocare, 
din Ceaslov („Dumnezeul părinţilor noștri...” şi celelalte), sau 
Condacul (sâmbătă seara al Învierii glasului de rând, iar la săr- 
bătorile cu Polieleu, Condacul sărbătorii), Doamne, miluieşte (de 
40 de ori), rugăciunea „Cel ce în toată vremea şi în tot ceasul..., 
Doamne, miluieşte (de trei ori), Slavă..., Şi acum..., Ceea ce eşti 
mai cinstită..., „Întru numele Domnului.” 

Preotul, în Postul Mare: ecfonisul „Dumnezeule, milostiveşte-Te 
spre noi...” (din altar) și Rugăciunea Sf. Efrem Sirul, cu metani- 
ile şi închinăciunile obişnuite (din faţa ușilor împărăteşti sau 
între sfeşnice); în tot restul anului: ecfonisul „Pentru rugăciunile 
Sfinţilor Părinților noștri...” (din altar). 

Partea a treia 

Cântărețul, numai în timpul Postului Mare: Sfinte Dumneze- 
ule... şi celelalte rugăciuni introductive (cu metanii); în tot timpul 
anului, se citesc cele două rugăciuni, înaintea icoanelor împărătești, 
în faţa cărora s-au pus dinainte sfeşnice aprinse, astfel: 

1. La icoana Maicii Domnului: „Nepătată, neîntinată...'; 

2. La icoana Mântuitorului: „Şi ne dă nouă, Stăpâne, celor ce 
mergem spre somn.... 

Apoi, la strană: Troparele de umilință (Miluiește-ne pe noi, 
Doamne, miluieşte-ne pe noi... şi celelalte). 

Preotul (din faţa ușilor împărătești și cu capul acoperit): 
Ectenia întreită „Miluiește-ne pe noi, Dumnezeule, după mare 
mila Ta...” (o găsim în Ceaslov, la sfârşitul Miezonopticii de toate 
zilele), apolisul mic („Slavă Ţie, Hristoase, Dumnezeul nostru...”), 
ectenia de obște („Să ne rugăm pentru pacea lumii”), „Pentru 
rugăciunile Sfinţilor Părinților noștri...” (în mănăstiri, aceasta o 
zice cel mai mare). 


Precum se vede, rolul preotului în oficierea Pavecerniţei (ca la toate 
Laudele mici) este foarte redus, constând în binecuvântarea de la început, 

ecfonisul de după Tropare şi Condace, cele două ectenii de la sfârșit şi 
otpustul, iar în Păresimi, în plus, Rugăciunea Sf. Efrem Sirul, cu metaniile 
şi închinăciunile cuvenite. În unele părți (precum în Bucovina) preoții 
citesc ei înșiși cele două rugăciuni care se zic, alternativ, în fața icoanelor 
împărăteşti; unii citesc aceste rugăciuni stând în genunchi, cu fața către 
icoane. 


V.3. Rânduiala Pavecerniţei mari 

Rânduiala. Pavecerniței mari -este mai dezvoltată decât cea a 
Pavecerniţei mici, fiind împărțită și ea în trei părți distincte, ca şi 
Pavecerniţa mică. O redăm înai departe, pe scurt. mii 3 

Partea întâi | 

“preotul (cu epitrahil de culoare închisă, din fața sfintelor uşi, dvera 
fiind închisă): „Bine este cuvântat Dumnezeul nostru...” (apoi se închină 
şi merge în altar). 

Cântărețul: Slavă Ție, Dumnezeul nostru, slavă Ție!, Împărate ceresc... 
şi celelalte. Numai în prima săptămână a Postului Mare: Psalmul 69 şi 
parte din Canonul cel Mare al Sf. Andrei Criteanul, precum arată Triodul. 

În celelalte săptămâni ale postului, după Veniţi să ne închinăm..., 
citim: Psalmii 4, 6, 12, 24, 30 şi 90 (în mijlocul bisericii, împărţiţi în 
două stări și făcându-se metanii la Aliluia...); Cântarea Prorocului Isaia 
(Cu noi este Dumnezeu...) cu stihurile respective, cântate alternativ, 
la cele două strane; Troparele din Ceaslovy: Ziua trecând... şi celelalte 
(citite); Crezul (în mănăstiri îl citeşte cel mai mare); stihurile de invo- 
care a sfinților, din Ceaslov („Preasfântă Stăpână, de Dumnezeu Năs- 
cătoare.... și celelalte); Sfinte Dumnezeule... şi celelalte (fără metanii); 
Troparele zilei săptămânale, din Ceaslov (la sărbători, Troparul sfân- 
tului sau al sărbătorii respective, din Minei); Doamne, miluiește (de 40 
de ori), Slavă..., Și acum..., Ceea ce ești mai cinstită..., „Întru numele 
Domnului..:. 

Preotul (din altar): „Pentru rugăciunile Sfinţilor Părinților noştri... 

Cântărețul: Rugăciunea Sfântului Vasile, din Ceaslov („Doamne, 
Doamne, Cel ce ne-ai mântuit pe noi...'). 

Partea a doua _ 

Cântărețul: Veniţi să ne închinăm... (cu metanii); Psalmii 50 şi 101; 
Rugăciunea lui Manase („Doamne Atotputernice, Dumnezeul părinţilor 
noştri...). Sfinte Dumnezeule... şi celelalte rugăciuni introductive; Tropa- 
rele de umilință (Miluiește-ne pe noi... şi celelalte); Doamne, miluiește (de 
40 de ori), Slavă..., Și acum..., Ceea ce ești mai cinstită..., „Întru numele 
Domnului... 

Preotul (din altar): „Pentru rugăciunile...” 

Cântărețul: Rugăciunea Sfântului Mardarie („Stăpâne Dumnezeule, 
Părinte Atotputernice...). 

"Partea a treia 

(Aproape identică cu Pavecerniţa mică). 

Cântărețul: Veniţi să ne închinăm... şi Psalmii 69 şi 142 (care se citesc 
la începutul Pavecerniţei mici); Slavoslovia mică (citită, Slavă întru cei 
de sus...), Rugăciunea „Învredniceşte-ne, Doamne, în noaptea aceasta..”; 
Canoanele (cu excepția primei săptămâni din Postul Mare) al Născătoa- 
rei de Dumnezeu, glasul de rând și al sfinților care cad între Sâmbăta lui 
Lazăr şi Duminica Sfântului Apostol Toma; cântarea Doamne al Puteri- 
lor, fii cu noi...» cu stihurile respective; Troparele din Ceaslov (Doamne, de 
n-am avea pe sfinții Tăi rugători...), iar la sărbători Condacul sărbătorii 
respective. 

Preotul: Rugăciunea Sf. Efrem Sirul (între sfeşnice sau pe solee), cu 
cele trei metanii și 12 închinăciuni. 

Cântărețul: Sfinte Dumnezeule... şi celelalte rugăciuni introductive. 
Cele patru rugăciuni citite alternativ, la icoanele împărăteşti, cum se arată 
în rânduiala din Ceaslov. 

Preotul, numai în prima săptămână din post, îmbracă felonul, des- 
chide sfintele uși şi citeşte Evanghelia, apoi închide ușile și dezbracă 
sfita'%; în tot timpul postului: Rugăciunea „Stăpâne mult-milostive, 
lisuse Hristoase... care ţine locul otpustului (citită de pe solee, cu fața 
spre credincioși şi cu capul acoperit); ectenia de obşte („Să ne rugăm 
pentru pacea lumii”); „Pentru rugăciunile.... 


'% Sau rămâne cu felonul până la sfârșit, cum prevede Tipicul bisericesc, Cernica, 1925 
(cf. Ceasloy, Ed. Institutului Biblic și de Misiune Ortodoxă, București, 2014, p. 190). 

V.4. Observaţii tipiconale în legătură cu Pavecerniţa 


În afară de zilele arătate mai înainte, Pavecerniţa mare se săvârşeşte, 
în mănăstiri, şi în zilele de marţi și joi seara din Săptămâna brânzei, ca o 
anticipare a rânduielilor Postului Mare. Se face, de asemenea, și în Aju- 
nul Naşterii Domnului, al Bobotezei și, în unele cazuri, la Buna Vestire, 
fie seara (la ceasul întâi din noapte), în loc de Vecernie, fie dimineaţa, 
înainte de Utrenie sau în loc de Miezonoptică. În aceste trei cazuri, 
Pavecerniţa mare se face unită cu Litia Praznicului respectiv, înlocuind 
Vecernia mare a Praznicului, care s-a săvârșit dimineaţa fiind unită cu 
Liturghia Sfântului Vasile (în Ajunul Nașterii și în cel al Bobotezei) ori 
cu Liturghia Darurilor înainte-sfinţite (în Ajunul Bunei Vestiri). În toate 
aceste trei cazuri, Litia împreună cu Stihirile Stihoavnei se pun după Sla- 
voslovia mare din rânduiala Pavecerniţei, înlocuind astfel restul acestei 
slujbe'”. În unele părți, ca, de exemplu, în nordul Moldovei, Pavecerniţa 
acestor trei praznice, cu sau fără Litie, se face dimineaţa înainte de Utre- 
nie, înlocuind astfel Miezonoptica. 

Uneori, vineri seara, în Păresimi, Pavecerniţa mare este înlocuită cu 
cea mică, dacă se citește o parte din Icoasele Acatistului Maicii Domnului 
(trei), până la a cincea săptămână, când se citeşte Acatistul întreg. 

 Pavecerniţa mică nu se săvârşeşte nici în Sâmbăta Pătimirilor, nici în 
toată Săptămâna Luminată, când este înlocuită cu slujba specială a Cea- 
surilor Paştilor!%. 


V.5. Scurte lămuriri în legătură cu istoria și explicarea Pavecerniţei 


V.5.a. Formarea slujbei şi intrarea ei în uzul cultului 

Slujba Pavecerniţei s-a dezvoltat din rugăciunea de mulţumire pe care 
credincioşii o aduceau lui Dumnezeu, în particular, înainte de culcare, încă 
din primele trei secole ale istoriei creştine, precum se vede din recomanda- 
rea pe care o face, de exemplu, Clement Alexandrinul, în secolul al III-lea: 


1 A se vedea rânduiala pe larg în Mineiele respective. 
1% Vezi mai departe la slujba Ceasurilor, p. 188 s.u. 

„E sfânt lucru să mulțumim lui Dumnezeu pentru toate, înainte de 
a merge la culcare, căci ne-am bucurat de bunătatea și iubirea Lui de 
oameni, incât să mergem la somn cu Dumnezeu în suflet”!%, 


La începutul secolului al IV-lea, Eusebiu al Cezareei vorbeşte despre 
a şaptea Laudă zilnică de rugăciune, care se săvârșea între masa de seară 
şi eulcare!!0. 

Se pare însă că până în a doua jumătate a secolului al IV-lea Pavecerniţa 
nu făcea încă parte din programul zilnic, oficial şi obligatoriu, de rugăciune, 
al Bisericii. Consacrarea ei definitivă ca slujbă zilnică a serviciului divin, cu 
o rânduială stabilă, a avut loc în comunitatea monahală organizată de Sf. 
Vasile cel Mare în pustiul Pontului, pentru care el a scris, între anii 358 şi 
362, Regulile monahale mari, unde aflăm şi cele mai vechi menţiuni despre 
rânduiala unei astfel de slujbe. În Regula 37, Sfântul Vasile vorbeşte despre 
o slujbă intermediară, care se oficia între Vecernie şi Miezonoptică, la înce- 
putul nopţii (1îj vvkTos &pxouevnc), când se citea, printre altele, și Psal- 
mul 90 (Tod EvevnkooTod WaAnob), în care se cerea lui Dumnezeu o noapte 
liniştită și fără prihană. Psalmul 90 („Cel ce locuieşte sub acoperământul 
Celui Preaînalt...”) s-a păstrat până azi atât în rânduiala Pavecerniţei mari 
din ritul liturgic ortodox, cât și în slujba corespunzătoare (Completorium, 
Complies), din ritul liturgic romano-catolic. 

Se poate spune deci că, pe la anul 360, Pavecerniţa se adăugase ca a 
şaptea Laudă la programul celor şase momente de rugăciune zilnică a 
sihaştrilor din Pont adunați în jurul Sf. Vasile cel Mare. Puțin mai târziu, 
Sf. loan Gură de Aur pare să se refere la același lucru, vorbind despre 
viaţa monahilor din vremea sa. După ce enumeră slujbele zilnice (cea de 
noapte, cea de dimineaţă, Ceasurile şi Vecernia), el adaugă: „După Vecer- 
nie, stând puţin, sau mai bine zis încheind totul cu imne, se culcă fiecare 


pe așternutul său de paie”. 


1% CLEMENT ALEXANDRINUL, Pedagogul, II, 4, în coll. Părinţi şi Scriitori Bisericeşti, vol. 
4, trad. Pr. D. Fecioru, Ed. Institutului Biblic şi de Misiune al Bisericii Ortodoxe Române, 
Bucureşti, 1982, p. 256. 

110 EUSEBIU DE CEZAREEA, Comentariu la Psalmul 118, 161-164, în PG 23, col. 1391. 

1! Se. IOAN GURĂ DE AUR, Omilii la 1 Timotei, XIV, 5, în PG 62, col. 577, si în vol. SF. 
IOAN GURĂ DE AUR, Tălcuiri la Epistola întăi către Timotei, trad. Arhim. Th. Athanasiu, 
Ed. Nemira, București, 2005. 

Săvârşirea Pavecerniţei rămăsese însă deocamdată o practică izolată 
şi limitată la monahismul răsăritean din părțile Pontului și ale Antio- 
hiei, pentru că nici Egeria (Etheria) nu pomeneşte despre Pavecerniţă 
în informaţiile ei despre cultul din Ierusalim și nici Sf. loan Casian, în 
descrierea rânduielilor comunităţilor monahale din Egipt, Mesopotamia 
ş.a., vizitate de el. S-ar putea însă ca o slujbă analoagă să fie acea adunare 
(ovvatic) a celor şase rugăciuni dinainte de culcare (Vespertina sex orati- 
onum), din rânduiala călugărilor egipteni, despre care aminteşte de patru 
ori Regula Sfântului Pahomie, păstrată în traducerea latină a Fericitului 
leronim!!?. 

În Viața Sfântului Ipatie (Hypatius, episcop de Rufiniana, 1446), 
scrisă de discipolul său Calinic în secolul al V-lea, se spune că, pe când 
era într-o mănăstire din Tracia, după opt zile de postire deplină, sfântul a 
primit de la stareţ apă şi pâine, la Dupăcinare, numită aici Slujba dinain- 
tea somnului (npwOwrwvia). Slujba aceasta el a săvârșit-o apoi în fiecare zi, 
alături de celelalte Laude zilnice, împreună cu ucenicii săi, în mănăstirea 
sa de la Rufiniana. 

În Apus, Pavecerniţa a fost consacrată în oficiul mănăstiresc abia în 
secolul al VI-lea prin Regulile monahale ale Sf. Benedict de Nursia (1543), 
care întrebuințează cel dintâi denumirea latină de azi a acestei slujbe: 
Completorium, lempus Completorii, stabilind şi rânduiala ei din vremea 
aceea!!5. Dar şi în Apus, rugăciunea dinainte de culcare era practicată în 
evlavia particulară a monahilor și a credincioșilor cu mult mai înainte, ea 
fiind recomandată, de exemplu, de către Sf. Ambrozie al Mediolanumu- 
lui, în a doua jumătate a secolului al IV-lea'!*. 

Iniţial, a existat o rânduială unică a Pavecerniţei, cea numită astăzi 
Pavecerniţa mare, singura de care pomenește Tipicul mare (călugăresc) al 
Sfântului Sava. Cea mică a luat naștere, probabil, prin secolul al XIII-lea, 
ca o prescurtare a celei mari, Pavecernița mare rămânând rezervată 


1 Regulile monahale ale Cuviosului Pahomie, în PL 23, col. 67, 76, 77, 79, 84. 

115 Sk. BENEDICT DE NURSIA, Regulile monahale, XVI-XVIII, XLII, în PL 66, col. 456, 
460, 470, 672, şi în vol. SF. BENEDICT DE NURSIA, Rânduielile vietii monahale, trad. L. 
Tofan, Ed. Institutului Biblic şi de Misiune Ortodoxă, Bucureşti, 2012. 

14 SE. AMBROZIE AL MEDIOLANUMULUI, Despre fecioare, III, 18-19, în PL 16, 
col. 237 B. 

numai pentru vremea Postului Mare, aşa cum o prezintă Sf. Simeon al 
Tesalonicului, în prima jumătate a secolului al XV-lea''5. 


V.5.b. Explicarea slujbei. Scopul și simbolismul ei 

Slujbă de origine mănăstirească, Pavecerniţa a intrat doar sporadic în 
uzul bisericilor de enorie. În programul zilnic de rugăciune al monahilor, 
la început, așa cum arată și denumirea, ea era destinată să fie săvârșită 
după cină, în primele ore ale nopții, cu un întreit scop: 

În primul rând, spre a exprima mulțumirea către Dumnezeu pentru 
ziua încheiată, ceea ce constituie obiectul mai ales al scurtelor Tropare 
din partea întâi a Pavecerniţei mari (Ziua trecând, multumescu-Ți Ție, 
Doamne...). 

În al doilea rând, pentru a exprima sentimentul de pocăință şi pen- 
tru a implora iertarea dumnezeiască față de păcatele săvârşite în ziua 
trecută. Noaptea a fost privită totdeauna cu teamă, ca o preînchipuire 
sau ca un simbol al morţii, care poate să survină oricând, pe neașteptate; 
de aceea, rugăciunea pentru iertarea păcatelor, la începutul nopții, era o 
grijă firească şi o datorie în viaţa monahilor de odinioară. Așa se explică 
prezenţa în rânduiala Pavecerniţei a unor citiri, rugăciuni şi cântări cu 
caracter evident penitenţial, ca, de exemplu, Psalmul 50, Troparele de 
umilință şi Rugăciunea Sf. Efrem Sirul din Pavecerniţa mică, rugăciunea 
lui Manase, regele iudeilor, și cea a Sfântului Mardarie, din a doua parte 
a Pavecerniţei mari, unde caracterul penitenţial al slujbei apare și mai 
vizibil decât în partea corespunzătoare a Pavecerniţei mici. 

Rugăciunea atribuită lui Manase, regele iudeilor, se zice că a fost 
alcătuită de acesta în Babilon, unde fusese dus în robie de către asirieni, 
din pricina păcatelor lui, şi unde el, „fiind în strâmtorare, s-a rugat fier- 
binte Domnului Dumnezeului său şi s-a umilit tare în fața Dumnezeului 
părinţilor săi, şi ] s-a rugat şi 1 s-a închinat, iar EI i-a ascultat rugăciunea 
lui din inimă” (2 Paralipomena 33, 12-13). După însemnarea din Cartea 


115 SF. SIMEON AL TESALONICULUI, Despre sfânta rugăciune (Despre sfintele slujbe), 
cap. 343, în vol. SF. SIMEON AL TESALONICULUI, Tractat asupra tuturor dogmelor credinței 
noastre ortodoxe, trad. + CHESARIE AL RÂMNICULUI, Toma TEODORESCU (ed.), Bucureşti, 
1865-1866, p. 223. 

a doua Paralipomena (33, 18-19), textul acestei rugăciuni ar fi existat în 
două cărţi pierdute, care au servit ca izvor de informaţie autorului ano- 
nim al celor două cărți Paralipomena, şi anume: Istoria regilor lui Israil şi 
Istoria prorocilor. Critica biblică o socoteşte neautentică; rugăciunea ar fi 
fost compusă de un iudeu palestinian în limba greacă, probabil în epoca 
Macabeilor (secolul al II-lea î.Hr.)''5. În orice caz, ea este una dintre cele 
mai vechi rugăciuni folosite în cultul creştin. Exprimând un sentiment 
profund de căinţă sinceră, a fost primită în Septuaginta, între cărţile 
necanonice (bune de citit) cu cuprins poetic (liric), iar Biserica Ortodoxă 
o foloseşte în timpul Postului Mare ca una dintre rugăciunile menite să 
trezească în sufletul credincioşilor sentimente de umilință şi pocăință 
pentru păcate. Textul ei îl găsim și în Constituţiile Apostolice!”, care ne-o 
dau ca pe un model de rugăciune de pocăință, încadrând-o în locul ei 
firesc din Cartea a doua Paralipomena (33, 12-13). În unele manuscrise 
vechi, rugăciunea aceasta făcea parte dintr-un serviciu pentru morți, care 
constituia partea a treia a Pavecerniţei mari. 

Rugăciunea care încheie partea a doua a Pavecerniţei mari („Stăpâne 
Dumnezeule, Părinte Atotputernice...) se citește și la Miezonoptica de 
toate zilele''5, precum și la Ceasul al treilea, unde este atribuită Sfân- 
tului Mardarie, martir în persecuția lui Dioclețian (7303), pomenit în 
Sinaxarul ortodox la 13 decembrie. Ea este luată din Pătimirea Sfinţilor 
Mucenici Eustratie, Auxenţiu, Evghenie, Mardarie şi Oreste, pomeniţi în 
această zi!!?. Mucenicul Mardarie ar fi rostit această rugăciune înainte de 
a primi cununa martiriului. Unii o atribuie însă Sf. Vasile cel Mare. 

În al treilea rând, Pavecerniţa este menită să dea glas rugăciunii de 
cerere pentru solicitarea ajutorului divin în vederea trecerii în pace a nopții 
care începe, pentru paza somnului și pentru ferirea odihnei din noapte de 


16 V. PRELIPCEANU, Pr. N. NEAGA, Pr. Gh. BARNA et al., Studiul Vechiului Testament 
- Manual pentru uzul institutelor teologice, Bucureşti, 1955, p. 257. 

"7 Constituţiile Apostolice, II, 22, în coll. Scrierile Părinților Apostolici..., vol. II, trad. 
Pr. ]. Mihălcescu, Pr. M. Pâslaru, Pr. G.N. Niţu, Chișinău, 1928, pp. 41-42, și în Diac. loan 
I. Ică jr, Canonul Ortodoxiei, vol. I: Canonul apostolic al primelor secole, Ed. Deisis, Sibiu, 
2008, p. 621. 

18 Vezi mai departe, la capitolul despre Rânduiala Miezonopticii, p. 121 ş.u. 

119 H. DELEHAYE, Synaxarium Ecclesiae Constantinopolitanae (Propylaeum ad Acta 
Sanctorum Novembris), Bruxelles, 1902, col. 305. 

primejdiile care, în vremurile de demult, erau mult mai dese şi mai mari 
decât astăzi, precum și de nălucirile şi ispitele diavoleşti, care sunt mai 
stăruitoare noaptea, când paza cugetului şi a minţii este adormită sau mai 
laxă decât în timpul zilei. Acestei nevoi îi corespunde mai întâi seria celor 
şase psalmi de la începutul Pavecerniţei mari, care formează un fel de 
paralelă la exapsalmul de la începutul Utreniei'%. Dintre ei, cel mai impor- 
tant şi mai timpuriu atestat în documentele vechi este Psalmul 90 („Cel ce 
locuieşte în ajutorul Celui Preaînalt, întru acoperământul Dumnezeului 
cerului se va sălășlui...”), care, precum am văzut, a fost întrebuințat încă 
de la început în slujba Pavecerniţei atât în ritul ortodox, cât și în cele- 
lalte rituri liturgice. El exprimă sentimentul de pace, linişte şi siguranță 
al celui ce se încredinţează scutului ocrotitor al lui Dumnezeu. Aceeaşi 
încredere o exprimă şi cele două cântări caracteristice Pavecerniţei mari, 
de o remarcabilă frumuseţe poetică și mistică, și anume binecuvântarea 
Prorocului Isaia (Cu noi este Dumnezeu...) şi Doamne al Puterilor, fii cu 
noi... Amândouă se cântă si astăzi în mod antifonic (alternativ), de către 
cele două strane (coruri), ca în primele veacuri ale Bisericii. Cea dintâi, 
cu stihurile ei, este luată, cu unele prescurtări, din cartea Prorocului Isaia 
(8, 9-11, 12-15, 18 şi 9, 2, 6 - în versiunea Septuaginta); în ea, concepția 
celor vechi despre simbolismul nopţii (preînchipuirea morţii) este ames- 
tecată cu speranța venirii lui Mesia, care însufleţea şi întărea pe cei vechi 
în necazurile și suferințele lor: „Poporul cel ce umbla întru întuneric a 
văzut lumină mare”; „Cei ce locuiţi în latura și în umbra morţii, lumină 
va străluci peste voi... ; „Că Prunc S-a născut nouă Fiul...” și celelalte. 
Cea de-a doua cântare, luată din prorocia lui Isaia (26, 13, în traducerea 
Septuaginta), se cântă cu cele cinci stihuri ale Psalmului 150 (primul 
repetându-se la sfârşit). 

Cât privește cele patru rugăciuni care se citesc alternativ în faţa icoa- 
nelor împărătești la sfârșitul Pavecerniţei, toate de o rară frumuseţe euho- 
logică și literară, sunt specifice pentru exprimarea scopului Pavecerniţei 
ca slujbă de cerere la începutul nopţii. Cea dintâi dintre ele, adresată Sfin- 
tei Fecioare („Nepătată, neîntinată...”), este compusă de Pavel din Amo- 
reon, fondatorul mănăstirii Sfintei Fecioare Binefăcătoarea (H Evepyeric) 


12 Vezi mai departe, la capitolul despre Rânduiala Utreniei, p. 137. 

din Constantinopol (secolul al XI-lea), care a jucat un rol important în 
istoria cultului şi a spiritualității ortodoxe'?. Întrucât somnul era privit 
în general ca o imagine preînchipuitoare a morţii'?, autorul acestei fru- 
moase rugăciuni invocă ajutorul Maicii Domnului nu numai pentru tim- 
pul vieţii noastre pământești, ci și în clipele grele ale ieșirii sufletului din 
trup („Şi fii lângă mine [...] şi în vremea ieșirii mele, ticălosul meu suflet 
păzindu-l..”). De aceea, mai ales în Apus, Pavecerniţa se oficiază şi ca o 
rugăciune de mijlocire pentru un sfârşit creştinesc și ușor al vieţii”. 

Cea de-a doua rugăciune, adresată Mântuitorului („Și ne dă nouă, 
Stăpâne, celor ce mergem spre somn, odihnă sufletului și trupului...) 
este opera monahului savait Antioh, din secolul al VII-lea, supranumit 
Pandectul, pentru că a scris o lucrare intitulată Pandectele Sfintei Scripturi 
(Ilav6ekrnc 7îjc Ayiac Ipapiic), în 130 capitole!. 

Cea de-a patra rugăciune („Nădejdea mea este Tatăl...”), remarcabilă 
prin concizia cu care exprimă, în partea finala a Pavecerniţei, credința 
ortodoxă în Sfânta Treime și speranţa puternică pe care o inspiră celor ce 
se încredinţează ocrotirii Ei, înainte de a se cufunda în somnul nopţii, este 
atribuită Sfântului Ioanichie, supranumit cel Mare, călugăr din mănăsti- 
rea din Olimpul Bitiniei (secolul al IX-lea), sărbătorit la 4 noiembrie!'%, 
dar ea face parte dintr-o serie de Tropare mai vechi, dintre care unele se 
găsesc în Viaţa Sf. Auxenţiu din Bitinia (470)'%, fiind deci anterioară cu 
câteva secole Sfântului Ioanichie. 


1 E. GHEORGHE (V. CÂNDEA), „Un dascăl icumenic uitat: Cuviosul Pavel Evergheti- 
nul. Ctitoria şi scrierile sale”, în: Mitropolia Olteniei, VII (1956), pp. 456-481. 

122 Sa. IOAN GURĂ DE AUR, Omilii la Fapte, 26, în PG 60, col. 202: „A venit somnul 
și firea a biruit; este icoana morții, este imaginea sfârşitului. Dacă te uiţi pe drum, nu auzi 
niciun glas, dacă te uiţi spre casă, îi vezi pe toţi zăcând ca în mormânt”. Cf. AMALARIUS, De 
ecclesiae officiis, IV, 8: „Somnus est imago mortis”. 

15 Cf. L. EISENHOEER, Katholische Liturgik, vol. II, Freiburg im Breisgau, 1933, p. 546. 

14 Karl KRUMBACHER, Geschichte der byzantinischer Literatur, Minchen, 21897, 
p. 146; A. PREvoST, „Antiochus”, în: Dictionnaire d'Histoire et de Geographie ecclesias- 
tiques, III, col. 209-210. 

'% Vezi Mineiul lunii noiembrie, ziua 4, în Sinaxar. 

'2 În PG 114, col. 1416 (între scrierile Sf. Simeon Metafrastul). Dar unii teologi apu- 
seni atribuie acest imn lui Auxenţiu, episcopul Mediolanumului (Dictionnaire de Theologie 
Catholique, vol. L, col. 2585). 

Tot semnificaţie trinitară au, după Sf. Simeon al Tesalonicului!”, şi cei 
trei psalmi care se citesc la începutul Pavecerniţei mici (Psalmii 50, 69 şi 
142); îndeosebi ultimul dintre ei este expresiv pentru scopul Pavecerniţei 
ca rugăciune de invocare a ajutorului dumnezeiesc împotriva primejdii- 
lor nopţii, asemănată cu întunericul morţii: „Degrab auzi-mă, Doamne, 
că a slăbit duhul meu. Nu-Ţi întoarce fața de la mine, ca să nu mă asemăn 
cu cei ce se coboară în mormânt. Fă să aud dimineaţa mila Ta, că la Tine 
îmi este nădejdea” (Psalmul 142, 7-8). 

Raportată la istoria vieţii pământești a Mântuitorului, Pavecernița, la 
fel ca şi Rugăciunile de seară (ale celor ce merg spre somn), ne aminteşte 
de pogorârea Mântuitorului, cu sufletul, la iad, după moartea Sa cu tru- 
pul, spre a dezlega din robia morţii sufletele drepților'”. 

În Ceaslov, Pavecerniţa mică este urmată de Rugăciunile de seară, 
care alcătuiesc un capitol deosebit al programului zilnic de rugăciune 
a monahilor, ele fiind destinate să fie citite de către fiecare călugăr în 
parte, în chilia sa, fie în continuarea Pavecerniţei (când aceasta nu se 
citeşte în biserică), fie separat, înainte de culcare. Aceste rugăciuni, 
emoţionante prin puterea credinţei și a evlaviei de care sunt inspirate, 
sunt îndeaproape înrudite, ca idei, conţinut şi semnificaţie, cu cele din 
rânduiala Pavecerniţei, alcătuind un fel de continuare a acestora. 

MIEZONOPTICA 
(Polunoșnița) 
RÂNDUIALA SLUJBEI. ISTORIA ȘI EXPLICAREA EI 


VI.1. Ce este Miezonoptica? Timpul săvârșirii. 
Cele trei variante ale slujbei 


Miezonoptica (Meoovvkrikov, Nocturnum, Ilonynomnuua) este cea 
dintâi dintre slujbele divine care alcătuiesc ciclul rugăciunii zilnice de 
dimineaţă. Odinioară, ca şi azi, numai în unele mănăstiri se săvârșea la 
miezul nopții, în tinda bisericii. Azi se săvârşeşte, în general, dimineaţa, 
înainte de Utrenie, în naos. 

Rânduiala Miezonopticii, pe care o aflăm în Ceaslov, are trei variante: 


a. Rânduiala pentru toate zilele din cursul săptămânii, afară 
de sâmbete și de duminici; 

b. Rânduiala pentru sâmbete; 

c. Rânduiala pentru duminici. 


Toate aceste variante sunt alcătuite după acelaşi plan, variind doar 
citirile şi rugăciunile care le alcătuiesc. 


VI.2. Rânduiala Miezonopticii de toate zilele 


Este alcătuită din doua părţi, dintre care cea dintâi are caracter doxo- 
logic, adică se aduce spre slăvirea lui Dumnezeu, iar cea de-a doua este 
rugăciune de mijlocire pentru adormiţi. 

Partea întâi se începe astfel: După ce s-a bătut toaca, preo- 
tul, cu epitrahilul, dă binecuvântarea obișnuită („Binecuvântat 
este Dumnezeul nostru...”), din faţa uşilor împărăteşti (dvera 
fiind închisă). Cântărețul răspunde zicând rugăciunile începă- 
toare (Slavă Ţie, Dumnezeul nostru, slavă Ţie!, Împărate ceresc... 
şi celelalte); la Veniţi să ne închinăm... preotul se închină de trei 
ori şi intră în altar pe uşa dinspre miazăzi (sau trece la strană, 
dacă vrea), iar la strană se citeşte, în continuare, Psalmul 50, 
apoi (în mijlocul bisericii) Catisma a XVII-a, adică Psalmul 118 
(„Fericiţi cei fără prihană în cale, care umblă în Legea Domnu- 
lui..”), împărţit în trei stări. Apoi se citește Simbolul credinței, 
urmat de rugăciunile începătoare (Sfinte Dumnezeule... şi 
celelalte). Se citesc din Ceaslov Troparele Iată, Mirele vine în 
miezul nopții... şi celelalte, care, la sărbătorile Mântuitorului, 
ale Maicii Domnului și ale Sf. loan Botezătorul, precum și la 
hramul bisericii, sunt înlocuite cu Troparul sărbătorii respec- 
tive. Apoi, Doamne, miluiește, de 40 de ori, şi Rugăciunea „Cel 
ce în toată vremea şi în tot ceasul...”, Doamne, miluieşte (de 
trei ori), Slavă..., Și acum..., Ceea ce eşti mai cinstită..., „Întru 
numele Domnului..., iar preotul (din altar): „Dumnezeule, 
milostivește-Te spre noi..” (dacă suntem în Postul Mare, preotul 
iese acum în fața uşilor împărătești şi zice Rugăciunea Sf. Efrem 
Sirul, cu metaniile şi închinăciunile obișnuite). Apoi la strană 
se citeşte Rugăciunea Sfântului Mardarie („Stăpâne Dumneze- 
ule, Părinte Atotputernice...”), cu care se încheie partea întâi a 
slujbei. 

Partea a doua a Miezonopticii de toate zilele se începe 
cu Veniţi să ne închinăm..., după care se citesc Psalmii 120 și 
133, urmaţi de rugăciunile începătoare (Sfinte Dumnezeule... 
şi celelalte) și de o serie de Tropare şi o rugăciune pentru 
pomenirea morţilor, din Ceaslov („Pomeneşte, Doamne, ca un 
bun, pe robii Tâi...”). Apoi se zic cele trei Tropare de umilinţă 
(Miluiește-ne pe noi, Doamne, miluieşte-ne pe noi... şi celelalte). 
După aceasta, preotul zice, din fața uşilor împărătești, ectenia 
întreită: „Miluieşte-ne pe noi, Dumnezeule..” (în Ceaslov), face 


122 


LITURGICA SPECIALĂ 


otpustul mic („Slavă Ţie, Hristoase, Dumnezeul nostru...”), se 
pleacă spre credincioşi, cerându-și iertare, și se întoarce spre 
răsărit, zicând ectenia de obște („Să ne rugăm pentru pacea 
lumii... ), după care încheie cu „Pentru rugăciunile...! 


Partea finală a Miezonopticii de toate zilele este deci la fel cu cea de la 
sfârşitul Pavecerniţei mici'”. 


VI.3. Rânduiala Miezonopticii pentru sâmbete 


Miezonoptica pentru sâmbete se deosebeşte de cea pentru toate zilele 
prin următoarele: 

În partea întâi, în loc de Catisma a XVII-a, se citeşte Catisma a IX-a 
(Psalmii 114-119, împărţiţi în trei stări); 

Troparele de după Simbolul credinţei sunt altele (Nezidită Fire..., 
Urmând pe pământ..., Din pat şi din somn...); 

La sfârşitul părții întâi, după rugăciunea finală („Stăpâne Dumne- 
zeule, Părinte Atotputernice...) se adaugă o altă rugăciune, a Sfântului 
Eustratie („Slăvindu-Te, Te slăvesc pe Tine, Doamne..."). După aceasta, 
urmează partea a doua a Miezonopticii de toate zilele, fără nicio schim- 
bare, așa cum a fost expusă mai înainte. 

Sambăta, în timpul postului, nu se fac metanii şi deci nu se citește nici 
Rugăciunea Sf. Efrem Sirul. 


VI[.4. Miezonoptica pentru duminici 


Miezonoptica pentru duminici se deosebește de celelalte prin urmă- 
toarele: 

În partea întâi, după Psalmul 50, în loc de Catismă și de Simbo- 
lul credinţei, se citeşte Canonul Sfintei Treimi (Troieşnicul) al glasu- 
lui de rând, din Octoih, pe analogul aşezat în mijlocul bisericii, lângă 


1% Vezi supra la capitolul despre Rânduiala Pavecernitei, p. 109. 

care se pune un sfeşnic cu trei lumini, iar după el se cântă, pe glasul 
al doilea și tot în mijlocul bisericii, cele 12 Tropare treimice sau tria- 
dicalele (Cuvine-se cu adevărat a lăuda pe Treimea cea mai presus de 
dumnezeire...). 

În loc de Troparele de după Tatăl nostru şi de Rugăciunea Cel ce în 
toată vremea și în tot ceasul..., se zice numai un ipacoi al Învierii, pe gla- 
sul de rând, sau Troparul praznicului, dacă se întâmplă vreo sărbătoare 
împărătească. 

Rugăciunea finală este adresată Sfintei Treimi („Întru tot puternică 
şi de viață făcătoare, Preasfântă Treime..”) şi o citește preotul, înaintea 
uşilor împărătești, cu fața spre răsărit. 

Partea a doua, adică rugăciunea pentru morţi, se suprimă, deoarece 
duminica este ziua de pomenire săptămânală a Învierii; deci, îndată 
după rugăciunea de mai sus, preotul face otpustul („Cel ce a înviat din 
morţi... ), apoi îşi cere obișnuita iertare și zice ectenia de obște, înche- 
ind cu „Pentru rugăciunile..., ca și la Miezonoptica din celelalte zile. 


VI.5. Observaţii tipiconale 


a) Din Miercurea Săptămânii Pătimirilor până la Duminica Sfân- 
tului Apostol Toma, nu se mai oficiază rânduiala obișnuită a Miezo- 
nopticii; în noaptea Paştilor ea este înlocuită cu Canonul Sâmbetei celei 
Mari (din Triod), în Săptămâna Luminată cu Ceasurile Paștilor!*%; iar la 
Naşterea Domnului, la Bobotează și la Buna Vestire se face în locul ei 
Pavecerniţa cea mare cu Litia'"!. 

b) Când Utrenia se face din ajun seara, sub formă de Priveghere, 
atunci de obicei nu se mai citesc nici Pavecerniţa, nici Miezonop- 
tica. Numai în unele mănăstiri, Miezonoptica se citeşte, în acest caz, 
dimineaţa înainte de Ceasuri. 


1% Vezi infra la capitolul despre Ceasuri, p. 188. 
151 Vezi supra la capitolul despre Pavecerniţă, p. 112. 

Preotul 


TABEL SINOPTIC 
MIEZONOPTICA MIEZONOPTICA MIEZONOPTICA 
DE TOATE ZILELE DE SÂMBĂTĂ DE DUMINICĂ 
Preotul (cu epitrabhilul, La fel ca la Miezonoptica | La fel ca la Miezonoptica 
din fața ușilor de toate zilele de toate zilele 
împărătești, închise): 
„Binecuvântat este 
Dumnezeul nostru...” 
Cântărețul | Amin. Rugăciunile La fel ca la Miezonoptica | La fel ca la Miezonoptica 
începătoare și de toate zilele de toate zilele 
Psalmul 50 
Catisma a XVII-a Catisma a IX-a Canonul treimic al gla- 
(Psalmul 118) (Psalmii 64-69) sului de rând, din Octoih 


Simbolul credintei 


Rugăciunile începă- 
toare (Sfinte Dumne- 
zeule... şi celelalte) 


Troparele glas 8: Iată, 
Mirele... şi celelalte 


Doamne, miluieşte, 
de 40 de ori, Rugă- 


vremea... 


ciunea Cel ce în toată 


Simbolul credintei 


Rugăciunile începătoare 
(Sfinte Dumnezeule... şi 
celelalte) 


Troparele glas 2: Nezidită 
Fire... şi celelalte 


Doamne, miluieşte, de 40 
de ori, Rugăciunea Cel ce 
în toată vremea... 


Ceea ce eşti mai cin- 
stită... 


Ceea ce ești mai cinstită... 


„Întru numele Dom- 
nului...” 


„Intru numele Domnu- 
[upge 


(din altar): 
„Dumnezeule, 


Rugăciunea 

Sf. Efrem Sirul, 
cu metanii 
(numai în post) 


Cântărețul 


Rugăciunea Sfântu- 
lui Mardarie 


La fel ca la Miezonoptica | La fel ca la Miezonoptica 
de toate zilele de toate zilele 
milostivește-Te spre 
noi... 


Rugăciunea Sfântului 
Mardarie 


Rugăciunea către Sfânta 


Troparele treimice (tri- 
adicalele) din Ceaslov 
(Cuvine-se cu adevărat a 
lăuda pe Treimea...) 


Rugăciunile începătoare 
(Sfinte Dumnezeule... și 
celelalte) 


Ipacoi al Învierii, al gla- 
sului de rând, din Octoih 


Doamne, miluieşte, de 40 
de ori 


Ceea ce ești mai cinstită... 


„Întru numele Domnu- 
ăi 


Treime, a lui Marcu 
Monahul (citită de preot) 


eh 

Cântărețul 


Rugăciunea Sfântului 
Eustratie 


Veniţi să ne închi- 
năm... şi Psalmii 120 
și 133 


Veniţi să ne închinăm... şi 
Psalmii 120 şi 133 


Rugăciunile începă- 
toare (Sfinte Dumne- 
zeule... şi celelalte) 


Troparele și rugă- 
ciunea pentru 
pomenirea morţilor 
(„Pomenește, 
Doamne..”) 


Troparele 

de umilinţă 
(Miluieşte-ne pe 

noi, Doamne, 
miluieşte-ne pe noi...) 


Rugăciunile începătoare 
(Sfinte Dumnezeule... şi 
celelalte) 


Troparele și rugăciu- 
nea pentru pomenirea 
morților („Pomenește, 
Doamne..”) 


Troparele de umilință 
(Miluieşte-ne pe noi, 
Doamne, miluieşte-ne pe 
noi...) 


Preotul 


(din faţa uşilor 
împărăteşti): 
Ectenia întreită: 
„Miluieşte-ne pe noi, 
Dumnezeule..” 


Otpustul: „Slavă Tie, 
Hristoase Dumne- 


„Hristos, Adevăratul 
Dumnezeul 
nostru..” 


Ectenia de obşte: „Să 
ne rugăm pentru 
pacea lumii...” 


La fel ca la Miezonoptica 
de toate zilele 


Otpustul: „Slavă Tie, 
Hristoase Dumnezeule..” 


zeule..” 


„Hristos, Adevăratul 
Dumnezeul nostru.. 


Ectenia de obşte: „Să 
ne rugăm pentru pacea 
lumii.” 


Otpustul: „Slavă Tie, 
Hristoase Dumneze- 
ule..” 


„Cel ce a înviat din 
morti..” 


Ectenia de obste: „Să 
ne rugăm pentru pacea 
lumii... 


„Pentru rugăciunile 
Sfinţilor Părinților 
noştri... 


„Pentru rugăciunile 
Sfinţilor Părinților 
noștri... 


„Pentru rugăciunile 
Sfinţilor Părintilor 
noştri... 


Din tabelul sinoptic al celor trei rânduieli ale Miezonopticii, se pot 
sesiza mai ușor părţile comune și cele deosebitoare dintre ele. Precum se 
poate vedea, atât din expunerea rânduielii slujbei, cât și din tabelul com- 
parativ de aici, rolul preotului la serviciul divin al Miezonopticii se reduce 
la următoarele: 

a) Două formule de binecuvântare, dintre care prima, pentru începerea 
slujbei, iar a doua, în cursul ei („Dumnezeule, milostiveşte-'Te spre noi...”); 

b) Ecfonisul Rugăciunii domnești; 

c) Rugăciunea Sf. Efrem Sirul (numai în Păresimi); 

d) Ectenia întreită, apolisul și ectenia de obşte, de la sfârșit, la care se 
adaugă: 

e) Rugăciunea către Sfânta Treime, la Miezonoptica de duminică. 


VI.6. Explicarea Miezonopticii 


VI.6.a. Scopul și istoria slujbei de noapte 

Miezonoptica este expresia cea mai concretă a nevoinţei monahale 
și pustniceşti a privegherii, adică a stării de trezvie din timpul nopții şi 
totodată simbol şi închipuire a laudei necurmate pe care îngerii o aduc 
pururea lui Dumnezeu în ceruri şi pe care îndeosebi monahii - adică cei 
ce se străduiesc să fie „îngeri în trup” - se sârguiesc să o imite pe pământ. 
Prin ea, în timp ce lumea doarme, Biserica, reprezentată îndeosebi prin 
călugări şi prin credincioşii ei mai zeloși, îşi îndeplineşte datoria de a lăuda 
în toată vremea pe Dumnezeu și de a face neîncetat rugăciuni de mijlocire 
pentru lume. În secolul al III-lea, Sf. Ipolit Romanul se referea chiar la o 
veche tradiţie, potrivit căreia, la miezul nopţii, întreaga creaţie — pământul, 
astrele, arborii, apele — rămâne pentru o clipă în stare de repaus, spre a lăuda 
pe Creator împreună cu îngerii şi cu sufletele drepţilor, la care credincioşii 
trebuie să se alăture și ei prin rugăciunea din acest moment!”. 

Îndemn pentru rugăciunea de noapte găseau primii creștini în exem- 
plul Mântuitorului, Care obișnuia să Se roage adesea noaptea, fie sin- 
gur (Luca 6, 12), fie împreună cu ucenicii Săi (cf. loan 18, 2), cărora le 
recomanda: „Privegheaţi dar în toată vremea rugându-vă” (Luca 21, 36; 
18, 1). De altfel, rugăciunea din timpul nopţii era practicată în pietatea 
iudaică încă din epoca Vechiului Testament, precum confirmă în repe- 
tate rânduri mai ales Psalmul 118 („Fericiţi cei fără prihană în cale...), 
care alcătuieşte singur Catisma a XVII-a şi a fost rânduit să se citească 


1% SF. IPOLIT AL ROMEI, Tradiția Apostolică, în HipPOLYTE DE ROME, La Tradition 
Apostoligue d'apres les anciennes versions, în coll. Sources chretiennes, XI bis, B. BOTTE 
(ed.), Ed. du Cerf, Paris, 1968, pp. 130-131. 

la Miezonoptica zilelor de rând tocmai pentru că în el este vorba despre 
rugăciunea făcută de psalmist în timpul nopții: „La miezul nopții m-am 
sculat ca să Te laud pe Tine pentru judecăţile dreptăţii Tale” (v. 62); „Din 
zori m-am sculat şi am strigat; întru cuvintele Tale am nădăjduit. Des- 
chis-am ochii mei dis de dimineaţă, ca să cuget la cuvintele Tale” (vv. 
147-148). Referinţă şi îndemn la rugăciunea din timpul nopţii se face și 
în Psalmul 133 din a doua parte a Miezonopticii de toate zilele: „Noaptea 
ridicați mâinile voastre spre cele sfinte şi binecuvântaţi pe Domnul”(v. 3). 
Urmând îndemnul psalmistului și exemplul Mântuitorului, Sf. Ap. Pavel, 
împreună cu Sila (ca toţi iudeii mai zeloși), când se aflau în temniță la 
Filipi, în Macedonia, „la miezul nopţii [...] rugându-se, lăudau pe Dum- 
nezeu în cântări” (Faptele Apostolilor 16, 25). 

Prin caracterul ei nocturn, Miezonoptica ne aduce cel mai bine aminte 
de slujbele sfinte ale creștinilor din primele veacuri ale Bisericii, când întreg 
serviciul divin avea caracter nocturn sau formă de priveghere, cuprin- 
zând în el și rugăciunea de seară, ca şi pe cea de dimineaţă, a Bisericii". 
Într-adevăr, la început, Miezonoptica făcea parte integrantă din slujba Pri- 
vegherii de toată noaptea, obișnuită în primele veacuri ale Bisericii mai ales 
în nopţile dinspre duminici, marile praznice și sărbătorile martirilor mai 
cunoscuți. Cu timpul, sistematizându-se acest serviciu, pentru prescurta- 
rea lui, oficiul Miezonopticii a fost scos şi a rămas ca un serviciu separat și 
independent, care se săvârșește ori la miezul nopţii (în unele mănăstiri, cu 
respectarea tradiției vechi), ori dimineaţa (în bisericile de enorie, mai ales 
la ţară şi numai în zilele de sărbătoare); dar, și într-un caz, şi într-altul este 
unită cu serviciul Utreniei, ca un preambul al acesteia. 

Despre adunările de noapte ale creștinilor pentru rugăciune 
aminteşte, la începutul secolului al II-lea (aprox. 111-113), scrisoarea 
proconsulului Pliniu cel Tânăr al Bitiniei către împăratul Traian'*; iar pe 


1 Vezi în urmă, la capitolul despre Istoria Laudelor bisericesti, p. 43 ş.u. 

14 PLINIU CEL TÂNĂR, Epistola X, 97, în Enchiridion fontium historiae ecclesiasticae 
antiquae, ].P. Krnscu (ed.), Freiburg im Breisgau, 1910, pp. 18-19: „Ei (creştinii) susţin 
că toată greşeala şi vina lor constă în aceea că aveau obiceiul să se adune într-o anumită 
zi (stato die), înainte de ivirea zorilor (ante lucem), cântau alternativ un imn lui Hristos ca 
unui zeu [...]. După aceea, se despărțeau, spre a se aduna din nou, pentru ca să ia împreună 
o hrană (cibum), de altfel obișnuită şi nevinovată”. 

la sfârșitul aceluiași secol și începutul celui următor, Tertulian sfătuiește 
femeile creştine să nu se căsătorească cu bărbaţi păgâni, pentru că aceia 
nu le-ar permite să participe la adunările creştine de noapte (nocturnae 
convocationes)'*%. În secolul al III-lea, Origen aminteşte de rugăciunile 
din timpul nopţii, făcute de creștini'*. În aceeași perioadă, Sf. Ciprian al 
Cartaginei, plecând de la identificarea lui Hristos prin lumină!”, justi- 
fica şi recomanda credincioşilor lui rugăciunea de noapte, astfel: „Aceia 
care suntem totdeauna în Hristos, adică în lumină, să nu încetăm din 
rugăciune nici în timpul nopții”. El dă, în continuare, exemplul Prorociţei 
Ana, care petrecea zi și noapte în rugăciune, la templu (Leviticul 2, 37). 


„Noi, care vom avea în Împărăţia lui Dumnezeu numai zi, fără 
intervenirea nopții, să veghem în timpul nopţii ca în timpul luminii. 
Şi fiindcă acolo ne vom ruga totdeauna și vom aduce mulțumită lui 
Dumnezeu, să nu încetăm nici aici a ne ruga și a aduce mulțumită lui 


Dumnezeu”. 


În veacul al IV-lea, în Răsărit, Sf. Vasile cel Mare consfinţeşte oficie- 
rea serviciului divin de noapte în pravila zilnică a monahilor, justificând 
necesitatea ei atât cu exemplele biblice amintite mai înainte (Psalmul 118, 
62; Faptele Apostolilor 6, 25), cât şi pe considerentul că dimineaţa tre- 
buie să ne găsească treji şi meditând la învăţăturile dumnezeieşti, con- 
form recomandării Psalmistului (Psalmul 118, 148)'%. Către sfârșitul 
veacului al IV-lea, pelerina apuseană Egeria ne spune că, duminica, la 


135 TERTULIAN, Către soție, II, 5, în PL 1, col. 1408; Apologeticum, 39, în PL 1, col. 
540, şi în coll. Părinți şi Scriitori Bisericeşti, vol. 3, trad. N. Chiţescu, E. Constantinescu, P. 
Papadopol, D. Popescu, Ed. Institutului Biblic și de Misiune al Bisericii Ortodoxe Române, 
București, 1981, p. 92 ș.u. 

155 ORIGEN, Despre rugăciune, 12, în PG 11, col. 453 A. 

15 Vezi în urmă, la explicarea Vecerniei, p. 76. 

13 Sp. CIPRIAN AL CARTAGINEI, Despre Rugăciunea domnească, 35, în PL 4, col. 560 
C - 562 A, cf. trad. D. Popescu, în coll. Părinţi și Scriitori Bisericești, vol. 3, Ed. Institutului 
Biblic și de Misiune al Bisericii Ortodoxe Române, București, 1981, p. 485. 

139 Sp. VASILE CEL MARE, Regulile monahale mari, 37, 5, în PG 31, col. 1016, şi în coll. 
Părinți și Scriitori Bisericeşti, vol. 18, trad. I. Ivan, Ed. Institutului Biblic şi de Misiune al 
Bisericii Ortodoxe Române, București, 1989, p. 280. 

Ierusalim, ușile bisericii Anastasia (Învierea) se deschideau înainte de 
cântatul cocoşilor (ante pullorum cantum) şi credincioşii zăboveau până 
dimineața în rugăciuni şi imne, la care luau parte totdeauna și preoții şi 
diaconii, pregătiți pentru privegheri (ad vigilias)“. Cam în același timp, 
Sf. loan Gură de Aur afirmă, de asemenea, că creştinii zeloşi din timpul 
său stăruiau în rugăciunea de la miezul nopţii până dimineaţa!“!; „în tim- 
pul acesta - zice el în altă parte — şi rugăciunile sunt mai curate, pentru 


că şi mintea este mai limpede”. 


VI.6.b. Simbolismul slujbei 

Din punct de vedere simbolic, adică pusă în legătură cu istoria sfântă 
a mântuirii, Miezonoptica ne aduce aminte de începutul Pătimirilor 
Domnului, mai ales de rugăciunea Sa cu sudori de sânge din grădina 
Ghetsimani, urmată de prinderea și ducerea Lui în fața arhiereului Ana, 
care a avut loc în noaptea trădării, după Cina cea de Taină!*. 

Dar Miezonoptica ne aduce aminte și de Învierea Domnului, care 
a avut loc în a doua parte a nopţii, către ziuă'*; iar scularea din somn 
pentru rugăciune, fiind simbolul şi preînchipuirea învierii noastre din 
morți, ne duce cu gândul și la Judecata din urmă, când Domnul va veni 
a doua oară, pe neașteptate, la miezul nopţii, ca mirele din pilda celor 
zece fecioare (Matei 25, 1-13). De aceea, toaca de la miezul nopții a fost 
asemănată cu trâmbiţa îngerilor din vremea de apoi!%. Ideea aceasta o 


140 EGERIA, Pelerinaj la locuri sfinte, 24, în AETHERIA, Peregrinatio ad loca sancta 
(Journal de voyage), H. PETRE (ed.), Paris, 1971, pp. 188-190; cf. trad. C. Frişan, în EGERIA, 
Pelerinaj în locuri sfinte, ediţie bilingvă, Ed. Galaxia Gutenberg, Târgu Lăpuș, 2009. 

141 SF. IOAN GURĂ DE AUR, Omilia IV, 1 la cuvintele Prorocului Isaia: „Am văzut pe 
Domnul...”, în PG 56, col. 420. Aici Sfântul Ioan întrebuințează termenul de ravvvyxic, adică 
priveghere de toată noaptea. 

1% Sr. IOAN GURĂ DE AUR, Comentariu la Psalmul 133, 3, în PG 55, col. 586. 

'* Vezi Povăţuirile din Liturghier, Ed. Institutului Biblic și de Misiune Ortodoxă, 
București, 2012, p. 492 (cf. Liturghier, 1967, p. 393). 

1+1 Despre feciorie, atribuită SF. ATANASIE CEL MARE, cap. 12, 16, 20, în PG 28, col. 
276: „La miezul nopţii te vei scula și vei lăuda pe Domnul Dumnezeul tâu. Căci la acea oră 
Domnul a înviat din morți şi a lăudat pe Tatăl; de aceea, s-a rânduit nouă sa lăudăm pe 
Dumnezeu la acea orâ”. 

15 SF. SIMEON AL TESALONICULUI, Despre sfânta rugăciune (Despre sfintele slujbe), 
cap. 304, în PG 155, col. 557, și în vol. SF. SIMEON AL TESALONICULUI, Tractat asupra 

exprimă în chip minunat cele două frumoase Tropare din partea întâi a 
Miezonopticii de toate zilele: Iată, Mirele vine în miezul nopții... şi La ziua 
cea înfricoșătoare gândind, suflete al meu, priveghează... 

Ele se găsesc şi în ritul copt şi sub diferite variante le găsim şi în cele- 
alte rituri liturgice orientale, ceea ce înseamnă că sunt mai vechi decât 
secolele V-VI. Aceste Tropare, care dau Miezonopticii culoarea ei pro- 
prie, reflectă încă ideea - foarte curentă şi familiară în Biserica primelor 
veacuri - a Parusiei, adică credinţa vie în A Doua Venire a Domnului, 
venire pe care primii creștini o sperau ca foarte apropiată, trebuind să 
aibă loc, după credința lor, la miezul nopţii, deoarece Domnul Însuși le 
atrăsese atenţia: „Privegheaţi, dar, că nu ştiţi când va veni stăpânul casei: 
seara, sau la miezul nopţii, sau la cântatul cocoșilor, sau dimineaţa. Ca 
nu cumva venind fără de veste, să vă afle pe voi dormind. Iar ceea ce zic 
vouă, zic tuturor: Privegheaţi!” (Marcu 13, 35-37). 

Conţinutul celor două Tropare ne îndeamnă să ne gândim şi la sfârşitul 
vieţii noastre, care poate veni pe neaşteptate, şi să ne rugăm pentru ca el 
să fie în pace şi sub ocrotirea sfinţilor îngeri. De aceea, Biserica pune la 
îndemâna credincioșilor o rugăciune model în această privinţă, așezată la 
sfârşitul primei părți din Miezonoptica pentru sâmbete, și anume Rugă- 
ciunea Sfântului Eustratie, unul dintre cei cinci martiri din persecuția lui 
Dioclețian, pomeniţi în Sinaxarul ortodox la 13 decembrie'*. Sfântul ar fi 
rostit această frumoasă rugăciune înainte de a fi urcat pe rugul pe care a 
fost ars și ea se află încadrată în descrierea Pătirnirii celor cinci mucenici 
din Sinaxarul de la 13 decembrie'”. Ca şi Rugăciunea Sfântului Mardarie 
din rânduiala Pavecerniţei mari şi a Miezonopticii de toate zilele, Rugăciu- 
nea Sfântului Eustratie, încadrată în rânduiala slujbei de la miezul nopții 
pentru sâmbete, reprezintă rugăciunea unor mucenici creştini aflaţi în pra- 
gul morţii, care poate fi rostită de orice credincios în clipe grele. 

Dar gândul la A Doua Venire a Domnului, când El va judeca viii şi 
morții, ne îndeamnă să ne aducem aminte și de cei morţi şi să ne rugăm 


tuturor dogmelor credinţei noastre ortodoxe, trad. ţ CHESARIE AL RÂMNICULUI, Toma 
TEoponEscu (ed.), Bucureşti, 1865-1866. 

115 Vezi supra la explicarea Pavecerniţei, p. 115 ș.u. 

'47 In PG 116, col. 468-505 (între scrierile Sf. Simeon Metafrastul); cf. Bibliotheca 
hagiographica graeca, F. HALKIN (ed.), Bruxelles, 31957, col. 646. 


isi | 


Preot prof. univ. dr. Ene BRANIȘTE 


şi pentru ei în ceasul acesta de noapte. Așa se explică prezenţa Troparelor 
şi a rugăciunii pentru cei morţi, din a doua parte a Miezonopticii de toate 
zilele şi de sâmbătă: „Pomeneşte, Doamne, pe cei ce dea nădejdea învi- 
erii şi a vieţii veşnice au adormit, părinții şi fraţii noştri... ş.a. 

Canoanele treimice ale celor opt glasuri (troieşnicul) din slujba Miezo- 
nopticii de duminică sunt opera marelui dogmatist și imnograf răsăritean 
Sf. loan Damaschin (4749), iar Troparele treimice (triadicalele) din rân- 
duiala aceleiaşi slujbe sunt compuse de Sf. Grigorie Sinaitul (+1310)'*%. 
Aceste două grupe de imne, împreună cu rugăciunea finală datorată lui 
Marcu Monahul, episcopul Idruntului („Întru tot puternică și de viață 
făcătoare, Preasfântă Treime...), alcătuiesc partea principală a Miezo- 
nopticii de duminică, în care predomină lauda și preamărirea Sfintei 
Treimi. Miezonoptica de duminică este astfel una dintre puţinele slujbe 
şi forme de expresie directă a cultului de latrie (adoraţie) a Sfintei Treimi, 
cu accentuat caracter doxologic, în ritul liturgic bizantin. 

CAPITOLUL VII 


UTRENIA 


A. NOŢIUNI INTRODUCTIVE ȘI RÂNDUIALA SLUJBEI 
VII.l. Denumirile slujbei 


Cuvântul utrenie este de origine slavonă (de la ympo - dimineață) 
şi traduce cuvântul grecesc 6 3pOpoc (auroră, zorii zilei, revărsatul zori- 
lor) sau forma lui adjectivală opOprvov, de unde vine românescul ortrină, 
întrebuințat până nu de mult, în unele regiuni româneşti, în loc de utrenie. 

Se mai întrebuinţează (mai ales în Transilvania și Bucovina) terme- 
nii, de origine latinească, mânecat, mânecare și mânecândă, derivați de 
la cuvântul latinesc manicare (a se scula de dimineaţă, în zori, înainte de 
răsăritul soarelui), derivat şi el din mane — dimineaţă. S-a mai întrebuințat 
şi denumirea de Laude (aivoi, Laudes, Xeanume), folosită şi acum în 
Biserica Romano-Catolică pentru indicarea slujbei de dimineaţă, pentru 
că una dintre părțile cele mai importante ale acestei slujbe o alcătuiesc 
psalmii de laudă (mai ales Psalmul 148), cântaţi spre sfârșitul ei. 


VII.2. Timpul săvârşirii 


Odinioară (ca și azi în unele mănăstiri), slujba Utreniei se săvârșea 
în ultima parte a nopţii, adică începea dis-de-dimineaţă, cam cu două- 
trei ore înainte de răsăritul soarelui, aşa cum arată și rugăciunile citite 

de preot în taină, în timpul celor şase psalmi (vezi mai departe). Ast- 
fel, se potrivea ca Luminânda sau Svetilna să se cânte când începe să se 
lumineze de ziuă, iar Doxologia (Slavă Ţie, Celui ce ne-ai arătat lumina...) 
coincidea cu ivirea primelor raze ale soarelui. 

Astăzi, numai Utrenia Paştilor mai păstrează, peste tot, caracterul 
nocturn al Utreniei de odinioară (iar, pe alocuri, şi cea a Crăciunului), 
săvârșindu-se după miezul nopţii; în celelalte zile, Utrenia se săvârşeşte 
de obicei dimineaţa, după răsăritul soarelui. În mănăstiri şi în unele cate- 
drale sau chiar biserici de enorie și mai ales la orașe, în ajunul dumini- 
cilor, al sărbătorilor împărătești şi al sfinţilor cu Priveghere (slujbă de 
noapte), Utrenia se săvârşeşte de cu seară, în continuarea Vecerniei şi a 
Litiei. Tot de cu seara se face, de regulă (atât în mănăstiri, cât și în biseri- 
cile de enorie), miercuri și vineri în săptămâna a cincea a Postului Mare, 
precum şi în toată Săptămâna Pătimirilor, dar singură, adică fără să fie 
unită cu Vecernia, şi atunci poartă denumirea de bdenie sau denie (de la 
slav. 60enue — veghere, priveghere). 


VII.3. Rânduiala Utreniei 


Ca şi la Vecernie, rânduiala Utreniei diferă ca mărime şi solemnitate 
după gradul şi importanţa zilelor liturgice în care se săvârşeşte. În această 
privinţă putem distinge trei variante principale ale Utreniei: 


1. Utrenia duminicilor; 
2. Utrenia praznicelor împărătești și a sfinţilor cu serbare; 
3. Utrenia zilelor de rând (mai simplă şi mai scurtă). 


Cum însă între Utrenia duminicilor şi cea a sărbătorilor din cursul 
săptămânii sunt prea puţine deosebiri, noi vom expune, ca și la Vecernie, 
mai întâi rânduiala Utreniei sărbătorilor în general, menţionând, la tim- 
pul cuvenit, micile deosebiri dintre rânduiala duminicilor, de o parte, și 
rânduiala celorlalte sărbători, de alta. 


VII.3.a. Rânduiala Utreniei sărbătorilor 
La vremea rânduită, paraclisierul (cântăreţul) trage clopotele şi toacă 
pentru intrare (toaca mare). 

Preotul intră în biserică şi apoi în altar, după aceeași rânduială ca și 
seara la Vecernie!”. 

Se citeşte mai întâi Miezonoptica, după rânduiala ei din Ceaslov!%; 
iar când trebuie să se înceapă Utrenia, preotul vine în mijlocul bisericii, 
se închină de trei ori spre răsărit, depune metanie la tronul arhieresc (în 
mănăstiri îşi ia binecuvântarea de la cel mai mare, dacă este de față), apoi 
intră în altar pe uşa dinspre miazăzi, se închină în faţa Sfintei Mese, își 
pune epitrahilul după rânduiala știută și ia cădelnița în mână, binecuvân- 
tând tămâia, rostind rugăciunea: „Iămâie Îţi aducem...” Apoi deschide 
dvera și stând în faţa Sfintei Mese, cu capul acoperit, dă binecuvântarea 
(„Binecuvântat este Dumnezeul nostru..:”), cădind totodată cruciș. Conti- 
nuă apoi să cădească în sfântul altar, făcând cădire mare (în toată biserica). 

Cântăreţii răspund: Amin. Veniţi să ne închinăm... (în Postul Mare 
încep cu rugăciunile introductive obişnuite: Sfinte Dumnezeule... şi cele- 
lalte) şi citesc Psalmii 19 şi 20 („Să te audă Domnul în ziua necazului...” şi: 
„Doamne, întru puterea Ta se va veseli împăratul..”), continuând îndată 
cu rugăciunile introductive obişnuite (Sfinte Dumnezeule..., Preasfântă 
Treime..., Tatăl nostru...). În acest timp, preotul face cădirea în așa fel 
încât la Tatăl nostru... să fie reîntors în naos şi, stând în mijloc, sub poli- 
candru, să rostească ecfonisul: „Că a Ta este împărăţia...”; iar când zice: 
„...a Tatălui şi a Fiului şi a Sfântului Duh..:, cădeşte de trei ori spre altar, 
după care continuă cădirea, ca de obicei, reintrând în altar pe ușa dinspre 
miazăzi. 

După ecfonisul de mai sus, la strană se citesc cele trei Tropare ale crucii 
(Mântuiește, Doamne, poporul Tău..., Slavă..., Cel ce Te-ai înălţat pe cruce 
de bunăvoie..., Și acum..., Ocrotitoare, neînfricată şi neînfruntată...)"”.. 


1% Vezi supra la capitolul despre Rânduiala Vecerniei, pp. 57-58. 

15 Vezi capitolul despre Rânduiala Miezonopticii, p. 121 ş.u. 

15 Aceasta este rânduiala prevăzută în Tipicul mare, laşi, 1816, f. 15 (reeditat de 
Arhiepiscopia Sucevei și Rădăuților, cu titlul: Sr. SAvA CEL SFINȚIT, Tipicon, Ed. Bucovina 
Istorică, Suceava, 2002), de acord cu cea din Ceaslov și din Catavasierul practic (Octoihul 
mic). Însă după Tipicul bisericesc, Cernica, 1925, pp. 16, 23, 221, Psalmii 19 şi 20 nu se citesc 
decât în zilele de rând din Postul Mare, pe când în sâmbetele și duminicile Postului Mare 
şi în toate zilele din restul anului, îndată după binecuvântarea de început se citesc rugă- 
ciunile introductive (Sfinte Dumnezeule... și celelalte), apoi îndată Troparele „Mântuiește, 
Doamne, poporul Tău...” și celelalte. 

După aceasta, preotul, stând în fața Sfintei Mese cu cădelnița în mână, 
zice ectenia întreită scurtă: „Miluieşte-ne pe noi, Dumnezeule...” și cele- 
lalte (vezi Liturghierul), câdind de câte trei ori spre Sfânta Masă, la fiecare 
cerere din ectenie. După ecfonisul ecteniei, cântăreții zic: „Amin. Întru 
numele Domnului binecuvântează, părinte”. Iar preotul dă binecuvânta- 
rea pentru începutul propriu-zis al Utreniei: „Slavă Sfintei [...] Treimi..?, 
cădind în fața Sfintei Mese, în chipul crucii. La strană (în mănăstiri cel 
mai mare, dacă este de față): „Amin. Slavă întru cei de sus lui Dumne- 
zeu... și se începe citirea celor șase psalmi ai Utreniei. 

În timpul dintre Duminica Sfântului Apostol Toma și Înălțarea Dom- 
nului, toată partea introductivă de până aici se omite, Utrenia începând 
direct cu binecuvântarea preotului: „Slavă Sfintei [...] Treimi..:, după care 
preotul cântă imediat Hristos a înviat..., o dată, iar la strane încă de două 
ori, pe larg, ca în acest timp preotul să poată face obișnuita cădire în toată 
biserica. Apoi îndată la strană se începe: „Slavă întru cei de sus lui Dum- 
nezeu...” și citirea celor şase psalmi'”. 

Tot cu „Slavă Sfintei [...] Treimi...” se începe Utrenia și în zilele Săptă- 
mânii Luminate, dar cu unele deosebiri față de restul perioadei Penticos- 
tarului, pe care le vom arăta mai departe, la capitolul despre Utreniile cu 
rânduială specială din cursul anului bisericesc. 

În timpul citirii psalmilor, preotul îşi descoperă capul şi citeşte în 
taină cele douăsprezece rugăciuni ale Utreniei. Primele şase le citește în 
altar, în timpul primilor trei psalmi, după care iese pe uşa dinspre miază- 
noapte a altarului și, stând cu capul descoperit în fața uşilor împărătești, 
citeşte acolo ultimele șase rugăciuni, în timp ce la strană se citesc ultimii 
trei psalmi. 

După ce s-a terminat citirea celor şase psalmi, preotul îşi acoperă capul 
şi rostește ectenia mare, din faţa uşilor împărăteşti (dacă slujește şi dia- 
con, ectenia o zice el, din mijlocul bisericii, iar preotul, la încheierea citirii 
psalmilor, se închină și intră în altar). După ecfonisul ecteniei, preotul se 


15 Vezi Penticostarul şi Tipicul mare, la rânduiala Utreniei de luni după Duminica 
Sfântului Apostol Toma. Cf. Pr. Vasile MITROFANOVvICI, Liturgica Bisericii Ortodoxe, 
Teodor TARNAVSCHI, ț NECTARIE COTLARCIUC (Mitropolitul Bucovinei) (eds), Cernăuţi, 
1929, p. 712; Catavasier (Octoihul mic), Ed. Institutului Biblic și de Misiune al Bisericii 
Ortodoxe Române, București, 2000, p. 35, notă. 


197 


Preot prof. univ. dr. Ene BRANIȘTE 


închină și intră în altar, închide dvera'* 


, îşi lasă epitrahilul şi iese în mijlo- 
cul bisericii, se închină pentru Liturghie'**, intră înapoi în altar, se îmbracă 
cu toate veșmintele şi începe Proscomidia'%. În acest timp, la strană se 
cântă Dumnezeu este Domnul..., cu Troparele rânduite'*. 

După Tropare, la strană se zice: Doamne, miluiește, de trei ori, Slavă..., 
Şi acum... şi îndată se începe citirea Catismelor de rând din Psaltire, pe 
analog, în mijlocul bisericii. După prima Catismă, preotul zice ecte- 
nia mică, iar la strană se cântă primul rând de Sedelne (ale Învierii, din 
Octoih, duminica, ori ale sărbătorii respective, din Minei, Penticostar sau 
Triod, la celelalte sărbători). Apoi: Doamne, miluiește, de trei ori, Slavă..., 
Şi acum..., se citeşte a doua Catismă, după care din nou ectenia mică şi se 
cântă al doilea rând de Sedelne. Apoi se citește a treia Catismă de rând. 

În practică, la cele mai multe biserici de enorie, Catismele nu se mai 


citesc, ci îndată după Troparele de la Dumnezeu este Domnul... se zice 


155 Așa este practica generală in bisericile românești din Muntenia, Oltenia și Mol- 
dova (Arhim. Fotie BALAMACE, Explicațiuni la practica liturgică, București, 1924, p. 29; 
Liturghier, Ed. Institutului Biblic şi de Misiune Ortodoxă, București, 2012, p. 90; cf. Litur- 
ghier, 1967, p. 68); dar după indicaţiile din Tipicul mare, dvera rămâne deschisă până la 
sfârșitul Utreniei, cum prescrie și Tipicul rusesc (S. BuLGAKOV, Îndrumător pentru cler, 
Harkov, 1900, p. 536, n. 1). Numai Liturghierul românesc de București, 1937, p. 57, prescrie 
închiderea dverei mult mai devreme decât se obișnuiește în practică, și anume după citirea 
primilor trei psalmi din cei șase, când preotul trebuie să iasă în fața ușilor împărătești spre 
a citi ultimele șase rugăciuni ale dimineții. 

'* Ritualul închinării este descris la începutul Proscomidiei în Liturghier, Ed. Institutu- 
lui Biblic și de Misiune Ortodoxă, București, 2012, p. 109 ș.u. (cf. Liturghier, 1967, p. 83 ş.u.). 

155 Dacă preotul s-a închinat la icoane și a îmbrăcat toate veșmintele înainte de începe- 
rea Utreniei, el nu mai iese pentru citirea ultimelor șase rugăciuni, ci le citeşte tot din altar, 
de unde rostește și ectenia mare, după care poate începe sau continua, dacă a început-o mai 
înainte, lucrarea Proscomidiei. Acolo unde între Utrenie și Liturghie se citesc, după rându- 
ială, Ceasurile, ritualul închinării pentru Liturghie și îmbrâcarea veșmintelor pentru înce- 
perea Proscomidiei poate avea loc mai târziu, și anume după ectenia de la cântarea a șasea a 
Catavasiilor, Proscomidia putându-se face, în acest caz, în timpul Laudelor și al Ceasurilor. 

15 Duminica: Troparul Învierii de două ori (o dată la strana dreaptă și o dată la cea 
stângă), Slavă..., Troparul Sfântului din Minei, Și acurn..., Troparul Născătoarei de Dum- 
nezeu - al Învierii, pe glasul Troparului Sfântului. Dacă sfântul zilei nu are Tropar, se zice 
Slavă..., Și acum... Troparul Născătoarei de Dumnezeu pe glasul de rând din Octoih. La 
praznicele împărătești, se cântă numai Troparul praznicului respectiv de trei ori, iar la săr- 
bătorile sfinţilor și în zilele de rând se cântă Troparul Sfântului de două ori, Slavă..., Și 
acum..., Troparul Născătoarei de Dumnezeu, pe glasul Troparului Sfântului. 

ectenia mică şi apoi se cântă Sedelnele, fie cu ectenie mică între ele, fie 
fără ectenie. În puţinele biserici unde se mai citesc Catismele, ele se citesc 
toate trei, una după alta, fără întrerupere, apoi se cântă Sedelnele și Bine- 
cuvântările Invierii, cum prevede Tipicul bisericesc. 

Îndată după a treia Catismă (sau după ultimele Sedelne), se deschide 
dvera. În continuare, duminica se cântă Binecuvântările Învierii (Binecu- 
vântat ești, Doamne... Soborul îngeresc...), iar la sărbătorile din celelalte 
zile, în loc de a treia Catismă şi Binecuvântări, se cântă Polieleul (Robii 
Domnului..., la sărbătorile Mântuitorului şi ale sfinților, Cuvânt bun..., la 
sărbătorile Născătoarei de Dumnezeu), cu stihurile şi Mărimurile sărbă- 
torii respective, care se găsesc în Catavasier şi în Psaltire. 

La Duminica Fiului risipitor, la cea a Lăsatului sec de carne și la cea a 
Lăsatului sec de brânză, după Polieleul obişnuit se cântă şi La râul Babi- 
lonului... (Psalmul 136) şi apoi Binecuvântările Învierii. 

În duminicile în care cade şi vreun praznic împărătesc sau sărbătoarea 
vreunui sfânt cu Polieleu, se cântă întâi Polieleul şi Mărimurile de la Poli- 
eleu, fără a se mai cânta Slavă..., Și acum..., apoi Binecuvântările Învierii. 

În timpul Binecuvântărilor Învierii (sau al Mărimurilor de la Polie- 
leu) preotul, purtând epitrahil şi felon (sau toate veșmintele, dacă a înce- 
put Proscomidia), face cădire mare, după rânduială; dacă este şi diacon, 
acesta îl însoţeşte pe preot, mergând cu lumânare aprinsă în mâini. 

După Binecuvântările Învierii, duminica preotul zice ectenia mică, la 
strană se citeşte Stihira numită Ipacoi (Subascultător) şi îndată se începe 
cântarea Antifoanelor glasului de rând; la sărbătorile din celelalte zile, 
după Polieleu şi Mărimuri urmează ectenia mică, ultimul rând de Sedelne 
ale serbării şi apoi Antifonul I al glasului IV (Din tinerețile mele..., Cei ce 
urâţi Sionul..., Slavă..., Prin Sfântul Duh, tot sufletul..., Și acum... Prin 
Sfântul Duh izvorăsc...); acelaşi Antifon se cântă și în Duminica Floriilor, 
Duminica Sfântului Apostol Toma şi Duminica Rusaliilor, deoarece aces- 
tea sunt praznice. 

La ultimul Antifon, preotul deschide uşile împărăteşti, zicând: 
„Înţelepciune! Să luăm aminte!” Cântărețul cântă îndată Prochimenul 
glasului de rând, duminica, ori al sărbătorii respective, în celelalte zile. 

Apoi preotul (diaconul, dacă este) zice: „Domnului să ne rugăm!” 
După răspunsul obişnuit, preotul rostește ecfonisul: „Că Sfânt eşti 

Dumnezeul nostru şi întru sfinți Te odihneşti..:. Cântăreţii: „Amin, apoi 
cântă îndată: „Toată suflarea să laude pe Domnul!” de regulă respectând 
glasul Prochimenului. 

Apoi preotul (diaconul, dacă este) zice: „Și pentru ca să ne învredni- 
cim noi a asculta Sfânta Evanghelie.” și celelalte formule introductive la 
citirea Sfintei Evanghelii (vezi Liturghierul). În duminici, preotul ia Sfânta 
Evanghelie, punând Crucea în locul ei pe Sfântul Antimis şi, stând în latura 
de miazănoapte a Sfintei Mese, cu fața spre miazăzi și cu capul descoperit, 
citește Evanghelia de rând a Învierii; în timpul citirii, diaconul (dacă este) 
sau un paraclisier stă cu un sfeșnic sau cu o făclie aprinsă în latura opusă 
a Sfintei Mese. După citire, preotul (diaconul) ori cântărețul cântă (citeşte) 
Învierea lui Hristos... În acest timp preotul, cu capul acoperit, ţinând 
Sfânta Evanghelie la piept (cu Icoana Învierii spre credincioşi) şi precedat 
de un purtător de lumină, iese printre ușile împărăteşti, vine la analogul 
pus din vreme în mijlocul bisericii şi aşază Sfânta Evanghelie pe el, iar lângă 
analog se aşază sfeșnicul adus de paraclisier. Preotul face două închinăciuni, 
sărută Sfânta Evanghelie şi face încă o închinăciune. Apoi, plecându-se 
spre credincioși în dreapta și în stânga, se întoarce şi intră în altar, tot prin- 
tre uşile împărăteşti, după care închide ușile împărătești şi dvera'5. După 
ce s-a cântat Învierea lui Hristos... la strană se citeşte Psalmul 50, în timp ce 
credincioşii vin şi sărută Sfânta Evanghelie. 

La celelalte sărbători (afară de duminici), preotul citeşte Sfânta Evan- 
ghelie dintre ușile împărăteşti, cu faţa spre credincioși. După citire, Sfânta 
Evanghelie nu se mai scoate în mijlocul bisericii şi nici nu se cântă Învi- 
erea lui EHristos..., ci îndată se citește Psalmul 50, iar preotul face semnul 
Sfintei Cruci cu Sfânta Evanghelie spre credincioși și apoi o aşază la locul 
ei, pe Sfântul Antimis!”. 


'57 La unele sărbători împărătești (Înălțarea Domnului și Înălțarea Sfintei Cruci, în 
orice zi a săptămânii ar cădea) deși se citește Evanghelia dintre usile împarătești și nu se 
scoate spre închinare în mijlocul bisericii, totuși se cântă Învierea lui Hristos... În Sâmbăta 
lui Lazăr, deși nu se citește Evanghelie la Utrenie, se cântă Învierea lui Hristos... 

'5 La greci, uşile împărătești și dvera rămân deschise tot timpul cât Sfânta Evanghelie 
rămâne în mijlocul bisericii. 

'5 În Duminica Intrării Domnului în Ierusalim nu se cântă Învierea lui Hristos..., dar 
se scoate Sfânta Evanghelie la închinare. În Duminica Pogorârii Sfântului Duh, precum și 
în duminicile în care se întâmplă sărbătorile Nașterii Domnului, Bobotezei sau Schimbării 

După Psalmul 50, la strană se cântă Slavă..., Şi acum..., Pentru rugă- 
ciunile... şi, duminica, Stihira Învierii (Înviind Iisus din mormânt...) cu sti- 
hul respectiv, iar la celelalte sărbători, Stihira corespunzătoare din Minei. 
În timpul Triodului (începând din Duminica Vameşului și a Fariseului 
până la Duminica a cincea din Postul Mare inclusiv), în locul acestora 
se cântă Ușile pocăinţei..., Cărările mântuirii..., La mulţimea faptelor mele 
celor rele..., din Triod. 

După regula din Tipic, ar trebui să urmeze acum citirea sau cântarea 
Canoanelor, cu rânduiala lor'S, aşa cum se face încă în general la mănăs- 
tiri, precum și la unele biserici din nordul Moldovei. În practică, la majo- 
ritatea bisericilor de enorie Canoanele nu se mai citesc; de obicei, după 
ecfonisul Cu mila şi cu îndurările..., urmează cântarea Catavasiilori“!. 
După Cântarea a IX-a a Catavasiilor, preotul zice ectenia mică; la strană 
se cântă sau se citesc Condacul, Icosul şi Catisma (Sedealna) sărbătorii 
(Sfântului) din Minei; după Cântarea a VI-a a Catavasiilor, preotul zice 
iarăși o ectenie mică și se citesc Condacul şi Icosul Învierii (din Octoih) şi 
Sinaxarul zilei din Minei. La multe biserici, mai ales la oraşe, Catavasiile 
se cântă fără întrerupere, adică fără ecteniile mici, fără Condac, fără Icos 
şi fără Sinaxar. 

La Cântarea a IX-a a Catavasiilor, preotul (sau diaconul, dacă 
este) ia cădelniţa, deschide dvera şi cădeşte în faţa Sfintei Mese, zicând: 


la Faţă, se citeşte Evanghelia praznicului dintre ușile împărăteşti, fără a se scoate la închina- 
re, şi nu se cântă Învierea lui Hristos... În zilele de rând dintre Duminica Sfântului Apostol 
Toma și Înălţarea Domnului se cântă la Utrenie Învierea lui Hristos... o singură dată, înainte 
de Psalmul 50, iar în duminicile din aceeași perioadă se cântă de trei ori. La Praznicele Maicii 
Domnului care cad duminica, se citește Evanghelia praznicului dintre ușile împărătești, 
apoi se cântă Învierea lui Hristos... şi se scoate Evanghelia spre închinare (vezi și nota 168). 

' Duminica avem patru rânduri de Canoane, dintre care trei din Octoih (unul al Învie- 
rii, altul al Crucii și altul al Născătoarei de Dumnezeu) și unul de la Minei. Stihirile se pun de 
obicei pe 14 la fiecare peasnă sau cântare (vezi regula combinării lor mai clar la + GHERASIM 
SAFFIRIN (Episcopul Romanului), Tipic asupra serviciilor divine, București, 1905, pp. 21-22; 
Pr. Dimitrie LUNGULESCU, Manual de practică liturgică, Bucureşti, 1926, p. 28). 

19. Despre rânduiala cântării Catavasiilor în cursul anului bisericesc, vezi Tipicul 
mare, lași, 1816, cap. 21, ff. 35-36 (reeditat de Arhiepiscopia Sucevei şi Rădăuţilor, cu 
titlul: Sr. SAvA CEL SFINȚIT, Tipicon, Ed. Bucovina Istorică, Suceava, 2002); + MELCHISEDEC 
ȘTEFĂNESCU, Tipic, București, 1900, p. 29, n. 1; Pr. D. LuNGuLescu, Manual de practică 
liturgică, pp. 30-32; Pr. C. MO1sIv, „Să stâm bine, să stăm cu frică... Povăţuitor liturgic 
pentru preoți și popor, Bucureşti, 1941, pp. 201-202; Catavasier (Octoih mic), p. 53, notă. 

„Pe Născătoarea de Dumnezeu și Maica Luminii întru cântări cinstind-o, să 
o mărim!”. La strană se cântă duminica stihurile Mărimurilor Născătoarei de 
Dumnezeu (,„Măreşte, sufletul meu, pe Domnul... cu Ceea ce ești mai cin- 
stită..., iar la praznicele împărătești (și în ziua odovaniei lor) se cântă Mări- 
murile sărbătorii respective, de la Cântarea a IX-a a Canonului sărbătorii. 

În timpul cântării Mărimurilor, preotul (diaconul) continuă să cădească, 
făcând cădire mare. Duminica, în acest moment, Sfânta Evanghelie fiind 
scoasă în mijlocul bisericii, preotul, îndată după ce a cădit icoanele de la 
catapeteasmă, cădeşte Sfânta Evanghelie, stând în faţa tetrapodului pe care 
ea este pusă şi făcând de acolo toată cădirea din naosul bisericii. În unele 
biserici, la Cântarea a IX-a se trage și clopotul ori se loveşte în toacă. 

După Irmosul Cântării a IX-a, urmează ectenia mică, după care la strană 
se cântă duminica Sfânt este Dumnezeul nostru... şi Luminânda (Svetilna) 
de rând a Învierii (una dintre cele unsprezece), Slavă..., cu Luminânda sfân- 
tului de la Minei, Și acum... cu a Născătoarei-Învierii'“2. Dacă este și diacon, 
începe el cântarea, zicând prima dată: Sfânt este Domnul Dumnezeul nos- 
tru... (cântăreții repetă aceeaşi cântare), a doua oară: Că sfânt este Domnul 
Dumnezeul nostru, iar a treia oară: Peste tot poporul Dumnezeul nostru'*. 
La sărbătorile din celelalte zile, se cântă Luminânda de la Minei, fără să se 
mai cânte înainte Sfânt este Domnul Dumnezeul nostru'**. 

Îndată după Luminânde, la strană se începe cântarea Laudelor (Toată 
suflarea să laude pe Domnul...), cu stihurile și Stihirile respective, dumi- 
nica pe glasul de rând al Octoihului, iar la celelalte sărbători pe glasul 
indicat de Stihirile din Minei'“. Duminica, la Slava Laudelor se cântă 


'2 În Duminica Floriilor, se cântă Sfânt este Domnul Dumnezeul nostru... fără Lumi- 
nândă (în Triod, locul acestei cântări îl ţine rugăciunea pentru binecuvântarea salciei sau a 
stâlpărilor). Nu se cântă, de asemenea, Sfânt este Domnul Dumnezeul nostru... nici în du- 
minicile în care cad praznice cu date schimbătoare, la care trebuie sa se cânte Luminânda 
praznicului respectiv (Nașterea Domnului, Boboteaza, Inălţarea Sfintei Cruci). 

1% Liturghier, 2012, p. 98 (cf. Liturghier, 1967, p. 74). 

'% În afară de duminici, Sfânt este Domnul Dumnezeul nostru... se mai cântă şi în 
Sâmbăta lui Lazăr, înainte de Luminândă, precum și în Sâmbăta din Săptămâna Sfintelor 
Pătimiri (Denia Prohodului), fără Luminândă. 

'% Duminica avem opt Stihiri ale Octoihului; dacă şi sfântul zilei de la Minei are Stihiri 
la Laude, se pun patru din Octoih și patru din Minei. La celelalte sărbători avem, de regulă, 
patru Stihiri. 


142 


LITURGICA SPECIALĂ 


Voscreasna sau Stihira Evangheliei (Eotinala) de rând (una dintre cele 
unsprezece, indicată de obicei în calendar), iar la Și acum... se cântă 
Preabinecuvântată eşti, Născătoare de Dumnezeu, Fecioară..., pe glasul 
Voscresnei de rând. La celelalte sărbători se cântă Stihirile de la Slavă..., 
Şi acum... ale zilei, arătate la Minei. 

Apoi preotul (diaconul, dacă este) deschide ușile împărăteşti şi zice, 
închinându-se către icoana Mântuitorului: „Slavă ie, Celui ce ne-ai 
arătat nouă lumina! Cântăreţii cântă Doxologia (Slavoslovia) mare, pe 
glasul Voscresnei de rând (duminica) ori al Slavei Laudelor (în celelalte 
sărbători). 

Duminica, în timp ce se cântă ultimele stihuri ale Doxologiei și Sfinte 
Dumnezeule... preotul iese printre ușile împărăteşti şi vine în faţa analogu- 
lui pe care se află așezată Sfânta Evanghelie, se închină şi sărută Sfânta Evan- 
ghelie, după aceeaşi rânduială ca şi la scoaterea ei în mijlocul bisericii; apoi 
o ia şi merge spre altar, precedat de un purtător de lumină (făclie ori sfeșnic). 

Când a ajuns pe treptele din faţa altarului, se întoarce cu faţa spre 
credincioşi, îi binecuvântează făcând semnul Sfintei Cruci cu Sfânta Evan- 
ghelie spre ei, apoi se întoarce, intră în sfântul altar pe uşile împărătești 
şi, luând Sfânta Cruce de pe Sfântul Antimis, așază Sfânta Evanghelie la 
locul ei. 

După ce s-a cântat pentru ultima oară Sfinte Dumnezeule... de la 
sfârşitul Doxologiei, la strană se cântă Troparul rânduit: duminica, unul 
din cele două Tropare finale ale Învierii (adică Astăzi mântuirea a toată 
lumea s-a făcut..., în duminicile în care este de rând unul dintre primele 
patru glasuri, ori Înviat-ai din mormânt..., în duminicile în care este de 
rând unul dintre celelalte patru glasuri), iar la celelalte sărbători, Tropa- 
rul sărbătorii respective. 

Apoi preotul (ori diaconul, dacă este) rostește ectenia între- 
ită („Miluiește-ne pe noi, Dumnezeule...”) şi îndată ectenia cererilor 


'% În duminicile Triodului și ale Penticostarului (afară de cea a Mironosiţelor şi de 
cea a Tuturor Sfinţilor), în Duminica Strămoșilor și în cea a Părinților după trup ai Dom- 
nului (penultima și ultima dinainte de Crăciun), nu se cântă Stihira Evangheliei, ci Stihira 
respectivă de la Slava... Laudelor indicată în Triod, Penticostar, ori respectiv în Mineiul pe 
decembrie. În aceste duminici, la mănăstiri Voscreasna sau Stihira de rând a Evangheliei se 
cântă după otpustul Utreniei. 

(„Să plinim rugăciunea noastră cea de dimineață Domnului...”). După 
ecfonisul celei de-a doua ectenii, întorcându-se cu fața spre credincioşi, 
îi binecuvântează, rostind: „Pace tuturor!” și „Capetele noastre Domnu- 
lui să le plecăm”. Apoi, întorcându-se iarâși cu faţa spre Sfânta Masă, în 
timp ce la strană se cântă rar: „Ţie, Doamne!, preotul citeşte în taină, 
cu capul plecat și descoperit, Rugăciunea plecării capetelor, din Litur- 
ghier („Doamne Sfinte, Care întru cele de sus locuieşti...). După ecfoni- 
sul acestei rugăciuni, preotul se întoarce spre credincioşi și face otpustul 
(apolisul), după rânduială, dintre uşile împărătești. 

În practică, la bisericile de enorie din unele părţi, mai ales în Munte- 
nia şi Oltenia, partea finală a Utreniei (de după Troparele de la sfârșitul 
Doxologiei) se suprimă, aşa că îndată după Troparul de la sfârșitul Doxo- 
logiei preotul ori face apolisul Utreniei, ori începe îndată Sfânta Liturghie. 


VII.3.b. Rânduiala Utreniei în cadrul Privegherii mânăstirești 

La sărbătorile mai importante (duminici, praznice împărătești şi 
zilele sfinților cu Priveghere), la mănăstiri și catedralele chiriarhale, 
Utrenia se săvârşeşte seara, în ajunul sărbătorilor respective, în cadrul 
slujbei numită Priveghere. Privegherea (Nwkrikh ăkoovBia, Diur- 
num, Pervigiliae, slav. 60enue) sau slujba de toată noaptea (Ilavvvyis, 
ăypvnvn, mapanovn, adică rămânerea în biserică, slav. Bcenomnoe 
Gpnenne) este o slujbă complexă, alcătuită din trei servicii divine deose- 
bite, săvârșite unul după altul, ca o singură slujbă, și anume: Vecernia 
(mare), Litia şi Utrenia. 

Privegherea amintește de primele veacuri ale Bisericii (epoca 
persecuțiilor), când întreg serviciul divin zilnic al Bisericii se oficia noap- 
tea, fiind unit uneori cu masa de seară (cina) a comunităţilor creștine, 
luată în cadrul agapelor și cu pomenirea mucenicilor şi a morţilor în 


' La mănăstiri, dacă se citeşte în continuare Ceasul I, nu se face otpustul complet 
la sfârșitul Utreniei, ci preotul zice numai „Înţelepciune!, Cel ce este binecuvântat...”, la 
care cântărețul raspunde: „Întăreşte, Dumnezeule...” şi începe îndata citirea psalmilor de 
la Ceasul I. În cazul acesta, otpustul Utreniei se face la sfârșitul Ceasului I, începând preo- 
tul: „Slavă Tie, Hristoase Dumnezeule...” și celelalte. Când se citesc în continuare Ceasuri- 
le, ușile împărătești se închid la apolisul Utreniei; dacă însă urmează îndată Liturghia, ele 
rămân deschise. 

general, precum şi cu Sfânta Liturghie, care se săvârşea spre ziuă (așa 
cum se face încă şi azi, în noaptea Paştilor, în toate bisericile ortodoxe). 

În cărţile de slujbă (Octoih, Triod, Penticostar şi Mineie) sărbătorile 
cu Priveghere se recunosc prin faptul că au câte două vecernii: Vecernia 
mică şi Vecernia mare. Precum am spus deja (când am vorbit despre 
slujba Vecerniei), atunci când se săvârşeşte Privegherea, în mănăstiri, 
la timpul obişnuit al Vecerniei (după Ceasul al IX-lea) se citește numai 
Vecernia mică. După cină începe apoi slujba Privegherii, cu Vecernia 
mare, urmată de Litie şi Utrenie, în chipul următor: 


Preotul, îmbrăcat cu epitrahilul și felonul (ieromonahii, cu 
mantia și epitrahilul), deschide dvera şi ușile împărătești și începe 
să cădească din sfântul altar, făcând cădirea mare, obişnuită la 
începutul Utreniei, dar fără să spună nimic, ceea ce creează în 
biserică o atmosferă de liniște adâncă şi tainică. 

În momentul când preotul iese din sfântul altar, printre ușile 
împărăteşti, spre a cădi în naos, diaconul (ori în lipsa acestuia, 
paraclisierul, ţinând în mână o făclie sau un sfeșnic portativ), 
stând în mijlocul bisericii, cu faţa spre răsărit, zice cu glas mare: 
„Sculaţi-vă!”, amintind astfel strigarea făcută odinioară monahi- 
lor sau celor care moțăiau de somn în strane, spre a sta în stare 
de trezvie și cu atenţie la slujba care se făcea în timpul nopții. 
Diaconul merge înaintea preotului, cu lumina. După ce cădește 
și în pronaos, preotul se întoarce și, ajungând în mijlocul bise- 
ricii, glăsuieşte: „Doamne, binecuvântează!”"S, cădind cruciș 
spre răsărit. Apoi continuă cădirea, intră în altar printre uşile 
împărătești, stă în fața Sfintei Mese şi, cădind în chipul crucii de 
trei ori, dă binecuvântarea pentru începutul slujbei: „Slavă Sfintei 
şi Celei de o ființă şi de viaţă făcătoarei şi nedespărţitei Treimi, 
totdeauna...” (ca la începutul Utreniei). 

Se închid acum ușile împărăteşti. Cântărețul (la mănăstiri, 
cel mai mare, dacă este de față) răspunde „Amin” şi începe să 


'% In Tipicul rusesc, această formulă este pusă pe seama diaconului sub forma: Stâpâne, 
binecuvântează! 

cânte, pe larg, Veniţi să ne închinăm... după care citește Psalmul 
103 de la începutul Vecerniei, până la stihul: Deschizând Tu mâna 
Ta... (vv. 1-28), iar restul stihurilor se cântă alternativ de către 
cântăreții celor două strane; aceste stihuri se numesc anixan- 
dare, de la cuvântul cu care începe, în textul grecesc, primul stih 
cântat: Avoitavros oov Thv Xeipa... (Deschizând Tu mâna Ta...). 
În timpul acesta preotul dezbracă felonul şi iese pe ușa dinspre 
miazănoapte în faţa ușilor împărăteşti, unde citeşte, ca de obicei, 
rugăciunile Vecerniei, apoi zice ectenia mare (dacă este diacon, o 
zice acela, iar preotul intră în altar pe ușa dinspre miazăzi). 

De aici înainte, urmează slujba obișnuită a Vecerniei mari, 
combinată cu Litia, precum am arătat la capitolul despre Litie. 
La sfârşitul Vecerniei (Litiei), după ce s-a cântat Bogaţii au sără- 
cit... în loc de otpustul obișnuit al Vecerniei sărbătorilor, pre- 
otul merge pe solee și, stând cu fața spre credincioși, rostește: 
„Binecuvântarea Domnului peste voi, toți..”, făcând în acelaşi 
timp semnul binecuvântării. Cântăreții: „Amin. Slavă întru cei 
de sus lui Dumnezeu..” (de trei ori), „Doamne, buzele mele vei 
deschide..” şi îndată se începe citirea celor şase psalmi şi celelalte 
ale Utreniei sărbătorilor, cum s-a arătat în urmă!*. 


VII.3.c. Rânduiala Utreniei din zilele de rând 

În zilele de rând, rânduiala Utreniei este mult mai simplă şi mai 
scurtă. Ea cuprinde mai puţine cântări, predominând citirile; chiar unele 
cântări pe care le are comune cu Utrenia sărbătorilor (Canoanele, Lau- 
dele, Doxologia) sunt citite. Dar, ceea ce o deosebeşte în primul rând de 
Utrenia sărbătorilor este lipsa citirii Evangheliei, citire care alcătuieşte, 
precum am văzut, una dintre părțile esenţiale ale slujbei sărbătorilor. 


a) În perioada Octoihului și de la Înălțarea Domnului până 
la începutul acestei perioade, începutul slujbei se face absolut la 


1% Despre rânduiala și istoria Privegherii să se vadă mai ales: V.N. ILIIN, Privegherea de 
toată noaptea (Bcenormnoe 6nenue), Paris, 1927; N. UsPENSKI, Rânduiala Privegherii de toată 
noaptea (în lb. rusă), Leningrad, 1949; A. BAuMSTARK, Nocturna Laus, Munster, 1957. 

fel ca la Utrenia sărbătorilor, până la Catisme; acestea se citesc 
fără ectenii între ele. După Sedelne, se citeşte îndată Psalmul 50 
(de la Paşti până la Înălțarea Domnului, după Sedelne, se citeşte 
şi Învierea lui Hristos..., o dată, şi apoi Psalmul 50). După Psalmul 
50, îndată se începe citirea Canoanelor, după rânduiala știută; la 
Cântarea a IX-a se cădeşte ca de obicei şi se cântă Ceea ce ești mai 
cinstită..., cu Stihurile (Mărimurile) din Ceaslov sau Catavasier. 
Apoi, ectenia mică și Luminândele, fără Sfânt este Domnul Dum- 
nezeul nostru...!”9. Dacă slujba zilei respective are Stihiri la Laude, 
se cântă numai primele două stihuri de la Laude (Toată suflarea 
să laude pe Domnul... şi Lăudaţi pe EI toți îngerii Lui...) pe glasul 
stihurilor, apoi citim psalmii Laudelor din Ceaslov (Psalmii 148, 
149 şi 150) până la stihul cu care se leagă prima Stihiră a Laudelor 
şi se cântă Stihirile, cu Slava... lor (dacă există). Dar dacă slujba 
zilei nu are Stihiri la Laude, atunci citim Laudele în întregime, 
din Ceaslov. 

Apoi preotul: „Slavă ie, Celui ce ne-ai arătat nouă lumina!”. 
Ușile împărăteşti se deschid acum, dacă se cântă Doxologia 
mare. Dacă nu este o zi cu Doxologie mare, uşile rămân închise 
şi se vor deschide numai pentru otpust, în cazul când preotul 
este deja îmbrăcat pentru Liturghie. La strană se citeşte Doxo- 
logia mică (a zilelor de rând), din Ceaslov (unită cu rugăciunea 
„Învredniceşte-ne, Doamne..”). Apoi preotul rosteşte ectenia 
„Să plinim rugăciunea noastră cea de dimineaţă, Domnului; 
după ecfonis: „Pace tuturor!” „Capetele noastre...” și rugăciunea 
plecării capetelor (în taină), cu ecfonisul ei („Că al Tău este a ne 
a ini) 

După aceasta, se cântă la strană stihoavna laudelor (specifică 
Utreniei zilelor de rând), apoi „Bine este a ne mărturisi Dom- 
nului...” Sfinte Dumnezeule... şi celelalte rugăciuni începătoare, 


17 Întâi cea din Octoih, apoi Slavă... a sfântului din Minei (dacă există), Și acum... 
a Născătoarei de Dumnezeu din Minei. Sâmbăta se pune întâi a sfântului din Minei, apoi 
Slavă..., cea din Octoih şi a Nascătoarei tot de acolo (Tipicul mare, lași, 1816, cap. 18, f. 32 — 
reeditat de Arhiepiscopia Sucevei și Rădăuţilor, cu titlul: Sr. SAvA CEL SFINȚIT, Tipicon, Ed. 
Bucovina Istorică, Suceava, 2002; Pr. D. LuNcuLescu, Manual de practică liturgică, p. 20). 

după Ceaslov. După Tatăl nostru... se cântă Troparul sfântului 
zilei, Slavă..., Şi acum..., Troparul Născătoarei de Dumnezeu al 
zilei săptămânale respective, pe glasul Troparului sfântului. 

Apoi preotul rostește ectenia întreită („Miluieşte-ne pe noi, 
Dumnezeule..:) şi îndată face otpustul, ori se citeşte Ceasul I și 
apoi se face otpustul deplin al Utreniei. Dacă preotul şi-a pus 
numai epitrahilul, atât ectenia întreită, cât și otpustul le zice 
din faţa ușilor împărăteşti închise. Dacă însă a îmbrăcat toate 
veşmintele pentru Liturghie, ecteniile le zice din altar, iar pentru 
otpust deschide ușile împărătești. 


b) În Postul Mare, la Utrenia zilelor de rând (de luni până vineri 
inclusiv), în loc de Dumnezeu este Domnul... şi Troparele obişnuite, 
se cântă Aliluia (de trei ori), pe glasul de rând al Octoihului (cu 
stihurile din Ceaslov) şi Cântările treimice ale glasului de rând (câte 
trei la fiecare glas) din Ceaslov ori din Triod (unde sunt așezate la 
sfârşitul cărţii). La Luminânde se cântă (sau se citesc) Luminân- 
dele speciale ale Postului, după glasul de rând, pe care le găsim în 
Ceaslov (câte una pentru fiecare glas), repetând fiecare Luminândă 
de trei ori. La Canoane (ale Triodului şi ale Mineiului) se adaugă 
aşa-numitele Cântări ale lui Moise, care sunt de fapt cântări biblice, 
luate din cărți diferite ale Vechiului şi Noului Testament; textul 
lor îl găsim în Psaltire, iar regula citirii lor o aflăm atât în Triod (la 
Utrenia de luni din prima săptămână a Postului), cât şi în Psaltire 
(imediat înainte de Cântările lui Moise). La „Bine este a ne mărtu- 
risi Domnului...”, Sfinte Dumnezeule... şi celelalte rugăciuni intro- 
ductive, după ecfonisul rugăciunii Tatăl nostru, în loc de Troparele 
zilei, se zice Troparul special al Postului, din Ceaslov sau din Triod 
(„În biserica slavei Tale stând..”), apoi: Doamne, miluieşte, de 40 
de ori, Slavă..., Şi acum..., Ceea ce eşti mai cinstită..., „Întru numele 
Domnului..., iar preotul zice ecfonisul: „Cel ce este binecuvântat..., 
La strană se citeşte rugăciunea „Împărate ceresc, pe binecredincio- 
sul nostru popor îl întărește..., preotul rostește Rugăciunea Sfân- 
tului Efrem Sirul (Doamne şi Stăpânul vieții mele...) cu stihurile şi 
metaniile rânduite, şi apoi se citeşte Ceasul ]. 

VII.4. Utrenii cu rânduială deosebită din cursul anului bisericesc 


Câteva dintre Utreniile unor zile liturgice mai importante din cursul 
anului bisericesc, în care comemorăm evenimente sau persoane impor- 
tante din istoria sfântă a mântuirii, au o rânduială deosebită de aceea a 
zilelor de rând şi de cea a sărbătorilor, ele cuprinzând unele rugăciuni, 
cântări ori rituri și ceremonii care nu se săvârșesc decât o singură dată pe 
an. Cele mai importante dintre acestea sunt Utreniile unor mari sărbători 
care au păstrat până acum, chiar la bisericile de enorie, forma veche de 
Priveghere, adică de slujbă oficiată în timpul nopţii. Ele se oficiază astăzi, 
de regulă, seara sau în prima parte a nopţii dinaintea sărbătorii respective 
şi poartă în general denumirea de Denii (de la slav. 60enue — priveghere sau 
slujbă nocturnă). Una singură se face în a doua parte a nopții (spre ziuă), 
şi anume Utrenia duminicii Sfintelor Paşti (Utrenia Învierii). Deosebirea 
dintre Priveghere şi Denie este că, în timp ce Privegherea înseamnă, pre- 
cum am văzut, o slujbă complexă, formată din combinarea a trei servicii 
divine deosebite (Vecernia mare, Litia şi Utrenia, săvârșite în continuare, 
una după alta), prin Denie înţelegem de obicei slujba Utreniei, săvârşită 
în ajunul zilei respective, dar singură, independent de Vecernie sau de 
Litie. Slujbele Deniilor sunt specifice Postului Mare. 


a) Cele dintâi Denii, în ordinea anului bisericesc, sunt cele de miercuri şi 
vineri seara din săptămâna a cincea a Postului Mare. Ele sunt de fapt slujba 
Utreniei de joi dimineaţa şi, respectiv, sâmbătă dimineaţa din această săp- 
tămână, dar care se săvârşeşte în seara precedentă. În general, rânduiala lor 
urmează pe aceea a zilelor de rând din Păresimi, dar cea dintâi se caracte- 
rizează prin aceea că, în locul Canoanelor obișnuite, se citeşte în întregime 
Canonul cel Mare (Canonul de pocăință) al Sf. Andrei Criteanul, iar cea 
de-a doua prin aceea că slujba are în plus Acatistul Bunei Vestiri (Acatistul 
Maicii Domnului), compus din 24 de Icoase şi Condace, care alternează cu 
citirea Catismelor de rând şi cu primele şase ode din Canoanele zilei. Rân- 
duiala pe larg a ambelor Denii o găsim în Triod, la zilele respective. 


b) Tot sub formă de Denie se săvârşesc şi Utreniile zilelor din toată 
Săptămâna Sfintelor Pătimiri, începând cu cea din seara Duminicii 

Floriilor, care este de fapt Utrenia de luni, și terminând cu cea din seara 
Vinerii Sfintelor Pătimiri sau Utrenia Sâmbetei celei Mari. 

Deniile din Săptămâna Sfintelor Pătimiri se oficiază de fapt după rân- 
duiala Utreniei zilelor de rând din Păresimi, cu deosebirea că au Evan- 
ghelie. De aceea, preotul îmbracă și felonul, fie după Sedealna de la ultima 
Catismă, fie îndată după Troparul de la Aliluia, iar la timpul cuvenit se 
deschid ușile împărăteşti, pentru ca preotul să citească Sfânta Evanghelie 
din faţa uşilor. 

Între aceste Denii, o grupă aparte o alcătuiesc cele din Joia şi Vinerea 
Sfintelor Pătimiri, numite în popor, prin părțile Munteniei, Denia mică și 
Denia mare, care au rânduială mai dezvoltată, cuprinzând în plus rituri şi 
cântări în legătură cu Pătimirile Domnului. 

Astfel, cuprinsul principal al Deniei de Joi seara (Utrenia Vinerii 
Sfintelor Pătimiri), numită în Triod Slujba înfricoșătoarelor Pătimiri..., îl 
alcătuiesc cele douăsprezece Evanghelii care se citesc în tot cursul slujbei 
(Sfânta Evanghelie stând pe analogul așezat în fața ușilor împărăteşti). 
Pe lângă acestea, avem în plus cele 15 Antifoane speciale ale zilei, care 
descriu Pătimirile Domnului și se cântă, alternând cu Sedelnele, printre 
primele 6 Evanghelii, precum și scoaterea Sfintei Cruci în mijlocul bise- 
ricii (după a cincea Evanghelie), care aminteşte şi simbolizează purtarea 
Crucii de către Mântuitorul, de la locul judecății la Golgota, înainte de 
Răstignire'”!. După a şasea Evanghelie, se adaugă Fericirile cu Stihirile 
lor (în număr de nouă), iar după ele (înainte de a șaptea Evanghelie), se 
cântă Prochimenul special al zilei (Împărțit-au hainele Mele loruși și pen- 
tru cămaşa Mea au aruncat sorţi). Canonul (facerea lui Cosma Studitul), 
care se adaugă după Evanghelia a opta, are forma unui tripesneţ sau a 


11 Practica scoaterii Sfintei Cruci în mijlocul bisericii în acest moment al slujbei este 
specific românească; ea nu este menţionată nici în rânduiala slujbei din Triod, nici în 
Tipicul mare, ci este amintită numai în Tipicul bisericesc, Cernica, 1925, p. 256, n. |, unde se 
descrie mai pe larg cum se procedează. Acest ceremonial se constată numai la unii ortodocși 
din Orient, ca de pildă la sirienii melchiţi ortodocși și uniţi (Pr. Ene BRANIȘTE, „Unitate și 
varietate în cultul liturgic al Bisericilor ortodoxe autocefale”, în: Studii Teologice, VI (1955), 
7-8, p. 438). În bisericile ruseşti, toate cele douăsprezece Evanghelii de la Denia din Joia 
Sfintelor Pătimiri se citesc ori din altar, și atunci nu se scoate Sfânta Cruce, ori în mijlocul 
bisericii, în faţa Sfintei Cruci, care este așezată acolo din timp, fâră un ceremonial deosebit 
(cf. S.V. BuLGAKOV, Îndrumător pentru cler, Harkov, 1900, p. 545). 

unei triode, neavând decât Cântările a V-a, a VIII-a şi a IX-a; între Cân- 
tările a cincea şi a opta se adaugă Condacul, Icosul şi Sinaxarul, iar după 
Cântarea a IX-a urmează ectenia mică, Luminânda zilei („Întru o zi ai 
învrednicit, Doamne, pe tâlharul în Rai...”), apoi a noua Evanghelie, Lau- 
dele, a zecea Evanghelie, Slavoslovia mică (citită), ectenia cererilor („Să 
plinim rugăciunea noastră cea de dimineaţă...”), Evanghelia a unspreze- 
cea și apoi Stihoavna, urmată de ultima Evanghelie (a douăsprezecea). 

Denia de Vineri seara (Utrenia Sâmbetei celei Mari)? este de fapt 
slujba punerii în mormânt a Domnului nostru lisus Hristos și de aceea 
are un caracter profund funebru, rânduiala ei cuprinzând următoarele 
părți specifice: 

Cele trei stări ale Prohodului sau cântarea de jale pentru moartea și 
îngroparea Domnului, care se cântă de către preot și credincioşi, în jurul 
Sfântului Epitaf, aşezat în mijlocul bisericii încă din timpul Vecerniei!”, 
ca simbol al trupului Domnului. În tot timpul cântării Prohodului, pre- 
otul rămâne în faţa Sfântului Epitaf. Între stările Prohodului, el rosteşte 
ectenia mică şi cădeşte Sfântul Epitaf. 

Îndată după Prohod, se cântă Binecuvântările Învierii (Binecuvântat 
eşti, Doamne..., Soborul îngeresc...), ca la Utrenia duminicilor. Ele se cântă 
acum, pentru ca, după jalea pentru moartea și îngroparea Celui Răstig- 
nit, exprimată în cântarea Prohodului, să ni se insufle speranţa şi încrede- 
rea în apropiata Sa Înviere. 

Tot din rânduiala Utreniei duminicii (Paştilor) se pune acum cânta- 
rea Sfânt este Domnul Dumnezeul nostru..., care se cântă înainte de Laude, 
fără Luminândă, precum și Doxologia mare, după Laude. 

Pe lângă cântarea Prohodului, al doilea rit principal şi caracteristic 
al acestei Denii îl constituie procesiunea impresionantă a înconjurării 
bisericii de către cler şi credincioşi, cu Sfântul Epitaf, care are loc după 
Doxologie şi simbolizează ducerea la groapă și înmormântarea trupului 
Domnului, amintind totodată şi procesiunea care se făcea odinioară în 


"7 În unele biserici din Banat, Denia aceasta nu se oficiază vineri seara, cum se face 
peste tot, ci sâmbătă dimineaţa (Pr. Ene BRANIȘTE, „Câteva lămuriri în legătură cu vremea 
săvârșirii Utreniei Sămbetei celei Mari: Sâmbătă dimineaţa ori Vineri seara?”, în: Mitropolia 
Banatului, V (1956), 4-6, pp. 47-60). 

1 Vezi la capitolul despre Vecerniile cu rânduială specială, pp. 68-69. 

această seară, la Ierusalim, de la Golgota la Sfântul Mormânt. Rându- 
iala acestei procesiuni este descrisă amănunțit în Liturghier, la capitolul 
Învăţătură despre scoaterea Sfântului Epitaf. 

În al treilea rând, specifice sunt, de asemenea, acestei Denii cele trei 
lecturi biblice de la sfârşitul slujbei (o Paremie, un Apostol și o Evanghe- 
lie), care se citesc după readucerea Sfântului Epitaf în biserică şi aşezarea 
lui pe Sfânta Masă, unde va rămâne până la Înălţarea Domnului. Aceste 
lecturi constituie un indiciu asupra vechimii slujbei Prohodului. Este 
unul dintre puţinele cazuri din tot cursul anului bisericesc când se găsesc 
toate cele trei genuri de lecturi biblice (Paremie, Apostol și Evanghelie), 
înşiruite una după alta, în cadrul aceleiaşi slujbe (numai la Vecernia 
aceleiaşi zile şi în rânduiala Aghiasmei mari se mai găsesc toate aceste 
trei lecturi). 

Precum se vede, rânduiala Utreniei Sâmbetei celei Mari a fost asi- 
milată cu cea a Utreniei duminicilor, ceea ce se constată încă în Tipicele 
din secolele XI-XII!4. Îndeosebi prin cântarea Prohodului și prin ritua- 
lul solemn al înconjurării bisericii cu Sfântul Epitaf, Denia din Vinerea 
Sfintelor Pătimiri constituie una dintre cele mai impresionante slujbe ale 
cultului divin public ortodox, fiind socotită de către unii teologi drept 
„punctul culminant al creaţiei liturgice ortodoxe”. 


c) O rânduială cu totul aparte are Utrenia Învierii (Utrenia Duminicii 
Sfintelor Paşti), cunoscută cu denumirea, mai curentă, de Slujba Învierii. 
Ea este de fapt tot o Priveghere sau Denie, cu deosebirea că se face în a 
doua parte a nopţii, începând de obicei la orele 12 noaptea. Structura ei 
se deosebeşte însă mult de a Utreniei obișnuite a sărbătorilor, precum și 
de a Deniilor din timpul Postului Mare'”. Astfel, începutul ei se face, în 


14 Cf. Pr. M. APOSTOL, „Epitaful liturgic și întrebuinţarea lui în cultul ortodox”, în: 
Glasul Bisericii, XX (1961), 1-2, p. 115; S. CORBIN, La deposition du Christ au Vendredi 
Saint. Sa place dans Lhistoire des rites et du theătre religieux, în coll. Portugaise, Lisabona, 
1960. 

15 S. BOULGAKOEF, L Orthodoxie, Paris, 1932, p. 183 (cf. trad. N. Grosu, în Serghei 
BULGAKOV, Ortodoxia, Ed. Paideia, Bucuresti, 1994). 

15 Despre evoluţia ritualului special al Privegherii pascale, vezi Gabriel BERTONIERE, 
The historical development of the Easter Vigil and related services în the Greek Church, în 
coll. Orientalia Christiana Analecta, vol. 193, Roma, 1972. 

chip neobișnuit, prin ritul aprinderii luminilor de către credincioși de la 
preot, la chemarea acestuia: „Veniţi de primiţi lumină!”, continuându-se 
apoi prin ieșirea procesională a clerului, a cântăreților şi a credincioșilor 
din biserică, cu cântarea Învierea Ta, Hristoase Mântuitorule... şi prin 
citirea Evangheliei Învierii (Matei 28, 1-15), înainte de binecuvântarea de 
început, ca un fel de trâmbiţare a veştii minunate a Învierii Domnului în 
toată lumea. 

Ca la orice Priveghere, toată partea de la început a Utreniei se omite, 
așa că, îndată după citirea Evangheliei, binecuvântarea de început se dă 
afară din biserică, cu „Slavă Sfintei [...] Treimi..:, după care se cântă 
Hristos a înviat..., de trei ori. Preotul rosteşte apoi stihurile Paştilor („Să 
învieze Dumnezeu și să se risipească vrâjmașii Lui...” şi celelalte), înconju- 
rând masa pe care se află așezate Sfânta Evanghelie, Sfânta Cruce, Icoana 
Învierii şi sfeșnice cu lumini, și cădind succesiv în faţa fiecărei laturi a 
mesei. După fiecare stih rostit de preot, cântăreții (credincioşii sau corul) 
cântă Hristos a înviat. Urmează apoi îndată ectenia mare, după care slu- 
jitorii și credincioșii se întorc în biserică'”, începându-se cântarea Cano- 
nului Învierii, alcătuit de Sf. loan Damaschin (Ziua Învierii, popoare, să ne 
luminăm...), care se cântă în întregime (repetându-se, la nevoie, Stihirile) 
şi care alcătuiește partea principală a slujbei. La fiecare peasnă (cântare) 
preotul cădeşte toată biserica, purtând în mâna stângă Sfânta Cruce și o 
lumânare (făclie) aprinsă, iar după fiecare peasnă rostește ectenia mică. 

Se suprimă deci partea de la început a Utreniei, dintre „Slavă Sfintei 
[...] Treimi...” şi ectenia mare (adică citirea celor şase psalmi şi a celor două- 
sprezece rugăciuni ale dimineţii), precum şi toată partea Utreniei sărbăto- 
rilor dintre ectenia mare şi Canoane sau Catavasii: Catismele cu Sedelnele, 
Binecuvântările Învierii, Antifoanele, Prochimenul şi Evanghelia (care s-a 
citit înainte de binecuvântarea pentru începutul slujbei). 

După Canonul Învierii urmează Luminânda Învierii (Cu trupul ador- 
mind ca un muritor...), fără Sfânt este Domnul Dumnezeul nostru..., apoi 


1 Reintrarea clerului și a credincioșilor, din întunericul de afară în biserica luminată, 
simbolizează lumina Învierii, care a strălucit la mormânt (H.]. Scnu1z, „Kultsymbolik der 
byzantinischen Kirche”, în vol. Symbolik des orthodoxen und orientalischen Christentums, 
Stuttgart, 1962, p. 46). 

Laudele cu Stihirile Învierii, Slavă..., Și acum... Ziua Învierii şi să ne lumi- 
năm cu prăznuirea..., ectenia întreită şi ectenia cererilor de dimineaţă, 
omițându-se Doxologia și apoi otpustul special al Paştilor'”. 


d) Aceeași rânduială o are slujba Utreniei în toate zilele Săptămânii 
Sfintelor Paști (Săptămâna Luminată), cu deosebirea că începutul sluj- 
bei nu se mai face afară din biserică, ci în biserică, cu „Slavă Sfintei [...] 
Treimi..., după care se cântă Hristos a înviat..., de trei ori, apoi stihurile 
Paştilor, ca şi în noaptea Învierii, ectenia mare și îndată Canonul, apoi 
Luminânda și Laudele, fără Doxologie'”. 


e) De la Duminica Sfântului Apostol Toma până la Înălțarea Dom- 
nului, începutul Utreniei se face, atât în sărbători, cât și în zilele de rând, 
tot cu „Slavă Sfintei [...] Treimi..”, Hristos a înviat (de trei ori) și, îndată, 
citirea celor şase psalmi, în timp ce preotul face obișnuita cădire mare de 
la începutul slujbei'*. Apoi, ectenia mare și rânduiala obișnuită a Utre- 
niei, cu deosebirea că Învierea lui Hristos... se cântă (sau se citeşte) şi în 
zilele de rând, o singură dată (după Sedelne), iar în duminicile din acest 
interval de timp se cântă de trei ori (după citirea Evangheliei). 


f) La Utreniile cu rânduială deosebită, descrise până aici, putem 
adăuga și Utrenia sărbătorilor Sfintei Cruci (1 august, 14 septembrie - 
Înălţarea Sfintei Cruci — și Duminica a treia din Postul Paştilor - Dumi- 
nica Crucii), la care se adaugă, față de Utrenia celorlalte sărbători, ritu- 


alul solemn al scoaterii şi închinării (cinstirii) Sfintei Cruci în naos, între 


Doxologie şi ecteniile finale!*!. 


1% Despre particularităţile rânduielii slujbei din noaptea Sfintelor Paști în Bise- 
rica Ortodoxă Rusă, vezi descrierea din Calendar bisericesc ortodox (Ilpaeocnaenbii 
Hepkosnoiii kanendapv), Moscova, 1970, pp. 62-69. 

1 Vezi mai pe larg în Penticostar, Ed. Institutului Biblic și de Misiune Ortodoxă, 
Bucureşti, 2012, p. 34 ș.u. (cf. Penticostar, București, 1973). 

1% Vezi rânduiala Utreniei de luni din a doua sâptămână după Paști, în Penticostar, 
2012, p. 73 (cf. Penticostar, 1973, p. 78). 

151 Vezi randuiala pe larg la locurile respective din Triod, Mineiele pe august și sep- 
tembrie și din Liturghier, la capitolul Ecteniile la scoaterea Cinstitei Cruci la 14 septembrie. 

TABEL COMPARATIV CU RÂNDUIALA 
UTRENIEI DE DIFERITE CATEGORII 


Preotul 


Cântărețul 


UTRENIA DUMINICILOR 


(îmbrăcat în 
epitrahil, cu 
cădelniţa, din 
fata Sfintei Mese): 
„Binecuvântat 
este Dumnezeul 
nostru...” și face 
cădire mare (în 
toată biserica) 


Amin. Veniţi să 
ne închinăm... 
şi Psalmii 19 şi 
20. Rugăciunile 
introductive 
(Sfinte Dumneze- 
ule... şi celelalte) 


Troparele Cru- 
cii (Mântuieşte, 
Doamne, poporul 
Tău... şi celelalte) 


UTRENIA PRAZNICELOR UTRENIA ZILELOR 
ȘI SFINŢILOR DE RÂND 
La fel ca la Utrenia La fel ca la Utre- 


duminicilor 


La fel ca la Utrenia 
duminicilor 


La fel ca la Utrenia 
duminicilor 


Această parte se suprimă atât în duminici, cât şi în celelalte sărbători între 
Paşti şi Inălţare, iar în restul anului ori de câte ori se face Priveghere 


La fel ca la Utre- 


nia duminicilor 


Această parte se suprimă în toate zilele de la Paşti până la Înălţare 


aa | 
La fel ca la Utre- 
nia duminicilor 


nia duminicilor 

Preotul (din altar): Ecte- | La fel ca la Utrenia La fel ca la Utre- 
nia „Miluiește-ne | duminicilor nia duminicilor 
pe noi, Dumneze- 
ule..., „Slavă Sfin- 
tei [...] Treimi.” 

Cântărețul | Citirea celor șase | Citirea celor şase Psalmi Citirea celor şase 
Psalmi Psalmi 

Preotul Citirea celor 12 Citirea celor 12 rugăciuni ale | Citirea celor 12 rugă- 
rugăciuni ale dimineții ciuni ale dimineţii 
dimineţii 

Preotul (din faţa ușilor La fel ca la Utrenia dumini- La fel ca la Utrenia 
împărăteşti): cilor duminicilor 
Ectenia mare 

Cântărețul | Dumnezeu este Dumnezeu este Domnul... şi Dumnezeu este Dom- 
Domnul... şi Troparele rânduite nul... şi Troparul sfân- 
Troparele tului zilei (în Postul 
rânduite Mare, Aliluia şi Cântă- 


rile treimice) 

Cântărețul 


Cântăretul 


Catismele de rând si 
Sedelnele Învierii, din 
Octoih, cu ectenii mici 
între ele 


Binecuvântările 

Învierii (Binecuvântat ești, 
Doamne..., Soborul 
îngeresc...) 


Catismele de rând și 
Sedelnele (citite), fără 
ectenii mici între ele 
(în zilele cu Doxo- 
logie mare se pun și 
ecteniile mici) 


Catismele de rând şi 
primele două rânduri 
de Sedelne ale sarbă- 
torii, cu ectenii mici 
între ele 


Polieleul si Mărimurile 
sfântului (praznicului) 
din Catavasier sau 
Psaltire 


face cădire mare 


face cădire mare 


(din altar): Ectenia mică 


Preotul 


Cântărețul 


Preotul 


Ipacoi al Învierii, glasul de 
rând, din Octoih 


La fel ca la Utrenia 
duminicilor 


Al treilea rand de 
Sedelne ale sărbătorii 


Antifoanele Învierii, glasul 
de rând, din Octoih 


- 


Antifonul ] al glasului 4 
(Din tineretile mele...) 


Prochimenul glasului de 
rând, din Octoih 


(din latura de nord a Sfin- 
tei Mese): Evanghelia Învi- 
erii, cea de rând 
dintre cele 11 


(sau preotul): Învierea lui 
Hristos... 


Scoaterea Sfintei Evanghe- 
lii în naos, pentru sărutare 


Prochimenul sărbătorii 
din Minei (ori din Triod 
sau Penticostar) 


Evanghelia sărbă- 
torii (din faţa uşilor 
împărătești) 


(numai între Paști și 
Înălţare): Învierea lui 
Hristos... 


Preotul pune Sfânta 
Evanghelie la loc, pe 
Sfânta Masă 


Cântărețul | Psalmul 50 (Miluieşte-mă, | Psalmul 50 Psalmul 50 
Dumnezeule...) (Miluieşte-mă, Dumne- | (Miluieşte-mă, 
zeule...) Dumnezeule...) 
Slavă..., Pentru rugă- Slavă..., Pentru 
ciunile... si celelalte (în rugăciunile... şi celelalte 
duminicile Triodului: Uşile 
L pocâinței... şi celelalte) 
Sl li 
Preotul Rugăciunea „Mântuieşte, | La fel ca la Utrenia 
Dumnezeule, poporul duminicilor 
Tău... ori numai ecfonisul 
| Cu mila si cu îndurările...” 
Cântăretul | Canoanele Canoanele Canoanele din Minei 


și Catavasiile de rând, 
cu ectenie mică 

după Cântarea a III-a şi a 
VI-a 


şi Octoih (citite), 

cu ectenie mică după 
Cântarea a III-a şi a 
VI-a (dacă este Doxo- 
logie mare, se cântă 
Catavasiile, iar dacă 
nu, se cânta Irmoasele) 


și Catavasiile, 
cu ectenie mică după 
Cântarea a II-a și a VI-a 


156 


LITURGICA SPECIALĂ 


Preotul 


Cântărețul 


Preotul 


Cântărețul 


Preotul 


(cu cădelniţa, din faţa Sfâin- 
tei Mese): „Pe Nascătoarea 
de Dumnezeu şi Maica 
Luminii..” şi face cădire 
mare 


„Măreşte, suflete al meu, 
pe Domnul.” și Ceea ce 
esti mai cinstită..., înche- 
ind cu Irmosul Cântării a 
IX-a a Catavasiilor 


Ectenie mică 


La fel ca la Utrenia 
duminicilor 


La Sfinţi: la fel ca la 
Utrenia duminicilor; 

la praznice: Stihirile și 
stihurile Cântării a IX-a 
a Canonului 


La fel ca la Utrenia 
duminicilor 


La fel ca la Utrenia 
duminicilor; Irmo- 
sului Cântării a IX-a 
a Canonului din 
Minei şi Cuvine-se 
cu adevărat..., amân- 
două stranele | 


Ectenie mică 


Sfânt este Domnul Dum- 
nezeul nostru... şi Lumi- 
nânda (Svetilna) de rând a 
Invierii 


L.audele (Toată suflarea 

să laude pe Domnul...) cu 
stihurile și Stihirile glasu- 
lui de rând din Octoih; la 
Slavă... Voscreasna (Stihira 
Evangheliei) de rând 


(din fața ușilor împărătești 
deschise şi închinandu-se 
spre icoana Mântuitoru- 
lui): „Slavă Tie, Celui ce 
ne-ai arătat lumina!” 


Luminânda sărbătorii 


Ectenie mică 


Luminânda sfântu- 
lui din Minei, ori a 

zilei săptămânii din 
Ceaslov 


Laudele (Toată suflarea 
să laude pe Domnul...) 
cu stihurile și Stihirile 
sărbătorii din Minei; la 
Slavă..., Şi acum... Sti- 
hirile sărbătorii 


La fel ca la Utrenia 
duminicilor 


Cântărețul 


Preotul 


Cântărețul 


Doxologia mare (cântată) 


Doxologia mare Doxologia zilelor 
(cântată) de rând (citită după 


Laudele citite din 
Ceaslov (Psalmii 
148-150), iar dacă 
la Minei sunt Stihiri 
la Laude, acestea se 
cântă 


„Slavă Tie, Celui ce 
ne-ai arătat lumina!” 
(ușile împărătești 
rămân închise), iar 
dacă este zi cu Doxo- 
logie mare, se face 

la fel ca la Utrenia 
duminicilor 


Ceaslov, cu rugăciu- 
nea „Invredniceşte-ne, 
Doamne...”) 


Ectenia cererilor 
(„Să plinim rugăciu- 
nea noastră cea de 
dimineaţă...”) 

Stihoavna Laudelor 
(din Minei ori din 
Octoih); „Bine este a 
ne marturisi Dom- 
nului...; Rugăciunile 
începătoare (Sfinte 
Dumnezeule... şi 
celelalte) 

Cântărețul | Troparul de rând al Învie- | Troparul sărbătorii, din | Troparele zilei, din 
rii (unul dintre cele două) | Minei Minei 
Preotul Ectenia întreită Ectenia întreită Ectenia întreită 
(„Miluieşte-ne pe noi, („Miluiește-ne pe noi, | („„Miluiește-ne pe 
Dumnezeule..”) Dumnezeule..”) noi, Dumnezeule..”) 
Ectenia cererilor („Să Ectenia cererilor 
plinim rugăciunea noas- | („Să plinim rugăciu- 
tră cea de dimineaţă..”), | nea noastră cea de 
„Pace tuturor! Capetele dimineaţă...”) 
noastre...” și rugăciunea La fel ca la Utrenia 
plecării capetelor (în duminicilor 
taină), cu ecfonisul „Că al 
Tău este a ne milui...” | 
Otpustul (apolisul) Otpustul (apolisul) Otpustul (apolisul). 
În mănăstiri se 
citește Ceasul 1 


şi apoi Otpustul 
Utreniei. 


Partea finală a Utreniei duminicilor și a celorlalte sărbători, care 
urmează Troparelor de după Doxologie, se suprimă la unele biserici de 
enorie, după Tropare începând îndată Liturghia 


B. ISTORIE ȘI EXPLICARE 


VII.5. Originea Utreniei. 
Evoluţia slujbei până la rânduiala actuală 


Ca şi Vecernia, Utrenia îşi are originea și modelul în rugăciunea de 
dimineaţă din cultul iudaic, de la templu și sinagogi, prescrisă în Legea 
Veche și numită şema (cf. Ieşirea 29, 38-42; Numerii 28, 2-8; 1 Paralipo- 
mena 16, 40; 2 Paralipomena 13, 11). Mântuitorul Însuşi a practicat-o 
(Marcu 1, 35; Luca 6, 12). 

Dar în cultul Bisericii primelor veacuri, Utrenia a fost de la început 
încadrată în serviciul divin de toată noaptea (Priveghere), care, precum 
am văzut, s-a scindat mai târziu în cele trei slujbe deosebite ale serviciului 
divin zilnic: Vecernia, Miezonoptica şi Utrenia, aceasta din urmă fiind 
ultima parte a serviciului divin nocturn de odinioară. 

Mărturii despre o rugăciune publică de dimineaţă a creştinilor avem 
mai întâi în Epistola lui Pliniu cel Tânăr către împăratul Traian (începu- 
tul secolului al II-lea); apoi, la Tertulian, care dă și cea dintâi descriere a 
rugăciunii de dimineaţă, precum şi explicarea ei'*?, la Clement Alexan- 
drinul'%, la Origeni!*, în aşa-numita Rânduială bisericească egipteană, 
care este de fapt Tradiţia Apostolică a Sf. Ipolit Romanul!*%, la Sf. Vasile 
cel Mare (Regulile monahale mari, 37), Canoanele 25 şi 26 atribuite Sf. 
Ipolit Romanul ş.a. 

Cea mai veche descriere completă a rânduielii Utreniei din primele 
secole ale Bisericii o găsim în Așezămintele (Constituţiile) Apostolice'*, 
scrise pe la sfârşitul secolului al IV-lea sau începutul secolului al V-lea, 
care are probabil în vedere uzul de atunci din părţile Antiohiei. 

În aceeaşi perioadă (aprox. 385), pelerina apuseană la locurile 
sfinte Egeria (Aetheria sau Silvia) descrie cu aproximaţie rânduiala 
serviciului divin din a doua parte a nopţii, aşa cum se desfăşura el la 
Ierusalim, serviciu care se compunea din două părți. Prima parte, alcă- 
tuită din psalmi, imne, antifoane şi rugăciuni, se oficia după miezul 
nopții, înainte de cântatul cocoşilor. La ea luau parte asceţii, fecioarele 
şi credincioşii mai zeloşi, conduși de câţiva clerici (preoţi şi diaconi). 
A doua parte, la care duminica asista şi episcopul, începea cu cântarea 
imnelor dimineţii (incipiunt matutinos hymnos dicere). Episcopul citea 


'52 TERTULIAN, Despre rugăciune, 23-25, în coll. Părinți și Scriitori Bisericești, vol. 3, 
trad. N. Chiţescu, E. Constantinescu, P. Papadopol, D. Popescu, Ed. Institutului Biblic și de 
Misiune al Bisericii Ortodoxe Române, Bucureşti, 1981, pp. 243-244. 

155 CLBMENT ALEXANDRINUL, Pedagogul, IL, 10, în coll. Părinţi și Scriitori Bisericești, vol. 
4, trad. Pr. D. Fecioru, Ed. Institutului Biblic şi de Misiune al Bisericii Ortodoxe Române, 
București, 1982, p. 285. 

151 ORIGEN, Despre rugăciune, XII, 2, în PG 11, col. 453. 

1% Sp. IPOLIT ROMANUL, Iradiția Apostolică, 35, 39, 41, în vol. HIPPOLYTE DE ROME, 
La Tradition Apostolique, B. BoTTE (ed.), Munster Westfalen, 1963, pp. 83, 87, 89, și în 
Diac. loan Î. Ică jr, Canonul Ortodoxiei, vol. I: Canonul apostolic al primelor secole, Ed. 
Deisis, Sibiu, 2008, pp. 586-589. 

1% Constituţiile Apostolice, VIII, 34, 38-39, în coll. Scrierile Părinților Apostolici dim- 
preună cu Așezămintele și Canoanele apostolice, vol. II, trad. Pr. I. Mihălcescu, Pr. M. 
Pâslaru, Pr. G.N. Niţu, Chișinău, 1928, pp. 260-261; cf. trad. Diac. I. Ică jr, în Canonul 
Ortodoxiei, vol. I, pp. 762, 764-765. 

pericopa evanghelică de duminică, în care era relatată Învierea Dom- 
nului. Rugăciunile continuau apoi până în zori (usque în luce)'”. 
Aşadar, în rânduiala Utreniei din acea vreme (a doua jumătate a seco- 
lului al IV-lea) intrau două servicii, distincte la început: oficiul propriu-zis 
al Privegherii (Vigiliae, Nocturnae), care se oficia dinspre ziuă, şi Laudele 
dimineţii (Laudes matutinae), care, după informaţiile Egeriei şi ale Sf. loan 
Casian (vezi mai departe), se cântau la Ierusalim în continuarea serviciului 
de noapte ca o încheiere a lui. În rânduiala Bisericii din Răsărit, aceste două 
servicii s-au contopit de fapt într-o singură slujbă, cea a Utreniei de azi. În 
rânduiala Bisericii din Apus, ele au rămas însă mai departe două servicii 
independente unul de altul, cum se găsesc până azi în ritul roman: Noc- 
turnum sau Matutinum (Nocturne, Matines), care corespund primei părți 
din Utrenia ortodoxă, până la Canoane, şi Laudes (Aivov), care corespund 
părții a doua din Utrenia ritului bizantin (de la Canoane înainte). 
Săvârşirea Utreniei în timpul nopţii a rămas numai în practica 
mănăstirească sub forma Privegherii din ajunul praznicelor împărătești, 
al duminicilor şi al sărbătorilor sfinților mai cunoscuţi, precum şi sub 
forma Deniilor din timpul Postului Mare (vezi înapoi). Atât Privegherea, 
cât şi Denia au fost atrase însă de Vecernie, făcându-se seara ori în prima 
parte a nopții, iar nu în a doua parte a nopţii, ca odinioară. Excepţie face 
numai Utrenia Sfintelor Paşti (şi pe alocuri cea a Naşterii Domnului), care 
se săvârşeşte exact ca odinioară, în a doua parte a nopții, spre dimineaţă. 
Informaţii despre serviciul divin de dimineaţă în părţile Egiptului, 
în secolul al V-lea, ne dă Sf. loan Casian'%, iar în prima jumătate a seco- 
lului al VI-lea, Sf. Benedict de Nursia (4543) descrie, în Regula pentru 


1% EGERIA, Pelerinaj la locuri sfinte, 24 (în AETHERIA, Peregrinatio ad loca sancta (Jour- 
nal de voyage), H. PETRE (ed.), Paris, 1971, pp. 188-189; cf. trad. C. Frișan, în EGERIA, Peleri- 
naj în locuri sfinte, ediţie bilingvă, Ed. Galaxia Gutenberg, Târgu-Lăpuș, 2009): „În fiecare zi, 
la cântarea cocoșului (gallicinium, cu 2-3 ore înainte de zori), preoţii, ipodiaconii și lectorii 
şi tot poporul să se adune și să se îndeletnicească cu rugăciunea, cântarea psalmilor, citirea 
Scripturilor și cu rugăciuni” (cf. Canonul 21 din cele atribuite Sfântului Ipolit, citat la H. 
LECLERG, „Laudes”, în: Dictionnaire d'Archeologie chretienne et de Liturgie, vol. VIII, col. 1892). 

18 Sr. IOAN CASIAN, Despre așezămintele mănăstirești, Il, 2, în PL 49, col. 78-79; III, 
5-6, în PL 49, col. 132-136; cf. trad. V. Cojocaru, D. Popescu, în coll. Părinți şi Scriitori 
Bisericeşti, vol. 57, Ed. Institutului Biblic şi de Misiune al Bisericii Ortodoxe Române, 
București, 1990, pp. 121-122. 

monahii apuseni, rânduiala Utreniei duminicilor și a zilelor de rând din 
mănăstirile Apusului!*?. 

În rânduielile enumerate până acum, întâlnim deja elemente care 
fac parte din fondul comun al oficiului Utreniei în toate riturile liturgice 
creștine: Psalmul 62 şi Psalmii 148-150, ai Laudelor, moşteniţi din cul- 
tul iudaic, Psalmul 50, unele dintre cântările biblice care vor forma mai 
târziu izvorul de inspiraţie al cântărilor respective din cadrul Canoane- 
lor imnografice, diferite grupe de psalmi (cântaţi sau citiți) şi rugăciunea 
Tatăl nostru. La acestea se vor adăuga în Răsărit, începând din secolele 
al V-lea și al VI-lea, noile cântări ale poeziei imnografice sub diferitele ei 
forme şi numiri (Tropare sau Stihiri, Sedelne, Condace și Canoane), care 
vor îmbogăţi treptat cuprinsul Utreniei, încât aceasta va deveni cea mai 
dezvoltată slujbă a serviciului divin zilnic, nu numai în ritul bizantin, ci 
în toate riturile liturgice răsăritene. 


VIL.6. Scopul Utreniei şi simbolismul ei, în general 


Utrenia este serviciul divin în care obștea credincioşilor (Bise- 
rica) îndreaptă, îndată după scularea din somn, primele ei gânduri 
către Dumnezeu, aducându-l mulțumire pentru odihna cu pace din 
noaptea trecută şi cerându-l ajutorul pentru trăirea creștinească a zilei 
care începe și care este asemenea cu lumina care alungă întunericul 
necunoștinţei și al păcatului'”. Ea este ca o „jertfă de mulțumire Celui 
Ce aduce lumina și Celui Ce a risipit întunericul înșelăciunii și ne-a dat 
lumina dreptei credințe”. 


1% Sr. BENEDICT DE NURSIA, Regulile monahale, cap. 12-13, în PL 66, col. 443-448; 
cf. Vechile rânduieli ale vieții monahale, Dobruşa, 1929, pp. 693-694, şi SF. BENEDICT DE 
NURSIA, Rânduielile vieții monahale, trad. L. Tofan, Ed. Institutului Biblic şi de Misiune 
Ortodoxă, București, 2012. 

1% Cf. Constitutiile Apostolice, VIII, 34, în coll. Scrierile Părinților Apostolici..., vol. IL, 
p. 258: „Dimineaţa (faceți rugăciuni), mulțumind pentru că Domnul v-a luminat alungând 
noaptea și aducând ziua”. 

151 SF. SIMEON AL TESALONICULUI, Despre sfânta rugăciune (Despre sfintele slujbe), cap. 
299, în vol. Tractat asupra tuturor dogmelor credinței noastre ortodoxe, trad. + CHESARIE 
AL RÂMNICULUI, Toma TEODORESCU (ed.), Bucureşti, 1865-1866, pp. 196-197. 

Rugăciunea de dimineaţă face ca „primele mișcări ale sufletu- 
lui şi ale minţii să fie închinate lui Dumnezeu, ca să nu ne întoarcem 
grija spre niciun fel de lucru, până când nu ne vom înălța cu gândul la 
Dumnezeu, după cum este scris: «Către Tine mă voi ruga, Doamne. 
Dimineaţa vei auzi glasul meu; dimineaţa voi sta înaintea Ta și mă vei 
vedea» (Psalmul 5, 2-3)1%?. 


Din punct de vedere istorico-simbolic, rugăciunea de dimineaţă ne 
duce cu gândul la Pătimirile îndurate de Mântuitorul de la miezul nopții 
până la ziuă, adică de ducerea Lui de la Ana la Caiafa, de scuipările, lovi- 
rile și batjocurile îndurate de El'*. Utrenia ne aduce aminte totodată de 
cele două mari evenimente din viaţa Mântuitorului, întâmplate în ultima 
parte a nopţii (spre ziuă), adică Naşterea și Învierea Lui'%. 


VII.7. Explicarea rânduielii actuale a Utreniei 


Ca slujbă a dimineţii sau a începutului zilei, Utrenia închipuie, în 
general, începutul sau zorile creștinismului, ivirea luminii sau a Revelaţiei 
dumnezeieşti, care a urmat după noaptea întunericului, a păcatului şi a 
necunoștinței. De aceea, mai mult decât Vecernia, slujba Utreniei constituie 
o împletire de elemente din Vechiul și din Noul Testament, reprezentând 
în general epoca de tranziţie de la Legea Veche la cea Nouă, epocă pe care, 
precum am văzut, o întrezărim încă de la sfârșitul Vecerniei. Astfel, psal- 
mii profetici, care prorocesc şi exprimă presimţirea venirii Mântuitorului, 


'% Sp. VASILE CEL MARE, Regulile monahale mari, 37, 3, în PG 31, col. 1013, și în coll. 
Părinți şi Scriitori Bisericeşti, vol. 18, trad. I. Ivan, Ed. Institutului Biblic şi de Misiune al 
Bisericii Ortodoxe Române, București, 1989, pp. 278-279. 

1% Vezi Povăţuirile din Liturghier, Ed. Institutului Biblic și de Misiune Ortodoxă, 
Bucureşti, 2012, p. 492: „Săvârşind (preotul) Utrenia, cu umilință să gândească cum 
Domnul a fost dus cu defăimări de la Ana la Caiafa” (cf. Liturghier, 1956, p. 415). 

154 Sp. CIPRIAN AL CARTAGINEI, Despre Rugăciunea domnească, 35, în PL 4, col. 559, 
si în coll. Părinți şi Scriitori Bisericesti, vol. 3, trad. N. Chiţescu, E. Constantinescu, P. 
Papadopol, D. Popescu, Ed. Institutului Biblic şi de Misiune al Bisericii Ortodoxe Române, 
București, 1981, p. 485; SF. SIMEON AL TESALONICULUI, Despre sfânta rugăciune (Despre 
sfintele slujbe), cap. 309, p. 205. 

alternează cu cântări ca Dumnezeu este Domnul... (extrasă din Psalmul 117) 
care vestesc venirea Mântuitorului în lume, sau cu Troparele şi Stihirile 
diferitelor grupe de cântări (Sedelne, Antifoane, Laude), care slăvesc atât 
lucrarea răscumpărătoare a Mântuitorului, cât și viața, faptele şi virtuțile 
sfinţilor care au contribuit la răspândirea și întărirea credinţei creştine în 
lume. Dar mai ales Vohodul Utreniei duminicilor, adică scoaterea Sfintei 
Evanghelii în mijlocul bisericii, este actul care, precum vom vedea mai pe 
larg ceva mai târziu, închipuie și vesteşte Învierea Domnului. Totuşi, punc- 
tul de greutate în alcătuirea şi cuprinsul rânduielii Utreniei rămâne, mai 
ales în prima ei parte, tot elementul din Vechiul Testament, adică cel care 
simbolizează şi reprezintă epoca anterioară venirii Domnului. 


a) Partea de la început a Utreniei (până la „Slavă Sfintei [...] 
Treimi...), numită de unii liturgiști prolog sau proimion, adică introdu- 
cere, cuprinde rugăciuni pentru autoritatea sau conducerea supremă a 
statului. 

Rugăciunea pentru conducătorii statului îşi are temeiul scripturistic 
în îndemnul Sf. Ap. Pavel din 1 Timotei 2, 1-2: „Vă îndemn deci, îna- 
inte de toate, să faceți cereri, rugăciuni, mijlociri, mulțumiri, pentru toţi 
oamenii, pentru împărați şi pentru toți care sunt în înalte dregătorii, ca să 
petrecem viață pașnică şi liniștită, întru toată cuvioşia şi buna cuviinţă. 
Una dintre obligaţiile religioase elementare ale oricărui creștin, înscrisă 
în porunca a cincea a Bisericii'”, este rugăciunea pentru cârmuitorii 
țării din care facem parte în calitate de cetăţeni. 

De aceea, toate elementele care alcătuiesc această parte a Utreniei 
ne amintesc, într-un fel sau altul, de împărații de odinioară. Astfel, 
cei doi psalmi, care se citesc la început, adică Psalmul 19 („Să te audă 
Domnul în ziua necazului...”) şi Psalmul 20 („Doamne, întru puterea 
Ta se va veseli împăratul...) se numesc uneori şi psalmi împărăteşti, 
pentru că în ei se vorbeşte, între altele, despre prerogativele, puterea 
şi strălucirea cu care era învestit odinioară cel ce reprezenta suvera- 
nitatea absolută în stat, despre supunerea pe care i-o datorau cetăţenii 


'55 Învăţătură de credință creştină ortodoxă, Ed. Institutului Biblic și de Misiune Orto- 
doxă, București, 2015, p. 417. 

şi despre datoria lor de a se ruga pentru sănătatea și liniștea lui (vezi 
Psalmul 19, 10: „Doamne, mântuieşte pe împăratul și ne auzi pe noi, în 
orice zi 'Te vom chema”). 

Același caracter îl au și cele trei Tropare ale Crucii din partea intro- 
ductivă a Utreniei, numite uneori Tropare împărătești, adică: Mântuiește, 
Doamne, poporul Tău... (Troparul Crucii, cf. Psalmul 27, 12), Cel ce 
Te-ai înălțat pe Cruce de bunăvoie... şi Ocrotitoare, neînfricată şi neîn- 
fruntată...; în acesta din urmă ne rugăm: „Mântuiește pe cei ce i-ai 
rânduit să conducă şi le dă lor biruinţă din cer... 

Ectenia întreită scurtă, de la sfârşitul prologului Utreniei, cuprinde 
de asemenea un alineat special de rugăciune pentru conducătorii 
statului. 

Partea de început a Utreniei constituia la origine un serviciu reli- 
gios deosebit de slujba propriu-zisă a Utreniei și analog cu Te-Deu- 
mul sau Polihroniul de azi'%. La început, acest serviciu se săvârşea, 
între Miezonoptică și Utrenie, numai în mănăstirile care erau ctitorii 
împărăteşti. Cu timpul, a intrat şi în practica celorlalte mănăstiri, apoi 
s-a extins și în rânduiala bisericilor de enorii, contopindu-se cu Utre- 
nia şi rămânând astfel ca un prolog sau o introducere inseparabilă a 
acestei slujbe. 

În timpul de la Paști până la Înălţarea Domnului, prologul Utreniei 
se suprimă; de asemenea, el se suprimă şi în restul anului, atunci când 
Utrenia se face în ajunul sărbătorilor mari, sub formă de Priveghere 
(vezi în urmă). 


b) În partea următoare a Utreniei, adică începând de la „Slavă Sfin- 
tei [...] Treimi... până la Canoane (Catavasii), predomină lecturile sau 
citirile biblice; începutul acestei părți reprezintă prin excelență epoca 
Legii Vechi. 

Formula „Slavă Sfintei [...] Treimi..., cu care începe această parte, 
constituie binecuvântarea pentru începutul propriu-zis al Utreniei (în 
forma ei originară). Ea are un caracter trinitar vădit; în loc să preaslă- 
vim pe Dumnezeu în unitatea ființei Sale, ca la începutul Vecerniei, 


1% Vezi capitolul despre Ierurgii. 

preaslăvim pe Dumnezeu Cel în Treime lăudat!”. Cu Utrenia ne aflăm 
deci intr-o perioadă mai avansată a istoriei mântuirii și a revelaţiei 
despre fiinţa şi însuşirile lui Dumnezeu. Lucrul acesta îl exprimă şi 
formula: „Slavă întru cei de sus lui Dumnezeu... cu care se începe răs- 
punsul credincioşilor la binecuvântarea dată de preot, formulă care pre- 
cede citirea celor şase psalmi și care este cântarea îngerilor din noaptea 
Naşterii Domnului (Luca 2, 14). Astfel, de la început, Utrenia ne duce 
cu gândul la Naşterea Domnului, care s-a întâmplat noaptea, şi la zorile 
mântuirii noastre, precum am spus deja. 

Lecturile din această parte a Utreniei sunt alcătuite din grupul de 
psalmi pe care îl numim Exapsalmul (6 EtăvyaAuoc), adică cei șase 
psalmi ai dimineţii sau ai Utreniei: 3, 37, 62, 87, 102 şi 142. Acești 
psalmi exprimă sentimente și stări sufleteşti foarte variate: când tân- 
guirea omului Legii Vechi pentru păcatele, deznădejdea și neputința 
sa (mai ales Psalmul 87), când speranţa și încrederea sa în mântuirea 
făgăduită, care trebuia să vină (vezi mai ales Psalmul 102). Citirea lor 
simbolizează vremea de întuneric de după căderea în păcat a primilor 
oameni; de aceea, în mănăstiri, când Utrenia se face seara în cadrul Pri- 
vegherii, se sting în acest timp toate luminile din biserică, afară de cea 
de la analog, lucru care se făcea odinioară în toate bisericile. 

Cei şase psalmi au fost rânduiţi să se citească la slujba dimineţii 
pentru că în textul lor se vorbește şi despre scularea noastră din som- 
nul nopţii și despre rugăciunea de dimineaţă: „Eu m-am culcat și am 
adormit; sculatu-m-am, că Domnul mă va sprijini” (Psalmul 3, 5); 
„lar eu către Tine, Doamne, am strigat şi dimineaţa rugăciunea mea 
Te va întâmpina” (Psalmul 87, 14). Îndeosebi Psalmul 62 („Dumne- 
zeule, Dumnezeul meu, pe Tine e caut dis-de-dimineaţă...) este 
psalmul dimineții prin excelență (wOwoc sau opOpiwvoc waiuoc, 
matutinus psalmus); împreună cu Psalmul 3, el este moştenit din ser- 
viciul sinagogii iudaice, în întrebuințarea cultului creştin. Îl găsim 
menționat ca făcând parte din rugăciunea de dimineaţă în Constituţiile 


1% Cf. SE. SIMEON AL TESALONICULUI, Despre sfânta rugăciune (Despre sfintele slujbe), 
cap. 309, p. 202; la Sfântul Simeon, formula de binecuvântare apare adăugită cu atributul 
„şi întru tot puternicei Treimi” („kai navrosvvauw Tpid6....). 

Apostolice (II, 59; VIII, 38)'%, precum şi în alte documente vechi'%; el 
s-a păstrat, de asemenea, în slujba dimineţii în toate riturile liturgice 
creştine. 

Cele douăsprezece rugăciuni citite în taină de către preot în timpul 
celor şase psalmi, Rugăciunile dimineţii sau ale Utreniei, au un conţinut 
variat. Textul, numărul și așezarea acestor rugăciuni în rânduiala Utre- 
niei nu au fost de la început cele de azi. Astfel, în unele manuscrise vechi 
ele erau ori mai multe (13-14), ori mai puţine (1, 3, 6, 9 sau 11) și nu se 
găseau grupate ca astăzi sau strânse la un loc, în Liturghier, ci risipite în 
cursul întregii slujbe, deoarece ele erau citite concomitent cu ecteniile 
rostite de către diacon printre psalmii cântaţi odinioară în chip antifonic, 
așa că ecfonisele lor alcătuiau o încheiere logică a acestor ectenii. Cu tim- 
pul, numărul lor a fost fixat definitiv la 12, după numărul orelor nopții 
sau al orelor zilei care începe. În Liturghierele tipărite au fost strânse şi 
grupate toate la un loc, adică înșirate una după alta la începutul Utreniei, 
pentru ca, după citirea lor, preotul să rămână liber pentru lucrarea Pros- 
comidiei. Aşezarea actuală a acestor rugăciuni în cadrul rânduielii Utre- 
niei din Liturghiere datează, după unii, aproximativ din secolul al IX-lea. 

Numai ecfonisele acestor rugăciuni au rămas în locurile lor de 
odinioară din cadrul slujbei, fie pentru a încheia ecteniile în timpul 
cărora erau rostite rugăciunile respective, fie pentru a marca începutul 
diferitelor lecturi sau cântări de la strană. Legătura acestor ecfonise cu 
rugăciunile pe care le încheiau odinioară se vede încă lămurit. Astfel, 
ecfonisul ecteniei de după Cântarea a VI-a a Catavasiilor („Că Tu eşti 


'% În Diac. loan I. ICĂ jr, Canonul Ortodoxiei, vol. I: Canonul apostolic al primelor 
secole, Ed. Deisis, Sibiu, 2008, pp. 648-649, 764. 

159 Despre feciorie (atribuit Sr. ATANASIE CEL MARE), XII, 20, în PG 28, col. 265, 272, 
276 (fecioarele îl recitau ca rugăciune de dimineaţă); SF. VASILE CEL MARE, Epistola 207 
(Către clericii din Neocezareea), 3, în PG 32, col. 764, şi coll. Părinți şi Scriitori Bisericeşti, 
vol. 12, trad. Pr. N. Chiţescu, Pr. IT. Bodogae, Ed. Institutului Biblic și de Misiune al 
Bisericii Ortodoxe Române, București, 1988, p. 426; Sr. IOAN GURĂ DE AUR, Comentariu 
la Psalmul 140, în PG 55, col. 42; Sr. IoAN CASIAN, Despre așezămintele mănăstirești (De 
institutis coenobiorum), III, 6, în PL 49, col. 135-136, şi în coll. Părinţi şi Scriitori Bisericeşti, 
vol. 57, p. 137; Sr. BENEDICT DE NURSIA, Regula monahilor (Regula monachorum), 12, în 
PL 66, col. 443-444 (îl recitau şi monahii din Palestina şi cei din Apus); cf. trad. L. Tofan, în 
Sr. BENEDICT DIN NURSIA, Rânduielile vieții monahale, Ed. Institutului Biblic şi de Misiune 
Ortodoxă, București, 2012. 

Împăratul păcii şi Mântuitorul sufletelor noastre..”) este ecfonisul rugă- 
ciunii a şasea, pe care preotul o citea, probabil, în taină în timpul rostirii 
acestei ectenii. Din cuprinsul rugăciunii a noua („Strălucește în inimile 
noastre...'), care este aceeași cu rugăciunea dinainte de Evanghelie din 
rânduiala Liturghiei, se vede că această rugăciune trebuie să se fi citit 
odinioară înainte de pericopa evanghelică a Utreniei; a zecea rugăciune 
are caracter penitenţial, ea fiind legată probabil de Psalmul 50 (Psalmul 
pocăinței), iar a unsprezecea şi a douăsprezecea au conţinut doxologic, 
fiind amândouă în legătură cu Psalmii Laudelor și cu Doxologia. 

Cât priveşte cuprinsul acestor rugăciuni, ele exprimă mulțumirea 
de la sfârșitul nopţii şi cererea de la începutul zilei, adresate lui Dum- 
nezeu din partea credincioșilor, prin preot, în calitatea lui de interpret 
al dorințelor şi simţămintelor religioase ale comunităţii. Ideea generală 
pe care sunt brodate - aceea a luminii naturale ca simbol al celei supra- 
naturale, adică al Revelaţiei divine, dată în Vechiul Testament prin Lege 
(Thora), iar în cel Nou, prin lisus Hristos — este comună cu tema proprie 
rugăciunilor de dimineaţă din cultul ebraic, ceea ce constituie și un indi- 
ciu despre vechimea acestor rugăciuni. 

Din cuprinsul unora dintre aceste rugăciuni (mai ales a șasea şi a 
opta) se vede că ele se citeau odinioară în timp ce afară era încă noapte 
şi întuneric, deoarece, precum am văzut, începutul Utreniei se făcea în 
vechime, mai ales în mănăstiri, cu două-trei ceasuri înainte de ziuă. Ulti- 
mele șase dintre aceste rugăciuni se citesc afară din altar, în faţa ușilor 
împărăteşti închise, ca şi Rugăciunile luminilor de la începutul Vecerniei, 
preotul înfățișând pe omul izgonit din Rai. Pentru acest motiv, atât citirea 
psalmilor Utreniei, cât şi a rugăciunilor citite în taină de către preot în 
timpul lor se suprimă la Utrenia din noaptea Paștilor şi din toată Săptă- 
mâna Luminată, înlocuindu-se cu cântări care au menirea de a vesti și de 
a sărbători marea minune a Învierii Domnului şi de a exprima sentimen- 
tele de bucurie ale credincioşilor. 

Ectenia mare (î ueyaAn ovvanrn), care urmează după citirea celor 
şase psalmi, este aceeaşi de la începutul Vecerniei și al Liturghiei; ea repre- 
zintă rugăciunea comună a credincioşilor, rostită prin glasul preotului 
ori al diaconului, și constituie tranziţia de la lecturile biblice (psalmi) la 

cântările următoare, care, precum vom vedea, anunţă zorile epocii Nou- 
lui Testament sau vestesc mântuirea care se apropie. 

Cântarea Dumnezeu este Domnul, formată din versetele 26 și 27 
ale Psalmului 117, se cântă de patru ori, ca o trâmbiţare a veştii venirii 
Domnului în cele patru laturi ale lumii. Spre a se arăta că este vorba de o 
arătare sau manifestare a Domnului, odinioară, în momentul când se 
începea această cântare, se aprindeau toate luminile (care, precum am 
spus, fuseseră stinse la începutul citirii celor șase psalmi, ceea ce se face 
şi azi în unele biserici): 


„Se aprind acum toate făcliile — explică Sf. Simeon al 'lesalonicului 
- pentru cuvântul care zice: «Slava lui Dumnezeu a strălucit peste ei» 
(Luca 2, 2), adică peste păstori, şi se cântă Dumnezeu este Domnul..., 
pentru că este potrivit a se face noaptea închipuirea nașterii și a arătării 
Mântuitorului celei după trup, de vreme ce noaptea S-a născut. Pentru 
că Isaia zice: «Nouă, celor care locuiam întru întuneric și în umbra 


morţii, lumină mare s-a arătat» (cf. Isaia 9, 1)2%. 


Atât Dumnezeu este Domnul, cât şi stihurile următoare sunt 
reminiscenţe din Psalmul 117 („Mărturisiţi-vă Domnului că este bun, că 
în veac este mila Lui...), care odinioară se cânta în întregime în acest 
moment al Utreniei, fiind apoi înlocuit treptat de imnele cele noi (Tro- 
pare), rămânând sub forma celor câteva stihuri izolate (vv. 27, 26, 1, 1], 
17, 22 şi 23), care exprimă mai pregnant simbolismul momentului respec- 
tiv din rânduiala slujbei, adică vesteşte apropiata Venire a Domnului. 

Troparele inaugurează șirul cântărilor de inspiraţie sau origine nouă, 
pur creştină, în rânduiala Utreniei, fiind primele producţii ale poeziei 
imnografice încadrate în această slujbă. De aici înainte, cântările și citi- 
rile din Vechiul Testament se împletesc în serviciul Utreniei cu cele ale 
Noului Testament. Dintre toate slujbele serviciului divin zilnic, Utrenia 
este aceea a cărei rânduială a fost cel mai mult îmbogăţită cu creaţiile 
poeziei imnografice creştine (bizantine), care este reprezentată aici sub 


2% SF. SIMEON AL TESALONICULUI, Despre sfânta rugăciune (Despre sfintele slujbe), 
cap. 309, pp. 202-203. 

toate formele şi denumirile ei: Tropare, Stihiri, Condace, Icoase, Anti- 
foane, Canoane”!, și prin care Utrenia se adaptează la calendarul anului 
liturgic (ciclul sanctoral sau mineal). 

Cântările treimice, care înlocuiesc cântarea Dumnezeu este Domnul 
în zilele de rând din Păresimi, exprimă participarea Bisericii la cântarea 
îngerilor. Creştinul se scoală de noapte pentru a priveghea cu îngerii și a 
aduce împreună cu ei laudă necontenită lui Dumnezeu. De aceea, toate 
scurtele Tropare treimice din această parte a Utreniei se termină prin 
întreitul imn „sfânt” al îngerilor, din vedenia lui Isaia (6, 6) şi din Apoca- 
lipsă (4, 8). 

Cu citirea Catismelor de rând din Psaltire începe o subdiviziune 
nouă și distinctă a primei părți a serviciului Utreniei, care ţine până la 
Canoane. 

Catismele de rând din Psaltire, adică grupele de psalmi a căror citire 
urmează acum, se numesc așa de la cuvântul grecesc kaOoua, adică 
ședere (de la xaBilw - a şedea), pentru că în timpul citirii lor se poate 
şedea jos în strane??. În unele dintre cărțile noastre de slujbă (Liturghier, 
Tipicul bisericesc, Octoih, Triod ş.a.) ele mai sunt numite și stihologii (ale 
Psaltirii), adică citirea psalmilor alcătuiți din stihuri sau versete. Fiecare 
Catismă este împărțită în trei stări (părți), în cinstea Sfintei Treimi. La 
Utrenie se citesc în timpul verii două Catisme, iar iarna trei Catisme, 
după cum arată Rânduiala citirii de la începutul Psaltirii. În timpul citirii 
lor, dvera stă închisă, simbolizând vremea de pocăință dinainte de veni- 
rea Mântuitorului. 

Se poate şedea jos, de asemenea, în timpul cântării acelor Stihiri care 
alternează cu citirea Catismelor și care, pentru acest motiv, sunt numite 
Sedelne, Şezânde sau Catismale (după termenul grecesc raOiouara), adică 
cântări ale Catismelor. Întrebuinţarea lor în cult se pare că este anterioară 
secolelor VIII-IX, când Sf. Teodor Studitul le menţionează ca pe un lucru 
nou (în Cuvânt din Postul Naşterii). 


%! Vezi subcapitolul Formele şi denumirile poeziei imnografice din capitolul Poezia imno- 
grafică creştină şi formele ei de cult, în Pr. Ene BRANIȘTE, Liturgica generală, cu noțiuni de artă 
bisericească, arhitectură şi pictură bisericească, vol. II, Ed. Basilica, Bucuresti, 2015, p. 455. 

* SE. SIMEON AL TESALONICULUI, Despre sfânta rugăciune (Despre sfintele slujbe), 
cap. 311,p. 204. 

Catismele și Sedelnele reflectă - ca şi stihurile de la Dumnezeu este 
Domnul şi Troparele - antagonismul sau lupta dintre elementele Legii 
Vechi, de o parte, și cele ale Legii Noi, de altă parte, în evoluţia cultului 
creștin. Și aici se vede, încă de mult, tendinţa de suprimare sau com- 
primare a elementului vechi precreştin, în favoarea celui mai nou, de 
origine pur creștină; în bisericile de enorie, precum am văzut, de cele 
mai multe ori se suprimă citirea Catismelor și se cântă numai Sedelnele. 

Aceeași lege a procesului de suprimare sau comprimare și-a făcut deja 
efectul și asupra altor grupe de cântări din restul Utreniei. Astfel, stihul 
„Binecuvântat eşti, Doamne, învaţă-ne pe noi îndreptările Tale”, care se 
repetă înaintea fiecărei Stihiri (fiecărui Tropar) de la Binecuvântările Învi- 
erii din rânduiala Utreniei de duminică, este versetul 12 al Psalmului 118, 
psalm care alcătuieşte singur Catisma a XVII-a, adică a treia Catismă din 
rânduiala Utreniei de duminică. Acest psalm se cânta odinioară în între- 
gime, dar cu timpul a fost înlocuit de cântările Binecuvântărilor Învierii, 
intercalate la început printre stihurile lui. 

Cădirea din timpul Binecuvântărilor Învierii închipuie miresmele 
aduse de femeile mironosiţe la mormântul Domnului, în dimineaţa Învi- 
erii, pentru a completa ungerea trupului Domnului, potrivit rânduielilor 
tradiționale iudaice pentru cei adormiţi. 

Polieleul (de la gr. noAveheoc - mult-milostiv) este o cântare care, la 
praznice şi la sărbătorile sfinţilor mai cunoscuți, înlocuiește Binecuvân- 
tările Învierii de duminică. La sărbătorile Mântuitorului şi ale sfinților, 
Polieleul este alcătuit din versetele alese din Psalmii 134 („Robii 
Domnului...”) şi 135 („Mărturisiţi-vă Domnului că este bun...”), care 
preamăresc în chip deosebit și laudă milostivirea lui Dumnezeu”; 
după fiecare verset al Psalmului 135 se repetă refrenul „Că în veac e 
mila Lui!” („Or eic TOv aiiva TO EAeOG AVTOV”), ceea ce a și făcut ca 
această cântare să capete denumirea de polieleu (mult-milostiv sau 
multă milă). 

La sărbătorile Maicii Domnului, Polieleul este format din versete ale 
Psalmului 44 („Cuvânt bun răspuns-a inima mea... ), după care se cântă 


%5 Despre Polieleu, vezi Sr. SIMEON AL TESALONICULUI, Despre sfânta rugăciune 
(Despre sfintele slujbe), cap. 309, p. 203. 

un fel de refren (pripeală), care începe cu „Bucură-te... şi care reprezintă 
frânturi din diferite imne și rugăciuni către Maica Domnului. 

În trei dintre duminicile Triodului (Duminica Fiului risipitor, Dumi- 
nica lăsatului sec de carne și Duminica lăsatului sec de brânză) se adaugă, 
la Polieleul obișnuit al sărbătorilor (Psalmii 134 şi 135), şi Psalmul 136 
(„La râul Babilonului...”), care exprimă plângerea și nostalgia poporului 
evreu pentru Ţara Sfântă, atunci când se afla în robia babilonică, simbo- 
lizând acum plângerea creștinilor după Raiul pierdut, patria originară şi 
fericită a omului, din care l-au izgonit păcatele. 

Mărimurile (Ta Meyahvvăpia, la ruși Benukanue, germ. Verherrli- 
chungslied), cu stihurile lor, care urmează după Polieleu, sunt o parti- 
cularitate a ritului românesc și slav (grecii nu le au). Se numesc așa 
pentru că ele preaslăvesc măreţia praznicului sau a minunilor şi merite- 
lor sfinţilor sărbătoriţi, începând totdeauna cu cuvintele: „Mărimu-te pe 
tine... (Meyaivvouev 0£). Acestea alcătuiesc primul rând de Mărimuri 
(propriu-zise) şi sunt de origine slavă, fiind atribuite, după suprascrierile 
din unele ediţii ale Psaltirii şi Catavasierului, Fericitului Macarie, „filosof 
și ritor” (predicator), la care unele ediții adaugă pe Timotei Monahul. 

Unele sărbători mai au şi al doilea rând de Mărimuri sau „pripele', 
care încep de regulă cu „Veniţi, toţi credincioşii... și care sunt opera 
unui imnograf român din secolul al XIV-lea, Kyr Filotei Monahul (de la 
Cozia), fost logofăt al lui Mircea cel Bătrân, cu numele mirenesc de Filos. 

Stihurile Mărimurilor sunt de fapt diferite versete din psalmi, potri- 
vite cu evenimentul sau cu sfântul sărbătorit în ziua respectivă. Alegerea 
stihurilor pentru fiecare sărbătoare (de regulă, câte şase) este atribuită, în 
suprascrierile din cărțile de slujbă, lui Nichifor Vlemides (teolog bizan- 
tin, 1197-1272). Ideea exprimată în textul Mărimurilor era concretizată 
odinioară în ritualul scoaterii și închinării icoanei sfântului sau a prazni- 
cului respectiv, ritual care avea loc în timpul cântării Mărimurilor și care 
se mai păstrează încă în unele mănăstiri, când se face Priveghere. 

Strofa sau Stihira numită Ipacoi (bnakon - ascultare, răspuns, ecou, 
răsunet) sau Subascultător (cum a fost tradus cuvântul respectiv în unele 
ediții ale Octoihului mare şi mic), precedă cântarea Antifoanelor, în rân- 
duiala Utreniei de duminică; la celelalte sărbători, Stihira Ipacoi este 
așezată după Cântarea a III-a a Canoanelor. Ipacoi însemna la început 

refrenul care se intercala printre versetele psalmilor cântaţi în cântarea 
psalmodică. Astăzi, Stihirile duminicale numite astfel sunt rânduite pe 
cele opt glasuri și toate proclamă în chip solemn Învierea Domnului; de 
aceea li s-a dat această denumire, ca unele care trebuie să fie ascultate cu 
deosebită luare aminte și fără să stăm jos. După vechii tâlcuitori ai cultu- 
lui, denumirea de ascultare (ascultător sau Stihiră a ascultării) se referă 
la Hristos-Mântuitorul - Adam cel nou - Care, prin ascultare, adică 
prin împlinirea voii Tatălui, a anulat neascultarea vechiului Adam și l-a 
adus la vrednicia cea dintâi; se poate referi și la sfintele femei mironosițe 
care, în frunte cu Maica Domnului, au venit cele dintâi la mormânt și, 
ascultându-L pe Hristos cel înviat, au vestit Apostolilor bucuria Învierii, 
anulând astfel neascultarea Evei, prin care s-a călcat porunca și a venit 
blestemul?%*. 

Antifoanele sau Treptele Antifoanelor (ăvaBaOuoi) din Octoih sunt 
cântări scurte, numite „antifoane” pentru că se cântă alternativ de către 
cele două strane sau coruri de cântăreți. Ele sunt compuse de Sf. loan 
Damaschin ori, după cum cred unii, de Sf. Teodor Studitul“%, pe baza 
Psalmilor 119-133 (120-134), care formează Catisma a XVIII-a, numită şi 
Cântarea treptelor, pentru că se cânta pe treptele de la intrarea Templului 
din Ierusalim, de către două coruri (cete) de cântăreţi, care stăteau față 
în față şi cântau pe rând. Fiecare dintre Antifoanele celor opt glasuri este 
format din nouă Tropare sau Stihiri scurte, grupate trei câte trei, în trei 
Antifoane pentru fiecare glas, cu excepția celui de la glasul opt, care este 
împărţit în patru Antifoane, având astfel 12 Tropare sau Stihiri scurte. 
Împărțirea Antifoanelor are o evidentă semnificaţie trinitară, referindu-se 
la cele nouă cete ale ierarhiei cerești a Sfinților Îngeri, care cântă Sfintei 
Treimi lauda cea necurmată sau neadormită, cu care ne unim și noi spre 
a lăuda pe Domnul. 

Citirea Evangheliei este partea principală și specifică a Utreniei săr- 
bătorilor. În jurul ei se grupează o serie întreagă de cântări și formule 
(Binecuvântările Învierii ori Polieleul, Antifoanele, Prochimenul, Toată 


*4 lerom. GHERONTIE, Tâlcuire pe scurt, tălmăcită din cea pre larg ellinească, a lui 
Nichifor Callist Xantopol, la antifoanele celor opt glasuri... Neamţ, 1817, f. 98 r. 
% Jerom. GHERONTIE, Tâlcuire pe scurt..., f. 1 v. 

suflarea, Învierea lui Hristos... ş.a.), menite să încadreze şi să pună în 
lumină această lectură biblică, prin care, în sărbătorile din cursul săp- 
tămânii, este simbolizată arătarea sau venirea lui Hristos în lume şi 
învățătura Lui mântuitoare, iar duminica, Învierea Lui. 

Duminica se citeşte la Utrenie una dintre cele unsprezece Evanghelii 
ale Învierii (EoayytNa twwvâ), deoarece duminica este ziua săptămâ- 
nală închinată Învierii Domnului. Citirea celor unsprezece pericope 
duminicale ale Evangheliei începe de la prima duminică după Rusalii 
(Dumininica Tuturor Sfinţilor), ciclul lor repetându-se astfel, din 11 în 
11| duminici, în tot cursul anului, cu excepția perioadei Penticostarului, 
când șirul lor suferă unele modificări. Ciclul celor unsprezece Evanghelii 
duminicale ale Utreniei era deja fixat în secolul al VIII-lea, dar momentul 
în care se citea Evanghelia în cursul Utreniei nu era pretutindeni același. 
Astfel, la Ierusalim se citea (ca azi) după Antifoane, pe când la Constan- 
tinopol se citea după Doxologie, fiind încadrată de cele două Tropare ale 
Învierii, care şi-au păstrat până astăzi locul lor de la sfărșitul Utreniei 
(vezi mai departe). 

Pentru ce sunt numai unsprezece Evanghelii ale Învierii şi nu mai 
multe ori mai puţine? Pentru că mai toate vorbesc despre arătările Mân- 
tuitorului către Sfinţii Săi Apostoli, după Înviere, când aceștia rămăseseră 
numai unsprezece, din pricina căderii lui luda (Matei 28, 18; Marcu 16, 
14; Luca 24, 22). După numărul Evangheliilor Învierii avem unsprezece 
Luminânde și unsprezece Voscresne sau Stihiri ale Evangheliilor, precum 
se va arăta puțin mai departe. 

Pentru ce Evangheliile Învierii se citesc în latura dinspre mia- 
zănoapte a Sfintei Mese? Pentru că în această latură este situat capul 
Mântuitorului, din scena iconografică numită Epitaphios (Punerea în 
mormânt), zugrăvită pe Sfântul Antimis şi pe Sfântul Epitaf (când acesta 
se află aşezat pe Sfânta Masă, adică de la Paşti la Înălţare), iar preotul care 
citeşte Evanghelia Învierii închipuie acum pe îngerul care a vestit feme- 
ilor mironosiţe Învierea, șezând pe piatra răsturnată a mormântului?%, 
„în partea dreaptă”, unde era căzută năframa capului, cum precizează 


% Sp. SIMEON AL TESALONICULUI, Despre sfânta rugăciune (Despre sfintele slujbe), 
cap. 335, p. 218. 

Sf. Evanghelist Marcu (16, 5). De aceea citește el Evanghelia dinăuntrul 
altarului, lângă Sfânta Masă, care închipuie mormântul Domnului, iar 
nu dintre ușile împărăteşti și nu în văzul mulţimii din biserică, deoarece 
Învierea nu este cunoscută încă decât femeilor mironosițe, care au auzit 
cele dintâi vestea fericită a marii minuni””. 

La sărbătorile din cursul săptămânii, Evanghelia este citită însă dintre 
uşile împărătești (ca la Liturghie), deoarece nu mai este vorba despre cele 
unsprezece Evanghelii ale Învierii şi atunci preotul Îl reprezintă pe Mân- 
tuitorul Însuși, vorbind în faţa mulțimilor, înainte de Pătimirea şi Învie- 
rea Sa%*. Evangheliile respective se aleg atunci dintre pericopele al căror 
conţinut vorbește despre evenimentul sărbătorit (la praznicele împărăteşti) 
ori stă în vreo legătură oarecare cu viaţa şi virtuțile sfinților serbați. 

Scoaterea Sfintei Evanghelii în mijlocul bisericii la Utrenia de dumi- 
nică închipuie arătarea Domnului după Învierea Sa şi vestirea Învierii 
la toată lumea. De aceea se cântă acum: „Veniţi, toți credincioşii, să ne 
închinăm Sfintei Învierii lui Hristos..? Alcătuirea imnului Învierea lui 
Hristos... este atribuită Sf. loan Damaschin. 

Psalmul 50 este întrebuințat încă din vechime în rânduiala Utreniei?%, 
în același loc în care îl găsim și azi în toate riturile liturgice răsăritene; el 
exprimă aici sentimentele de umilință şi smerenie cu care credincioșii 
întâmpină pe Hristos, Cel ce S-a arătat mai înainte prin citirea Evanghe- 
liei ori prin cântările care ne vorbesc despre El. Odinioară, el se cânta 
antifonic şi constituia începutul vechiului oficiu al dimineţii sau al Utre- 
niei propriu-zise (în Apus, Laudes matutinae). 

Cu Stihira Învierii (Înviind lisus din mormânt...) se termină ciclul 
cântărilor în legătură cu Evanghelia, care alcătuiesc o parte distinctă, 


Excepţie se face, precum am văzut, numai în noaptea Paştilor, când Evanghelia 
se citește nu numai în afara altarului, ci chiar afară din biserică, în mijlocul și în văzul 
credincioșilor și chiar la începutul slujbei, pentru a se vesti astfel la toată lumea marea 
minune a Învierii, a cărei amintire anuală o comemorâm atunci (cf. Pr. Petre VINTILESCU, 
Liturghierul explicat, Ed. Institutului Biblic și de Misiune al Bisericii Ortodoxe Române, 
Bucureşti, 1972, pp. 70-71). 

2% Sr. SIMEON AL TESALONICULUI, Despre sfânta rugăciune (Despre sfintele slujbe), 
cap. 335-336, pp. 218-219. 

29 Sr. VASILE CEL MARE, Epistola 207 (Către clericii din Neocezareea), în PG 32, col. 
764, şi în coll. Părinți şi Scriitori Bisericeşti, vol. 12, p. 424. 

şi anume partea cea mai importantă a Utreniei duminicilor, prin care 
aceasta se deosebeşte de Utrenia zilelor de rând. Stihira aceasta este foarte 
veche, fiind socotită de unii liturgişti ca fiind de provenienţă egipteană?!0. 
Într-o formă puţin deosebită se cântă și în cultul romano-catolic, la vene- 
rarea Sfintei Cruci din Vinerea Pătimirilor. 


c) După aceasta urmează citirea Canoanelor sau cântarea Catavasii- 
lor, care alcătuiesc partea a treia a serviciului Utreniei. Canoanele” alcă- 
tuiesc una dintre cântările caracteristice serviciului Utreniei. Fiind creaţii 
ale poeziei religioase creștine, inspirate, precum am văzut, din cântările 
poetice ale cărților Vechiului şi Noului Testament, ele reprezintă cea mai 
strălucită expresie poetică, în cultul ortodox, a legăturii strânse dintre 
Vechiul şi Noul Testament. 

Cântările numite Svetilne sau Luminânde (Tă pwTaywyika), care se 
cântă înainte de Laude, se numesc aşa fie pentru că odinioară ele se cân- 
tau în momentul când începea să se lumineze de ziuă, fie pentru că în 
mai toate cântările care poartă această numire este vorba despre lumină: 
lumina naturală a zilei, adusă de soare, ori - mai ales - lumina cea adevă- 
rată şi veşnică, întruchipată şi adusă în lume de Hristos-Mântuitorul”?. 
Ele sunt adevărate „epicleze (invocări) ale lui Hristos-Lumină, presărate 
în cursul întregii Utrenii”2%. Îndeosebi pentru cele unsprezece Lumi- 
nânde duminicale ale Învierii se întrebuinţează şi denumirea de exaposti- 
larii (e&anooreapia de la £ă-ăno-oreMu - a trimite), redată uneori în 
româneşte prin trimițătoare ori Tropare ale trimiterii; denumirea aceasta 
se explică prin aceea că în ele este vorba ori despre trimiterea sfinte- 
lor femei către apostoli și a acestora la neamuri pentru propovăduirea 
Învierii?!* ori despre făgăduinţa trimiterii Sfântului Duh, făcută de 


“9 A, BAUMSTARK, Liturgie comparee, Chevetogne, *1953, p. 112. 

?! Vezi despre Canoanele Utreniei în capitolul despre Poezia imnografică din cursul 
de Liturgică generală, vol. II (tot acolo, despre Condac și Icos, iar despre sinaxar a se vedea, 
în același curs, capitolul despre Lecturile din serviciul divin). 

?2 Sk. SIMEON AL TESALONICULUI, Despre sfânta rugăciune (Despre sfintele slujbe), 
cap. 313, p. 204. 

* N. EGENDER, La priere des Heures, Chevetogne, 1975, p. 137. 

4 lerom. GHERONTIE, Tălcuire pe scurt...» f. 101 v., 102 r. 

Mântuitorul înainte de Înălțarea Sa la cer. Se mai numesc așa și pentru 
că, odinioară, în Biserica cea Mare (Catedrala Patriarhală) din Constanti- 
nopol se trimitea unul dintre cântăreţi în mijlocul bisericii spre a executa 
aceste cântări. 

Cele unsprezece  Luminânde  duminicale  (etamooTetăăpia 
ăvaorăoiua) sunt, ca și Voscresnele, în legătură cu Evangheliile cores- 
punzătoare ale Învierii, pe care ele le parafrazează. Ele sunt alcătuite, 
după unii, de împăratul bizantin Leon Filosoful (Înţeleptul)?*, iar după 
alţii, de fiul său, Constantin al VII-lea Porfirogenetul (secolul al X-lea)". 

Stihul „Sfânt este Domnul Dumnezeul nostru...” și celelalte, care se 
cântă duminica înaintea Luminândelor, sunt luate din Psalmul 98 (wv. 
2, 3, 5, 9), psalm care, probabil, se cânta odinioară în întregime, imediat 
înainte de Laude. 

Cu Laudele începe a doua subdiviziune a acestei ultime părți a Utre- 
niei, care ţine până la sfârșitul slujbei. 

Laudele, Lăudările sau Hvalitele (oi Aivoi, 10 Ilaoanvoapiov) sunt 
cântările principale și caracteristice ale rânduielii Utreniei. Ele sunt alcă- 
tuite din o serie de Stihiri cu număr variabil (duminica 8, la praznice 6, 
la sărbătorile mai mici şi în zilele de rând 4), care alternează cu versete 
din Psalmii 148, 149 şi 150, numiţi și psalmii alleluiatici sau de laudă, 
fiindcă se termină cu refrenul ebraic Alleluia care înseamnă: „Lăudaţi pe 
Domnul!” Întrebuinţarea acestor psalmi în serviciul divin al dimineţii, 
menționată în documente încă din secolul al IV-lea”, reprezintă o 
moștenire străveche din cultul Sinagogii iudaice şi este universală în toate 
riturile liturgice creştine, cu excepţia celui romano-catolic, din care a fost 
suprimată în 1911 de către reformatorii Psaltirii romane. Odinioară, ei se 
cântau în întregime; după fiecare verset cântat sau rostit de către solist sau 
conducătorul cântării, poporul cânta refrenul: „Toată suflarea să laude pe 
Domnul!” Astăzi, numai în zilele de rând care nu au Stihiri la Laude în 
Minei acești psalmi se mai citesc în întregime, ca odinioară, aşa cum îi 


215 lerom. GHERONTIE, Tâlcuire pe scurt... f. 102 r. 

21% Pr. Petre VINTILESCU, Despre poezia imnografică din cărțile de ritual şi cântarea 
bisericească, Ed. Pace, Bucureşti, 1937, p. 128. 

27 SF. IOAN CASIAN, Despre așezămintele mănăstirești (De institutis coenobiorum), III, 
6, în PL 49, col. 135-136, şi în coll. Părinţi și Scriitori Bisericeşti, vol. 57, p. 137. 

găsim încă în Ceaslov. La slujba din duminici şi sărbători au rămas din 
ei numai primele două versete ale Psalmului 148, versete care se cântă 
pe larg la început, precum şi celelalte câteva Stihiri (versete) din ceilalți 
psalmi (Psalmul 149, 9; Psalmul 150, 1-5; Psalmul 9, 32; Psalmul 137, 1), 
cântate recitativ printre Stihirile Laudelor. Stihirile acestea reprezintă 
compoziții mai noi, de inspiraţie creştină, alcătuite de diferiți imnografi 
din secolul al VI-lea înainte, care au intrat treptat în Mineie, Octoih, Triod 
şi Penticostar. 

Ultimele două Stihiri de la Laude se cântă precedate nu de versetele 
din psalmi, ci de Slavă..., Şi acum...; duminica, la Slava Laudelor se cântă 
una dintre cele unsprezece Stihiri ale Evangheliei, numite şi Voscresne (ter- 
men slav, care înseamnă înviere) sau Eot(h)inale (de la cuvântul grecesc 
ewOwos, -n, -0v, care înseamnă matinal) sau Mânecânde (de la cuvântul 
latinesc manico,-are — a se scula dis-de-dimineaţă), pentru că mai toate 
vorbesc despre „mânecare”, adică mergerea foarte de dimineaţă a femei- 
lor mironosiţe la mormântul Domnului, în ziua Învierii. Ele corespund, 
ca şi Luminândele, celor unsprezece Evanghelii ale Învierii, pe care le 
comentează sau le parafrazează, și sunt alcătuite de împăratul bizantin 
Leon Înțeleptul sau Filosoful (911). 

Doxologia sau slavoslovia (numită uneori și mărinda), sau Imnul Înge- 
resc (deoarece primul ei verset, „Slavă întru cei de sus lui Dumnezeu..., 
este imnul cântat de îngeri la Naşterea Domnului, Luca 2, 14), constituie 
una dintre cele mai vechi părţi ale serviciului Utreniei. În forma sa de 
azi, Doxologia este un imn cu caracter trinitar, adică alcătuit „în cinstea 
Treimii”, cum zice Sf. Simeon al Tesalonicului?”!5. În serviciul liturgic ea 
a fost întrebuințată la început în forma sa originară şi cea mai simplă, de 
imn al îngerilor, adică așa cum o aflăm în Evanghelia de la Sfântul Luca 
(2, 14). În această formă o găsim în Constituţiile Apostolice (cartea a VIII-a, 

cap. 13), inserată în rânduiala Liturghiei, îndată după „Unul Sfânt, unul 
Domn... ; dar în acelaşi document o găsim, în alt loc (cartea a VII-a, cap. 
47; 48), deja amplificată aproape în forma de azi, ca un imn de laudă către 
Dumnezeu-Tatăl şi Dumnezeu-Fiul, amplificare provocată, desigur, de 


?15 SF. SIMEON AL TESALONICULUI, Despre sfânta rugăciune (Despre sfintele slujbe), 
cap. 313, p. 197. 

controversele dogmatice hristologice din secolul al IV-lea, provocate de 
arieni. Ulterior, din pricina ereziei pnevmatomahe a lui Macedonie, s-a 
adăugat și menţionarea Sfântului Duh, cea de-a treia Persoană a Sfintei 
Treimi („Doamne, Împărate ceresc, Dumnezeule [...] şi Duhule Sfinte!”), 
imnul căpătând astfel un caracter explicit trinitar, adică alcătuit „în cin- 
stea Treimii”, cum zice Sf. Simeon al Tesalonicului?!* 
loc de mărturisire a Ortodoxiei împotriva ereziilor antitrinitare. Ampli- 
ficarea s-a făcut, ca de obicei, tot pe bază de texte biblice, îndeosebi cu 
versete din psalmi, luate textual sau cu mici adaptări. 

Odinioară, Doxologia se cânta în momentul când se ivea pe cer 
prima rază de soare. De aceea, cântarea ei era introdusă, ca şi astăzi, 
prin ecfonisul rostit de diacon: „Slavă Ţie, Celui ce ne-ai arătat nouă 
lumina!”, prin care slăvim pe Acela care nu numai că ne dă lumina natu- 
rală a zilei, dar ne-a adus şi lumina duhovnicească, a cunoștinței de 
Dumnezeu, El fiind „Soarele cel adevărat şi lumina cea adevărată”?%. În 
cadrul Utreniei, slavoslovia ocupă deci un loc și are un rost analog cu 
cel ocupat de imnul Lumină lină... în cadrul Vecerniei (vezi în urmă, 
la explicarea Vecerniei). Ea înseamnă momentul culminant, apogeul 
laudei aduse de Biserică lui Dumnezeu, ca izvor al luminii naturale și 
totodată al celei duhovniceşti, laudă care constituie scopul de căpetenie 
şi elementul predominant al părţii a doua a Utreniei, începând încă 
dinainte de Luminânde. Într-adevăr, formula rostită de preot (diacon) 
înainte de Cântarea a IX-a a Catavasiilor (Canoanelor) ne prevesteşte 
venirea lui Hristos, „Lumina lumii”, mărind „Pe Născătoarea de Dum- 
nezeu şi Maica Luminii... Cântarea Luminândelor, care coincidea 
odinioară cu începutul luminării de ziuă, ne aduce aminte de zorile 
mântuirii, pentru ca, ceva mai târziu, cântarea Doxologiei să ne anunţe 
atât revărsarea luminii, cât și venirea lui Hristos, ca pe un fapt împli- 
nit: „Slavă ie, Celui ce ne-ai arătat nouă lumina!” Atât Laudele, cât şi 


, şi devenind un mij- 


”19 Se. SIMEON AL TESALONICULUI, Despre sfânta rugăciune (Despre sfintele slujbe), 
câp.. 31354 p4l97. 

220 Sp. CIPRIAN AL CARTAGINEI, Despre Rugăciunea domnească, 35, în PL 4, col. 560 
B-C, şi în coll. Părinţi şi Scriitori Bisericesti, vol. 3, trad. N. Chiţescu, E. Constantinescu, P. 
Papadopol, D. Popescu, Ed. Institutului Biblic și de Misiune al Bisericii Ortodoxe Române, 
București, 1981, p. 485. 

Doxologia sunt de fapt imne ale slăvirii lui Dumnezeu ca izvor al lumi- 
nii, atât de necesară pentru viața omului, ca şi pentru aceea a întregii 
existenţe organice. 

Ideea și termenul de „lumină” sunt predominante şi centrale în struc- 
tura şi simbolismul părții finale a Utreniei, care ar putea fi numită slujba 
prin excelenţă a zorilor sau a luminării, dar şi a bucuriei, după cum o 
caracterizează Sf. Vasile cel Mare”!. Dacă în slujba de seară (Vecernia) 
răzbate melancolia discretă a amurgului, a micșorării şi a dispariţiei 
treptate a luminii, în cea de dimineaţă (Utrenia), dimpotrivă, izbucneşte 
exuberanţa bucuriei, a jubilării pentru lumina care revine, care crește 
treptat şi învăluie din nou lumea, aducând cu ea nădejdea şi făcând să 
pulseze viața, redeşteptată din amorţirea somnului și din întunericul 
nopții, aşa cum venirea lui Hristos în lume a adus bucuria mântuirii. 

În diferitele părți care alcătuiesc serviciul Utreniei se exprimă astfel 
un şir întreg de aspecte ale simțţirii noastre religioase, pe care ni le trezesc, 
pe rând, rugăciunile, cântările și citirile slujbei. Începem cu sentimentul 
de tristețe, cu tânguirea și pocăința celor aflaţi odinioară în întuneric şi 
păcat, exprimate prin cei şase psalmi; gustăm apoi sentimentul de mân- 
gâiere şi de nădejde, pe care ni le aduce cântarea Dumnezeu este Domnul... 
şi cele următoare; jubilăm în sentimentul de bucurie și preaslăvire, prici- 
nuite de Polieleu şi de citirea Evangheliei; după sentimentul de liniște și 
împăcare, pe care ni-l așază în suflete citirea (cântarea) lină a Canonului 
(Catavasiilor), cântăm lauda lui Dumnezeu prin intonarea Luminândelor 
şi a Laudelor, iar în cele din urmă bucuria noastră culminează în slăvirea 
entuziastă a lui Dumnezeu, din cântarea Doxologiei. 

Cele două Tropare care se cântă după Doxologie la Utrenia de dumi- 
nică vorbesc despre Înviere, de aceea în grecește se și numesc 1ponăpia 
ăvaorăoiua (Tropare ale Învierii). După supraînsemnarea din vechile 
Evhologhii mari greceşti tipărite la Veneţia, aceste Tropare sunt facerea 
Sf. loan Damaschin; ele au fost întrebuințate la început în slujba Învierii 
şi încadrau odinioară Evanghelia care, la Constantinopol, se citea în acest 
moment al Utreniei duminicale (vezi în urmă). 


2 Sf. VASILE CEL MARE, Regulile monahale mari, 37, şi în coll. Părinţi şi Scriitori 
Bisericesti, vol. 18, pp. 276-280. 

Rugăciunea (fără titlu) pe care preotul o citeşte în taină la sfârșitul 
Utreniei după ectenia cererilor („Doamne Sfinte, Care întru cele de sus 
locuiești...”) este de fapt rugăciunea de binecuvântare și de concediere a 
credincioşilor din biserică la sfârşitul Utreniei. Ca sens, ea corespunde 
cu Rugăciunea Amvonului de la Liturghie (a se vedea mai departe, la 
explicarea Liturghiei). Ea trebuie să fie destul de veche, pentru că o rugă- 
ciune similară, dar cu alt text, găsim și în rânduiala Utreniei descrise în 
Constituţiile Apostolice (cartea a VIII-a, cap. 39). 

CAPITOLUL VIII 


CEASURILE LITURGICE 


VIII.1. Ce sunt Ceasurile liturgice? 
Locul şi timpul săvârșirii lor 


Ceasurile sau orele canonice fac parte din Laudele „mici, adică cele 
alcătuite mai mult din citiri făcute la strană, rolul preotului în oficierea 
lor fiind foarte redus. De aceea, rânduiala lor se află în Ceaslov, cartea 
prin excelenţă a cântăreților de strană. La noi ediţiile de Liturghier înce- 
pând cu cea din 1937 au adăugat, pentru preot, rânduiala Ceasului IX, 
înainte de cea a Vecerniei. Slujbe de o importanță secundară, Ceasurile se 
citesc astăzi aproape numai în mănăstiri și în unele catedrale chiriarhale, 
la care se păstrează regula de slujbă a mănăstirilor. 

De regulă, ele se citesc în tinda (pronaosul) bisericii, ca şi Pavecernița 
şi Miezonoptica. 

Cât privește momentul din zi în care se oficiază, odinioară ele se 
citeau aproximativ în momentele din cursul zilei indicate de însăși denu- 
mirea lor: Ceasul [, la începutul primului sfert din zi (aproximativ ora 6 
dimineaţa); Ceasul III, la începutul sfertului al doilea din zi (aproxima- 
tiv ora 9 dimineaţa); Ceasul VI, la miezul zilei (aproximativ ora 12), iar 
Ceasul IX, la începutul ultimului sfert al zilei (aproximativ ora 3 după- 
amiază). Cu vremea însă ele s-au grupat în jurul Laudelor mari (Vecernia 
şi Utrenia), citindu-se în legătură cu acestea, astfel: Ceasurile I, [II şi VI 
se citesc dimineaţa, între Utrenie și Liturghie, iar Ceasul IX seara, imediat 
înainte de Vecernie. 

Ceasul 1 încheie ciclul Laudelor de noapte (dimineaţă) şi se citeşte 
totdeauna îndată după Utrenie ca o continuare sau completare a ei, chiar 
atunci când Utrenia se face de cu seară, sub formă de Priveghere. De 
aceea, în astfel de cazuri, otpustul desăvârşit al Utreniei se face la sfârşitul 
Ceasului Î. Așa se şi explică de ce slujba Ceasului I nu are o formulă de 
binecuvântare pentru început, ca şi Ceasul VI, care se citeşte în continu- 
area Ceasului III. 

Ceasurile III şi VI alcătuiesc ciclul Laudelor de zi şi se citesc îndată 
după Ceasul I, înainte de Liturghie sau înainte de Obedniţă, în zilele în 
care nu se face Liturghie. 

Ceasul LA începe grupa Laudelor de seară; el se citește după-amiază, 
înainte de Vecernie. Cu el se încheie serviciul divin al fiecărei zile liturgice. 
Totuși, în zilele de rând (de luni până vineri) din Postul Mare, precum și 
miercuri şi vineri în Săptămâna brânzei, Ceasul IX se citește dimineaţa, 
îndată după Ceasul VI şi înainte de Obedniţă şi Vecernie (Liturghie); de 
altfel, în timpul Postului Mare, Ceasurile în general alcătuiesc o parte 
importantă și un moment central al serviciului divin zilnic”?. 


VIII.2. Rânduiala Ceasurilor comune (obişnuite) 


Rânduiala tuturor Ceasurilor este alcătuită după acelaşi plan. Ea este 
compusă din trei părţi: prima parte cuprinde lecturi din psalmi, şi anume 
câte trei psalmi la fiecare Ceas, reprezentând epoca Vechiului Testament, 
în care s-a prezis şi s-a preînchipuit mântuirea; partea a doua o alcătuiesc 
o serie de Tropare, care ne duc cu gândul la faptele şi la persoanele sfinte 
în care s-au împlinit profeţiile și preînchipuirile din Vechiul Testament, 
iar partea a treia cuprinde o rugăciune de încheiere”. 

Ceasurile III şi LX se încep cu binecuvântarea preotului (cu epitrahilul, 
din fața ușilor împărăteşti) şi rugăciunile începătoare (Împărate ceresc... 
Sfinte Dumnezeule... şi celelalte), pentru că cel dintâi inaugurează ciclul 


2 VIN. ILIIN, Privegherea de toată noaptea (Bcenormmnoe 6nenne), Paris, 1927, p. 141. 
2 Cf. | GHENADIE ENACEANU, Liturgica sau explicația serviciului divin, București, 
1877, p. 53. 

slujbelor de ziuă, iar cel de-al doilea, ciclul de seară (la Veniţi să ne închi- 
năm..., preotul se închină de trei ori şi intră în altar). 

Ceasurile I şi VI se încep fără binecuvântarea preotului, direct cu 
Veniţi să ne închinăm..., deoarece unul se citeşte în continuarea Utreniei, 
iar celălalt, în continuarea Ceasului III. Dar şi când Ceasurile se citesc 
unul în continuarea celuilalt, se pune doar Veniţi să ne închinăm... la 
începutul lor. 

După aceasta, la fiecare Ceas se citesc câte trei psalmi, şi anume: la 
Ceasul I, Psalmii 5, 89 şi 100; la Ceasul III, Psalmii 16, 24 și 50; la Ceasul 
VI, Psalmii 53, 54 şi 90, iar la Ceasul IX, Psalmii 83, 84 şi 85. 

După psalmi, se zice Slavă... şi se citește Troparul sfântului zilei din 
Minei?*, Şi acum..., Troparul Născătoarei al Ceasului respectiv, din Ceas- 
lov, apoi o serie de Tropare mai mici. Urmează din nou rugăciunile înce- 
pătoare şi apoi Condacul sfântului sau al sărbătorii? (duminica, ipacoi 
al glasului de rând). 

În timpul Postului Mare, precum şi miercuri și vineri în Săptămâna 
brânzei, în loc de Troparul sfântului sau al sărbătorii se zic Troparele spe- 
cifice fiecărui Ceas (adică: la Ceasul I: Dimineața auzi glasul meu...; la 
Ceasul III: Doamne, Cel ce pe Preasfântul Tău Duh...; la Ceasul VI: Cel 
ce în ziua şi în ceasul al șaselea..., iar la Ceasul IX: Cel ce în ceasul al 
nouălea... de câte trei ori, cu stihurile respective), iar în loc de Condacul 


+ Dacă sunt doi sfinţi și au amândoi Tropare, se citeşte întâi, fără Slavă..., Troparul 
sfântului dintâi, apoi Slavă... și Troparul sfântului al doilea. Duminica se pune întâi Tropa- 
rul Învierii, apoi Slavă..., Troparul sfântului, Și acum..., Troparul Născătoarei al Ceasului 
respectiv. 

* Dacă sunt doi sfinți si au amândoi Condace, atunci la Ceasul 1 și VI se pune Con- 
dacul sfântului dintâi, iar la Ceasul III și IX, Condacul sfântului al doilea (+ GHERASIM 
SAFFIRIN, Tipic asupra serviciilor divine, Bucureşti, 1905, p. 27; Pr. Dimitrie LUNGULESCU, 
Manual de practică liturgică, Bucureşti, 1926, p. 8). Duminica, se pune de obicei Troparul și 
Condacul Învierii la Ceasul I, ale sfântului zilei la Ceasul III şi ale hramului la Ceasul VI (Pr. 
D. LUNGULESCU, Manual de practică liturgică, p. 28). Dacă însă cade duminica un sfânt cu 
Doxologie mare, se citește Condacul lui la Ceasul 1, al Învierii la Ceasul III şi aşa mai departe, 
alternativ (+ GHERASIM SAFFIRIN, Tipic asupra serviciilor divine, p. 45). Această regulă pen- 
tru așezarea Troparelor şi a Condacelor la Ceasuri este în Tipicul mare. În practică însă, se 
obișnuiește să se pună la Ceasurile 1 și III Troparul zilei și al sfântului, iar Condacele: al zilei 
la Ceasul I și al sfântului la Ceasul III. La Ceasul VI se pune numai Troparul și Condacul 
hramului bisericii (cf. | GHERASIM SAFFIRIN, Tipic asupra serviciilor divine, p. 28, n. L; Pr. 
D. LuNGuLEscU, Manual de practică liturgică, p. 21). 

sfântului sau al sărbătorii, se citesc Tropare, care se schimbă după Ceasuri 
și după zile (vezi Ceaslovul). 

După Tropare şi Condace, se zice Doamne, miluieşte, de 40 de 
ori, Rugăciunea „Cel Ce în toată vremea şi în tot ceasul..:, Doamne, 
miluieşte (de trei ori), Slavă..., Și acum..., Ceea ce eşti mai cinstită... „Întru 
numele Domnului..., iar preotul (din altar) răspunde: „Dumnezeule, 
milostiveşte-Te spre noi... 

Dacă suntem în Postul Mare, preotul iese acum și rostește, în fața 
ușilor împărăteşti, Rugăciunea Sf. Efrem Sirul, cu metaniile și închină- 
ciunile cuvenite (la Ceasurile I, III şi VI câte 4 metanii şi 12 închină- 
ciuni, iar la Ceasul IX numai trei metanii mari). La fel facem şi miercuri 
şi vineri în Săptămâna brânzei. 

Dacă nu suntem în Postul Mare, se încheie cu o rugăciune care are 
text propriu la fiecare Ceas și pe care o citește în mănăstiri cel mai mare, 
iar în bisericile de enorie cântărețul, coborând din strană (la Ceasul I: 
„Hristoase, Lumina cea adevărată..:, urmată de Condacul Apărătoare 
Doamnă...; la Ceasul III, Rugăciunea Sfântului Mardarie: „Stăpâne Dum- 
nezeule, Părinte Atotputernice...”; la Ceasul VI, Rugăciunea Sf. Vasile cel 
Mare: „Dumnezeule și Doamne al Puterilor..., iar la Ceasul IX, Rugăciu- 
nea Sf. Vasile cel Mare: „Stăpâne Doamne, Iisuse Hristoase, Dumnezeul 
nostru...”, în timpul căreia preotul, lăsând epitrahilul pe Sfânta Masă, 
iese pe uşa de miazănoapte și merge pentru a se închina în mijlocul bise- 
ricii sau la iconostas, pentru Vecernie, intrând apoi din nou în altar, pe 
uşa de miazăzi). 

La sfărșitul Ceasului 1 se face otpustul mic (sau otpustul desăvârşit al 
Utreniei, dacă nu s-a făcut la sfârşitul Utreniei); de asemenea, la sfârșitul 
Ceasului VI, dacă urmează îndată Sfânta Liturghie (atunci se deschid 


dvera și Sfintele Uşi, înainte de otpust, care se dă dintre Sfintele Uşi)”; 


%5 Numărul de 40 (sau de 12) al rostirii formulei Doamne, miluiește este - după unii 
— un rezumat sau o rămâăşită a ecteniei mari care, odinioară, s-ar fi aflat şi în randuiala 
Laudelor mici (Ceasuri, Pavecerniţă și Miezonopticâ), după cei trei psalmi de la început, 
ca și la Vecernie și Utrenie, și care a fost suprimată (Victor BOJoR, Ștefan ROŞIANU, Tipic 
bisericesc, Blaj, 1931, p. 92, n. 2). 

* După ț GHERASIM SAFFIRIN, Tipic asupra serviciilor divine, p. 28, la otpustul Cea- 
sului VI se pomenește sfântul autor al Liturghiei care se va săvârși (ca la Proscomidie). 

dacă însă urmează Obedniţa sau Ceasul IX (în Păresimi), atunci nu se 
face otpust. La sfârşitul Ceasului IX se face otpustul mic numai dacă s-a 
citit în pridvor, cum se face în mănăstiri; dacă s-a citit în naos, ca în bise- 
ricile de mir, nu se face otpust, ci îndată după rugăciunea finală se dă 
binecuvântarea pentru începutul Vecerniei. La sfârșitul Ceasului III nu 
se face otpust. 

Tabelul comparativ de mai jos lasă să se vadă mai bine identitatea pla- 


nului după care este compusă rânduiala tuturor Ceasurilor. 


să ne închinăm..., 
Psalmii 5, 89 şi 100 


Cântărețul: Veniți 


TABEL COMPARATIV 


E 
Ceasul 1 Ceasul III Ceasul VI 


Preotul: „Binecuvân- 
tat este Dumnezeul 
nostru..” 

Cântărețul: Împărate 
ceresc... şi celelalte 


Cântărețul: Veniţi 
să ne închinăm... 


7 


Ceasul IX 


Preotul: „Binecu- 
vântat este Dumne- 
zeul nostru...” 


Cântărețul: Veniţi 
să ne închinâm..., 


Psalmii 16, 24 şi 50 Psalmii 53, 54 şi 90 


(În post: Troparul 
Ceasului I din 
Ceaslov: Dimineata 
auzi glasul Meu... 
cu stihurile respec- 
tive) 


(În post: Troparul 
Ceasului III din 
Ceaslov: Doamne, Cel 
ce pe Preasfântul Tău 
Duh..., cu stihurile 
respective) 


Cântărețul: Împă- 
rate ceresc... şi cele- 
lalte 


Cântărețul: Veniţi 
să ne închinăm..., 
Psalmii 83, 84 şi 85 


Troparele: al sfântului (al sărbătorii) și al Născătoarei 


(În post: Troparul 
Ceasului VI din 
Ceaslov: Cel ce în 
ziua şi în ceasul al 
saselea..., cu stihurile 
respective) 


(În post: Troparul 
Ceasului LX din 
Ceaslov: Cel ce în 
ceasul al nouălea..., 
cu stihurile respec- 
tive) 


Sfinte Dumnezeule... şi celelalte rugăciuni începătoare 
Condacul sfântului (al sărbătorii) 


(În post: unul din- 
tre Troparele Năs- 
cătoarei, indicat 
pentru ziua respec- 
tivă, în Ceaslov) 


(În post: Troparul 
glasului 8: Binecu- 
vântat eşti Hristoase, 
Dumnezeul nostru... 
şi cele două urmă- 
toare din Ceaslov) 


Doamne, miluieşte (de 40 de ori) 


(În post: cele trei 
Tropare, după ziua 
săptămânală, din 
Ceaslov) 


(În post: cele trei 
ropare din Ceas- 
lov: Văzând tâlha- 
rul... şi celelalte) 


l 

Rugăciunea „Cel ce în toată vremea și în tot ceasul...” 


Doamne, miluieşte (de trei ori) 


Slavă..., Și acum... 


Ceea ce ești mai cinstită... 


„Întru numele Domnului..? 


Preotul: ecfonisul „Dumnezeule, milostivește-Te spre noi..” 
(Iar dacă este Aliluia sau Postul Mare: Doamne şi Stăpânul vieții mele..., cu metanii şi 
închinăciuni) 


E iai! 
Sfinte Dumneze- 


ule... si celelalte 


Rugăciunea „Hris- | Rugăciunea Sfântului | Rugăciunea Sf. Vasile | Rugăciunea Sf. 


toase, Lumina cea | Mardarie: „Stăpâne | cel Mare: „Dumne- | Vasile cel Mare: 
adevărată.” Dumnezeule, Părinte | zeule și Doamneal | „Stăpâne Doamne, 
Atotputernice..” Puterilor.” Iisuse Hristoase, 
Dumnezeul 


nostru... 


Condacul Apără- 
toare Doamnă... 


Preotul: Otpustul 
mic (ori otpustul 
desăvârșit 

al Utreniei) 


Otpustul mic (dacă | Otpustul mic 
urmează Liturghia) | (numai dacă 
Ceasul IX s-a citit 
în pronaos) 


VIII.3. Observaţii tipiconale şi rituale 


Înainte de Ceasul IX se toacă pentru Vecernie și se aprind lumini: 
una în altar, câte una la icoanele împărăteşti şi alta la iconostas. 

În timpul Ceasurilor, atât dvera, cât și ușile împărăteşti stau închise. 
Se deschid numai la sfârşitul Ceasului VI, pentru otpust, şi rămân aşa, 
dacă urmează îndată Liturghia. Se deschid, de asemenea, pentru Evan- 
ghelie, la Ceasurile Împărăteşti, despre care vom vorbi mai departe. 

În unele biserici mănăstirești este obiceiul de a se citi dimineaţa, după 
Ceasul I, Acatistul Maicii Domnului, al Mântuitorului sau al Sfântului 
Nicolae; în cazul acesta, preotul, îmbrăcat în epitrahil şi felon, deschide 
uşile împărăteşti şi, tămâind biserica întreagă, vine la icoană şi citeşte 
Acatistul. 

În Păresimi (afară de sâmbete şi duminici), la fiecare Ceas se adaugă, 
după psalmii respectivi, câte o Catismă, după regula pe care ne-o arată 

Învățătura cum se citeşte Psaltirea în Sfântul şi Marele Post, de la începu- 
tul Psaltirii. Excepţie se face lunea și vinerea la Ceasul I, precum și luni, 
marţi şi miercuri în Săptămâna Pătimirilor la Ceasurile ] şi IX, când nu 
se pune Catismă. 

În primele trei zile ale Săptămânii Pătimirilor, în unele părţi se 
obișnuiește a se citi la Ceasuri așa-numiții „Stâlpi ai Evangheliei” (Tetra- 
evangheliu), adică Evangheliile sinoptice în întregime, iar cea de la loan 
până la începutul Pătimirilor, adică până la cuvintele: „A venit ceasul ca 
să fie preaslăvit Fiul Omului” (loan 12, 23). Se fac trei citiri de la Sf. Evan- 
ghelist Luca, iar de la ceilalți Evangheliști câte două, în total, nouă citiri. 

Pentru aceasta, în fiecare dintre aceste zile, la Ceasul III se scoate Sfânta 
Evanghelie, printre uşile împărăteşti, în mijlocul bisericii şi se așază pe un 
analog, între două sfeșnice (alţii o scot chiar de la începutul Ceasului I). 
Preotul cădește apoi Sfânta Evanghelie împrejur şi toată biserica, apoi, după 
Troparele Născătoarei, citeşte pericopele respective, zicând: „Şi, pentru ca 
să ne învrednicim noi a asculta Sfânta Evanghelie...” etc. După aceea intră 
în altar şi închide uşile împărătești (Sfânta Evanghelie rămâne în mijlocul 
bisericii). Aşa se citeşte și la Ceasul VI, după Paremie, când cădește numai 
Sfânta Evanghelie, și la Ceasul IX, când cădeşte din nou toată biserica; după 
citire, preotul ia Sfânta Evanghelie şi o duce în altar”. 


VIII.4. Ceasuri cu rânduială specială 


a) Ceasurile „Împărăteşti”. În trei zile liturgice din cursul anului 
bisericesc, şi anume: Ajunul Naşterii Domnului (24 decembrie), Ajunul 
Bobotezei (5 ianuarie) şi Vinerea Sfintelor Pătimiri, slujba Ceasurilor are 
o rânduială deosebită, mai dezvoltată şi mai solemnă, care se caracte- 
rizează îndeosebi prin faptul că se citeşte Apostol şi Evanghelie. Aceste 
Ceasuri se numesc Ceasurile Mari sau Ceasurile Împărătești, deoarece 


% Triod, Ed. Institutului Biblic şi de Misiune Ortodoxă, Bucureşti, 2010, pp. 552, 554 
(cf. Triod, 1946, pp. 608-609), însemnarea de după Utrenie și Ceasul VI de luni, Săptămâna 
Pătimirilor; cf. P. PRocoPOVvICIU, Rifualistica sau manual de ritual al Bisericii Ortodoxe 
Române, Oradea, 1936, pp. 65-66. 


188 


LITURGICA SPECIALĂ 


ele sunt de fapt Ceasurile celor mai mari praznice împărăteşti din cursul 
anului (Naşterea Domnului, Botezul Domnului şi Învierea) şi deoarece 
în vechime la oficierea lor în Biserica „Sfânta Sofia” din Constantinopol 
asista și împăratul Bizanțului cu toată Curtea lui?%, iar la noi, domnitorii 
țării, făcându-se și polihroniu pentru împărat (domn). 

În Ajunul Nașterii şi al Bobotezei, Ceasurile acestea se săvârșesc 
dimineața, din zori, iar în Vinerea Pătimirilor, de la ora zece dimineaţa 
înainte. Mineiele pe decembrie şi pe ianuarie, precum şi Triodul, la 
zilele respective, prevăd ceasul al doilea din zi, adică aproximativ ora 7 
dimineaţa. Rânduiala lor o aflăm în Mineiul pe decembrie (la ziua 24), în 
Mineiul pe ianuarie (la ziua 5) şi în Triod (la slujbele din ziua Vinerii celei 
Mari, îndată după Utrenie). 

Alcătuirea rânduielii Ceasurilor împărătești din Vinerea Pătimirilor 
este atribuită, în Triod, Sf. Chiril al Alexandriei”!, iar desăvârşirea sau 
generalizarea ei s-ar datora Sf. Sofronie al Ierusalimului (4639), căruia 
Mineiele pe decembrie şi pe ianuarie îi atribuie compoziţia Stihirilor (Tro- 
parelor) din rânduiala Ceasurilor împărăteşti din Ajunul Naşterii şi din 
Ajunul Bobotezei. 

Atât în Ajunul Nașterii, cât și în cel al Bobotezei şi în Vinerea Păti- 
mirilor, toate Ceasurile se citesc fără întrerupere, unul după altul, fără 
otpust și fără binecuvântarea preotului între ele. 

Rânduiala Ceasurilor împărătești este alcătuită după acelaşi plan. Pe 
scurt, la fiecare Ceas se citesc câte trei psalmi (aleși dintre psalmii pro- 
fetici), se cântă o serie de Stihiri imnografice în legătură cu evenimentul 
comemorat în ziua respectivă, apoi se citește câte o Paremie, un Apostol 
şi o Evanghelie, se cântă Condacul zilei respective și se încheie cu o rugă- 


ciune finală. 


* GHEORGHE CODINOS CUROPALATES, De officiis Magnae Ecclesiae, cap. 6, 8, 13, în 
PG 157, col. 64-65, 81, 88-89. 

% Dan SIMONESCU, Literatura românească de ceremonial. Condica lui Gheorgaki, 
București, 1939, pp. 115-118, 120-122. 

1 Acesta apare, de altfel, ca organizator al Troparelor din rânduiala Ceasuri- 
lor împărătești din Vinerea Pătimirilor în majoritatea manuscriselor liturgice (Henri 
LECLERCQ, „Alexandrie”, în: Dictionnaire d'Archeologie chretienne et de Liturgie, vol. I, 
col. 1187). 

La Ceasul I, preotul, îmbrăcat în epitrahil și felon și având în mâna 
dreaptă cădelnița, dă binecuvântarea obişnuită la Ceasuri („Bine- 
cuvântat este Dumnezeul nostru..:), din faţa Sfintei Mese, făcând sem- 
nul Sfintei Cruci cu cădelnița spre răsărit. Apoi face cădirea mare, în 
timp ce la strană se zic rugăciunile începătoare (Slavă Ție, Dumnezeul 
nostru, slavă Ție!, Împărate ceresc... şi celelalte) și se citesc trei psalmi, pe 
analogul așezat din vreme în mijlocul bisericii (fiecare Ceas are psalmii 
lui, alții decât cei de la Ceasurile obișnuite, iar la Ceasul III ultimul din- 
tre cei trei psalmi este totdeauna Psalmul 50). Apoi se cântă o serie de 
Stihiri în legătură cu sărbătoarea respectivă, după care urmează o Pare- 
mie; la Prochimenul dinainte de Paremie se deschid ușile împărăteşti. 
Urmează Apostolul și Evanghelia?*?. După citirea Evangheliei, se închid 
uşile, iar la strană se citește un fragment de psalm, rugăciunile începă- 
toare (Sfinte Dumnezeule... şi celelalte), un Condac care arată rostul şi 
însemnătatea sărbătorii, Doamne, miluieşte (de 40 de ori), Rugăciunea 
„Cel ce în toată vremea şi în tot ceasul..”, Doamne, miluieşte (de trei 
ori), Slavă..., Și acum..., Ceea ce eşti mai cinstită..., „Întru numele Dom- 
nului...”; preotul: „Dumnezeule, milostivește-Te spre noi...” (la Ceasu- 
rile I şi VI) sau „Pentru rugăciunile...” (la Ceasurile III şi 1X), iar la 
strană se citește rugăciunea de la sfârşitul Ceasului respectiv (aceeași 
din rânduiala Ceasurilor obișnuite). 

Urmează îndată Ceasurile III, VI şi LX, după aceeași rânduială ca și 
Ceasul |, cu deosebirea că se începe cu Veniţi să ne închinăm... iar lectu- 
rile (Psalmii, Paremia, Apostolul și Evanghelia), Troparele (stihurile) şi 
rugăciunea finală sunt la fiecare Ceas altele. La Ceasul III și VI nu se mai 
face cădire mare, ca la începutul Ceasului I, ci numai cădire mică, înainte 
de Evanghelie, iar la începutul Ceasului IX se face din nou cădire mare, ca 
la Ceasul I. La sfârșitul Ceasului IX nu se face otpust, ci se începe îndată 
Obedniţa. 

Când Ajunul Naşterii și cel al Bobotezei cad sâmbăta sau dumi- 
nica, Ceasurile împărătești cu Obedniţa se citesc în vinerea precedentă, 
dimineaţa (fără Liturghie). 


*2 La Apostol nu se cădeste, întrucât lipseşte Aliluia, cu stihurile lui, înainte de Evan- 
ghelie. Este știut că, în vechime, cădirea se făcea în timpul cântării Aliluia. 

O rânduială specială aveau odinioară şi Ceasurile din Joia și din Sâm- 
băta Săptămânii Sfintelor Pătimiri, precum și cele din Ajunul Rusaliilor””. 


b) Ceasurile Paştilor. În ziua de Paşti şi în toată Săptămâna Lumi- 
nată, precum şi în ziua Odovaniei Paştilor (Miercurea Ajunului 
Înălţării), rânduiala Ceasurilor obişnuite este înlocuită cu alta, mult 
mai scurtă, care se citeşte, în mănăstiri, în locul tuturor Laudelor mici 
(Ceasuri, Pavecerniţă și Miezonoptică)**. Rânduiala aceasta o găsim în 
Penticostar şi în cartea intitulată Slujba Învierii, după Utrenia din ziua 
Paştilor, şi se caracterizează prin aceea că nu are lecturi din Psaltire, ci 
este alcătuită numai din cântări ale Învierii, precum se poate vedea din 
următoarea schiță: 


Preotul (cu epitrahil): „Binecuvântat este Dumnezeul 
nostru..”; 

Cântărețul: Hristos a înviat... (de trei ori); 

Învierea lui Hristos..., de trei ori (cântat ori citit); 

Ipacoi al Învierii, glasul IV („Venit-au mai înainte de 
dimineaţă...); 

Condacul Învierii (Deși Te-ai pogorât în mormânt...); 

Troparele: În mormânt cu trupul... Slavă..., Ca un purtător de 
viață... Și acum..., Ceea ce ești locaș sfințit..., Doamne, miluiește 
(de 40 de ori), Slavă..., Și acum..., Ceea ce ești mai cinstită..., 
„Întru numele Domnului..”; 

Preotul: „Pentru rugăciunile Sfinţilor Părinților noștri... ; 

Cântărețul: Hristos a înviat... (de trei ori), Slavă..., Şi acum..., 
Doamne, miluieşte (de trei ori), „Părinte, binecuvântează!”. 

Preotul: Otpustul Paştilor (vezi Penticostarul). 


23 Joannis FOUNTOULIS, Ceasurile Mari ale Joii celei Mari, ale Vinerii celei Mari şi ale 
Sâmbetei celei Mari, după Codicele 7 din Biblioteca Naţională din Atena (în lb. greacă), Tesa- 
lonic, 1964; |. FOUNTOULIS, „Ceasurile Mari ale Ajunului Rusaliilor” (în lb. greacă), în: Anu- 
arul ştiinţific al Facultăţii de Teologie a Universităţii din Tesalonic, vol. XVI, s.a., pp. 139-168. 

*4 De altfel, în uzul mânăstirilor studite, adoptat și în Tipicul ctitoricesc al SF. 
ATANASIE ATHONITUL, în PG 99, col. 1709, citirea Ceasurilor era suprimată în tot timpul 
de la Paşti până la Postul Sfinților Apostoli. 

VIII.5. Explicarea slujbei Ceasurilor 


a) Slujba Ceasurilor constituie una dintre cele mai interesante vestigii 
ale trecutului îndepărtat, păstrate în cultul ortodox, care ne amintesc de 
un străvechi sistem de împărţire a zilei în patru sferturi, corespunzătoare 
străjilor din cursul nopţii, sistem uzitat la multe dintre popoarele vechi 
ale Orientului mijlociu şi apropiat (ca, de exemplu, asiro-babilonienii), 
de unde a trecut și în viața civilă a greco-romanilor şi în viața religioasă a 
evreilor, iar de la aceştia s-a perpetuat şi în cultul creştin”*. 

Ceasurile liturgice se succed din trei în trei ore, marcând începutul 
celor patru sferturi din zi. Vechii creştini, care trăiau în general o viață 
religioasă intensă şi profundă, simțeau nevoia să-şi îndrepte gândul către 
Dumnezeu, să-L laude şi să 1 se roage nu numai la cele două Laude zilnice 
principale (cea de seară şi cea de dimineaţă), la care erau obligaţi să parti- 
cipe, ci şi în cursul zilei, adoptând pentru aceasta momentele care marcau 
pe atunci, la mai toate popoarele orientale, începuturile celor patru sfer- 
turi ale zilei, adică cele patru ceasuri sau ore de rugăciune. Dintre acestea, 
cele care au trecut cel mai devreme în cultul creştin (încă din epoca apos- 
tolică) sunt, precum am văzut, Ceasurile III, VI şi IX, pe când Ceasul 1 
a intrat în uz ceva mai târziu (veacul al IV-lea), fiind o creaţie nouă și 
originală a evlaviei monahale (vezi în urmă la capitolul Originea și istoria 
Laudelor bisericești)?**. 

De aceea, tâlcuitorii serviciului divin anteriori secolului al IV-lea, 
ca Tertulian””, Sf. Ipolit Romanul”* și Sf. Ciprian al Cartaginei”, men- 
ționează și explică în scrierile lor numai Ceasurile III, VI şi IX, atribu- 
indu-le o semnificaţie trinitară. 


%5 Vezi mai pe larg la capitolul despre Anul bisericesc (liturgic) şi subdiviziunile lui, în 
Pr. Ene BRANIȘTE, Liturgica generală, cu noțiuni de artă bisericească, arhitectură şi pictură 
bisericească, vol. II, Ed. Basilica, Bucureşti, 2015, p. 195. 

2% Cf. ]. FROGER, Les origines de Prime, în coll. Ephemmerides Liturgicae, vol. 19, Roma, 1946. 

7 Despre rugăciune (De oratione), 25, în PL 1, col. 1193; Despre post (De ieiunio), 10, 
PL 2, col. 966-968. 

*% La Tradition Apostolique de Saint Hippolyte, 35, B. BoTTE (ed.), Miinster- Westfalen, 
1963, pp. 69-73; cf. B. BOTTE, „Les heures de prieres dans la Tradition Apostolique et les 
documents derives”, în: Lex Orandi (Paris), XXXV (1963), pp. 101-115, 

* Despre Rugăciunea domnească (De dominica oratione), cap. 34-35, în PL 4, col. 
559-560, 

„Noi vedem că la facerea rugăciunilor - spune Sfântul Ciprian - 
Daniil cu cei trei tineri tari în credinţă și biruitori în robie au păzit Ceasul 
al treilea, al şaselea şi al nouălea ca pentru taina Sfintei Treimi, care avea 
să se arate în timpurile mai din urmă. Pentru că întâiul până la al treilea 
[ceas] arată numărul Treimii depline; de asemenea, al patrulea până la 
al șaselea arată o altă treime şi de la al şaptelea până la al nouălea alta, 
aşa că Treimea deplină se arată ca de trei ori trei ceasuri. Închinătorii 
lui Dumnezeu, statornicind de mult într-un chip duhovnicesc aceste 
împărțiri de timp, le foloseau la rugăciune în timpurile hotărâte. Apoi 
s-a arătat pe față că aceasta a fost o semnificaţie plină de taină, că cei 
drepți își făceau în acest mod rugăciunea lor. Pentru că în ora a treia 
S-a pogorât Sfântul Duh asupra Apostolilor, împlinind harul făgăduinţei 
Domnului. De asemenea, Petru, în ora a şasea, suindu-se într-un loc mai 
înalt, a fost învățat atât prin semn, cât şi prin glasul lui Dumnezeu, care 
povăţuiește totul, să primească pe toți la harul mântuirii, pentru că el se 
îndoia mai înainte dacă păgânii se pot curăți (Faptele Apostolilor 10,9). Și 
Domnul în ora a șasea fiind răstignit, la a noua a spălat păcatele noastre 
prin sângele Său, pentru ca să ne poată răscumpăra şi să ne dea o nouă 
viață; atunci prin pătimire a săvârşit biruința Sa”. 


Explicații asemănătoare s-au dat mai târziu și Ceasului I, după ce el 
a intrat, alături de celelalte, în programul oficial al rugăciunii zilnice din 
pravila mănăstirilor şi apoi şi în cea a bisericilor de enorie. Așadar, fiecare 
dintre cele patru Ceasuri sau momente de rugăciune din timpul zilei are 
un anumit scop în viața religioasă creştină şi o anumită semnificaţie sim- 
bolică sau comemorativă în legătură cu istoria sfântă a mântuirii. 

Astfel, Ceasul I, adică începutul zilei, corespunzător orei 6 dimineaţa 
în perioada dintre echinocțiul de primăvară și cel de toamnă, este pârga 
sau începătura prin rugăciune, deci o jertfă de laudă, adusă lui Dumne- 
zeu pentru ziua cea nouă pe care El ne-o dă să o trăim şi pe care ne rugăm 


2 Despre Rugăciunea domnească (De dominica oratione), cap. 34-35, în PL 4, col. 559- 
560; cf. trad. D. Popescu, în coll. Părinţi și Scriitori Bisericești, vol. 3, Ed. Institutului Biblic 
şi de Misiune al Bisericii Ortodoxe Române, București, 1981, pp. 484-486; cf. P. SALMON, 
„Les origines de la priere des Heures d'apres le temoignage de Tertullien et de Cyprien”, în 
Melanges Christine Mohrmann, Nimegue, 1963, pp. 202-210. 

să ne ajute a o petrece ca fii ai luminii, ca pe o naștere din nou de fiecare 
zi şi ca pe o înviere din somnul nopții, care simbolizează moartea: 


„Pentru aceea se uneşte aici citirea Ceasului 1 cu slujba dimineţii — zice 
Sf. Simeon al Tesalonicului —, întrucât şi el, ca o pârgă fiind începătură 
zilei, se aduce împreună cu dimineaţa și ca un dar și ca o jertfă de laudă lui 
Dumnezeu și pentru că toate făpturile s-au arătat luminate cu lumină de 
aceea le cheamă împreună cu îngerii spre lauda lui Dumnezeu”. 


Ceasul 1 ne aduce totodată aminte de ducerea Domnului de la Caiafa 
la Pilat, de judecata și de osândirea Lui la moarte, care au avut loc în 
cursul dimineţii (Marcu 14, 65; 15, 15P*. 

Ceasul III (începutul sfertului al doilea din zi, corespunzător orei 9 
dimineaţa) se citeşte în cinstea Sfintei Treimi”*, ca o mulțumire pentru 
trecerea unei pătrimi din zi, şi ne amintește totodată atât de Răstignirea 
Domnului pe Cruce, care, după Sf. Evanghelist Marcu, a avut loc la ceasul 
al treilea din zi?*, cât şi de Pogorârea Sfântului Duh în ziua Cincizecimii 
(Faptele Apostolilor 2, 15)*. 


21 Sp. SIMEON AL TESALONICULUI, Despre sfânta rugăciune (Despre sfintele slujbe), cap. 
299, in vol. Tractat asupra tuturor dogmelor credinţei noastre ortodoxe, trad. + CHESARIE 
AL RÂMNICULUI, Loma TEODORESCU (ed.), București, 1865-1866, p. 197. 

2 Cf. Povăţuirile din Liturghier, Ed. Institutului Biblic şi de Misiune Ortodoxă, 
Bucureşti, 2012, p. 492: „Iar după Utrenie, la citirea Ceasului I, cu cucernicie să gândeşti 
cum Mântuitorul și Făcătorul nostru de bine, fiind legat, în ceasul 1 al zilei, a fost dus de 
la Caiafa la Pilat în pretoriu, la locul de judecată, ca un fâcător de rele, și cum acolo Jude- 
cătorul a toată lumea, de arhiereii cei fără de lege și de batrânii iudeilor a fost clevetit și de 
judecătorul cel nedrept osândit” (cf. Liturghier, 1967, p. 393). 

*5 „Cel de-al treilea dintre Ceasuri cu adevărat a câstigat darul de a ne învăţa să cin- 
stim cele trei ipostase într-o Stăpânire...”, în Penticostar, la slujba Duminicii Rusaliilor, 
Canonul al doilea, Cântarea a VII-a, Stihira a patra. 

24 HIPPOLYTE DE ROME, La Tradition apostolique, B. BOTTE (ed.), pp. 126-127: „Roa- 
gă-te la ceasul al treilea și laudă pe Dumnezeu [...], căci la acest ceas Hristos a fost răstignit 
pe Cruce. De aceea, Legea Vechiului Testament poruncea să se aducă ofrandă la această oră 
pâinile punerii-înainte - închipuire a Trupului și a Sângelui lui Hristos - și să se jertfească 
mielul cel necuvântător, care preînchipuie pe Mielul cel desăvârșit. Căci Hristos este cu 
adevărat Păstorul și Pâinea coborâtă din cer”; cf. trad. Diac. |. Ică jr, în Canonul Ortodoxiei, 
vol. I: Canonul apostolic al primelor secole, Ed. Deisis, Sibiu, 2008, p. 588. 

2% SR. SIMEON AL TESALONICULUI, Despre sfânta rugăciune (Despre sfintele slujbe), cap. 
299, p. 197, n. 16: „Al treilea Ceas îl cântăm pentru cinstea Treimii, pentru că a trecut o pătrime 

Ceasul VI (inceputul sfertului al treilea din zi, care corespunde tot- 
deauna cu amiaza sau mijlocul zilei), adică rugăciunea de la amiază 
sau de la mijlocul zilei, se citeşte tot întru slava Sfintei Treimi, ca o 
mulțumire pentru ajungerea la jumătatea zilei şi ca o rugăciune spre 
a ne feri de „demonul cel de amiază”, despre care vorbește Psalmul 90, 


care se citeşte acum?4% 


, deoarece în acest ceas strămoașa Eva a pier- 
dut Raiul prin amăgirea diavolului, iar samarineanca de la puţul lui 
Iacov l-a recâştigat prin credinţa în Hristos%”. În general, după majo- 
ritatea tâlcuitorilor cultului, Ceasul al şaselea ne aminteşte mai ales 
de Răstignirea Domnului, pentru că la acel ceas a fost răstignit EI, 
după cum reiese de la Sf. Evanghelist Ioan (19, 147%. Această tradiţie 
a fost oficial consacrată în cărţile ortodoxe de slujbă, ca, de exemplu, 

în Ceaslov (vezi Troparul Ceasului al VI-lea), în Liturghier”* şi în 


a zilei lumii zidite din patru Stihii, și pentru venirea Sfântului Duh întru al treilea ceas”; cf. 
Sr. CIPRIAN AL CARTAGINEI, Despre Rugăciunea domnească, 34-35, în PL 4, col. 559-560, și 
în coll. Părinţi şi Scriitori Bisericești, vol. 3, pp. 484-485; Se. VASILE CEL MARE, Regulile mo- 
nahale mari, 37, 3, în PG 31, col. 1013 B, şi în coll. Părinţi şi Scriitori Bisericești, vol. 18, trad. 
I. Ivan, Ed. Institutului Biblic și de Misiune al Bisericii Ortodoxe Române, Bucureşti, 1989, 
pp. 278-279; SF. IOAN CASIAN, Despre așezămintele mănăstirești (De institutis coenobiorum), 
III, 3, în PL 49, col. 116, şi în coll. Părinţi și Scriitori Bisericeşti, vol. 57, trad. V. Cojocaru, 
D. Popescu, Ed. Institutului Biblic și de Misiune al Bisericii Ortodoxe Române, București, 
1990, pp. 133-136; Povătuirile din Liturghier, p. 492 (cf. Liturghier, 1967, p. 393). 

25 Cf. Sr. VASILE CEL MARE, Regulile monahale mari, 37, 4, și în coll. Părinţi şi Scriitori 
Bisericeşti, vol. L8, pp. 279-280. 

2 Vezi prima Stihiră idiomelă a samarinencei, de la Doamne, strigat-am... la Vecernia 
mare din slujba Duminicii a V-a după Paşti: „Venit-a la fântână, în ceasul al șaselea, Izvo- 
rul minunilor, spre a aduce la viață pe rodul Evei; că Eva întru acest ceas a ieșit din rai, din 
pricina amăgirii șarpelui”, în Penticostar, Ed. Institutului Biblic şi de Misiune Ortodoxă, 
București, 2012, pp. 184 (cf. Penticostar, 1953, pp. 200, 229). 

**5 Sp. CIPRIAN AL CARTAGINEI, Despre Rugăciunea domnească, 34, în PL 4, col. 559, 
şi în coll. Părinţi și Scriitori Bisericeşti, vol. 3, pp. 484-485; Constituţiile Apostolice, VIII, 3, 
în coll. Scrierile Părinților Apostolici..., vol. IL, p. 258: „Rugăciuni faceţi [...] la Ceasul VI 
pentru că atunci a fost răstignit (Domnul)”; SF. SIMEON AL TESALONICULUI, Despre sfânta 
rugăciune (Despre sfintele slujbe), cap. 299, p. 197: „Asemenea zicem și la al șaselea ceas 
întru slava Treimii, Care le-a adus pe toate întru ființă, pentru câ a trecut o altă pătrime de 
trei ceasuri din zi a lumii cei cu patru părți și este înjumătăţirea zilei și pentru că în cel de-al 
șaselea ceas S-a răstignit pentru noi Cel ce S-a întrupat pentru noi”; Pr. Petre VINTILESCU, 
Misterul liturgic, Bucureşti, 1929, p. 12. 

* Vezi Povăţuirile către preot din Liturghier, 2012, p. 178 (cf. Liturghier, 1967, p. 394). 

Penticostar”. Deoarece însă, precum am văzut, Sf. Evanghelist Marcu 
fixează Răstignirea Domnului la ceasul al treilea%!, unii vechi tâlcuitori 
ai cultului spun că Ceasul VI ne amintește de timpul cât Domnul a 
stat răstignit pe Cruce, când, începând de la ceasul al șaselea, s-a făcut 
întuneric mare peste tot pământul (Matei 27, 45-46; Marcu 15, 33; 
10423 44522: 

Ceasul IX (începutul ultimului sfert al zilei, corespunzător orei 
3 după-amiază în perioada dintre echinocțiul de primăvară și cel de 
toamnă) se citește tot spre slava Sfintei Treimi, ca o mulțumire pentru 
trecerea a trei ceasuri de la mijlocul zilei și pentru apropierea serii”*. 
Totodată el ne amintește de moartea pe Cruce a Domnului (Matei 27, 
46-50; Marcu 15, 34). Este cea din urmă dintre cele șapte Laude sau 


*% Vezi Tricântaările (Tripesnetele) Sf. losif Imnograful la Pavecernita de miercuri, săp- 
tâmâna a doua după Paşti, Cântarea a IX-a, Stihira a doua: „Făcătorul ceasurilor şi al zilelor 
fiind Tu, Mântuitorule, în ziua şi în ceasul al şaselea, voind ai răbdat răstignire cu ocară, 
Îndurate, ca să ștergi păcatele noastre și să ne împaci cu Tatăl”, în Penticostar, 2012, p. 416 
(cf. Penticostar, 1953, p. 442). 

%1 S-ar părea deci că există oarecare contradicţie între Sf. Evanghelist Marcu, pe de o 
parte, și Sf. Evanghelist loan, pe de altă parte, în ceea ce privește cronologia exactă a Pă- 
timirilor, căci Sfântul Marcu (15, 25) spune că era ceasul al treilea când L-au răstignit pe 
Mântuitorul (hy SE wpa Tpirn kai toravpwoav avTov), iar Sfântul loan (19, 14) ne spune 
ca Domnul a fost osândit de Pilat la moarte cam la ceasul al şaselea (pa nv ws EkTn). 
Contradicţia este însă aparentă şi rezultă din faptul că Sfinţii Evanghelisti nu au deloc sco- 
pul de a face cronologia exactă și precisă a Pătimirilor. În fond, cele două informaţii se pot 
pune de acord, dacă avem în vedere că Ceasul al treilea (al doilea sfert din zi) ţinea de la ora 
9 dimineaţa până la amiază, iar Ceasul al șaselea, de la amiază până la ora 3 după-amiază. 
Operația, destul de complicată, a Răstignirii, a putut începe, pe la ora 11:30, înainte de 
amiază, când era încă Ceasul al treilea, cum zice Sfântul Marcu, dar de fapt ne apropiam de 
Ceasul al şaselea sau era spre Ceasul al șaselea, cum zice Sfântul loan (Chanoine A. WEBER, 
Le Saint Evangile, commente par les apâtres dans leurs epitres, Vardun, s.a., p. 562). 

2 HIPPOLYTE DE ROME, La Tradition apostolique, B. BOTTE (ed.), cap. 41, pp. 126- 
127: „Roagă-te, de asemenea, la Ceasul al șaselea, aducându-ți aminte de Hristos spânzurat 
pe Cruce, când ziua era oprită şi domnea întunericul. La acest ceas vei face o rugăciune 
fierbinte, ca să imiţi pe Cel ce S-a rugat când lumea a fost cuprinsă de întuneric din pricina 
judecătorilor necredincioși”. 

%5 SF. SIMEON AL TESALONICULUI, Despre sfânta rugăciune (Despre sfintele slujbe), 
cap. 299, p. 197: „Asemenea și al nouălea ceas se zice pentru că au trecut trei ceasuri după 
al șaselea întru cinstea Treimii”. 

24 Sp. CIPRIAN AL CARTAGINEI, Despre Rugăciunea domnească, 24, în PL 4, col. 
559-560, şi în coll. Părinţi și Scriitori Bisericești, vol. 3, p. 479; HIPPOLYTE DE ROME, 


196 


LITURGICA SPECIALĂ 


slujbe zilnice. Ceasul al nouălea încheie deci serviciul divin public al 
fiecărei zile liturgice, care începe cu Vecernia și se termină cu Ceasul al 
nouălea. 


b) Precum am văzut, în prima parte a slujbei fiecărui Ceas se citesc 
psalmi. Aceştia alcătuiau încă de la început conţinutul principal al 
serviciului Ceasurilor. Astfel, Psalmul 50 de la Ceasul III și Psalmii 54 şi 
90 de la Ceasul VI sunt deja amintiţi în Regulile monahale ale Sf. Vasile 
cel Mare”. Dar numărul psalmilor citiţi la fiecare Ceas nu era acelaşi 
peste tot. Astfel, după informaţiile date de Sf. Ioan Casian, în unele 
locuri era obiceiul de a se citi atâția psalmi cât indică numărul ceasului 
respectiv, adică trei la Ceasul III, şase la Ceasul VI, nouă şa Ceasul IX. 
Într-un Orologiu din secolul al IX-lea, la fiecare Ceas sunt prevăzuţi 
câte opt psalmi?*. Totuși, obiceiul cel mai răspândit era să se citească 
la fiecare Ceas câte trei psalmi, ca și azi”, adică în total 12 psalmi pe 


La Tradition apostolique, B. BOTTE (ed.), cap. 41, p. 129: „La ceasul nouă prelungește ru- 
găciunea şi lauda, pentru a imita sufletul drepţilor care laudă pe Dumnezeul adevărului, 
Care Și-a adus aminte de sfinții Săi și a trimis pe Cuvântul pentru a le aduce lumina. La 
acest ceas, Hristos, cu coasta strâpunsă, a țâșnit apă și sânge, a luminat apusul zilei, până 
la sfârşitul Său. Şi făcând să coincidă reîntoarcerea luminii cu somnul Sâu, El a dat o 
închipuire a Învierii”; cf. SF. VASILE CEL MARE, Regulile monahale mari, 37, 4, în PG 31, 
col. 1016 A: „Cât despre ceasul al IX-lea, în acesta se cade să săvârșim rugăciunile, cum ni 
s-a predat de înșiși Apostolii în cartea Faptelor, unde ni se istorisește că Petru și loan se 
suiau impreună la templu, la rugăciunea de la ceasul al IX-lea (Faptele Apostolilor 3, 1)”. 
Cf. Troparul Ceasului al IX-lea din Ceaslov și Povâțuirile din Liturghier, 2012, p. 493 (cf. 
Liturghier, 1967, p. 394). Alţi exegeţi din epoca patristică raportează toate ceasurile de 
rugăciune din timpul zilei la Crucea Răstignirii, cum face autorul necunoscut al scrierii 
Despre feciorie, atribuită Sf. Atanasie cel Mare, în PG 28, col. 265-272: „Trebuie să te rogi 
la ceasul al treilea, pentru că la această oră s-a pregătit lemnul Crucii; la ceasul al șaselea, 
pentru că Fiul lui Dumnezeu a fost înălțat (atunci) pe cruce, și la al nouălea trebuie să te 
rogi din nou, pentru că la această oră Domnul Și-a dat sufletul pe Cruce. Când sosește 
ceasul al doisprezecelea (miezul nopţii), când Domnul a coborât la iad, trebuie să facem 
rugăciuni mai lungi şi mai stăruitoare”. 

* Regulile monahale mari, 37, 3-5, în PG 31, col. 1013-1016, şi în coll. Părinți şi Scrii- 
tori Bisericești, vol. 18, pp. 279-280. 

** Juan MATEOS, „Un Horologion inedit de Saint-Sabas: Le Cod. Sinaiticus grec. 863 
(IX-eme s.)”, în: Studi e Testi (Cittă del Vaticano), CCXXXIII (1964), pp. 70-75. 

*" SF. IOAN CASIAN, Despre aşezămintele mănăstirești (De institutis coenobiorum), Il, 
3, în PL 49, col. 116 A, şi în coll. Părinţi și Scriitori Bisericeşti, vol. 57, p. 133 ș.u. 

zi, după numărul orelor zilei. Se citesc câte trei psalmi, „pentru cinstea 
Treimii și pentru cunoștința tainei ce s-a făcut într-acel ceas”, precum 
zice Sf. Simeon al Tesalonicului”. Ei sunt adică aleși în concordanţă 
cu semnificaţia specială a momentului din zi pe care îl reprezintă Cea- 
sul respectiv. De exemplu Psalmul 5 - primul dintre cei trei care se 
citesc la Ceasul I - cuprinde, pe de o parte, rugăciunea potrivită pen- 
tru momentul dimineții, „arătând dumnezeiasca luminare din strălu- 
cirea soarelui celui văzut”?%, ca, de exemplu, versetul 3: „Dimineața 
vei auzi glasul meu; dimineaţa voi sta înaintea Ta şi mă vei vedea”, ori 
versetul 16 al Psalmului 89: „Umplutu-ne-am dimineaţa de mila Ta și 
ne-am bucurat și ne-am veselit în toate zilele vieţii noastre”; pe de alta, 
ele conţin versete profetice în legătură cu Pătimirile Domnului, de care 
ne amintesc Ceasurile, ca, de exemplu, versetul 9 al Psalmului 5 de la 
Ceasul I: „Că nu este adevăr în gura lor, inima lor este deşartă; groapă 
deschisă grumazul lor, cu limbile lor viclenesc”, Îndeosebi primii doi 
psalmi de la Ceasul III (Psalmii 16 şi 24) şi de la Ceasul VI (Psalmii 53 
şi 54) prorocesc pornirea cărturarilor şi a fariseilor împotriva Unsului 
lui Dumnezeu și Pătimirile îndurate de El. 

Dar ultimul psalm de la fiecare Ceas arată și milostivirea și ajuto- 
rul lui Dumnezeu, invocate de Psalmist și acordate celor ce pătimesc 
pentru El. Aşa, de exemplu, Psalmul 50 — al treilea care se citeşte la 
Ceasul III - pomenește de venirea Sfântului Duh (vv. 11-13). Psalmul 
90 („Cel ce locuieşte în ajutorul Celui Preaînalt, întru acoperământul 
Dumnezeului cerului se va sălășlui..”), ultimul care se citeşte la Cea- 
sul VI (amintit încă de pe vremea Sf. Vasile cel Mare)?%, pomeneşte 
de ajutorul dat Fiului pătimitor de către Tatăl şi arată biruința asupra 
iadului, dobândită de cel ce, înarmat cu putere de sus, este în stare să 
calce peste aspidă și peste vasilisc și peste leu și peste balaur (v. 13). 


%8 Despre sfintele rugăciuni, cap. 327, p. 212. 

*% SF. SIMEON AL TESALONICULUI, Despre sfânta rugăciune (Despre sfintele slujbe), 
cap. 327, p. 212. 

*% Regulile monahale mari, 37, 4, în PG 31, col. 1016 A, și în coll. Părinţi și Scriitori 
Bisericeşti, vol. 18, pp. 279-280. 

Psalmii Ceasului IX (83, 84, 85) 


„arată mântuirea noastră cea prin moartea lui Hristos și prin 
omorârea Sfântului Sâu Trup, și cum că Dumnezeu este viu, măcar 
că a şi murit cu trupul pentru noi, că S-a făcut jertfă și folosire celor 
vii şi celor morţi din iad, care erau la locul plângerii; şi a făcut pe 
pământ bună voire, a întors robia noastră (izbăvind) sufletele noas- 
tre; a iertat fărădelegile noastre şi întorcându-Se ne-a înviat, a veselit 
poporul Său cu Învierea Lui; a grăit: «Pacea şi Mila şi Adevărul s-au 
întâmpinat și a privit din cer Dreptatea», şi, de vreme ce Hristos a 
sfărâmat cu moartea pe moarte, «pământul va da rodul său, adică pe 
Cel înviat cu trupul»?*!. Iar psalmul cel de pe urmă: «Pleacă, Doamne, 
urechea Ta...» (Psalmul 85) înseamnă toate acestea şi cum că Cel ce 
S-a răstignit şi a murit pentru noi este preacuvios și fără păcat, îndu- 
rat şi mult-milostiv şi adevărat, Care ne-a dat stăpânirea și semn 
bun Fiului celui Ce S-a născut din roaba Sa, Maica lui Dumnezeu, şi 


Crucea şi Învierea Lui, prin care s-au rușinat vrăjmașii 22. 


c) Troparele speciale ale Ceasurilor, ca şi Troparele Născătoarei, care 
le însoțesc, sunt destul de vechi, cel puţin din secolele V-VI, deoarece 
ele se găsesc şi în slujbele corespunzătoare din ritul Bisericii Copte”*. 
Cel de la Ceasul al III-lea („Doamne, Cel ce pe Preasfântul Tău Duh...) 
are forma unei adevărate epicleze şi de aceea el este întrebuințat şi 
ca formulă de invocare specială a Sfântului Duh înainte de epicleza 


propriu-zisă din Liturghie?**. 


%! Cf. Psalmul 84, 8, 11-13 (al doilea psalm de la Ceasul IX): „Că va grăi pace peste po- 
porul Său [...]. Mila și Adevărul s-au întâmpinat, Dreptatea și Pacea s-au sărutat. Adevărul 
din pământ a râsărit și Dreptatea din cer a privit. Că Domnul va face bunătate și pământul 
nostru îşi va da rodul său”. 

2% SF, SIMEON AL TESALONICULUI, Despre sfânta rugăciune (Despre sfintele slujbe), 
cap. 327, p. 212, 

2 A. BAUMSTARK, Liturgie comparee, Chevetogne, *1953, p. 107. 

%: Azi numai în Liturghierul slav şi cel românesc, căci din cel grecesc a fost înlatu- 
rat (Pr. Petre VINTILESCU, „Ceasul al treilea în rânduiala epiclezei”, în: Biserica Ortodoxă 
Română, LV (1937), 1-2, pp. 1-21). 

d) În afară de psalmii de la început, în rânduiala Ceasurilor intră 
ca părți componente, precum am văzut, Troparele şi Condacele care 
se cântă după psalmi și care se deosebesc după zilele săptămânii, pre- 
cum și rugăciunea cu care se încheie slujba și al cărei text este altul la 
fiecare Ceas. Cea de la sfârşitul Ceasului I, pe care, de regulă, o citeşte 
preotul (în mănăstiri, cel mai mare), este anonimă, iar textul ei îl găsim 
deja în cel mai vechi Evhologhiu manuscris grecesc (Codicele Barberini, 
din secolele VIII-IX). Cea de la Ceasul III este atribuită Sfântului Mar- 
darie (vezi despre el la explicarea Pavecerniţei), iar cele de la sfârșitul 
Ceasurilor VI şi LX sunt atribuite în Ceaslov Sf. Vasile cel Mare”. Ele 
sunt o mărturie a rolului important pe care l-a avut acest mare Părinte 
bisericesc în organizarea și generalizarea slujbei Laudelor zilnice în 
serviciul divin al Răsăritului creştin. Şi dacă autenticitatea lor este greu de 
susținut, este și mai greu să fie respinsă; limba, stilul şi conţinutul teologic 
al acestor rugăciuni poartă bine întipărită amprenta originii lor capadoci- 
ene din secolul al IV-lea. Tot Sf. Vasile cel Mare îi este atribuită, în ediţiile 
romano-catolice ale Orologiului (pentru Uniaţi), şi frumoasa Rugăciune 
„Cel ce în toată vremea şi în tot ceasul..”, care face parte din rânduiala 
tuturor Ceasurilor și provine din stratul cel mai vechi al componenţei 
acestor slujbe. Ea este luată din serviciul Miezonopticii şi are caracterul 
unei rugăciuni finale (de concediere sau apolis), fiind asemănătoare cu 
unele rugăciuni din Constituţiile Apostolice (cartea a VIII-a, cap. 15, 7)7*. 

În slujba Ceasurilor și a tuturor Laudelor mici din perioada Păresi- 
milor este caracteristică Rugăciunea Sf. Efrem Sirul („Doamne şi Stăpânul 
vieţii mele...”), expresie deplină a smereniei şi a pocăinţei, subliniată şi 
prin metaniile cu îngenuncherile care însoțesc de regulă rostirea ei. 

Atât Troparele, cât şi rugăciunile exprimă în general funcţia sim- 
bolică a fiecărui Ceas în parte, referindu-se la momentul respectiv din 
cursul zilei, la care se citea odinioară fiecare Ceas, precum s-a arătat 
mai înainte. 


*% Într-un Evhologhiu grecesc manuscris din secolul al XII-lea, rugăciunile de la toa- 
te cele patru Ceasuri sunt atribuite Sf. Gherman I, patriarhul Constantinopolului din se- 
colul al VIII-lea (M. ARRANZ, „Les prieres presbyterales des Petites Heures dans lancien 
Euchologe byzantin”, în: Orientalia Christiana Periodica (Roma), XXXVIII (1973), 1, p.77). 

% N. EGENDER, La priere des Heures, Chevetogne, 1975, pp. 77-78, 252-253. 

În vechile Evhologhii manuscrise greceşti, preotul era mult mai 
angajat decât azi în oficierea Ceasurilor, prin rugăciuni pe care el le 
citea în taină, intercalate printre părţile componente ale slujbei, rugă- 
ciuni care au dispărut apoi din uz?%. Acestea constituiau o variantă mai 
dezvoltată a slujbei Ceasurilor, numită „Slujba catedrală”, care s-a păs- 
trat la Constantinopol până prin secolul al XII-lea. Amintirea ei se pare 
că s-a păstrat până azi în slujbele speciale ale Ceasurilor împărătești, 
despre care am vorbit mai înainte. 


* M. ARRANZ, „Les prieres presbyterales des Petites Heures dans lancien Euchologe 
byzantin”, în: Orientalia Christiana Periodica, XXXVIII (1973), fasc. |, p. 77; M. ARRANZ, 
„Les grandes etapes de la liturgie byzantine: Palestine — Byzance - Russie”, în vol. Litur- 
gie de l'Eglise particulicre et Liturgie de LEglise universelle, Roma, 1976, pp. 50-51; cf. La 
priere des Heures, M. CassIEN, B. BoTTE (eds), în coll. Lex Orandi, vol. 35, Paris, 1963; 
H. DALMAIS, „Le sens des Heures dans les liturgies orientales”, în: La Maison Dieu, LXVI 
(1960), pp. 53-64; P. SALMON, „La priere des Heures”, în vol. L'Eglise en priere. Introduction 
d la liturgie, Tournai, 1961, p. 789. 

MULOCEASURILE ȘI OBEDNIȚA 


Oficiul divin mănăstiresc al zilei liturgice, alcătuit din slujbele celor 
şapte Laude, pe care le-am studiat până acum, a fost amplificat, în ultima 
fază de dezvoltare, cu unele creaţii mai noi ale evlaviei monahale răsări- 
tene, şi anume: Mezorele (Meowpia), sau Mijloceasurile, şi Obedniţa, care 
au fost incluse în pravila mănăstirească de rugăciune zilnică din Ceaslo- 
vul ortodox. 


IX.1. Mijloceasurile 


Mijloceasurile sunt grupe de rugăciuni care se citesc numai în mănăs- 
tiri, între Ceasurile liturgice. Ele sunt în număr de patru, și anume: 


a) Mijloceasul I, care se citeşte între Ceasul I şi Ceasul III; 

b) Mijloceasul III, care se citește între Ceasul III și Ceasul VI; 
c) Mijloceasul VI, care se citeşte între Ceasul VI și Ceasul IX; 
d) Mijloceasul LX, care se citeşte între Ceasul IX și Vecernie. 


Originea Mijloceasurilor o aflăm în lecturile de evlavie și rugăciunile 
personale pe care călugării în vechime le săvârșeau fiecare în particular, 
în chilii, între slujbele Ceasurilor, în timpul liber care le rămânea. Mai 

târziu, pe alocuri s-a început citirea acestor rugăciuni chiar în biserică, 
fie în naos, fie în nartică sau pronaos, de obicei în continuarea Ceasurilor 
respective, cum prescrie Tipicul împărătesei bizantine Irina din secolul 
al XII-lea*%. În alte mănăstiri, aceste rugăciuni au rămas însă pe seama 
monahilor, spre a fi citite în chilii. Unele manuscrise prevăd citirea lor în 
biserică (ei rhv ovvatiwv) numai luni, miercuri și vineri, iar în celelalte 
zile se recomandă citirea în chilii”. 

În tot cazul, rânduiala Mijloceasurilor a rămas o creaţie liturgică des- 
tinată exclusiv mănăstirilor şi nu a intrat niciodată în practica tipicului 
de slujbă al bisericilor de enorie. Astăzi, în mănăstiri, ele se citesc de către 
monahi mai mult în chilii. După Tipicul mare, ele trebuie citite, în mănăs- 
tiri, în zilele cu Aliluia (luni, miercuri şi vineri, când nu este zi de săr- 
bătoare) din Postul Naşterii Domnului și al Sfinţilor Apostoli. În Postul 
Paştilor ele sunt înlocuite prin Catismele care se citesc la Ceasuri (câte 
una pentru fiecare Ceas). 

Rânduiala lor (în Ceaslov) este următoarea: 


Se începe cu Veniţi să ne închinăm... (numai la începutul Mij- 
loceasului I şi la Mijloceasul III se prevăd binecuvântarea preotu- 
lui şi rugăciunile începătoare, de la Sfinte Dumnezeule... înainte), 
după care se citesc trei psalmi potriviţi cu momentul respectiv al 
zilei; apoi rugăciunile începătoare (Sfinte Dumnezeule...), urmate 
de trei Tropare, proprii fiecărui Mijloceas: Doamne, miluieşte (de 
40 de ori), Slavă..., Şi acum..., Ceea ce ești mai cinstită..., „Întru 
numele Domnului... După ecfonisul preotului („Pentru rugă- 
ciunile Sfinţilor Părinților noştri...), se rosteşte Rugăciunea Sf. 
Efrem Sirul. După aceasta se încheie cu citirea unei rugăciuni al 
cărei text diferă după Mijloceasul respectiv, dar toate cele patru 
rugăciuni sunt atribuite Sf. Vasile cel Mare. Formulă de otpust 
(apolis) se prevede numai la sfârşitul Mijloceasului IX, deoarece 
cu el se încheie serviciul divin al zilei respective. 


% Pr. Petre VINTILESCU, Curs de istoria Liturghiei (dactilografiat), București, 1940. 
2% Pr. Vasile MITROFANOVICI, Lifurgica Bisericii Ortodoxe, Teodor TARNAVSCHI, 
+ NECTARIE COTLARCIUC (Mitropolitul Bucovinei) (eds), Cernăuţi, 1929, p. 496. 

I[X.2. Obednița 


Tot o creație mai nouă decât Ceasurile şi tot de origine monas- 
tică este și Obedniţa sau Prânzânda, care se citeşte în mănăstiri după 
Ceasul VI (ori după Mijloceasul VI, dacă se citește şi acesta), înainte 
de prânz, în zilele în care nu se face Liturghie (iar în post, chiar când 
se face Liturghia Darurilor înainte-sfinţite). | se mai spune și Tipică 
(Tă Tvmxă sau Akoiovia răv Tvnikv), denumire care, după Sf. 
Simeon al Tesalonicului, înseamnă „închipuirea Sfintei Liturghii” şi se 
explică prin aceea că această slujbă ţine uneori locul Sfintei Liturghii, 
iar alteori — și anume când ea se săvârșește înaintea Liturghiei — anti- 
cipează sau preînchipuie Liturghia”. Dar după alţii, această denumire 
vine ori de la Psalmii 102 şi 145, care se citesc (se cântă) la începutul 
Obedniţei şi care sunt numiţi psalmi tipici (preînchipuitori) sau mesia- 
nici, ori de la cartea numită Tipic, singura în care era prescrisă la înce- 
put această slujbă”!. Cât priveşte denumirea slavonească de Obedniţă 
(de la o6ep - prânz, masă), tradusă corect în românește prin Prân- 
zândă, aceasta i s-a dat pentru că, de regulă, ea se săvârşeşte înaintea 
mesei de prânz. 

Astăzi, Obedniţa (Prânzânda) se citeşte în mănăstiri în zilele de 
rând (în care nu se săvârşeşte Liturghia) sau în unele zile din perioada 
Octoihului în care Ceasurile se unesc cu Vecernia și cu Liturghia Sfân- 
tului Vasile (Ajunul Crăciunului și al Bobotezei) sau cu Liturghia Sfân- 
tului Ioan (când Buna Vestire cade într-una dintre zilele de rând din 
Păresimi), iar în Postul Mare se citește în toate zilele de rând ale săp- 
tămânii (de luni până vineri inclusiv). În perioada Octoihului şi cea a 
Penticostarului, Obedniţa se citeşte îndată după Ceasul VI, ca o prelun- 
gire a lui, deci înainte de masa de prânz, iar în timpul postului, în Aju- 
nul Nașterii şi al Bobotezei, precum și miercuri și vineri în Săptămâna 
brânzei, se citeşte după Ceasul IX, înainte de Vecernie și Liturghie, 


70 Sr. SIMEON AL TESALONICULUI, Despre sfânta rugăciune (Despre sfintele slujbe), 
în vol. Tractat asupra tuturor dogmelor credintei noastre ortodoxe, trad. ț CHESARIE AL 
RÂMNICULUI, Toma TEODORESCU (ed.), București, 1865-1866, p. 213. 

*! Pr. Vasile MITROFANOVICI, Liturgica Bisericii Ortodoxe, p. 494. Cf. Pr. P. VINTILESCU, 
Curs de Istoria Liturghiei (dactilografiat), București, 1940, pp. 334-335. 

adică în momentul din zi când odinioară, în mănăstiri, se întrerupea 
ajunarea. Deci, şi într-un caz, şi în altul Obedniţa şi-a păstrat caracterul 
inițial de slujbă dinaintea mesei. 


IX.2.a. Rânduiala slujbei”? 


Obedniţa începe fâră binecuvântarea preotului, ea fiind 
socotită ca o completare sau întregire a Ceasului VI (ori a Cea- 
sului IX), cu care este unită de obicei. Atunci când se citeşte 
în continuarea Ceasului VI (în perioada Octoihului şi a Pen- 
ticostarului), se începe cu citirea Psalmilor 102 („Binecuvân- 
tează, suflete al meu, pe Domnul...) şi 145 („Laudă, suflete 
al meu, pe Domnul..”), urmaţi de Unule-Născut... (de obicei 
citit). Se cântă apoi, rar şi cu glas liniștit, stihurile Fericirilor 
(„Întru împărăţia Ta pomenește-ne pe noi, Doamne..” şi cele- 
lalte, din Ceaslov), la care se pun Stihirile de la Cântarea a 
III-a şi a VI-a a Canonului zilei (de la Minei ori de la Octoih). 
Dacă nu urmează Liturghia, se citesc acum Apostolul și Evan- 
ghelia care ar trebui citite la Liturghie, apoi Simbolul credinței 
(dacă urmează Liturghia, acestea nu se citesc acum). Urmează 
rugăciunea  „Slăbește, lasă, iartă, Dumnezeule, greșelile 
noastre..” (în Ceaslov) şi Rugăciunea domnească, după care 
se cântă (sau se citesc) Condacele rânduite (al zilei săptămâ- 
nale din Ceaslov, al hramului bisericii, Slavă..., al morţilor: 
Cu sfinţii odihneşte..., Și acum..., al Născătoarei de Dum- 
nezeu, din Ceaslov). Apoi: Doamne, miluiește, de 12 ori, şi 
rugăciunea către Preasfânta lreime („Preasfântă Treime, 
Stăpânie de o ființă..”). Dacă nu urmează Liturghia, se citeşte 
acum imnul Să se umple gurile noastre de lauda Ta, Doamne... 
se cântă Fie numele Domnului binecuvântat... (de trei ori) şi se 
citeşte Psalmul 33 („Binecuvânta-voi pe Domnul în toată vre- 
mea...), urmat de Cuvine-se cu adevărat..., Slavă..., Şi acum... 


* Rânduiala slujbei se află în Ceaslov. 

Doamne, miluieşte (de trei ori), „Întru numele Domnului..” 
Preotul face acum otpustul mic, cu care se încheie slujba. 

Dacă însă se face şi Liturghie, nu se mai citeşte Să se umple 
gurile noastre... şi nici cele următoare, ci îndată după rugăciunea 
către Sfânta Treime, se zice: Ceea ce eşti mai cinstită..., Slavă..., 
Şi acum..., Doamne, miluieşte (de trei ori), „Întru numele Dom- 
nului...” și otpustul. 

În perioada Triodului, când Obedniţa se citește după Ceasul 
IX, nu se mai citesc Psalmii 102 şi 145 de la început, ci îndată 
după rugăciunea de la sfârșitul Ceasului IX se începe direct cu 
cântarea Fericirilor („Întru împărăţia Ta pomeneşte-ne pe noi, 
Doamne, când vei veni întru împărăţia Ta...) cu stihurile respec- 
tive, din Ceaslov, şi cu metanii””. Se omite, de asemenea, rugă- 
ciunea către Preasfânta Treime de după Condace; deci, îndată 
după Condace, se zice: Doamne, miluiește (de 40 de ori), Slavă..., 
Şi acum..., Ceea ce ești mai cinstită... şi „Întru numele Domnu- 
lui... după care preotul, din altar, rosteşte ecfonisul: „Dumne- 
zeule, milostiveşte-Te spre noi...” și apoi iese şi zice Rugăciunea 
Sf. Efrem Sirul („Doamne şi Stăpânul vieţii mele..”) cu metaniile 
rânduite, după care îndată începe Vecernia, fără binecuvântare, 
ci direct cu Veniţi să ne închinăm... şi Psalmul 103. 


Tabelul de pe pagina următoare arată mai bine deosebirile dintre cele 
două variante ale rânduielii Obedniţei. 

În zilele de rând fără Liturghie, din Păresimi (luni, marți și joi), la 
sfârşitul Vecerniei se adaugă cele de la sfârșitul Obedniţei din zilele din 
afara postului, adică: rugăciunea către Preasfânta Treime (citită de cel 
mai mare), Fie numele Domnului... (de trei ori), Slavă..., Și acurn..., Psal- 
mul 33, Cuvine-se cu adevărat să te fericim..., Slavă..., Și acum..., Doamne, 
miluieşte (de trei ori), „Întru numele Domnului..” şi otpustul”*. 


*3 În unele părți din Biserica noastră (Bucovina), cântarea Fericirilor o începe preotul, 
stând în fața ușilor împărătești. Miercuri şi vineri din săptămâna brânzei, precum și la săr- 
bătorile sfinţilor cu Polieleu din Păresimi, Fericirile nu se cântă, ci se citesc. 

“+ Tipicul mare, laşi, 1816, f. 502 sus. 

RÂNDUIALA OBEDNIȚEI (SCHEMĂ) 


Când se citește dupa Ceasul VI 


(Perioada Octoihului și a Penticostarului) 


Când se citește după Ceasul IX 


(Perioada Triodului) 


Cântareţul | Psalmii 102 si 145 
Unule-Născut... 
Fericirile, pe glasul 8 („Întru împărăţia Ta 
pomenește-ne pe noi, Doamne...”), cu stihurile 
respective din Ceaslov 
Apostolul Acestea se citesc numai 
Preotul Evanghelia când DURE C az 
a e Liturghie 
Cântărețul | Simbolul Credinței 


Fericirile, pe glasul 8 
(„Întru împărăţia Ta 
pomeneşte-ne pe noi, 
Doamne..”), cu stihurile 
respective din Ceaslov 


Simbolul Credinței 


greșelile noastre..” 


Tatăl nostru... 


Condacele, după rânduiala din Ceaslov 
(al zilei, al hramului) 


Sfânta Treime („Preasfântă Treime, Stăpânie 
de o fiinţâ...”) 


Rugaciunea „Slăbește, lasă, iartă, Dumnezeule, 


Doamne, miluieşte, de 12 ori, Rugăciunea către 


Rugăciunea „Slâbeşte, 
lasă, iartă, Dumnezeule, 
greșelile noastre..” 


Tatăl nostru... 


Condacele, după rându- 
iala din Ceaslov (al zilei, 
al hramului) 


Doamne, miluieşte, de 
40 ori 


Fie numele Domnului 
binecuvântat (de trei ori) 


: £ numai când 
idea ui nu urmează 
pe Domnul în toată vremea... ) Liturghie 


Cuvine-se cu adevărat... | 


Acestea se zic 


Ceea ce eşti mai cinstita... 


Ceea ce eşti mai cinstită... 


Slava..., Si acum..., Doamne, miluieşte (de trei 
ori), „Întru numele Domnului..., binecuvân- 
tează, Părinte!” 


„Intru numele Domnu- 
lui..., binecuvântează, 
Părinte!” 


Preotul 


(din altar) Ecfonisul „Dumnezeule, 
milostiveste-Te..” 


Ecfonisul „Dumnezeule, 
milostiveşte-Te..” 


Otpustul mic 


Rugăciunea Sf. Efrem 
Sirul, cu metanii (îndată 
începe Vecernia). Dacă 
urmează Liturghia, se 
rosteste Doamne, miluieşte, 
de 12 ori, Rugâciunea către 
Sfânta Treime („Preasfântă 
Treime, Stapânie de o 
fiinţă..”), se cântă 
Cuvine-se cu adevărat... și 
se face Otpustul mic 

IX.2.b. Originea şi explicarea Obedniţei 

Cea dintâi menţiune documentară despre existența acestei slujbe o 
avem într-un Orologiu manuscris grecesc din Mănăstirea Sinai (secolul 
al IX-lea), care cuprinde și rânduiala slujbei, aproape ca și cea de azi. Ea 
constituia de fapt o slujbă a împărtășirii la vreme de seară, încadrată între 
Ceasul al IX-lea şi Vecernie. În mănăstirile studite, în care se întrebuința 
această rânduială, la sfârșitul ei se împărțea anafură”5. 

Originea Obedniţei este probabil în Răsărit, şi anume mănăstirile 
din jurul Ierusalimului, întrucât rânduiala ei se află la început expusă 
amănunțit în Tipicul ierusalimitean, atribuit Sfântului Sava. Dacă avem 
în vedere cuprinsul sau rânduiala ei, se pare că ea a fost creată la început 
ca un rezumat al Liturghiei, mai ales pentru uzul schimnicilor care, tră- 
ind izolaţi şi depărtaţi de obştea mănăstirilor, nu puteau lua parte zilnic 
la Liturghie; această slujbă era destinată deci să ţină locul Liturghiei în 
astfel de cazuri, când se făcea împărtăşirea, servind și ca pregătire pentru 
cei ce voiau să se împărtășească și ca mulțumire după împărtășire. De 
aceea, ea corespunde după unii cu Missa sicca (La Messe seche - Liturghia 
seacă) a romano-catolicilor, din Evul Mediu”, care constă în recitarea 
rugăciunilor din formularul Missei, fără partea ei esenţială (Ofertoriul, 
Consacrarea Darurilor şi Împărtășirea). În Tipicul monahilor studiți””, 
Obedniţa înlocuia în anumite zile serviciul Ceasului III şi al Ceasului VI. 
Prin secolele XII-XIII, partea de la început a Obedniţei a fost încadrată la 
începutul Liturghiei euharistice, adăugându-se Psalmii 102 şi 145%8. 

Fericirile de la începutul Obedniţei dau acestei slujbe nota ei carac- 
teristică, legând-o de momentul în care Mântuitorul, răstignit pe Cruce, 
acordă iertarea Sa tâlharului care s-a pocăit și întregului neam omenesc. 
Obedniţa este deci și slujba iertării pentru care se roagă cei ce urmează 


* Juan MATEOS, „Un Horologion inedit de Saint-Sabas: Le Cod. Sinaiticus 
grec. 863 (IX-eme s.)”, în: Studi e Testi (Cittă del Vaticano), CCXXXIII (1964), p. 54; cf. 
N. ENGENDER, La priere des Heures des eglises de rite byzantin, pp. 325-326. 

5 S. HErTZ, Der orthodoxe Gottesdienst. Gottliche Liturgie und Sakramente, vol. |, 
Mainz, 1965, p. 354. 

*77 Editat în Analecta Graeca, Bernard DE MONTFAUCON (ed.), Paris, 1688; cf. PG 127, 
col. 985-1128. 

27 Pr. Petre VINTILESCU, Liturghierul explicat, pp. 163-164. 

să se împărtășească. Cu același sens, de rugăciune pentru iertare, găsim 
Fericirile încadrate şi în slujba Deniei de joi seara din Săptămâna Păti- 
mirilor (Utrenia Vinerii celei Mari), între Evangheliile a 6-a și a 7-a, 
care odinioară se citeau, la lerusalim, pe Drumul Crucii (Via Dolorosa), 
între locul casei lui Pilat și Golgota. Le găsim, de asemenea, încadrate şi 
în rânduiala Marelui Canon de pocăință, după Condacul şi Sinaxarul de 
după Cântarea a VI-a. De altfel, Fericirile, care fac parte din cântările 
biblice, sunt menţionate de Sfântul Ambrozie ca făcând parte din rân- 
duiala unei slujbe de dimineaţă încă din secolul al IV-lea”, iar în ritul 
sirienilor iacobiţi sunt încadrate şi azi în serviciul divin de dimineață 
(Utrenia)780. 


+79 SF. AMBROZIE AL MEDIOLANUMULUI, Comentariul la Psalmul 118, 148, Omilia 19, 
32, în PL 15, col. 1556. 
%0 N. ENGENDER, La priere des Heures des eglises byzantines, pp. 327-328. 

SFÂNTA LITURGHIE 


SECȚIUNEA 1 


LITURGHIA CREȘTINĂ 


ÎN PRIMELE SECOLE 
(PÂNĂ LA FORMAREA 
LITURGHIILOR ORTODOXE) 


CAPITOLUL II 


FIINŢA ȘI INSTIIUIREA SEINTEI LITURGHII 


[.]. Liturghia, Jertfa Legii celei Noi. Instituirea ei 


Centrul activităţii răscumpărătoare a Mântuitorului în lume îl con- 
stituie Pătimirile şi Moartea Sa pe Cruce, adică Jertfa sângeroasă adusă 
de El pentru mântuirea lumii. Aceasta s-a adus o dată pentru totdeauna 
(Evrei 7, 27; 9, 27-28; 10, 10-14); dar pentru ca toate generaţiile viitoare 
de credincioşi de pretutindeni să se poată împărtăși din roadele ei bine- 
făcătoare, Mântuitorul ne-a lăsat un mijloc de a o face veșnic prezentă în 
lume. Cum? — Prin întemeierea Jertfei celei Noi, care avea să se aducă de 
aici înainte pururea în Biserica Sa, în locul jertfelor Legii Vechi. 

Întemeierea acestei Jertfe fusese prevestită de Mântuitorul înainte de 
Pătimirea Sa, şi anume în cuvântarea ţinută mulțimilor, după ce săvârşise 
minunea înmulţirii pâinilor în pustie: „Eu sunt pâinea cea vie, care s-a 
pogorat din cer. Cine mănâncă din pâinea aceasta, viu va fi în veci. lar pâi- 
nea pe care Eu o voi da pentru viaţa lumii este trupul Meu” (loan 6, 51). 
Instituirea, pe care ne-o relatează evangheliștii sinoptici și Sf. Ap. Pavel 
în Epistola întâi către Corinteni, a avut loc în ajunul Morţii Domnului 
pe Cruce, adică joi seara, la Cina cea de Taină. Cum? - Stând atunci la 
masă împreună cu ucenicii Săi, „pe când mâncau ei, lisus, luând pâine 
şi binecuvântând, a frânt şi, dând ucenicilor, a zis: Luaţi, mâncaţi, acesta 
este Trupul Meu. Şi luând paharul și mulţumind, le-a dat lor, zicând: Beţi 
dintru acesta toți, că acesta este Sângele Meu, al Legii celei noi, care pentru 

mulți se varsă, spre iertarea păcatelor” (Matei 26, 26-28; cf. Marcu 14, 
22-24; Luca 22, 19-20; 1 Corinteni 11, 23-25). 

În locul jertfelor Legii Vechi, pecetluite cu sânge de animale (Ieșirea 
24, 8), Mântuitorul întemeiază deci o Lege, un Testament sau un Legământ 
(S.a9rkn) nou între Dumnezeu și oameni, pecetluit cu însuși Trupul și 
Sângele Său, care aveau să fie jertfite peste o zi în chip real, pe Golgota 
şi care, în seara Cinei, erau oferite Sfinților Săi Apostoli, prin anticipație, 
sub forma sacramentală, nesângeroasă, a pâinii şi a vinului întrebuințate 
la mese. Această Jertfă trebuia să o aducă de acum înainte ucenicii Săi, 
întrucât, la cuvintele de mai sus, Mântuitorul adaugă și porunca: „Aceasta 
să faceţi spre pomenirea (în amintirea) Mea” (Luca 22, 19; 1 Corinteni 11, 
24). Prin aceste cuvinte, EI sfințește pe ucenicii Săi ca arhierei sau preoți 
slujitori ai Jertfei celei Noi, înfiinţate atunci de EI, iar aceştia, la rândul 
lor, au lăsat această poruncă, precum și dreptul și puterea de a o împlini, 
urmașilor lor legiuiţi, arhierei şi preoți. 

Slujba sau rânduiala sfântă, în cursul căreia se săvârşeşte sau se duce 
această Jertfă a Noului Așezământ, este Sfânta Liturghie. Obârşia sau origi- 
nea ei, precum și fundamentul ei este deci Jertfa Sfântă, adusă în chip sân- 
geros de către Mântuitorul pe Cruce pentru mântuirea lumii și prevestită 
sau anticipată de EI, în chip nesângeros, în seara Cinei celei de Taină. 


1.2. Raportul dintre ritualul pascal iudaic, Cina cea de Taină 
şi Liturghia creştină 


Precum reiese clar din datele Sfintei Evanghelii, Cina cea de Taină, în 
cadrul căreia Mântuitorul a instituit Sfântă Liturghie, adică Jertfa Noului 
Legământ, a fost de fapt ori o serbare anticipată a Paștelui iudaic din acel 
an (Matei 26, 17; Marcu 14, 12; Luca 22, 8, 11, 13, 15), cum interpre- 
tează chiar unii dintre vechii exegeți creştini, ori o masă specială, anume 


! ORIGEN, Comentariu la Matei, 79, în PG 13, col. 1728 C-D; Se. LOAN GURĂ DE AUR, 
Omilia LXXXI (alias LXXXII) la Matei, 1, în PG 58, col. 729-730, şi în coll. Părinţi şi Scri- 
itori Bisericeşti, vol. 23, trad. Pr. D. Fecioru, Ed. Institutului Biblic şi de Misiune al Bise- 
ricii Ortodoxe Romane, București, 1994, p. 926 ș.u.; PROTERIUS ALEXANDRINUL, Epistola 
către Leon cel Mare, cap. 2 (între Epistolele lui Leon, 133, în PL 54, col. 1086); Sr. IOAN 

pregătită de Mântuitorul la sfârșitul activității Sale mesianice, pentru a 
institui în cadrul ei Sfânta Euharistie şi pentru a rosti atât cuvântarea Sa 
de despărțire către Sfinţii Apostoli, cât și rugăciunea Sa arhierească, aşa 
cum cred exegeții mai noi?. Dar chiar în acest din urmă caz, nu se poate 
tăgădui orice relație a Cinei cu masa rituală, prin care se inaugura ser- 
barea Paștelui iudaic. Această masă pascală avea loc în fiecare familie, în 
seara zilei de 14 Nisan, și se desfăşura după un ceremonial mai mult sau 
mai puţin uniform peste tot, stabilit de Lege şi de tradiție. Care era acest 
ceremonial, pe care l-a respectat şi Mântuitorul? 

După ce veneau de la templu sau de la sinagogă, toţi ai casei, în frunte 
cu capul familiei, îşi spălau mâinile și se așezau în jurul mesei dinainte 
pregătite, pe care se aflau: două pâini (azime), mielul pascal fript, un 
vas cu vin și pahare, ierburile amare şi un vas cu oţet, care aminteau de 
suferinţele evreilor în robia Egiptului. Capul familiei lua una dintre pâini, 
o binecuvânta cu o formulă rituală scurtă („Binecuvântat fii, Doamne 
Dumnezeul nostru, Împărate al veşniciei, Care ai făcut să răsară pâinea 
din pământ!”), rupea o bucată din ea și mânca el mai întâi, apoi dădea 
şi celorlalți. Luând apoi paharul său, îl umplea cu vin, în care amesteca 
şi puţină apă, îl binecuvânta cu o altă formulă rituală, asemănătoare 
cu cea dintâi („Binecuvântat fii, Doamne Dumnezeul nostru, Împă- 
rate al veşniciei, Care ai făcut roada viţei!”), bea din el și apoi dădea și 
celorlalți să bea pe rând. Urma masa, în cursul căreia se beau, în total, 
patru rânduri de pahare rituale. La sfârșitul mesei se aducea întâistă- 
tătorului ultimul pahar umplut cu vin amestecat cu apă, cum prescrie 
ritualul iudaic. Acesta spunea: „Să mulțumim Domnului Dumnezeului 
nostru!” iar cei de față răspundeau: „Binecuvântat fie numele Domnu- 
lui, acum şi totdeauna!” Capul familiei începea apoi mulțumirea, rostind 


DAMASCHIN, Dogmatica, trad. Pr. D. Fecioru, București, 1938, p. 262: „Așadar, în camera 
de sus a sfântului şi slăvitului Sion, după ce (Hristos) a mâncat Paştile cele vechi cu ucenicii 
Săi şi a plinit testamentul cel vechi” (reeditat la Ed. Institutului Biblic și de Misiune al Bise- 
ricii Ortodoxe Române, București, 2005, p. 199). 

2 Dintre ortodocși, C.N. GHIAOUROEE, „Le jour de la Sainte Cene”, în: Anuarul Aca- 
demiei Teologice din Sofia, 1952; dintre romano-catolici, P. BATIFFOL, Etudes d' Histoire et 
de Theologie positive: L'Eucharistie, Paris, 191930, p. 138; dintre protestanți, H. LIETZMANN, 
Messe und Herrenmahl, Berlin, *1955. 

o mare rugăciune euharistică, de laudă și de mulțumire, evocând toate 
binefacerile lui Dumnezeu, de la creaţia lumii și sfârșind cu cererea pen- 
tru împlinirea făgăduinţei divine; se cântau apoi Psalmii 113-118 şi 135 
(136), numiţi hallel (de laudă), care cuprind evocarea robiei din Egipt și 
mulțumiri pentru eliberarea evreilor din ea. 

La vremea când începea să se întunece, se aprindea și o lumină, 
care era şi ea binecuvântată cu cuvintele: „Binecuvântat fii, Doamne 
Dumnezeul nostru, Împărate al veşniciei, Care ai făcut lămpile de foc!” 
(adică stelele). Cel mai tânăr dintre membrii familiei aducea apoi un vas 
şi un şervet pentru a spăla mâinile comesenilor; la Cină, Mântuitorul 
îndeplineşte acest rit, spălând picioarele ucenicilor Săi, după cum rela- 
tează Sf. Evanghelist loan (13, 3-15). 

După un ritual asemănător se desfăşurau şi alte mese rituale iudaice, 
mai ales cele de sabat (care aveau loc vineri seara), al căror ecou se resimte 
şi el în ritualul Euharistiei creștine, alături de cel al meselor pascale. 

Unui astfel de ritual S-a conformat şi Mântuitorul la Cina cea de 
Taină. După opinia celor mai mulţi cercetători, pâinea pe care Domnul 
a binecuvântat-o și a dat-o sfinților Săi ucenici era una dintre cele două 
pâini obișnuite la cina pascală a iudeilor, pe care capul familiei le binecu- 
vânta la începutul mesei și le frângea, împărțindu-le comesenilor, după 
ce el însuși gusta din ele. De asemenea, paharul pe care EI l-a oferit uce- 
nicilor, după ce l-a binecuvântat, a fost ori cel de-al treilea pahar ritual, 
din care beau comesenii, începând de la capul familiei, ori al patrulea şi 
ultimul pahar ritual. 

Deosebirea dintre ritualul observat de Mântuitorul la Cină și cel pre- 
scris de Lege și tradiţie constă mai întâi în faptul că EI a folosit nu azimă, 
ci pâine obișnuită (dospită), deoarece Cina a avut loc cu o zi mai îna- 
inte de începerea serbării Paştilor, adică în seara zilei de joi, 13 Nisan, 
când azimele încă nu se puseseră în folosință; al doilea, la formulele ritu- 
ale pentru binecuvântarea pâinii şi a vinului, El a adăugat propriile Sale 
cuvinte („Acesta este trupul Meu... și „Acesta este sângele Meu...”), prin 
care se indică sensul nou și grav al celor săvârşite: prevestirea sau anti- 
ciparea sacramentală a Jertfei sângeroase şi mântuitoare, care se va con- 
suma peste o zi şi care inaugurează sau consfințeşte un nou legământ 
sau testament (6raOnkn) între Dumnezeu și oameni, pecetluit cu sângele 

sfânt al Celui ce Se va da spre răstignire. În momentul când Mântuitorul 
adaugă, la rugăciunea solemnă şi finală de mulțumire și de laudă, cuvin- 
tele „Beţi dintru acesta toți...” (Matei 26, 27 şi locurile paralele), ia naștere 
Liturghia creştină, prin anunţarea Paștelui celui nou, al noului legământ 
veșnic, adăugat memorialului Vechiului Testament, legământ care ia ființă 
în preajma Morţii și Învierii Domnului și ținteşte la A Doua Sa Venire. 
Liturghia creştină reprezintă deci împlinirea organică a făgăduințelor 
date de Dumnezeu poporului evreu, promisiuni evocate în manifestările 
sale liturgice, prin care se întreținea flacăra nădejdii realizării lor?. 

Dintre cei trei sinoptici care descriu Cina, doar Sfântul Luca amintește 
despre primul (ori al doilea) pahar ritual, din timpul mesei: „Şi luând 
paharul, mulțumind, a zis: Luaţi acesta și împărţiți-l între voi; că zic vouă: 
Nu voi mai bea din rodul viței, până când va veni împărăţia lui Dumne- 
zeu” (Luca 22, 17-18). Tot el reproduce cuvintele Mântuitorului: „Cu dor 
am dorit să mânânc cu voi acest Paște”, pe care EI le-a rostit, probabil, în 
continuarea formulei rituale prin care capul familiei amintea despre „pâi- 
nea suferințelor” din timpul robiei egiptene. „Laudele” cântate de Dom- 
nul cu ucenicii Săi la sfârşitul Cinei (Matei 26, 30; Marcu 14, 26) ar fi 
ultima parte a psalmilor hallel (Psalmul 135) şi acea cuvântare mai mare, 
cu caracter istoric, exegetic şi moral (numită hagadah), rostită de şeful 
familiei, în legătură cu evenimentele comemorate la sărbătoare. După 
unii, acestea însoțeau binecuvântarea și consumarea ultimului pahar 
ritual (al patrulea), cu care se încheia masa pascală. 

Legătura dintre Liturghia creştină (Euharistie) şi formele vechi ale 
cultului iudaic, despre care se vorbeşte din ce în ce mai insistent în ulti- 
mul timp, nu numai de către teologii protestanți, ci şi de către cei romano- 
catolici și ortodocși, este firească și de netăgăduit. Ca orice organism spi- 
ritual, nici Liturghia creştină nu a luat naștere dintr-odată, ca o creaţie 
spontană, în întregime nouă și fără niciun precedent în trecut. Istoria ei 
nu începe abia odată cu apariţia creştinismului; dacă în ceea ce priveşte 
esenţa ei — adică misterul în sine - ea este întemeiată de Mântuitorul 
la Cina cea de Taină, în ceea ce priveşte ideile principale care alcătuiesc 


 M. KOVALEVSKI, „Origines et developpement de la liturgie chretienne”, în: Presence 
orthodoxe (Paris), 1968, 3, p. 47. 

nucleul sau sâmburele ei originar şi totodată fondul comun al tuturor 
anaforalelor liturgice creştine de azi, precum şi formele ei externe de 
exprimare, acestea provin dintr-o adâncă vechime, continuând o tradiţie 
și un ritual inspirat din Vechiul Testament și legându-se astfel de revelația 
primordială şi de începuturile istoriei sfinte a mântuirii noastre. 

Dar faptul că Mântuitorul a întemeiat Euharistia creștină în cadrul 
ritual al unei cine asemănătoare meselor pascale iudaice, nu înseamnă că 
Liturghia creştină ar constitui o simplă continuare sau copie a unor uzuri 
rituale iudaice în creştinism, cum pretindeau unii teologi protestanți. Eco- 
uri mai puternice ale ritualului meselor iudaice se pot constata în ritualul 
agapelor, care însoțeau în epoca apostolică Sfânta Euharistie“. Dar între 
acestea şi masa euharistică sunt deosebiri fundamentale. În afară de pâine 
şi vin, masa euharistică nu cunoaște niciun alt fel de bucate; la Fuharistie 
s-a întrebuințat totdeauna pâine dospită, iar nu azimă, s-a folosit un singur 
pahar comun etc. Deosebirile acestea arată că Euharistia nu era o masă 
comună (obişnuită) și nu avea un caracter particular, ca mesele cvasirituale 
din sânul familiilor iudaice, ci era publică, participând la ea toți membrii 
Bisericii. Ea amintește de Moartea şi Jertfa Mântuitorului (1 Corinteni 11, 
26: „Căci de câte ori veţi mânca pâinea aceasta și veţi bea paharul acesta, 
vestiți moartea Domnului, până când va veni”); de aceea, participarea la ea, 
adică împărtășirea cu Trupul și cu Sângele Domnului, nu era admisă decât 
celor botezați și vrednici (curaţi) din punct de vedere moral. 


[.3. Diferitele numiri ale Jertfei liturgice 


Slujba sfântă a Legii celei Noi nu a fost cunoscută de la început sub 
denumirea de Liturghie, îndeobşte folosită astăzi mai ales în creștinătatea 
ortodoxă. Înainte de intrarea în uz și generalizarea acestei denumiri, au 
fost folosiți pentru aceasta alţi termeni, care indicau fie ființa sau esența 


* Vezi capitolul următor. 

> Didahia celor Doisprezece Apostoli, IX, p. 88: „Nimeni însă să nu mânânce din Eu- 
haristia voastră, afară de cei botezați în numele Domnului” (cf. trad. Diac. 1. Ică jr, în Cano- 
nul Ortodoxiei, vol. I: Canonul apostolic al primelor secole, Ed. Deisis, Sibiu, 2008, p. 569). 

şi scopul sfintei slujbe, fie un rit sau altul, care era considerat ca o parte de 
căpetenie a ritualului sacru. 


a) Astfel, cele mai vechi numiri, care se întrebuințţau în epoca apos- 
tolică şi pe care le găsim chiar în cărțile Noului Testament, sunt: frân- 
gerea pâinii (kĂGois Tod ăprov, fractio panis, Faptele Apostolilor 2, 42, 
46 şi 20, 7), Cina Domnului («vpiakov 6sinvov, 1 Corinteni 10, 21 şi 11, 
20), binecuvântare (evhoyia)” sau paharul binecuvântării (10 noTnpiov 
riic evăoyiac, 1 Corinteni 10, 16), pâine (ăproc) şi paharul Domnului (15 
NOTIIPLov ToV Kvpiov, 1 Corinteni 11, 26-27). 

Cea dintâi dintre numirile enumerate aici se referea la esenţialul ritu- 
alului săvârşit de Mântuitorul Însuşi, atât în momentul instituirii Jertfei 
(„Pe când mâncau ei, lisus, luând pâine și binecuvântând, a frânt şi, 
dând ucenicilor..”, Matei 26, 26 şi locurile paralele), cât şi la Emaus, după 
Înviere (Luca 24, 30-35). Cea de-a doua, întrebuințată astăzi mai ales la 
protestanți şi la neoprotestanţi, sugera strânsa legătură cu Cina cea de 
Taină, în cadrul căreia Domnul a întemeiat Jertfa Legii celei Noi şi a cărei 
repetare sau imitare era ritualul euharistic creștin din această vreme. 
A treia indica un amănunt al acestui ritual, care și el reprezenta tot o 
imitație a ceea ce făcuse Domnul la Cină (,...a luat Iisus pâine și, binecu- 
vântând, a frânt..:, Marcu 14, 22). Celelalte indicau elementele materiale 
ale Jertfei, adică pâinea şi vinul întrebuințate la Sfânta Euharistie. 


b) Alte numiri, pe care le găsim întrebuințate în epoca imediat urmă- 
toare celei apostolice și mai târziu, indică valoarea de jertfă a Liturghiei 
ori caracterul ei supranatural și scopul aducerii ei: înălțare, aducere sau 
ofrandă (ăvaqpopă şi npoopopă)*, Euharistie sau mulțumire (evxapuoria, 


* Cf. TERTULIAN, Către soție, II, 4, în PL 1, col. 1294. 

7 Mai târziu, evoyia se numea pâinea binecuvântată care prisosea de la Sfânta Jertfă 
şi pe care creştinii (mai ales episcopii) și-o trimiteau unul altuia în semn de iubire frățească 
(Canonul 14 Laodiceea) sau care se împărțea între clerici, după Liturghie (Constituțiile 
Apostolice, VIII, 31), iar mai târziu se dădea și credincioșilor (la noi: anafura); Pr. Petre 
VINTILESCU, „Anafora sau antidoron”, în: Studii Teologice, V (1953), 1-2, p. 116. 

3 Sr. CLEMENT ROMANUL, Epistola 1 către Corinteni, XL: „(Stăpânul) ne-a porun- 
cit să săvârșim ofrandele si slujbele (rac re npoopopăc kai Aerropyiac EmireAeio0au)”, în 
PG 1, col. 288; EusEBIU DE CEZAREEA, Istoria bisericească, VI, 43: „Caci facând ofrandele 

Eucharistia, gratiarum actio), mister sau taină (uvoTnpiov)'”, acest 
din urmă termen fiind însoţit de obicei de diverse atribute: minu- 
nat (mapa6otov), dumnezeiesc (0siov), sfânt (ăyiov)'”, înfricoşător 
(ppikrov) ş.a.; jertfă sau sacrificiu (Ovoia, sacrificium)”, Masa Domnului 


(nowmoac yăp răc npoopopăc)”, în PG 20, col. 625 A; Canonul 19 şi 58 Laodiceea; SF. IOAN 
GURĂ DE AUR, Omilia la Sfântul Filogoniu, în PG 48, col. 755; sub forma latină (oblatio), 
vezi TERTULIAN, Despre îndemnul la feciorie, XI, în PL 2, col. 926. 

” Sr. IUSTIN MARTIRUL ȘI FILOSOFUL, Apologia I, cap. 65: „Şi această hrană se numește 
la noi Euharistie (evxaptoria)”; Sr. IuUsTIN MARTIRUL ȘI FILOSOFUL, Dialogul cu iudeul 
Trifon, trad. Pr. O. Căciulă, București, 1941, pp. 96-97 (reeditat la Ed. Institutului Biblic 
şi de Misiune al Bisericii Ortodoxe Române, București, 1980); CLEMENT ALEXANDRINUL, 
Pedagogul, II, 2, trad. N. Ştefânescu, Bucureşti, 1939, p. 150 (cf. trad. Pr. D. Fecioru, în 
coli. Părinți şi Scriitori Bisericeşti, vol. 4, trad. Pr. D. Fecioru, Ed. Institutului Biblic şi 
de Misiune al Bisericii Ortodoxe Române, București, 1982, p. 241); TERTULIAN, Des- 
pre coroana ostaşului, III, în PL 1, col. 99 A („Eucharistiae sacramentum”); SF. CIPRIAN 
AL CARTAGINEI, Epistola X (Către martiri şi mărturisitori), 1: „Eucharistiam dari”; cf. 
trad. I. Diaconescu, O. Pop, în vol. SFÂNTUL CIPRIAN, EPISCOPUL CARTAGINEI, Scrisori, 
Ed. Sophia, București, 2011, p. 52; Sr. CIPRIAN AL CARTAGINEI, Despre Rugăciunea dom- 
nească, 18: „Eucharistiam quotidie ad cibum salutis accipimus”, în PL 4, col. 260 C - 549 
A, și în coll. Părinţi şi Scriitori Bisericeşti, vol. 3, trad. N. Chitescu, E. Constantinescu, 
P. Papadopol, D. Popescu, Ed. Institutului Biblic și de Misiune al Bisericii Ortodoxe 
Române, București, 1981, p. 475. 

'9 Sr. IGNATIE TEOFORUL, Epistola către Tralieni, IL, 3, în coll. Părinţi şi Scriitori 
Bisericești, vol. 1, trad. Pr. D. Fecioru, Ed. Institutului Biblic şi de Misiune al Bisericii 
Ortodoxe Române, București, 1979, pp. 170-171; EUSEBIU DE CEZAREEA, Demonstratio 
evangelica, I, 10, în PG 22, col. 928; Sr. IoAN GURĂ DE AUR, Omilia LĂXĂII (alias LĂXXIII) 
la Matei, 1, în PG 58, col. 737-738 (ro uvoTnpiov și Tă uvoTnpia); Constituţiile Apostolice, 
VIII, 5, în PG 1, col. 1073: „Taina Noului Așezământ” (ro uvornptov Tis kauvis AaOnkns); 
SF. ATANASIE CEL MARE, Apologia împotriva arienilor, XI, în PG 25, col. 268 A; SF. GRIGORIE 
DE Nyssa, Cuvânt la Botezul Domnului, în PG 46, col. 581 C. 

1! SF. IOAN GURĂ DE AUR, Despre preoție, VI, 4, în PG 48, col. 681, și în trad. Pr. D. 
Fecioru, Ed. Institutului Biblic și de Misiune al Bisericii Ortodoxe Române, București, 
2007, p. 177; Se. IOAN GURĂ DE AUR, Omilia XLI la Epistola 1 Corinteni, IV, în PG 61, col. 
361; Ava NIL, Epistole, I, 44, în PG 79, col. 104 A. 

" Didahia celor Doisprezece Apostoli, XIV: „pentru ca să fie curată jertfa voastră 
(n Ovoia vuwv); TERTULIAN, Despre rugăciune, XIV, XVIII, în PL 1, col. 1170, 1282, şi în 
coll. Părinţi şi Scriitori Bisericeşti, vol. 3, trad. N. Chiţescu, E. Constantinescu, P. Papadopol, 
D. Popescu, Ed. Institutului Biblic și de Misiune al Bisericii Ortodoxe Române, București, 
1981, pp. 237-238; SF. CIPRIAN AL CARTAGINEI, Epistola 34, 3, în PL 4, col. 323, şi în vol. 
SFÂNTUL CIPRIAN, EPISCOPUL CARTAGINEI, Scrisori, p. 137; SF. CIPRIAN AL CARTAGINEI, 
Epistola 63, 15-17, în PL 4, col. 386-387, și în vol. SFÂNTUL CIPRIAN, EPISCOPUL CARTAGI- 
NEI, Scrisori, pp. 290-291 ş.u.; SF. CIPRIAN AL CARTAGINEI, Despre cei căzuți (De lapsis), 25, 
în PL 4, col. 485; SF. VASILE CEL MARE, Epistola 93 (Către patriciana Chesaria), în PG 32, 


» 

(1pănela Kvpiov) sau Masă tainică (uvorixi rpănela)!. Alte numiri se 
referă la caracterul ei de lucrare sfântă şi publică, săvârşită de sfinţiţii slu- 
jitori în mijlocul și spre folosul obştii credincioșilor: redeTi) iepă sau ya 
(săvârșire sau plinire a unui act sfânt), iepovpyia (lucrare sau slujbă sfântă, 
prin excelență)'*, uvoraywyia (slujbă tainică, mister, slavo-rus. TauHo- 
neucTBne)':, iar altele, ca ovvaăic (ăyia) și ovvaywyn, collecta (adunare 
sfântă, de la ovvăyew - a aduna)!S, se referă la forma externă a adunării 


col. 485 A, și în coll. Părinţi şi Scriitori Bisericeşti, vol. 12, trad. Pr. C. Cornitescu, Pr. T. 
Bodogae, Ed. Institutului Biblic și de Misiune al Bisericii Ortodoxe Române, București, 
1988, p. 269 ș.u.; SF. CHIRIL AL IERUSALIMULUI, Cateheza a V-a mistagogică, VIII-IX, în 
PG 33, col. 1116-1117, şi în vol. Cateheze, trad. Pr. Dumitru Fecioru, Ed. Institutului Biblic 
şi de Misiune al Bisericii Ortodoxe Române, București, 2003, pp. 361-362; SF. IOAN GURĂ 
DE AUR, Despre preoție, VI, 4, în PG 48, col. 681: „preaînfricoșata Jertfa”; Constituţiile Apos- 
tolice, II, 57; VIII, 5, 46, în PG 1, col. 1073: „Jertfa curată şi fâră de sânge” (kaBapăv xai 
ăvaiuakrov Ovoiav); SF. IOAN DAMASCHIN, Dogmatica, IV, 13: „jertfa cea curată, adică 
nesângeroasă”. 

15 Sr. IOAN GURĂ DE AUR, Omilia 27 la Epistola 1 Corinteni, în PG 61, col. 229; 
Se. IOAN DAMASCHIN, Dogmatica, IV, 13, în vol. SF. IOAN DAMASCHIN, Dogmatica, Ed. 
Institutului Biblic și de Misiune al Bisericii Ortodoxe Române, București, 2005, p. 202. 

14 ORIGEN, Impotriva lui Celsus, III, 59, în PG 11, col. 997, 1000, și în coll. Părinți 
şi Scriitori Bisericeşti, vol. 9, trad. Pr. T. Bodogae, Ed. Institutului Biblic și de Misiune al 
Bisericii Ortodoxe Române, București, 1984, pp. 210-211; SF. DIONISIE AREOPAGITUL, 
Despre ierarhia bisericească, III, 2-3, în vol. SF. DIONISIE AREOPAGITUL, Opere comple- 
te, trad. Pr. D. Stâniloae, Ed. Paideia, București, 1996, pp. 78-79; Canonul 32 Trulan, în 
Sacrorum Conciliorum nova et amplissima collectio, XI, 956; Sr. NICOLAE CABASILA, Tăl- 
cuirea Dumnezeieştii Liturghii, |, în PG 150, col. 368, și în vol. Tâlcuirea Dumnezeieştii 
Liturghii şi Despre viața în Hristos, trad. Pr. E. Braniște, Pr. T. Bodogae, Ed. Arhiepiscopiei 
Bucureştilor, Bucureşti, 1989, pp. 27-31. 

15 Sp. MAXIM MĂRTURISITORUL, Mvoraywyia (însuși titlul lucrării), în PG 91, col. 
657 (și în vol. Sr. MAXIM MARTURISITORUL, Mistagogia. Cosmosul şi sufletul, chipuri ale 
bisericii, trad. Pr. D. Stâniloae, Ed. Institutului Biblic şi de Misiune al Bisericii Ortodoxe 
Române, Bucuresti, 2000). 

1 CLEMENT ALEXANDRINUL, Pedagogul, III, 11, 80, 3, în coll. Părinți şi Scriitori 
Bisericești, vol. 4, trad. Pr. D. Fecioru, Ed. Institutului Biblic și de Misiune al Bisericii Orto- 
doxe Române, București, 1982, p. 349; CLEMENT ALEXANDRINUL, Stromate, VI, 3, 34, 3: 
„Er Tv ovvaywyhv Tis Exkinoiac”; ORIGEN, Omilia la Samuel, |, 28, în Die griechischen 
christlichen Schriftsteller, vol. III, E. KLOSTERMANN (ed.), Leipzig, 1901, p. 283: „ovvakic”; 
ORIGEN, Omilia IV şi XVIII la leremia, în Die griechischen christlichen Schriftsteller, pp. 
25, 157, si în coll. Părinți și Scriitori Bisericești, vol. 6, trad. Pr. T. Bodogae, Pr. N. Neaga, 
Z. Laţcu, Ed. Institutului Biblic si de Misiune al Bisericii Ortodoxe Române, Bucuresti, 
1981, pp. 367 ș.u., 436 ș.u.; EUSEBIU DE CEZAREEA, Viaţa lui Constantin, III, 67; IV, 45,71 
(în titlurile capitolelor), în coll. Părinţi şi Scriitori Bisericeşti, vol. 14, trad. R. Alexandrescu, 

credincioşilor pentru săvârşirea slujbei (cf. Faptele Apostolilor 14, 27), 
fiind socotite drept cele mai vechi denumiri ale Liturghiei propriu-zise. 


c) Cuvântul întrebuințat astăzi în Biserica și teologia ortodoxă, 
aproape exclusiv, pentru denumirea acestei sfinte slujbe, este cel de Litur- 
ghie QAerrovpyia). Termen de origine greacă, el este destul de vechi, fiind 
întrebuințat încă dinainte de era creștină, dar în înțelesul său actual 
s-a întrebuințat mult mai târziu. La început, Aeirovpyia însemna orice 
serviciu sau slujbă publică, adică orice funcţie sau lucrare de interes public 
sau obştesc (eirov — public, de la Aa6c — popor şi Epyov - lucru, lucrare, 
operă), deci orice activitate depusă de un slujbaş al statului spre folosul 
poporului, în interesul general al cetăţenilor unei ţări. În antichitatea 
greacă precreştină, cuvântul a avut mai întâi însemnare și întrebuințare 
nereligioasă, dar în scrierile profane se întrebuința spre a indica și activi- 
tatea slujitorilor cultului din religiile păgâne. 

În creştinism, termenul AXerovpyia a căpătat întrebuințare religioasă 
datorită Septuagintei, care îl foloseşte pentru a traduce cuvântul ebraic 
abodah, indicând funcţiile preoţilor şi leviţilor Legii Vechi în legătură 
cu cultul îndeplinit la Cortul Mărturiei și la Templu: „Aaron și fiii lui 
[...] când trebuie să se apropie de jertfelnic, ca să slujească şi ca să aducă 
ardere de tot (Aeirovpyeiv kai ăvapepew) Domnului, să își spele mâinile 
lor şi picioarele lor cu apă ca să nu moară” (Ieșirea 30, 19-20); „Am ales 
din fiii lui Israel pe fraţii voştri, pe leviţi, [...] să facă slujbă la cortul 


Ed. Institutului Biblic şi de Misiune al Bisericii Ortodoxe Române, Bucureşti, 1991; SF. 
CHIRIL AL IERUSALIMULUI, Catehezele 1, 5-6; IV, 25; XIV, 24; XVIII, 32-33; XXIII, 1, în 
PG 33, col. 376-377; 488 B; 856 C; 1053-1056; 1109 A (cf. trad. Pr. D. Fecioru, în vol. SF. 
CHIRIL AL IERUSALIMULUI, Cateheze, Ed. Institutului Biblic şi de Misiune al Bisericii 
Ortodoxe Române, Bucureşti, 2003); SFÂNTUL EPIFANIE, Împotriva ereziilor, III, 11, în PG 
42, col. 825-828; Constituţiile Apostolice, IL, 39; Sr. IoAN GURĂ DE AUR, Omilia V şi LX 
către poporul Antiohiei; Sr. IOAN GURA DE AUR, Omilia XXV la Matei, 3, în coll. Părinţi 
şi Scriitori Bisericeşti, vol. 23, trad. Pr. D. Fecioru, Ed. Institutului Biblic şi de Misiune al 
Bisericii Ortodoxe Române, București, 1994, p. 324; Omilia IV şi V la Ana, în PG 49, col. 
79, 103-104; în PG 54, col. 660, 669; în PG 57, col. 331; Canonul 17 Laodiceea; SE. DIONISIE 
AREOPAGITUL, Despre ierarhia bisericească, III, 1, în Monumenta Eucharistica et Liturgica 
Vetustissima, p. 294, şi în trad. Pr. D. Stăniloae, p. 78; SOCRATE, Istoria bisericească, V, 22, în 
PG 67, 636 A-B; SF. ANASTASIE SINAITUL, Cuvânt despre adunare (Aoyoc nepi ovvaâtswc), 
în PG 89, col. 825. 

adunării” (Aerrovpyeiv răc Aeirovpyiac râs oknviis) (Numerii 18, 6); 
„..Dărbaţi de ispravă la slujbele din casa Dumnezeu” (Aeirovpyia sis 
Epyaoiav oikov rod Oeov) (1 Paralipomena 9, 13)'”. Cu acest înțeles îl 
folosesc apoi și autorii cărţilor Noului Testament. Astfel, Sf. Evanghelist 
Luca (1, 23), vorbind despre Zaharia, tatăl Sf. loan Botezătorul, care era 
preot la templul din Ierusalim, spune: „Şi, împlinindu-se zilele slujbei 
(slujirii) lui... (ai nuepau râs Aeirovpyias avrod)”. De asemenea, în Epis- 
tola către Evrei (9, 21), Sfântul Pavel vorbeşte despre „vasele de slujbă” 
(Tă okevn Tic Aeirovpyiac) de la Cortul Mărturiei. În felul acesta, 
cuvântul Aeirovpyia a intrat în terminologia creştină, fiind întrebuințat 
în cărțile sfinte ale Noului Testament pentru a indica atât oficiul sacra- 
mental sau calitatea de slujitori ai celor sfinte, cât şi lucrarea, exer- 
citarea sau îndeplinirea actelor de cult săvârșite de slujitorii cultului 
creştin, începând cu Sfinţii Apostoli. Astfel, Epistola către Evrei (8, 2 şi 
6) întrebuințează cuvintele Aeirovpyoc şi Aevrovpyia pentru a exprima 
chemarea sau misiunea sacerdotală (preoțească) a Mântuitorului: „El 
(Mântuitorul) este slujitorul celor sfinte (Twv &yiwv Aetrovpyoc) şi al 
Cortului celui adevărat”; „lar acum mai deosebită slujire a dobândit” 
(vov 6£ GapopwTepac rervxev Aetrovpyiac); în Faptele Apostolilor (13, 
2), verbul Xeirovpyew arată serviciul divin public oficiat de colabora- 
torii Sfinţilor Apostoli în primele comunităţi creştine: „Şi slujind ei...” 
(Kai Aeirovpyovvrwv avrwv). Uneori însă acest cuvânt are şi o însem- 
nare mult mai largă, indicând toată lucrarea apostolică şi misionară în 
slujba Evangheliei creștine, ca în Epistola către Romani (15, 16), unde 
Sf. Ap. Pavel spune despre sine: „...ca să fiu slujitor al lui lisus Hristos” 
(eic 70 eivau Aeirovpydv Xpiorov Inoov); cf. Romani 13, 6; 15, 27; 2 
Corinteni 9, 12; Filipeni 6, 25 ş.a. 

În antichitatea creștină, cuvântul liturghie avea deci un înţeles mult 
mai larg decât cel de azi; el indica totalitatea actelor de cult sau a servi- 
ciilor divine, precum și administrarea lor, adică ceea ce înţelegem astăzi 


1 Cf. Edwin HATCH, Henry A. REDPATH, A Concordance to the Septuagint and the 
Other Greek Versions of the Old Testament, vol. IL, Oxford, 1897, pp. 872-873; W. BAUER, 
Griechisch-Deutsches Worterbuch zu den Schriften des Neuen Testaments und der iibrigen 
urchristlichen Literatur, Berlin, *1937, col. 780-782. 

prin cult şi prin slujire preoțească în general. Cu acest înţeles îl folosesc 
Sf. Clement Romanul!s, Sf. Irineu de Lyon'?, Eusebiu al Cezareei”, sinoa- 
dele locale din Ancira (314), Antiohia (341), Sardica (343, Canonul 12) 
şi Laodiceea%, Fer. Teodoret al Cirului?. Numai cu timpul, și anume în 
secolele V-VI, înţelesul lui s-a restrâns, aplicându-se mai întâi la Cina cea 
de Taină” şi apoi la ceea ce înțelegem azi prin Liturghie, adică slujba sfântă 
a Jertfei Legii celei Noi şi a împărtăşirii credincioșilor cu Sfintele Daruri”. 


13 Epistola 1 Corinteni, cap. 40, 2 (vezi textul citat la nota 6); Epistola 1 Corinteni, cap. 
40, 5: „Arhiereului îi sunt încredințate anumite slujbe (slujiri - Xeirovpyiau)”, PG 1, col. 288. 

Împotriva ereziilor, III, 3, în PG 7, col. 849: „Intemeind fericiţii Apostoli (Petru și Pavel) 
Biserica (Romei), au încredinţat lui Linus slujba episcopiei (iv Tic Emokonijc Aeirovpyiav)”. 

% Istoria bisericească, IV, 1, în PG 20, col. 303: „Ca al patrulea de la apostoli a fost ales 
Primus în aceeași slujbă (rnv Tov avTOA. Aeirovpyiav)”. 

" Canonul 1 Ancira, în Zvvrayua 7âov Beiwwv kai iepiov kowovwv (Colectia dumnezeieştilor 
şi sfintelor canoane), Georgios A. RALLr, Mihail POTI (eds), vol. III, p. 21; Nicodim MILAș, 
Canoanele Bisericii Ortodoxe, vol. II, partea |, p. 1: „Preoţii care au jertfit idolilor sunt opriți 
să mai sâvârşească ceva din slujbele preoțești” (Aeirovpyeiv 1i Tov ieparikv Xeirovpyiov); 
cf. Arhid. loan N. Foca, Canoanele Bisericii Ortodoxe. Note şi comentarii, Sibiu, *2005, p. 
201. Cf. Canonul 2 Ancira. 

* Canonul 4, în Xuvrayua Tv Beiwv ai ispov xavovwv (Colecţia dumnezeieştilor 
și sfintelor canoane), Georgios A. RALru, Mihail PoTLI (eds), vol. III, p. 65: „Dacă vreun 
episcop caterisit de sinod, ori preot ori diacon [...] ar îndrâzni să săvârşească ceva din slujba 
(preoţeascâ)...” („roAunoete ri pata Tijc Aerrovpyias”). Cf. Canonul 12 Sardica (343). 

* Canonul 18 Laodiceea: „Aceeași slujbă a rugăciunilor (Thv avriv Aeirovpyiav Tv 
ewXGv) să se facă... 

* FER. TEODORET AL CIRULUI, Epistola CLIII, PG 83, col. 1441: „ră Eonepivăs î 
Tăc EwOivăc Aeirovpyiac” (termenul Aerovpyia indicand rânduiala slujbelor de seară și 
dimineaţă); FER. TEODORET AL CIRULUI, Istoria bisericească, II, 23, în PG 72, col. 1065 C: 
„Xevrovpyia 1od Beiov Banriouaroc”, „slujba dumnezeiescului botez”. Cu acelaşi înțeles 
găsim întrebuințat cuvântul Aeirovpyia și în actele Sinodului III Ecumenic, Efes, 431, în 
Epistola Sinodului către împărat, despre Chiril al Alexandriei și Memnon, în Ihesaurus 
ecclesiasticus ex Patribus graecis, vol. II, ]. Caspari SUICERI (ed.), Amsterdam, 1728, col. 
221: „Şi neadunându-se (neîngăduind) să săvârșească nici sărbătoarea Sfintei Cincizecimi, 
nici slujbele (Aerovpyiac) de seară sau cele de dimineaţă”, 

* FER, TEODORET AL CIRULUI, Epistola CĂLVI, în PG 83, col. 1393 A, (reproducând 
cuvintele Sf. Ap. Pavel din Epistola 2 Corinteni, 13, 13: „Harul Domnului nostru lisus Hris- 
tos și dragostea lui Dumnezeu...”), adaugă: „Că în toate bisericile aceasta este începătura 
slujbei celei de taină (rhc uvorixăs Aeirovpyias npooiuiov)” adică a Liturghiei euharistice. 

% Codicele Justinian, Novela VII, în Thesaurus ecclesiasticus ex Patribus graecis, 
SUICERUS (ed.), vol. II, 221: „...în care a întemeiat o mânăstire și a făcut Sfânta Liturghie 
(rhv iepăv Aeirovpyiav)”; Canonul 32 Trulan, în Sacrorum Conciliorum nova et amplissima 
collectio, vol. XI, 956. 

d) În Biserica şi teologia apuseană, cuvântul liturghie a continuat însă 
să-şi păstreze până azi sensul vechi, de cult în general sau orice slujbă 
bisericească, iar pentru slujba pe care noi o numim Liturghie, apusenii 
întrebuințează termenul de missa (la Messe, die Messe), provenit din 
formula finală cu care se încheia altădată Liturghia apuseană și cu care 
credincioşii erau concediați din biserică: „Ite! Missa est!” („Mergeţi! 
Slujba sfântă s-a săvârșit”, sau: „Este timpul ieşirii din biserică”). Forma 
latină târzie, missa (în loc de missio — trimitere, concediere), se întrebuința 
la început cu sensul de concedierea catehumenilor din biserică la sfârşitul 
primei părţi a Liturghiei”, apoi şi a credincioșilor, la sfârşitul Liturghiei. 
A rămâne deci până la missa catechumenorum (fidelium), adică până la 
sfârşitul Liturghiei, a însemnat, de la o vreme, a rămâne pentru (la) missa, 
adică la Liturghie. 

CAPITOLUL II 


ISTORIA LITURGHIEI CREȘTINE 


II.1. Liturghia creştină în primele trei veacuri 


[1.1.1]. Liturghia în epoca Sfinţilor Apostoli 

Precum reiese din cele spuse până acum, cea dintâi Liturghie a fost 
săvârşită de Mântuitorul Însuşi, la Cina cea de Taină, când, în cadrul 
ritualului unei mese pascale iudaice, EI a instituit Sfânta Euharistie, 
temelia şi sâmburele cultului Legii celei Noi, cultul creştin”. Ceea ce 
a făcut EI atunci constituie elementul esenţial şi sâmburele originar 
din care s-a dezvoltat treptat toată rânduiala de mai târziu a Sfintei 
Liturghii. 

Precum am spus, Mântuitorul a lăsat Sfinţilor Săi Apostoli porunca 
de a face şi ei ceea ce făcuse EI la Cină: „Aceasta faceți spre pome- 
nirea Mea” (Luca 22, 19; 1 Corinteni 11, 24). Conformându-se aces- 
tei porunci, Apostolii și mai apoi ucenicii lor înnoiau în fiecare dumi- 
nică Jertfa Mântuitorului întru continua aducere aminte de El. Pentru 
aceasta, ei imitau pe Mântuitorul Însuşi, Care la Cină, înainte de a 
frânge pâinea şi a o împărți ucenicilor, a binecuvântat, iar când le-a 
întins paharul, a mulțumit (Matei 26, 26-27; Marcu 14, 22-23, Luca 


2% Cf. Se. SIMEON AL TESALONICULUI, Despre Dumnezeieştile Taine, cap. 44, în vol. 
Tractat asupra tuturor dogmelor credinței noastre ortodoxe, trad. + CHESARIE AL RÂMNI- 
CULUI, Toma TEODORESCU (ed.), Bucureşti, 1865-1866, p. 64. 

22, 17-18, 1 Corinteni 11, 23). Când se adunau deci pentru rugăciune, 
Sfinţii Apostoli mulțumeau și apoi se rugau îndelung ca Domnul să pre- 
facă pâinea şi vinul de pe masa lor în însuşi Sfântul Său Trup și Sânge, 
cu care apoi se împărtăşeau. Ritualul acesta sumar, imitat după mode- 
lul Cinei, constituie nucleul esenţial al Sfintei Liturghii în toate riturile 
liturgice creștine sau sâmburele originar care a rămas constant în toate 
Liturghiile și din care a crescut și s-a dezvoltat cu timpul rânduiala de 
azi a Liturghiei creştine. 

Pe baza diferitelor menţiuni şi aluzii incidentale din scrierile Nou- 
lui Testament, referitoare la săvârșirea Sfintei Euharistii şi mai ales din 
instrucțiunile date de Sf. Ap. Pavel corintenilor cu privire la aceasta 
(1 Corinteni 11, 23-26), se poate presupune că ritualul euharistic con- 
sta în următoarele: se aduceau pâine și vin, iar liturghisitorul făcea 
rugăciuni de laudă şi mulțumire (cf. 1 Corinteni 14, 16), apoi, amin- 
tind de Pătimirile şi Moartea lui Hristos, pronunţa cuvintele rostite de 
Mântuitorul Însuși la Cină şi binecuvânta pâinea și vinul, după care 
urmau frângerea pâinii și împărtășirea. Se făceau şi rugăciuni pentru 
diferite categorii de credincioși (1 Timotei 2, 1); la rugăciunile de laudă 
şi mulțumire, poporul se asocia răspunzând la sfârșit cu vechiul termen 
ebraic Amin (1 Corinteni 11, 16). 

La aceste elemente principale ale rânduielii Liturghiei din această 
primă perioadă a istoriei Bisericii creştine, se vor fi adăugat şi altele, 
secundare, amintite sporadic şi incidental în unele din cărțile sfinte ale 
Noului Testament - singurele noastre izvoare de informaţie asupra cul- 
tului creştin din acea epocă. 

Astfel, nu este tocmai sigur dacă sărutarea păcii, de care se vorbeşte 
în unele locuri din Noul Testament (1 Tesaloniceni 5, 26; Romani 16, 16; 
1 Corinteni 16, 20; 1 Petru 5, 14), se va fi practicat încă de pe atunci în 
adunările liturgice; tot aşa de puţin sigură este și întrebuințarea în cult 
a unei mărturisiri publice de credință, la care face aluzie Sf. Ap. Pavel 
(1 Timotei 6, 12). 

Tot în legătură cu Euharistia aveau loc și harismele, adică acea revăr- 
sare abundentă de diverse şi multiple daruri duhovnicești, caracteristică 
Bisericii în primele veacuri (revelații, prorociri, glosolalii, exorcisme, 

tălmăciri şi darul facerii de minuni, vezi 1 Corinteni 14); ele au dispărut 
în chip firesc, atunci când ardoarea iniţială a creștinismului s-a atenuat 
şi când entuziasmul spontan, specific prunciei tuturor religiilor, a făcut 
loc unor reguli şi orânduiri instituţionale. 

În afară de ritualul euharistic propriu-zis, în cadrul adunărilor de 
cult din această epocă intrau şi următoarele elemente componente, care 
se pot deduce din aluziile indirecte ale cărţilor Noului Testament: 

a) Lecturile din epistolele Sfinţilor Apostoli alături de cele din cărțile 
sfinte ale Vechiului Testament, care făceau parte din ritualul sinagogii 
(Faptele Apostolilor 13, 15; 1 Tesaloniceni 5, 27; Coloseni 4, 16); 

b) Predica, sub forma ei cea mai simplă și mai familiară, de omilie, 
adică explicaţii asupra textelor citite (Faptele Apostolilor 20, 7, 11, unde 
se întrebuințează chiar termenul Oputo); 1 Timotei 4, 13; 1 Corinteni 
16426); 

c) Cântările religioase (psalmi, imne şi cântări duhovniceşti: 
1 Corinteni 16, 26; Efeseni 5, 19; Coloseni 3, 16); între acestea vor fi fost, 
probabil, imnele din cărțile Noului Testament: al Preotului Zaharia, 
tatăl Sf. loan Botezătorul (Luca 1, 68-79), al Dreptului Simeon (Luca 2, 
29-32) şi al Sfintei Fecioare (Luca 1, 46-54), precum și unele fragmente 
de proză ritmată, citate în scrierile Sf. Ap. Pavel (Romani 12, 11-12; Efe- 
seni 5, 14%; 1 Timotei 3, 16%; 2 Timotei 2, 11-13), care sunt privite de 
unii liturgiști ca rudimente ale primelor imne specific creştine; 

d) Rugăciunea, care forma preocuparea de căpetenie a celor dintâi 
creştini (Faptele Apostolilor 2, 42), cu invocarea frecventă a numelui 
lui lisus sau cu refrenul: „Prin Domnul nostru lisus Hristos” (Romani 
5, 11,21); 

e) Colectele pentru săraci (1 Corinteni 16, 1-2), care erau obişnuite 
şi în serviciul sinagogii, ca o aplicaţie practică a îndemnurilor morale, 
la iubire şi întrajutorare, date în predici. 


* „De aceea zice: Deşteaptă-te, cel ce dormi, / Și te scoală din morți / Și te va lumina 
Hristos”, 

% „Cu adevărat mare este taina dreptei credinţe (creştinătăţii): / Dumnezeu S-a arătat 
în trup, S-a îndreptat în Duhul, / A fost văzut de îngeri. / S-a propovăduit între neamuri, / 
A fost crezut în lume, / S-a înălțat întru slavă”. 

[1.1.2. Liturghie şi agapă 

Tot de Euharistie erau legate în veacul apostolic şi mesele frățești (de 
dragoste) sau agapele (ăyănai) (luda 1, 12), pe care unii le consideră, nu 
fără dreptate, ca o prelungire sau o supravieţuire a meselor rituale iudaice 
de sâmbătă, păstrate în obișnuinţa primilor creștini, recrutaţi dintre evrei. 
Din indicaţiile date de Sf. Ap. Pavel (1 Corinteni 11, 20-22), de Sf. Ap. Iuda 
(Epistola lui Iuda 12), precum şi de documentele din epoca post-apos- 
tolică (Didahia celor doisprezece Apostoli, capitolele 9-10; Epistola către 
Smirneni a Sf. Ignatie Teoforul, cap. 8), nu reiese clar dacă agapa preceda 
sau urma cina euharistică. Cei mai mulți istorici şi liturgiști cred însă că 
agapa preceda Euharistia, deoarece primii creştini căutau să imite întru 
totul pe Mântuitorul, Care a instituit Euharistia la sfârșitul unei mese 
rituale iudaice (vezi în urmă); agapa reprezenta astfel Cina cea de Taină 
şi de aceea ceremonialul ei imita îndeaproape rânduiala meselor rituale 
iudaice. În unele scrieri vechi (ca Didahia celor doisprezece Apostoli, capi- 
tolele 9-10) ni s-au păstrat chiar formule rituale de binecuvântare a pâinii 
şi a vinului, întrebuințate la agape. 

În tot cazul, indiferent de ordinea dintre ele, Euharistia şi agapa au 
ființat de la început ca două lucruri distincte, care au coexistat până la 
începutul veacului al II-lea. Între ele nu există un raport genetic, cum 
pretind unii dintre teologii protestanți, după care la început nu au existat 
decât agapele, iar Euharistia s-ar fi născut din agapă, ca un rit prescur- 
tat al acesteia, pe la sfârșitul secolului I, atunci când edictele prohibitorii 
ale împăratului Traian nu au mai permis practicarea agapelor în întinde- 
rea și cu ceremonialul de până atunci. Agapa, care imita ritualul meselor 
iudaice, ar fi servit astfel ca punte de trecere de la ritualul iudaic la cel 
euharistic creştin. 

În cadrul agapelor, se întâmplau uneori și unele abuzuri şi excese 
(dezordine). Chiar în veacul apostolic, Sf. Ap. Pavel mustră abuzurile 
ce se făceau la aceste mese (cel puţin la Corint) şi poruncește ca ele să 
aibă loc de aici înainte în cadrul familiei, iar nu în adunările de cult 
(1 Corinteni 11, 21-22, 33-34). Aceasta dovedește că agapa nu a făcut 
niciodată parte esenţială din ritualul euharistic creștin şi că ea a tre- 
buit să se despartă foarte de timpuriu de Euharistie. Fiind mai degrabă 

o formă sau expresie a vieţii de obşte (xoiwuwvia) caracteristică primei 
comunități creştine din lerusalim (Faptele Apostolilor 2, 42-46), agapa 
a şi dispărut, probabil, odată cu această formă de viață, pe când Euha- 
ristia, legată de rugăciune, adică fiind o formă de cult, a supravieţuit. 
Acolo unde ea s-a menţinut mai mult timp, agapa a fost despărțită de 
Euharistie şi a evoluat, luând aspectul și sensul unui ospăț pentru săraci, 
cum se constată, de exemplu, din menţiunile de la Tertulian (Apologeti- 
cul, 39), din Constituţiile Apostolice (II, 28), sau din lucrările Fericitului 
Augustin (Contra lui Faustus Maniheul, 20, 20). În cele din urmă, ea se 
confundă cu pomenile sau ospețele funerare, care au încă loc, în unele 
părţi ale Ortodoxiei, la înmormântări şi la Parastasele pentru morți. 
Tot ca resturi din vechile mese frățeşti din primele secole ale Bisericii 
pot fi socotite şi mesele comune care au loc la noi în jurul bisericilor, la 
unele dintre marile praznice, mai ales la hramurile de biserici și la Paști 
(când mesele de praznic au fost înlocuite pe alocuri prin ofrandele care 
se aduc în biserici, se binecuvântează şi se împart celor prezenţi: pâine 
sau „pască”, brânză sau pește, carne de miel și vin). 


1].1.3. Liturghia creştină în veacul al II-lea 

Izvorul cel mai important pentru reconstituirea rânduielii generale 
a Liturghiei din secolul al II-lea este Apologia întâi a Sf. Iustin Marti- 
rul și Filosoful (îndeosebi capitolele 65-67), scrisă pe la anul 150, unde 
autorul descrie şi explică pe scurt rânduiala Liturghiei din vremea sa, 
cu scopul de a apăra pe creştini de calomniile care circulau pe seama 
lor, în legătură cu adunările lor de cult. Aceste capitole alcătuiesc cea 
mai amănunțită expunere a Liturghiei creştine din primele trei secole, 
deși nu este vorba despre o descriere dezvoltată şi completă (cu formule 
de rugăciune, ca în Liturghier), ci de o simplă schemă a rânduielii gene- 
rale a Liturghiei, indicând pe scurt momentele sau părţile ei principale, 
în ordinea lor de desfăşurare (cap. 65 descrie o Liturghie baptismală, 
cap. 66 dă o explicare dogmatică a ritului euharistic, iar cap. 67 descrie 
o Liturghie duminicală obișnuită”). 


“ În PG 6, col. 428-432; Monumenta Eucharistica et Liturgica Vetustissima, pp. 13-21. 

Liturghia catehumenilor (cap. 67) consta din următoarele: 


a) Citiri din memoriile Apostolilor sau din scrierile profeților, 
adică din Sfânta Scriptură a Noului şi a Vechiului Testament, atât 
cât îngăduia timpul; 

b) Predica sau omilia proestosului liturghisitor (cu caracter 
exegetico-moral: sfat și îndemn). 


La acestea se va fi adăugat, desigur, cântarea religioasă (psalmii), de 
care însă Sfântul Iustin nu pomeneşte. 

Liturghia euharistică se săvârşea stând toți în picioare (capitolul 67, 
5; deci la Liturghia catehumenilor se putea sta şi jos) și se compunea din 
următoarele: 


a) O rugăciune generală, făcută de toţi credincioşii (capitolul 
65, 1 şi 67, 5), probabil ectenia mare de mai târziu; 

b) Sărutarea frățească (a păcii), pentru prima oară menţionată 
clar ca act liturgic (cap. 65, 2); 

c) Se aduc proestosului pâine şi vin amestecat cu apă (cap. 
65, 3); este cea dintâi mărturie documentară despre întrebuințarea 
apei la Sfânta Euharistie; 

d) Proestosul înalță asupra lor rugăciuni şi mulțumiri (svxai 
ai evxapioriau), atât cât poate (cap. 67, 5), iar poporul se aso- 
ciază răspunzând la sfârșit: „Amin”. În cursul rugăciunii se face 
amintirea Pătimirilor Domnului, rostindu-se şi cuvintele Mântu- 
itorului de la Cina cea de Taină (Apologia I, cap. 66, 2-3 și Dialo- 
gul cu iudeul Trifon 41, 117); 

e) Urma împărtășirea: diaconii dădeau celor de faţă și tot ei 
duceau Sfânta Euharistie și celor absenţi (cap. 65, 5 şi 67, 5). 


[].1.4. Liturghia în veacul al III-lea 
(Liturghia descrisă în Rânduielile bisericești) 
O descriere completă a Liturghiei, în felul celei din Apologia întăi 
a Sfântului Iustin, nu întâlnim în scrierile din secolul al III-lea. Cauza? 
Fie rigoarea disciplinei arcane, care interzicea expunerea tainelor creștine 

înaintea celor neiniţiaţi, fie lipsa prilejurilor de a se pune în discuţie cul- 
tul creştin, fie că Liturghia era pentru creştini un lucru prea familiar şi 
cunoscut, ca să facă obiectul unor expuneri sau tratate speciale. De aceea, 
în scrierile Părinților și scriitorilor bisericeşti din secolul al III-lea (Cle- 
ment al Alexandriei, Origen și Sf. Dionisie al Alexandriei, pentru Egipt, 
Tertulian și Sfântul Ciprian, pentru Africa, Sf. Firmilian al Cezareei 
Capadociei, pentru Asia Mică ș.a.), nu aflăm decât menţiuni sau aluzii 
izolate şi incidentale sau indirecte despre starea Liturghiei din vremea lor. 

Izvoare prețioase pentru starea Liturghiei din primele trei secole sunt 
scrierile pseudoepigrafe din grupa cunoscută sub denumirea colectivă 
de Rânduieli bisericești (Kirchenordnungen, Ordonnances ecclesiastiques), 
dintre care cele mai importante sunt următoarele trei: 

a) Rânduiala bisericească egipteană”; 

b) Constituţiile Apostolice (Aşezămintele Sfinților Apostoli)”; 

c) Testamentum Domini". 

Cea dintâi provine din secolul al III-lea, iar celelalte două, în forma 
lor actuală, provin din secolele IV-V, dar ele conţin și folosesc sau trans- 
mit de fapt materiale mai vechi, din secolul al III-lea sau chiar și de mai 
înainte. Ele sunt cele dintâi documente care ne transmit adevărate for- 
mulare liturgice, adică descrieri ale rânduielii liturgice în desfăşurarea ei 
normală, cu textul rugăciunilor și al diferitelor formule, ca în Liturghierul 
de azi. Aceste reguli și formule sunt puse, printr-o ficțiune literară, chiar 
în gura Mântuitorului sau a unora dintre Sfinţii Apostoli, care le dictează 


“2 Die ăltesten Quellen des orientalischen Kirchenrechts, vol. |, H. ACHELIS (ed.), 
Leipzig, 1891; Didascalia et Constitutiones Apostolorum, vol. II, F.X. FUNK (ed.), Pader- 
born, 1906, pp. 97-119. 

% PG 1, col. 555; Constitutiones Apostolorum, P.A. LAGARDE (ed.), Leipzig-Londra, 
1862. Textul grecesc al capitolelor de interes liturgic, în Monumenta Eucharistica et Litur- 
gica Vetustissima, pp. 179-233, şi în Scrierile Părinților Apostolici, vol. IL. 

“1 Text siriac cu trad. lat., editat de patriarhul sirian unit Ign. Efrem RAHMANI, Testa- 
mentum Domini nostri Jesu Christi, Moguntia, 1899 (reeditat la Hildesheim, 1969). Trad. 
latină a textelor de interes liturgic, în Monumenta Eucharistica et Liturgica Vetustissima, 
pp. 235-273. O succintă expunere a rânduielii din acest document (Testamentum Domini 
I, 23), precedată de o prezentare a documentului, pe bază de studii mai vechi, la Prot. L. 
VoRoONoOV, în: Bozoczoeckuu Tpydv (Moscova), VI (1971), pp. 207-219 (cf. trad. Pr. N. 
Achimescu, în Testamentul Domnului nostru Iisus Hristos, ediţie bilingvă, Ed. Polirom, 
Iași, 1996, şi trad. Diac. 1. Ică jr, în Canonul Ortodoxiei, vol. |, p. 795 ş.u.). 

Sf. Clement Romanul sau Sfântului Ipolit (+235). Se socotește, în general, 
că mai toate rânduielile bisericeşti enumerate mai sus derivă din lucrarea 
Tradiţia Apostolică (Anooro)uxi napă6o01c) atribuită Sf. Ipolit Romanul, 
care era socotită pierdută, dar care s-ar regăsi în traducerea (prelucrarea) 
egipteană cunoscută azi sub denumirea de Rânduiala bisericească egip- 
teană”. 

Cea mai importantă dintre rânduielile bisericeşti este colecţia cu 
titlul Constituţiile sau Așezămintele Sfinților Apostoli (Aaxrayai Tv 
ăyiwv A700T0Awv), opera unui compilator necunoscut, de origine pro- 
babil siriană, din a doua jumătate a secolului al IV-lea. Este împărțită 
în 8 cărţi. 

Material de interes liturgic privitor la lăcaşul bisericesc, la rânduielile 
de cult şi la funcţiile liturgice ale membrilor ierarhiei bisericeşti cuprind 
cărţile: a II-a (cap. 57-59), a VII-a (cap. 33-49) şi a VIII-a (cap. 4-42). Cea 
mai importantă este cartea a VIII-a (cap. 5-15), în care găsim cel dintâi 
formular de Liturghie cunoscut până acum. Este vorba despre o Liturghie 
de tip sirian (antiohian), săvârşită cu prilejul hirotoniei unui episcop. 
Această Liturghie este denumită de obicei Liturghia clementină, deoarece 
în cartea a VI-a, cap. 18, se spune că Așezămintele (sau Constituţiile) sunt 
date de Sfinții Apostoli, prin Clement, episcopul Romei, care le-ar fi con- 
semnat în scris. 

În ambele rânduieli (cartea a II-a și cartea a VIII-a), se disting clar 
cele două părți: Liturghia catehumenilor şi Liturghia credincioșilor. 

Iată rânduiala Liturghiei Clementine descrisă în cartea a VIII-a, cu 
menţiunea deosebirilor faţă de rânduiala din cartea a II-a: 

Liturghia catehumenilor (cap. 6-10) începe cu 4 sau 5 lecturi biblice, 
dintre care primele două din Vechiul Testament (Lege și Profeţi), iar 
celelalte din Noul Testament (Epistolele sau Faptele Sfinţilor Apostoli 
şi Evanghelii). Primele trei lecturi erau făcute de anagnost (citeţ), iar 
a patra (Evanghelie), de diacon sau preot. Între lecturile din Vechiul 
Testament şi cele din Noul Testament se cântau psalmi responsoriali, 


** HIPPOLYTE DE ROME, La tradition apostolique, B. BoTTE (ed.); B. BOTTE, „La Tradi- 
tion Apostolique de Saint Hippolyte. Essai de reconstitution”, în: Liturgiewissenschafiliche 
Quellen und Forschungen, Heft 39, Munster- Westfalen, 1963. 

de către cântăreți și popor. Îndată după citirea Evangheliei urma omi- 
lia sau predica (atât cântarea psalmilor, cât și omilia sunt menţionate 
numai în cartea a II-a). 

Urma o serie de patru ectenii, rostite de diacon, dintre care prima 
pentru catehumeni, a doua pentru energumeni, a treia pentru candidaţii 
la Botez (competentes sau pori(ouevo:) şi a patra pentru penitenţi. Fiecare 
ectenie era urmată de câte o rugăciune rostită de episcop pentru fiecare 
dintre cele patru categorii de participanţi la sfânta slujbă, care stăteau în 
timpul acesta cu capul plecat; apoi ieșeau succesiv din biserică, pe măsură 
ce erau binecuvântaţi de episcop, trecând pe sub mâna lui. 

După ieşirea penitenților, toți cei rămași se sculau în picioare și înce- 
pea Liturghia credincioșilor (cap. 11), cu o nouă ectenie (ectenia mare) și 
o rugăciune a episcopului pentru credincioşi, după care urma sărutarea 
păcii şi spălarea mâinilor liturghisitorilor. Se luau măsuri pentru asigu- 
rarea ordinii şi a liniștii în biserică. Diaconii aduceau apoi episcopului, 
la Sfânta Masă, pâinea și vinul alese pentru Sfânta Jertfă, iar episcopul 
rostea asupra lor o lungă rugăciune euharistică, asemănătoare cu ana- 
foraua din Liturghia ortodoxă a Sfântului Vasile. Urma o nouă ectenie, 
o rugăciune citită de episcop ca pregătire pentru împărtășire și se făcea 
împărtăşirea, în timpul căreia se citea Psalmul 33. Se rostea o nouă ecte- 
nie și o rugăciune de mulțumire după împărtășire, apoi se făcea concedi- 
erea credincioșilor, cu formula: „Ieşiţi în pace”, rostită de diacon. 

Rânduieli ale Liturghiei, asemănătoare cu cea din Constituțiile Apos- 
tolice, găsim descrise și în celelalte două documente literare din această 
categorie, adică în Testamentum Domini şi în Rânduiala bisericească egip- 
teană (Tradiția Apostolică a Sfântului Ipolit). 


[].1.5. Uniformitatea liturgică în primele trei secole 

Cu toate că scrierile din grupa Rânduielilor liturgice provin din regi- 
uni diferite ale creştinătăţii (Siria, Egipt şi Roma), totuși textele (formu- 
lele) și regulile liturgice din ele se aseamănă între ele, uneori până la iden- 
titate verbală, ceea ce indică pentru toate o sursă comună, care poate fi 
lucrarea Tradiția Apostolică a Sfântului Ipolit. Toate descriu starea Litur- 
ghiei de la începutul secolului al III-lea, adică tipul primitiv al Liturghiei 
din diferitele regiuni ale Bisericii. Consonanţa generală a rânduielii din 

aceste documente, care merge uneori până la cele mai mici amănunte, 
este o dovadă în sprijinul uniformităţii liturgice care a domnit în Biserica 
primelor trei veacuri. 

I1.2. Liturghia creştină din secolul al IV-lea înainte. 
Riturile liturgice și Liturghiile creştine de azi 


[1.2.1. Originea și formarea riturilor liturgice 

Precum am văzut, unitatea fondului sau rânduiala generală a Litur- 
ghiei a fost respectată pretutindeni în primele trei veacuri ale Bisericii, 
ceea ce s-a văzut din uniformitatea liturgică pe care am constatat-o în 
tot cursul acestei epoci. Cu alte cuvinte, Liturghia primelor trei veacuri 
se înfățișează „ca un tip uniform, dar încă fluid şi susceptibil de modifi- 
cări de amănunt”*%; el are la bază rânduiala Sfintei Liturghii a Bisericii 
din Ierusalim, oficiată de Sfinţii Apostoli, înainte de dispersarea lor pen- 
tru misiune, Liturghie pusă mai târziu pe seama Sfântului Iacov, fratele 
Domnului. 

Dar atât Sfinţii Apostoli, cât şi ucenicii şi urmaşii lor la conducerea 
Bisericilor au adăugat contribuţia lor personală la ritul primar uniform, 
adaptând rânduiala Liturghiei la nevoile şi cerinţele locale, la caracterul 
etnic al credincioşilor respectivi sau la diferitele practici și datini care 
constituiau specificul vieţii lor religioase. 

Diversificarea tipurilor locale (regionale) de Liturghii a început prin 
multiplicitatea şi diversitatea textelor anaforalei, adică ale rugăciunii 
Sfintei Jertfe, care constituia partea principală din formularul sau textul 
verbal al Liturghiei euharistice. La început, fiecare ierarh avea dreptul să 
improvizeze această rugăciune, dându-i o redactare personală, brodată 
pe canavaua acelorași idei sau sentimente, cunoscute şi respectate de toți 
liturghisitorii””. Se păstrează, mai ales în Bisericile răsăritene necalcedo- 
niene (îndeosebi la sirienii iacobiţi), o mulţime de astfel de anaforale, 
care, pentru a li se da o mai mare autoritate, sunt atribuite, de obicei, 
unuia sau altuia dintre Sfinţii Apostoli sau dintre marii ierarhi și teologi, 
deși nu toate provin de la aceştia. Unele dintre acestea, distingându-se 
prin adâncimea ideilor lor teologice ori prin frumuseţea expresiei literare, 
au fost întrebuințate mai mult decât altele, devenind uzuale în anumite 


* A, FORTESCUE, La Messe. Etude sur la liturgie romaine, Paris, 1921, p. 70. 
% 1. BoUYER, „L'improvisation liturgique dans P'Eglise ancienne”, în: La Maison-Dieu, 
CXI (1972), pp. 7-19. 

Biserici locale şi dând numele autorilor lor Liturghiei întregi în care erau 
folosite, deși, precum vom vedea, Liturghiile nu reprezintă niciodată, în 
întregimea lor, opera unei singure persoane, ci sunt totdeauna rezultatul 
unei evoluţii îndelungate“; ele sunt o operă a Bisericii întregi, formată 
din clerici şi credincioşi, operă la care tradiția monahală va avea rolul cel 
mai important. 

Alte anaforale au rămas numai ca piese de schimb, care se între- 
buinţează, în unele dintre Bisericile necalcedoniene, în cadrul Liturghiei 
comune (uzuale) numai la anumite zile liturgice din cursul anului, înlo- 
cuind anaforaua principală a Liturghiei respective. Un element principal, 
care a introdus de la început o variaţie în textul şi structura feluritelor 
anaforale, a fost modul diferit în care au fost așezate dipticele sau rugăciu- 
nile de mijlocire generală pentru vii şi morţi“; în unele anaforale, acestea 
au fost plasate înainte de sfințirea Darurilor (anaforale de tip alexandrin), 
în altele, au fost puse după sfințirea Darurilor (anaforale de tip antio- 
hian), iar în altele, rugăciunile acestea se află risipite în tot cursul anafo- 
ralei (anaforalele riturilor apusene). 

Dar elementele care reprezentau contribuţia personală a marilor litur- 
ghisitori şi ierarhi, măruntele adaptări locale, precum și micile modificări 
provenite din dezvoltarea sau accentuarea unui amănunt într-o regiune, a 
altuia în altă regiune ş.a.m.d., s-au exercitat nu numai în textul anaforale- 
lor, ci şi asupra celorlalte rugăciuni și rituri care s-au adăugat, cu timpul, 
atât înainte, cât şi după anafora. Ele au dus treptat la inevitabile variante 
sau diferenţe liturgice, dintre care unele se pot constata încă din secolul al 
III-lea, prin compararea între ele a textelor liturgice din diferitele docu- 
mente provenite din acea epocă şi enumerate mai înainte. 

Aceste diferenţe sunt la început mici și neînsemnate. Ele se reduc la 
variațiuni verbale în textul rugăciunilor, la ordinea și numărul lecturi- 
lor folosite ori la textul şi numărul imnelor religioase cântate la slujba 
Liturghiei. 

Dar aceste mici deosebiri se accentuează, se dezvoltă și se înmulţesc 
treptat. Astfel, ritul liturgic primar uniform, încă fluid şi inconsistent, 


3 A. FORTESCUE, La Messe. Etude sur la liturgie romaine, p. 140, n. 3. 
% $. SALAVILLE, Liturgies orientales. Notions generales, Paris, 1942, p. 15. 

pornit din Ierusalim şi răspândit de Sfinții Apostoli în diferitele Biserici 
locale create și organizate de ei, s-a cristalizat cu timpul în diferite forme, 
îndeosebi de atunci când rugăciunile au încetat de a mai fi improvizate și 
au început să fie așternute în scris: 


„Puțin câte puţin, simplele obiceiuri în materie de cult, de la 
început, au devenit rituri; riturile s-au dezvoltat în ceremonii din ce în ce 
mai importante și mai complicate; totodată s-a fixat tema rugăciunilor 
și a formularelor; uzul indica slujitorilor ideile pe care trebuiau să le 
dezvolte şi ordinea în care trebuiau să le trateze. Mai târziu se făcu 
un ultim pas, adoptându-se formule fixe, care nu mai lăsară nimic pe 


seama arbitrariului individual sau a hazardului improvizației”“. 


Dintre diferitele variante liturgice, derivate din ritul uniform primar, 
s-au impus în uz îndeosebi cele din metropolele sau centrele cele mai 
importante din punct de vedere religios sau misionar și politic sau admi- 
nistrativ. Bisericile locale mai mici şi mai noi sau din localități mai puțin 
importante au luat ca model ori au adoptat rânduiala și formularul litur- 
gic aflate în uz în oraşele de căpetenie ale Imperiului Roman, îndeosebi 
pe cele din orașele de reşedinţă ale patriarhatelor (lerusalim, Antiohia, 
Alexandria şi Roma, iar mai târziu Constantinopol). Acestea au înlăturat 
din uz pe cele periferice și au rămas cu timpul singurele în circulaţie, 
fiind puse de obicei sub numele și autoritatea unora dintre marii teologi 
sau ierarhi şi Părinţi bisericeşti care au păstorit în centrele respective ori 
au avut legături mai strânse cu ele. Astfel, odată cu înființarea patriar- 
hatelor în secolele IV-V, se ivesc și diferitele forme sau tipuri localizate 
de Liturghii, corespunzătoare acestor patriarhate; cu un termen tehnic, 
acestea se numesc rituri liturgice — surse, adică rituri originare sau princi- 
pale, din care vor deriva cu timpul alte grupe (tipuri) de Liturghii. 

Înainte de a se stabili o uniformitate absolută pe tot întinsul dome- 
niului de răspândire a fiecăruia dintre aceste rituri-surse, rămăsese încă 
loc pentru oarecare diversitate până la un timp, adică se stabiliseră unele 
diferenţe şi particularităţi: într-o parte s-au introdus schimbări în ritul 


“ Louis DUCHESNE, Origines du culte chretien, Paris, 51925, pp. 55-56. 

existent, în altele s-au adăugat ceremonii noi ori s-au amplificat ceremo- 
nii deja existente. 

În felul acesta, fiecare dintre riturile originare, legate de patriarhate, 
se va ramifica pe încetul în mai multe Liturghii derivate, aşa precum o 
limbă se ramifică în dialecte. În Răsărit, un eveniment determinant pen- 
tru formarea, fixarea și consacrarea definitivă a Liturghiilor aflate astăzi 
în uz a fost fărâmițarea unității celor două mari patriarhate răsăritene: al 
Antiohiei şi al Alexandriei, prin despărţirea Bisericilor necalcedoniene de 
la periferia Imperiului Roman de Răsărit și transformarea lor în Biserici 
locale autonome şi independente de Constantinopol, în urma Sinodului 
de la Calcedon (451). Secolul al V-lea constituie deci o perioadă crucială 
pentru formarea riturilor liturgice răsăritene. Bisericile necalcedoniene 
se vor dezvolta de acum înainte nu numai independent de Constantino- 
pol, dar şi separat una de alta, creându-și fiecare propriul său rit liturgic. 
Concomitent, Apusul creştin se dezvoltă și el, din punct de vedere litur- 
gic, pe drumuri proprii, deosebite de cele ale Răsăritului creștin şi deter- 
minate de geniul (spiritul) specific al latinilor şi al popoarelor formate 
pe vechiul teritoriu al Imperiului Roman de Apus și creştinate sub tutela 
religioasă a Romei. 


11.2.2. Clasificarea riturilor liturgice 

Clasificarea riturilor liturgice-surse şi a diferitelor tipuri sau grupe 
de Liturghii derivate din ele nu este însă uniformă la toți liturgiștii. Noi 
adoptăm, conform metodei celei mai mult acceptate, împărțirea tuturor 
Liturghiilor creştine în patru grupuri sau familii, reducându-le la cele 
patru rituri-surse principale, și anume: ritul antiohian (sirian), ritul ale- 
xandrin (egiptean), ritul galican și ritul roman”. 

Vom vorbi, pe scurt, despre fiecare dintre aceste rituri în parte, sta- 
bilind, la fiecare, originea şi caracterele distinctive (specifice), formele 
cele mai vechi (documentele) şi Liturghiile derivate din ele, întrebuințate 
astăzi în diferitele Biserici creştine. 

Toate Liturghiile existente azi în Bisericile răsăritene derivă din 
cele două Liturghii de origine apostolică: cea a Sfântului Iacov şi cea a 


“1 Pr, P. VINTILESCU, Curs de Istoria Liturghiei, Bucureşti, 1940, p. 232. 

Sfântului Marcu. Cea dintâi a dat naștere Liturghiilor din grupa ritu- 
lui liturgic antiohian (Liturghiile de tip sirian), iar cea de-a doua a dat 
naștere Liturghiilor din grupa ritului liturgic alexandrin (Liturghiile de 
tip egiptean). 


[1.2.3. Liturghia Sfântului Iacov şi Liturghiile derivate din ea 
(Liturghiile ritului antiohian sau Liturghiile de tip sirian) 

Liturghia uzuală şi reprezentativă a vechiului patriarhat al Antiohiei 
a fost Liturghia Sfântului Iacov (cel Tânăr), fratele Domnului şi primul 
episcop al Ierusalimului. 

Alcătuită la Ierusalim, Liturghia Sfântului Iacov a trecut la Antiohia 
unde a înlocuit Liturghia mai veche a acestui oraş, adică ritul antiohian 
pur, oglindit în Liturghia numită clementină descrisă în cartea a VIII-a 
a Constituţiilor Apostolice, despre care am vorbit mai înainte. Plecând 
de aici, ea a devenit apoi Liturghia întregului patriarhat al Antiohiei, 
adică a întregii Sirii răsăritene. Rânduiala ei generală din epoca veche 
se poate reconstitui cu ajutorul datelor din unele scrieri patristice și 
documente din secolele IV-V, care descriu întâmplător momente din 
serviciul liturgic sau explică rituri și formule din Liturghia timpului și 
locului respectiv. 

Astfel, cea mai dezvoltată descriere a Liturghiei complete este cea din 
cartea a VIII-a a Constituţiilor Apostolice, pe care am numit-o Liturghia 
clementină şi care este, de fapt, o variantă antiohiană a Liturghiei Sfântu- 
lui Iacov din secolul al IV-lea; o altă variantă, tot siriană, o găsim descrisă 
în Testamentum Domini”. 

În Cateheza a V-a mistagogică, Sf. Chiril al Ierusalimului descrie şi 
explică Liturghia credincioşilor aşa cum se săvârșea la Ierusalim pe la 
mijlocul secolului al IV-lea (aprox. 348)”. Același lucru face Teodor al 


“ Trad. latină în Monumenta Eucharistica et Liturgica Vetustissima, pp. 239-259. 

“2 Text grec. şi trad. lat. în Monumenta Eucharistica et Liturgica Vetustissima, pp. 97- 
111; CYRILLE DE JERUSALEM, Catecheses mystogogiques, în coll. Sources chretiennes 126, 
A. PIEDAGNEL, P. PARIS (eds), Paris, 1966, pp. 146-175; SF. CHIRIL AL IERUSALIMULUI, 
Catehezele, partea a II-a, trad. Pr. D. Fecioru, în coll. Izvoarele Ortodoxiei, București, 1945, 
pp. 566-577; reedit. la Ed. Institutului Biblic și de Misiune al Bisericii Ortodoxe Române, 
Bucuresti, 2003, p. 359 s.u. 

Mopsuestiei (428) în Catehezele baptismale, explicând Liturghia sirieni- 
lor răsăriteni“. Date izolate asupra formei aceleiași Liturghii la Antiohia, 
spre sfârșitul secolului al IV-lea, ne furnizează și unele dintre Omiliile 
exegetice ale Sf. loan Gură de Aur, iar pentru Asia Mică din aceeași vreme, 
unele dintre canoanele Sinodului local de la Laodiceea. 

Liturghia Sfântului Iacov a fost cea mai răspândită dintre Liturghiile 
vechi. În secolele al IV-lea și al V-lea era folosită aproape în tot Răsăritul 
(Siria, Palestina, Asia Mică) şi apoi în Grecia. La sfârșitul secolului al VII-lea, 
Părinţii participanţi la Sinodul Quinisext (Canonul 32) o pomenesc ca pe o 
Liturghie normală a Răsăritului creştin, alături de cea a Sf. Vasile cel Mare“. 
Din ea au derivat toate Liturghiile ulterioare folosite la sirienii de vest și de 
est. În Asia Mică și Grecia ea a dat naștere Liturghiilor mai noi, a Sfântului 
Vasile şi cea a Sfântului loan (Liturghiile bizantine), care i-au luat curând 
locul. În Ierusalim era încă în întrebuințare în secolul al IX-lea, iar în restul 
Orientului ortodox (Siria apuseană și răsăriteană) s-a menţinut până prin 
secolul al XII-lea, când a început a fi treptat înlocuită de Liturghiile bizantine. 

Încă din secolul al IV-lea, Liturghia Sfântului Iacov se oficia în două 
limbi: în greacă, la orașe, unde se vorbea această limbă, şi în siriacă, la sate. 
După despărțirea Bisericilor necalcedoniene (secolul al V-lea), redactarea 
greacă a rămas numai în întrebuințarea ortodocșilor din vechile patriar- 
hate, al Antiohiei şi al Ierusalimului (numiţi și melchiți), care au tradus-o 


** A. MINGANA, Woodbrooke Studies. Commentary of Theodore of Mopsuestia on the 
Lord's Prayer and on the Sacraments of Baptism and the Eucharist, vol. VI, Cambridge, 
1933; Ritus Baptismi et Missae quem descripsit Theodorus episcopus Mopsuestenus în sermo- 
nibus catecheticis, A. RUCKER (ed.), Munster, 1933; THEODORE DE MOPSUESTE, Les homelies 
catechetiques, R. TONNEAU, R. DEVREESSE (ed.), în Studi e Testi (Citta del Vaticano), 
CXLV (1949). TEoDoR DE MoPsUESTIA, Cateheze baptismale, trad. 1.V. Paraschiv (Geor- 
gescu), în: Glasul Bisericii, XXXI (1972), 9-10, XXXII-XXXIII (1973-1974), reeditate la Ed. 
Renașterea, Cluj-Napoca, 2008. 

” Vezi reconstituirile acestei rânduieli, cu indicarea amănunţită a izvoarelor, în 
Eastern Liturgies, pp. XVII; ].M. HANSSENS, Institutiones liturgicae de ritibus orientalibus, 
vol. II, Roma, 1930, p. 436; F. vAN DE PAvERD, Zur Geschichte der Messliturgie în Antio- 
cheia und Konstantinopel gegen des vierten Jahrhunderts: Analyse der Quellen bei Johannes 
Chrysostomos, în coll. Orientalia Christiana Analecta 187, Roma, 1970; A. HAMMAN, La 
Messe, liturgies anciennes et textes patristiques, în coll. Lettres chretiennes, vol. 9, Paris, 1964. 

* Nicodim MiLaș, Canoanele Bisericii Ortodoxe, vol. 1, partea a II-a, p. 397; cf. Arhid. 
Ioan N. Foca, Canoanele Bisericii Ortodoxe. Note si comentarii, Sibiu, 22005, p. 135. 

şi în limba siriacă veche, întrebuinţând-o până prin secolele XII-XIII, 
când au adoptat ritul bizantin. Astăzi redactarea greacă se oficiază numai 
în unele biserici ortodoxe de limba greacă, o singură dată pe an, și anume 
la 23 octombrie (ziua Sfântului Iacov) sau în duminica cea mai apropiată 
de această dată; la Ierusalim se oficiază şi în prima duminică după Cră- 
ciun, când se face şi pomenirea Sf. Iacov cel Mic, între rudele apropiate 
ale Mântuitorului. 

Manuscrisele în care s-a păstrat textul grecesc al acestei Liturghii 
(cele mai vechi din secolele X-XII) ne transmit însă o formă evoluată, cu 
dezvoltări care reprezintă influenţe ale Liturghiilor mai noi, derivate din 
ea (mai ales cele bizantine)”. Iată, pe scurt, rânduiala acestei Liturghii, 
aşa cum se săvârşeşte ea în Biserica Ortodoxă Greacă: 


După pregătirea Darurilor la proscomidiar, preotul, stând în 
fața Sfintei Mese și ușile împărătești fiind închise, zice în taină o 
rugăciune pentru iertarea păcatelor. Apoi deschide ușile împărătești 
şi rostește, cu voce tare, o formulă doxologică în cinstea Sfintei Treimi 
(care serveşte ca formulă de binecuvântare pentru începutul slujbei), 
apoi o rugăciune pentru Biserică și o a treia rugăciune pentru cădire. 
Cădeşte Sfânta Masă, dă Sfânta Evanghelie diaconului și fac amân- 
doi Vohodul cu Evanghelia, cântând împreună imnul Unule-Născut...; 
lasă Sfânta Evanghelie pe amvonul din mijlocul bisericii și se întorc 
în altar; preotul zice în taină o nouă rugăciune (a intrării și a trisa- 
ghionului), iar diaconul, cu fața spre credincioși, zice o ectenie scurtă. 
Urmează trisaghionul (Sfinte Dumnezeule...) și citirea Apostolului, 
în timp ce diaconul cădeşte, iar preotul zice în taină o rugăciune a 
câdirii. Diaconul zice o a doua ectenie (asemănătoare cu ectenia 
întreită și ectenia de la Litie din ritul bizantin), în timp ce preotul zice 
în taină rugăciunea Evangheliei (aceeași din ritul ortodox). Diaconul 


* Ediţii si traduceri ale textului grecesc în Eastern Liturgies, pp. 31-68; Hrisostom 
PAPADOPOULOS, Dumnezeiasca Liturghie a Sfântului Iacov, fratele Domnului, Atena, 
71959, 111976; La Liturgie de Saint Jacques, în coll. Patrologia Orientalis, Ch. MERCIER (ed.), 
Paris, 1946; Liturghia Sfântului lacob, trad. T. TARNAVSCHI, în: Candela (Cernăuţi), 1892, 
pp. 328-335; 391-402; 455-466; Liturghia Sfântului Iacob, trad. Pr. A. Ionescu, în: Glasul 
Bisericii, XXII (1963), 7-8, pp. 663-682. 

citeşte apoi Evanghelia, preotul predică de pe amvonul din mijlocul 
bisericii, apoi se întoarce în altar, unde zice în taină o nouă rugăciune 
a Evangheliei, în timp ce diaconul zice a treia ectenie, mai lungă, care 
cuprinde și ectenia de cerere din ritul bizantin; după ecfonisul aces- 
teia, asemănător cu cel dinaintea Heruvicului din ritul bizantin, dia- 
conul rosteşte o formulă care aminteşte evacuarea catehumenilor de 
odinioară din biserică. Credincioșii cântă apoi heruvicul Să tacă tot 
trupul... (care la noi se cântă la Liturghia Sfântului Vasile din Sâmbăta 
Pătimirilor), în timp ce diaconul cu preotul fac, în tăcere, Vohodul 
mare, aducând Darurile de la proscomidiar la Sfânta Masă; în fața 
Sfintelor Uşi, la intrarea în altar, se întrerupe cântarea heruvicului și 
preotul rostește cu voce tare rugăciunea punerii înainte a Darurilor 
(cea de la proscomidie din ritul bizantin: „Dumnezeule, Dumnezeule, 
Cel ce pe pâinea cea cerească..”). După depunerea Darurilor pe Sfânta 
Masă preotul le cădește, zicând în taină o rugăciune a cădirii. Se 
rostește Simbolul credinței, preotul zice în taină rugăciunea păcii și se 
face sărutarea păcii; preotul zice, din nou, o rugăciune a plecării cape- 
telor, după care urmează un fel de dialog între preot și diacon, apoi 
între clerici și credincioşi pentru binecuvântarea reciprocă, necesară 
ca pregătire pentru săvârşirea Jertfei, asemănător cu dialogul dintre 
preot şi diacon de după intrarea cu Darurile, din Liturghierul ortodox. 
Diaconul rostește apoi o lungă ectenie mare (mai extinsă decât cea din 
ritul bizantin), în timpul căreia preotul citește în taină patru rugăciuni 
deosebite și consecutive, dintre care a treia este rugăciunea punerii- 
înainte a Darurilor, de după Vohodul mare, din Liturghia bizantină 
a Sfântului Vasile. Urmează apoi formulele introductive la anaforă, 
inclusiv dialogul prefeţei, cu unele mici variante verbale față de cele 
corespunzătoare din ritul bizantin. Preotul începe apoi să citească în 
taină marea Rugăciune a Sfintei Jertfe (anafora), întreruptă de aceleași 
ecfonise și răspunsuri ale credincioșilor ca și în ritul bizantin, dar cu 
o participare mai largă a acestora. Textul anaforalei seamănă mai mult 
cu al anaforalei din Liturghia bizantină a Sfântului Vasile, mai ales 
în partea finală (dipticele), unde rugăciunile de mijlocire încep cu 
pomenirea celor vii şi continuă cu pomenirea morţilor, deci invers 
decât în ritul bizantin. 

Urmează o ectenie diaconală, Rugăciunea domnească, apoi 
rugăciunile, formulele şi riturile pregătitoare pentru împărtășire, 
asemănătoare cu cele din ritul bizantin: frângerea Sfântului Trup, 
plinirea potirului, turnarea apei calde, încă o rugăciune pregătitoare, 
apoi împărtăşirea clericilor şi a credincioşilor, un imn de mulțumire 
al poporului pentru împărtășire (rezumat al celui corespunzător din 
Liturghia noastră), o rugăciune a cădirii Darurilor, ectenia zisă de 
diacon, rugăciunea plecării capetelor zisă de preot în taină, apoi o 
rugăciune a amvonului, rostită de preot de pe amvonul din mijlocul 
bisericii; diaconul rostește formula de concediere: „Mergeţi cu pace!”, 
iar preotul, din altar, încheie cu o scurtă formulă de binecuvântare, 
zisă în taină („S-a binecuvântat Dumnezeu, Cel ce ne binecuvântează 
şi ne sfinţeşte pe noi prin împărtășirea Sfintelor şi Preacuratelor Sale 
Taine, acum și pururea şi în vecii vecilor. Amin”). 


Precum am văzut, din Liturghia Sfântului Iacov derivă toate Litur- 
ghiile folosite azi în diferitele Biserici răsăritene, calcedoniene și necalce- 
doniene, şi anume: 


a) Liturghiile din uzul sirienilor iacobiţi (sirienii de vest); 

b) Liturghiile bizantine (Liturghia Sfântului Vasile și Litur- 
ghia Sfântului loan); 

c) Liturghia Bisericii armene; 

d) Liturghiile sirienilor orientali (persanii nestorieni), numite 
uneori și Liturghii de rit chaldeian. 


a) Sirienii de vest (iacobiţi), din fostul patriarhat al Antiohiei și cel al 
Ierusalimului, despărțiți de restul Bisericii după Sinodul din Calcedon 
(451), au păstrat în uzul lor numai versiunea siriacă a Liturghiei Sfân- 
tului Iacov, pe care o folosesc şi azi ca Liturghie normală, tot în siriaca 
veche (azi o limbă care nu se mai vorbește), introducând însă unele 
particularități caracteristice doctrinei lor (ca, de exemplu, adaosul „Cel 
ce Te-ai răstignit pentru noi” în textul Trisaghionului)“*. Liturghia siriacă 


“ Eastern Liturgies, pp. 69-110; A. RUCKER, Die syrische Jakobusanaphora nach der 
Rezension des Jakob(h) von Edessa, în coll. Liturgiegeschicht. Quellen und Forschungen 4, 
Munster im W., 1923. 

a Sfântului Iacov se întrebuinţează şi la sirienii răsăriteni din Malabar 
(India)%, precum și la maroniţii din Liban (uniţi cu Roma), care au pri- 
mit însă multe influenţe latine. 

Precum am văzut, deoarece în primele veacuri ale Bisericii textul 
rugăciunii principale din Liturghie, pentru sfințirea Darurilor (ana- 
foraua sau rugăciunea Sfintei Jertfe), era improvizat de fiecare dintre 
ierarhii mai importanţi, a existat în Răsărit un mare număr de anaforale 
euharistice. Biserica sirienilor de vest (iacobiţi) a păstrat până astăzi cele 
mai multe dintre acestea, şi anume 67 anaforale întrebuințate în trecut de 
sirienii iacobiți, compuse de corifeii lor sau atribuite unora dintre Sfinţii 
Apostoli și Sfinţii Părinţi. Azi numai o parte dintre ele se întrebuințează 
în diferite ocazii ca piese de schimb care se adaptează la rânduiala fixă a 
vechii Liturghii a Sfântului Iacov”. 

Există şi o Liturghie a Darurilor înainte-sfinţite pentru uzul sirienilor 
iacobiți, cu o formulă de epicleză adresată Mântuitorului”. 


b) Despre Liturghiile bizantine, derivate din Liturghia Sfântului Iacov, 
vom vorbi mai pe larg în capitolele următoare. 


c) Biserica Armeană întrebuinţează o singură Liturghie, numită une- 
ori a Sf. Grigorie Luminătorul („apostolul” armenilor) şi folosită azi atât 
de armenii gregorieni, cât şi de cei uniţi”?. Ea derivă direct din Litur- 
ghia Sfântului Iacov, așa cum se localizase aceasta în secolul al IV-lea în 
părțile Capadociei, de unde au venit primii misionari evanghelizatori ai 
armenilor, şi poate fi considerată ca reprezentând un stadiu mai vechi al 


” Liturghia siriacă, trad. Pr. A. lonescu, în: Glasul Bisericii, XXII (1963), 5-6, pp. 
442-467; ]. MADEY, G. VAVANIKUNNEL, Qurbana. Die Eucharistiefeier der Thomaschristen 
Indiens, Paderborn, 1968, p. 115. 

* Liturgiarum Orientalium Collectio, vol. II; Anaphorae syriacae, quotquot in codici- 
bus adhuc repertae sunt, A. RUCKER, A. RAES, H.W. CODRINGTON (eds), Romae, vol. L, fasc. 
1, 1939, fasc. IV (Liturghia Sf. loan Gură de Aur), 1940. 

1 H.W. CoDRINGTON, „Ihe syrian liturgies of the Presanctified”, în: The Journal of 
theological Studies, IV (1902-1903), pp. 69-100; V (1903-1904), pp. 369-377, 535-545. 

* Sfânta Liturghie a Bisericii armene, trad. V. Mestugean, București, 1937; Liturghia 
Bisericii Armene în cadrul celorlalte rituri liturgice răsăritene, trad. Arhim. Zareh Baronian, 
Bucureşti, 1975. 


248 


__ LITURGICA SPECIALĂ 


Liturghiei bizantine, de la care a şi primit, de altfel, unele influențe, în 
afară de cele latine primite începând din timpul cruciadelor. 

Specific ritului liturgic armean este întrebuinţarea azimei (care nu 
este o influenţă romano-catolică) și excluderea apei de la pregătirea Sfin- 
tei Euharistii. Biserica Armeană este, de asemenea, singura Biserică ori- 
entală care nu foloseşte anaforale de schimb în formularul Liturghiei. 


d) Sirienii răsăriteni sau nestorienii persani (chaldeeni) din Iran (Persia 
antică), Kurdistan și Malabar (în sudul Indiei) și chaldeenii uniţi (numiţi 
şi creștini de rit chaldean) întrebuinţează azi o variantă a vechii Litur- 
ghii siriene a Sfântului Iacov, cu unele particularități specifice Bisericilor 
nestoriene, şi numită Liturghia Sfinților Apostoli Addai și Marij (Maris), 
întemeietorii Bisericii din Edesa şi Seleucia (Addai este Tadeu, unul din- 
tre cei 70 de ucenici, iar Marij este discipolul lui)”. Ea se folosește tot în 
limba siriacă veche. 

Pe lângă anaforaua proprie acestei Liturghii, nestorienii mai folosesc 
încă două dintre vechile anaforale liturgice răsăritene, şi anume anaforaua 
lui Teodor Interpretul (adică Exegetul sau Tălcuitorul — 'Teodor de Mopsues- 
tia, '428), care este întrebuințată în duminicile dintre ajunul Crăciunului și 
Florii, și anaforaua lui Nestorie, întrebuințată la cinci sărbători pe an. 

Între alte vestigii timpurii, care o apropie de tipul sirian primar din car- 
tea a VIII-a Constituţiilor Apostolice, Liturghia nestoriană păstrează în rân- 
duiala ei patru lecturi biblice, dintre care una sau două din Vechiul Testa- 
ment: Lege și Profeţi, care se mențin și în ritul sirienilor de vest sau iacobiţi. 

Caracteristice ritului nestorian sunt: frământarea şi coacerea de către 
clerici a pâinii dospite întrebuințate la Liturghie, care alcătuiește o parte a 
Proscomidiei, apoi lipsa din textul anaforalei a cuvintelor Mântuitorului 
de la Cină ( „Luaţi, mâncați..”) şi așezarea dipticelor înainte de epicleză”. 


* După o tradiţie nestoriana, fixarea definitivă a textului acestei Liturghii, în forma 
transmisă până azi, se datorează patriarhului nestorian Jesuyab III, pe la începutul secolu- 
lui al VII-lea. 

” Liturghiile nestoriene au fost editate, în trad. lat., în Liturgiarum Orientalium Col- 
lectio, vol. II; trad. engl. în Eastern Liturgies, p. 247; trad. T. Tarnavschi, în: Candela, 1892, 
pp. 617-621, 669-682; 683-686; trad. germ. și studiu de ]. MADEY, G. VAVANIKUNNEL, 
Qurbana. Die Eucharistiefeier der Ihomaschristen Indiens, p. L2. 

[].2.4. Liturghia Sfântului Marcu şi Liturghiile derivate din ea 
(Ritul liturgic alexandrin sau Liturghiile de tip egiptean) 

Formularul liturgic originar şi clasic, întrebuințat de Biserica Egip- 
tului, a fost cunoscut sub numele de Liturghia Sfântului Marcu, deoarece 
tradiţia atribuie acestui sfânt evanghelist activitatea de evanghelizare a 
Egiptului. Documentele care ne-au transmis formele ei cele mai vechi, 
cunoscute până acum, sunt: 

a) Anaforaua din Evhologhiul lui Serapion, episcop de Ihmuis (seco- 
lul al IV-lea)%, care se caracterizează prin aceea că, la epicleză, se cere 
coborârea Cuvântului (6 A6yos) pentru prefacerea Darurilor; 

b) Fragmentul de anafora egipteană din secolele VI-VII, scris pe un 
papirus descoperit între ruinele unei mănăstiri copte de la Der-Balyzehs; 

c) Liturghia descrisă în așa-numita Rânduială bisericească egipteană, 
care este o traducere (prelucrare) a lucrării Tradiţia Apostolică atribuită 
Sf. Ipolit Romanul (secolul al III-lea)”; dar nu toţi liturgiștii o consideră 
o sursă pentru reconstituirea vechii liturghii egiptene. 

Până în secolul al V-lea, Liturghia Sfântului Marcu a circulat în 
tot Egiptul în limba greacă. Redactarea greacă a rămas mai departe în 
întrebuinţarea ortodocșilor până în secolele XII-XIII, când a fost înlo- 
cuită la ei cu Liturghiile bizantine, din partea cărora primise, de altfel, 
încă mai dinainte multe influenţe (ca, de exemplu, un rit sumar al pros- 
comidiei la început, ritul Vohodului mare, imnul Unule-Născut... şi 
Heruvicul). 

După ce însă copţii (populaţia indigenă a Egiptului) s-au despărțit de 
Biserica de Constantinopol, neadoptând hotărârile Sinodului de la Cal- 
cedon (451), ei şi-au tradus și Liturghia în limba lor naţională (coptă), 
punând-o totodată sub numele Sf. Chiril al Alexandriei. 

Această versiune coptă (Liturghia Sfântului Chiril) a păstrat mai bine 
cadrul primar al Liturghiei egiptene, deşi a primit şi ea multe influențe 
bizantine (limba coptă, şi anume dialectul ei bohairic se păstrează încă în 


* Monumenta Eucharistica et Liturgica Vetustissima, pp. 59-64. 

% Dictionnaire d'Archeologie chretienne et de Liturgie, vol. II, 1881-1895. 

” B. BOTTE, La Tradition Apostolique de Saint Hyppolyte. Essai de reconstitution, 
Miinster- Westfalen, 1963; HrpPOLYyTE DE ROME, La Tradition Apostolique d'apres les anci- 
ennes versions, B. BoTTE (ed.), Paris, 1968. 

serviciul liturgic, pe când în uzul civil a fost înlocuită cu araba). Versiu- 
nea coptă a Liturghiei Sfântului Marcu păstrează însă şi unele expresii în 
limba greacă: „Kvpie 2Aenoov”, „Eipnvn năot” (scrise cu caractere copte). 
Anaforaua acestei Liturghii se întrebuințează azi la copți în timpul Postu- 
lui Mare, în Postul Crăciunului și la pomenirea morţilor”. 

În afară de Liturghia zisă a Sfântului Chiril cu anaforaua ei originală, 
copţii monofiziți mai au azi două anaforale de origine mai nouă (de tip 
sirian), dintre care una numită a Sfântului Vasile, care este anaforaua nor- 
mală a copților, fiind întrebuințată în cea mai mare parte a anului, și alta 
numită a Sf. Grigorie Teologul, întrebuințată la sărbătorile Mântuitorului 
şi în ocazii mai solemne. Amândouă se întrebuinţează în limba coptă, dar 
există și redactări ale lor în limba greacă, din care au fost traduse”. 

Din ritul alexandrin derivă şi Liturghia Bisericii etiopiene sau abisini- 
ene, oficiată în vechea limbă etiopiană (dialectul gheez). Ea este numită 
Liturghia celor doisprezece Apostoli, care este în fond o traducere etiopiană 
şi prelucrare mai dezvoltată a Liturghiei copte a Sfântului Chiril. Există 
şi 14 anaforale de schimb, traduse după cele ale copţilor şi ale iacobiţilor 
sirieni și atribuite la diferiți autori, ca, de exemplu, anaforaua Domnului 
nostru lisus Hristos, anaforaua Sfintei Fecioare Maria, anaforaua Sfân- 
tului loan, „Fiul tunetului” (Evanghelistul), anaforaua Sfântului Atana- 
sie, anaforaua lui Dioscor“. Toate sunt însă de origine mai nouă (unii le 
socotesc abia din secolul al XIII-lea sau după această dată). 

Particularităţile principale ale Liturghiilor de rit alexandrin (copte şi 
etiopiene) sunt: 

a) La Liturghia catehumenilor se fac patru lecturi din Noul Testa- 
ment, și anume: prima din epistolele Sf. Ap. Pavel, a doua din epistolele 
soborniceşti, a treia din Faptele Apostolilor și a patra din Sfintele Evanghelii; 


5 Die Anaphora des Patriarchen Kyrillos von Alexandreia (Denkmăler altarmenischer 
Messliturgie, 4), A. RuckER (ed.), în: Oriens Christianus, XXVI (1927), pp. 143-157. 

* Ambele editate în limba coptă și trad. lat. în Codex Liturgicus Ecclesiae Universae, 
vol. VII, Roma, 1754, pp. 45-133. Trad. lat. reed. în Liturgiarum Orientalium Collectio, vol. 
I, pp. 57-115. Cf. ]. DonessE, E. LANNE, Un temoin archaique copte de Saint Basile, Louvain, 
1960; E. HAMMERSCHMIDT, Die Koptische Gregoriosanaphora, Berlin, 1957. Există și ediţii 
oficiale pentru serviciul bisericesc, ale Liturghiilor copte. 

5 Editate începând din secolul al XVI-lea. Există și ediţii oficiale, recente, în limba 
abisiniană și trad. engl. 

b) Epicleza (formula de invocare a Sfântului Duh pentru sfinţirea Daru- 
rilor), care în liturghiile grupului antiohian este așezată după anamneză, 
în liturghiile ritului alexandrin este împărțită în două formule, dintre care 
una înainte de cuvintele Mântuitorului de la Cină, iar alta după anamneză; 

c) Rugăciunea de mijlocire generală pentru Biserică (diptice) este 
așezată nu după epicleză, ca în ritul bizantin şi antiohian, ci mult înaintea 
ei, și anume chiar în cursul rugăciunii euharistice de la începutul anaforalei 
(Prefaţa)“!; 

De reţinut că ediţiile cărților liturgice ale Bisericilor necalcedoniene, 
tipărite de romano-catolici pentru uzul uniţilor orientali, nu merită toată 
încrederea, din cauza modificărilor introduse în ele de editorii catolicizanţi; 
de aceea, pentru restabilirea textului autentic trebuie apelat la manuscrisele 
vechi“?. 


1].2.5. Riturile liturgice apusene 

a) Atât la Roma, cât și în celelalte părți ale Apusului creștin, a fost între- 
buinţat la început ritul primar, uniform, al Liturghiei oficiale în întreaga 
Biserică creştină. Foarte curând însă Roma s-a singularizat din punct de 
vedere liturgic, având în uz o Liturghie cu caracter aparte, deosebită de 
toate celelalte derivații ale ritului liturgic primar, în timp ce în celelalte părți 
ale creștinătății apusene se păstra ritul liturgic primar, adus din Răsărit, 
odată cu primii misionari creștini. De aceea, începând cel puţin din secolul 
al V-lea, avem în Apus două Liturghii deosebite: cea de la Roma, din care 
s-a dezvoltat ritul roman, şi cea din sudul Italiei, care a dat naştere ritului 
numit galican. De tapt, denumirea de rit galican propriu-zis se dă ritului 
liturgic dezvoltat la început numai în Galia (sudul Franţei de azi) și răspân- 
dit apoi (secolele V-VI) şi în Bretania (nordul Franţei), Irlanda şi Anglia, în 
diferite variante. În înţeles general, sub denumirea aceasta se indică Litur- 
ghiile localizate în toate celelalte părți ale Bisericii apusene vechi, afară de 
Roma, adică: Italia sudică şi nordică, Galia, Spania și chiar Africa. 


s Pr. Ene BRANIȘTE, „Cultul Bisericilor creştine vechi din Orient. Liturghiile rituri- 
lor orientale”, în: Ortodoxia, XVII (1965), 1, pp. 833-131; Panaghiotis TREMBELAS, Riturile 
liturgice ale Egiptului şi ale Răsăritului (în lb. greaca), Atena, 1961. 

* |. DUCHESNE, Origines du culte chretien, p. 72, n. 2. 

Asupra originii ritului galican părerile sunt împărţite. Este sigur însă 
că acest rit derivă direct din Liturghia orientală, adică reprezintă dezvolta- 
rea locală a ritului liturgic primar şi universal, adus în Galia de misionari 
veniţi din Asia Mică, de unde era şi Sfântul Irineu, episcopul de Lugdunum 
(Lyon), cel mai important centru al Galiei de sud. 

Ritul galican a fost înlocuit treptat de către cel roman, precum vom 
vedea. Cel mai îndelung s-a menţinut în Spania. El mai supravieţuieşte azi 
numai în două oraşe: Milano (nordul Italiei) şi Toledo (Spania). În Milano 
se întrebuinţează Liturghia numită ambroziană sau a Sfântului Ambrozie 
(cel mai cunoscut episcop al acestui oraș), iar la Toledo, Liturghia numită 
mozarabă (adică întrebuințată de creştinii de limbă arabă, aflaţi odinioară 
sub dominaţia califului de Cordoba), Liturghie numită și goto-hispanică 
sau isidoriană, pentru că este pusă de obicei sub numele Sf. Isidor de Sevilla 
(7636), cel mai ilustru dintre Părinţii bisericeşti ai Spaniei. Amândouă aceste 
Liturghii reprezintă supravieţuiri romanizate ale vechiului rit galican“; ele 
poartă urmele adânci ale unor influenţe de origine orientală, precum și ale 
influenţei Romei, provenite din perioada sforțărilor de supremație a ritu- 
lui roman. Dintre acestea, cea mai de seamă este aplicarea calendarului la 
Liturghie, adică variaţia rugăciunilor după zilele anului bisericesc. 

Dintre formele vechi ale ritului galican, întrebuințate odinioară în dife- 
ritele regiuni ale creştinătăţii apusene, ne-au rămas cele descrise în două 
scrisori ale Sf. Gherman al Parisului (din secolele VI-VII)* și în diferite 
manuscrise cuprinzând colecţii de Liturghii (misse) apusene, ca: Missale 
Gothicum (secolele VII-VIII), Sacramentarium Gallicanum (Bobbio), 
Missale Gallicanum vetus ş.a.” 


“ Deşi unii liturgiști le tratează ca pe rituri liturgice independente şi deosebite de cel 
galican (P. TREMBELAS, „Introducere în Liturgică”, în: Ipqyoptos Ilahauăc (Tesalonic), 1963, 
5-6, p. 176; P. TREMBELAS, Riturile liturgice ale Apusului, (în lb. greacă), Atena, 1966, p. 128. 

* Expositio antiquae Liturgiae gallicanae Germano Parisiensi ascripta, ]. QUASTEN 
(ed.), în coll. Opuscula et textus historiam Ecclesiae ejusque vitam atque doctrinam illus- 
trantia, tasc. III, Manasterii, 1934. Cf. A. WILMART, „Germain de Paris (Lettres attribuces 
a Saint)”, în: Dictionnaire d'Archeologie chretienne et de Liturgie, vol. VI, partea I, Paris, 
1924, col. 1049-1102. 

s Despre Liturghia ambroziană, P. TREMBELAS, „Ritul ambrozian sau liturghia Mila- 
nului” (în Ib. greacă), în: Qeooyia, LIV (1963), 1, pp. 26-41; P. TREMBELAS, Riturile litur- 
gice ale Apusului, pp. 126-183. 

b) În ceea ce priveşte Liturghia ritului roman (missa), aceasta este o 
Liturghie anonimă, care se deosebeşte prin particularităţile sale de toate 
Liturghiile celorlalte rituri liturgice creştine, fiind în general mult mai 
îndepărtată de tipul primar uniform al Liturghiei creştine din primele 
trei veacuri. Data când începe izolarea Romei față de ecumenicitatea 
liturgică a Bisericii nu este sigură. Poate că traducerea în limba latină a 
ritului primar, oficiat la început în limba greacă, a pricinuit unele dintre 
deosebirile originare ale Liturghiei apusene. Unii cred că modificarea 
fizionomiei Liturghiei romane ar fi opera papei Damasus (366-384), pe 
când alţii o atribuie papei Ghelasie I (492-496). Este sigur însă că modi- 
ficarea aceasta s-a făcut în etape, fiind accentuată prin revizuirea făcută 
la sfârşitul secolului al VI-lea de Sf. Grigorie cel Mare (590-604) și apoi 
continuată de papii şi Sinoadele de mai târziu, terminând cu sinodul 
Tridentin (secolul al XVI-lea). 

Deşi, precum am spus, Roma s-a găsit de la o vreme izolată de restul 
Apusului din punct de vedere liturgic, totuşi episcopii Romei au încercat 
încă de la începutul secolului al V-lea să impună Liturghia lor celorlalte 
Biserici din restul Italiei şi ale Apusului creștin, fapt care se vede dintr-o 
scrisoare a papei Inocenţiu 1 către episcopul Decentius din Eugubium, 
pe la anul 416%. Totuși, încercările lor au rămas încă multă vreme fără 
succes. Acţiunea de înlocuire forţată a Liturghiei galicane prin cea de 
rit roman s-a intensificat în secolele VI-VII şi a culminat în secolul al 
VIII-lea, când alianţa politică dintre papi și regii carolingieni ai Franței 
a înlesnit înlăturarea completă din uz a Liturghiei galicane. Îndeosebi 
Pepin cel Scurt şi fiul său Carol cel Mare au impus de-a dreptul ritul 
roman în imperiul lor; cel din urmă a silit Sinodul de la Aquisgranum 
(Aix la Chapelle, 802) să ia măsuri constrângătoare în acest sens împo- 
triva preoţilor care s-ar fi opus. Prin astfel de măsuri, precum şi prin 
misionarii romani care au creştinat popoarele din imperiul lui Carol 
cel Mare, până prin secolele XI-XII, Roma și-a impus treptat Liturghia 
sa în tot Apusul (afară de oraşele Milano şi Toledo), nu fără opoziţie şi 


“ Bpistola XXV, în PL 20, col. 551-561. 

concesiuni; Liturghia romană însăşi a primit şi ea unele influenţe din 
partea celei galicane. 

În Evul Mediu s-au format însă diferite tipuri localizate ale acestei 
Liturghii, având fiecare unele caractere specifice, fără prea mare însem- 
nătate. Astfel de Liturghii proprii (particulare) aveau unele dioceze mai 
depărtate de Roma, ca Lyon, Paris, Treves, York, Salisbury, precum și 
unele dintre marile ordine călugărești, ca: dominicanii, franciscanii, 
cartusienii (les chartreux)“”. Aceste Liturghii, pe lângă elemente locale 
sau regionale, au suferit și unele influenţe din partea Liturghiei de rit 
galican, ba chiar și din partea Liturghiilor răsăritene. Cu toate că ele 
sunt considerate de mulţi liturgişti ca reprezentând rituri liturgice deo- 
sebite de cel roman, ele nu sunt de fapt decât variante locale ale aces- 
tuia, așa cum sunt dialectele aceleiași limbi“. De altfel, multe dintre ele 
au ieşit din întrebuințare, fiind înlocuite de missa romană. 

Am putea spune deci că în întreaga creştinătate romano-catolică se 
întrebuințează astăzi o singură Liturghie: Liturghia de rit roman, cunos- 
cută sub numele de Missa (die Messe, la Messe)”. Puținele excepţii sau 
abateri de la regulă, care reprezintă resturi ale altor rituri liturgice apu- 
sene vechi (precum Liturghia milaneză sau ambroziană şi cea moza- 
rabă) sau variante locale mai noi ale ritului roman (precum Liturghia 
Iyoneză, Liturghiile celtice”, Liturghiile neogalicane”, Liturghiile dife- 
ritelor ordine călugărești), se deosebesc prea puţin de Missa, pentru ca 
să merite numele de Liturghii aparte, diferite de cea romană, în general 
întrebuințată în cultul romano-catolic??. 


$ Vezi descrierea acestor tipuri de Liturghii romane, în Liturgia, pp. 792-872. 

5 A. FORTESCUE, La Messe. Etude sur la liturgie romaine, p. 261. 

5 Despre originea termenului Missa vezi în urmă, p. 225. 4 

” întrebuințate în insulele britanice cu populaţie romano-catolică de origine și limbă 
celtică. 

7 Întrebuinţate în diferitele parti ale Franţei catolice de azi (H. LecLERCG, „Liturgies neo- 
gallicanes”, în: Dictionnaire d'Archeologie chretienne et de Liturgie, vol. IX, pp. 1636-1792. 

? Pr. Ene BRANIȘTE, „Liturghiile romano-catolice în comparaţie cu cele ortodoxe”, 
în: Ortodoxia, IX (1957), 1, pp. 119-133; P. TREMBELAS, Riturile liturgice ale Apusului (în 
Ib. greacă), Atena, 1966. 

[1.2.6. Rit liturgic şi confesiune 

Dată fiind strânsa legătură dintre sistemul doctrinar (învățătura de 
credinţă) și cultul unei confesiuni, ritul liturgic poartă, prin definiţie, 
un caracter profund confesional. În dezvoltarea de azi a cultului, pre- 
cum am văzut, fiecare confesiune creştină şi fiecare dintre Bisericile 
separate ale Orientului își are ritul ei liturgic propriu, adică un mod 
particular de a oficia cultul divin public, mod deosebit de al altor con- 
fesiuni și adecvat spiritului și doctrinei confesiunii respective. Pecetea 
aceasta specific confesională caracterizează nu numai Liturghia, ci şi 
întreg ansamblul serviciilor divine și al riturilor religioase care alcă- 
tuiesc cultul oricărei confesiuni. Am arătat, de exemplu, caracterele 
specifice ale ritului liturgic ortodox, în comparaţie cu riturile celor- 
lalte confesiuni creştine. 

Având în vedere importanța cultului ca formă de manifestare 
a vieţii religioase, apartenența confesională a unor grupuri de cre- 
dincioşi este indicată adesea prin ritul liturgic respectiv, deoarece 
acesta exprimă mai precis şi mai pregnant caracterul specific al unei 
confesiuni, decât doctrina sau organizația ei. Așa, de exemplu, cre- 
dincioşilor Bisericii armene li se spune „creştini de rit armean”, pen- 
tru că această Biserică se deosebește de celelalte Biserici şi confesiuni 
creştine, nu atât prin doctrina sau organizaţia ei, care sunt aproape 
identice cu cele ale Bisericii Ortodoxe, cât prin cultul şi disciplina ei. 

Constatarea aceasta rămâne valabilă chiar pentru acele confesi- 
uni în limitele cărora s-au dezvoltat ori s-au păstrat mai multe rituri 
liturgice, cum am văzut că este cazul cu Biserica Romano-Catolică, 
în care ritul roman şi resturile vechiului rit galican (ritul ambrozian 
şi cei mozarab), deși deosebite între ele, au totuşi un aer comun care 
trădează identitatea familiei confesionale din care fac parte. Cazu- 
rile când grupuri de credincioşi aparţin altui rit liturgic decât cel al 
confesiunii din care fac parte administrativ trebuie privite ca excepţii 
de la regula generală sau chiar ca anomalii. Aceasta este situaţia 
uniaților de diverse naţionalităţi, care aparţin administrativ Bisericii 
Romano-Catolice, dar şi-au păstrat ritul liturgic al Bisericilor de 

origine: „catolici” de rit grecesc (ortodox) sau greco-catolici, catolici 
de rit armean etc. Un caz similar îl reprezintă comunităţile de fran- 
cezi de curând trecuţi la ortodoxie, care nu au adoptat ritul liturgic 
ortodox (bizantin), ci şi-au realizat un rit propriu (Liturghia de 
rit galican după Sf. Gherman al Parisului), care este o încercare de 
reînviere a vechiului rit galican, odinioară în vigoare în Franţa; este 
vorba deci despre ortodocşi cu un rit liturgic apusean, oficiat în limba 
franceză”. 


[].2.7. Liturghiile oficiate astăzi în creștinătatea răsăriteană 
şi la romano-catolici 
Recapitulând, în lumea creştină de azi” se săvârșesc următoarele 
Liturghii: 


a) În Răsărit: 


În Bisericile ortodoxe (calcedoniene), de rit bizantin: 

Liturghia Sf. Vasile cel Mare şi 

Liturghia Sf. loan Gură de Aur” (ambele derivate din redacta- 
rea greacă a vechii Liturghii apostolice a Sfântului Iacov, ieșită din 
întrebuințare începând cu secolele XII-XIII). Limbile principale de 
oficiere: greaca, paleoslava (din secolul al IX-lea), româna (din seco- 
lele XVI-XVII), georgiana (din secolele X-XI) şi araba (din secolul 
al XVII-lea). 


7 Pr. Ene BRANIȘTE, „O nouă liturghie întrebuințată de ortodocșii apuseni: Liturghia 
după Sf. Gherman al Parisului sau Liturghia de rit galican”, în: Ortodoxia, XI (1959), 1, 
pp. 30-47; Pr. Ene BRANIȘTE, „Recenzie: E. Kovalevsky, La Sainte Messe selon Saint 
Germain de Paris, Paris, 1956”, în: Mitropolia Olteniei, IX (1958), 9-10, pp. 711-717. 

' Ne referim aici numai la Bisericile râsăritene (calcedoniene şi necalcedonene) şi 
la Biserica Romano-Catolică, excluzând deci confesiunile protestante de toate nuanțele și 
Bisericile anglicane, care nu au Liturghie în sensul de slujbă a jertfei creștine. 

”* Lăsăm la o parte asa-numita Liturghie a Darurilor înainte-sfințite din ritul liturgic 
ortodox (bizantin) deoarece, precum vom vedea, ea nu este o Liturghie în sensul propriu 
al cuvântului (vezi mai departe la capitolul respectiv). 

În Bisericile necalcedoniene: 

Liturghia Sfântului lacov (ieşită din versiunea siriacă a vechii Litur- 
ghii apostolice a Sfântului Iacov), cu aproximativ 67 anaforale de schimb, 
folosită în Biserica sirienilor iacobiţi (din vechiul patriarhat al Antio- 
hiei), în Biserica maroniţilor din Liban (monoteliţi uniţi cu Roma) şi în 
Biserica creștinilor tomiţi din India (Malabar); 

Liturghia Sfinților Apostoli Addai (Tadeu) și Marij, derivată tot din 
versiunea siriacă a Liturghiei Sfântului Iacov, folosită în Biserica nesto- 
rienilor persani, în limba siriacă veche, cu două anaforale de schimb 
(una a lui Nestorie, alta a lui Teodor de Mopsuestia); 

Liturghia Sf. Grigorie Luminătorul (dată uneori ca o Liturghie ano- 
nimă), derivată din redactarea greacă a Liturghiei Sfântului Iacov și 
folosită în Bisericile armene, în limba armeană veche; 

Liturghia Sf. Chiril al Alexandriei (forma evoluată a traducerii copte 
a vechii Liturghii apostolice a Sfântului Marcu), cu două anaforale de 
schimb (una a Sf. Vasile cel Mare şi alta a Sf. Grigorie Teologul), folosită 
în Biserica Coptă (vechiul patriarhat al Alexandriei), în limba coptă 
(egipteană); 

Liturghia celor doisprezece Apostoli (traducere remaniată, în limba 
etiopiană, a Liturghiei copte), folosită în Biserica Etiopiei, în limba etio- 
piană veche (dialectul gheez), cu 14 anaforale de schimb. 


b) În Apus (Biserica Romano-Catolică): 


Missa ritului roman, Liturghie anonimă, de origine necunoscută, 
folosită peste tot la romano-catolici, exclusiv în limba latină până la 
Conciliul II Vatican (1963), iar după aceea tradusă în limbile naţionale 
ale tuturor popoarelor romano-catolice. 

Liturghia Sfântului Ambrozie (Liturghia ritului milanez) şi 

Liturghia Sf. Isidor de Sevilla (Liturghia ritului mozarab sau spa- 
niol), ambele fiind resturi romanizate ale vechiului rit galican, cea 
dintâi, folosită la Milano (Italia), cealaltă, la Toledo (Spania), în limba 
latină, italiană şi spaniolă. 

În total deci, se oficiază azi în toată lumea creştină ortodoxă şi 
romano-catolică zece Liturghii, cu aproximativ 87 de anaforale de schimb, 
acestea din urmă fiind folosite exclusiv în Bisericile orientale (necalce- 
doniene). Dacă adăugăm la acestea Liturghia de rit galican numită a 
Sf. Gherman al Parisului, experimentată acum de ortodocşii de limbă 
franceză din Franţa, avem unsprezece Liturghii; iar dacă avem în vedere 
că cele două Liturghii ortodoxe (cea a Sf. loan Gură de Aur și cea a Sf. 
Vasile cel Mare) nu se deosebesc între ele decât prin textul anaforalelor 
şi al câtorva alte rugăciuni'*, putem spune că la ortodocşi se oficiază de 
fapt o singură (rânduială de) Liturghie, cu două anaforale de schimb: 
una a Sf. loan Gură de Aur şi alta a Sf. Vasile cel Mare. În cazul acesta, 
numărul total al Liturghiilor din lumea ortodoxă şi romano-catolică se 
reduce la 10, iar al anaforalelor de schimb creşte la aproximativ 88. 

bogată); 


75 A se vedea mai pe larg în capitolul următor. 

Leclercq, H., „Alexandrie” (Liturgie), în: Dictionnaire dArcheologie chreti- 
enne et de Liturgie, vol. I, col. 1182-1204; 

Papadopoulos, Hris., Despre Liturghia apostolică a Sfântului Iacov (în lb. 
greacă), Atena, 1901; 

Rodopoulos, P, Anaforaua liturgică a Sfântului Marcu (în Ib. greacă), Tesa- 
lonic, 1959; 

Tarby, A., La priere eucharistique de LEglise de Jerusalem, Paris, 1972 
(despre anaforaua Liturghiei Sfântului Iacov). 


b) Despre riturile liturgice răsăritene, vechi și noi: 

Baumstark, A., Die Messe im Morgenland, Kempten, 1906; 

Brightman, FE., Eastern Liturgies, Oxford, 1897 (reimpr. 1965, 1967); 

Dalmais, ].H., Les Liturgies d'Orient, Paris, 1959 (trad. engl. de D. Attwater, 
Eastern Liturgies, New York, 1960 şi trad. germ. de R.V. Lizenzaugs: Die Liturgie 
der Ostkirchen, Zurich Aschaffenburg, 1960); 

Dalmais, J.H., „Origines geographiques, historiques et doctrinales de 
la difterentiation des rites orientaux”, în: Recherches oecumeniques, | (1963), 
pp. 27-46; 

Godart, ]., „Traditions anciennes de la grande priere eucharistique. La tra- 
dition syrienne occidentale”, în: Les Questions liturgiques et paroissiales, XLVI 
(1965), pp. 248-278; 

Hanssens, ].M., Institutiones liturgicae de ritibus orientalibus, 2 vol., Roma, 
1930, 1932; 

Janin, R., Les Eglises Orientales et les rites orientaux, Paris, 1955; 

King, Archdale, Liturgie dAntioche: Rite syrien et rite chaldeen, Ed. Marne, 
Paris-'lours, 1967; 

King, Archdale, The rites of Eastern Christendom, Londra, 1950; 

Liesel, N., Die Liturgien der Ostkirche, Freiburg im Breisgau, 1960 (și trad. 
engl.: Eastern Catholic Liturgies, 1960); 

Paverd van de, Franz, Zur Geschichte der Messliturgie in Antiocheia und 
Konstantinopel gegen Ende des 4. Jahrhunderts, Roma, 1967; 

Raes, A., ($.].), Introductio in liturgiam orientalem, Roma, 1947; 

Salaville, S., Liturgies orientales — La Messe, 2 vol., Paris, 1942; 

Sava, Viorel Pr. „Rânduiala Liturghiei după Sfântul Gherman al lerusali- 
mului, traducere și prezentare”, în: Teologie și Viată, IX (1999), 1-2, pp. 126-141; 

Tarnavschi, I., „Despre cele mai insemnate Liturghii ale Bisericii Orien- 
tale”, în: Candela, XI și XII (1892 și 1893); 

Tisserant, E. Card., „Nestorienne” (Eglise), în: Dictionnaire de Thtologie 
Catholique, vol. XI (1931), col. 157-323; 

Trembelas, P.N., Riturile liturgice ale Egiptului și Orientului (în lb. greacă), 
Atena, 1961; 

Ziade, 1., „Messe Orientale”, în: Dictionnaire de Theologie Catholique, vol. 
XI, part. 2, col. 1434-1488; 

Ziade, 1., „Syrienne” (Eglise), în: Dictionnaire de Theologie Catholique, vol. 
XIV, col. 2024-2028. 


c) Despre riturile liturgice apusene, vechi și noi: 

Borella, P., 1] rito ambrosiano, Ed. Morcelliana, Brescia, 1954; 

Cabrol, F., „La liturgie mozarabe, în: Dictionnaire dArcheologie chretienne 
et de Liturgie, vol. XII, col. 391; 

Cabrol, E, La Messe en Occident, Paris, 1932; 

Dyck van, P. ($.].), Hazelden ]., The Origins of the Modern Roman Liturgy, 
London, 1960; 

Eisenhofer-Lechner, L., The Liturgie of Roman Rite, 1961; 

Fortescue, A., La Messe. Etude sur la liturgie romaine, trad. fr. par A. Bou- 
dinhon, ed. III, Paris, f.a; 

Jungmann, J.A., Missarum Sollemnia. Eine genetische Erklărung der 
romischen Messe, 2 vol. Viena, *1962; 

Jungmann, ].A.., Liturgie der christiichen Friihzeit bis aut Gregor den Grossen, 
Fribourg Schweiz, 1973 (cap. IV); 

Klauser, Ih., The Western Liturgy today, 1963; 

Porter, W.S., The Gallican Rite, London, 1958; 

Tibaut, ].B., La liturgie romaine, Paris, 1925; 

Tibaut, ].B., L ancienne liturgie gallicane, Paris, 1930; 

Trembelas, P.N., Riturile liturgice ale Apusului și agendele protestante (în lb. 
greaca), Atena, 1966. 


d) Lucrări cu caracter general despre riturile liturgice vechi și Liturghi- 
ile creștine de azi: 

Baumstark, A., Liturgie comparee, Chevetogne, 1939 (B. BoTTE (ed.), 
*1953), trad. engl.: Comparative Liturgy, London, 1958; 

Botte, B., Rites et familles liturgiques, în vol. LEglise en pricre, A.G. 
MARTIMORT (ed.), Paris, 1961, p. 15; 

Bouyer, L., Eucharistie, Theologie et spiritualite de la priere eucharistique, 
Paris, 21968; 

Eucharisties d'Orient et d'Occident (lucrare colectivă), 2 vol., în coll. Lex 
Orandi, vol. 46, 47, Paris, 1970; 

Hanggi-lrmgard Pahl, A., Prex eucharistica. Textus e variis liturgiis anti- 
quioribus selecti, Fribourg-Suisse, 1968; 

Ligier, H., Textus selecti de magna oratione eucharistica, addita Haggadah 
Paschae et nonnullis Judaeorum benedictionibus, Roma, 1965; 

Probst, E, Liturgie des IV Jahrhunderts und deren Reform, Munster, 1893; 

Rahmani, I.E., Les liturgies orientales et occidentales, Beyrouth, 1929; 

Stavrinos, Ambrosios, Liturghiile cele mai vechi şi cele de azi (în lb. greacă), 
2 vol., Constantinopol, 1922; 

Theodoru, E., Riturile liturgice (în lb. greacă), în Enc. relig. si morală, VIII, 
pp. 207-210. 

SECŢIUNEA A II-A 


LITURGHIILE RITULUI BIZANTIN 
(LITURGHIILE ORTODOXE) 


CAPITOLULI 
NOȚIUNI INTRODUCTIVE 


Originea şi vechimea, autorii (autenticitatea) 
şi răspândirea Liturghiilor ortodoxe 


1.1. Originea, formarea și răspândirea Liturghiilor ortodoxe 


După prezentarea sumară, de până aici, a Liturghiilor creștine vechi 
şi noi, ieşite din uz sau întrebuințate încă în diferitele Biserici creștine 
de azi, ne vom opri mai îndelung, în cele ce urmează, asupra Liturghii- 
lor întrebuințate azi în Biserica noastră: Liturghiile ortodoxe sau bizan- 
tine, pe care le vom studia dintr-un întreit punct de vedere: 

a) Tipiconal, adică rânduiala lor actuală; 

b) Istoric, adică evoluţia rânduielii lor de la naştere până azi; 

c) Exegetico-liturgic, adică interpretarea lor doctrinară, simbolică 
şi mistică. 

Biserica Ortodoxă Română, ca toate Bisericile ortodoxe de azi, 
întrebuințează trei Liturghii: Liturghia Sf. loan Gură de Aur, Liturghia 
Sf. Vasile cel Mare și Liturghia Darurilor înainte-sfinţite (numită şi a Sf. 
Grigorie Dialogul). Ele sunt numite şi Liturghii de rit bizantin, pentru 
că în forma lor de azi s-au dezvoltat în Bizanţ (Constantinopol), capitala 
Imperiului Bizantin, de unde s-au răspândit în toată lumea ortodoxă. 

Ne vom ocupa, deocamdată, numai de primele două; originea, istoria 
și rânduiala celei de-a treia vor constitui obiectul unui capitol separat. 

Originea Liturghiilor ortodoxe este siriană (antiohiană). Precum 
am spus, ele derivă din Liturghia de tip sirian a Sfântului Iacov, şi anume 
din varianta grecească a acesteia, așa cum se localizase ea mai întâi în 
Asia Mică mai ales în Cezareea Capadociei în secolul al IV-lea și apoi, 
puţin mai târziu, în Constantinopol. Lucrul se explică prin legăturile 
istorice care au existat între cele trei mari centre ale creștinătății antice 
răsăritene: Antiohia, Cezareea Capadociei și Bizanţ. Înainte ca vechiul 
Bizanț să se bucure de importanţa politică și bisericească pe care a 
dobândit-o prin alegerea lui drept capitală a Imperiului de Răsărit sub 
Sf. Constantin cel Mare, primind numele de Constantinopol sau Noua 
Romă, centrul cel mai important al lumii creştine de Răsărit era Anti- 
ohia. De aici pornise, încă din veacul apostolic, acțiunea de evangheli- 
zare a regiunilor din Asia Mică, începând cu Sf. Ap. Pavel. În veacul al 
III-lea se ținuseră aici primele sinoade locale, provocate de novaţionism 
(251) şi de erezia lui Pavel din Samosata (264-268), sinoade la care au 
luat parte şi reprezentanţi ai Bisericilor din Siria, Palestina, Asia Mică, 
Pont, Bitinia, Capadocia ş.a. Înainte de a intra în sfera de influenţă a 
Constantinopolului, Cezareea Capadociei, cel mai important centru al 
Asiei Mici gravita în jurul Antiohiei. Este ușor de înţeles deci cum felul 
antiohian de a oficia Liturghia s-a răspândit în părţile Cezareei Capa- 
dociei și ale Asiei Mici. 

Pe de altă parte, Biserica din Constantinopol, tânăra capitală a 
Imperiului de Răsărit, este condusă, tocmai în vremea organizării ei 
definitive (secolele IV-V), de către episcopi originari fie din Capadocia, 
ca Sf. Grigorie Teologul (379) sau Nectarie din Tars (381-387), fie din 
Antiohia, ca Eudoxiu (360), Sf. loan Gură de Aur (398) sau Nestorie 
(428-431), care era antiohian prin formaţie. Acești episcopi, urcându-se 
pe scaunul episcopal al Constantinopolului, au adus cu ei și au impus, 
în Bisericile de sub autoritatea şi dependenţa lor, Liturghia din oraşele 
lor de origine, adică Liturghia Sfântului Iacov, care se oficia, precum am 
văzut, în tot Răsăritul creştin de atunci, adică în patriarhatul Antiohiei 
şi în toată Siria ortodoxă, până în momentul separării Bisericilor necal- 
cedoniene (secolele V-VI). 

1.2. Autorii Liturghiilor Ortodoxe. Autenticitatea lor 


a. Liturghia Sf. Vasile cel Mare este, fără îndoială, cea mai veche din- 
tre cele trei Liturghii bizantine. Ea este, la origine, o variantă a Liturghiei 
Sfântului Iacov, localizată în Cezareea Capadociei, variantă care, cel puţin 
pentru rugăciunea principală (anaforaua), a primit o formă definitivă 
prin Sf. Vasile cel Mare (379), cel mai ilustru episcop al acestei cetăţi, și 
de aceea, precum vom vedea, este de timpuriu cunoscută sub numele 
acestuia. Într-adevăr, Liturghia Sfântului Vasile, în forma ei mai veche, 
urmează rânduiala Liturghiei Sfântului Iacov, față de care are însă unele 
rugăciuni mai scurte. 

Vechimea și autenticitatea Liturghiei Sfântului Vasile este, de altfel, 
îndeajuns confirmată atât de contemporanii Sfântului Vasile, cât şi de 
documente posterioare lui. 

Astfel, Sf. Grigorie Teologul, în Cuvântarea sa funebră ţinută după 
moartea Sfântului Vasile (cap. 34), spune că acesta a compus „formulare 
de rugăciuni şi rânduiala altarului”. 

În Biografia Sfântului Vasile, atribuită Sfântului Amfilohie, episcop 
de Iconiu (+ c. 403), ni se relatează că, la hirotonia sa întru episcop, Sfân- 
tul Vasile s-a rugat lui Dumnezeu șase zile în șir să-l învrednicească să-l 
aducă Jertfa cea nesângeroasă cu propriile sale cuvinte, adică să com- 
pună un formular propriu al anaforalei liturgice, cum era uzul pe atunci. 
Într-adevăr, în a șaptea zi i S-a arătat Mântuitorul în vis, împlinindu-i 
dorinţa. 

La începutul secolului al VI-lea (520), Petru Diaconul şi alți călu- 
gări din Scythia, într-o scrisoare adresată episcopului Fulgenţiu şi altor 
episcopi africani, exilați pe atunci în Sardinia, citează un text din dipticele 
Liturghiei Sfântului Vasile, despre care autorii acestei scrisori zic că se 
întrebuințează în tot Răsăritul”. 


” În PG 36, col. 341; Se. GRIGORIE TEOLOGUL, Apologia... şi Elogiul Sfântului Vasile, 
precedate de o biografie a Sfântului Grigorie, trad. Pr. N. Donos, Huşi, 1931, p. 153. 

73 În PG 29, col. 301-302 (lucrarea este considerată neautentică, provenind probabil 
din secolul al VIII-lea). 

” În PL 62, col. 90 C și PL 65, 449 C-D: „Hinc etiam beatus Basilius ('aesariensis 
episcopus in oratione sacri altaris, quam pene universus frecuentat Oriens, inter caetera: 


268 


LITURGICA SPECIALĂ 


Puțin mai târziu (aprox. 531), istoricul Leonţiu din Bizanţ spune că 
Teodor de Mopsuestia (considerat drept părintele doctrinar al nestoria- 
nismului) a îndrăznit să compună o anaforă (rugăciunea Sfintei Jertfe) 
„plină de blasfemii”, care se deosebeşte atât de „cea a Apostolilor” (adică 
cea de origine apostolică, atribuită Sfântului Iacov), cât și de cea a 
Marelui Vasile. 

Liturghia Sfântului Vasile este pomenită și în Canonul 32 al Sinodului 
Trulan (692)!, apoi de Sf. loan Damaschin, de Părinţii participanţi la 
Sinodul al VII-lea ecumenic (Niceea 787)%, de regele Carol cel Pleșuv 
al francilor (877)% ş.a. Numele Sfântului Vasile se găsește apoi în titlul 
Liturghiei lui în cele mai vechi manuscrise care ne transmit textul Litur- 
ghiilor bizantine, începând cu Codicele Barberini, din secolul al VIII-lea. 
Sfântul Vasile figurează și ca autor al uneia dintre cele trei anaforale litur- 
gice din uzul Bisericii Copte. 

Ceva mai puţin sigure şi clare sunt originea și autenticitatea Liturghiei 
Sf. loan Gură de Aur. Nici contemporanii acestui ilustru Sfânt Părinte, 
nici istoricii, biografii şi panegiriștii săi de mai târziu nu spun că el ar 


Dona, inquit, Domine, virtutem ac tutamentum: malos quaesumus bonos facito, bonos 
in bonitate conserva: omnis enim potes, et non est qui contradicat tibi: cum eris volueris, 
salvas, et nullus resistit voluntati tuae”. 

* Împotriva Nestorienilor si a Eutihienilor, III, 19, în PG 86, col. 1368 C. 

3 „Apoi şi Iacob, fratele după trup al lui Hristos Dumnezeul nostru, căruia cel dintâi i 
s-a încredinţat scaunul Bisericii lerusalimului, și Vasile arhiepiscopul Cezareei, al cărui re- 
nume s-a răspândit în lumea întreagă, cari ne-au predanisit în scris tainica lucrare sfințită, 
au rânduit ca la dumnezeiasca Liturghie să punem în potir apă şi vin...”, în Nicodim MILA$, 
Canoanele Bisericii Ortodoxe, vol. I, partea a II-a, Arad, 1931, p. 397; cf. Arhid. loan N. 
Foca, Canoanele Bisericii Ortodoxe Române. Note si comentarii, Sibiu, *2005, p. 135. 

% Despre credinta ortodoxă, IV, 13, în PG 94, col. 1152-1153: „Dar, dacă unii au nu- 
mit pâinea și vinul antitipuri (ăvrirvna) ale trupului si sângelui Domnului, după cum se 
exprimă şi purtătorul de Dumnezeu Vasile, nu le-au numit așa după ce ele au fost sfințite, 
ci înainte de a fi sfinţite” (cf. Sr. IOAN DAMASCHIN, Dogmatica, trad. Pr. D. Fecioru, Ed. 
Institutului Biblic și de Misiune al Bisericii Ortodoxe Romane, București, 2005, p. 203). 

% Acta sessionis VI, în Sacrorum Conciliorum nova et amplissima collectio, XII, 265 
D, citează un text din anaforaua Sfântului Vasile („Yappobvrec npoceyyiţouev T& Ayiw 
Ovovaornpiw”), editat în Eastern Liturgies, p. 329, col. 1 v. 21. 

3 Epistola ad clerum Ravennatem (la MABILLON, De liturgia Gallicana, Praefatio, III): 
„Celebrate etiam sunt coram nobis missarum sollemnia more Lerosolymitano, auctore 
Iacobo apostolo, et more Constantinopolitano, auctore Basilio: sed nos sequendam ducimus 
Romanam ecclesiam in missarum celebratione”. 

fi alcătuit vreo Liturghie. Liturgiştii de până acum socoteau că cea din- 
tăi menţiune directă despre aşa ceva s-ar găsi într-o mică scriere intitu- 
lată Despre predania Dumnezeieștii Liturghii și atribuită Sfântului Proclu, 
patriarhul Constantinopolului, în care se pune pe seama Sfântului loan o 
prelucrare (sau mai exact o prescurtare) a Liturghiei timpului său, poste- 
rioară celei făcute de Sf. Vasile cel Mare după Liturghia mai veche a Sfân- 
tului Iacov*. Mărturia aceasta nu are însă nicio valoare documentară, 
deoarece opusculul menţionat constituie un fals târziut*. 

Cel mai vechi manuscris cu'textul rugăciunilor Liturghiei Sfântului 
loan — Codicele Barberini din secolele VIII-IX (azi în biblioteca Vaticanu- 
lui) - pune numele Sf. loan Gură de Aur în fruntea a două dintre rugăciu- 
nile de azi ale acestei Liturghii, şi anume rugăciunea pentru catehumeni 
şi rugăciunea Proscomidiei de după Vohodul mare; tot așa găsim şi în 
Codicele 15 (474) din Muzeul Rumianţev din Moscova (Fondul Sebastia- 
nov) din secolele X-XI. Titlul de Liturghia Sf. loan Gură de Aur (H Qeia 
Aerovpyia roi Xpvooorouov) în fruntea întregii Liturghii apare pentru 
prima oară într-un manuscris din secolele VIII-IX (Cod. Bibl. Sin. rus. 
226 din Sankt Petersburg) și apoi în altul din secolele XI-XII (Cod. gr. 
1790 sau Rossanensis, din Biblioteca Vaticanului)”. 

Dacă nu avem izvoare directe care să confirme existenţa și între- 
buințarea Liturghiei Sfântului loan înainte de secolulal VIII-lea, în schimb 
vechimea acestei Liturghii este confirmată indirect de unele Liturghii ale 
Bisericilor necalcedoniene, cărora ea le-a servit ca sursă sau ca model. 
Astfel, rugăciunea euharistică din anaforaua numită a celor doisprezece 
Apostoli, care a fost în uzul sirienilor iacobiţi, este aproape identică cu 
cea corespunzătoare din Liturghia bizantină a Sfântului loan. Pe de altă 
parte, pasaje întregi din Liturghia Sfântului loan se găsesc în anaforalele 
din Liturghiile perșilor nestorieni, cunoscute sub numele lui Teodor de 


% Ilepi napa6ovewc Tic Beiac herovpyiac, în PG 65 col. 852 B. 

% F.]. LERoY, „Proclus, de traditione divinae Missae: un faux de C. Paleocappa”, în: 
Orientalia Christiana Periodica, XXVII (1962), pp. 288-299. 

% Placide pe MEESTER, „Les origines et les developpements du texte grec de la litur- 
gie de Saint Jean Chrysostome”, în: Xpvooorouixă, Roma, 1908, pp. 259-262; Placide DE 
MEESTER, „(Liturgies) Grecques”, în: Dictionnaire d'Archeologie chretienne et de Liturgie, 
vol. VI, col. 1603-1604; ].M. HANSSENS, Institutiones liturgicae, vol. III, pp. 578-580. 

Mopsuestia și al lui Nestorie (vezi capitolul precedent). Aceasta înseamnă 
că Liturghia numită azi a Sfântului Ioan, care a servit ca model acelor 
Liturghii, exista probabil sub alt nume, înainte de secolele V-VI, când 
sirienii iacobiţi şi nestorienii persani se despart de Biserica Ortodoxă, 
întrucât după această dată, Bisericile necalcedoniene nu au mai împru- 
mutat aproape nimic de la cele calcedoniene. 


1.3. Raportul dintre Liturghia Sfântului Vasile cel Mare 
și cea a Sfântului loan Gură de Aur și raportul lor 
cu Liturghiile de rit antiohian 


Precum s-a văzut deja din cele spuse până acum, cele două Litur- 
ghii bizantine (a Sfântului Vasile şi cea a Sfântului loan) sunt amândouă 
prelucrări ale uneia și aceleiași Liturghii mai vechi, adică aceea a Sfântu- 
lui Iacov. Ele sunt deci Liturghii surori, formate aproape în același timp; 
cea dintâi reprezintă probabil varianta capadociană, iar cea de-a doua, 
varianta constantinopolitană a vechii Liturghii, care se întrebuința în 
secolele IV-V în tot Orientul creştin, adică Liturghia, de origine apos- 
tolică, a Sfântului Iacov. Amândouă urmează îndeaproape rânduiala 
generală, adică succesiunea momentelor din Liturghia Sfântului Iacov, 
dar întrebuințează alte rugăciuni, în general mai scurte. Ele au aceeași 
rânduială şi nu se deosebesc între ele decât prin textul deosebit al anafo- 
ralei (Rugăciunea Sfintei Jertfe), mai scurt la Sf. loan Gură de Aur decât 
la Sfântul Vasile, precum și prin alte câteva dintre rugăciunile citite azi de 
preot în taină, care au texte deosebite în cele două Liturghii. 

Era obiceiul în Biserica primelor secole (continuat până azi în Bise- 
ricile orientale necalcedoniene), ca în cadrul rânduielii stabilite (fixe) a 
Liturghiei, să se adopte rugăciuni şi mai ales anaforale brodate pe tema 
sau schema tradițională şi compuse de diferiţi liturghisitori sau ierarhi 


5 Și anume: rugăciunea pentru „cei chemaţi” (catehumeni), cele două rugăciuni 
pentru credincioși (dinainte de Heruvic), rugăciunea punerii-inainte a Darurilor (de după 
intrarea cu Cinstitele Daruri), rugăciunea din timpul ecteniei dinainte de Tatăl nostru, 
rugăciunea de după împărtâşirea cu Sfintele Daruri și rugăciunea din timpul „potrivirii” 
(consumării) Sfintelor Daruri. 

iluştri prin evlavia sau prin reputaţia lor cărturărească, morală şi nu 
numai. Este deci probabil că opera Sfântului Vasile și a Sfântului loan 
constă, în primul rând, în compunerea celor două anaforale personale, 
mai scurte decât cea veche a Sfântului Iacov, pe care apoi au înlocuit-o, 
fiind introduse în rânduiala de până aici a Liturghiei, care a rămas până 
la un timp neschimbată. Cele două anaforale, a Sfântului Vasile şi cea a 
Sfântului Ioan, sunt deci singurele care au supravieţuit în ritul liturgic 
bizantin dintre diferitele ordines missae (anaforale liturgice) întrebuințate 
odinioară atât la Bizanţ“, cât și în tot Răsăritul creştin. Am putea spune 
deci că şi în Bisericile Ortodoxe de rit bizantin se oficiază de fapt o sin- 
gură (rânduială de) Liturghie, cu două anaforale de schimb, aşa precum 
am văzut că este uzul în toate celelalte Biserici răsăritene (necalcedoni- 
ene), în care numărul anaforalelor încă folosite astăzi diferă. 

De altfel, de la Sfântul Vasile şi Sfântul Ioan sau din vremea lor nu 
provine decât partea din Liturghia de azi cuprinsă între lecturile biblice 
(Apostol şi Evanghelie) și Rugăciunea Amvonului; această parte repre- 
zintă deci elementul originar, de provenienţă siriană şi capadociană, în 
Liturghia noastră. Partea de la început şi cea de la sfârșit, precum și unele 
piese din restul Liturghiei noastre (ca Heruvicul, Crezul, Axionul ş.a.), 
sunt adaosuri posterioare epocii celor doi Sfinți Părinţi sau dezvoltări 
proprii ale ritului bizantin, precum vom vedea mai pe larg în capitolul 
despre istoria Liturghiei Ortodoxe. 


1.4. Răspândirea Liturghiilor Ortodoxe. 
Traduceri și limbile în care se săvârșesc 


Adoptate de Biserica din Constantinopol, varianta capadociană și cea 
constantinopolitană a Liturghiei Sfântului Iacov au primit o dezvoltare 
şi o strălucire nouă prin elementele specific bizantine, care s-au adăugat 
cu timpul în rânduiala şi ceremonialul lor, făcându-le să se deosebească 
din ce în ce mai mult de vechea Liturghie a Sfântului Iacov, din care des- 
cindeau. Cu alte cuvinte, Bizanțul şi-a făurit propriul său rit liturgic: ritul 


5 S. SALAVILLE, în Liturgia, p. 886. 

bizantin, pe care l-a pus, cu vremea, sub autoritatea paternităţii celor 
doi mari Sfinţi Părinţi răsăriteni: Vasile cel Mare şi loan Gură de Aur. 
Frumuseţea inegalabilă și necontestată a acestui rit, precum și presti- 
giul Bisericii constantinopolitane, ridicată la rangul de patriarhat (451), 
prestigiu care a crescut mereu, proporțional cu importanța politică, 
administrativă şi culturală a Bizanțului, au contribuit ca modul constanti- 
nopolitan de a oficia Liturghia să se răspândească, încetul cu încetul, în 
toate Bisericile Ortodoxe din regiunile care depindeau, politic sau bise- 
ricesc, de Constantinopol, sau care s-au creat și organizat prin misionari 
plecaţi din Bizanţ (ca Bisericile Bulgară și Rusă). 

Această răspândire s-a manifestat la început sub forma numeroase- 
lor influenţe pe care Liturghiile mai vechi rămase în uz -— cea siriană, a 
Sfântului Iacov, şi cea egipteană, a Sfântului Marcu - le-au primit din 
partea Liturghiilor bizantine, apoi prin traduceri parţiale ale Liturghiilor 
bizantine în limba siriacă; în sfârşit, cu timpul, vechile Liturghii au fost 
înlocuite cu totul. 

Procesul de înlocuire a fost înlesnit mai întâi de faptul că noile Litur- 
ghii nu reprezentau modificări fundamentale ale rânduielii Liturghiilor 
mai vechi, aflate deja în uz (a Sfântului Iacov şi a Sfântului Marcu), şi de 
aceea au putut coexista multă vreme cu acestea. Răspândirea noului rit a 
fost înlesnită apoi și de unele împrejurări istorice favorabile. Astfel, Anti- 
ohia şi Siria, cucerite mai înainte de arabi, ajunseră din nou în stăpânirea 
bizantină sub împăratul Nichifor Focas, spre sfârşitul secolului al X-lea 
(989). Începând cu dominaţia cruciaților (1084), timp de două veacuri, 
patriarhii Antiohiei - aleși uneori chiar dintre greci - şi-au avut reşedinţa 
în Constantinopol (unul dintre aceştia a fost și Teodor IV Balsamon, 
marele canonist al Bisericii Ortodoxe, 11203). Spre sfârşitul secolului al 
XIII-lea, când ei şi-au reluat sediul la Antiohia, au transplantat aici sau au 
impus definitiv ritul liturgic constantinopolitan, cu care se obișnuiseră. 

Pe de altă parte, mănăstirile din restul Ortodoxiei - cum sunt cele 
ale savaiților de lângă lerusalim sau „Sfânta Ecaterina” din Muntele Sinai 
- erau mai toate ori curat greceşti, ori locuite în mare parte de călugări 
greci, care oficiau Liturghia în limba lor, după modul bizantin. Prestigiul 
acestor mănăstiri a făcut ca ritul liturgic bizantin să se întindă și la bise- 
ricile din jurul lor sau din raza lor de influenţă. În sfârșit, toate popoarele 

ortodoxe creştine din inițiativa sau sub patronajul Bizanțului (bulgarii, 
sârbii, rușii ş.a.) sau cele care au făcut parte din sfera lui de influență 
politică, bisericească și culturală - directă sau indirectă - au primit şi ele 
ritul liturgic bizantin. 

Procesul de înlocuire a vechilor Liturghii prin cele bizantine s-a 
intensificat mai ales din secolul al VIII-lea înainte şi s-a încheiat în 
secolul al XIII-lea. De atunci, Liturghiile bizantine au devenit Litur- 
ghiile întregii creştinătăţi ortodoxe. Așadar, întrucât domeniul de răs- 
pândire a acestor Liturghii coincide ca întindere cu teritoriul între- 
gii Ortodoxii de azi, ele se mai numesc pe drept cuvânt și Liturghii 
ortodoxe. 

Din punctul de vedere al extensiunii geografice, ritul bizantin este 
ritul liturgic cel mai răspândit în toată lumea creştină, după cel roman 
(latin). Liturghiile bizantine sunt folosite în toate Bisericile Ortodoxe 
de azi și chiar la uniţii rupți din ele, fiind traduse din limba originală 
(xowă 6aAekroc) în limbile naţionale folosite în Bisericile respec- 
tive. Astfel, există traduceri vechi ale Liturghiilor bizantine în limbile 
siriacă şi armeană, care însă nu se mai întrebuințează. Astăzi, în afară 
de limba originală greacă, folosită la grecii din Elada sau din diferite 
părţi ale lumii (numeroşi mai ales în America), Liturghiile ortodoxe se 
oficiază în limba arabă, care a înlocuit siriaca, în secolul al XVII-lea, 
la melchiţi (ortodocșii din Egipt, Siria și Palestina) şi în limba geor- 
giană (lviria sau Georgia de azi), din secolele X-XI înainte. Paralel 
cu creștinarea popoarelor slave (secolul al IX-lea), Liturghiile bizan- 
tine au fost traduse în vechea slavă (paleoslava sau slava bisericească), 
folosită încă în toate Bisericile Ortodoxe slave de azi: rusă, ruteană, 
ucraineană, bulgară, cehoslovacă, sârbă şi polonă. Se manifestă acum 
tendința de a se traduce Liturghiile şi în limbile vii, vorbite azi, ale 
popoarelor ortodoxe neoslave: ruși, cehi, boemi, polonezi, ruteni, bul- 
gari, sârbi etc. 

În româneşte, Liturghiile Ortodoxe au fost traduse şi tipărite încă 
din secolul al XVI-lea (întâi în Ardeal), deși limba slavă nu a fost înlo- 
cuită definitiv în slujba bisericească decât abia spre sfârşitul secolului al 
XVII-lea și începutul secolului al XVIII-lea. Paralel cu misiunile Bise- 
ricii Ortodoxe Ruse, Liturghiile bizantine au fost traduse în limbile şi 

idiomurile mai tuturor popoarelor de sub dominaţia vechiului Impe- 
riu Țarist (limba finlandeză, chineză, japoneză etc.). 

Există, în sfârșit, numeroase traduceri ale Liturghiilor bizantine 
în limba latină şi în mai toate limbile moderne (germană, franceză, 
engleză, italiană, rusă, spaniolă, olandeză, ungară etc.), făcute la înce- 
put pentru interese propagandistice sau științifice (pentru studiu), 
apoi chiar pentru uzul liturgic al comunităţilor de apuseni, de diverse 
limbi şi naţionalităţi, care au trecut la Ortodoxie. 


1.5. Manuscrise şi ediţii 


Cel mai vechi manuscris în care aflăm textul grecesc al Liturghii- 
lor ortodoxe, adică cel mai vechi Liturghier care ni se păstrează, este 
Codicele grecesc Barberini nr. 336 din Biblioteca Vaticanului (Roma), 
provenit din Biblioteca Barberină (unde avea nr. II. 55 sau LXXVII). 
Este un Evhologhiu, scris pe la sfârşitul secolului al VIII-lea, în Răsă- 
rit, care conţine şi diferite rugăciuni din rânduiala Sfintelor Taine şi a 
lerurgiilor. Numai prima Liturghie poartă aici un nume de autor, cea a 
Sfântului Vasile; celelalte două, a Sfântului Ioan şi a Sfântului Grigorie, 
sunt fără titlu (anonime). Acest manuscris, ca toate manuscrisele vechi 
ale Liturghierului, nu cuprinde din Liturghie decăt textul rugăciunilor 
citite în taină de preot; lipsesc atât instrucțiunile de tipic, cât și ecte- 
niile (rolul diaconului), care se scriau în manuscrise aparte, numite 
diaconicale (Sakovika)”. 

Manuscrisele ulterioare, dintre care cele mai numeroase provin 
din secolele XI-XVII, se îmbogăţesc treptat cu îndrumări de tipic din 
ce în ce mai bogate. Cele mai multe se păstrează în bibliotecile mănăs- 
tirilor athonite, în marile biblioteci de stat din Apus şi Răsărit (Biblio- 
teca Vaticanului, Biblioteca Naţională din Paris, Biblioteca Naţională şi 


% Textul grecesc al Liturghiilor din acest manuscris a fost tipărit în mai multe ediţii, din- 
tre care cea mai bună în Eastern Liturgies, p. 308. Despre manuscris vezi A. STRITTMATTER, 
„The Barberinum S$. Marci of Jacques Goar”, în: Ephemerides Liturgicae, Roma, 1933, pp. 
329-367. Cf. Pr. CÂNDEA, „Cel mai vechi Liturghier din lume”, în: Mitropolia Banatului, 
XIV (1965), 1-3, pp. 224-235. 

Biblioteca Muzeului Bizantin din Atena, Biblioteca Sfântului Sinod din 
Moscova ş.a.) şi au fost editate de dominicanul Iacob Goar (EvyoAoyrov 
sive Rituale Graecorum, Paris, 1647, Veneţia, 1730, retipărit în 1959), de 
savantul liturgist rus A. Dmitrievski (Descrierea manuscriselor liturgice 
păstrate în bibliotecile Răsăritului ortodox, 3 vol., Kiev, 1895 şi 1901, şi 
Petrograd, 1917), de liturgistul grec Panaghiotis Trembelas (Cele trei 
liturghii după manuscrisele din Atena, Atena, 1935) ş.a.”. 

Cea dintâi ediţie tipărită a Liturghiilor bizantine în grecește apare 
în 1526, la Roma, din inițiativă romano-catolică, şi este făcută pen- 
tru studiu şi propagandă. Tot în 1526 apare însă la Veneţia şi cea din- 
tâi ediție liturgică, pentru slujba bisericească, în cadrul Evhologhiului 
mare grecesc tipărit atunci. Cea dintâi ediţie venețiană a Liturghierului, 
separat de Evhologhiu, apare abia în 1578. Ediţii cărturaărești (nelitur- 
gice), ieșite din inițiativă romano-catolică, mai apar în cursul secolelor 
al XVI-lea şi al XVII-lea şi în alte centre apusene, ca: Paris, Bruxelles 
şi Anvers. Pentru nevoile liturgice ale Bisericilor Ortodoxe de limbă 
greacă, Liturghiile se tipăresc, ca toate celelalte cărţi de slujbă greceşti, 
aproape exclusiv la Veneţia, până către sfârșitul secolului al XIX-lea. 
Abia de la începutul secolului al XIX-lea încep să apară și ediţii tipărite 
în centre ortodoxe ca: Atena, Constantinopol, lerusalim, Alexandria și 
Tripoli. 

Din secolul al XVII-lea înainte, au apărut și ediţii tipărite la mănăs- 
tirea vasiliană Grottaferrata din Munţii Albeni (lângă Roma), pentru 
uzul grecilor uniți din Italia, precum și la Roma, pentru uniţii de rit 
bizantin și de limbă greacă din diferitele părţi ale lumii. 

Există apoi numeroase ediţii critice (științifice) ale Liturghiilor 
bizantine în grecește, începând cu cea din Evhologhionul lui Iacob 
Goar din secolul al XVII-lea”, până la ediţiile moderne de azi, din 
care menţionăm pe cele tipărite de liturgistul englez FE. Brightman”, 


" Amănunte despre manuscrisele Liturghiilor bizantine, în A. JACOB, „La tradition ma- 
nuscrite de la Liturgie de Saint Jean Chrysostome (VIII-eme — XII-emme siecles)”, în Eucharis- 
ties d'Orient et d'Occident, vol. II, în coll. Lex Orandi, vol. 47, Paris, 1970, pp. 108-138. 

” Euxohoprov sive Rituale Graecorum, Paris, 1647, Veneţia 1730, retip. 1959. 


% Euyooprov sive Rituale Graecorum, Veneţia 1959, p. 353. 

de liturgistul italian Placide de Meester* (numai Liturghia Sfântului 
loan) și de profesorul grec Panaghiotis Trembelas*. 

Prima ediţie tipărită a Liturghierului ortodox în limba slavă se 
datorează călugărului muntenegrean Macarie, care a tipărit-o la noi în 
ţară (probabil la Târgovişte sau la Mănăstirea Dealu), în 1508%. 

În românește, Liturghiile ortodoxe au văzut pentru prima oară 
lumina tiparului la Brașov, în 1570, sub îngrijirea Diaconului Coresi”, 
apoi la lași, în 1679 şi 1683, sub Mitropolitul Dosoftei. Traducerile 
acestora au fost înlocuite însă de cea definitivă, datorită lui Sf. Antim 
Ivireanul, tipărită la Râmnic în 1706 şi 1713, şi răspândită apoi în toate 
provinciile româneşti. Pentru foştii uniți ardeleni s-au tipărit ediţii la 
Blaj, incepând din anul 1756%. 

CAPITOLUL II 


ÎNTREBUINŢAREA LITURGHIILOR ORTODOXI 


I[.1. Întrebuinţarea celor trei Liturghii în cursul anului bisericesc 


II.L.a. Întrebuinţarea Liturghiei Sfântului Vasile cel Mare 

Liturghia Sf. Vasile cel Mare a fost la început Liturghia normală sau 
obișnuită în Biserica Ortodoxă; de aceea, în unele dintre cele mai vechi 
manuscrise ca, de exemplu, Codicele Barberini, ea era așezată înaintea 
celorlalte două Liturghii şi înscrisă sub denumirea de Liturghia zilnică 
(de toate zilele: xaOnuepivn Aeirovpyia). Cu timpul, începând cu seco- 
lele IX-X, din pricina lungimii anaforalei ei, a fost înlocuită cu Liturghia, 
mai scurtă, a Sf. loan Gură de Aur, iar săvârşirea ei a fost limitată la un 
număr restrâns de zile din cursul anului bisericesc. De aceea, astazi ea se 
săvârşeşte numai de 10 ori pe an, şi anume: 

- În primele cinci duminici ale Postului Mare; 

- În ziua Sfântului Vasile (1 ianuarie); 

- În joia şi sâmbăta din Săptămâna Pătimirilor; 

- În Ajunul Crăciunului (24 decembrie) şi în Ajunul Bobotezei 
(5 ianuarie). 

Atât în Joia şi Sâmbăta Pătimirilor, cât și în cele două ajunuri, Litur- 
ghia Sfântului Vasile se face unită cu Vecernia (adică se dă binecuvânta- 
rea ca pentru Liturghie, dar începem cu Vecernia până după Paremii sau 
Vohodul cu Evanghelia, după care urmează Liturghia, de la Sfinte Dum- 
nezeule înainte). Când însă cele două ajunuri cad sâmbăta sau duminica, 

atunci în ziua ajunului se oficiază Liturghia Sfântului loan, iar Liturghia 
Sfântului Vasile se face în zilele Praznicelor (al Naşterii şi al Bobotezei), 
fără să se mai combine cu Vecernia. 


II.1.b. Întrebuinţarea Liturghiei Darurilor înainte-sfinţite 

Liturghia Darurilor înainte-sfinţite se oficiază, de obicei, miercurea şi 
vinerea din Păresimi (afară de Vinerea Pătimirilor, când nu se face nicio 
Liturghie), luni şi marți în Săptămâna Pătimirilor şi în câteva sărbători 
bisericeşti mai importante din perioada Păresimilor, ca: Sfântul Hara- 
lambie (10 februarie), A doua şi a treia aflare a Cinstitului Cap al Sf. loan 
Botezătorul (la 24 februarie), Sfinţii 40 Mucenici (la 9 martie) şi Ajunul 
Bunei Vestiri (24 martie), dacă acestea cad într-una din zilele de rând (de 
luni până vineri inclusiv)”. 


II. 1.c. Întrebuintarea Liturghiei Sfântului loan Gură de Aur 

Liturghia Sf. loan Gură de Aur se săvârşeşte în toate celelalte zile de 
duminici şi sărbători, în care nu se face una dintre celelalte două Litur- 
ghii. Ea este Liturghia normală sau obișnuită în Biserica Ortodoxă, 
săvârşindu-se de cele mai multe ori în cursul anului bisericesc. 

În afară de vremea Postului Mare, Liturghia Sfântului loan se săvârşeşte 
în toate sărbătorile din cursul anului, cu excepția celor trei zile din peri- 
oada Octoihului când se face Liturghia Sfântului Vasile: 1 ianuarie, Ajunul 
Nașterii şi Ajunul Bobotezei. În perioada Postului Mare, Liturghia Sfân- 
tului loan se face numai de opt ori, şi anume: în primele șase sâmbete, în 
Duminica Floriilor şi în ziua Bunei Vestiri (în orice zi ar cădea). 


În Biserica Greacă, în afară de cele trei Liturghii bizantine, se mai 
săvârşeşte Liturghia Sfântului Iacob, o singură dată pe an, și anume în 
ziua Sf. Ap. lacob (23 octombrie) sau în duminica cea mai apropiată de 
această zi, iar în unele biserici greceşti ea se face și în prima duminică 
după Crăciun, când Sfântul Iacob este pomenit între rudele după trup ale 
Domnului. 


” Mai amănunţit despre timpul săvârșirii Liturghiei Darurilor înainte-sfințite, vezi 
mai departe capitolul privitor la această Liturghie. 

11.2. Timpul săvârşirii Sfintei Liturghii. Zile liturgice și aliturgice 


Precum am văzut, în prima comunitate creștină din Ierusalim, Litur- 
ghia se săvârşea la început zilnic (Faptele Apostolilor 2, 46). Curând însă, 
mai ales în comunităţile din diaspora, săvârşirea Liturghiei s-a limitat la o 
singură zi pe săptămână, adică duminica, zi care a devenit astfel zi liturgică 
săptămânală prin excelenţă. Cu timpul, numărul zilelor liturgice din cursul 
săptămânii a sporit la două (sâmbăta şi duminica), uneori la patru (mier- 
curea, vinerea, sâmbăta şi duminica), iar, în unele părți din Apus, Liturghia 
se săvârșea chiar zilnic. În trecut nu a existat deci o perfectă concordanță 
între diferitele regiuni ale Bisericii în ceea ce priveşte numărul zilelor litur- 
gice, care a variat de la epocă la epocă și de la regiune la regiune!%. 

Astăzi, în mănăstirile mai mari şi chiar la unele catedrale chiriar- 
hale, se oficiază Liturghie în fiecare zi, aşa cum recomandă, de exemplu, 
Sf. Simeon al Tesalonicului, care vorbeşte despre obligaţia preotului de 
a liturghisi zilnic!€!. În mănăstirile mai mici (schituri) și la bisericile de 
enorie, se săvârşeşte Liturghia numai în zilele de duminici și sărbători, 
iar în zilele de rând din cursul săptămânii, numai atunci când este nevoie 
(de obicei, sâmbăta, când se fac Parastase pentru pomenirea morţilor)!?. 

În ceea ce priveşte vremea sau ceasul din zi la care trebuie să înceapă 
slujba Sfintei Liturghii, după predania veche a Bisericii, este ceasul al trei- 
lea din zi (aproximativ ora 9 dimineaţa), când Domnul a fost răstignit 
pe Cruce (Marcu 15, 25) şi când S-a pogorât Sfântul Duh peste Sfinţii 
Apostoli. În practică, această oră diferă. De obicei, nu se începe Sfânta 
Liturghie nici înainte de răsăritul soarelui și nici după amiază!*. 


1% Cf. Pr. P. VINTILESCU, „Binaţia Liturghiei”, în: Studii Teologice, II (1950), 3-6, p. 132. 

19 SE. SIMEON AL TESALONICULUI, Despre preotie, în vol. Tractat asupra tuturor dog- 
melor credinței noastre ortodoxe, trad. + CHESARIE AL RÂMNICULUI, Toma LEODORESCU 
(ed.), Bucureşti, 1865-1866, pp. 354-355. 

' Conform Povăţuirilor din Liturghier, Ed. Institutului Biblic și de Misiune Ortodoxă, 
2012, p. 512 (cf. Liturghier, 1956, p. 432), săvârşirea Liturghiei în fiecare sambătă este obligatorie 
pentru toți preoții de enorie. SF. SIMEON AL TESALONICULUI (Despre preoție, p. 355) prescrie de 
asemenea preotului obligaţia de a liturghisi negreșit cel puţin de două ori pe săptămână. 

'% După Tipicul mare, cap. 10, Iași, 1816, f. 16 (reeditat de Arhiepiscopia Sucevei și 
Rădăuţilor, cu titlul: Se. Sava CEL SFINȚIT, Tipicon, Ed. Bucovina Istorică, Suceava, 2002), 
începutul Liturghiei variază în mănăstiri între ceasurile 3 și 5 din zi, după zile și praznice. 

Excepţii la această regulă se fac numai la câteva praznice împărăteşti, 
şi anume: la Paști, la Crăciun și (în unele părți) la Bobotează, când Litur- 
ghia se săvârşeşte după miezul nopţii sau dis-de-dimineaţă (reminiscenţe 
din primele secole ale Bisericii, când serviciul divin al tuturor sărbători- 
lor avea caracter nocturn, de priveghere)!“. 

Sunt însă în cursul anului bisericesc câteva zile aliturgice, adică zile în 
care, după tradiţia veche a Bisericii, nu se săvârşeşte Liturghie nici chiar 
în mănăstiri. Ele sunt zile în care tipicul şi cărțile de slujbă prevăd ajunare 
deplină, adică post desăvârșit până seara, şi anume: 

a) Vinerea Pătimirilor, zi de întristare și de post, pentru că atunci a 
fost răstignit şi îngropat Domnul; de aceea, în popor, ziua aceasta se mai 
numește şi Vinerea seacă'%; 

b) Luni și marți din prima săptămână a Postului Paştilor - fiind pri- 
mele zile de post, cu ajunare deplină; 

c) Miercurea şi vinerea din Săptămâna brânzei'%, pentru că în mănăs- 
tiri, în aceste zile, premergătoare şi pregătitoare pentru Postul Păresimi- 
lor, se cântă Aliluia în loc de Dumnezeu este Domnul..., se fac metanii şi 
se ajunează; 

d) Vinerea dinaintea Crăciunului şi a Bobotezei, când aceste două 
praznice cad duminica sau lunea, pentru că atunci se ajunează; se fac 
numai Ceasurile și Vecernia, la vremea ei, fără Liturghie. 

Spre deosebire de romano-catolici, unde se pot săvârşi mai multe 
Liturghii în aceeaşi zi și în aceeași biserică (de aceea, la ei bisericile au 


'* Tipicul mare, cap. 10: Pentru Sfânta Liturghie (la cap. Pentru vremea slujbei); Scrisoarea 
sinodală a patriarhului ecumenic Paisie I către patriarhul Nicon al Moscovei (1655), răspuns la 
întrebarea 2, în: C. DELIKANIS, Ilorprapyiră Eyypapa, III, Constantinopol, 1905, p. 55. 

1% Triod, Fd. Institutului Biblic și de Misiune Ortodoxă, București, 2010, p. 639 (cf. 
Triod, 1946, p. 704), notă la sfârșitul rânduielii Ceasului al nouălea din Vinerea Pătimi- 
rilor; Tipic bisericesc, Ed. Institutului Biblic și de Misiune al Bisericii Ortodoxe Române, 
Bucureşti, 1976, p. 69 (cf. Tipic bisericesc, București, 1893, pp. 191-192); SF. SIMEON AL 
TESALONICULUI, Răspuns la întrebarea 56, în PG 155, col. 903-909. Unele tipice prescriu 
însă să se facă Liturghia Sf. loan Gură de Aur în Vinerea Pâtimirilor, dacă în acea zi cade 
Buna Vestire (vezi Tipicul mare, laşi, 1816, şi P. PROCOPOVICIU, Ritualistica sau manual de 
ritual al Bisericii Ortodoxe Române, Oradea, 1936, p. 25). 

'% După Tipicul mare, dacă în aceste zile se întâmplă hramul bisericii, se săvârșește 
Liturghia Sf. loan Gură de Aur la vremea ei; cf. Arhim. Chiril Lovin, „Împărtășire euharis- 
tică și zile aliturgice”, în: Ortodoxia, VI (2014), 4. 

mai multe altare), la noi, ortodocşii, nu se săvârşeşte Liturghia decât o 
singură dată pe zi în fiecare biserică şi de către fiecare preot slujitor; de 
aceea, bisericile noastre nu au decât un singur altar, cu rare excepții. 


„Această unicitate a Sfintei Jertfe înseamnă numai o moarte a lui 
Hristos, moarte pe care o dată a luat-o pentru noi, și numai o Pătimire 


a Lui, pe care o dată a răbdat-o pentru noi”. 


Cu alte cuvinte, după cum explică marii teologi ai Ortodoxiei, Mân- 
tuitorul S-a răstignit nu de mai multe ori în lume, ci o dată pentru tot- 
deauna, iar fiecare zi este ca o icoană a veşniciei şi fiecare biserică, o 


icoană a lumii întregi'%. 


I1.3. Locul săvârșirii Sfintei Liturghii 

Sfânta Liturghie se săvârşeşte numai în biserică, inclusiv paraclise sau 
capele sfinţite şi cu Sfânt Antimis, și anume în partea ei cea mai sfântă, 
adică în sfântul altar. 

Dacă, printr-o întâmplare oarecare, biserica s-a întinat prin vărsare 
de sânge omenesc, prin vreo necurățenie omenească, prin năvălirea ere- 
ticilor sau a păgânilor în ea sau prin îngroparea vreunui eretic, nu se mai 
poate sluji în acea biserică înainte de a fi curăţită prin binecuvântarea 
episcopului. 

Canoanele interzic săvârşirea Liturghiei în case particulare'”. Numai 
în cazuri cu totul excepţionale, ca, de exemplu, pe câmpul de luptă, la 


1% Povăţuirile din Liturghier, 2012, p. 512 (cf. Liturghier, 1956, p. 432). 

1% Amănunte și bibliografie, în Pr. P. VINTiLEscu, „Binaţia Liturghiei”, în: Studii Teo- 
logice, II (1950), 3-6, pp. 125-436. Ca o derogare de la tradiţie, Biserica Greacă a îngăduit în 
ultima vreme săvârşirea a două sau chiar a trei Liturghii în aceeași zi într-o biserică (dar de 
către alt preot și pe un Sfânt Antimis diferit), motivată fie de lipsa bisericilor, fie de nevoile 
credincioșilor (Hotarâre a Sinodului Bisericii Greciei din 1957, în: Mitropolia Olteniei, XIII 
(1962), 3-4, p. 255). 

1% Canonul 58 Laodiceea și 31 Trulan; Sr. VASILE CEL MARE, Regulile monahale mici, 
310, în PG 31, col. 1304 C, şi în coll. Părinți și Scriitori Bisericesti, vol. 18, trad. I. Ivan, Ed. 
Institutului Biblic şi de Misiune ai Bisericii Ortodoxe Române, Bucuresti, 1989, p. 458. 

hramurile de mănăstiri sau la sfinţirile de biserici la care vine multă lume, 
şi numai cu învoirea episcopului locului, se poate săvârși Liturghie în 
afară de biserică, într-o casă particulară sau într-un loc curat, pe o masă 
pe care se întinde Sfântul Antimis; acesta ţine locul Sfintei Mese și fără 
el nu se poate oficia Sfânta Liturghie nici în afară de biserică şi nici în 
biserică. 


[1.4. Obiectele necesare pentru săvârșirea Sfintei Liturghii 


În afară de Sfântul Antimis, mai sunt necesare pentru săvârşirea Sfin- 
tei Liturghii următoarele lucruri: 

a) Sfintele veșminte; 

b) Sfintele vase (discul, potirul, copia, lingurița, steluța) şi acoperă- 
mintele (pocroveţele); 

C) Prescuri (de diferite forme) făcute din făină de grâu şi dospite (de 
regulă cinci, iar în caz de lipsă cel puţin două: una pentru Sfântul Agneţ 
şi alta pentru miride); dacă nu avem prescură, putem folosi o bucată de 
pâine, pe care înscriem semnul crucii cu copia, în locul peceții; 

d) Vin curat (din struguri) și apă. Culoarea vinului este indiferentă 
(preferabil roșie, dacă nu, și albă)''%; 

e) Cărțile de slujbă necesare: pentru preot, Sfânta Evanghelie şi Litur- 
ghierul, iar pentru cântăreţi, Apostolul şi Octoihul mic (Catavasierul prac- 
tic) sau Liturghierul de strană, cu cântări; 

f) Mai multe lumini: cel puţin două pe Sfânta Masă, una la proscomi- 
diar şi câte una în sfeşnicele împărăteşti, iar în caz de mare lipsă, cel puţin 
una (fără care nu se poate săvârși Sfânta Liturghie). 


10 Pr. Petre VINTILESCU, „Culoarea vinului pentru Sfânta Euharistie”, în: Biserica 
Ortodoxă Română, LIX (1941). 

SĂVÂRȘITORUL SFINTEI LITURGHII 
ŞI PREGĂTIREA LUI PENTRU SLUJBĂ 


III.1, Săvârșitorul Sfintei Liturghii 


Pot săvârşi Sfânta Liturghie numai arhiereii și preoții care nu sunt 
opriţi de a sluji prin impedimente morale sau canonice. 

Astfel, preotul nu poate săvârși Sfânta Liturghie dacă se află sub bles- 
tem, dacă este afurisit de arhiereu sau este oprit în chip expres de către 
autoritatea bisericească (prin caterisire sau numai prin oprire temporară 
de la slujire)!"!, precum şi dacă a săvârşit vreun păcat de moarte. 


„Cel ce va fi vinovat de greşeli pe care Părinţii le-au arătat că opresc 
de la Sfânta Liturghie să se păzească de a sluji. Că cel ce nu face Sfânta 
Liturghie după așezământul Părinților, împotriva sa lucrează și vinovat 
va fi Tainelor lui Hristos; că de este vinovat cel ce se împărtășește cu 
nevrednicie, cu cât mai vârtos va fi cel ce slujeste (cu nevrednicie)”, zice 
Sf. Simeon al Tesalonicului!!?. 


Preotul poate sluji singur sau cu diacon(i), iar arhiereul slujeşte de 
obicei înconjurat de sobor de preoţi și diaconi. 


"1! A se vedea Canonul 29 Cartagina, în Nicodim MiLaș, Canoanele Bisericii Ortodoxe, 
vol. II, partea 1, p. 186, și cap. 148-149 și 151 din Nomocanonul slav în 228 titluri; cf. Arhid. 
Ioan N. Foca, Canoanele Bisericii Ortodoxe. Note şi comentarii, Sibiu, 2005, p. 289. 

112 SF. SIMEON AL TESALONICULUI, Despre preoție, p. 354. 

Diaconul nu poate sluji singur Sfânta Liturghie, după cum nu poate 
săvârşi singur nicio altă slujbă, ci numai cu preotul sau cu arhiereul, exe- 
cutând, cu delegaţia şi binecuvântarea acestora, unele lucrări din rându- 
iala slujbei şi rostind ecteniile, precum vom arăta mai pe larg când vom 
expune rânduiala Sfintei Liturghii. 


111.2. Necesitatea pregătirii speciale a slujitorilor 
pentru Sfânta Liturghie 


Săvârşirea Sfintei Liturghii este lucrarea cea mai înaltă pe care o poate 
săvârși preotul în cadrul misiunii lui sacramentale. Dacă celelalte slujbe, 
ca Vecernia sau Utrenia, pot fi oficiate de preot și fără o pregătire specială, 
lucrul acesta nu este posibil pentru Sfânta Liturghie. 

În timpul slujirii Sfintei Liturghii, preotul vine în contact nemijlocit 
cu însuși Sfântul Trup şi Sânge al Domnului, pe care el îl atinge, îl poartă 
în mâini şi îl consumă sau îl împarte credincioşilor. Este de la sine înţeles 
că, pentru o astfel de înfricoşătoare împreună-petrecere a credinciosului 
cu Dumnezeu, preotul nu se poate înfățișa oricum. Oare cine ar cuteza 
să se prezinte în chip necuviincios în faţa acelora de care atârnă soarta 
lui pe pământ? Cu atât mai mult, nu ne putem înfățişa înaintea lui Dum- 
nezeu fără cuvenita „haină de nuntă, pe care trebuie să o îmbrace tot cel 
ce este poftit la ospățul Stăpânului (cf. Matei 22, 11-12). Şi dacă Pravila 
bisericească impune chiar credincioșilor de rând o riguroasă şi îndelun- 
gată pregătire trupească și sufletească în vederea împărtășirii cu Sfintele 
Taine, cu atât mai mult se impune slujitorilor de cele Sfinte o asemenea 
pregătire, deoarece ei sunt obligaţi să se împărtășească ori de câte ori ofi- 
ciază Sfânta Liturghie. 

Tocmai de aceea, toată viața preotului ar trebui să fie o continuă pre- 
gătire și mulțumire pentru Sfânta Liturghie, a cărei săvârşire constituie 
cea mai înaltă vrednicie cu care Dumnezeu a cinstit pe oameni și pe care 
nici îngerii din ceruri nu o pot săvârşi. Dar, pe lângă sfințenia sau curăţia 
morală ireproşabilă, prin care preotul trebuie să se distingă de restul 
credincioşilor în viaţa lui de toate zilele şi pe care am putea-o numi o 
pregătire îndepărtată sau permanentă, el are nevoie, în plus, de o pregătire 

apropiată sau nemijlocită, adică de o purificare deosebită, expresă, ori de 
câte ori trebuie să slujească Sfânta Liturghie. 

Strădania de curățire personală a preotului, premergătoare slujbei, 
a fost însă reglementată mai amănunțit și oarecum codificată în acele 
norme precise, formulate la începutul Povăţuirilor din Liturghier, care nu 
reprezintă altceva decât sistematizarea unor sfaturi, îndrumări, canoane 
şi hotărâri patristice, sinodale și chiriarhale mai vechi, date pe baza unei 
îndelungate experienţe în această materie. Aceste Povățuiri precizează de 
la început că pregătirea impusă preotului este îndoită: trupească și sufle- 
tească: „Pentru slujirea Dumnezeieştii Liturghii, preotul şi diaconul sunt 
datori a fi curați atât cu sufletul, cât şi cu trupul... 112. 

Să vedem mai îndeaproape condiţiile de ordin moral și fizic pe care 
trebuie să le îndeplinească preotul care vrea să slujească, precum şi impedi- 
mentele care îl pot face inapt pentru săvârşirea Sfintei Liturghii, așa cum le 
găsim expuse îndeosebi în primul paragraf al Povățuirilor amintite. 


[I[.3. Pregătirea sufletească (morală) 


În ce constă în esență această pregătire, ne-o spun, pe scurt, 
instrucțiunile de tipic tipărite în Liturghier, la începutul rânduielii Pros- 
comidiei: 


„Având să săvârşească dumnezeiasca Liturghie, preotul dator 
este mai întâi să se fi mărturisit și împăcat cu toți, să nu aibă supărare 
cu nimeni, să-și păzească inima de gânduri rele pe cât va putea, să se 
înfrâneze de cu seara, să privegheze până la vremea Sfintei Liturghii și 
să-şi citească cele rânduite de sfintele canoane”. 


Pregătirea sufletească (psihologică, morală) a preotului pentru 
săvârșirea Liturghiei poate fi deci concretizată în împlinirea a trei 


" Liturghier, Ed. Institutului Biblic și de Misiune Ortodoxă, București, 2012, p. 494 
(cf. Liturghier, 1937, p. 356). 
"11 Liturghier, p. 109 (cf. Liturghier, 1937, p. 89). 

condiții principale: pacea sufletului, mărturisirea păcatelor şi rugăciu- 
nea personală. 


[]1.3.a. Pacea sufletului 

Conform poruncii Mântuitorului, care spune: „Dacă îţi vei aduce 
darul tău la altar și acolo îţi vei aduce aminte că fratele tău are ceva împo- 
triva ta, lasă darul tău acolo, înaintea altarului, și mergi întâi şi împacă-te 
cu fratele tău și apoi, venind, adu darul tău” (Matei 5, 23)!5, cea din- 
tâi condiţie de ordin sufletesc pentru cel ce se pregătește de slujbă este 
pacea inimii. El trebuie să fie împăcat cu toată lumea, să nu aibă nimic 
asupra cuiva și să nu intre în slujbă purtând ură, mânie sau gânduri de 
răzbunare împotriva cuiva. Precum spune Sf. loan Evanghelistul, „Dum- 
nezeu este iubire” (1 Ioan 4, 16) şi cei ce Îi slujesc nu se pot apropia de 
El decât tot prin iubire, iar nu cu sufletul încărcat de pizmă, vrăjmăşie şi 
răutate. Vechile Pravile prevedeau chiar canonisire pentru preotul care 
calcă această condiţie: „Preotul, de va sluji cu vrajbă asupra cuiva, să fie 
oprit de la Sfânta Liturghie 60 de zile”"€. 

Pentru asigurarea echilibrului și împăcării sufleteşti depline, preotul 
liturghisitor este dator ca dimineaţa, înainte de slujbă, să se ferească de 
tot ce i-ar putea risipi sau măcar tulbura dispoziţia de linişte şi seninătate, 
cu care trebuie să intre în biserică. Liturghierul enumeră câteva păcate 
care ar putea să primejduiască această pace a inimii și de care preotul tre- 
buie să se păzească măcar în ziua slujirii: supărarea gândurilor de multe 
feluri, tulburarea lăuntrică sau întristarea, mâhnirea și trândăvia, ispita 
trupească ș.a.!!! Nimic din grijile lumeşti nu trebuie să întunece sau să 
tulbure buna dispoziţie cu care preotul se cuvine să intre în slujbă: 


„Nimeni din cei legați cu pofte ori cu desfătări trupești nu este 
vrednic să vină, să se apropie sau să slujească ȚŢie, Împărate al slavei” 


15 C£. Marcu 11, 25: „lar când staţi de vă rugaţi, iertaţi orice aveți împotriva cuiva, ca 
și Tatăl vostru Cel din ceruri să vă ierte vouă greșelile voastre”. 

"5 Pravila de la Govora, glava 139, alin. 6; Molitfelnic, București, 1832, p. 479. Cf. 
Molitfelnic, București, 1937, p. 68: „Cel ce va avea vrajbă asupra cuiva, în biserică să nu 
intre până nu se va împăca, că rugaciunea lui spre blestem și spre păcate se socotește, și să 
facă pe toată ziua câte 50 de metanii”. 

"7 Liturghier, 2012, pp. 485-488 (cf. Liturghier, 1937, p. 351). 

(Rugăciunea în taină din timpul Heruvicului). „Toată grija cea lumească 
să o lepădăm”, când intrâm în biserică. 


De aceea, bine este ca toate treburile, grijile şi nevoile de ordin gos- 
podăresc din zilele de sărbătoare să fie făcute din ajun sau să fie lăsate pe 
seama maicii preotese ori a celorlalți membri ai familiei preotului. 


III.3.b. Spovedania 

Pacea inimii presupune nu numai relații normale cu semenii noștri, 
ci şi liniştea sau curăția conștiinței, nu numai pacea cu alţii, ci și cu noi 
înşine. De aceea, în cazul că preotul are pe conştiinţă vreun păcat mai 
mare, el nu trebuie să liturghisească, până ce nu se va mărturisi la duhov- 
nicul său și nu va lua canon şi dezlegare de la acesta''*. Mărturisirea 
preoţilor înainte de Liturghie este obligatorie în astfel de cazuri. De altfel, 
chiar când preotul nu-și simte conștiința împovărată de păcate grave, i se 
recomandă spovedania cu regularitate, în fața părintelui său duhovnicesc 
(arhiereu, un preot sau ieromonah mai bătrân)!”?. 


[11.3.c. Rugăciunea 

Tot la pregătirea sufletească ţinteşte şi contribuie şi altă condiţie pe care 
preotul liturghisitor trebuie s-o îndeplinească, şi anume săvârșirea sau citi- 
rea Pravilei de rugăciuni, prin care preotul intră în legătură cu Dumnezeu. 
Aceasta constă mai întâi din cele șapte Laude sau slujbe ale oficiului liturgic 
zilnic, care preced Liturghia (începând cu Vecernia) şi pe care orice slujitor 
al altarului ar trebui să le săvârşească ori de câte ori are de oficiat Sfânta 
Liturghie, așa cum, de fapt, se şi întâmplă la mănăstiri sau la catedralele 


"5 Povăţuirile din Liturghier, 2012, pp. 485-486: „Iar preotul, de-l va vădi pe el cugetul 
pentru păcate de moarte, să nu îndrăznească a sluji Sfânta Liturghie, până când nu se va curaţi 
pe sine de păcatul în care se află, cu câinţă și prin mărturisire cu gura înaintea părintelui său 
duhovnicesc, făgăduind că nu se va mai întoarce la păcat. Că de va îndrăzni a sluji, în păcat de 
moarte fiind, și nu se va mărturisi și prin pocăință mai înainte nu se va curăţi de el, alt păcat de 
moarte mai greu își agoniseşte şi împărtășirea cu Dumnezeieștile Taine, din pricina nevredni- 
ciei lui, îi va fi spre judecată și spre osândă” (cf. Liturghier, 1967, pp. 388-389). 

19 A se vedea mai pe larg la Pr. Ene BRANIȘTE, „Viaţa lăuntrică a preotului. Importanța 
ei în pastoraţie și mijloacele pentru cultivarea ei”, în: Biserica Ortodoxă Română, LXXIV 
(1956), 1-2, pp. 123-138. 

chiriarhale. La bisericile de mir, unde de obicei preotul nu face în bise- 
rică decât Vecernia și Utrenia (uneori Utrenia fiind precedată de Miezo- 
noptică), el este dator să le citească, cel puţin singur, și pe toate celelalte 
(Pavecernița, Ceasurile), de cu seară sau la vremea rânduită pentru fiecare. 

Pe lângă cele şapte Laude, se adaugă și alte slujbe de devoțiune sau 
evlavie personală, din Ceaslov, rânduite chiar şi pentru laici înainte de 
împărtășire, ca, de exemplu, Canonul îngerului păzitor, Acatistul Prea- 
sfintei Născătoare de Dumnezeu, Acatistul Mântuitorului (care la unele 
mănăstiri se citesc în biserică dimineaţa, înainte de Liturghie), dar, mai 
presus de toate, Rânduiala Sfintei Împărtășiri (care se găseşte atât în Ceas- 
lov, cât şi în Liturghier). Aceasta este compusă din două părți: una îna- 
inte de împărtășire, care include Canonul Împărtăşirii şi 12 rugăciuni 
pregătitoare, şi alta după împărtăşire (rugăciunile de mulțumire pentru 
împărtăşire). Din prima parte se citește, de regulă, de cu seară, Canonul 
urmat de rugăciunile Pavecerniţei, iar restul (adică rugăciunile) se citeşte 
dimineața, înainte de slujbă. 

Îndeplinirea Pravilei acesteia de rugăciuni, pregătitoare pentru Sfânta 
Liturghie şi mai ales pentru împărtăşire, nu trebuie să se reducă însă la o 
simplă recitare seacă și mecanică a rugăciunilor respective, ca o obligaţie 
profesională, ci trebuie să fie însoţită de meditaţie, adică să constituie un 
prilej de gândire şi de înălțare a sufletului nostru la Mântuitorul și la Păti- 
mirile Lui, precum și la toate momentele din istoria sfântă, pe care aceste 
slujbe le amintesc și le simbolizează: 


„Spre vrednica slujire, mai înainte gătindu-se slujitorul Altarului, 
dator este, după rânduiala Bisericii, să săvârşească seara Vecernia, la 
care cu cucernicie să gândească în sine, cu umilință să cugete cum 
Domnul și Mântuitorul nostru lisus Hristos, după mântuitoarele Sale 
Pătimiri, vineri seara, pe Cruce, pentru păcatele noastre S-a răstignit 
[...]. Săvârşind Utrenia, cu umilință să gândească cum Domnul cu 
defăimări a fost dus de la Ana la Caiafa şi cum acolo a suferit de bună 
voie palme peste obraz, scuipări, batjocuri și lovituri fără de milă, de la 


miezul nopții şi până la ziuă, pentru păcatele noastre”. 


1% Liturghier, 2012, pp. 490-492 (cf. Liturghier, 1937, pp. 353-354). 

La fel ne povăţuieșşte Liturghierul, în continuare, pentru slujba Ceasu- 
rilor (I, III și VI), care se săvârşesc la mănăstiri între Utrenie şi Liturghie, 
sfârșind astfel: 


„La acestea, în scurt amintite, şi la alte mântuitoare Pătimiri ale 
Domnului, cu cucernicie gândind, întru zdrobirea inimii, cu osârdie, 
iar de va fi cu putinţă chiar și cu lacrimi, rugăciunile Ceasurilor să le 


săvârşească”?!. 


Citirea Pravilei de rugăciuni - şi în primul rând a Rânduielii pentru 
împărtășire - constituie o obligaţie atât de imperioasă în cadrul pregătirii 
pentru Liturghie, încât nerespectarea sau neindeplinirea ei este conside- 
rată în Povăţuirile din Liturghier ca un păcat de moarte: 


„Iar dacă preotul și diaconul pravila Bisericii de mai sus și cuvi- 
incioasa pregătire pentru dumnezeiasca împărtășire, de bunăvoie, din 
lene sau din nepurtare de grijă o va lăsa cu totul sau numai o parte 


dintr-însa, de moarte va greși”"?. 


Numai atunci când, din pricina unor lucrări urgente din obligaţiile 
sale pastorale în vederea mântuirii sufletelor (ca, de exemplu, spovedania 
şi împărtăşirea celor pe moarte ş.a.), nu şi-a putut îndeplini toată pra- 
vila, preotul poate intra în slujbă cu obligaţia de a împlini, după Litur- 
ghie, cele de lipsă. Orice ar fi însă, Liturghierul precizează că „rugăciunile 
împărtăşirii negreșit să le citească (preotul) mai înainte de Liturghie”%. 


111.4. Pregătirea trupească 


a) Aceasta începe, pentru preoţii căsătoriţi, cel puţin cu o zi îna- 
inte, prin păstrarea curăţiei trupeşti, măsură care ţinteşte, de altfel, tot 


1 Liturghier, 2012, p. 493 (cf. Liturghier, 1937, p. 355). 
12 Liturghier, 2012, p. 494 (cf. Liturghier, 1937, p. 356). 
13 Liturghier, 2012, p. 494 (cf. Liturghier, 1937, p. 356). 

la desăvârşirea de ordin sufletesc-moral a liturghisitorului. Liturghierul 
recomandă preoților căsătoriţi abstinenţă chiar cu câteva zile înainte: 


„Preoţii şi diaconii care au soţii sunt datori să nu se împreuneze cu 
ele căteva zile mai înainte de a sluji Sfânta Liturghie, precum şi în acea 


zi, întrucât cel ce nu se va înfrâna și va sluji foarte greşește”!2. 


Sf. Simeon al Tesalonicului precizează că „dacă nu mai mult, cel puţin 
în ziua și în noaptea cea dinaintea Liturghiei şi cea de după Liturghie, tre- 
buie neapărat a se feri”!%; 


b) A doua condiţie de ordin fizic este ferirea de îmbuibarea pânte- 
celui. Ştiut este că Sfânta Împărtăşanie se ia pe nemâncate. Trebuie deci 
nu numai ca preotul să nu mănânce și să nu bea nimic în dimineaţa zilei 
când slujește, ci încă din ajun să nu-şi îngreuneze pântecele cu prea multă 
mâncare şi băutură, întrucât aceasta pleacă trupul spre moleşeală şi des- 
frâu şi tulbură somnul de noapte cu visuri păcătoase. Liturghierul reco- 
mandă chiar ajunarea, adică, de se poate, să nu mâncăm nimic în seara 
dinainte de slujire, aşa precum, de altfel, impuneau vechile canoane'%; 
pentru slăbiciunile firii, este îngăduit să gustăm ceva, dar în niciun caz 
după miezul nopţii, când începe cursul zilei!” Prescripţia de a ajuna de 
cu seara este de fapt întemeiată, dacă avem în vedere că ziua bisericească 
(liturgică) începe cu seara; 


c) În sfărșit, pregătirea completă pentru Liturghie necesită şi o 
desăvârşită curățenie corporală a preotului liturghisitor, precum şi luarea 


124 Liturghier, 2012, p. 487 (cf. Liturghier, 1937, p. 351). 

125 SR. SIMEON AL TESALONICULUI, Răspuns la întrebările 14 și 15, în vol. Tractat asu- 
pra tuturor dogmelor credintei noastre ortodoxe, trad. + CHESARIE AL RÂMNICULUI, Toma 
TEODORESCU (ed.), Bucureşti, 1865-1866, pp. 314-315. 

1% Canonul 41 Cartagina: „Sfintele Altarului să nu se săvârșească decât de persoane 
care au ajunat”. Cf. Canonul 47 Cartagina si Canonul 29 Trulan în Nicodim Miaș, Canoa- 
nele Bisericii Ortodoxe, vol. II, partea I, pp. 197, 203, și vol. 1, partea a II-a, pp. 391-392; cf. 
Arhid. loan N. FLoca, Canoanele Bisericii Ortodoxe. Note și comentarii, Sibiu, *2005, pp. 
285, 287, 133. 

'* Liturghier, 2012, p. 487 (ct. Liturghier, 1937, p. 351). 

tuturor măsurilor menite să asigure sau să contribuie la buna desfășurare 
a slujbei. Baia sau spălarea în întregime a trupului, din ajun, constituia 
pentru preoţii de odinioară o poruncă de la îndeplinirea căreia nu s-ar fi 
sustras pentru nimic în lume. Ei respectau, de altfel, o obligaţie prescrisă 
chiar în Sfânta Scriptură: „Fraţilor, având îndrăzneală, să intrăm în Sfânta 
Sfintelor prin sângele lui Iisus [...], să ne apropiem cu inimă curată întru 
plinătatea credinţei, curățindu-ne prin stropire inimile de orice cuget rău 
şi spălându-ne trupul în apă curată” (Evrei 10, 19-22); 


d) Grija pentru o ținută vestimentară decentă şi pentru tot ceea ce 
contribuie la o înfățișare cuviincioasă și vrednică de respect din partea 
credincioşilor trebuie, de asemenea, să nu fie uitată. 

De aceea, Povăţuirile din Liturghier adaugă în chip expres că, 


„pentru slujirea Dumnezeieștii Liturghii, preotul și diaconul sunt 
datori a fi curaţi, precum cu sufletul, așa şi cu trupul. Și precum trupul să-l 
aibă curat, așa şi veșmintele cele de pe el se cade a le avea curate și întregi, 
pentru că de vor fi pătate foarte şi rupte și va îndrăzni preotul a sluji cu ele, 
va greşi de moarte, deoarece înaintea lui Hristos Dumnezeu, Care este cu 
adevărat în Sfintele Sale Taine, se arată cu nebăgare de seamă. De aceea, 
slujitorii celor Sfinte sunt datori să stăruiască în tot chipul ca veșmintele 
sfinte, măcar de vor fi din materii simple, dar să fie cuviincioase și curate. 
Pe lângă aceasta, capul să fie pieptănat, faţa şi gura spălate, unghiile curate şi 
tăiate. Toate acestea, pentru respectul şi cinstea dumnezeieştilor Taine, ca 
şi credinciosul ce-l privește şi-i sărută mâna să nu se scandalizeze de ceva. 
Deci, bine va face de-și va curăţi dinţii de cu seară și gura și-o va spăla, ca 
nu, făcând acestea a doua zi, să înghită cumva apă, și astfel să fie împiedicat 
de a sluji sau de a se împărtăși. Iar de-și va spăla gura și dimineaţa, negreșit 
că nu va fi rău, numai să facă aceasta cu luare aminte ca să nu înghită apă, 


şi așa fără de teamă să slujească sau să se împărtășească”. 


Deşi în aparență neînsemnate, toate aceste prescripţii privitoare la 
înfăţişarea externă şi ţinuta vestimentară a preotului liturghisitor își au 


' Liturghier, 2012, pp. 494-495 (ct. Liturghier, 1937, p. 356). 

importanţa lor, întrucât de respectarea sau împlinirea lor atârnă o bună 
parte din buna desfăşurare a sfintelor slujbe săvârşite de preot. Pe cât 
de mult impune şi este respectat de credincioși preotul care se prezintă 
în fața lor într-o ţinută îngrijită şi curată, pe atât displace și este des- 
considerat preotul cu o înfățișare exterioară neglijentă, dezordonată sau 
neplăcută; înfățișarea acestuia este în dezacord cu atmosfera şi ambianța 
estetică (de frumos) în care trebuie să se desfășoare serviciul divin. 


II1.5. Efectele şi folosul pregătirii pentru slujbă 


Care este folosul şi care sunt efectele acestor măsuri pregătitoare, în 
vederea slujirii? Ele sunt menite să creeze, în ființa sacerdotului, acea 
ambianţă, atmosferă sau dispoziţie sufletească de elevaţie, de smulgere 
din preocupările terestre şi cotidiene; cu ajutorul lor, liturghisitorul se 
izolează oarecum de restul lumii, se dezlipeşte treptat de cele pământești, 
pentru a se putea apropia, în aceeaşi măsură de Dumnezeu, Căruia se 
pregătește să-l slujească: 


„Apropiindu-se de altar și săvârşind Taina, (preotul) îşi dezbracă, 
ca să spunem așa, natura umană; luând veşmintele sacerdotale, se 
îmbracă cu ele și chiar prin aceasta se detașează temporar de această 


lume pentru a atinge sanctuarul Sinaiului "%. 


Pregătit astfel sufletește şi trupeşte, preotul poate păşi împăcat spre 
sfântul altar, spre a săvârşi, cu vrednicie şi după cuviinţă, Sfânta Jertfă. 


1 S. BULGAKOFE, „Cerul pe pământ”, trad. S. Dobra, in: Raze de lumină (București), 
V, 1, p. 50, 

RÂNDUIALA LITURGHIEI SFÂNTULUI IOAN GURĂ DE AUR 
ŞI A LITURGHIEI SFÂNTULUI VASILE CEL MARE 


Slujba Sfintei Liturghii se împarte în trei părţi mari: 


1. Proscomidia; 
2. Liturghia catehumenilor; 
3. Liturghia credincioșilor. 


Pentru necesități de sistematizare a studiului Sfintei Liturghii, vom 
respecta această împărțire atât în expunerea rânduielii (tipicului) slujbei, 
cât și în expunerea istoriei și a explicării ei. 


A. IV.1. RÂNDUIALA PROSCOMIDIEI 


IV.1.1. Ce este Proscomidia? 


Proscomidia (i npodeos, i npookoui6n) este prima parte a Sfintei 
Liturghii. Termenul proscomidie vine de la verbul grecesc mpookouilew, 
care înseamnă: a aduce, a pune înainte, a oferi. În înțelesul curent astăzi, 
proscomidia este ritualul sau rânduiala pregătirii și a binecuvântării (afi- 
erosirii) Cinstitelor Daruri, adică a materiei Jertfei liturgice. În Liturghier, 
această rânduială are forma şi întinderea unei adevărate slujbe aparte, cu 
un titlu propriu, cu o formulă introductivă, de binecuvântare, la început 
și cu una de încheiere, otpust sau apolis, la sfârșit. 

Cu toate acestea, Proscomidia nu trebuie socotită ca o slujbă deose- 
bită de Liturghia propriu-zisă sau independentă de ea, ci ca o parte inte- 
grantă şi indispensabilă a rânduielii Liturghiei. 


IV.1.2. Timpul săvârșirii Proscomidiei 


La mănăstiri şi catedralele episcopale, unde se oficiază ciclul complet 
al celor șapte Laude zilnice, Proscomidia se săvârşeşte, de regulă, în tim- 
pul Ceasurilor (|, III și VI), care se citesc între Utrenie şi Liturghie. Dar la 
bisericile de enorie, unde Ceasurile nu se mai citesc și Liturghia urmează 
îndată după Utrenie, Proscomidia se face de obicei în timpul Utreniei. 
Când Liturghia Sf. Vasile cel Mare se face unită cu Vecernia, atunci Pros- 
comidia se face în timpul Ceasului IX şi al Vecerniei. 


IV.1.3. Locul săvârşirii Proscomidiei 


Spre deosebire de celelalte două părți ale Liturghiei, Proscomidia se 
săvârşeşte toată în sfântul altar, şi anume în partea lui de nord-vest, la 
masa numită proscomidiar (altarul proaducerii), care are fie forma unei 
firide (scobituri) în peretele de nord al altarului, fie forma unei cămăruţe 
sau încăperi aparte, care comunică cu altarul printr-o deschidere termi- 
nată sus în formă de arc. De asemenea, Proscomidia se deosebește de 
celelalte două părţi ale Sfintei Liturghii şi prin aceea că ea este săvârșită în 
întregime numai de preot, fără participarea credincioşilor (a cântăreților) 
şi fără ca aceştia să vadă sau să audă ceva din ea. 


IV.1.4. Pregătirea slujitorilor înainte de începerea Proscomidiei 


Dacă preotul a început Utrenia, după regulă numai cu epi- 
trahilul, atunci, după ce a rostit ectenia mare de la începutul 
Utreniei în faţa ușilor împărăteşti, intră în sfântul altar pe uşa 
de miazăzi, închide dvera, lasă epitrahilul, se închină în faţa 
Sfintei Mese, iese pe ușa de miazănoapte a altarului și, trecând 
printre strana stângă şi sfeşnicul împărătesc, vine la scaunul 
arhieresc şi depune metanie, apoi merge în mijlocul bisericii 
(sub policandru). Stând cu faţa spre răsărit, se închină de trei 

ori, apoi zice în şoaptă: „Binecuvântat este Dumnezeul nostru, 
totdeauna...”; continuă cu rugăciunile începătoare obişnuite 
(Împărate ceresc..., Sfinte Dumnezeule... şi celelalte), iar după 
Tatăl nostru şi „Că a Ta este împărăţia... zice cele trei Tropare de 
umilință prescrise în Liturghier (Miluieşte-ne pe noi, Doamne..., 
Doamne, miluieşte-ne pe noi..., Ușa milostivirii...). Înaintează 
printre sfeşnicele împărătești şi, zicând Troparul Preacuratului 
Tău chip..., se închină şi sărută icoana împărătească a Mântu- 
itorului; trece la icoana împărătească a Maicii Domnului, se 
închină și o sărută, zicând Troparul respectiv (Ceea ce ești izvo- 
rul milei...). Acelaşi lucru face mergând pe rând la icoana din- 
spre miazăzi (unde este, de obicei, icoana hramului) şi la cea 
dinspre miazănoapte, zicând Troparele sau Condacele sfinţilor 
zugrăviți pe ele. Se întoarce apoi printre sfeșnicele împărătești, 
se închină şi sărută icoana de pe iconostas, zicând Troparul 
sfântului sau al praznicului zugrăvit pe ea. Vine din nou în mij- 
locul bisericii, şi stând în locul de la început, cu fața spre răsărit, 
își descoperă capul, dacă poartă culion, se închină de două ori 
şi, plecându-și capul, zice în taină rugăciunea: „Doamne, tri- 
mite mâna Ta din înălțimea locașului Tău.... Se închină încă o 
dată şi face apolisul mic, ca la sfârşitul Proscomidiei. Se pleacă 
spre credincioși, în dreapta și în stânga (cerându-şi iertare) şi, 
trecând printre iconostas și strana dreaptă, intră în sfântul altar 
pe ușa de miazăzi, sărutând icoana sfântului arhanghel zugră- 
vit pe ea şi zicând: „Intra-voi în casa Ta.... Vine în faţa Sfin- 
tei Mese, se închină de două ori până la pământ (face metanii 
mari), sărută Sfânta Evanghelie, Sfânta Cruce și Sfânta Masă și 
se închină încă o dată (face încă o metanie). 

Cu aceasta, ritualul pregătitor al închinării pentru Liturghie 
s-a terminat. Preotul trece acum în partea de miazăzi a altarului 
(unde de obicei se află veșmântarul) și aici începe îmbrăcarea 
cu sfintele veșminte, în ordinea prevăzută de Liturghier și cu for- 
mulele sacramentale respective. 

Trece apoi la spălător, unde-şi spală mâinile, rostind rugăciu- 
nea: „Spăla-voi între cei nevinovaţi mâinile mele.... 

Dacă preotul s-a închinat la sfintele icoane şi a îmbrăcat toate 
veșmintele încă dinainte de începutul Utreniei (cum fac unii 
preoţi de enorie), atunci, după ce a rostit ectenia mare, din sfân- 
tul altar, el poate începe îndată serviciul Proscomidiei. 


IV.1.5. Rânduiala Proscomidiei 


Preotul merge la proscomidiar, unde orânduiește toate cele 
de trebuință pentru slujbă, dacă nu a făcut-o mai înainte. Când 
toate sunt gata, se închină de trei ori în faţa proscomidiarului, 
zicând de fiecare dată: „Dumnezeule, curățește-mă pe mine 
păcătosul și mă miluiește!” şi apoi, luând copia şi prima prescură 
cu amândouă mâinile, le ridică în dreptul frunții și zice Troparul 
„Răscumpăratu-ne-ai pe noi din blestemul Legii..."!%. 


IV.1.5.a. Pregătirea Sfântului Agneț și a potirului 

După aceasta, trecând copia și prescura în stânga, preotul se 
închină şi dă binecuvântarea pentru începutul Proscomidiei (Bine- 
cuvântat este Dumnezeul nostru...), binecuvântând totodată prima 
prescură (din care va scoate Agneţul), prin facerea semnului Sfin- 
tei Cruci cu dreapta deasupra ei. Apoi, ținând-o în stânga, trece 
copia în dreapta şi însemnează cu vârful ei, cruciş, de trei ori peste 
pecetea prescurii, zicând de fiecare dată: (când atinge sus:) „Întru 
pomenirea Domnului Dumnezeu...” (când atinge jos:) „...şi Mân- 
tuitorului nostru...” (stânga:) ...lisus...” (dreapta:) „...Hristos!. 

Pune apoi prescura pe talerul de lemn, înfige copia în dreapta 
peceţii (stânga preotului) și, tăind, zice: „Ca o oaie spre junghiere 
S-a adus”. Face același lucru în stânga peceții (dreapta preotului), 
zicând: „Și ca un miel nevinovat...”; apoi în partea de sus, zicând: 
„Întru smerenia Lui judecata Lui s-a ridicat” şi, în fine, în margi- 
nea de jos a peceţii (cea dinspre preot), zicând: „lar neamul Lui 
cine-l va spune?”. 


'% Liturghier, Ed. Institutului Biblic şi de Misiune Ortodoxă, București, 2012, p. 117 
(cf. Liturghier, 1967, p.90). 

După aceasta, înfige copia în prima tăietură, până aproape 
de coaja de jos a prescurii şi scoate pecetea (Agneţul), desfâ- 
când-o de restul prescurii şi zicând: „Că s-a luat de pe pământ 
viaţa Lui”. O întoarce și o așază cu fața (pecetea) în jos pe sfân- 
tul disc şi taie cruciş miezul, până aproape de coajă (dar fără 
să o străpungă), zicând: (când taie de sus în jos:) „Se jertfeşte 
Mielul lui Dumnezeu, Cel ce ridică păcatele lumii...” (tăind apoi 
de la dreapta la stânga:) „...pentru viața și pentru mântuirea 
lumii”. Apoi întoarce din nou Agneţul cu pecetea (fața) în sus şi 
împunge cu vârful copiei în partea dreaptă a ei (unde este scris 
IS), zicând: „lar unul din ostași cu sulița coasta Lui a împuns”. 

Acum preotul lasă copia, ia în dreapta vasul cu vin, iar în 
stânga pe cel cu apă și toarnă din amândouă odată în sfântul 
potir, zicând: „Şi îndată a ieşit sânge şi apă, iar cel ce a văzut a 
mărturisit și adevărată este mărturia lui”. 

Să aibă grijă preotul ca, atunci când toarnă vin şi apă în 
sfântul potir, să pună mai puţină apă decât vin (cel mult 1/4), 
pentru ca nu cumva apa să schimbe firea vinului, „căci taina nu 
se va săvârşi cu vinul care se va schimba în gustul apei, și pre- 
otul de moarte va greşi”!*!. De asemenea, la Liturghia în sobor, 
sau când vor fi credincioși mulți de împărtăşit, preotul prosco- 
miditor va avea grijă să scoată un agneţ mai mare ca de obicei și 
să toarne din vreme în potir atâta vin și apă cât să ajungă tutu- 
ror celor ce se vor împărtăşi. Pentru că după sfințirea Darurilor 
nu mai este îngăduit a turna vin şi apă în sfântul potir'*?. 

Apoi preotul face semnul binecuvântării deasupra sfântu- 
lui potir, zicând: „Binecuvântată este unirea Sfintelor Taine, 
totdeauna...!%. Acoperă sfântul potir cu un acoperământ mic 
şi îl dă mai la o parte. 


1 Vezi capitolul Pentru materia Sângelui lui Hristos, în Povătuirile din Liturghier, 
2012, pp. 499-500 (cf. Liturghier, 1956, p. 422). 

1 Liturghier, 2012, p. 503 (cf. Liturghier, 1956, p. 438). 

1% A se vedea formula corectă și argumentarea ei în Liturghier, 2012, pp. 120, 595. 

IV.1.5.b. Scoaterea miridelor 

După ce pune de o parte (în anaforniță) restul prescurii din 
care a scos Agneţul, preotul ia a doua prescură (sau al doilea corn 
de prescură, ori a doua pecete), o binecuvântează şi, punând-o 
pe talerul de lemn, taie din ea o părticică în formă de triunghi, 
zicând: „Întru cinstea şi pomenirea Preabinecuvântatei, slăvitei, 
Stăpânei noastre de Dumnezeu Născătoare...”; luând pe copie 
această părticică, o așază pe sfântul disc, de-a dreapta Sfântului 
Agneţ (în stânga preotului), cu vârful în sus, zicând: „De faţă a 
stat împărăteasa... 

Ia apoi a treia prescură (sau al treilea corn de prescură), o 
binecuvântează și scoate, pe rând, miridele celor nouă cete (ale 
sfinților), mai mici decât Panaghia, fie pătrate, fie (mai obișnuit) 
triunghiulare, așezându.-le, una câte una, pe sfântul disc, în stânga 
Agneţului (dreapta preotului), în șiruri verticale de câte trei (vezi 
fig. 2) şi rostind la fiecare dintre ele formula respectivă pentru 
categoria de sfinți care trebuie pomenită (vezi Liturghierul) în 
ordinea următoare: 


is Bis [| cele 


Knuă cet 


FIII 
AAA 


Fig. 2. Așezarea Agnețului şi a miridelor pe sfântul disc 

1. Sfinţii Îngeri!* 
2. Sf. loan Prorocul și ceilalți Sfinți Proroci 
3. Sfinţii Apostoli 
4. Sfinţii Ierarhi şi toți Sfinţii 
5. Sfinţii Mucenici şi Muceniţe 
6. Sfinţii mari pustnici (Cuvioşii Părinți 
şi Preacuvioase Maici) 
. Sfinţii doctori fără de arginţi 
8. Sfinţii loachim și Ana, sfântul zilei 
. Sfântul autor al Liturghiei pe care o săvârşim. 


N 


je) 


Apoi ia a patra prescură (sau al patrulea corn de perscură), o 
binecuvântează și, punând-o pe talerul de lemn, scoate pe rând 
cele trei miride speciale (pentru episcopul locului, pentru condu- 
cătorii statului şi pentru ctitori), aşezându-le pe disc sub Agneţ, 
una la dreapta alteia și zicând la fiecare formulele respective!%. 
Când pomeneşte pe episcopul locului, pomeneşte şi pe arhiereul 
care l-a hirotonit, dacă este altul decât episcopul locului şi dacă 
este în viață. Apoi, ținând aceeaşi prescură în stânga și copia în 
dreapta, deasupra discului, scoate cu vârful copiei fărâmituri 
mici, aşezându-le în grămăjoară dedesubtul celor trei miride, în 
partea stângă (a preotului) şi citind în şoaptă rugăciunea pen- 
tru pomenirea generală a celor vii („Primeşte, Doamne, jertfa 
aceasta...”), după care pomenește pe nume pe credincioșii vii 
pe care îi are de pomenit, scoțând pentru fiecare câte o miridă 
şi adăugând-o la grămăjoara miridelor pentru vii, cu cuvintele: 
„Pomeneşte, Doamne, pe robul Tău (roaba Ta, sau: robii Tâi).... 


13 Conform Hotărârii Sfântului Sinod al Bisericii Ortodoxe Române din anul 2004 


ca urmare a Adresei nr. 914/2004 trimise de IPS Daniel Ciobotea, Mitropolitul Moldovei 
și Bucovinei („Necesitatea pomenirii îngerilor în rânduiala Proscomidiei”, în: Teologie şi 
Viaţă, 2004, 7-12, pp. 27-30), prima părticică dintre cele nouă cete de Sfinţi este închinată 
Sfinţilor Arhangheli și Îngeri (cf. Pr. Nicolae D. NecuLA, „Este corect din punct de vedere 
liturgic și necesar să pomenim pe Sfinţii Îngeri la Proscomidie?”, în Traditie și înnoire în 
slujirea liturgică, vol. III, Ed. Institutului Biblic și de Misiune al Bisericii Ortodoxe Române, 


București, 2004, pp. 13-31). 


15 Liturghier, 2012, pp. 122-123 (cf. Liturghier, 1937, pp. 101-102; 1967, p. 97). 

la apoi a cincea prescură (sau al cincilea corn de prescură), 
o binecuvântează și, ţinând-o cu stânga deasupra sfântului disc, 
scoate cu copia altă serie de fărâmituri mici, pentru morţi, făcând 
cu ele a doua grămăjoară, la dreapta celei dintâi (în dreapta preotu- 
lui) și citind în şoaptă rugăciunea specială pentru cei morți („Pen- 
tru pomenirea și iertarea păcatelor tuturor celor din veac adormiţi 
întru buna credinţă...”), la sfârșitul căreia pomenește pe nume pe 
toți morţii pe care îi are de pomenit, începând cu ctitorii adormiţi 
ai bisericii şi continuând cu arhiereul care l-a hirotonit, dacă acesta 
este decedat. Pentru fiecare nume scoate o miridă, adăugând-o la 
celelalte și zicând: „Pentru pomenirea şi iertarea păcatelor adormi- 
tului robului (adormitei roabei) lui Dumnezeu..”. 

Pomenirea credincioşilor vii şi morți continuă şi după sfărşi- 
tul Proscomidiei, pe măsura primirii pomelnicelor, scoţându-se 
pentru fiecare nume câte o miridă din prescura a patra (pentru 
vii) sau a cincea (pentru morţi) şi adăugându-se la grămăjoara 
respectivă. 

Apoi preotul scoate din prescura a patra (sau din bucata din 
care a proscomidit pentru vii) o miridă şi pentru sine, pe care fie 
o adaugă la grămăjoara miridelor pentru vii, fie o aşază la mijloc 
între cele două grămăjoare de miride pentru vii şi morți, zicând: 
„Pomeneşte, Doamne, după mulţimea îndurărilor Tale, și a mea 
neviedieie, 00 

Acum se scoate şi mirida pentru cerere specială (dacă este), 
citindu-se rugăciunea respectivă din Liturghier (la Cererile 
pentru felurite trebuințe). 

Terminând de scos miridele, preotul lasă copia, ia buretele şi 
strânge cu îngrijire pe disc miridele dedesubtul Agneţului, ca să 
nu cadă vreuna jos. 

Se aduce apoi cădelnița aprinsă, pe care preotul o binecu- 

“vântează, zicând Rugăciunea tămâiei: „Tămâie Îţi aducem ie, 
Hristoase, Dumnezeul nostru.... Ţinând paracliserul cădelnița 
aprinsă (sau fiind agăţată într-un cui) la îndemâna preotului, 


16 A se vedea formula corectă și argumentarea ei în Liturghier, 2012, p. 127. 

acesta ia steluța şi o tămâiază, apropiind-o de fumul cădelniţei, o 
sărută şi o pune desfăcută peste sfântul disc, zicând: „Și, venind 
steaua, a stat deasupra locului unde era Pruncul”. 


IV.1.5.c. Acoperirea Cinstitelor Daruri 

Apoi ia acoperământul discului, îl apropie de fumul cădelni- 
ţei, îl sărută şi acoperă cu el discul, zicând: „Domnul a împărăţit..:” 
(Psalmul 92). 

La fel face cu acoperământul potirului, zicând: „Acoperit-a 
cerurile bunătatea Ta, Hristoase, şi de lauda Ta plin este pămân- 
tul” (cf. Avacum 3, 3). 

Apoi, făcând la fel cu acoperământul cel mare (Aerul), aco- 
peră cu el discul și potirul, zicând: „Acoperă-ne cu acoperămân- 
tul aripilor Tale...” (cf. Psalmul 16, 8). 


1V.1.5.d. Cădirea Cinstitelor Daruri, rugăciunea 
pentru binecuvântarea lor, apolisul şi cădirea finală 

La urmă, preotul ia cădelnița și tămâiază Cinstitele Daruri, 
zicând de trei ori: „Binecuvântat eşti, Dumnezeul nostru, Care 
ai binevoit aşa, slavă Ţie!”. Apoi dă (lasă) cădelniţa, sau o trece în 
mâna stângă, se închină de trei ori şi zice Rugăciunea Proscomi.- 
diei (a punerii-înainte a Darurilor): „Dumnezeule, Dumnezeul 
nostru, Cel ce pe pâinea cea cerească...., făcând cu mâna semnul 
Sfintei Cruci asupra Cinstitelor Daruri, la cuvintele: „Însuţi bine- 
cuvântează această punere-înainte”. 

După aceasta, face apolisul cel mic. Apoi ia din nou câdelnița și 
cădeşte proscomidiarul cu Darurile, Sfânta Masă şi tot altarul, zicând 
în taină, în jurul Sfintei Mese, Troparul: În mormânt cu trupul... şi, în 
continuare, Psalmul 50 („Miluieşte-mă, Dumnezeule..”). 


IV.1.6. Momentele distincte ale Proscomidiei 


Recapitulând, am putea împărți întreaga lucrare a Proscomidiei în 
câteva părți sau momente distincte: 

a) Binecuvântarea (precedată de metanii și Troparul Răscumpăratu- 
ne-ai pe noi...); 

b) Ritualul scoaterii (pregătirii) Agnețului; 

€) Ritualul pregătirii potirului; 

d) Ritualul scoaterii şi aşezării miridelor: 

- mirida Născătoarei de Dumnezeu (Panaghia, Bogorodicina); 

- miridele sfinţilor (cele 9 cete); 

- miridele pentru vii (începând cu cele trei miride speciale); 

- miridele pentru morţi; 

- mirida pentru sine (şi, dacă este cazul, miridele speciale pentru 
trebuinţe diferite); 

e) Tămâierea (cădirea) și Rugăciunea pentru binecuvântarea Daruri- 
lor (Rugăciunea Proscomidiei); 

f) Apolisul şi cădirea finală (a Darurilor, a Sfintei Mese și a întregului 
altar). 


IV.1.7. Continuarea proscomidirii după începerea Liturghiei 


La bisericile de enorie, unde credincioşii vin la biserică şi aduc 
pomelnice și după începutul Liturghiei, mai ales la oraşe, putem pros- 
comidi, adică putem scoate miride, atâta timp cât Darurile stau la 
proscomidiar, adică până la Heruvic. Pentru aceasta, unii preoţi fac, la 
timpul cuvenit, înainte de începerea Liturghiei, numai partea din Pros- 
comidie până la acoperirea Darurilor, urmând ca acoperirea Darurilor 
şi sfârşitul Proscomidiei să le facă înainte de cădirea de la Heruvic. În 
cazul acesta, cădirea, prescrisă în Liturghier la sfârșitul Proscomidiei, 
coincide cu cea de la Heruvic. Alţii fac toată Proscomidia, deci şi aco- 
perirea, tămâierea şi apolisul, la timpul cuvenit, adică înainte de înce- 
perea Liturghiei, dar lasă răsfrânte marginile dinspre preot ale acoperă- 
mântului discului și ale Aerului, spre a putea pune miridele pentru vii 
și morți alături de celelalte, în timp ce citesc pomelnicele venite după 
acoperire, până la Heruvic. Pomelnicele sosite după Ieșirea cu Daru- 
rile se pomenesc la proscomidiar în timpul Axionului, dar fără să se 
mai scoată miride. Cele primite după Axion se vor pomeni la Liturghia 
următoare. 

IV.2. RÂNDUIALA LITURGHIEI CATEHUMENILOR 


IV.2.1. Ritualul pregătitor pentru începerea Liturghiei 


Partea a doua a Liturghiei sau Liturghia pe care o numim „a cate- 
humenilor” ţine de la binecuvântarea de început până la cuvintele: „Câţi 
sunteți chemați, ieşiţi... 


Înainte de începerea Liturghiei, preotul deschide ușile 
împărătești şi dvera (dacă nu au fost deschise mai înainte). Stând 
în faţa Sfintei Mese face trei metanii mari, zicând de fiecare dată: 
„Dumnezeule, curățeşte-mă pe mine păcătosul şi mă miluieşte!”. 
Apoi, cu mâinile ridicate, zice în şoaptă rugăciunea Împărate 
ceresc!” şi, închinându-se, rosteşte stihurile: „Slavă întru cei de 
sus lui Dumnezeu..” (de două ori) şi „Doamne, buzele mele vei 
deschide..” (o dată). 

Între Paşti și Înălțare, în loc de Împărate ceresc se zice Hristos 
a înviat, de trei ori, iar de la Înălțare până la Rusalii se spun doar 
stihurile: „Slavă întru cei de sus.... 

Dacă preotul poartă culion, își descoperă capul, rămânând 
aşa până la Rugăciunea Amvonului. 

Se închină apoi de două ori, sărută Sfânta Evanghelie, Sfânta 
Cruce şi Sfânta Masă, precum şi chipul Sfântului a cărui Litur- 
ghie o va săvârși (din Liturghier) şi se mai închină încă o dată. 


I[V.2.2. Prima parte a Liturghiei catehumenilor 
(până la Vohodul cu Sfânta Evanghelie) 


După acest ritual pregătitor, preotul începe Liturghia astfel: ia Sfânta 
Evanghelie cu ambele mâini și, ţinând-o drept în sus, dă binecuvântarea 
cu glas mare: „Binecuvântată este împărăţia Tatălui..., făcând concomi- 
tent semnul Sfintei Cruci cu Sfânta Evanghelie peste Sfântul Antimis. În 
timp ce zice cuvintele „...acum şi pururea..., așază Sfânta Evanghelie la 


1% Conform practicii panortodoxe, această rugăciune se rostește o singură dată, de 
câtre protos (a se vedea Liturghier, 2012, p. 131). 

locul ei pe Sfântul Antimis, apoi o sărută, se întoarce pe stânga, închide 
ușile împărăteşti (dvera rămâne deschisă) şi, întorcându-se înapoi pe 
dreapta, începe ectenia mare („Cu (în) pace Domnului să ne rugăm!”); 
când este nevoie, înainte de aliniatul „Pentru ca să ne izbăvim noi de tot 
necazul... se intercalează cererile pentru diferitele trebuințe, de la sfârşitul 
Liturghierului. 

După ecfonisul ecteniei („Că ie se cuvine toată slava...”), la strană se 
răspunde Amin şi se cântă Antifonul I'*, în timp ce preotul citeşte în taină 
Rugăciunea Antifonului I, din Liturghier ( „Doamne, Dumnezeul nostru, 
a Cărui stăpânire este neasemănată...”). 

Când la strană se termină Antifonul I, preotul zice ectenia mică (ară 
şi iară...), încheind-o cu ecfonisul: „Că a Ta este stăpânirea... 

În timp ce la strană se cântă Antifonul II, preotul citeşte în taină Rugă- 
ciunea Antifonului II ( „Doamne, Dumnezeul nostru, mântuiește poporul 
Tăus 

După ce la strană se termină Antifonul II, preotul zice din nou ectenia 
mică, încheind-o cu ecfonisul: „Că bun și iubitor de oameni Dumnezeu 
eşti...”; la strană se cântă Antifonul III (Fericirile ori Troparul sărbătorii, 
după caz), iar preotul citeşte acum Rugăciunea Antifonului III („Cel ce 
ne-ai dăruit nouă aceste rugăciuni obșteşti...”). 


1V.2.3. Vohodul mic (Ieşirea cu Sfânta Evanghelie) 


Când la strană începe să se cânte Stihira de la Slava... Ferici- 
rilor, preotul deschide uşile împărăteşti (făcând o ușoară plecă- 
ciune spre popor) şi face Vohodul mic (Ieșirea cu Sfânta Evanghe- 
lie), astfel: se închină de trei ori în fața Sfintei Mese, ia cu multă 
evlavie Sfânta Evanghelie şi pune în locul ei, pe Sfântul Antimis, 
Sfânta Cruce. Ţinând Sfânta Evanghelie înălțată în dreptul frunții 
(având mâna dreaptă pe cotorul cărţii, iar stânga pe marginea 
cu tăietura foilor), ocoleşte pe dinapoia Sfintei Mese şi iese pe 
ușa de miazănoapte, mergând înainte un purtător de lumină, cu 


1% Atunci când preotul slujește cu diacon sau este slujbă în sobor, se recomandă citirea 
rugăciunilor în locul lor iniţial, adică înainte de ecfonis, în timpul ecteniei precedente (a se 
vedea Liturghier, 2012, p. 137). 

lumânare sau sfeșnic portativ. Ajungând în mijlocul bisericii, 
purtătorul de lumină se întoarce printre sfeșnicele împărătești 
şi vine de stă cu lumina (sau lasă sfeşnicul) în dreptul icoanei 
împărăteşti a Mântuitorului, iar preotul, rămânând pe loc, cu 
faţa spre răsărit, ţine Sfânta Evanghelie cu stânga la piept, își 
pleacă ușor capul și zice în taină Rugăciunea intrării („Stăpâne 
Doamne, Dumnezeul nostru...). Apoi îşi înalță capul, face 
semnul binecuvântării spre răsărit, zicând încet: „Binecuvân- 
tată este intrarea sfinţilor Tăi, Doamne, totdeauna..., face două 
închinăciuni adânci, sărută Sfânta Evanghelie și se închină încă 
o dată. Apoi purtând din nou Sfânta Evanghelie cu ambele 
mâini, în dreptul frunţii, cu Învierea spre credincioși, înain- 
tează spre sfântul altar printre sfeşnicele împărătești. Ajuns în 
faţa Sfintelor Uşi, când la strană s-a terminat de cântat Antifo- 
nul III (Fericirile ori Troparul), preotul înalță Sfânta Evanghelie 
şi zice, cu glas mare: „Înţelepciune! Drepți!”. Apoi intră în sfân- 
tul altar printre ușile împărăteşti şi, luând Sfânta Cruce de pe 
Sfântul Antimis, pune Sfânta Evanghelie la locul ei. 

După ce la strană se cântă: Veniţi să ne închinăm... şi orân- 
duitele Tropare şi Condace'*, preotul (din fața Sfintei Mese) 
zice: „Domnului să ne rugăm!” şi îndată ecfonisul: „Că sfânt 
eşti, Dumnezeul nostru, şi Ţie slavă înălţăm.... 

La praznice, hram sau sfinți cu Polieleu, dacă preotul vrea, 
se cântă Doamne, mântuieşte pe cei binecredincioși!, astfel: după 
cuvintele din ecfonis „...acum şi pururea..., îndată cântă pre- 
otul: „Doamne, mântuieşte pe cei binecredincioși!”, din locul 
și poziţia în care se află (adică stând cu faţa spre Sfânta Masă); 
apoi la strană se cântă de două ori aceeași cântare. Preotul con- 
tinuă, cântând din altar: „Şi ne auzi pe noi!” şi îndată sfârşeşte 
cu cuvintele de încheiere a ecfonisului: „Și în vecii vecilor” (tot 
din faţa Sfintei Mese). 


1% Se recomandă citirea Rugâciunii Cântării întreit-sfinte înaintea ecfonisului „Că 
Sfânt ești, Dumnezeu nostru...”, adică în timpul cântării Troparelor si Condacelor (a se 
vedea Liturghier, 2012, p. 143). 

1V.2.4. Partea a treia (după Vohodul cu Sfânta Evanghelie) 


În timp ce la strană se cântă Sfinte Dumnezeule... sau, 
când este cazul, Câţi în Hristos...', ori Crucii Tale...'*', preotul 
citeşte (în taină) Rugăciunea cântării întreit-sfinte, din Litur- 
ghier („Dumnezeule cel Sfânt, Care între sfinţi Te odihneşti...”). 
După aceea zice şi el, în şoaptă, Sfinte Dumnezeule..., de trei ori, 
facând de fiecare dată câte o închinăciune în faţa Sfintei Mese. 
Înainte de ultimul Sfinte Dumnezeule..., cântat de credincioşi, 
preotul zice cu glas mare: „Puternic!” (stând tot în faţa Sfintei 
Mese); iar în timp ce la strană se cântă pentru ultima oară Sfinte 
Dumnezeule... el se îndreaptă către proscomidiar şi se pleacă 
spre Cinstitele Daruri, zicând în șoaptă: „Binecuvântat este Cel 
ce vine întru numele Domnului”. Apoi se întoarce pe dreapta 
şi, trecând pe dinaintea Sfintei Mese, se închină (unii sărută și 
colţul de apus-miazăzi al Sfintei Mese) şi merge spre Tronul cel 
de sus, zicând: „Binecuvântat eşti pe Tronul slavei împărăției 
Tale, Cel ce şezi pe Heruvimi, totdeauna.... Ajuns în dreptul 
colțului de răsărit-miazăzi al Sfintei Mese, se întoarce spre 
stânga şi rămâne acolo, cu faţa spre apus. De aici, după ce se ter- 
mină cântarea Trisaghionului, el dă binecuvântarea pentru citi- 
rea Apostolului („Să luăm aminte! Pace tuturor!, Înţelepciune!, 
Să luăm aminte!”). Apoi ia cădelniţa, dinainte pregătită, o bine- 
cuvântează şi face cădire mică, având grijă să cădească fără 
zgomot, iar atunci când trece cu căditul de la strana dreaptă 
la cea stângă, cădește şi pe cititorul Apostolului. După ce lasă 
cădelniţa, el citește în taină Rugăciunea dinainte de Y anghelie 
(„Străluceşte în inimile noastre...'), iar dacă mai rămâne timp, 
stă tot în colțul de răsărit-miazăzi al Sfintei Mese, cu faţa spre 


1 La Nasterea si la Botezul Domnului, în Sâmbăta Floriilor, în Sambăta Pătimirilor 
(la Liturghia Sfântului Vasile), în Duminica Paştilor şi toată Săptâmâna Luminată și în 
Duminica Pogorârii Sfântului Duh. 

' La Înăltarea Sfintei Cruci (14 septembrie), la Scoaterea Sfintei Cruci (1 august) și în 
Duminica a treia din Postul Mare (Duminica Sfintei Cruci). 

credincioşi, ca şi înainte de cădire. Când revine în faţa Sfintei 
Mese se pleacă și se închină spre Tronul cel de sus. 

Sfârşindu-se citirea Apostolului, preotul vine între ușile 
împărăteşti şi binecuvântează pe cititor, zicând: „Pace ţie, citito- 
rule!”. De aceea, cititorul trebuie să rămână în mijlocul bisericii, 
până ce primeşte binecuvântarea de la preot, plecându-şi atunci 
capul. La strană se cântă rar Aliluia, de trei ori. În timpul acesta se 
pune în fața ușilor împărăteşti, pe solee, analogul pentru citirea 
Evangheliei, între două sfeşnice cu lumini (sau se pune un sfeșnic 
în fața analogului). 

Preotul, din mijlocul ușilor împărătești şi cu fața spre popor, 
rostește: „Înţelepciune! Drepţi! Să ascultăm Sfânta Evanghelie! 
Pace tuturor!” (şi face semnul binecuvântării). În timp ce strana 
răspunde: „Şi duhului tău!” preotul ia Sfânta Evanghelie de pe 
Sfânta Masă, pune în locul ei Sfânta Cruce și vine între uşile 
împărăteşti, de unde zice, deschizând Sfânta Carte: „Din Sfânta 
Evanghelie de la... citire. 

Strana cântă: „Slavă Ţie, Doamne, slavă Ţie!” 

Preotul: „Să luăm aminte!” Și citeşte pericopa rânduită. 

Terminând de citit, strana cântă rar: „Slavă Ţie, Doamne, 
slavă ie!” iar preotul închide Sfânta Evanghelie, o sărută şi, 
întorcând-o cu fața (Învierea) spre credincioşi, îi binecuvân- 
tează, făcând semnul Sfintei Cruci cu ea. Apoi se întoarce şi 
o aşază în partea de răsărit a Sfintei Mese (mai sus de Sfântul 
Antimis), cu cotorul spre apus. Se întoarce din nou, închide 
sfintele uși (perdeaua rămânând deschisă). Acum preotul poate 
rosti omilia sau explicarea Evangheliei citite, conform tradiţiei 
vechi. Apoi preotul rosteşte Ectenia întreită („Să zicem toți, 
din tot sufletul..”), iar în timpul răspunsurilor stranei citeşte 
şi Rugăciunea cererii stăruitoare („Doamne, Dumnezeul nos- 
tru, primeşte această rugăciune stăruitoare...). Când este cazul, 
între penultimul și ultimul alineat al ecteniei se intercalează 
cererile respective, pentru diferite trebuinţe, aflate la sfârşitul 
Liturghierului. 

După ecfonisul Ecteniei întreite („Că milostiv şi iubitor de 
oameni Dumnezeu ești...), dacă se face pomenire pentru cei 
răposaţi, preotul adaugă și Ectenia pentru cei adormiţi, cu rugă- 
ciunea: „Dumnezeul duhurilor și a tot trupul.... 

Dacă nu, preotul zice Ectenia pentru catehumeni („Rugaţi-vă, 
cei chemaţi, Domnului... ”), desfăcând în același timp Sfântul 
Antimis, astfel: 

- la primul alineat („„Rugaţi-vă, cei chemaţi, Domnului!”), 
desface partea de deasupra (cea dinspre miazănoapte) a Anti- 
misului; 

— la al doilea alineat („Cei credincioşi, pentru cei chemaţi 
să ne rugăm, ca Domnul să-i miluiască pe ei!”), desface partea 
dinspre miazăzi; 

- la al treilea alineat („Să-i înveţe pe ei cuvântul adevăru- 
lui”), desface partea de apus (dinspre preot); 

- la al patrulea („Să le descopere lor Evanghelia dreptăţii”), 
partea dinspre răsărit, răsfrângând-o peste Sfânta Evanghelie; 

- la al cincilea alineat („Să-i unească pe ei...'), preotul ia 
buretele și strânge cu el miridele (fărâmiturile) ce eventual s-ar 
mai găsi pe Sfântul Antimis, dându-le spre mijlocul lui. 

Când zice: „Cei chemaţi, capetele voastre Domnului să 
le plecaţi!”, la strană trebuie să se răspundă Ție, Doamne, cât 
mai pe larg (repetându-l, dacă este nevoie), pentru ca pre- 
otul să aibă timp să citească în taină Rugăciunea pentru cei 
chemați („Doamne, Dumnezeul nostru, Care întru cele de sus 
locuieşti...”), pe care o încheie cu ecfonisul: „Ca și aceştia să slă- 
vească împreună cu noi..., făcând, în acest timp, cu buretele, 
semnul Sfintei Cruci peste Sfântul Antimis. 

Terminând ecfonisul, sărută buretele şi îl pune pe marginea 
de răsărit a Sfântului Antimis (peste Sfânta Evanghelie). 

Apoi se întoarce şi închide dvera, zicând ectenia următoare: " 
„Câţi sunteţi chemaţi, ieşiţi.... 

Cu aceasta, s-a terminat partea din Liturghie pe care o 
numim „a catehumenilor”. 

IV.3. RÂNDUIALA LITURGHIEI CREDINCIOȘILOR 


IV.3.1. Partea întâi (până la Ieșirea cu Cinstitele Daruri) 


Întorcându-se cu faţa spre Sfânta Masă, preotul continuă: 
„Câţi suntem credincioși, iară şi iară..., „Apără, mântuieşte...” și 
„Înţelepciune!, citind în acest timp, în taină, şi Rugăciunea întâi 
pentru credincioși, pe care o termină cu ecfonisul: „Că Ţie se 
cuvine toată slava... 

Apoi repetă primele două alineate ale ecteniei mici și zice: 
„Înţelepciune!”, citind apoi, în taină, Rugăciunea a doua peniru 
credincioşi, pe care o încheie cu ecfonisul: „Ca sub stăpânirea Ta, 
totdeauna fiind păziți.... 

La strană se începe Heruvicul (care trebuie cântat foarte rar). 

Preotul citeşte în taină Rugăciunea din timpul cântării heru- 
vimice („Nimeni din cei legaţi cu poftele...”), după care zice şi el 
încetişor, de trei ori, Imnul heruvimic („Noi, care pe Heruvimi 
cu taină închipuim...), închinându-se de fiecare dată (nu se 
ridică mâinile). Apoi deschide dvera și uşile împărăteşti, făcând 
plecăciune spre popor, ia cădelniţa, acoperă Darurile (dacă nu 
le-a acoperit până acum) și face cădire mică, zicând încetişor 
Psalmul 50 şi Tropare de umilinţă câte va voi. 

După ce termină cădirea, face două închinăciuni în faţa Sfin- 
tei Mese, zicând de fiecare dată: „Dumnezeule, curăţeşte-mă pe 
mine, păcătosul, şi mă miluieşte”; apoi sărută Sfântul Antimis, 
Sfânta Cruce şi Sfânta Masă, face încă o închinăciune, se întoarce 
şi, venind între uşile împărăteşti, se pleacă spre credincioși, 
cerându-şi astfel iertare, iar apoi îi binecuvântează. 


IV.3.2. Vohodul mare (Ieșirea cu Cinstitele Daruri) 


Urmează Vohodul mare sau Ieşirea cu Cinstitele Daruri, ast- 
fel: mergând la proscomidiar, preotul zice: „Ridicaţi mâinile 
voastre la cele sfinte şi binecuvântaţi pe Domnul!” ia Aerul 

(acoperământul cel mare), îl atinge de fumul cădelniţei, îl 
sărută şi îl pune pe spate; ia sfântul disc cu stânga, ţinându-l în 
dreptul frunţii, şi sfântul potir cu dreapta, ţinându-l ceva mai 
jos, cam în dreptul pieptului. 

Terminându-se cântarea Heruvicului, preotul, precedat 
de un purtător de lumină, care ţine şi cădelnița, iese pe ușa 
dinspre miazănoapte a altarului şi, păşind încet, cu cuviinţă şi 
evlavie, rosteşte formula pentru pomenirea episcopului locu- 
lui: „Pe (Înalt) Preasfinţitul (Arhi-) episcopul (şi Mitropolitul) 
nostru..., să-l pomenească Domnul Dumnezeu întru împărăţia 
Sa”. Ajungând în mijlocul bisericii, preotul rămâne pe loc, cu 
faţa spre credincioşi şi face pomenirile înscrise în Liturghier. La 
ultima formulă a pomenirilor („Şi pe voi, pe toți, dreptmărito- 
rilor creștini..”), atunci când zice: „...totdeauna, acum și puru- 
rea..., face semnul Sfintei Cruci cu potirul, spre credincioşi, 
binecuvântându-i. 

În timp ce la strană se cântă (rar) Ca pe Împăratul..., pre- 
otul se întoarce (pe stânga) și, trecând printre sfeșnicele cele 
mari, intră în altar printre ușile împărăteşti, zicând cele trei 
Tropare de îngropare („Iosif cel cu bun chip..”, „În mormânt 
cu trupul..” şi „Ca un purtător de viaţă...”); pune sfântul disc şi 
sfântul potir pe Sfântul Antimis (discul în stânga și potirul în 
dreapta preotului), ridică acoperământul discului și pe cel al 
potirului, le sărută şi le pune de o parte pe Sfânta Masă. Apoi ia 
Aerul de pe spatele său și, după ce îl apropie de fumul cădelniţei 
(pe care paraclisierul o ţine la îndemână în dreapta), îl sărută 
şi acoperă cu el discul și potirul. Ia cădelniţa și tămâiază Cin- 
stitele Daruri, de trei ori, zicând încetişor ultimele versete ale 
Psalmului 50 („Fă bine, Doamne, întru bunăvoirea Ta, Sionu- 
lui..”). Apoi se întoarce și închide ușile împărătești şi dvera. 
Dacă mai rămâne vreme, citește (în taină) și Rugăciunea pune- 
rii-înainte a Darurilor („Doamne Dumnezdule Atotţiitorule, 
Cel ce ești singur sfânt...”). 

I[V.3.3. Pregătirea pu săvârşirea Sfintei Jertfe 


După ce se termină Ca pe Împăratul... preotul rosteşte ecte- 
nia „Să plinim rugăciunea noastră Domnului..., citind totodată, 
în taină, Rugăciunea punerii-înainte (dacă nu a avut vreme s-o 
citească şi înainte). 

După ecfonisul ecteniei („Cu îndurările Unuia-Născut Fiului 
Tău..”), întorcându-se cu faţa spre credincioși, îi binecuvântează, 
zicând: „Pace tuturor!” (pentru aceasta se deschide dvera şi apoi 
se închide la loc). 

Revenind în fața Sfintei Mese, preotul zice: „Să ne iubim unii 
pe alţii...”; iar în timp ce la strană se cântă rar: „Pe Tatăl, pe Fiul și 
pe Sfântul Duh..:, preotul zice încetişor, de trei ori, „Iubi-Te-voi, 
Doamne, vârtutea mea...” (sau îl cântă o dată, după ce la strană se 
(termină de cântat „Pe 'Tatăl..”), se închină de două ori, sărută dis- 
cul și potirul (acoperite), apoi Sfânta Masă și se închină încă o dată. 

După aceea, deschide dvera, zicând: „Uşile, uşile...” şi, în timp 
ce se rosteşte Crezul, preotul ridică Aerul cu amândouă mâinile 
şi îl clatină uşor deasupra Cinstitelor Daruri, având capul ple- 
cat şi zicând şi el, încetişor, Simbolul credinţei, la unison cu cel 
care îl rostește în naos. Când se aud cuvintele: „Şi a înviat a treia 
zi...» încetează de a clătina Aerul, îl sărută, îl întocmește şi-l pune 
deoparte, lăsând astfel descoperite discul și potirul cu Cinstitele 
Daruri şi continuând să zică încetișor restul Crezului, până la 
sfârșit. 


IV.3.4. Partea centrală a Liturghiei: Anaforaua 
(Rugăciunea Sfintei Jertfe) cu sfinţirea Darurilor 


Când se termină rostirea Crezului, preotul zice: „Să stăm 
bine, să stăm cu frică... Apoi deschide ușile împărăteşti, ia Sfânta 
Cruce şi, venind între Sfintele Uşi, cu faţa spre credincioşi, îi 
binecuvântează cu Sfânta Cruce, zicând: „Harul Domnului nos- 
tru Iisus Hristos..”. Apoi, înălțându-și ochii şi mâinile cu Sfânta 
Cruce, zice: „Sus să avem inimile!” Întorcându-se (pe stânga) 

şi plecându-se spre icoana Mântuitorului, trece Sfânta Cruce în 
mâna stângă și se închină, zicând: „Să mulțumim Domnului!” 
Apoi pune Sfânta Cruce pe Sfânta Masă şi închide uşile împărăteşti 
şi dvera și, în timp ce la strană se cântă: „Cu vrednicie și cu drep- 
tate... preotul începe a citi în taină, cu toată cucernicia și fără 
grabă, Anaforăua sau Marea rugăciune a Sfintei Jertfe („Cu vred- 
nicie și cu dreptate este a cânta ie, a Te binecuvânta....). La ecfo- 
nisul „Cântarea de biruinţă cântând, strigând...” ridică steluța de 
pe sfântul disc, face semnul Sfintei Cruci cu ea peste sfântul disc, 
o șterge de Sfântul Antimis, o sărută și o pune deasupra buretelui 
(peste Sfânta Evanghelie), apoi continuă să citească rugăciunea 
în taină („Cu aceste fericite Puteri...) în timp ce la strană se cântă 
„Sfânt, Sfânt, Domnul Savaot..:. La ecfonisul „Luaţi, mâncați..., 
preotul arată cu dreapta către Agneţul de pe sfântul disc, apoi se 
închină și zice: „Amin!”, iar la ecfonisul următor („Beţi dintru 
acesta toți...”), arată cu dreapta către sfântul potir şi se închină 
apoi din nou, zicând: „Amin. 

La ecfonisul „Ale Tale dintru ale Tale..., ia sfântul disc cu 
mâna dreaptă şi sfântul potir cu stânga (dreapta fiind deasupra), 
le ridică puţin, făcând cu ele semnul Sfintei Cruci deasupra Sfân- 
tului Antimis, apoi le reaşază la locul lor. 

Îndată după acest ecfonis, adică în timp ce cântăreții cântă 
Pe Tine Te lăudăm..., preotul face trei închinăciuni în faţa Sfin- 
tei Mese, zicând de fiecare dată: „Dumnezeule, curăţește-mă 
pe mine, păcătosul, şi mă miluiește!”; apoi, ridicând mâinile în 
semn de invocare, zice încetişor, de trei ori, Troparul Ceasului 
al III-lea („Doamne, Cel ce ai trimis pe Preasfântul Tău Duh...) 
cu stihurile din Psalmul 50 („Inimă curată zidește întru mine...” 
şi „Nu mă lepăda de la faţa Ta...”), închinându-se de fiecare dată 
(unii fac metanii). 

Continuă apoi rugăciunea în taină, cu epicleza: „Încă adu- 
cem Ţie această slujire cuvântătoare şi fără de sânge..” și face 
sfințirea Darurilor, precum se arată în pct Apoi cade 


'* Liturghier, 2012, pp. 175-177 (cf. Liturghier, 1956, pp. 148-149). 

în genunchi, continuând a citi în taină rugăciunea de mijlo- 
cire generală pentru vii și morţi (dipticele): „Încă aducem Ție 
această slujire cuvântătoare şi fără de sânge..., până la ecfonisul 
„Mai ales pentru Preasfânta... Când se termină de cântat Pe 
Tine Te lăudăm..., preotul se ridică, deschide dvera, ia cădelnița 
şi tămâiază Sfintele de trei ori, zicând ecfonisul „Mai ales pen- 
tru Preasfânta...! 

În timp ce la strană se cântă Axionul (pe care unii îl cântă 
în faţa icoanei Maicii Domnului), preotul binecuvântează 
anafura cu formula înscrisă în Liturghier!*, apoi continuă să 
citească mai întâi (tot în taină) rugăciunile de mijlocire, până 
acolo unde se pomeneşte episcopul locului („Întâi pomenește, 
Doamne..”). Apoi, merge la proscomidiar, unde citeşte pomel- 
nicul ctitorilor și pomelnicele eventual sosite după Ieşirea cu 
Cinstitele Daruri, își spală mâinile și revine în faţa Sfintei Mese. 

Când se termină de cântat Axionul, preotul zice ecfonisul 
pentru pomenirea ierarhului locului: „Întâi pomeneşte, Doamne, 
pe (Înalt) Preasfinţitul (Arhi) episcopul (și Mitropolitul) nos- 
tru...” şi îndată continuă a citi în taină ultima parte a rugăciunii 
de mijlocire, încheind-o cu ecfonisul: „Şi ne dă nouă cu o gură și 
o inimă... 


IV.3.5. Împărtăşirea cu Sfintele Daruri 


După aceea, se întoarce cu faţa spre credincioși şi îi binecu- 
vântează (cu mâna), zicând: „Şi să fie milele marelui Dumne- 
zeu.... Apoi închide dvera şi, întorcându-se în fața Sfintei Mese, 
zice ectenia: „Pe toţi Sfinţii pomenindu-i...” În timpul acestei 
ectenii citeşte, în taină, rugăciunea: „Ţie, Stăpâne, lubitorule de 
oameni, Îţi încredințăm toată viaţa şi nădejdea noastră..”, apoi 
ecfonisul: „Şi ne învredniceşte pe noi, Stăpâne...” şi, în timp ce 


'4 Formule diferite în ultimele ediţii ale Liturghierului românesc: 1937 (p. 159), 1950 
(p. 137), 1956 (p. 152) şi 1967 (p. 150), 2000 (pp. 167-168) şi 2012 (p. 178). Timpul potrivit 
pentru binecuvântarea anafurei este îndată după pomenirea Maicii Domnului, pe care o 
reprezintă în chip simbolic. 

credincioşii cântă Tatăl nostru, zice şi el în taină această rugă- 
ciune, încheind-o cu ecfonisul: „Că a Ta este împărăţia.... 

Se întoarce apoi spre credincioşi şi îi binecuvântează, zicând: 
„Pace tuturor!” (pentru aceasta se deschide dvera şi apoi se 
închide imediat la loc). Apoi, din faţa Sfintei Mese: „Capetele 
voastre..;, la care strana răspunde: „ie, Doamne!” cântat cât mai 
prelung, pentru ca preotul să aibă timp a citi, în taină, Rugăciu- 
nea plecării capetelor („Mulţumim ie, Împărate nevăzut..”), pe 
care o încheie cu ecfonisul: „Cu harul şi cu îndurările şi cu iubirea 
de oameni ale Unuia-Născut Fiului Tău.... 

Citeşte apoi, în taină, Rugăciunea dinaintea împărtăşirii („la 
aminte, Doamne lisuse Hristoase, Dumnezeul nostru, din sfânt 
locasul) Lai), 

După aceea se închină de trei ori în fața Sfintelor Daruri, 
zicând de fiecare dată: „Dumnezeule, curățeşte-mă pe mine 
păcătosul și mă miluieşte!”. Apoi ia Sfântul Agneț cu ambele 
mâini şi îl înalță deasupra sfântului disc, zicând cu glas înalt: „Să 
luăm aminte! Sfintele, sfinților!” La strană se cântă Unul sfânt... şi 
apoi Chinonicul (sau se ţine predica, ori se citeşte Cazania, con- 
form orânduirilor date de Sfântul Sinod). În timpul acesta, pre- 
otul frânge în două Sfântul Agneţ (pe tăietura verticală, făcută la 
Proscomidie), zicând în şoaptă: „Se sfărâmă şi se împarte Mie- 
lul lui Dumnezeu...'; apoi îl sucește spre dreapta şi îl frânge din 
nou, pe tăietura orizontală. Ţinând cele patru părticele în palma 
stângă, deasupra sfântului disc, în poziţia în care au rămas după 
sfărâmare, preotul le ia pe rând cu dreapta şi le aşază pe sfântul 
disc, în chipul Sfintei Cruci, astfel: partea cu IS spre marginea de 
răsărit a discului, partea cu HS în latura opusă, cea cu NI spre 
miazănoapte, iar cea cu KA spre miazăzi. 

Preotul îşi şterge palmele cu buretele, peste disc. Ia părticica 
IS, face cu ea semnul Sfintei Cruci deasupra sfântului potir și o 


'* Ultimele două rugăciuni în taină, fiind în practică greu de citit la locul și în mo- 
mentul exact în care sunt înscrise în Liturghier, se pot citi mai dinainte, şi anume în timp ce 
cântăreții (corul) cântă Tatăl nostru, sau chiar mai înainte, în timpul Axionului. 

pune în el, zicând: „Plinirea Duhului Sfânt”!%, Îşi şterge din nou 
degetele de la dreapta, cu buretele. Binecuvântează căldura şi o 
toarnă în sfântul potir, zicând: „Căldura Duhului Sfânt. Amin!” 
(şi aici trebuie să avem grijă, ca şi la Proscomidie, să nu tur- 
năm prea multă apă caldă în Sfântul Sânge, pentru a nu-l dilua 
prea mult). 

Urmează apoi împărtăşirea preotului, cu părticica HS şi cu 
Sfântul Sânge, precum arată Liturghierul'*. 

După împărtășire, preotul ia buretele cu dreapta și ţinând, 
cu stânga, sfântul disc plecat deasupra sfântului potir, toarnă 
în el, cu buretele, cele două părţi din Sfântul Trup (NI şi KA), 
destinate pentru împărtăşirea credincioșilor. Dacă nu sunt 
credincioși de împărtăşit, se pot turna acum şi miridele; dacă 
sunt credincioşi de împărtășit, acestea se toarnă în sfântul 
potir numai după împărtăşirea credincioşilor. Când toarnă 
părţile din Sfântul Trup, zice: „Învierea lui Hristos văzând..”; 
când toarnă mirida Sfintei Fecioare, zice: „Luminează-te, lumi- 
nează-te..”; când toarnă miridele celor nouă cete (ale sfinţilor), 
zice: „O! Paştile cele mari..:, iar când toarnă miridele pentru 
vii şi morți, zice: „Spală, Doamne, păcatele celor ce s-au pome- 
TIC 

După aceea, acoperă sfântul potir cu acoperământul lui 
(dacă însă sunt credincioşi de împărtășit, nu-l acoperă, ci pune 
în el lingurița), iar pe sfântul disc pune Aerul (întocmit) dede- 
subt şi peste el steluța (închisă), iar deasupra, acoperământul 
discului, întocmit. Se închină din nou în faţa Sfintelor Daruri şi 
citeşte apoi în taină rugăciunea de mulțumire pentru împărtăşire 
(„Mulţumim Ţie, Stăpâne, lubitorule de oameni..””). 


cei întâi formula „Spală, Doamne... 
justificarea rânduielii descrise aici, vezi Pr. Ene BRANIȘTE, „Observaţiuni și propuneri 
pentru o nouă ediţie a Liturghierului românesc”, în: Biserica Ortodoxă Română, LXIV 


'5 Liturghier, 2012, p. 186 (cf. lămuririle cu privire la aceste formule, pp. 604-605). 
'%5 Liturghier, 2012, pp. 188-189 (cf. Liturghier, 1956, pp. 160-165). 


'+ Liturghierele românești, până la ediţiile 1956 și 1967, şi următoarele, pun de obi- 


» > 


" şi apoi „Învierea lui Hristos... 


(1946), pp. 13-15. 

Când se termină de cântat Chinonicul (sau de citit Caza- 
nia ori de rostit predica) preotul sună clopoţelul și deschide 
dvera și uşile împărăteşti. Se întoarce, se închină în faţa Sfin- 
tei Mese, ia sfântul potir cu dreapta, ţinând stânga dedesubt 
şi, venind între uşile împărăteşti, îl înalță rostind chemarea la 
împărtăşire: „Cu frică de Dumnezeu..” (în fața Sfintelor Uşi 
se pune dinainte un sfeşnic cu lumina aprinsă). Cântăreţii 
cântă: „Bine este cuvântat Cel ce vine întru numele Domnu- 
lui” (în Săptămâna Luminată: Hristos a înviat, o dată). Dacă 
sunt credincioşi de împărtăşit, vin acum şi se împărtăşesc după 
rânduială!'*. Dacă nu, preotul rămâne între Sfintele Uşi și bine- 
cuvântează pe credincioși cu sfântul potir zicând: „Mântuieşte, 
Dumnezeule, poporul Tău... 

Cântăreţii cântă Am văzut lumina cea adevărată... (de la 
Paşti la Înălţare: Hristos a înviat, o dată, iar de la Înălţare la 
Rusalii: Înălțatu-Te-ai întru slavă). În timpul acesta, preotul se 
întoarce, pune sfântul potir pe Sfânta Masă și îl tămâiază zicând 
încetișor: „Înalţă-Te peste ceruri, Dumnezeule.” Dă cădelniţa, 
se închină de trei ori, ia sfântul disc cu stânga şi, ţinând poti- 
rul deasupra lui, cu dreapta, vine între ușile împărăteşti zicând 
întâi în sine: „Binecuvântat este Dumnezeul nostru” și apoi cu 
glas, căutând spre credincioși: „lotdeauna, acum şi pururea...” 
(unii fac şi semnul Sfintei Cruci cu Sfintele spre credincioşi). 

Cântărețul răspunde: „Amin. Să se umple gurile noastre 
de lauda Ta, Doamne... (în Săptămâna Luminată: Hristos a 
înviat... o dată), iar preotul se întoarce pe dreapta şi merge la 
proscomidiar, așază acolo Sfintele (discul în stânga, potirul în 
dreapta) și luând cădelniţa, le tămâiază de trei ori, fără să zică 
nimic (apoi unii fac trei metanii mari înaintea lor). La prosco- 
midiar se aprinde acum o lumină, dacă s-a stins la Ieșirea cu 
Darurile, şi rămâne aprinsă până după potrivirea Sfintelor. 


14 Vezi mai departe la Rânduiala Împărtășirii. 

1V.3.6. Riturile finale 


Revenind în faţa Sfintei Mese, preotul rosteşte ectenia de 
mulțumire după Împărtăşire („Drepţi primind..”), strângând 
totodată Sfântul Antimis, în chip invers de cum l-a desfăcut 
(adică întocmind întâi marginea dinspre răsărit, apoi pe cea 
dinspre apus, cea dinspre miazăzi și la urmă pe cea dinspre 
miazănoapte). Iar când rostește ecfonisul: „Că Tu ești sfinţirea 
noastră... ia în mâini Sfânta Evanghelie și, făcând cruce cu ea 
peste Sfântul Antimis, o aşază deasupra Antimisului întocmit, 
odată cu cuvintele „acum și pururea.... 

Apoi îşi acoperă capul, dacă poartă culion sau potcap, 
ia Liturghierul şi, ţinându-l cu stânga la piept se întoarce pe 
stânga şi iese prin Sfintele Uşi, zicând: „Cu pace să ieşim!” 
şi „Domnului să ne rugăm!” Ajuns în mijlocul bisericii, sub 
policandru, și stând cu fața spre răsărit, citeşte Rugăciunea 
Amvonului („Cel ce binecuvântezi pe cei ce Te binecuvântează, 
Doamne...'). Dacă sunt colive sau prinoase de binecuvântat, se 
aduce preotului cădelniţa; după ecfonisul Rugăciunii amvonu- 
lui, la strană se cântă Troparul și Condacul sfântului sau al săr- 
bătorii, în timp ce preotul cădeşte spre masa cu prinoase. Apoi 
zice: „Domnului să ne rugăm!” și citește Rugăciunea binecu- 
vântării colivei sau a prinoaselor respective (artosul de Paști, 
strugurii la 6 august ș.a.). 

Tot acum se pune, atunci când este nevoie, Panihida mică 
(numită și Irisaghionul pentru morți sau Parastasul pe scurt), 
ori Doxologia (Tedeumul) de mulțumire (sau numai Polihro- 
niul). 

După aceasta, la strană se cântă: Fie numele Domnului 
binecuvântat..., de trei ori (în Săptămâna Luminată: Hris- 
tos a înviat..., de trei ori), iar preotul, plecându-se puţin spre 
popor în dreapta și în stânga, intră în sfântul altar prin ușile 
împărătești şi merge la proscomidiar, unde îşi descoperă capul 
și zice în şoaptă Rugăciunea potrivirii Sfintelor („Plinirea Legii 
şi a Prorocilor...”). 

Apoi vine îndată la Sfânta Masă, lasă Liturghierul, îşi desco- 
peră capul şi tace otpustul, precum se arată în Liturghier. După 
aceasta intră în sfântul altar, închide ușile împărătești şi dvera, 
apoi iese prin ușa de miazăzi şi, venind la iconostas, miruiește 
pe credincioși cu untdelemnul binecuvântat din candela de la 
iconostas, zicând la fiecare: „Ajutor de Domnul, Cel ce a făcut 
cerul şi pământul”; iar aceştia, după ce au fost miruiţi, trec pe 
rând şi iau (ori primesc) anafură (în unele părți din Ardeal şi 
din Moldova nu se practică miruirea credincioșilor, ci preoţii 
împart ei înşiși anafura, zicând: „Hrană a dat Domnul celor ce 
se tem de El”). 

Apoi preotul intră din nou în sfântul altar, pe ușa dintre 
miazănoapte, merge la proscomidiar și, cu capul descoperit, 
potrivește Sfintele, cu băgare de seamă și cu multă evlavie 
(având eventual un procovăţ sub barbă); la sfârşit, rânduiește 
sfintele vase și acoperăminte la locul lor, îşi spală mâinile și 
citeşte Rugăciunile de mulțumire după împărtășire, apoi dez- 
bracă sfintele veșminte, zicând și rugăciunile prescrise în Litur- 
ghier (Acum slobozeşte..., Troparul şi Condacul Sfântului autor 
al Liturghiei săvârșite, Troparul Născătoarei de Dumnezeu și 
apolisul). 

Făcând toate acestea, se închină în faţa Sfintei Mese şi o 
sărută, apoi iese din biserică, mulțumind lui Dumnezeu și 
petrecând cu cuviinţă restul zilei, iar noaptea următoare (cel 
puţin) va păstra curăţia trupească, pentru cinstea Sfintelor, cu 
care s-a împărtășit. 


SP 

4. LECTURILE BIBLICE (şi tâlcuirea lor) 5) 05 i ei 
c) Evanghelia 

III. LITURGHIA 

(euharistică) 


1. Pregătirea Sfintei Jertfe 
(partea introductiva) 


2. ANAFORAUA 

3. IMPĂRTĂȘIREA 

(partea finala a Liturghiei) 

pentru credincioşi 


două rugăciuni (în tainâ) pentru 

(Iesirea cu Darurile) 4 IP y 
Iesirea cu Cinstitele Daruri 
Pomenirile (generale) 


Intrarea şi depunerea Cinstitelor Daruri pe 
Sfânta Masă, tămăierea lor 


c) Ectenia cererilor și Rugăciunea punerii 
înainte a Cinstitelor Daruri 


d) Simbolul Credintei 


a) Dialogul introductiv dintre preot 

si credinciosi == : 
Rugăciunea teologică 

Cuvintele Mântuitorului 
(„Luaţi, mâncaţi...) 

b) Actele manuale pentru Înălțarea Sfântului Agnet 
pregătirea Sfintei Impărtaşiri Frângerea Sfântului Agneţ 
Amestecarea (Plinirea potirului) 
Căldura 


c) Impărtăşirea slujitorilor și a credincioșilor 
Rugăciunea în taină 
(citita de preot) 

d) Rugăciunea de multumire după împârtăşire 


Imnul Să se umple 
gurile noastre... 


a) Rugaciunea Amvonului Fc cS 
b) Fie numele Domnului... 

c) Psalmul 33 

d) Rugaciunea potrivirii Sfintelor 

e) Binecuvântarea finală (Apolisul) 

f) Miruitul și împărţirea anafurei 

h) Dezbrăcarea veșmintelor şi citirea rugaciunilor 
de mulțumire din Rânduiala Impărtășirii 

B. IV.4. RÂNDUIALA LITURGHIEI ÎN SOBOR 


La catedralele chiriarhale, în mănăstiri, la bisericile din oraşe cu mai 
mulți slujitori, în zilele de sărbătoare, precum și în unele ocazii deosebite 
din viaţa bisericească (ca, de exemplu, la cursurile de îndrumare a cle- 
rului, la sfinţiri de biserici, la hirotonii şi instalări de preoţi etc.), Sfânta 
Liturghie se săvârşeşte de obicei în sobor, adică de mai mulți sfinţiţi slu- 
jitori în același timp şi în jurul aceluiaşi sfânt altar. Slujirea in sobor, mult 
practicată în Biserica veche, a rămas astăzi o practică uzitată în Biseri- 
cile Ortodoxe de rit bizantin, ca și în celelalte rituri liturgice răsăritene 
(orientale), pe când în riturile apusene a dispărut!”. 


1V.4.1. Protia în sobor 


Când slujeşte arhiereul (ca la catedralele episcopale), el este de drept 
primul dintre slujitori, adică protosul (proestosul) sau prezidentul sobo- 
rului de liturghisitori. El are dreptul de a dispune atât asupra ordinii 
preoților coliturghisitori, cât și asupra acelor amănunte din rânduiala 
slujbei, pe care Tipicul sau tradiţia le lasă la voia celui mai mare. 

Când slujesc numai preoţi (cu sau fără diaconi), cel dintâi lucru care 
trebuie stabilit este protia sau întâietatea în slujbă: care adică va fi primul 
dintre preoţi şi deci conducătorul soborului? Și în ce ordine se vor așeza 
ceilalți preoţi? 

În această privinţă, unul dintre criteriile sau normele de care trebuie 
să ţinem seama este vechimea în hirotonia de preot. Protosul soborului va 
fi deci preotul cel mai vechi în hirotonie, iar ceilalți preoţi se vor așeza 
în jurul lui în ordinea descrescândă a vechimii în hirotonia de preot; 


'% Placide DE MEESTER, „De concelebratione in Ecclesia Orientali praesertim secun- 
dum ritum byzantinum”, în: Ephemerides Liturgicae, XXX VII (1923), pp. 101-110, 145-154, 
196-201; Pr. Ene BRANIȘTE, „Rânduiala slujbei în sobor”, în: Biserica Ortodoxă Română, 
LXXVIII (1960), 3-4, pp. 218-257; B. BoTTE, „Note historique sur la concelebration dans 
JEglise ancienne”, în: La Maison-Dieu, XXXV (1953), pp. 9-23; Archidale R. KING, Con- 
celebration in the Christian Church, London, 1966; H. BRAKMANN, „Kai &vayivwoKovoi 
năvrec oi iepeic Thv evxapiornptov ewynv - Zum gemeinschaftlichen Eucharistiegebet 
byzantinischer Konzelebranten”, în: Orientalia Christiana Periodica, XXXXI (1976), 2, pp. 
319-367 (şi extras, Roma, 1976, cu bogată bibliografie). 


324 


LITURGICA SPECIALĂ 


mai aproape de protos vor fi adică cei mai vechi în hirotonie, iar cei mai 
departe de el vor fi cei mai de curând hirotoniți ca preoți. 

În cazuri speciale, se ţine însă seama și de alte criterii sau consideraţii, 
ca funcţiile administrative şi rangurile sau distincţiile onorifice pe care le 
dețin clericii. De exemplu, între doi preoți cu vechime egală în hirotonie, 
protia o va avea cel care deţine o funcție sau însărcinare administrativă 
(proestos, protoiereu, inspector, consilier etc.) sau este distins cu vreun 
rang onorific (sachelar, iconom, iconom stravrofor). Între mai mulţi preoți 
cu ranguri sau distincţii onorifice diferite, protia o va avea cel cu rangul cel 
mai înalt (întâi iconomul stravrofor, apoi iconomul, apoi sachelarul etc.); la 
fel între cei cu funcţii de conducere sau de administraţie bisericească. 

În clerul monahal se ţine seamă aproape numai de rangurile ono- 
rifice: primii în rang sunt arhimandriţii - care, în slujbă, stau cel mai 
aproape de arhiereu - apoi vin protosinghelii, apoi singhelii și apoi sim- 
plii ieromonahi. Între clerici, monahi şi mireni de trepte sau ranguri 
egale, întâietatea o au monahii. 

Protosul are mare răspundere și însemnătate la slujbele oficiate în 
sobor, întrucât de el atârnă, în mare parte, buna reușită, corectitudinea 
şi frumuseţea unor astfel de slujbe. De aceea, la alegerea lui trebuie să se 
aibă în vedere şi alte criterii, care se referă mai mult la valoarea sa perso- 
nală decât la criteriile enunțate mai înainte, şi anume la calităţile lui de 
bun slujitor: voce și talent muzical, prestanţă fizică şi morală, cunoaşterea 
şi respectarea tipicului sau rânduielii slujbelor, evlavia şi pătrunderea cu 
care slujește, simţul şi capacitatea de a conduce și a dirija etc. 

Cât priveşte ceilalți preoți, sunt datori să asculte de protos şi să păstreze 
în tot timpul slujbei o atitudine de perfectă cuviinţă, ordine, disciplină și 
armonie, fiind încontinuu cu ochii la protos, rugându-se toţi împreună cu 
el şi slăvind pe Dumnezeu cu o gură și cu o inimă, ca un singur om. 


IV.4.2. Rânduiala Liturghiei oficiate în sobor de preoţi fără diaconi 


La slujba în sobor de preoţi fără diaconi, Proscomidia o face în 
întregime un singur preot, şi anume preotul de rând, la mănăstiri 
şi catedrale, sau preotul cel mai nou în hirotonie, deci ultimul din 
stânga protosului. E] se va închina singur pentru Liturghie și se va 

îmbrăca în toate veșmintele, după rânduiala ştiută, la vremea rân- 
duită din cursul Utreniei, adică la Dumnezeu este Domnul... sau 
în timpul citirii Catismelor (la mănăstiri în timpul Ceasurilor). 
Ceilalţi preoţi se închină toți odată la mănăstiri şi catedrale de obi- 
cei în timpul Laudelor, iar la soboarele pentru slujbe ocazionale se 
închină şi se îmbracă cu sfintele veşminte pe măsură ce vin în bise- 
rică. După ce îşi spală mâinile, iau loc în jurul Sfintei Mese (pre- 
cum se arată în fig. 3). 


SFÂNTA MASĂ 


Protosul 


Diacont O O O Protodiaconul 


Fig. 3. Așezarea preotilor în jurul Sfintei Mese la slujba în sobor 


La vremea cuvenită, înainte de începerea Sfintei Liturghii (de 
obicei în timpul cântării Sfinte Dumnezeule... de la sfârşitul Doxolo- 
giei), preoţii se închină, astfel: ridicând toţi mâinile, rostesc în şoaptă 
Împărate ceresc şi stihurile celelalte, cu închinăciunile cuvenite, 
după care preotul protos se închină şi sărută Sfânta Masă şi celelalte 
obiecte sfinte după regula de la slujba cu un singur preot; apoi ceilalți 
preoţi, doi câte doi, până la cei din urmă, fac același lucru și se pleacă 
pe rând protosului, în semn de ascultare și supunere. 

Protosul dă, apoi, binecuvântarea şi zice ectenia mare cu 
ecfonisul respectiv. Ecteniile următoare le zic ceilalți preoţi, în 
ordinea în care le vine rândul, sau cum va rândui protosul; la fie- 
care ecfonis, preotul care l-a rostit se pleacă spre protos, în semn 
de mulțumire. Cât priveşte rugăciunile în taină, şi le citește fie- 
care pentru sine, în taină, însoțind pe protos, care le citeşte în 
şoaptă sau în auzul celorlalți. 

O atenţie deosebită se cere, la slujba în sobor, în acele momente 
când slujitorii trebuie să iasă în naos, adică la Vohoduri. 

Astfel, la Vohodul cel mic sau Ieșirea cu Sfânta Evanghelie, la 
slujba în sobor de preoţi fără diaconi, Sfânta Evanghelie o poartă 
protosul, urmat de ceilalți preoţi în ordinea descrescândă (de 
la cei mai mari până la cei mai mici). În mijlocul bisericii, sub 
policandru, preoţii se aşază ca în jurul Sfintei Mese, având în 
mijloc pe protos, care zice Rugăciunea intrării, binecuvântează 
intrarea, sărută singur Sfânta Evanghelie și zice (stând pe loc) 
„Înţelepciune! Drepţi!”, după care intră cel dintâi în altar, urmat 
de ceilalti, în aceeaşi ordine ca la ieşire (fig. 4)!%. 


Fig. 4. Așezarea 
preoților în 
mijlocul bisericii 
la ieşirea cu 
Evanghelia 


Așezarea preoților în 
| mijtacul bisericii la 
| ieşirea cu Evanghelia 


150 Vezi această practică descrisă mai pe larg la + GHERASIM SAFFIRIN, Tipic asupra servi- 
ciilor divine, București, 1905, pp. 85-86; Pr. D. LunGuLEscu, Manual de practică liturgică, 
București, 1926, pp. 58-59, 84; Pr. Gavril TELEAGA, Tipicon cu note ritualistice (litografiat), 
Cernăuţi, 1901, p. 224; Îndrumător tipiconal pe anul 1951, editat de Episcopia Aradului, Arad, 
1951, pp. 29-30. Mai pe scurt a se vedea: Pr. P. PRocoPoVvICIv, Rifualistica sau manual de 
ritual al Bisericii Ortodoxe Române, Oradea, 1936, p. 107; Îndrumările de tipic asupra Litur- 
ghiei în sobor, publicate de Sfântul Sinod al Bisericii Ortodoxe Ruse, în Calendar bisericesc 
ortodox pe anul 1947 (în lb. rusâ), Moscova, 1947; C. NIKOLSKI, Manual pentru învățarea 
Tipicului serviciului divin al Bisericii Ortodoxe (în lb. rusă), Petersburg, *1888, p. 453; Slu- 
jebnik (Liturghierul Bisericii Bulgare), Sofia, 21928, p. 394 (cf. p. 391); cf. Pr. P. VINTILESCU, 
„Contribuţii la lămurirea unei controverse de Tipic, privitoare la Vohodurile Liturghiei”, în: 
Studii Teologice, II (1951), 3-4, pp. 121-134, şi Liturghier, Ed. Institutului Biblic și de Misiune 
Ortodoxă, București, 2012, pp. 142, 222 (cf. Liturghier, 1956, pp. 117, 186). 

Ecfonisul dinainte de Sfinte Dumnezeule... („Că sfânt ești 
Dumnezeul nostru..”) îl zice protosul. În timp ce se cântă pentru 
ultima oară Sfinte Dumnezeule... soborul slujitorilor trece în spa- 
tele Sfintei Mese, așezându-se cu fața spre credincioşi, astfel încât 
cei din dreapta protosului să vină tot în dreapta lui (în latura de 
miazănoapte), iar cei din stânga protosului să vină tot în stânga lui 
(în latura dinspre miazăzi). În această poziţie rămân preoţii în tot 
timpul citirii Apostolului (fig. 5). 


Fig. 5. 
Așezarea 
preoților în 
timpul citirii 
Apostolului 


Formulele „Pace tuturor!” dinainte de Apostol (ca şi în alte 
momente din cursul Sfintei Liturghii), şi „Pace ţie!” după citirea 
Apostolului, le zice protosul; restul formulelor introductive la citi- 
rea Apostolului („Înţelepciune!” şi „Să luăm aminte!”) se împart 
între ceilalți preoţi. Cădirea din timpul citirii Apostolului o face 
unul dintre preoţii din dreapta protosului. 

Sfânta Evanghelie o citește de regulă protosul, încadrat de 
ceilalți preoţi, care stau înapoia lui, cu faţa spre credincioși, fie- 
care în latura sa (fig. 6). 


E. 


Fig. 6. 
Așezarea 
preoților în 
timpul citirii 
Evangheliei 

N, 


LITURGICA SPECIALĂ 


În timpul ecteniei pentru catehumeni, pe care o poate zice oricare 
dintre preoţi (cel care vine la rând), protosul desface Sfântul Antimis 
şi face semnul Sfintei Cruci cu buretele peste el, după regula arătată 
în urmă, la rânduiala Liturghiei săvârşită de un singur preot. Ultima 
ectenie dinainte de Heruvic, cu ecfonisul respectiv („Ca sub stăpâni- 
rea Ta totdeauna fiind păziți...”), o zice totdeauna protosul, care face 
şi cădirea din timpul Heruvicului'”. 

După cădirea de la Heruvic preoții se pregătesc pentru Vohodul 
cel mare sau Ieșirea cu Cinstitele Daruri, închinându-se pe rând în 
fața Sfintei Mese, începând cu protosul şi continuând cu ceilalți, doi 
câte doi. Fiecare se închină și sărută cele rânduite, apoi se întoarce și 
se pleacă spre credincioși (protosul îi şi binecuvântează). 

Apoi merg la proscomidiar, unde protosul îşi pune pe spate 
Aerul, ia sfântul potir cu dreapta și sfântul disc cu stânga și iese 
cel dintâi, pomenind pe episcopul locului („Pe Preasfinţitul epi- 
scopul nostru..”), fiind urmat de ceilalți preoți în ordine des- 
crescândă; aceştia poartă fiecare în mâini câte o sfântă cruce, iar 
proscomiditorul ține de regulă copia şi linguriţa, încrucişate. În 
mijlocul bisericii se așază toţi cu faţa spre credincioşi, unul de-a 
dreapta altuia, în linie dreaptă, între cele două strane!” și rostesc 
pe rând formulele de pomenire prevăzute în Liturghier (fig. 7). 


| DE MASĂ | 


Fig. 7. Așezarea 
preoţilor în 
mijlocul bisericii 
la ieşirea cu 
Cinstitele Daruri 


Aşezarea preotilor 
în mijlocul bisericii la 
ieşirea tu Darurile 


151 Potrivit practicii vechi, păstrată în Bisericile Ortodoxe Rusă și Sârbă, la Heruvic 
poate câdi diaconul. 
'5 Liturghier, 1956, p. 134; 1967, p. 133; 2000, p. 151; 2012, p. 162. 

Protosul încheie cu: „Şi pe voi, pe toţi..:, binecuvântând pe 
credincioși cu sfântul potir și, întorcându-se, intră în sfântul 
altar, urmat de ceilalţi, în aceeași ordine ca la ieşire. 

După rostirea formulei: „Să ne iubim unii pe alţii..., în timp 
ce la strană se cântă, foarte rar: „Pe Tatăl, pe Fiul şi pe Sfântul 
Duh..., preoţii își dau sărutarea frățească (a păcii sau a iubirii): ei 
sărută, rând pe rând, Cinstitele Daruri acoperite și Sfânta Masă, 
începând cu protosul, şi apoi își sărută unul altuia umerii, zicând 
cel mai mare (cel care stă pe loc): „Hristos în mijlocul nostru..., 
iar celălalt (cel care vine): „Este şi va fi.... Pentru aceasta, preoţii 
care stau în dreapta protosului vin prin spatele Sfintei Mese, trec 
prin fața celor din stânga şi venind în faţa Sfintei Mese sărută 
sfântul disc şi sfântul potir, în ordinea reglementară, apoi se așază 
unul de-a dreapta altuia, incepând de la colțul de miazăzi-apus al 
Sfintei Mese, unde stă protosul (vezi fig. 8). 


Fig. 8. Ordinea preoților la sărutarea păcii 


În timpul rostirii Crezului, toţi preoţii, cu capetele plecate, țin 
cu dreapta Sfântul Aer, clătinându-l deasupra Cinstitelor Daruri, 
până la cuvintele: Și a înviat a treia zi..., când îl sărută fiecare, iar 
ultimul îl întocmeşte și îl pune deoparte. 

Protosul zice: „Harul Domnului nostru Iisus Hristos..”, bine- 
cuvântând pe credincioşi cu Sfânta Cruce, și tot el zice și formulele 

următoare („Sus să avem inimile” şi „Să mulțumim Domnului!”), 
făcând aceleaşi mișcări ca şi la slujba de unul singur!*?. 

Părţile care se citesc în taină ale rugăciunii Sfintei Jertfe 
(anaforaua) le citesc toți preoţii, urmărind pe protos, care le 
citește în șoaptă, în auzul celorlalți. Ecfonisul: „Cântarea de 
biruinţă...” îl zice primul preot din dreapta; protosul pronunţă 
ecfonisele cuvintelor rostite de Mântuitorul la Cină („Luaţi, 
mâncaţi...” și „Beţi dintru acesta toţi..””), arătând cu dreapta 
spre Sfintele Daruri; ecfonisul „Ale Tale dintru ale Tale..” îl 
zice preotul proscomiditor, în timp ce protosul înalță discul 
şi potirul. Protosul face sfințirea Darurilor; el cădeşte, rostind 
ecfonisul pentru pomenirea Sfintei Fecioare („Mai ales pentru 
Preasfânta...”); el binecuvântează anafura în timpul cântării 
Axionului şi tot el rostește ecfonisul pentru pomenirea ierar- 
hului locului („Întâi pomeneşte, Doamne..”), precum și: „Să 
fie milele marelui Dumnezeu..” (binecuvântând cu mâna). El 
zice, de asemenea, ecfonisul dinainte de Tatăl nostru („Şi ne 
învredniceşte pe noi, Stăpâne...); restul formulelor și ecfonise- 
lor se împart între ceilalți preoți. 

La vremea cuvenită, protosul înalță Sfântul Agneţ, zicând: „Să 
luăm aminte! Sfintele, sfinților!” şi face toate cele rânduite pentru 
pregătirea Sfintei Împărtășiri: sfărâmarea Sfântului Agneţ, plini- 
rea potirului, binecuvântarea și turnarea căldurii. Apoi taie cu 
copia partea H$S în atâtea părticele câţi slujitori sunt de împărtășit 
(toţi clericii care slujesc în sobor trebuie să se împărtăşească)'"*. 

La împărtășire preoţii vin pe rând, prin latura de miazănoapte 
a Sfintei Mese (ca la sărutarea păcii), în ordine descrescândă şi 
îşi iau părticica din Sfântul Trup, începând cu protosul. Protosul 
se dă apoi puţin mai spre dreapta; ceilalți, după ce-și iau părti- 
cica, trec tot pe unde au venit şi, ocolind prin spatele Sfintei Mese 
(prin fața celor care nu au luat încă), vin şi se aşază unul de-a 


'5 Vezi supra la Rânduiala Liturghiei, pp. 314-315. 
154 Pr, S. CÂNDEA, „Întrebări și răspunsuri referitoare la uniformitatea cultului Bisericii 
Ortodoxe Române”, în: Mitropolia Ardealului, IX (1965), 9-10, pp. 703-706. 

dreapta altuia în latura de miazăzi a Sfintei Mese. Stând așa, cu 
mâinile pe marginea Sfintei Mese, după ce au zis în șoaptă rugă- 
ciunile rânduite („Cred, Doamne, și mărturisesc..” şi celelalte), 
se împărtăşesc cu Sfântul Trup. Apoi vin, în ordinea în care sunt 
aşezaţi, prin latura de miazăzi a Sfintei Mese şi se împărtăşesc pe 
rând cu Sfântul Sânge (fig. 9). Ultimul dintre preoţi (proscomidi- 
torul) face ştergerea miridelor în potir. 


Fig. 9. Ordinea preoților la împărtășire 


La vremea cuvenită, protosul ia sfântul potir şi, dintre 
ușile împărăteşti, rostește formula: „Cu frică de Dumnezeu..., 
împărtăşeşte pe credincioși (dacă sunt) și apoi îi binecuvântează 
(cu sfântul potir), rostind „Mântuiește, Dumnezeule, poporul 
Tău.... Apoi pune sfântul potir pe Sfânta Masă, îl cădeşte și ia 
Sfintele, arătându-le credincioșilor cu formula: „Iotdeauna..” 
şi le duce la proscomidiar, unde le cădește pentru ultima dată. 
Tot el întocmeşte Sfântul Antimis şi face cruce cu Sfânta Evan- 
ghelie peste el, în timpul ecteniei: „Drepţi! Primind. și al 
ecfonisului respectiv. Rugăciunea Amvonului o zice preotul 
proscomiditor (la slujba pentru hirotonia de preot o zice noul 
hirotonit), care, după aceea, merge la proscomidiar şi potrivește 
Sfintele, iar apolisul îl face protosul. Apoi preoţii dezbracă sfin- 
tele veşminte şi citesc rugăciunile de mulțumire din Rânduiala 
împărtășirii. 

IV.4.3. Rolul diaconului (diaconilor) la slujba în sobor 


Diaconii în sobor sunt ajutorii protosului; de aceea ei stau totdeauna 
la dispoziţia și la îndemâna acestuia, adică de-a dreapta şi de-a stânga 
lui, ceva mai înapoi, executând, în locul protosului şi cu binecuvânta- 
rea (delegaţia) expresă a acestuia, anumite părţi sau acte din rânduiala 
slujbei, care se cuvin de drept protosului. Ei se închină, atât în mijlocul 
bisericii, cât şi în altar, înainte de începerea Liturghiei şi la Vohoduri, în 
urma preoților şi sărută totdeauna numai Sfânta Masă. Înainte de imbră- 
carea cu sfintele veșminte, ei cer şi primesc binecuvântarea veşmintelor 
de la protos. 

La începutul Liturghiei diaconii cer şi primesc binecuvântarea pro- 
tosului, cu formulele prevăzute în Liturghier şi zic apoi pe rând ecteni- 
ile astfel: primul diacon (protodiaconul sau arhidiaconul), ectenia mare, 
diaconul al doilea, cele două ectenii mici, diaconul al treilea, ectenia 
întreită ş.a.m.d., ecfonisele respective zicându-le preoţii în ordinea ierar- 
hică, precum am arătat. Tot diaconii rostesc anumite formule din cursul 
Liturghiei, cum sunt cele dinainte de citirea Apostolului și a Evanghe- 
liei („Înţelepciune! Să luăm aminte!” etc.). Apostolul îl citeşte diaconul al 
doilea, iar cădirea de la Apostol o face primul diacon. 

La leşirea cu Sfânta Evanghelie, protodiaconul primeşte de la protos 
şi poartă Sfânta Evanghelie în fruntea soborului, apoi zice: „Înţelepciune! 
Drepţi!”, de pe solee, înălțând Sfânta Evanghelie (ceilalți diaconi, dacă 
sunt, merg înainte cu cădelniţele). Tot protodiaconul citeşte Sfânta Evan- 
ghelie în mijlocul bisericii sau de la amvon, iar la Ieșirea cu Cinstitele 
Daruri, el poartă în locul protosului sfântul disc şi Sfântul Aer pe umeri, 
mergând înaintea protosului şi rostind prima formulă de pomenire: „Pe 
voi, pe toți... La cădirea de la Heruvic, diaconii merg cu lumânări în 
mâini înaintea protosului, care cădeşte. 

După intrarea cu Cinstitele Daruri, diaconul care vine la rând pentru 
rostirea ecteniei următoare („Să plinim rugăciunea noastră Domnului”) 
primește binecuvântarea de la protos, cu rânduiala prevăzută în Litur- 
ghier. Tot el rostește, în mijlocul bisericii, formulele: „Să ne iubim unii pe 
alţii..”, „Uşile, uşile..” și „Să stăm bine, să stăm cu frică..”. În timpul săru- 
tării păcii, diaconii își sărută fiecare orarul său, din locul în care se află. 

În timpul rugăciunii Sfintei Jertfe, diaconii apără Sfintele cu ripidele, 
sau cu câte un acoperământ; la ecfonisul: „Cântarea de biruinţă..., proto- 
diaconul ridică steluța de pe sfântul disc, o sărută și o pune de o parte, 
iar la: „Ale Tale dintru ale Tale..:, tot el ridică Sfintele cu ambele mâini, 
în locul protosului. La sfințirea Darurilor, diaconii nu zic decât formulele 
de îndemn adresate protosului, prevăzute în Liturghier („Binecuvântează, 
părinte, Sfântul Trup”, şi celelalte). În timpul Axionului, după ce protosul 
a cădit Sfintele, dă cădelniţa diaconului, care continuă cădirea în jurul 
Sfintei Mese şi la proscomidiar. La Tatăl nostru, diaconii, din locul în care 
se află fiecare, își încing orarele cruciş, pregătindu-se pentru împărtășire. 

La împărtășire ei se așază în urma ultimului preot şi primesc de la 
protos părticelele din Sfântul Trup, iar Sfântul Sânge de la ultimul preot 
(sau tot de la protos), după rânduiala prevăzută în Liturghier!%5. 

Ultimul diacon toarnă miridele de pe sfântul disc în sfântul potir. 

După împărtășirea slujitorilor în altar, primul diacon primește sfân- 
tul potir de la protos și rosteşte: „Cu frică de Dumnezeu...”; tot el duce 
apoi sfântul disc la proscomidiar. În timpul Rugăciunii amvonului, dia- 
conul care a rostit ectenia precedentă („Drepţi! Primind...) stă cu capul 
plecat în faţa icoanei împărăteşti a Mântuitorului, după care intră în altar, 
în urma preotului care a citit Rugăciunea Amvonului, pe ușa de miază- 
noapte, mergând la proscomidiar, unde el urmează să facă „potrivirea” 
(consumarea rămășiței) Sfintelor, dacă nu o face un alt diacon, rânduit 
dinainte. 

În cursul slujbei, diaconii deschid și închid uşile împărăteşti şi dvera 
(perdeaua), la momentele indicate în Liturghier ori în Tipic. 


155 Descrisă în Liturghier, Bucureşti, 1950, pp. 148-149; 1956, pp. 164-165; 1967, p. 161; 
2012, pp. 187-191. 

ISTORIA LITURGHIEI ORTODOXE 


Introducere 


Liturghia ortodoxă nu a avut întotdeauna rânduiala pe care o are 
astăzi şi pe care am descris-o până acum. Ca orice organism viu, de 
natură spirituală, această rânduială a suferit, în cursul timpului, un pro- 
ces de evoluţie, de variaţie formală. Ea are un trecut, o istorie a ei, a cărei 
cunoaștere ne ajută să înțelegem mai bine spiritul și structura ei actuală. 

Este adevărat că, în esenţa sau miezul ei, Liturghia este instituită de 
Mântuitorul Însuși, precum am arătat. Dar formele sau riturile externe, 
în care a fost îmbrăcat şi în care s-a dezvoltat cu timpul acest sâmbure 
originar al Liturghiei, au fost adăugate succesiv de Sfinții Apostoli și de 
urmașii lor, adică de Biserică. Ele nu au fost totdeauna și pretutindeni 
aceleași, ci au variat după loc, timp, după starea şi evoluția pietății care 
generează formele liturgice, după gradul și intensitatea vieţii religioase 
a fiecărei epoci sau generaţii, după nevoile de exprimare, de fixare, de 
popularizare şi de apărare a doctrinei sau dogmei ortodoxe, după nivelul 
şi posibilitățile culturale și artistice ale diferitelor epoci şi popoare orto- 
doxe ș.a. Toate acestea au influenţat, într-o măsură mai mare sau mai 
mică, procesul de formare a slujbei liturgice de-a lungul vremii. 

Privind deci retrospectiv, constatăm că, până să ajungă la forma pe 
care o are astăzi - formă care nouă ni se pare fixă și imuabilă, dar care, 
în fond, nu reprezintă decât stadiul actual al unui proces de lentă, dar 

continuă evoluţie - rânduiala Liturghiei a suferit destule schimbări sau 
modificări, adăugiri sau dezvoltări şi suprimări sau comprimări. Expune- 
rea pe scurt a acestor modificări, adică a evoluţiei pe care a suferit-o rân- 
duiala Liturghiei în diferitele etape sau faze ale istoriei sale, va constitui 
obiectul capitolelor următoare. Informaţiile pe care le vom da în această 
privinţă sunt necesare pentru a înțelege unele forme arhaice ale rânduielii 
actuale a Liturghiei, rostul, originea și simbolismul lor, cu alte cuvinte, ne 
vor ajuta la explicarea acestei sfinte slujbe, cu care ne vom ocupa după 
aceea. 


V.1. Proscomidia 


V.1.1. Locul și ritualul Proscomidiei în cadrul Sfintei Liturghii 

până în secolul al VI-lea 

În germene, Proscomidia - înţeleasă ca depunerea sau punerea îna- 
inte a Darurilor de jertfă - a existat încă de la începutul Liturghiei creștine. 
Ea nu a avut însă de la început forma dezvoltată pe care o are astăzi. Pe 
cât de dezvoltată astăzi, pe atât de simplă și de sumară a fost rânduiala 
ei originară. Și nici timpul de săvârşire, adică locul sau momentul ei din 
cursul Liturghiei, nu a fost la început cel de astăzi. 

În primele patru sau cinci veacuri, ritualul primirii și pregătirii 
darurilor de pâine şi de vin pentru Sfânta Jertfă avea loc la începutul 
Liturghiei credincioșilor, cam în momentul corespunzător astăzi Heru- 
vicului sau Ieşirii cu Cinstitele Daruri. Lucrul era firesc, dacă ne amin- 
tim că puteau aduce daruri la Liturghie numai credincioșii admiși să 
participe la Liturghia euharistică (a credincioşilor), adică cei intrați în 
creștinism prin Botez şi care nu se făcuseră vinovaţi de păcate grele. Ei le 
prezentau diaconilor, odată cu pomelnicele respective. Diaconii le strân- 
geau în încăperea sau cămăruța din stânga altarului, numită proscomidiar 
(mpoBeoic) sau pastoforion. La timpul cuvenit, diaconii alegeau din pâi- 
nile aduse la pastoforiu pe cele mai proprii pentru materia Sfintei Jertfe 
şi, aducându-le la altar, le puneau, odată cu cantitatea de vin necesară, 
pe Sfânta Masă, unde episcopul sau preotul proestos le consacra sau le 
afierosea ca daruri de jertfă, adică le dădea calitatea de prinos sau ofrandă, 

printr-o scurtă rugăciune sau formulă de binecuvântare, pe care o rostea 
asupra lor, înainte de a le sfinţi'**. 


V.1.2. Deplasarea ritualului Proscomidiei şi cauzele ei 

Când s-a făcut deplasarea sau transferarea ritualului Proscomidiei, 
din locul ei originar, în locul pe care-l are astăzi, adică înainte de Litur- 
ghia catehumenilor? Această transferare s-a făcut, aproximativ, în seco- 
lele VI-VII. Bineînţeles că ea nu s-a efectuat dintr-odată peste tot, ci — ca 
atâtea alte modificări în rânduiala Liturghiei - trebuie să ne-o închipuim 
ca pe un proces lent, care a avut loc treptat și care a început, mai întâi spo- 
radic, încă din secolul al V-lea și apoi s-a generalizat într-un lung inter- 
val de timp, care se termină înainte de secolul al VIII-lea. Două au fost 
cauzele mai importante care explică această mutare: mai întâi slăbirea 
şi dispariţia disciplinei penitenţiale și a instituţiei catehumenatului, și al 
doilea, dezvoltarea crescândă a ritualului Proscomidiei. 

Pe măsură ce disciplina penitenţială slăbeşte (încă de la sfârşitul seco- 
lului al IV-lea), iar instituţia catehumenatului decade şi ea progresiv (de 
la sfârșitul secolului al V-lea înainte), începe să se atenueze în aceeași 
măsură şi deosebirea tranșantă care se făcea până atunci între cele două 
părţi ale Liturghiei. Cu timpul, şi anume prin secolele VI-VII, această 
deosebire se șterge cu totul, incât la Liturghia credincioșilor pot lua parte 
de aici înainte și catehumenii. Credincioşii nu mai erau deci obligaţi să 
aştepte începutul Liturghiei euharistice pentru a-şi prezenta darurile la 
altar toţi deodată, ca până acum, ci puteau să facă acest lucru mai din 
vreme, şi anume chiar de la intrarea lor în biserică. 

Aşadar, în chip firesc, actele care alcătuiau ritualul primar al Pros- 
comidiei, legat până acum de începutul Liturghiei credincioşilor - adică 
primirea darurilor la altar, alegerea şi apoi depunerea lor pe Sfânta Masă 
spre a fi binecuvântate - se deplasează şi ele, urmând același curs, adică 
avansând din ce în ce mai mult spre începutul Liturghiei catehumenilor, 
până când ajung să fie fixate definitiv înainte de începerea Liturghiei. 


155 Vezi descrierea liturghiei antiohiene din Constituțiile Apostolice (secolul al IV-lea), 
VIII, 12, în Scrierile Părinților Apostolici..., vol. II, trad. Pr. I. Mihâlcescu, Pr. M. Pâslaru, 
Pr. G.N. Niţu, Chișinău, 1928, p. 235; cf. trad. Diac. |. Ică jr, în Canonul Ortodoxiei, vol. I: 
Canonul apostolic al primelor secole, Ed. Deisis, Sibiu, 2008, p. 746 ș.u. 

Nu mai puţin a contribuit la aceasta şi cea de-a doua cauză, adică 
dezvoltarea treptată şi crescândă a ritualului sau rânduielii Proscomidiei. 
Simplu la început, acest ritual se dezvoltă, cu timpul, în forme şi ceremo- 
nii din ce în ce mai numeroase și mai complexe, căpătând o extensiune 
din ce în ce mai mare. Săvârşirea sau executarea lui cerea deci sfințiților 
slujitori un interval de timp din ce în ce mai lung. Dacă Proscomidia ar 
fi rămas în locul de la început, s-ar fi întrerupt sau ar fi fost ținut prea 
mult în loc cursul normal al Liturghiei. De aceea, locul acestei rânduieli 
dezvoltate a fost mutat înainte de începerea Liturghiei, adică în timpul 
Utreniei sau al Ceasurilor, când sfinţiţii slujitori, fiind mai liberi, puteau 
să o săvârşească pe îndelete. 

Odată cu această deplasare - ca timp sau moment de săvârşire - Pros- 
comidia îşi schimbă și locul din biserică unde se oficiază. Pentru motive 
de ordin simbolic şi practic, binecuvântarea sau afierosirea darurilor nu 
se mai săvârşeşte la Sfânta Masă, ca până acum, ci pe o masă mai mică 
din stânga Sfintei Mese, în încăperea sau scobitura din peretele de miază- 
noapte al altarului, numită npoeoic, adică proscomidiarul de azi. 

În rânduiala Liturghiei persistă însă până astăzi unele reminiscenţe 
sau vestigii ale locului pe care Proscomidia îl avea odinioară în această 
rânduială. Cea dintâi și cea mai importantă este rugăciunea pe care preo- 
tul o citeşte în taină după Vohodul mare, la depunerea Cinstitelor Daruri 
pe Sfânta Masă și care își păstrează încă în Liturghier titlul vechi: Rugă- 
ciunea Proscomidiei sau (în ediţiile mai noi): Rugăciunea punerii-înainte 
(evxr Tijc npoeoewc); ea a rămas astăzi ca o repetare a Rugăciunii pune- 
rii-înainte din rânduiala Proscomidiei (dar cu text diferit) şi reprezintă, 
probabil, formula de binecuvântare sau consacrare, pe care odinioară o 
rostea episcopul (proestosul) asupra darurilor de pâine şi de vin alese de 
diacon din pastoforiu şi aduse de el la Sfânta Masă. 


V.1.3. Dezvoltarea ritualului Proscomidiei după secolul al VI-lea 
Cum a evoluat sau cum s-a dezvoltat ritualul simplu de altădată al 
Proscomidiei, până să ajungă la rânduiala lungă și complexă de astăzi? 


a. Procesul de modificare a atins întâi cantitatea și forma materiei 
Sfintei Jertfe, adică a pâinilor aduse şi folosite la Proscomidie. La început 

se aduceau și se alegeau pentru săvârşirea Sfintei Euharistii pâini întregi, 
care nu se deosebeau prin nimic, ca formă şi mărime, de cele din uzul 
comun şi care erau necesare, având în vedere marele număr al celor care 
se împărtășeau la fiecare Liturghie, precum și modul împărtășirii lor'”. 

De la o vreme, împuţinându-se treptat numărul celor care se 
împărtășeau și schimbându-se și modul împărtăşirii lor, a fost de ajuns 
pentru aceasta o singură pâine obişnuită, iar mai târziu pâinea aceasta s-a 
micşorat şi ea treptat, luând denumirea, forma și mărimea tipizată sau 
rituală a prescurii de astăzi (npooqpopă), fie rotundă, fie cu 3, 4 sau 5 cor- 
nuri. Cu timpul nu a mai fost nevoie nici de o prescură întreagă pentru 
pregătirea Sfântului Trup, ci a început să se taie pentru aceasta numai o 
parte aleasă din ea (de obicei din mijloc), delimitată mai târziu grafic, prin 
pecetea sau sigiliul întipărit pe ea (1 ogppayic). Această parte a luat denu- 
mirea simbolică de Agneţ (6 Auvoc, Agnus), adică miel de jertfă'*. Aşa 
s-a ajuns, treptat, la ritualul scoaterii și pregătirii Agnețului, care, împre- 
ună cu ritualul pregătirii potirului, alcătuieşte partea esenţială şi totodată 
cea mai veche din rânduiala Proscomidiei, afară de Rugăciunea punerii- 
înainte. Acest ritual, în forma lui embrionară, era deja în uz înainte de 
secolul al VIII-lea. Primul document în care găsim o descriere indirectă 
a ritualului pentru pregătirea Sfântului Agneţ este Comentariul liturgic 
al Patriarhului Gherman I al Constantinopolului (secolul al VIII-lea). 
Din felul cum Sfântul Gherman explică Liturghia din timpul său reiese că 
ritualul Proscomidiei se reducea pe acea vreme la următoarele acte: litur- 
ghisitorii scoteau cu copia Agneţul, îl puneau pe disc, turnau vin și apă în 
potir; preotul rostea o rugăciune peste ele, învelea şi tămâia'”?. 


15 Vezi mai departe, la capitolul Sfintele Taine, la paragraful despre Împărtăşire. 

15 În română, termenul agnet este provenit, probabil, din vechiul slav arruum, care 
înseamnă miel (L. ŞĂINEANU, Dictionar universal al limbii române, București, *1914, p. 15), 
fiind înrudit mai mult cu termenul latin care indică această noţiune (agnus), decăt cu cel 
grecesc corespunzător (ăuvos). Pr. Vasile MITROFANOVICI (Liturgica Bisericii Ortodoxe, 
Teodor TARNAVSCHI, f NECTARIE COTLARCIUC (Mitropolitul Bucovinei) (eds), Cernăuţi, 
1929, p. 525) derivă, greșit, cuvântul agnet de la grecescul yvoc — curat, nepătat, sfânt. 

159 Sk. GHERMAN AL CONSTANTINOPOLULUI, lOTOpiA EKKAĂHOLOOTIKN KOi UVOTIKH 
Beopia (Descriere a bisericii şi explicare mistică), în PG 98, col. 397 A - 400 B; cf. trad. Pr. N. 
Petrescu, în; Mitropolia Olteniei, XXVI (1974), 9-10, pp. 824-833; XXVII (1975), 1-2, pp. 
74-81; 3-4, pp. 213-218; 7-8, pp. 544-557; XXVIII (1976), 1-2, pp. 64-71; 3-4, pp. 199-205. 

Unele amănunte secundare ale ritualului pregătirii Agneţului şi a 
potirului se adaugă succesiv până în secolul al XIV-lea, când sunt defi- 
nitiv stabilite de Filotei, patriarhul Constantinopolului, în a sa Rându- 
ială sau Călăuză a Sfintei Liturghii (Aăratic sau Epunveia Tic Oeiac 
Aeirovpyiac), care ne dă cea dintâi descriere amănunțită şi sistematică a 
rânduielii Proscomidiei, aproape exact în forma și dezvoltarea ei de azi, 
aşa cum o aflăm în Liturghier!*. 

b. Mult mai veche decât Ritualul Agneţului trebuie să fie Rugăciunea 
numită în Liturghierul de azi a Proscomidiei sau a punerii-înainte, adică 
rugăciunea pentru oferirea, consacrarea sau afierosirea și binecuvântarea 
Darurilor (Evy 7 npoGtoews), care este, de fapt, rugăciunea princi- 
pală a Proscomidiei, pentru că, prin rostirea ei, pâinea şi vinul pregătite 
la Proscomidie capătă caracterul şi valoarea de Ofrande sau Daruri de 
jertfă. Textul ei de astăzi, întrebuințat la ambele Liturghii (a Sf. loan Gură 
de Aur şi a Sf. Vasile cel Mare), îl găsim pentru prima dată în Codicele 
Barberini, din secolul al VIII-lea, la începutul Liturghiei Sf. Vasile cel 
Mare, care, pe atunci, era Liturghia uzuală sau normală. 


c. Miridele (părticelele, de la 1] uepic, uepi6os - parte) derivă din 
pomenirile nominale, primordiale în rânduiala Liturghiei, care la înce- 
put se făceau la Sfânta Masă în cursul dipticelor, adică al rugăciunii de 
mijlocire generală pentru vii şi morți, îndată după sfințirea Darurilor; 
iar mai târziu (în secolele IV-V), cel puţin prin unele părţi, se citeau îna- 
inte de anaforă, după depunerea Darurilor pe Sfânta Masă (Ofertoriul 
sau Proscomidia de odinioară) şi după sărutarea păcii. De aici, ele au 
urmat același drum ca și întreg ritualul Proscomidiei, de care erau legate, 
adică au fost transferate, în secolele VI-VII, înainte de începutul Litur- 
ghiei catehumenilor, în locul pe care îl au astăzi. La început se aducea, 
de regulă, câte o prescură pentru fiecare nume de pomenit. Cu timpul, 
s-a făcut pogorământul să se aducă o prescură pentru mai multe nume 
(pentru un pomelnic); mai târziu, pentru a putea fi pomeniţi şi cei care, 
din cauza lipsei, nu erau în stare să aducă măcar o prescură, s-a socotit 


1% Vezi două variante grecești ale acestei Rânduieli, publicate de P. TReMBELAS, Cele 
trei Liturghii, după manuscrisele din Atena (în lb. greacă), Atena, 1935, pp. 1-16, 226-240. 

de ajuns ca, pentru fiecare nume pomenit, să se scoată și să se depună pe 
disc - mai mult în chip simbolic — câte o simplă părticică sau fărâmitură 
din prescura adusă odată cu pomelnicul respectiv sau chiar din anumite 
prescuri, aduse de alții. Așa s-a născut și s-a format practica scoaterii 
miridelor, începând - se pare - cu cele pentru credincioşii vii şi morți. 
Acestea au avut la început un sens real: ele exprimau în chip concret o 
participare mai intimă a credincioşilor la Sfânta Jertfă. Abia mai târziu 
vor fi dobândit sensul mistico-simbolic care li s-a atribuit cu timpul!*!. 

Miridele pentru Sfinţi (cele nouă cete) sunt atestate în scris din seco- 
lul al XI-lea înainte; originea ritului lor trebuie să fie Muntele Athos, după 
cum indică pomenirea Sf. Atanasie Athonitul în urma celorlalți mari 
pustnici (la mirida a șasea). 

A mănuntele secundare ale ritualului scoaterii miridelor, ca, de exem- 
plu, forma şi numărul miridelor, numărul şi numele Sfinţilor pomeniţi la 
fiecare din cele nouă cete, precum şi formulele respective, care au variat 
de la regiune la regiune, se dezvoltă treptat până în secolul al XIV-lea, 
când sunt sistematizate și fixate definitiv, aproape exact în forma de azi, 
de către Patriarhul Filotei al Constantinopolului în a sa Diataxă liturgică, 
amintită mai înainte. 


d. Cât priveşte cele două rugăciuni care însoțesc scoaterea miridelor 
pentru vii şi adormiți („Primeşte, Doamne, jertfa aceasta...” și „Pentru 
pomenirea şi iertarea păcatelor tuturor celor din veac adormiţi...”), ele nu 
se află nici în Liturghierul grecesc, nici în cel rusesc, ci constituie o par- 
ticularitate a Liturghierului românesc, începând cu ediția de Iași, 1845. 
Cea dintâi este împrumutată din ectenia de la Litie („Mântuiește, Dum- 
nezeule, poporul 'Tău..”), dar are şi analogii cu formularul de „Pomelnic” 
pentru vii, tipărit pentru călugări şi mireni la sfârşitul Psaltirii, precum 
şi cu unele părți din dipticele anaforalei din Liturghia Sf. Vasile cel Mare 
(memento vivorum). 

Rugăciunea pentru pomenirea morţilor este inspirată din Canonul 
Morților de la Sâmbăta Lăsatului sec de carne (,„Moşii de iarnă”) şi din 
cel din Sâmbăta Rusaliilor („Moşii de vară”), când se face pomenirea 


15! Vezi infra la Explicarea Liturghiei, pp. 395-396. 

generală a tuturor morţilor (vezi Triodul şi Penticostarul la zilele respec- 
tive). Forme mai vechi ale acestei rugăciuni se întâlnesc și în Biserica 
Greacă'%, unde ele au circulat însă sporadic și de unde au fost traduse, 
probabil, şi în slava bisericească. După părerea unora, această rugăciune 
a venit la români prin filieră rusească, fiind adusă în ţară de Mitropolitul 
Varlaam al Ungrovlahiei, după călătoria lui în Rusia, și înscrisă de el în 
pomelnicul Mitropoliei din Bucureşti, în anul 1674-1675 (într-o formă 
puţin diferită de cea de azi), de unde a fost copiată şi în alte pomelnice!*. 

Versiuni ale acestor două rugăciuni circulau în stare de manuscrise 
încă dinainte de tipărirea lor în Liturghier, prin pomelnicele de la pros- 
comidiarul diferitelor biserici. Așa, de exemplu, pomelnicul ctitoricesc al 
bisericii din Gruşetu- Vâlcea, scris la 1804, conţine textul unei interesante 


variante a rugăciunii de pomenire generală pentru morți!*. 


V.1.4. Ritualul pregătirii slujitorilor pentru Sfânta Liturghie 

O parte sau subdiviziune de origine mai nouă, încorporată azi la 
începutul rânduielii Proscomidiei din Liturghier, o formează ritualul pre- 
gătirii liturghisitorilor pentru Liturghie, adică închinarea la icoane, imbră- 
carea sfintelor veşminte și spălarea mâinilor. În manuscrisele liturgice, 
acestea încep a fi consemnate din veacul al XI-lea înainte, deși este lesne 
de presupus că un ritual al înveşmântării a existat cu mult înainte ca el să 
înceapă a fi menţionat în manuscrise. 

Cât priveşte ritualul spălării mâinilor liturghisitorilor, înainte de începe- 
rea Proscomidiei, el este cel mai vechi element ritual din această parte a Litur- 
ghiei. Iniţial, spălarea aceasta avea loc la începutul Liturghiei credincioşilor, 
făcând parte din ritualul pregătitor pentru săvârşirea Sfintei Jertfe, unde o 
menționează, de exemplu, Constituţiile Apostolice (cartea VIII, cap. 11); 


15 Codicele Mănăstirii Esfigmenu din Muntele Athos, anul 1306 (la A. DMITRIEVSKI, 
Descrierea manuscriselor... vol. II: EvxoAoyia, pp. 264-265), 

1% Pr. C. BOBULESCU, „Obârşia molitfei pentru morţi de la Proscomidie”, în: Revista 
de Istorie bisericească (Craiova), I (1944), 3; cf. Pr. N. ȘERBANESCU, „Varlaam, mitropolitul 
Țării Româneşti, părintele tipografiei bucureştene”, în: Biserica Ortodoxă Română, LXXVI 
(1958), 12, p. 1139; Pr. T. PopEscu-URLUENI, „Originea molitfei pentru morţi de la Pros- 
comidie”, în: Mitropolia Olteniei, XV (1964), 1-2, pp. 18-23. 

154 A. SACERDOTEANU, Pomelnicul bisericii Gruşetu din Costeştii- Valcei, Bucureşti, 
1933 (extras din Arhivele Olteniei), pp. 6-7. 

de aici, ea a fost transferată, înainte de începutul Liturghiei catehumenilor, 
odată cu întreg ritualul Proscomidiei, de care era legată. Fragmentul din Psal- 
mul 25, 5-12, care constituie formula sacramentală însoţitoare a ritualului 
spălării mâinilor („Spăla-voi între cei nevinovaţi mâinile mele..”), probabil 
este unul foarte vechi, întrucât începutul lui îl găsim citat chiar la Sf. Chiril al 
Ierusalimului, în explicarea sa liturgică pentru neofiți!*. 

În liniile lui mari, ritualul pregătirii pentru începerea Proscomidiei 
poate fi socotit încheiat definitiv până în secolul al XIV-lea, deşi unele amă- 
nunte secundare din rânduiala lui de azi capătă consacrare grafică mult mai 
târziu, adică le găsim consemnate pentru prima dată în manuscrise abia 
din secolul al XVI-lea înainte (ca, de exemplu, rugăciunile de la început). 

Cea mai recentă parte constitutivă a rânduielii de azi a Proscomidiei 
pare a fi formula de încheiere a acestei slujbe, adică apolisul, precum şi 
cădirea finală. 


V.2. Liturghia catehumenilor 


V.2.1. Originea, scopul şi caracterul Liturghiei catehumenilor 

Liturghia catehumenilor îşi are originea şi modelul în serviciul de 
dimineaţă al sinagogii iudaice. Rânduiala ei de la început păstra, adică, 
în linii generale, aceleași elemente componente şi același plan sau aceeași 
ordine de înşiruire ca şi serviciul de dimineaţă - mai ales cel de sâmbătă 
- pe care primii creștini, proveniţi dintre evrei, îl frecventaseră şi cu care 
se obișnuiseră în adunările lor de cult dinainte de convertire. 

Caracterul și scopul Liturghiei catehumenilor era prin excelenţă 
didactic. Partea ei de căpetenie o alcătuiau deci lecturile biblice și predica 
(omilia), cele două elemente principale prin care cultul creştin şi-a înde- 
plinit totdeauna funcţia lui didactică sau învățătorească, de catehizare 
şi edificare, adică de instruire şi întărire a credincioşilor în învăţătura şi 
viața morală creştină. 


55 SF. CHIRIL AL IERUSALIMULUI, Cateheza a V-a mistagogică, 2, în SF. CHIRIL AL 
IERUSALIMULUI, Cateheze, trad. Pr. D. Fecioru, Ed. Institutului Biblic şi de Misiune al Bise- 
ricii Ortodoxe Române, București, 2003, p. 359. 


343 


Preot prof. univ. dr. Ene BRANIȘTE 


V.2.2. Rânduiala Liturghiei catehumenilor în Răsărit, 


în secolele IV-V 


Pentru a ne da seama mai bine de modificările survenite în cursul timpu- 
lui în structura Liturghiei catehumenilor din ritul bizantin, vom lua ca punct 
de plecare Liturghia Sfântului Iacob, aşa cum era ea în uz în părţile Antiohiei și 
Asiei Mici prin secolele IV-V, adică aşa cum ne-o descriu mai ales Constituţiile 
Sfinţilor Apostoli (cartea II, cap. 57, şi cartea VIII, cap. 5 şi următoarele, aceasta 


din urmă reprezentând Liturghia de rit 


antiohian a Sfântului Iacob). 


Vom prezenta schema rânduielii acestei Liturghii, paralel cu cea a 
Liturghiei ortodoxe de astăzi, pentru a se vedea mai clar atât părțile lor 


comune, cât şi deosebirile dintre ele. 


Rânduiala Liturghiei Sfântului Iacob | 
(secolele IV-V) 


Rânduiala de azi 
a Liturghiei catehumenilor 


Intrarea episcopului (a liturghisitorilor) 


1. din Vechiul Testament: 
a) din Lege 
Lecturile b) din Profeti 


biblice 2. din Noul Testament 


a) din Scrierile Sfinților 
Apostoli 
b) din Sfintele Evanghelii 


Preclicat( (OMU) atata 


1. pentru catehumeni 

2. pentru energumeni 

3. pentru candidaţii la Botez 
4. pentru penitenţi 


Ectenii 
și Rugăciuni 


Ritualul inchinării 
slujitorilor pentru Liturghie 


m Binecuvântarea și ectenia 
( partea __|mare 
introductivă) 


Antifoanele, cu rugaciunile 
lor şi ecteniile dintre ele 


Vohodul mic (ieşirea şi intrarea cu Sfânta 
Evanghelie) 


Trisaghionul liturgic (Sfinte Dumnezeule...) 


1. Apostolul (precedat de 
Lecturile Prochimen şi urmat de 
biblice Alleluiarion) 


2. Evanghelia 
(cu Rugăciunea dinaintea ei) 


Predica ori explicarea Evangheliei, din 
Cazanie 


Ectenia întreită (și Rugăciunea respectivă, 
în tainâ) 


Ectenia pentru catehumeni 
(cu Rugăciunea respectivă) 

V.2.3. Partea de la început a Liturghiei catehumenilor (enarxa) 

şi Jormarea ei 

Precum se vede din acest tabel comparativ, începutul Liturghiei 
catehumenilor de odinioară (adică intrarea episcopului) corespunde, în 
rânduiala Liturghiei actuale, cu momentul Vohodului mic sau leşirea cu 
Sfânta Evanghelie. Toată partea de până aici a Liturghiei de astăzi sau, 
cum o numim cu un termen tehnic, enarxa (1 Evapăic), adică partea 
introductivă, formată din ritualul închinării, binecuvântarea cu ectenia 
mare și Antifoanele, reprezintă un adaos posterior, format treptat ca efect 
firesc al deplasării sau avansării începutului Liturghiei, despre care am 
vorbit în capitolul precedent. Această deplasare a fost cauzată, precum 
am văzut, de dispariţia disciplinei catehumenatului, fenomen care a pro- 
vocat, de altfel, mai toată modificarea întregii structuri a Liturghiei cate- 
humenilor de după secolul al V-lea. 

a) Adaosul acesta a luat naștere ca un serviciu neliturgic, menit, pe 
de o parte, să umple timpul cât credincioșii adunaţi în biserică și litur- 
ghisitorii aşteptau sosirea episcopului, iar pe de alta, să încadreze într-o 
ceremonie solemnă intrarea acestuia în altar, înainte de începutul 
propriu-zis al Liturghiei. Formarea lui începe probabil încă din secolul 
al VI-lea, când, după unii istorici bisericești, ar fi fost introdus în uzul 
liturgic imnul Unule- Născut (O Movoyevns), a cărui compunere este atri- 
buită de cei mai mulți împăratului-teolog Justinian, care l-ar fi alcătuit în 
scopul combaterii ereziei monofizite'%. E] se cânta odinioară şi în rându- 
iala solemnă a Vecerniei cu cântări, descrisă atât de Sf. Simeon al Tesalo- 
nicului, care atribuie acest imn Sf. Chiril al Alexandriei'”, cât și într-un 
Tipicon manuscris de origine ierusalimiteană, din secolele XV-XVI'S. De 
asemenea, a fost păstrat şi în Liturghia sirienilor iacobiţi. 


'* Dupa unii liturgiști însă, acest imn ar fi opera lui Sever al Antiohiei (513-536) 
(A. FonTEscuE, La Messe. Etude sur la liturgie romaine, Paris, 1921, p. 119, n. 3). 

1% SF. SIMEON AL TESALONICULUI, Despre sfânta rugăciune (Despre sfintele slujbe), cap. 
348, în vol. Tractat asupra tuturor dogmelor credinței noastre ortodoxe, trad. ţ CHESARIE 
AL RÂMNICULUI, Loma TEODORESCU (ed.), București, 1865-1866, p. 227. 

1% V. GRUMEL, „L'auteur et la date de la composition du tropaire O Monogenes”, în: 
Echos d'Orient, XXVI, (1923), pp. 398-418. 

b) Partea cea mai veche din enarxa Liturghiei de astăzi este ectenia 
mare (7 ueyăAn Ovvanrni,  ueyăAn Exrevn, Tă eipnvikd), cu care se des- 
chide Liturghia ortodoxă. Ea nu a avut însă de la început locul pe care 
îl are astăzi, ci figura odinioară la începutul Liturghiei credincioşilor, 
înainte de prezentarea Darurilor. Aşa o găsim, de exemplu, în rânduiala 
Liturghiei clementine descrisă în Cartea a VIII-a a Constituţiilor Aposto- 
lice (cap. 11), care ne dă şi textul ei complet, foarte puţin deosebit față de 
cel de azi. După dispariţia disciplinei catehumenatului (secolele VI-VII), 
ea a fost transferată la începutul Liturghiei catehumenilor, rămânând în 
locul ei iniţial (înainte de Heruvic) numai câteva alineate de la început. 

c) Al doilea element în ordinea vechimii, din această parte introduc- 
tivă a Liturghiei de astăzi, îl alcătuiesc Psalmii numiţi antifonici (adică 
Psalmii 91, 92 şi 94) şi cele trei Rugăciuni ale Antifoanelor, pe care litur- 
ghisitorii le citesc azi în taină la începutul Liturghiei, numite așa pentru 
că se citeau între psalmii antifonici menţionaţi. 

Rugăciunile Antifoanelor sunt atestate pentru prima dată, în chip 
documentar, în secolul al VIII-lea, când găsim textul lor în Codicele 
Barberini. Psalmii antifonici au fost însă în uz încă mai dinainte de seco- 
lul al VIII-lea; ei reprezintă, probabil, unii dintre psalmii cântaţi odini- 
oară antifonic sau alternativ de către credincioşii adunaţi în biserică, în 
aşteptarea intrării episcopului şi a începerii Liturghiei. La început, ei se 
cântau în întregime; dar pe măsură ce între versetele lor s-au interca- 
lat imnele noi de compoziţie creştină, numărul versetelor sau stihurilor 
cântate s-a micşorat treptat până s-a ajuns la situaţia de astăzi, când au 
mai rămas în întrebuințare numai câte trei versete din fiecare, așa cum 
s-a întâmplat și cu alți psalmi din rânduiala Vecerniei şi a Utreniei!”. 

Până în secolul al XIV-lea, psalmii antifonici (cu refrenele imnelor 
noi) se întrebuințau la toate sărbătorile (la orice Liturghie); de atunci îna- 
inte, ei au rămas în uz numai la Liturghia din zilele de rând (în mănăstiri) 
şi la sărbătorile Mântuitorului şi ale Maicii Domnului. La Liturghia din 
celelalte sărbători (duminici şi sărbătorile Sfinților) ei au fost înlocuiţi 
cu psalmii numiţi fipici - adică Psalmul 102 şi Psalmul 145, la care s-au 


1 Vezi ]a istoria slujbelor respective. 

adăugat Fericirile — din slujba Obedniţei sau Prânzândei, slujbă care - 
precum am văzut - preînchipuie și precedă Liturghia. Această parte din 
Liturghia duminicilor şi sărbătorilor Sfinţilor reprezintă deci o conto- 
pire a începutului Liturghiei cu începutul Obedniţei, contopire care s-a 
realizat abia din secolul al XIV-lea înainte. 

Ca şi psalmii antifonici, psalmii tipici se cântau odinioară în între- 
gime, aşa cum se citesc încă şi azi în rânduiala Obedniţei, dar, cu 
vremea, numărul versetelor cântate s-a redus treptat; astăzi se mai 
întrebuințează din Psalmul 102 numai primul verset („Binecuvântează, 
suflete al meu, pe Domnul..”), precedat de Slavă..., Și acum... iar din 
Psalmul 145 numai versetul ultim („Împărăţi-va Domnul în veac...”), 
încadrat între Slavă..., Și acum... şi urmat de imnul Unule-Născut..., 
amintit mai înainte. 


V.2.4. Vohodul mic (Ieșirea cu Sfânta Evanghelie) şi Trisaghionul 

a) Vohodul mic sau Ieșirea (Intrarea) cu Sfânta Evanghelie (î npwrn 
sau 1) upă eiloo6os, introitus), adică purtarea solemnă a Sfintei Evan- 
ghelii, din altar prin mijlocul naosului şi apoi pe Sfânta Masă, este un 
ritual destul de vechi în Liturghie, întrucât în secolul al VIII-lea este 
menționat în Comentariul liturgic al Sfântului Gherman, patriarhul 
Constantinopolului!”. Acest rit are ca origine un act destul de simplu la 
început, şi anume scoaterea Evangheliei de către diacon, din schevofila- 
chion - unde se păstra de obicei — pe amvonul din naos, pentru a se citi 
din ea pericopa orânduită, la vremea cuvenită. Mai târziu, când Sfânta 
Evanghelie a încetat să mai fie păstrată în schevofilachion și a început să 
stea permanent pe Sfânta Masă, actul ducerii ei la amvon și înapoi, sim- 
plu şi fără nicio semnificaţie importantă la început, a căpătat o dezvol- 
tare şi o notă de solemnitate din ce în ce mai mare, dobândind totodată 
semnificația simbolică a ieșirii Mântuitorului la propovăduire. Aşa s-a 
ajuns cu timpul la ritualul solemn și dezvoltat, de astăzi. 


170 Sa. GHERMAN AL CONSTANTINOPOLULUI, Descriere a bisericii şi explicare mistică, în 
PG 98, col. 405 C; Cf. Juan MATEoS, „La petite entree de la divine Liturgie”, în: Ipqyoptoc 
IlaAauac, 637 (1973), pp. 365-381. 

Ritualul Vohodului mic reprezintă totodată substituirea unei intrări 
simbolice a lui Hristos, înfățișat prin Sfânta Evanghelie, în locul intrării 
de odinioară a episcopului și a slujitorilor, care, în vechea Liturghie, avea 
loc în acest moment. 

Cu alte cuvinte, ritul de astăzi al leşirii (sau, mai bine zis, al Intrării) 
cu Evanghelia înlocuieşte și ne amintește momentul și ritualul de odini- 
oară al intrării solemne a arhiereului în biserică și apoi în altar, în vederea 
începerii slujbei. 

b) Imnul Sfinte Dumnezeule... sau Trisaghionul liturgic a fost intro- 
dus, sau poate generalizat oficial, în rânduiala Liturghiei între anii 450- 
453, în vremea Sfântului Proclu, patriarhul Constantinopolului (437- 
446), şi a împăraţilor Teodosie II şi Pulheria, în urma unui flagel care a 
bântuit multă vreme Constantinopolul și împrejurimile lui'”!. Imnul este 
menţionat prima dată în actele Sinodului IV ecumenic de la Calcedon. 
Se află și în Liturghia Bisericilor necalcedoniene, ca și în Liturghia de rit 
galican; la necalcedonieni (armeni, sirienii iacobiţi, copți şi etiopieni) se 
cântă cu adaosul „Cel ce Te-ai răstignit pentru noi”, introdus de Patriar- 
hul monofizit Petru Gnafevs (Fullo) al Antiohiei, în secolul al V-lea. 


V.2.5. Lecturile din Sfânta Scriptură 

a) Citirile biblice, adică Apostolul și Evanghelia, reprezintă nu numai 
elementul cel mai vechi, primordial, din această parte a Liturghiei, dar 
totodată şi cel mai important. Odinioară, lecturile biblice erau mult mai 
numeroase în Liturghia catehumenilor decât azi. Astfel, în rânduiala Litur- 
ghiei descrisă în Constituţiile Apostolice (cartea VIII, cap. 11) sunt pre- 
văzute patru până la şase pericope: două sau trei din Vechiul Testament 
și două sau trei din Noul Testament. Lecturile din Vechiul Testament au 


17! TEOFAN PREOTUL, Cronica, în PG 108, col. 244 B - 248 A; EvAGRIE, Istoria biseri- 
cească, III, 44, în PG 86, col. 2697-1700; ANASTASIE BIBLIOTECARUL, Istoria bisericească, 
în PG 108, col. 1226 A; Sr. IOAN DAMASCHIN, Epistola despre imnul Trisaghion, în PG 95, 
col. 37 B; Dogmatica, III, 10 (cap. Despre Trisaghion), în PG 94, col. 1021, şi în vol. SF. 
IOAN DAMASCHIN, Dogmatica, trad. Pr. D. Fecioru, Ed. Institutului Biblic și de Misiune al 
Bisericii Ortodoxe Române, Bucuresti, 2005, p. 132; NICHIFOR CALIsT, Istoria bisericească, 
XIV, 46; XVIII, 51, în PG 146, col. 1217 B-C, si PG 147, col. 436-437. 

dispărut din rânduiala Liturghiei, una câte una. Dispariţia ultimei lecturi 
din Vechiul Testament se poate socoti un fapt împlinit în secolele VII-VIII; 
în Liturghiile răsăritenilor necalcedonieni s-au păstrat însă până azi atât 
lecturile din Vechiul Testament, cât şi a treia lectură din Noul Testament. 

Odinioară, lecturile din Cărţile Sfinte erau încadrate sau alternau 
cu cântări de psalmi. Din aceşti psalmi - ale căror versete cântate s-au 
împuţinat treptat, ca şi în cazul psalmilor antifonici - au rămas până 
azi numai câte un stih sau două, dintre care unele preced pericopa din 
Apostol — și de aceea poartă numele de prochimen (6 mpoxeiuevoc), adică 
aşezat înainte de Apostol -, iar altele urmează după această pericopă. 
Acestea din urmă făceau parte de obicei din psalmii alleluiatici, ale căror 
versete erau însoțite de refrenul Alleluia („Lăudaţi pe Domnul!”), cântat 
de popor după fiecare stih sau verset. De aceea, stihurile rămase după 
pericopele din Apostol se și numesc alleluiarion (ăXAnAovtăpiov). De 
fapt, deși ele continuă a fi înscrise încă în Apostol, au încetat de mult să 
mai fie cântate, din ele rămânând în uz numai vechiul refren Aleluia (de 
trei ori), care se cântă azi după pericopa din Apostol. 

b) Un element important din vechea Liturghie a catehumenilor, care 
urma odinioară îndată după lecturi (după Evanghelie), era omilia sau pre- 
dica, destinată în primul rând instruirii catehumenilor, care urmau să iasă 
din biserică. Ea s-a menţinut pretutindeni în acest loc atât timp cât dis- 
ciplina catehumenatului a fost în vigoare. Dar după ce această disciplină 
a fost uitată și deci catehumenii (câţi mai erau) puteau rămâne şi asista și 
ei la Liturghia credincioşilor, predica se deplasează puţin câte puţin spre 
sfârşitul Liturghiei, când o puteau asculta toți cei prezenți, fixându-se mai 
ales în timpul împărtășirii liturghisitorilor și umplând astfel locul rămas 
gol prin dispariţia împărtășirii generale a tuturor credincioşilor la fiecare 
Liturghie. 


V.2.6. Partea finală a Liturghiei catehumenilor 

a) Rugăciunile de după Evanghelie, care formează ultima parte a 
Liturghiei catehumenilor, au și ele origine destul de veche. Precum 
am văzut mai înainte, în vechea Liturghie creștină - aşa cum o descriu 

Constituțiile Apostolice (cartea VIII, cap. 6-9) —, după predică urma o 
serie de ectenii și rugăciuni speciale pentru fiecare dintre cele patru 
categorii sau clase de asistenţi care urmau să fie concediaţi din biserică: 
catehumenii, energumenii, candidaţii la Botez (pwmiluevor, illumi- 
nandi sau competentes, care alcătuiau clasa cea mai avansată a catehu- 
menilor) și penitenții. 

Din aceste patru ectenii și rugăciuni speciale, cu care se încheia odi- 
nioară Liturghia catehumenilor, cele pentru energumeni și penitenți au 
ieșit din uz destul de timpuriu, și anume prin secolul al VII-lea. Ectenia 
şi rugăciunea pentru candidaţii la Botez au dispărut şi ele din Liturghia 
normală (a Sf. loan Gură de Aur şi cea a Sf. Vasile cel Mare), dar s-au 
menţinut în rânduiala Liturghiei Darurilor înainte-sfinţite (cu titlul: 
Rugăciunea pentru cei ce se pregătesc spre sfânta luminare, EUxi] vnep Tov 
po 70 ă&yiov pwonoua evrpemtoutvwv), rostindu-se numai în a doua 
jumătate a Postului Mare (din miercurea săptămânii a patra înainte), 
adică perioada în care odinioară candidaţii la Botez se pregăteau pentru 
primirea 'lainei luminării şi intrării în creştinism, care avea loc la Paști. 

Ectenia și rugăciunea corespunzătoare pentru  catehumeni 
(KaTnxXovuevoi, ornamennble sau cei chemați), zisă astăzi în taină de 
către preot, sunt deci singurele care se mai păstrează din seria celor 
patru ectenii și rugăciuni speciale pentru diferitele clase de participanţi 
la Liturghia catehumenilor de odinioară. Deși instituţia catehumenatu- 
lui a încetat de mult să mai existe, ectenia şi rugăciunea pentru catehu- 
meni continuă să fie înscrise în Liturghier, ca și formula întrebuințată 
odinioară pentru concedierea lor („Câţi sunteţi chemaţi, ieșiţi!”). În 
toate celelalte Liturghii răsăritene (folosite în Bisericile necalcedoni- 
ene) ectenia și rugăciunea pentru catehumeni au dispărut, păstrându-se 
doar formula de concediere a catehumenilor de odinioară, la care 
în unele rituri sunt adăugaţi şi penitenţii, păgânii și cei opriţi de la 
împărtăşire. 

b) De origine ceva mai nouă pare a fi ectenia întreită, numită și 
ectenia cererii stăruitoare (î Exrevhc ikeoia), care urmează astăzi 
îndată după citirea Evangheliei (după predică), precum și rugăciunea 

corespunzătoare, a cererii stăruitoare sau a cererii cu osârdie (evxh TG 
EkTevovc ikeolac), pe care preotul o citeşte în taină în timpul ecteniei 
întreite. Textul acesteia din urmă îl găsim în Codicele Barberini (secolul 
al VIII-lea), ceea ce înseamnă că şi ectenia respectivă intrase în uzul 
Liturghiei dinainte de această dată. 


V.3. Liturghia credincioșilor 


Liturghia credincioşilor sau Liturghia euharistică, la care în vechime 
puteau participa numai credincioşii (oi moToi), este partea cea mai puţin 
atinsă de modificări din întreaga Liturghie a ritului bizantin. Lăsând la 
o parte unele adaosuri şi dezvoltări ulterioare, care au avut loc mai ales 
în partea ei introductivă (dinaintea Sfintei Jertfe), schema sau rânduiala 
ei a rămas în general aceeași ca în vechea Liturghie creştină. Pentru ca 
să se vadă mai bine aceste adaosuri şi dezvoltări, vom începe - ca și la 
Liturghia catehumenilor - cu un tabel comparativ în care coloana din 
dreapta prezintă schema rânduielii de azi a Liturghiei credincioșilor 
din ritul bizantin, iar cea din stânga, o schemă a rânduielii Liturghiei 
credincioşilor din secolele IV-V, aşa cum ne-o descriu documentele şi 
izvoarele liturgice din acel timp, ca, de pildă: Catehezele mistagogice ale 
Sf. Chiril al Ierusalimului, Cartea a VIII-a a Constituţiilor Apostolice, 
Omiliile catehetice ale lui Teodor de Mopsuestia, scrierile Sf. loan Gură 
de Aur, canoanele unor sinoade (îndeosebi Canonul 19 al Sinodului de 
la Laodiceea) ş.a. 

Liturghia Sfântului Iacob 
(secolele IV-V) 


Ectenia mare rostită de diacon 


Rugăciunea rostită de proestos pentru 
credincioşi 


Sărutarea păcii 


Spălarea mâinilor liturghisitorilor 


Alegerea și pregătirea materiei pentru 
Euharistie, la pastoforiu (Proscomidia, 
mutată mai târziu la începutul Liturghiei) 


Depunerea Darurilor pe Sfânta Masă și 
Rugăciunea Proscomidiei 


Citirea dipticelor (pomelnicelor) 


Anaforaua (Rugăciunea Sfintei Jertfe), 
citită toată cu voce tare de câtre 
arhiereu sau proestos și neîntreruptă de 
răspunsurile credincioșilor 


Ectenia mare (diacon) 


Rugăciunea arhiereului (proestosului) 


Rugăciunea Domnească 
(menţionată la Sf. Chiril al Ierusalimului) 


Împărtășirea (atât a slujitorilor, 
cât şi a credincioşilor) 


Psalmul 33 (cântat de credincioși) 


Ectenia de mulțumire pentru împârtâșire 


Rugăciunea de mulțumire pentru 
împărtășire, rostită de proestos 


Rugăciunea plecării capetelor 


Concedierea credinciosilor 


Liturghia Ortodoxă de azi 


Ectenii pentru credincioși (rostite de 
diacon) 


Două rugăciuni în taină pentru 
credincioși (citite de preot) 


(spălarea mâinilor arhiereului, 

la Liturghia cu arhiereu) 

Heruvicul 

Vohodul (Ieșirea cu Cinstitele Daruri) 
Pomenirile din mijlocul bisericii 
Depunerea Cinstitelor Daruri pe Sfânta 
Masă și Rugăciunea punerii-înainte 


Ectenia cererilor („Să plinim rugaciunea 
noastrâ..”) 


Sărutarea păcii (numai între liturghisitori, 
la Liturghia în sobor) 


Simbolul Credinței 


Anaforaua sau Rugăciunea Sfintei Jertfe 
(citită în taină, paralel cu răspunsurile 
cântate de popor: Cu vrednicie..., Sfânt..., 
Pe Tine Te lăudăm..., Axionul) 


Ectenia cererilor („Pe toţi sfinţii 
pomenindu-i..”) 


Rugăciuni în taină, citite de preot 


Rugăciunea Domnească 


Împărtășirea slujitorilor (concomitent 
cu Predica sau Chinonicul) 


Rugăciunea de mulțumire pentru 
împărtăşire (în taină) 

„Să se umple gurile noastre..” 

Ectenia de mulțumire pentru împărtășire 


Rugăciunea Amvonului 
Psalmul 33 (pastrat numai în Liturghierul 
românesc) 


Apolisul 

Împărțirea anafurei 

Miruitul (numai în unele părți din 
Biserica Ortodoxă Română) 

Din acest tabel comparativ se poate vedea lesne că nu numai părţile 
sau momentele principale care alcătuiau rânduiala vechii Liturghii a 
credincioșilor, ci şi înlănțuirea sau ordinea succesiunii lor sunt aceleași 
şi întocmai ca în Liturghia de astăzi, cu excepția unor mici inversiuni 
sau deplasări survenite între timp. 


V.3.1. Partea introductivă (până la Ieşirea cu Cinstitele Daruri) 

a) Astfel, rugăciunile pentru credincioși (două ectenii şi două rugă- 
ciuni în taină), cu care începe Liturghia euharistică, fac parte din rân- 
duiala primară a Liturghiei. Ectenia mare din acest loc o găsim, aproape 
cu același text ca şi azi, în Liturghia din Constituţiile Apostolice (VIII, 
10); cele două rugăciuni pentru credincioși, citite azi în taină de către 
preot, corespund rugăciunii similare din Liturghia clementină, rostită 
de arhiereu cu voce tare, după ectenie (Constituţiile Apostolice, VIII, 
11). De altfel, vechimea lor este confirmată şi de Canonul 19 al Sinodu- 
lui din Laodiceea (cca 364-373); textul lor de azi - deosebit pentru fie- 
care dintre cele trei Liturghii Ortodoxe - îl aflăm în Codicele Barberini 
(secolele VIII-IX). 

b) Heruvicul sau imnul heruvimic (6 xepovPBios buvoc: Noi, care pe 
Heruvimi cu taină închipuim...), care încadrează astăzi ritul leşirii cu 
Cinstitele Daruri, este generalizat sau consacrat în rânduiala Liturghiei 
în secolul al VI-lea (anul 574) printr-un decret al împăratului bizantin 
Justin al II-lea. El înlocuia, de altfel, un psalm care se cânta în acest 
loc încă mai dinainte, pe un tact papadic (adică foarte rar și prelung), 
menit să umple golul creat prin întreruperea cursului Liturghiei în tim- 
pul cât credincioşii veneau înaintea altarului, pentru a preda diaconilor 
darurile de pâine și de vin pentru Sfânta Euharistie. 

La început, Heruvicul se cânta fără a fi întrerupt, ca azi, de ritul 
Vohodului; introducerea și dezvoltarea acestui rit - despre care vom 
vorbi îndată - a împărţit textul unitar de odinioară al imnului în două 
părţi sau fragmente separate (Noi, care pe Heruvimi... şi Ca pe Împăra- 
tul...), între care se intercalează pomenirile făcute de preot în mijlocul 
bisericii. 

Rugăciunea citită de preot în taină în timpul cântării Heruvicului 
(Nimeni din cei legați cu pofte şi cu desfătări trupeşti...) se găseşte, cu 
textul ei de azi, în Codicele Barberini, la Liturghia Sf. Vasile cel Mare'?. 


V.3.2. Vohodul mare sau leşirea (Intrarea) cu Cinstitele Daruri 

Vohodul mare reprezintă o dezvoltare a unui act destul de simplu la 
început: ducerea darurilor de pâine şi vin, alese de către diaconi, de la 
pastoforiu în altar (la Sfânta Masă), unde urmau să fie binecuvântate şi 
sfinţite de către arhiereu sau preotul proestos. Cu timpul, concomitent cu 
dezvoltarea crescândă a ritualului Proscomidiei mutat la începutul Litur- 
ghiei, acest act a căpătat o importanţă din ce în ce mai mare și a împru- 
mutat un caracter din ce în ce mai solemn, atribuindu-i-se o deosebită 
semnificație simbolică. 

Dezvoltarea acestui ritual începe probabil în secolul al VI-lea, 
când Patriarhul Eutihie al Constantinopolului îl menţionează ca pe o 
inovaţie!”?, ceea ce arată că el nu era încă generalizat. 

Pomenirile, care se fac astăzi în mijlocul bisericii în timpul leșirii cu 
Cinstitele Daruri, sunt de origine destul de veche. Ele reprezintă o pre- 
scurtare şi o rămășiță a pomenirilor nominale sau a citirii dipticelor de 
către diacon, legate odinioară de aducerea Cinstitelor Daruri pe Sfânta 
Masă, pomeniri care au fost transferate ulterior înainte de începutul 
Liturghiei, odată cu întreg ritualul Proscomidiei. 

Rugăciunea numită a Proscomidiei sau a punerii-înainte, citită de preot 
în taină după depunerea Cinstitelor Daruri pe Sfânta Masă (cu texte deose- 
bite în cele două Liturghii), este o rămășiță care aminteşte locul de odinioară 


11 Această rugăciune, adresată Fiului, provine din Liturghia alexandrină, atribuită 
Sf. Grigorie Teologul (Arhim. Chiril Lovin, „Liturghia Sfântului Grigorie Teologul (stu- 
diu introductiv, traducere din greceşte, note și comentariu)”, în: Ortodoxia, 1 (2009), 4, 
pp. 198-256. 

1 Epistola către papa Vigiliu, despre Paști și Sfânta Euharistie, 8, în PG 86, col. 2400- 
2401: „Sunt fâră minte cei ce au sfătuit poporul ca, atunci când este rânduiala Liturghiei de 
a duce la Sfânta Masă pâinea proscomidiei (7ov Tic npofeoewc ăprov) şi potirul de curând 
amestecat (cu vin și apă), să cânte un oarecare psalm corespunzător acțiunii care se petrece, 
întrucât ei socotesc că poartă sau chiar numesc «Împărat al slavei» darurile pe care le duc în 
sfântul altar, cu toate că acestea sunt încă nedesăvârșite, prin invocaţia arhierească și prin 
sfințirea care vine de sus”. 

al Proscomidiei în rânduiala actuală a Liturghiei. Textele rugăciunii din 
ambele Liturghii se găsesc în Codicele Barberini (secolele VIII-IX). 


V.3.3. Sărutarea păcii 

Un rit caracteristic acestei părți din vechea Liturghie creștină, dis- 
părut astăzi, este sărutarea sfântă (qiAnua &yiov) sau frățească, săruta- 
rea păcii (piAnua eipnvns; osculum pacis) sau a iubirii (giinua &yânns); 
bărbaţii se sărutau între ei și femeile între ele, în semn de împăcare și 
de iubire reciprocă. Din pricina tulburării şi dezordinii la care dădea loc 
în biserică, acest rit a fost înlăturat de mult, păstrându-se numai pentru 
preoţi, la Liturghia în sobor'*. 

Introducerea pentru prima oară a Crezului în rânduiala Liturghiei 
este pusă de tradiţie pe seama Patriarhului (monofizit) Petru Gnafevs 
(Fullo), la anul 471 la Antiohia; iar la Constantinopol s-ar fi introdus 
ceva mai târziu, pe vremea Patriarhului Timotei (512-518). Crezul era 
întrebuințat mai dinainte în slujba Botezului. 


V.3.4. Anaforaua sau Rugăciunea Sfintei Jertfe 

Este rugăciunea în timpul căreia se săvârşeşte Jertfa liturgică, adică 
sfinţirea și prefacerea Darurilor; este centrul şi miezul Liturghiei creştine. 
Cuvântul ăvagpopă (de la ăvapepuw - a înălța, a ridica) înseamnă, la ori- 
gine, ridicare, înălţare, şi apoi ofrandă, jertfă (corespunzător latinescului 
oblatio sau illatio), pentru că aducerea jertfei se exprimă în chip con- 
cret prin actul ridicării sau prin legănarea darului de jertfă, arătând prin 
aceasta că este oferit lui Dumnezeu (cf. Ieşirea 29, 24; Leviticul 7, 30). În 
forma de astăzi a Liturghiei ortodoxe numim anaforă tot complexul de 
rituri şi rugăciuni citite de preot (cele mai multe în taină), care, în Litur- 
ghia Sf. loan Gură de Aur, se cuprind între cuvintele: „Cu vrednicie și cu 
dreptate este a Te lăuda... și ecfonisul: „Şi ne dă nouă cu o gură şi cu o 
inimă a cânta... 


14 Vezi supra la Rânduiala Liturghiei în sobor. 
175 TEODOR LECTORUL (CITEȚUL), Istoria bisericească, II, 32, 48, în PG 86, col. 201 A, 
209 A. 

Urmărind firul conducător al cuprinsului anaforalelor din toate 
Liturghiile creștine, vechi şi noi, textul lor se poate împărţi în patru părți 
distincte, şi anume: 

a) Rugăciunea de laudă şi de mulțumire de la început sau marea 
rugăciune euharistică, în care se exprimă în general mulțumirea sau 
recunoştinţa față de Dumnezeu, motivată de binefacerile primite; în ea 
se înșiră sau se recapitulează toate momentele principale ale istoriei mân- 
tuirii, de la creaţie până la Înălţarea Mântuitorului la cer. În Liturghia 
bizantină a Sf. loan Gură de Aur, rugăciunea euharistică ţine de la „Cu 
vrednicie şi cu dreptate este..” până la „Aducându-ne aminte, așadar, de 
această poruncă mântuitoare...! 

b) Anamneza este a doua parte constitutivă a anaforalelor creștine; în 
ea, luându-se ca punct de plecare porunca dată de Mântuitorul Sfinţilor 
Săi Apostoli, de a săvârşi pomenirea lucrării Sale („Aceasta să faceţi spre 
pomenirea Mea.., Luca 22, 19), se face o scurtă enumerare a faptelor sau 
momentelor principale din istoria Răscumpărării, considerate ca temei şi 
justificare a aducerii Darurilor de pâine şi de vin din Jertfa liturgică. În 
Liturghia Sf. loan Gură de Aur, anamneza are următoarea formulă: 


„Aducându-ne aminte, aşadar, de această poruncă mântuitoare și 
de toate cele ce s-au făcut pentru noi: de cruce, de groapă, de învierea 
cea de a treia zi, de suirea la ceruri, de şederea cea de-a dreapta şi de cea 
de a doua slăvită iarăși venire, ale Tale dintru ale Tale, Ţie-Ţi aducem 


de toate şi pentru toate”. 


c) Epicleza (de la £nikAnois - invocare, chemare) este a treia şi cea 
mai importantă parte a anaforalei, pentru că în timpul ei se săvârşeşte 
sfințirea şi prefacerea Darurilor. În Liturghia Sf. loan Gură de Aur, ea 
începe cu cuvintele: „Încă aducem ie această slujire cuvântătoare..”, și se 
încheie cu cuvintele: „Prefăcându-le cu Duhul Tău cel Sfânt” Are forma 
unei rugăciuni adresate lui Dumnezeu-Tatăl, ca EI să trimită pe Sfântul 
Duh, prin puterea Căruia Darurile noastre să se prefacă în Sfântul Trup 
şi Sânge al Domnului. 


"5 Liturghier, Ed. Institutului Biblic şi de Misiune Ortodoxă, București, 2012, p. 174 
(cf. Liturghier, 1967, pp. 144-145). 

d) Ultima parte a anaforalei o alcătuiesc în ritul bizantin rugăciunile 
de mijlocire generală pentru întreaga Biserică, numite şi diptice”. În ana- 
foraua ortodoxă a Sfântului loan, această parte ţine de la cuvintele: „Încă 
aducem ie această slujire cuvântătoare pentru cei adormiţi în credinţă... 
până la sfârşitul anaforalei, încheindu-se cu ecfonisul: „Şi ne dă nouă cu o 
gură şi cu o inimă..”. În toate anaforalele creştine, această parte are forma 
unei rugăciuni fierbinţi de mijlocire pentru toată Biserica, pentru condu- 
cătorii și membrii ei, pentru ocârmuitorii popoarelor, pentru feluritele 
categorii de credincioși vii și morţi, pentru îndeplinirea tuturor cererilor, 
trebuințelor şi nevoilor lor: „Tu Însuţi fii tuturor toate, Cel Ce știi pe fie- 
care şi cererea lui, casa și nevoia lui”, cum zice un fragment din anaforaua 
bizantină a Sf. Vasile cel Mare. 

La început, adică până în veacurile V-VI, anaforaua alcătuia o singură 
rugăciune, de întindere destul de mare, pe care arhiereul sau preotul proestos 
o rostea în întregime cu glas tare, de la început până la sfărșit, în auzul 
credincioşilor; aceştia ascultau în tăcere, fără să întrerupă prin nimic pe litur- 
ghisitor, ci doar asociindu-se la ecfonisul final, cu răspunsul afirmativ Amin. 

Din secolele V-VI înainte însă, anaforaua începe să fie citită în taină 
de către liturghisitori, cu excepția unor mici fragmente, care continuă a fi 
rostite și mai departe cu glas tare, adică aşa-numitele ecfonise, şi anume: 

a) Formula pentru introducerea imnului trisaghion: „Cântarea de 
biruință cântând, strigând...'; 

b) şi c) Cuvintele rostite de Mântuitorul la Cina cea de Taină: „Luaţi, 
mâncaţi.” şi „Beţi dintru acesta toți.” (în Liturghia Sfântului Vasile: 
„A dat Sfinţilor Săi Ucenici și Apostoli zicând: Luaţi, mâncaţi...” etc.); 

d) Ecfonisul pentru ultima oferire (aducere) a Darurilor, înainte de 
sfințire: „Ale Tale dintru ale Tale...'; 

e) Formula pentru pomenirea Sfintei Fecioare, în cursul dipticelor: 
„Mai ales pentru Preasfânta...”; 


17 De la cuvântul grecesc oi 6inrvxos,-os,-ov — îndoit (în douâ), cu două aripi, de 
unde termenul bisericesc ra 6inrvxa - cărți, liste de nume sau pomelnice, sub formă de 
carte cu două coperte, care se poate închide şi deschide. Amânunte despre diptice, adică 
listele cu nume de pomenit la Liturghie, în H. LECLERCG, „Diptyques”, în: Dictionnaire 
d'Archeologie chretienne et de Liturgie, vol. IV, col. 1045-1095; Pr. P. VINLTILEscU, Diptice 
sau pomelnice, Piteşti, 1926. 

f) Formula pentru pomenirea nominală a episcopului locului: „Întâi 
pomenește, Doamne...” 

Aceste ecfonise sau fragmente din textul anaforalei, rostite în auzul 
credincioşilor, sunt deci pentru auzul acestora, ca un fel de insulițe sau 
promontorii rămase la suprafaţa apei, resturi dintr-un mare continent 
euhologic scufundat pentru ei în oceanul de taină al tăcerii. Partea aceasta 
din rânduiala Liturghiei a luat forma şi caracterul unui serviciu dublu, 
aşa cum s-a întâmplat şi cu alte părți din sfânta slujbă: de o parte, unul cu 
caracter mistic, săvârșit în taină de către liturghisitor, înăuntrul altarului, 
reprezentând substratul vechi și principal al formularului liturgic, iar de 
alta, cel alcătuit din răspunsurile și cântările executate, paralel şi cu voce 
tare, de către credincioși în biserică şi reprezentând contribuţia pietăţii 
credincioşilor în momentul central al sfintei slujbe. 

Aşa s-au născut toate acele răspunsuri sau imne ale credincioşilor 
(cântăreților), care sunt intercalate în Liturghierul ortodox în textul ana- 
foralei şi care întrerup cursivitatea sau continuitatea acestei mari rugă- 
ciuni, fărâmițându-i unitatea originară în mai multe fragmente, care apar, 
în forma lor de azi, fără nicio legătură între ele. Aceste răspunsuri sunt: 


a. Cu vrednicie și cu dreptate este a ne închina...; 

b. Sfânt, Sfânt, Sfânt... (Trisaghionul biblic); 

c. Cei doi Amin de după cuvintele Mântuitorului 
la Cina cea de Taină; 

d. Pe Tine Te lăudăm...; 

e. Axionul; 

f. „Pe toţi şi pe toate”. 


Ele reprezintă adaosuri posterioare textului primordial al anaforalei, 
intrate totuși în uzul liturgic destul de timpuriu (adică din secolele V-VI 
înainte). 

De origine ceva mai târzie sunt cele două adaosuri introduse în a doua 
jumătate a anaforalei, şi anume Troparul Ceasului al III-lea („Doamne, 
Cel ce pe Preasfântul Tău Duh..”) și Axionul. 

Astfel, Troparul Ceasului al III-lea şi stihurile respective din Psalmul 50 
(„Inimă curată zideşte în mine...” şi „Nu mă lepăda de la faţa Ta..”), 

pe care liturghisitorii le zic în taină înainte de epicleză (unele ediţii le 
inserează chiar în textul epiclezei), apar pentru prima dată, sporadic, în 
manuscrisele greceşti ale Liturghiilor din secolele XII-XIII, dar se gene- 
ralizează abia prin secolele XV-XVI. Ele au fost intercalate în textul litur- 
gic ca un mijloc de pregătire sufletească a liturghisitorilor, în apropierea 
nemijlocită a clipei supreme a invocării şi pogorârii Sfântului Duh peste 
Darurile euharistice. Ediţiile Liturghierului grecesc, începând cu lerati- 
conul de la Constantinopol (1895), le-au suprimat, ca pe niște adaosuri 
superflue. La fel au făcut și ediţiile Liturghierului bulgar (Sofia, 1924, 
1928 și 1951). Se păstrează deci numai în Liturghierul rusesc şi în cel 
românesc!”*. 

Cât priveşte Axionul sau imnul în cinstea Sfintei Fecioare, acesta își 
are originea în diferite imne care însoțeau încă din vechime pomenirea 
nominală a Maicii Domnului în cursul rugăciunii de mijlocire (mai ales 
după perioada ereziei lui Nestorie), ca o manifestare spontană a senti- 
mentelor de iperdulie (supravenerare) față de Preasfânta Născătoare de 
Dumnezeu. 

Axionul obișnuit astăzi pentru aproape tot timpul anului în Liturghia 
normală (Cuvine-se cu adevărat...) s-a întrebuințat în această calitate mai 
întâi cu partea a doua a sa (Ceea ce ești mai cinstită...), care este Irmosul 
Cântării a IX-a din Canonul (Trioda) de la Denia din Joia Pătimirilor, 
datorat Sf. Cosma de Maiuma (Aghiopolitul, secolul al VIII-lea) şi care 
deci a fost întrebuințat mai întâi în slujba Utreniei, ca şi în alte slujbe. 
Ulterior, şi anume după secolul al X-lea, i s-a adăugat și partea de înce- 
put (Cuvine-se cu adevărat...), a cărei origine se află în evlavia monahală 
athonită!”. 


1% Bibliografie şi amănunte în plus, despre originea, rostul, vechimea și locul Troparu- 
lui Ceasului al III-lea în rânduiala Liturghiei, în Pr. P. VINrILEscU, „Troparul Ceasului Ii 
în rânduiala epiclezei”, în: Biserica Ortodoxă Română, LV (1937), 1-2 (și extras); Cf. Pr. Ene 
BRANIȘTE, „Observaţiuni și propuneri pentru o nouă ediţie a Liturghierului românesc”, în: 
Biserica Ortodoxă Română, LXIV (1946), 4-6, pp. 195-217, şi extras, pp. 18-23 (cap. Epicleza 
din Liturghia Sfântului Vasile). 

"9 Mineiul pe iunie, Sinaxarul din ziua a 1l-a. Amănunte despre originea și istoria 
Axionului duminical, în E. LAMERAND, „La Legende de P'Atiov Eorwv”, în: Echos d'Orient, Il 
(1899), 6, pp. 227-230. Cf. Pr. P. VINTILESCU, Despre poezia imnografică din cărțile de ritual 
şi cântarea bisericească, Ed. Pace, Bucureşti, 1937, pp. 176-179. 

V.3.5. Împărtășirea și riturile finale 

Partea următoare (a treia) din Liturghia credincioşilor, alcătuită din 
rugăciunile şi riturile în legătură cu împărtăşirea, a suferit, în general, 
puţine modificări în structura și rânduiala ei. 

Rugăciunea Amvonului „Cel Ce binecuvântezi pe cei ce Te binecu- 
vântează, Doamne...”), singura rugăciune din rânduiala Liturghiei pe care 
preotul o rostește toată cu voce tare și în afara altarului, este de origine 
destul de veche. Ea corespunde, ca funcţie şi cuprins, rugăciunii pentru 
plecarea capetelor, cu care se încheia odinioară Liturghia creștină, şi prin 
care arhiereul (sau preotul proestos) binecuvânta pe credincioși, în timp 
ce ei își plecau capetele și treceau fiecare pe sub mâna lui, ieşind apoi pe 
rând din biserică'*. Pentru că pe atunci arhiereul rostea această rugăciune 
stând înapoia amvonului din mijlocul bisericii, ea se numește în vechile 
manuscrise liturgice Rugăciunea de după amvon (vxi) 6moOăuBwvos). 

Cu Rugăciunea Amvonului se încheia odinioară Liturghia creştină; 
după rostirea ei concomitent cu binecuvântarea credincioșilor, care-și 
plecau capetele, aceştia părăseau biserica, la invitaţia diaconului: „Ieșiţi 
în pace”. 

Toate rugăciunile care urmează deci în rânduiala Liturghiei de astăzi 
după Rugăciunea Amvonului și care alcătuiesc încheierea sau sfârșitul 
Liturghiei, reprezintă adaosuri posterioare, intrate în uzul liturgic din 
secolele VII-VIII înainte. 

Miruitul credincioșilor, adică ungerea frunţilor lor de către preot cu 
untdelemnul binecuvântat (din candela de la iconostas ori sfinţit la Litie 
sau în cadrul Sfântului Maslu) este o practică mai nouă. Ea reprezintă o 
imitație a ungerii similare care se face, încă din vechime, la sfârșitul Litiei 


'% Vezi rânduiala Liturghiei clementine din Constituţiile Apostolice, VIII, 15, tex- 
tul grecesc în Monumenta Eucharistica et Liturgica Vetustissima, pp. 232-233; cf. trad. în 
coll. Scrierile Părinților Apostolici..., vol. II, pp. 248-249, și în Diac. loan 1. ICĂ jr, Canonul 
Ortodoxiei, vol. I: Canonul apostolic al primelor secole, Ed. Deisis, Sibiu, 2008, pp. 754- 
755. O reminiscență a plecării capetelor credincioşilor de odinioară în timpul citirii aces- 
tei rugăciuni este obiceiul de azi ca diaconul care a zis ectenia precedentă („Drepţi! Pri- 
mind...” să stea în acest timp cu capul plecat, înaintea Icoanei Mântuitorului, ca și când ar 
cere şi ar primi binecuvântare de la Dumnezeu Însuşi (Pr. V. MITROFANOVICI, Liturgica 
Bisericii Ortodoxe, p. 600; P. Legenev, Liturgica sau explicarea serviciului divin, trad. Pr. N. 
Filip, București, 1899, p. 276). 

şi este specifică doar unor regiuni din Biserica Ortodoxă Română (nu se 
practică în Transilvania și Moldova), dar are tendinţa de a se generaliza 
în toată Biserica noastră. A fost menţionată în scris pentru prima dată în 
Liturghierul de la Bucureşti, 193711. 

Împărțirea anafurei este o practică destul de veche şi generală în toată 
lumea ortodoxă. În ceea ce priveşte originea anafurei sunt două păreri. 
După unii, anafura a apărut atunci când credincioşii au început să nu se 
mai împărtășească la fiecare Liturghie (sfârşitul secolului al IV-lea sau 
începutul secolului al V-lea). Fiind făcută din prescurile întrebuințate 
la Proscomidie pentru materia Sfintei Jertfe, ea se dădea la început - ca 
semn sau simbol al comuniunii duhovniceşti dintre credincioşi - numai 
celor care nu se puteau împărtăși; de aceea, anafura se și ia pe nemâncate, 
ca şi Sfânta Împărtășanie. 

Anafura poate fi considerată însă şi ca un rest sau o reminiscență 
din vechile agape sau mese frățeşti, care aveau odinioară loc după Sfânta 


Liturghie, așa precum susțin unii liturgiști!”. 

ISTORIA 
LITURGHIEI ORTODOXE ÎN REZUMAT 
(SCHEMĂ GRAFICĂ) 
reprezentând părţile principale ale rânduielii de azi a Liturghiei, cu diviziunile și 


subdiviziunile lor și cu indicarea datelor aproximative la care ele au intrat în uz sau la care 
apar pentru prima dată în documentele şi manuscrisele liturgice. 


1. Ritualul pregătirii 
liturghisitorilor 
(secolele XI-XIV; 
unele amănunte, abia 
în secolul al XVI-lea) 


1. PROSCOMIDIA 
(originar la începutul 


da 3. Ritualul miridelor, 
credingi pg pi cu pomenirile nominale 
TO a(z4a le ete (pomenirile iniţiale 

că i ia la începutul Liturghiei 
catehumenilor 


credincioșilor; 
mutate aici odată 
cu Proscomidia) 


prin secolele VI-VII) 


4. Riturile finale 


| 


a) închinarea (secolul al XI-lea) 
b) îmbrăcarea veşmintelor (ritualul inițial) 


c) spălarea mâinilor (originara la inceputul 
Liturghiei credincioșilor, menționată 
în secolul al IV-lea. Mutată odată cu 
Proscomidia, înainte de Liturghia 


catehumenilor) 


2. Ritualul pregătirii Agnețului și al potirului (format în secolele 
VIII-XIV; atestat la Sf. Gherman al Constantinopolului și definitivat 
în Rânduiala liturgică a Sf. Filotei al Constantinopolului) 


a) mirida Sfintei Fecioare 
(menţionată la Patriarhul Nicolae 
Gramaticul, secolul al XI-lea) 


b) cele nouă cete (în documente 
din secolul al XI-lea) 


| c) cele trei miride speciale (de origine nouă) 


d) miridele pentru vii și morţi (menţionate 
în secolul al IX-lea la Sf. Nichifor 
Mărturisitorul). Ritualul miridelor, definitivat 
în Diataxa Sf. Filotei al Constantinopolului 


a) Tămăierea și acoperirea Cinstitelor Daruri 
| (secolele VIII-XIV) 


b) Rugăciunea Proscomidiei 


(text în Codex Barberini, secolul al V III-lea) 
c) Apolisul | (de origine 
| mai nouâ) 


: 4) Cădirea finală 

IL. LITURGHIA 
CATEHUMENILOR 
(modificări 
importante numai 

în prima parte) 


1. Enarxa 

(partea introductiva), 
formată din secolul 
al VI-lea înainte 


a) Închinarea (în manuscrise, din secolul 
al XII-lea înainte) 


b) Ectenia mare (iniţial, la începutul Liturghiei 
credinciosilor; mutată aici din secolul 
al VI-lea înainte) 


c) Antifoanele cu Rugăciunile Antifoanelor 
şi ecteniile mici (cei mai vechi sunt psalmii 
antifonici, prescurtaţi cu timpul, înlocuiți 
la unele sărbători cu psalmii tipici, din 
secolul al XIV-lea înainte; Rugăciunile 
Antifoanelor, în Codex Barberini, secolul 
al VIII-lea) 


2. Vohodul mic (Ieşirea cu Sfânta Evanghelie) 
menţionat la Sf. Gherman al Constantinopolului (secolul al VIII-lea) 


3. Trisaghionul, introdus în rânduiala Liturghiei la 450-453. 
Rugaciunea Trisaghionului, în Codex Barberini (secolul al VIII-lea) 


4. Lecturile biblice 
şi tâlcuirea lor 
(element primordial 
în Liturghie) 


5. Rugaciunile 
de după Evanghelie 


(ieșite din 


Ja) Citiri din  !Din Profeți (cărţile istorice) 
Vechiul uz, secolele 
Testament  |Din Lege (cărțile didactice) |VII-VIII) 
b) Citiri din Apostolul 
Noul | 
Testament | Evanghelia 


c) Rugaciunea Evangheliei (în manuscrise, 
din secolul al XI-lea înainte, dar generalizată 
abia după secolul al XIV-lea) 


d) Predica (Omilia), mutată din acest loc 
din secolul al VI-lea 


ja) Ectenia întreită şi 
rugăciunea respectivă 
(Codex Barberini, 
secolul al VIII-lea) 
Catehumeni 


b) Ectenii si rugăciuni | (Mentinută până azi) 


speciale pentru: Energumeni | (ieşite din uz 
ide din secolul 
| Penitenţi al VII-lea) 
| Fotizomeni 


(rămasă numai 
în Liturghia Darurilor 
mainte-sfinţite) 

III. LITURGHIA 
CREDINCIOȘILOR 
(cea mai puțin 
atinsă de modificari) 


1. PREGĂTIREA 
SFINTEI JERTFE 


2. ANAFORĂ 
(Rugăciunea Sfintei 
Jertfe): nucleul 
originar al 
Liturghiei creștine. 
Odinioară, citită 
toata cu voce tare 
și neîntreruptă de 
răspunsurile 
poporului. 

Din secolele V-VI 
începe a fi citită în 
taină şi fragmentată 
prin răspunsurile 
paralele ale 
credincioşilor. 


| a) Rugaciunile 


pentru credincioși 


b) Vohodul mare 
(leşirea cu Cinstitele 
Daruri), menţionat 
în secolul 
al VI-lea la Eutihie al 
Constantinopolului 


c) Ectenia cererilor 
(origine incertă) 


d) Simbolul Credintei, 
introdus la 471, 
Antiohia, şi 512, 
Constantinopol 


a) Marea Rugaciune 
Euharistică 


b) Anamneza 


c) Epicleza, 
cu Troparul Ceasului 


Ectenia mică 


Ectenia mare (prescurtată în 
secolele XIII-XIV, de Sf. Filotei 
al Constantinopolului) 


Două rugăciuni (în taină) 
pentru credinciosi (menţionate 
în secolul al IV-lea; 

textul de azi, în Codex Barberini) 


Heruvicul (intrat în secolul 
al VI-lea) 


Ieşirea cu Cinstitele Daruri 
(dezvoltată din ritualul primar 
al ducerii materiei Jertfei de la 
pastoforion la Sfânta Masă) 


Pomenirile (rest din vechile 
diptice, care aveau odinioară 
loc aici, odată cu depunerea 
Cinstitelor Daruri pe Sfânta 
Masa) 


Intrarea și depunerea Cinstitelor 
Daruri pe Sfânta Masă și 
Rugăciunea Proscomidiei (veche, 
menționată în secolele IV-V; 
textul de azi, în Codex Barberini) 


Rugăciunea teologică 
(adresată lui 
Dumnezeu- Tatal) 


Sanctus (Trisaghionul biblic: 
Imnul Sfânt, Sfânt, Sfânt......) 


Rugăciunea hristologică 
(despre Dumnezeu-Fiul) 


Cuvintele Mantuitorului de 
la Cina cea de Taina 
(„Luaţi, mâncaţi...) 


III și stihurile respective 


(troparul și stihurile, în 
manuscrise din secolul 


al XI-lea; generalizat, în 
secolele XV-XVI; astazi, 


scoase din Liturghierul 
grecesc şi bulgăresc) 


d) Dipticele, paralel 
cu Axionul (Axionul, 
în forma de azi, 
din secolul al X-lea) 

| 
| 


3. ÎMPĂRTĂȘIREA 
(rit primordial în 
rânduiala Liturghiei) 


4. ÎNCHEIEREA 
(partea cea mai 
nouă a Liturghiei 
credincioșilor) 


Ectenia cererilor și două 
rugăciuni în taină (vechi) 


Rugăciunea domnească 
(menţionată în secolul al IV-lea 
la Sf. Chiril al Ierusalimului) 


a) Rugăciunile 
de pregătire 


Rugăciunea pentru plecarea 
capetelor și Rugăciunea 
„la aminte..” (text în Codex Barberini) 


Înăltarea Sfântului Agnet 
(menţionat în secolul 


LIV-l 
b) Actele manuale Ş sa) 


pentru pregătirea 
Sfintei 
Impartășanii 


Frângerea Sfântului Agneţ 
(dezvoltată din ritualul primar) 


Amestecarea (plinirea potirului) 
— menţionată în Codex Barberini 


Câăldura (menţionată 
| în secolul al VI-lea) 


c) Împărtăsirea (instrucţiuni speciale asupra ei, din secolul 
al XI-lea; precizări la Sf. Filotei al Constantinopolului) 


Rugăciunea în taină (veche; text, 


d) Rugăciuni în Constituţiile Apostolice) 


de mulțumire 
după împârtășire 


| Imnul Să se umple gurile 

noastre... (introdus în secolul al 
VI-lea de Patriarhul Serghie al 
Constantinopolului; dispărut 

din Liturghierul grecesc în secolele 
XIII-XIV) 


Ectenia „Drepţi! Primind...” (veche; 
text similar în Constituţiile Apostolice) 


a) Rugaciunea Amvonului (vechea rugăciune a plecării 


| capetelor; text similar, în Constituţiile Apostolice; textul 


de azi, în Codex Barberini) 


b) Fie numele Domnului binecuvântat... (în manuscrise, 
din secolul al XIII-lea înainte) 


c) Rugăciunea potrivirii Sfintelor (a Schevofilachionului); 
textul de azi, în Codex Barberini 


d) Psalmul 33 (vechi, menţionat în Constituţiile Apostolice, 
păstrat numai în Liturghierul românesc) 


e) Apolisul sau Otpustul (formule, în manuscrise din 
secolul al XII-lea) 


£) Miruitul (de origine nouă; numai în unele părți din 
Patriarhia Română) 


g) Împărțirea anafurei (din secolul al VI-lea înainte; 
în manuscrise, menţionată din secolul al XIV-lea) 

EXPLICAREA SFINTEI LITURGHII 


VI.1. Scopul Sfintei Liturghii. Sfânta Liturghie ca Jertfă a cultului 
divin public ortodox 


VI.1.1. Scopul Sfintei Liturghii 

După cum învaţă un important tâlcuitor al Liturghiei ortodoxe', 
săvârşirea Liturghiei urmăreşte un dublu scop: unul, direct sau apropiat, 
şi anume sfinţirea Darurilor de jertfă — adică prefacerea pâinii și a vinului 
în Sfântul Trup şi Sânge al Domnului - și altul, indirect și mai depărtat, 
adică sfințirea credincioşilor prin împărtăşirea lor cu Sfintele Taine. Cu 
alte cuvinte, în slujba Sfintei Liturghii trebuie să distingem două acte sau 
momente principale deosebite, deși în strânsă legătură unul cu altul: de o 
parte Jertfa, prin care se sfinţesc Darurile, iar de alta Taina (împărtășirea), 
prin care se sfinţesc credincioșii, împărtășindu-li-se efectele Jertfei!s*. 

Sfinţirea credincioșilor, adică împărtășirea lor cu Sfintele Taine, con- 
stituie scopul principal și ultim al Sfintei Liturghii, sfinţirea Darurilor 
fiind mai mult un mijloc pentru atingerea acestui scop. Așa a fost cel 
puţin la origine, când, ca regulă generală, se împărtăşeau toţi credincioşii 


15 Sr. NICOLAE CABASILA, Tâlcuirea Dumnezeieştii Liturghii, cap. |, şi în vol. Tâlcui- 
rea Dumnezeieştii Liturghii şi Despre viata în Hristos, trad. Pr. E. Braniște, Pr. T. Bodogae, 
Ed. Arhiepiscopiei Bucureștilor, București, 1989, pp. 27-31. 

1% Otfried MULLER, „Die Eucharistie als Mahlopfer und Opfermah!”, în Gott in Welt, 
vol. II, Herder, Freiburg, 1964, pp. 120-135. 

la fiecare Liturghie. Așa se face că Liturghia Darurilor înainte-sfinţite, 
care, de fapt, nu este decât o slujbă mai solemnă a împărtășirii, a putut 
fi socotită și numită Liturghie, deși în rânduiala ei nu există o sfințire a 
Darurilor, acestea fiind sfințite dinainte (a se vedea la capitolul respectiv). 

Spre împlinirea scopului Liturghiei tinde întreaga ei structură sau 
felul cum este întocmită rânduiala ei. Toate rugăciunile, cântările şi citi- 
rile din Sfânta Scriptură, precum şi toate actele sau riturile sfinte care se 
săvârşesc în cursul Sfintei Liturghii, sunt mijloace de pregătire şi de rea- 
lizare a acestui scop. Prin felul cum este alcătuită rânduiala Sfintei Litur- 
ghii, ea urmăreşte o întreită pregătire: 

a) Pregătirea Darurilor de pâine și de vin aduse de credincioşi, în 
vederea sfințirii şi prefacerii lor în Sfântul Trup și Sânge (pregătire care se 
realizează chiar în prima parte a Liturghiei, la Proscomidie); 

b) Pregătirea preotului liturghisitor (a sfinţiților slujitori) pentru a 
putea săvârşi după cuviință şi cu sfinţenie slujba înfricoşătoare a Jertfei 
celei fără de sânge (pregătire care începe încă dinainte de slujbă şi conti- 
nuă în tot timpul Sfintei Liturghii); 

c) Pregătirea credincioșilor care iau parte la Liturghie, pentru a se 
putea învrednici de împărtășirea cu Sfintele Daruri (pregătire care şi ea 
începe dinainte de slujbă şi se desăvârșeşte în cursul Sfintei Liturghii). 

Acest scop de triplă pregătire - a Darurilor, a sfinţiţilor slujitori și 
a credincioșilor — a cărui realizare o urmăreşte săvârşirea Sfintei Litur- 
ghii, este, de altfel, clar şi des formulat în textul liturgic şi mai ales în 
unele dintre rugăciunile pe care preotul le citeşte în taină, concomitent 
cu ecteniile rostite sau cu celelalte acte sfinte săvârşite în văzul și în auzul 
credincioșilor. 


VI.1.2. Caracterul de jertfă al Liturghiei 

Cultul Bisericii Ortodoxe are caracter sacrificial, adică se întemeiază 
pe ideea și practica sacrificiului sau jertfei; este una dintre deosebirile 
esenţiale dintre cultul Bisericilor Ortodoxe şi al celei Romano-Catolice, 
de o parte, şi cultul protestant, de alta. Sfânta Liturghie este slujba dum- 
nezeiască în care se aduce Jertfa cultului Legii celei Noi, înfiinţat de Mân- 
tuitorul Însuşi. Esenţa sau centrul, miezul şi punctul culminant al Litur- 
ghiei este Jertfa euharistică, pe care Biserica o aduce lui Dumnezeu, prin 

sfinţiţii ei slujitori, pe temeiul mandatului pe care l-au primit de la Mân- 
tuitorul Hristos: „Aceasta să o faceți spre pomenirea Mea” (Luca 22, 19). 

Credința că prin Sfânta Liturghie se aduce în Biserică o jertfă adevărată 
şi reală o afirmă în unanimitate toţi Sfinţii Părinţi şi scriitorii bisericești, 
precum și teologii creştini răsăriteni şi apuseni, dinainte de Reformă; pen- 
tru că, precum se ştie, abia în secolul al XVI-lea, reformatorii (protestanții) 
au pus cei dintâi în discuţie caracterul de jertfă al Liturghiei, pe care Bise- 
rica Ortodoxă, ca și cea Romano-Catolică, l-a susținut şi apărat și de atunci 
înainte cu atâta vigoare. Valoarea şi caracterul de jertfă al slujbei liturgice 
sunt accentuate, de altfel, chiar în Liturghierul ortodox, mai ales în acele 
numeroase rugăciuni în care preotul se roagă lui Dumnezeu să-l învred- 
nicească a-l aduce după cuviinţă slujba Jertfei celei fără de sânge și în care 


Sfânta Masă este numită jertfelnic sau altar de jertfă'*>. 


VI.1.3. Raportul dintre Jertfa Mântuitorului și Jertfa liturgică 

Există vreo legătură între această Jertfă și cea adusă de Mântuitorul 
pe Cruce? Și dacă există, în ce constă această legătură? 

De fapt, se poate vorbi numai în chip impropriu de un raport sau o 
legătură între Jertfa Crucii şi Jertfa din Liturghie, pentru că noțiunea de 
raport presupune doi termeni deosebiți — deci două Jertfe deosebite una 
de alta, între care ar urma să se stabilească un raport. Propriu-zis, între 
cele două Jertfe există nu o strânsă legătură, ci o adevărată identitate: 
Jertfa din Liturghie este una şi aceeași cu cea de pe Cruce. Lucrul acesta 
il subliniază nu numai Sfinţii Părinţi şi scriitorii bisericeşti — ca, de exem- 
plu, Sf. loan Gură de Aur —, ci îl stabilesc chiar în chip dogmatic sinoadele 
constantinopolitane din anii 1156 și 11581%. 


1% Vezi rugăciunea pe care o zice preotul în mijlocul bisericii, la închinarea dinainte 
de îmbrăcarea cu sfintele vesminte: „Doamne, trimite mâna Ta [...] şi mă întărește [...] ca, 
fără de osândă stând înaintea înfricoșătorului Tău jertfelnic, să săvârșesc Jertfa cea fără de 
sânge” (Liturghier, Ed. Institutului Biblic și de Misiune Ortodoxă, București, 2012, pp. 112- 
113; cf. Liturghier, 1967, p. 85). 

1% Diac. Ene BRANIȘTE, Explicarea Sfintei Liturghii după Nicolae Cabasila, București, 
1943, pp. 87-88. Despre importanta hotărârilor celor două sinoade endemice de mai sus, ca 
izvoare ale învățăturii ortodoxe despre esenţa jertfei euharistice, vezi $ VASILE KRIVOŞEIN, 
„Les textes symboliques dans PEglise Orthodoxe”, în: Messager de PExarchat du Patriarche 
russe en Europe Occidentale, XII (1964), 48, pp. 211-212. 

Mai îndeaproape lămureşte cum se explică această identitate sau în 
ce constă ea marele teolog bizantin Sf. Nicolae Cabasila din veacul al 
XIV-lea, pe care îl luăm ca normativ în această privință!”. 

Conform învăţăturii lui, unitatea sau identitatea celor două Jertfe 
rezultă din identitatea Mântuitorului atât ca Săvârşitor, cât şi ca Dar 
(Materie) de jertfă în ambele cazuri. Lucrul acesta reiese limpede, dacă 
analizăm noţiunea de jertfă liturgică în elementele ei componente, care 
sunt comune oricărei jertfe. Să vedem, adică: 


a) Cine este săvârsitorul acestei Jertfe; 
b) Care este Materia ei sau Darul de jertfă; 
c) Cui se aduce această Jertfă sau Cine este primitorul ei. 


a) În Liturghie, Adevăratul Preot sacrificator sau săvârșitor al Jertfei — 
minister principalis, după expresia teologilor romano-catolici — este Mân- 
tuitorul Însuși. Preotul slujitor nu este decât un organ sau instrument al 
lui Hristos. Într-adevăr, Hristos este Cel care sfințeşte, prin gura și mâinile 
preotului liturghisitor, darurile de pâine și de vin aduse de credincioşi. El 
le preface cu puterea Sfântului Duh în adevăratul Său Trup şi Sânge, cu 
care S-a jertfit pe Cruce; şi tot El este Acela Care le oferă sau le prezintă 
apoi lui Dumnezeu-Tatăl, ca dar de jertfă din partea Bisericii sau a obștii 
credincioșilor; 

b) Materia sau Darul de jertfă adus lui Dumnezeu în Liturghie este 
același cu cel adus de Hristos pe Cruce, adică Sfântul Său Trup şi Sânge; 

c) Primitorul Jertfei din Liturghie este Același cu al celei de pe Gol- 
gota. Conform învăţăturii stabilite la sinoadele constantinopolitane din 
1156 şi 1158, Jertfa de pe Cruce - ca și cea din Liturghie, care este una și 
aceeași cu cea de pe Cruce - a fost adusă nu numai Tatălui şi Sfântului 
Duh, ci Sfintei Treimi în general, deci și lui Dumnezeu-Fiul. În Litur- 
ghie, ca şi pe Cruce, Mântuitorul apare deci atât ca Dar de jertfă, cât și 
ca Săvârşitor sau Aducător şi totodată ca Primitor al Jertfei. Acest întreit 
rol al Mântuitorului în Jertfa liturgică este formulat chiar într-una dintre 


1% Sp, NICOLAE CABASILA, Tâlcuirea Dumnezeieştii Liturghii, cap. 32, pp. 78-79; Diac. 
Ene BRANIȘTE, Explicarea Sfintei Liturghii după Nicolae Cabasila, București, 1943, p. 87. 

rugăciunile Liturghierului ortodox, şi anume Rugăciunea din timpul Heru- 
vicului, citită de preot în taină: „...Căci Tu ești Cel Ce aduci (Jertfa) şi Cel 
Ce Te aduci (ca Jertfă), Cel Ce primești (Jertfa) şi Cel Ce Te împarţi, 
Hristoase, Dumnezeul nostru”. Precum precizează tâlcuitorii Liturghiei 
ortodoxe, Hristos aduce şi primește (Jertfa liturgică) ca Dumnezeu și Se 
aduce (Jertfă) ca om!t. 


VI.1.4. Liturghia ca formă de prelungire a sacerdoțiului 
Mântuitorului în Biserică 

În esenţa ei, Jertfa liturgică este una și aceeaşi cu cea de pe Golgota, 
dar cu următoarele deosebiri de formă sau de aparenţă externă: 

a) Jertfa de pe Golgota s-a adus în chip sângeros, prin junghiere dure- 
roasă şi moarte fizică; cea din Liturghie se aduce în mod sacramental, 
nesângeros, sub înfăţişarea văzută, a pâinii şi a vinului. Liturghia este 
o „slujire cuvântătoare (duhovnicească) și fără de sânge” (Aoyikh kai 
ăvaiuakToc Aarpela), cum o caracterizează Liturghierul ortodox, în rugă- 
ciunea epiclezei; 

b) Jertfa de pe Cruce a fost adusă de Hristos singur, pentru mântui- 
rea tuturor oamenilor; ea a fost Jertfa Sa proprie, pe când cea din Litur- 
ghie este adusă nu numai din partea Lui, ci şi din partea Bisericii sau 
obştii credincioşilor. Întrucât „prin prefacerea Darurilor, și credincioşii 
simbolizaţi prin ele se unesc cu Hristos ca Preot al jertfei şi ca Dar de jertfă 
sunt primiţi, cu alte cuvinte, în corpul mistic al lui Hristos""*. Așadar, în 
Liturghie, Biserica jertfeşte și ea împreună cu Hristos şi se aduce ca jertfă 
odată cu EI, prin mijlocirea preotului liturghisitor, care este reprezentan- 
tul împuternicit și sfințit, atât al Bisericii, cât şi al Mântuitorului; 

c) Jertfa sângeroasă de pe Cruce s-a adus într-un singur loc și o sin- 
gură dată pentru totdeauna; Jertfa din Liturghie se aduce totdeauna și 
pretutindeni unde sunt biserici și altare creştine. 


18 Sk, NICOLAE CABASILA, Tâlcuirea Dumnezeieştii Liturghii, cap. 49, pp. 102-108. 
Cf. Sr. SIMEON AL TESALONICULUI, Explicare despre sfânta biserică, în vol. Tractat asu- 
pra tuturor dogmelor credintei noastre ortodoxe, trad. + CHESARIE AL RÂMNICULUI, Toma 
Troponescu (ed.), Bucureşti, 1865-1866, p. 264. 

15 Pr, Petre VINTILESCU, Sacrificiul religios ca principiu al Liturghiei, București, 
1927, p. 60. 

Dar, deşi se săvârşeşte în multe locuri şi de multe ori, Liturghia 
nu trebuie concepută ca o repetare sau reînnoire a Pătimirilor de pe 
Cruce - cum, din nefericire, se exprimă mulţi dintre autorii tâlcuirilor 
populare ale Liturghiei. Ea nu înseamnă un nou act de jertfire fizică şi 
dureroasă a lui Hristos, ca pe Golgota. Nu trebuie să ne închipuim că 
Hristos pătimește şi moare cu fiecare Liturghie, întrucât Sfânta 
Scriptură ne spune lămurit că Hristos, odată înviat, nu mai moare şi 
nu mai pătimeşte (Evrei 7, 27; 9, 27-28; 10, 10-14, unde se accentuează 
unicitatea Jertfei de pe Cruce). 

Precum am spus, corect vorbind, Jertfa noastră este identică cu cea 
de pe Cruce. Actul sau momentul din rânduiala Liturghiei, în care cele 
două Jertfe se întâlnesc, se identifică sau se contopesc într-una singură, 
este prefacerea în Sfântul Trup și Sânge a elementelor euharistice care 
constituie temelia materială a Jertfei din Liturghie. Pentru că Darurile 
care se prefac pot fi multe, atâtea câte Liturghii se săvârşesc pe toată fața 
pământului; dar Sfântul Trup și Sânge, în care ele se prefac, este şi rămâne 
totdeauna unul și același: Trupul și Sângele cu care Hristos S-a născut 
din Sfânta Fecioară, cu care EI a trăit pe pământ, cu care a pătimit şi S-a 
îngropat, cu care apoi a înviat şi S-a înălțat la ceruri, unde şade și acum în 
slavă, de-a dreapta Tatălui; 

d) Jertfa din Liturghie este aşadar o reproducere, o formă de prelun- 
gire în timp, de actualizare sau de perpetuare în mijlocul nostru, a prezenţei 
lui Hristos, Cel junghiat odată pentru totdeauna; este o multiplicare în 
timp și în spaţiu a unicei Jertfe de pe Golgota. Este mijlocul dumneze- 
iesc prin care ni se împrospătează de fiecare dată și devine astfel veşnic 
prezentă în fața noastră Jertfa de pe Cruce şi prin care se pun totodată la 
îndemână, fiecăruia dintre noi, efectele binefăcătoare ale acesteia. Cu alte 
cuvinte, Liturghia este mijlocul şi prilejul de aplicare individuală a roadelor 
Jertfei universale şi generale de pe Cruce, adusă de Mântuitorul. Prin Jertfa 
nesângeroasă, noi dobândim roadele Jertfei celei sângeroase. 


„Faţă de Jertfa de pe Cruce, Jertfa liturgică nu are scopul de a rea- 
liza merite noi în plus sau de a însemna o ispăşire din nou a păcatului, 
ci ea reprezintă numai un mijloc pentru împărtășirea fructelor Morţii 
de pe Golgota acelora care caută ajutor pentru mântuirea lor [...]. 

În raport cu Jertfa de pe Golgota, Sfânta Euharistie este o Jertfă relativă, 


deoarece ea se referă la cea dintâi și o reproduce". 


Astfel, Liturghia este totodată forma de perpetuare sau continuare a 
prezenţei Mântuitorului în lume de-a lungul veacurilor şi centrul activităţii 
Lui în Biserică. Este mijlocul prin care EI Se află veşnic împreună cu noi 
şi prin care Îşi împlinește făgăduinţa făcută Sfinților Săi Apostoli şi Uce- 
nici: „Și iată, Eu sunt cu voi în toate zilele, până la sfârşitul veacului” 
(Matei 28, 20). Este totodată o formă de anticipare a Parusiei Sale, de 
preînchipuire și de pregustare a bunătăților de la masa cerească pe care El 
o rezervă celor ce-L iubesc (Marcu 14, 25; Matei 8, 11, 22; 1-14; 25, 1-13; 
Luca 15, 23; 22, 30); ospăţul euharistic are deci şi un profund sens eshato- 
logic. Mântuitorul este împreună cu Dumnezeu-Tatăl sus în ceruri, dar în 
același timp este împreună cu noi în mod tainic, şezând pe sfintele altare, 
sub chipul Sfintelor Daruri, precum grăiește Liturghierul ortodox: 


„la aminte, Doamne lisuse Hristoase, Dumnezeul nostru, din 
sfânt lăcașul Tău şi de pe tronul slavei împărăției Tale şi vino ca să 
ne sfințeşti pe noi, Cel Ce sus împreună cu Tatăl șezi și aici, în chip 
nevăzut, împreună cu noi ești” (Rugăciunea înainte de împărtăşire, 
citită de preot, în taină)”. 


Din slava Sa cerească, Mântuitorul continuă astfel să-Și îndeplinească, 
prin Liturghia oficiată de preoţii Bisericii, slujirea Sa preoțească!”?. 

VI.2. Liturghia ca formă de cult şi centru al cultului divin ortodox 


VI.2.1. Liturghia - centru al cultului divin public ortodox 

În Ortodoxie, Sfânta Liturghie, adică slujba Jertfei Legii celei Noi, este 
cea mai importantă dintre toate sfintele slujbe ale Bisericii noastre. Așa 
precum Jertfa de pe Cruce a Mântuitorului a fost, din punct de vedere 
soteriologic, centrul activităţii Sale răscumpărătoare şi totodată faptul cel 
mai de seamă din istoria mântuirii lumii, tot așa Sfânta Liturghie - care 
actualizează acea Jertfă — este temelia și centrul sau miezul întregului cult 
ortodox. 

Sfera noţiunii de cult este mai largă și mai cuprinzătoare decât cea 
de Liturghie; în cea dintâi intră atât slujba Sfintei Liturghii, cât și toate 
celelalte slujbe și rânduieli sfinte ale Bisericii, precum şi orice atitudine 
sau orice act, menite să exprime în afară sentimentele noastre de respect, 
adoraţie, mulțumire sau cerere față de Dumnezeu. Liturghia stă însă în 
centrul cultului ortodox prin aceea că Jertfa Mântuitorului, pe care ea o 
reprezintă şi o continuă, este izvorul harului dumnezeiesc care ni se dă în 
diferite proporţii prin celelalte servicii divine, care constituie mijloace de 
sfințire a vieţii noastre şi de impărtășire a harului divin: Taine şi lerurgii. 

De aceea, fără să mai vorbim de cele șapte Laude, care toate constituie 
o introducere la slujba Sfintei Liturghii, toate Tainele și Ierurgiile stau 
în legătură directă sau indirectă cu Sfânta Liturghie. Astfel, unele dintre 
ele se săvârșesc chiar în cursul Liturghiei, ca, de exemplu, hirotonia şi 
împărtăşirea. Rânduiala altora este indisolubil împletită cu cea a Litur- 
ghiei, ca sfințirea Sfântului şi Marelui Mir la Liturghia din Joia Pătimiri- 
lor, Sfinţirea cea mare a apei (Aghiasma mare) la Bobotează, Parastasul și 
diferitele Ierurgii pentru pomenirea morţilor. Altele se săvârsesc fie îna- 
inte de Liturghie, ca: Hirotesiile, Sfinţirea bisericii, Botezul și Mirungerea 
de odinioară, fie după ea, cum este, de exemplu, Cununia. Împrejurul 
Sfintei Liturghii gravitează și se grupează deci toate formele şi manifes- 
tările mai de seamă ale cultului ortodox, care își întemeiază puterea și 
efectele sale sfinţitoare pe Jertfa Mântuitorului, actualizată în Liturghie!*. 


1% Pr. P. VINTILESCU, Curs de Liturgică generală (litografiat), Bucureşti, 1940, 
pp. 15-16. 

V1.2.2. Liturghia ca formă a cultului de adorație 

Dar Liturghia este nu numai izvorul și temelia Sfintelor Taine şi a 
lerurgiilor, ci totodată şi cea mai importantă dintre toate slujbele care 
alcătuiesc serviciul divin public, de fiecare zi, al Bisericii Ortodoxe, fiind 
instituită direct de Mântuitorul Însuși. Precum remarcă Sf. Simeon al 
Tesalonicului'*, Liturghia nici nu se numără între cele şapte Laude, ci 
este în afară şi mai presus de ele. Superioritatea Sfintei Liturghii reiese 
din aceea că, prin cele şapte Laude, noi aducem lui Dumnezeu numai 
rugăciune -— fie ea de cerere, de laudă sau de mulţumire - pe când prin 
Liturghie aducem lui Dumnezeu, pe lângă acestea, ceva mai mult: Îi adu- 
cem jertfă, care, precum am spus, este forma cea mai înaltă și mai aleasă 
şi totodată expresia cea mai deplină a cultului suprem de latrie (adoraţie), 
datorat şi adus numai lui Dumnezeu. 

Aceasta se poate înțelege cu atât mai bine, dacă avem în vedere valoa- 
rea, prețul şi vrednicia Jertfei care se săvârșește în timpul Sfintei Liturghii 
şi care constituie actul central și scopul ei de căpetenie. 

Într-adevăr, prin Jertfa liturgică ni se dă nouă, credincioșilor, putinţa 
de a aduce lui Dumnezeu cultul, cinstirea şi preamărirea cea mai vred- 
nică de măreţia Lui. Cu alte cuvinte, Liturghia reprezintă forma cea mai 
înaltă şi desăvârşită a cultului nostru de adoraţie. De ce? 

Mai întâi, pentru că - aşa precum am spus - săvârșitorul adevărat 
al acestei Jertfe este Hristos Însuşi, Fiul cel iubit al Tatălui, întru Care El 
a binevoit (cf. Matei 3, 17), este Arhiereul desăvârşit, „sfânt, fără rău- 
tate, fără pată, osebit de cei păcătoşi şi mai presus decât cerurile” (Evrei 
7, 26). El jertfește şi Se jertfeşte în Liturghie pentru noi și în unire cu noi: 
„Pentru ei Mă sfinţesc pe Mine Însumi, ca şi ei să fie sfinţiţi întru adevăr” 
(loan 17, 19). 

În al doilea rând, darul nostru de jertfă este tot ce s-ar putea 
aduce mai de preţ lui Dumnezeu: însuşi Trupul și Sângele neprihănit 
şi nepreţuit al Fiului Său. Într-adevăr, omenitatea (firea omenească) 
din Persoana divino-umană a lui lisus este tot ce a creat Dumnezeu 
mai sfânt, mai curat şi mai desăvârşit; este opera cea mai de preţ a lui 


194 SF, SIMEON AL TESALONICULUI, Despre sfânta rugăciune (Despre sfintele slujbe), 
cap. 301, în vol. Tractat asupra tuturor dogmelor..., p. 198. 

Dumnezeu, împodobită cu toate virtuțile, harurile şi perfecţiunile. 
Aceasta are mai ales o valoare nemăsurată prin aceea că, în Persoana 
unică a lui Hristos, ea este unită, în chip indisolubil, cu Dumnezei- 
rea: „Căci întru EI sălășluieşte trupeşte toată plinătatea Dumnezeirii” 
(Coloseni 2, 9). 

Darurile aduse de credincioși, care constituie materia jertfei, ne 
reprezintă pe noi înşine. După sfinţirea și prefacerea lor, natura ome- 
nească este deci oferită lui Dumnezeu ca jertfă pentru noi, în starea 
ei de perfecțiune la care a ridicat-o unirea ipostatică cu Cuvântul cel 
Veşnic. Iar întrucât cele două firi, dumnezeiască şi omenească, sunt 
indisolubil unite și nedespărţite în una și aceeași Persoană, noi le ofe- 
rim pe amândouă deodată ca dar de jertfă lui Dumnezeu-Tatăl, odată 
cu lisus sau - mai bine zis - prin EL, prin mijlocirea Lui. 

lată de ce Jertfa liturgică întruneşte în ea și împlineşte, în chip 
desăvârșit, scopurile diferite ale tuturor jertfelor Legii Vechi, pe care ea 
le-a înlocuit. Ea este în același timp cea mai înaltă jertfă de laudă și de 
mulțumire, de împăcare și ispășire, ca şi de cerere sau mijlocire, pe care 
o putem aduce lui Dumnezeu. 

a) Astfel, Liturghia este cel mai sublim imn de slavă și de laudă pe care 
îl putem aduce lui Dumnezeu pentru perfecțiunile, puterea şi majestatea 
Sa. De ce? Pentru că acest imn este înălțat prin mijlocirea Fiului lui 
Dumnezeu, singurul Care, atât cât a trăit pe pământ, a dat lui Dum- 
nezeu-Iatăl, prin viața Sa neprihănită, slava și cinstea ce I se cuvin: 
„Eu Te-am preaslăvit pe Tine pe pământ” (Ioan 17, 4). Numai aşa Tatăl 
ceresc este slăvit într-un chip vrednic de El!%. 

Dar prin Liturghie cinstim nu numai pe Dumnezeu, ci şi pe sfinți. 
Liturghia este deci suprema formă de exprimare nu numai a cultului de 
adorație, ci şi a celui de venerație. Liturghia prilejuieşte cea mai mare 
bucurie pe care o putem face Îngerilor şi Sfinţilor şi cea mai aleasă cin- 
stire pe care le-o putem acorda. Desigur, Jertfa se aduce numai lui Dum- 
nezeu, iar nu şi făpturilor - oricât ar fi ele de superioare sau desăvârșite 
- deci nu se aduce nici Îngerilor, nici Sfinţilor. Ea se săvârşeşte însă 


1% Sa. NICOLAE CABASILA, Lâlcuirea Dumnezeieștii Liturghii, cap. 36, pp. 84-86. 

nu numai spre slava lui Dumnezeu, ci şi „spre cinstea şi pomenirea 
Sfinţilor”, adică este adusă drept mulţumire pentru cinstea şi mărirea pe 
care Dumnezeu le-a dăruit oamenilor, în persoana sfinţilor, și deci unul 
dintre motivele pentru care Îi datorăm recunoştinţă şi mulțumire. Pe de 
altă parte, aducerea Jertfei liturgice pricinuiește sfinților mare bucurie 
și desfătare, întrucât ei se bucură de slava ce se aduce lui Dumnezeu 
prin Sfânta Jertfă!%. De aceea, dintru început, Martirii și Sfinţii au fost 
sărbătoriți mai ales prin oficierea Sfintei Liturghii la mormintele lor, în 
zilele comemorării anuale a morţii lor martirice. 

b) Liturghia este supremul prinos de mulțumire, adică expresia 
desăvârşită a sentimentelor noastre de recunoştinţă față de Dumnezeu, 
pentru binefacerile primite de la El. Aşa precum Jertfa Fiului Său repre- 
zintă manifestarea şi dovada cea mai înaltă a milostivirii bunătăţii şi 
iubirii divine față de oameni, tot așa și Liturghia - care actualizează 
acea Jertfă — reprezintă forma de exprimare desăvârșită a sentimentelor 
noastre de mulţumire şi recunoştinţă faţă de Dumnezeu. 

De aceea, ea se şi numește de preferință Euharistie, adică slujbă de 
mulțumire, obiectul rugăciunilor ei fiind, în cea mai mare parte şi în pri- 
mul rând, exprimarea recunoştinţei noastre față de Dumnezeu. Această 
funcţie euharistică a Jertfei liturgice este, de altfel, formulată în nume- 
roase locuri din Liturghier. „Să mulțumim Domnului”, ne îndeamnă 
preotul. Iar poporul cântă, în timp ce preotul sfințeşte Darurile: Pe Tine 
Te lăudăm, pe Tine Te binecuvântăm, Ție Îți mulțumim, Doamne, şi ne 
rugăm ie, Dumnezeului nostru. 

C) În al treilea rând, Liturghia este cea mai eficace jertfă de împăcare 
cu Dumnezeu sau pentru ispăşirea şi iertarea păcatelor noastre. De ce? 
Pentru că prin ea se oferă lui Dumnezeu același preț de răscumpărare 
care s-a oferit pe Cruce, adică Sângele neprețuit al Fiului Său (Evrei 9, 
13). Efectul expiator al Jertfei este afirmat în Liturghier ori de câte ori 
este vorba despre împărtășirea cu Sfintele Taine: „Se împărtășește robul 
(roaba) lui Dumnezeu..., spre iertarea păcatelor şi spre viaţa de veci”, 


1% SE. NICOLAE CABASILA, Tâlcuirea Dumnezeieştii Liturghii, cap. 48, pp. 100-102. 

VI.2.3. Liturghia ca formă a rugăciunii de cerere (mijlocire) 

Liturghia este cea mai puternică rugăciune de cerere sau mijlocire. 
Este supremul mijloc de a implora şi a îndupleca pe Dumnezeu în favoa- 
rea noastră sau a celor adormiţi, pentru care aducem daruri la Liturghie. 
Unite cu ale preotului liturghisitor, rugăciunile și cererile noastre capătă 
în Liturghie o putere deosebită, pe care nu ar avea-o altfel. De ce? Pentru 
că ele se unesc cu acelea - infinit superioare şi mai cu trecere — ale lui 
lisus Hristos, Care, prin Jertfa Sa, mijloceşte EI Însuși pe lângă Dumne- 
zeu-Tatăl, pentru împlinirea cererilor noastre. De aceea, precum zice un 
mare tâlcuitor al Liturghiei, nu este o altă rugăciune care să poată atât de 
mult şi care să ne dea nădejdi mai tari cum este cea adusă prin această 
înfricoşătoare Jertfă, care a curăţit, fără nicio plată, păcatele şi fărădele- 
gile lumii'”. La aceasta se gândeşte și Sf. Ap. Pavel când ne îndeamnă, 
zicând: „Drept aceea având Arhiereu mare, Care a străbătut cerurile, pe 
lisus, Fiul lui Dumnezeu [...], să ne apropiem deci cu încredere de tro- 
nul harului, ca să luăm milă şi să aflăm har, spre ajutor, la timp potrivit” 
(Evrei 4, 14-16). 

Dar, mai ales, Liturghia ne oferă mijlocul cel mai bun pe care-l avem 
la îndemână pentru a mijloci ușurarea de păcate, mângăiere și odihnă 
răposaţilor noștri dragi; pentru că Sfânta Jertfă folosește nu numai celor 
vii, care o aduc, ci și celor adormiţi. lată ce spune despre aceasta Sf. 
Simeon al Tesalonicului: 


„Celor adormiţi le sunt mai de folos Liturghiile, iar celelalte 
(pomenirile și milosteniile) îi ajută mai puţin; pentru că omul, murind, 
a încetat de la păcat, iar prin jertfă se împărtășește cu Hristos, se umple 
de dumnezeiasca veselie, de dar, şi se izbăveşte cu dumnezeiasca milă, 
de toată durerea. Deci, înainte de toate, să se facă Liturghie pentru 
ei; după aceea, de vor avea avuţie, să se facă și răscumpărarea robi- 
lor, milostenie săracilor, zidiri de sfinte biserici și altele care sunt spre 


mântuirea lor”!%. 


19 Sr. NICOLAE CABASILA, Tâlcuirea Dumnezeieştii Liturghii, cap. 24, pp. 64-65. 
19% SE. SIMEON AL TESALONICULUI, Răspuns la întrebarea 72, în vol. Tractat asupra 
tuturor dogmelor..., p. 339; + LAURENȚIU AL ARDEALULUI, „Semnificația pomenirilor și 


380 


LITURGICA SPECIALĂ 


De aceea, toate slujbele pentru morţi (parastasele și soroacele) se fac 
în strânsă legătură cu Liturghia (de obicei după ea), pentru că din aceasta 
îşi trag ele toată puterea și valoarea lor. Prin Liturghie se întreţine astfel şi 
sentimentul de comuniune a sfinților, adică legătura de iubire care unește 
pe cei vii cu cei morți şi cu sfinții din ceruri, făcând din toți un singur 
trup: trupul tainic al Bisericii lui Hristos. 

Într-un cuvânt, Liturghia constituie zestrea cea mai de preţ a Biseri- 
cii, slujba sau lucrarea cea mai sfântă, pe care o pot săvârşi sfințiții sluji- 
tori aici pe pământ, și mijlocul cel mai dumnezeiesc şi mai indispensabil 
pe care Mântuitorul ni l-a pus la îndemână spre sfinţirea şi mântuirea 
sufletelor noastre. 


VI.3. Simbolismul Sfintei Liturghii 
(Rânduiala Liturghiei ca formă de comemorare 
sau de actualizare a istoriei sfinte) 


VI.3.1. Liturghia în primele veacuri ale Bisericii ca taină a Pătimirii 

şi Morţii Domnului 

Privită în întregimea ei, prin felul cum este alcătuită, rânduiala Sfin- 
tei Liturghii constituie nu numai un sublim mijloc de sfințire, nu numai 
rugăciunea prin excelenţă a Bisericii și cultul suprem adus de ea lui Dum- 
nezeu, ci şi o minunată formă de reprezentare simbolică, de comemorare 
sau reînnoire mistică şi sacramentală, a istoriei mântuirii. 

Conform poruncii date de Mântuitorul Sfinţilor Săi Apostoli: „Aceasta 
să faceți spre pomenirea (ăvâăuvnoiw) Mea” (Luca 22, 19; 1 Corinteni 
11,25), Liturghia creștină a fost considerată dintru început ca o ăvăuvnoic, 
adică o pomenire, amintire sau comemorare a Crucii, adică a Pătimirilor şi 
a Morţii Domnului. Această comemorare nu era însă concepută ca un act 
pur simbolic sau alegoric, ci ca o actualizare efectivă a Pătimirilor Mân- 
tuitorului. În misterul liturgic creştin, Jertfa sau Pătimirea pe Cruce a lui 


a rugăciunilor de mijlocire din cadrul Sfintei Liturghii”, în vol. Persoană și Comuniune. 
Prinos de cinstire Părintelui Profesor Dumitru Stăniloae, Ed. Arhiepiscopiei Sibiului, Sibiu, 
pp. 578-588. 

Hristos - punctul culminant al lucrării Sale mântuitoare - devine oare- 
cum din nou prezentă și reală; credincioşii participă efectiv la ea, adică o 
retrăiesc şi beneficiază de efectele ei, la fiecare Liturghie. 

Aşadar, în forma ei originară şi cea mai simplă - aceea de masă litur- 
gică - Liturghia creştină era în primul rând o anamneză a Pătimirii şi 
a Morţii Mântuitorului, precum subliniază Sf. Ap. Pavel: „De câte ori 
mâncaţi pâinea aceasta şi beţi paharul acesta, moartea Domnului vestiți 
(karayyeAAeTe)!” până va veni” (1 Corinteni 11, 26). 

De altfel, chiar şi tâlcuitorii de mai târziu ai cultului creştin au con- 
siderat Sfânta Liturghie tot ca o comemorare a Pătimirii Domnului. „Să 
ştiţi, aşadar, toţi preoții, care staţi lângă altarul sfânt şi săvârşiţi Jertfa cea 
fără de sânge, că noi vestim Pătimirea cea dătătoare de viaţă a lui Hristos”, 
găsim scris în Comentariul liturgic din secolul al VIII-lea atribuit Sfântu- 
lui Gherman, patriarhul Constantinopolului?%. 

Dar Pătimirile și Moartea Domnului nu pot fi desprinse din contex- 
tul istoric al vieții şi activităţii Sale mântuitoare, adică nu pot fi separate 
de momentul Învierii şi al Înălţării Sale la ceruri. De aceea, anamneza 
vechilor anaforale liturgice răsăritene înfățișează Liturghia ca o formă de 
comemorare a tuturor evenimentelor dintre Pâtimire şi Parusie: 


„Aducându-ne, așadar, aminte (ueuvnuevoi) de această poruncă 
mântuitoare și de toate cele ce s-au făcut pentru noi: de cruce, de 
groapă, de învierea cea de a treia zi, de suirea la ceruri, de şederea de-a 


dreapta, de a doua şi slăvită iarăşi venire 2. 


1% „Vestiţi (mai puţin prin cuvinte decât prin sărbatorire) moartea Domnului”. W. 
BAUER, Griechisch-deutsches Worterbuch zu den Schriften des Neuen Testaments..., Berlin, 
1937, col. 680-681. 

2% SF. GHERMAN AL CONSTANTINOPOLULUI, Descriere a bisericii şi explicare mistică, 
în PG 98, col. 400 D. 

*! Anaforaua din Liturghia bizantină a Sf. loan Gura de Aur (Liturghier, Ed. Institu- 
tului Biblic și de Misiune Ortodoxă, București, 2012, p. 174; cf. Liturghier, 1950, p. 132). Cf. 
Rugăciunea pentru potrivirea Sfintelor, din Liturghia Sf. Vasile cel Mare (Liturghier, 2012, 
p. 280): „Plinitu-s-a și s-a desăvârșit, cât este după a noastră putere, Hristoase, Dumnezeul 
nostru, taina rânduielii Tale (ro ris ofis oixovopiac uvoTnptov); că avem amintirea (Tv 
uviunv) morţii Tale, văzut-am chipul Învierii Tale” (cf. Liturghier, 1950, pp. 206-207). Cf. 
].]. voN ALLMEN, Essai sur le Repas du Seigneur, Neuchatel, 1966, pp. 23-26. 

VI.3.2. Extinderea simbolismului istoriei mântuirii în rânduiala 
Liturghiei 

Cu timpul, paralel cu dezvoltarea rânduielii Liturghiei, aceasta a 
început să comemoreze treptat şi celelalte episoade din istoria mântuirii, 
anterioare Pătimirilor. Diferitele ceremonii şi acte liturgice care prece- 
dau acum ritualul euharistic primar sau care au fost adăugate succesiv 
în rânduiala Liturghiei au primit, în afară de sensul lor direct sau lite- 
ral, şi semnificaţii sau sensuri derivate, superioare. Dintre acestea, unele 
sunt sensuri istorico-simbolice, care închipuie sau amintesc amănunte 
din activitatea Mântuitorului dinainte de înălţare, iar altele sunt sensuri 
duhovnicești, care ne sugerează sau ne duc cu gândul la realitățile din 
viața viitoare. Astfel, Liturghia creştină în forma ei actuală a devenit, 
după expresia Sf. Teodor Studitul, un fel de „recapitulare a întregii icono- 
mii a mântuirii "0%. 

Aşadar, rânduiala de azi a Liturghiei noastre este astfel întocmită, 
încât simbolizează, adică reprezintă sau închipuie sub forma văzută a 
diferitelor ei acte şi ceremonii, întreaga iconomie a mântuirii noastre, de 
la Naşterea Domnului și până la Pogorârea Sfântului Duh peste Sfinţii 
Apostoli. Ea actualizează toate faptele și momentele de seamă din viața şi 
lucrarea de pe pământ a Mântuitorului: Întruparea şi Naşterea Sa, ieşirea 
la propovăduire, învățătura și minunile Lui, Răstignirea, Pătimirile și 
Îngroparea, Învierea și Înălţarea Sa la ceruri. 

La acestea se adaugă sensuri dogmatice şi morale, adică cele legate de 
doctrina sau învăţătura de credinţă şi de morală a Bisericii. 


VI.3.3, Scopul și efectul simbolismului liturgic 

Scopul pe care îl urmăreşte acest simbolism liturgic este efectul bine- 
făcător pe care îl exercită asupra sufletelor noastre. Înfățişând istoria 
sfântă a mântuirii, în chipul cel mai viu și mai sugestiv cu putință, simbo- 
lismul liturgic urmărește să înalțe cugetele credincioşilor la câte a îndurat 
Fiul lui Dumnezeu pentru noi, să deştepte în ei gândurile şi simțămintele 
adecvate care să le curăţească şi să le sfințească sufletele şi trupurile, 


% Se. TEODOR STUDITUL, XvykepaiaiwoiG Tri OANG ElkOvouiAG 7068 TO uVOTHpIov 
(Antireticul I împotriva iconomahilor), în PG 99, col. 340 C. 

pregătindu-i pentru participarea cu vrednicie la aducerea Sfintei Jertfe și 
pentru primirea fără de osândă a Sfintelor Taine. 

Cu alte cuvinte, sensurile simbolico-mistice ale rânduielii Sfintei 
Liturghii pot exercita o influență purificatoare și iluminatoare asupra 
sufletelor celor care participă la ea și care îşi dau seama de aceste sen- 
suri, pregătindu-i și îmbunătățindu-i în vederea realizării scopului ultim 
al Liturghiei: împărtăşirea cu Sfintele Daruri, adică unirea tainică cu 
Hristos euharistic. 

lată ce spune în această privinţă Sf. Maxim Mărturisitorul: 


La Liturghie, harul Sfântului Duh „preface şi schimbă pe fiecare 
dintre cei ce se află de faţă, rezidindu-l în chip mai dumnezeiesc, potri- 
vit cu însușirile lui și înălțându-l spre ceea ce se indică prin tainele 
ce se săvârşesc, chiar dacă acela nu simte, în cazul că este încă din- 
tre copii în cele după Hristos şi nu poate vedea în adâncul celor ce se 
petrec. El activează în acela harul mântuirii, indicat prin fiecare dintre 
dumnezeieştile simboluri ce se săvârşesc, conducându-l pe rând și după 
o ordine, de la cele mai apropiate până la capătul final al tuturor”?*. 


Mai lămurit şi mai pe larg vorbeşte însă despre simbolismul Sfintei 
Liturghii şi despre influenţa ei purificatoare asupra sufletelor, marele tâl- 
cuitor bizantin al Liturghiei, Sf. Nicolae Cabasila, din secolul al XIV-lea. 
După ce el stabilește că scopul Sfintei Liturghii este sfinţirea Darurilor și a 
credincioşilor, arată că mijloacele de care dispune Sfânta Liturghie, pen- 
tru atingerea acestui scop, sunt rugăciunile, cântările și citirile din care se 
compune rânduiala ei. 


„Acestea ne sfinţesc într-un îndoit chip. În primul rând ne sfințesc 
prin însăşi puterea pe care o au rugăciunile, cântările și citirile [...]. 
Astfel, rugăciunile ne întorc gândul către Dumnezeu, mijlocindu-ne 


%3 Se. MAXIM MĂRTURISITORUL, Mystagogia, cap. 24, trad. Pr. D. Stăniloae, în: Revista 
Teologică (Sibiu), XXXVII (1944), p. 347 (și în vol. Sr. MAxIM MĂRTURISITORUL, M istago- 
gia. Cosmosul şi sufletul, chipuri ale bisericii, trad. Pr. D. Stăniloae, Ed. Institutului Biblic şi 
de Misiune al Bisericii Ortodoxe Române, Bucureşti, 2000). 

iertarea păcatelor; cântările, de asemenea, Îl fac să Se milostivească și 
să Se îndure de noi, precum ne spune Psalmistul: «Înalţă lui Dumnezeu 
jertță de laudă (de cântare) [...] şi te voi izbăvi și Mă vei preamări» 
(Psalmul 44, 14-15); în sfarșit, citirile din Sfânta Scriptură, care ne învață 
atât bunătatea și iubirea de oameni a lui Dumnezeu, cât și dreptatea și 
judecata Lui, sădesc și aprind în sufletele noastre nu numai iubirea, ci și 
teama față de EI, făcându-ne astfel mai zeloși întru păzirea poruncilor 
Sale. Iar toate la un loc îmbunătăţesc sufletul și apropie de Dumnezeu atât 
pe preot, cât şi pe credincioşi, făcând şi pe unul, și pe ceilalți destoinici 
pentru primirea şi păstrarea Cinstitelor Daruri, care este scopul ultim al 
Sfintei Liturghii. Dar ele pregătesc îndeosebi pe preot să săvârșească cu 
vrednicie Jertfa (sfinţirea Darurilor), care este scopul cel dintâi al Sfintei 
Liturghii; de aceea, vedem în multe dintre rugăciunile sfintei slujbe cum 
preotul se roagă în taină ca să nu fie socotit nevrednic de a aduce Jertfa, 
ci să slujească Tainei cu suflet curat, cu limbă și cu mâini curate. lată deci 
cum sunt pregătiți pentru lucrarea sfântă, prin însăși puterea cuvinte- 
lor rostite și cântate. În al doilea rând, rugăciunile, cântările, citirile și 
toate cele ce se săvârșesc în sfânta slujbă ne sfințesc prin aceea că în ele 
noi vedem cu închipuirea pe Hristos, lucrarea și Pătimirile Lui pentru 
noi. Într-adevăr, atât în cântări şi în citiri, cât şi în toate cele săvârşite de 
sfințiţii liturghisitori în cursul întregii slujbe, este simbolizată lucrarea 
izbăvitoare a Mântuitorului: partea întâi a sfintei slujbe ne arată începu- 
tul acelei lucrări, cea de-a doua, pe cele următoare, iar cea de la sfârşit, 
pe cele de după aceea. Așa încât, urmărind cu privirea aceste părți ale 
slujbei, putem avea în fața ochilor toată lucrarea mântuirii. Pentru că 
sfințirea Darurilor - adică Jertfa însăși — aminteşte Moartea, Învierea şi 
Înălţarea Mântuitorului, deoarece Cinstitele Daruri se prefac în însuși 
dumnezeiescul Trup, cu care EI a fost răstignit, a înviat și S-a înălțat la 
cer; cele dinainte de Jertfă închipuie cele petrecute înainte de Moartea 
Domnului, adică Întruparea, ieşirea la propovăduire şi arătarea cea 
deplină în lume; iar cele de după Jertfă arată făgăduinţa Tatălui, cum 
a numit-o Domnul Însuși (Luca 24, 49; Faptele Apostolilor 1, 4), adică 
Pogorârea Sfântului Duh peste Sfinţii Apostoli, întoarcerea neamurilor la 
Dumnezeu și părtășia lor cu Acesta, prin ei. Astfel, întreaga slujbă este ca 
o icoană care ar înfățișa un singur trup al lucrării Mântuitorului în lume, 

ilustrând toate părţile ei de la început până la sfârșit, după rânduiala și 
urmarea lor firească. Așa, de pildă, Antifoanele care se cântă la începutul 
Sfintei Liturghii, precum şi cele ce se săvârşesc şi se rostesc mai înainte, la 
Proscomidie, închipuie cea dintâi treaptă din lucrarea mântuitoare a lui 
Hristos; iar cele de după Antifoane, adică citirea din Sfânta Scriptură și 
celelalte, închipuie treapta următoare. Toate cele ce se săvârșesc la Sfânta 
Liturghie ne duc cu gândul la lucrarea mântuitoare a lui Hristos, pentru 
ca, priveliștea ei fiind în faţa ochilor noştri, să ne sfințească sufletele și 
astfel să ne învrednicim de primirea Sfintelor Daruri. Pentru că, după 
cum odinioară această lucrare a izbăvit din moarte, tot așa și acum, fiind 
mereu contemplată, ea îmbunătățește și apropie de Dumnezeu sufletele 
celor care o au în fața ochilor [...]. Atunci când era propovăduită, ea sădea 
în sufletele celor care nu o cunoscuseră cinstirea lui Hristos, credinţa și 
iubirea, pe care aceia nu le aveau mai înainte; iar acum, fiind contemplată 
cu toată osârdia de către cei care deja au crezut, nu creează în suflet acele 
frumoase simţiri, ci numai păstrează pe cele existente, le împrospătează 
și le sporeşte, făcându-ne mai tari în credință şi mai fierbinţi in evlavie 
şi în iubire. Pentru că dacă a făcut să răsară simţăminte noi, cu mult mai 
ușor poate să păstreze, să întreţină și să învioreze pe cele vechi. Dar toc- 
mai acestea sunt simțămintele cu care se cuvine să ne apropiem de cele 
Sfinte şi fără de care ar fi o nelegiuire chiar și numai să le privim: evla- 
vie, credinţă și dragoste fierbinte față de Dumnezeu. De aceea, trebuie 
să se înfățișeze în rânduiala Sfintei Liturghii o astfel de priveliște, care să 
poată să sădească în noi aceste simțţiri, încât să ne facă nu numai să ne 
închipuim cu mintea, ci oarecum să vedem cu ochii sărăcia Celui Care 
stăpânește toate, pribegia pe pământ a Celui Care este în tot locul, ocările 
îndurate de Cel binecuvântat, Pătimirile Celui fără patimă; să vedem cât 
de mult ne-a iubit Cel Care a fost răsplătit cu atâta ură, cât S-a smerit 
pe Sine Cel Care este necuprins de fire, cât a pătimit și câte a făcut, pen- 
tru ca să ne pregătească nouă Masa dumnezeieştilor Daruri. Și astfel, 
cutremurați de măreţia mântuirii noastre, pătrunşi de marea îndurare a 
lui Dumnezeu față de noi, să adorăm pe Cel Care S-a milostivit şi ne-a 
mântuit în acest chip, să-l încredințăm sufletele, să-l dăruim viaţa și să ne 
înflăcărăm inimile cu focul iubirii Lui; şi astfel pregătiţi, să ne apropiem 
cu credinţă și cu dragoste de focul Sfintelor Taine. Iar pentru aceasta nu 


386 


LITURGICA SPECIALĂ 


este de ajuns să înveţi odată și apoi să cunoști cele ce a făcut Hristos, ci 
trebuie ca în timpul Sfintei Liturghii să ne ațintim spre ele ochii cugetu- 
lui şi să le contemplăm, alungând cu tărie orice gând străin, dacă vrem 
să dobândim pregătirea sufletească despre care am vorbit, în vederea 
sfințirii. Pentru că noi suntem înrâuriţi de gândurile ce ne stăpânesc și 
trăim acele stări sufleteşti pe care le pot naşte acele gânduri. De aceea, s-a 
şi izvodit o astfel de reprezentare simbolică (a faptelor Mântuitorului), 
care, pe de o parte, să ni le amintească nu numai prin cuvinte, ci să ni le 
şi aducă pe toate sub ochi, iar pe de alta, să se vadă de-a lungul întregii 
slujbe; pentru ca, prin ea să se lucreze mai ușor asupra sufletelor şi să ni se 
ofere nu numai o simpla privelişte, ci să ne insufle și o simţire, deoarece 
acea vedere se întipărește mai adânc în noi, datorită ochilor; dar totodată 
să nu se dea loc uitării (neatenției) şi nici mintea să nu fie lăsată să alerge 
spre alte lucruri, până ce ne vom apropia de dumnezeiasca Masă”. 


După ce am văzut astfel, în general, semnificaţia simbolică a rân- 
duielii Sfintei Liturghii, să vedem acum, în amănunt, atât sensurile isto- 
rico-simbolice, cât și pe cele doctrinare şi morale legate de fiecare dintre 
părţile componente ale acestei rânduieli. 

Precum se va vedea mai pe larg în capitolele următoare, slujba Sfintei 
Liturghii reprezintă cele trei stadii sau perioade ale istoriei mântuirii: prima 
ei parte, adică Proscomidia, prin împletirea ei de simboluri și referinţe ale 
Vechiului Testament cu evenimente din Noul Testament, reprezintă legă- 
tura mesianică dintre preistorie și istoria sfântă; partea a doua, adică Litur- 
ghia catehumenilor (sau Liturghia „cuvântului”), reproduce în ansamblu 
activitatea învățătorească a Mântuitorului (vestirea cuvântului Evanghe- 
liei); iar partea a treia (Liturghia credincioşilor sau Liturghia euharis- 
tică) actualizează pe Cuvântul făcut trup (ct. Ioan 1, 14), adică Pătimirile, 
Moartea şi Învierea Domnului, Înălţarea la cer şi A Doua Sa Venire sau pe 
Hristos Cel Care Se dăruieşte Bisericii Sale în Sfânta Euharistie?%5. 


24 SE. NICOLAE CABASILA, Tâlcuirea Dumnezeieștii Liturghii, cap. 1, pp. 27-31. 

%5 P. EvDOKIMOV, L'Orthodoxie, Neuchatel, 1959, p. 253 (cf. trad. ţ IRINEU POPA, în 
vol. Paul EvpokIMov, Ortodoxia, Ed. Institutului Biblic si de Misiune al Bisericii Ortodoxe 
Române, Bucureşti, 1996). 

VI.4. Simbolismul Proscomidiei 


Precum am spus, Proscomidia este ritualul sau rânduiala alegerii, 
pregătirii şi binecuvântării (afierosirii) Darurilor de pâine și vin pentru 
Sfânta Jertfă. Cu alte cuvinte, ea este acțiunea sacramentală în timpul 
căreia şi prin care materia brută destinată pentru Sfânta Jertfă este prelu- 
crată şi ridicată la starea și calitatea de Cinstite Daruri, gata să fie sfinţite 
şi prefăcute în Sfântul Trup și Sânge. 


VI.4.1. Semnificația simbolică a materiei Sfintei Jertfe 

Înainte de a trece la explicarea ritualului propriu-zis, să analizăm ros- 
tul și semnificaţia simbolică a materiei Sfintei Jertfe, adică a darurilor de 
pâine și de vin aduse de credincioşi. 


a) Să vedem întâi de ce materia Jertfei liturgice constă exclusiv din 
pâine şi din vin amestecat cu apă? De ce nu se pot aduce și alte lucruri ca 
daruri pentru Sfânta Jertfă, așa cum se aduceau, de pildă, pentru jertfele 
de la Templul Legii Vechi? 

În primul rând, pentru că această materie este de instituire divină: ea 
a fost orânduită de Mântuitorul Însuși, Întemeietorul Jertfei Legii celei 
Noi. El Însuşi la Cina cea de Taină, când a întemeiat Sfânta Euharistie, a 
folosit pâine şi vin. 

În al doilea rând, pentru că jertfele Legii Vechi constau din cărnuri 
sau din roadele pământului, din care se hrănesc nu numai oamenii, ci şi 
animalele; spre deosebire de ele, pâinea şi vinul sunt alimente care consti- 
tuie numai hrana omului, și încă hrana lui de căpetenie; ele nu numai că 
întrețin existenţa lui fizică, ci o şi simbolizează, în chipul cel mai expresiv 
şi mai potrivit: pâinea este simbolul cel mai adecvat al trupului omenesc, 
iar vinul este simbolul sângelui. 

Prin urmare, pe de o parte, darurile de pâine şi de vin aduse de 
credincioși pentru Sfânta Liturghie reprezintă sau simbolizează însăși ființa 
lor trupească și sufletească, pe care ei o aduc ca jertfă lui Dumnezeu, sub 
această formă”. Spre deosebire de alte alimente, care se consumă în starea 


20% FERICITUL AUGUSTIN, De civitate Dei, 10, 6, 20, în PL 41, col. 284; cf. col. 297 (cf. 
trad. P. Găleşanu, în vol. AURELIU AUGUSTIN, Despre Cetatea lui Dumnezeu, Ed. Ştiinţifică, 

lor naturală, neprelucrată, pâinea şi vinul sunt obţinute prin munca, stră- 
dania şi priceperea omului, sunt rezultatul unei prelucrări, al unei activități 
care necesită efort și consum de energie. Înainte de a fi sfinţite la Liturghie 
ca daruri de jertfă, ele sunt - ca să zicem așa - deja sfinţite prin truda şi 
sudoarea omului, ceea ce le dă o valoare deosebită ca materie de jertfă. 

Pe de altă parte, pâinea — făcută dintr-un număr mare de boabe de 
grâu strânse laolaltă - şi vinul — rezultat din zdrobirea în același teasc a 
mulţime de ciorchini şi de boabe de struguri - simbolizează totodată și 
unitatea sau comuniunea duhovnicească, care leagă între ei pe toți mem- 
brii Bisericii, făcând din toţi un singur trup: Trupul tainic al Domnului, 
adică Biserica”. Darurile aduse de credincioşi la Liturghie simbolizează 
deci nu numai propria lor ființă, adusă ca ofrandă de jertfă individuală, ci 
și Biserica, din care ei fac parte. 

Apa turnată în vinul de la Proscomidie este elementul natural care 
astâmpără setea omului şi se foloseşte pentru curăţenia lui corporală, ca 
şi pentru atâtea nevoi gospodăreşti. După o veche interpretare, ea simbo- 
lizează pe credincioşii laici, iar amestecarea ei cu vinul înseamnă încor- 
porarea acestora în Hristos, pentru că Hristos, în Pătimirile Sale, ne-a 
purtat pe noi şi păcatele noastre?%. 

Într-un cuvânt, darurile de pâine și de vin aduse de credincioși la 
Proscomidie sunt expresia sau dovada văzută a participării sau colaborării 


București, 1998, pp. 587-588); Sr. NIcoLAE CABASILA, Tâlcuirea Dumnezeieștii Liturghii, 
cap. 3-4, pp. 32-34. 

% Didahia celor doisprezece Apostoli, IX, în Diac. loan 1. Ică jr, Canonul Ortodoxiei, vol. 
I, pp. 568-569. Cf. Sr. IOAN GURĂ DE AUR, Omiliile la Epistola 1 către Corinteni, XXIV, 2, în 
PG 61, col. 200: „După cum pâinea, deși alcătuită din multe boabe, este, totuși, astfel unită 
incât boabele (de grâu) nu apar niciodată, ci cu toate că sunt ele însele, deosebirea dintre ele 
nu se vede din cauza unirii lor, tot asa ne unim și noi unii cu altii si toti cu Hristos”; FERICITUL 
AUGUSTIN, Cuvântarea 227 (Ad Infantes, De Sacramentis), în PL 38, col. 1100. 

2% SF, CIPRIAN AL CARTAGINEI, Epistola 63 (Ad Caecilium), 13, în PL 4, col. 395-396, 
și în vol. SFANTUL CIPRIAN, EPISCOPUL CARTAGINEI, Scrisori, trad. |. Diaconescu, O. Pop, 
Ed. Sophia, Bucureşti, 2011, p. 287 ș.u.; ISIDOR DE SEVILLA, De ecclesiasticis officiis, 1, 18, 4, 
în PL 83, col. 755. După alți scriitori bisericești, amestecul vinului cu apa la Euharistie în- 
seamnă unirea Duhului cu omul, împărtășirea credincioșilor din nestricăciunea Stăpânului 
(CLEMENT ALEXANDRINUL, Pedagogul, II, 2, trad. N. Ştefânescu, Bucureşti, 1939, p. 150; cf. 
trad. Pr. D. Fecioru, în coll. Părinți şi Scriitori Bisericeşti, vol. 4, Ed. Institutului Biblic şi de 
Misiune al Bisericii Ortodoxe Române, București, 1982, p. 241). 

lor materiale, concrete şi reale la Jertfa Sfântă care se aduce, prin preot, la 
Sfânta Liturghie. 


b) Precum ştim, pâinea întrebuințată de noi, ortodocșii, la Liturghie, 
este făcută din aluat dospit, iar nu azimă, cum întrebuinţează, de exem- 
plu, romano-catolicii și armenii. De ce? 

În primul rând, pentru că o astfel de pâine a întrebuințat Mântuito- 
rul Însuși la Cina cea de Taină, când a întemeiat Sfânta Euharistie. Deşi 
EI a serbat atunci cu anticipație Paştele iudaic, azimele încă nu ieşiseră, 
întrucât nu era ziua Azimelor, sau a Paștelui evreiesc, iar toţi Sfinţii 
Evanghelişti spun lămurit: „Luând pâine” (ăprov - pâine dospită, iar nu 
ătvuov ăprov) (Luca 22, 19, şi locurile paralele). 

În al doilea rând, pentru că pâinea adevărată, dospită cu aluat, sim- 
bolizează mai bine sufletul desăvârşit și Intruparea desăvârşită a Dom- 
nului, fiind făcută din trei elemente, care reprezintă şi cele trei părți ale 
sufletului şi cinstea Treimii, adică: 

- făina cu aluat, care înseamnă sufletul, 

- apa, care înseamnă botezul, 

- sarea, care înseamnă gândul și învățătura Cuvântului („Voi sunteţi 
sarea pământului”, Matei 5, 13). 

Aducem deci pâine dospită pentru că ea simbolizează mai desăvârșit 
trupul Domnului, în care se va preface, prin sfințire”. 

Aluatul ne aduce aminte şi de aluatul nestricăciunii cu care Mân- 
tuitorul a asemănat Împărăţia Cerurilor (Luca 13, 20-21) şi care este El 
Însuşi, Cel Care dospeşte toată frământătura Bisericii Sale, adică firea 
creată, până la unirea și asemănarea cu EI, prin împărtășire și înviere. 

În al treilea rând, aducem pâine dospită, pentru că trebuie să ne deo- 
sebim de evrei, care sărbătoresc Paștile cu azimă. 


5 SF. SIMEON AL TESALONICULUI, Despre Sfânta Liturghie, cap. 91, în vol. Tractat 
asupra tuturor dogmelor..., pp. 95-96; MITROFAN CRITOPOULOS, Mărturisire de credință, 
cap. 9, în |. MIHĂLCESCU, Oqoavpoc 7ic OpOo6otiac, Leipzig, 1904, p. 221; cf. N. NICOLA- 
ESCU, „Cele patru Evanghelii, dovadă pentru folosirea pâinii dospite la Sfânta Euharistie”, 
în: Studii Teologice, Il (1951), 9-10, pp. 552-558. 

29 SF. SIMEON AL TESALONICULUI, Despre Sfânta Liturghie, cap. 86, p. 93; cf. i lAcov 
PUTNEANUL, Synopsis, lași, 1751, f. 57. 

În sfârşit, chiar în jertfa lui Melchisedec (Facerea 14, 18), care este cea 
mai desăvârşită dintre preînchipuirile Jertfei creştine în Legea Veche, s-a 
adus tot pâine dospită, iar nu azimă?”!. 


c) Pâinea folosită la Proscomidie poartă însă forma și denumirea 
de prescură (de la npoogpopă - ofrandă, jertfă, aducere). Prescurile 
sunt făcute uneori în formă rotundă (mai rar), simbolizând rotunjimea 
pământului, dar de cele mai multe ori în formă de cruce cu patru cor- 
nuri, care simbolizează atât cele patru laturi ale lumii întregi, pentru 
care S-a întrupat Domnul, cât și cele patru brațe ale crucii, pe care EI 
a fost răstignit. Prescurile cu cinci cornuri, folosite în unele părți, ne 
amintesc de cele cinci pâini cu care Mântuitorul a săturat, în chip minu- 
nat, mulțimile în pustie, după care a rostit cuvântarea în care prevestea 
instituirea Jertfei Trupului Său, Pâinea cea vie a Sfintei Euharistii, din 
care cine va mânca nu va mai flămânzi în veac (loan 6, 35)712. De aceea 
s-a şi fixat numărul obișnuit de cinci pentru prescurile folosite la Pros- 
comidie. 

Sunt și prescuri cu trei cornuri, care simbolizează Sfânta Treime. 


VI.4.2. Simbolismul ritualului pregătirii Sfântului Agneţ 

Spălarea mâinilor preotului înainte de începerea Proscomidiei simbo- 
lizează curăția trupească și sufletească cerută liturghisitorului înainte de 
a intra în slujbă; acest lucru îl arată şi formula sacramentală pe care preo- 
tul o rostește în timpul spălării şi care, ca mai toate formulele de acest fel, 
este un fragment de psalm (Psalmul 25, 6-12; cf. Iacov 4, 815. 


21! SF. SIMEON AL TESALONICULUI, Despre Sfânta Liturghie, pp. 88-91, pp. 94-97. 

* Amănunte despre diferitele forme de prescuri folosite în Biserica română și simbo- 
lismul lor, la Pr. D. Buzarv, „Paniornamentica”, în: Mitropolia Olteniei, XIV (1963), 7-8, 
p. 568. 

215 Sp. CHIRIL AL IERUSALIMULUI, Cateheza a V-a mistagogică, 2, în vol. Cateheze, 
trad. Pr. D. Fecioru, Ed. Institutului Biblic şi de Misiune al Bisericii Ortodoxe Române, 
Bucuresti, 2003, p. 359; Constitutiile Apostolice, VIII, 11, în Diac. loan I. ICĂ jr, Canonul 
Ortodoxiei, vol. [, p. 745; SF. DIONISIE AREOPAGITUL, Despre ierarhia bisericească, III, 3 
(trad. Pr. C. Iordăchescu, 1932, pp. 100-101; cf. trad. Pr. D. Stăniloae, în vol. SF. DIONISIE 
AREOPAGITUL, Opere complete, Ed. Paideia, București, 1996, p. 79 ș.u.); SF. GHERMAN AL 
CONSTANTINOPOLULUI, Descriere a bisericii şi explicare mistică, în PG 98, col. 424. 

Trebuie să stabilim de la început că, în general, tâlcuitorii bizantini ai 
Liturghiei atribuie pregătirii Sfântului Agneţ, care constituie partea prin- 
cipală a ritualului Proscomidiei, un dublu simbolism: unul în legătură cu 
Nașterea Mântuitorului, iar altul în legătură cu Pătimirile și Moartea Lui. 
Cu alte cuvinte, cele săvârşite la Proscomidie ne duc cu gândul, pe de o 
parte, la evenimentele din jurul Nașterii şi al copilăriei Domnului, iar pe 
de alta, la Pătimirile şi Moartea Lui pe Cruce. 


a) În privinţa simbolismului Naşterii, prima prescură (sau primul 
corn de prescură), din care se scoate Sfântul Agneţ, închipuie pe Sfânta 
Fecioară, din care S-a născut cu trup Domnul, iar scoaterea Sfântului 
Agneț din prescură înseamnă Întruparea şi Naşterea Domnului din Sfânta 
Fecioară?!*, pentru că Sfântul Agneţ, adică pecetea scoasă din prescură, 
închipuie trupul omenesc al Mântuitorului. Se numește așa, de la cuvân- 
tul grecesc ăuvoc (lat. agnus, slavo-rusă arnen), adică miel, pentru că 
Mântuitorul, prin analogie cu mielul pascal al iudeilor, a fost văzut mai 
dinainte, de Prorocul Isaia, ca un miel de jertfă (Isaia 53, 7-8), iar Sf. loan 
Botezătorul L-a numit chiar „Mielul lui Dumnezeu, Cel Ce ridică păcatul 
lumii” (loan 1, 29). 

Proscomidiarul — sau locul din sfântul altar unde se săvârşeşte lucra- 
rea Proscomidiei - închipuie acum locul Nașterii (Betleemul), iar discul, 
pe care se aşază Sfântul Agneţ, este peștera, staulul sau ieslea vitelor, în 
care S-a născut Domnul?'5. 

Asteriscul (zveazda) sau steluța, care se aşază peste disc, ne aduce 
aminte de steaua care s-a arătat la Naştere şi a călăuzit paşii magilor spre 
Betleem: „Și iată steaua pe care o văzuseră în Răsărit mergea înaintea 


214 SE. GHERMAN AL CONSTANTINOPOLULUI, Descriere a bisericii... în PG 98, col. 397 
G-D, 452 D; TEODOR DE ANDIDA, Tâlcuire pe capitole, în PG 140, col. 465 C; SF. SIMEON AL 
TESALONICULUI, Despre sfânta rugăciune (Despre sfintele slujbe), cap. 357, p. 239; MELETIE 
SIRIGUL, Tălcuirea Sfintei Liturghii, cuprinsă în Scrisoarea sinodală a Patriarhului Ecume- 
nic Paisie ] către Patriarhul Nicon al Rusiei (1667), la C. DELIKANIS, Ilazpiapyikă Eyypapa, 
vol. III, p. 41. 

*1 SF. GHERMAN AL CONSTANTINOPOLULUI, Descriere a bisericii..., în PG 98, col. 400 A; 
MELETIE SIRIGUL, Tâlcuirea Sfintei Liturghii, în C. DELIKANIS, Ilorprăpyikă Eyypapa, vol. 
III, p. 41, n. 9; SF. SIMEON AL TESALONICULUI, Despre Sfânta Liturghie, cap. 85, 96, pp. 9%, 
101; Despre sfânta biserică, cap. 138, p. 125. 

lor, până ce a venit şi a stat deasupra, unde era Pruncul” (Matei 2, 9); 
pocrovețele sau acoperămintele, care se pun peste Daruri, simbolizează 
scutecele cu care a fost înfășat Pruncul lisus (cf. Luca 2, 7), iar cădirea 
sau tămâierea Darurilor înseamnă ofranda omagială de smirnă şi tămâie 
adusă Pruncului de magii de la Răsărit”!*. 

Acoperirea Darurilor şi rămânerea lor tainică la proscomidiar până la 
Vohodul mare înseamnă vremea necunoscută a vieții lui lisus, petrecută 
de EI în Nazaret și Capernaum, înainte de ieşirea și începerea lucrării Sale 


în lume”. 


b) Pe de altă parte, am spus că ritualul pregătirii Sfântului Agneţ 
simbolizează, în chipul cel mai intuitiv, Răstignirea, Pătimirile și Moar- 
tea Domnului. Acest simbolism este mai evident mai ales în formulele 
sacramentale folosite la Proscomidie, începând chiar cu prima, prin care 
se face însemnarea prescurii înainte de scoaterea Sfântului Agneţ: „Întru 
pomenirea Domnului şi Dumnezeului şi Mântuitorului nostru lisus 
Hristos..., formulă care ne arată că tot ceea ce se face în Sfânta Litur- 
ghie se face pentru împlinirea poruncii date de Mântuitorul Sfinţilor Săi 
Apostoli: „Aceasta să faceți spre pomenirea Mea” (Luca 22, 19). Astfel, 
proscomidiarul închipuie Golgota sau locul Răstignirii”'*. 

Copia sau cuțitul de care se folosește preotul pentru tăierea pâinii 
simbolizează lancea (sulița) cu care Domnul a fost împuns în coastă de 
către unul dintre ostași”!?. 

Scoaterea Sfântului Agneţ din prescură, străpungerea crucișă şi 
împungerea lui cu copia închipuie Jertfa sângeroasă a Domnului, adică 


215 MELETIE SIRIGUL, Tâlcuirea Sfintei Liturghii, în C. DELIKANIS, Ilarprapyikă 
Eyypagpo, vol. II, p. 41; SF. SIMEON AL TESALONICULUI, Despre Sfânta Liturghie, cap. 85, 
96, pp. 93, 101; Despre sfânta biserică, cap. 138, p. 125. 

217 Sr. GHERMAN AL CONSTANTINOPOLULUI, Descriere a bisericii... în PG 98, col. 400A; 
Sg. NICOLAE CABASILA, Tâlcuirea Dumnezeieştii Liturghii, cap. 11, pp. 41-42. 

218 Sp. GHERMAN AL CONSTNTINOPOLULUI, Descriere a bisericii şi explicare mistică, în 
PG 98, col. 396 B, 400 B-C; MELETIE SIRIGUL, Tâlcuirea Sfintei Liturghii, în C. DELIKANIS, 
Ilorprapyikă Eyypapa, vol. III, pp. 42, 49. 

19 Se. GHERMAN AL CONSTANTINOPOLULUI, Descriere a bisericii..., în PG 98, col. 397 
B; Se. NICOLAE CABASILA, Tâlcuirea Dumnezeieștii Liturghii, cap. 8, pp. 37-38; SF. SIMEON 
AL TESALONICULUI, Despre Sfânta Liturghie, cap. 84, p. 93. 

Răstignirea Lui pe Cruce, împreună cu toate celelalte Pătimiri îndurate 
de EI; acoperământul discului şi cel al potirului reprezintă giulgiul în care 
a fost înfăşurat trupul Domnului şi mahrama care I s-a pus pe faţă, iar 
Aerul (acoperământul mare) este piatra pusă deasupra mormântului”. 

Vinul şi apa turnate în sfântul potir închipuie sângele și apa care au 
curs din sfânta coastă a Domnului, împunsă cu sulița, și care au devenit 
apoi cele două izvoare ale vieţii harului: apa Botezului şi sângele Sfintei 
Împărtăşanii?!. 

Sfântul potir închipuie atât paharul ritual folosit de Domnul la Cină, 
cât şi vasul cu fiere şi oţet, din care a fost adăpat Cel răstignit şi în care, 
după o tradiţie pioasă, Sf. Evanghelist loan ar fi strâns o parte din Sfântul 
Sânge scurs din rănile Domnului. 

Sfântul disc, pe care se așază Sfântul Agneţ, reprezintă patul (năsălia) 
pe care Iosif şi Nicodim au așezat trupul Domnului, după coborârea Lui 
de pe Cruce şi ducerea la groapă”. 

Buretele, cu care preotul strânge miridele depuse pe disc, ne amintește 
de buretele îmbibat cu oţet și fiere, cu care ostașii au adăpat, în batjocură, 
pe Mântuitorul. 

Cădirea (fumul tămâiei) de la sfârșitul Proscomidiei simbolizează 
aromatele cu care a fost îmbălsămat trupul Domnului înainte de înmor- 
mântare”. 

Maica Domnului, care a zăbovit îndurerată lângă Crucea Fiului Său răs- 
tignit (loan 19, 25), este și ea prezentă aici, în chip simbolic, prin mirida tri- 
unghiulară aşezată de-a dreapta Sfântului Agneţ (Panaghia sau Bogorodița). 


2% SR. GHERMAN AL CONSTANTINOPOLULUI, Descriere a bisericii..., în PG 98, col. 400 C. 

»! Sp. IOAN GURĂ DE AUR, Cateheza a III-a baptismală, 16-18, în JEAN CHRYSOSTOME, 
Huit catecheses baptismales, A. WENGER (ed.), pp. 160-162, și în SF. IOAN GURĂ DE AUR, 
Cateheze baptismale, trad. Pr. M. Hancheș, Ed. Oastea Domnului, Sibiu, 2003, pp. 62-64; 
SF. GHERMAN AL CONSTANTINOPOLULUI, Descriere a bisericii..., în PG 98, col. 397 B; Ca- 
nonul 32 al Sinodului Trulan; Se. SIMEON AL TESALONICULUI, Despre Sfânta Liturghie, cap. 
92, p. 97. Cf. Învăţătură bisericească pe scurt pentru şapte Taine, Râmnic, 1746, f. 21. 

2 MELETIE SIRIGUL, Tâlcuirea Sfintei Liturghii, în C. DELIKANIS, Ilorprapytkă 
Eyypapa, vol. III, p. 42; Sr. GHERMAN AL CONSTANTINOPOLULUI, Descriere a bisericii... în 
PG 98, col. 397 C, 400 B. 

25 SF. GHERMAN AL CONSTANTINOPOLULUI, Descriere a bisericii..., în PG 98, col. 397 B. 

24 Sr. GHERMAN AL CONSTANTINOPOLULUI, Descriere a bisericii..., în PG 98, col. 400 D. 

VI.4.3. Scopul şi semnificaţia miridelor 

La sfârşitul Proscomidiei, Sfântul Agneţ de pe disc și vinul din potir 
nu mai sunt pur și simplu pâine şi vin obişnuite, ci „Cinstitele Daruri”, 
consfinţite, hărăzite, afierosite sau închinate lui Dumnezeu. Totuși, atâta 
vreme cât rămân la proscomidiar, ele nu sunt încă Trupul și Sângele Dom- 
nului, ci sunt numai un simbol, o icoană sau o închipuire a Sfântului Trup 
şi Sânge, cum le numeşte Liturghierul ortodox*%. Toate cele săvârşite la 
Proscomidie au un caracter simbolic. Ritualul Proscomidiei constituie o 
formă sacramentală de anticipare, concretă și intuitivă - dar simbolică 
— a adevăratei pomeniri sau comemorări - cea reală - a Morţii Mântuito- 
rului, pomenire care va avea loc abia în cursul Liturghiei credincioșilor, şi 
anume atunci când se va săvârși Jertfa, adică sfinţirea și prefacerea Daru- 
rilor. 

Precum am văzut, în jurul Sfântului Agneţ se așază pe sfântul disc 
miridele sau părticelele de pâine scoase din celelalte prescuri, şi anume: 

Cea dintâi, pentru Sfânta Fecioară, este mai mare și se așază de-a 
dreapta Sfântului Agneţ, așa după cum şi Maica Domnului - ca cea dintâi 
şi cea mai presus decât toți Sfinţii — stă în cer de-a dreapta Fiului ei iubit, 
cum a văzut-o Prorocul David (Psalmul 94, 11) şi a zugrăvit-o în cuvin- 
tele pe care le rosteşte atunci liturghisitorul: „De față a stat împărăteasa 
de-a dreapta Ta, în haină aurită îmbrăcată şi preainfrumusețată”. 

Următoarele nouă miride, mai mici, se scot în cinstea Sfinţilor, 
împărțiți în nouă cete sau grupe, după chipul celor nouă cete ale ierarhiei 
cereşti a Sfinților Îngeri. Ele reprezintă mulţimea Sfinților care alcătuiesc 
Biserica triumfătoare sau biruitoare sau slăvită, din ceruri. 

În sfârşit, cele mai mici se scot pentru credincioşii vii şi morţi, repre- 
zentându-i pe membrii Bisericii luptătoare. 

În ceea ce priveşte scopul sau sensul aducerii acestor miride, este, 
desigur, o deosebire între cele pentru sfinţi, pe de o parte, și cele pen- 
tru credincioşi, pe de alta, deosebire care, de altfel, reiese chiar din for- 
mulele respective din Liturghier şi pe care o subliniază şi unii dintre 


* Liturghia Sf. Vasile cel Mare, la epicleză: „Punând înainte cele ce închipuie Sfân- 
tul Trup și Sânge al Hristosului Tău” („ră ăvrirvra Tov &yiov owuaros kai aiuaToc Tod 
Xpiorov 0ov”), în Liturghier, 2012, p. 254. 

tâlcuitorii Liturghiei. Cele dintâi se scot și se aduc „întru cinstea și pome- 
nirea Sfinților” (eic riuhv kai uvnunv); ele reprezintă deci o formă a cul- 
tului de venerație, adică a cinstirii pe care o dăm Sfinţilor, și totodată 
o variantă a rugăciunii de mulțumire pe care o aducem lui Dumnezeu 
pentru cinstea și slava cu care EI a încununat pe sfinţi. Cele de-al doilea 
se scot şi se aduc „spre pomenirea și iertarea păcatelor” credincioșilor vii 
şi morți. Ele sunt deci o formă a rugăciunii noastre de cerere, prin care 
mijlocim mila lui Dumnezeu în favoarea celor pe care-i pomenim şi pen- 
tru care ne rugăm, atât la Proscomidie, cât şi în alte momente din cursul 
Sfintei Liturghii”*. 


VI.4.4. Simbolismul eclesiologic și eshatologic al Proscomidiei 

Dar deosebit de sensurile tipice şi simbolice legate de ritualul Prosco- 
midiei și expuse până acum, felul geometric în care Sfântul Agneţ și miri- 
dele din jurul lui se așază pe sfântul disc are și un sens mai înalt, mistic 
şi eclesiologic în același timp. Sfântul Agneţ și miridele reprezintă acum 
Biserica universală din toate timpurile şi locurile, atât cea de pe pământ 
(luptătoare), cât şi cea din ceruri (triumfătoare), Biserica în înţelesul ei 
cel mai larg, adică acea mare adunare sau familie spirituală a tuturor fii- 
lor lui Dumnezeu, strânsă în jurul Întemeietorului și Capului ei nevăzut, 
Hristos Mântuitorul, aşa cum a rugat El pe Tatăl, ca unde este E] să fie şi 
ai Lui (Ioan 17, 24), şi aşa cum va fi în Împărăţia Lui ce va să vină. 

Acest sens eclesiologic îl evidenţiază Sf. Simeon al Tesalonicului, cel 
din urmă mare tâlcuitor original al Liturghiei bizantine: 


„Am înţeles cum prin această dumnezeiască închipuire și istorisire 
a Sfintei Proscomidii, vedem pe Însuși lisus și întreagă Biserica Lui. (Îl 
vedem) în mijloc pe Hristos Însuşi, Lumina cea adevărată și Viaţa cea 
veşnică [...]. EI este în mijloc prin Agneţ, iar Maica Lui de-a dreapta 
prin miridă, Sfinţii şi Îngerii de-a stânga, iar dedesubt întreaga adu- 
nare a credincioșilor Lui dreptmăritori. Aceasta este taina cea mare: 


Dumnezeu între oameni și Dumnezeu în mijlocul dumnezeilor, care se 


2 Sr. NICOLAE CABASILA, Tălcuirea Dumnezeieșştii Liturghii, cap. 10 si 33, pp. 39-41, 
80-81; cf. Îndreptarea Legii, glava 160 și glava 161, Ed. Academiei, București, 1962, p. 168. 

îndumnezeiesc de la Cel Ce după fire este Dumnezeu, Care S-a întrupat 
pentru ei. Aceasta este împărăţia ce va să fie și petrecerea (noAvTevua) 


vieţii celei veşnice: Dumnezeu cu noi, văzut și impărtăşit 2%. 


În sens mistic (eshatologic), proscomidiarul şi sfântul disc înseamnă 
tronul Mântuitorului ca Împărat în mijlocul Bisericii Sale şi scaunul Său 
la Judecata din urmă, în fața Căruia toți ne vom înfățișa pentru ca să dam 
seamă de faptele noastre”. Sfântul disc, cu Sfântul Agneţ și miridele din 
jurul lui, reprezintă deci, în chip simbolic, aceeaşi imagine eshatologică 
pe care zugravii o înfăţişează mai intuitiv, prin mijlocirea formelor de 
artă, în marea şi impresionanta scenă a Judecăţii din urmă, zugrăvită de 


obicei la intrarea bisericilor noastre”. 


VI.5. Explicarea Liturghiei catehumenilor 


VI.5.1. Începutul Liturghiei, până la Vohodul cu Sfânta Evanghelie 

a) Vremea Începerii Liturghiei (70 xaipoc), adică ritualul închinării 
liturghisitorilor pentru începerea slujbei, „închipuie timpul, prezis de 
Isaia profetul, al nașterii lui loan Înaintemergătorul și al Întrupării lui 
Hristos pentru noi”2%. De aceea, preotul rostește atunci, între altele, și 
cântarea de slavă a Îngerilor de la Naşterea Domnului: „Slavă întru cei 
de sus lui Dumnezeu şi pe pământ pace, între oameni bunăvoire” (Luca 
2, 14). Înainte de aceasta preotul rostește însă rugăciunea de invocare a 
Sfântului Duh (Împărate ceresc...), deoarece cu puterea harului Sfântului 
Duh se săvârșesc, de fapt, toate actele sfinte mai importante din sfintele 
slujbe, deci şi Sfânta Jertfă, pe care preotul urmează să o oficieze în cursul 


227 SF. SIMEON AL TESALONICULUI, Despre Sfânta Liturghie, cap. 94, p. 101. 

* MELETIE SIRIGUL, Tâlcuirea Sfintei Liturghii, în C. DELIKANIS, Ilarpiăpyikă 
Eyypapa, vol. II, pp. 42-43. 

2 Vezi capitolul despre Pictura suprafetei exterioare a zidurilor bisericii, în Pr. Ene 
BRANIȘTE, Liturgica generală, cu notiuni de artă bisericească, arhitectură şi pictură biseri- 
cească, vol. II, Ed. Basilica, Bucureşti, 2015, p. 149 ș.u. 

0 SF. GHERMAN AL CONSTANTINOPOLULUI, Descriere a bisericii şi explicare mistică, 
în PG 98, col. 400 D - 401 A. 

Sfintei Liturghii. După aceasta, preotul adaugă şi cântarea îngerească 
(„Slavă întru cei de sus, lui Dumnezeu..."), deoarece începutul Litur- 
ghiei aduce aminte de Venirea Domnului pe pământ, prin Întruparea şi 
Naşterea Sa, anunţată de Îngeri în noaptea Nașterii. 

b) Ca orice slujbă sfântă, Liturghia începe cu o formulă de binecu- 
vântare sau slăvire a lui Dumnezeu, şi anume cu Binecuvântarea mare, cu 
care începe şi slujba Sfintelor Taine: „Binecuvântată este împărăţia Tatălui 
şi a Fiului şi a Sfântului Duh..:. De ce? Pentru că, dintre diferitele forme 
ale rugăciunii sau convorbirii noastre cu Dumnezeu (de mulțumire, 
de cerere, de mărturisire, de slăvire), cea dintâi cu care se cuvine să ne 
apropiem de EI şi cu care să începem deci sfânta slujbă este rugăciunea 
de slăvire (Doxologia sau Slavoslovia), din care fac parte și formulele de 
binecuvântare. 

Prin această formulă de binecuvântare, preamărim Împărăţia lui 
Dumnezeu şi binecuvântăm Dumnezeirea în Treimea Persoanelor, iar nu 
în unitatea Fiinţei Sale. De ce? Pentru că Sfânta Liturghie descoperă taina 
Întrupării Domnului, Întrupare prin care s-a dezvăluit oamenilor pentru 
prima dată în chip clar taina Sfintei Treimi; de aceea, la începutul ei se 
cuvine să fie propovăduită și slăvită Sfânta Treime”. 

Comparând între ele formulele de binecuvântare de la începutul 
celor trei slujbe principale ale serviciului divin zilnic al Bisericii (Vecer- 
nia, Utrenia şi Liturghia), observăm că ele exprimă o vizibilă gradaţie în 
revelarea misterului Sfintei Treimi. Astfel, formula de la începutul Vecer- 
niei („Binecuvântat este Dumnezeul nostru...) aminteşte treapta cea mai 
de jos a acestei revelații, şi anume epoca cea mai îndepărtată din istoria 
mântuirii, în care omenirea avea o cunoștință neclară şi întunecată despre 
Dumnezeu, neștiind nimic altceva decât că El există şi că este unul sin- 
gur. Cu formula de binecuvântare de la începutul Utreniei („Slavă Sfintei 
[...] Treimi...) avansăm pe o treaptă superioară pe scara revelaţiei, adică 
la epoca în care lumea dinainte de Mântuitorul, datorită descoperirilor 
realizate prin Prorocii Legii Vechi, făcuse un progres în cunoaşterea lui 
Dumnezeu, şi anume că El este în trei Persoane. În sfărșit, cu formula de 
binecuvântare de la începutul Liturghiei („Binecuvântată este împărăția 


21 Cf. Se. NICOLAE CABASILA, Tâlcuirea Dumnezeieştii Liturghii, cap. 12, pp. 42-46. 

Tatălui...), ne aflăm pe treapta cea mai de sus în istoria revelaţiei despre 
misterul Dumnezeirii, şi anume în epoca în care, datorită descoperirii 
depline făcută nouă de Însuşi Mântuitorul, am aflat, în plus, că cele trei 
Persoane ale Dumnezeirii se numesc Tată, Fiu și Duh Sfânt?%?. 

c) În timpul binecuvântării, preotul face semnul Sfintei Crucii peste 
Sfântul Antimis cu Sfânta Evanghelie, care este aşezată totdeauna pe Sfânta 
Masă şi care închipuie pe Însuși Hristos ca Împărat şi Dumnezeu, șezând 
pe tronul slavei Sale. Acest gest arată că sfânta slujbă care se începe acum 
se săvârşeşte spre pomenirea Jertfei de pe Cruce a Mântuitorului. 

d) La începutul Liturghiei, ușile împărăteşti și dvera (perdeaua) sunt 
deschise. Se deschid uşile împărătești ca semn că slujba care începe acum 
reprezintă epoca revelaţiei depline a misterului mântuirii, prin venirea 
Mântuitorului, Care ne-a deschis porţile Raiului şi ușile Împărăției Ceru- 
rilor, cum spune El Însuşi: „De acum veţi vedea cerul deschizându-se şi 
pe îngerii lui Dumnezeu suindu-se şi coborându-se peste Fiul Omului” 
(loan 1, 51). După ce se dă binecuvântarea, uşile împărăteşti se închid, 
rămânând deschisă numai dvera, în semn că taina Întrupării şi a Naşterii 
rămâne deocamdată necunoscută oamenilor, fiind descoperită numai 
Ingerilor din ceruri, păstorilor și magilor, ca şi celor din preajma Pruncu- 
lui, Care Se află acum în taina altarului, la proscomidiar, acoperit de vălu- 
rile şi simbolurile Cinstitelor Daruri şi ascuns de văzul credincioșilor?**. 

e) Antifoanele, compuse parte din versete de psalmi, parte din cântări 
ale Legii Noi, ne duc cu gândul tot la vremea când Mântuitorul venise pe 
pământ, dar rămăsese încă în atmosfera vieții umile din Nazaret, când El 
era în lume, dar lumea încă nu-L cunoştea, după cum şi Cinstitele Daruri 
rămân încă, în acest timp, acoperite și învăluite în atmosfera de penum- 
bră şi taină a proscomidiarului. Antifoanele reprezintă deci vremea de 
dinainte de Sf. loan Botezătorul, de dinainte de a se aprinde lumina 


22 Cf. MELETIE SIRIGUL, Tălcuirea Sfintei Liturghii, în C. DELIKANIS, IlozprapyiKă 
Eyypapa, vol. III, pp. 43-44. 

23 Cf. Pr. P. VINTILESCU, „Dumnezeiasca Liturghie comentată în oficiul și în textul 
ei”, în: Biserica Ortodoxă Română, LXXVIII (1960), 7-8, p. 633: Pr. P. VINTILESCU, Litur- 
ghierul explicat, Bucureşti, 1972, p. 172. 

541 C£. MELETIE SIRIGUL, Tâlcuirea Sfintei Liturghii, în C. DELIRANIS, Iorprapyikă 
Eyypagpa, vol. III, p. 43. 

(cf. loan 1, 8-10), când era încă nevoie de proroci care să vestească 
Venirea Domnului”. De aceea, versetele din psalmi, care alcătuiesc de 
obicei aceste Antifoane, sunt alese de regulă din Psalmii profetici (mesia- 
nici), în care se proroceşte Venirea Domnului, iar cântăreții care le cântă 
închipuie acum pe prorocii şi psalții Legii Vechi. Antifoanele sunt trei, în 
cinstea Sfintei Treimi. 

f) Fericirile, care alcătuiesc ultimul Antifon la Liturghia din duminici 
şi sărbătorile Sfinţilor şi care fac parte din prima cuvântare mare ținută 
de Mântuitorul, adică din Predica de pe munte (Matei 5, 1-7, 29), repre- 
zintă zorile lucrării publice a Mântuitorului, adică începutul propovădu- 
irii Evangheliei?**. 

g) Deschiderea ușilor împărătești, către sfârșitul Antifonului al treilea, 
arată că Mântuitorul iese din viața necunoscută de până atunci, Se arată 
şi Se descoperă și celor ce încă nu-L cunoșteau. 


VI.5.2. Vohodul mic 

Ieșirea sfințiților slujitori cu Sfânta Evanghelie sau Vohodul mic, cum 
se mai numeşte, înseamnă Epifania Domnului sau Arătarea Sa în lume, 
mai întâi prin botezarea Sa în Iordan, când a fost mărturisit de Tatăl, apoi 
prin începerea activității Sale publice, adică prin propovăduirea Evan- 
gheliei (Marcu 1, 14)”. 

a) Sfânta Evanghelie, ca una ce cuprinde cuvintele Domnului şi isto- 
ria vieţii Lui pe pământ, închipuie acum pe Hristos Însuși?**. De aceea, 
atât slujitorii, cât și credincioşii se pleacă şi se închină înaintea ei, ca îna- 
intea lui Hristos Însuşi, cântând: „Veniţi să ne închinăm și să cădem la 
Hristos...” (cf. Psalmul 94, 6; 105, 47), iar preotul, sau cel mai mare din 


* SF. GHERMAN AL CONSTANTINOPOLULUI, Descriere a bisericii... în PG 98, col. 401 
D; SF. NICOLAE CABASILA, Tâlcuirea Dumnezeieştii Liturghii, cap. 18-19, pp. 55-58; 
SF. SIMEON AL TESALONICULUI, Despre Sfânta Liturghie, cap. 98, p. 103; Tâlcuire despre 
dumnezeiescul lăcaş, cap. 49-52, p. 258. 

* SE. SIMEON AL TESALONICULUI, Despre Sfânta Liturghie, cap. 98, p. 103; MELETIE 
SIRIGUL, Tâlcuirea Sfintei Liturghii, în C. DELIKANIS, Ilarprapyiă Eyypapa, vol. III, p. 44. 

7 Sp. GHERMAN AL CONSTANTINOPOLULUI, Descriere a bisericii..., în PG 98, col. 405 
C-D; SF. NICOLAE CABASILA, Tâlcuirea Dumnezeieştii Liturghii, cap. 22, p. 63; MELETIE 
SinrGur, Tâlcuirea Sfintei Liturghii, în C. DELIKANIS, Ilarprapyikă Eyypapa, vol. III, pp. 44-45. 

*% Se. NICOLAE CABASILA, Tâlcuirea Dumnezeieștii Liturghii, cap. 20, pp. 58-59. 

biserică, o sărută în semn de respect, ca şi cum ar săruta mâna sau picioa- 
rele Domnului Însuşi; 

b) Luminile care sunt purtate înaintea Sfintei Evanghelii simbolizează 
lumina duhovnicească adusă de Mântuitorul prin Sfânta Evanghelie, iar 
purtătorii lor închipuie pe Prorocii Legii Vechi, care au prevestit Venirea 
Domnului, îndeosebi pe ultimul şi cel mai mare dintre ei: Sf. loan Bote- 
zătorul și Înaintemergătorul, cel care a pregătit calea Domnului (Marcu 
1, 2-3), pe care Mântuitorul l-a numit făclie (loan 5, 35) şi despre care un 
alt Proroc a spus: „Gătit-am făclie Unsului Meu..."2%; 

c) Cât priveşte cuvintele „Înţelepciune! Drepţi!”, prin care preotul 
sau diaconul înalță Sfânta Evanghelie în văzul credincioşilor, ca să le 
înțelegem exact, trebuie să avem în vedere că rânduiala Liturghiei noas- 
tre îşi are originea și s-a format în părţile Răsăritului (Orientul apro- 
piat), unde creștinii ascultau (ca şi azi) sfânta slujbă stând de obicei jos în 
strană sau chiar pe duşumeaua (podeaua) bisericii. Prin cuvintele de mai 
sus, preotul voia să spună credincioșilor că Sfânta Evanghelie, Cuvântul 
lui Hristos, care se va citi îndată, este singura şi adevărata înțelepciune 
(0oqpia): cea dumnezeiască (Coloseni 2, 3; 1 Corinteni 1, 24, 30); se cuvine 
deci să-L întâmpinăm pe Hristos, Care ni Se arată, și să ascultăm cuvân- 
tul Lui, stând drepți sau în picioare (poi), în semn de respect, iar nu 
stând jos ca până acum”. De altfel, chiar și la noi, încă până astăzi, res- 
pectul față de cineva se arată prin scularea în picioare la sosirea aceluia, 
cum fac, de exemplu, femeile de la ţară, când trece preotul pe drum, sau 
cum fac școlarii în clasă, la intrarea profesorului”. 

Cuvântul „Drepţi!” se referă deci la atitudinea sau ţinuta fizică a 
credincioşilor, iar nu la cea sufletească sau morală, cum înţeleg și explică 
unii, pentru că atunci ar fi trebuit ca în original să avem cuvântul Gikatot, 


2 CE. Ieșirea 23, 20: „Iată Eu trimit înaintea ta pe îngerul Meu” (cf. Ieșirea 32, 34; 33, 
2); MELETIE SIRIGUL, Tălcuirea Sfintei Liturghii, în C. DELIKANIS, Ilarpraăpyikă Epypăpa, 
vol. III, pp. 44-45. 

29 Se. NICOLAE CABASILA, Tâlcuirea Dumnezeieştii Liturghii, cap. 21, pp. 59-61. Cf. 
Constituţiile Apostolice, II, 57, în Scrierile Părinților Apostolici..., vol. II, trad. Pr. I. Mihăl- 
cescu, Pr. M. Pâslaru, Pr. G.N. Niţu, Chișinău, 1928, p. 76: „Si când se citeste Evanghelia, toţi 
preoţii şi diaconii și tot poporul să stea (în picioare: ornxerwoav), ascultând cu multă liniște”. 

1 + NICOLAE CORNEANU, „E corect să se îngenuncheze când se citește Evanghelia la 
Sfânta Liturghie?” în: Mitropolia Ardealului, IV (1960), 7-8, pp. 620-622. 

iar nu Op0oi. Prin urmare, forma originară și corectă a acestei formule litur- 
gice este „Înţelepciune! Drepţi!”, conform textului original grecesc „Xogia, 
'Op8oi"2%, iar nu „Cu înțelepciune, drepți!” nici „Înţelepciune dreaptă” sau 
„Cu înţelepciune dreaptă”, cum au în general ediţiile vechi ale Liturghie- 
rului românesc şi cum zic unii dintre sfințiții slujitori”. Prin această for- 
mulă se atrage luarea-aminte a credincioșilor din biserică asupra tuturor 
momentelor din rânduiala slujbei când are loc, sub o formă simbolică oare- 
care, apropierea sau prezenţa mistică a lui Hristos (sau a numelui Său) în 
mijlocul nostru. De aceea, ea se repetă înainte de citirea Sfintei Evanghelii 
(„Înţelepciune! Drepţi să ascultăm Sfânta Evanghelie!”). 


VI.5.3. Trisaghionul liturgic 

Cât priveşte Trisaghionul liturgic, adică imnul Sfinte Dumnezeule..., 
care se cântă după Vohodul cu Evanghelia, cuprinsul și rostul lui în 
această parte a rânduielii Sfintei Liturghii sunt explicate foarte bine de Sf. 
Nicolae Cabasila: 


„Cântarea aceasta este împrumutată parte din cântarea Îngerilor, 
parte din cartea sfinţilor psalmi ai Prorocului și este alcătuită de Biserica 
lui Hristos, fiind închinată Sfintei Treimi. Într-adevăr, cuvântul Sfinte, 
cântat de trei ori, este din imnul Serafimilor (Isaia 6, 1-3; cf. Apocalipsa 
4,8); iar cuvintele Dumnezeule, tare, fără de moarte, sunt din acel psalm 
al lui David în care el spune: «Însetat-a sufletul meu de Dumnezeul cel 
viu (cel tare)» (Psalmul 41, 2). Alegerea și împreunarea acestor cuvinte, 
precum și adaosul cererii miluiește-ne pe noi, este opera Bisericii, care 
cunoaște şi propovăduiește pe Unul Dumnezeu în Ireimea Sa. Prin 
aceasta ea vrea să arate, pe de o parte, legătura dintre Vechiul și Noul 
Testament, iar pe de altă parte, că îngerii şi oamenii s-au unit într-o 
singură Biserică și un singur cor prin venirea lui Hristos (cf. Efeseni 
1, 10), Cel Care este mai presus de ceruri și totodată pe pământ. 


242 P, TREMBELAS, Cele trei Liturghii, după manuscrisele din Atena (în lb. greacă), 
Atena, 1935, p. 38; cf. P. TREMBELAS, lepar/kov, Atena, 1968, p. 78. 

243 Pr, P. VINTILESCU, Însemnări pentru o nouă editie a Liturghierului, Bucureşti, 1947, 
pp. 42-51. 

De aceea, după ce Sfânta Evanghelie a fost arătată și apoi dusă în altar, 
cântăm imnul acesta cu glas tare, pentru că Cel Care S-a sălășluit între 
noi ne-a așezat împreună cu îngerii, făcându-ne loc în corul lor'2*. 


În sens mistic, Trisaghionul simbolizează deci unirea Bisericii trium- 
fătoare cu cea luptătoare, a cerului cu pământul, a Îngerilor şi a Sfinţilor 
cu oamenii, unire realizată prin Întruparea şi Venirea Fiului lui Dum- 
nezeu pe pământ. El ne arată și prezenţa mistică sau participarea nevă- 
zută a Sfinţilor Îngeri la slujba de slăvire pe care o înălțăm lui Dumnezeu 
impreună cu ei, precum se roagă preotul în Rugăciunea Intrării, în timpul 
Vohodului cu Evanghelia: „Fă ca împreună cu intrarea noastră să fie și 
intrarea sfinților Tăi ingeri, care slujesc impreună cu noi şi împreună slă- 
vesc bunătatea Ta...7%. 

La Liturghia obişnuită, imnul Sfinte Dumnezeule se cântă de trei ori, 
în cinstea Sfintei Treimi, la slujba în sobor de şase ori, iar la cea arhi- 
erească de nouă ori, după numărul întreg al celor nouă cete îngereşti, 
alternând cântarea ei între cor (cântăreţi, credincioşi) şi ceata liturghisi- 
torilor din altar și simbolizând astfel lauda neîntreruptă a lui Dumnezeu 
de către Biserica cerească și cea pământească”. 


VI.5.4. Lecturile biblice 

a) Apostolul, adică citirea pericopei rânduite din Faptele sau din 
Epistolele Sfinţilor Apostoli, închipuie trimiterea la propovăduire a 
Sfinților Apostoli, fie pe cea dintâi, adică îndată după alegerea sau che- 
marea lor (Matei 10; Marcu 6, 7-13; Luca 9, 1-6), cum precizează unii 
tâlcuitori ai Liturghiei”, fie pe cea din urmă, definitivă, după Înviere, 


24 Sp. NICOLAE CABASILA, Tâlcuirea Dumnezeieștii Liturghii, cap. 20, pp. 58-59. Cf. 
SF. SIMEON AL TESALONICULUI, Despre Sfânta Liturghie, cap. 98; Despre sfintele hirotonii, cap. 
203, p. 104; Despre sfânta rugăciune (Despre sfintele slujbe), cap. 314-318, pp. 146, 205-207. 

2% Cf. MELETIE SIRIGUL, Ialcuirea Sfintei Liturghii, în C. DELIKANIS, IlorprapyiKă 
2yypagpa, vol. III, p. 47; vezi și Rugăciunea în taină din timpul Trisaghionului. 

2% Cf. Pr. P. VINTILESCU, „Dumnezeiasca Liturghie comentată...”, pp. 637-638; Pr. 
P. VINTILESCU, Liturghierul explicat, p. 176. 

7 MELETIE SIRIGUL, Tâlcuirea Sfintei Liturghii, în C. DELIKANIS, Ilorpropyikă 
Eyypapa, vol. III, p. 45; Sr. NICOLAE CABASILA, Tâlcuirea Dumnezeieștii Liturghii, cap. 22, 
pp. 61-62. 

când Mântuitorul le spune: „Mergând, învăţaţi toate neamurile, bote- 
zându-le în numele Tatălui și al Fiului și al Sfântului Duh” (Matei 28, 
19; cf. Marcu 16, 15); 

b) Cădirea sau tămâierea din timpul Apostolului se face, de fapt, în 
cinstea Sfintei Evanghelii, care urmează a se citi îndată, şi simbolizează 
atât pe Sfinţii Apostoli, cât și mireasma învățăturii dumnezeieşti răspân- 
dite de ei în toată Biserica, după cuvântul Sf. Ap. Pavel: „(Noi, apostolii) 
suntem lui Dumnezeu bună mireasmă a lui Hristos” (2 Corinteni 2, 15) şi 
„prin noi descoperă în tot locul mireasma cunoștinței Sale” (2 Corinteni 
2, 14)%%. După unii liturgiști, cădirea aceasta simbolizează darul Sfântului 
Duh, dat, prin Evanghelie, la toată lumea”; 

c) Citirea Sfintei Evanghelii închipuie arătarea deplină a lui Hristos 
în lume, adică pe Mântuitorul Însuşi propovăduind mulţimilor:%. De 
aceea, atât înainte, cât și după citirea ei, cântăreții (credincioşii) o salută 
cu cuvintele: „Slavă Ţie, Doamne, slavă Ţie!”, ca și cum ar saluta pe Dom- 
nul Însuşi. 

Începând de la Vohodul mic înainte, adică din momentul ieșirii cu 
Sfânta Evanghelie, Liturghia devine o treptată epifanie sau realizare a 
prezenţei mistice a lui Hristos în mijlocul nostru, mai întâi în simbo- 
luri, iar mai apoi - prin Sfintele Daruri — în realitatea Sfântului Său Trup 
şi Sânge. De aceea, elementele tipice, preînchipuitoare sau profetice, din 
Vechiul Testament, existente până acum în rânduiala Liturghiei, încep 
să dispară treptat pentru a face loc celor simbolice şi mistice ale Noului 
Testament. lată ce scrie Sf. Nicolae Cabasila în această privință: 


„Sfânta Evanghelie întruchipează pe Hristos [...]. lar după ce Cel 
prorocit a venit şi S-a ivit El Însuşi în lume, nimeni nu mai voieşte 


45 MELETIE SIRIGUL, Tâlcuirea Sfintei Liturghii, în C. DELIKANIS, II&Tprapyikă 
Eyypagpa, vol. III, p. 45. 

2 Se. SIMEON AL TESALONICULUI, Tălcuire despre dumnezeiescul lăcaş, în vol. Tractat 
asupra tuturor dogmelor..., p. 260. 

2% Sr. GHERMAN AL CONSTANTINOPOLULUI, Descriere a bisericii..., în PG 98, col. 412 
D - 413 B. Puţin diferit, la Sr. SIMEON AL TESALONICULUI, Talcuire despre dumnezeiescul 
lăcaș, p. 260; MELETIE SIRIGUL, Tâlcuirea Sfintei Liturghii, în C. DELIKANIS, Ilorprapyikă 
2yypagpa, vol. III, p. 45. 

să ia aminte la spusele Prorocilor; de aceea, după ce s-a arătat Sfânta 
Evanghelie, cântările profetice (Antifoanele) încetează şi începem a 
cânta din ale Noului Așezământ (Troparele) ori lăudăm pe Preasfânta 
Născătoare de Dumnezeu sau pe vreun Sfânt ori slăvim pe Hristos 
Însuși pentru sălășluirea Lui între noi ori pentru cele ce a făcut sau a 
pătimit pentru noi cât a trăit pe pământ, întrucât pe acestea Biserica le 
sărbătoreşte totdeauna”?!. 


Inaugurată cu Vohodul mic, prezenţa simbolico-mistică a lui Hris- 
tos în mijlocul nostru devine mai apropiată și mai perceptibilă în faza 
următoare din rânduiala Liturghiei, când se citesc pericopele din Apostol 
şi Evanghelie. Acestea închipuie arătarea în lume a Domnului, prin care 
El S-a făcut cunoscut. De aceea, mai întâi ni se arată Sfânta Evanghelie 
închisă, închipuind Epifania Domnului (Arătarea de la Botez), când Tatăl 
a mărturisit pe Fiul, Care era încă necunoscut (Matei 3, 13-17), iar Fiul, 
negrăind nimic despre Sine, avea nevoie de glasul unui vestitor. După 
aceea, citirile din Sfânta Scriptură închipuie arătarea mai vădită a Mântu- 
itorului, când EI vorbea tuturor în public și S-a făcut cunoscut nu numai 
prin cele ce a grăit El Însuși, ci și prin cele ce a învățat pe Apostoli să 
propovăduiască, trimițându-i către oile cele pierdute ale casei lui Israel 
(Matei 10, 6). De aceea, se citeşte atât din cărțile Sfinţilor Apostoli, cât şi 
din Sfânta Evanghelie. 

Dar de ce nu se citește mai întâi Evanghelia? Pentru că cele grăite de 
Domnul Însuși ne înfățișează arătarea Lui mai lămurit decât cele spuse 
de Apostoli. Știm însă că Mântuitorul nu a arătat oamenilor dintr-odată 
şi pe de-a-ntregul mărimea puterii şi a bunătăţii Sale (aceasta o va face la 
A Doua Sa Venire), ci a înaintat treptat, de la ceea ce era mai nevâdit, la 
ceea ce era mai vădit. De aceea, este potrivit să se citească Apostolul îna- 
intea Evangheliei, vrând să se arate astfel că arătarea Domnului în lume 
s-a făcut treptat. Tot pentru acest motiv, lucrurile care amintesc arătarea 
Lui deplină sunt păstrate pentru partea de la urmă a slujbei, după cum se 
va vedea din cele ce urmează??. 


5! Se. NICOLAE CABASILA, Tălcuirea Dumnezeieştii Liturghii, cap. 20, pp. 58-59. 
*2 SF. NICOLAE CABASILA, Talcuirea Dumnezeieştii Liturghii, cap. 22, pp. 61-62. 

VI.5.5. Partea finală a Liturghiei catehumenilor 

a) Desfacerea Sfântului Antimis în timpul ecteniei pentru catehu- 
meni închipuie săparea sau pregătirea mormântului de piatră, pe care 
Iosif Arimateianul îl făcuse pentru sine, dar pe care l-a dăruit pen- 
tru îngroparea Domnului, ca unul ce era un catehumen sau ucenic 
nedesăvârşit al Acestuia (Matei 27, 60); 

b) Strângerea miridelor de pe Sfântul Antimis cu buretele, la cuvin- 
tele: „Să-i unească pe ei (pe catehumeni) cu Sfânta Sa sobornicească 
şi apostolească Biserică”, simbolizează unirea catehumenilor cu 
Biserica, unire pentru care ne rugăm în timpul acestei ectenii; sem- 
nul Sfintei Cruci, făcut de preot cu buretele peste Sfântul Antimis la 
ecfonisul „Ca şi aceştia..”, este ca o pecetluire sau binecuvântare a 
mormântului; 

c) Cât privește concedierea catehumenilor la sfârșitul Liturghiei 
catehumenilor, de care ne amintesc azi doar formulele liturgice respec- 
tive („Cei chemaţi, ieșiţi!”), are - după unii liturgişti - un sens mis- 
tico-eshatologic: ea simbolizează sau preînchipuie vremea sfârşitului 
lumii, după propovăduirea Evangheliei la toată zidirea şi despărțirea 
celor drepţi de cei păcătoși, la judecata viitoare, pentru că Liturghia 
credincioşilor, care urmează după aceasta şi în timpul căreia se va face 
unirea de taină cu Hristos prin împărtăşire, este privită ca simbolul 
și arvuna sau preînchipuirea gustării fericirii depline, de care se vor 
bucura Drepţii, în viața ce va să fie2*%; 

d) Închiderea ușilor împărăteşti după citirea Evangheliei şi închi- 
derea dverei, la sfârşitul ecteniei pentru catehumeni, înlocuieşte închi- 
derea uşilor bisericii de odinioară, după concedierea catehumenilor, 
pentru a feri sfintele taine de privirea celor neiniţiaţi. În sens mistic 


?5 MELETIE SIRIGUL, Tălcuirea Sfintei Liturghii, in C. DELIKANIS, IlorprapyiKă 
Eyypapa, vol. III, pp. 48-49. 

** Se. MAXIM MĂRTURISITORUL, Mystagogia, cap. 24, trad. Pr. D. Stâniloae, în: Revista 
Teologică, XXXVII (1944), p. 350 (și în vol. Sr. MAxIM MARTURISITORUL, Mistagogia. Cos- 
mosul şi sufletul, chipuri ale bisericii, trad. Pr. D. Stăniloae, Ed. Institutului Biblic și de 
Misiune al Bisericii Ortodoxe Române, Bucureşti, 2000); SF. SIMEON AL TESALONICULUI, 
Despre Sfânta Liturghie, cap. 98, p. 105; Tălcuire despre dumnezeiescul lăcaș, p. 260. 

eshatologic, această închidere simbolizează sfârșitul celor pământeşti 
şi intrarea Drepţilor la ospăţul de nuntă al lui Hristos, după judecata 
viitoare??. 


VI.6. Explicarea Liturghiei credincioşilor 


VI.6.1. Partea introductivă 

Atmosfera tainică în care se desfăşoară sfânta slujbă se accentuează 
treptat în această parte, pe măsură ce ne apropiem de ritul euharistic, 
centrul Sfintei Liturghii. 

Astfel, încă aproape de la începutul acesteia — trecând peste ecteniile 
începătoare - Imnul heruvimic, cântat de cântăreţi (cor) şi zis în taină şi 
de către liturghisitori, are deja un sens mistic, pe care îl exprimă însuși 
textul acestui imn: noi închipuim acum, în mod tainic, pe Heruvimii din 
ceruri, deoarece ne pregătim, asemenea lor, să primim pe Împăratul tutu- 
ror, Care va apărea, la Vohod, în mijlocul nostru sub forma Cinstitelor 
Daruri şi Căruia Îi cântăm Aliluia! de aceea, suntem îndemnați să lepă- 
dăm toată grija cea lumească, pentru a-L întâmpina cu cinstea cuvenită. 

Atmosfera de mister este sporită apoi prin cădirea din timpul Heru- 
vicului, când se înmiresmează biserica, în cinstea Darurilor care vor fi 
purtate în curând prin mijlocul ei la Vohod. 


VI.6.2. Vohodul mare sau Ieşirea cu Cinstitele Daruri 

Această parte închipuie - după unii liturgiști - ultimul drum făcut 
de Domnul înainte de Pătimirea și Moartea Sa, din Betania în lerusalim, 
intrarea Sa triumfală în Cetatea Sfântă, unde trebuia să Se jertfească”*. 


După alţii — şi cu mai multă dreptate - înseamnă chiar alaiul funebru de 


* MELETIE SIRIGUL, Tălcuirea Sfintei Liturghii, în C. DELIKANIS, Ilorprăpyikă 
Eyypagpa, vol. III, p. 45; Se. MAxIM MĂRTURISITORUL, Mystagogia, cap. 15, trad. Pr. D. 
Stăniloae, în: Revista Teologică, XXXVII (1944), p. 341. 

* Sp. GHERMAN AL CONSTANTINOPOLULUI, Descriere a bisericii și explicare mistică, 
în PG 98, col. 420 D; Sr. NicoLAE CABASILA, Tâlcuirea Dumnezeieştii Liturghii, cap. 24, 
pp. 64-65. 

la Răstignirea și Îngroparea Domnului, adică ducerea Sfântului Său Trup 
de la locul Răstignirii (Golgota) la locul unde era săpat mormântul”. 

Astfel, proscomidiarul închipuie acum locul Răstignirii, iar sfân- 
tul disc reprezintă patul sau năsălia pe care a fost pus și purtat trupul 
Domnului, după coborârea de pe Cruce. Purtătorii Cinstitelor Daruri 
reprezintă pe Iosif Arimateianul şi pe Nicodim, care au coborât trupul 
Domnului de pe Cruce şi l-au pus în mormânt”*. 

De aceea, la Liturghia în sobor, preoţii care însoțesc pe protos poartă 
în mâini uneltele de tortură ale Pătimirilor: cruci, copia, linguriţa, bure- 
tele etc., ca şi când ar însoţi pe Domnul pe drumul Calvarului sau al mor- 
mântului. 

Pomenirile, pe care preoţii le fac acum în mijlocul bisericii, sunt după 
pilda şi asemănarea rugăminţii tâlharului celui drept răstignit odată cu 
lisus, care ruga pe Domnul: „Pomeneşte-mă, Doamne, când vei veni 
întru împărăţia Ta!” (Luca 23, 42) şi care pentru aceasta a căpătat de la 
Mântuitorul făgăduinţa Raiului. 

Altarul și Sfânta Masă, pe care sunt așezate Darurile, închipuie acum 
grădina în care era săpat mormântul Domnului; Sfântul Antimis este 
mormântul însuşi, iar așezarea Cinstitelor Daruri pe el înseamnă pune- 
rea Domnului în mormânt”, exprimată, de altfel, și prin troparele pe 


*7 TEODOR DE MOPSUESTIA, Cateheza a XV-a baptismală (la A. RUCKER, Ritus Bap- 
tismi et Missae quem descripsit Theodorus episcopus Mopsuestenus..., Munster, 1933, pp. 
21-22; cf. TEODOR AL MOPSUESTIEI, Omilii catehetice, trad. 1.V. Paraschiv, Ed. Renașterea, 
Cluj-Napoca, 2008, p. 170 ş.u.); SF. GHERMAN AL CONSTANTINOPOLULUI, Descriere a bi- 
sericii... în PG 98, col. 420 A-B. Vezi și Troparele zise în taină de preot, la întoarcerea cu 
Cinstitele Daruri în altar şi depunerea lor pe Sfânta Masă: „Iosif cel cu bun chip...”, „În 
mormânt cu trupul...” şi „Ca un purtător de viaţă...”. O părere izolată despre simbolismul 
Vohodului mare găsim la SF. SIMEON AL TESALONICULUI, Despre Sfânta Liturghie, cap. 98, 
p. 105, și Tâlcuire despre dumnezeiescul lăcaş, cap. 76, p. 261, și în tâlcuirea liturgică atribu- 
ită SF. IOAN POSTITORUL (la ]. PITRA, Spicilegium Solesmense, vol. IV, Paris, 1858, p. 442); 
după acestia, ritul Vohodului mare simbolizează A Doua Venire a Mântuitorului. 

5 SF. GHERMAN AL CONSTANTINOPOLULUI, Descriere a bisericii... în PG 98, col. 42] 
C-D; MELETIE SIRIGUL, Tâlcuirea Sfintei Liturghii, în C. DELIKANIS, Ilazpropyikă Eyypapar, 
vol. III. 

* SF. GHERMAN AL CONSTANTINOPOLULUI, Descriere a bisericii..., în PG 98, col. 420 
C-D. Cf. SF. ATANASIE DIN PAROS, EmrouH Tov Qeiwv 6oyuărwv, adică Arătare sau adu- 
nare pe scurt a dumnezeieştilor dogme ale credintei, trad. + IOSIF AL ARGEȘULUI, Neamţ, 
1816, p. 250. 

care le zic acum liturghisitorii în taină: „Iosif cel cu bun chip..?, „În mor- 
mânt cu trupul...” și „Ca un purtător de viață...” 

Acoperământul discului simbolizează mahrama pusă pe fața Celui 
răstignit; acoperământul potirului ţine locul giulgiului în care a fost 
înfăşurat trupul Domnului, iar acoperământul mare (Aerul), care se pune 
acum peste disc şi potir, închipuie piatra prăvălită la intrarea mormân- 
tului?%. Cădirea Darurilor aminteşte aromatele cu care a fost uns trupul 
Domnului şi miresmele aduse de femeile mironosiţe la îngropare (Ioan 
19, 39-40). Asteriscul (steluța), care rămâne peste sfântul disc, închipuie 
pecetea pusă pe piatra mormântului. Închiderea ușilor împărăteşti sim- 
bolizează Pogorârea Domnului la iad cu sufletul, iar închiderea dverei 
închipuie întărirea mormântului cu straja (custodia) cerută de căpeteni- 
ile iudeilor”*!. 

Ca semnificaţie simbolică, momentele celor două Vohoduri din 
rânduiala Liturghiei (Vohodul cu Evanghelia şi Ieșirea cu Cinstitele 
Daruri) corespund cu momentul rostirii (cântării) Imnului Lumină 
lină din rânduiala Vecerniei, cu momentul Doxologiei (Slavosloviei) 
din rânduiala Utreniei şi cu sfârşitul Ceasului I. La Vecernie, salutăm 
apariţia luminii de seară (sfeşnicul), menită să risipească întunericul 
nopţii; la Utrenie, salutăm apariţia luminii de zi (soarele), iar la sfârşitul 
Ceasului I, invocăm pe Hristos, „Lumina cea adevărată, Care luminează 
și sfințește pe tot omul ce vine în lume...” (cf. loan 1, 9)*. Dar şi într-un 
caz, şi în celălalt, lumina naturală simbolizează tot pe Hristos, Care a 
spus despre Sine: „Eu sunt Lumina lumii...” (loan 8, 12; cf. 2 Corinteni 4, 
4-6). La Vecernie, EI lucește, palid și departe de omenire, ca luceafărul 
de seară, încât lumea Legii Vechi abia Îl presimte, ÎI întrezărește, dar 
nădăjduieşte și aşteaptă venirea Lui; la Utrenie (care, precum am spus, 
simbolizează o etapă mai avansată din istoria sfântă), El luminează mai 


20 Se. GHERMAN AL CONSTANTINOPOLULUI, Descriere a bisericii... în PG 98, col. 424 B-C. 

%51 MELETIE SIRIGUL, Tăâlcuirea Sfintei Liturghii, în C. DELIKANIS, Ilarpiapuikă 
Eyypagpa, vol. III, pp. 48-49 Sr. GHERMAN AL CONSTANTINOPOLULUI, Descriere a bisericii... 
în PG 98, col. 424 B-C. 

2 Vezi rugăciunea de la sfarșitul Ceasului 1 (Ceaslov, Ed. Institutului Biblic și de 
Misiune Ortodoxă, Bucureşti, 2014, p. 94): „Hristoase, lumina cea adevărată...” (cf. Ceas- 
lov, 1945, p.76). 

tare şi mai aproape, risipind, ca soarele, întunericul nopţii care aco- 
perise până atunci lumea. În sfârşit, la cele două Vohoduri din rân- 
duiala Liturghiei (care reprezintă vremea venirii lui Hristos), El apare 
lumii mult mai aproape şi mai vizibil. La Vohodul mic este întruchipat 
în Sfânta Evanghelie, care cuprinde viaţa, lucrarea şi predica Sa, iar la 
Vohodul mare apare sub forma Cinstitelor Daruri, care se vor preface 
curând în Sfântul Său Trup şi Sânge. 

La Vecernie, Îl vestim credincioșilor și Îl salutăm cu formula 
„Înţelepciune! Drepţi!” şi cu Imnul Lumină lină; la Utrenie, cu „Slavă Ţie, 
Celui ce ne-ai arătat nouă lumina!” și cu cântarea Doxologiei; la sfârșitul 
Ceasului I, cu rugăciunea „Hristoase, Lumina cea adevărată...; la Litur- 
ghie, prima dată cu îndemnul „Înţelepciune! Drepţi!” (ca şi la Vecernie) 
şi cu cântarea Veniţi să ne închinăm şi să cădem la Hristos..., iar a doua 
oară cu formula „Înţelepciune!” (de dinainte de Heruvic) și cântarea Ca 
pe împăratul tuturor să-L primim. 

lată deci cum Vohodurile din slujbele serviciului divin zilnic — înce- 
pând de la Vecernie şi terminând cu Liturghia - simbolizează o treptată 
revelare, epifanie sau manifestare mistico-simbolică a Mântuitorului în 
lume, aşa cum s-a realizat ea de-a lungul istoriei mântuirii. 


VI.6.3. Partea pregătitoare pentru săvârşirea Jertfei 

Toată partea care urmează acum în rânduiala Liturghiei are ca scop 
pregătirea liturghisitorilor şi a credincioșilor pentru participarea lor cu 
vrednicie la aducerea Sfintei Jertfe, care se apropie. Ea cuprinde trei sub- 
diviziuni, care reprezintă tot atâtea mijloace şi etape sau trepte ale acestei 
pregătiri şi totodată condiţii pentru participarea cu vrednicie la săvârșirea 
Jertfei, şi anume: 

a) Rugăciunea, exprimată prin ectenia care urmează îndată („Să pli- 
nim rugăciunea noastră Domnului...”); 

b) Împlinirea poruncii creştine a iubirii, concretizată în ritualul de 
odinioară al sărutării păcii (rămas numai în vechea formulă de îndemn: 
„Să ne iubim unii pe alţii...”); 

c) Mărturisirea credinţei celei drepte şi adevărate, care se face prin 
rostirea Crezului. 


410 


LITURGICA SPECIALĂ 


După prima etapă, aceea a rugăciunii (ectenia), urmează îndem- 
nul „Să ne iubim unii pe alții..., îndemn ce reproduce porunca dată de 
Mântuitorul Sfinţilor Săi Apostoli: „Poruncă nouă vă dau vouă: să vă 
iubiți unul pe altul” (Joan 13, 34; 15, 12); aceasta vrea să spună că iubi- 
rea dintre noi este una dintre condiţiile fără de care nu putem lua parte 
cu vrednicie la aducerea Sfintei Jertfe, după cuvântul Domnului: „Dacă 
îți vei aduce darul tău la altar şi acolo iţi vei aduce aminte că fratele tău 
are ceva împotriva ta, lasă darul tău acolo, înaintea altarului, și mergi 
întâi şi împacă-te cu fratele tău și apoi, venind, adu darul tău” (Matei 
5, 23-24; cf. Marcu 11, 25-26). Ca expresie a împlinirii acestei porunci 
dumnezeieşti și urmând pilda şi îndemnul Sfinţilor Apostoli (Romani 
16, 16; 1 Corinteni 16, 20; 1 Petru 5, 14), credincioşii din primele vea- 
curi ale Bisericii îşi dădeau acum unul altuia sărutarea păcii sau a iubirii 
(pina eipnvns, gina ăytov, osculum pacis): bărbaţii se sărutau între 
ei, iar femeile între ele. Din pricina întreruperii slujbei şi a dezordinii la 
care se preta uşor actul acesta (mai ales la marile sărbători, când biseri- 
cile erau arhipline de credincioşi), sărutarea reciprocă a credincioşilor 
a fost abandonată, păstrându-se numai sărutarea liturghisitorilor între 
ei în sfântul altar (la slujba în sobor). Se înțelege însă că se cuvine ca 
şi credincioşii să-şi umple acum sufletele de iubire, împăcare şi iertare, 
uitând şi alungând din ele toată vrajba, vrăjmăşia, ura şi pizma”. 


%2 Sărutarea reciprocă a credincioșilor în acest moment al Liturghiei a fost păstrată 
însă până azi, sub diverse forme, în Liturghiile Bisericilor orientale necalcedoniene (la 
armeni, sirienii iacobiți, maroniți, nestorieni, copți și etiopieni). Pr. Ene BRANIȘTE, „Cul- 
tul Bisericilor creştine Vechi din Orient”, în: Ortodoxia, XVII (1965), 1, pp. 93, 101, 108, 
114, 125. 

2 Despre semnificaţia sărutării păcii în primele secole ale Bisericii, vezi SF. CHIRIL 
AL IERUSALIMULUI, Cateheza a V-a mistagogică, 3, p. 567; SF. DIONISIE AREOPAGI- 
TUL, Despre ierarhia bisericească, III, 3, trad. Pr. C. Iordăchescu, p. 99, și trad. Pr. D. 
Stăniloae, în vol. Sr. DIONISIE AREOPAGITUL, Opere complete, Ed. Paideia, Bucureşti, 
1996, p. 79 ş.u.; Sr. MAxIM MÂRTURISITORUL, Mistagogia, cap. 17 și 24, trad. Pr. D. 
Stăniloae, în: Revista Teologică, XXXVII (1944), pp. 342-350. Cf. Pr. P. VINTILESCU, 
„Dumnezeiasca Liturghie comentată în oficiul și în textul ei”, în: Biserica Ortodoxă 
Română, LXXVIII (1960), 11-12, p. 1049; Pr. P. VINTILESCU, Liturghierul explicat, 
pp. 214-217. 

Rostirea Crezului, care urmează după aceea, înseamnă că, în afară 
de iubire, ni se cere şi credință dreaptă sau adevărată (ortodoxă), spre a 
putea participa cu vrednicie la aducerea Sfintei Jertfe. 

Cuvintele „Ușile, uşile...”, cu care se introduce rostirea Crezului, erau 
adresate odinioară ostiarilor, care păzeau ușile de intrare ale biseri- 
cii; astăzi ele au înţelesul unui îndemn spre ascultare cu luare-aminte a 
Cs zualui265; 

Deschiderea dverei înainte de rostirea Crezului arată că ni se lasă 
slobodă vederea spre altar, ca să ne putem mărturisi credinţa chiar îna- 
intea tronului lui Dumnezeu și Mântuitorului nostru, aflat pe Sfânta 
Masă, sub forma Sfintelor Daruri?%. În sens mistic, această deschidere 
înseamnă că trebuie să ridicăm de pe ochii noștri orice perdea sau 
orice văl care ar putea împiedica ascultarea și înțelegerea celor cuprinse 
în Crez; în sens simbolic, ea închipuie risipirea și fuga străjerilor din 
preajma mormântului Domnului, la cutremurul dinainte de Înviere 
(Matei 28, 2-4P%. 

Ridicarea Sfântului Aer şi clătinarea lui deasupra Cinstitelor Daruri în 
timpul Crezului simbolizează cutremurul care a avut loc înainte de Înviere 
şi deschiderea mormântului prin ridicarea pietrei de deasupra lui (Matei 
28, 2); de aceea, la cuvintele „Şi a înviat a treia zi..”, preotul încetează 
clătinarea Aerului, îl întocmeşte și îl pune deoparte, asemenea Îngerului 
care a dat la o parte piatra de la intrarea mormântului?**. 


2 Cf. SF. GHERMAN AL CONSTANTINOPOLULUI, Descriere a bisericii..., în PG 98, col. 
425 B-G; SF. NICOLAE CABASILA, Tălcuirea Dumnezeieştii Liturghii, cap. 26, pp. 66-68. 

25 Cf. Pr. Vasile MITROFANOVICI, Liturgica Bisericii Ortodoxe, pp. 563-564. 

? MELETIE SIRIGUL, Tălcuirea Sfintei Liturghii, în C. DELIKANIS, Ilarpropyikă 
Eyypapa, vol. III, p. 50. 

"5 MELETIE SIRIGUL, Tâlcuirea Sfintei Liturghii, în C. DELIKANIS, Iarpropyikă 
Eyypagpa, vol. III, p. 50. Cf. SF. GHERMAN AL CONSTANTINOPOLULUI, Descriere a bisericii..., 
în PG 98, col. 428 B. O altă interpretare găsim la SF. SIMEON AL TESALONICULUI (Tălcuire 
despre dumnezeiescul lăcaș, p. 263): „Sfântul Aer se ține peste Daruri când se citește Simbo- 
lul, pentru că trebuie ca toate cele ce sunt despre lisus să se mărturisească limpede și să-L 
vedem neacoperit”. Cf. TEOGNOST, Despre făptuire, contemplaţie şi preotie, cap. 74: „De 
aceea stau Sfintele descoperite înaintea noastră după Simbolul credinţei pe Sfânta Masă, 
având să fie sfinţite, ca și cum s-ar ruga în oarecare chip pentru cei ce le aduc și ar striga cu 
graiuri negrăite către Cel ce locuiește în ceruri” (trad. Pr. D. Stâniloae, în Filocalia, vol. IV, 
Ed. Institutului Biblic și de Misiune Ortodoxă, Bucureşti, 2010, pp. 313-314). 

VI.6.4. Momentul central al Liturghiei: săvârşirea Jertfei 
(sfințirea Darurilor) 

Acum a venit timpul să se înceapă aducerea Sfintei Jertfe. De aceea, 
preotul (sau diaconul) atrage atenţia credincioşilor asupra acestui 
moment solemn, strigând: „Să stăm bine... 

Ce înseamnă cuvintele „Mila păcii, jertfa laudei”, cu care credincioşii 
răspund la acest îndemn? Pentru a avea explicarea exactă şi adevărată a aces- 
tui răspuns, trebuie să amintim mai întâi că forma lui de azi nu este redată 
corect din punct de vedere gramatical în românește și că textul corect şi 
originar este: „Milă, pace, jertfă de laudă”?*. Aceste cuvinte indică elemen- 
tele sau darurile ofrandei duhovniceşti, pe care credincioşii vor să spună că 
o aduc din partea lor, odată cu adevărata Jertfă adusă de preot în numele 
lor. Şi care sunt elementele acestei ofrande? Sunt cele trei virtuţi: mila, 
pacea şi jertfa de laudă (cântarea), pe care Sfânta Scriptură le contrapune 
adesea jertfelor materiale (sângeroase) din Legea Veche, recomandându-le 
ca daruri sau materii ale singurei și adevăratei jertfe - jertfa duhovnicească 
sau morală — pe care o voiește Dumnezeu și care-l este plăcută. 

Prin aceste cuvinte credincioşii răspund că aduc întâi milă, pentru că 
„milă voiesc, iar nu jertfă (de animale)”, a zis Domnul (Osea 6, 6; Miheia 6, 
6-8, Matei 9, 13; 12,7); aduc apoi pace, pentru că Mântuitorul Însuși a spus: 
„Dacă îţi vei aduce darul tău la altar și acolo îţi vei aduce aminte că fratele tău 
are ceva împotriva ta, lasă darul tău acolo [...] şi mergi întâi și împacă-te cu 
fratele tău şi apoi, venind, adu darul tău” (Matei 5, 23-24; Marcu 11, 25-26); 
de aceea, şi jertfa trebuie adusă în pace, precum ne îndeamnă preotul („Să 
stăm bine, [...] Sfânta Jertfă în pace să o aducem”); în sfârşit, aduc și jertfă 
de laudă, pentru că o asemenea jertfă cere Domnul, prin gura Psalmistului: 
„Jertfeşte lui Dumnezeu jertfă de laudă [...]; cel ce Îmi aduce jertfă de laudă, 
acela Mă cinsteşte” (Psalmul 49, 15, 23; cf. Psalmul 106, 22; 115, 8), iar Sf. 
Ap. Pavel repetă: „Prin EI (Hristos), să aducem pururea lui Dumnezeu jertfă 
de laudă, adică rodul buzelor care preaslăvesc numele Lui” (Evrei 13, 15). 


*% Pr. P. VINTILESCU, „Mila păcii, jertfa laudei”, în vol. Liturghiile bizantine, Bucureşti, 
1940 (extras din Studii Teologice); Pr. P. VINTILESCU, Liturghierul explicat, pp. 222-224. 

* Menţionâm aici părerea izolată a liturgistului grec P. ROMPOTIS (Liturgica, p. 
244, n. 1), după care ar fi mai corectă varianta EAoov (ulei, untdelemn), în loc de EXeov 
(milă); după el, formula vrea să spună câ aducem ca ofrandă: pace și înțelegere, în loc de 

Atingerea steluței de cele patru părți ale sfântului disc, în formă de 
cruce, la ecfonisul „Cântarea de biruinţă..., simbolizează în chip mistic 
cântarea celor patru vietăţi din vedenia Sf. loan Evanghelistul (Apocalipsa 
4, 6-8)”, iar ridicarea steluței de pe sfântul disc și punerea ei de-o parte 
simbolizează ruperea peceţii de pe mormântul Domnului, la pogorârea 
Îngerului în mormânt, înainte de Înviere??. 

Ridicarea Cinstitelor Daruri de către preot (diacon), în chipul Sfintei 
Cruci, în timpul ecfonisului: „Ale Tale dintru ale Tale..., este imitarea 
gestului de ofrandă făcut de Mântuitorul la Cină, Care a luat pâinea în 
sfintele și preacuratele Sale mâini, „arătând-o lui Dumnezeu- Tatăl”, cum 
zice rugăciunea din Liturghier”:; era gestul ritual prescris de Legea Veche 
la aducerea jertfelor (Ieşirea 29, 24). 

În timp ce în biserică credincioşii cântă imnul Pe Tine Te lăudăm... 
iar în altar preotul rostește, în șoaptă, epicleza („Încă aducem ie această 
slujbă cuvântătoare şi fără de sânge şi cerem şi ne rugăm şi la Tine 
cădem...”), are loc săvârșirea Sfintei Jertfe, adică sfințirea Darurilor de 
pâine şi de vin și prefacerea lor în Sfântul Trup şi Sânge, prin puterea şi 
harul Sfântului Duh, în urma rugăciunii preotului. Acesta este momentul 
cel mai sfânt din tot cursul Sfintei Liturghii. De acum înainte, „Cinstitele 
Daruri” devin „Sfintele Daruri”; ele nu mai sunt doar nişte simboluri sau 
închipuiri ale firii omeneşti a Mântuitorului, ca până acum, ci s-au pre- 
făcut în Sfântul Trup şi Sfântul Sânge al Domnului, păstrându-și doar 
aparențele sau înfățișarea văzută de pâine şi de vin. Ele sunt adevăratul 
Trup şi Sânge cu care Mântuitorul S-a născut din Sfânta Fecioară, cu care 
a trăit pe pământ, cu care a pătimit şi S-a îngropat, cu care a înviat şi S-a 


untdelemn, și laudă (mulțumire) în loc de jertfă sângeroasă (cf. f AMBROSIOS AL CEZAREEI 
(STAVRINOS), Contribuţie la sfintele rânduieli ale Vecerniei şi Utreniei... (în lb. greacă), 
Constantinopol, 1923-1924, p. 66, nota 1). Aceeași variantă lexicală este considerată mai 
veche și mai corectă de către ţ VASILE KRIVOȘEIN, Liturgie de PEglise particuliere et Liturgie 
de VEglise universelle, Roma, 1976, pp. 213-214. 

1 Pr. V. MITROFANOVICI, Liturgica Bisericii Ortodoxe, pp. 568-569. 

2 MELETIE SIRIGUL, Tălcuirea Sfintei Liturghii, în C. DELIKANIS, Ilorprapyikă 
2yypagpa, vol. III, p. 50. 

* Rugăciunea Sfintei Jertfe din Liturghia Sfântului Vasile cel Mare (Liturghier, Ed. 
Institutului Biblic şi de Misiune Ortodoxă, București, 2012, p. 251; cf. Liturghier, 1967, 
p. 210). Cf. Se. NICOLAE CABASILA, Tâlcuirea Dumnezeieștii Liturghii, cap. 2, p. 31. 

înălţat întru slavă”. Acum este clipa când prezenţa mistică a lui Hristos 
în mijlocul Bisericii Sale devine simțită credincioşilor, pentru că prin 
sfințire Darurile noastre de jertfă se identifică cu materia Jertfei de pe 
Cruce, fiind acceptate și însușşite de către Mântuitorul, adică încorporate 
în Sfântul Său Trup şi Sânge, jertfit în chip sângeros pe Golgota. 

Sfinţirea şi prefacerea Darurilor reprezintă momentul din cursul 
Liturghiei în care anamneza, adică pomenirea sau comemorarea Mân- 
tuitorului, se transformă, din simbol sau închipuire, în realitate efectivă; 
slujba noastră devine acum o prezentare din nou sau o actualizare a fap- 
tului istoric de pe Golgota, o realizare a prezenţei lui lisus cel jertfit, în 
mijlocul Bisericii Sale. 

Trebuie să avem însă în vedere că nu toată pâinea de pe sfântul disc se 
preface în Sfântul Trup, ci numai Sfântul Agneţ; restul pâinii, adică miri- 
dele aduse pentru Sfinţi şi pentru credincioşi, se sfințesc, dar nu se prefac 
nici în Trupul Domnului, nici în ale Sfinţilor, ci numai se împărtășesc din 
sfințirea pe care o primesc de la Sfântul Trup, lângă care sunt așezate. De 
aceea, la rostirea formulei: „Sfintele, sfinților”, preotul ia în mâini şi înalță 
numai Sfântul Agneţ, iar nu discul cu toate miridele, care sunt numai 
mădulare ale Trupului tainic al Domnului?”. 

Acum, după ce Sfânta Jertfă s-a săvârşit și când Îl avem în faţa noas- 
tră pe Mântuitorul Însuși sub forma Sfintelor Daruri, preotul citeşte, în 
taină, partea de la urmă din anaforă (Rugăciunea Sfintei Jertfe), pe care 
o numim Diptice, adică rugăciunea de mijlocire generală pentru întreaga 
Biserică, adresată Mântuitorului. El pomeneşte acum pe toți credincioșii 
vii şi morţi, rugându-se ca aducerea Sfintei Jertfe să le fie spre folos, adică 
spre iertarea păcatelor și viața veşnică. Împreună cu aceștia — și anume în 
fruntea tuturor celor trecuţi din viaţă - preotul pomeneşte pe toţi Sfinţii, 
dar nu rugându-se pentru ei, ci pentru ca ei să mijlocească pentru noi și 
să dobândim și noi, ca şi ei, Împărăţia Cerurilor. Ca şi prima pomenire 
(cea de la Proscomidie), această pomenire a Sfinţilor de după sfinţirea 


?74 Sp. NICOLAE CABASILA, Iălcuirea Dumnezeieştii Liturghii, cap. 27, pp. 68-69. 

275 Sr. NICOLAE CABASILA, Tâlcuirea Dumnezeieştii Liturghii, cap. 5, p. 34; SF. SIMEON 
AL TESALONICULUI, Despre Sfânta Liturghie, cap. 94, pp. 99-100; Învătătură bisericească pe 
scurt pentru şapte Taine... Râmnic, 1746, p. 212. Cf. Pr. Sp. CÂNDEA, „Agneţul și miridele 
în cadrul Sfintei Liturghii”, în: Studii Teologice, IV (1953), 7-8, pp. 482-494. 

Darurilor nu trebuie înțeleasă ca o mijlocire a preotului (a Bisericii lup- 
tătoare) pentru ei sau în favoarea lor, ci ca o mulțumire pentru slava cu 
care i-a încununat Dumnezeu sau ca un apel la mijlocirea lor pe lângă 
Dumnezeu, în favoarea noastră”'$. 

Deschiderea dverei la ecfonisul pentru pomenirea Preasfintei Născă- 
toarei de Dumnezeu („Mai ales pentru Preasfânta...”) se face prin analo- 
gie cu cea de la Cântarea a IX-a a Catavasiilor din cursul Utreniei („Pe 
Născătoarea de Dumnezeu și Maica Luminii...) și înseamnă deschiderea 
cerurilor și a milostivirii divine față de noi, prin Jertfa Fiului lui Dumne- 
zeu; iar cădirea care are loc atunci în altar se face atât în cinstea Sfintelor 
Daruri, prima oară după sfinţirea și prefacerea lor, cât şi în cinstea Maicii 
Domnului, pe care o pomenim acum. 


V1.6.5. Săvârșirea Tainei (împărtăşirea) 

Prin citirea ultimei părți din anaforă sau Rugăciunea Sfintei Jertfe — 
adică a dipticelor sau rugăciunilor de mijlocire generală pentru Biserică — 
se încheie partea slujbei în legătură cu Jertfa, care constituie primul scop 
(scopul direct sau nemijlocit) al Sfintei Liturghii. Partea care urmează 
de aici înainte stă în legătură cu Taina, adică împărtășirea credincioşilor, 
care constituie scopul indirect, dar ultim, al Liturghiei. 

Rostirea (cântarea) Rugăciunii domneşti (Tatăl nostru...), cu puţin 
înainte de împărtăşire, înseamnă că acum credincioşii îndrăznesc să se 
socotească fii ai lui Dumnezeu, să-L cheme ca pe Tatăl nostru al tuturor 
şi să-L roage ca să ne dea nu numai „pâinea noastră cea de toate zilele”, ci 
şi „pâinea cea cerească”, adică Trupul lui Hristos, din care cel ce va gusta 
va fi viu în veci (loan 4, 48, 50-51, 55, 58)”. 


*75 Se. NICOLAE CABASILA, Tâlcuirea Dumnezeieştii Liturghii, cap. 49, pp. 102-108; Pr. 
P. VINTILESCU, „Sensul pomenirii Sfinţilor după Jertfa euharistică”, în: Glasul Bisericii, XXI 
(1962), 5-6, pp. 468-472. 

2 SF. NICOLAE CABASILA, Tâlcuirea Dumnezeieştii Liturghii, cap. 35, pp. 83-84. După 
Se. SIMEON AL TESALONICULUI (Tâlcuire despre dumnezeiescul lăcaș, p. 266), rostirea 
Rugăciunii Tatăl nostru simbolizează unirea noastră cu Dumnezeu, prin Fiul Său, în Duhul 
Sfânt, în veacul viitor. Cf. Se. MAxIM MĂRTURISITORUL, Mystagogia, cap. 20, 24, trad. Pr. 
D. Stăniloae, în: Revista Teologică, XXXVII (1944), pp. 343, 348, 350. 

Înălțarea Sfântului Trup deasupra discului, înainte de frângerea lui, 
este privită în general ca simbol al ridicării Domnului pe Cruce”* sau 
chiar al Învierii (al sculării Domnului din mormânt)”; iar cuvintele „Sfin- 
tele, sfinţilor!”, pe care preotul le rosteşte atunci, vor să spună că Sfintele 
Daruri se dau numai celor sfinți, adică celor ce s-au pregătit în chip deo- 
sebit și sunt vrednici să le primească. Aici cuvântul „sfinți” are înţelesul 
pe care îl avea în creştinismul primelor secole, când toţi credincioșii se 
numeau sfinți (ăyior, sancti) (Evrei 3, 1%. 

Cuvintele „Unul [este] Sfânt, unul [este] Domn, lisus Hristos..:, 
cu care credincioşii răspund acum, înseamnă că ei nu se simt vrednici 
să se numească sau să se socotească „sfinţi” în adevăratul înţeles al 
cuvântului, ci recunosc că unul singur a fost cu adevărat și cu totul 
sfânt, între oameni: Domnul lisus Hristos. Acesta este Singurul Care, 
prin sfinţenia Sa desăvârşită, a adus Tatălui slava care ] se cuvenea, 
precum Însuşi spune: „Eu Te-am preaslăvit pe Tine pe pământ” (loan 
17, 4). Pentru că tot ce a făcut EL, a făcut spre slava lui Dumnezeu- Tatăl 
(cf. Filipeni 2, 11)2!. 

Frângerea Sfântului Agneț în patru părţi este imaginea cea mai expre- 
sivă a Răstignirii şi a Morţii Mântuitorului pe Cruce”. Ea imită totodată 
şi ne aminteşte şi frângerea pâinii la Cină, de către Mântuitorul?*. 

După frângerea Sfântului Trup şi aşezarea părților lui pe sfântul disc 
în formă de cruce, ca la Răstignire, se pune în potir partea cu IS, în care 


28 Sa. GHERMAN AL CONSTANTINOPOLULUI, Descriere a bisericii..., în PG 98, col. 448 
B-C, și Ser. SIMEON AL TESALONICULUI, Despre Sfânta Liturghie, cap. 99, p. 106; Tâlcuire 
despre dumnezeiescul lăcaş, p. 266. 

9 MELETIE SIRIGUL, Tâlcuirea Sfintei Liturghii, în C. DELIKANIS, Ilarprapyrkă 
£yypagpa, vol. III, p. 52; Se. ATANASIE DIN PAROS, Prescurtare despre dumnezeieştile dogme, 
trad. + IOSIF AL ARGEȘULUI, Neamţ, 1816, p. 252. 

%0 + BARTOLOMEU ANANIA, Cartea deschisă a Împărăției. O însotire liturgică pen- 
tru preoti şi mireni, Ed. Institutului Biblic şi de Misiune al Bisericii Ortodoxe Române, 
București, 2007, pp. 238-239. 

*%1 SF. NICOLAE CABASILA, Tâlcuirea Dumnezeieștii Liturghii, cap. 36, pp. 84-86. 

2 „Aici iarăși trebuie să ştiţi voi, preoții, când sfăramaţi Sfântul Agneţ în patru părți, 
cum că aceea închipuie răstignirea lui Hristos, Care așa a fost răstignit pe Cruce și au sfințit 
patru părţi ale lumii” (Învățătura bisericească pe scurt pentru șapte taine... Râmnic, 1746, 
f. 18v.). 

%2 + GHENADIE ŢEPOSU, Liturgica sau explicația serviciului divin, p. 116. 

s-a făcut împungerea cu copia și din care a curs Sângele; această reunire a 
Sfântului Trup cu Sfântul Sânge reprezintă Învierea Domnului”. 
Căldura (ro (ov), adică apa caldă binecuvântată, pe care preotul 
o toarnă după aceea în sfântul potir, simbolizează mai întâi apa care a 
curs, odată cu sângele, din coasta Domnului cea împunsă cu sulița; spre 
deosebire de cea turnată la Proscomidie, ea este caldă, fiind menită să 
ne dea, în clipa împărtăşirii, senzaţia adevărată a sângelui viu și cald, ca 
şi cum am gusta din Sângele izvorât din coasta însulițată a Domnului 
şi din rănile cuielor cu care a fost pironit pe Cruce, întrucât căldura 
este în general semnul vieţii”. Căldura simbolizează totodată căldura 
Duhului Celui de viață făcător, arătând că, chiar în moarte, Dumnezei- 
rea nu a fost despărțită de sfântul trup, ca şi dumnezeiescul suflet”. Ea 
închipuie şi principiul sau căldura vieţii pe care Sfântul Duh o toarnă 
din nou, prin Înviere, în mădularele moarte, precum spune Psalmistul: 
„Trimite-vei Duhul Tău și se vor zidi şi vei înnoi faţa pământului” (Psal- 
mul 103, 31). Turnarea căldurii în Sfântul Sânge are deci scopul de 
a ne reprezenta şi mai expresiv Învierea Domnului, simbolizată puţin 
mai înainte prin punerea părticelei IS din Sfântul Agneț în potir. lar că 
Învierea este lucrarea Sfântului Duh o arată şi formula sacramentală 
însoţitoare („Căldura Duhului Sfânt..”). În sfârşit, după unii liturgişti, 


751 Cf. SF. ATANASIE DIN PAROS, Prescurtare despre dumnezeieștile dogme, p. 252. 

5 SF. GHERMAN AL CONSTANTINOPOLULUI, Descriere a bisericii..., în PG 98, col. 449; 
SF. SIMEON AL TESALONICULUI, Talcuire despre dumnezeiescul lăcaş, 94-95; Răspunsuri 
către un arhiereu, întrebarea 58, pp. 266-267, 330-331; MELETIE SIRIGUL, Tălcuirea Sfintei 
Liturghii, în C. DELIKANIS, Ilarprapyikă Eyypapa, vol. HI, p. 52. 

% SF. SIMEON AL TESALONICULUI, Răspuns către un arhiereu, întrebarea 58, în vol. 
Tractat asupra tuturor dogmelor..., p. 331. Cf. TEODOR BALSAMON, Comentariu la Canonul 
32 Trulan şi Răspunsuri canonice, 19, în Xvvrayua Tv Geiwv xai iepăv xavovwv (Colecţia 
dumnezeieştilor şi sfintelor canoane), Georgios A. RALLI, Mihail Por (eds), vol. II, Atena, 
1852, pp. 376-377; vol. IV, pp. 462-463 (reproduse de Nicodim Mira, Comentariu la 
Canonul 13 al Sf. Nichifor Mărturisitorul, în Nicodim MiLaAș, Canoanele Bisericii Ortodoxe, 
vol. II, partea a II-a, pp. 232-233; cf. Arhid. loan N. FLoca, Canvanele Bisericii Ortodoxe. 
Note și comentarii, Sibiu, *2005, p. 502). 

7 MELETIE SIRIGUL, Tălcuirea Sfintei Liturghii, în C. DELIKANIS, Ilarprapyikă 
&yypagpa, vol. III, p. 52. 

turnarea căldurii în sfântul potir simbolizează Pogorârea Sfântului Duh 
peste Biserică, în ziua Cincizecimii?*8. 

Liturghisitorii se împărtășesc cei dintâi, în altar, ca Sfinţii Apostoli în 
camera Cinei celei de Taină. De aceea, la Liturghia arhierească, arhiereul 
însuși îi împărtășeşte pe toţi ceilalți slujitori, preoţi și diaconi, aşa cum 
Hristos Însuși a dat Sfinţilor Săi Ucenici. Sfânta Masă ţine acum locul 
mesei de la Cina cea de Taină. 

Turnarea în sfântul potir a celor două părți din Sfântul Trup desti- 
nate pentru împărtășirea credincioşilor (NI şi KA) — deci unirea deplină 
a Sfântului Trup cu Sfântul Sânge - simbolizează Învierea Domnului, 
adică refacerea integrității sfintei Sale umanități, despărțită în două 
prin moarte; iar turnarea restului pâinii de pe sfântul disc, adică a 
miridelor pentru Sfinţi şi pentru credincioşii vii şi morţi, exprimă, în 
chipul cel mai plastic, unirea desăvârşită a tuturor membrilor Bisericii 
triumfătoare și luptătoare, cu Capul acestei Biserici, adică cu Hristos, 
unire de care Sfinţii se bucură încă de pe acum și pe care noi ceilalți 
- credincioşii vii și morţi, pomeniţi şi reprezentaţi prin miride - o 
nădăjduim și o aşteptăm în veacul ce va să vină. Dar pentru că unirea 
aceasta se va realiza prin învierea noastră din morţi, a cărei începă- 
tură şi chezăşie este Învierea Domnului, de aceea, turnând în sfântul 
potir părţile din Sfântul Trup și miridele, liturghisitorul zice în taină 
Tropare (imne) din rânduiala Învierii, astfel: când toarnă părţile din 
Sfântul Trup, fiind vorba despre Învierea Domnului, zice: „Învierea lui 
Hristos văzând...”; când toarnă mirida Sfintei Fecioare, zice Troparul 
„Luminează-te, luminează-te, noule Ierusalime..., în care este vorba 
despre bucuria Maicii Domnului la Învierea Fiului său; la miridele 
pentru Sfinţi, zice: „O, Paştile cele mari..., în care ne rugăm ca în ziua 
cea neînserată a Împărăției lui Hristos să ne bucurăm şi noi de unirea 
desăvârşită cu EI, de care Sfinţii se bucură încă de la trecerea lor din 
viață; în sfârșit, turnând miridele pentru credincioşii vii şi morţi, pen- 
tru care Biserica mijloceşte, liturghisitorul se roagă: „Spală, Doamne, 
păcatele celor ce s-au pomenit aici.... 


28 Sp. NICOLAE CABASILA, Tălcuirea Dumnezeieştii Liturghii, cap. 37-38, pp. 86-88; ct. 
E. BRANIȘTE, Explicarea Sfintei Liturghii după Nicolae Cabasila, pp. 199-201. 

Îndeosebi pentru credincioşii care nu s-au putut împărtăşi, această 
împreunare a miridelor scoase pentru ei, cu Sfântul Sânge, înlocuiește 
unirea adevărată şi reală, care se dobândeşte prin împărtăşirea cu Sfintele 
Daruri. Precum spune chiar formula respectivă, pe care o zice atunci dia- 
conul (preotul), Sângele Sfânt în care sunt turnate miridele spală păcatele 
celor pentru care s-au adus aceste miride, ca şi când ei ar fi la picioarele 
(Gu elle? 

Înălțarea sfântului potir şi arătarea lui în văzul credincioşilor, la 
cuvintele „Cu frică de Dumnezeu... şi „Mântuieşte, Dumnezeule, popo- 
rul Tău..:, simbolizează arătările Mântuitorului după Înviere, lucru care 
se vede şi din formulele cu care răspund atunci credincioşii, ca și când ar 
fi văzut pe Domnul Însuşi: „Bine este cuvântat Cel Ce vine întru numele 
Domnului; Dumnezeu este Domnul și S-a arătat nouă” (Psalmul 117, 
26-27) şi: „Am văzut lumina cea adevărată..”. Aceasta din urmă nu este 
altceva decât una dintre Stihirile de la Stihoavna Vecerniei din Ajunul 
Rusaliilor; era imnul de slavă și mulțumire pe care îl cântau odinioară 
neofiții care primeau Sfânta Taină a Botezului în acea zi. 


VI.6.6. Partea finală a Liturghiei 

Tămâierea Sfintelor Daruri, înainte de ducerea lor la proscomidiar, 
simbolizează harul Sfântului Duh, dat Sfinţilor Apostoli după Înviere 
(Cf Ioan 20, 22) 

Ultima înălțare a sfântului potir în văzul credincioșilor, însoțită 
uneori de semnul Sfintei Cruci, la cuvintele: „...totdeauna, acum și 
pururea..., simbolizează ultima arătare a Domnului către Ucenicii Săi 
şi binecuvântarea acestora de către Mântuitorul, pe Muntele Măslini- 
lor, înainte de Înălţare”"; iar ducerea şi depunerea Sfintelor Daruri la 


29 „Este ca și cum Sf. loan Evanghelistul, care a fost de faţă la Răstignire, i-ar lua și i-ar 
purta pe sub rănile lui Iisus, din care a curs sânge, ca să-i spele cu el” (MELETIE SIRIGUL, 
Tâlcuirea Sfintei Liturghii, în C. DELIKANIS, Ilarprapyrkă Eyypapa, vol. ITI, pp. 53-54). 

250 Sp. GHERMAN AL CONSTANTINOPOLULUI, Descriere a bisericii... în PG 98, col. 452 
B-C; SF. ATANASIE DIN PAROS, Prescurtare despre dumnezeieştile dogme, p. 235; Pr. V. 
MITROFANOVICI, Liturgica Bisericii Ortodoxe, p. 598. 

2! S. BULGAKOV, Hacmonvnaa knuea... (Cartea de masă...), Harkov, 21900, p. 825; Pr. 
V. MITROFANOVICI, Liturgica Bisericii Ortodoxe, p. 597. 

proscomidiar închipuie chiar Înălţarea Domnului la ceruri. De aceea, 
când preotul cădeşte sfântul potir la Sfânta Masă, zice: „Înalță-Te 
peste ceruri, Dumnezeule, și peste tot pământul (să strălucească) slava 
Ta” (Psalmul 107, 5). Sfânta Masă rămâne acum ca scaun al slavei lui 
Dumnezeu- Tatăl, iar masa proscomidiarului, pe care se aşază Sfintele 
Daruri, devine locul șederii Fiului de-a dreapta Tatălui, întru slava 
cerească”. 

Ultima cădire a Sfintelor Daruri, după depunerea lor la proscomidiar, 
simbolizează, după unii, răspândirea învăţăturii Domnului la toată făp- 
tura, după înălțarea Lui”, iar după alţii, norul în care Domnul S-a înălțat 
cu slavă la ceruri (Faptele Apostolilor 1, 9)%*. 

Anafura sau pâinea binecuvântată (gr. ăvriSwpov, rus. npocbopa, 
bulg. naopa), care se împarte credincioşilor la sfârşitul Liturghiei, 
este făcută în primul rând din prescura din care s-a scos Sfântul Agneţ, 
prescură care simbolizează, precum am spus, pe Maica Domnului, iar 
când este nevoie, se face și din a doua prescură, din care s-a scos mirida 
Sfintei Fecioare”. Ea se binecuvântează în timpul Axionului, adică 
atunci când facem pomenirea Sfintei Fecioare, după sfințirea Daruri- 
lor. De aceea, împărțirea anafurei la sfârșitul Liturghiei simbolizează 
rămânerea Maicii Domnului încă multă vreme pe pământ, în mijlocul 
primei comunități creştine, după Înălțarea la ceruri a Fiului său şi până 
la Adormirea ei**. 

Anafura se dă credincioşilor ca semn sau simbol de comuniune 
spirituală şi de aceea se consumă numai pe nemâncate, ca şi Sfânta 
Împărtăşanie””; iar când luăm şi aghiasmă, bem întâi aghiasmă și apoi 


% MELETIE SIRIGUL, Tâlcuirea Sfintei Liturghii, în C. DELIKANIS, IlozprapyiKă 
Eyypapa, vol. III, p. 51; 1 GHENADIE TEPosv, Liturgica sau explicația serviciului divin, 
p. 23. După SEF. ATANASIE DIN PAROS (Prescurtare despre dumnezeieştile dogme, p. 253), 
ducerea Sfintelor Daruri la proscomidiar simbolizează A Doua Venire a Domnului. 

2 SF. SIMEON AL TESALONICULUI, Tâlcuire despre dumnezeiescul lăcaş, p. 268. 

%' G. TELEAGA, Tipicon cu note ritualistice (litografiat), Cernăuţi, 1901, p. 462. 

* Liturghier, 2012, p. 178 (cf. Liturghier, 1950, p. 137; 1956, p. 152). 

”* MEBLETIE SIRIGUL, Tâlcuirea Sfintei Liturghii, în C. DELIKANIS, Ilărprapyikă Eyypopa, 
vol. III, p. 51. Cf. TEODOR DE ANDIDA, Lălcuire pe capitole..., în PG 140, col. 465 C. 

2 Se. SIMEON AL TESALONICULUI, Despre Sfânta Liturghie, cap. 100, p. 108; Tâlcuire 
despre dumnezeiescul lăcaş, p. 269. Cf. + NIcoDIM MUNTEANU, „Scurtă explicare a Sfintei 

luăm anafură. Vechile Pravile şi Cărți de învățătură pentru preoţi impu- 
neau pentru luarea anafurei aceeași pregătire trupească și sufletească 
cerută pentru împărtășirea cu Sfintele Taine; pentru acest motiv, ea nu se 
putea da oricui şi nici oricând”. 

Tot anafură este şi aşa-numitul „Paște”, adică pâinea binecuvântată 
şi stropită cu vin care se dă credincioşilor în Duminica Învierii, după 
împărtășire. La începutul secolului al XVIII-lea, Mitropolitul Teodosie 
al Ţării Româneşti scria împotriva obiceiului acesta, interzicându-l, pen- 
tru ca așa-numitul „Paşte” să nu fie confundat cu Sfânta Împărtășanie; el 
recomanda să se dea, celor pregătiţi, tot anafură obişnuită, adică nestro- 
pită cu vin2*, 


„Potrivirea” Sfintelor, adică consumarea de către preot (sau dia- 
con, dacă este) a Sfintelor Daruri rămase în potir preînchipuie gustarea 
fericirii celei depline la masa cerească, pe care Mântuitorul a făgăduit 
că o va lua împreună cu ucenicii şi aleşii Săi întru Împărăţia Sa: „Nu 
voi mai bea de acum din acest rod al viței până în ziua aceea când îl voi 
bea cu voi, nou, în împărăţia Tatălui Meu” (Matei 26, 29; cf. Marcu 14, 
25; Luca 22, 18)%, 


Prin împărtășire, Liturghia are deci şi un sens eshatologic, devenind 
o prefigurare sau pregustare a bunătăţilor spirituale pregătite celor aleși în 
Împărăţia viitoare, o anticipare a „Împărăției lui Dumnezeu” (Împărăției 
Cerurilor) sau a Parusiei"!. 


Liturghii”, cap. 24, în vol. Cuvântări liturgice, în coll. Seminte evanghelice pentru ogorul 
Domnului, vol. 8, Mănăstirea Neamţ, 1933, pp. 363-365. 

% Îndreptarea Legii (Pravila Mare), Bucureşti, 1962, glava 170, p. 173. 

* Învăţătură preoților pe scurt despre şapte Taine ale Bisericii, Buzău, 1702, f. 24 v. 
(cap. Pentru Paștile ce faceți la zioa învierii). Cf. GAVRIIL. HANGO, „Pastile”, în: Revista 
Teologică, 1910, 4, pp. 137-145; 1910, 5, pp. 187-197; Pr. P. VINTILESCU, „Anafora sau 
Antidoron”, în: Studii Teologice, IV (1953), 1-2, pp. 116-145; „O datină căreia trebuie să i 
se arate mai mult respect”, în: Mitropolia Banatului, V (1956), 4-6, pp. 75-76. 

*0 MELETIE SIRIGUL, Tălcuirea Sfintei Liturghii, în C. DELIKANIS, IlaTpiapyrKă 
2yypapa, vol. III, p. 51. 

91 Cf. $ NICOLAE MAKARIOPOLSKI, Idei fundamentale în Sfânta Euharistie (în Ib. bul- 
gară), Sofia, 1963, pp. 20-21 (rezumat, în recenzia din: Ortodoxia, XVI (1964), 2, p. 265). 

LITURGHIA DARURILOR ÎNAINTE-SFINȚITE 


În afară de cele două Liturghii obişnuite de peste an (a Sf. loan Gură 
de Aur şi a Sf. Vasile cel Mare), Liturghierul ortodox mai cuprinde și o 
a treia Liturghie, cu o rânduială deosebită, numită Liturghia Darurilor 
înainte-sfinţite, a cărei întrebuințare este limitată astăzi la perioada Pos- 
tului Paştilor. 


VII.1. Originea și vechimea Liturghiei Darurilor înainte-sfinţite 


Slujba Sfintei Liturghii a fost privită totdeauna ca un prilej de bucu- 
rie şi de desfătare duhovnicească, întrucât prin sfinţirea Sfintelor Daruri 
şi prin împărtăşirea cu ele, care are loc în cursul ei, avem între noi pe 
Hristos, Mirele nostru cel ceresc, Care petrece întru noi și noi întru El 
(cf. loan 6, 56). Acest caracter festiv al Sfintei Liturghii nu se potrivea însă 
cu zilele Postului Mare, care sunt zile de întristare, de post și de pocăință, 
când Mirele este luat de la noi (cf. Matei 9, 15; Luca 5, 34, 35)'%. De aceea, 
consfinţind oficial o veche tradiţie a Bisericii, Sinodul din Laodiceea (ţinut 
între anii 364-383) a hotărât, în Canoanele 49 şi 51, ca în Păresimi să nu 


32 De aceea, Papa Inocenţiu 1 (401-417) scria Episcopului Decenţiu de Eugubium că în 
Apus este o tradiţie apostolică să nu se oficieze Liturghie în ultimele două zile din Săptămâna 
Sfintelor Pâtimiri (vineri si sâmbătă): „ut traditio Ecclesiae habeat isto biduo sacramenta 
penitus non celebrari” (Epistola XXXV (Ad Decentium), IV, 7, în PL 20, col. 555-556). 

se mai săvârșească Liturghia și să nu se mai serbeze pomenirea Sfinţilor 
Mucenici (care se face în primul rând prin săvârşirea Sfintei Jertfe), decât 
sâmbăta și duminica, zile în care postul era mai puţin aspru*?. În urma 
acestei dispoziţii, celelalte zile din cursul Postului Mare au rămas zile nefi- 
turgice; în ele se săvârșea numai slujba obișnuitelor Laude sau Ceasuri 
bisericești zilnice, fără Sfânta Liturghie“. 

Erau însa destui creştini care frecventau serviciul divin (Ceasurile) 
şi care doreau să se împărtășească şi în celelalte zile (afară de sâmbete și 
duminici) şi mai ales miercurea și vinerea, cum se obișnuia, de exemplu, 
în părţile Asiei Mici, pe vremea Sf. Vasile cel Mare". 

Pentru a se respecta hotărârile Sinodului de la Laodiceea, dar în 
același timp pentru a se împăca rigurozitatea ajunării din zilele de mier- 
curi și vineri cu dorinţa creştinilor de a se împărtăși chiar în aceste zile 
din post, s-a format obiceiul de a se păstra în biserici o parte din Darurile 
sfinţite la Liturghia de sâmbătă și duminică, pentru a împărtăși cu ele 
pe credincioşi în celelalte zile, în care nu se putea săvârși Liturghia. lar 
ca să nu se întrerupă ajunarea obişnuită din zilele de miercuri şi vineri, 
împărtăşirea avea loc spre seară, îndată după slujba Vecerniei, adică 
atunci când cei ce ajunaseră puteau să mănânce. Ritualul împărtășirii 
din aceste zile neliturgice, destul de simplu la început, a fost înconjurat, 
treptat, de o solemnitate din ce în ce mai accentuată, fiind încadrat între 
slujba Vecerniei şi anumite rugăciuni din rânduiala Liturghiei. 


%3 Canonul 49: „Nu se cuvine a jertfi pâine în Patruzecime, decât numai sâmbăta 
şi duminica”. Canonul 51: „Nu se cuvine a săvârși în Patruzecime praznicele nașterii 
Mucenicilor (pentru viaţa veşnică), ci pomenirile Sfinţilor Mucenici să se facă (numai) 
în sâmbete și duminici” (Nicodim MiLaș, Canoanele Bisericii Ortodoxe, vol. II, partea |, 
pp. 114-115; cf. Arhid. loan N. Foca, Canoanele Bisericii Ortodoxe. Note şi comentarii, 
Sibiu, *2005, p. 252). 

34 In Alexandria, în secolele IV-V, era obiceiul ca miercurea şi vinerea să se citească 
Evanghelia, să se rostească predica și să se oficieze toate ale Liturghiei, afară de sfinţirea 
Darurilor („6ixa r&v uvornpiwv TeĂTi]G”). SOCRATE SCOLASTICUL, Istoria bisericească, V, 
22, în PG 67, col. 636 (cf. SOCRATE SCOLASTICUL, Istoria bisericească, trad. ț IOSIF GHEOR- 
GHIAN, Bucureşti, 1899, p.271). 

35 Sp. VASILE CEL MARE, Epistola 93 (al. 289) (Către nobila Chesaria, despre 
Împărtăsire), în coll. Părinți şi Scriitori Bisericeşti, vol. 12, trad. Pr. C. Corniţescu, Pr. T. 
Bodogae, Ed. Institutului Biblic și de Misiune al Bisericii Ortodoxe Române, București, 
1988, p. 269; cf. Nicodim MiLaș, Canoanele Bisericii Ortodoxe, vol. II, partea a II-a, p. 458. 

Așa s-a născut ceea ce numim astăzi Liturghia Darurilor înainte- 
sfințite (Aerrovpyia Tov rponyiacuevuov Swpwv) sau, cu un termen de 
origine slavonă, Prejdeosfeștenia (prescurtat, Presveștenia, cum este inti- 
tulată în ediţiile mai vechi ale Lifurghierului românesc); în fond, ea este o 
combinaţie a Vecerniei cu Liturghia. 

Nu se poate stabili cu precizie cronologică originea sau proveniența 
şi vechimea acestei Liturghii. Este sigur că ea este o instituţie de origine 
răsăriteană, probabil aghiopolită (formată în jurul Ierusalimului), siri- 
ană ori bizantină, dezvoltată în cursul secolelor V-VI (după Sinodul din 
Laodiceea, amintit mai înainte). Prima menţiune documentară despre 
existenţa și întrebuinţarea ei o găsim într-o cronică anonimă de origine 
alexandrină (numită Cronica Pascală), scrisă în anul 645, care spune că 
Heruvicul acestei Liturghii (Imnul Acum Puterile cerești...) a fost intro- 
dus în uz de Patriarhul Serghie al Constantinopolului, la anul 617%. În 
tot cazul, în secolul al VII-lea ea era definitiv formată și răspândită peste 
tot în răsărit, întrucât la anul 692, Sinodul Trulan, prin Canonul 52, a 
consfințit în chip oficial întrebuințarea şi generalizarea ei, reglementând 
ca ea să se facă în toate zilele din Postul Păresimilor, afară de sâmbete și 
duminici și de praznicul Bunei Vestiri*”. 


VII.2. Autorul Liturghiei 


În ceea ce priveşte autorul acestei Sfinte Liturghii, tradiţia mai veche 
nu prezintă unanimitate: unii o atribuiau Sfântului Iacov, fratele Domnu- 
lui*%, iar alții o puneau pe seama Sfântului Petru, a Sfântului Marcu, a Sf. 
Vasile cel Mare, a Sf. Atanasie cel Mare ș.a.m.d. Unele dintre manuscrisele 


%% În PG 92, col. 989. 

%7 În toate zilele Postului Sfintei Patruzecimi, afară de sâmbătă și duminică și de 
sfânta zi a Bunei Vestiri, să se săvârșească Sfânta Liturghie a Darurilor mai înainte sfințite” 
(Nicodim MiLaş, Canoanele Bisericii Ortodoxe, vol. I, partea a II-a, p. 420; cf. Arhid. loan 
N. FLOCA, Canoanele Bisericii Ortodoxe..., Sibiu, *2005, p. 150). 

3% (PSEUDO) SOFRONIE AL IERUSALIMULUI, Comentariu liturgic, |, în PG 87, col. 3981, 
și în PG 43, col. 533-538; TEODOR DE ANDIDA, IlpoVewpia kepaioiv6Hc... 32, în PG 140, 
col. 460 C. 

vechi, care transmit textul acestei Liturghii, o atribuie Sfântului Epifanie, 
episcopul Salaminei, iar altele, Sf. Gherman I, patriarhul Constantinopo- 
lului (secolul al VIII-lea); tradiția siriană o pune pe seama Patriarhului 
Sever al Antiohiei (511-518), iar unii liturgiști apuseni o atribuie Sf. loan 
Damaschin. 

Tradiţia majorităţii manuscriselor din secolul al XII-lea înainte, păs- 
trată până azi în Liturghierul nostru, pune însă această Sfântă Liturghie 
sub numele Sf. Grigorie cel Mare, supranumit Dialogul, papă al Romei 
(1604), care a stat la Constantinopol, ca apocrisiar (nunțiu, reprezentant 
sau trimis permanent) al Papei Pelagiu II, timp de şase sau şapte ani (între 
anii 578 şi 584 sau 585). Această tradiţie nu are însă niciun temei istoric; 
am putea admite cel mult și cu probabilitate o oarecare contribuţie a Sf. 
Grigorie Dialogul la sistematizarea în scris a acestei Liturghii, în timpul 
cât a stat la Constantinopol*. 

În multe dintre manuscrisele vechi, începând chiar cu Codicele Barbe- 
rini gr. 336 din Biblioteca Vaticanului (secolele VIII-IX), şi în unele dintre 
edițiile Liturghierului grecesc, nu se menţionează numele tradițional al 
autorului acestei Liturghii, nici în titlu şi nici în apolisul ei, așa încât ea 
apare ca o Liturghie anonimă, așa cum este menționată și în Canonul 52 
al Sinodului Trulan, citat mai înainte. La fel era și în unele din edițiile mai 
vechi ale Liturghierului românesc". Suntem deci mai aproape de ade- 
vărul istoric dacă socotim că şi Liturghia Darurilor înainte-sfinţite, ca și 
celelalte două - puse prin tradiție sub numele Sfinţilor loan Gură de Aur 
şi Vasile cel Mare -, nu trebuie privite ca opera unui singur autor, ci ca 
opera colectivă şi anonimă a Bisericii Ortodoxe, adică a multor generaţii 
de clerici, monahi și simpli credincioși, formată și răspândită încetul cu 
încetul, până la generalizarea şi consfințirea ei definitivă de către Biserică, 
şi pusă apoi, după uzul general, sub numele unuia dintre cei mai iluştri 
ierarhi ai creştinătăţii din epoca veche”. 


3% Cf. Pidalion, Neamt, 1844, ff. 180 v. - 181 r. (notă la tâlcuirea Canonul 52 al Sino- 
dului Trulan). 

*9 J iturghier, Bucureşti, 1855; 1862; Râmnic, 1862. 

311 De aceea, ultimele ediţii ale Liturghierului românesc, păstrând titulatura tradiţională 
a acestei Liturghii, i-au dat, totuşi, o formă dubitativă: „Liturghia Darurilor mai înainte 
sfințite, ce se zice a fi a Sf. Grigorie Dialogul” (București, 1956, p. 256) sau: „Dumnezeiasca 

VII.3. Timpul săvârșirii 


Astăzi, în Biserica Ortodoxă, Liturghia Darurilor înainte-sfințite 
este, de fapt, Liturghia specifică Postului Paştilor. Conform principiului 
stabilit de Canonul 52 al Sinodului Trulan ea se poate săvârşi de regulă 
în orice zi din Păresimi în care vrem sau trebuie să facem Liturghie, cu 
excepția zilelor aliturgice (luni şi marți din primă săptămână și Vinerea 
Pătimirilor, când nu se face nicio liturghie) şi a zilelor când este rânduită 
una sau alta dintre celelalte două Liturghii (toate sâmbetele și dumini- 
cile, Joia Săptămânii Pătimirilor şi Buna Vestire)"?. În practică însă, ea 
se oficiază astăzi — chiar și în mănăstiri - doar în zilele de miercuri şi 
vineri (cu excepţia Vinerii din Săptămâna Pătimirilor), iar în celelalte zile 
numai luni şi marți din Săptămâna Pătimirilor, în Joia Canonului celui 
Mare (săptămâna a cincea) şi la unele sărbători bisericești cu Polieleu, ca: 
Sfântul Haralambie (10 februarie), Întâia și A doua aflare a cinstitului cap 
al Sf. loan Botezătorul (24 februarie), Sfinţii 40 de Mucenici (9 martie) 
şi Înainteprăznuirea Bunei Vestiri (24 martie), dacă acestea cad într-una 
dintre zilele de rând ale săptămânii (de luni până vineri)». 

Cât priveşte momentul (ceasul) din cursul zilei, la început Liturghia 
Darurilor înainte-sfinţite se oficia la vremea rânduită a Vecerniei (cu 
care este combinată), adică spre seară, după citirea Ceasului al IX-lea 
(ora 3-4 după-amiază), când credincioşii puteau întrerupe ajunarea 


1967, p. 244; 2000, p. 264; 2012, p. 289). 

” SE. SIMEON AL TESALONICULUI, Răspuns la întrebarea 56, în vol. Tractat asupra 
tuturor dogmelor credinței noastre ortodoxe, trad. î CHESARIE AL RÂMNICULUI, Loma TEO- 
DORESCU (ed.), Bucureşti, 1865-1866, p. 328: „În cinci zile ale săptămânii (adică luni, marţi, 
miercuri, joi și vineri) se face această Liturghie, ca să ne nevoim mai mult” (reprodus și 
în Tipicul mare, lași, 1816, f. 509). Cf. Pidalionul, f. 181 r. (notă la tâlcuirea Canonului 62 
al Sinodului Trulan); Pr. D. LunGuLescu, Manual de Practică liturgica, Bucureşti, 1926, 
p. 94; S.M. ANDRIEvICI, Tipiconul Bisericii Ortodoxe Orientale, Cernăuţi, 1883, p. 167; Pr. 
Vasile MITROFANOVICI, Liturgica Bisericii Ortodoxe, Teodor TARNAVSCHI, | NECTARIE 
COTLARCIUC (Mitropolitul Bucovinei) (eds), Cernăuţi, 1929, p. 662; Arhim. F. BALAMACE, 
Explicatiuni la practica liturgică (manual de tipic, dactilografiat), București, 1924, p. 292. 

5 Învățătură pentru Dumnezeiasca Liturghie a Darurilor înainte-sfinţite, în Liturghier, 
Ed. Institutului Biblic și de Misiune Ortodoxă, București, 2012, pp. 285-386 (cf. Liturghier, 
1956, pp. 253-254). 

spre a se împărtăşi şi a mânca, aşa cum prevede încă Triodul la locu- 
rile respective și Tipicul mare (al Sfântului Sava)". Astfel, Liturghia 
aceasta, săvârşită în continuarea Vecerniei, avea odinioară caracter de 
priveghere sau slujbă nocturnă, deoarece săvârșirea ei începea de cu 
seara și se termina târziu, în cursul nopţii, aşa cum se întâmpla și cu 
celelalte două Liturghii (a Sf. Vasile cel Mare şi a Sf. loan Gură de Aur) 
când se uneau cu Vecernia. 

Astăzi însă, în bisericile de enorii - şi chiar în mănăstiri — Litur- 
ghia Darurilor înainte-sfinţite se săvârşeşte de fapt dimineaţa (înainte 
de masa de prânz), adică la vremea reglementară a Liturghiei comune, 
atrăgând după sine deplasarea Ceasului al IX-lea (care se citeşte îna- 
inte) şi a Vecerniei (cu care este combinată), deși acestea fac parte din 
ciclul Laudelor de seară. 


VII.4. Rânduiala slujbei 


a) Pregătirea. Când preotul urmează să săvârşească Liturghia Daruri- 
lor înainte-sfinţite, atunci trebuie să aibă dinainte grijă ca la Liturghia din 
duminica precedentă, la Proscomidie, în afară de Sfântul Agneţ pentru 
ziua respectivă, să scoată și să pregătească în plus un Sfânt Agneţ (sau 
două, de va fi nevoie) pentru Liturghia Darurilor înainte-sfinţite din 
cursul săptămânii următoare; pentru aceasta va proceda precum arată 
învățătura respectivă din Liturghier'?. 


În ziua în care săvârşeşte Liturghia Darurilor înainte-sfinţite, 
la sfârşitul Ceasului IX, preotul lasă epitrahilul pe Sfânta Masă, 
iese pe uşa de miazănoapte a altarului și venind între sfeşnicele 
împărăteşti zice Rugăciunea Sf. Efrem Sirul („Doamne şi Stăpâ- 
nul vieţii mele...), numai o dată (fără cele 12 închinăciuni). După 
aceasta, în timp ce la strană se citeşte Rugăciunea de la sfârșitul 


34 Vezi şi textul Liturghiei, la ectenia dinainte de împărtăşire: „Să plinim rugăciunea 
noastră cea de seară Domnului...” (Liturghier, 2012, p. 315; cf. Liturghier, 1956, p. 275). 
*5 Liturghier, 2012, p. 286 (cf. Liturghier, 1967, pp. 242-243). 

Ceasului IX („Stăpâne, Doamne lisuse Hristoase..”), preotul 
merge și depune metanie la tronul arhieresc (ia binecuvântare 
de la arhiereu, dacă este de faţă) şi se închină, după rânduială, la 
sfintele icoane și la iconostas, fără a zice însă Troparele și rugă- 
ciunile obişnuite. Se întoarce între sfeşnicele împărăteşti, face 
trei metanii spre răsărit, se pleacă spre credincioşi şi apoi intră 
în altar pe uşa de miazăzi, se închină de trei ori în faţa Sfintei 
Mese, sărutând, ca de obicei: Sfânta Masă, Sfânta Evanghelie şi 
Sfânta Cruce. 

Apoi îmbracă sfintele veşminte, numai binecuvântându-le 
şi sărutându-le, fără a zice altceva decât „Domnului să ne 
rugăm, la fiecare veşmânt. 

După aceea îşi spală mâinile zicând rugăciunea obișnuită. 

În timpul acesta, la strană s-a citit Obedniţa; la timpul 
cuvenit, preotul zice rugăciunea Sfântului Efrem, din altar, în 
fața Sfintei Mese (fiind deja îmbrăcat pentru Liturghie). După 
Cuvine-se cu adevărat... de la sfârşitul Obedniţei, preotul des- 
chide dvera şi uşile împărătești și face otpustul mic. 

Apoi vine în fața Sfintei Mese şi, făcând metaniile cuvenite, 
sărută Sfânta Evanghelie, Sfânta Cruce şi Sfânta Masă (de vrea, 
şi chipul Sf. Grigorie Dialogul din Liturghier). 


b) După ce a terminat astfel ritualul pregătitor, preotul 
începe Sfânta Liturghie, dând binecuvântarea („Binecuvântată 
este împărăţia Tatălui...) şi făcând ca de obicei semnul Sfintei 
Cruci cu Sfânta Evanghelie peste Sfântul Antimis. Închide ușile 
împărăteşti, iar cântărețul (în mănăstiri, cel mai mare) începe, 
ca la Vecernie: Veniţi să ne închinăm... şi se citeşte Psalmul 103. 
În timpul acesta preotul citeşte în taină, în sfântul altar, ultimele 


trei rugăciuni ale serii (luminilor) de la Vecernie”. 


*15 Primele patru rugăciuni ale Vecerniei vor fi citite mai târziu, dacă preotul 
slujeşte cu diacon, ca „Rugăciuni ale Antifoanelor”, concomitent cu ecteniile rostite de 
diacon. Când preotul slujește singur, acesta va citi toate cele șapte rugăciuni în timpul 
Psalmului 103. 

După sfârșitul psalmului, preotul (din altar şi cu capul desco- 
perit) zice ectenia mare. Apoi se închide dvera, iar citeţul începe 
citirea Catismei a XVIII-a (Psalmii 119-133), în trei stări, în mij- 
locul bisericii, pe analogul fără poală. În timp ce se citeşte prima 
stare a Catismei, preotul ridică Sfânta Evanghelie de pe Sfântul 
Antimis și o pune în partea de răsărit a Sfintei Mese, cu cotorul 
spre el, desface Sfântul Antimis şi apoi pune pe el sfântul disc, 
steluța şi acoperământul, pe care le aduce de la proscomidiar. 

La sfârşitul stării întâi, se deschide dvera și preotul (din altar) 
rostește prima ectenie mică. Apoi se închide din nou dvera, iar 
citeţul citeşte starea a doua a Catismei. În timpul acesta, preotul 
pune pe Sfântul Antimis chivotul cu Sfântul Agneţ; ia cădelnița, 
tămâiază chivotul cu Sfântul Agneţ și, slujindu-se de burete, ia 
cu grijă şi evlavie Sfântul Agneţ din chivot și îl pune pe sfân- 
tul disc. Apoi atinge, pe rând, steluța şi acoperământul de fumul 
cădelniţei, le sărută şi acoperă cu ele discul, zicând numai: „Pen- 
tru rugăciunile Sfinților Părinților noștri... la din nou cădelnița, 
cădeşte de trei ori Sfintele acoperite și face trei metanii mari. 

La sfârşitul stării a doua se deschide din nou dvera și pre- 
otul zice a doua ectenie mică, după care se închide iarăşi dvera, 
iar citeţul citeşte starea a treia a Catismei. Când citețul ajunge la 
cuvintele „Închina-ne-vom la locul unde au stat picioarele Lui” 
(Psalmul 131, 7), pe care le rostește mai prelung şi cu glas mai 
puternic, se opreşte, iar în altar se sună clopoţelul o dată, vestind 
credincioşilor ridicarea Sfântului Agneţ; credincioşii îngenun- 
chează, se face linişte adâncă, iar preotul se închină de trei ori în 
faţa Sfintei Mese, ridică sfântul disc, cu ambele mâini, la frunte, 
ocoleşte pe după Sfânta Masă și păşeşte încet spre proscomidiar, 
înaintea lui mergând diaconul (sau cântărețul) cu lumânarea 
aprinsă şi cu cădelnița, cădind spre Sfântul Agneţ. După ce preo- 
tul aşază sfântul disc la proscomidiar, se sună din nou clopoţelul 
de două ori și atunci credincioşii se ridică în picioare, iar citeţul 
continuă citirea Catismei, de unde a rămas. În acest timp, la pros- 
comidiar, preotul toarnă vin şi apă în sfântul potir, după obicei, 
dar fără a zice ceva; ia pocrovăţul (de culoare neagră, dacă are), 

îl atinge de fumul tămâiei, îl sărută și acoperă cu el sfântul potir; 
apoi ia Aerul (de aceeași culoare, dacă este) și face la fel, aco- 
perind cu el discul şi potirul, pe care le cădeşte, iar după ce dă 
cădelniţa, se închină de trei ori în faţa lor. La toate acestea, nu 
zice formulele obişnuite, ci numai „Pentru rugăciunile... După 
ce termină toate acestea, revine în faţa Sfintei Mese și strânge 
Sfântul Antimis, punând deasupra Sfânta Evanghelie la locul ei. 


c) După sfârşitul Catismei, se deschide din nou dvera şi pre- 
otul zice a treia ectenie mică, după care strana începe să cânte 
Doamne, strigat-am..., pe glasul Stihirilor din Triod. La Să se 
îndrepteze rugăciunea mea..., preotul face cădire mare, ca de obi- 
cei la Vecernie. La Slava Stihirilor se deschid Sfintele Uși, iar la Și 
acum... se face Vohodul sau Ieșirea cu cădelnița (în zilele de rând) 
sau cu Sfânta Evanghelie (în zilele când se citeşte Evanghelia), 
după rânduiala obişnuită (descrisă la Vecernie). 

După intrarea sfinţiților slujitori în altar şi cântarea Imnului 
Lumină lină..., preotul rostește formulele obișnuite pentru intro- 
ducerea Prochimenului, iar strana cântă Prochimenul (din Triod), 
după care se citește prima Paremie*". Apoi îndată se cântă al doi- 
lea Prochimen, după care diaconul (sau, în lipsa lui, cântăreţul) 
zice cu glas mare și rar: „Porunciţi!”. 

Preotul ia atunci un sfeșnic cu lumină aprinsă şi cădelniţa, 
cu amândouă mâinile (sau ia cu stânga o lumânare şi cu dreapta 
cădelnița) şi stând cu faţa spre răsărit, în faţa Sfintei Mese, face 
semnul Sfintei Cruci, cu ele, rostind: „Înţelepciune! Drepţi!” 
Apoi se întoarce (pe stânga) spre credincioși şi, făcând la fel, zice 
dintre uşile împărăteşti: „Lumina lui Hristos luminează tuturor!” 
Lasă sfeşnicul pe solee, în fața Sfintelor Uşi, iar cădelniţa o ia cu 
sine. Îndată după aceasta se citeşte a doua Paremie din Triod'*, 


"17 Aceasta se pune, în primele șase săptămâni ale Postului, numai din Cartea Facerii, 
iar în ultima săptămână, din Ieșirea. 

318 Aceasta se pune, în primele șase săptămâni, numai din cartea Pildelor (Proverbe- 
lor), iar în ultima săptămână, din cartea Iov. 


432 


LITURGICA SPECIALĂ 


iar dacă este hram sau sfânt cu Polieleu, se adaugă și Paremiile 
zilei respective, din Minei. 


d) La sfârșitul Paremiilor, preotul, stând în faţa Sfintei Mese şi 
având cădelniţa în dreapta, începe să cânte pe larg, pe glasul I: „Să 
se îndrepteze rugăciunea mea...” (Psalmul 149, 2), iar la cuvintele 
ca tămăia înaintea Ta, cădeşte rar de trei ori în faţa Sfintei Mese. 
Cântăreţii (din strana dreaptă) cântă și ei o dată: Să se îndrepteze 
rugăciunea mea ca tămâia înaintea Ta, ridicarea mâinilor mele 
jertfă de seară. Apoi, preotul trece în latura de miazăzi a Sfintei 
Mese, cădind și zicând cu glas înalt stihul întâi: „Doamne, stri- 
gat-am către Tine, ia aminte la glasul rugăciunii mele”. Cântăreții 
(din strana stângă) cântă și ei: Să se îndrepteze... Apoi preotul 
trece în partea de răsărit a Sfintei Mese şi cădind zice stihul al doi- 
lea: „Pune, Doamne, pază gurii mele şi ușă de îngrădire împreju- 
rul buzelor mele”; cântăreții (din strana dreaptă), din nou: Să se 
îndrepteze... Preotul trece apoi în latura de miazănoapte a Sfintei 
Mese, zicând stihul al treilea: „Să nu abaţi inima mea..” și cădeşte; 
cântăreții (cei din strana stângă), din nou: Să se îndrepteze... 
Preotul zice apoi: Slavă..., cădind proscomidiarul și scaunul de 
sus; cântăreții (cei din strana dreaptă), iarăși: Să se îndrepteze... 
Preotul, revenind în faţa Sfintei Mese, zice: Și acum... şi, cădind 
iarăși în fața Sfintei Mese, cântă el însuși pentru ultima dată: Să se 
îndrepteze..., până la: ...ridicarea mâinilor mele..., de unde conti- 
nuă cântăreții, în timp ce preotul cădeşte dintre ușile împărăteşti, 
de trei ori, spre credincioși (întâi spre mijloc şi apoi spre strane). 
La sfârșitul cântării, atât slujitorii, cât şi credincioşii își pleacă 
genunchii şi se roagă, făcând trei metanii. 


e) Dacă este vreo sărbătoare care are Apostol și Evanghelie, 
urmează acum citirea Apostolului și a Evangheliei, după rânduiala 
ştiută. Dacă nu, preotul închide Sfintele Uşi şi zice ectenia întreită 
de la Liturghie („Să zicem toți..:). De aici înainte, urmează rân- 
duiala ca la Liturghia obișnuită, până la Heruvic, după Liturghier, 
cu deosebirile următoare: 


433 


Preot prof. univ. dr. Ene BRANIȘTE 


- Textul rugăciunilor citite de preot în taină este altul decât la 
celelalte două Liturghii; 

- Din miercurea săptămânii a patra înainte (înjumătăţirea 
Postului), după ecfonisul ecteniei pentru catehumeni, se adaugă 
ectenia şi rugăciunea specială pentru cei spre luminare (candidaţii 
la Botez, de odinioară): „Rugaţi-vă, cei pentru luminare, Dom- 
nului!” şi celelalte; 

- Ecfonisul dinainte de Heruvic, în loc de: „Ca sub stăpâni- 
rea Ta... este: „După darul Hristosului Tău...” (potrivit textului 
rugăciunii pe care o încheie și pe care preotul o citeşte în taină 
mai înainte, adică Rugăciunea a doua pentru credincioși: „Stăpâne 
Sfinte, Preabunule...). După acest ecfonis strana începe să cânte 
Heruvicul („Acum Puterile cerești...), până la cuvintele: se încon- 
jură (inclusiv). 

În acest timp, preotul, stând în fața Sfintei Mese, zice şi el 
în taină Heruvicul („Acum Puterile cereşti..”) de trei ori, închi- 
nându-se de fiecare dată. Apoi deschide dvera și Sfintele Uşi, ia 
cădelniţa şi cădeşte altarul şi naosul, ca de obicei (cădire mică), 
zicând încet Psalmul 50. După aceea se închină de două ori în fața 
Sfintei Mese, sărută Sfântul Antimis, Sfânta Masă şi Sfânta Cruce, 
se închină încă o dată, apoi se întoarce (pe stânga) şi se pleacă spre 
credincioşi, dintre ușile împărăteşti, cerându-și iertare și binecu- 
vântând. Merge la proscomidiar, cădeşte Sfintele Daruri de trei 
ori, îşi pune pe spate Aerul, ia sfântul disc cu dreapta, ţinându-l la 
frunte, iar sfântul potir cu stânga, ţinându-l în dreptul pieptului. 

Când strana termină de cântat cuvintele săvârșită „se încon- 
jură, se sună clopoțelul, credincioșii îngenunchează, iar preo- 
tul, precedat de un cântăreţ (paraclisier), care poartă lumâna- 
rea aprinsă (sfeşnic) şi cădelniţa, iese pe uşa de miazănoapte şi 
păşeşte încet, în cea mai profundă tăcere, mergând astfel spre 
mijlocul naosului. Ajuns în mijlocul naosului, sub policandru, 
preotul se opreşte puţin, face semnul Sfintei Cruci cu sfantul disc 
spre credincioși fără să zică nimic, se întoarce (pe stânga) şi, mer- 
gând tot în tăcere, intră în sfântul altar printre ușile împărătești. 
Se sună din nou clopoțelul, credincioşii se ridică în picioare, iar 

cântăreții (cei din strana stângă) încep să cânte partea a doua a 
Heruvicului („Cu credinţă şi cu dragoste...”). 

În acest timp, preotul pune Sfintele Daruri, ca de obicei, pe 
Sfântul Antimis (potirul în dreapta preotului, discul în stânga), 
ia acoperământul discului și al potirului, punându-le deoparte; 
își ia Aerul de pe spate şi, atingându-l de fumul cădelniţei, aco- 
peră cu el discul şi potirul şi le tămâiază, fără să zică nimic. Apoi, 
descoperindu-şi capul, face două metanii, sărută Sfintele acope- 
rite, Sfântul Antimis și Sfânta Masă, face încă o metanie, după 
care închide ușile împărăteşti şi dvera. 


f) Când s-a terminat cântarea ultimei părți a Heruvicului, 
preotul (diaconul) rostește ectenia: „Să plinim rugăciunea noas- 
tră cea de seară, Domnului..*!5, citind totodată în taină Rugăciu- 
nea prevăzută în Liturghier („Dumnezeul tainelor celor negrăite 
şi nevăzute... Apoi ecfonisul: „Şi ne învredniceşte pe noi, Stă- 
pâne..:, Tatăl nostru, cele două rugăciuni în taină care urmează 
(„Dumnezeule, Cel singur bun şi îndurat...” şi „la aminte, Doamne 
lisuse Hristoase..”) cu ecfonisele respective, precum se arată în 
Liturghier. Preotul se închină apoi în fața Sfintelor Daruri de trei 
ori, zicând de fiecare dată: „Dumnezeule, curățeşte-mă pe mine, 
păcătosul, şi mă miluieşte!. După aceea, Sfintele fiind acoperite 
cu Aerul (aşa cum au rămas de la depunerea lor pe Sfânta Masă), 
preotul bagă mâna dreaptă pe sub Sfântul Aer și, cu toată frica și 
cucernicia, atinge (sau doar arată spre) Sfântul Agneţ (fără să-l 
ridice), zicând cu glas mare: „Să luăm aminte! Sfintele cele mai 
înainte sfinţite, sfinţilor!”. 

Credincioşii răspund ca de obicei: Unul sfânt... şi apoi cântă 
rar chinonicul: Gustaţi şi vedeți... (Psalmul 33, 8). Preotul ridică 
Aerul și steluța de pe sfântul disc, le pune deoparte şi apoi sfă- 
râmă Sfântul Trup, zicând formula respectivă („Se sfărâmă și 
se împarte Mielul lui Dumnezeu...”), şi aşază părţile cruciș, pe 


* Reminiscenţă din vremea când Liturghia aceasta se făcea spre seară, după Vecernie. 
Ectenia aceasta corespunde cu cea de după Axion, din celelalte două Liturghii. 

sfântul disc, ca de obicei; pune părticica IS în sfântul potir, fără să 
zică nimic, binecuvântează căldura şi o toarnă în sfântul potir, de 
asemenea nimic zicând. Apoi se închină, ia cu stânga partea HS 
şi o pune în palma dreaptă, zicând: „Cinstitul şi Sfântul Trup și 
Sânge al Domnului [...] se dă mie, preotul... Apoi, ţinând stânga 
dedesubt, cu mâinile pe marginea Sfintei Mese, zice rugăciunile 
obişnuite de dinaintea împărtăşirii („Cred, Doamne..., „Cinei 
Tale...” și „Nu spre judecată...), după care se împărtășește. Ia 
apoi buretele și îşi şterge palmele deasupra sfântului disc, zicând: 
„Slavă Ţie, Dumnezeule!” de trei ori. 

Dacă preotul slujește singur (fără diacon), atunci el nu gustă 
acum din sfântul potir, ci rămâne să facă aceasta numai atunci 
când potrivește (consumă) Sfintele, la sfârșitul Liturghiei'”. 
Deci, îndată după ce s-a împărtășit cu Sfântul Trup (în care a 
fost îmbibat şi Sfântul Sânge), ia discul cu stânga și buretele 
cu dreapta și toarnă în sfântul potir părţile din Sfântul Trup 
rămase pe disc (NI şi KA), fără să zică nimic. Apoi, după ce 
așază acoperămintele, ca la Liturghia obișnuită, citeşte rugăciu- 
nea de mulțumire, din Liturghier („Mulţumim 'Ţie, Mântuito- 
rule, Dumnezeul tuturor... 

De aici înainte, rânduiala Liturghiei urmează neschimbată, 
ca de obicei, cu deosebirea că la chemarea preotului: „Cu frică de 
" cântăreții răspund: Binecuvânta-voi pe Domnul în 
toată vremea, pururea lauda Lui în gura mea... (Psalmul 33, 1), 
iar la „Mântuiește, Dumnezeule, poporul Tău..:, răspund: Pâinea 
cea cerească și paharul vieții gustați și vedeți că bun este Domnul. 
Aliluia, Aliluia, Aliluia! (cf. Psalmul 33, 8). De asemenea, atunci 
când preotul cădeşte pentru ultima oară Sfintele la Sfânta Masă, 
nu zice nimic, iar la ectenia: „Drepţi! Primind..., nu zice: „Ziua 
toată.” ci: „Seara toată... În sfârșit, textul Rugăciunii amvonului, 
ca şi al Rugăciunii pentru potrivirea Sfintelor, este altul decât la 


2 


Dumnezeu... 


*0 Dacă este și diacon care slujește, atunci „potrivirea” Sfintelor o va face el la sfârșitul 
Liturghiei şi de aceea preotul poate gusta acum și din sfântul potir (în care nu este Sfântul 
Sânge, ci numai vin şi apă binecuvântate). 

Liturghia obişnuită, iar la otpust pomenim întâi pe sfântul din 
ziua în care ne aflăm, apoi pe cel al zilei următoare (a cărei Vecer- 
nie am făcut-o cu Liturghia)”, iar ca autor (tradițional) al Litur- 
ghiei pomenim pe Sf. Grigorie Dialogul, episcopul Romei. 


RÂNDUIALA LITURGHIEI DARURILOR 
ÎNAINTE-SFINŢITE (SCHEMĂ) 


Preotul: 


Binecuvântarea (ca la Liturghie). 


Cântărețul: 


Veniţi să ne închinăm... şi Psalmul 103 (preotul, dacă 
slujește singur, citește în altar cele sapte rugăciuni 
ale Vecerniei; dacă slujește cu diacon, preotul citeşte 
ultimele trei rugăciuni ale Vecerniei, urmând ca pri- 
mele patru să le rostească în taină, în timpul urmă- 
toarelor patru ectenii). 


Preotul (din altar) ori diaconul 
(din mijlocul bisericii): 


Ectenia mare. Se închide dvera. 


Cântărețul: 


Preotul (din altar): 


Catisma a XVIII-a (Psalmii 119-133), starea întâi 
(preotul desface Antimisul și aduce discul, cu aco- 
perământul lui și steluța, de la proscomidiar la Sfânta 
Masă). 


Ectenia mică (dvera deschisă). 


Starea a doua a Catismei (dvera închisă. Preotul pune 


Starea a treia a Catismei (la „Închina-ne-vom la 
locul unde au stat picioarele Lui..:, pauză, preotul 
duce Sfintele de la Sfânta Masă la proscomidiar, apoi 


Doamne, strigat-am..., pe glasul stihurilor din Triod 
(preotul cădire mare, la Să se îndrepteze...). 


Vohod cu cădelniţa, câdire, „Înţelepciune! Drepți” 


Cântărețul: 

Sfântul Agneţ pe disc). 
Preotul: Ectenia mică (dvera deschisă). 
Cântărețul: 

strânge Antimisul). 
Preotul: Ectenia mică (dvera deschisă). 
Cântărețul: 
Preotul: 
Cântărețul: Lumină lină... (citit) 


Prochimenul 1 (din Triod) 
Paremia | (din Triod) 
Prochimenul II (din Triod). 


*1 Capetele lui Marcu, lit. L, Triod, Ed. Institutului Biblic si de Misiune Ortodoxă, 
București, 2010, pp. 789-790 (cf. Triod, 1946, p. 851, col. 2; 1970, p. 760, col. 1); Tipicul 
mare, laşi, 1816, f. 206 sus. La fel în Tipicul rusesc (cf. Îndrumătorul tipiconal al Bisericii 


Ortodoxe Ruse, 1956, p. 79). 

Diaconul (cântărețul): 


Preotul (cu sfeșnicul și cădelnița): 


Porunciţi! 


„Înţelepciune! Drepți! Lumina lui Hristos... 


Cântărețul: 


Preotul şi cântărețul: 


N 


Paremia a Il-a (și Paremiile zilei din Minei, dacă 
sunt). 


Să se îndrepteze..., cu cădirea altarului și stihurile 
respective şi metanii. 


ântă A | (dacă 3 Apa OR E SR 
Cântărețul postol (dacă este) | e închid Uşile împărăteşti 
Preotul: Evanghelia (dacă este). 
Preotul: Ectenia întreită 
Ectenia pentru catehumeni 
(Ectenia pentru candidaţii la Botez: numai din mier- 
curea săptămânii a IV-a înainte). 
Cântărețul: Heruvicul (Acum Puterile cereşti...). Preotul, cădire 
mică. 
Preotul: Vohodul mare (leşirea cu Sfintele Daruri, fără 


Cântărețul: 


pomeniri). 


Partea a doua a Heruvicului (Cu credinţă și cu 


dragoste...). 


Preotul: Ectenia cererilor („Să plinim rugăciunea noastră cea 
de searâ..”). 
Ecfonisul: „Și ne învrednicește pe noi, Stăpâne.... 
Cântărețul: Tatăl nostru 
Preotul: Două ecfonise (și rugăciunile în taină) 
„Să luăm aminte!...”. 
Împărtășirea (Cântărețul: Chinonicul Gustaţi şi 
vedeți că bun este Domnul...) 
„Cu frică de Dumnezeu...” şi celelalte. 
Cântărețul: Bine voi cuvânta pe Domnul... 
Preotul: Ectenia de mulțumire („Drepţi! Primind..:”). 
„Cu pace să ieşim” şi Rugăciunea Amvonului. 
Cântărețul: Fie numele Domnului binecuvântat... (şi Psalmul 33). 
| Preotul: Apolisul (otpustul). 


VII.5. Istoria și explicarea riturilor principale din rânduiala 
Liturghiei Darurilor înainte-sfințite 


Liturghia Darurilor înainte-sfinţite, care se oficia odinioară numai 
seara, reprezintă modelul desăvârşit al Liturghiei vesperale, adică al Litur- 
ghiei unite cu Vecernia. După cum am văzut, în vechime şi Liturghiile 

Sf. loan Gurâ de Aur şi Sf. Vasile cel Mare se săvârşeau uneori seara, tot 
unite cu Vecernia, la datele prevăzute şi azi în Tipicul mare, în Triod şi în 
alte cărți de slujbă, adică: Ajunul Crăciunului și Ajunul Bobotezei, Joia și 
Sâmbăta Pătimirilor, precum şi în cazul când Buna Vestire cade într-una 
dintre zilele de rând din Păresimi*?. 


a) Partea primă a Liturghiei Darurilor înainte-sfinţite o alcătuiește 
Vecernia, până la Paremiile de după Vohod (Ieşirea cu cădelnița). Urmează 
apoi două rituri (ceremonii) specifice acestei slujbe şi impresionante prin 
frumuseţea lor, care constituie tranziţia la partea de Liturghie, şi anume 
Ritul luminii și Ritul cădirii cu înconjurarea Sfintei Mese, însoțită de cân- 
tarea repetată a versetului 2 al Psalmului 140 („Să se îndrepteze rugă- 
ciunea mea..”). Începe apoi partea de Liturghie, de la citirea pericopelor 
biblice (Apostol și Evanghelie, dacă sunt) ori de la ectenia întreită de după 
Evanghelie, deci din momentul care marca odinioară (până în secolul al 
VI-lea) începutul de fapt al Liturghiei catehumenilor. 

Atât partea vesperală, cât și cea de Liturghie, care intră în rânduiala 
Liturghiei Darurilor înainte-sfinţite, au importante particularități, care 
trebuie explicate. 

Astfel, precum am văzut, binecuvântarea obișnuită de la începutul 
slujbei nu este cea de la Vecernie, ci cea de la Liturghie. 

Rânduiala de azi din ritul bizantin pentru începutul vesperal al Litur- 
ghiei Darurilor înainte-sfinţite este fidelă vechiului Tipic al Sfântului Sava 
(Tipicul lerusalimitean): întâi Psalmul 103 şi apoi ectenia, pe când la Con- 
stantinopol, îndată după binecuvântare, urma ectenia mare, iar după ea 
- în loc de Psalmul 103 — se citea Psalmul 85 ( „Pleacă, Doamne, urechea 
Ta...); Tipicul constantinopolitan era respectat şi la Tesalonic în secolele 
XIV-XV. 

În locul Catismelor de rând ale zilei respective se citeşte totdeauna 
numai Catisma a XVIII-a, alcătuită din Psalmii treptelor (Psalmii 119- 
133), ea fiind Catisma specifică părții vesperale din Liturghia Darurilor 


2 Vezi supra la rânduiala Vecerniei. 
% SF. SIMEON AL TESALONICULUI, Despre sfânta rugăciune (Despre sfintele slujbe), 
cap. 352, în vol. Tractat asupra tuturor dogmelor... p. 234. 

înainte-sfinţite; este împărţită în trei stări, prin cele două ectenii mici (ca 
la Vecernia zilelor de sărbătoare)". Aceste trei stări ţin locul Antifoanelor 
din prima parte a Liturghiei normale, după cum primele trei Rugăciuni 
din cele şapte ale Vecerniei țin locul Rugăciunilor Antifoanelor citite de 
preot în taină în timpul Catismei. 

Prochimenul obișnuit al Vecerniei, variabil după zilele săptămânii, 
este înlocuit aici cu Prochimenele proprii celor două Paremii din Triod, 
care se citesc totdeauna la Liturghia Darurilor înainte-sfinţite şi care se 
iau din cărțile Facerea, Ieșirea, Pildele (Proverbele) și lov'%. 


b) Ritul luminii, specific acestei Liturghii și atât de impresionant 
(„Lumina lui Hristos luminează tuturor!”), era așezat odinioară nu între 
cele două Paremii, ca azi (după Prochimenul Paremiei a doua), ci după 
cea de-a doua Paremie, aşa cum este descrisă rânduiala din vechile tipice, 
ca, de exemplu, Tipicul Marii Biserici din Constantinopol, din Manu- 
scrisul Mănăstirii Sfintei Cruci nr. 40 (secolul al X-lea)?%. EI era prece- 
dat totodată de Vohodul sau Ieșirea solemnă a slujitorilor (un al doilea 
Vohod, după cel de la Lumină lină, descris în secolul al XV-lea de Sf. 
Simeon al Tesalonicului“ şi în manuscrisele mai vechi ale Liturghiilor 
bizantine): îndată ce se cânta Prochimenul din fruntea Paremiei a doua 
şi se citea Paremia a doua, diaconul cu preotul ieşeau în procesiune din 
altar pe ușa dinspre nord, mergeau prin nava laterală de nord până în 
spatele bisericii şi apoi se întorceau prin mijloc până la sfintele uşi, unde 
diaconul, cu lumânarea și cădelnița în mâini (sau preotul, dacă slujea 
singur), după sfârșitul Paremiei rostea: „Înţelepciune! Drepţi! Lumina 
lui Hristos luminează tuturor!, după care clericii reintrau în altar, iar 


*4 De altfel, Catisma a XVIII-a este Catisma de rând a Vecerniei din seara tuturor 
vinerilor de peste an, iar în timpul Postului Mare (cu excepţia săptămânii a cincea), ca și 
în alte perioade din cursul anului, Catisma aceasta se citeşte la Vecernia din toate zilele de 
rând ale săptămânii (de luni până vineri inclusiv). Vezi învățătura despre Rânduiala citirii 
Psaltirii, de la începutul Psaltirii (București, 1968, p. 9). 

%5 Vezi supra notele 16 și 17 de la acest capitol. 

% Le Typicon de la Grande Eglise. Manuscrit de la Sainte Croix no. 40, X** siecle, vol. 
I, ]. MATEos (ed.), în coll. Orientalia Christiana Analecta, vol. 165, Roma, 1962, p. 246. 

*7 SF. SIMEON AL TESALONICULUI, Despre sfânta rugăciune (Despre sfintele slujbe), 
cap. 352, p. 234, n. 21. 

în biserică se aprindeau luminile, cum se făcea de obicei în toate zilele 
la Vecernie („după rânduială, cum zice Sf. Simeon al Tesalonicului)". 
Apoi diaconul adăuga îndată: „Înţelepciune!”, preotul rostea: „Pace tutu- 
ror!”, iar cântăreții începeau să cânte Să se îndrepteze rugăciunea mea... 
Uneori însă, Paremia a doua fiind mai scurtă şi lectura ei terminându-se 
înainte de terminarea procesiunii Vohodului, procesiunea s-a anticipat, 
făcându-se în timpul citirii primei Paremii și odată cu ea tot Ritul luminii 
a fost avansat înainte de citirea Paremiei a doua. Cu timpul, procesiunea 
Vohodului s-a suprimat (ea fiind o repetare a celei de la Lumină lină), dar 
formula şi Ritul luminii au rămas între cele două Paremii. Dar în secolul 
al XV-lea, Sf. Simeon al Tesalonicului descrie rânduiala ca azi", ceea ce 
înseamnă că între timp se produsese schimbarea ordinii logice şi fireşti 
de mai înainte dintre Paremia a doua și Ritualul luminii. 

În tot cazul, în rânduiala Liturghiei Darurilor înainte-sfințite avem 
de-a face cu un dublu oficiu al luminii: primul, alcătuit dintr-o lectură 
biblică (Psalmii treptelor sau Catisma a XVIII-a), urmată de cântarea 
integrală a Psalmului 140 („Doamne, strigat-am către Tine...) şi apoi 
Vohodul sau Ieșirea solemnă a slujitorilor, cu Imnul Lumină lină; al 
doilea, format după același plan ca şi cel dintâi, din alte lecturi biblice 
(Paremiile), un nou Vohod (dispărut între timp) și o nouă formulă 
a luminii (Lumina lui Hristos...), urmate de cântarea solemnă Să se 
îndrepteze..., adică numai versetele 2-4 ale Psalmului vesperal (140). 
Primul oficiu este o parte integrantă a Vecerniei sărbătorilor, cu deose- 
birea că se citeşte numai Catisma a XVIII-a, și alcătuieşte partea vespe- 
rală a Liturghiei Darurilor înainte-sfinţite; al doilea constituie o parte 
specifică acestei Liturghii, şi anume Ritualul luminii, propriu numai ei 
(lucernarium Praesanctificatorum). 

Care este originea acestui rit? Se pare că el nu constituie decât un 
rest al oficiului liturgic în care Biserica a încadrat aprinderea luminilor în 
biserici la căderea serii, despre care ne vorbeşte Sf. Vasile cel Mare: „S-a 
părut Părinților noştri (potrivit) să nu primim în tăcere darul luminii de 


*% Vezi supra la explicarea Vecerniei. 
*5 SF. SIMEON AL TESALONICULUI, Despre sfânta rugăciune (Despre sfintele slujbe), 
cap. 354, p. 237. 

seară, ci să mulțumim (lui Dumnezeu), îndată ce ea apare'*%. Un ase- 
menea oficiu exista la Ierusalim în secolul al IV-lea, când pelerina apu- 
seană Egeria (Etheria) îl descrie în însemnările ei de călătorie, numindu-l 
AokvikoOv, lucernare, adică slujba luminii de seară, care se făcea în biserici 
(la Ierusalim, de obicei în Biserica Învierii, Anastasis) la o oră precisă: 
ceasul al zecelea din zi*”!. El era precedat de adunarea la rugăciune, care 
începea mai dinainte, cu un serviciu liturgic format din psalmi, lecturi, 
cateheze şi procesiuni. 

Precum ne informează Egeria, lumina cu care se aprindeau sfeșnicele 
în Biserica Învierii din lerusalim nu se aducea din afară, ci din candela 
care ardea necontenit înăuntrul Mormântului Domnului, din spatele bise- 
ricii*%2. De aceea, până azi, la Vecernia unită cu Liturghia Darurilor înainte- 
sfințite, preotul aduce din altar sfeşnicul cu făclia aprinsă, pe care o arată 
credincioşilor, cu cuvintele: „Lumina lui Hristos luminează tuturor!” La 
Marea Biserică din Constantinopol însă, în secolul al X-lea, la ritul lumi- 
nii din cadrul Vecerniei, care se săvârșea cu mare solemnitate, în prezența 
patriarhului, sfeşnicele cu lumini aprinse erau aduse de către diaconi în 
naos din pronaosul bisericii”. După aprinderea luminilor, slujba se pre- 
lungea toată noaptea, cu lecturi, cântări şi rugăciuni, iar cu timpul devine 
slujbă oficială (obișnuită) a Privegherii, inaugurată de Ritul luminii. 

Cele două Paremii din rânduiala de azi a Liturghiei Darurilor înainte- 
sfinţite sunt pericopele biblice din Vechiul Testament care se citeau în 


*% Se. VASILE CEL MARE, Despre Sfântul Duh, XXIX, 73, în PG 32, col. 25, şi în coll. 
Părinţi şi Scriitori Bisericeşti, vol. 12, p. 87. 

*1 EGERIA, Pelerinaj la locuri sfinte, 24, în AETHERIA, Peregrinatio ad loca sancta 
(Journal de voyage), H. PETRE (ed.), Paris, 1971, pp. 190-192: „Hora autem decima, quod 
appellant hic licinicon (Avxwxov), nam nos dicimus lucernare, similiter, se omnis multitu- 
do colliget ad Anastasim, incenduntur omnes candelae et cerei et fit lumen infinitum” (cf. 
trad. C. Frișan, în EGERIA, Pelerinaj în locuri sfinte, ediţie bilingvă, Ed. Galaxia Gutenberg, 
Tărgu-Lăpuș, 2009). 

*% EGERIA, Pelerinaj la locuri sfinte, 24, în AETHERIA, Peregrinatio ad loca sancta, 
p. 192: „Lumen auteni de foris non aftertur, sed de spelunca interiori eicitur” („Lumina 
însă nu se aduce de afară, ci se aprinde dinăuntrul mormântului”). 

35 A.A. DMITRIEVSKI, Vechile tipicoane patriarhale, al Sfântului Mormânt de la lerusa- 
lim şi al Marii Biserici din Constantinopol (în lb. rusă), Kiev, 1907, p. 329 (la N. UsPENSKY, 
„Vecernia ortodoxă - Studiu istorico-liturgic”, în Bozocnoeckui TpyOvi, vol. I, Moscova, 
1960, p. 16). 

secolele IV-V la slujbele de seară din timpul Postului Paștelui, înainte de 
catehezele prebaptismale ţinute catehumenilor și amintite în însemnările 
de călătorie ale pelerinei Egeria la Ierusalim”. În ritul bizantin ele sunt 
luate numai din primele două cărți ale Pentateuhului (Facerea și Ieşirea) 
și din cele două cărţi sapiențiale canonice (Pildele lui Solomon şi lov)*%%5, 
adică exact ca pe vremea Sfântului Ambrozie (secolul al IV-lea) la Medi- 
olanum. La începutul catehezelor sale mistagogice acesta spune că mai 
înainte vorbise zilnic catehumenilor despre datoriile lor morale, când li 
se citea din „Faptele Patriarhilor” și din înţelepciunea „Proverbelor”**5. 
Slujba obişnuită a Vecerniei (cea de sâmbătă seara) nu are Paremii; Vecer- 
niile care au Paremii (la praznicele împărătești și la sărbătorile sfinţilor cu 
Priveghere) corespund unei Privegheri, adică prelungirii Vecerniei prin 
slujba de noapte (bdenia sau privegherea), care se oficia cu regularitate în 
vechime, la toate sărbătorile. 

Formula liturgică „Lumina lui Hristos...” constituie la origine o fru- 
moasă exclamaţie menită să arate credincioşilor lumina aprinsă adusă 
din sfântul altar pentru a lumina interiorul bisericii, la apropierea nopții. 
Lumina aceasta naturală ducea în chip natural gândul la lumina spiri- 
tuală adusă de Hristos, al Cărui simbol ea a devenit cu timpul. Formula 
este de origine foarte veche; o aflăm în inscripţii de pe lămpi din secolul 
I, provenite din Palestina, Cipru, Asia Mică şi Egipt, iar în manuscrisele 
liturgice ea apare pentru prima dată prin secolele IX-X. Reminiscenţe 
ale acestui străvechi rit al luminii s-au păstrat nu numai în ritul liturgic 
bizantin, ci în toate riturile răsăritene (armean, sirian, maronit, chalde- 
ean sau persan). Mai ștearsă s-a păstrat amintirea lui în riturile liturgice 
apusene; în ritul roman el apare numai în Ajunul Paștilor (la începutul 
slujbei, echivalent cu exclamaţia: „Veniţi de primiţi lumină!, din ritul 
ortodox); iar în ritul mozarab (goto-hispanic) exista o ofrandă a luminii 
(oblatio luminis), adică se face ridicarea solemnă a luminii, cu exclamaţia: 


*4 EGERIA, Pelerinaj la locuri sfinte, 46, în AETHERIA, Peregrinatio ad loca sancta, p. 256. 

*5 Vezi Triodul, la locurile respective (slujbele de miercuri și vineri în Păresimi). 

*% SE. AMBROZIE AL MEDIOLANUMULUI, De mysteriis, 1, în PL 16, col. 405, și în SF. 
AMBROZIE AL MEDIOLANUMULUI, Despre Sfintele Taine, trad. Pr. E. Branişte, Gh. Voiusa, 
în: Studii Teologice, XVI (1965), 5-6, p. 287, şi în coll. Părinți şi Scriitori Bisericeşti, vol. 53, 
Ed. Institutului Biblic și de Misiune al Bisericii Ortodoxe Române, București, 1994, p. 9. 

„In nomine Domini nostri lesu Christi, lumen cum pace! („In numele 
Domnului nostru lisus Hristos, lumină cu pace!”), la care poporul răs- 
punde: „Deo gratias (agamus)!, adică: „Să mulţumim lui Dumnezeu!” 


c) Cântarea „Să se îndrepteze rugăciunea mea..., cu care se încheie 
partea vesperală a Liturghiei Darurilor înainte-sfințite, constituie un 
dublet al versetelor 2-4 din Psalmul 140, numit în Constituţiile Aposto- 
ice (cartea a VIII-a, cap. 35): emivyvioc (lucernare), adică psalmul de la 
aprinsul luminilor de seară, ca însoțitor al ritului cădirii. După însem- 
narea dintr-o cronică bizantină din secolul al VII-lea, cântarea acestui 
verset de psalm s-ar fi inaugurat la Liturghia Darurilor înainte-sfinţite 
în anul 617%. După părerea unor liturgiști, această cântare corespunde 
cântării Aliluiarion sau Prochimenului dinaintea Apostolului de la Litur- 
ghie (rest din psalmul cântat odinioară în întregime înainte de citirea 
Apostolului)**8. Cântarea era executată odinioară numai de cântăreți şi, 
abia din secolul al XVI-lea înainte, s-a luat obiceiul să fie începută de 
slujitori în altar. După indicaţia din Cronica menţionată mai înainte, Să 
se îndrepteze... se cânta nu numai la Liturghia Darurilor înainte-sfinţite 
din timpul Păresimilor, ci și în alte zile în care se făcea pe atunci această 
Liturghie. Tipice de mai târziu precizează însă că, în zilele din afara Pos- 
tului în care se oficia această Liturghie (ca, de exemplu, miercurea și vine- 
rea din Săptămâna Brânzei), nu se cânta „Lumina lui Hristos...*”. 

Ritul luminii și cântarea Să se îndrepteze... constituiau în vechime 
un rit component al Vecerniei obişnuite din tot timpul anului, dar cu 
timpul s-a restrâns numai la vremea Postului Mare, ale cărui slujbe au 
un caracter mai conservator, păstrând în rânduiala lor şi unele texte din 
Vechiul Testament care au dispărut din alte slujbe (ca, de exemplu, Cân- 
tarea Prorocului Isaia, din rânduiala Pavecerniţei Mari). După părerea 
unor liturgiști, ritul s-a dezvoltat întâi la Marea Biserică din Constanti- 
nopol, care l-a preluat poate din Siria (Antiohia). Un asemenea dublet al 
Psalmului vesperal găsim și în ritul armean (cu Ritul luminii şi cădirea). 


*7 Cronica Pascală, în PG 92, col. 989. 

5% Vezi în urmă, la capitolul Istoria Liturghiilor bizantine. 

*% Tipicul studit al Mănăstirii Everghetis, la A. DMITRIEVSKI, Descrierea manuscriselor 
liturgice... vol. 1 (Twnia), Kiev, 1895, p. 515. 

TABELUL SINOPTIC 
AL EVOLUȚIEI RÂNDUIELII LITURGHIEI 


(modificări succesive, adăugiri, dezvoltări și suprimâri)* 


LITURGHIA PRIMARĂ 
(pâna în secolul al V-lea) 


Secolul al V-lea Secolul al VI-lea Secolul al VII-lea 


Deplasarea pomenirilor nominale 
de la Ofertoriu la momentul 
Proscomidiei de azi 


Proscomidia 


| [n s-a 
Ectenia mare 
(mutată în 
locul actual de 
la începutul 
Liturghiei 
credincioşilor) 
Imnul Unule- 
Nascut 
Intrarea episcopului (a clerului slujitor) | Trisaghionul 
în altar liturgic (Sfinte 
Dumnezeule...) 
€ 450-453 
| Lecturile biblice (din Vechiul Iesirea din uz 
i Testament, din Noul Testament) a lecturilor din 
E | alternate cu cântări de psalmi Vechiul Testament 
Ş sai : 
s | Omilia (predica) 
"o 
îi 
= 
— 

Mutarea 
predicii spre 
sfarșitul 
Liturghiei. 

Ectenii şi rugaciuni pentru catehumeni, energumeni, Ecteniile și 

penitenţi şi candidaţii la Botez. Concedierea catehumenilor rugăciunile 

şi a penitenților pentru 
energumeni și 
penitenti încep 
să iasa din uz 


* Datele cronologice indicate aici sunt cele de la Pr. P. VINTILESCU, Liturghiile bizantine privite istoric în 
structura şi rânduiala lor, Bucuresti, 1943. 

Secolul al Secolul al Secolul al Secolul al Secolul al Secolul al Secolul al 
VIII-lea TX-lea X-lea XI-lea XII-lea XIII-lea XIV-lea 


Dezvoltarea ritualului pentru pregatirea liturghisitorilor 


Dezvoltarea ritualului pregătirii Agnețului și a vinului euharistic pâna la Patriarhul Filotei al Constantinopolului 


| | 


Miridele Dezvoltarea ritualului miridelor pentru credinciosi Fixarea 
atestate la ritualului 
Patriarhul de azi al 
Nichifor al miridelor 
C-tinopolului 

Tamâierea Menţionarea Precizari de amanunte în manuscrise 

și acoperirea cădirii 

Darurilor 3 Darurilor în 

eta Sati manuscrise 

liturgic al Sf. 

Gherman al 

C-tinopolului 

Rugăciunea 

Proscomidiei (în 

Codex Barberini) 


Inchinarea în fața Sfintei Mese înainte de începerea 
Liturghiei 


Psalmul 
antifonic, 
mentionat la 

Sf. Gherman al 
C-tinopolului. 
Textul 
Rugăciunilor 
Antifoanelor, în 
Codex Barberini. 
Intrarea cu 
Evanghelia, 
menţionată la 
Sf. Gherman al 
C-tinopolului. 
Rugaciunea 
Trisaghionului 
(text, în Codex 
Barberini). 


Inlocuirea Psalmilor 
antifonici cu cei tipici, 
prin încadrarea Obednitei 
ca început al Liturghiei 
(Patriarhul Filotei al 
Constantinopolului) 


Apare în manuscrise Generalizarea 
Rugăciunea Evangheliei Rugaciunii 
Ectenia întreita Evangheliei 

si rugăciunea 
respectivă 
(text, în Codex 
Barberini) 


Mutarea 

predicii spre 
sfârșitul 
Liturghiei. 
Ecteniile şi 
rugăciunile 
pentru 
energumeni şi 


penitenți încep 
sa iasă din uz 

LITURGHIA PRIMARA 
(pana în secolul al V-lea) 


Secolul al V-lea 


Liturghia credincioșilo: 


EL 


Ectenia mare și rugaciunile pentru credincioși 
Prezentarea darurilor de jertfa la pastoforiu 


Dipticele (pomenirile nominale) 


Sarutarea păcii 

Spălarea mainilor 

Alegerea si aducerea Darurilor de câtre 
diaconi la Sfanta Masa 


Anaforaua euharistică (ritualul și 
rugăciunea Sfintei Jertfe), rostita toata 
cu glas tare, făra întrerupere 


Ectenie 
Rugaciunea domneasca (menţionata 
la St. Chiril al lerusalimului) 
Rugăciunea plecării capetelor, Unul 
Sfânt... 
Frangerea pâinii euharistice 
Împartăşirea 
- arhiereului 
- preotilor, diaconilor 
- clericilor inferiori 
- credincioşilor laici 
Rugaciunile de multumire 
- Psalmul 33 
(în Constituţiile Apostolice) 
- Ectenie 
- Rugaciune citită de arhiereu 
(protos) 


Introducerea 
Crezului 
la Antiohia (471) 


Secolul al VI-lea 


Secolul al VII-lea 


Ieșirea cu Cinstitele 
Daruri, mentionata 
de Patriarhul 
Eutihie al 
Constantinopolului 
Heruvicul si 
rugaciunea 
corespunzătoare 


Introducerea 
Crezului la 
Constantinopol 
(512-518) 


Dezvoltarea 
ritualului 
Vohodului mare, 
cu pomenirile 
nominale și riturile 
accesorii 


Transferarea ritualului Proscomidiei 


înainte de începutul 


Anaforaua începe a fi citită în taina. 
Apar imnele cântate de credinciosi 


Ritualul înalțarii Sfântului Agnet 


Caldura (ov) 


Liturghiei 


Introducerea 
Imnului Să se 
umple gurile 
noastre... 
(Patriarhul 

Serghie al 
Constantinopolului) 


Rugaciunea plecarii capetelor pentru binecuvantarea finală a credinciosilor de catre arhiereu 


(protos) 


Concedierea credinciosilor 

Secolul al 
TX-lea 


Secolul al 
VIII-lea 


Secolul al 
X-lea 


Secolul al 
XII-lea 


Secolul al 
XI-lea 


Textul 
Rugâciunii 
pentru 
credincioşi în 
Codex Barberini 


Dezvoltarea ritualului Vohodului mare, cu pomenirile 


nominale și riturile accesorii 


Textul 
Rugaciunii 
punerii înainte 
a Darurilor în 
Codex Barberini 


Rugăciunea în 
taină dinaintea 
împartașirii 
(text în Codex 
Barberini) 
Amestecarea 
Sfintelor 
(menţionată 
în Codex 
Barberini) 


Introducerea 
Imnului Să se 
umple gurile 
noastre... 
(Patriarhul 
Serghie al 
C-tinopolului) 


Rugăciunea 
Amvonului 
(text în Codex 
Barberini) 
Rugaciunea în 
schevofilachion 
(text în Codex 
Barberini) 


Axionul în 


Aparitia 
Troparului 
Ceasului 
III în 
manuscrise 


forma de azi 


Îndrumări în manuscrise 
pentru ritualul împartâşirii 


Apar în 
manuscrise - 
formule 


de apolis 


Secolul al 
XIV-lea 


Secolul al 
XIII-lea 


Prescurtarea ecteniei mari 
de la începutul Liturghiei 
credincioșilor 


Generalizarea 
Troparului 
Ceasului III 
la epicleza 


Precizarea 
ritualului 
împartaşirii 
(Filotei al 
C-tinopolului) 


Imnul Sa se umple gurile 
noastre... incepe să iasă 
din uz (se mentine în 
Liturghierul românesc și 
în cele slave) 


Filotei 
prescrie 
împarțirea 
anaturei 
(âvriSwpov) 

PARTEA A PATRA 


SFINTELE TAINE 


CAPITOLULI 


INTRODUCERE GENERALĂ 


[.1. Ce sunt Sfintele Taine, scopul lor, timpul și locul săvârşirii 


a) Sfintele Taine (uvornptov, sacramentum, TanHcTBO — lucru ascuns, 
tainic, neînțeles) sunt slujbe bisericești, prin mijlocirea cărora ni se 
împărtășește, în chip special şi prin anumite semne (forme) văzute, harul 
lui Dumnezeu, în cele mai de seamă momente și împrejurări ale vieții 
noastre. Ele sunt șapte, după numărul darurilor Sfântului Duh: Botezul, 
Ungerea cu Sfântul şi Marele Mir, Spovedania (Mărturisirea), Euharistia 
(Împărtăşirea), Cununia (Căsătoria), Preoția (Hirotonia) şi Maslul (Eleo- 
ungerea); 

b) Vom înţelege mai bine atât esenţa Sfintelor Taine, cât şi rostul sau 
scopul şi specificul lor, ca servicii divine în cadrul cultului ortodox, dacă 
le vom compara cu sfintele slujbe studiate până acum, adică cu Laudele 
bisericești și cu Sfânta Liturghie. 

Astfel, în ceea ce priveşte scopul sau destinația, serviciul Laudelor zil- 
nice (inclusiv Sfânta Liturghie) are caracter prin excelenţă public (colec- 
tiv). Aceste slujbe alcătuiesc cultul divin public și oficial al Bisericii. Ele 
se săvârşesc în numele și spre folosul tuturor credincioşilor sau al între- 
gii comunități; toți creştinii pot participa la aceste slujbe sfinte și pot să 
beneficieze de efectele sau de roadele lor binefăcătoare, dacă ei participă 
activ şi cu vrednicie. Totodată, prin slujba celor şapte Laude se exprimă 
sau se manifestă în primul rând scopul sau funcţia latreutico-euharistică 
a cultului divin, adică slăvirea și adorarea lui Dumnezeu, precum și vene- 
rarea Sfinţilor, care constituie o datorie permanentă a Bisericii. 

Sfintele Taine au însă destinaţie (aplicaţie) individuală; deşi la 
săvârșirea lor poate asista sau lua parte oricine, efectele lor se aplică 
numai unei (unor) anumite persoane, adică subiecţilor (primitorilor) 
Tainei respective. De aceea, unii liturgiști le socotesc drept forme ale cul- 
tului particular. Dar nu trebuie uitat caracterul eclesiologic sau comuni- 
tar al Tainelor. Ele se săvârșesc în Biserică, deci sunt forme ale cultului 
public al Bisericii, iar efectele lor mai largi se răsfrâng nu numai asupra 
beneficiarilor (subiecţilor), ci şi asupra Bisericii întregi. Cu fiecare nou 
botezat, trupul Bisericii creşte, se măreşte; prin Taina Împărtăşirii fie- 
care credincios se integrează efectiv în Biserică - adică în „comuniunea 
Sfinţilor” —, iar despre Taina Nunții (căsătoriei) Sfântul Pavel însuşi spune 
că „taina aceasta mare este; iar eu zic în Hristos şi în Biserică” (Efeseni 
5, 32). Pentru că, în definitiv, Biserica este „Trupul tainic al lui Hristos”, 
iar viața spirituală a acestui organism bisericesc se întreține prin Sfintele 
Taine; acestea sunt „calea împărătească pe care EI ne-a trasat-o, uşile pe 
care El ni le-a deschis și prin care EI revine la oameni”!, continuând ast- 
fel existenţa Sa vizibilă în Biserică, în iconomia sacramentală a Duhului 
Sfânt. De aceea, în vechime, mai toate Tainele se săvârșeau de regulă în 
cadrul Liturghiei sau în legătură intimă cu ea, deci cu Sfânta Euharistie, 
care rămâne în centrul vieţii Bisericii, deoarece Sfânta Euharistie adună 
pe credincioşi în Biserică, o face deci vizibilă și viabilă?. 

Spre deosebire de oficiul divin zilnic (Laudele bisericești), care satis- 
face în primul rând funcţia latreutică a cultului Bisericii, în slujba Sfinte- 
lor Taine stă pe primul plan și se împlineşte mai ales funcţia harismatică 
sau sfinţitoare a cultului ortodox; ele sunt mijloace de transmitere sau de 
comunicare individuală a harului divin şi de sfințire, prin excelență, a 
vieții credincioșilor în Biserică, fiind deci mijloace de mântuire; 

Cc) În ceea ce priveşte timpul săvârșirii, Laudele zilnice au termene 
fixe şi caracter periodic, adică ele se repetă în fiecare zi (la mănăstiri) 


! Sp. NICOLAE CABASILA, Despre viața în Hristos, |, în PG 150, col. 508 A, și în vol. 
Tălcuirea Dumnezeieștii Liturghii și Despre viata în Hristos, trad. Pr. E. Braniște, Pr. T. 
Bodogae, Ed. Arhiepiscopiei Bucureştilor, București, 1989, p. 130 ş.u. 

? Cf. P. EvDOKIMoOV, L'Orthodoxie, Neuchatel, 1959, pp. 262-266 (cf. trad. IRINEU 
PoPA, în vol. Paul EvDoOKIMov, Ortodoxia, Ed. Institutului Biblic şi de Misiune al Bisericii 
Ortodoxe Romane, Bucureşti, 1996). 

sau măcar în fiecare sărbătoare (în bisericile de enorie), în aceeaşi 
ordine și la ore determinate. Săvârşirea Sfintelor Taine nu este însă 
legată de termene sau date fixe din cursul anului bisericesc, ci ele se 
săvârșesc atunci când este nevoie; ceea ce decide în această privință 
sunt deci nevoile vieţii religioase a credincioşilor. Sunt însă anumite 
perioade din cursul anului când, potrivit rânduielilor bisericeşti, unele 
Taine nu se pot săvârşi, după cum vom arăta când vom vorbi despre 
acele Taine; 

d) În ceea ce priveşte locul săvârșirii, Sfintele Taine se săvârșesc de 
regulă în biserică, la fel ca şi Laudele zilnice. Ca orice slujbă sfântă, 
slujba Sfintelor Taine trebuie făcută în lăcaș sfinţit şi are caracter public, 
în sensul că se săvârşeşte în mijlocul comunităţii eclesiale (al parohiei) 
din care facem parte, în văzul, cu știința şi cu consimțământul ei. În 
felul acesta, comunitatea sau obştea fraților de credinţă devine părtașă 
la rugăciunile, bucuriile şi suferinţele fiecăruia dintre membrii ei, după 
cum fiecare membru în parte trăiește sau simte pe acelea ale obștii. 
Doar Taina Sfântului Maslu face excepţie în această privinţă; prin însăși 
natura ei, ea poate fi şi trebuie fâcută în case, ori în spitale, la căpătâiul 
bolnavilor care au nevoie de ea. 

CAPITOLUL II 


SFÂNTA TAINĂ A BOTEZULUI. SFÂNTA TAINĂ A MIRUNGERII 


II.1. Noţiuni introductive şi rânduiala slujbei 


[].1.1. Ce sunt Botezul şi Mirungerea? 

Botezul sau Taina inițierii creştine este poarta de intrare în creștinism 
sau Taina fundamentală și indispensabilă pentru mântuire, prin care 
omul renaşte pentru viața spirituală, adică devine membru al Bisericii lui 
Hristos, dobândind iertarea de păcatul strămoşesc (la prunci), precum și 
de toate celelalte păcate personale, făcute până la Botez (la adulți). 

Ungerea cu Sfântul Mir (numită la romano-catolici Confirmare, adică 
pecetluire sau întărire a Botezului) este Taina prin care se împărtășesc noi- 
lor botezați puterea şi darurile Sfântului Duh, necesare pentru creşterea, 
sporirea şi întărirea credincioşilor în viața cea nouă întru Hristos. 

Spre deosebire de romano-catolici, la care - începând cu secolul al 
XIII-lea - Ungerea cu Sfântul Mir se administrează separat de Botez, abia 
după ce pruncii au ajuns la vârsta de 7-12 ani, în Biserica Ortodoxă, ca în 
toate Bisericile Răsăritene, această Sfântă Iaină se administrează îndată 
după Botez; încă de la început și până azi, rânduiala ortodoxă a Mirunge- 
rii nu constituie o slujbă aparte, de sine stătătoare, ci este unită cu slujba 
Botezului. De aceea le vom analiza împreună. 


[[.1.2. Săvărşitorul Sfântului Botez 
În condiții normale, dreptul de a săvârşi Botezul îl au numai episcopii şi 
preoţii”. Numai în lipsă de preot, pentru ca să nu rămână cineva nebotezat, 


Cf. Canoanele 46-50 apostolice, în Arhid. loan N. FLocA, Canoanele Bisericii 
Ortodoxe. Note şi comentarii, Sibiu, *2005, pp. 35-36; TERTULIAN, Despre Botez, 17, în PL ], 
1327; Constituţiile Apostolice, III, 9, 10, 11, în Scrierile Părinților Apostolici..., vol. II, trad. 

poate boteza şi monahul simplu sau diaconul:, iar la caz de mare nevoie 
- în cazul în care pruncul este în primejdie să moară nebotezat - poate 
să boteze orice creștin ortodox, bărbat sau femeie, şi chiar părinţii prun- 
cului, prin împlinirea ritualului sumar care constituie partea esenţială a 
slujbei Botezului, adică afundând pruncul de trei ori în apă curată (în 
lipsă de apă, numai stropindu-l) şi rostind de fiecare dată formula sacra- 
mentală: „Se botează robul (roaba) lui Dumnezeu (N), în numele Tatălui, 
Amin..”5. În acest caz, dacă cel botezat astfel supravieţuieşte, preotul va 
completa ulterior restul slujbei Botezului, după rânduiala obişnuită (dar 
numai de la afundare înainte). 

După o veche credinţă, în condiţii normale, preotul ar fi de prefe- 
rat să nu săvârșească Botezul propriului său copil“, deoarece în acest caz 
l-ar naște de două ori: o dată pentru viaţa fizică (trupească), şi altă dată 
pentru cea spirituală. Dar în lipsă de alt preot, preotul poate să-și boteze 
propriul copil”. 


Pr. 1. Mihălcescu, Pr. M. Pâslaru, Pr. G.N. Niţu, Chișinău, 1928, pp. 95-96; cf. trad. Diac. 1. 
Ică jr, în Canonul Ortodoxiei, vol. I: Canonul apostolic al primelor secole, Ed. Deisis, Sibiu, 
2008, pp. 658-659. 

+ Vezi cazul diaconului Filip (Faptele Apostolilor 8, 12-13, 38); FERICIRUL IERONIM, 
Adversus Luciferianos, 9, în PL 23, col. 173 (în care aflăm că diaconul poate boteza numai 
cu aprobarea episcopului); Canonul 44 al Sf. Nichifor Mărturisitorul. 

* Faptele Apostolilor 9, 10, 17 (Sfântul Pavel botezat de Anania); 1 Corinteni 1, 14 
(mireni anonimi, care săvârșeau Botezul); Canoanele 44-45 ale Sf. Nichifor Marturi- 
sitorul, în Arhid. loan N. Foca, Canoanele Bisericii Ortodoxe... p. 511; Mărturisirea 
Ortodoxă, partea 1, răspuns la întrebarea 103; Pravila lui Matei Basarab (indreptarea 
Legii, 1652), glava 153 (Ed. Academiei, București, 1962, pp. 162-163); Notiţă la sfârşitul 
rânduielii Sfântului Botez pe scurt, Molitfelnic, Ed. Institutului Biblic și de Misiune 
Ortodoxă, Bucureşti, 2013, p. 56 (cf. Molitfelnic, 1937, p. 41). Cf. FERICITUL AUGUSTIN, 
Contra Epistolam Parmeniani, Il, 13, 29, în PL 43, col. 71 (Botezul săvârșit de laici, afară 
de cazuri de necesitate, este ilicit, dar valid); FERICITUL AUGUSTIN, Adversus Luciferia- 
nos, 9, în PL 23, col. 173. 

PETRU HARTOFILAX, Întrebări şi răspunsuri, în Sintagma ateniană, vol. V, p. 372; 
Nomocanonul slav în 228 titluri, articolul 209. 

” Îndreptarea Legii, glava 155, p. 163. Cf. + NIroN RusăiLă (Mitropolitul Ungrovla- 
hiei), Pravila bisericească, Bucureşti, 21854, p. 9. Amânunte in plus despre săvârșitorul 
Botezului, în Pr. lon PETREUTĂ, „Săvârșitorul Botezului”, în Omagiu 1.P.S.S. Nicolae 
Bălan, Mitropolitul Ardealului, la cincizeci de ani de activitate bisericească, Sibiu, 1956, 
pp. 396-404; S. CÂNDEA, Botezul din necesitate, Sibiu, 1940. 

[[.1.3. Primitorul Sfântului Botez 

Poate primi Botezul orice om, indiferent de vârstă (fie prunc, fie adult), 
care nu a mai fost botezat o dată cu Botezul creştin valid; de exemplu, 
când este vorba despre adulţi, orice necreștin (evreu sau păgân), precum 
şi membrii confesiunilor și ai sectelor creștine care nu recunosc Botezul 
(precum quakerii) sau care nu cred în Sfânta Treime (în vechime, adepții 
lui Pavel de Samosata:, astăzi, socinienii şi unitarienii). Toţi aceştia, îna- 
inte de a fi botezați, trebuie să fie catehizaţi sau instruiți în credinţa orto- 
doxă, după rânduiala prescrisă în Molitfelnic. 

Biserica Ortodoxă recunoaște şi Botezul confesiunilor neortodoxe, 
dacă el îndeplineşte condiţia fundamentală, adică dacă este făcut în 
numele Sfintei Treimi (Canonul 19 al Sinodului I Ecumenic). 

De aceea, foştii apostaţi de la Ortodoxie (cei care s-au lepădat de 
numele lui Hristos), precum și membrii sectelor care recunosc Botezul 
ca Taină şi îl săvârșesc în numele Sfintei Treimi, dacă revin la dreapta 
credință, sunt reprimiți numai prin ungerea cu Sfântul Mir. Tot așa sunt 
primiţi protestanții, adică luteranii şi calvinii, precum şi romano-catolici 
şi armenii. 

Adulții lipsiți de minte, dacă sunt așa din naștere, sunt consideraţi 
ca nişte prunci în vârstă și pot fi botezați”, iar dacă au devenit aşa 
la vârstă înaintată, pot fi de asemenea botezați, dacă în momentele de 
luciditate sau înainte de nebunie şi-au exprimat dorința de a primi 
Botezul!'”. 

Pruncii născuţi morți nu se botează, dar se dă mamelor lor canon de 
pocăință, dacă lucrul s-a întâmplat din vina lor'!; este interzisă, de ase- 
menea, botezarea copiilor morţi fără să fi fost botezaţi”?. 


3 Canonul 8 al Sinodului I Ecumenic. 

* Învățătură preotilor pe scurt despre şapte Taine ale Bisericii cu porunca Mitropolitului 
Antonie, laşi, 1732, Bucuresti, 21741. 

1 Canonul 4 al Sf. Timotei al Alexandriei, în Nicodim Mu.Aş, Canoanele Bisericii 
Ortodoxe, vol. II, partea a II-a, p. 152; cf. Arhid. loan N. Foca, Canoanele Bisericii Orto- 
doxe..., p. 441. 

1! Canonul 21 Ancira, Canonul 2 al Sf. Vasile cel Mare, Canonul 91 Trulan şi Canonul 
37 al Sf. loan Postitorul. 

2 Cf. Canonul 18 Cartagina, în Nicodim Miaș, Canoanele Bisericii Ortodoxe, vol. IL, 
partea I, p. 171; cf. Arhid. loan N. Foca, Canoanele Bisericii Ortodoxe..., p. 275. 

Cât privește copiii părăsiți (lepădaţi sau găsiți), despre care nu se știe 
dacă au fost botezați sau nu, aceștia se botează negreșit, pentru ca nu 
cumva să rămână necurățiți prin Botez”. 

În ceea ce priveşte condiţiile pe care trebuie să le îndeplinească pri- 
mitorii Botezului, se cere de la cei vârstnici: dorința de a primi Botezul, 
credință (Marcu 16, 15; Faptele Apostolilor 8, 37-38), pocăință (Faptele 
Apostolilor 2, 38) şi cunoaşterea elementară a adevărurilor de credinţă. 
La prunci, pentru îndeplinirea acestor condiții mărturisesc și garantează 
naşii. 


II.1.4. Nașii 

Naşii (oi ăvă5oxo.) sunt credincioși maturi care asistă pe cel ce vine 
la Botez, rostind răspunsurile şi făcând cuvenita mărturisire de credință 
în locul şi în numele celui ce se botează. Fi sunt garanţi sau chezaşi 
ai acestuia, luându-și prin aceasta angajamentul solemn, înaintea lui 
Dumnezeu şi a Bisericii, că pruncul (finul) va fi crescut ca un adevărat 
creştin şi că va fi un bun credincios al Bisericii lui Hristos. Prin partici- 
parea lor activă la slujba Botezului, alături de preoţi, naşii devin părinţii 


'3 Canonul 7 al Sinodului VI de la Cartagina din anul 401, în Nicodim MiLaș, Canoa- 
nele Bisericii Ortodoxe, vol. II, partea I, pp. 234-235, numit și Canonul 72 Cartagina sau, în 
Pidalion, Canonul 80 Cartagina, şi Canonul 84 Trulan; cf. Arhid. loan N. Foca, Canoanele 
Bisericii Ortodoxe..., p. 303. Cf. Indreptarea Legii, glava 150, p. 161, p. 167; Nomocanonul 
slav în 228 titluri, cap. 202; Învățătură preoților pe scurt despre șapte Taine ale Bisericii, 
Buzău, 1702, f. 6 r.; t NrroN RusăILă (Mitropolitul Ungrovlahiei), Manual de Pravilă bi- 
sericească, Bucureşti, 21854, pp. 8-9. Izvoarele rusești recomandă pentru asemenea cazuri 
formula „botezului condiționat”, adică atunci când pruncul este afundat în apă, preotul să 
rostească formula: „Se botează robul (roaba) lui Dumnezeu (N), dacă nu este botezat (ă), 
în numele Tatalui...” (Pr. V. MITROFANOVICI, Liturgica Bisericii Ortodoxe, Teodor 
TARNAVSCHI, $ NECTARIE COTLARCIUC (Mitropolitul Bucovinei) (eds), Cernăuţi, 1929, 
p. 733; B. CIREȘEANU, Tezaurul liturgic al Sfintei Biserici creştine ortodoxe de Răsărit, 
vol. III, București, 1912, p. 310; Pr. C. Popovici, în vol. Studii religios-morale și liturgice, 
Chișinău, 1934, p. 357). Formula aceasta, recomandată de Sf. Petru Movilă în Trebnicul 
(Molitfelnicul) sau, este însă împrumutată din practica Bisericii latine sau imitată după 
decretul papei Alexandru III (1159-1164), care prescrie formula: „Si baptizatus es, non 
te baptizo, si nondum baptizatus es, ego te baptizo” (Nicodim MiLaș, Canoanele Bisericii 
Ortodoxe, vol. II, partea I, p. 235, nota 4); ea a fost inclusă şi în Răspunsul la întrebarea 27, 
atribuit Sf. Timotei al Alexandriei sub forma: „De nu te-ai botezat, botezu-te întru numele 
Tatălui și al Fiului și al Sfântului Duh” (Îndreptarea Legii, p. 559). 

spirituali ai pruncului, născându-l pentru viața cea nouă, în Hristos, 
așa cum părinţii cei după fire l-au născut pentru viața trupească; ei au 
aceleaşi obligaţii şi răspunderi în ceea ce priveşte viaţa religioasă-spiri- 
tuală a finului lor, ca și părinții pentru viaţa fizică (materială) a copiilor 
107% 

Naşul trebuie să fie creştin-ortodox!* şi bun credincios, în vârstă (nu 
prunc sau copil) și de acelaşi sex cu cel ce se botează. Călugării nu pot 
fi nași (întrucât ei, trăind în mănăstiri, nu pot să îngrijească pe fini)!*. 
Nu pot fi de asemenea nași părinții copilului'”. De regulă, pentru fiecare 
candidat la Botez se cere un singur naș; el poate lipsi atunci când Botezul 
se săvârşeşte în condiţii excepţionale!*. 


14 Despre naşii la botez și datoriile lor vezi: Sr. DIONISIE AREOPAGITUL, Despre ierar- 
hia bisericească, VII, 3, k (trad. Pr. C. Iordăchescu, pp. 150-152; cf. trad. Pr. D. Stăniloae, 
în SF. DIONISIE AREOPAGITUL, Opere complete, Ed. Paideia, București, 1996, p. 101); SE. 
IOAN GURĂ DE AUR, Catehezele baptismale, II, 15-16 (JEAN CHRYSOSTOME, Huit catecheses 
baptismales inedites. Ed. d'Ant. Wenger, Paris, 1957, p. 142; cf. trad. Pr. M. Hancheș, în 
vol. Se. IOAN GURĂ DE AUR, Catehezele baptismale, Ed. Oastea Domnului, Sibiu, 2003, 
pp. 50-51); TEODOR DE MOPSUESTIA, Catehezele baptismale, R. Tonneau, R. Devreesse 
(ed.), Roma, 1949, p. 345 (cf. TEODOR AL MoPsUESTIEI, Omilii catehetice, trad. 1.V. Pa- 
raschiv, Ed. Renașterea, Cluj-Napoca, 2008, p. 123 ș.u.); SF. SIMEON AL TESALONICULUI, 
Despre Dumnezeieștile Taine, cap. 62, în vol. Tractat asupra tuturor dogmelor... p. 76; M. 
DUJARIER, Le parrainage des adultes aux trois premiers siecles de DEglise, Paris, 1962. 

15 Vezi Rânduiala dinaintea Sfântului Botez, în Molitfelnic, 2013, p. 27 (cf. Molitfel- 
nic, 1937, p. 14); SF. SIMEON AL TESALONICULUI, Despre Dumnezeieştile Taine, cap. 62, 
p. 73. Cf. Hotărârea patriarhului ecumenic Calinic II (1684-1702), în răspunsurile că- 
tre episcopul Partenie al Larissei din 1701 (la M. GHEDEON, Kavovrkai Grarăterc, vol. 1, 
pp. 80-82); Nomocanonul slav în 228 titluri, cap. 153. 

'5 Testamentul Sf. Teodor Studitul: „Să nu te taci frate cu mirenii și nici să ai cu ei legă- 
turi de cuscrie, fiindcă (tu) ai fugit din lume. Părinţii nu au făcut asemenea lucruri; iar de se 
va găsi la cineva, nu este lege”, în Cuvintele Sf. Teodor Studitul..., Arhim. Atanasie DINCĂ 
(ed.), București, 1940, p. 395. Cf. PerRu HARTOFILAX, Răspuns la întrebarea 6, în Sintagma 
ateniană, vol. V, p. 370; Pidalionul, Neamţ, 1844, p. 495; Pravila mare (Îndreptarea Legii), 
glava 135, alin. 1. 

"7 Nomocanonul slav în 228 titluri, articolul 209; Pravila mare (Îndreptarea Legii), 
Târgoviște, 1652, glava 226 (în Ed. Academiei, Bucureşti, 1962, p. 227). Cf. Pr. G. SoARE, 
„Impedimentele la căsătorie şi motivele de divorț”, în: Biserica Ortodoxă Română, LXI 
(1943), p. 33. 

'3 Molitfelnic, Chișinău, 1820, f. 10 v.: „Cade-se a ști că la Sfântul Botez destul este un 
naș, de va fi de parte bărbătească cel ce se botează, iară de va fi parte femeiască, numai nașa. 
Iară la nevoia morţii, poate să se săvârșească Botezul și fără naș”. Enciclica Sinodală a Bise- 
ricii Greciei, 934/1957, în: Mitropolia Olteniei, XIII (1962), 3-4, p. 255. 

Nașul este dator să îngrijească de viaţa religioasă şi morală a finului 
său şi, la vremea cuvenită, să-l înveţe - dacă poate — adevărurile credinţei 
creştine. Cu un cuvânt, ca un îndrumător şi învăţător în cele sufletești, 
să se sârguiască a face din el un bun credincios. La rândul său, finul este 
dator să asculte pe naş și să-l respecte, la fel ca pe părinţii săi după trup. 


[].1.5. Timpul şi locul săvârșirii Sfântului Botez 

În vechime, şi mai ales în perioada de înflorire a catehumenatului 
(secolele IV-VI), Botezul se săvârșea, de regulă, în ajunul următoarelor 
sărbători din cursul anului bisericesc: 

a) La Nașterea Domnului (25 decembrie), deoarece Botezul este 
naştere din nou (renaștere) pentru viaţa în Hristos; 

b) La Epifanie sau Teofanie, adică Arătarea Domnului sau Boboteaza 
(6 ianuarie), când S-a botezat Mântuitorul Însuşi; 

c) La Paşti, pentru că Botezul este icoana morţii și a Învierii lui 
Hristos, iar cei ce se înmormântează, în chip simbolic, cu Hristos prin 
Botez, înviază, ca şi EI, la Înviere, pentru o viaţă nouă (cf. Romani 6, 3-5, 8); 

d) La Rusalii (Cincizecime), pentru că atunci serbăm Pogorârea Sfân- 
tului Duh, care este Botezul cel mai desăvârșit: Botezul cu Duhul Sfânt. 

La toate aceste date, Botezul se săvârşea înainte de Liturghie, în tim- 
pul căreia toţi cei botezați atunci se și împărtășeau pentru prima dată. 

De aceea, la Liturghia din aceste sărbători se cântă şi astăzi, în loc 
de Sfinte Dumnezeule, cântarea din slujba Botezului: Câţi în Hristos v-aţi 
botezat, în Hristos v-aţi şi-mbrăcat. Aliluia! (cf. Galateni 3, 27). Numai 
în cazuri excepţionale se săvârşea Botezul şi în alte zile sau sărbători din 
cursul anului”. 

Aceste date pentru Botez trebuie observate şi astăzi, pe cât este cu 
putinţă, când este vorba despre Botezul celor vârstnici. Pentru Botezul 
pruncilor, nu există zile sau ceasuri hotărâte, pentru ca să nu se întâm- 
ple ca pruncii să moară nebotezaţi. De aceea, dacă pruncul este bolnav 


' În Răsărit, se făceau botezuri în ziua aniversării sfințirii Bisericii Sfântului Mor- 
mânt din Ierusalim (SOzoMEN, Istoria bisericească, II, 26), iar în Apus se administra 
Botezul şi în ziua nașterii Sf. loan Botezătorul (24 iunie) ca și la alte natalitia martyrum 
(GREGORIUS TURONENSIS, Historia Francorum, VIII, 9, în PL 71, col. 453-454 şi nota b din 
col. 453). 

şi există teama că nu va trăi, poate fi botezat îndată după naştere”. Dacă 
nu, Botezul se face de obicei la șapte zile după nașterea pruncului” (sau 
între 7 şi 40 de zile), în orice zi de sărbătoare (mai ales duminica)”. 

Vechile pravile interziceau în general amânarea Botezului după 40 de 
zile de la naștere?. În cazuri normale nu se făcea Botezul în timpul Postu- 
lui Mare, avându-se în vedere ospețele care însoțeau prin case Botezul; 
dar în caz de primejdie de moarte pentru prunc, se admitea Botezul chiar 
în Săptămâna Pătimirilor?. Astăzi, ca regulă generală, Botezul pruncilor 
se face după Sfânta Liturghie. 

În ceea ce priveşte locul săvârşirii, în vechime Botezul se săvârșea la 
început în orice apă curgătoare, uneori în catacombe ori în casele par- 
ticulare care în primele trei secole erau folosite ca biserici (lăcașuri de 
adunare şi de rugăciune). În epoca de masivă convertire la creştinism 
şi de înflorire a disciplinei catehumenatului (secolele IV-VI) Botezul se 
săvârşea în lăcașuri anume destinate pentru aceasta, construite pe lângă 
biserici şi numite baptisterii*. După generalizarea pedobaptismului, bap- 
tisteriile nu s-au mai întrebuințat, iar Botezul a început să fie săvârşit în 
biserică, şi anume: prima parte a slujbei (Rânduiala facerii catehumenu- 
lui) în pridvor (în faţa uşilor bisericii), iar partea a doua (Botezul pro- 
priu-zis), în pronaos sau tindă, locul destinat odinioară catehumenilor și 
penitenţilor. 


“ TERTULIAN, Despre Botez, 19: „Fiecare zi este ziua Domnului, fiecare ceas, fiecare 
moment este sfânt pentru botez”. Cf. Sr. SIMEON AL TESALONICULUI, Despre Dumnezeieștile 
Taine, cap. 61, p. 72. 

" Cf. Canonul 37 al Sf. loan Postitorul. 

2 În Răspunsurile canonice, Petru, hartofilaxul Patriarhiei Ecumenice (secolul al 
XI-lea), recomandă ca Botezul să se facă la 40 zile după naștere, pentru ca pruncul, care 
suge până atunci la mama sa, încă necurăţită, să poată fi curăţit și el prin Botez, dată 
cu binecuvântarea mamei de câtre preot, la 40 zile după naștere, în Sintagma Ateniană, 
vol. V, p. 369. 

% + IAcov PUTNEANUL, Synopsis, laşi, 1751, f. 6r. 

+ Nomocanonul slav în 228 titluri, cap. 207. 

*5 Îndreptarea Legii, glava 156; Învăţătură preotilor pe scurt despre sapte Taine ale 
Bisericii, Buzău, 1702, f. 6r. 

% Despre baptisterii a se vedea Cursul de Liturgică generală, la cap. Locașuri secundare 
(auxiliare) de cult. 

Canoanele opresc săvârșirea Botezului nu numai în case, ci chiar în 
paraclisele din casele particulare”. Numai în cazuri de mare nevoie (frig 
grozav, pericol de moarte pentru prunc) sau în împrejurări excepționale 
(vreme de război, lipsă de preoţi) se îngăduie săvârşirea Botezului 
în case. 


[1.1.6. Rânduiala slujbei Botezului și a Mirungerii 

Rânduiala slujbei Botezului și a Mirungerii este alcătuită din două 
părți distincte: una premergătoare (introductivă), a catehumenatului, și 
alta, a Botezului propriu-zis, în care este încadrată şi Mirungerea. 


a) Preotul, cu epitrahil, întâmpină pe prunc (care este ţinut 
în braţe de naș) la intrarea în pronaos şi îi desface fașa (când can- 
didatul la Botez este adult, preotul îl dezbracă până la cămașă). 
Naşul stă cu fața spre răsărit, iar preotul suflă peste faţa pruncului 
de trei ori în chipul Sfintei Cruci și face cu dreapta semnul Sfintei 
Cruci asupra pruncului, întâi la frunte, apoi la gură și apoi la piept, 
zicând de fiecare dată: „Mâinile Tale m-au făcut şi m-au zidit” 
Apoi pune mâna dreaptă pe capul pruncului şi citește rugăciu- 
nea de primire în rândul catehumenilor („În numele Tău, Doamne 
Dumnezeul adevărului...”). 

Preotul citeşte apoi cele patru rugăciuni de exorcizare (numite 
în unele Molitfelnice, inexact, lepădări), dintre care pe primele 
două le citeşte stând cu faţa spre apus (pentru că acestea se adre- 
sează diavolului), iar pe celelalte două stând cu fața spre răsărit 
(întrucât sunt adresate lui Dumnezeu)”; la ultima rugăciune, 
după ce rosteşte cuvintele: „Însoţeşte viaţa lui de înger de lumină, 
ca să-l izbăvească pe el de toată bântuiala potrivnicului, de întâm- 
pinarea celui viclean, de demonul cel de amiază și de năluciri rele, 
preotul suflă din nou peste fața pruncului, de trei ori (în chipul 


” Canonul 59 al Sinodului VI Ecumenic. Cf. Canonul 31 al aceluiași sinod. 

% + IACOV PUTNEANUL, Synopsis, f. 4. 

* Arhim. F. BALAMACE, Explicațiuni la practica liturgică (manual de tipic, dactilogra- 
fiat), București, 1924, pp. 423-424. 

Sfintei Cruci) şi-i face apoi cu dreapta semnul Sfintei Cruci la 
frunte, la gură și la piept, zicând de fiecare dată: „Depărtează de 
la el pe tot vicleanul şi necuratul duh, care se ascunde și se încui- 
bează în inima lui”. 

După sfârşitul acestei rugăciuni, nașul cu pruncul este întors 
cu faţa spre apus (când candidatul este matur, își ridică şi mâinile 
în sus) şi urmează lepădările (abjurările sau renunțările), cu for- 
mulele și ritualul din Molitfelnic. 

Apoi naşul cu pruncul se întoarce din nou cu fața spre răsărit 
(când candidatul este adult, își ţine mâinile în jos) și se face unirea 
cu Hristos și mărturisirea credinţei, precum se arată în Molitfelnic. 

După acestea, preotul zice: „Binecuvântat este Dumnezeu, 
Care voieşte ca toți oamenii să se mântuiască şi la cunoştinţa ade- 
vărului să vină, acum şi pururea...” şi citește rugăciunea de pri- 
mire a candidatului la Botez („Stăpâne, Doamne, Dumnezeul nos- 
tru, cheamă pe robul Tău (roaba Ta) (N) către luminarea Ta cea 
sfântă...”), intrând cu toţii în biserică (în pronaos). 


b) și c) Rânduiala Botezului propriu-zis şi a Mirungerii, care 
urmează acum, se poate împărți în următoarele acte componente, 
distincte unul de altul: 

— sfinţirea apei de Botez; 

- binecuvântarea untdelemnului bucuriei și ungerea pruncu- 
lui cu el (ungerea prebaptismală); 

- afundarea în apă - care este partea principală a slujbei Bote- 
zului; 

— ungerea cu Sfântul Mir; 

- ritualul înconjurării mesei şi cristelniţei; 

- citirea Apostolului şi a Evangheliei; 

- ritualul spălării pruncului; 

- ritualul tunderii părului; 

- ectenia întreită și otpustul. 

Intrând în biserică (sau în pronaos), preotul îmbracă felo- 
nul (de culoare albă, luminoasă) și mânecuţele (pentru ca mâne- 
cile largi ale hainei să nu-l împiedice sau să se ude, la afundarea 

pruncului în apă). Se aprind lumânările din sfeșnicele de pe 
masă. Preotul ia cădelnița şi tămâiază împrejurul cristelniței și 
al mesei (analogului) pe care sunt aşezate luminile aprinse şi 
lucrurile necesare pentru săvârșirea Botezului, adică: Sfânta 
Evanghelie şi Sfânta Cruce, un sfeșnic (sau două) de mână cu 
lumânări aprinse, vasul cu Sfântul Mir, vasul (sticluţa) cu unt- 
delemn și cele necesare pentru ungere (un pomăzuitor sau un 
miruitor), o foarfecă pentru tundere, un prosop și (eventual) un 
săpun pentru spălarea mâinilor preotului. Apoi dă cădelnița, se 
închină şi, luând Sfânta Evanghelie în mâini, face cu ea semnul 
Sfintei Cruci deasupra apei din cristelniță, dând binecuvântarea 
de început („Binecuvântată este împărăţia Tatălui...). Apoi zice 
ectenia și rugăciunea pentru sfințirea apei, cu rânduiala prescrisă 
în Molitfelnic. 

După aceea, cu fața spre cei prezenţi, zice: „Pace tuturor!” și 
„Capetele voastre..:, după care suflă de trei ori în chipul Sfintei 
Cruci peste vasul (sticluța) cu untdelemn și citește rugăciunea 
pentru binecuvântarea untdelemnului („Stăpâne Doamne, Dum- 
nezeul părinţilor noștri..”), făcând semnul binecuvântării peste 
el, de trei ori, la cuvintele: „Însuţi binecuvântează şi acest unt- 
delemn..” (dacă însă untdelemnul este binecuvântat dinainte în 
acest scop, binecuvântarea nu se mai face)”. 

Preotul toarnă apoi cruciş, de trei ori, din untdelemnul bine- 
cuvântat, în apa sfinţită din cristelniță, zicând de fiecare dată: „Să 
luăm aminte!” iar cântăreții răspunzând tot de atâtea ori: Aliluia. 

În timpul acesta, cei ce ţin pruncul îl pregătesc pentru ungere 
şi pentru botez, punându-l pe masa alăturată și desfăşându-l 
complet, iar preotul, îndreptându-se spre prunc, îl binecuvân- 
tează, zicând: „Binecuvântat este Dumnezeu, Cel ce luminează 
şi sfințeşte pe tot omul care vine în lume, acum și pururea și în 


» 
! 


% Vechile Pravile opresc folosirea la Botez a untdelemnului sfinţit la Maslu ori la Litie 
(Învățătură preotilor pe scurt despre şapte Taine ale Bisericii, Buzău, 1702, f. 30 r.). Dar în 
unele părți ale Ortodoxiei, datorită unor influențe romano-catolice, atât apa pentru Botez, 
cât și untdelemnul catehumenilor se sfințesc o singură dată pe an, și anume în Sâmbăta 
Mare (S. HE1z, Der orthodoxe Gottesdienst, vol. I, Mainz, 1965, p. 90). 

vecii vecilor. Amin”. Şi luând din untdelemnul binecuvântat, fie 
cu două degete de la mâna dreaptă, fie cu miruitorul sau cu un 
beţişor de busuioc cu vată la cap, fie cu o bucată de vată (pe care, 
după întrebuințare, o pune în cristelniță), unge pruncul, în chipul 
Sfintei Cruci, la locurile și cu formulele indicate în Molitfelnic. 

Apoi, răsfrângându-şi felonul, ia pruncul gol cu ambele mâini 
şi, ţinându-l cu faţa spre răsărit, îl afundă repede de trei ori în apa 
din cristelniță (în aşa fel încât apa să treacă peste creştet), zicând 
la prima afundare: „Se botează robul (roaba) lui Dumnezeu (N), 
în numele Tatălui. Amin” La a doua: „şi al Fiului. Amin” lar la 
a treia: „şi al Sfântului Duh. Amin; acum şi pururea şi în vecii 
vecilor. Amin”. După aceasta, îl pune pe braţele nașului, care ţine 
în mâini o pânză albă (dacă este adult, îl îmbracă într-o cămașă 
albă), zicând: „Se îmbracă robul (roaba) lui Dumnezeu (N) în 
haina dreptăţii, în numele Tatălui... 

Naşul așază pruncul pe masa alăturată, pe care s-au întins 
dinainte celelalte pânzeturi (scutece) în care va fi înfășat, iar pre- 
otul își spală mâinile, în timp ce cântărețul citește Psalmul 31: 
„Fericiţi cei cărora s-au iertat fărădelegile și cărora s-au acoperit 
păcatele...” (în unele părți, mai ales la orașe, psalmul nu se mai 
citeşte). Apoi, preotul binecuvântează lumânarea adusă de naș și 
o dă acestuia, cântând: „Dă-mi mie haină luminoasă” (în practică 
însă, prin unele părţi, cântăreții cântă această cântare mai înainte, 
în locul Psalmului 31, adică în timp ce preotul dă pruncul nașului 
şi îşi spală mâinile)”. 

Preotul citeşte apoi rugăciunea pentru primirea neofitului la a 
doua şi a treia Taină, adică la ungerea cu Sfântul Mir şi la împărtăşire 
(„Binecuvântat eşti, Doamne Dumnezeule, Atotţiitorule..”). După 
aceea, ia miruitorul şi unge pe noul botezat cu Sfântul Mir, în 
chipul Sfintei Cruci: la frunte, la ochi, la nări, la gură, la urechi, 


* Se recomandă ca în acest moment preotul să înmâneze celui nou botezat crucea bap- 
tismală şi lumânarea aprinsă, însoţind gestul de versetele scripturistice adecvate (Marcu 8, 
34 şi Matei 5, 16). Această practică, menţionată în vechile manuscrise, a fost restabilită în 
Biserica Ortodoxă Greacă și este recomandată de ultima ediție a Molitfelnicului românesc 
(2013, p. 47). 

la piept, pe spate, la mâini și pe picioare (genunchi), zicând de 
fiecare dată: „Pecetea darului Sfântului Duh” 

După ce pruncul este îmbrăcat (înfăşat), îl ia în braţe nașul 
(care ţine în mână și lumânarea). Preotul ia cădelnița cu dreapta şi 
dând stânga naşului, înconjoară masa (analogul) și cristelnița, de 
trei ori, cădind şi cântând de fiecare dată, împreună cu cântăreții: 
Câţi în Hristos v-aţi botezat în Hristos v-aţi şi-mbrăcat. Alilulia. 

Apoi, stând la locul obișnuit, preotul zice: „Să luăm aminte! 
Pace tuturor!” şi celelalte; cântărețul citeşte Apostolul, apoi pre- 
otul Evanghelia, după rânduiala știută (la Evanghelie nu se înge- 
nunchează, Botezul fiind slujbă de bucurie, ca şi Nunta). 

După aceasta, preotul citeşte cele trei rugăciuni numite la 
spălarea pruncului. la apoi faşa pruncului (sau, în lipsă, o fâşie de 
pânză curată) şi, udând capetele ei cu apă curată, stropeşte faţa 
pruncului, zicând: „Îndreptatu-te-ai, luminatu-te-ai, sfințitu- 
te-ai, spălatu-te-ai, în numele Tatălui... Apoi șterge pruncul (cu 
un burete nou, dacă are, dacă nu, cu aceeași faşă sau pânzătură), 
la toate locurile unde l-a miruit, zicând: „Botezatu-te-ai, lumi- 
natu-te-ai, miruitu-te-ai, sfinţitu-te-ai, spălatu-te-ai, în numele 
Tatălui...” 

Citeşte cele două rugăciuni la tunderea părului (pe a doua, 
în taină) şi, luând foarfeca, taie câteva fire de păr din creştetul 
pruncului, în formă de cruce (din patru locuri), zicând: „Se tunde 
robul (roaba) lui Dumnezeu (N), în numele Tatălui...” şi le pune 
în apa din cristelniță. 

Apoi zice ectenia întreită (scurtă), în care pomeneşte pe noul 
botezat și pe naşii lui. După ecfonisul ecteniei, face otpustul, cum 
scrie la Molitfelnic, şi apoi împărtăşeşte pe noul botezat cu Sfintele 
Taine, în fața ușilor împărăteşti, după rânduială. 


[1.1.7. Cazuri speciale 
a) Molitfelnicul cuprinde şi o rânduială pe scurt a Botezului, pentru 
cazurile când slujba trebuie făcută repede, pentru ca pruncul să nu moară 


nebotezat (așa-numitul „Botez din necesitate” sau „de urgenţă”). Aceasta 
constă din: binecuvântarea mare, rugăciunile începătoare, o rugăciune 

prescurtată pentru sfinţirea apei de Botez (în care se toarnă apoi şi pică- 
turi din untdelemnul binecuvântat), afundarea cu formula sacramentală 
a Botezului, Mirungerea, înconjurarea cu cântarea Câţi în Hristos..., apo- 
lisul şi împărtăşirea. 

Dacă însă cel botezat astfel supravieţuieşte, atunci i se va face ulterior 
toată slujba Botezului, după rânduială, fără să se mai repete însă sfințirea 
apei, afundarea şi mirungerea. 

b) Când sunt mai mulți prunci de botezat deodată, după practica 
generală a preoţimii noastre (mai ales în Muntenia și Moldova), ei se 
botează toţi deodată, în aceeași apă sfinţită, așa cum, de altfel, se şi făcea 
în vechime, când Botezul se săvârşea în masă, în aceleași baptisterii, la 
anumite date fixe din cursul anului. Uzul acesta a fost confirmat, de altfel, 
şi prin unele hotărâri ale patriarhilor de la Constantinopol”. La fel se 
procedează când este vorba despre gemeni; ei trebuie să aibă însă fiecare 
câte un naș. 

c) Când slujesc mai mulţi preoti la Botezul aceluiași prunc, lepădările 
le face preotul cel mai tânăr; actele fundamentale ale Botezului (binecu- 
vântarea de început, sfințirea apei, afundarea şi mirungerea, citirea Evan- 
gheliei și otpustul) le săvârşeşte protosul, iar celelalte și le împart preoții 
ceilalți între ei. Înconjurarea la Câţi în Hristos v-aţi botezat..., o fac toți, 
mergând protosul în frunte cu cădelnița, iar ceilalți după el. 

d) Botezul adulților (al păgânilor convertiți şi al celor proveniţi din 
secte care nu recunosc Botezul și Sfânta Treime) se face după o rânduială 
specială, care, până la lepădări, este deosebită de cea a pruncilor, con- 
stând în întrebări care urmăresc examinarea amănunțită a candidatului 
asupra sincerităţii lui, asupra temeiniciei lepădării lui de vechea credinţă 
şi asupra cunoașterii exacte a noii credințe”. De la lepădări înainte, 
slujba aceasta decurge exact ca la Botezul pruncilor, descris mai înainte. 


* Vezi Răspunsul Patriarhului loan Bekkos (secolul al XIII-lea) la întrebările puse de 
episcopul de Sarai, la MANUEL GHEDEON, Kavwvkai Graraterc, vol. |, p. 17. Este de mirare 
că în Pravila bisericească a Mitropolitului Nifon al Ungrovlahiei din secolul al XIX-lea 
(București, 21854, p. 107) se oprește Botezul a doi copii în aceeași apă. 

% Vezi această rânduială în Molitfelnic (București, 1937, p. 534) și în cartea tipărită 
separat, cu titlul Rânduiala primirii la Ortodoxie a celor de alte credinte, Bucureşti, 1966; 
reeditată la Ed. Institutului Biblic şi de Misiune Ortodoxă, Bucureşti, 2014. 

11.2. Istoria şi explicarea rânduielii Sfântului Botez şi a Mirungerii 


]].2.1. Descrieri vechi ale Botezului 

Rânduiala ortodoxă de azi a slujbei Botezului este cu puţin deosebită 
față de cea din primele secole ale Bisericii. Ea a păstrat, mai mult decât 
alte slujbe, cu fidelitate, pecetea spiritului creștinismului primelor secole, 
precum şi rituri, ceremonii, rugăciuni şi imne străvechi, pline de un 
adânc simbolism, care, spre a fi înțelese în adevăratul lor sens, au nevoie 
de lămurire și explicare. 

Cele mai vechi informaţii asupra modului cum se săvârşea Botezul în 
Biserica primelor veacuri le găsim în Didahia celor doisprezece Apostoli 
(spre sfârşitul secolului 1)” și la Tertulian (în scrierea sa De baptismo), iar 
cele mai vechi descrieri, mai mult sau mai puţin complete, ale rânduielii 
Botezului din secolele al III-lea și al IV-lea sunt cuprinse în aşa-numitele 
Rânduieli bisericești, ca Traditia Apostolică a Sf. Ipolit Romanul (secolul al 
III-lea)”, Testamentum Domini (2, 3-10) şi Constituţiile Apostolice UII, 
17, VI, 22, VII, 39-45). 

Foarte importante pentru descrierea și explicarea rânduielii Bote- 
zului din secolele IV-VI în diverse Biserici sunt catehezele (omiliile) 
baptismale (mistagogice) ţinute catehumenilor şi neofiţilor din epoca 
de strălucire a disciplinei catehumenatului, de către marii cateheți din 
această perioadă, precum Sf. Chiril al Ierusalimului”, Sf. loan Gură 
de Aur (Catehezele baptismale*), Sf. Ambrozie al Mediolanumului 


% Didahia, VII: „Cu privire la botez, așa să botezaţi...”, în Scrierile Părintilor Apostolici, 
vol. ], p. 86. 

% Cunoscută prin prelucrarea ei coptă cu titlul Rânduiala bisericească egipteană. Vezi 
HIPPOLYTE DE ROME, La tradition apostolique d 'apres les anciennes versions, B. Botte (ed.), 
Paris, *1968, pp. 81-95. 

% Vezi extrasele în traducere latină din Monumenta Eucharistica et Liturgica Vetus- 
tissima, pp. 259-273. 

“ Catehezele mistagogice I-III (vezi textul grecesc din Monumenta Eucharistica et 
Liturgica Vetustissima, pp. 71-92, şi textul românesc din vol. SF. CHIRIL AL IERUSALIMU- 
LUI, Cateheze, trad. Pr. D. Fecioru, Ed. Institutului Biblic și de Misiune al Bisericii Orto- 
doxe Române, București, 2003, pp. 342-354). 

* ȚEAN CHRYSOSTOME, Huit catecheses baptismales inedites, în Sources Chretiennes, 
vol. 50, Paris, 1957, şi în SF. IOAN GURĂ DE AUR, Cateheze baptismale, trad. Pr. M. Hancheş, 
Ed. Oastea Domnului, Sibiu, 2003; Pr. Ene BRANIȘTE, „Explicarea botezului în Catehezele 
baptismale ale St. loan Gură de Aur”, în: Studii Teologice, XXII (1970), 7-8, pp. 509-527. 

(De mysteriis, I-VI*; De Sacramentis, |, 1 — IV, 1*), Leodor de Mopsu- 
estia“!, Fericitul Augustin“, Sf. Dionisie Areopagitul” ș.a. Marii cateheți 
amintiţi aici, ca și alții, din secolele IV-V, descriu și explică, în catehe- 
zele lor, adresate fie catehumenilor (candidaţilor la Botez), fie neofiţilor, 
riturile şi ceremoniile Botezului și ale Mirungerii. Explicările date de ei 
- deşi adesea deosebite între ele - vor fi folosite, ca principale izvoare, în 
expunerea noastră asupra înţelesurilor simbolice ale ritualului Botezului 
şi Mirungerii. 


I1.2.2. Rânduiala catehumenatului 

Precum am văzut, rânduiala Botezului propriu-zis este precedată de 
rânduiala catehumenatului sau a facerii catehumenului. Înainte de a fi 
botezat, candidatul la Botez este făcut catehumen, sau trecut prin treapta 
intermediară dintre starea de necreştin şi cea de creştin. Această treaptă 
de tranziţie dura odinioară un timp mai mult sau mai puţin îndelungat, 
perioadă în care cel ce voia să treacă la creștinism trebuia să înveţe ade- 
vărurile fundamentale de credinţă şi să se pregătească sutleteşte pentru 
intrarea în Biserică prin Botez. 


* Vezi traducerea noastră din Studii Teologice, XVII (1965), 5-6, pp. 286-297. 

“ Vezi traducerea noastră din Studii Teologice, XIX (1967), 9-10, pp. 565-599. 

“1 Liber ad baptizandos; THEODOR DE MOPsUESTE, Les homelies catechetiques, R. 
TONNEAU (0O.P.), R. DEvREESSE (eds), Studi e Testi (Citta del Vaticano), CXLV (1949), 
Homiliae XII-XIV, pp. 339-461. Cf. extrasele în trad. lat. de Ad. RUCKER, Ritus Baptismi 
et Missae quem descripsit Theodorus episcopus Mopsuestemus in sermonibus catecheticis..., 
Miinster, 1933; cf. TEODOR AL MOPSUESTIEI, Omilii catehetice, p. 123 ş.u. 

“ Sermones ad competentes, în PL 38, col. 1058-1076. 

% În vol. Ierarhia cerească. Ierarhia bisericească, trad. Pr. C. Iordăchescu, Chişinău, 
1932; cf. trad. Pr. D. Stăniloae, în vol. SF. DIONISIE AREOPAGITUL, Opere complete, Ed. 
Paideia, București, 1996. 

* Reguli disciplinare privitoare la catehumenat în primele secole ale Bisericii, vezi 
în: Constitutiile Apostolice, VIII, 32; Canonul 2 al Sinodului 1 Ecumenic; Canonul 7 al 
Sinodului II Ecumenic; Canonul 45 Laodiceea; SF. CHIRIL AL IERUSALIMULUI, Procate- 
heza, |, p. 5, şi Cateheza III, 2, p. 38; SF. VASILE CEL MARE, Omilia XII (Despre Botez), 7; 
FERICITUL AUGUSTIN, De fide et operibus, 6. Amănunte, în A. HAMMAN, Le bapteme et la 
confirmation, Paris, 1969, p. 79 (cap. L'age d'or patristique); G. BAREILLE, „Catechume- 
nat”, în: Dictionnaire de Theologie Catholique, vol. II, col. 1968-1987; A. LAURENTIN, 
M. DUJARIER, Catechumenat, donnees de l'histoire et perspectives nouvelles, Paris, 1969. 

Ritualul catehumenatului se săvârşea odinioară separat de Botez, așa 
cum se face şi astăzi când este vorba despre Botezul oamenilor maturi; 
de regulă însă (adică la Botezul pruncilor), el se săvârşeşte împreună cu 
Botezul. 

Rânduiala de astăzi a catehumenatului din slujba Botezului prun- 
cilor reprezintă numai un rest sau o prescurtare din ritualul solemn și 
mult mai complex de odinioară, prin care păgânii erau admişi în rân- 
dul catehumenilor şi în urma căruia episcopul făcea apoi examinarea 
și trierea lor, spre a alege pe cei vrednici de Botez şi a-i pregăti pentru 
primirea lui. Acest examen se numea ttETaăic (scrutinia) şi, deoarece 
Botezul mulțimilor de catehumeni se făcea îndeosebi la Paşti, trierea 
catehumenilor avea loc mai ales în miercurea săptămânii a patra din Pos- 
tul Paștilor; atunci se făcea înscrierea candidaţilor la Botez (competen- 
tes, poritouevor, fanriţouevo), care de aici înainte alcătuiau o categorie 
aparte între catehumeni, făcându-se rugăciuni speciale pentru ei la Litur- 
ghie (ectenia şi rugăciunea specială pentru „cei spre luminare”, care se 
adaugă și azi la Liturghia Darurilor înainte-sfinţite, în a doua jumătate 
a Postului Paştilor); urma apoi exorcizarea lor, lepădarea lor solemnă de 
satana şi mărturisirea credinţei în Hristos, care aveau loc de regulă în 
Vinerea Sfintelor Pătimiri, adică în ajunul primirii Botezului, iar uneori 
şi mai înainte. 


a) Primirea pruncului în fața uşilor bisericii (iar nu în biserică), în 
exonartex sau pridvor, vrea să arate că el, nefiind încă eliberat de păca- 
tul strămoşesc, nu este membru al Bisericii lui Hristos și nici cetățean al 
Împărăției lui Dumnezeu, ale cărei uși le deschide numai Botezul”. 

Dezbrăcarea candidatului până la cămaşă și descălțarea lui (când este 
vorba despre adulţi), sau desfacerea feşii pruncului de către preot, arată 
că cel care va să primească Botezul se dezbracă de omul cel vechi, pentru 
a deveni un om nou (Coloseni 3, 9-10); este, cu alte cuvinte, un simbol 
al procesului regenerării sufleteşti prin care va trece cel ce vine la Botez. 


* CE. Sp. SIMEON AL TESALONICULUI, Despre sfânta biserică şi sfințirea ei, cap. 155, 
în vol. Tractat asupra tuturor dogmelor credintei noastre ortodoxe, trad. + CHESARIE AL 
RÂMNICULUI, Loma TeopoREscu (ed.), Bucureşti, 1865-1866, p. 129. 

Prin aceasta, el imită atât pe Adam cel întâi zidit, care era gol în Rai şi nu 
se ruşina (Facerea 2, 25), cât şi pe Mântuitorul, Care a fost răstignit gol 
pe Cruce. 

Suflarea de trei ori a preotului peste faţa pruncului înseamnă că, așa 
cum omul a fost făcut de Dumnezeu, primind prin suflarea Lui duh de 
viață (Facerea 2, 7)* şi precum Mântuitorul a dat Sfinţilor Săi Apostoli 
puterea Sfântului Duh suflând asupra lor (loan 20, 22), tot așa şi cate- 
humenul, prin suflarea preotului, este zidit sau născut a doua oară, spre 
viața cea nouă, spirituală, pe care ne-a dat-o Cel Ce ne-a mântuit prin 
Cruce și Care pe cel fără de lege „îl va ucide cu suflarea gurii Sale și îl va 
nimici cu strălucirea venirii Sale” (2 Tesaloniceni 2, 8). 

Rugăciunea care urmează („În numele Tău, Doamne, Dumnezeul 
adevărului..”), atribuită în unele manuscrise vechi Sf. Grigorie Tauma- 
turgul“, este rugăciunea de primire a pruncului în rândul catehumenilor, 
amintind de ritualul de odinioară prin care cei ce doreau să primească 
Botezul creștin erau înscriși mai întâi în listele catehumenilor, adică în 
rândurile celor ce urmau să se pregătească pentru primirea Botezului. 

Preotul însemnează pe prunc cu semnul Sfintei Cruci, întrucât acesta 
este semnul sfânt al creştinilor, prin care se alungă diavolul“. Îl însem- 
nează întâi la frunte, unde este sediul minţii, pentru ca aceasta să fie 
luminată prin credinţa în Hristos şi cunoașterea învățăturilor creştine; 
apoi la gură, organul vorbirii, pentru ca ea să grăiască numai cuvântul 
adevărului, şi apoi la piept, sediul inimii şi al simţirii, pentru ca ea să se 
umple de curăţie şi de iubirea de Hristos și de semeni”. 

Partea următoare din rânduiala catehumenatului (exorcismele, 
lepădarea de satana, unirea cu Hristos) se săvârşeşte în pronaosul 
(tinda) bisericii, locul unde odinioară stăteau catehumenii în timpul 


“* Formula întrebuințată în acest moment („Mâinile Tale m-au făcut si m-au zidit...”) 
este luată din Psalmul 118, 73. 

“ T. TARNAVSCHI, „Scurtă explicare a ritului Sfântului Botez şi al Sfântului Mir”, în: 
Candela, 1895, p. 419. 

* Vezi Octoihul, Stihira de la Laudele de Duminică, glava 8: „Doamne, armă asupra 
diavolului Crucea Ta ai dat-o nouă...”. 

“9 Sp. SIMEON AL TESALONICULUI, Despre Dumnezeieştile Taine, cap. 62, în PG 155, 
col. 214. 

serviciului divin, deoarece candidatul la Botez a fost primit în rândurile 
catehumenilor. 


b) Exorcismele (ăpopxiauoi) sunt rugăciuni în care preotul Îl roagă 
pe Dumnezeu să izgonească de la catehumen toată puterea și influența 
cea rea a diavolului, sub a cărui stăpânire a căzut omul prin păcatul ori- 
ginar (cf. Efeseni 2, 2)%. 

Practica exorcizării este foarte veche în Biserică. Ea se bazează pe 
exemplul dat de Mântuitorul, Care vindeca pe cei îndrăciți (Matei 17, 
18), şi pe porunca dată de EI Apostolilor (Matei 10, 8; Marcu 16, 17-18). 
De aceea, Biserica a alcătuit și folosit încă de la început rugăciuni pen- 
tru izgonirea duhurilor necurate, iar riturile exorcizării alcătuiesc prima 
parte a ritualului Botezului, pe care o găsim chiar în cele mai vechi 
descrieri şi explicări ale acestei Sfinte Taine, păstrate în literatura creștină; 
importanţa și necesitatea lor pentru eficacitatea Tainei Botezului a fost 
adesea subliniată de Sfinţii Părinţi”!. În vechime, ritualul exorcizării îl 
săvârşeau exorciștii, adică acei clerici inferiori anume hirotesiţi și investiţi 
cu darul alungării duhurilor rele. Rugăciunile de exorcizare erau citite 
șapte zile de-a rândul de către exorciști sau de către preoţii care cate- 
hizau, înainte de Botez, iar în ziua a opta sau chiar în ziua Botezului le 
citea din nou arhiereul ori preotul care avea să săvârșească Botezul (vezi 
şi Învățătura Sf. Simeon al Tesalonicului, tipărită în Molitfelnic, înaintea 
slujbei Botezului). 


c) Lepădările (ai ănorăteis, renuntiationes, abjurationes) sunt tot atât 
de vechi în practica Botezului ca și exorcismele. Formulele lor în vechile 
rânduieli bisericeşti sau în explicările Botezului lăsate de diverși Sfinţi 


% În vechile Molitfelnice românești exorcismele se numeau jurăminte, denumire care 
se întrebuințează încă și azi, pe alocuri, printre credincioșii români din Ardeal. 

>! Se. CHIRIL AL IERUSALIMULUI, Procateheza, 9, pp. 10-11: „Primeşte cu râvnă exor- 
cismele! Și dacă ţi se suflă peste faţă dacă ești exorcizat, acestea sunt spre mântuirea ta [...]. 
Aurul nu poate fi curăţit de materiile străine fără foc. Tot astfel, fără exorcisme nu poate fi 
curăţit sufletul. Exorcismele sunt dumnezeiești, întrucât sunt adunate din dumnezeieștile 
Scripturi”. 

Părinţi şi scriitori bisericești sunt variate în termeni sau expresii”, dar 
esenţialul conținutului este același ca în ritul ortodox de azi al Botezului. 
Ele constituie expresia sau semnul văzut al ruperii de bunăvoie a orică- 
ror legături ale candidatului cu satana, urmată de asigurarea lui solemnă 
că s-a unit cu Hristos, dovedind aceasta prin mărturisirea credinței (de 
aceea, când cel ce se botează este prunc, Crezul trebuie să-l spună de 
regulă nașul, în locul pruncului). Formula de lepădare se repetă de trei 
ori pentru că de trei ori a îndepărtat și Domnul lisus pe satana, la ispitirea 
de pe Muntele Carantaniei”. 

Atât în timpul citirii primelor două rugăciuni de exorcizare (care 
sunt citite împotriva diavolului), cât și în timpul lepădărilor, catehume- 
nul este întors cu fața spre apus, direcţie către care el (sau nașul) suflă 
apoi şi scuipă de trei ori, deoarece apusul soarelui este în concepţia anti- 
cilor, reflectată la mistagogii creștini, nu numai locul de unde vine întu- 
nericul din lumea aceasta, ci și sediul celui rău, al lui satana, care este 
numit şi „domnul întunericului” (cf. Luca 22, 53; Efeseni 6, 12; Coloseni 
1, 13). Urmând deci cuvintelor Sf. Ap. Pavel, care ne îndeamnă „să lepădăm 
lucrurile întunericului și să ne îmbrăcăm cu armele luminii” (Romani 13, 
12), catehumenul, pentru a dovedi că s-a lepădat cu totul de diavol şi de fap- 
tele lui, adică de păcate, îl scuipă, aşa cum scuipăm orice lucru față de care 
simțim teamă, scârbă, rușine sau dispreţ, deoarece prin el a venit amăgirea 
şi căderea lui Adam din Rai, el este începătorul tuturor răutăţilor din lume. 


d) Atunci când candidatul (nașul) proclamă unirea lui cu Hristos, el 
stă cu fața spre răsărit, pentru că într-acolo era așezat Raiul (Facerea 2, 8), 
din care au fost izgoniți primii oameni în urma păcatului și pe care ni-l 
deschide iarăși Botezul; tot de acolo ne răsare nu numai soarele, izvorul 
luminii naturale (ex Oriente lux), ci ne-a venit şi lumina cea adevărată 
a sufletelor, Hristos, Care a spus despre Sine că EI este „Lumina lumii” 


>” Vezi câteva reproduse la T. TARNAVSCHI, „Scurtă explicare a ritului Sfantului Botez 
şi al Sfântului Mir”, în: Candela, 1885, p. 461. 

* Cf. NICHIFOR THEOTORIS, Cazania Duminicii dinaintea Botezului Domnului Hris- 
tos (Despre Sfântul Botez), în Kiriacodromion, şi în Tâlcuirea Evangheliilor şi Cazanii la 
toate Duminicile de peste an, Ed. Institutului Biblic și de Misiune al Bisericii Ortodoxe 
Române, București, 2005, p. 673. 

(Ioan 8, 12; ct. loan 1, 9) şi Care este numit adesea Lumină lină, Soarele 
dreptății şi Răsăritul cel de sus (Luca 1, 78; ct. Zaharia 3, 8; 6, 12; Maleahi 
4, 2; Troparul Naşterii Domnului)". 

Unirea cu Hristos se pecetluieşte prin mărturisirea solemnă a 
credinţei, făcută azi sub forma recitării Simbolului niceo-constantino- 
politan, intrat în întrebuințare generală în practica Botezului din toate 
riturile liturgice răsăritene, îndată după Sinodul II Ecumenic (381). Până 
atunci mărturisirea aceasta se făcea cu formule mai scurte și mai simple, 
care se deosebeau de la o Biserică locală la alta; o astfel de formulă ni 
s-a păstrat în rânduiala Botezului din Constituţiile Apostolice (VII, 41). 
Crezul se rosteşte de trei ori, atât pentru a arăta tăria legăturii cu Hris- 
tos, cât şi pentru a simboliza, pe de o parte, cele trei Persoane ale Sfintei 
Treimi”, iar, pe de alta, anularea întreitei lepădări de Domnul a lui Petrus. 


[1.2.3. Rânduiala Botezului 

Partea următoare a slujbei (Botezul propriu-zis) se săvârşea odini- 
oară separat de rânduielile catehumenatului, în baptisterii, iar acum se 
face în pronaosul bisericii. 

Preotul îmbracă veşminte luminate şi se aprind lumânări în sfeșnice, 
pentru că Botezul este slujba luminării, adică a trecerii catehumenului 
din împărăţia întunericului și a păcatului în cea a virtuții și a luminii. 


a) Materia Botezului este apa. Întrebuințăm apa ca materie a Bote- 
zului, pentru că ea este elementul natural cel mai des folosit pentru 
curăţenia trupească şi, prin urmare, simbolul cel mai potrivit al curăţirii 
spirituale sau sufleteşti, pe care o căpătăm prin Botez; ea astâmpără setea, 


îi CE. SF. CHIRIL AL IERUSALIMULUI, Cateheza I mistagogică, 4, pp. 343-344; 
Sr. SIMEON AL TESALONICULUI, Despre Dumnezeieştile Taine, cap. 62, p. 74. Cf. Sr. 
NICOLAE CABASILA, Despre viața în Hristos, II, și în vol. Tălcuirea Dumnezeieştii Liturghii 
şi Despre viata în Hristos, trad. Pr. Ene Braniște, Pr. Teodor Bodogae, Ed. Arhiepiscopiei 
Bucureștilor, București, 1989, p. 150 ș.u. 

% Sp. SIMEON AL TESALONICULUI, Despre Dumnezeieştile Taine, cap. 62, p. 75, col. 2. 

5 Sp, CHIRIL AL ALEXANDRIEI, Comentariu la Evanghelia după Ioan, XII, 21, în coll. 
Părinţi şi Scriitori Bisericeşti, vol. 41, trad. Pr. D. Stăniloae, Ed. Institutului Biblic și de 
Misiune al Bisericii Ortodoxe Române, București, 2000, p. 816; SF. AMBROZIE AL MEDIO- 
LANUMULUI, De Spiritu Sancto, IL, 11. 

reînnoind deci forțele trupului nostru și susținând viaţa, aşa cum Botezul 
regenerează sufletul și aduce mântuirea”. 

După cum învaţă Sf. Ap. Petru (1 Petru 3, 21) şi unii Sfinţi Părinţi, 
apa Botezului creștin simbolizează apele potopului care au spălat păcatele 
lumii antedeluviene. 

Vasul cu apă pentru Botez (colimvitra, cristelnița sau creștinătoarea, 
cum i se spune în unele părți) închipuie, pe de o parte, apa lordanului, în 
care Domnul a fost botezat de către Sf. loan Botezătorul, iar, pe de alta, 
mormântul în care a fost îngropat Mântuitorul”. 

Cea dintâi parte a slujbei Botezului propriu-zis este sfințirea apei. 
Practica sfințirii apei de Botez este străveche; despre ea amintesc Tertu- 
lian“, Sf. Ciprian al Cartaginei“, Sf. Chiril al Ierusalimului”, Sf. Vasile 
cel Mare“, Sf. Grigorie de Nyssa“, Constituţiile Apostolice (VII, 43) ş.a. 
Ea se făcea, ca şi azi, prin exorcizare (suflare) și prin invocarea Sfântului 
Duh, însoțită de binecuvântarea cu semnul Sfintei Cruci. Unele docu- 
mente vechi ne dau şi texte ale rugăciunilor folosite odinioară în acest 
scop“, iar frumoasa rugăciune întrebuințată astăzi în rânduiala Bote- 
zului din ritul ortodox este atribuită în general Sf. Sofronie al lerusali- 
mului“. Întrebuinţarea apei nesfinţite nu este permisă decât în cazurile 
excepţionale prevăzute mai înainte”. 


* SB. CHIRIL AL IERUSALIMULUI, Cateheza III, 5, pp. 40-41. Cf. NICHIFOR THEOTOKIS, 
Cazania Duminicii dinaintea Botezului, p. 638. 

*5 SF. AMBROZIE AL MEDIOLANUMULUI, De mysteriis, III, 10, şi De sacramentis, |, 6, 
7 e Ba ANEI 

“ Sr. GRIGORIE DE Nyssa, Cuvânt la Botezul Domnului (PG 46, col. 585): „Noi nu 
ne-am îngropat cu adevărat prin botez, dar apropiindu-ne de apa care, ca și pământul, este 
un element, noi ne ascundem (ne acoperim) în ea, cum S-a ascuns Domnul în pământ”. 
Cf. Sr. SIMEON AL TESALONICULUI, Despre Dumnezeieştile Taine, cap. 62, p. 77. 

“ De baptismo, 4. 

Si Epistola 70, 1, în PL 3, col. 1077 A. 

% Procateheza, 15; Cateheza a III-a mistagogică, 3. 

s Despre Sfântul Duh, 15, în PG 32, col. 132. 

* Cuvânt la Botezul Domnului, în PG 46, col. 585. 

s Coustituţiile Apostolice VII, 43; Evhologhiul lui Serapion (Rugăciunea a VII-a). Vezi 
mai pe larg: B. NEUNHEUSER, „De benedictione aquae baptismalis”, în: Ephemerides Litur- 
gicae (Roma), XLIV (1930), pp. 194-207; 258-281; 369-412; 445-492. 

s ]. GoAR, EvyoAoyiov sive Rituale Graecorum, Veneția, 1730, p. 370. 

S Botezul de necesitate, vezi la paragraful despre sâvărșitorul Botezului. 

Fiind sfinţită şi plină de darul Sfântului Duh, apa întrebuințată la 
Botez nu se aruncă oriunde, ci se toarnă într-un loc curat, unde să nu fie 
pângărită sau călcată cu picioarele; 


b) Tămâierea de la începutul slujbei simbolizează buna mireasmă 
şi sfințenia Duhului Sfânt, care topeşte şi alungă tot mirosul cel urât al 
păcatului; 


Cc) Untdelemnul binecuvântat, cu care preotul unge părțile principale 
ale trupului catehumenului, înainte de Botez (ungerea prebaptismală), 
se numește untdelemnul bucuriei (Psalmul 44, 9; Evrei 1, 9), untdelem- 
nul catehumenilor sau al mântuirii. EL este binecuvântat fie atunci, prin 
rugăciunea specială înscrisă la locul respectiv în Molitfelnic, fie dinainte. 
Din el se toarnă în apa Botezului, înainte de ungere, câteva picături în 
formă de cruce, pentru că untdelemnul binecuvântat este simbolul văzut 
al darului Sfântului Duh, Care S-a pogorât în apa Botezului la sfințirea 
ei. Odinioară se turna în apă chiar din Sfântul Mir”, care nu numai că 
simbolizează, dar și conţine cu adevărat darul şi puterea Sfântului Duh. 

Sfinţirea untdelemnului întrebuințat la Botez este veche; în secolul al 
IV-lea, Sfântul Vasile o socotea practică apostolică”; este menţionată şi 
în alte documente vechi”, iar în Constituţiile Apostolice (VII, 42) găsim 
chiar ideile principale ale rugăciunii de sfințire de azi. 

Ungerea catehumenului cu untdelemnul bucuriei este interpretată în 
chip diferit de tâlcuitorii cultului. După unii, untdelemnul fiind roada 
măslinului, ungerea cu el este semnul milei și al bunătăţii dumnezeieşti, 
prin care catehumenul este izbăvit din noianul păcatelor, așa cum ramura 
de măslin, adusă în corabia lui Noe de către porumbel, era semnul 


5 Sr. SIMEON AL TESALONICULUI, Despre Dumnezeieştile Taine, cap. 70, p. 82. 
Se. DIONISIE AREOPAGITUL, Despre ierarhia bisericească, II, 2, trad. Pr. C. lordă- 
chescu, p. 80, și trad. Pr. D. Stâniloae, p. 74. 

7 Despre Sfântul Duh, 27. 

7! Sr. CHIRIL AL IERUSALIMULUI, Cateheza a Ill-a mistagogică, 3, p. 352; Testamen- 
tum Domini, |, 8, în Monumenta Eucharistica et Liturgica Vetustissima, p. 269 (cf. trad. Pr. 
N. Achimescu, în Testamentul Domnului nostru lisus Hristos, ediţie bilingvă, Ed. Polirom, 
Iași, 1996, şi trad. Diac. I. Ică jr, în Canonul Ortodoxiei, vol. I, pp. 826-827). 

împăcării şi al izbăvirii din potop (Facerea 8, 11). Pentru că apa potopului 
a fost preînchipuirea Botezului (vezi în urmă), iar porumbelul preînchi- 
puia pe Duhul Sfânt”. 

După alţii, această ungere este semnul preoţiei universale (spiritu- 
ale) de care vorbeşte Sf. Apostol Petru (1 Petru 2, 9) şi care se dă tutu- 
ror creştinilor prin Botez; ea ne aduce aminte de ungerea cu care erau 
consacraţi în Legea Veche arhiereii, împărații şi prorocii, în calitatea lor 
de persoane sau vase alese ale voii Domnului, și cu care a fost uns și Mân- 
tuitorul, numit adesea Unsul Domnului (1 Regi 2, 35; Isaia 61, l; Leviticul 
4, 18; Ioan 3, 34; Faptele Apostolilor 4, 27; 10, 38). La această ungere, El 
ne-a făcut şi pe noi părtaşi, întrucât însuşi numele nostru de creștini vine 
de la cuvântul grecesc xpLoTos, care înseamnă uns”. 

După alţii, această ungere imită pe cea a atleţilor din arenele de odi- 
nioară, „chemând în chip simbolic pe cel ce se botează la luptele cele 
sfinte, în care intră el sub Hristos, ca sub un comandant”. 

În sfărșit, după alţii, ungerea cu untdelemnul catehumenilor simbo- 
lizează chiar aromatele cu care a fost uns trupul Domnului înainte de 
îngropare, deoarece catehumenul se va îngropa, prin Botez, împreună 
cu Hristos şi va învia cu EI> (de aceea, odinioară ungerea se făcea peste 
tot corpul, la femei făcând-o diaconițele, după ce episcopul ungea doar 
creştetul lor). 


d) Actul cel mai important al slujbei Botezului este întreita afun- 
dare a pruncului, de către preot, în apa sfinţită din cristelniţă, cu for- 
mula sacramentală: „Se botează robul (sau roaba) lui Dumnezeu (N)..2 
Această întreită afundare arată, pe de o parte, că temeiul credinţei noastre 


7 SF. SIMEON AL TESALONICULUI, Despre Dumnezeieştile Taine, cap. 62, p. 550. 

* Cf. TERTULIAN, Despre Botez, 7, în PL 1, col. 1315; SE. NICOLAE CABASILA, Despre 
viața în Hristos, p. 156. Cf. Ernst Kurscn, Salbung als Rechtsakt im Alten Testament und 
im Alten Orient, Berlin, 1963. 

7* Sp. DIONISIE AREOPAGITUL, Despre ierarhia bisericească, Il, 3, trad. Pr. C. lordă- 
chescu, pp. 85-86, și trad. Pr. D. Stăniloae, p. 75 ş.u.; Sr. IOAN GURĂ DE AUR, Omilia a VI-a 
la Coloseni, în PG 62, col. 342. Cf. Cateheza I baptismală, 20-21, în Huit catecheses baptis- 
males, A. WENGER (ed.), p. 119, şi în vol. Cateheze baptismale, trad. Pr. M. Hancheş, Ed. 
Oastea Domnului, Sibiu, 2003, p. 31. 

7? Pr. V. MITROFANOVICI, Liturgica Bisericii Ortodoxe, p. 749. 

este Sfânta Treime, iar pe de alta, închipuie cele trei zile cât a stat Domnul 
în mormânt (Matei 12, 40); prin afundarea în apă închipuim moartea 
noastră faţă de viaţa în păcat de până aici şi îngroparea noastră împre- 
ună cu Hristos, iar prin ieşirea (scoaterea) din apă închipuim învierea 
noastră impreună cu El, pentru viaţa cea nouă, în Hristos. Prin Botez, 
spălându-ni-se păcatele, ne facem astfel părtași Morţii şi Învierii lui Hris- 
tos, intrăm într-o viaţă nouă, suntem morţi pentru păcat şi viem pentru 
Dumnezeu, precum subliniază Sf. Ap. Pavel (Romani 6, 3-11; Coloseni 2, 
12 şi 3, 3)7*. De aceea, noi totdeauna purtăm în trup „omorârea lui lisus, 
pentru ca și viața lui lisus să se arate în trupul nostru” (2 Corinteni 4, 
10). Fiecare creştin de curând botezat devine de fapt un hristofor şi poate 
spune, împreună cu Sf. Ap. Pavel: „M-am răstignit împreună cu Hris- 
tos şi nu eu mai trăiesc, ci Hristos trăiește în mine” (Galateni 2, 20). De 
aceea, pe bună dreptate cântau odinioară la Paști neofiţii care primiseră 
în ajun Botezul: „eri m-am îngropat împreună cu Tine, Hristoase, astăzi 
mă ridic împreună cu Tine, Cel ce ai înviat”. 


75 Se. CHIRIL AL IERUSALIMULUI, Cateheza a Il-a mistagogică, 4, pp. 348-349, și Cate- 
heza a III-a, 12, pp. 45-46; Constitutiile Apostolice, III, 17; VII, 22; SF. GRIGORIE TEOLOGUL, 
Cuvântul XL la Sfântul Botez, 9, în PG 36, col. 369 B; Sr. IOAN GURĂ DE AUR, Omilia XXV, 
2 la Evanghelia după loan; Omilia XL la Epistola 1 către Corinteni, în PG 59, col. 151, și în 
PG 61, col. 34 B; SF. DIONISIE AREOPAGITUL, Despre ierarhia bisericească, II, II, 7, în PG 
3, col. 404, și în SF. DIONISIE AREOPAGITUL, Opere complete, trad. Pr. D. Stăniloae, Ed. 
Paideia, București, 1996, p. 75; Sr. IOAN DAMASCHIN, Dogmatica, IV, 9, în vol. Dogmatica, 
trad. Pr, D. Fecioru, Ed. Institutului Biblic şi de Misiune al Bisericii Ortodoxe Române, 
București, 2005, p. 186 ș.u.; SF. GHERMAN AL CONSTANTINOPOLULUI, Descriere a bisericii 
şi explicare mistică, în PG 98, col. 385 B: „Noi ne-am botezat după chipul morţii lui Hristos 
și al învierii Sale. Pentru că prin scufundarea și scoaterea din apă, prin afundarea întreită, 
noi simbolizâm și mărturisim îngroparea cea de trei zile și învierea”. 

7 Sr. IOAN DAMASCHIN, Canonul Paştilor, Cântarea a III-a, Stihira a 3-a (în Penti- 
costar, Ed. Institutului Biblic şi de Misiune Ortodoxă, Bucureşti, 2012, p. 16). Vezi şi al 
doilea Tropar din slujba Floriilor: „Ingropându-ne împreună cu Tine prin Botez, Hristoase 
Dumnezcul nostru, vieţii celei fără de moarte ne-am învrednicit cu învierea Ta” (Triod, 
Ed. Institutului Biblic și de Misiune Ortodoxă, București, 2010, p. 534; cf. Triod, 1970, 
p. 526). Cf. SF. SIMEON AL TESALONICULUI, Despre Dumnezeieştile Taine, cap. 62, 63-64, pp. 
77, 79-80. Mai pe larg despre efectele Botezului, vezi Sr. NrcoLag CABASILA, Despre viața 
în Hristos, îndeosebi cărţile a doua și a treia, în PG 150, şi în vol. Tâlcuirea Dumnezeieştii 
Liturghii si Despre viața în Hristos, trad. Pr. E. Branişte, Pr. T. Bodogae, Ed. Arhiepiscopiei 
Bucureştilor, Bucureşti, 1989; Cf. Arhim. N. MLADIN, „Sfânta Taină a Botezului și viaţa 
morală creștină”, în: Mitropolia Banatului, XV (1966), 4-6, pp. 214-230. 

Cristelniţa şi apa Botezului sunt deci pentru noi și mormânt izbăvitor, 
dătător de viaţă, şi maică duhovnicească, născându-ne pentru viața în 
Hristos şi ţinând locul pântecelui curat al Sfintei Fecioare, din care S-a 
născut Mântuitorul”*. 

Forma de săvârșire a Botezului prin întreita afundare completă în 
apă era generală în primele veacuri ale Bisericii, fiind reglementată prin 
orânduiri bisericești”. Botezul prin turnare sau stropire nu a fost admis 
decât pentru cei bolnavi, care nu puteau suporta afundarea în apă (Bote- 
zul clinicilor, adică al celor ce stăteau culcați)“. EI a fost admis sporadic 
şi în cazuri normale în Apus începând cu secolul al IX-lea, iar mai târ- 
ziu s-a generalizat peste tot în Biserica Romano-Catolică, de unde l-au 
moștenit şi protestanții de toate nuanțele (numai baptiștii, adventiștii de 
ziua a şaptea şi nazarinenii săvârșesc, ca şi noi, botezul prin afundare, dar 
nu de trei ori, ci o singură dată). 


e) Haina (pânza) albă, cu care noul creştin este îmbrăcat (înfâșurat) 
îndată după Botez, închipuie veşmântul luminat şi nestricăcios al celor 
spălați şi curăţiți de păcate, pe care l-a văzut mai dinainte Psalmis- 
tul, când spune: „Stropi-mă-vei cu isop şi mă voi curăţi; spăla-mă-vei 
şi mai mult decât zăpada mă voi albi” (Psalmul 50, 8); ea are însă şi o 
semnificaţie eshatologică, simbolizând lumina slavei şi a nestricăciunii 
de care se vor bucura Drepţii în viaţa viitoare*!. Haina aceasta, pe care 
odinioară o sfințea episcopul și pe care orice nou botezat o purta timp 
de opt zile la rând după Botez, se numește în unele părți ale țării noastre 


75 SE. CHIRIL AL IERUSALIMULUI, Cateheza a Il-a mistagogică, 4, pp. 348-349; 
TEODOR AL MOPSUESTIEI, Omilia XIV, 9, în vol. TEODOR AL MOPSUESTIEI, Omilii catehe- 
tice, pp. 155-156. Mai pe larg vezi: W.M. BERDART, The Symbolism of the Baptismal Fond, 
Washington, 1951, pp. 214-230. 

* Canonul 50 apostolic. 

% SE. CIPRIAN AL CARTAGINEI, Epistola 69 (către Magnus), 12, Hartel (ed.), Corpus 
Scriptorum Ecclesiasticorum Latinorum, III, 2, pp. 760-762, şi în vol. SFÂNTUL CIPRIAN, 
EPISCOPUL CARTAGINEI, Scrisori, trad. |. Diaconescu, O. Pop, Ed. Sophia, Bucureşti, 2011, 
p. 338 ş.u.; EUSEBIU DE CEZAREEA, Istoria bisericească, VI, 43, în PG 20, col. 621, şi în coll. 
Părinți şi Scriitori Bisericesti, vol. 13, trad. Pr. T. Bodogae, Ed. Institutului Biblic și de Misi- 
une al Bisericii Ortodoxe Române, București, 1987, p. 267. 

*! 'TBODOR DE MOPSUESTIA, Omilia XIV, 26, p. 167. 

(Moldova, Bucovina și Banat) crijmă*” (forma veche slavă a cuvân- 
tului grecesc xpioua, adică ungere sau sfințire, fiind una dintre numi- 
rile vechi ale Tainei Sfântului Mir), iar în greceşte anavol (ăvaBoMov), 
savanon (oăfavov) sau emfotiu (Eupwriov), adică veșmânt luminat. Ea 
era dezbrăcată cu solemnitate de către neofiţi și depusă în biserică, în 
faţa preoților; cei ce se botezau la Paști făceau lucrul acesta în Duminica 
Sfântului Apostol Toma, care din pricina aceasta se mai numea și „Dumi- 
nica albă” (numire rămasă în uz la romano-catolici). În vechime, neofiţii 
purtau pe cap și cununi din flori sau din ramuri de finic, care simbolizau 
biruinţa împotriva păcatului. 


f) Lumânarea, care se dă nașului să o poarte în mâini după afun- 
darea pruncului în apă și pe care în vechime o purtau toţi neofiții timp 
de opt zile la serviciul divin, simbolizează lumina interioară a harului 
împărtășit prin Botez și preînchipuie candela faptelor bune cu care noul 
botezat va întâmpina pe Mirele ceresc, ca și fecioarele cele înțelepte din 
pilda evanghelică*. Botezul este socotit ca o trecere a noastră din lumea 
întunericului, unde stăpâneşte diavolul, în împărăţia luminii, unde 
domnește Hristos, Cel Ce este „lumina vieţii” (loan 8, 12) şi „lumi- 
nează pe tot omul care vine în lume” (loan 1, 9). De aici înainte cei 
botezați sunt toţi „fii ai luminii şi fii ai zilei”, nu mai sunt „ai nopții, 
nici ai întunericului” (1 Tesaloniceni 5, 5). De aceea, în vechime Botezul 
se mai numea și luminare (pwTiou6c); candidaţii la Botez se numeau 
gpwriţouevor, illuminandi sau „cei pentru luminare”, cum sunt numiţi 
în ectenia specială care se rostea pentru ei în timpul Păresimilor și 
care se păstrează până azi în rânduiala Liturghiei ortodoxe a Darurilor 


8 1. Aurel CANDREA, Gh. ADAMESCU, Dicţionarul enciclopedic ilustrat, Ed. Cartea 
Românească, București, 1926-1931, p. 353, și Dicţionarul limbii române moderne, Ed. In- 
stitutului de Lingvistică al Academiei Române, București, 1958, p. 197. Cf. Pr. P. PRoCO- 
POVICIU, Ritualistica sau manual de ritual al Bisericii Ortodoxe Române, Oradea, 1936, 
p. 121, și Protos. Juvenal STEFANELLI, Liturgica Bisericii Ortodoxe, Bucuresti, 1886, p. 114. 
% La SF. SIMEON AL TESALONICULUI, Despre Dumnezeieştile Taine, cap. 67, p. 8l, 
col. 1. 
% SF. CIPRIAN AL CARTAGINEI, Despre cei căzuți (De lapsis), II, în PL 4, col. 4804; 
SF. GRIGORIE TEOLOGUL, Cuvântul XL la Sfântul Botez, în PG 36, col. 381 B. 
% SF. GRIGORIE TEOLOGUL, Cuvântul XL la Sfântul Botez, 24, în PG 36, col. 392. 

înainte-sfinţite*; iar cei de curând botezați se numeau „cei luminaţi din 
nou sau de curând” (veopwTIoTo.). 

Întrebuințarea Psalmului 31 („Fericiţi cei cărora s-au iertat fărăde- 
legile...”) în acest moment al slujbei Botezului este foarte veche; psalmul 
este amintit atât în Răsărit, de Sf. Chiril al lerusalimului (Procateheza, 
15), cât şi în Apus, de Fericitul Ieronim”. 


[1.2.4. Mirungerea 

Urmează ungerea cu Sfântul și Marele Mir, care constituie miezul 
celei de-a doua Sfinte Taine. Ce este Sfântul Mir? Este untdelemn curat, 
de măsline, amestecat cu multe şi felurite aromate (mirodenii), pregătit 
(fiert) cu o rânduială solemnă în primele trei zile din Săptămâna Pătimi- 
rilor și sfinţit de către sinodul arhiereilor în frunte cu Patriarhul ţării, în 
joia aceleiaşi săptămâni, la Liturghia Sfântului Vasile, fiind apoi împărțit 
episcopiilor şi tuturor bisericilor. Prin sfințire, el devine nu un simplu 
simbol sau o imagine, ci un vehicul purtător al lucrării Sfântului Duh, pe 
care o conţine în chip real. 

Prin mulţimea mirodeniilor din care este făcut, Sfântul şi Marele Mir 
arată tocmai mulțimea şi felurimea darurilor și a puterilor Sfântului Duh, 
care pune în lucrare diferitele virtuţi creştine. El închipuie şi pe Hristos 
Însuşi, pentru că despre Acesta a zis Solomon: „Mir vărsat este numele 
tău” (Cântarea Cântărilor 1, 2). De aceea, el este folosit şi la sfinţirea 
bisericilor şi a antimiselor, ca izvor de sfințire. 

Ungerea cu Sfântul Mir a noului botezat este deci semnul văzut al 
împărtăşirii lui reale din darurile Sfântului Duh, Care S-a pogorât, în chip 
văzut, mai întâi asupra Mântuitorului (ca un porumbel) la Botez și apoi 
asupra Sfinţilor Apostoli (în chip de limbi de foc) la Cincizecime și care 


% Liturghier, 2012, p. 310: „Rugaţi-vă, cei pentru luminare, Domnului” (cf. Liturghier, 
1967, p. 257). 

“ Adversus Pelagium, III, 15: „De baptismatis fonte surgentes et regenerati in Deum 
Salvatorem, impleto illo, quod de se scriptum est: Beati quorum remissae sunt iniquitates”, 
în PL 23, col. 613 B. 

% Sp, DIONISIE AREOPAGITUL, Despre ierarhia bisericească, IV, 3, trad. Pr. C. lordă- 
chescu, pp. 112, 116, și trad. Pr. D. Stăniloae, p. 85; SF. SIMEON AL TESALONICULUI, Despre 
Dumnezeieştile Taine, cap. 65 și 71, pp. 80, 84; Tâlcuire despre sfânta biserică, p. 251. 


482 


LITURGICA SPECIALĂ 


acum ni se dă și nouă, după Botez, sub chipul văzut al Sfântului Mir. Este 
„armătura Sfântului Duh”, cum zice Sf. Chiril al Ierusalimului“. Aşadar, 
după ce, prin Botez, am retrăit Moartea şi Învierea lui Hristos, prin Sfân- 
tul Mir primim și Darurile Cincizecimii. De aceea, întrucât Sfântul Duh 
S-a pogorât asupra Mântuitorului îndată după Botezul Acestuia în lor- 
dan, tot așa și ungerea noastră cu Sfântul Mir trebuie făcută îndată după 
Botez (întrucât se poate întâmpla ca unii dintre cei nemiruiţi să moară 
între timp, lipsiţi de această Taină fundamentală)”. 

Sfântul Mir fiind totodată şi semnul, şi pecetea lui Hristos, prin unge- 
rea cu el noul botezat devine creştin adevărat şi deplin, un nou Hristos, 
adică uns al Domnului (deoarece, precum am spus, în greceşte xpioT0s 
înseamnă uns); ungerea, făcută în semnul Sfintei Cruci, este o pecetluire 
a membrilor Bisericii lui Hristos, semnul văzut al apartenenţei lor la tru- 
pul mistic al Domnului”. De aceea, unii dogmatiști socotesc ungerea cu 
Sfântul Mir ca „taina preoţiei universale”, care face din toți creștinii acea 
„seminţie aleasă” sau „preoţie împărătească”, „poporul sfânt al lui Dum- 
nezeu', despre care vorbeşte Sf. Ap. Petru (1 Petru 2, 5, 9-10), folosind 
limbajul din Legea Veche (Ieșirea 19, 6)?. 

Ungerea cu Sfântul Mir - ca şi cea cu untdelemnul bucuriei — se face 
la organele principale ale trupului noului botezat: la frunte, ochi, nări, 
gură şi urechi, pentru sfințirea simţurilor, pe piept şi pe spate, pentru 
sfințirea inimii și a voinţei, la mâini și la picioare, pentru sfinţirea faptelor 
şi a căilor creștinului”. Formula sacramentală a ungerii („Pecetea darului 


&% Cateheza a III-a mistagogică, 1-4, pp. 351-353. Cf. Sr. IOAN DAMASCHIN, Dogmatica, 
IV, 9, pp. 190-191; Sr. SIMEON AL TESALONICULUI, Despre Dumnezeieștile Taine, cap. 64, 
p. 80. 

% Cf. Faptele Apostolilor 2, 38; 19, 5-6; Canonul 48 Laodiceea; Constituţiile Apostolice, 
VII, 43; Sr. CHIRIL AL IERUSALIMULUI, Cateheza a III-a mistagogică, |, pp. 351-352; SF. SI- 
MEON AL TESALONICULUI, Despre Sfântul Mir, cap. 71-73, în vol. Tractat asupra tuturor dog- 
melor.... pp. 83-87; NICHIFOR IHEOTORIS, Cazania Duminicii dinaintea Botezului, p. 639. 

?1 SF. SIMEON AL TESALONICULUI, Despre Dumnezeieștile Taine, cap. 43, 65, 
pp. 64, 80, 83. 

% P. EvDOKIMOVv, L'Orthodoxie, Neuchatel, 1959, pp. 279, 283 (cf. trad. ț IRINEU 
PoPA, în vol. Paul EvDORKIMOV, Ortodoxia, Ed. Institutului Biblic şi de Misiune al Bisericii 
Ortodoxe Române, București, 1996). 

% Cf. SF. CHIRIL AL IERUSALIMULUI, Cateheza a III-a mistagogică, 4-5, pp. 352-353. 
Nu a existat nici în primele secole ale Bisericii și nu există nici azi o uniformitate absolută 


483 


___ Preotprof. univ. dr. Ene BRANIȘTE 


Sfântului Duh”) este luată din cuvintele Epistolei a doua către Corinteni a 
Sf. Ap. Pavel: „Iar Cel Ce ne întăreşte pe noi împreună cu voi în Hristos 
şi ne-a uns pe noi este Dumnezeu, Care ne-a și pecetluit pe noi și a dat 
arvuna Duhului în inimile noastre” (2 Corinteni 1, 21-22). Despre vechi- 
mea întrebuințării acestei formule, ca şi a ritualului de astăzi al ungerii, 
ne încredinţează Canonul 7 al Sinodului al Il-lea Ecumenic, care o citează 
exact”, de unde reiese că, la data aceea (381), ea era de mult generalizată. 


[].2.5. Riturile finale ale slujbei 

a) Înconjurarea mesei și a cristelniţei de către slujitori, noul botezat și 
nași, în formă de horă, este expresia jubilării şi a bucuriei Bisericii „pen- 
tru că s-a născut om în lume” (Joan 16, 21) şi pentru intrarea în sânul ei 
a unui nou credincios al lui Hristos; ea este o reminiscență din dansul 
ritual care odinioară făcea parte integrantă din cultul religios al evreilor. 
Precum se pare din unele aluzii din scrierile Sf. loan Gură de Aur şi ale Sf. 
Grigorie Teologul, ritul acesta era deja în practica Bisericii din secolul al 
IV-lea. Înconjurarea se face de trei ori, spre slava Sfintei Treimi. Cuvin- 
tele cântării care se execută atunci (Câţi în Hristos v-aţi botezat...) sunt 
luate din Epistola către Galateni a Sf. Ap. Pavel (3, 27). Cântarea aceasta 
făcea parte, după cât se pare, mai degrabă din slujba Liturghiei baptismale 
decât din slujba Botezului; așa s-ar explica faptul că ea s-a păstrat până 
azi în rânduiala Liturghiei din zilele praznicelor în care se săvârșea odi- 
nioară Botezul catehumenilor şi că în niciuna dintre descrierile vechi ale 
ritualului Botezului nu întâlnim menţiunea expresă a ritului înconjurării. 


în rânduiala din Evhologhii, în ceea ce priveşte numărul și ordinea organelor la care se face 
ungerea (cf. T. TARNAVSCHI, „Scurtă explicare a ritului Sfântului Botez și al Sfântului Mir”, 
în: Candela, 1895, p. 542). 

* „Pe cei care dintre eretici se întorc la Ortodoxie [...] îi primim [...] pecetluindu-i, 
adică ungându-i mai înainte cu Sfăntul Mir pe frunte și pe ochi și pe nări și pe gură și 
pe urechi; şi pecetluindu-i zicem: Pecetea Darului Duhului Sfânt”, în Nicodim Mira$, 
Canoanele Bisericii Ortodoxe, vol. I, partea a II-a, pp. 118-119; cf. Arhid. loan N. Foca, 
Canoanele Bisericii Ortodoxe. Note şi comentarii, Sibiu, *2005, p. 76. Cam în aceeași vreme, 
Sf. Chiril al Ierusalimului ne dă aceeași formulă, în varianta: „Pecetea împărtășirii Sfântului 
Duh” („Zepayis koivwviac Tov Ayiov Ilvevuaroc”), în Cateheza a XVIII-a, 33, p. 339. 

% Cf. Jacob GoAR, Evyoioy:ov sive Rituale Graecorum, p. 370; T. TARNAVSCHI, „Scurtă 
explicare a ritului Sfântului Botez și al Sfântului Mir”, în: Candela, 1895, p. 544. 

În secolele XIV-XV, Câţi în Hristos v-aţi botezat... era cântat de către cei 
ce însoțeau acasă pe neofiţi, după slujba Botezului*; 


b) Tot de la Sf. Ap. Pavel — şi anume din Epistola către Romani 
(6, 3-11) — este luată și pericopa Apostolului care se citeşte după aceasta şi 
în care autorul descrie simbolismul și efectele Botezului”; iar Evanghelia 
Botezului este luată din locul de la Sf. Evanghelist Matei (28, 16-20) unde 
se vorbeşte despre trimiterea Sfinţilor Apostoli de către Mântuitorul spre 
a boteza neamurile*; 


c) Ritualul spălării pruncului, prin ştergerea cu fașa udă a locurilor 
unde s-a făcut ungerea cu Sfântul Mir, se face spre a şterge Sfântul Mir 
rămas pe trupul noului botezat şi a-l feri astfel de o eventuală profanare 
sau pângărire prin atingerea de ceva necurat; iar formula sacramentală 
folosită atunci („Îndreptatu-te-ai, luminatu-te-ai, sfințitu-te-ai, spălatu- 
te-ai...) este de origine paulină (1 Corinteni 6, 11); 


d) Cât priveşte ritul tunderii neofitului, el nu este amintit în niciuna 
dintre descrierile vechi ale Botezului, fiind introdus în rânduiala Bote- 
zului, după părerea unor liturgiști”, după generalizarea pedobaptismu- 
lui, adică din secolul al VI-lea înainte. Aceasta constituie o reminiscență 
veche a ritualului primei tunderi, ritual cu caracter religios, care se prac- 
tica la multe popoare orientale, precum şi la greci, şi la romani. La popoa- 
rele antice, părul capului era privit ca un simbol al puterii şi al tăriei 


% Sr. SIMEON AL TESALONICULUI, Despre Dumnezeieștile Taine, cap. 68, p. 81, col. 2. 

” Pericopa Apostolului este precedată de Prochimenul: „Domnul este luminarea 
mea și Mântuitorul meu...”, luat din Psalmul 26, 1-2, pentru că este vorba de luminare 
(pwoTtou0c), care era una din numirile vechi ale Botezului. 

% Niciuna dintre vechile descrieri sau explicări ale rânduielii Botezului nu face amin- 
tire despre citirea Evangheliei și Apostolului, care apar în manuscrise abia din secolul al 
XVII-lea înainte. Absența lecturilor biblice din rânduiala veche a Botezului este explicabilă, 
având în vedere că Botezul se sâvârşea pe atunci în strânsă unire cu Liturghia, la care se 
citea Apostol și Evanghelie; abia după generalizarea pedobaptismului, când Botezul a înce- 
put să se oficieze independent de Liturghie, s-a simţit nevoia introducerii lecturilor biblice, 
care au fost astfel plasate la sfârsitul slujbei (Cf. T. TARNAvsCAI, „Scurtă explicare a ritului 
Sfântului Botez și al Sfântului Mir”, în: Candela, 1895, p. 546). 

* Cf. T. TARNAvVSCAI, „Scurtă explicare a ritului Sfântului Botez...”, pp. 23-24. 

bărbătești, cum se vede la evrei mai ales în cazul lui Samson (Judecătorii 
16, 18-20); de aceea, tunderea simbolizează predarea desăvârşită a neofi- 
tului sub stăpânirea și ascultarea lui Dumnezeu, întru Care s-a botezat şi 
pe Care de acum înainte Îl recunoaşte ca singurul cap sau stăpân!%”. Fiind 
făcută cruciș, tunderea este şi pecetea lui Hristos, iar întrucât părul este 
un produs al trupului, tunderea și aruncarea lui în cristelniță reprezintă, 
după unii, şi o pârgă sau jertfă a trupului omenesc, adusă lui Hristos!!. 

Atât ritul spălării, cât şi cel al tunderii din rânduiala de azi a Botezu- 
lui nu sunt decât resturi şi reminiscenţe ale spălării şi tunderii complete 
a neofitului, care odinioară avea loc în a opta zi după Botez. Precum am 
spus, orice nou botezat purta haina albă a Botezului opt zile după Botez, 
fără să o dezbrace și fără să se spele'%. În tot acest timp, neofiții frecventau 
cu regularitate biserica, luând parte la serviciul divin, desăvârşindu-se în 
cunoaşterea adevărurilor de credință și împărtășindu-se zilnic!%. A opta 
zi, când neofitul venea la biserică, preotul îl dezbrăca de haina luminată a 
Botezului!*, îl spăla și apoi îl tundea complet. 

Tunderea amintea şi înlocuia ritul tăierii-împrejur din Legea Veche, 
care se făcea la evrei la opt zile după naștere şi pe care a desființat-o Bote- 
zul creştin. Ea amintea, de asemenea, și nazireatul iudaic, adică acele 
voturi, jurăminte sau făgăduinţe solemne, prin care unii se legau să se 
consacre lui Dumnezeu sau să se supună la anumite abstinenţe şi înfrâ- 
nări, pe perioade de timp diferite, la sfârșitul cărora părul lung, purtat 
până atunci, era tăiat şi ars pe altarul de jertfă, ca o ofrandă adusă lui 
Dumnezeu (Numerii 6, 1)!%. 


1% Cf. + IACOV PUTNEANUL, Synopsis, lași, 1751, f. 5 v.: „Iunderea părului pe cap 
cruciș înseamnă că se numără în turma cea aleasă a lui Hristos și primește tunderea ca o 
oaie în semnul stăpânului sâu, ca să se cunoască că este din turma lui”. 

191 SF. SIMEON AL TESALONICULUI, Despre Dumnezeieștile Taine, cap. 67, pp. 80-81. 

1% TERTULIAN, Despre coroana ostașului, 3, în PL 2, col. 99 A. 

1 Cf. SF. GRIGORIE TEOLOGUL, Cuvântarea 40 despre Sfântul Botez, 46 în PG 36, col. 
425-426; FERICITUL AUGUSTIN, Cuvântări despre timp. Cuvântarea 227 (Ad infantes, De 
Sacramentis), în PL 38, col. 1099-1100. 

19% Cf. FERICITUL AUGUSTIN, Cuvântarea 172 (În octavis Paschae ad neophytos): „Pas- 
chalis solemnitas hodierna festivitate concluditur, et idem hodie neophytorum habitus 
commutatur, ita tamen, ut candor, qui de habitu deponitur, semper in corde teneatur”. 

19% Cf. ]. GOAR, Evyoh0yprov sive Rituale Graecorum, p. 337. 

Datina de a se face spălarea și tunderea rituală a neofitului în a opta 
zi după Botez s-a păstrat multă vreme după desființarea catehumenatului 
şi generalizarea pedobaptismului; pe vremea sa, Sf. Simeon al Tesaloni- 
cului (1430) amintea neofiţilor adulți și mamelor pruncilor de curând 
botezați datoria de a aduce din nou la biserică pe cel botezat, la șapte zile 
după Botez, pentru a i se face spălarea rituală a trupului şi tunderea!%. 

Rânduiala aceasta veche a persistat în unele locuri, alături de cea 
nouă (adică aşa cum se face azi), până la sfărșitul secolului trecut, pre- 
cum menţionează majoritatea edițiilor Molitfelnicului românesc din acea 
vreme!'”. Cu timpul, practica mai nouă a biruit și s-a generalizat pretu- 
tindeni: spălarea şi tunderea rituală şi simbolică a pruncului nu se mai 
face la opt zile după Botez, ca odinioară, ci îndată după Botez, iar ritul şi 
rugăciunile respective ale spălării şi tunderii au fost intercalate în însăşi 
rânduiala Botezului, între Evanghelie, de o parte, şi ectenia dinainte de 
otpust, de alta. 


e) Precum am arătat, după Botez, preotul împărtășește cu Sfintele Taine 
pe noul botezat. Astfel, după ce pruncul s-a curățit de păcatul strămoşesc 
prin Botez și după ce, apoi, a dobândit întărirea Duhului Sfânt prin Unge- 
rea cu Sfântul Mir, primește în cele din urmă Sfânta Împărtășanie, întru- 
cât aceasta este sfârşitul şi coroana Tainelor: prin ea, neofitul se uneşte 
pe deplin cu Hristos, devenind astfel membru desăvârşit al trupului Său 
mistic, adică al Bisericii'%. 

Botezul, Mirungerea și Împărtăşirea sunt deci cele trei Taine de căpe- 
tenie ale încreştinării. În vechimea creștină, ele erau nedespărțite una de 
alta: catehumenii erau întâi botezați, apoi unși cu Sfântul Mir şi după 
aceea luau parte pentru prima oară la Liturghia credincioșilor, când se 


1% SF. SIMEON AL TESALONICULUI, Despre Dumnezeieștile Taine, cap. 68, p. 82. 

1% Molitfelnic, Sibiu, 1874, pp. 42-47; Evhologhiu sau Molitfelnic mai îndreptat, 
Bucuresti, 1858, pp. 31-32. Rânduiala veche s-a păstrat până azi în Molitfelnicele slave 
(Trebnic, Belgrad, 1956, p. 59). 

1% Obiceiul de a da neofiților, după împărtăşire, să guste dintr-un amestec de lapte și 
miere (ca semn al participării din abundența roadelor pământului) se pare că s-a practi- 
cat în vechime numai în Apus (menţionat în Epistola lui Barnaba, 6; TERTULIAN, Despre 
coroana ostasului, 3; Canoanele lui Ipolit, 19; FERICITUL IERONIM, Adversus Luciferianos, 4). 

şi împărtășeau. Așa a rămas situația până astăzi în toate Bisericile răsări- 
tene (doar că la noi Botezul se face de cele mai multe ori după Liturghie, 
deși cele trei Taine se administrează în aceeaşi ordine ca şi odinioară). La 
romano-catolici, începând cu secolul al IX-lea, prima împărtăşanie nu 
se dă pruncilor îndată după Botez, ci se amână - ca şi Mirungerea - abia 
atunci când aceştia împlinesc vârsta de 7-12 ani, făcându-se atunci cu 
mare solemnitate (vezi mai departe, la capitolul Împărtășirea). 

În vechime, ziua Botezului, fiind privită ca foarte importantă în viaţa 
religioasă, era sărbătorită în fiecare an, ca zi de naștere pentru viața spi- 
rituală (yeve0)ua)!%. 

SFÂNTA TAINĂ A SPOVEDANIEI 
(MĂRTURISIREA) 


II[.1. Ce este Spovedania? 


Spovedania sau Mărturisirea păcatelor în faţa preotului constituie par- 
tea principală a Tainei Pocăinţei, Taină prin care credinciosul dobândește 
iertarea păcatelor săvârșite după Botez și împăcarea cu Dumnezeu şi cu 
Biserica. Este deci ca un al doilea Botez, cum a și fost numită!!, adică 
Taina curăţirii de păcatele personale și a refacerii legăturii spirituale cu 
Biserica, întreruptă sau slăbită temporar prin păcat; locul apei curăţitoare 
a Botezului îl ţin aici lacrimile pocăinţei pentru păcatele săvârşite. 

Taina Pocăinţei are patru faze sau momente distincte: 


a) Căinţa sau părerea de rău pentru păcatele săvârşite; 

b) Spovedania sau mărturisirea păcatelor, către duhovnic; 

c) Îndeplinirea canonului de pocăință (a epitimiei sau certă- 
rii) dat de duhovnic; 

d) Dezlegarea sau iertarea păcatelor, pe care o dă Sfântul 
Duh, prin duhovnici!!. 


110 SF. SIMEON AL TESALONICULUI, Despre pocâintă, cap. 252, în vol. Tractat asupra tuturor 
dogmelor credintei noastre ortodoxe, trad. + CHESARIE AL RÂMNICULUI, Toma TEODORESCU 
(ed.), București, 1865-1866, p. 166. Cf. Rânduiala Mărturisirii, în Molitfelnic, Ed. Institutului 
Biblic și de Misiune Ortodoxă, București, 2013, pp. 57, 73 (cf. Molitfelnic, 1937, pp. 46, 64). 

1! Sr. NICODIM AGHIORITUL, Carte foarte folositoare de suflet, Bucureşti, 1928, p. 129 
(reeditată la Ed. Adenium, București, 2014). 

Dintre aceste faze sau trepte, cea dintâi este de ordin psihologic, lăun- 
:ric, iar celelalte sunt acte rituale (liturgice), care fac parte din rându- 
iala mărturisirii. Ultimele două (îndeplinirea epitimiei și dezlegarea de 
păcate) se pot inversa ca ordine. În principiu, dezlegarea ar trebui dată 
numai după îndeplinirea canonului, aşa cum se și proceda, de fapt, odini- 
oară; în practică însă, ea se dă astăzi îndată după spovedanie, rămânând 
ca fiecare penitent în parte să-şi îndeplinească epitimia în timp, adică fie 
inainte, fie după împărtășire. 

În secolele III-VI, atât mărturisirea păcatelor mai grave, cât și 
penitenţa se făceau în public. Administrarea Tainei Pocăinţei era mult 
mai riguroasă și mai complexă decât astăzi, fiind strict reglementată prin 
disciplina penitențială, care separa pe păcătoşi (cei supuşi penitenţei) de 
credincioşii fără păcate, obligându-i să rămână în pronaosul bisericii 
iuneori în pridvor ori afară din biserică) şi luându-le dreptul de a aduce 
daruri la biserică, de a participa la Liturghia credincioșilor şi de a se 
împărtăşi; dar, din pricina scandalurilor la care dădea loc adesea mărtu- 
risirea publică, ea a fost, cu timpul, părăsită și a rămas în practică numai 


mărturisirea individuală şi secretă, obișnuită astăzi!!?. 


12 Se. SIMEON AL TESALONICULUI, Despre sfânta biserică şi sfintirea ei, cap. 152-155, în 
vol. Tractat asupra tuturor dogmelor..., pp. 128-129. Amânunte despre variațiile disciplinei 
penitenţei în vechime, în Pr. D. SrĂNILOAE, „Mărturisirea păcatelor și pocăinţa în trecutul 
Bisericii”, în: Biserica Ortodoxă Română, LXXIII (1955), 3-4, pp. 218-250, și în Spovedania și 
Euharistia — izvoure ale vieții creştine, vol. I: Sfânta Spovedanie - Taina pocăintei şi a iertării 
păcatelor, Ed. Basilica, București, 2014, pp. 71-128. Cf. H. KAnPP, La Penitence. Textes et 
Commentaires des origines de lordre penitentiel de lEglise ancienne, Neuchâtel-Paris, 1970; 
V. RAUSCHEN, Eucharistie und Bussakrament in den ersten sechs Jahrhunderten der Kirche, 
Fraiburg im Breisgau, 1910; A.I. ArmAzov, Mărturisirea secretă în Biserica Ortodoxă de Ră- 
sărit (în lb. rusă), Odesa, 1894; F. PRoBsT, Sakramente und Sakramentalien in den drei ersten 
christlichen Jahrhunderten, Tibingen, 1872; Pr. Vasile MITROFANOVICI, Liturgica Bisericii 
Ortodoxe, Teodor TARNAVSCHI, + NECTARIE COTLARCIUC (Mitropolitul Bucovinei) (eds), 
Cernăuţi, 1929, p. 788; ]. TIxERONT, Le sacrement de la penitence dans lantiquite chretienne, 
Paris, 1914; Th. SCHERMANN, Die allgemeine Kirchenordnung, friihchristliche Liturgien und 
Kirchliche Uberlieferung, vol. 2, Paderborn, 1915, pp. 335-381; L. BARTSCH, Busse und Beichte, 
Theologische und seelsorgliche Uberlegungen, Frankfurt am Main, 1967; Busse und Beichte. 
Drites Regensburger oekumenisches Symposion, Ernst Chr. SUTTNER (ed.), Regensburg, 1972; 
G. WAGNER, „Bussdisziplin in der Tradition des Ostens”, în vol. Liturgie et remission des 
peches, Roma, 1975, pp. 251-264; C. VocEr, Le pecheur et la penitence dans l'Eglise ancienne, 
Paris, 1966; L. LIGIER, „Dimension personelle et dimension communautaire de la penitence 
en Orient”, în: La Maison-Dieu, XC (1967), pp. 154-187; Pr. Viorel SAvA, Taina Mărturisirii 
în riturile liturgice actuale (teză de doctorat), Iași, 2004. 

De fapt, în practica vieţii religioase a majorităţii credincioșilor noştri, 
spovedania este astăzi strâns legată de împărtăşire, pentru că de regulă 
împărtăşirea fără spovedanie nu se poate face, iar cei ce se spovedesc o fac 
de cele mai multe ori cu scopul de a se împărtăși. 


[11.2. Săvârşitorul Tainei 


Arhiereii şi preoţii duhovnici. Nu orice preot poate spovedi, pen- 
tru că darul duhovniciei, adică dreptul de a lega şi a dezlega păcatele, 
aparţine de fapt arhiereilor (ca urmași ai Sfinţilor Apostoli, cărora le-a 
încredințat Mântuitorul acest dar), iar aceștia îl transmit preoților 
printr-o delegație sau hirotesie specială, osebit de hirotonie'"*; prin 
hirotonie, orice preot capătă în chip virtual puterea dezlegării păcatelor, 
dar dreptul de a o exercita în practică se acordă de către arhiereu prin 
hirotesie specială. 

Până la o vreme, darul acesta se dădea numai preoţilor mai în vâr- 
stă, cu autoritate și experiență!!*; astăzi însă, se dă, de obicei, mai tuturor 
preoților de enorie, îndată după hirotonie. Canonisirea și iertarea păcate- 
lor mai grele, ca lepădarea de credință, uciderea, păcatele legate de exerci- 
tarea slujbei preoţeşti, dezlegarea de jurământ (blestem) constituiau până 
nu de mult un drept rezervat exclusiv arhiereilor!*5. 

Monabhii care nu au hirotonie de preot nu pot spovedi, pentru că ei, 
neavând harul preoţiei, nu pot da dezlegarea păcatelor. Cu delegația spe- 
cială a arhiereului, ei pot însă asculta doar mărturisirea păcatelor, pentru 
a le transmite arhiereului, sau pot îndeplini unele însărcinări în legătură 


115 Cf. Canoanele 6, 7 şi 43 ale Sinodului de la Cartagina, cu comentariile respective, 
în Nicodim MirAş, Canoanele Bisericii Ortodoxe, vol. II, partea I, p. 154; cf. Arhid. loan N. 
Foca, Canoanele Bisericii Ortodoxe. Note şi comentarii, Sibiu, "2005, pp. 270, 271, 286 (de 
aceea, până astăzi, molitfele de dezlegare și iertare care se citesc la morţi sunt atribuite în 
Molitfelnic arhiereului. Vezi Slujba Înmormântării). Cf. Învătătură către preotul ce urmează 
să fie făcut duhovnic din Molitfelnic (înainte de Slujba Mărturisiri). 

"4 Îndreptarea Legii (Pravila lui Matei Basarab), glava 319, p. 295, prevedea vărsta de 
la 40 de ani în sus pentru preotul care voia să se facă duhovnic. 

115 SF. SIMEON AL TESALONICULUI, Răspunsuri la întrebările unui arhiereu, 10-13, în 
vol. Tractat asupra tuturor dogmelor..., p. 313. 

cu spovedania (pot să-l înveţe pe cel ce se spovedeşte sau pot să-i citească 
din canoane)!!$. 

Este bine să nu schimbăm duhovnicul, decât la caz de mare nevoie 
(de pildă, când ne mutăm cu locuinţa în altă parohie, depărtată). În tot 
cazul, un duhovnic nu poate dezlega pe cel legat de alt duhovnic, atâta 


vreme cât trăieşte acela!”. 


I]I.3. Primitorul 'Tainei 


Toţi creştinii, care îşi simt conștiința împovărată de păcate şi mai ales 
cei care vor să se împărtășească. Sunt obligaţi însă la mărturisire chiar şi 
aceia cărora li se pare că nu au nimic pe conștiință. lată ce spune despre 
aceasta Sf. Simeon al Tesalonicului: 


„Şi cei cărora li se pare că nu sunt căzuţi - ceea ce, precum se 
ştie, nu se poate — toţi sunt datori să se pocăiască. A se socoti cineva 
că nu este căzut, este o cădere şi cel mai mare păcat [...], precum ne 
învaţă ucenicul cel iubit al Domnului: «De vom zice că nu avem păcat, 
ne amăgim pe noi înșine [...]. Dacă mărturisim păcatele noastre, El este 
credincios şi drept ca să ne ierte păcatele» (1 loan 1, 8-9)". 


Îndeosebi bolnavii trebuie să aibă grijă să se spovedească din vreme, 
pentru a se putea împărtăşi şi pentru ca sfârşitul să nu-i prindă, fără veste, 
nepregătiţi. 

Sunt exceptaţi de la obligația spovedaniei (adică pot fi împărtășiți 


fără să se spovedească) numai copiii până la vârsta de 7 ani împliniţi'”?. 


116 SF. SIMEON AL TESALONICULUI, Răspunsuri la întrebările unui arhiereu, 36, p. 321. 

17 Cf. Canonul 32 apostolic; Nomocanonul slav în 228 titluri, cap. 119. 

118 SF. SIMEON AL TESALONICULUI, Despre pocăință, cap. 263-264, p. 172. 

1 Pravila mare, glava 321, p. 295, citând pe Sf. loan Citrul (Răspunsul 4 către 
Constantin Cabasila), impunea spovedania numai de la 14 ani înainte pentru bărbaţi și 12 
ani pentru femei; dar Teodor Balsamon (Răspuns la întrebarea 50 a lui Marcu, patriarhul 
Alexandriei, în Sintagma Ateniană, vol. IV, pp. 484-485) şi Nomocanonul 116 (Pravila a 
IV-a a Episcopului Matei al Citrului) prevede obligaţia spovedaniei pentru copiii de ambele 
sexe de la șase ani înainte. 

Preotul trebuie să se spovedească şi el? - Da! lată ce spune în această 
privinţă Sf. Simeon al Tesalonicului: 


„Toţi trebuie să nepocăim: și mireni, și călugări, şi preoti, şi arhierei 
şi niciunul să nu se depărteze de la pocăință, pentru că toţi am greșit 
şi greşim și suntem datori să ne pocăim. [...] Iar cum că spovedania 
sau pocăința este trebuincioasă şi pentru preoţi ca și pentru călugări 
şi mireni, chiar Apostolul mărturiseşte zicând: «Mărturisiți-vă 
păcatele unul altuia şi vă rugaţi unul pentru altul, ca să vă vindecaţi» 
(Iacov 5, 16) 


Iar în altă parte, același mare ierarh ortodox sfătuieşte atât pe preoții 
de mir, cât și pe cei din clerul monahal, care au slujit Liturghie, ca 


„pururea să se spovedească. [...] Și mai vârtos preoţilor le este de 
trebuinţă aceasta, fiindcă se apropie pururea de Dumnezeu, Cel Ce stie 
toate și numai prin pocăință dă iertare”"”!. 


Preotul trebuie să-și mărturisească îndeosebi păcatele și neglijenţele 
comise în exerciţiul funcțiunii lui de liturghisitor, spunându-le arhiereu- 
lui, întrucât păcatele de acest fel sunt specifice misiunii preoțești şi, după 
vechile rânduieli, ele ar trebui canonisite numai de arhiereu!?. Povăţuirile 
din Liturghier prescriu pentru preot obligaţia de a se spovedi duhovni- 
cului său, înainte de slujire, nu numai în cazul că s-a făcut vinovat de 
vreunul din cele şapte păcate capitale (mândria, iubirea de argint, des- 
frânarea, mânia, lăcomia, zavistia şi trândăvia)'%, ci şi ori de câte ori îşi 
simte cugetul încărcat cu păcate mai mici, care l-ar putea împiedica de 


'% Se. SIMEON AL TESALONICULUI, Despre pocăință, cap. 252, pp. 166-167 (reprodus 
și în Învățătura despre spovedanie din Molitfelnic, 2013, p. 57; cf. Molitfelnic, 1937, p. 47). 

171 SF. SIMEON AL TESALONICULUI, Despre preoție, p. 355. Cf. SE. NICODIM AGHIORITUL, 
Carte foarte folositoare de suflet, București, 1898, p. 183. 

1% SE, SIMEON AL TESALONICULUI, Despre Sfântul Maslu, cap. 293, în vol. Tractat asupra 
tuturor dogmelor... p. 190; Răspuns la întrebările unui arhiereu, întrebările 10, 11, 12 şi 13, p. 313. 

'» Liturghier, Ed. Institutului Biblic si de Misiune Ortodoxă, Bucureşti, 2012, pp. 486- 
487 (cf. Liturghier, 1967, p. 388). 

a sluji cu vrednicie, ca atunci când este ispitit noaptea în vis din vina lui 
(adică din pricina vorbelor sau a gândurilor necurate de cu seară, a mân- 
cării şi a băuturii peste măsură sau a prelungirii somnului)!7. 


I]I.4. Timpul săvârșirii 


Ca și alte Taine, în principiu Spovedania nu este legată de date sau 
termene fixe din cursul anului sau al vieţii omului. Așadar, credincioşii 
pot alerga la duhovnic ori de câte ori şi oricând simt nevoia de a-și ușura 
cugetul de povara păcatelor și de a primi mângâierea şi nădejdea iertării. 
Cu cât ne spovedim mai des, cu atât mai bine: sufletul nostru este atunci 
ca o casă des văruită și aerisită, în care nu se poate încuiba praful şi muce- 
gaiul păcatului!?. „Dacă greşeşti în fiecare zi, pocăiește-te în fiecare zi”, 
zice Sf. loan Gură de Aur. 


„Şi după cum facem la casele dărăpănate, unde, după ce am scos 
părțile putrede, cârpim locul cu material nou și mereu suntem cu grijă 
şi cu luare-aminte, tot așa să facem şi cu noi înșine. Dacă din pricina 
păcatului astăzi te-ai dărăpănat, înnoiește-te prin pocăință”!*. 


Privită însă ca o obligație obștească, impusă tuturor creştinilor, 
spovedania - ca şi împărtâşirea, cu care este corelată - este legată, în 


121 Liturghier, 2012, p. 488: „[Unul ca aceia] nicidecum să nu indrăznească a liturghisi, 
până ce se va mărturisi la părintele său cel duhovnicesc și va lua de la dânsul canon și 
dezlegare” (cf. Liturghier, 1967, p. 390); t JUSTINIAN, „Cuvântare la deschiderea cursuri- 
lor de îndrumare misionară socială a clerului la Centrul Curtea de Argeș, 20 dec. 1951”, 
în: Apostolat Social, IV, pp. 375-376; + TEOFIL (HERINEANU), „Spovedania clericilor”, în: 
Mitropolia Moldovei şi Sucevei, LI (1900), 10-11, pp. 698-702; Gr.T. MARcuU, „Atitudini — 
Și feţele bisericeşti trebuie să se spovedească”, în: Revista Teologică (Sibiu), 1938, 11-12, 
pp. 506-508; Gh. TuLBuRE, „Spovedirea fețelor bisericeşti”, în: Revista Teologică, 1909, pp. 
165-168; Ilarion FeLEA, „Datoria preotului de a se mărturisi”, în: Revista Teologică, 1924, 4, 
pp. 117-121; G. VEDEANU, „Mărturisirea preoţilor. Necesitatea și foloasele ei”, în: Candela, 
1928, 6-8, pp. 216-219. 

135 Sa. NICODIM AGHIORITUL, Carte foarte folositoare de suflet, pp. 130, 181-187. 

1% „Predica VIII, 1, Despre pocăință”, trad. Şt. Bezdechi, în vol. Sf. loan Gură de Aur, 
Predici despre pocăință și Despre Sfântul Vavila, Sibiu, 1938, p. 86. 

practică, de termenele obşteşti ale posturilor, deoarece vremea postului 
este cea mai potrivită pentru căință şi mărturisire. De aceea, porunca 
a patra a Bisericii ne învaţă să ne mărturisim păcatele de patru ori pe 
an, adică în cele patru posturi din cursul anului bisericesc (al Paştilor, 
al Crăciunului, al Adormirii Maicii Domnului şi al Sfinţilor Apostoli), 
pentru a ne pregăti pentru primirea Sfintei Euharistii. Aceeași poruncă 
sfătuiește pe credincioşii mai înaintați în virtute și trăire duhovnicească 
să se spovedească în fiecare lună, iar ceilalți cel puţin o dată pe an, şi 


anume în Postul Păresimilor!”. 


III.5. Locul săvârșirii 


Locul unde se săvârşeşte Mărturisirea este, de regulă, biserica (de 
obicei în pridvor sau pronaos, locul rezervat odinioară penitenţilor)!?, în 
faţa unei icoane a Mântuitorului Hristos, pentru ca penitentul să știe că 
îşi mărturiseşte păcatele ca şi când ar sta în fața lui Hristos Însuşi, preotul 
fiind doar reprezentantul sau martorul Acestuia. 

Bolnavii şi toți cei care, din pricini mai presus de voia lor, nu pot veni 
la biserică (deţinuţii din închisori), pot fi spovediţi acasă sau în locul în 
care se află. 

În tot cazul, spovedania trebuie făcută într-un cadru şi în condiții 
externe de loc şi de timp, care să asigure atât secretul spovedaniei, cât și 
sinceritatea ei, iar nu în timpul slujbei, la ușa de nord a altarului sau chiar 
în naos, de față cu ceilalţi credincioși (cum fac unii preoţi), pentru că 
atunci nici preotul nu are dispoziţia și răgazul necesar spre a asculta spo- 
vedania și nici penitentul nu este încurajat spre o mărturisire completă, 
sinceră și conştiincioasă, fie din pricina grabei preotului, fie din teama de 
a nu fi auzit de ceilalți. 


17 Mărturisirea Ortodoxă, Partea I, răspuns la întrebarea 90; (cf. Învățătură de 
credință creştină ortodoxă, Ed. Institutului Biblic și de Misiune Ortodoxă, București, 
2015, p. 416). 

1% Pr. P. VINTILESCU, Spovedania şi duhovnicia, Bucureşti, 1937, p. 76 (reeditată la Ed. 
Reîntregirea, Alba Iulia, 1995); B. CIREŞEANU, Tezaurul liturgic al Sfintei Biserici creştine 
ortodoxe de Răsărit, vol. III, București, 1912, p. 325. 

[]1.6. Rânduiala Spovedaniei'* 


La săvârşirea Tainei Mărturisirii, Molitfelnicul impune preotului 
îmbrăcarea în toate veșmintele sau — de va fi grabă - cel puţin în epitrahil 
şi felon. În practică însă, majoritatea preoţilor fac spovedania numai cu 
epitrahilul (mai ales în afară de biserică). 

Rânduiala slujbei Mărturisirii poate fi împărţită în trei părţi: 

a. Partea introductivă, care precede mărturisirea; 

b. Mărturisirea; 

c. Partea finală (de după mărturisire). 


III.6.a. Partea introductivă 

Stând în picioare, în fața icoanei Mântuitorului Hristos şi având în 
mână Sfânta Cruce, preotul face începutul cu: „Binecuvântat este Dum- 
nezeul nostru..:, rugăciunile începătoare obișnuite („Slavă Ţie..., Împărate 
ceresc...), Psalmul 50 (psalmul specific al mărturisiri și al pocăinţei), cele 
trei 'Tropare de umilinţă („„Miluieşte-ne pe noi, Doamne, miluieşte-ne pe 
n0i....), după care citește cele două rugăciuni de iertare din Molitfelnic 


' Rânduiala Mărturisirii din Molitfelnicele românești de azi se deosebește de cea 
din Evhologhiile greceşti (Evyohoyrov ro Meya, Atena, 1970, p. 221) și urmează pe cea din 
Trebnicele slave (Trebnic, Moscova, 1906, f. 36, și Belgrad, 1956, p. 70), a cărei sursă este 
Rânduiala pentru duhovnici (AxohovBia xai rătic râv etouooyovutvwv) din Nomocano- 
nul atribuit Sf. loan Postitorul, în PG 88, col. 1892, de unde a trecut și în Nomocanonul 
în trad. slavă din Trebnicele (Molitfelnicele) ruseşti. De altfel, manuscrisele și edițiile mai 
vechi ale Molitfelnicului românesc (secolele XVII-XVIII) prezintă multe variante de text 
și de ritual în randuiala Mărturisirii înainte de răspândirea rânduielii uniforme de azi; ve- 
chile rânduieli cuprindeau şi citirea Apostolului și a Evangheliei, pericopele respective fi- 
ind încă păstrate în Apostol si Evanghelie. A se vedea: Gh. CruHANDU, „Rânduiala Sfintei 
Mărturisiri la români”, în: Candela, Cernăuţi, 1932; V. CurTu, „Rânduiala Mărturisirii în 
Molitfelnicele românești și slave”, în: Ortodoxia, XII (1960), 3, pp. 431-447; C. CORNESCU 
(Cornel Creangâ), „Rânduiala Cununiei, Mărturisirii si Maslului în diferitele ediţii ale Mo- 
litfelnicului slav şi român”, în: Mitropolia Olteniei, XIII (1962), 10-12, pp. 602-623; M. 
MALINAȘ, „Descrierea Molitfelnicului românesc manuscris copiat de Popa Flore din Josani 
(Bihor) la 1705”, în: Biserica Ortodoxă Română, XCIII (1975), 9-10, p. 1135. Cf. Pr. D. 
BUZATU, „Din istoria Molitfelnicului ortodox”, în: Mitropolia Olteniei, XVII (1966), 1-2, 
p. 28; S. HEITz, Der orthodoxe Gottesdienst, vol. L, p. 490; Pr. Liviu SrREZA, „Despre rându- 
iala și semnificaţia Sfintei Taine a Mărturisirii în Biserica Ortodoxă”, în: Mitropolia Olteni- 
ei, XLI (1989), 4, pp. 24-32. 

( „Dumnezeule, Mântuitorul nostru, Care prin prorocul Tău Natan..” şi 
„Doamne lisuse Hristoase, Fiule al lui Dumnezeu Celui viu..”). 


III.6.b. Mărturisirea 

Apoi preotul şade în scaunul de spovedanie şi, după ce îndeamnă 
pe penitent: „Iată, fiule, Hristos stă nevăzut, primind mărturisirea ta cea 
cu umilinţă... primeşte mărturisirea păcatelor acestuia, fie că le enu- 
meră penitentul, mai ales dacă este adult, fie că este ajutat de preot prin 
întrebări. 

Molitfelnicul cuprinde un lung formular clasic cu întrebări pe care 
preotul ar urma să le pună celui ce se spovedește și care urmăresc să cer- 
ceteze atât credinţa, cât şi moralitatea acestuia. EI a fost făcut însă pen- 
tru oameni și stări de lucruri din trecut, care astăzi nu mai există, şi de 
aceea în practică nu se mai face nicăieri uz de el, decât ca un ghid apro- 
ximativ sau ca un pomelnic aproape complet al păcatelor posibile sau 
imaginabile, pe care le-ar putea săvârși omul. În practică, examinarea 
conştiinţei penitentului se face mult mai sumar, procedeele deosebindu- 
se de la preot la preot şi de la caz la caz, după vremea pe care preotul o are 
la dispoziţie, după calitatea şi personalitatea penitentului, adaptându-se 
adică întrebările şi procedeele mărturisirii, după vârsta acestuia, situația 
lui socială, gradul lui de cultură și moralitate (Cu tehnica mărturisirii sau 
felul cum trebuie să procedeze preotul în scaunul de spovedanie se ocupă 
mai pe larg Pastorala). 

Preotul este însă dator să atragă atenţia penitenţilor, sau să-şi cate- 
hizeze din vreme credincioşii, că mărturisirea lor, pentru ca să le fie de 
folos, trebuie să îndeplinească următoarele condiţii: 

1) Să fie benevolă, adică făcută din toată inima şi din proprie iniţiativă, 
iar nu silită sau din constrângere, din teamă sau din alte motive; 

2) Să fie completă, adică să cuprindă toate păcatele făptuite de la 
ultima spovedanie şi să nu ascundă nimic (după cum, atunci când ne 
arătăm la doctor, trebuie să-i arătăm toată boala de care suferim, pentru 
ca el să ştie ce leac să ne dea); 

3) Să fie sinceră şi obiectivă, adică să arate păcatele așa cum s-au 
săvârşit, fără să caute să ascundă, să diminueze gravitatea lor, sau să 
arunce răspunderea asupra altora; 

4) Să fie făcută cu umilinţă şi zdrobire de inimă, deci cu adâncă 
părere de rău pentru păcatele săvârșite, şi cu dorinţa sinceră şi hotărâ- 
rea de a nu le mai repeta. Simpla înşirare sau istorisire a păcatelor, fără 
pocăință adevărată şi fără hotărârea şi dorința de îndreptare, nu are 
niciun efect asupra sufletului nostru și nu contribuie cu nimic la purifi- 


carea şi îmbunătăţirea lui!*. 


III.6.c. Partea finală 

După mărturisire, preotul pune epitrahilul peste capul penitentu- 
lui, care stă în genunchi, şi-i citeşte molitfa de iertare („Stăpâne Doamne 
Dumnezeule, Cel ce ești mântuirea robilor Tâi..:”); apoi zice o scurtă ecte- 
nie întreită, face otpustul şi, punând mâna dreaptă pe capul penitentu- 
lui, îi dă dezlegarea („Domnul şi Dumnezeul nostru lisus Hristos...)!*!, 
făcând la sfârşit semnul Sfintei Cruci cu mâna peste capul lui. Apoi zice: 
„Cuvine-se cu adevărat să te fericim..” şi dă (eventual) cuvenitul canon 
sau epitimia, pe măsura păcatelor mărturisite. Apoi penitentul sărută 
Sfânta Cruce şi dreapta preotului. 

La credincioşii cu păcate mari, care nu pot fi admiși imediat la 
împărtăşire, dezlegarea nu se dă însă îndată după spovedanie, ci se amână 
până la implinirea canonului dat sau după expirarea termenului fixat 
pentru ispășire. Pentru astfel de cazuri, în locul formulei obișnuite de 
dezlegare, Molitfelnicul prevede o altă formulă, sfătuind aşa pe duhovnic: 
„Însă pentru păcatele mari, să zici către el așa: «Fiule, atâţia ani porun- 
cesc dumnezeieştii Părinți să nu te împărtășeşti...»”?. 


150 Aceste condiţii ale adevăratei mărturisiri erau sintetizate, în Trebnicele slave, într-o 
frumoasă Învăţătură care o face preotul către cel ce se căiește, mai înainte de mărturisire, 
care a fost tradusă şi în Molitfelnicul românesc de Chișinău, 1820, ff. 37-38. 

1 Prima parte a acestei formule („Domnul și Dumnezeul nostru [...], să te ierte petine, 
fiule (N), și să-ţi ierte toate pâcatele...”) are caracter deprecativ, ca şi cea din Molitfelnicele 
grecești; partea a doua („iar eu, nevrednicul preot [...], te dezleg...”), cu caracter indicativ, 
este de origine latină, fiind venită prin Trebnicul lui Petru Movilă, tipărit la Kiev în 1646, și 
adoptată de Biserica rusească în 1757, de unde a trecut și în Molitfelnicele românești (cf. P. 
EvDOKIMOV, L'Orthodoxie, Neuchatel, 1959, pp. 291-292; cf. trad. IRINEU POPA, în vol. 
Paul EvpokIMov, Ortodoxia, Ed. Institutului Biblic şi de Misiune al Bisericii Ortodoxe 
Române, Bucureşti, 1996). 

'% Molitfelnic, 2013, p. 75 (cf. Molitfelnic, 1937, pp. 65-66). 

Observaţie. Când avem mulți credincioşi la spovedit (ca în ultimele 
zile din Postul Mare) şi nu dispunem de suficient timp pentru a face rân- 
duiala de mai sus pentru fiecare în parte, atunci de obicei preotul citeşte, 
afară din biserică (sau chiar în pronaos), rugăciunile introductive şi 
molitfele de iertare de la început, o singură dată pentru toți (în timp ce 
credincioşii stau în genunchi). Este bine să se citească, în astfel de cazuri, 
şi molitfa intitulată Rugăciunea pe care o citește arhiereul sau duhovnicul 
pentru iertarea păcatelor celor de voie și fără de voie şi la tot jurământul 
şi blestemul, pe care ediţiile vechi ale Molitfelnicului o aşezau fie înainte, 
fie după Rânduiala Mărturisirii, dar care, în ultimele ediţii ale Molitfel- 
nicului românesc (începând cu cea din 1937), au despărțit-o de această 
rânduială, aşezând-o în altă grupă de rugăciuni; apoi intră în biserică și 
vine fiecare pe rând şi își mărturiseşte păcatele, iar preotul rostește doar 
formula finală de dezlegare asupra fiecăruia în parte (prima rugăciune de 
după mărturisire şi ectenia se omit de obicei în asemenea cazuri). 


I1[.6.d. Secretul spovedaniei 

Amintim că, după mărturisire, preotul este obligat să păstreze secre- 
tul spovedaniei. Nu este îngăduit duhovnicului să divulge sau să destăi- 
nuiască nimănui absolut nimic din cele ce i s-au spus de către credincioși 
în cursul mărturisirii. Chiar atunci când era practicată şi mărturisirea 
publică (în primele secole ale Bisericii), canoanele Sfinților Părinţi inter- 
ziceau divulgarea secretului spovedaniei individuale, mai ales în anu- 
mite cazuri'”?. Legiuirile civile bizantine prevedeau pedepse foarte aspre 
(tăierea limbii şi închisoarea pe viață) pentru duhovnicul care ar fi trădat 
secretul spovedaniei. În capitolul 120 al Nomocanonului în 228 de capi- 
tole, ca şi în Pravila lui Matei Basarab (gl. 319), se prevede pentru astfel 
de cazuri suspendarea preotului pe timp de trei ani şi canonisirea cu 100 
metanii pe zi, iar după Regulamentul autorităților canonice disciplinare 
și al instantelor de judecată ale Bisericii Ortodoxe Române!*, violarea 


1% Canonul 34 al Sf. Vasile cel Mare, Canonul 28 al Sf. Nichifor Mărturisitorul și 
Canonul 132 Cartagina. Cf. Sr. IOAN GURĂ DE AUR, Despre obligația de a nu divulga păca- 
tele fratilor, în PG 52, col. 356; SF. IOAN SCARARUL, Cuvânt către păstor, în PG 88, col. 1196; 
Se. NIL SINAITUL, în PG 79, col. 436. 

'% Tipărit de Ed. Institutului Biblic și de Misiune Ortodoxă, București, 2015. 

secretului mârturisirii este considerată ca abatere şi se sancţionează cu 
împlinirea unui canon de post și de pocăință la mănăstire, cu mutarea 
disciplinară sau cu destituirea din slujirea clericală, iar, în caz de neîn- 
dreptare, cu caterisirea (artic. 29, alin. 12). 


III.7. Consideraţii pastorale 


Canonul (epitimia sau certarea), care se dă de către duhovnic celui ce 
s-a spovedit, nu trebuie considerat ca o pedeapsă pentru păcatul săvârșit, 
ci ca mijloc de pocăință și de îndreptare a penitentului. Cuvântul canon 
este luat aici în sens de „normă sau dreptar, după care omul are să-și 
reorganizeze viața, ca s-o conducă spre idealul omului adevărat, voit de 
Dumnezeu”. Epitimiile trebuie să fie deci exerciţii de întărire în virtute 
şi de depărtare de la păcat. Ele constau, de obicei, din rugăciuni (meta- 
nii), cercetarea şi ajutorarea bisericilor, fapte de milostenie şi de caritate, 
posturi şi abţineri sau înfrânări de la anumite mâncăruri sau de la fapte 
care prilejuiesc sau înlesnesc săvârșirea păcatului, lecturi din cărţile sfinte 
ş.a. Cea mai aspră epitimie care se poate da unui penitent este oprirea 
de la împărtăşire; durata acestei opriri diferă după gravitatea păcatului 
COMIS. 

Canoanele sau epitimiile se fixează, după chibzuința duhovnicu- 
lui, de la caz la caz!*, avându-se în vedere pe de o parte personalita- 
tea sau individualitatea penitentului respectiv (vârsta, caracterul, firea 
sau temperamentul lui, cultura și gradul lui de pricepere, nivelul vieţii 
lui religioase-morale, condiţiile de viaţă şi posibilităţile lui sufleteşti şi 
materiale), iar pe de alta, felul și natura sau gravitatea păcatului săvârşit 
(motivul, intenţia şi scopul, împrejurările în care a fost săvârşit, gradul 
de publicitate, dacă este pentru prima oară sau, dimpotrivă, este caz de 


155 Pr. D. STĂNILOAE, „Mărturisirea păcatelor și pocăinţa în trecutul Bisericii”, în: Bise- 
rica Ortodoxă Română, LXXIII (1955), 3-4, p. 219, și în Spovedania şi Euharistia — izvoare 
ale vieţii creştine, vol. I, p. 73. 

13% Cf. Canonul 30 al Sf. Nichifor Mărturisitorul, în Nicodim MILA$, Canoanele Bise- 
ricii Ortodoxe, vol. II, partea a II-a, p. 239; cf. Arhid. loan N. Foca, Canoanele Bisericii 
Ortodoxe... p. 507. 

recidivă şi cumul de păcate). Se are de asemenea în vedere gradul de 
căință pentru păcatele săvârşite şi dispoziția spre îndreptare a peniten- 
tului. De pildă, într-un fel va fi canonisit cineva care păcătuieșşte pentru 
prima oară şi într-alt fel cineva care se află în recidivă; într-un fel cei 
cu o viață religios-morală avansată şi într-alt fel cei cu un nivel spiri- 
tual scăzut; într-un fel sunt canonisite păcatele mai mici şi mai ușoare 
(clevetirea, neascultarea, minciuna, înjurătura) şi într-alt fel pe cele mai 
mari şi mai grave (uciderea, curvia, furtul)”. 

În această privință, duhovnicul trebuie să procedeze cu foarte multă 
grijă, cu tact și cu prudenţă, cu înţelepciune, măsură și echilibru, pentru 
ca nici să nu încurajeze sau să promoveze păcatul printr-o blândețe și 
îngăduință excesivă, dar nici să descurajeze pe penitent sau să-l îndepăr- 
teze de Biserică printr-o prea mare asprime şi severitate, ci să aibă în vedere 
numai și numai îndreptarea penitentului şi desăvârşirea lui progresivă spre 
virtute. Această sarcină grea a duhovnicului este minunat de bine formu- 
lată în Canonul 102 al Sinodului Trulan (Quini-Sext, 691-692): 


„Cei ce au primit de la Dumnezeu puterea de a lega și a dezlega tre- 
buie să ţină seama de calitatea păcatului și de aplecarea spre întoarcere a 
celui ce a păcătuit, şi astfel să dea bolii tratament potrivit, ca nu cumva 
aplicând (tratamentul) în chip disproporționat pentru fiecare dintre 
cele două, să greșească în privința mântuirii celui bolnav. Întrucât boala 
păcatului nu este simplă, ci de multe feluri şi deosebită, și odrăslește 
multe vlăstare ale pierzaniei, din care răul mult se revarsă și se lățeşte 
mai departe, până când se opreşte prin puterea medicului. Drept aceea, 
cel ce dovedește pricepere medicală în privinţa sufletului, mai întâi tre- 
buie să cerceteze dispoziţia celui ce a păcătuit, și dacă (acela) înclină spre 
sănătate, sau dimpotrivă, (dacă) prin moravurile sale provoacă asupră-și 
boala, să supravegheze în ce chip se îngrijește el între timp de întoar- 
cerea sa, şi de nu se împotriveşte medicului, și de nu crește rana sufle- 
tului prin întrebuințarea doctoriilor puse asupra ei, și aşa să măsoare 
milostivirea după vrednicie. Pentru că toată grija lui Dumnezeu și a celui 
ce i s-a încredinţat puterea pastorală este de a întoarce oaia rătăcită şi de 


1% Vezi mai pe larg la Pr. P. VINTILESCU, Spovedanie şi duhovnicie, p. 289. 

a tămădui pe cea rănită de şarpe, şi nici spre prăpastia deznădejdii a o 
împinge, nici frânele a le slăbi spre renunțarea la viață şi spre dispreţuirea 
ei; ci la orice caz să stea într-un chip împotriva patimii, ori prin docto- 
riile cele mai amare şi astringente, ori prin cele mai delicate și blânde, 
şi să se nevoiască spre cicatrizarea rănii, cercetând roadele pocăinţei şi 
îndreptând înțelepţește pe omul cel chemat către strălucirea cea de sus. 
Deci se cuvine nouă să le ştim pe amândouă, și pe ale stricteții, şi pe ale 
obiceiului, şi la cei ce nu primesc pe cele extreme, să urmăm felul cel 
predanisit, precum ne învaţă Sfântul Vasile”. 


În trecut, au existat chiar anumite călăuze sau îndreptare, scrise de 
diferiţi ierarhi și canoniști, pentru duhovnici și cuprinzând regulile sau 
normele după care se dau diferite canoane sau epitimii în raport cu păca- 
tele săvârşite. Cele mai cunoscute dintre ele au fost, în vechime, Canoa- 
nele Sf. Vasile cel Mare şi Canoanele Sf. loan Postitorul sau Ajunătorul, 
patriarh al Constantinopolului din secolul al VI-lea'%, iar în timpurile mai 
noi lucrarea intitulată Cartea foarte folositoare de suflet (numită şi Exomo- 
loghitarion, adică Manual de spovedanie), scrisă de cărturarul pustnic Sf. 
Nicodim Aghioritul, la sfârșitul secolului al XVIII-lea, tradusă şi tipărită în 
românește de mai multe ori'“. La acestea se poate adăuga şi lucrarea Des- 
pre pocăință a lui Sf. Simeon al Tesalonicului (secolul al XV-lea), precum şi 
Răspunsul la întrebarea 72, al aceluiași'“!. Mare parte din conţinutul aces- 
tora a trecut, simplificat și sistematizat, în Învățătura despre canoane din 


Molitfelnic, aşezată de obicei după Rânduiala Mărturisirii'”. 


1% Nicodim MILAș$, Canoanele Bisericii Ortodoxe, vol. I, partea a II-a, p. 488; ct. Arhid. 
loan N. Foca, Canoanele Bisericii Ortodoxe... p. 178. 

'% Nicodim MILaAș, Canoanele Bisericii Ortodoxe, vol. ÎI, partea a II-a, pp. 39-149, 205- 
226; cf. Arhid. loan N. Foca, Canoanele Bisericii Ortodoxe..., pp. 375 ș.u., 478 s.u. 

140 BiBiov wuxopedtorarov, Veneţia, 1794, Veneţia, 71804, Veneţia, *1818 (de Mo- 
nahii Neofit și Ștefan de la Athos, care au adâugat la titlu: 'Efopoloynrăprov, adică Ma- 
nual de mărturisire). Ed. nouă: Etouoioynrăpiov, Atena, 1974; cf. trad. Gherontie și Gri- 
gorie, București, 1799, 21800, 31827, București, 11928 (cf. ediţia apărută la Ed. Adenium, 
Bucureşti, 2014). 

14 În PG 155, col. 469-503 şi 925-933, şi în trad., pp. 166-179, 336-339. 

'2 Molitfelnic, 2013, pp. 76-78 (cf. Molitfelnic, 1971, pp. 61-62) (în Molitfelnicele mai 
vechi era mai dezvoltată); Pr. Nicolae NecuLA, „Taina Spovedaniei. Ce practici nepotrivite 
întâlnim în administrarea Tainei Spovedaniei?”, în: Almanahul bisericesc 2014, Ed. Sfintei 

Multe din normele şi recomandările acestor călăuze sunt însă înve- 
chite și nu mai pot fi aplicate astăzi, date fiind condiţiile noi de viaţă şi 
mentalitatea lumii de astăzi, cu totul altele față de cele din trecut, pe care 
le-au avut în vedere canoniștii respectivi. De aceea, în general, epitimi- 
ile pe care le vom da păstoriţilor noştri trebuie să fie adoptate la spiri- 
tul, felul de viaţă, posibilitățile și condiţiile de trai ale lumii de astăzi şi 
îndeosebi ale fiecărei parohii şi ale fiecărui credincios în parte. Precum 
au făcut și fac încă mulți dintre duhovnicii buni ai Bisericii noastre — să 
dăm credincioşilor noștri epitimii cu scop şi caracter nu numai pedago- 
gico-educativ (moralizator), ci și practic și social, adică opere în folosul 
comunităţii credincioşilor, ajutorarea efectivă a văduvelor, a săracilor și a 
orfanilor din parohie, întreţinerea în școală a unui copil sărac sau crearea 


de burse în acest scop!*. 


Episcopii a Sloboziei, Slobozia, 2014, pp. 20-27; Pr. Viorel Sava, „Preotul duhovnic și 
Taina Spovedaniei”, în: Teologie și Viaţă, III (1993), 1-3, pp. 25-38; Pr. Viorel Sava, „Taina 
Mărturisirii în Biserica Siriană-lacobită”, în: Teologie și Viaţă, X (2000), 1-6, pp. 57-68. 

13 Vezi T JUSTINIAN MARINA, „Îndrumări către noii protoierei de raioane din cuprin- 
sul Arhiepiscopiei Bucureștilor”, în: Glasul Bisericii, X (1951), p. 45, și în Apostolat Social, 
IV, p. 344. Cf. Pr. D. CRISTESCU, în: Glasul Bisericii, VII (1948), p. 68, Pr. Nicolae NECULA, 
Tradiţie și înnoire în slujirea liturgică, Ed. Episcopiei Dunării de Jos, Galaţi, 1996, pp. 164- 
187; vol. II, Galaţi, 2001, pp. 229-260. 

TAINA SFINTEI FUHARISTII 


Precum am spus la slujba botezului, participarea credincioşilor la 
viața harică transmisă prin Sfintele Taine începe cu Botezul și culmi- 
nează cu Sfânta Taină a Împărtășaniei, prin care se realizează unirea 
noastră deplină cu Hristos cel întrupat. În spiritualitatea creştină orto- 
doxă, împărtășirea reprezintă culmea cea mai înaltă și idealul desăvârşirii 
creştine. Căci pe când prin celelalte Taine dobândim numai anumite 
daruri ale harului mântuitor, prin Sfânta Euharistie ni se oferă Hristos 
Însuşi, izvorul nesecat al tuturor darurilor, vistiernicul și împărțitorul 
tuturor bunătăţilor ce privesc viaţa şi evlavia (2 Petru 1, 3-4)!*. 


IV.1. Săvârşitorul împărtășirii 


Încă din vechime avem mărturii că laicii primeau Sfânta Împărtășanie 
numai din mâna sfinţiţilor slujitori”. De aceea, dreptul de a da Sfânta 
Împărtășanie îl au până astăzi numai arhiereii şi preoţii (Canonul 58 Tru- 
lan). În cazuri normale le este interzis acestora să dea Sfânta Împărtășanie 


14 Sp. NICOLAE CABASILA, Despre viața în Hristos, IV, în PG 150, col. 582, și în 
vol. Tâlcuirea Dumnezeiestii Liturghii şi Despre viața în Hristos, trad. Pr. E. Branişte, Pr. 
T. Bodogae, Ed. Arhiepiscopiei Bucureștilor, București, 1989, p. 193 ș.u.; Cf. Pr. P. VINTI- 
LESCU, „Sfânta Împartăşire în viaţa creștină”, în: Studii Teologice, IV (1953), 5-6, p. 382; Pr. 
E. BRANIȘTE, Explicarea Sfintei Liturghii după Nicolae Cabasila, București, 1943, p. 115. 

145 Cf. TERTULIAN, Despre coroana ostașului, 3, în PL 2, col. 99 A. 

laicilor spre administrare!*. Clericii caterisiți şi mirenii nu se pot 
impărtăși singuri cu Sfintele Taine, ci trebuie să vină la preot!”. 
Diaconul poate împărtăși, la caz de mare nevoie, pe mireanul care 
este pe moarte, numai dacă lipseşte preotul. 
Monahii şi pustnicii, aflându-se în locuri depărtate, unde nu există 
biserici sau preoţi, se pot împărtăși singuri, cu o anumită rânduială!*. 


IV.2. Primitorul împărtășirii 


Împărtăşirea este „piscul cel mai înalt al vieţii duhovnicești”!*%; de 
aceea, se pot împărtăși numai credincioşii pregătiți și vrednici de a primi 
Trupul și Sângele Domnului, verificaţi ca atare de către duhovnic, prin 
Spovedanie. „Să se cerceteze omul pe sine şi aşa să mănânce din pâine şi 
să bea din pahar, căci cel ce mănâncă și bea cu nevrednicie, îşi mănâncă 
şi își bea osândă, nesocotind trupul Domnului”, poruncește Sf. Apostol 
Pavel (1 Corinteni 11, 28-29). Povăţuirile din Liturghier precizează că 


„toţi creştinii cei ce sunt de o credinţă, de o Biserică, care nu au 
asupra lor îndepărtare ori blestem și își aduc prin mărturisire pocăință 
curată, care trăiesc în dreapta credinţă și de duhovnicul lor nu sunt 
opriţi pe o vreme, aceia să se împărtășească cu trupul lui Hristos și cu 
sângele Lui, cu cuvenita cinste. Asemenea și copilaşii cei ce sunt mai 
în vârstă, care pot fi primiţi la mărturisire, și pruncii cei mici, după 


145 „Preotul de va trimite țârcovnicul sau pe altcineva să precestuiască pe vreun om, 


să se afurisească, după Canonul 14 Laodiceea” (cap. 141 din Nomocanonul în 228 titluri, 
reprodus și în Învăţătură bisericească de Sf. Antim Ivireanul, București, 1774, f. 57). Totuși, 
Pravila mică (Govora, 1640), glava 47, alin. 2 prevedea că, dacă preotul ar fi în timpul 
Sfintei Liturghie, dacă venea cineva să-l cheme ca să împârtășească pe vreun muribund, el 
nu trebuia să întrerupă slujba, ci putea să dea Sfintele Daruri citețului (cântăreţului), care 
mergea și împărtășea pe muribund. 

1 Canonul 58 Trulan. Cf. Sr. SIMEON AL TESALONICULUI, Răspuns la întrebarea 40, 
în vol. Tractat asupra tuturor dogmelor credintei noastre ortodoxe, trad. + CHESARIE AL 
RÂMNICULUI, Toma TEODORESCU (ed.), București, 1865-1866, p. 323. 

1% Sp. SIMEON AL TESALONICULUI, Răspuns la întrebarea 41, p. 323. 

1% Sp. NICOLAE CABASILA, Despre viața în Hristos, p. 208. 

obiceiul Bisericii, se cade pentru credinţa celor ce-i aduc pe ei, să se 
învrednicească de Sfintele Taine, întru sfinţirea sufletelor lor şi întru 
primirea harului Domnului”. 

Povăţuirile enumeră mai departe şi pe aceia care nu pot fi împărtăşiți, şi 
anume cei care au asupra lor blestem de la episcop sau care sunt opriţi fie de 
părinţi, fie de duhovnic, pentru vreo pricină oarecare, păcătoşii învederaţi, 
desfrânaţii, concubinii (cei cu ţiitoare și ţiitoarele înseși), pervertiţii sexuali, 
cămătarii, fermecătorii și vrăjitorii, ghicitorii şi descântătorii, cei care fură 
cele sfinte, jucătorii de cărţi, hulitorii și cei ce grăiesc cuvinte de ocară, pro- 
vocatorii de neorânduială şi de scandal (beţivii, scandalagiii). În general, 
toţi cei cu păcate grave (ucigașii, hoţii) nu pot fi primiţi la împărtăşire decât 
după un răstimp mai lung sau mai scurt de pocăință şi curățire. Durata 
opririi de la împărtăşire pentru fiecare păcat de acest fel ne-o arată Molitfel- 
nicul, la Învățătura pentru canoane (aşezată după Rânduiala Mărturisirii), 
dar ea poate fi scurtată după socotința duhovnicului, de la caz la caz. 

Păcătoşii aflaţi pe patul de moarte, după ce se vor mărturisi, pot fi 
însă împărtășiți, dacă cer aceasta, fără împlinirea canonului sau chiar fără 
spovedanie și fără ajunare!”. 

Nu se poate da Sfânta Împărtășanie alienaţilor sau celor leşinaţi, atâta 
vreme cât sunt în stare de nebunie sau de leşin'%, precum nici celor care 


15 Liturghier, Ed. Institutului Biblic și de Misiune Ortodoxă, București, 2012, p. 522 
(cf. Liturghier, 1950, p. 403). 

151 Cf. Canonul 13 al Sinodului 1 Ecumenic; Canonul 5 al Sf. Grigorie de Nyssa; 
Canonul 7 Cartagina și Canonul 9 al Sf. Nichifor Mărturisitorul. Dar după Sfântul Ciprian, 
cei ce în viaţă nu au făcut deloc pocăință nu pot primi Sfânta Împărtășanie nici pe patul 
de moarte, chiar dacă o cer atunci, pentru că nu părerea de rău pentru păcate îi face să o 
ceară atunci, ci frica de moarte (Epistola LV, 23, în Corpus Scriptorum Ecclesiasticorum 
Latinorum, UL, 2, HARTEL (ed.), pp. 641-642): „Et idcirco, frater carissime, poenitentiam 
non agentes nec dolorem delictorum suorum toto corde et manifesta lamentationis suae 
professione testantes prohibendos omnino censuimus a spe communicationis et pacis, si 
in infirmitate atque periculo coeperint deprecari, quia rogare illos non delicti poenitentia 
sed mortis urgentis admonitio compellit, nec dignus est in morte accipere solacium qui se 
non cogitavit esse moriturum” (cf. trad. |. Diaconescu, O. Pop, în vol. SFÂNTUL CIPRIAN, 
EPISCOPUL CARTAGINEI, Scrisori, Ed. Sophia, Bucureşti, 2011, p. 213). 

152 Canonul 4 al Sf. Nicolae I (Misticul), patriarhul Constantinopolului, și Povățuirile 
din Liturghier, 2012, p. 522 (cf. Liturghier, 1950, p. 404). 

nu au capacitatea fizică de a primi și reține Sfânta Împărtășanie (cei care 
vomează, tușesc sau scuipă necontenit)!*. Cei îndrăciţi pot fi împărtăşiți 
în momentele de luciditate, dacă nu hulesc Sfintele Taine'*. Nu pot fi 
împărtășite femeile în timpul scurgerii lunare (menstruaţie) şi în peri- 
oada lăuziei (primele 40 de zile după ce au născut)!” şi nici bărbaţii care 
în noaptea precedentă au avut scurgere în vis!*. 

Neofiţii însă, adică cei de curând botezați, indiferent de vârsta lor, inclu- 
siv pruncii, vor fi admiși la împărtășire îndată după botez, fără nicio excepţie, 
aşa cum a fost practica unanimă a Bisericii până în secolele XII-XIII. 
Numai de atunci încoace, Biserica apuseană (atât romano-catolicii, cât şi 
protestanții), iar după ea și cea armeană, au început a amâna împărtășirea 
pruncilor până la vârsta priceperii (7-12 ani, annus discretionis), sub pretext 
că împărtăşirea nu ar fi indispensabilă pentru mântuire, ca botezul, și în 
plus, primirea ei cere primitorului să-şi dea seama de importanţa Tainei”. 


IV.3. Timpul sau termenele pentru împărtăşire 


Se pare că primii creştini se împărtășeau zilnic (Faptele Apostoli- 
lor 2, 42, 46)!%. Mai pe urmă, până prin secolele VII-VIII, majoritatea 


15 Pr. Vasile MITROFANOVICI, Liturgica Bisericii Ortodoxe, Teodor TARNAVSCHI, 
+ NECTARIE COTLARCIUC (Mitropolitul Bucovinei) (eds), Cernăuţi, 1929, p. 678. 

1 Canonul 3 al Sf. Timotei al Alexandriei. 

15 Canonul 2 al Sf. Dionisie al Alexandriei și Canonul 7 al Sf. Timotei al Alexandriei, 
în Nicodim MiLaș, Canoanele Bisericii Ortodoxe, vol. II, partea a II-a, pp. 6-7, p 152; cf. 
Arhid. loan N. Foca, Canoanele Bisericii Ortodoxe. Note şi comentarii, Sibiu, *2005, 
p. 353, p. 442. Cf. Pravila lui Matei Basarab (Îndreptarea Legii), glava 331. Dacă însă este 
primejdie de moarte, lauzele pot fi impărtășite și înainte de împlinirea celor 40 de zile 
(Pravila de la Govora, 48). 

15% Canonul 8 al Sf. loan Postitorul (cf. Canonul 9 al aceluiași), în Nicodim MILAȘ, 
Canoanele Bisericii Ortodoxe, vol. II, partea a II-a, p. 212; cf. Arhid. loan N. FLocA, Canoa- 
nele Bisericii Ortodoxe... p. 483. 

157 Mai pe larg despre aceasta, în Pr. |. BUNEA, „Sfânta Împărtășanie în viaţa creştină”, 
în: Mitropolia Olteniei, XVIII (1967), 3-4, pp. 182-187. 

15 Cf. Sr. CIPRIAN AL CARTAGINEI, Despre Rugăciunea domnească, 21, în PL 4, col. 
551, şi în coll. Părinţi şi Scriitori Bisericeşti, vol. 3, trad. N. Chiţescu, E. Constantinescu, 
P. Papadopol, D. Popescu, Ed. Institutului Biblic şi de Misiune al Bisericii Ortodoxe Române, 
București, 1981, p. 477. 

credincioşilor se împărtăşeau în toate zilele în care se săvârşea Liturghia, 
adică în toate duminicile și sărbătorile de peste an, şi mai ales la aniver- 
sările sfinţilor martiri; erau excluși de la acest drept numai penitenţii şi 
excomunicaţii. În secolul al IV-lea, Sf. Vasile cel Mare zicea că „este bine 
şi folositor a se împărtăşi în fiecare zi şi a primi Dumnezeieştile Taine..:, 
dar că, prin părţile sale, era obiceiul de a se împărtăși de patru ori pe săp- 
tămână: duminica, miercurea, vinerea și sâmbăta!*; Canonul 9 apostolic 
şi Canonul 2 al Sinodului din Antiohia pedepseau cu excomunicarea pe 
cei ce asistau la Liturghie fără să se împărtășească. 

Mai târziu, răcindu-se zelul creştinilor, numărul celor ce se apropiau 
de Sfântul Trup şi Sânge a început să se micşoreze treptat și împărtăşirea 
lor s-a făcut din ce în ce mai rar. 

În general, impărtăşirea fiind condiționată şi precedată obligatoriu 
de spovedanie, tot ceea ce am spus despre termenele pentru spovedanie 
este valabil și pentru împărtășire. 

Povătuirile din Liturghier socotesc obligatorie împărtășirea generală 
de cel puţin patru ori pe an: 


„Preoţii de popor să înveţe pe poporenii lor ca, în cuget curat, 
parte bărbătească şi femeiască, de va fi cu putinţă la praznice, iar de 
nu, negreșit în cele patru posturi de peste an să se gătească spre aceasta. 
[...] Iar de vor vrea, osebit de cele patru posturi obișnuite, să se apropie 


către Sfânta Împărtășire”!*. 


După Sf. Simeon al Tesalonicului!“, fiecare creştin temător de Dum- 
nezeu ar trebui să se împărtășească cel puţin la 40 de zile, iar cel ce se 


15 Se. VASILE CEL MARE, Epistola 93 (Către nobila Chesaria), în coll. Părinţi şi Scriitori 
Bisericeşti, vol. 12, trad. Pr. C. Cornitescu, Pr. T. Bodogae, Ed. Institutului Biblic și de Misiune 
al Bisericii Ortodoxe Române, București, 1988, p. 269, şi în Nicodim MiLaș, Canoanele Bisericii 
Ortodoxe, vol. II, partea a II-a, p. 258. Cf. FERICITUL AUGUSTIN, Epistola 54, 2, în PL 36, col. 200. 

16 Liturghier, 2012, pp. 517-518 (cf. Liturghier, 1950, p. 399). Cf. Articolul 228 al 
Nomocanonului slav din Trebnicele rusești, care condiţionează împărtășirea de respectarea 
postului de miercuri şi vineri și a celor patru posturi de durată din cursul anului, la care 
împărtășirea este considerată obligatorie (cf. Trebnic, Chișinău, 1908, p. 1118). 

151 Sr. SIMEON AL TESALONICULUI, Despre sfârșitul nostru, cap. 360, în vol. Tractat 
asupra tuturor dogmelor..., p. 242; ct. Tomosul sinodal din aprilie 1785 al Patriarhului Ecu- 
menic Gavriil și cele din august 1807 și august 1819, ale Patriarhului Ecumenic Grigorie V, 
la M. GHEDEON, Kovwwai Grarăteic, vol. L, p. 271; vol. II, pp. 123-124, 152-155. 


5ll 


Preot prof. univ. dr. Ene BRANIȘTE 


păstrează curat și se simte vrednic se poate apropia și mai des, chiar în 
fiecare duminică, mai ales bătrânii și bolnavii, întrucât aceasta este pen- 
tru ei izvor de sănătate şi întărire. În aceeași categorie pot fi socotiți toți 
acei care se află în preajma unui eveniment hotărâtor pentru restul vieții 
lor, precum candidaţii la preoţie înainte de hirotonie, femeile înainte de 
naștere sau ostașii înainte de luptă!?. Este de asemenea frumos obiceiul 
- general odinioară, păstrat și astăzi pe alocuri - ca și tinerii care se căsă- 
toresc să se spovedească şi să se împărtășească înainte de Cununie. 

Idealul este ca fiecare creştin care ia parte la Sfânta Liturghie să se 
cuminece cât mai des cu Sfântul Trup şi Sânge, pregătindu-se din vreme 
pentru aceasta; condiţia principală impusă pentru aceasta, indiferent cât 
de rar sau de des ne împărtăşim, este curăţia conştiinţei şi a inimii, cu 
care trebuie să-L primim pe Hristos, potrivit cuvintelor Sf. Ap. Pavel: „Să 
se cerceteze omul pe sine și așa să mănânce din pâine şi să bea din pahar” 
(1 Corinteni 11, 28):%. 


IV.4. Pregătirea pentru împărtăşire 


Împărtășirea fiind Taina Tainelor — unirea cu Hristos — se înțelege 
că primirea ei trebuie să fie precedată de îndeplinirea unei anumite pre- 
gătiri, prin care ființa noastră să fie curățită și ridicată la rangul de sălaș 
vrednic şi cinstit al Sfântului Trup și Sânge. Această pregătire este și tru- 
pească și sufletească şi constă din următoarele: 

a) Spovedania (mărturisirea păcatelor) şi îndeplinirea canonului 
de pocăință dat de duhovnic; numai copiii până la vârsta de șapte ani 
împliniți sunt scutiţi de mărturisire; 


'* Pravila românească de la leud (secolul al XVI-lea): „Iar cine va merge la război mai 
înainte să se cuminece”, la C.A. SPULBER, Cea mai veche Pravilă românească, Cernăuţi, 
1930, p.8. 

1 Mai pe larg despre disciplina Bisericii Ortodoxe cu privire la termenele pentru 
împărtăşire, vezi Pr. P. VINTILESCU, „Sfânta împărtășire în spiritualitatea crestină. Deasă 
ori rară împărtășire?”, în: Studii Teologice, IV (1953), 5-6, pp. 382-406. Cf. + TIT SIMEDREA, 
„Însemnări despre împărtășanie şi duhovnic”, în: Mitropolia Olteniei, IV (1955), 7-8, pp. 
399-409. Cuv. TEODORIT ATHONITUL, Când şi cum trebuie să ne împărtășim (în lb. greacă), 
Tesalonic, 1974. 

b) Împăcarea cu toţi; cel ce vrea să se împărtășească trebuie să nu fie 
certat cu nimeni, să nu aibă nimic împotriva cuiva (cf. Matei 5, 23-24; 
Marcu 11, 25-26); 

c) Post şi rugăciune; cel ce vrea să se impărtăşească în afara celor 
patru posturi de peste an trebuie să postească o săptămână mai îna- 
inte'*, sau măcar trei zile, sau cel puţin o zi'%, iar în ziua respec- 
tivă, să se abțină complet de la mâncare şi băutură, până la vremea 
împărtăşirii, începând de cu seara, sau cel puţin de la miezul nopții. 
Numai celor bolnavi aflați pe patul de moarte li se poate da Sfânta 
Împărtășanie pe mâncate!*. Poate fi împărtășit şi cel ce, fără voie, a 
înghițit apă, spălându-și gura, după ajunare!“. Pentru cei căsătoriţi, în 
noțiunea de post se înţelege şi înfrânarea de la împreunarea cu soțiile 
(âf POorinleni 735), 

d) Citirea rugăciunilor pregătitoare pentru impărtăşire, cuprinse în 
Rânduiala Sfintei Împărtăşiri tipărită în Liturghier (pentru clerici), în 
Ceaslov şi în Cărţile de rugăciune (pentru laici). Pe cele mai importante 
dintre ele le citeşte de obicei preotul, în numele credincioșilor, ori unul 
dintre aceştia, în biserică, înainte de împărtăşire. 


's4 Cum prevede (indeosebi pentru monahi) Tipicul mare, lași, 1816, cap. 34, f. 42 
(reeditat de Arhiepiscopia Sucevei și Rădăuților, cu titlul: Sr. SAvA CEL SFINȚIT, Tipicon, 
Ed. Bucovina Istorică, Suceava, 2002). 

15 Cum prevâd (pentru mireni) Povăţuirile din Liturghier, 2012, p. 518 (cf. Litur- 
ghier, 1950, p. 399). Despre obligaţia postirii înainte de împărtășire vezi A.G. HEBERT, 
„The Parish Communion în its spiritual Aspect, with a note on the Fast before Commu- 
nion”, în he Parish Communion. A Book of Essays, A.G. HEBERT (ed.), London, 1937, 
pp. 23-29. 

1% Canonul 9 al Sf. Nichifor Mărturisitorul. Cf. Molitfelnic, Bucureşti, 1832, p. 483. 

1% Canonul 16 al Sf. Timotei al Alexandriei, în Nicodim Miras, Canoanele Bisericii 
Ortodoxe, vol. II, partea a II-a, p. 155; cf. Arhid. loan N. Foca, Canoanele Bisericii Orto- 
doxe..., p. 445. 

1% Canonul 5 al Sf. Timotei al Alexandriei, în Nicodim Miraș, Canoanele Bisericii 
Ortodoxe, vol. II, partea a II-a, p. 152; cf. Arhid. loan N. FLoca, Canoanele Bisericii Orto- 
doxe..., p. 442; SF. SIMEON AL TESALONICULUI, Răspuns la întrebarea 16, p. 315; Povăţuirile 
din Liturghier, 2012, p. 518 (cf. Liturghier, 1950, p. 365). După Pravila mare (Îndreptarea 
Legii), glava 170, București, 1962, p. 173: „Trei zile trebuie omului celuia ce va să se preces- 
tuiască să nu se împreune cu muierea lui, și dacă se va priceștui, iarăși să se ţie o zi” (repro- 
dus de ș NrroN RusăILĂ (Mitropolitul Ungrovlahiei), în Pravila bisericească, Bucureşti, 
21854, p. 29). 

IV.5. Rânduiala împărtășirii 


Ca şi Mirungerea, Taina Împărtășirii nu constituie o slujbă liturgică 
de sine stătătoare, ci este legată de slujba Sfintei Liturghii, în care se înca- 
drează atât pregătirea ei (Sfânta Jertfă), cât şi administrarea ei. 

Pregătirea Sfintei Împărtășanii pentru cei ce se împărtășesc în împre- 
jurări normale (sfinţirea Darurilor sau Jertfa euharistică) se face la fiecare 
Liturghie, după rânduiala pe care am arătat-o atunci când am vorbit des- 
pre Sfânta Liturghie. 

Cât priveşte actul împărtășirii, adică săvârșirea Tainei, de regulă are 
loc tot în cursul Sfintei Liturghii, şi anume după ce preotul zice: „Să luăm 
aminte! Sfintele, sfinţilor”, iar strana (poporul) răspunde: Unul Sfânt. 


IV.5.a. Împărtășirea clericilor 

Clericii care liturghisesc sunt obligaţi să se împărtășească. După 
Povăţuirile din Liturghier, a liturghisi fără să te împărtășeşti constituie 
păcat de moarte, pasibil de caterisire!%, iar Regulamentul autorităților 
canonice disciplinare şi al instanțelor de judecată ale Bisericii Ortodoxe 
Române (art. 29, alin. 19)!” prevede pedeapsa opririi de la lucrarea 
celor sfinte, pe timp de 1-3 luni şi cu canonisire la mănăstire pen- 
tru clericii împreună-liturghisitori care nu se împărtăşesc la Sfânta 
Liturghie. 

Preoţii slujitori se împărtăşesc înaintea laicilor, în altar, din părticica 
HS, după rânduiala arătată atunci când am vorbit despre Sfânta Liturghie; 
ei iau întâi Sfântul Trup cu mâna şi apoi sorb Sfântul Sânge de-a dreptul 
din potir. Când slujesc în sobor clerici de trepte diferite, ei se împărtăşesc 
în ordinea descrescândă a treptelor ierarhice: întâi arhiereii, apoi preoții 
şi apoi diaconii!”!. Diaconii nu se pot împărtăşi singuri, ci — chiar atunci 
când slujesc - ei primesc Sfânta Împărtăşanie fie de la arhiereu (la 


'% Liturghier, 2012, p. 506 (cf. Liturghier, 1950, p. 386). 

1% "Ţipărit de Ed. Institutului Biblic și de Misiune Ortodoxă, București, 2015, p. 43. 

171 Cum se procedează în amănunțime, vezi în Liturghier, 2012, pp. 191-192 (cf. 
Liturghier, 1967, pp. 160-162), şi în volumul de față, la Rânduiala Liturghiei în sobor. CE. Pr. 
E. BRANISTE, „Rânduiala slujbei în sobor de preoți făra diaconi”, în: Biserica Ortodoxă 
Română, LXXVIII (1960), 3-4, p. 204; Tipic bisericesc, Bucureşti, 1976, pp. 99-100. 

Liturghia arhierească), fie de la preot. La Liturghia arhierească, arhiereul 
slujitor împărtășește el însuși atât pe preoţi, cât şi pe diaconi, așa cum şi 
Mântuitorul a dat EI Însuși Sfântul Său Trup și Sânge Sfinţilor Apostoli, 
la Cina cea de Taină. 

Clericii care vor să se împărtășească fără să fi slujit la Liturghia din 
ziua respectivă (precum participanţii la cursurile de îndrumare, la 
conferințele preoțești ş.a.) se împărtăşesc tot în altar, odată cu liturghi- 
sitorii și după aceeaşi rânduială ca și aceștia. Ei trebuie să fie pregătiți ca 
şi când ar trebui să slujească, citindu-şi din vreme rugăciunile dinainte 
de împărtăşire, iar la vremea cuvenită, ei intră în altar, îşi pun epitrahi- 
lul (diaconii orarul), îşi spală mâinile şi apoi se împărtășesc după rân- 
duiala obişnuită pentru clerici, adică luând fiecare cu mâna părticica 
din Sfântul Trup după ce au luat preoții care au slujit, apoi sorbind din 
sfântul potir, în urma clericilor slujitori. Iau apoi anafură, îşi clătesc 
gura cu vin şi apă, își spală din nou mâinile, îşi scot epitrahilul şi citesc 
în taină Rugăciunile de mulțumire de după împărtăşire. 

Clericii bătrâni sau greu bolnavi, care nu pot veni la biserică, pot fi 
împărtășiţi la patul de suferință, după rânduiala mirenilor (cu lingurița)'”. 
În unele părţi ale țării (Bucovina și nordul Moldovei), din Agneţul pregă- 
tit în Joia Mare pentru tot anul, se rezervă părțile IS și HS anume pentru 
împărtășirea clericilor bolnavi, deşi atât Povățuirile respective din Litur- 
ghier, cât şi Învățătura din Penticostar nu fac nicio distincţie în această 
privință! ”. 


IV.5.b. Împărtășirea laicilor 

Credincioşii laici se împârtășesc după clerici, în faţa ușilor împărătești, 
atunci când răsună chemarea: „Cu frică de Dumnezeu, cu credinţă şi 
cu dragoste, apropiaţi-vă!”. În fruntea lor, adică îndată după clerici, se 
împărtășesc mai întâi slujitorii bisericeşti inferiori, care au hirotesie de 


! Povăţuirile din Liturghier, p. 513 (cf. Liturghier, 1950, p: 384). 

17 Practica preoţilor moldoveni a fost combătută de Mitropolitul Veniamin 
Costache în Prefata Liturghierului revăzut de el și tipărit la Iaşi în 1818 (transcrisă de 
Pr. |. GHEORGHIŢĂ, Un veac de la moartea Mitropolitului Veniamin Costachi, Neamţ, 
1946, p. 157). 

ipodiaconi, citeți și cântăreți, apoi monahii neclerici (fără hirotonie) şi la 
urmă mirenii de rând'"*. 

Înainte de a începe împărtăşirea, preotul (sau chiar unul dintre 
credincioși) citește, în auzul tuturor, rugăciunile pe care le zic şi sfinţiţii 
slujitori în altar, înainte de împărtășirea lor: „Cred, Doamne, și măr- 
turisesc..., „Cinei Tale celei de Taină..” şi „Nu spre judecată sau spre 
osândă.... Unii preoţi citesc acum și Molitfa de dezlegare din Molitfel- 
nic, iar la Paști și la Crăciun se poate citi, tot din Molitfelnic, Rugăciunea 
în luminata zi a Învierii lui Hristos (respectiv Rugăciunea ce se citește la 
Nașterea Domnului nostru lisus Hristos), pentru fiii duhovnicești. În tim- 
pul acesta, credincioșii stau în genunchi. După aceasta, se apropie fiecare 
cu umilință și evlavie, în linişte şi ordine (întâi bărbaţii, începând cu cei 
mai bătrâni, apoi femeile şi la urmă copiii), închinându-se şi ţinând în 
dreapta lumânarea aprinsă, în semn de bucurie și cinste pentru Sfântul 
Trup şi Sânge, cu care se vor împărtăși. 

Spre deosebire de clerici, credincioşii laici primesc deodată atât Tru- 
pul, cât şi Sângele Domnului, de la preot, cu linguriţa. Preotul stă între 
uşile împărăteşti, ținând în stânga sfântul potir cu un acoperământ, iar 
în dreapta linguriţa, şi dă Sfânta Împărtășanie spunând la fiecare: „Se 
împărtăşeşte robul (roaba) lui Dumnezeu (N), cu Cinstitul şi Sfântul 
Trup și Sânge al Domnului Dumnezeului și Mântuitorului nostru lisus 
Hristos, spre iertarea păcatelor și spre viaţa de veci”. Acolo unde sunt mai 
mulți slujitori, doi dintre ei, sau în lipsă doi bătrâni (epitropi ai biseri- 
cii), stând înaintea ușilor împărăteşti, de o parte şi de alta a preotului, ţin 
întins Aerul sub sfântul potir, pentru ca nu cumva să cadă ceva jos!”*. 

Odinioară, până prin secolele VIII-IX, credincioșii laici se 
împărtășeau - ca şi clericii - separat, întâi cu Trupul Domnului (pri- 
mind de la preot părticica în palma dreaptă pusă peste cea stângă) şi apoi 
cu Sfântul Sânge, sorbind direct din sfântul potir, pe care îl ţinea diaco- 
nul'7*. Cu vremea, din pricina riscurilor de profanare a Sfântului Trup 


174 SF. SIMEON AL TESALONICULUI, Despre Sfânta Liturghie, cap. 99, 142, în vol. Tractat 
asupra tuturor dogmelor..., pp. 105, 107, 126. 

"5 Liturghier, Bucureşti, 1862, p. 105; cf. Liturghier, Bucureşti, 2012, p. 195. 

15 Sr. VASILE CEL MARE, Epistola 93 (Către nobila Chesaria) (Despre împăârtăşire), în 
PG 32, col. 485, şi în coll. Părinți şi Scriitori Bisericeşti, vol. 12, p. 269; Constituţiile Apostolice, 

(pe care unii nu-l consumau îndată, ci îl ascundeau și îl duceau acasă, 
păstrându-l pentru scopuri şi întrebuințări superstițioase), ca şi din 
pricina altor dificultăți de natură practică (se putea vărsa Sfântul Sânge 
sau putea pica pe jos), s-a introdus uzul împărtășirii credincioşilor cu 
linguriţa, deși Sinodul Trulan prin Canonul 101 recomanda păstrarea 
practicii vechi (fără linguriţă). 

Lingurița (gr. Aapic, lat. cochlear) folosită la împărtășirea 
credincioşilor simbolizează cleştele cu care îngerul din vedenia Proro- 
cului Isaia (Isaia 6, 6) a luat cărbunele de foc și l-a pus pe buzele aceluia, 
închipuind insuflarea și trimiterea lui spre a vorbi oamenilor în numele 
lui Dumnezeu'”. Cărbunele de foc este însuși Sfântul Trup și Sânge, 
care este numit adesea cărbune şi foc arzător!*%; de aceea, în greceşte 
se întrebuințează termenul de Aafic,-i5oc, care înseamnă clește (instru- 
ment de apucat)'?. 

În timpul cât se împărtășesc credincioşii, cântăreții (corul) cântă 
diferite chinonice (imne) ca: Trupul lui Hristos primiţi... Cinei Tale celei 
de Taină..., Gustaţi şi vedeți... Paharul mântuirii... ş.a. 

După împărtășire, fiecare îşi şterge buzele cu acoperământul pe care 
îl ţine preotul (sau diaconul) şi se închină, mulțumind lui Dumnezeu, 
apoi primeşte anafură (la Paști, artos sau Paște mic) şi puţin vin, pentru 
a-și spăla gura şi pentru ca să nu mănânce altceva îndată după Sfânta 
Împărtășanie!. Cel ce a primit Sfânta Împărtășanie nu mai sărută nici 
sfintele icoane și nici mâna preotului; el trebuie să aibă grijă să nu scuipe 
ori să rostească vreun cuvânt necuviincios, de ocară şi blestem. Când se 


VIII, 13, în coll. Scrierile Părinților Apostolici..., vol. IL, trad. Pr. |. Mihălcescu, Pr. M. Pâs- 
laru, Pr. G.N. Nitu, Chișinău, 1928, p. 247; cf. trad. Diac. |. Ică jr, în Canonul Ortodoxiei, 
vol. I: Canonul apostolic al primelor secole, Ed. Deisis, Sibiu, 2008, p. 754; Sr. CHIRIL AL 
IERUSALIMULUI, Cateheza a V-a mistagogică, 21-22, în vol. Cateheze, trad. Pr. D. Fecioru, 
Ed. Institutului Biblic și de Misiune al Bisericii Ortodoxe Romane, București, 2003, p. 366. 

177 Îndreptarea Legii, glava 59, p. 108. 

175 Vezi Rugăciunea a treia (a Sf. Simeon Metafrastul) de mulțumire după împărtăşire: 
„Cel ce de bună voie mi-ai dat spre hrană Trupul Tâu, foc fiind, care arde pe cei nevred- 
nici...” (Liturghier, 2012, p. 369; cf. Liturghier, 1967, p. 300). 

1% S. SALAVILLE, Liturgies Orientales. Notions generales..., pp. 137-138. 

1% Tipicul mare, laşi, 1816, cap. 54, ff. 42-43: „Pentru spălarea gurii fraților celor ce se 
împârtâșesc...”. 

împărtășesc grupe mai mari de credincioși, la sfârșitul Liturghiei preo- 
tul (sau unul din credincioşi) va citi rugăciunile de mulţumire pentru 
împărtăşire. 


IV. 5.c. Împărtăşirea bolnavilor şi a pruncilor 

Numai bolnavii, pruncii şi cei care, din binecuvântate pricini, nu pot 
veni la biserică sau care trebuie să fie împărtăşiţi grabnic și în împrejurări 
excepţionale, sunt exceptați de la regula generală de mai sus. Aceștia pot fi 
împărtășiți de preot acasă, sau în locul unde se află, cu părticele din Sfânta 
Împărtășanie sfințită în fiecare an la Liturghia din Joia Pătimirilor (dar şi 
mai des, dacă este nevoie), uscată de obicei în marțea Săptămânii Lumi- 
nate, după rânduiala arătată în Povăţuirile din Liturghier şi (mai precis şi 
mai amănunţit) în Penticostar (la învățătura de după slujba din lunea Săp- 
tămânii Luminate); ea este apoi păstrată anume în acest scop, în chivotul de 
pe Sfânta Masă!*!. Nu este permisă păstrarea ei în afară de biserică". 

În aceste cazuri excepționale, Sfânta Împărtășanie se dă după o rân- 
duială deosebită, pe care o găsim în Molitfelnic: Rânduiala ce se face când 
se va întâmpla a se da foarte grabnic celui bolnav împărtăşanie. Preo- 
tul ia atunci cu sine epitrahilul şi Molitfelnicul, precum şi cele necesare 


181 Despre vechimea practicii de a pregăti Sfintele prin uscarea la foc, vezi Pr. P. VINTI- 
LESCU, „Păstrarea Sfintei Împărtășanii pentru cei bolnavi”, în: Biserica Ortodoxă Română, 
XXXXIII (1925), 5-6, pp. 422-432, 520-527. La începutul secolul al XVIII-lea, Mitrofan 
Critopoulos justifică această practică împotriva obiecţiilor romano-catolice și protestante 
(la I. Mmărcescu, Mărturisirea lui Mitrofan, 9, în: Qooaupoc 7rs OpGosotiac..., Leipzig, 
1904, pp. 226-227). 

'% Învăţătură preoților pe scurt despre şapte Taine ale Bisericii, tipărită de | TEODOSIE 
AL UNGROVLAHIEI la Buzău, 1702, f. 19: „Vă dăm încă poruncă să nu să ţie (Sfintele) măcar 
şi în casa popei, câ nu iaste loc sfinţit de arhiereu, nici altar, nici biserică”. Mitropolitul 
Teodosie admitea luarea Sfintelor din altar și transportarea lor de câtre preot numai în vre- 
muri de băjenie, când creștinii erau nevoiţi să fugă dinaintea năvălitorilor sau a epidemii- 
lor de ciumă și holeră, a revârsărilor de ape ș.a. Aceeași dispoziție o dădea și Mitropolitul 
Grigorie al Ţării Românești, la 21 mai 1762: „Sfânta Priceştanie să nu o ţină (preoţii) prin 
case, precum am înţeles că fac unii dintre preoţi” (citat la N. IoRGA, Studii şi documen- 
te cu privire la istoria Românilor, vol. VII, Bucureşti, 1904, p. 53). În secolul al XIX-lea, 
Episcopul Filotei al Buzăului (1850-1860) a reînnoit această poruncă (Glasul Bisericii, XX 
(1961), 1-2, pp. 149-150). Cf. Povățuirile din Liturghier, 2012, p. 515: „Chivotul în care 
se vor păstra Sfintele Taine [...] să stea totdeauna [...] pe Sfânta Masă, iar nu într-alt loc” 
(cf. Liturghier, 1967, p. 412). 

împărtăsirii, adică Sfintele Taine, linguriţa şi un pocrovăţ sau două. Îna- 
inte de a lua Sfintele Taine din chivotul în care se păstrează, preotul îşi 
pune epitrahilul, îşi spală mâinile și, închinându-se cu evlavie în fața 
Sfintei Mese, ia cu buretele sau cu o linguriţă mică părticelele necesare 
din chivot, le învelește într-o pânză curată sau într-o hârtie curată, şi le 
pune într-o cutie mică, de metal sau lemn, anume destinată în acest scop 
şi închisă ermetic (de se poate, aurită pe dinăuntru). Când este posibil, 
această cutiuţă se pune într-alta mai mare, în care să încapă lingurița și 
pocrovețele sau chiar și un potir mic, care să fie folosit la împărtășirea 
bolnavului, aşa cum prescrie Molitfelnicul. 

Pe drum, preotul va păstra o atitudine de cea mai desăvârșită cuviință 
şi evlavie!*?. Ajuns la casa bolnavului, preotul îşi pune epitrahilul, desface 
cutiile și, luând un pocrovâţ mai mare, îl întinde pe o măsuţă acoperită 
cu aşternut curat, pe care se pune și un sfeșnic mic cu lumânare aprinsă şi 
aşază linguriţa și cutiuța cu Sfintele pe pocrovăţul întins, făcând o închi- 
năciune în faţa lor. Citeşte apoi rugăciunile după rânduiala din Molitfel- 
nic; la momentul împărtășirii pune Sfintele în linguriţă și toarnă puţin 
vin (dacă este, dacă nu, aghiasmă sau, în lipsă, apă curată) și împărtăşeşte 
pe bolnav. După împărtăşire, îi mai dă o linguriţă de vin (aghiasmă sau 
apă), ca să nu-i rămână părticele din Sfântul Trup prin gură, apoi citeşte 
restul rânduielii de slujbă din Molitfelnic. 

Tot din Sfintele pentru tot anul se împărtăşesc de obicei, chiar în bise- 
rică, și pruncii, la a căror împărtășire trebuie o deosebită grijă şi atenţie 
din partea preotului. În acest caz, se toarnă în linguriţă foarte puţin lichid 
(vin sau apă curată) și apoi se pune din Sfântul Trup și Sânge numai o 
mică fărâmiţă, luată din chivot cu capătul unui beţișor de busuioc păs- 
trat în acest scop în cutia cu Sfintele. Se pune sub bărbia pruncului un 


183 Odinioară, în astfel de cazuri, Sfânta Împărtăşanie era purtată în procesiune la 
casa bolnavului, mergând înainte paraclisierul cu un sfeșnic și cădelnița, iar preotul în 
urma lui, cu epitrahilul pe grumaji și ţinând în mâini potirul ori un mic chivot cu Sfin- 
tele. Vezi Sr. SIMEON AL TESALONICULUI, Răspuns la întrebarea 82, p. 345; Pravila din 
Codicele de la Ieud, la C.A. SpuLBER, Cea mai veche Pravilă românească; Cernăuţi, 1930, 
p. 18; Învăţătură preoților pe scurt despre şapte Taine ale Bisericii, Buzău, 1702, f. 18 v. - 19; 
? IACOV PUTNEANUL, Synopsis, f. 62; + NIFON RUSAILĂ (Mitropolitul Ungrovlahiei), 
Pravila bisericească, Bucureşti, *1854, p. 122. Episcopul Filotei al Buzăului (1850-1860), 
încă reînnoia această dispoziţie (vezi Glasul Bisericii, XX (1961),-1-2. p. 150). 

acoperământ cu fața în sus, care, îndată după împărtăşire, se ţine la gura 
pruncului, până ce acesta înghite Sfintele. 

După un obicei rusesc, pruncii nu se împărtășesc decât cu Sfântul 
Sânge (probabil măsură de prevedere, pentru pruncii prea fragezi, care 
nu ar putea înghiţi și asimila părticica din Sfântul Trup). De aceea, unele 
cărți de ritual ruseşti interzic împărtășirea copiilor la Liturghia Darurilor 
înainte-sfinţite, întrucât atunci se află în sfântul potir numai vin'*. 

Întrucât pruncii şi copiii până la şapte ani nu au păcate personale, iar 
cel originar este spălat prin botez, Biserica rusă a introdus următoarea 
formulă pentru împărtăşirea pruncilor: „Se împărtășește robul (roaba) lui 
Dumnezeu (N), spre sfinţirea sufletului și a trupului” (în loc de: „spre 
iertarea păcatelor”). 

1% 5. BULGAKOFE, Cartea de căpătâi a sfintiților slujitori (în lb. rusă), Il, Harkov, 1900, p. 1042. 

CAPITOLUL V 


SFÂNTA TAINĂ A CUNUNIEI 


V.1. Ce este Cununia? 


Cununia sau Slujba Nunții este serviciul divin prin care Biserica 
binecuvântează şi consfinţește căsătoria, adică legătura dintre bărbat şi 
femeie, ridicând-o la rangul de Taină'*?. 


V.2. Săvârşitorul Tainei 


Săvârșitorul Cununiei este arhiereul şi preotul. Vechile Pravile opresc 
pe preoţii-călugări (ieromonahi) să oficieze nunta, ca unii care au făcut 
votul castităţii și care, deci, nu pot lua parte nici la dansul ritual de la 
Isaie, dăntuieşte..., nici la ospăţul și petrecerea cu care este împreunată de 
obicei nunta!**. Preotul poate oficia Cununia propriului său fiu sau a fiicei 
sale, dacă nu există alt preot!”. 


1% N. CHIȚESCU, Pr. |. TODORAN, Pr. |. PETREUȚĂ, Teologia dogmatică și simbolică, 
vol. II, București, 1958, pp. 915-916. 

1% PETRU HARTOFILAX, Răspunsuri canonice (secolul al XI-lea), în Sintagma Ate- 
niană, vol. V, p. 570; Se. TEODOR STUDITUL, Regulile călugărești, în PG 99, col. 941; 
Pravila Mare (Îndreptarea Legii), glava 135, alin. 2; Cap. 84 din Nomocanonul slav în 
228 titluri. 

'7 Pravila Mare (Îndreptarea Legii), glava 155; + NiroN RusăILă (Mitropolitul 
Ungrovlahiei), Pravila bisericească, p. 9; articolul 210 din Nomocanonul slav în 228 titluri. 

V.3. Primitorul Tainei 


În legătură cu primitorii (subiectele) Tainei, ne vom ocupa numai 
de căsătoriile mixte (între creştini şi necreştini sau între ortodocși și 
neortodocşi, romano-catolici şi protestanți). Acestea erau oprite în 
vechime, prin canoanei*. Dacă însă într-o căsnicie de neortodocşi, 
căsătoriți legitim, unul din soţi se convertea la Ortodoxie, iar celălalt 
rămânea mai departe în credința (confesiunea) lui, soțul convertit putea 
păstra mai departe legătura căsătoriei (dacă celălalt consimţea), potrivit 
sfatului Sf. Ap. Pavel, care zice că bărbatul necredincios se sfințeşte prin 
femeia credincioasă și invers (1 Corinteni 7, 12)!%. 

În timpurile mai noi, până de curând, în faţa faptului împlinit, Bise- 
rica nu refuza săvârşirea căsătoriilor mixte, pentru a nu lăsa fără bine- 
cuvântarea ei asemenea însoțiri. În astfel de cazuri, preotul era obligat 
să stăruie pe lângă soţul ortodox ca să rămână statornic în credință și 
să-şi crească copiii în credinţa ortodoxă. În ultimul timp însă s-a oprit 
din nou, formal, oficierea căsătoriilor mixte, prin actualul Regulament 
autorităţilor canonice disciplinare şi al instanţelor de judecată ale Bisericii 
Ortodoxe Române (artic. 29, alin. 8), asemenea căsătorii fiind îngăduite 
numai cu dezlegarea chiriarhului locului; cei de alt cult sunt obligaţi, îna- 
intea căsătoriei, să îndeplinească formalităţile de trecere la Ortodoxie. 


V.4. Nașii 


Atât la logodnă, cât și la Cununie, mirii sunt asistați de nași sau nuni. 
Rostul și datoriile acestora sunt aceleaşi ca şi ale nașilor la botez. Ei sunt 
martori şi garanţi (chezași) ai seriozităţii angajamentelor reciproce luate 
de viitorii soţi şi ai trăiniciei legăturii lor; de aceea, la logodnă, ei pun 
mâna, cu preotul, pe inele, iar la Cununie, pe cununiile care se pun pe 


1% Canoanele 10 si 31 Laodiceea; Canonul 14 Sinodul IV Ecumenic și 72 Trulan; 
Canonul 23 al Sf. loan Postitorul; cf. Sr. SIMEON AL TESALONICULUI, Despre cinstita Nuntă, 
cap. 227, p. 180. 

1% Canonul 72 Trulan. 

capetele mirilor, atât la așezarea, cât şi la depunerea lor, fiind părtaşi la 
actul sfânt care se săvârşeşte. Nașii trebuie să fie ortodocşi:%, cu vieţuire 
creştinească exemplară şi mai în vârstă decât mirii, purtându-se față de 
miri ca niște părinți şi învăţători ai lor!*!. Vechile Pravile opreau pe călu- 
gări să îndeplinească oficiul de nași, atât la botez, cât şi la nuntă (Îndrep- 
tarea Legii, gl. 135, alin. 1). 


V.5. Locul săvârşirii 


Slujba Cununiei se săvârşeşte de regulă în biserică. De ce? Întâi pen- 
tru că biserica este lăcașul în care Dumnezeu este totdeauna prezent (mai 
ales prin Sfintele Daruri) şi în care se săvârșesc și celelalte Sfinte Taine; 
săvârșindu-se deci în biserică, Nunta este făcută în fața lui Dumnezeu și 
cu binecuvântarea Lui, căpătând astfel caracterul de act sfânt și o garanţie 
mai mare de trăinicie şi durabilitate!*?. Al doilea, pentru că Nunta, fiind 
unul dintre actele cele mai de seamă din viaţa omului, trebuie săvârşită 
în mijlocul comunităţii, adică în văzul şi cu participarea obștii creștine 
din care facem parte, deci în biserică, lăcaşul de adunare al membrilor 
Bisericii, în care ea ne poate asista la toate actele şi momentele cele mai 
importante din viața noastră religioasă. De aceea, preoţii (mai ales cei de 


1% Cf. artic. 29, alin. 8, din Regulamentul autorităților canonice disciplinare şi al 
instanțelor de judecată ale Bisericii Ortodoxe Române, Ed. Institutului Biblic și de Misiune 
Ortodoxă, București, 2015, p. 41: „Clericul care săvârșește Sfânta Taină a Cununiei fără a 
se încredința dacă mirii și naşii îndeplinesc prevederile canonice şi legale se sancţionează cu 
dojană arhierească, cu împlinirea unui canon de post și de pocăință la mănăstire sau cu 
mutarea disciplinară”. 

191 Sp, SIMEON AL TESALONICULUI, Despre cinstita Nuntă, cap. 280, p. 181 (reprodus 
şi în Molitfelnic, Ed. Institutului Biblic și de Misiune Ortodoxă, București, 2013, p. 85, cu 
titlul: Scurtă învățătură despre Nuntă, după Sfântul Simeon, arhiepiscopul Tesalonicului, 
cap. 280: Despre nuni): „Se cuvine a ști că nunii cei primitori ai curăţiei și ai unirii, fiind 
părinţi şi învăţători ai unirii într-un gând și ai însoțirii, trebuie să fie ortodocşi și iubitori 
de Dumnezeu”. 

192 Cf. SF. SIMEON AL TESALONICULUI, Despre cinstita Nuntă, cap. 282, p. 182. După 
acesta, Logodna se face în pronaos, iar Cununia în naos, mirii fiind aduși, după Logodnă, 
în mijlocul sfântului lăcaș, ca niște fii ai Bisericii, în dreptul Sfintei Mese, înaintea ușilor 
împărăteşti, ca înaintea lui Dumnezeu (Despre cinstita Nuntă, cap. 277-278, pp. 180-181). 

la orașe) sunt datori să sfătuiască pe cei ce se căsătoresc, să vină pentru 
aceasta la biserică; ei nu vor oficia Cununia în case decât în cazuri cu 


totul excepţionale și pentru motive bine întemeiate'*?. 


V.6. Timpul săvârşirii 


Fiind slujbă de bucurie, Cununia se săvârşeşte în zilele de sărbătoare 
(de regulă duminica); Molitfelnicul prescrie să se facă dimineaţa, îndată 
după Liturghie'*. 

Conform poruncii a IX-a a Bisericii, nu se fac însă nunti în următoa- 
rele perioade și zile din cursul anului bisericesc: 

a) În cele patru posturi de peste an (inclusiv săptămâna albă sau a 
brânzei), ca şi în toate zilele de post din cursul anului (miercurea şi vine- 
rea, 14 septembrie sau Înălțarea Sfintei Cruci, 29 august sau Tăierea capu- 
lui Sf. loan Botezătorul), pentru că petrecerile și ospeţele care însoțesc de 
obicei Taina Nunții ar contrasta cu atmosfera de rugăciune, înfrânare și 
pocăință, care trebuie să caracterizeze vremea postului'*. După o tradiţie 
statornicită în unele părţi ale Bisericii noastre, se face pogorământ în 
cazuri excepționale, admiţându-se oficierea căsătoriei în prima parte a 
Postului Crăciunului (până la sărbătoarea Sfântului Nicolae), dar fără 
petrecerea și ospeţele obișnuite și numai cu dispensă sau aprobare speci- 
ală de la chiriarhul locului. În Păresimi este îngăduită, la nevoie, numai 
logodna (așezământul) şi aceasta numai în ziua Bunei-Vestiri (dacă nu 
cade în Săptămâna Pătimirilor) şi în Duminica Floriilor!*, 


'% Regulamentul autorităților canonice... p. 41, n. 129, 

1 Vezi însemnarea de tipic din fruntea Rânduielii Logodnei (Molitfelnic, 1971, 
p. 62; cf. Molitfelnic, Ed. Institutului Biblic și de Misiune Ortodoxă, Bucureşti, 2013, p. 79). 
Vechile cărți de învățătură pentru preoți impuneau mirilor să nu mănânce şi să nu bea 
nimic înainte de Cununie, oricât de târziu s-ar fi făcut Cununia (Învățătură preoților pe 
scurt...» f. 28 v). 

155 Vezi tâlcuirea Canonului 69 apostolic şi a Canonului 52 Laodiceea; Pravila Mare 
(Îndreptarea Legii), glava 202, p. 212; cf. SE. SIMEON AL TESALONICULUI, Răspuns la între- 
barea 25, p. 318. 

19% SF. SIMEON AL FESALONICULUI, Răspuns la întrebarea 25, p. 318. În ultima vreme, 
Sinodul Bisericii Greciei a luat hotărârea (circulara 898/1957) de a permite, cu încuviințarea 

b) Nu se fac, de asemenea, nunți în Săptămâna Luminată, în răstim- 
pul dintre Crăciun și Bobotează (25 decembrie - 6 ianuarie), în Dumi- 
nica Rusaliilor, în toate praznicele împărăteşti, precum şi în ajunul tuturor 
praznicelor împărăteşti, pentru ca veselia lumească a nunţii să nu întunece 
sau să eclipseze bucuria duhovnicească a celor mai mari sărbători creștine, 
transformându-le în prilejuri de desfătare şi petrecere lumească!”. 


V.7. Rânduiala Cununiei 


Slujba Cununiei propriu-zise este precedată obligatoriu de cea a 
Logodnei religioase, o lerurgie prin care Biserica binecuvântează și 
consfințeşte o veche datină strămoşească, respectată în popor, şi anume 
legământul sau așezământul, adică tocmirea, așezarea sau punerea 
solemnă la cale a căsătoriei dintre doi tineri. 


V.7.a. Logodna'* 

Se pune din vreme în naos o masă pe care se aşază Sfânta 
Cruce şi două sfeşnice mici cu lumini aprinse, iar la mijloc, 
Sfânta Evanghelie și deasupra ei, cununiile'*. Alături se pune şi 
un pahar cu vin şi o bucată de pâine (cozonac sau pişcot), pe care 
de obicei le aduc nuntaşii. 

Preotul îmbracă epitrahilul și felonul, iar la sosirea mirilor 
îi întâmpină în mijlocul bisericii”%, binecuvântează cele două 


chiriarhilor eparhioţi, oficierea căsătoriilor și în timpul Păresimilor (afară de Săptămâna 
Pătimirilor), dar numai în cazuri excepţionale și fără niciun fast sau petrecere (Mitropolia 
Olteniei, XIII (1962), 3-4, p. 255). 

'% Învătătură de credință creştină ortodoxă, Ed. Institutului Biblic şi de Misiune Orto- 
doxă, București, 2015, pp. 350-351. 

1% Cuvant de origine slavonă, însemnând legămaânt, făgăduinţă, chezășie (cf. appafuv 
— arvună, gaj, angajament). Este echivalentul gr. uvnoreia — cerere în căsătorie. 

1% Sf. Simeon al Tesalonicului recomandă să se pună pe masă și chivotul sau cutia cu 
Sfintele Taine, pentru ca slujba să se oficieze ca în faţa lui Hristos Însuși (SE. SIMEON AL 
TESALONICULUI, Despre cinstita Nuntă, cap. 276, p. 180). 

*% În unele părţi ale Bisericii noastre, când intră în biserică, mirii merg mai întâi şi se 
închină la iconostas și la icoanele de pe catapeteasmă (cf. Arhim. F. BALAMACE, Explicatiuni 
la practica liturgică (manual de tipic, dactilografiat), Bucureşti, 1924, p. 448). 

făclii aprinse, pe care le aduc naşii, și o dă pe cea dintâi nașului, 
iar pe cea de a doua nașei. Mirii şi naşii se aşază în faţa mesei: 
mirii la mijloc (bărbatul în dreapta, adică spre sud, mireasa în 
stânga, adică spre nord), nașul în dreapta bărbatului, nașa în 
stânga miresei, amândoi ţinând făcliile aprinse în mâini. 

Preotul face de trei ori semnul binecuvântării spre capetele 
mirilor şi luând inelele de logodnă le așază pe Sfânta Evanghe- 
lie, astfel: în dreapta pe cel gravat cu numele bărbatului (şi care 
va fi purtat de femeie), iar în stânga pe cel gravat cu numele 
miresei (care va fi purtat de bărbat). Apoi ia cădelnița şi cădeşte 
în jurul mesei şi spre nuntaşi; după aceea, stând în fața mesei, 
dă binecuvântarea („Binecuvântat este Dumnezeul nostru...”). 
Urmează ectenia mare şi cele două rugăciuni din Molitfelnic, 
din care pe prima preotul o citeşte cu glas, iar pe a doua în taină 
(cu faţa spre miri). 

Apoi preotul ia inelul din dreapta, face cu el semnul Sfintei 
Cruci peste Sfânta Evanghelie (unii îl ating şi de Sfânta Cruce), 
şi apoi peste faţa bărbatului, de trei ori, zicând de fiecare dată: 
„Se logodeşte robul lui Dumnezeu (N)” (acum atinge cu inelul 
fruntea mirelui), „cu roaba lui Dumnezeu (N)” (atinge cu inelul 
fruntea miresei), „în numele Tatălui” (atinge fruntea mirelui), „şi 
al Fiului” (la piept), „şi al Sfântului Duh” (la umărul drept și apoi 
la cel stâng); a treia oară adaugă: „acum şi pururea şi în vecii 
vecilor, amin”. După aceasta, preotul, împreună cu nunul, pune 
inelul în degetul inelar de la mâna dreaptă a mirelui. La fel face 
şi cu inelul al doilea (al miresei), zicând de trei ori: „Se logodește 
roaba lui Dumnezeu (N)” (atingând fruntea miresei) „cu robul 
lui Dumnezeu (N) ” (atingând fruntea mirelui), „în numele Tată- 
lui...” (ca mai sus). Şi împreună cu nuna, preotul pune inelul în 
inelarul mâinii drepte a miresei. Apoi nunii schimbă inelele, 
adică le inversează, punându-le aşa cum urmează să fie purtate 
de către miri tot timpul?”. 


%1 După SF. SIMEON AL TESALONICULUI, Despre cinstita Nuntă, cap. 278, p. 180, 
preotul schimbă inelele de trei ori, în cinstea Sfintei Treimi. 

După aceea, preotul citeşte rugăciunea de consfinţire a 
logodnei, întorcându-se cu faţa spre miri și făcând semnul bine- 
cuvântării spre ei acolo unde indică textul sau unde se pomenesc 
numele mirilor. 


V.7.b. Cununia 

Îndată după rugăciunea de binecuvântare de la Logodnă se 
citeşte Psalmul 127, cântându-se, după fiecare verset al lui, refre- 
nul: Slavă Ţie, Dumnezeul nostru, slavă Tie! (în unele biserici nu 
se mai citeşte psalmul, ci se cântă numai Slavă Ție, Dumnezeul 
nostru, Slavă Ţie, de trei ori); în timpul acesta preotul cădește din 
nou masa şi pe miri. Apoi îşi descoperă capul, se închină, sărută 
Sfânta Evanghelie şi Sfânta Cruce, ia în mâini Sfânta Evanghelie 
(unii iau și Sfânta Cruce) şi dă binecuvântarea („Binecuvântată 
este împărăţia Tatălui...), făcând cu Evanghelia semnul Sfintei 
Cruci deasupra cununiilor. Apoi aşază cununiile peste Sfânta 
Evanghelie și rostește ectenia mare (cu cereri speciale pentru 
miri), urmată de cele trei rugăciuni de binecuvântare a mirilor. La 
a treia, preotul uneşte dreapta mirelui cu dreapta miresei, atunci 
când rostește cuvintele: „Însuţi și acum, Stăpâne trimite mâna Ta 
din sfântul Tău locaș și unește pe robul Tău (N) cu roaba Ta... 

Se face apoi punerea cununiilor, astfel: 

Preotul ia cununia din dreapta (a mirelui), face cu ea semnul 
Sfintei Cruci peste Sfânta Evanghelie (unii o ating şi de Sfânta 
Cruce), apoi peste fața mirelui, de trei ori; zicând de fiecare dată: 
„Se cunună robul lui Dumnezeu (N)” (atinge cu cununia fruntea 
mirelui), „cu roaba lui Dumnezeu (N)” (atinge fruntea miresei), 
„în numele Tatălui” (atinge fruntea mirelui), „şi al Fiului” (atinge 
pieptul), „și al Sfântului Duh” (atinge umărul drept şi apoi pe cel 
stâng); a treia oară adaugă: „acum şi pururea... 

Și sărutând mirele cununia, preotul i-o aşază pe cap, ţinând-o 
şi nașul cu dreapta. 

La fel face preotul cu cununia miresei, rostind formula: „Se 
cunună roaba lui Dumnezeu (N)” (atinge cu cununia fruntea 
miresei), „cu robul lui Dumnezeu (N)” (atinge fruntea mirelui), 

„în numele Tatălui...” (ca mai sus). Mireasa sărută cununia și pre- 
otul i-o așază pe cap, ţinând-o şi naşa cu dreapta. 

Apoi cântă preotul o dată: „Doamne Dumnezeul nostru, cu 
slavă și cu cinste încununează-i pe ei, iar corul (cântăreții) repetă 
aceeaşi cântare de două ori; de fiecare dată, preotul face semnul 
binecuvântării spre miri. 

Urmează citirea Apostolului şi a Evangheliei. În timpul Apos- 
tolului, de vrea, preotul cădeşte, iar Evanghelia o citește cu fața 
spre miri și nuntași şi cu capul descoperit; după citire, se închină, 
sărută Sfânta Evanghelie, o închide și face semnul Sfintei Cruci 
cu ea spre popor. Urmează o ectenie întreită scurtă, o rugăciune 
pe care preotul o citeşte cu faţa spre miri, binecuvântându-i, apoi 
ectenia cererilor, Tatăl nostru şi rugăciunea pentru binecuvânta- 
rea paharului cu vin (cu fața spre răsărit). Preotul ia apoi paharul 
şi dă pe rând întâi mirelui apoi miresei să guste din el de câte trei 
ori, în timp ce cântăreții (corul) cântă: Paharul mântuirii... (Psal- 
mul 115, 4). Dacă se obișnuiește a se aduce şi o bucată de pâine 
sau de cozonac, preotul dă mirilor să guste întâi din ea, după ce o 
înmoaie în vin, şi apoi dă paharul??. 

Urmează Înconjurarea, astfel: preotul primeşte cădelnița, dă 
mâna stângă nunului, iar acesta dă stânga sa mirelui, la fel făcând 
şi ceilalți, ţinându-se toţi de mână, iar preotul cădind, fac încon- 
jurarea mesei de trei ori, cântând la prima înconjurare: Isaie, 
dănțuiește..., la a doua, Sfintilor mucenici..., iar la a treia, Slavă 
Ție, Hristoase Dumnezeule...%*. 

După înconjurare urmează luarea (depunerea) cununiilor: 
mirele înaintează lângă masă, se închină de trei ori și, plecându-și 


2 Molitfelnicele româneşti mai vechi, ca şi cele greceşti și slave, nu pomenesc decât 


despre paharul cu vin; pâinea, deşi obișnuită mai de mult în practica românească, este 
menţionată în Molitfelnicul românesc începând cu ediția din 1965, p. 84 (cf. Molitfelnic, 


2013, p. 100). 
% Prin unele părţi ale Bisericii noastre (Ardeal), se face acum înconjurarea mare: atât 


mirii, cât și nașii sărută de fiecare dată întâi Sfânta Evanghelie și Sfânta Cruce de pe masă, 
apoi icoana de pe iconostas și pe cele împărătești de la tâmplă, iar când trec prin dreptul 
ușilor împărătești se închină spre altar (Cf. V. Boo, St. RoșiANu, Tipic bisericesc, Blaj, 


21931, p. 187). 

capul, pune mâinile cruciș pe Sfânta Evanghelie; preotul, de o 
parte a mirelui, iar nunul de cealaltă, îi iau cu dreapta cununia, 
zicând preotul: „Mărit să fii, mire, ca Avraam.... Mirele sărută 
cununia, iar preotul o așază pe Sfânta Evanghelie. Mirele se 
retrage la locul lui și se face acelaşi lucru pentru mireasă, punând 
nuna mâna dreaptă pe cununie şi zicând preotul: „Și tu, mireasă, 
mărită să fii ca Sarra.... 

Apoi, stând cu faţa spre miri, preotul zice cele două rugăciuni 
de binecuvântare a mirilor, din Molitfelnic, binecuvântându-i, 
și face otpustul (acum, sau înainte de otpust, preotul poate ţine 
cuvântarea ocazională)?*. După aceea, cântăreții cântă Cuvine-se 
cu adevărat... sau altă cântare îndătinată (în multe biserici se 
cântă acum Mulţi ani trăiască...); în timpul acesta, vin mai întâi 
mirii şi nunii, se închină şi sărută pe rând Sfânta Evanghelie, 
Sfânta Cruce şi cununiile, primind felicitări de la preot; acelaşi 
lucru fac apoi părinţii şi rudele mirilor. La sfărșit, preotul încheie 
cu „Pentru rugăciunile... 


La optzile după Cununie, urmează ceea ce în popor se numeşte Ieșirea 
la biserică: tinerii căsătoriţi vin din nou la biserică şi, stând la uşa bisericii 
(în pronaos), în genunchi, preotul, îmbrăcat cu epitrahilul, le pune epi- 
trahilul pe cap și le citește Rugăciunea în a opta zi după Cununie”. 


V.8. A doua Nuntă (Cununie) 
Rânduiala obişnuită a Cununiei (prima nuntă) se face de obicei 


şi atunci când unul dintre miri (indiferent care) a mai fost căsătorit. 
Când însă amândoi mirii au mai fost căsătoriţi, li se face Cununie 


%4 Vechile Molitfelnice de tip rusesc cuprindeau chiar o Învățătură către miri, de 
dimensiunile unei adevărate predici, introdusă în momentul acesta al slujbei (Molitfelnic, 
Chișinău, 1820, p. 68; Trebnic, Chișinău, 1908, pp. 1307-1911). Ultimele ediții românești, 
începând cu cea din 1965, au introdus aici o scurtă povăţuire, adresată de preot tinerilor, 
dacă nu li se ține cuvântare. 

% Vezi infra la explicarea Cununiei, înţelesul acestei numiri. 

după o rânduială deosebită, întocmită pentru asemenea cazuri, adică 
a doua Nuntă. 

Odinioară, a doua şi a treia Nuntă erau privite și tratate de Biserică cu 
mai multă severitate decât azi, ele erau îngăduite numai ca un pogorământ 
făcut pentru slăbiciunea firii omenești, iar mirii erau supuși la unele epi- 
timii sau canoane de pocăință (oprire de la Sfânta Împărtăşire)?*. Astăzi 
însă asemenea căsătorii au devenit destul de frecvente şi de aceea Biserica 
este nevoită să le binecuvânteze, pentru a nu lăsa pe cei împreunaţi cu 
legătura trupească să trăiască fără binecuvântarea lui Dumnezeu. 

Rânduiala Nunții a doua reflectă încă vechea disciplină a asprimii cu 
care erau privite odinioară asemenea căsătorii, precum și concepţia că, 
de fapt, numai prima Nuntă este socotită ca o Taină adevărată și deplină. 
De aceea, această rânduială este, în prima ei parte, mai simplă și mai 
puţin solemnă decât rânduiala primei Cununii. Rânduiala logodnei este 
contopită cu cea a Cununiei, făcând amândouă o singură slujbă și având 
binecuvântarea de început nu ca la Taine (Cununie), ci ca la lerurgii 
(Logodnă): „Binecuvântat este Dumnezeul nostru... după care urmează 
rugăciunile începătoare obişnuite (Sfinte Dumnezeule... și celelalte). 
Lipsește toată partea de la începutul slujbei, până la punerea cununii- 
lor (binecuvântarea, ectenia şi rugăciunile pentru binecuvântarea miri- 
lor), deci, după punerea şi schimbarea inelelor, se citesc două rugăciuni 
speciale, apoi se trece îndată la punerea cununiilor””. Atât ectenia de la 
început (dinainte de punerea inelelor), cât şi cele două rugăciuni de după 
schimbarea inelelor au caracter penitențial, adică cuprind cereri pentru 


5 Constituţiile Apostolice, III, 2, în coll. Scrierile Părinților Apostolici..., vol. II, trad. 
Pr. |. Mihălcescu, Pr. M. Pâslaru, Pr. G.N. Niţu, Chişinau, 1928, p. 88; cf. trad. Diac, 1. Ică 
jr, în Canonul Ortodoxiei, vol. I: Canonul apostolic al primelor secole, Ed. Deisis, Sibiu, 
2008, p. 653; Canonul 1 Laodiceea, Canonul 7 Neocezareea, Canoanele 4 şi 87 ale Sf. Vasile 
cel Mare, Canonul 19 al Sf. loan Postitorul și Canonul 2 al Sf. Nichifor Mărturisitorul, în 
Nicodim Miaș, Canoanele Bisericii Ortodoxe, vol. II, partea I, pp. 32, 82; vol. II, partea 
a II-a, pp. 52-53, 129, 215, 227-228; cf. Arhid. loan N. Foca, Canoanele Bisericii Orto- 
doxe. Note şi comentarii, Sibiu, 2005, pp. 238, 215, 380, 429, 486, 498. Cf. Sr. SIMEON AL 
TESALONICULUI, Despre cinstita Nuntă, cap. 276, p. 179; Pravila Mică (Govora, 1640), glava 
51, alin. 3, glava 76, 83, 92; Pravila Mare (îndreptarea Legii), glavele 205-206. 

* Evhologhiul de azi prevede punerea cununiilor la Nunta a doua, desi, după Canonul 
2 al Sf. Nichifor Mărturisitorul (trecut și în Pravila Mică de la Govora, glava 76), cel ce se 
căsătoreşte a doua oară nu se încununează. 

pocăință și iertarea mirilor, pentru că însoţirea lor prin a doua (sau a 
treia) Nuntă le este socotită ca un păcat izvorât din aprinderea trupească, 
pe care ei nu au putut-o birui. Începând de la punerea cununiilor pe cap, 
rânduiala slujbei la a doua Nuntă este absolut întocmai ca la prima Nuntă. 

Rânduiala Nunții a doua se face neschimbat şi la Nunta a treia. 

A patra nuntă este socotită de Biserică drept o fărădelege; de aceea 
Molitfelnicul opreşte pe preoţi de a o sluji, sub ameninţarea caterisirii?%. 

d) Pentru cazul în care soţii divorțaţi hotărăsc să se împace, după 
îndeplinirea formalităţilor legale, acestora li se va oficia o rânduială spe- 
cială, folosită și în Biserica Ortodoxă Greacă, aprobată de Sfântul Sinod al 
Bisericii Ortodoxe Române prin Hotărârea 9972 din 2015. 


V.9. Însemnare despre „Cununia de argint”, „Cununia de aur” 


și „Cununia de diamant” 


Se obișnuiește, în timpul din urmă, mai ales în unele familii din 
oraşe, să se serbeze, într-un cadru mai mult sau mai puţin familial, așa- 
zisa Cununie de argint sau de aur sau de diamant (de platină), adică ani- 
versarea a douăzeci şi cinci, cincizeci, respectiv șaptezeci și cinci de ani de 
la încheierea căsătoriei. La asemenea prilejuri este chemat și preotul. Ce 
slujbă poate face el în acest caz? 

Numai unele ediţii ale Trebnicului slavo-rus cuprind o slujbă pen- 
tru astfel de cazuri?*?. Molitfelnicele românești mai vechi nu prevăd nimic 
pentru astfel de cazuri. În schimb, ediţiile mai noi — începând cu cea din 
1998 și continuând cu următoarele, până la ultima din 2013 — precizează 
că în asemenea situaţii se săvârşeşte Rânduiala Slujbei de mulțumire pen- 
tru toată binefacerea primită de la Dumnezeu, al cărei conţinut se găsește 
în Molitfelnic. Este, de altfel, o parte din Tedeumul de multumire adaptat 
la împrejurarea respectivă, binecuvântându-se şi inelele de argint (ori de 


%8 Pravila de la Govora, glava 83, alin. 3; Molitfelnic, 1965, p. 98 (cf. Molitfelnic, 2013, 
p. 115). Căsătoria a patra a fost interzisă formal prin tomul unirii (rouoc Evwooewc) al 
patriarhului Nicolae I (Misticul) al Constantinopolului, la 920. 

*% Trebnic, trad. S. Heitz, p. 550, nota 2. 

aur sau de platină), care se pun în degetele soţilor, alături de cele vechi. 


Slujba se face în case sau în biserică?”. 


V.10. Explicarea rânduielii Cununiei 


Atât rânduiala Logodnei, cât şi rugăciunile principale din slujba 
Cununiei (cele pentru binecuvântarea mirilor) şi din rânduiala Nunții 
a doua sunt atribuite, în cel mai vechi manuscris al Evhologhiului gre- 
cesc (Codex Barberini, din secolele VIII-IX), Sf. Metodie Mărturisitorul, 
patriarhul Constantinopolului (4846). 


V.10.a. Logodna 

Actul principal din slujba logodnei este punerea și schimbarea ine- 
lelor. Întrebuinţarea inelelor la logodnă este obicei străvechi, pe care 
Biserica creştină l-a preluat și l-a consfințit, prin încadrarea lui în slujba 
bisericească. Inelele, care sunt cercuri, fără început și fără sfârşit, erau în 
Vechiul "Testament simbol al puterii şi încrederii care se acorda cuiva, 
precum se vede din textul rugăciunilor pe care le citeşte preotul pentru 
binecuvântarea logodnicilor după punerea inelelor”!3; în ritualul creştin 
al logodnei ele sunt simbolul iubirii nemărginite şi al fidelității reciproce 
pe care și-au făgăduit-o logodnicii unul față de altul, precum și semnul 


trăiniciei legăturii dintre viitorii soți”?. 


0 Molitfelnic, 2013, pp. 116-125 (cf. Molitfelnic, 1976, p. 92). 

1! Pr, Vasile MITROFANOVICI, Liturgica Bisericii Ortodoxe, Teodor TARNAYSCHI, 
+ NECTARIE COTLARCIUC (Mitropolitul Bucovinei) (eds), Cernăuţi, 1929, p. 964. 

"12 Molitfelnic, 2013, pp. 83-84 (cf. Molitfelnic, 1956, p. 73). 

215 Cf. CLEMENT ALEXANDRINUL, Pedagogul, III, 11, trad. N. Ştefănescu, în: Izvoarele 
Ortodoxiei, București, 1939, p. 312 (cf. p. 314) (cf. trad. Pr. D. Fecioru, în coll. Părinţi şi 
Scriitori Bisericeşti, vol. 4, Ed. Institutului Biblic şi de Misiune al Bisericii Ortodoxe Ro- 
mâne, București, 1982, pp. 338-339). Astăzi amândouă inelele se fac de obicei din aur; dar 
în vechime, inelul mirelui era din fier, simbolizând tăria bărbătească, iar al miresei, din 
aur, simbolizând frumuseţea, gingășia şi curăţia femeiască (SF. SIMEON AL TESALONICULUI, 
Despre cinstita Nuntă, cap. 276, p. 180). După Molitfelnicele românești vechi, inelul pe care 
bărbatul îl dădea femeii să-l poarte era de aur, înfățișând strălucirea soarelui, iar cel dat de 
femeie bărbatului era de argint, înfățișând strălucirea lunii, deoarece strălucirea femeii vine 
de la bărbat (Pr. V. MITROFANOVICI, Liturgica Bisericii Ortodoxe, p. 846). 

Făcliile aprinse, pe care le ţin în mâini naşii — iar odinioară le purtau 
şi sfințiţii slujitori — sunt simbol al curăţiei mirilor, al luminii darului de 
sus şi al bucuriei nuntașilor?*. În unele părţi, la Logodnă făcliile le ţin 
logodhnicii (mirii) înşişi, cum prevedeau unele dintre vechile Molitfelnice 
românești?!” și cum prevăd şi azi Evhologhiile greceşti?!€. 


V.10.b. Cununia 

Psalmul 127 (Fericiţi toți cei ce se tem de Domnul...), cu care începe 
slujba Cununiei, ilustrează fericirea vieţii familiale a celor ce se tem de 
Domnul. 

Momentul principal din slujba Cununiei, acela în care se săvârşeşte 
consfințirea legăturii dintre bărbat şi femeie, este atunci când preo- 
tul rostește cuvintele din a treia rugăciune de binecuvântare a mirilor: 
„Însuţi, şi acum, Stăpâne, trimite mâna Ta din sfântul Tău locaş și uneşte 
pe robul Tău (N), cu roaba Ta..:” (cuvinte care sunt socotite ca o epicleză 
a slujbei Cununiei, echivalentă celei din rugăciunea pentru sfinţirea apei 
din slujba botezului). Semnul văzut al sfințirii nevăzute a acestei legături 
este unirea mâinii drepte a bărbatului cu dreapta femeii, de către preot, 
iar actul ritual care simbolizează și pecetluieşte săvârșirea Tainei este 
punerea cununiilor pe capetele mirilor. Cununiile sunt făcute în chipul 
coroanelor cu care se încununau odinioară regii şi împărații, biruitorii 
în războaie şi în întrecerile din arene şi palestre, precum și fecioarele în 
anumite rituri şi procesiuni religioase. Ele erau semnele puterii, ale stăpâ- 
nirii şi ale biruinţei (la bărbaţi) ori ale frumuseţii și curăției (la fecioare), 
întruchipând totodată podoaba, cinstea și slava ce se dădea împăraţilor 
de către supușii lor, precum și sentimentele de admiraţie, recunoştinţă 
sau omagiu datorate biruitorilor în lupte. Ele se pun pe capul mirilor ca 
un elogiu sau ca o răsplată adusă curăţiei și fecioriei acestora, pe care ei 
au păstrat-o până la Nuntă și pentru care sunt încununaţi”!”. De aceea se 
şi cântă pentru miri rugăciunea „Doamne Dumnezeul nostru, cu slavă și 


214 Sp. SIMEON AL TESALONICULUI, Despre cinstita Nuntă, cap. 279, p. 181. 

“5 Molitfelnic, Chișinău, 1820, f. 51 v. 

6 EvyoAopiov 70 Meya, Atena, 1970, p. 238. 

17 Cf. SF. SIMEON AL TESALONICULUI, Despre cinstita Nuntă, cap. 276, p. 179. Cf. Se. 
IOAN GURA DE AUR, Omilia a LX-a, la Epistola 1 către Timotei, în PG 62, col. 564. 

cu cinste, încununează-i pe ei!'. Punerea cununiilor a dat şi denumirea 
obişnuită a Tainei la greci: 10 orepăvwua — încununare, încoronare. 

Apostolul de la Cununie este luat din Epistola către Efeseni a Sf. Ap. 
Pavel (5, 20-33), în care acesta compară Nunta cu legătura sfântă şi indiso- 
lubilă dintre Hristos şi Biserică, îndemnând pe viitorii soți să se iubească 
între ei cu aceeași dragoste nețărmurită şi sfântă. 

Evanghelia este formată din pericopa în care se istorisește minunea 
săvârșită de Mântuitorul la Nunta din Cana Galileei, la care EI a luat parte 
cu Sfânta Sa Maică (loan 2, 1-11). 

Paharul cu vin, pe care preotul îl binecuvântează şi din care apoi gustă 
mirii, este numit în Molitfelnic paharul comun sau de obște (TO Koiwov 
nornptov). El închipuie atât bucuria și veselia nunții, cât şi soarta comună 
a viitorilor soţi, pe care o vor împărtăși împreună, având parte de aceleași 
necazuri şi aceleași bucurii?!%. Același lucru vrea să arate și bucata de 
pâine (cozonac sau pișcot) din care, prin unele părți, se dă acum mirilor 
să guste, odată cu paharul de obște; aceasta din urmă este o reminiscență 
veche, precreştină, moştenită din ritualul nunții la romani şi amintind de 
pâinea comună (un fel de plăcintă) care se frângea la ei cu ocazia nunții și 
pe care mirii o mâncau atunci împreună (libum farreum, confarreatio)”. 
Atât paharul, cât şi pâinea ne aduc însă aminte și de împărtășirea miri- 
lor, care avea odinioară loc în acest moment al slujbei, deoarece Cunu- 
nia se săvârşea de regulă îndată după Sfântă Liturghie, când mirii se şi 
împărtăşeau?%. De aceea se cântă acum: Paharul mântuirii... (Psalmul 


215 Cf. Sr. SIMEON AL TESALONICULUI, Despre cinstita Nuntă, cap. 277, p. 180. 

25 N. LAscU, Cum trăiau romanii, Bucureşti, 1965, p. 285. 

2 Sr. SIMEON AL TESALONICULUI, Despre cinstita Nuntă, cap. 282, p. 182. Cf. Randu- 
iala Cununiei din Evhologhiul slav (manuscris), tradus de + MELCHISEDEC ȘTEFÂNESCU, în 
Notite istorice şi arheologice adunate de pe la 48 de mânăstiri şi biserici antice, București, 
1885, p. 149: Mirii erau împărtășiți după ecfonisul rugăciunii Tatăl nostru. Preotul zicea: 
„Să luăm aminte! Sfintele cele mai înainte sfinţite, sfinţilor!” și împărtășea pe miri, zicând: 
„Primiţi Trupul și Sângele Domnului nostru Iisus Hristos, care se dau spre iertarea păca- 
telor”. Li se dădea apoi anafura, după care urma ritualul paharului de obște. La sfârșit se 
rostea și ectenia: „Drepţi, primind dumnezeieştile [...] Taine” (ca la Liturghie). Vezi și rân- 
duiala din Molitfelnicele slave tipărite la noi (Târgovişte, 1545, Câmpulung, 1635, Bâlgrad, 
1689), la C. CoRnEscu (Creangă), „Rânduiala Cununiei, a Mărturisirii și a Maslului în 
diferitele ediţii ale Molitfelnicului slav şi român folosit în Biserica Română”, în: Mitropolia 
Olteniei, XIII (1962), 10-12, pp. 605, 606, 609; vezi rânduiala din M. MALINAȘ, „Descrierea 

115, 4), cântare întrebuințată în timpul împărtășirii credincioșilor; în 
rânduiala Cununiei ea nu se găsește decât în Molitfelnicele româneşti mai 
noi (în cele greceşti şi slave nu există). 

Înconjurarea mesei de către alaiul de nuntă format din slujitori, miri şi 
nași, în chip de horă, simbolizează şi exprimă bucuria firească și sentimen- 
tul de jubilare prilejuite de nuntă, sentimente care s-au exprimat totdeauna 
prin cântare şi joc sau dans. Ceremonia aceasta este, ca și cea analoagă de la 
botez şi de la hirotonie, un rest din dansul ritual (religios), care făcea parte 
integrantă din cultul ebraic, ca şi din cultele altor religii și popoare vechi 
precreştine. Şi deoarece nunta se face şi în vederea naşterii de prunci în 
frica Domnului, Biserica ne duce cu gândul mai întâi la naşterea minunată 
a dumnezeiescului Prunc din Sfânta Fecioară, naștere pe care a prezis-o mai 
ales Prorocul Isaia (7, 13). De aceea cântăm acum imnul prin care Biserica 
îndeamnă pe Prorocul Isaia să dănțuiască împreună cu noi, de bucurie că i 
s-a împlinit prorocia: Isaie, dânțuiește! Fecioara a avut în pântece...”!. Cele 
două Tropare care se cântă după aceea (Sfinţilor mucenici... şi Slavă ie, 
Hristoase Dumnezeule...), care sunt Stihiri muceniceşti luate din cântările 
Octoihului (Vecernia de vineri seara, glasul 7), arată că mirii trebuie să se 
facă părtaşi lui Hristos şi sfinţilor Lui, prin viața lor curată, pe care o vor 
duce şi în căsnicie”%; cununiile care li s-au pus pe capete sunt asemenea 
celor cu care Mântuitorul încununează în ceruri pe sfinţii și aleşii Săi după 
moarte (vezi vechea iconografie religioasă a martirilor). 


Molitfelnicului românesc manuscris copiat de Popa Flore din Josani (Bihor) la 1705”, în: 
Biserica Ortodoxă Română, XCIII (1975), 9-10, pp. 1133-1135. Cf. Nicolae DARVAREUS, 
Mânealnic, în rom. de Dim. Sturza, lași, *1846, p. 106. De altfel, bunul obicei al împărtășirii 
mirilor cu ocazia Nunții se mai pâstrează și azi în unele eparhii ale Bisericii noastre (mai 
ales în Ardeal și nordul Moldovei), numai că împărtășirea are loc înainte de Cununie, fie 
dimineaţa, la Liturghie, fie într-o sărbătoare anterioară (P. PROCOPOVICIU, Ritualistica 
sau manual de ritual al Bisericii Ortodoxe Române, Oradea, 1936, p. 132; V. BoJoR, Șt. 
ROȘIANU, Tipic bisericesc, p. 186). 

21 Această cântare nu este menţionată în rânduiala Nunții descrisă de Se. SIMEON AL 
TESALONICULUI (lDespre cinstita Nuntă, cap. 282, p. 182). Ea face parte din Canonul Mie- 
zonopticii de Duminică, glas. 5, Irmosul Cântării a IX-a (Octoihul Mare, Ed. Institutului 
Biblic şi de Misiune al Bisericii Ortodoxe Române, București, 2003, p. 350, col. 1). 

2 Cf. Se. SIMEON AL TESALONICULUI, Despre cinstita Nuntă, cap. 282, p. 182. Des- 
pre simbolismul ceremoniilor Nunții vezi și Mărturisirea lui Mitrofan Critopoulos, la 
I. MinăLcescu, Die Bekenntnisse..., pp. 231-233). 

Formulele: „Mărit să fii, mire, ca Avraam... și „ar tu, mireasă, mărită 
să fii ca Sarra..., pe care preotul le rostește la depunerea cununiilor, sunt 
formulele de felicitare (heretisire) rituală a mirilor, de către Biserică, prin 
glasul preotului. 

Obiceiul ca tinerii căsătoriți să vină a opta zi după Cununie la bise- 
rică, pentru a Li se citi rânduiala pe care credincioşii o numesc dezlega- 
rea cununiilor (î Abois Tov oTepăvwv), este străvechi. EI are analogie cu 
ritualul spălării şi al tunderii noului botezat, din rânduiala botezului, care 
odinioară - precum am spus — avea loc la opt zile după botez. 

În vechime, se puneau pe capetele mirilor cununi de ramuri (frunze) 
de merişor, pe care ei le purtau timp de o săptămână și cu care veneau 
după opt zile de la nuntă la biserică, unde preotul le lua de pe capete 
(uneori lucrul acesta îl făcea preotul mergând el la casa mirilor)”. Deși 
depunerea cununiilor se făcea inițial a opta zi după Cununie, ulterior 
ea a fost încadrată în slujba Cununiei, dar obiceiul ca tinerii să vină la 
biserică la opt zile după Cununie. Totuşi s-a păstrat până azi, în virtutea 
tradiţiei, păstrând vechea denumire: dezlegarea cununiilor, adică desface- 
rea cununiţelor de ramuri şi depunerea lor. 

În practică, astăzi tinerii vin de obicei la preot după slujbă. Odinioară 
însă, molitfa li se citea dimineaţa, înainte de slujbă, pentru ca ei să poată intra 
apoi cu preotul în biserică şi să asiste la slujbă, cum prevede Molitfelnicul. 

CAPITOLUL VI 


SFÂNTA TAINĂ A HIROTONIEI ȘI HIROTESIILE?: 


VI.1. Ce este Hirotonia și ce sunt Hirotesiile? 


Din punct de vedere etimologic, cuvântul grecesc hirotonie 
(Xe.porovia; cf. lat. ordinatio) înseamnă întinderea mâinilor (de la Xeip — 
mână şi reivw - a întinde), apoi votare sau alegere, pentru că votarea sau 
alegerea cuiva se făcea şi se face de obicei prin ridicarea mâinii. În sens 
creştin, cuvântul Xxerporovia însemna la început, alegerea sau desemna- 
rea cuiva pentru preoţie, lucru pe care Biserica sau obştea credincioșilor 
îl făcea prin votare”; iar pentru că această alegere era confirmată apoi 
prin punerea mâinilor episcopului asupra celui ales, cu timpul termenul 
de hirotonie s-a aplicat rânduielii de slujbă sau ceremoniei religioase a 
consacrării candidaţilor la preoţie, slujbă al cărei miez este, astăzi ca şi 


*+ Ca bibliografie generală pentru acest capitol a se vedea studiile din volumul colec- 
tiv Etudes sur le sacrement de L'ordre, în coll. Lex Orandi, vol. 22, Paris, 1957; P. MEESTER, 
Studi sui sacramenti amministrati secondo îl rito byzantino, Roma, 1947, pp. 243-274. Cf. 
O. BARLEA, „Die Weihe der Bischofe, Presbiter und Diakone in vornicânischer Zeit”, în Soci- 
etas Academica Dacoromana. Acta philosophica et theologica, vol. III, Miinchen, 1969. Pentru 
amănunte de ordin canonic vezi Sever BUZAN, „Hirotonie şi hirotesie”, în: Ortodoxia, IX 
(1957), 4, p. 586. 

% Didahia (Învătătura) celor doisprezece Apostoli, XV, în coll. Scrierile Părintilor Apos- 
folici..., vol. |, trad. Pr. I. Mihălcescu, Pr. M. Pâslaru, Pr. G.N. Niţu, Chișinău, 1927, p. 92: 
„Alegeţi-vă (xeiporovnoare) episcopi şi diaconi”; Constitutiile Apostolice, VII, 31, în coll. Scri- 
erile Părinților Apostolici..., vol. IL, Chişinău, 1928, p. 197; cf. trad. Diac. I. Ică jr, în Canonul 
Ortodoxiei, vol. I: Canonul apostolic al primelor secole, Ed. Deisis, Sibiu, 2008, pp. 571, 722. 

odinioară, punerea mâinilor episcopului asupra celui ales, unită cu invo- 
carea harului Sfântului Duh. 

Punerea mâinilor este un rit care se practica şi în cultul Vechiului 
Testament. Așa erau consacraţi leviţii Legii Vechi (Numerii 8, 10; 27, 18), 
aşa consacră Moise pe losua ca succesor al său la conducerea poporu- 
lui (Deuteronomul 24, 9). În creştinism a fost practicat, în continuare, ca 
rit de consacrare sau ca semn al transmiterii unei funcții religioase și al 
harului special necesar pentru împlinirea ei (Faptele Apostolilor 6, 6; 14, 
23; 2YYimotei 1,6: 1 Timoteia, 143 5520)%6. 

Prin Hirotonie înţelegem deci astăzi Taina prin care cineva este investit 
cu darul sau vrednicia uneia din cele trei trepte ale preoţiei, adică: diaconia, 
preoția, arhieria; ea este deci transmiterea mai departe a „limbilor de foc”, 
adică a puterii harismatice venite, prin Apostoli, de la Mântuitorul Însuși. 

Hirotesia este de asemenea un cuvânt de origine grecească și înseamnă 
punerea mâinilor (xeip — mână şi Tinu. - a pune). La început, el se întrebu- 
ința pentru a exprima, în general, acordarea - prin punerea mâinilor epis- 
copului - a oricărui dar în legătură cu slujba preoţiei, de orice natură ar fi 
fost; însemna, deci, și ceea ce înțelegem azi prin hirotonie””. Astăzi însă, 
prin hirotesie înţelegem rânduiala de slujbă prin care se acordă fie una din- 
tre treptele clerului bisericesc inferior de odinioară (citeţ sau cântăreț și 
ipodiacon), fie una dintre gradele (rangurile) onorifice care se dau fețelor 
bisericeşti pentru merite deosebite pe tărâmul activităţii pastorale (sache- 
lar, iconom şi iconom-stavrofor, la preoţii de mir, singhel, protosinghel şi 
arhimandrit, la preoții călugări), fie confirmarea într-o funcție bisericească 
administrativă (stareţ sau egumen, protoiereu ș.a.). 

Între Hirotonie, de o parte, şi Hirotesie, de alta, este așadar o deosebire de 
esenţă: cea dintâi este o Taină, cea de-a doua, o lerurgie (binecuvântare). 


7% Ct. ]. FORGET, „Diacres”, în: Dictionnaire de Theologie Catholique, vol. IV, col. 708. 

27 Ct. ]. TIXERONT, L'ordre et les ordinations, p. 2, n. 6, apud Pr. C. DRON, Canoanele, 
vol. II, București, s.a., p. 55. 

2 Se pare că distincţia care se face azi în limbajul ortodox între hirotonie şi hirotesie 
datează din secolul al VIII-lea. Teologia și practica Bisericii Romano-Catolice nu face nici 
azi aceasta diferenţiere între „hirotonie” și „hirotesie” (Cyrille VocEr, „Chirotonie et chi- 
rotesie. Importance et relativite de Pimposition des mains dans la collation des ordres”, în: 
Irenikon, XVI (1972), 1, pp. 7-21; 2, pp. 207-238). 

De aceea, hirotoniile se săvârşesc numai în altar, iar hirotesiile, afară din 
altar (în naos). Hirotonia are caracter indelebil, pe când hirotesiile se pot 
anula formal. 

Cele mai vechi rânduieli de hirotonie le aflăm, în Răsărit, în diferitele 
rânduieli bisericești, precum Constituţiile Apostolice, 8, 17 (hirotonia dia- 
conului), Testamentum Domini 1, 38, Canoanele Sf. Ipolit Romanul, 33, 


39-42 ş.a., iar în Apus, în Sacramentalul Gregorian”?. 


VI.2. Săvârșitorul Hirotoniei 


Săvârşitorul Hirotoniei este numai episcopul (arhiereul). Hirotonia 
de diacon şi cea de preot o săvârşeşte un singur arhiereu, iar pentru hiro- 
tonia arhiereului trebuie cel puţin doi sau trei arhierei”. 

Hirotesiile, de asemenea, se săvârșesc de regulă de către arhiereu. Numai 
în mănăstiri, starețul sau egumenul poate hirotesi citeți și ipodiaconi pentru 
mănăstirea respectivă şi numai cu voia sau consimțământul episcopului”. 

Orice episcop hirotonește preoţi şi diaconi numai pentru şi în epar- 
hia sa; în altă eparhie poate săvârși hirotonii sau hirotesii numai cu voia 


sau cu delegaţia episcopului acelei eparhii?”?. 


VI.3. Locul săvârșirii 


Hirotoniile se săvârșesc totdeauna numai în biserică?” şi anume în 
sfântul altar, în jurul Sfintei Mese, deoarece Sfânta Masă este în Biserică 


zii PE72N60l 202) 

*% Canoanele 1, 2 apostolice, Canonul 4 al Sinodului 1 Ecumenic, Canonul 3 al Sinodu- 
lui VII Ecumenic, Canonul 19, 23 Antiohia, Canonul 13 Cartagina; Constituţiile Apostolice, 
VIII, 4-5, 27. 

*! Canonul 14 al Sinodului VII Ecumenic; Canoanele 6 al Sf. Nichifor Mărturisitorul. 
Cf. Arhieraticonul, la sfărșitul rânduielii hirotesiei ipodiaconului. 

2 Canonul 35 al Sfinţilor Apostoli; Canonul 22 Antiohia. 

23 Canonul 7 al St. Teofil al Alexandriei, în Nicodim MirAș, Canoanele Bisericii Orto- 
doxe, vol. II, partea a II-a, p. 179; cf. Arhid. loan N. Foca, Canoanele Bisericii Ortodoxe. 
Note și comentarii, Sibiu, 2005, p. 461. 

izvorul sfințirii, iar exercitarea darului preoţiei este strâns legată de ea. 
Hirotesiile, de asemenea, se săvârşesc, de regulă, tot în biserică, dar în 
naos. În chip excepţional, ele se pot săvârşi în paraclisul episcopal sau 
chiar în reşedinţa episcopală, înaintea unui iconostas?*. 


VI.4. Timpul săvârşirii 


Ca şi Mirungerea, Taina Hirotoniei nu constituie o slujbă inde- 
pendentă, de sine stătătoare, ci se încadrează în slujba Sfintei Liturghii 
depline, a Sfântului Ioan ori a Sfântului Vasile. Nu se săvârșesc hirotonii 
la Liturghia Darurilor înainte-sfinţite”*. Hirotoniile se săvârşesc în orice 
zi de sărbătoare, în cursul Sfintei Liturghii, și anume: 

a) Hirotonia în arhiereu se face înainte de citirea Apostolului şi a Evan- 
gheliei (îndată după Sfinte Dumnezeule...), deoarece în acest moment se 
începea odinioară Liturghia, în prezenţa arhiereului; 

b) Hirotonia în preot se săvârşeşte înainte de sfințirea Darurilor 
(îndată după intrarea cu Cinstitele Daruri), deoarece preotului i se dă 
puterea de a sfinți Darurile, adică de a sluji Sfânta Liturghie; 

c) Hirotonia în diacon are loc după sfinţirea Darurilor (îndată ce arhi- 
ereul rostește ecfonisul: „Și să fie milele marelui Dumnezeu..””), deoarece 
diaconul nu poate sluji singur și nu poate sfinți Darurile. 

Hirotesiile treptelor inferioare ale clerului se săvârșesc de regulă îna- 
inte de Liturghie, în mijlocul bisericii; hirotesia de egumen sau stareț se 


23 Vezi Hirotesia citetului şi Hirotesia duhovnicului în Arhieraticon, Ed. Institutului 
Biblic şi de Misiune Ortodoxă, București, 2012, pp. 11, 57 (cf. Arhieraticon, Bucureşti, 1926, 
pp. 6, 44). Până în vremea Patriarhului Ecumenic Manuil ] (1217-1222), ipodiaconii erau 
consacraţi în diaconicon, după Vohodul mic de la Liturghie; acesta a hotărât ca ei să fie de 
acum înainte hirotesiţi în naos, înainte de Liturghie (Nicodim MILaAș, Canoanele Bisericii 
Ortodoxe, vol. II, partea I, pp. 97-98. Cf. Pr. C. DRON, Canoanele, I, 25-26). 

25 'TBODOR BALSAMON, Comentariu la Canonul 49 Laodiceea, în Pidalion, f. 297, v, 
n. 1. Cf. B. CIREȘEANU, Tezaurul liturgic al Sfintei Biserici creştine ortodoxe de Răsărit, vol. 
III, București, 1912, p. 224, n. 2. Dar după alţii, la Liturghia Darurilor înainte-sfinţite se 
poate face hirotonie de diacon; cf. SF. SIMEON AL TESALONICULUI, Răspuns la întrebarea 
25, p. 318; vezi Arhieraticonul, la sfarșitul rânduielii hirotoniei de diacon; f GHENADIE 
Țeposu, Liturgica sau explicaţia serviciului divin, p. 189. 

poate face și înainte de Vecernie. Hirotesiile pentru acordarea de distincții 
onorifice se fac și în cursul Sfintei Liturghii (de obicei după intrarea cu 
Sfânta Evanghelie) sau chiar după Liturghie, când este popor mai mult în 
biserică, spre deosebita cinste a celor ce le primesc; de aceea ele se fac mai 
aproape de altar, în fața uşilor împărăteşti (pe solee). 

La aceeași Liturghie nu se pot hirotoni mai mulţi diaconi (preoţi 
sau arhierei), ci numai câte unul, dar se pot face mai multe hirotesii 
deodată”. 


VI.5. Rânduiala Hirotoniei şi a Hirotesiei”” 


VI.5.a. Hirotesia clericilor inferiori (citeț şi ipodiacon) 

Având în vedere importanța marelui act al hirotoniei în viaţa spi- 
rituală a celui ce este pe punctul de a primi preoţia, acesta trebuie să se 
pregătească din vreme pentru aceasta, prin rugăciune și meditaţie la sar- 
cinile impuse de Sfânta Taină a Preoţiei. Întrucât la Slujba Hirotoniei el 
se va şi împărtăşi cu Sfântul Trup și Sânge, este obligat să postească cel 
puţin câteva zile înainte de hirotonie, iar în ajunul hirotoniei, candidatul 
la diaconie trebuie să se mărturisească la duhovnic (de obicei duhovni- 
cul catedralei unde urmează să se facă hirotonia) şi să-şi citească de cu 
seara rugăciunile pregătitoare din Rânduiala Sfintei Împărtășiri, precum 
şi povăţuirile necesare din Liturghier, privitoare la pregătirea sufletească 
şi trupească pentru sfânta slujbă**. 


Hirotonia în diacon este precedată de rânduiala hirotesi- 
rii sau a primirii celor două trepte ale clerului inferior, subor- 
donate diaconatului, adică treapta de anagnost (citeț) și cea de 
ipodiacon, singurele care au supravieţuit în Biserica Ortodoxă, 
dintre numeroasele trepte ale clerului inferior de odinioară. 


26 SF. SIMEON AL TESALONICULUI, Răspuns la întrebarea 39, p. 322. Cf. Pidalionul, 
notă la Canonul 68 apostolic. 

7 Rânduiala hirotoniilor și a hirotesiilor se află în cartea de slujbă numită Arhieraticon. 

28 Cf. + EMILIAN ANTAL-TÂRGOVISTEANUL, Îndreptar pentru candidații care vin la 
hirotonie, Bucureşti, 1939. 

Cel ce este hirotonit diacon este făcut deci întâi anagnost (citeț) 
și apoi ipodiacon, după care, de regulă în aceeași zi, primește şi 
hirotonia de diacon. 

Hirotesia de citet (cântăreț) şi apoi cea de ipodiacon se face 
înainte de începutul Sfintei Liturghii (la sfârșitul Utreniei sau al 
Ceasurilor), astfel: Arhiereul care va face hirotonia, înconjurat 
de membrii clerului slujitor, stă în mijlocul bisericii, pe vultur, 
fiind toți îmbrăcaţi în veșminte pentru slujba Sfintei Liturghii. 
Candidatul face trei metanii mari (către răsărit), între sfeșnicele 
împărăteşti. Apoi, întorcându-se spre apus, îl iau doi diaconi, unul 
de o parte şi altul de alta, şi, plecându-i puţin capul, îl aduc în 
faţa arhiereului, zicând pe rând: (cel dintâi diacon) „Poruncește!”, 
(cel de-al doilea) „Porunciţi!”, (cel dintâi) „Porunceşte, Preaferi- 
cite Părinte Patriarh [(Înalt)Preasfinţite Stăpâne], spre robul lui 
Dumnezeu, (N), care vi se aduce înainte spre a fi hirotesit citeţ” 
(cântăreț). 

Candidatul îngenunchează în fața arhiereului, care îl binecu- 
vântează pe cap de trei ori şi îl tunde cruciș, zicând: „În numele 
Tatălui şi al Fiului şi al Sfântului Duh, iar diaconii răspund Amin, 
de fiecare dată. 

Tunderea aceasta, care se făcea și leviţilor din serviciul Cor- 
tului Mărturiei (Numerii 8, 7), simbolizează consacrarea candi- 
datului în slujba Domnului și a Bisericii; prin aceasta, candida- 
tul devine levit, om în slujba altarului, pentru că părul este un 
produs al trupului și prin tundere el se aduce lui Dumnezeu ca 
pârgă din partea omului. Se tunde la creştet, pentru că Hristos 
este capul şi creștetul tuturor”*. Totodată, cununa mai închipuie 
şi cununa de spini a Pătimirilor”*. 

Apoi arhiereul, luând un felon scurt, dinainte pregătit (sau, 
în lipsă, un stihar), îl binecuvântează şi îl pune îndoit pe gruma- 
jii candidatului; acest felon aduce aminte de veşmântul special 
pe care îl purtau slujitorii bisericești inferiori (oi bneperau) în 


2 SF. SIMEON AL TESALONICULUI, Despre sfintele hirotonii, cap. 158-159, p. 130. 
9 SF. SIMEON AL TESALONICULUI, Răspuns la întrebarea 22, p. 317. 

primele secole ale Bisericii”. Arhiereul îl binecuvântează din nou 
pe candidat, făcându-i semnul Sfintei Cruci pe cap de trei ori, îi 
pune mâna dreaptă pe creştet şi, zicând diaconul: „Domnului să 
ne rugăm!” arhiereul citeşte rugăciunea de hirotesire („Doamne, 
Dumnezeule Atotţiitorule, alege pe robul Tău acesta...); apoi dă 
candidatului Apostolul (sau Psaltirea) — semnul (funcţiei citețului 
— din care candidatul citeşte puţin, ca probă; este o reminiscență 
din „cercarea” sau „ispitirea” sub formă de examen (£&erao1c), la 
care erau supuși odinioară candidaţii la treapta de citeț, pentru 
a se vedea dacă știu să citească frumos din Cărţile Sfinte. După 
aceea, candidatul se ridică în picioare, este binecuvântat din 
nou de către arhiereu, primește de la diaconi stiharul și orarul 
(veşmintele treptei următoare, de ipodiacon, pe care urmează 
să o primească îndată); el le prezintă arhiereului spre binecu- 
vântare, zicând: „Binecuvântează, Preasfinţite Stăpâne, stiharul 
şi orarul'?*?. Apoi sărută mâna arhiereului și, ajutat de diaconi, 
care îl duc în altar şi îi iau felonul, îmbracă stiharul și orarul, 
încrucișat pe piept şi pe spate. 

După aceasta, noul citeț este făcut ipodiacon, după o rându- 
ială asemănătoare cu cea dinainte, astfel: face din nou trei meta- 
nii spre răsărit, între sfeşnicele împărăteşti, se întoarce, iar diaco- 
nii îl iau și îl duc în faţa arhiereului, zicând aceeași formulă (doar 
schimbând la sfârşit: ipodiacon în loc de citeț). În faţa arhiereului 
îngenunchează, iar acesta îl binecuvântează pe creştet de trei ori. 
Diaconul zice: „Domnului să ne rugăm, iar arhiereul, punând 
mâna dreaptă pe capul candidatului, îi citeşte rugăciunea de hiro- 
tesire întru ipodiacon („Doamne, Dumnezeul nostru, Cel ce prin 
unul şi același Duh Sfânt...”). Diaconii prezintă un lighean gol, 
acoperit cu un prosop, şi o cană cu apă. Candidatul, ţinând vasul 


1 SE. SIMEON AL TESALONICULUI, Despre sfintele hirotonii, cap. 186, pp. 140-141, 
numeşte acest veşmânt camision şi îl socotește „începătura” vesmintelor sfinte. 

** După unii liturgiști se dă noului citeț și făclie (sfeșnic), pentru că citeţul este numit și 
„purtător de lumină” (Pr. Vasile MITROFANOVICI, Liturgica Bisericii Ortodoxe, Teodor TAR- 
NAVSCHI, ţ NECTARIE COTLARCIUC (Mitropolitul Bucovinei) (eds), Cernăuţi, 1929, pp. 835- 


836; Pr. G. TELEAGA, Tipicon cu note ritualistice (litografiat), Cernăuţi, 1901, p. 446). 

cu stânga, toarnă cu dreapta din cană, de trei ori, arhiereului să se 
spele pe mâini, deasupra vasului, zicând încetișor, de fiecare dată: 
„Câţi sunteţi credincioși...”; în timpul acesta, diaconii ţin proso- 
pul sub vas, ca să nu cadă apă pe jos. Arhiereul își şterge mâinile, 
pune ștergarul pe gâtul noului ipodiacon, îl binecuvântează, iar 
acesta îi sărută mâna și, trecând printre sfeşnicele împărătești, 
merge și stă în faţa icoanei împărătești a Domnului nostru lisus 
Hristos, ţinând vasul în mâini și zicând în taină rugăciunile pe 
care le ştie pe de rost. 


Se începe apoi Sfânta Liturghie. Candidatul rămâne în fața icoanei 
până la Heruvic. După cădirea din timpul Heruvicului, noul ipodiacon 
trece în faţa uşilor împărătești şi, venind arhiereul, îi toarnă de trei ori de 
se spală pe mâini, zicând de fiecare dată: „Câţi sunteţi credincioși...”; apoi 
îi sărută dreapta și trece în fața icoanei Maicii Domnului, unde rămâne 
mai departe cu vasul în mâini şi cu prosopul pe gât, rugându-se până în 
momentul hirotonirii în diacon?*. 


VI.5.b. Hirotonia în diacon 

În timpul Axionului, candidatul intră în altar pe uşa de nord 
şi, stând lângă proscomidiar, toarnă din nou arhiereului să se 
spele pe mâini. După aceasta, i se iau vasul, șervetul şi cana, iar 
el desface orarul şi rămâne numai în stihar. La ecfonisul: „Și ne 
dă nouă cu o gură şi cu o inimă... vine și își pleacă capul sub 
mâna arhiereului, care-l binecuvântează, sărută mâna arhiereu- 
lui şi iese pe ușa de nord în mijlocul bisericii. Îndată urmează 
hirotonia în diacon, asttel: 

Candidatul face trei metanii mari în mijlocul naosului, apoi 
este luat de doi diaconi care au ieşit din altar şi care, plecându-i 
capul, îl duc spre arhiereu, în faţa uşilor împărătești, zicând: 


*3 După rânduiala din Arhieraticon, la leşirea cu Cinstitele Daruri, ipodiaconul merge 
în urma ultimului preot, ţinând în mâini vasul pentru spălat, iar la reintrarea soborului în 
altar, el rămâne în fața Icoanei Maicii Domnului (la fel + GHERASIM SAFFIRIN, Tipic asupra 
serviciilor divine, București, 1905, pp. 62-63). 


545 


Preot prof. univ. dr. Ene BRANIȘTE 


(cel dintâi diacon) „Porunceşte!”; (cel de-al doilea) „Porunciţi!”; 
(din nou cel dintâi) „Porunceşte, Preafericite Părinte Patriarh 
[(Înalt)Preasfinţite Stăpâne], spre robul lui Dumnezeu, ipodi- 
aconul (N), care vi se aduce înainte spre a fi hirotonit (iero-) 
diacon.... Candidatul îngenunchează, iar arhiereul, care stă 
între uşile împărăteşti, îl binecuvântează pe cap de trei ori, apoi 
merge şi se aşază pe un scaun în latura de nord a Sfintei Mese, cu 
faţa spre apus. Candidatul, intrând în sfântul altar printre uşile 
împărăteşti, este luat de mâini de diaconi (ca unul care va intra în 
tagma lor) și înconjoară cu toţii Sfânta Masă de trei ori, cântând 
la prima înconjurare: Sfinților mucenici..., la a doua: Slavă ie, 
Hristoase Dumnezeule..., iar la a treia: Isaie, dănțuieşte... 

Precum vedem, se cântă la hirotonie aceleaşi cântări ca şi 
la Cununie (deşi nu exact în aceeaşi ordine), deoarece hiroto- 
nia este cununia noului slujitor cu Biserica lui Hristos, în slujba 
căreia el intră acum. Se cântă Sfinților mucenici..., pentru că în 
sfântul altar sunt prezenţi la hirotonie și sfinții mucenici, prin 
sfintele lor moaşte care se află la temelia Sfintei Mese, şi pentru 
că noul hirotonit intră de acum în ceata celor care au mărturisit 
pe Hristos şi L-au slujit, propovăduindu-I cuvântul şi dându-și 
viața pentru EI și pe care EI i-a încununat în ceruri cu cinste şi 
hărime€, 

La fiecare înconjurare, candidatul sărută pe rând cele patru 
colțuri ale Sfintei Mese, iar când ajunge în fața arhiereului, după 
fiecare înconjurare, face câte două metanii mari înaintea lui, fără 
să se închine, îi sărută omoforul, engolpionul şi mâna dreaptă, 
apoi face a treia metanie. 

După terminarea întreitei înconjurări şi a metaniilor în faţa 
arhiereului, candidatul face trei metanii mari în faţa Sfintei Mese 
(cu închinăciuni), se apropie de colțul ei de miazăzi-apus, înge- 
nunchează numai cu piciorul drept (arătând cu acesta că nu va 
primi preoţia deplină), îşi pune mâinile pe Sfânta Masă cruciş 
(dreapta peste stânga) şi îşi reazemă fruntea peste ele. Deoarece 


* SE. SIMEON AL TESALONICULUI, Despre Sfintele hirotonii, cap. 169, pp. 133-134, 

Sfânta Masă reprezintă pe Hristos, candidatul la hirotonie își rea- 
zemă fruntea pe Hristos Însuşi, ca Sf. loan Evanghelistul pe sânul 
Domnului, la Cină (loan 13, 23%. Arhidiaconul zice: „Să luăm 
aminte!”; toți slujitorii îngenunchează, iar arhiereul, sculându-se 
de pe scaun, îşi ia mitra de pe cap, pune capătul omoforului și 
apoi mâinile cruciş pe capul candidatului și zice, cu glas: „Dum- 
nezeiescul Har..” (vezi Arhieraticonul). Arhidiaconul: „Domnu- 
lui să ne rugăm, iar slujitorii cântă încetișor, rar și dulce, Doamne, 
miluieşte întreit, în timp ce arhiereul binecuvântează de trei ori 
pe candidat şi apoi, ţinând mâinile cruciș pe capul lui, îi citeşte 
încetișor cele două rugăciuni de hirotonie („Doamne Dumne- 
zeul nostru..” şi „Dumnezeule, Mântuitorul nostru..”). În acelaşi 
timp, arhidiaconul zice în şoaptă ectenia. 

Apoi se ridică toţi. Arhiereul şi noul diacon vin între uşile 
împărăteşti unde, stând cu fața spre popor, arhiereul primeşte 
de la diaconi şi dă pe rând noului diacon veşmintele treptei lui 
(afară de stihar, pe care îl are îmbrăcat dinainte), astfel: ia orarul, 
îl arată poporului, zicând: „Vrednic este!” și îl dă noului diacon, 
care sărută dreapta arhiereului și orarul, punându-l pe umă- 
rul stâng, în timp ce soborul slujitorilor cântă de trei ori Vred- 
nic este. Acelaşi lucru se face apoi cu mânecuţele şi cu ripida (în 
lipsă, pocrovăţul mare), răspunzând de fiecare dată credincioșii 
(corul): Vrednic este! 

Credincioşii din biserică mărturisesc astfel sau confirmă 
vrednicia celui hirotonit, aducându-ne aminte de vremea când 
poporul lua parte efectivă la alegerea şi confirmarea clericilor, 
strigând, ca şi azi: Vrednic este! (Constituţiile Apostolice 8, 4; 
Canonul 7 al Sf. Teofil al Alexandriei). 

După aceea, noul diacon se pleacă spre credincioși (întâi în 
faţă, apoi spre dreapta și spre stânga) şi se întoarce, intrând în 
sfântul altar. 


25 CE. P. EvDORIMOV, Lart de licâne. Theologie de la beaute, Paris, 1970, p. 130 
(cf. trad. Grigore și Petru Moga, în Paul EvDORIMOV, Arta icoanei. O teologie a frumusetii, 
Ed. Sophia, București, 2014). 

După aceasta, se continuă rânduiala obișnuită a Liturghiei arhiereşti, 
iar noul diacon stă în dreapta Sfintei Mese, arătând Sfintele Daruri cu 
ripida (ori cu pocrovăţul primit la hirotonie). Pentru cinstea darului de 
curând primit, la momentul împărtăşirii clerului, noul diacon primeşte, 
de la arhiereu, Sfântul Trup şi Sfântul Sânge înaintea celorlalți diaconi, iar 
la vremea cuvenită, el rostește ectenia: „Drepţi! Primind dumnezeieştile... 
Daruri...» arătând astfel credincioşilor că a primit darul diaconiei și drep- 
tul de a îndemna pe credincioși la rugăciune“. 


VI.5.c. Hirotonia în preot 

Hirotonia în preot are loc îndată după intrarea cu Cinstitele Daruri 
şi exact după aceeași rânduială ca şi hirotonia în diacon, doar cu urmă- 
toarele deosebiri: 

- Înainte de hirotonie, candidatul citeşte, în mijlocul bisericii, Măr- 
turisirea (declaraţia) de angajament pentru îndeplinirea cu cinste a dre- 
gătoriei preoțești la care vine. Acesta i se dă dinainte, apoi îl semnează și 
rămâne la dosarul cu acte al candidatului; 

- La intrarea în altar, pentru hirotonie, candidatul este luat de mâini 
nu de către diaconi, ci de către doi preoţi, cu care face înconjurarea Sfin- 
tei Mese (ca unul care va intra în rândul preoţilor), iar după înconjurare 
îngenunchează în fața Sfintei Mese cu amândoi genunchii (arătând cu 
aceasta că va primi toate ale preoţiei); de asemenea, formulele de îndemn 
la rugăciune în timpul hirotoniei („Să luăm aminte!, Domnului să ne 
rugăm!” şi ectenia) le zice preotul cel dintâi în rang după episcop; 

- După rugăciunea de hirotonire, fostul diacon dezbracă orarul şi i se 
dau veșmintele specifice treptei preoțeşti: întâi epitrahilul?*, apoi brâul și 
la urmă felonul (sfita); în plus, primeşte Liturghierul, cartea de slujbă prin 
excelenţă a slujirii preoţeşti”**. 


25 SF. SIMEON AL TESALONICULUI, Despre Sfintele hirotonii, cap. 184, în vol. Trac- 
tat asupra tuturor dogmelor credinței noastre ortodoxe, trad. t CHESARIE AL RÂMNICULUI, 
Toma TeoponREscu (ed.), București, 1865-1866, p. 140. 

7 Odinioară, noului preot nu i se dădea epitrahil, ci i se făcea din orarul pe care acesta 
îl purtase până acum, aducându-se capătul din spate al orarului peste grumaz, în față, ca un 
jug (Sr. SIMEON AL TESALONICULUI, Despre Sfintele hirotonii, cap. 180-181, pp. 138-139). 

* În Biserica Ortodoxă Rusă, orice preot primește la hirotonie o cruce, pe care arhie- 
reul i-o pune atunci peste grumaz și pe care preoţii o poartă toată viaţa. 

Apoi noul preot rămâne în dreapta arhiereului, ca primul dintre 
preoţi, spre cinstea harului de curând primit. La vremea sărutării păcii, 
el se sărută cu preoţii din altar, după rânduială, ca unul care a intrat în 
treapta lor. 

- Îndată după sfinţirea Darurilor, noul preot merge și-și spală mâi- 
nile, apoi trece în spatele Sfintei Mese, își pune mâinile încrucișate pe 
Sfânta Masă (stânga sub dreapta) sau peste un pocrovăţ, iar arhiereul îi 
dă Sfântul Agneţ, pe burete sau pe un disc (o tăviţă), zicându-i: „Primeşte 
odorul acesta și-l păzeşte pe el până la a doua venire a Domnului nostru 
lisus Hristos, când EI îl va cere de la tine”. Prin acest avertisment se caută 
a se insufla noului preot conștiința răspunderii adânci cu care se încarcă 
cel ce se face acum chivernisitor, iconom sau ispravnic al Tainelor lui 
Dumnezeu?*. Noul preot sărută dreapta arhiereului și apoi rămâne cu 
Sfântul Trup în mâini, ţinând capul puţin plecat spre Sfântul Trup, pome- 
nind pe ai lui şi zicând rugăciunile pe care le ştie pe dinafară; el poate rosti 
ecfonisul de după rugăciunea Tatăl nostru („Că a Ta este împărăţia...) iar 
înainte de „Sfintele, sfinților!”, dă înapoi Sfântul Trup arhiereului, revine 
la locul lui (în dreapta arhiereului) şi îşi şterge mâinile cu buretele peste 
sfântul disc. La împărtăşire, noul preot primeşte Sfintele Taine de la arhi- 
ereu înaintea celorlalți preoți. 

- La vremea cuvenită, cu binecuvântarea arhiereului, noul preot 
citește Rugăciunea Amvonului, arătând astfel credincioşilor că a primit 
darul preoţiei și puterea de a se ruga pentru ei. Tot el împarte anafura, 
dacă nu o face arhiereul însuși, şi miruieşte pe credincioşi. 

După o veche tradiţie, atât diaconul, cât și preotul nou hirotonit 
trebuie să slujească Sfânta Liturghie şapte zile de-a rândul, după hiro- 
tonie?%, lucru pe care ei îl fac de obicei la catedrala chiriarhală unde au 


29 Sp. SIMEON AL TESALONICULUI, Despre Sfintele hirotonii, cap. 182, p. 139; S. SALVILLE, 
„Un rite d'ordination en Orient: Phostie dans la main de Pordonne”, în: Echos 4'Orient, 
XVI (1913), 102, pp. 424-430. Astazi se dă de obicei noului preot Sfântul Agneţ scos pentru 
Liturghia zilei (din care urmează să se împărtășească sfinţiții slujitori); mai înainte însă i se 
dădea un Agneţ deosebit, scos în acest scop, la Proscomidie (Sr. SIMEON AL TESALONICU- 
LUI, Despre Sfintele hirotonii, cap. 179, p. 137). 

0 Sp. SIMEON AL TESALONICULUI, Despre Sfintele hirotonii, cap. 176, p. 137, cf. Levi- 
ticul 8, 33, 35: „Şapte zile să nu vă depărtaţi de la ușa cortului adunării până se vor împlini 
zilele sfințirii voastre, că sfințirea voastră trebuie să se săvârșească în șapte zile”. 

fost hirotoniți sau la o mănăstire, făcând în același timp și practica sau 
ucenicia necesară pentru deprinderea rânduielilor slujbei. 


VI.5.d. Hirotonia arhiereului 

Candidatul ales sau desemnat de Sfântul Sinod pentru arhierie și 
confirmat ca atare de conducerea Statului poartă până la hirotonie atri- 
butul de ipopsifiu (brownpioc), adică ales, propus sau desemnat pentru 
arhierie. Hirotonia lui în arhiereu este precedată de solemnitatea vestirii și 
chemării la treapta arhieriei, care are loc în ajunul hirotoniei, după Vecer- 
nie (vezi rânduiala în Arhieraticon). În dimineaţa următoare, înainte de 
Liturghie (la sfârşitul Utreniei), ipopsifiul citeşte, în mijlocul bisericii, la 
cererea şi în faţa arhiereilor slujitori, o mărturisire solemnă și amănunțită 
a credinţei ortodoxe, împărțită în trei părţi, scrisă dinainte şi pecetluită 
apoi de candidat, cu semnătura lui. Rânduiala aceasta se numește Rându- 
iala pentru cercarea (examinarea) şi desemnarea ipopsifiului (vezi Arhie- 
raticonul). 

Precum spune Sf. Simeon al Tesalonicului, rânduiala aceasta este ca o 
logodire a ipopsifiului cu Biserica (eparhia) pentru care a fost ales și care 
i se va da în grijă să o păstorească”. 

Hirotonia propriu-zisă în arhiereu are loc, precum am spus, în timpul 
Liturghiei, îndată după ce s-a cântat Sfinte Dumnezeule (înainte de citi- 
rea Apostolului), adică în momentul când odinioară (până prin secolele 
VI-VII) se începea de fapt Liturghia. În Biserica română ea se face după 
aceeași rânduială ca şi la celelalte două trepte, cu următoarele deosebiri: 

- Slujba este oficiată, precum am spus, de cel puţin doi sau trei 
arhierei; 

- La vremea hirotoniei, candidatul este condus în mijlocul bisericii, 
pentru a se închina, și apoi readus în fața ușilor împărăteşti și a arhie- 
reilor, nu de către diaconi, ci de către doi preoți, de regulă arhimandriți 
sau ieromonahi, deoarece arhiereul este ales dintre monahi sau trebuie să 
facă votul monahal, înainte de hirotonie, dacă a fost ales dintre clericii de 
mir sau dintre laici; 


5! SE, SIMEON AL TESALONICULUI, Despre Sfintele hirotonii, cap. 197, 202, pp. 
144, 146. 

- La înconjurarea Sfintei Mese, candidatul este purtat de doi dintre 
arhiereii slujitori??. În timpul hirotoniei, formulele de invitare la rugă- 
ciune şi ectenia în taină le zic arhiereii, iar la rugăciunea de hirotonie, 
arhiereii hirotonisitori pun pe capul ipopsifiului şi peste mâinile lor omo- 
forul şi Sfânta Evanghelie; 

- După hirotonie, se dau noului arhiereu veșmintele şi însemnele 
specifice treptei sale: sacos, epigonat (dacă nu a avut mai înainte), omo- 
for, engolpion, cruce pectorală şi mitră, apoi noul arhiereu se sărută cu 
ceilalți arhierei; 

- În tot restul Sfintei Liturghii, noul arhiereu are protia la slujbă; el 
zice la Apostol: „Pace tuturor!” se împărtășeşte cel dintâi, iar după sfărșitul 
Liturghiei, primul arhiereu (la noi, de obicei, preşedintele Sfântului Sinod 
sau reprezentantul lui) îmbracă pe cel nou hirotonit cu mantia și îi dă 
toiagul arhieresc, după care acesta împarte anafură credincioșilor și ţine 
cuvântarea oficială. 

Orice cleric trebuie să serbeze în fiecare an ziua hirotoniei sale, „cin- 
stind-o ca pe o zi în care i s-au dăruit lui darurile cele mari şi mai presus 
de cuget. Sau cel puţin să slujească Liturghia în acea zi, mulțumind Dom- 
nului și cerând ca darul lui Dumnezeu să rămână într-insul”2%. 


VI.5.e. Hirotesiile pentru acordarea de funcții administrative 
şi de ranguri onorifice 
Hirotesiile pentru acordarea de funcții administrative şi de ranguri 
(distincţii) onorifice se săvârșesc după o rânduială comună pentru toate 
cazurile. 


Candidatul sau alesul este dus în fața episcopului cu acelaşi 
ceremonial ca şi la hirotonie: după ce face trei metanii în mijlocul 


%2 Înconjurarea Sfintei Mese la hirotonia de arhiereu se practică azi numai în Biserica 
Ortodoxă Greacă și în Biserica Ortodoxă Română; în Biserica Ortodoxă Rusă ea a dispărut 
din secolul al XVII-lea (A. Neserovskr, Rânduiala hirotesiilor și a hirotoniilor, 1960, pp. 
125-128, 298, apud Prot. L. VoRonov, „Concepţia ortodoxă asupra laturii sacramentale a 
preotiei', în: XKypnan Mocxosckou Ilampuapxuu, 1962, 10, p. 72). 

*53 Sp. SIMEON AL. TESALONICULUI, Despre biserică şi sfințirea ei, cap. 122, în vol. Trac- 
tat asupra tuturor dogmelor... p. 117. 

bisericii, îl iau diaconii (preoţii) şi, plecându-i capul, zic pe rând: 
„Poruncește! Porunciţi! Porunceşte, Preasfinţite Stăpâne, pe cel 
ce vi se aduce înainte spre a fi hirotesit...” (arhidiacon, duhovnic, 
protoiereu, iconom, egumen). În faţa episcopului, care stă între 
uşile împărătești, candidatul îngenunchează, episcopul îl binecu- 
vântează pe cap de trei ori și, punându-i mâna dreaptă pe cap, îi 
citeşte rugăciunea respectivă de hirotesire. Candidatul se ridică 
şi primeşte de la episcop însemnele demnităţii sau rangului care i 
s-a dat (crucea pectorală pentru stavrofori, cârja sau toiagul păs- 
toresc pentru stareți, brâul roşu, violet sau ciclamen pentru pro- 
topopi, profesori universitari şi consilieri), în timp ce se cântă: 
Vredhnic este. La hirotesia de duhovnic se dă noului duhovnic cru- 
cea şi Molitfelnicul. 


Ceva mai lungă şi mai solemnă este hirotesia de stareţ sau egumen 
(vezi rânduiala ei la sfârşitul Arhieraticonului). 

CAPITOLUL VII 


TAINA SFÂNTULUI MASLU 


VII.1. Ce este Sfântul Maslu? 


Sfântul Maslu (To EvxeAaiov, EneocBamenne, Eleoungerea) este 
slujba sfântă prin care Biserica se roagă, prin sfinţiţii ei slujitori, pen- 
tru sănătatea bolnavilor, acordându-le iertarea de păcate prin ungerea cu 
untdelemn sfinţit. Denumirea de maslu este de origine slavă (de la cuvân- 
tul paleoslav macro, care înseamnă untdelemn). Se mai întrebuinţează și 
denumirea de eleoungere (ungere cu untdelemn); grecii folosesc denu- 
mirea de evxtAaiov, adică slujba untdelemnului (de la evxn — rugăciune, 
slujbă şi EXaov - untdelemn), iar la popoarele slave se foloseşte denu- 
mirea de Caararo Enea (Untdelemn Sfânt) sau Eneocgamenue (Sfinţirea 
untdelemnului). La romano-catolici se întrebuința mai înainte denumirea 
de extrema unctio (ungerea cea mai de pe urmă), pentru că ei o adminis- 
trau numai muribunzilor, dar după Conciliul II Vatican s-au apropiat de 
concepția și practica ortodoxă (vezi mai departe) şi folosesc denumirea 
de ungerea bolnavilor. 


*+ Decretul „De Liturgia”, 73. Pentru punctul de vedere romano-catolic anterior Con- 
ciliului II Vatican, vezi H. LECLERCQ, „Extreme-onction”, în: Dictionnaire d'Archeologie 
chretienne et de Liturgie, V, col. 1029-1037, iar după Conciliul II Vatican vezi F. BOURASSA, 
L'onction des malades, Presses de lUniversite Gregorienne, Roma, 1970; R. BERAUDY, 
„Le sacrement des malades”, în: Nouvelle Revue Theologique, XCVI (1974), pp. 600-634; 
B. SEssBOUE, L'onction des malades, Lyon, 1972; Pr. Viorel SAvA, „Taina Sfântului Maslu 
în Biserica Romano-Catolică după Conciliul II Vatican”, în vol. Condiţia umană între 

VII.2. Primitorul și efectele Tainei 


Conform practicii Sfinţilor Apostoli, care, după prima lor trimitere, 
„ungeau cu untdelemn pe mulţi bolnavi şi-i vindecau” (Marcu 6, 13) 
şi potrivit sfatului Sf. Ap. Iacov (Iacov 5, 14), Sfântul Maslu se săvârșea 
mai întâi de toate pentru cei bolnavi, ca un rit de tămăduire, care să 
aducă bolnavului sănătatea sa fizică, socotită ca un dar al lui Dumnezeu 
și ca un semn al acţiunii Sale divine?%5. Dar întrucât prin această Sfântă 
Taină se cere și se dobândeşte nu numai tămăduirea de bolile trupului, 
ci şi iertarea păcatelor, în Biserica Ortodoxă se poate face Maslul nu 
numai pentru cei bolnavi, ci și pentru cei sănătoşi, chiar şi pentru copii, 
şi nu numai o singură dată, ci de mai multe ori. Pentru că, în fond, orice 
om este virtualmente bolnav și muritor?*. Astfel, Sf. Simeon al Tesalo- 
nicului îndemna pe fiecare creștin să se nevoiască a-și face Maslu””. Ba 
în unele părţi ale Ortodoxiei (la greci), se obișnuia mai de mult a se face 
Maslu chiar pentru sufletele morților”. De aceea, mai ales în bisericile 
din orașe, în mănăstiri şi la catedrale, se săvârşeşte adesea Maslu de 
obște, adică atât pentru bolnavi, cât şi pentru cei sănătoşi, ca un rit cu 


Iulia, 2012, pp. 247-267. 

255 C1. Ed. COTHENET, „La guerison comme signe du Royaume et lonction des 
malades”, în: La maladie et la mort du chretien dans la Liturgie, Roma, 1975, pp. 101-125. 

2% P. EvDORIMOV, L'Orthodoxie, Neuchatel, 1959, pp. 298-299 (cf. trad. + IRINEU 
Popa, în vol. Paul EvpokIMov, Ortodoxia, Ed. Institutului Biblic și de Misiune al Bisericii 
Ortodoxe Române, București, 1996). 

7 Se. SIMEON AL TESALONICULUI, Despre Sfântul Maslu, cap. 285, în vol. Tractat asu- 
pra tuturor dogmelor credintei noastre ortodoxe, trad. + CHESARIE AL RÂMNICULUI, Toma 
TEODORESCU (ed.), București, 1865-1866, pp. 184, 188. Cf. N. Cnrrescu, Teologia dogma- 
tică şi simbolică, vol. II, București, 1958, pp. 928-929. 

%5 Sp. SIMEON AL TESALONICULUI, Despre Sfântul Maslu, cap. 287, p. 185. În vechile 
Evhologhii grecești (Veneţia, 1537, şi 1566, cap. 96, p. 191) exista chiar o rânduială specială 
a Maslului pentru morţi, atribuită Mitropolitului Nicolae al Atenei. Această practică a fost 
interzisă zadarnic de Patriarhul Ecumenic Nichifor II din secolul al XIII-lea (1260-1262) 
(Manuel GHEDEON, Kavowrai Siarăseic, vol. II, pp. 43-44), iar Biserica Ortodoxă Rusă a 
fost de la inceput și permanent împotriva ei (a se vedea Articolul 164 din Nomocanonul 
slav în 228 titluri, tipărit de obicei în Trebnicele slave). Articolul 163 din același Nomoca- 
non interzice, de asemenea, practica grecească de a se da Maslul ca epitimie celor păcătoși 
(Patriarhul Ecumenic Matei | dăduse unui ucigaș Maslul drept canon, vezi Acta Patriar- 
chatus Constantinoplitani, MIRLOSICH-MULLER (ed.), vol. II, p. 319). 

sens evident penitenţial, menit să acorde o iertare generală de păcate, 
mai ales înainte de Paști””. 

În practică, bolnavul pentru care se săvârşeşte în chip special Sfân- 
tul Maslu mai întâi se spovedește (atunci când este posibil), pentru ca să 
capete, prin dezlegarea dată de duhovnic, curățirea sufletului de păcate, 
care va fi pecetluită apoi prin Maslu, aducând după sine şi tămăduirea 
trupului de boală?%; din punct de vedere dogmatic însă, efectele Maslului 
nu sunt condiţionate de săvârșirea în prealabil a Tainei Pocâăinţei”!. 

După vechile Pravile bisericeşti”*?, nu trebuie să se facă Maslu celor ce 
li s-a legat limba, pruncilor până la șapte ani (pentru că ei nu au păcate) 
şi nebunilor, până ce nu își vin în fire. 


VII.3. Săvârșitorul Sfântului Maslu 


Conform tradiţiei vechi a Bisericii, formulată adesea în scris prin hotă- 
râri canonice ale autorităţii bisericești, pentru săvârșirea Tainei Sfântului 
Maslu trebuie de regulă şapte preoți”, după numărul celor șapte daruri 
ale Duhului, despre care vorbeşte Prorocul Isaia (11, 2-3). Numărul acesta 
simbolic aminteşte şi unele fapte din istoria sfântă a Vechiului Testament, 
care au fost ulterior privite ca nişte preînchipuiri ale acţiunii și efectelor 
Sfântului Maslu. Astfel, şapte au fost preoții care sunau din trâmbiţe şi de 
şapte ori a fost înconjurată cetatea lerihonului, când israeliţii au cucerit- 
0, la intrarea lor în pământul sfânt, după izbăvirea din robia egiptenilor 


*% În favoarea generalizării acestei practici militează teologi ca Pr. Elie MELIA (Paris), 
„Le sacrement de lonction des malades dans son developpement historique et quelques 
considerations sur la practique actuelle”, în vol. La maladie et la mort du chretien dans la 
Liturgie, Roma, 1975, pp. 193-228. 

2 Vezi Povăţuirea de la începutul slujbei Maslului, în Molitfelnic, Ed. Institutului 
Biblic și de Misiune Ortodoxă, București, 2013, p. 126 (cf. Molitfelnic, 1937, p. 101), şi 
Mărturisirea Ortodoxă, |, răspuns la întrebarea 118. Cf. Învățătură preoților pe scurt despre 
șapte Taine ale Bisericii, Buzău, 1702, f. 29. 

21 Cf. N. CHITESCU et al., Teologia dogmatică şi simbolică, p. 926. B. PASCHMANN, 
Penitence et onction des malades, în coll. Histoire des dogmes, Paris, 1966. 

*% Învăţătură preoților pe scurt..., ft. 29-30. 

26 Vezi hotărârea Patriarhului Ecumenic Arsenie (secolul al XIII-lea), la P. TREMBELAS, 
Mikpov Evxoioytov, vol. |, Atena, 1950, p. 108. 

(Iosua 6, 13-16). Şi tot de şapte ori s-a rugat prorocul Ilie pe Muntele Car- 
mel, până când Dumnezeu a dat ploaie pământului ars de secetă (3 Regi 
19, 42-44). Prorocul Elisei a înviat un tânăr, culcându-se peste el de şapte 
ori (4 Regi 4, 34-35); şi tot de şapte ori s-a cufundat în Iordan Neeman 
sirianul, când s-a curăţit de lepră, potrivit sfatului Prorocului Elisei (4 Regi 
5, 14). De aceea, rânduiala Sfântului Maslu cuprinde șapte Apostole şi șapte 
Evanghelii, precum şi şapte rugăciuni deosebite pentru binecuvântarea 
untdelemnului și tămăduirea bolnavului (câte una pentru fiecare preot), 
motiv pentru care această Taină mai este cunoscută la greci și sub numele 
de „Iaina celor șapte preoți” (Heptapadion), iar în ruseşte, sub numele de 
Co6opaBanne, adică Slujba adunării sau Slujba soborului (preoţilor)S. 

În practică însă, la nevoie pot sluji Sfântul Maslu și mai puţini preoți: 
de obicei cinci sau trei, după numărul Sfintei Treimi - cum recomandă 
Evhologhiul şi Sf. Simeon al Tesalonicului?*% — sau cel puţin doi. În tot cazul, 
săvârşirea Sfântului Maslu numai de un singur preot, cum se obișnuiește 
pe alocuri - ca la romano-catolici — este o abatere de la tradiţie. O aseme- 
nea practică, în împrejurări normale, este împotriva cuvântului lămurit 
al Sf. Ap. Iacov (Iacov 5, 14), care ne îndeamnă să chemăm pe preoții 
Bisericii, iar nu un singur preot”. Ea este admisibilă numai în cazuri de 
mare nevoie (lipsă de preoţi), cum ar fi pe câmpul de război sau în satele 


264 Cf. Sr. SIMEON AL TESALONICULUI, Despre Sfântul Maslu, cap. 283, pp. 183-184. 

265 Cf. Pr. O. CACIULĂ, „Practici cultice denaturate”, în: Biserica Ortodoxă Română, 
LXX (1952), 6-8, p. 420. 

2 Sp. SIMEON AL TESALONICULUI, Despre Sfântul Maslu, cap. 283, p. 184: „Cu toate 
că (Sfântul Iacov) nu scrie numărul (preoţilor), trebuie a păzi așezământul cel dintâi, adică 
să fie șapte (preoţi), după obiceiul cel dintâi, iar la nevoie mai puţin, adică trei, și toate câte 
sunt rânduite a se zice, să le zică, întrucât toate cele de la Părinţi sunt ale Duhului. Numai 
un preot insă să nu facă Maslu, pentru că precum pentru arhierei scrie să nu se hiroto- 
nisească de la unul singur, asemenea și pentru Maslu, să nu se facă de un preot, căci zice 
[Sfântul Iacov]: «Să se cheme preoţii Bisericii», iar nu un preot, «și să se roage pentru el, 
ungându-l cu untdelemn»”; cf. Se. SIMEON AL TESALONICULUI, Răspuns la întrebarea 48, în 
vol. Tractat asupra tuturor dogmelor... p. 324; Pravila mare (indreptarea Legii), Bucureşti, 
1962, glava 66, p. 111; Învăţătură preotilor pe scurt..., f. 30; + lAcov PUTNEANUL, Synopsis, 
Iași, 1751, f. l4v. 

*% Îndreptarea Legii, glava 66, p. 111. În Biserica Greciei, arhiepiscopul Dorotei al 
Atenei și a toată Grecia a interzis printr-un ordin circular, săvârşirea Maslului de un singur 
preot (Biserica Ortodoxă Română, LXXV (1957), 1-2, p. 121). 

răzlețe, de munte, în pustie și locuri depărtate”; de altfel, în chip practic 
este foarte greu, dacă nu chiar imposibil, pentru un singur preot, să facă 
singur toată slujba, care este foarte lungă. 


VIL.4. Locul și timpul săvârșirii 


Sfântul Maslu se săvârşeşte fie la biserică (pentru mai mulți), fie la 
casa bolnavului pentru care ne rugăm, sau la spital. 

În ceea ce privește timpul, săvârşirea lui nu este legată de zile sau 
soroace anumite (fixe), ci se face oricând este nevoie. Se obișnuiește însă 
să se facă mai ales în zilele de luni, miercuri și vineri, și de preferință în 
timpul posturilor de peste an. În unele biserici de orașe, la catedrale și 
în mănăstiri, se face Maslu de obşte mai ales în Sfânta și Marea Mier- 
curi (în Săptămâna Pătimirilor), în amintirea ungerii Mântuitorului cu 
mir de către femeia cea păcătoasă (Luca 7, 37-38). Se face, de aseme- 
nea, Maslu pentru cei sănătoşi, și în Joia Mare sau Vinerea Mare din 
Săptămâna Pătimirilor, iar pe alocuri chiar în Marea Sâmbătă, înaintea 
Ceasurilor (sau a Liturghiei), în amintirea ungerii trupului Mântuito- 
rului cu miresme, de către mironosiţe:”. În Bucovina este îndătinat a se 
face Maslu în Joia Săptămânii Pătimirilor, în loc de spălarea picioarelor 
care se face prin mănăstiri, iar în unele locuri din Biserica Greciei se 
obişnuieşte să se facă Maslu și în ziua Sfântului Iacov, ruda Domnului 
(23 octombrie)”. 


2% Pidalion, Neamţ, 1844, f. 322 v., subînsemnarea 2 la tâlcuirea Canoanelor 12 şi 13 
Cartagina. Pentru părerea contrarie, vezi N. CAIȚESCU et al., Teologia dogmatică si simbo- 
lică, p. 927. Atât în Biserica Ortodoxă Rusă, cât și la sirienii ortodocși (melchiţi) din Patri- 
arhatul Antiohiei, se admite săvârșirea Maslului de un singur preot (Calendarul bisericesc 
ortodox al Patriarhiei Moscovei pe anul 1947, p. 44, și C. CHARON, „Le rite byzantin dans 
les patriarcats melkites”, în: Xpvooorourkă, Roma, 1908, p. 694). 

5 Pr. Vasile MITROFANOVICI, Liturgica Bisericii Ortodoxe, Teodor TARNAVSCHI, 
+ NECTARIE COTLARCIUC (Mitropolitul Bucovinei) (eds), Cernăuţi, 1929, p. 851; Pr. 
P. PROCOPOVICIU, Ritualistica sau manual de ritual al Bisericii Ortodoxe Române, Ora- 
dea, 1936, pp. 73, 134; Pr. D. LUNGULESCU, Manual de practică liturgică, Bucuresti, 1926, 
p. 178; Îndrumătorul tipiconal al Mitropoliei Banatului pe anul 1955, Timişoara, p. 173; 
Îndrumătorul bisericesc al Mitropoliei Ardealului, Sibiu, 1953, p. 15. 

*9 “HpepoAoytov, Atena, 1960, p. 178. 

În ceea ce priveşte timpul din zi, se indică dimineaţa, cum se făcea 
de regulă pretutindeni, până nu de mult; în ultimul timp se obișnuiește 
pe alocuri să se facă Maslu de obște şi după masă (spre seară), când 
credincioșii sunt mai liberi (mai ales la oraşe) şi pot lua parte la slujbă. 


VII.5. Rânduiala slujbei și explicarea ei 


Când se săvârşeşte Maslul la casa bolnavului, atunci bolnavul trebuie 
întâi spovedit (şi la urmă împărtășit, dacă este cazul). Apoi se pun pe o 
masă aşternută cu acoperitoare albă, lângă patul bolnavului, Sfânta Evan- 
ghelie şi Sfânta Cruce, iar alături, un vas cu grâu sau făină (unii pun și 
vin)”; în mijlocul lui (sau deasupra) se pune o candelă (un pahar) cu 
untdelemn curat (materia Tainei), iar în jurul ei se înfig în grâu (făină) 
şapte beţişoare — preferabil de busuioc - înfășurate eu vată la un capăt, 
pentru ungere””?. Se aprind lumânări (de obicei șapte), legate snop sau 
lipite pe marginea vasului cu făină (Molitfelnicul prescrie să se dea și 
preoților lumânări în mâini). 

Dacă se face Maslu de obște în biserică, atunci se pun pe o masă, 
în mijlocul bisericii, Sfânta Evanghelie, Sfânta Cruce şi sfeşnice mici, iar 
credincioşii aduc şi pun pe ea văsișoare cu grâu sau făină şi untdelemn, 
în care se înfig lumânări aprinse (uneori se aduc şi diferite lucruri de-ale 
celor bolnavi sau absenţi, care vor fi binecuvântate de către preoți, spre 
ajutorul și sănătatea celor ce le vor folosi). 


Slujba propriu-zisă a Tainei Sfântului Maslu este precedată 
de o rânduială deosebită, asemănătoare Utreniei şi alcătuită din 
cântări menite să pregătească sufleteşte pe primitorul Tainei şi pe 
cei prezenţi, inspirându-le încrederea în puterea, milostivirea şi 
îndurarea lui Dumnezeu pentru alinarea suferințelor oamenilor; 


1 Fâina și grâul, obişnuite în practica românească din unele regiuni, nu sunt 
menţionate decât în ultimele ediţii ale Molitfelnicului românesc, începând cu cea din 1937. 

”2 În graiul bisericesc vechi, acestea se numesc pomazelnice sau pomăzuitoare (de la 
sl.-rus. nomasarb — a unge, a mirui); cf. Molitfelnic, Chișinău, 1820, f. 79 v.; Tipicul (mare), 
Iași, 1816, p. 94. 

partea principală a acesteia o alcătuiește Canonul Sfântului Arsenie 
(pustnic din secolul al IX-lea, devenit arhiepiscop de Kerkyra)””. 
Această rânduială se citește, pe alocuri, de către cântăreți singuri, 
înainte de Maslul propriu-zis. Preoţii, îmbrăcaţi în epitrahil şi 
felon, stau în jurul mesei. La început, protosul cădeşte în jurul 
mesei şi pe credincioși (în casă, cădeşte icoana, pe bolnav şi pe ai 
casei). Dacă nu s-a citit dinainte partea introductivă (cu Canonul 
Sfântului Arsenie), se citește acum, zicând preoţii pe rând Irmoa- 
sele Canonului și celelalte (vezi Molitfelnicul). 

După aceea, se aprind luminile; protosul, cu capul descoperit, 
se închină, ia în mâini Sfânta Evanghelie și dă binecuvântarea pen- 
tru începutul Maslului propriu-zis („Binecuvântată este împărăţia 
Tatălui..”), făcând cruce cu Sfânta Evanghelie peste vasul (vasele) 
cu făină și untdelemn, apoi o sărută și o pune la loc (dacă partea cu 
Canonul Sfântului Arsenie s-a citit dinainte, îndată după cădire se 
dă binecuvântarea pentru Maslul propriu-zis)”. Diaconul (dacă 
este) sau preotul cel dintâi zice ectenia, care cuprinde cereri spe- 
ciale pentru binecuvântarea untdelemnului şi pentru tămăduirea 
bolnavului; la cererea: „pentru ca să binecuvânteze untdelemnul 
acesta..” toți preoţii fac semnul binecuvântării deodată cu mâna 
spre untdelemn; asemenea şi la cererea următoare: „pentru robul 
(robii) lui Dumnezeu..., la care preoţii fac semnul binecuvântării 
spre bolnavul pentru care se face slujba. 

Urmează apoi Rugăciunea pentru sfințirea untdelemnului 
( „Doamne, Cel ce cu mila şi cu îndurările Tale...”), pe care o ros- 
tesc preoţii pe rând, începând cu protosul, până se plineşte de 
şapte ori, făcând fiecare, la timpul cuvenit, semnul binecuvântării 
peste untdelemnul care constituie materia Tainei. 

După aceea se cântă (sau se citesc) un şir de Tropare scurte, în 
care invocăm pe Mântuitorul, pe Sfânta Fecioară şi pe unii sfinţi 


25 Pr. V. MITROFANOVICI, Liturgica Bisericii Ortodoxe, p. 364. 

4 Formula specială pentru binecuvântarea de la început a Maslului propriu-zis 
(„Binecuvântată este împărăţia...”) se află numai în Molitfelnicele româneşti mai noi (lipsește 
din Evhologhiile greceşti, din Trebnicele slave, ca și din Molitfelnicele uniţilor de rit bizantin). 

mai cinstiți în popor sau cunoscuţi ca tămăduitori de boli (Sfinţii 
Nicolae, Dimitrie, Pantelimon, Sfinţii doctori fără de arginți), 
spre tămăduirea bolnavului. 

Începe apoi citirea celor şapte Apostole şi Evanghelii. Apos- 
tolele le citesc diaconii (dacă sunt) sau cântăreții, în timp ce se 
cădește; Evangheliile le citesc pe rând preoţii, începând cu pro- 
tosul, așezat cu faţa spre credincioşi (în casă, Evanghelia se ţine 
peste capul bolnavului, care, după citire o sărută)”. 

Cele șapte pericope din Apostol încep cu cea din Epistola Sf. 
Ap. Iacov (5, 10-16), unde se vorbește despre puterea vindecă- 
toare a Maslului. Toate vorbesc fie despre răbdarea în suferinţă și 
nădejdea vindecării, pe care trebuie s-o nutrească cel bolnav, fie 
despre darul tămăduirilor dat de Dumnezeu sfințiților Săi sluji- 
tori, fie despre puterea și efectele minunate ale rugăciunii făcute 
pentru cel bolnav. 

Dintre cele şapte Evanghelii, unele istorisesc pocăința unor 
persoane biblice, care sunt date ca pildă celui bolnav, precum 
Zaheu (Luca 19, 1-10); altele conţin pilde și învățături ale Mântu- 
itorului, socotite ca simboluri sau analogii ale Maslului (precum 
pilda samarineanului milostiv, care unge cu untdelemn rănile 
celui căzut între tâlhari, Luca 10, 25-37), iar altele istorisesc vin- 
decări minunate săvârşite de Domnul (precum vindecarea soa- 
crei lui Petru şi a femeii cananeence, Matei 8, 14; 15, 21), menite 
să insufle şi să întărească nădejdea și încrederea bolnavului în 
puterea lui Dumnezeu. 

După fiecare Evanghelie urmează o ectenie întreită, o molitfă 
pentru sfințirea untdelemnului (de fiecare dată alta)” şi rugăciu- 
nea pentru ungerea şi tămăduirea bolnavului („Părinte Sfinte, doc- 
torul sufletelor şi al trupurilor...”); fiecare preot citește astfel câte 


7 SF. SIMEON AL TESALONICULUI, Despre Sfântul Maslu, cap. 290, p. 187; P. PROCOPO- 


vVICIU, Ritualistica..., p. 133, Arhim. F. BALAMACE, Explicațiuni la practica liturgică (manual 


de tipic, dactilografiat), București, 1924, p. 442. 
% În Bisericile Ortodoxe de limbă greacă se folosesc uneori alte șapte rugăciuni, mai 


scurte, provenind din vechi manuscrise liturgice (a se vedea Evyojoyrov, A, Ayiaouarăprov, 


Ed. Sfintei Mănăstiri Simonopetra, 2002). 

o Evanghelie, continuând cu ectenia şi molitfa următoare, după 
care citeşte rugăciunea: „Părinte Sfinte..:, ungând totodată cruciș 
pe bolnav, cu unul din beţișoare muiat în untdelemnul sfințit: 
la frunte, la ochi, la nări, urechi, obraz (gură), piept, pe mâini și 
pe picioare”, în timp ce cântăreții (preoţii ceilalţi) cântă Tropa- 
rul: „Doamne, armă asupra diavolului crucea Ta o ai dat nouă.... 
Rugăciunea: „Părinte Sfinte..., împreună cu ungerea, care consti- 
tuie miezul slujbei sau forma Tainei, precum şi Troparul amintit, 
se repetă deci de şapte ori, la fiecare ungere întrebuințându-se alt 
beţișor. La Maslul de obşte, această rugăciune, precum și ungerea 
celor prezenţi, se poate lăsa la sfârșitul slujbei (vezi mai departe). 
După ce s-a citit Evanghelia a șaptea şi s-a făcut ultima 
ungere a bolnavului, protosul deschide Sfânta Evanghelie”* și o 
pune peste capul bolnavului, cu faţa în jos (unii pun şi Sfânta 
Cruce peste Sfânta Evanghelie)”. Credincioşii din biserică înge- 
nunchează (când se face maslul de obște în biserică), iar protosul 
citeşte rugăciunea: „Împărate Sfinte, îndurate şi mult-milostive..:, 
prin care cere de la Dumnezeu iertarea păcatelor bolnavului. În 
acest timp preoții ceilalți ţin şi ei cu mâna Sfânta Evanghelie sau 
pun epitrahilele peste capetele credincioşilor şi cântă încetișor şi 
rar Doamne, miluiește, întreit, pe glasul 2 (ca la hirotonie). 
Această punere a Sfintei Evanghelii pe capul bolnavului 
închipuie punerea mâinii Mântuitorului Hristos peste capul bol- 
navului, aşa cum reiese și din cuprinsul rugăciunii respective. 


* După SF. SIMEON AL TESALONICULUI (Despre Sfăntul Maslu, cap. 290, p. 187), fie- 
care preot citește molitfa ținând mâna pe capul bolnavului, asemenea Mântuitorului, Care 
vindeca pe bolnavi punându-Și mâinile peste ei; totodată, la fiecare ungere, preotul respec- 
tiv zicea formula: „Ajutorul nostru în numele Domnului”. 

2% Sf. Simeon al Tesalonicului nu pomenește de deschiderea Evangheliei, dar spune că 
preoţii își puneau mâinile peste capul bolnavului (Despre Sfântul Maslu, cap. 290, p. 188). 

* Unii preoţi dau Sfânta Evanghelie bolnavului ori unuia dintre cei de față să o sărute 
şi să o deschidă, cum se indică numai în ediţiile Molitfelnicului românesc începând cu cea 
din 1956. O asemenea practică favorizează însă cultivarea superstiţiilor privitoare la acest 
moment al slujbei (cf. Pr. D. Buzau, „Din istoria Molitfelnicului ortodox”, în: Mitropolia 
Olteniei, XVII (1966), 1-2, p. 30). De aceea, Molitfelnicul (2013, p. 166) interzice explicit 
această practică. 


562 


LITURGICA SPECIALĂ 


După aceea, bolnavul sărută Sfânta Evanghelie. 

Apoi se cântă două Podobii, în timp ce preoții se ung reciproc 
pe frunte și după aceea ung și pe cei ai casei. 

Urmează o ultimă ectenie întreită scurtă şi apoi protosul face 
otpustul slujbei. 

După aceea, bolnavul (credincioşii din biserică, stând în 
genunchi) zic(e) de trei ori, către preoţii slujitori: „Binecuvântaţi, 
părinţi sfinţiți, şi mă iertați pe mine, păcătosul', iar preoții răs- 
pund, de fiecare dată, binecuvântând: „Dumnezeu să te (vă) ierte 
și să te (vă) binecuvânteze, și sănătate trupească și sufletească 
să-ți (vă) dăruiască%. Protosul încheie cu: „Pentru rugăciunile 
Sfinţilor Părinților noştri.» 


Dacă suntem în biserică (când se face Maslul de obște), după otpust, 
preoții slujitori iau fiecare câte un beţişor cu vată și se aliniază în dreapta 
iconostasului (spre strana stângă) cu fața spre credincioși, în ordinea 
ierarhică; se așază pe iconostas Sfânta Evanghelie și Sfânta Cruce. După 
ce preoţii se ung reciproc pe frunte, credincioşii vin pe rând şi sărută 
icoana, Sfânta Evanghelie și Sfânta Cruce aşezate pe iconostas și sunt 
unşși succesiv pe frunte cu beţişorul înmuiat în untdelemnul sfințit, de 
către fiecare din preoţi. Se ung, de obicei, cruciş și lucrurile aduse de 
credincioși. Dacă nu s-a citit la timpul ei rugăciunea ungerii („Părinte 
Sfinte, Doctorul sufletelor şi al trupurilor...”), se zice acum în şoaptă, de 
către fiecare preot, în timp ce cântăreții cântă Troparul: Doamne, armă 
asupra diavolului... Apoi protosul încheie cu: „Pentru rugăciunile... 

Uneori, Maslul se săvârşeşte împreună cu Aghiasma mică. În acest 
caz, sfințirea apei se face înaintea Maslului, dar stropirea casei şi a bol- 
navului, cu cântările respective, se face la sfărșit, după ultima ungere a 


bolnavului. 


%0 Acestea sunt formulele prevăzute în Molitfelnic, dar în practică se folosesc și alte 
formule, cum sunt cele date de Pr. D. LuNcuLEscu, Manual de practică liturgică, p. 178. 

%1 P. PROCOPOVICIU, Ritualistica..., p. 134; Pr. loan Stefan Popescu, Noţiuni litur- 
gice sau explicare pe scurt a serviciului divin, laşi, 1922, p. 124. Din cauza lungimii sluj- 
bei, în Biserica Ortodoxă Rusă există o prescurtare a Maslului, întrebuințată atunci când 
slujește un singur preot, lăsându-se cea lungă pentru Maslul de obște, la care de obicei 

VIL.6. Întrebuinţarea untdelemnului sfinţit la Sfântul Maslu 


Este ştiut că untdelemnul, care alcătuiește materia Tainei Sfântului 
Maslu, este simbol al milostivirii divine şi totodată medicament, mijloc 
de însănătoşire, întrebuințat în acest scop din vechime (Marcu 6, 13). 
În unele părţi, în untdelemnul de la Maslu, se amestecă şi vin, ameste- 
cul acesta amintind de vindecarea în acest mod, de către samarineanul 
milostiv, a celui căzut între tâlhari (Luca 10, 34). 

Untdelemnul de la Maslu, fiind binecuvântat de preoți prin invocarea 
lui Dumnezeu, este sfânt, plin de darul dumnezeiesc al Sfântului Duh, ca 
şi apa botezului. El are puterea de a curăţi sufletul, prin iertarea păcatelor, 
şi a tămădui trupul, prin izgonirea bolilor, împărtăşind mila și îndura- 
rea lui Dumnezeu. De aceea, untdelemnul rămas de la Maslu, ca şi făina 
binecuvântată atunci, trebuie păstrate cu cinste, în loc curat și ales şi pot 
fi folosite numai în scopuri pioase”?. 

Astfel, untdelemnul se poate pune în candele să ardă, fie în casă, 
fie în biserică, unde poate fi folosit şi la miruit. După Sf. Simeon al 
Tesalonicului%5, chiar şi trupurile morţilor se pot unge cu untdelem- 
nul păstrat de la Maslul ce li s-a făcut pe când erau în viață”. La noi, 


slujesc mai mulţi clerici în sobor (C. CHARON, „Le rite byzantin dans les patriarcats 
melkites”, în: Xprooorouikă, p. 695; S. HErrz, Der orthodoxe Gottesdienst, vol. I, Mainz, 
1965, p. 534). O asemenea slujbă este în uz şi la uniţii de rit bizantin. Ea constă din: bine- 
cuvântarea pentru lerurgii, rugăciunile comune începătoare, ectenie, binecuvântarea unt- 
delemnului, un Apostol, o Evanghelie, ectenie, o rugăciune, o singură ungere și otpustul; 
cf. Evhologhion sau Molitfelnic, Blaj, 1940, pp. 77-80: Rânduiala Sfântului Maslu care se 
slujeşte de un singur preot (tipărit și separat, la Blaj, 1930). Dacă se întâmplă ca bolnavul să 
moară în timpul slujbei, slujba se lasă neterminată, dar dacă bolnavul a apucat măcar prima 
ungere, se socotește că a primit Maslul complet. 

22 Sp. SIMEON AL TESALONICULUI, Despre Sfântul Maslu, cap. 291-292, pp. 188-189. 

22 Sp. SIMEON AL TESALONICULUI, Despre Sfântul Maslu, cap. 291-292, pp. 188-189. 

2%1 Obiceiul acesta exista și la noi odinioară, cel puţin prin părțile Moldovei, unde 
îl semnala, în urmă cu două secole, Mitropolitul Iacov Putneanul: „Însă și morții cu 
untdelemn se ung, după cum zice dumnezeiescul Dionisie, spre inchipuirea untului 
de lemn celui de la Botez. Și aceasta se face întru închipuirea lui Hristos și pecetluirea 
celor ce întru Hristos s-au mutat de la noi și întru cinstea lor, ca celor ce au vieţuit 
aici după poruncile Lui, precum peste moaștele sfinților mucenici mir mare să pune în 
locul untdelemnului acestuia. Căci celor desăvârsiţi cele desăvârşite și sfinte li se cade” 
(ft lAcov PUTNEANUL, Synopsis, f. 15). În manuscrisele liturgice grecești se întâlneşte și 

în Bucovina şi nordul Moldovei, se obișnuiește să se ungă osemintele 
dezgropate cu untdelemnul sfinţit la Maslu, în cazul reînhumării lor. Pe 
alocuri este obiceiul ca, din fâina şi untdelemnul binecuvântat la Maslu, 
să se facă pâinișoare din care se dă bolnavului să mănânce. În unele 
părți (precum Bucovina), din untdelemnul sfinţit se dă bolnavului să 
guste îndată după Sfânta Împărtăşire, apoi restul este folosit la pregăti- 
rea mâncării destinate lui?%. 

În alte părţi, din făina binecuvântată la Maslu, se fac prescuri pentru 
Liturghie (dacă este mai multă). 

Beţişoarele folosite pentru ungere se adună și se îngroapă ori se ard, 
iar cenuşa se aruncă într-un loc curat. 


un Maslu pentru morti (Nexpwoiuov EvxtAatov), care cuprinde alte rugăciuni, pentru 
odihna sufletului celui râposat. 

*% Protos. Juvenal STEFANELLI, Liturgica Bisericii Ortodoxe, București, 1886, p. 128. 

% Unii autori de manuale de Tipic interzic acest obicei (Arhim. F. BALAMACE, 
Explicațiuni la practica liturgică, p. 440). Vezi si Pr. Nicolae D. NecuLA, „Practici nelitur- 
gice și necanonice întâlnite la săvârşirea Tainei Sfântului Maslu”, în vol. Taina Sfântului 
Maslu. Îndrumător teologic, liturgic şi pastoral, Ed. Cuvântul Vieţii, Bucureşti, 2012, pp. 
31-46. Pr. N.D. NECULA, Traditie şi innoire în slujirea liturgică, Ed. Episcopiei Dunării de 
Jos, Galaţi, 1996, pp. 239-248; vol. II, Galaţi, 2001, pp. 405-424; Tradiţie şi înnoire... vol. L, 
Ed. Trinitas, București, 22014, pp. 692-718. 

IERURGIILE 


CAPITOLUL I 


INTRODUCERE GENERALĂ 
DESPRE LERURGIE 


În afară de rânduiala Sfintelor Taine, Molitfelnicul ortodox cuprinde 
și alte rânduieli, slujbe și rugăciuni, pe care le numim, cu un termen 
general, ierurgii sau euhologii! (la romano-catolici, sacramentalii). 


[.1. Ce sunt lerurgiile? 


Ierurgiile sunt slujbe, rânduieli şi rugăciuni pentru binecuvântarea 
şi sfințirea omului în diferite momente și împrejurări din viața sa, ca și 
pentru binecuvântarea şi sfințirea naturii înconjurătoare şi a diferitelor 
lucruri sau obiecte de folos omului. Ele stau de obicei în legătură cu Sfin- 
tele Taine și cu Sfânta Liturghie, fiind săvârșite ori înaintea acestora, ca 
o pregătire a lor (cum sunt lerurgiile dinaintea Botezului, în legătură cu 
naşterea omului), ori în timpul lor (precum sfinţirea Mirului, la Liturghie, 
sau Sfinţirea apei, la Botez), ori după ele, ca o încoronare sau desăvârşire 
a lor (precum Rugăciunea din a opta zi după Cununie, Parastasul după 
Liturghie ş.a.). 


"Tepovpyia — lucrare (slujbă) sfântă; Euhologia (din evxn şi Aoyoc) - cuvânt de rugă- 
ciune sau slujbă cu rugăciune. 

1.2. Scopul Ierurgiilor 


Scopul Lerurgiilor îl reprezintă purificarea omului credincios şi a firii 
înconjurătoare în care trăieşte el, adică vietăţile și lucrurile de care omul 
credincios are nevoie pentru trai sau pentru viaţa sa materială şi spirituală. 

După învăţătura Bisericii noastre păcatul primilor oameni a introdus 
dezordinea, suferinţa, durerea și nefericirea nu numai în viaţa omenească, 
ci a stricat și frumuseţea și armonia dintru început a firii înconjurătoare 
dinainte de păcatul primilor oameni, când toate câte făcuse Dumnezeu 
„erau foarte bune” (Facerea 1, 31). Blestemul Ziditorului de după căderea 
lui Adam s-a răsfrânt nu numai asupra tuturor oamenilor, care se trag din 
prima pereche, moștenind păcatul originar, ci și asupra tuturor lucruri- 
lor din natură, în mijlocul căreia omul își trăieşte viața: „Blestemat va fi 
pământul pentru tine! Cu osteneală să te hrăneşti din el în toate zilele 
vieţii tale! Spini şi pălămidă îţi va rodi el şi te vei hrăni cu iarba câmpu- 
lui! În sudoarea feţei tale îți vei mânca pâinea ta, până te vei întoarce în 
pământul din care ești luat; că pământ ești și în pământ te vei întoarce” 
(Facerea 3, 17-19). 

Între om şi natură a existat de la început o solidaritate nu numai de 
structură, făptura fizică a omului fiind alcătuită din aceleaşi elemente pri- 
mordiale ca și natura, ci şi o comunitate de destin, în ordinea religioasă. 
După învăţătura Bisericii, păcatul omului a făcut întreaga natură să sufere 
împreună cu el: „Printr-un om a intrat păcatul în lume și prin păcat 
moartea” (Romani 5, 12). Urmările dezastruoase ale păcatului originar 
asupra firii zidite au făcut-o să aștepte și să dorească şi ea izbăvirea din 
stricăciune, ca şi omul, precum spune Sf. Ap. Pavel: „Căci făptura a fost 
supusă deşertăciunii — nu de voia ei, ci din cauza aceluia care a supus-o 
- cu nădejde, pentru că şi făptura însăși se va izbăvi din robia stricăciu- 
nii, ca să fie părtașă la libertatea măririi fiilor lui Dumnezeu. Căci știm 
că toată făptura împreună suspină şi împreună are dureri până acum” 
(Romani 8, 20-22). 

Soarta naturii a fost astfel strâns legată de aceea a omului; coruptă 
din pricina omului, ea îşi aştepta vindecarea sau restabilirea tot prin el. 
Căzută sub influenţa celui rău din pricina păcatului omenesc (cf. Efeseni 
2, 2), natura a redobândit odată cu omul posibilitatea de a fi restabilită 

întru curăţia, frumuseţea şi armonia iniţială, prin Întruparea Mântuito- 
rului. Îmbrăcând cu adevărat firea omenească, Mântuitorul Și-a împletit 
toată viața Sa pământească cu aceea a oamenilor și a naturii. El a mers pe 
pământ, a străbătut ogoarele și lanurile de grâu, a iubit florile câmpului 
şi păsările cerului, pe care le-a dat pildă omului pentru frumuseţea şi 
strălucirea lor (cf. Matei 6, 26-29), a mâncat din roadele pământului, a 
fost botezat în apa Iordanului, iar trupul Său a fost uns cu mir şi aromate, 
înainte de înmormântare. Într-un cuvânt, nimic din opera creaţiei nu a 
rămas străin omenităţii Sale şi nimic nu a rămas în afara harului Sfântului 
Duh, Care plutea pe deasupra apelor, la facerea lumii (Facerea 1, 2). 

Astfel, sfințind firea omenească pe care a purtat-o, Mântuitorul a 
lăsat Sfinţilor Săi Apostoli și puterea de a resfinți natura, de a o sustrage 
de sub înrâurirea şi puterea celui rău (cf. Matei 10, 8; Marcu 16, 17-18), 
de a o readuce sub sfera de influenţă a harului divin şi la destinaţia ei 
originară, aceea de a sluji spre slava lui Dumnezeu și spre folosul omului. 
De aceea, Biserica binecuvântează nu numai toate lucrurile pe care sluji- 
torii ei le întrebuinţează în serviciul religios (apa, pâinea, vinul, tămâia, 
untdelemnul, vasele şi veșmintele liturgice), ci și toate elementele naturii 
cu care omul vine în atingere sau pe care el urmează să le folosească: flo- 
rile și iarba câmpului, țarinile, livezile şi lanurile din care omul își scoate 
hrana (1 februarie, sfeştaniile), roadele pământului şi fructele pomilor (la 
Sfinţii Apostoli Petru şi Pavel, la Sfântul Proroc Ilie şi la Schimbarea la 
Faţă a Domnului), ramurile sau stâlpările arborilor (la Florii și la Rusalii), 
mâncarea (la Paşti), apele (la Bobotează), casele și lucrurile din ele și, în 
sfârşit, tot ce este de trebuință sau de folos omului?. Ea binecuvântează, 
de asemenea, munca omului și îndeletnicirile cu care el își susține viața 
sau cu care supune și înfrumusețează natura, începutul și sfârșitul orică- 
rei lucrări sau acţiuni, momentele, întâmplările şi împrejurările cele mai 
de seamă din viaţa noastră, atât cele de bucurie, cât şi cele de întristare 
(Rugăciunea pentru cei ce călătoresc şi cele pentru tot felul de trebuințe, 
Ierurgiile în legătură cu nașterea și cu moartea, Tedeumurile şi Polihro- 
niul la diferite împrejurări, Rânduielile intrării în călugărie ș.a.). 


2 Cf. S. BoULGAKOFE, L'Orthodoxie, în coll. Les Religions, Paris, 1932, p. 190 (cf. trad. 
N. Grosu, în Serghei BuGAKov, Ortodoxia, Ed. Paideia, București, 1994). 

1.3. Efectele Ierurgiilor 


Prin lerurgii, puterea şi acțiunea curăţitoare şi sfințitoare a Bisericii 
se revarsă nu numai asupra ființei omului, ci şi asupra întregii lumi cre- 
ate, scoțând-o de sub puterea blestemului și sfințind-o. Cu alte cuvinte, 
prin Biserică, sau mai bine zis prin puterea sfinţitoare dată slujitorilor 
săi, se împărtăşeşte şi firii neînsufleţite, precum şi ființelor neraţionale, 
harul Sfântului Duh, în măsura în care le este de trebuință. În felul 
acesta, după cuvântul Sf. Ap. Pavel, „orice făptură a lui Dumnezeu 
este bună şi nimic nu este de lepădat, dacă se ia cu mulțumire; căci se 
sfinţeşte prin cuvântul lui Dumnezeu şi prin rugăciune” (1 Timotei 4, 
4-5). Natura neînsufleţită, care, în urma blestemului, ajunsese în dizar- 
monie cu omul, redevine astfel un mediu prielnic pentru traiul omu- 
lui, un auxiliar pentru existenţa şi mântuirea lui; prin om, ea devine 
totodată asociată sau părtaşă cu el la cultul divin, adică la preaslăvirea 
Ziditorului de către om, prin Biserică. 

Omul, care este coroana creației, reimpăcat cu Dumnezeu, trage cu 
sine toată creatura din nou spre Creatorul ei, apropiind-o de EI, ca totul 
să fie mediu și instrument al mijlocirii harului dumnezeiesc”. lerurgiile 
operează astfel o „deprofanare” în chiar ființa acestei lumi. Prin sfințirea 
elementelor naturii, universul se transformă într-o „liturghie cosmică”, 
într-un templu al prezenţei şi acțiunii lui Dumnezeu. Totul este pus în 
legătură cu Dumnezeu, se referă la EI, creștinul fiind astfel conștient că 
el trăiește, se mișcă și activează nu într-o lume ostilă, ci într-o lume a lui 
Dumnezeu, pătrunsă de puterea și iubirea Lui“. 

lerurgiile constituie astfel mijlocul prin care Biserica ţinteşte să reali- 
zeze desăvârşirea creaţiei; ele pregătesc şi anticipează sau prevestesc făp- 
tura cea nouă care va să fie, adică acel „cer nou şi pământ nou', pe care 
le-a văzut Sf. loan Evanghelistul în viziunea sa din Apocalipsă (21, 1) şi 


* Cf. Josef CaspEeR, „Die sakramentale Welt”, în vol. Morgenlândisches Christen- 
tum. Wege zu einer oekumenischen Theologie, P. KRUGER, ]. TYCrAK (eds), Paderborn, 
1940, p. 175. 

+ Cf. P. EvDoRIMOV, L'Orthodoxie, Neuchatel, 1959, pp. 202-203 (cf. trad. PS IRINEU 
Pova, în vol. Paul EvpokIMov, Ortodoxia, Ed. Institutului Biblic și de Misiune al Bisericii 
Ortodoxe Române, Bucureşti, 1996). 

pe care le așteptăm, potrivit fâgăduinţei, după sfârşitul veacului acestuia 
(2 Peir la): 

lată de ce, pe drept cuvânt, s-a vorbit despre sensul sau caracterul 
(pan)cosmic al rugăciunii ortodoxe: prin lerurgii, sfera de influență a 
rugăciunilor cultului ortodox se extinde dincolo de persoana umană și 
tinde să îmbrăţișeze întreaga lume creată. 


[.4. Originea și vechimea lerurgiilor 


Se obiectează uneori că lerurgiile nu ar fi fost practicate în primele 
secole ale Bisericii, ci ar fi creaţii sau născociri mai noi ale Bisericii, 
sub presiunea mentalităţii magice a poporului simplu. Celor ce pre- 
tind astfel le răspundem că Ierurgiile sunt tot atât de vechi ca şi Bise- 
rica creştină. Mai mult, pe unele dintre ele le moştenim încă din Legea 
Veche, precum slujba pentru curățirea femeii la 40 de zile după naștere 
(Leviticul 12; cf. Luca 2, 22-24); pe altele le-a săvârşit Mântuitorul 
Însuşi (tămăduirea bolnavilor, izgonirea duhurilor necurate, binecu- 
vântarea pâinii şi a vinului, a peştilor). În sfârșit, despre cele mai multe 
dintre ele ne vorbesc Sfinţii Părinţi şi scriitorii bisericeşti din primele 
veacuri creștine, precum Sf. Iustin Martirul și Filosoful“ şi Tertulian”, în 
secolul al II-lea, sau Sf. Vasile cel Mare, în secolul al IV-lea. Rugăciuni 
pentru binecuvântarea și sfinţirea apei (aghiasma), a untdelemnului, a 
fructelor, sfeștanii pentru ploaie, dintre care unele asemănătoare sau 
chiar identice cu cele din Molitfelnicul ortodox de azi, găsim scrise 
chiar în cele mai vechi rânduieli bisericeşti care ni s-au transmis, ca 
în Constituţiile Sfinților Apostoli”, precum şi în cele mai vechi cărți de 


> Cf. S. BOULGAKOFF, L'Orthodoxie, p. 192. 

* Apologia 1, 61, 65. 

7 De baptismo, VII; De corona militis, IL, IV. 

% Despre Sfântul Duh, 67. 

” Constituţiile Apostolice, VII, 27 (mulțumire pentru Sfântul Mir), VIII, 19-26 
(rugăciuni pentru Hirotesia treptelor inferioare ale clerului), 29 (rugăciuni pentru sfințirea 
apei şi a untdelemnului), 40 (rugăciune pentru binecuvântarea premiţiilor), 42 (rugăciune 
pentru pomenirea morţilor). 

slujbă, ca Evhologhiul episcopului Serapion de Thmuis din Egipt (secolul 
al IV-lea). 

La acestea s-au adăugat și altele mai noi, iar rânduiala unora dintre 
cele mai vechi s-a dezvoltat treptat, prin adăugarea de rituri sau cere- 
monii, rugăciuni şi cântări noi, dar nucleul lor originar a rămas același 
ca în vechime'!. Atât lerurgiile mai noi, cât și dezvoltările adăugate de 
Biserică la rânduiala vechilor lerurgii sunt cerute de desfășurarea şi 
evoluția normală a vieţii religioase a credincioșilor, care creează mereu 
împrejurări, condiţii noi de viaţă şi nevoi noi, care se cer satisfăcute 
prin noi servicii religioase. lerurgiile constituie latura cultului în care 
se manifestă în cea mai mare măsură puterea de creaţie liturgică a Bise- 
ricii; așa se explică îmbogățirea Molitfelnicelor unor Biserici Ortodoxe, 
cum sunt cele slave, cu multe slujbe şi rugăciuni noi, precum şi deosebi- 
rile existente între diferitele Molitfelnice în domeniul Ierurgiilor!?. 


[.5. Taine şi lerurgii 


Rânduiala de azi a lerurgiilor o găsim în Molitfelnic, unde găsim 
şi rânduiala Sfintelor Taine. Ierurgiile se apropie de Sfintele Taine atât 
prin scopul, cât şi prin mijloacele și efectele lor. Atât unele, cât şi cele- 
lalte urmăresc şi mijlocesc, în primul rând, binecuvântarea şi sfințirea 
noastră; şi unele, și altele lucrează în chip tainic prin aceeași putere 
nevăzută a harului dumnezeiesc, pe care ele îl mijlocesc. De aceea, în 
vechime nu se făcea o distincţie atât de riguroasă ca azi între Taine şi 
Ierurgii; multe dintre lerurgiile principale de azi erau socotite odinioară 
de Biserică între Taine, precum sfințirea apei (aghiasma), slujba înmor- 
mântării, târnosirea bisericii ș.a. Cu timpul, Biserica a fixat numărul 


' Rugăciuni pentru bolnavi (VII și VIII), pentru roade (IX), pentru binecuvântarea 
uleiului și a apei, în Monumenta Eucharistica et Liturgica Vetustissima, pp. 54-56, 66-67. 

" CE. Placide pe MEESTER, Rituale benedizionale bizantino, Roma, 1929, p. 3. 

'* Pr. Ene BRANIȘTE, „Unitate și varietate în cultul Bisericilor ortodoxe”, în: Studii 
Teologice, VI (1955), 7-8, pp. 423-444. 

Tainelor la cele şapte, pe care le-am enumerat, după numărul darurilor 
Sfântului Duh. 

lerurgiile se deosebesc de Sfintele Taine din mai multe puncte de vedere: 

a) Lăsând la o parte deosebirile de structură (rânduială), mai întâi 
Tainele sunt întemeiate, direct sau indirect, de Mântuitorul Hristos şi se 
referă exclusiv la persoana şi viața noastră, sfințind momentele şi actele 
sau împrejurările de căpetenie din cursul ei, pe când Ierurgiile sunt orân- 
duite, în cea mai mare parte, de Biserică şi au o sferă de înrâurire mult 
mai largă, adică efectele lor se aplică nu numai la viața omenească, ci și la 
natură şi la făpturile necuvântătoare; 

b) Din punct de vedere soteriologic, Sfintele Taine sunt fundamen- 
tale pentru mântuirea noastră, unele dintre ele fiind absolut obligatorii 
şi indispensabile pentru orice creştin (Botezul şi Mirungerea, Pocăinţa 
şi Sfânta Euharistie), pe când Ierurgiile — chiar acelea care privesc viaţa 
noastră - nu au caracter de absolută necesitate; lipsa lor nu atrage nedo- 
bândirea sau pierderea mântuirii, dar prezența lor sporește și întăreşte 
harul și sfințenia primită prin Sfintele Taine; 

c) Sfintele Taine lucrează în chip necesar, adică prin ele înseși: efec- 
tele şi eficacitatea lor nu atârnă nici de vrednicia celui ce le administrează, 
nici de a celui ce le primeşte, pe când efectul Ierurgiilor depinde și de 
credinţa și vrednicia primitorului sau a celor pentru care se săvârșesc sau 
care beneficiază de ele'*. 


1.6. Împărţirea Ierurgiilor 
După obiectul sau destinaţia lor, lerurgiile se împart în două mari grupe: 


1) Referitoare la persoane, adică cele care privesc viaţa omului (ca 
lerurgiile în legătură cu nașterea sau cu moartea); 


'3 Mai pe larg despre numărul Tainelor vezi N. Cnirescu, Pr. |. TODORAN, Pr. 
|. PETREUŢĂ, Teologia dogmatică şi simbolică (Manual pentru Institutele teologice), vol. II, 
Bucureşti, 1958, pp. 836-838. 

14 Cf. Hr. ANDRUTSOS, Dogmatica Bisericii Ortodoxe Răsăritene, trad. Pr. D. Stâniloae, 
Sibiu, 1930, p. 340; Pr. Isidor TODORAN, „Sfinte Taine şi lerurgii”, în: Mitropolia Ardealu- 
lui, IX (1965), 1-3, pp. 100-107. 


574 


LITURGICA SPECIALĂ 


2) Referitoare la lucruri (natura neînsufleţită şi diferite obiecte), 
cum sunt cele pentru binecuvântarea ogoarelor, pentru ploaie, pentru 
sfințirea obiectelor de cult ș.a. De fapt, în chip indirect, toate Ierur- 
giile mijlocesc binecuvântarea şi harul dumnezeiesc pentru cel cre- 
dincios, deoarece chiar atunci când ele se aplică lucrurilor sau naturii 
neînsufleţite, acestea se curăţesc şi se sfințesc tot spre folosul omului, 
care rămâne în centrul atenţiei Bisericii și al planului mântuirii. 


După forma, structura externă sau lungimea lor, lerurgiile se pot 
împărţi în trei categorii: rugăciuni, rânduieli și slujbe. 

i) Cele mai scurte lerurgii sunt alcătuite din o simplă rugăciune sau 
molitfă (evxn), precum Rugăciunea la binecuvântarea salciei (care se 
citeşte în Duminica Floriilor), Rugăciunea pentru binecuvântarea stru- 
gurilor (care se citește la 6 august), Rugăciunea la toată neputinţa ș.a. 
Ele sunt citite de preot îmbrăcat numai cu epitrahilul. 

ii) Ceva mai lungi (dezvoltate) sunt Ierurgiile care poartă titlul 
general de Rânduieli (rats sau Găratic, ordo, iun). Acestea, pe lângă 
rugăciunea sau rugăciunile principale, care alcătuiesc esenţa lor și 
care sunt citite de preot, cuprind și alte elemente: cântări, citiri, ecte- 
nii, Tropare, rituri sau ceremonii, executate de diacon sau de cântăreț. 
În această categorie intră Rânduiala pentru binecuvântarea colivei şi a 
prinoaselor la diferite praznice, Rânduiala în ziua întâi după nașterea 
pruncului, Randuiala Parastasului ş.a. 

iii) Cele mai lungi şi mai importante Ierurgii sunt cele care poartă 
titlul de Slujbe (ăxoAovOia, officium, nocnedoeanue). Acestea au, pe 
lângă altele, și Apostol și Evanghelie, iar la săvârşirea lor preotul trebuie 
să îmbrace deci fie toate veșmintele, fie măcar epitrahilul şi felonul, ca și 
la Sfintele Taine. În rândul acestora intră Aghiasma (sfinţirea apei) mică 
şi mare, Slujba Înmormântării, Slujba sfințirii bisericii!?. 

După scopul sau efectele lor, Ierurgiile sunt de patru feluri. Înce- 
pând de jos în sus, după gradul de sfințenie pe care îl conferă, ele se pot 
împărţi în patru categorii sau grupe: 


'5 Cf. Pr. N. Popescu, „Diortosind Molitfelnicul”, pp. 9-13. 

a) exorcisme; 

b) curăţiri și dezlegări; 
c) binecuvântări; 

d) sfinţiri. 


a) Exorcismele sunt rugăciuni sau rânduieli pentru eliberarea omului, 
a naturii şi a lucrurilor, de sub înrâurirea și puterea nefastă a diavolului 
sau a duhurilor rele. Rugăciunile acestea au de obicei formă imperativă, de 
poruncă, de imprecaţie sau de blestem; prin ele, puterile răului sunt con- 
jurate, în numele Domnului, să plece de la omul sau lucrul exorcizat, să se 
depărteze de la el şi să nu-i mai facă niciun rău. Între astfel de lerurgii, în afară 
de exorcismele de la botez, se numără Molitfa Sfântului Trifon la grădini, la 
vii şi la holde, care se citeşte la 1 februarie!“ şi Molitfele (adică blestemele) 
Sf. Vasile cel Mare pentru cei ce pătimesc de la diavol și la toată neputinţa, 
care se citesc cu pregătire potrivită: post, spovedanie și rugăciune"; 


b) Curăţirile şi dezlegările sunt rugăciuni și rânduieli prin care anu- 
mite persoane sunt dezlegate sau curăţite de prihana păcatelor sufletești 
și de întinăciunea păcatelor trupeşti fără de voie, adică legate de rânduiala 
firii, sau rugăciuni prin care lucrurile sunt curăţite de atingerea cu ceva 
socotit spurcat. Deoarece asemenea păcate situează pe om în starea de 
necurăție, materială ori spirituală, Biserica a rânduit o seamă de lerurgii 
care să redea fiilor ei curăţia pierdută și să îi pună din nou în legătură cu 
Biserica şi cu harul dumnezeiesc. Așa avem lerurgiile în legătură cu Bote- 
zul (Rânduiala în ziua întâi la naștere, Rugăciunea când leapădă femeia, 
Molitfa femeii la 40 de zile după naștere), Molitfele de iertare și dezlegare 
de blestem sau de jurământ, Rugăciunile pentru curățirea fântânii sau a 
vaselor spurcate, Slujba preotului care se ispiteşte în vis, Rugăciunea la 
a opta zi după Cununie ş.a. Aici pot fi enumerate și diferitele Ierurgii în 
legătură cu sfârşitul omului, ca slujba înmormântării; 


'5 Molitfelnic, Ed. Institutului Biblic si de Misiune Ortodoxă, București, 2013, p. 448 
ş.u. (cf. Molitfelnic, 1937, p. 382). 

" Molitfelnic, 2013, p. 379 ş.u. (cf. Molitfelnic, 1937, p. 434, unde apare pentru prima 
dată inovaţia liturgică a citirii Molitfelor Sfântului Vasile în ziua de 1 ianuarie). 

Cc) Binecuvântările (ai evhoyiai, benedictiones) sunt rugăciuni sau 
rânduieli în care, mai ales prin semnul Sfintei Cruci, se invocă harul și 
ajutorul dumnezeiesc asupra unei persoane sau a unui lucru curat, menit 
pentru hrana, folosul sau mântuirea omului. Astfel de Ierurgii avem în 
Molitfelnic: Molitfa ce se citește la hainele sau lucrurile ce se împart de 
pomană, Rugăciunile pentru binecuvântarea meselor și a pomenilor, 
Rugăciunea pentru temelia casei şi cea pentru casă nouă, Rugăciunea la 
săparea fântânii, Rânduiala binecuvântării ogoarelor la începerea semă- 
năturii, Rugăciunile pentru binecuvântarea roadelor, a fructelor și a mân- 
cării aduse ca pârgă (premiţii) sau prinoase la biserică (ouăle, cărnurile 
şi brânza la Paști, strugurii la 6 august, salcia la Florii, coliva). În aceeași 
categorie intră Rugăciunile pentru diferite trebuinţe, de la sfârşitul Litur- 
ghierului, precum şi Tedeumurile şi polihroniul, adică rugăciunile pentru 
invocarea ajutorului dumnezeiesc asupra unei persoane, sau pentru inau- 
gurarea și binecuvântarea începutului unei munci sau al unui așezământ 
oarecare, precum Tedeumul la sărbătorile naționale, la începutul unui an 
şcolar, la Anul nou sau la aniversări şi onomastici. 

Unele dintre binecuvântări sunt încorporate în rânduiala altor slujbe 
mai mari, ca binecuvântarea tămâii (cădelniţei), a anafurei şi a prinoase- 
lor (colivei), intercalate în cursul Liturghiei, binecuvântarea untdelem- 
nului și a apei din slujba botezului, binecuvântarea paharului de obşte 
din rânduiala Cununiei; 


d) Sfințirile sau Consacrările sunt lerurgiile prin excelență (kaOiepwoeic, 
consecrationes), adică cele care, prin efectele şi importanţa lor, se apropie 
cel mai mult de Sfintele Taine. Prin ele, „anumite persoane sau lucruri nu 
numai că sunt binecuvântate, ci în plus sunt consacrate, afierosite sau închi- 
nate unor scopuri sau întrebuinţări sfinte (în cultul divin), fiind scoase cu 
totul din întrebuințarea profană zilnică sau obișnuită”. Astfel de slujbe sunt, 
în Molitfelnic, diferite sfeştanii sau aghiasme (slujbe pentru sfințirea apei) 
și slujbele pentru sfinţirea bisericii şi a obiectelor de cult (sfintele vase și 
veşminte, antimise, cruci și troițe, icoane şi prapuri, clopote și cristelniţe), 
sfințirea Sfântului şi Marelui Mir ş.a. Tot aici intră şi diferitele hirotesii, pre- 
cum şi rânduielile în legătură cu viața călugărească (tunderea în mona- 
hism, facerea rasoforului, îmbrăcarea chipului celui mare sau îngeresc). 

1.7. Locul şi timpul săvârșirii lerurgiilor 


Unele lerurgii se săvârşesc în biserică (Binecuvântarea prinoaselor, 
Molitfa femeii la 40 de zile după naştere, Binecuvântarea și Sfințirea 
obiectelor de cult); altele se fac în case (Sfeștaniile, Ierurgiile în legă- 
tură cu nașterea și cele în legătură cu înmormântarea), iar altele în 
afara caselor, în mijlocul naturii, pe câmp (Binecuvântarea ţarinilor, 
a holdelor și a fântânilor, Sfeştaniile pentru ploaie ş.a.). Cu lerurgiile, 
sfințiţii slujitori ies deci afară din sfântul lăcaș - unde se săvârșesc de 
regulă Laudele zilnice şi Sfintele Taine - ducând puterea curăţitoare și 
sfințitoare a Bisericii în mijlocul naturii și intervenind în viața de toate 
zilele, pentru a o înrâuri şi sfinți. 

Cât privește timpul săvârșirii, unele Ierurgii sunt legate de anumite 
sărbători sau date fixe din cursul anului bisericesc, precum binecuvânta- 
rea salciei sau a stâlpărilor (care se face la Florii), binecuvântarea ouălor 
roșii (la Paști), a strugurilor (la 6 august), Aghiasma mare (la Bobotează), 
sfinţirea Sfântului şi Marelui Mir (în Joia din Săptămâna Pătimirilor), 
Rânduiala Sfântului Trifon (care se oficiază la 1 februarie, ziua Sfântului 
Trifon, patronul grădinarilor și al florarilor). Cele mai multe nu sunt însă 
legate de niciun termen, ci se săvârşesc oricând este de trebuinţă, precum 
sfeștaniile în case (care se fac de obicei miercurea şi vinerea), dezlegările 
și rugăciunile pentru diferite trebuinţe ş.a. 


1.8. Săvârșitorul Ierurgiilor 


Dintre toate lerurgiile, sunt doar câteva pe care le poate săvârși 
numai arhiereul (episcopul), şi anume: Sfinţirea Sfântului şi Marelui 
Mir, Sfinţirea bisericilor şi a antimiselor şi hirotesiile; pe toate celelalte 
le poate face și preotul. 

Ca săvârşitor al lerurgiilor, preotul trebuie să observe următoarele: 

a) Să respecte întru totul rânduiala slujbei din Molitfelnic, nelăsând 
nimic la o parte, dar nici născocind sau adăugând ceva de la sine; 

b) Să slujească fâră grabă, cu cuviință, cu evlavie, cu credinţă şi 
convingere, pentru a insufla celor prezenţi respect pentru cele sfinte 

şi încredere în puterea și ajutorul lui Dumnezeu, care se capătă prin 
aceste slujbe; 

c) Să povâăţuiască şi să îndemne pe credincioşi a chema cât mai des 
mila şi ajutorul lui Dumnezeu în toate împrejurările vieţii lor şi în toate 
cele ce fac, prin rugăciunile preotului (mijloc prin care preotul va con- 
tribui la frecventarea Ierurgiilor de către credincioşi); 

d) Este dator preotul să lămurească, ori de câte ori i se cere sau se 
iveşte prilejul, rostul şi folosul Ierurgiilor în viața religioasă a creştinilor 
şi să tâlcuiască semnificaţia morală, simbolică și doctrinară a diferite- 
lor acte, rituri sau ceremonii din rânduiala slujbelor, care au nevoie de 
explicare sau lămurire (precum rânduiala înmormântării). 


57) 


CAPITOLUL II 


TERURGIILE ÎN LEGĂTURĂ CU NAȘTEREA ȘI CU BOTEZUL 


Cele mai de seamă lerurgii privitoare la viața noastră sunt cele în 
legătură cu nașterea şi cu moartea, adică cele două momente între care se 
desfăşoară firul vieţii noastre. 

Biserica asistă pe om şi îl ia sub aripa ei ocrotitoare încă de la primele 
clipe ale venirii lui în lume. Ierurgiile prin care ea își arată grija faţă de 
pruncul nou-născut şi de mama lui sunt următoarele trei: 


1. Rânduiala din ziua întâi (îndată după naștere); 

2. Rugăciunea la însemnarea pruncului, când i se pune numele, a 
opta zi după naștere; 

3. Rânduiala îmbisericirii pruncului, la 40 de zile după naştere. 


II.1. Rânduiala în ziua întâi 


În ziua întâi după nașterea pruncului, moașa, sau altă femeie, din cele 
care au ajutat la naştere, vine la preot cu un vas (sticlă) cu apă, pe care 
preotul o sfințește după rânduiala arătată în Molitfelnic, adică: Binecuvân- 
tarea obişnuită la lerurgii; Rugăciunile începătoare (Sfinte Dumnezeule... 
şi celelalte); cele trei Tropare de umilință (Miluiește-ne pe noi, Doamne, 
miluieşte-ne pe noi... şi celelalte); o rugăciune de sfințire a apei („Dum- 
nezeule, Cel cu nume mare...); la cuvintele: „Şi sfințeşte apa aceasta... 
preotul atinge cu mâna apa din vas (sticlă), binecuvântând-o cruciş. 

Molitfelnicul cuprinde apoi o rânduială intitulată Rugăciuni la ziua 
întâi, alcătuită din: Binecuvântarea obișnuită; rugăciunile începătoare; 
Troparul şi Condacul Nașterii Domnului; trei molitfe pentru mamă; 
o molitfă pentru moașă și alta pentru femeile care au ajutat la naştere 
(preotul le pomenește nominal) şi otpustul Naşterii Domnului. 

După Molitfelnic, această rânduială ar urma să o citească preotul 
chiar la casa unde s-a născut pruncul, să stropească, cu apa sfinţită, casa 
(cruciş, întâi spre răsărit sau spre icoană), pe mamă, pe prunc, pe femeile 
care au ajutat la naștere şi pe toţi ai casei şi apoi să însemneze cu sem- 
nul Sfintei Cruci pe prunc la frunte, la gură şi la inimă, zicând: „Mâinile 
Domnului te-au făcut şi te-au zidit”. 

În practica generală însă, preotul nu mergea nici înainte la locul de 
naștere al pruncului, din delicateţe față de familie (având în vedere dezor- 
dinea și situaţiile specifice unor astfel de împrejurări), ci cu apa sfinţită de 
preot (acasă sau la biserică) după rânduiala arătată, este stropit pruncul 
nou-născut, mama lui şi cei ai casei, după rânduială'*, atunci când mama 
şi pruncul vin acasă de la maternitate. 

Apa sfinţită de preot în ziua întâi după naştere este, după Sf. Simeon al 
Tesalonicului, ca o preînchipuire sau anticipare a botezului'”. Ea are sensul 
unei ape lustrale (curăţitoare), care spală necurăţia fizică produsă de naștere. 

În unele părţi, din această apă se obișnuiește a se pune în apa pentru 
baia copilului, în primele trei zile după naștere (sau chiar mai mult)”. 

Menţionăm că rânduiala sfințirii apei din ziua întâi după naștere 
lipsește din Evhologhiile greceşti şi ruseşti, ca şi din unele ediții mai vechi 
ale Molitfelnicului românesc”; în practică însă, mulți dintre preoții greci 
folosesc apa sfințită în această împrejurare, ca și la noi”. 


1 Pr. I.Ș. Popescu, Noțiuni liturgice sau explicare pe scurt a serviciului divin, laşi, 
1922, pp. 131-132; C. Vanu, Curs de Tipic preotesc, p. 25. 

19 SF. SIMEON AL TESALONICULUI, Despre Dumnezeieștile Taine, cap. 59, în vol. Trac- 
tat asupra tuturor dogmelor credinței noastre ortodoxe, trad. + CHESARIE AL RÂMNICULUI, 
Toma TeoponRescu (ed.), București, 1865-1866, p.71. 

% Pr. |. BELDIE, Sfințirea apei. Contributii liturgice, Galaţi, 1937, p. 29. 

“ Molitfelnic, București, 1832 și 1858. 

” Randuiala sfințirii apei la ziua întâi după nașterea omului apare în Molitfelnicul de 
la Bâlgrad, 1689, cu titlul de Rânduiala sfeştaniei pe scurt, neavând iniţial nicio legătură cu 
momentul nașterii. 

Cât priveşte cele trei molitfe pentru mamă, prevăzute în rânduiala 
din Molitfelnic, în ele preotul se roagă pentru grabnica ridicare a mamei 
de pe patul lăuziei, pentru iertarea păcatelor ei, pentru ocrotirea ei și a 
pruncului de bântuiala duhurilor necurate şi mai ales pentru curățirea ei 
de întinăciunea trupească pricinuită prin naştere. Precum se vede, la baza 
acestor rugăciuni stă concepţia iudaică, moştenită de Biserică din Legea 
Veche, că zămislirea omului pornește din aprinderea poftei trupești a 
părinţilor şi că noi oamenii suntem zămisliți întru fărădelegi şi născuţi în 
păcate, precum zice Psalmistul (Psalmul 50, 6). 

Aceeaşi concepţie se reflectă şi în celelalte molitfe pentru moașă și 
pentru femeile care au ajutat la naștere: atingerea de lăuză și de prunc le 
este socotită ca o întinare trupească, de care trebuie curăţite și ele, aseme- 
nea femeii lăuze”. 

Unii interpreţi ai cultului ortodox caută să atenueze caracterul vădit 
lustral (curăţitor) al apei și rugăciunilor din prima zi de după naștere, ca 
şi al celor pentru curățirea lăuzei de la 40 de zile după naștere (vezi mai 
departe). Ei susțin că rânduielile mozaice pentru curăţire s-au desființat 
(cf. Galateni 4, 9-10). Necurăţia fizică nu poate constitui un păcat, nici 
o obligaţie pentru vreo curăţire rituală. Versetul 7 al Psalmului 50 („Că 
în păcate m-a născut maica mea”) se referă nu la zămislirea pruncului, 
ci la păcatele omeneşti în general, care sunt consecința păcatului origi- 
nar (cf. Facerea 3, 16). Naşterea de copii nu este produsul unui păcat, ci 
consecința firească a unei legi naturale și totodată scopul Tainei Căsă- 
toriei, sfințită de Dumnezeu („Creşteţi şi vă înmulţiţi” - Facerea 1, 28). 
Rugăciunile de curăţire din rânduiala zilei întâi apar în manuscrise abia 
din secolul al XIV-lea înainte, iar cele pentru curățirea lăuzei din ziua a 
40-a, din secolul al XI-lea înainte, pe când restul rugăciunilor din aceste 
rânduieli (în care nu este vorba despre curăţire) sunt mai vechi”. Rân- 
duiala din prima zi are deci sensul unei mulțumiri aduse lui Dumnezeu 


* Sr. SIMEON AL TESALONICULUI, Despre Dumnezeieștile Taine, cap. 58, p. 71. Cf. 
+ IACcov PUTNEANUL, Synopsis, lași, 1751, f. 59 v.: Curăţirea lăuzei și a moașelor prin stro- 
pirea cu apa sfinţită se face „de vreme ce nașterii celei din păcatul dezmierdării au slujit ele”. 

* P. TREMBELAS, Mkp0v EUyoA0yrov, vol. |, Atena, 1950, p. 259. După unii liturgiști 
ruși (P. LeBEDev, Liturgica sau explicarea serviciului divin, trad. Pr. N. Filip, București, 
1899, p. 378, notâ), astfel de rugăciuni ar exista încă din secolul al IV-lea. 


582 


LITURGICA SPECIALĂ 


pentru că „s-a născut om în lume”, pentru izbăvirea mamei din greutăţile 
purtării sarcinii şi din durerile nașterii și totodată exprimă rugăciunea de 
cerere pentru sănătatea femeii şi a copilului; iar cea din ziua a patruzecea 
este o aducere-aminte de ceea ce a făcut Maica Domnului, pruncul fiind 
adus pentru închinarea sa lui Dumnezeu, prin însemnarea pe frunte”. 


11.2. Rânduiala punerii numelui celui nou-născut 


După Molitfelnic, ea se face în ziua a opta după naștere; pruncul ar 
trebui adus atunci de către moașă la biserică și, stând afară, înaintea ușilor 
bisericii sau în pronaos (deoarece pruncul nu este încă botezat și îmbi- 
sericit), preotul îi citește o rânduială specială, alcătuită din următoarele: 
Binecuvântarea; Rugăciunile începătoare; Tatăl nostru şi Troparul zilei 
sau al hramului bisericii sau al praznicului Tăierii împrejur. 

Apoi preotul binecuvântează pe prunc, făcându-i semnul Sfintei 
Cruci la frunte (pentru luminarea minții și a gândurilor), la gură (pentru 
sfințirea cuvântului și a suflării) şi la piept (pentru ferirea inimii de pof- 
tele şi patimile trupeşti); după aceea, îi citeşte o molitfă pentru punerea 
numelui, care înseamnă un fel de pregătire pentru botez, dându-i numele, 
la cuvintele: „Să se însemneze lumina feței Tale peste robul Tău acesta...! 

Apoi preotul ia pe prunc în braţe și face cu el semnul Sfintei Cruci 
spre ușile bisericii sau în fața icoanei Maicii Domnului din pronaos, 
rostind Troparul: Născătoare de Dumnezeu, Fecioară...*, şi face apoli- 
sul mic. 

În practică, în cele mai multe cazuri, rânduiala însemnării pruncului 
se face nu la opt zile după naștere, ci ori se face odată cu sfințirea apei 


2 C. PAPAIANI, „Curăţirea după naștere a femeilor” (în lb. greacă), în: Ipyyoptoc 
Ilahapăc (Tesalonic), 1963, 5-6, pp. 223-229; I.M. FOUNTOULIS, „Răspunsuri la nedume- 
riri liturgice, canonice și altele” (în lb. greacă), întrebarea 29, în: O 'Epqpeproc (Atena), XV 
(1966), 8, pp. 343-346. 

% În mod nepotrivit, unele ediţii ale Molitfelnicului dădeau aici Troparul și Condacul 
Întâmpinării Domnului, care se vor citi în cadrul Rânduieli îmbisericirii pruncului (la ziua 
a 40-a după naștere). De altfel, Condacul Întâmpinării lipseşte în unele dintre ediţiile vechi 
ale Molitfelnicului românesc (ca cea de Chișinău, 1820). 

din prima zi”, ori se amână, făcându-se chiar în ziua botezului, înainte 
de rânduiala catehumenatului (în acest caz, apolisul nu se mai face, ci 
urmează îndată botezul). 

Datina de a pune numele pruncului a opta zi după naştere este 
veche, fiind moştenită din Legea Veche, care orânduise această zi pen- 
tru curățirea pruncilor evrei de sex bărbătesc, prin tăierea împrejur și 
punerea numelui (Leviticul 12, 3). Noi creştinii am păstrat-o, pentru că şi 
Mântuitorul Însuşi, supunându-Se rânduielii Legii, a fost tăiat împrejur a 
opta zi după naștere, când 1 s-a pus numele de Iisus (Luca 2, 21). Precum 
zice Sf. Simeon al Tesalonicului, în această zi luăm numele pentru că a 
opta zi înseamnă înnoire (începutul unei noi săptămâni) şi pentru că și 
Domnul a înviat în ziua a opta”. 

Numele care se dă pruncului, după tradiția Ortodoxiei româneşti, 
este de obicei numele nașului sau al sfântului zilei de naştere sau de botez 
ori al altui sfânt, pe care părinţii îl aleg ca patron sau ocrotitor al copilu- 
lui. Este bine să se pună nume de sfinți din calendarul ortodox sau din 
cele obişnuite în popor, iar nu din cele neromâneşti, imitate după cele 
străine sau inventate”. 

Sfântul al cărui nume îl purtăm este pentru noi nu numai un patron 
(ocrotitor sau păzitor), ci şi un model de urmat, un necurmat imbold 
spre vieţuire creştinească: 


„Prin mijlocirea acestor sfinţi, noi strângem legăturile care ne 
țin împreună cu lumea spirituală. Nimic nu ne amintește așa de bine 
de Biserica cerească, precum numele ce-l purtăm. Mai ales pentru 
prunc, această legătură, care îl uneşte cu Biserica cerească, este un 


dar neprețuit””. 


” Pr. Vasile MITROFANOVICI, Liturgica Bisericii Ortodoxe, Teodor TARNAVSCHI, 
 NECTARIE COTLARCIUC (Mitropolitul Bucovinei) (eds), Cernăuţi, 1929, p. 889; P. LeBE- 
DEV, Liturgica...» p. 379, notă. 

% SF. SIMEON AL TESALONICULUI, Despre Dumnezeieştile Taine, cap. 60, pp. 71-72. 

* Prin Enciclica 934/1957 (care întăreşte o enciclică mai veche, 814, din 20 mai 1955), 
Sfântul Sinod al Bisericii Greciei hotărăşte să nu se mai dea pruncilor la Botez decât un singur 
nume, şi anume cel al sfântului zilei respective (Mitropolia Olteniei, XIII (1962), 3-4, p. 255). 

* ]. BELEUTŢĂ, Convorbiri asupra legăturilor Bisericii cu credincioşii pe baza Molitfelnicu- 
lui. Studiu din domeniul Teologiei Pastorale (prelucrare din limba franceză), Sibiu, 1922, p. 3. 

Totodată, numele de botez leagă pe noul-născut de părinţii, moșii 
şi străbunii săi, integrându-l în comunitatea religioasă a Bisericii și în 
cea naţională, a neamului din care face parte; acest nume constituie şi 
un simbol sau un dreptar de orientare în viață, deoarece la originea lor 
etimologică toate numele vechi de persoane derivă din substantive sau 
adjective şi au o semnificație morală, socială, religioasă (Teodosie — darul 
lui Dumnezeu, Nicolae — biruitor de popoare, Gheorghe - lucrător de 
pământ, agricultor, Marin — om al mării, marinar). 


1.3. Rânduiala îmbisericirii pruncului 


La 40 de zile după naştere se face rânduiala pentru îmbisericirea 
pruncului și pentru curățirea mamei, după datina moştenită tot din 
Legea Veche (Leviticul 12, 1-8), datină pe care a păzit-o şi Maica Domnu- 
lui, aducând pe Pruncul lisus la Templu, unde a fost întâmpinat şi ţinut 
în braţe de Dreptul Simeon (Luca 2, 22). 

Pruncul este adus de mamă ori de naş(ă) înaintea ușilor bisericii (în 
pridvor). Preotul, cu epitrahilul, însemnează cu semnul Sfintei Cruci 
pe mamă şi pe prunc; mama (sau nașa) stă în genunchi cu pruncul în 
braţe, iar preotul pune epitrahilul şi mâna dreaptă pe capul ei şi - după 
o scurtă introducere, formată din: Binecuvântarea, rugăciunile începă- 
toare obişnuite și Troparul zilei sau al Întâmpinării Domnului - citeşte 
cele cinci molitfe din Molitfelnic (sau din Aghiasmatar), în care se roagă 
întâi pentru mamă, ca Dumnezeu să o curăţească de întinăciunea lăuziei 
şi să o învrednicească a intra din nou în sfântul lăcaș şi a se împărtăşi cu 
Sfintele Taine; se roagă apoi pentru prunc, ca Dumnezeu să-l crească, 
să-l binecuvânteze şi să-l sfințească, învrednicindu-l la vremea cuvenită 
de luminarea botezului (în cazul că pruncul este nebotezat; se înțelege de 
la sine că, dacă pruncul este deja botezat, molitfele respective nu se mai 
citesc sau se adaptează textul lor la situația de fapt). 


3 Cf. „Care îi va fi numele?”, în: Mitropolia Banatului, IV (1955), 1-3, pp. 1-4. Cf. 
Pr. D. BuzATU, „Despre numele românești”, în: Mitropolia Olteniei, XIX (1968), 9-10, pp. 
732-744; A. ANDRES, Unsere Namenspatrone, Freiburg, 1916; N. IORGA, Numele de botez 
la români, Bucuresti, 1934; V. URsĂcHEscU, „Vechi nume românești de botez”, în: Bi- 
serica Ortodoxă Română, LVII (1939), 11-12, pp. 612-663; Maria C. MARINESCU-HIMU, 
„Observaţiuni privind onomastica română”, în: Ausonia (București), III (1943), 3-5, p. 72. 

Urmează apoi îmbisericirea pruncului, adică introducerea lui în bise- 
rică (dacă pruncul este botezat)“: preotul ia în brațe pruncul, închipuind pe 
Dreptul Simeon, care a purtat în braţele sale pe pruncul Iisus*:, și face semnul 
Sfintei Cruci cu el înspre răsărit, în faţa uşilor bisericii (pronaosului), zicând: 
„Se îmbisericeşte robul (roaba) lui Dumnezeu (N), în numele Tatălui... Apoi 
intră în biserică (în naos), zicând: „Intra-voi în casa Ta... și face din nou sem- 
nul Sfintei Cruci în mijlocul bisericii, zicând: „Se îmbisericeşte robul (roaba) 
lui Dumnezeu..” şi: „În mijlocul bisericii Te voi (va) lăuda” (Psalmul 21, 
24). Apoi merge în faţa uşilor împărăteşti, unde face din nou semnul Sfintei 
Cruci, zicând: „Se îmbisericește robul (roaba) lui Dumnezeu..., și-l închină 
pe prunc la icoane, zicând Troparele obișnuite. Dacă pruncul este parte băr- 
bătească, preotul merge cu el și în sfântul altar, intrând pe ușa de miazăzi, 
ocolind Sfânta Masă (unii îl ating chiar cu fruntea de colţurile Sfintei Mese). 
Apoi îl pune jos pe solee în faţa uşilor împărăteşti, în semn că este închinat 
Domnului, zicând: „Acum liberează pe robul Tău, Stăpâne...”; mama (nașa), 
închinându-se de trei ori, ridică pruncul. 

Preotul face apoi apolisul Întâmpinării Domnului. 

După Sf. Simeon al Tesalonicului**, prin ritualul îmbisericirii prun- 
cul devine „catehumen” sau „chemat”, ceea ce presupune că îmbisericirea 
se poate face pruncilor încă nebotezați. 

În Molitfelnic, molitfa pentru curățirea mamei și rânduiala îmbiseri- 
cirii pruncului sunt împreunate într-o singură slujbă, ca şi când s-ar face 
amândouă odată. În practică însă, de cele mai multe ori ele se săvârșesc 
separat una de alta; îmbisericirea pruncului se face (mai ales la orașe), 
îndată după slujba botezului, înainte de împârtăşirea pruncului”, iar 
molitfa pentru curățirea mamei o citeşte preotul atunci când mama vine 
la biserică (fără prunc), fie exact la 40 de zile după naştere (mai rar), 
fie chiar înainte, de obicei la patru săptămâni după naştere (înainte de 
acest termen, numai pentru motive întemeiate, ca apropierea Paştilor, 


* Molilfelnicul de Chişinău, 1820, £. 7 r. 

* + IACOV PUTNEANUL, Synopsis, f. 61 v. 

*+ SR. SIMEON AL TESALONICULUI, Despre Dumnezeieştile Taine, cap. 60, p. 72. 

%5 În textul grecesc al rugăciunilor, forma verbelor demonstrează că este vorba despre 
rugăciuni citite pruncului nebotezat, însă traducerea românească actuală nu mai pastrează 
această precizie, astfel imcât rugăciunile pot fi citite şi pruncilor botezați, fără a schimba 
textul rugăciunilor. 

temere de moarte ș.a.). Un motiv invocat pentru care lăuza cere să i se 
facă molitfa de curăţire înainte de termenul reglementar de 40 de zile este 
că ea trebuie să facă cele ale gospodăriei şi să-şi alăpteze pruncul, lucruri 
pe care nu le poate face atâta vreme cât este considerată necurată. 

Totuși, chiar după ce i se citeşte molitfa, lăuza nu intră în biserică 
înainte de 40 de zile. În acest răstimp, ea nu poate lua nici anafură şi nici 
„Paşte (mic)”*. Atât lăuza, cât şi pruncul nebotezat pot fi însă stropiţi cu 
aghiasmă, la botezul obștesc al caselor, adică atunci când preotul merge 
cu botezul sau zi-întăi. 

Dacă pruncul nu a fost încă botezat până la 40 de zile după naștere, 
i se citesc rugăciunile, dar obiceiul este, dacă pruncul este băiat, să nu fie 
introdus în altar decât după botez. 

Potrivit vechilor canoane bisericești, dacă pruncul este botezat îndată 
după naștere, el va trebui alăptat de altă femeie botezată și curată, până 
când lăuza își va face molitfa de curățire”. 


Tot în legătură cu nașterea pruncului, Molitfelnicul mai cuprinde şi o 
rugăciune deosebită pentru cazul când femeia leapădă pruncul. Este ase- 
mănătoare cu cea pentru lăuză în prima zi după naştere; în ea se accen- 
tuează însă mai stăruitor rugăciunea pentru iertarea celei în cauză, deoa- 
rece lepădarea pruncului i se socoteşte ca un păcat de ucidere cu voie sau 
fără voie. În astfel de cazuri, vechile Molitfelnice prevăd oprirea femeii de 
la împărtăşire timp de un an”. 

În asemenea cazuri, nu se face nici sfinţirea apei şi nici nu se mai 
citeşte femeii molitfa de 40 de zile. 


% Răspunsul Patriarhului Nicolae III Gramaticul al Constantinopolului, la M. GHEDEON, 
Kavwovikai Grorăteic, vol. 1, p. 14. 

37 Canonul 38 al Sf. Nichifor Mărturisitorul, în Nicodim MiLAș, Canoanele Bisericii 
Ortodoxe, vol. II, partea a II-a, p. 241; cf. Arhid. loan N. Foca, Canoanele Bisericii Orto- 
doxe. Note şi comentarii, Sibiu, 2005, p. 509. 

% Molitfelnic, Bucureşti, 1832, p. 479. Canonul de un an se referă la pierderea invo- 
luntară a sarcinii, deci si rugăciunea se referă la femeia care a pierdut fără voie sarcina 
(Molitfelnic, 2013, pp. 18-19). Pentru celelalte cazuri, este necesară spovedania și aplicarea 
unui canon potrivit. De altfel, și Molitfelnicul de la Bălgrad (1689), la sfârșitul acestei rugă- 
ciuni, preciza: „Socotește, preote, foarte bine să iei seama: de este femeia vinovată de pier- 
derea pruncului, sa se judece după pravilă, iar de a fost fâră voia ei, puțin să o canonisești și 
aşa să îi citeşti molitfa aceasta”. 

AGHIASMA SAU SFINŢIREA APEI (MICĂ ŞI MARE) 


Cea mai de seamă dintre lerurgiile privitoare la lucruri şi totodată 
cea mai frecventă în activitatea liturgică a preotului este Aghiasma sau 
Sfințirea apei. Fa se săvârşeşte cel mai des, deoarece apa a fost conside- 
rată totdeauna ca una dintre cele patru Stihii sau elemente constitutive 
primordiale ale cosmosului (apa, pământul, aerul şi focul) și este totodată 
elementul natural cel mai util şi mai folosit în viața casnică și gospodă- 
rească a omului (Înţelepciunea lui Isus Sirah 39, 31)%. 

Cuvântul aghiasmă (popular aiazmă), de origine grecească, înseamnă 
sfințire: To &yiaoua sau O ăyiaouoc Tov baroc, sfințirea apei. La noi, prin 
acest termen se înţelege atât apa sfinţită, cât și slujba sfințirii. În ambele 
înţelesuri, aghiasma este de două feluri: mare și mică. Aghiasma mare se 
săvârşeşte o singură dată pe an (la Bobotează), iar cea mică, la mai multe 
ocazii sau date din cursul anului bisericesc. 


III.1. Aghiasma mică 


Aghiasma mică (O uipoc ăyiaouoc Tod v5aToc) se mai numeşte 
în unele părți şi sfeştanie sau feștanie, cuvânt slavon, care înseamnă 


* SF. CRIRIL AL IERUSALIMULUI, Cateheza a III-a, 5, în vol. Cateheze, trad. Pr. D. Fecioru, 
Ed. Institutului Biblic şi de Misiune al Bisericii Ortodoxe Române, Bucureşti, 2003, p. 40: 
„Apa este mare lucru și cel mai nobil din cele patru elemente care sunt în lume”; cf. SF. 
CHIRIL AL IERUSALIMULUI, Cateheza a XVI-a, 12, pp. 277-278. 

luminare sau slujba luminării, pentru că la început se înţelegea prin el 
numai Aghiasma cea mare, care se săvârşeşte la Bobotează, sărbătoare 
care — precum am văzut — se mai numeşte și ziua luminilor sau a lumi- 
nării, deoarece în această zi se botezau odinioară catehumenii. 


III.1.a. Locul săvârșirii 

Aghiasma mică se săvârşeşte în biserică şi prin case, iar uneori chiar 
la râuri şi fântâni (izvoare), în grădini, țarine sau în orice loc curat şi cuvi- 
incios, la cererea şi trebuința credincioșilor. 


III.1.b. Timpul săvârșirii 

În biserică, Aghiasma mică se săvârşeşte de regulă la fiecare zi întâi a 
lunii“, mai ales la 1 august (începutul Postului Adormirii Maicii Dom- 
nului), 1 septembrie (începutul anului bisericesc), precum și în Vinerea 
din Săptămâna Luminată (Izvorul Tămăduirii). 

Originea obiceiului de a face sfinţirea apei la fiecare început de lună 
nouă trebuie căutată în dorinţa Bisericii de a înlocui, printr-un serviciu 
religios creştin, obiceiurile păgâne (practicate și la iudei) de la serbările 
lunilor noi (neomeniile), pe care le-au preluat şi creștinii şi împotriva 
cărora au luptat unii dintre Sfinţii Părinţi şi unele dintre sinoade (Cano- 
nul 65 al Sinodului Trulan)“. 

În unele părţi (ca în Bucovina), sfinţirea mică a apei se face şi în ziua 
înjumătățirii Praznicului Cincizecimii (adică miercuri în săptămâna 
a patra după Paști), pentru că atunci ar fi vorbit Domnul cu Samari- 
neanca despre apa cea vie, la puţul lui Iacov (loan 4, 5-38), precum și la 
unele sărbători mari, la hramul bisericilor şi în Lunea Paştilor. În bise- 
rici, Aghiasma se face de obicei după Liturghie, deşi în cărțile de slujbă 
săvârşirea ei este prevăzută înainte de Liturghie, fie la sfârşitul Utreniei“, 


“ Molitfelnic, Ed. Institutului Biblic și de Misiune Ortodoxă, București, 2013, p. 183 
(cf. Molitfelnic, 1937, p. 139). 

“1 Pr. Vasile MITROFANOVICI, Liturgica Bisericii Ortodoxe, Teodor TARNAVSCHI, 
+ NECTARIE COTLARCIUC (Mitropolitul Bucovinei) (eds), Cernăuţi, 1929, p. 863. 

“ Mineiul pe august, ziua |, însemnarea de la sfârșitul Utreniei. 

fie chiar după Cântarea a VI-a a Canonului Utreniei, ca în Săptămâna 
Luminată (în Lunea Paștilor, sau în Vinerea Izvorului Tămăduirii)”. 

În case (sau la râuri şi izvoare), sfinţirea apei se săvârșește ori de câte 
ori cer credincioşii; se obișnuiește mai ales în zilele de post: miercuri şi 
vineri dimineaţa (uneori și luni), pe nemâncate, şi de preferinţă în cursul 
posturilor de durată (în special, în prima şi ultima săptămână din Postul 
mare), apoi la datele din cursul anului indicate mai sus (1 august, Vine- 
rea Izvorului Tămăduirii), precum și în anumite momente și ocazii din 
viaţa casnică a omului (la mutarea în casă nouă sau la inaugurarea ei, la 
sfinţirea fântânii şi a izvoarelor, a icoanelor, a cimitirului). 


III.1.c. Rânduiala slujbei 

Când sfinţirea apei se face în biserică, se pune o masă în mijlocul 
bisericii (sub policandru), iar pe ea, Sfânta Evanghelie, Sfânta Cruce, 
sfeşnice cu lumini aprinse, căldăruşa (vasul) cu apă care va fi sfințită şi 
mănunchiul de busuioc pentru stropit (sfitocul sau sfiștocul)*. Când se 
face în casă, se pune la icoană o masă acoperită cu o față curată, pe ea 
Sfânta Cruce, vasul cu apă şi pămătuful, iar alături o ulcică (farfurioară) 
cu tămâie (în loc de cădelniță), pentru cădit. Pe masă se aprind lumânări 
(şi candela, de este). 

Preotul, îmbrăcat în epitrahil şi felon, dă binecuvântarea („Binecu- 
vântat este Dumnezeul nostru...”), iar cântărețul începe cu: Slavă Ţie..., 
Împărate ceresc..., şi celelalte rugăciuni introductive, în timp ce preotul 
cădește, în biserică: întâi masa împrejur, apoi uşile şi icoanele împărătești, 
iconostasul, jețul arhieresc şi pe cei de față, iar în case: mai întâi icoana, 
apoi masa împrejur şi pe cei din casă. 

După Tatăl nostru şi Veniţi să ne închinăm..., se citeşte Psalmul 192 
(„Doamne, auzi rugăciunea mea, ascultă cererea mea...')”. 

Apoi se cântă Dumnezeu este Domnul..., pe glasul 4 (de trei ori) și 
două Tropare de invocare a Preasfintei Născătoare de Dumnezeu (Către 


“ Molitfelnic, 2013, p. 202 (cf. Molitfelnic, 1937, p. 157); Pr. P. PROCOPOVICIU, Ritua- 
listica sau manual de ritual al Bisericii Ortodoxe Române, Oradea, 1936, pp. 77, 141. 

+ De la cuvântul slavo-rus uBerox - floare mică, floricică. 

% În Evhologhiile grecești şi în ediţiile mai vechi ale Molitfelnicului românesc lipsesc 
rugăciunile introductive (îndată după binecuvântare se citește Psalmul 142). 

Născătoarea de Dumnezeu acum cu osârdie să alergăm noi, păcătoşii... 
şi: Nu vom tăcea, Născătoare de Dumnezeu...), după care se citeşte 
Psalmul 50. 

După aceasta se cântă o serie de Tropare scurte, majoritatea adresate 
Preasfintei Născătoare de Dumnezeu și precedate de stihul: „Preasfântă 
Născătoare de Dumnezeu, miluiește-ne pe noi”; ele se termină cu Sfinte 
Dumnezeule... (de trei ori). 

Se citește Apostolul (de la Evrei 2, 11-18), în timpul căruia preotul 
cădește, și apoi Evanghelia (de la Ioan 5, 1-4). 

Urmează ectenia mare, cu cereri speciale pentru sfințirea apei, după 
care preotul citeşte rugăciunea principală pentru sfințirea apei („Stăpâne, 
Doamne Dumnezeul nostru, Cel mare întru sfat şi minunat în lucrări...”). 
Când rostește epicleza, adică partea de rugăciune pentru invocarea Sfân- 
tului Duh („Însuţi, Iubitorule de oameni Împărate, Cel ce ne-ai dat nouă 
să purtăm veşmânt luminat ca zăpada, din apă şi din Duh, și acum tri- 
mite harul Preasfântului şi de viață făcătorului Tău Duh, Care sfințește 
toate, şi sfințeşte apa aceasta”), pe care o repetă de trei ori, afundă de 
fiecare dată mâna dreaptă în apă, făcând semnul Sfintei Cruci, imitând 
astfel şi inchipuind pe îngerul Domnului, care tulbura apa la vreme (loan 
5, 4); iar cântăreţul răspunde de fiecare dată: „Amin!"”. 


* Precum se vede, cele mai multe dintre cântările din rânduiala acestei slujbe sunt 
adresate Maicii Domnului, deoarece slujba a fost alcătuită de Biserică pentru a înlocui unele 
vechi rituri și obiceiuri păgâne, legate de sărbătorile lunilor noi și mai ales de sărbătorile 
solstițiului de vară (22-23 iunie), care aveau loc pe malurile apelor și în care rolul principal 
îl avea o fecioară, trumos împodobită și îmbrăcată ca o mireasă, care trebuia să ghicească 
viitorul concetăţenilor ei, cu ajutorul unor lucruri (obiecte) aruncate în apă și apoi scoase 
de ea. (Aceste rituri sunt descrise mai ales de marele canonist ortodox Teodor BALSAMON, 
Talcuirea la Canonul 65 Trulan (în PG 137, col. 74), care interzice creștinilor practicarea 
unor astfel de obiceiuri păgâneşti.) De aceea, majoritatea cântărilor din slujba creștină a 
sfințirii apei invocă și laudă pe Sfânta Fecioară, Mireasa cea curată a Duhului Sfânt, în a 
cărei putere mijlocitoare creştinii şi-au pus nădejdea, rugând-o să-i curățească de urmările 
păcatelor și să-i apere de boli, de nevoi și de suferințe (cf. Pr. V. MITROFANOVICI, Liturgica 
Bisericii Ortodoxe, pp. 861-862). 

“ Epicleza lipsește din textul rugăciunii în Evhologhiile grecești (Evyoioyrov 70 Meya, 
Atena, 1970, p. 345), în Trebnicele slave și în unele dintre ediţiile vechi ale Molitfelnicu- 
lui românesc (Chișinău, 1820). După unii preoți greci, epicleza ar fi de prisos aici, întru- 
cât sfințirea apei s-ar face în timpul ecteniei premergătoare, și anume la cererea: „Pentru 
ca să se stințeasca apa aceasta...” și cele două următoare, în care se află verbele &yialu, 

După ecfonisul rugăciunii de sfințire, preotul rostește: „Pace tuturor!” și 
„Capetele voastre... iar în timp ce cântărețul răspunde rar „Ţie, Doamne! 
preotul citeşte în taină rugăciunea: „Pleacă, Doamne, urechea Ta..., sfărșind-o 
cu ecfonisul: „Că Tu ești sfinţirea sufletelor şi a trupurilor noastre... 

După aceasta, preotul ia cu amândouă mâinile Sfânta Cruce și sfito- 
cul și, cântând Mântuiește, Doamne, poporul Tău..., de trei ori (el o dată 
şi cântăreții de două ori), le afundă de fiecare dată cruciş în apa sfinţită. 
Apoi înmoaie sfitocul și, cântând Troparul Darurilor tale fă-ne vrednici, 
Născătoare de Dumnezeu Fecioară..., stropeşte întâi spre răsărit (în casă 
spre icoană), apoi spre apus, nord și sud (la binecuvântarea casei se stro- 
pesc toate camerele). 

Apoi preotul se închină, sărută Sfânta Cruce (în biserică întâi icoana 
de la iconostas) şi se botează pe el însuşi (dacă este în biserică, rămâne 
lângă iconostas), iar după el vin, pe rând, toţi cei de faţă, se închină și 
sărută icoana de la iconostas (în biserică) și Sfânta Cruce, iar preotul îi 
stropeşte pe frunte cu sfitocul muiat în apa sfinţită, în timp ce cântăreții 
cântă cele trei Stihiri de laudă, dintre care prima pentru Sfinţii fără de 
arginți (Izvorul tămăduirilor având, sfinților fără de arginți...), iar celelalte 
pentru Sfânta Fecioară (Caută spre rugăciunile robilor tăi... şi Stăpână, 
primește rugăciunile robilor tăi...). 

Acum se intercalează slujbele sau molitfele speciale, pentru cazurile 
când sfinţirea apei se face cu un scop anumit: binecuvântarea casei, a 
unui monument, a fântânii noi. 

Sfârşindu-se stropirea, se zice o ectenie întreită (asemănătoare cu cea 
de la Litie), după care preotul zice: „Pace tuturor!” „Capetele noastre..” 
şi rugăciunea: „Stăpâne, Mult-milostive...*%. Apoi face otpustul, stând în 
biserică cu fața spre popor, iar în case cu faţa spre răsărit. 

În practică, atât în case, cât și în biserică, stropirea credincioşilor cu 
aghiasmă se face la sfârşitul slujbei (după otpust), iar nu înainte de ecte- 
nia întreită, cum este prevăzut în rânduiala din Molitfelnic”. 


KATANEUnW şi karapaTăw, specifice terminologiei liturgice (cf. Pr. 1. BELDIE, Sfințirea apei. 
Contribuții liturgice, Galaţi, 1937, pp. 18-19). 

* Aceeași de la sfârșitul primei părți a Litiei. Lipsește în Evhologhiile grecești, în Treb- 
nicele slave şi în unele ediţii mai vechi ale Molitfelnicului românesc. 

% Pr. P. PROCOPOVICIU, Ritualistica..., p. 140. 

Cea mai veche mențiune despre practica creștină a sfințirii apei 
la ziua întâi a fiecărei luni o găsim la începutul secolului al IX-lea, în 
Răspunsurile canonice atribuite patriarhului Nichifor Mărturisitorul al 
Constantinopolului”, iar întocmirea rânduielii de azi a Aghiasmei este 
atribuită de unii Sfântului Fotie, patriarhul Constantinopolului”!, care a 
folosit, probabil, rugăciuni mai vechi, cum sunt cele care se găsesc, încă 
din secolele IV-V, în rânduielile din Constituţiile Apostolice”. 


III.1.d. Rânduiala sfeștaniei în Vinerea Izvorului Tămăduirii 

și în orice zi din Săptămâna Luminată 

În Vinerea Izvorului Tămăduirii şi în orice zi din Săptămâna Lumi- 
nată, sfeștania se face după o rânduială deosebită, în care psalmii şi cân- 
tările din rânduiala obișnuită a acestei slujbe sunt înlocuite cu cântări ale 
Învierii. 

După binecuvântarea dată de preot” („Binecuvântat este Dum- 
nezeul nostru..”), se cântă de trei ori Hristos a înviat..., cântând întâi 
preotul, şi se zic apoi stihurile Paştilor („Să învieze Dumnezeu..., şi cele- 
lalte), cădind preotul în jurul mesei pe care este pusă Sfânta Evanghe- 
lie, Sfânta Cruce, vasul cu apa pentru sfinţit şi sfeșnice mici cu lumini 
aprinse. Apoi din nou cântă preotul: „Hristos a înviat..., răspunzând 
cântăreții: „...şi celor din mormânturi viață dăruindu-le”, de trei ori la 
rând. 

Preotul (sau diaconul) rostește apoi ectenia mare, cu cererile spe- 
ciale pentru sfinţirea apei, din slujba Aghiasmei mici de peste tot anul. 


5% Capitole despre diferite chestiuni, cap. LI, la ]. PrTRA, Juris Ecclesiastici Graecorum 
Historia et monumenta, vol. IL, p. 320. 

* B. CIREȘEANU, Tezaurul liturgic al Sfintei Biserici creştine ortodoxe de Răsărit, vol. 
III, Bucureşti, 1912, p. 344; P. LeBepev, Liturgica sau explicarea serviciului divin, trad. Pr. 
N. Filip, București, 1899, p. 428. 

* Constituţiile Apostolice, VIII, 29, în Diac. loan 1. IcĂ jr, Canonul Ortodoxiei, vol. I: 
Canonul apostolic al primelor secole, Ed. Deisis, Sibiu, 2008, p. 759. 

* Dacă Aghiasma mică se săvârşeşte după Rugăciunea Amvonului, nu se mai dă bine- 
cuvântare, ci se cântă Catavasiile (sau Canonul) până la Cântarea a VI-a, apoi se cântă Câţi 
în Hristos...» se citesc Apostolul și Evanghelia, se rostesc ectenia mare specială, rugăciunea 
de sfințire şi cea de plecare a capetelor, iar la afundarea crucii în apă se cântă Hristos a 
înviat... si Învierea lui Hristos... Apoi urmează celelalte Cântări ale Canonului și otpustul 
Sfintei Liturghii (Molitfelnic, 2013, p. 202). 

După aceasta se cântă Canonul Paştilor (Ziua Învierii, popoare, să ne 
luminăm...), punându-se Stihirile pe 8, ori pe 6 (la caz de mare grabă se 
cântă numai Irmoasele); după Cântarea a III-a, ectenia mică şi Ipacoi: 
„Venit-au mai înainte de dimineaţă...” (iar de se întâmplă sărbătoarea 
Sfântului Gheorghe, zicem întâi Condacul lui, apoi Ipacoi); după Cân- 
tarea a VI-a, iarăşi ectenia mică, apoi Condacul Paştilor (Deşi Te-ai 
pogorât în mormânt...) şi Icosul (Pe Soarele Cel mai înainte de soare...). 
Se citeşte apoi Apostolul și Evanghelia din slujba Aghiasmei mici, după 
care se cântă Învierea lui Hristos... (de trei ori) şi Stihira Înviind isus din 
mormânt... (de trei ori). 

Urmează restul Canonului (Cântările VII-IX), cântându-se, la 
sfârşitul fiecărei cântări, Hristos a înviat..., de trei ori. 

După Cântarea a IX-a, din nou ectenia mică și Luminânda Prazni- 
cului (Cu trupul adormind...), de trei ori. Preotul citește apoi Rugăciunea 
de sfințire a apei, după care afundă Sfânta Cruce şi sfitocul în apa sfințită, 
stropind şi cântând Hristos a înviat... (preotul prima dată, iar cântăreții 
a doua şi a treia oară). Apoi, în timp ce preotul botează pe cei de faţă, 
cântăreții cântă Stihirile Paştilor (Paştile cele sfințite astăzi nouă s-au ară- 
tat...) cu stihurile lor și Slava Laudelor (Ziua Învierii şi să ne luminăm cu 
prăznuirea...) şi se termină cântându-se Hristos a înviat... până se botează 
toţi credincioşii. 

În ziua de Izvorul Tămăduirii la mănăstiri se obişnuieşte a se face 
această slujbă între Utrenie şi Liturghie, afară din biserică (în curtea 
mănăstirii), iar la unele biserici de enorie ea se face după Liturghie, în 
curtea bisericii ori la anumite izvoare sau fântâni. În acest din urmă caz, 
slujitorii şi credincioşii merg la locul respectiv în procesiune, cântându-se 
pe drum Canonul Învierii (ori Irmoasele Cântărilor); tot aşa şi la întoar- 
cere, dacă se revine la biserică în procesiune”. 


** Rânduiala specială a sfințirii apei pentru Săptamâna Luminată este specifică 
Molitfelnicului românesc (lipseşte din Evhologhiile greceşti, din Trebnicele slave și din une- 
le din ediţiile vechi ale Molitfelnicului românesc). O rânduială cu unele deosebiri fată de cea 
descrisă aici găsim în Molitfelnicul editat de Mitropolitul Nifon al Ungrovlahiei (București, 
1854, p. 104, şi 11858, pp. 114-115); ea este asemânătoare cu cea descrisă la Pr. P. PRo- 
COPOVICIU (Ritualistica..., p. 141), care recomandă să se facă nu după Liturghie, ci după 
Cântarea a VI-a din Canonul Paştilor de la Utrenie. 

III.1.e. Efectele și folosul Aghiasmei mici 

Apa binecuvântată sau sfințită a jucat un rol de prim rang în viața 
religioasă a tuturor popoarelor lumii; ea a fost întrebuințată ca mijloc 
principal de spălare şi curăţire a oamenilor şi lucrurilor, fiind considerată 
drept simbolul cel mai expresiv al purității şi curăţirii spirituale”. 

În creştinism, apa sfinţită şi-a păstrat rolul de simbol şi vehicul sau 
purtător preferat al puterii curăţitoare și sfințitoare a Sfântului Duh”. Efec- 
tele ei de căpetenie, adică alungarea demonilor și a bolilor, însănătoșirea 
trupului şi îndepărtarea tuturor curselor celui rău, erau enumerate încă 
în cele mai vechi formulare de rugăciuni pentru sfințirea apei, care au 
circulat în primele veacuri ale Bisericii”. Mai pe larg, ele sunt enume- 
rate în însemnarea introductivă de la începutul slujbei Aghiasmei mici, 
în Molitfelnic şi Aghiasmatar: 


„Această apă sfinţită, pe care Duhul Sfânt prin rugăciunile preoţilor 
o sfințește, are multe feluri de lucrări, precum însăși ectenia sfințirii și 
rugăciunea mărturisesc: prin stropirea ei, duhurile cele viclene din tot 
locul se gonesc; se iartă și păcatele cele mici de peste toate zilele, adică 
nălucirile diavoleşti și gândurile cele rele; mintea se curățește de faptele 
cele spurcate și se îndreptează spre rugăciune; bolile le gonește și dă 
sănătate sufletească şi trupească. Şi mai în scurt: toţi cei ce o primesc 


cu credinţă iau sfinţenie şi binecuvântare”*t. 


5 H. LECLERCQ, „Eau benite”, în: Dictionnaire d'Archeologie chretienne et de Liturgie, 
IV, col. 1681-1685; P. pe PUNIET, „Benedictions de Leau”, în: Dictionnaire d'Archeologie 
chretienne et de Liturgie, II, col. 685-713; Amedee GAsTOvE, L'eau benite, Paris, 1908; 
Cf. Pr. |. BELDIE, Sfințirea apei... pp. 8-13; |. PETREUȚĂ, „Apa în practica religioasă”, în: 
Mitropolia Banatului, VII (1958), 1-3, pp. 141-143. 

5 Cf. Protos. Juvenal STEFANELLI, Liturgica Bisericii Ortodoxe, București, 1886, 
pp. 128-129. 

7 Vezi formularul din Constituţiile Apostolice, VIII, 29, sau pe cel din Evhologhiul 
lui Serapion, în Monumenta Eucharistica et Liturgica Vetustissima, p. 66. Alte dovezi 
despre practicarea sfințirii apei şi a folosirii apei sfinţite în primele secole ale Bisericii, în 
SF. EPIFANIE DE SALAMINA, Adversus haereses, |, 2, Haeresis 30, în PG 41, col. 421; FERICITUL 
IERONIM, Viața Sfântului Ilarion, în PL 23, col. 45; FER. TEODORET AL CIRULUI, Istoria 
bisericească, V, 21, în PG 82, col. 1244. 

* Molitfelnic, 2013, pp. 183-184 (cf. Molitfelnic, 1937, p. 139). Această însemnare 
lipsește din Evhologhiile grecești, din Trebnicele slave și din ediţiile dinainte de 1852 ale 
Molitfelnicului românesc. 

Aşa se explică frecvenţa acestei lerurgii în viața religioasă a creştinătă- 
ţii ortodoxe și de aceea apa sfințită se întrebuinţează la atât de multe ser- 
vicii liturgice (la mai toate sfinţirile sau consacrările de biserici, cimitire, 
case, fântâni, obiecte de cult) și în atât de numeroase ocazii sau împrejurări 
din viaţa omenească (la Maslu, în unele părţi — ca în Transilvania - după 
înmormântare, pentru stropirea casei mortului, pentru binecuvântarea 
ogoarelor și semănăturilor, pentru însănătoşirea animalelor bolnave). 


III.2. Aghiasma mare 


III.2.a. Timpul şi locul săvârșirii 

Aghiasma mare (6 ueyac ăyiaouoc Tod baroc) se săvârşeşte la 
Bobotează, în amintirea botezării Domnului de către Ioan în Iordan. Ea 
se săvârşeşte atât în ajunul Bobotezei, când se sfințește apa cu care preoții 
botează apoi casele, cât şi în ziua Bobotezei, când se sfințește aghiasma pe 
care credincioşii o iau la casele lor, pentru tot anul. 

Se spune Aghiasma mare, pentru că apa de la Bobotează are o putere 
deosebită, fiind sfinţită, precum vom vedea, printr-o dublă epicleză, iar 
sfinţirea are loc în ziua în care Domnul nostru lisus Hristos a sfințit apele, 
prin botezul Său în apa Iordanului. De aceea, și slujba Aghiasmei mari 
este mai dezvoltată şi mai solemnă decât cea a Aghiasmei mici, iar cântă- 
rile și rugăciunile din cursul ei pomenesc și proslăvesc îndeosebi botezul 
Domnului în apele Iordanului. 

În ziua ajunului Bobotezei, sfinţirea apei se face de obicei chiar în 
biserică (în pronaos), dimineaţa, după Utrenie, cu mai puţină solemni- 
tate, fiindcă, după unii, ea aminteşte atunci de botezul cu care boteza Sf. 
loan Botezătorul în pustiul Iordanului; în ziua Bobotezei, ea se face după 
Liturghie, în biserică sau în faţa bisericii, şi amintește de botezul Mân- 
tuitorului în apele Iordanului”; de aceea se face de obicei în chip mai 
solemn, prin ieşirea afară din biserică. 


* Explicare atribuită Mitropolitului Paisie Ligarides de Gaza şi reprodusă la 
Se. NICODIM AGHIORITUL, Pidalion, Ed. Astir, Atena, 1957, p. 278, nota 1, ambii citați la 
C. PAPOULIDIS, „Nicodeme !Hagiorite (1749-1809), în: Oeoloyia, XXĂVII (1966), 4, 
p. 578. Cf. PL. pe MEESTER, Rifuale benedizionale bizantino, Roma, 1929, p. 419. 

III.2.b. Rânduiala Aghiasmei mari 

Rânduiala Aghiasmei mari nu are forma (structura) unei slujbe de 
sine stătătoare, cu formule de binecuvântare la început şi de otpust la 
sfărșit, ci este încadrată în rânduiala Liturghiei (între Rugăciunea Amvo- 
nului şi otpust)“. Ea se află în Molitfelnic şi în Mineiul pe ianuarie (ziua 
a 5-a) şi se săvârşeşte în chipul următor: 

Către sfârşitul Liturghiei, după Rugăciunea Amvonului sau chiar 
după otpust, iese toată lumea din biserică, în frunte cu sfinţiţii liturghi- 
sitori, care ies printre uşile împărăteşti. Dacă sunt mai mulţi clerici, pri- 
mul preot (în mănăstiri, starețul sau egumenul) ia Sfânta Evanghelie, al 
doilea Sfânta Cruce, iar diaconii, cădelniţe. Înaintea lor merg cântăreții 
cu lumini, prapuri şi icoana Botezului, cântând Troparele care amin- 
tesc de Botezul Domnului: Glasul Domnului peste ape strigă, grăind..., 
Astăzi firea apelor se sfințește... şi celelalte. În unele părţi, se trag și clo- 
potele. 

Ajunşi la locul din fața bisericii unde s-au pregătit din vreme vasele 
cu apa curată care va fi sfinţită, preotul stă în faţa mesei (analogului), pe 
care se pun: Icoana Botezului, Sfânta Evanghelie și Sfânta Cruce, sfeşnice 
cu lumini, un vas (sau mai multe) cu apă și mănunchiul de busuioc. Pre- 
otul cădeşte mai întâi masa (analogul) cu icoana în cele patru laturi, pe 
ceilalți slujitori (dacă sunt) şi pe credincioși (dacă este și diacon, el merge 
cu lumânarea înaintea preotului)”. 

Se citesc trei Paremii, toate din prorocia lui Isaia (25, 1-10; 55, 1-13; 
12, 3-6), după care urmează Apostolul (din 1 Corinteni 10, 1-4) şi Evan- 
ghelia (de la Marcu 1, 9-12), în care se istoriseşte pe scurt evenimentul 
botezului Domnului. 

Urmează apoi ectenia mare, care cuprinde cereri speciale pentru 
sfinţirea apei. Dacă este diacon, o zice el, în timp ce preotul citeşte în 
taină prima rugăciune („Doamne lisuse Hristoase Dumnezeule, Fiule 


“ Numai în Trebnicul bulgaresc slujba Aghiasmei mari, fiind săvârșită după otpustul 
Liturghiei, are la început formula „Binecuvântat este Dumnezeul nostru...”, iar la sfârșit 
otpustul Bobotezei: „Cel ce în Iordan de la Ioan...” (Trebnic, Sofia, 1949, pp. 367, 388). 

*! Cădirea este prevăzută numai în Tipicul mare, laşi, 1816, f. 210 (reeditat de Arhiepis- 
copia Sucevei şi Rădăuților, cu titlul: Sr. SAva CEL SFINȚIT, Tipicon, Ed. Bucovina Istorică, 
Suceava, 2002). 

Unule-Născut..”)?. Dacă nu, o zice preotul, iar după ecfonisul ecteniei, 
începe marea şi frumoasa rugăciune a sfințirii apelor, adresată Sfintei 
Treimi („„Lreime mai presus de fire...”) şi alcătuită de Sf. Sofronie al leru- 
salimului. Cuvintele: „Mare eşti, Doamne, şi minunate sunt lucrurile 
Tale...” le rosteşte preotul de trei ori la rând, cu glas mai puternic. Unii 
încep, de altfel, rostirea rugăciunii direct cu aceste cuvinte, nemaicitind 
deloc sau citind numai în taină, partea dinainte“. Când rostește cuvintele 
de invocare a Sfântului Duh pentru sfinţirea apei („Iu Însuţi, dar, Iubi- 
torule de oameni, Împărate, vino şi acum prin pogorârea Sfântului Tău 
Duh și sfințește apa aceasta”), pe care le repetă de trei ori la rând, preotul 
binecuvântează de fiecare dată apa cu mâna, afundând-o cruciş, pe rând, 
în fiecare din vasele cu apă. De asemenea, şi la cuvintele: „Însuţi şi acum, 
Stăpâne, sfințește apa aceasta, cu Duhul Tău cel Sfânt”, pe care le rosteşte 
de trei ori la rând, binecuvântează de fiecare dată apa, cu mâna cruciş. 
Rugăciunea pentru sfințirea apei din Rânduiala Aghiasmei mari 
este una dintre cele mai remarcabile creaţii ale inspiraţiei euhologice 
ortodoxe, atât prin conţinutul ei profund teologic, cât şi prin stilul şi 
tonul ei, care seamănă cu acela al panegiricelor solemne la prazni- 
cele împărăteşti din literatura omiletică patristică. De aceea a și fost 
numită „imnul Bobotezei”S*. Ca structură, ea are o vizibilă analogie cu 
marea rugăciune a Sfintei Jertfe (anaforaua) din slujba Sfintei Liturghii, 


s Această rugăciune în unele manuscrise este atribuită Sfântului Gherman, patriarhul 
Constantinopolului (la Pl. pe MEEsrER, Rituale benedizionale bizantino, p. 447). 

* Așa recomandă Tipicul mare, lași, 1816, f. 210. De aceea, în Trebnicele slave (cu 
excepţia celor tipărite la Liov și Vilna) și în unele din ediţiile vechi ale Molitfelnicului 
românesc (Chișinău, 1820), partea de la început a acestei rugăciuni (pană la cuvintele: 
„Mare ești, Doamne...”), numită și prolog, lipsește cu totul. În Evhologiile greceşti această 
parte este scrisă, dar în practică nu se citește nici la Constantinopol, nici în Muntele Athos, 
precum arată însemnarea de la locul respectiv (Evhologiu, Veneţia, 1832, p. 410), tradusă 
și în unele Molitfelnice românești (Molitfelnic, București, 1858, p. 123). În ediţiile mai noi 
ale Evhologhiului grecesc citirea ei este lăsată la libera voie a preotului; dacă nu vrea să o 
zică, îndată după ecfonisul ecteniei dinainte începe rugăciunea, de la cuvintele: „Mare ești, 
Doamne...” (Evhologhiu Mare, Atena, 1970, p. 355, n. 1). Practica athonită este ca prologul 
rugăciunii de sfințire să se rostească doar în ziua praznicului (6 ianuarie), nu şi în ajun 
(întrucât prologul menţionează repetat cuvântul astăzi, referindu-se la ziua în care Mân- 
tuitorul S-a botezat). 

44 P. DE PUNIET, „La fâte de l'Epiphanie et P'hymne du Bapteme au rit grec”, în: Rassegna 
Gregoriana, V (1906), col. 497-514. 

cuprinzând aceleași motive euhologice și aceleaşi momente sau părți 
componente, în aceeași înlănțuire a ideilor din anaforaua liturgică 
(prefața sau rugăciunea euharistică, cu caracter doxologic, recapitula- 
rea sau anamneza, epicleza şi dipticele sau rugăciunile de mijlocire pen- 
tru aplicarea generală a efectelor binefăcătoare ale apei sfințite asupra 
Bisericii intregi). 

După ecfonisul rugăciunii, preotul zice: „Pace tuturor! Capetele 
voastre...” şi, în timp ce cântăreții cântă prelung: Ție, Doamne!, preotul, 
cu capul plecat, citeşte în taină rugăciunea plecării capetelor (aceeași ca 
şi la Aghiasma mică: „Pleacă, Doamne, urechea Ta şi ne auzi pe noi..”), 
zicând cu glas ecfonisul: „Că Tu ești sfinţirea noastră..?. 

Apoi preotul, cântând Troparul Bobotezei: „În Iordan botezându-Te 
Tu, Doamne..., ia Sfânta Cruce și busuiocul cu amândouă mâinile și le 
afundă drept în apă, cruciș, apoi le scoate ţinându-le cu amândouă mâinile 
şi făcând Sfânta Cruce cu ele“. Așa face de trei ori la rând, cântându-se 
de fiecare dată Troparul Bobotezei; momentul acesta simbolizează, după 
unii, Botezul Domnului, prin care s-a sfinţit firea apelor. Apoi, tre- 
când Sfânta Cruce în stânga, preotul stropeşte, cu busuiocul înmuiat în 
aghiasmă, întâi biserica, începând cu altarul (dacă suntem în biserică), 
apoi spre cele patru puncte cardinale. După aceea, preotul stă cu fața spre 
apus și, ţinând Sfânta Cruce în stânga, iar în dreapta busuiocul, vin toți 
credincioşii pe rând, sărută Sfânta Cruce, iar preotul îi botează, stropindu-i 
cu busuiocul pe frunte, cruciș (dacă sunt și alți slujitori, ei se botează 
cei dintâi, reciproc). În tot timpul cât durează stropirea credincioșilor, 
se cântă Troparul Bobotezei. În unele părţi, stropirea credincioșilor cu 
aghiasmă de către preot nu se face afară, ci în biserică, după otpustul 
Liturghiei, în loc de miruire. 

După aceasta, intră toţi în biserică în timp ce se cântă Stihira Să 
cântăm credincioșii... iar preotul stropeşte biserica, începând cu altarul. 
Acum își ia fiecare, în vasul său, aghiasmă pentru tot anul. Apoi se cântă: 


 Tipicul mare, laşi, 1816, f. 210; Molitfelnic, București, 1858, p. 128; cf. Molitfelnic, 
București, 2013, p. 199; cf. p.756; V. BoJoR, Șt. ROȘIANU, Tipic bisericesc, Blaj, ?1931, p. 210; 
Tipic bisericesc, București, 1976, p. 266. 

s Protos. ]. STEFANELLI, Liturgica..., p. 130; Pr. V. AGA, Simbolica biblică şi creştină, 
Timișoara, 1935, pp. 7-8. 

Fie numele Domnului binecuvântat... şi se face otpustul Liturghiei (dacă 
acesta nu s-a făcut înainte de sfințirea apei). Fiecare gustă mai întâi din 
aghiasmă şi apoi ia (primeşte) anafură”. 


III.2.c. Originea și vechimea slujbei 

Iniţial, sfinţirea apei de la Bobotează era legată de botezul catehume- 
nilor, care se săvârșea în ajunul praznicului, seara (până târziu în noapte) 
şi pentru care se sfințea apa necesară de botez. Ulterior, desființându-se 
catehumenatul şi generalizându-se pedobaptismul, s-a păstrat sfințirea 
apei, legată de praznic, ea căpătând altă semnificație. Precum accentuează 
Sf. Simeon al Tesalonicului, în ziua Bobotezei se face nu numai reînno- 
irea botezului Domnului, ci și a harului botezului primit de fiecare din- 
tre noi. Teodor Lectorul pune pe seama patriarhului monofizit Petru 
Fullo al Antiohiei (secolul al V-lea) hotărârea de a se săvârși sfințirea apei 
în ajunul Bobotezei, seara”. În secolul al VI-lea, Antonin din Piacenza, 
pelerin apusean la Locurile Sfinte, descrie cum se făcea pe atunci „bote- 
zu” la apele Iordanului, în dimineaţa marelui praznic”. 

Locul de origine al slujbei Aghiasmei mari este Ierusalimul, unde se 
păstra amintirea puternică a botezului Mântuitorului prin mâna Înain- 
temergătorului, în apele Iordanului; de aici ea s-a răspândit la Antiohia, 
apoi la Constantinopol și în Asia Mică. De aceea, rânduiala de azi a slujbei 
Aghiasmei mari este atribuită de tradiție, în întregime, Sfântului Sofro- 
nie, patriarhul Ierusalimului (638), căruia, în Mineiul pe ianuarie, i se 
atribuie Troparele care se cântă la începutul slujbei, iar în Molitfelnic i se 
atribuie frumoasa rugăciune pentru sfinţirea apei”. O dovadă a vechimii 
acestei slujbe este că ea se află, în diverse variante foarte asemănătoare 


“ Molitfelnic, Chișinău, 1820; Tipic bisericesc, București, 1976, p. 256. 

6 Sr. SIMEON AL TESALONICULUI, Despre sfânta biserică şi sfințirea ei, în PG 155, 
col. 325 A. 

* Istoria bisericească, 48, în PG 86, col. 209 A. 

7 Itinera hierosolymitana saec. IV-VIII, c. XI, P. Geyer (ed.), în Corpus Scriptorum 
Ecclesiasticorum Latinorum, Viena, 1898, î. XXXIX, pp. 166-167. 

7! B. CIREŞEANU, Tezaurul liturgic..., vol. II, p. 343; Pr. V. MITROFANOVICI, Liturgica 
Bisericii Ortodoxe, p. 638; P. LeBEDEv, Liturgica... p. 430. 

72 În unele manuscrise rânduiala slujbei este însă atribuită Sf. Vasile cel Mare (Pl. DE 
MEESTER, Rituale benedizionale bizantino, p. 426). 

între ele, în riturile liturgice ale tuturor Bisericilor orientale necalcedo- 
niene (la armeni, copțţi, etiopieni, sirienii iacobiţi)”? şi a influenţat, într-o 
mare măsură, chiar ritualul corespunzător din ritul liturgic roman 
(catolic)”*. 


[11.2.d. Efectele Aghiasmei mari şi întrebuințarea ei 

Prin atingerea Sa de apa Iordanului, în care S-a botezat, Mântuitorul 
a sfinţit-o nu numai pe ea, ci însăşi firea apelor în general, a apelor de 
pretutindeni, făcând din ele un factor de purificare și sfințire, prin ener- 
gia divină introdusă în apa Iordanului, precum cântăm în Troparul din 
rânduiala slujbei: Astăzi firea apelor se sfințește...”>. De aceea, apa sfințită 
la Bobotează posedă, într-o măsură mult mai mare, darurile şi puterea 
tămăduitoare și sfințitoare, despre care am vorbit la Aghiasma mică. 

Efectele Aghiasmei mari le arată însăși rânduiala slujbei, îndeosebi textul 
ecteniei şi al rugăciunii de sfințire (după epicleză), unde preotul se roagă: 


„Şi-i dă ei harul izbăvirii şi binecuvântarea Iordanului. Fă-o pe ea 
izvor de nestricăciune, dar de sfinţenie, dezlegare de păcate, vindecare 
de boli, diavolilor pieire, îndepărtare puterilor celor potrivnice, plină 
de putere îngerească, pentru ca toţi cei ce se vor stropi și vor gusta din 
ea să o aibă spre curățirea sufletelor și a trupurilor, spre vindecarea 
patimilor, spre sfinţirea caselor și spre tot folosul de trebuință””*. 


De aceea, Aghiasma mare se păstrează nestricată vreme îndelungată, 
rămânând tot aşa de proaspătă, de curată şi de bună la gust, ca şi atunci 
când a fost scoasă din izvor”, fapt pe care îl remarcă, din vechime, Sfinții 


75 John STUART, Marquess of Bute, E.A. Wars BADGE, The Blessing of the waters on 
the eve of the Epiphany, London, 1901. 

7+ O veche traducere latină a formularului grecesc al slujbei Epifaniei a fost publicată 
în: Revue benedictine, XXIV (1912), pp. 29-30. Cf. Pl. pe MEESTER, Rituale benedizionale 
bizantino, pp. 421-422, 439-456 (variantele slujbei în diferitele manuscrise grecești și slave). 

75 Cf. |. PETREUTĂ, „Apa în practica religioasă”, în: Mitropolia Banatului, VII (1958), 
1-3, p. 142. 

7 Molitfelnic, 2013, p. 754 (cf. Molitfelnic, 1937, p. 170). 

” Tipicul mare, f. 211 (reeditat de Arhiepiscopia Sucevei și Rădăuţilor, cu titlul: 
Se. SAvA CEL SFINȚIT, Tipicon, Ed. Bucovina Istorică, Suceava, 2002). 

Părinţi şi scriitorii bisericeşti”*. O parte din ea se păstrează în biserică, 
într-un vas anume (vasul de aghiasmă, numit și aghiasmatar)”, şi este 
folosită de preot la mai multe slujbe (Ierurgii). Cu ea preoţii stropesc 
casele credincioşilor și pe cei ai casei, în ajunul Bobotezei (ori în ziua 
Bobotezei, după Liturghie, dacă „mersul cu Botezul” nu s-a putut termina 
până atunci); cu Aghiasma mare se stropesc toate persoanele și lucrurile 
care trebuie să fie exorcizate, curăţite şi binecuvântate sau sfinţite, pre- 
cum în rânduiala pentru curățirea fântânii spurcate, a vasului spurcat sau 
la binecuvântarea și sfinţirea prapurilor, la sfințirea Crucii și a troițelor, 
a clopotului, a vaselor şi a veșmintelor bisericești ș.a. În unele părți (în 
Bucovina şi Transilvania) este obiceiul de a stropi cu aghiasmă și trupu- 
rile celor răposaţi, pentru ca astfel sufletele lor să se înfățișeze sfințite la 
înfricoşătoarea judecată“. 

Aghiasma mare este folosită de asemenea, de către arhiereu, la 
sfinţirea bisericii, a antimiselor, a Sfântului și Marelui Mir ş.a. 

În casele credincioșilor, aghiasma se păstrează la loc de cinste, în vase 
(sticle) curate, în care se pune de obicei un fir de busuioc. Credincioşii 
gustă din ea pe nemâncate, în zile de post și ajunare sau la sărbători mari, 
fie înainte, fie după biserică. Se obișnuiește (mai ales în Moldova) să se 
guste din ea timp de opt zile în şir, mai ales de la ajunul Bobotezei până 
la odovania praznicului, adică până la 14 ianuarie inclusiv. Îndeosebi cei 
opriţi de la împărtăşire se pot mângâia luând aghiasmă*! și apoi anafură 


7% Se. IOAN GURĂ DE AUR, Omilia XXIV, despre Botezul Domnului, în PG 49, col. 365 
sau în Cuvântări la praznice împărăteşti, trad. Pr. D. Fecioru, București, 1942, p. 46 (reedi- 
tat la Ed. Institutului Biblic şi de Misiune al Bisericii Ortodoxe Române, Bucuresti, 2002). 

7 Aceeași denumire se dă, prin unele părti (Banat), și căldăruşei de aramă în care 
se poartă Aghiasma mare cu care preotul stropește casele credincioşilor; după unii, vasul 
acesta simbolizează apele Iordanului, sfinţite prin botezul Mântuitorului în ele (Pr. V. AGA, 
Simbolica biblică şi creştină, p. 8). 

% D. IEREMIEV, Pimenica ortodoxă, Cernăuţi, 1929, p. 246; Protos. Juvenal STEFANELU, 
Liturgica...» p. 130. Cf. Pr. |. BELDIE, Sfințirea apei..., p. 26. 

% Vezi Rânduiala Mărturisirii, la învățătura duhovnicului câtre penitenţii cu păcate 
mari: „Fiule, atâţia ani poruncesc dumnezeieștii Părinţi să nu te împărtășești cu Sfinte- 
le Taine, ci numai să bei aghiasmă mare” (Molitfelnic, 2013, p. 75; cf. Molitfelnic, 1937, 
p. 66). Obiceiul de a lua aghiasmă mare în loc de Sfânta Împărtășanie în ziua Bobotezei este 
menționat și de unionistul Leo ALLATIUS (secolul al XVI-lea), De Ecclesiae Occidentalis et 
Orientalis perpetua consensione, III, 9, Colonia Agrippina, 1648, col. 1038. După l'ratatul 

(când ne împărtășim, aghiasma se ia după Împărtășanie, iar când luăm 
numai anafură, aghiasma se ia înainte de anafură)*?. 

Uneori se stropesc cu aghiasmă casele și lucrurile, curţile, viile și anu- 
mite obiecte din uzul pietăţii particulare (cruciulițe, iconiţe ș.a.). În caz 
de boală, bolnavii gustă aghiasmă sau se stropesc cu ea părţile bolnave ale 
trupului, spre a ajuta la tămăduire. 

Dacă prisoseşte sau s-a învechit, nu trebuie aruncată oriunde, ci o 
vărsăm în loc neumblat și curat, pentru a nu fi pângărită. 

Atât Aghiasma mică, precum şi cea mare, este împreunată cu obiceiul 
„mersului cu zi-ntâi” sau „cu botezul”. Peste tot în ajunul Bobotezei, iar 
în unele părţi încă de două sau trei ori pe an (la Înălţarea Sfintei Cruci, 
în Vinerea Izvorului Tămăduirii și, pe alocuri, la 1 august), preoții vizi- 
tează parohia întreagă, stropind casele şi pe credincioși cu aghiasmă și 
cântând Troparul În Iordan botezându-Te Tu, Doamne... (la Bobotează) 
sau Mântuiește, Doamne, poporul Tău... (în celelalte ocazii). Odinioară, 
preoții, conformându-se învăţăturii de la începutul slujbei Aghiasmei 
mici din Molitfelnic, făceau (mai ales la orașe) stropirea caselor cu apă 
sfințită la fiecare început de lună. Dar în şedinţa Sfântului Sinod din 17 
iunie 1952 s-a hotărât ca mersul cu zi-ntâi (practicat mai ales în Capitală) 
să se desființeze, iar preoţii să viziteze casele credincioşilor, stropindu-le 
cu apă sfințită, numai de patru ori pe an, ţinându-se seama şi de obiceiul 
locului, şi anume: 

a) la Bobotează; 

b) în prima săptămână din Postul Mare; 

c) în Vinerea Izvorului Tămăduirii; 

d) la 1 august (începutul postului Adormirii Maicii Domnului sau în 
prima săptămână din acest post)”. 


canonic atribuit Sf. loan Postitorul în Pidalion, Atena, 1957, p. 718, se poate lua aghiasma 
mare în loc de Sfânta Împărtășanie în Joia Săptămânii Pătimirilor, la Paști, la Crăciun și 
la Sfinţii Apostoli Petru și Pavel (C. PApOULIDIs, „Nicodeme IHagiorite”, în: Oeoioyia, 
XXAVII (1966), p. 573; cf. Pl. pe MEESTER, Rituale benedizionale bizantino, p. 425). 
* Vezi Mineiul pe ianuarie, la însemnarea de la sfârșitul Utreniei din ziua de Bobotează. 
8 Vezi sumarele ședinței Sfântului Sinod din sesiunea iunie 1952, în Biserica Ortodoxă 
Română, LXX (1952), 6-8, p. 442. 

În Ardeal nu se face vizitarea caselor cu Sfânta Cruce și stropirea lor 
cu aghiasma (mare) decât în ajunul Bobotezei (5 ianuarie). 


[]1.3. Sfinţirea apei la ocazii speciale 


În afară de Aghiasma propriu-zisă (mică și mare), se face sfințirea apei 
şi în alte ocazii şi slujbe, după rânduieli deosebite (de obicei mai reduse 
sau mai simple) sau în cadrul altor lerurgii, ca în Rânduiala în ziua întâi 
după naștere, în slujba botezului, la sfințirea bisericii ş.a. Apa sfințită în 
aceste împrejurări nu poartă însă denumirea de aghiasmă; de exemplu, 
apa sfințită în prima zi după nașterea pruncului se numeşte în popor, pur 
și simplu, apă (în Banat, molitvă). 

De asemenea, Biserica binecuvântează apa de băut, prin rugăciuni 
deosebite, pe care le găsim în Molitfelnic, atât la începutul săpării fântânii 
celei noi, cât și la terminarea sau darea ei în folosinţă. 

TEDEUMUL SAU DOXOLOGIA 


IV.1. Ce este Tedeumul? 


Tedeumul este o slujbă de mulţumire și de laudă adusă lui Dumne- 
zeu în anumite ocazii festive din viața personală sau din cea socială a 
credincioşilor. Este o lerurgie de origine mai nouă decât cele studiate 
până acum. Se numeşte așa pentru că între alte cântări care alcătuiesc 
rânduiala acestei slujbe intră și vechiul imn: Te Deum laudamus... (Pe 
Tine, Dumnezeule, Te lăudărn...). Slujba aceasta se mai numeşte şi Doxolo- 
gie (cuvânt sau cântare de slăvire), pentru că ea are un pronunțat caracter 
doxologic, adică exprimă îndeosebi sentimentele noastre de recunoștință, 
de mulțumire, de laudă şi de slăvire față de Dumnezeu, pentru bineface- 
rile primite de la EI; de altfel, în însăși rânduiala slujbei, este integrată 
şi cunoscuta cântare bisericească numită Doxologie (Slavoslovie): Slavă 
întru cei de sus lui Dumnezeu..., care uneori se înlocuieşte cu cântarea 
cealaltă, amintită mai sus Pe Tine, Dumnezeule, Te lăudăm...). 


IV.2. Timpul săvârşirii 


Se săvârşeşte Tedeum la anumite date fixe din cursul anului bisericesc: 
la începutul anului bisericesc (1 septembrie) şi al anului civil (1 ianuarie), 
la sărbătorile naţionale (ca 24 ianuarie); apoi la anumite momente de 
seamă din viața bisericească (la deschiderea şedinţelor Sfântului Sinod, la 

deschiderea cursurilor în instituţiile de învățământ religios și laic, la înce- 
putul conferințelor preoțești, la vizitele chiriarhilor în eparhii, la zilele 
onomastice ale chiriarhilor), la diferite aniversări din viaţa particulară 
sau socială a credincioșilor (ca la sărbătorirea a 25 de ani sau 50 de ani 
de la căsătorie), la inaugurarea unei lucrări importante și la sfârșitul ei 
(la punerea temeliei unui lăcaș, la sfințirea sau încheierea lucrărilor unei 
instituţii ori corporaţii bisericești), precum și în alte ocazii în care dorim 
să aducem slavă și mulțumire lui Dumnezeu. 


IV.3. Locul săvârșirii 


Cât priveşte locul unde se săvârşeşte Tedeumul, acesta este de regulă 
biserica (atunci când este sărbătorit începutul anului bisericesc şi civil). 
Totuşi, Tedeumul poate fi săvârşit şi în afara bisericii, la locul cerut de 
împrejurarea respectivă (în palatul episcopal, în clădirea care s-a termi- 
nat și se sfințeşte). 


IV.4. Rânduiala 


Rânduiala slujbei Tedeumului se tipăreşte, de regulă, într-o carte sepa- 
rată de slujbă, intitulată Tedeum sau Doxologie**. Ea are mai multe vari- 
ante, după natura momentelor sau a împrejurărilor în care se săvârşeşte. 
Astfel, există o rânduială a Tedeumului pentru Anul nou, alta pentru săr- 
bători comemorative, alta pentru zilele onomastice ale chiriarhilor, altele 
pentru diferite sfinţiri și inaugurări. Textul (formularul) cântărilor şi al 
rugăciunilor din care este alcătuită slujba acestor tedeumuri variază, fiind 
adaptat la împrejurarea sau ocazia respectivă, iar tipicul sau planul lor 


% La noi s-au tipărit ediţii ale acestei cârți de slujbă, la: Buzau, 1869 (Tedeum de 
mulțumire lui Dumnezeu...); Bucureşti, 1879 (Carte de Tedeumuri... a crestinilor ortodocşi, 
prima ediţie a Sfântului Sinod); București, 1922 (a treia ediţie a Sfântului Sinod); Bucureşti, 
1950: Carte de Tedeum (Doxologii) la diferite prilejuri obşteşti, Patriarhul JUSTINIAN (ed.); 
Slujba Învierii şi Carte de Tedeum, Ed. Institutului Biblic și de Misiune al Bisericii Ortodoxe 
Române, Bucureşti, 1998. 

general, adică ordinea în care sunt înșiruite aceste rugăciuni și cântări 
este aceeaşi în toate tedeumurile. 

De obicei, Tedeumul se face după Sfânta Liturghie, dar se poate face 
şi independent de ea. 


Când avem de săvârşit Tedeum, se pune în mijlocul bisericii, 
sub policandru (sau în locul unde urmează să facem slujba, dacă 
ea se face în afara bisericii), o masă pe care se așază sfeșnice cu 
lumini aprinse. Preotul, îmbrăcat cu epitrahilul şi sfita (dacă este 
după Sfânta Liturghie rămâne îmbrăcat cu toate veșmintele), 
ieşind din sfântul altar printre ușile împărăteşti, vine în mijlocul 
bisericii purtând în mâini Sfânta Evanghelie și Sfânta Cruce, pe 
care le așază pe masă”. Primind cădelniţa și stând în fața mesei, 
rostește formula de binecuvântare pentru începutul slujbei: „Slavă 
Sfintei [...] Treimi...” (numai la Tedeumul pentru începerea anului 
școlar din învățământul teologic se dă binecuvântarea mică: „Bine 
este cuvântat Dumnezeul nostru...), cădind în fața mesei. Apoi 
cădește masa de jur-împrejur, icoanele împărătești și cele laterale, 
iconostasul, jeţul arhieresc, credincioşii din biserică (sau de față) și 
termină cădirea tot în fața mesei pe care este așezată Sfânta Evan- 
ghelie**. În timpul acesta cântăreții (corul) cântă Împărate ceresc... 
(de obicei, pe glasul 6)*, apoi se zice Sfinte Dumnezeule... şi cele- 
lalte rugăciuni începătoare. După Veniţi să ne închinăm... se citeşte 
psalmul rânduit, care se deosebeşte cu fiecare împrejurare, după 
cum arată rânduiala respectivă: la Tedeumul din ziua de Anul 
nou se citește Psalmul 64 („[ie se cuvine laudă, Dumnezeule, în 


% Când se face slujbă în sobor (în special la catedralele chiriarhale), ies înainte dia- 
conii cu cădelniţe și lumânări, apoi preoţii în ordinea ierarhică a rangurilor (de la cei mai 
mici până la protos); protosul, care iese cel din urmă, ia Sfânta Cruce și Sfânta Evanghelie. 

8% Pr. D. LUNGULESCU, Manual de practică liturgică, Bucureşti, 1926, p. 193, recomandă 
să facem cădirea înainte de începutul slujbei (de binecuvântare), pentru a crea atmosfera 
necesară, de reculegere și solemnitate. 

* De la Paşti până la Înâlţare, în loc de Împărate ceresc... se cântă întâi Hristos a înviat..., 
de trei ori, și apoi Sfinte Dumnezeule... şi celelalte. La Tedeumul pentru Anul nou (1 ianua- 
rie) rugăciunile începătoare nu se pun, deoarece atunci Tedeumul se face de regulă după 
Sfânta Liturghie; deci, îndată după binecuvântare, începem cu Veniţi să ne închinăm... 

Sion..”), la sărbătorile naţionale sau comemorative Psalmul 19 
(„Să te audă Domnul în ziua necazului...”), la începutul anului 
şcolar din instituţiile de învățământ teologic Psalmul 33 („Binecu- 
vânta-voi pe Domnul în toată vremea...”). 

După aceasta preotul rostește ectenia mare („Cu pace Dom- 
nului să ne rugăm...), care cuprinde cereri speciale pentru ocazia 
respectivă. Apoi se cântă Dumnezeu este Domnul..., de patru ori, 
urmat de Troparele rânduite, care și ele se deosebesc; astfel, la 
sărbătorile naționale se cântă Troparul Sfintei Cruci (Mântuiește, 
Doamne, poporul Tău...); la inaugurarea cursurilor școlare din 
învățământul teologic sau la deschiderea sesiunilor Sfântului 
Sinod se cântă Troparul Rusaliilor (Binecuvântat ești, Hristoase 
Dumnezeul nostru...); la Tedeumurile de mulțumire, 'Troparele 
Mulţumitori fiind noi, nevrednicii... (glasul 4), Slavă..., De bine- 
facerile şi darurile Tale..., Şi acum..., Făcătorule a toată făptura... 

Urmează Apostolul rânduit (pericopa, de asemenea, variază, 
după felul Tedeumului pe care îl facem)%, iar în acest timp preo- 
tul (diaconul) face cădirea rânduită; apoi preotul citeşte Evanghelia 
(al cărei text variază)”, cu fața spre credincioşi. Preotul (diaconul, 
dacă este) rostește apoi ectenia întreită, care cuprinde cereri speci- 
ale pentru împrejurarea respectivă. După ecfonisul ei, preotul zice: 
„Domnului să ne rugăm!” și citeşte, cu glas mare, rugăciunea care 
urmează şi care este de fapt rugăciunea principală a acestei slujbe 
(textul ei de asemenea variază după natura Tedeumului săvârșit). 

Apoi se cântă Doxologia mare (Slavă întru cei de sus lui 
Dumnezeu...) sau Imnul Pe Tine, Dumnezeule, Te lăudăm..., 


5% La sărbătorile naționale se citește Apostolul de la Romani 13, 1-7, unde se reco- 


mandă supunerea faţă de autorităţi („Tot sufletul să se supună înaltelor stăpâniri...”); 
la Anul nou se citește pericopa de la 1 Timotei 2, 1-6, în care Sf. Ap. Pavel recomandă 
credincioșilor să facă rugăciuni pentru cei aflaţi în dregătorii; la inaugurarea cursurilor 
şcolare din învățământul teologic, pericopa de la 2 Timotei 3, 16-17 şi 4, 2-5, unde Aposto- 


lul îndeamnă la studiul Sfintelor Scripturi. 
% La sărbătorile naționale se citește Evanghelia despre plătirea dajdiei (Matei 22, 


15-22), în care se recomandă deci supunerea faţă de autorităţi; la deschiderea sesiunilor 
Sfântului Sinod se citește pericopa de la Matei 18, 15-20, unde este vorba de autoritatea 


Bisericii, reprezentată prin soboarele sau sinoadele ei. 

după care preotul face otpustul zilei în care ne aflăm: „Slavă Ţie, 
Hristoase..”%, „(Cel ce a înviat din morţi) Hristos, Adevăratul 
Dumnezeul nostru... Acum se rostește, când este cazul, cuvân- 
tarea ocazională (comemorativă, festivă sau omagială), cerută de 
împrejurare. 

Urmează partea finală a slujbei, pe care o numim, de obicei, 
cu un termen grecesc, polihroniu (noAv — mult, şi xpovos — timp, 
adică mult timp sau mulţi ani) şi care se săvârşeşte astfel: Preotul (în 
sobor, protosul) ia în mâna dreaptă Sfânta Cruce, merge pe solee și 
stând cu fața spre credincioşi, în dreptul uşilor împărăteşti, rostește 
cele trei formule de urare (felicitare), dintre care cea dintâi pentru 
conducerea de Stat, a doua pentru căpeteniile bisericeşti (ierarhul 
locului, patriarhul sau membrii Sfântului Sinod), iar a treia pentru 
cei de faţă şi tot poporul (dacă este diacon, aceste formule le zice 
el, din mijlocul bisericii, cu fața spre răsărit). După fiecare formulă 
preotul (protosul) ridică Sfânta Cruce în sus şi rosteşte cu glas tare: 
„Mulţi ani trăiască!” făcând semnul binecuvântării, prima dată 
spre apus, a doua oară spre miazăzi (strana dreaptă), iar a treia oară 
spre miazănoapte (strana stângă). De fiecare dată, cântăreții (corul 
sau credincioşii) cântă: Mulți ani trăiască!, de trei ori. După aceasta 
preotul se întoarce cu fața spre altar şi încheie cu formula finală: 
„Pentru rugăciunile... 

Apoi preotul (protosul) sărută întâi el Sfânta Cruce și, ţinând-o 
în mâna dreaptă, se așază lângă iconostas, iar credincioşii vin pe 
rând şi sărută icoana de pe iconostas, apoi Sfânta Cruce din mâna 
preotului”. 

După ce s-au închinat toți cei de față, preotul ia Sfânta Cruce 
şi Sfânta Evanghelie de pe masa din mijlocul bisericii și le duce, 
cu respectul cuvenit, la locul lor în sfântul altar, printre ușile 
împărăteşti, dacă acestea au rămas deschise, dacă nu, prin uşa de 
miazăzi. 


p> 


% Dacă este diacon, zice el întâi: „Înţelepciune!”. 
*1 Cand sunt mai mulți preoti, cel dintâi ia Sfânta Cruce, al doilea stă în dreapta lui cu 
Sfânta Evanghelie, iar al treilea, în dreapta acestuia, miruiește pe credincioşi. 

Schița rânduielii Tedeumului în general 


- Preotul (în sobor, protosul): Binecuvântarea (de regulă, 
„Slavă Sfintei [...] Treimi...) şi cădirea de început. 

- Cântăreţii sau corul: Împărate ceresc (cântat) şi Rugăciunile 
începătoare. 

- Cântăreții: Psalmul rânduit (variabil, după natura Tedeu- 
mului). 

- Preotul (sau diaconul, dacă este): Ectenia mare, cu alineate 
speciale, adaptate împrejurării respective. 

- Cântăreţii: Dumnezeu este Domnul... şi Troparele rânduite 
(variabile). 

- Cântăreţii: Apostolul (concomitent cu cădirea). 

- Preotul: Evanghelia (pericopa, atât la Apostol, cât şi la Evan- 
ghelie, este variabilă). 

- Preotul, sau diaconul: Ectenia întreită (cu cereri speciale). 

- Preotul (în sobor, protosul): Rugăciunea principală a sluj- 
bei (cu text variabil). 

- Cântăreţii:  Doxologia sau Pe Tine, Dumnezeule, 
Te lăudăm... 

- Preotul (în sobor, protosul): Otpustul zilei. 

- Cel rânduit: Cuvântarea festivă (comemorativă, ocazio- 
nală). 

- Preotul şi cântăreții: Polihroniul. 

- Preotul (în sobor, protosul): „Pentru rugăciunile... 


Când nu avem timp suficient pentru săvârşirea întregii slujbe a Tede- 
umului, ea se prescurtează, făcându-se după Liturghie numai partea de la 
sfârșit, pe care am numit-o Polihronion, adică urarea sau felicitarea, care 
se adaugă fie îndată după Rugăciunea Amvonului (înainte de otpustul 
Liturghiei), fie între otpustul Liturghiei şi formula de închidere: „Pentru 
rugăciunile... 

IV.5. Scurt istoric al slujbei 


Originea Tedeumului trebuie căutată în vechea Doxologie, adică 
imnul de laudă al îngerilor la Nașterea Domnului (Slavă întru cei de sus 
lui Dumnezeu...), al cărui text îl găsim în Sfânta Scriptură (Luca 2, 14). 
După modelul acestui imn, întrebuințat în cultul creştin încă din cea mai 
adâncă vechime”, s-au compus cu timpul alte imne similare, sub diverse 
forme și denumiri (Stihiri, Tropare, Condace, Canoane), spre a exprima 
lauda și mulţumirea adusă lui Dumnezeu, Maicii Domnului ori diferiților 
Sfinţi; acestea se intercalau în rânduiala serviciilor divine zilnice, mai ales 
la Vecernie şi Utrenie, devenind cu timpul părți componente ale rându- 
ielilor acestor sfinte slujbe. 

Unul dintre aceste imne este şi Te Deum laudamus, care a dat numele 
slujbei de care ne ocupăm. Este unul dintre cele mai vechi imne creştine, 
dar asupra vechimii, originii şi paternităţii lui istoricii literaturii creştine 
şi liturgiștii nu sunt încă de acord, exprimând cele mai diverse păreri în 
această privință”. Astfel, unii îl atribuie Sf. Ambrozie al Mediolanumu- 
lui%; alţii îl atribuie altor autori”. Cei mai mulţi patrologi din vremea 


” Vezi la capitolul despre Explicarea Utreniei şi notele 88-91 de la acel capitol. 

% A.E. BURN, The Hymn Te Deum and its Author, 1926; A.E. BURN, Der Hymnus „Le 
Deum”, Kassel, 1930; ]. JUNGMANN în Zeitschrift fiir Katholische Theologie, 1937, pp. 105- 
107; A. BAUMSTARK în: Oriens Christianus, XXAVI (1937), pp. 1-26; Maurice FROST în: 
The Journal of Theological Studies, 1933, pp. 250-257; 1938, pp. 338-391; 1940, pp. 195- 
198; P. Cagin, L'Euchologie latine, vol. I: Te Deum ou Illatio? Contribution ă lhistoire de 
l'euchologie latine ă propos des origines du Te Deum, Solesmes, 1906; G. MoRIn, „Nouvelles 
recherches sur Pauteur du Te Deum”, în: Revue Benedictine, XI (1894), pp. 49-77; G. MORIN, 
„Le Te Deum type anonyme d'anaphore latine prehistorique?”, în: Revue Benedictine, 
XXIV (1907), pp. 180-223; P. SIreRIN, în Enciclopedia Catholica, vol. XI (1953), col. 1862. 

* Copiştii unor manuscrise cu textul imnului și liturgistul german L. EISENHOFER, 
Handbuch der katholischen Liturgik, vol. II, Freiburg im Breisgau, 933, p. 516. Dar în 
rezumatul de mai târziu al cursului său (Grundriss der katholichen Liturgik, Freiburg, 1937, 
p. 243), acesta revine asupra acestei păreri, considerând imnul drept o operă alcătuită din 
dezvoltări succesive, timp de secole. 

” Unele manuscrise cu textul imnului îl atribuie Sf. Ilarie de Pictavium, altele Feri- 
citului Augustin, iar Pr. Vasile MITROFANOVICI, Liturgica Bisericii Ortodoxe, "Teodor 
TARNAVSCHI, $ NECTARIE COTLARCIUC (Mitropolitul Bucovinei) (eds), Cernăuţi, 1929, 
p. 351, afirmă câ imnul nu ar fi decât o prelucrare latină a unui imn mai mare, al Sf. 
Grigorie Teologul (cf. Pr. Petre VINTILESCU, Despre poezia imnografică din cărțile de ritual 
și cântarea bisericească, Ed. Pace, București, 1937, p. 176). 

mai nouă îl atribuie integral Sfântului Niceta (Nichita), episcop de Reme- 
siana (414). Dar mult mai aproape de adevăr se pare că sunt cei ce 
afirmă că imnul, în forma lui dezvoltată de azi, constituie rezultatul unei 
lungi evoluţii; nucleul originar, provenind din Africa latină (unele idei şi 
expresii din el le găsim chiar la Tertulian și la Sf. Ciprian al Cartaginei, 
De mortalitate, 26), a primit diverse adaosuri şi dezvoltări de-a lungul 
secolelor, până la Sfântul Niceta, care i-ar fi dat forma ultimă, care se 
întrebuințează până azi în cultul romano-catolic”. În slujba ortodoxă 
numită Tedeum nu se întrebuințează însă din acest imn decât începutul 
(primele 7 versuri) şi câteva versuri de la mijlocul lui”. 

În Biserica Ortodoxă Română se compuneau mai de mult (secolul al 
XVII-lea) rugăciuni de cerere sub formă de Canoane și Stihiri, adresate 
lui Dumnezeu, Maicii Domnului și altor sfinţi, la diferite momente din 
viaţa creştină”. 

În vremea mai nouă, în Biserica Ortodoxă Română şi în cea rusească 
s-a simţit nevoia de a se alcătui chiar slujbe întregi, de sine stătătoare, 
pentru a da glas sentimentelor de recunoștință, de laudă (slăvire) și 
mulțumire ale credincioșilor, ori ale obştii religioase (Bisericii întregi), 
faţă de Dumnezeu, în diferite prilejuri și împrejurări cu caracter festiv, 
comemorativ ori jubiliar din viaţa lor casnică, gospodărească ori religi- 
oasă. Astfel de rugăciuni și slujbe au început să se alcătuiască şi să se 
tipărească, mai întâi în rusește, în cărticele separate, traduse și tipărite 


% Pr. |. COMAN, Patrologie (manual pentru uzul studenţilor), București, 1956, p. 237. 
Mai pe larg, Pr. 1. COMAN, „Operele literare ale Sf. Niceta de Remesiana”, în: Studii Teo- 
logice, VIII (1957), 3-4, p. 220. Cf. ]. TIxERONT, Precis de Patrologie, Paris, 11942, p. 319; 
E. AMAN, „Nicetas de Remesiana”, în: Dictionnaire de Theologie Catholique, vol. XI, col. 
478-479; Șt.C. ALEXE, Sf. Niceta de Remesiana şi ecumenicitatea patristică din secolele IV şi 
V, București, 1969, p. 35. 

” KI. GAMBER, „Die Autorschaft von De Sacramentis...”, în: Studia Patristica et Litur- 
gica, fasc. 1, 1967, pp. 121-429. 

% Textul latinesc integral al imnului, cu trad. paralelă, la Arhim. Ghenadie ENĂCEANU, 
„Un zbornic. Istoria Te-deumurilor în Biserica creștină și specialmente în cea română”, în: 
Biserica Ortodoxă Română, II (1884), 11, pp. 835-836, O traducere franceză a imnului, la 
A. HAMMAN, Prieres des premiers chretiens, Paris, 1962, pp. 325-326. 

* Un sbornic (manuscris miscelaneu) de origine moldoveană, din secolul al XVII-lea, 
cuprinzând astfel de rugăciuni, a publicat + MELCHISEDEC ȘTEFĂNESCU, în: Revista pentru 
istorie, arheologie şi filologie, Gr. Tocilescu (coord.), II (1884), [, 1, p. 142. 

în românește pentru românii de peste Prut de la începutul secolului 
al XIX-lea!%. Dar abia în a doua jumătate a secolului al XIX-lea, diferiți 
ierarhi români au tipărit, pentru folosința eparhiilor lor, cărți de ritual 
cuprinzând mai multe slujbe de acest fel, adunate la un loc sub titlul de 
Tedeum, întrebuințat atunci pentru prima dată în acest sens!"!. În 1879 
se tipăreşte prima ediţie completă şi oficială a acestei cărți pentru uzul 
întregii Biserici Ortodoxe Române, aprobată de Sinodul ei de atunci'”. 

În Biserica Ortodoxă Rusă, Tedeumurilor de la noi le corespund, 
aproximativ, slujbele care poartă denumirea de Molebin sau Moleben 
(moneGen) de la molenie (rugăciune). Dintre acestea, se întrebuința, încă 
din secolul al XIV-lea, o rânduială pentru începutul anului nou biseri- 
cesc (1 septembrie), întrucâtva asemănătoare cu cea din Biserica Orto- 
doxă Română (folosită la 1 ianuarie), iar în secolul al XIX-lea alta la ziua 
Nașterii Domnului (25 decembrie), ca mulțumire pentru izbăvirea Rusiei 
de invazia lui Napoleon!”*. Cele mai multe au însă formă de rugăciuni 
pentru împlinirea dorințelor şi nevoilor particulare ale credincioşilor, 
fiind adresate nu direct lui Dumnezeu, ci sfinților, cum sunt la noi 
slujbele numite Acatiste şi Paraclise sau Canoane de rugăciune. 

În Biserica Ortodoxă Română însă Tedeumurile sunt concepute și 
practicate ca slujbe aduse din partea întregii obşti religioase (parohii ori 
Biserici naţionale), fiind totdeauna adresate lui Dumnezeu Însuşi, iar în 


'% Slujba de mulțumire în ziua pomenirii încheierii păcii între Rusia şi Suedia și la 
aducerea moaștelor Sf. Alexandru Nevski, Chişinău, 1823; Rugăciune de mulțumire... pen- 
tru pomenirea izbăvirii Bisericii şi țării ruseşti de năvala Galilor (francezilor), trad. din lb. 
rusă, Chișinău, 1826, în loan BIANU, Nerva Hono$, Bibliografia românească veche, vol. III, 
București, 1912-1916, pp. 428-429 şi 485. 

19! Tedeum, Neamţ, 1862; Tedeum de mulțumire lui Dumnezeu, ce se cântă la sărbători 
naționale, la ocazii când cineva doreşte a multumi lui Dumnezeu, la deschiderea şcoalelor, 
tipărit de Episcopul Dionisie al Buzăului, Buzău, 1869. Denumirea este întrebuințată și de 
Episcopul Melchisedec al Dunării de Jos, pentru colecţia lui de Ierurgii, intitulată Evhologii 
(Tedeumuri) şi tipărită la Bucureşti în 1873. 

1% Tedeumurile la diferite ocasiuni din viața publică şi particulară a creștinilor 
ortodocşi, Bucureşti, 1879. Alte ediţii, la București, 1915, 1922, 1950, 1998. 

1% Cf. Arhim. Ghenadie ENACEANU, „Un zbornic. Istoria Te-deumurilor...”, p. 839. 

1% Vezi rânduiala lor în trad. germ. la Al. Marzew, Bitt-, dank- und weihe-Gottes- 
dienste, Berlin, 1897, pp. 643-662; Al. MArrzew, Begraebniss-Ritus und einige spezielle und 
alterthiimliche Gottesdienste, vol. II, pp. 1-37. Cf. P. DE MEESTER, Rituale benedizionale 
bizantino, Roma, 1929, pp. 523-525. 

conţinutul lor, cu excepţia câtorva Tedeumuri, predomină nota euha- 
ristică şi doxologică, adică exprimarea sentimentelor de recunoștință și 
mulțumire, de laudă şi preamărire. 

Biserica Ortodoxă Greacă întrebuinţează puţine slujbe corespunză- 
toare Tedeumurilor din Biserica noastră; ele sunt denumite Doxologii şi 
au o rânduială deosebită de cele din Biserica noastră!'%. 

Servicii religioase cu un scop şi conţinut similar Tedeumurilor 
românești există şi în Biserica Romano-Catolică, încă din secolul al 
IX-lea, oficiindu-se în toate duminicile şi sărbătorile sau la diferite oca- 
zii, ca hirotonia de episcop, încoronarea regilor, consacrarea fecioarelor, 
canonizările de sfinţi ori alte momente festive din viața publică și religi- 
oasă!%. 


1% Vezi cele două Rânduieli de Doxologie: la Anul nou și la ziua de 25 martie (sărbă- 
toarea națională a eliberării Greciei de sub robia turcească), în Liturghierul grecesc (Ierati- 
con), Atena, 1968, pp. 238-242; Huepohoyrov 7ic Exxinoiac rii EAădoc roi Erovc 1961, 
pp. 39-40, 85-86. Cf. Pl. De MEESTER, Rituale benedizionale bizantino, p. 521. 

1% Vezi rânduiala Tedeumului din ritul roman la Arhim. Ghenadie ENĂCEANU, 
„Un zbornic. Istoria Te-Deumurilor...”, pp. 837-838 (la începutul slujbei se cântă imnul 
Tedeum, care la noi se cântă la sfârsit). 

IERURGIILE ŞI RÂNDUIELILE TRADIŢIONALE 
ÎN LEGĂTURĂ CU SFÂRŞITUL OMULUI ȘI CU GRIJA 
PENTRU CEI ADORMIŢI 


Introducere 


Precum am spus, Biserica este prezentă și asistă, cu harul și binecu- 
vântarea ei, pe om, în toate momentele şi împrejurările mai importante 
ale vieţii lui, de la leagăn până la mormânt. Ea întâmpină pe om încă de 
la venirea lui pe lume și îl însoţeşte până în ultimele clipe ale existenţei lui 
pământești, petrecându-l și pe calea cea fără de întoarcere a mormântu- 
lui. Ba, ceva mai mult, grija ei pentru cei morţi se prelungeşte și dincolo 
de pragul mormântului; ea nu dă uitării pe cei duşi din această lume, 
ci păstrează legătura, nevăzută, dar strânsă, care trebuie să existe între 
cei vii şi cei morți („comuniunea sfinților”), pomenind pe cei din urmă, 
rugându-se și mijlocind pentru iertarea păcatelor, pentru odihna și feri- 
cirea sufletelor lor în lumea cealaltă. 

De aceea, în viața religioasă a tuturor popoarelor ortodoxe și îndeo- 
sebi la poporul nostru, cultul morţilor - adică ansamblul Ierurgiilor și al 
rânduielilor tradiționale prin care Biserica celor vii își arată grija față de 
cei răposaţi - este foarte dezvoltat, constituind una dintre manifestările 
caracteristice și esenţiale ale vieţii religioase ortodoxe. În afară de scopul 
lor principal, cel soteriologic, aceste slujbe au şi scop catehetic şi peda- 
gogic; prin ele, Biserica urmărește adică nu numai să ajute pe morți, ci să 

şi mângâie pe cei rămaşi în viață, să le uşureze durerea, să le amintească 
nestatornicia lucrurilor pământești şi să le întărească speranţa și credinţa 
în nemurirea sufletului și în învierea morților, dogme de căpetenie ale 
credinţei creştine ortodoxe!”. 


lerurgiile din această categorie sunt patru: 


1) Slujba la ieșirea cu greu a sufletului; 
2) Panihida; 

3) Slujba Înmormântării; 

4) Parastasul. 


Dintre acestea, cea dintâi se săvârşeşte înainte de moarte, iar celelalte 
trei, după moarte. 


V.1. lerurgiile și rânduielile în legătură cu moartea 
şi înmormântarea 


V.1.1. Slujba la ieșirea cu greu a sufletului 

Cea dintâi slujbă din Molitfelnic cu care Biserica asistă pe creștin în 
clipa grea a sfârşitului său, căutând să i-l uşureze, este slujba la ieșirea cu 
greu a sufletului. Se tace la căpătâiul celor care luptă greu și îndelungat 
cu moartea, adică cei care se chinuiesc rău și nici nu se fac sănătoși, dar 
nici nu-şi pot da sufletul. Situaţiile de acest fel erau socotite, de obicei, ca 
urmări ale unor păcate grele, săvârşite de muribund și nemărturisite sau 
neispăşite, care apasă greu conștiința lui şi nu-l lasă să moară până când 
nu-şi va ușura sufletul prin spovedanie şi căință!%. 

Când preotul este chemat în astfel de cazuri, îşi ia epitrahilul şi Molit- 
felnicul și citeşte, la patul bolnavului, slujba cu titlul de mai sus, alcătuită 
din următoarele: 


1% Matthâus ROTHENHAĂUSLER, „Slujbele de inmormantare în Biserica bizantină” (în 
Ib. germană), în vol. Ut omnes unum sint, Paderborn, 1939, pp. 91-100. 

1% TJn astfel de caz este relatat de Pr. Niculae Popescu, Preoți de mir adormiti în 
Domnul, București, 1942, p. 127 ș.u. 

Binecuvântarea și rugăciunile începătoare, până la: Veniţi să ne închi- 
năm... (inclusiv); Psalmii: 69, 142 şi 50; Canonul, alcătuit de Sf. Andrei 
Criteanul, în care muribundul este înfățişat ca mărturisindu-și lumii 
întregi păcatele sale, tânguindu-se şi pocăindu-se pentru ele; două rugă- 
ciuni, dintre care cea dintâi intitulată Rugăciunea pentru sufletul cel osân- 
dit, iar cea de-a doua: Altă rugăciune pentru cel ce se luptă greu cu moar- 
tea; în ele preotul roagă pe Dumnezeu să dezlege sufletul muribundului 
de blestemul sau păcatul care-l ţine legat de trup, să-i ierte păcatele şi să-i 
dea sfârșit uşor şi grabnic, precum şi odihnă netulburată după moarte. 

O slujbă asemănătoare pentru ieșirea sufletului există și la romano- 
catolici, cu titlul Ordo commendationis animae, quando infirmus est in 
extremis (Rânduiala ieșirii sufletului, când este bolnav pe moarte), care 
se face la căpătâiul celor care sunt în agonie. Originea ei este destul de 
veche, cel puţin din a doua jumătate a secolului al IV-lea'%. 


V.1.2. Rânduielile tradiționale legate de moarte 

Când moare vreunul dintre creştini, se trag clopotele bisericii (până 
în clipa înmormântării), pentru ca să se vestească şi celorlalți membri ai 
parohiei că unul dintre ei a plecat pe calea veşniciei, să-i îndemne să se 
roage pentru el (de aceea zic toți: Dumnezeu să-l ierte) şi să le aducă şi lor 
aminte că toţi vom muri. Glasul clopotului ne duce totodată cu gândul 
la trâmbiţa cu care îngerul va vesti sfărșitul lumii şi scularea celor morți 
din morminte pentru înfricoșătoarea judecată de apoi (Matei 24, 31; 
1 Corinteni 15, 52; 1 Tesaloniceni 4, 16). 

Trupul celui adormit este scăldat (spălat) în semn de curăţire, după 
pilda primilor creştini (cf. Faptele Apostolilor 9, 37), cu apă curată, care ne 


aduce aminte de apa botezului, prin care răposatul a intrat în Biserică!!%; 


1% Vezi textul acestei rânduieli în: Dictionnaire d'Archeologie chretienne et de Litur- 
gie, IV, 1, pp. 435-436. Cf. A.G. MARTIMORT, „L'Ordo commendationis animae”, în: La 
Maison-Dieu, XV (1948), p. 150; D. Srcanp, „Preparation a la mort et priere pour les ago- 
nisants”, în vol. La maladie et la mort du chretien dans la Liturgie, Roma, 1975, pp. 327-337. 

119 Sp. SIMEON AL TESALONICULUI, Despre sfârşitul nostru, cap. 368, în vol. Tractat 
asupra tuturor dogmelor credintei noastre ortodoxe, trad. + CHESARIE AL RÂMNICULUI, 
Toma TEODORESCU (ed.), București, 1865-1866, p. 248. Nu trebuie să se citească vreo mo- 
litfă pentru curățirea celor ce au spălat mortul, cum fac unii preoţi (de altfel, o asemenea 
molitfă nici nu există în Molitfelnic); întrucât pentru noi creștinii trupurile morților nu sunt 

apoi este îmbrăcat în haine noi şi curate, închipuind veşmântul cel nou al 
nestricăciunii, cu care vom învia în ziua judecății (1 Corinteni 15, 42-44). 

Trupul este pus apoi în sicriu (raclă sau coşciug), pentru a fi ocrotit 
de greutatea pământului, înainte de descompunere și pentru a arăta că el 
se află sub acoperământul Celui Preaînalt şi odihneşte sub umbra Celui 
Atotputernic (cf. Psalmul 90, 1)!!!. Cel adormit este așezat cu privirea spre 
răsărit, ca şi la botez şi cum facem toți când ne rugăm, pentru că dinspre 
răsărit ne-a răsărit Hristos, „lumina cea adevărată”, şi tot dintr-acolo va 
veni EI la judecata viitoare (Matei 24, 27). Pe piept i se pune o icoană sau 
o cruce, pentru a arăta că creștinul își dă duhul în Hristos, întru Care 
crede și Căruia 1 se încredinţează la moarte!!?, iar Crucea Lui, sau sfântul 
zugrăvit pe icoană, este scut şi armă împotriva îngerilor răi care caută să 
ia sufletele morților și totodată mijlocitor înaintea lui Dumnezeu. 

La cap și în sfeşnicele aduse în jurul sicriului se aprind lumânări, pen- 
tru că lumina este, pe de o parte, călăuză sufletului pe calea spre eternitate, 
risipind întunericul morţii, iar pe de alta ea simbolizează pe Hristos şi 
Evanghelia Sa, precum EI Însuși a spus: „Eu sunt lumina lumii: Cel ce Îmi 
urmează Mie nu va umbla în întuneric, ci va avea lumina vieţii” (loan 8, 
12; cf. 1 Corinteni 4, 4, 6). Lumânările simbolizează candelele aprinse sau 
lumina faptelor bune, cu care creștinul va întâmpina pe Mirele Hristos 
la Judecata de Apoi, asemenea fecioarelor înțelepte, din pilda celor zece 
fecioare (Matei 25, 1-13). Același lucru simbolizează şi lumânarea care 
se pune în mâinile celui ce trage să moară, precum şi lumânările care se 
împart celor de față la Înmormântare și la Parastas!!5. 


necurate, ca să fie nevoie să ne curățim după atingerea de ele, cum credeau evreii 
(Constituțiile Apostolice, VI, 30, în Diac. loan I. Ic jr, Canonul Ortodoxiei, vol. I: Canonul 
apostolic al primelor secole, Ed. Deisis, Sibiu, 2008, pp. 710-711). 

"1 Nu avem în Molitfelnicul românesc o rugăciune pentru binecuvântarea coşciugului, 
deși credincioșii cer aceasta în multe parți ale Bisericii noastre. O astfel de rânduială gasim 
numai într-un Molitfelnic rutean (Euchologion și Trebnic) tipărit la Leopoli (Lemberg sau 
Lwow), 1873, p. 1059; în trad. germană la Al. von MaLrzew, Begraebnissritus..., vol. II, 
Berlin, 1898, pp. 172-174. 

12 SF. SIMEON AL TESALONICULUI, Despre sfârşitul nostru, cap. 362, p. 244. 

"15 Despre alte datini, rituri și credinţe cvasireligioase din folclor în legâtură cu mo- 
mentul morții și înmormântării, a se vedea frumoasa antologie folclorică de S.F. MARIAN, 
Înmormântarea la români. Studiu etnografic, Bucureşti, 1892; T.T. BuRADA, Datinile po- 
porului român la înmormântări, laşi, 1882; DIMITRIE CANTEMIR, Descrierea Moldovei, IL, 
19 (Despre înmormântarea moldovenilor), trad. G. Pascu, Bucureşti, 1923, pp. 164-165. 

V.1.3. Panihida 

Fie chiar în ziua morţii, fie în ziua mmormântării (iar uneori chiar 
în fiecare zi până la înmormântare), preotul săvârşeşte, la casa mortului, 
slujba numită Panihidă (Panahidă sau Trisaghion), care este o anticipare 
pe scurt a slujbei înmormântării. 


Preotul îşi pune epitrahilul (de culoare neagră, dacă are) şi, 
primind în mâna stângă lumânare aprinsă, iar în mâna dreaptă 
având cădelniţa (sau un vas cu tămâie pentru cădit), începe 
slujba, care este alcătuită din următoarele: 

Binecuvântarea şi rugăciunile începătoare (Sfinte Dumne- 
zeule... şi celelalte; în timpul acesta, preotul cădeşte trupul celui 
adormit de jur-împrejur, icoana, casa şi pe cei de față); 

Troparele morţilor pe glas 4: Cu duhurile drepţilor... Întru 
odihna Ta, Doamne... şi celelalte; 

Ectenia pentru morţi: „Miluieşte-ne pe noi, Dumnezeule...'; 
la fiecare alineat preotul cădește trupul celui adormit; 

Rugăciunea: „Dumnezeul duhurilor și a tot trupul...”; 

Otpustul specific slujbelor funebre: „Cel ce a înviat din 
morți...” (vezi Molitfelnicul sau Panihida). 

Apoi, tămâind spre cel adormit, preotul zice: „Întru fericită 
adormire...” și se cântă: Veșnică pomenire, de trei ori!!*. 

Preotul binecuvântează pe cel adormit, zicând: „Dumnezeu 
să-l ierte şi să-l odihnească” şi încheie cu: „Pentru rugăciunile..."115. 


"4 În rânduiala din Molitfelnice, ca și în cea din Panihidă, nu era prevăzută formula: 
„Întru fericită adormire...” şi „Veșnică pomenire...”, deși ea era generalizată în practică pestetot; 
a fost introdusă în Molitfelnic începând cu ediţia din 1966, iar în Panihidă, începând cu ediţia 
din 1967. În unele părţi din Biserica noastră (nordul Moldovei și în Ardeal) preotul stropește 
acum cruciş, cu vin (paos) sau cu aghiasmă, trupul celui adormit, zicând: „Se stropeşte robul 
(roaba) lui Dumnezeu (N) cu apă sfinţită, în numele Tatâlui...”, apoi și sicriul, zicând: „Stropi- 
mă-vei cu isop şi mă voi curăţi...” (Psalmul 50, 8). Stropirea aceasta aminteşte îmbălsămarea 
de odinioară a celor adormiţi (P. PRocoPovicivu, Ritualistica sau manual de ritual al Bise- 
ricii Ortodoxe Române, Oradea, 1936, pp. 158-159; V. BoJoR, Șt. ROȘIANU, Tipic bisericesc, 
Blaj, 1931, pp. 192, 197, 200; Pr. Vasile MITROFANOVICI, Liturgica Bisericii Ortodoxe, Teo- 
dor TARNAVSCHI, f NECTARIE COTLARCIUC (Mitropolitul Bucovinei) (eds), Cernăuţi, 1929, 
p. 895; Protos. Juvenal STEFANELLI, Liturgica Bisericii Ortodoxe, Bucureşti, 1886, p. 149). 

' Conform Psaltirii tipărite la Chişinău în 1818, la prima slujbă (trisaghion) săvârșită 
celui răposat, se adaugă și un Canon special, însoţit de rugăciuni, care formează Rânduiala 

Termenul panihidă vine de la cuvintele greceşti navvvxis (năc - tot, 
vv& - noapte) şi ă6w - cânt, şi înseamnă priveghere sau slujbă de toată 
noaptea, deoarece slujba numită panihidă înlocuieşte priveghiile, adică 
rugăciunile și cântările din timpul nopţii, pe care credincioşii le făceau 
odinioară în biserică, în ajunul praznicelor mari sau în case, la căpătâiul 
celor morţi, mai ales în vremea când aceştia erau îngropaţi noaptea, din 
pricina persecuţiilor!!*. Astfel de privegheri la casa celui adormit au rămas 
în uz până astăzi în unele părţi (în Ardeal şi pe alocuri și în Moldova)!”. 

Lumânarea aprinsă care se pune în mâna celui adormit (în unele 
părţi sub formă de roată sau colac), precum și lumânările aprinse pe care 
le poartă în mâini atât sfințiţii slujitori, cât şi credincioşii participanţi la 
slujbele funebre (Panihidă, Înmormântare, Parastas), simbolizează atât 
pe Hristos - Lumina lumii, întru Care cel ce umblă nu va umbla întru 
întuneric (cf. Joan 8, 12) —, cât şi lumina candelei credinţei şi a faptelor 
bune, cu care vom întâmpina şi noi, împreună cu râposatul, ca şi fecioa- 
rele înțelepte, pe Hristos Mirele Ceresc şi Judecătorul nemitarnic, când EI 
va veni pe neașteptate, la sfârşitul lumii (cf. Matei 25, 1); Lumina aceasta 
călăuzeşte sufletul pe calea cea fără de întoarcere, risipind întunericul 
morţii; având deci lumânarea în mâinile sale, omul trece la cele de din- 
colo împreună cu Hristos şi având cu el „lumina vieţii” celei veşnice, pe 
care a primit-o încă de la botez. Viaţa pământească a creștinului, începută 
cu Hristos, se sfârşeşte astfel tot cu EL, pentru a se prelungi în ceruri lângă 
EI, dacă în viaţă a împlinit poruncile Lui. 

Acelaşi lucru simbolizează și luminile din sfeșnicele care ard în jurul 
sicriului, lumânările pe care le aduc și le aprind credincioşii la căpătâiul 
morţilor ori la morminte, precum şi candelele care ard la morminte!!S. 


rugăciunii ce se Jace după ieşirea sufletului din trup (a se vedea Diac. Nicolae PREDA, „Rân- 
duiala rugăciunii ce se face după ieşirea sufletului din trup”, conform Psaltirii de la 1818, Ed. 
Basilica, 2015). 

115 Sp. IOAN GURĂ DE AUR, Omilie la martiri, PG 50, col. 665: „Aţi prefăcut noaptea 
în zi prin sfintele privegheri (Sa răv IlavvvxiSwv Tov iepwov)”. Cf. Pr. V. MITROFANOVICI, 
Liturgica Bisericii Ortodoxe, pp. 896, 905. 

1 + IACOV PUTNEANUL, Synopsis, lași, 1751, ft. 62-63. 

15 Vezi Învătătură de credință creştină ortodoxă, Ed. Institutului Biblic şi de Misiune 
Ortodoxă, București, 2015, pp. 370-371. Cf. Pr. V. AGA, Simbolica biblică şi creştină. 
Dictionar enciclopedic, Timişoara, 1935, pp. 183-184. 

În timpul cât mortul stă în casă sau în biserică (dacă este dus acolo), 
pe lângă Panihidă, se obișnuiește pe alocuri să se citească de către preot, 
la capul mortului, aşa-numiţii Stâlpi, adică pericope din cele patru Evan- 
ghelii; unii preoţi citesc din Evangheliar toate pericopele dintre Paşti 
şi Înălţare, alții numai pericopele de sâmbătă, alții numai Evangheliile 
morților pentru toate zilele săptămânii, alţii Evangheliile Pătimirilor 
Domnului sau pe cele din rânduiala Maslului, iar alţii cele unsprezece 
Evanghelii ale Învierii, care se citesc Duminica la Utrenie şi care au şi fost 
tipărite în ediţiile mai noi ale Molitfelnicului şi ale Panihidei, sub titlul de 
Evanghelii ce se citesc la Stâlpi!. Evangheliile acestea se intercalează de 
obicei între ectenie și rugăciunile de dezlegare din rânduiala Panihidei. 
Alteori se citește din Apostol sau din Psaltire (din care pot citi şi cântăreții 
sau simplii laici). Citirea se face în mai multe rânduri'%. 


V.1.4. Slujba Înmormântării (Prohodul sau Pogribania) 

În ziua înmormântării'”!, preotul merge (din nou) la casa celui ador- 
mit și tace serviciul Panihidei după rânduiala arătată. După Veșnica 
pomenire, mortul este scos din casă și se merge spre biserică. Convoiul 
mortuar se aranjează astfel: în frunte merge cineva cu crucea care va fi 
pusă la capul mortului; urmează cei ce poartă coliva şi vinul (pomenile și 
pomul, numit prin unele părţi paos)'*, apoi purtătorii steagurilor (pra- 
porii), cei cu coroanele (dacă sunt), purtătorii de sfeşnice, cântăreții și 
clerul, apoi sicriul (carul mortuar), urmat de rudele mortului și ceilalți. 

Pe drum se cântă Sfinte Dumnezeule..., funebru. Se cântă această cân- 
tare, ca una ce este închinată Sfintei Treimi, Căreia mortul I-a slujit, şi ca 


"9 Molitfelnic, Ed. Institutului Biblic și de Misiune Ortodoxă, București, 2013, pp. 333- 
357 (cf. Molitfelnic, 1971, pp. 252-272); Panihida, Ed. Institutului Biblic și de Misiune al 
Bisericii Ortodoxe Române, București, 2006, p. 191 (cf. Panihida, 1928, p. 119; 1967, p. 147). 

1 Despre practica Stâlpilor vezi S.F. MARIAN, Înmormântarea la români... Bucureşti, 
1892, p. 223; Pr. M. AposTOL, „Stâlpii funebri”, în: Tomis, 1948, 4-6, pp. 13-17; Pr. M. APOSTOL, 
„Despre Stâlpii care se citesc la morţi”, în: Glasul Bisericii, XVI (1957), 4-5, pp. 265-278. 

121 Din cauza caracterului funebru al slujbei prohodirii morţilor, nu se fac 
înmormântări în zilele praznicelor împărătești, când trebuie să predomine bucuria duhov- 
nicească. După tradiţie, nu se fac, de asemenea, înmormântări în ziua de luni, ca început 
al săptămânii. 

12 Despre semnificaţia colivei şi despre paos vezi mai departe, la rânduiala Parastasului. 

una ce este cântată și de îngerii din ceruri, cu care nădăjduim şi ne rugăm 
ca mortul să se unească, pentru a slăvi împreună cu ei pe Dumnezeu!%. 

Deşi Molitfelnicul nu prescrie, mai pretutindeni se obișnuiește a se 
face popasuri sau „stări” (trei sau mai multe), mai ales pe la răscruci (răs- 
pântii de drumuri) sau în locurile legate de viața și activitatea răposatu- 
lui!2; convoiul se opreşte, preotul, cu faţa spre sicriu, zice ectenia pen- 
tru morți, rugăciunea: „Dumnezeul duhurilor..:, ecfonisul respectiv și 
Veşnica pomenire, iar unii citesc şi câte o Evanghelie, fie din cele unspre- 
zece ale Învierii, fie din cele şapte de la Maslu, fie din cele cinci de la 
înmormântarea preoților (în unele părți din Moldova se cere preoților să 
citească douăsprezece Evanghelii la aceste stări)'”. 

Înainte de a fi dus la cimitir și înmormântat, trupul mortului este 
adus la biserică, unde i se face slujba înmormântării. Aici mortul se află 
pentru ultima oară în mijlocul parohiei sau al familiei creştine din care a 
făcut parte. EI își ia acum rămas bun nu numai de la cei rămași în viaţă, 
ci şi de la lăcașul sfânt unde a luat parte la sfintele slujbe şi în jurul căruia 
s-a desfăşurat întreaga sa viaţă religioasă. Şi după cum în biserică a primit 
botezul și îmbisericirea, adică începutul vieții sale în Hristos, se cuvine 
ca tot aici să i se facă şi cea din urmă slujbă, aceea care binecuvântează 
sfârşitul vieţii noastre pământeşti şi intrarea pe poarta veşniciei!?. 

Slujba înmormântării nu este însă aceeași pentru toţi cei adormiţi. 
Molitfelnicul cuprinde cinci rânduieli deosebite ale înmormântării: una 
pentru credincioșii laici în vârstă (de la şapte ani în sus), a doua pentru 
prunci și copii până la şapte ani, a treia pentru diaconii şi preoţii de mir, a 
patra pentru călugări şi arhierei şi a cincea pentru toți cei ce mor într-un 
anumit timp al anului, și anume în Săptămâna Luminată. Cea mai des 


1% SF. SIMEON AL TESALONICULUI, Despre sfărșitul nostru, cap. 363, p. 244. 

124 Aceste stări se numesc, prin Moldova, poduri sau vărni. 

1% Pr. P. PROCOPOVICIU, Ritualistica sau manual de ritual al Bisericii Ortodoxe 
Române, Oradea, 1936, p. 159; V. BoyoR, Şt. ROȘIANU, Tipic bisericesc, pp. 193-194; C. 
VLADU, Curs de Tipic preotesc, p. 156. Cf. Arhim. F. BALAMACE, Explicatiuni la practica 
liturgică (manual de tipic, dactilografiat), București, 1924, pp. 433-434. 

1% Vezi Învăţătură de credință creştină ortodoxă, p. 373. Este curios obiceiul, general 
în Ardeal și care a început să se strecoare și prin alte părți, de a se face mortului slujba 
înmormântării acasă şi de aici să fie dus direct la cimitir, fără să mai treacă pe la biserică (V. 
BoJoR, Șt. ROȘIANU, Tipic bisericesc, p. 192). 

săvârşită dintre acestea este cea dintâi, de aceea vom descrie mai întâi 
rânduiala ei pe larg. 


V.1.4.a. Rânduiala înmormântării mirenilor adulți 
Rânduiala înmormântării mirenilor adulţi, după Molitfelnic, este 
următoarea: 


După ce se aduce trupul celui adormit în biserică (de regulă în 
pronaos)'”, unde este așezat cu fața spre răsărit, se împart lumâ- 
nări aprinse celor de față; precum am văzut, aceste lumânări, ca şi 
cea care se pune, în unele părţi, în mâinile mortului, îndată după 
ce i s-a făcut toaleta funebră, simbolizează lumina lui Hristos, care 
călăuzeşte sufletele celor răposaţi în întunericul morții, întrucât 
Hristos este Lumina lumii şi cine urmează Lui „nu va umbla în întu- 
neric, ci va avea lumina vieţii” (loan 8, 12). Preotul, inveșmântat în 
epitrahil şi felon (de culoare neagră), vine şi, primind făclie aprinsă 
în mână, face începutul, dând binecuvântarea obişnuită la Ierur- 
gii (în sobor, o zice protosul)'%. Cântărețul începe cu rugăciunile 
introductive (Sfinte Dumnezeule..., cântat funebru) și apoi citește 
Psalmul 90 („Cel ce locuieşte în ajutorul Celui Preaînalt...”), în care 
se exprimă deosebita purtare de grijă a lui Dumnezeu față de cei 


12 După indicaţiile din Molitfelnic, în însemnările de la începutul rânduielilor 
înmormântării, morţii se așază în biserică astfel: mirenii în pridvor, clerul de enorii (preoții 
şi diaconii) și călugării simpli (fără hirotonie) în pronaos (tindă), iar clerul monahal și 
arhiereii în naos, cât mai aproape de ușile împărătești (Molitfelnic, București, 1937, pp. 
189, 237, 257; cf. Molitfelnic, 2013, pp. 206, 255, 302). După SF. DIONISIE AREOPAGITUL 
(Despre ierarhia bisericească, VII, 2, trad. Pr. C. Iordăchescu, pp. 141-142, și în trad. Pr. 
D. Stăniloae, în vol. Sr. DIONISIE AREOPAGITUL, Opere complete, Ed. Paideia, Bucureşti, 
1996, p. 97), trupurile clericilor adormiţi se pun „în faţa dumnezeiescului altar”, iar ale 
monahilor „lânga cinstitul presbiteriu, înaintea intrarii preoților”. Dar în practică această 
distincție nu se mai respectă astazi, toți răposaţii — de orice fel — fiind așezați în mijlocul 
bisericii (naos sau pronaos), ceea ce se făcea încă de pe vremea Sf. Simeon al Tesalonicului, 
adică secolele XIV-XV (Despre sfărșitul nostru, capitolele 363, 364, pp. 244-245). 

1% De obicei, preotul (preoţii) se aşază pe solee (sau între sfeșnicele împărătești), cu 
faţa spre mort; dar în unele părţi (Rusia, Moldova), se preferă aşezarea la capul mortului, 
cu faţa spre răsărit, punându-se Sfânta Evanghelie și Sfânta Cruce pe sicriu (Pr. P. PRoco- 
POVICIU, Ritualistica..., p. 159. Cf. Arhim. F. BALAMACE, Explicațiuni la practica liturgică, 
p. 434). 

ce şi-au pus încrederea într-Însul. În timpul acesta preotul cădește 
icoanele împărăteşti, apoi în jurul sicriului și pe cei de față'*. Apoi 
se cântă Psalmul 118 („Fericiţi cei fără prihană în cale...), împărțit 
în trei stări; după fiecare verset se repetă refrenul Aliluia la starea ], 
Miluieşte pe robul Tău... la starea a II-a şi Numele Tău..., Aliluia la 
starea a III-a. Între stări se zice ectenia mică pentru morți. Apoi se 
cântă Binecuvântările morţilor (sau ale Pogribaniei): Binecuvântat 
ești, Doamne..., Ceata sfinților... şi celelalte). 

În practică însă, mai peste tot (mai ales la oraşe) se suprimă citi- 
rea celor doi psalmi și se face începutul slujbei astfel: după binecu- 
vântare, preotul cântă Aliluia (de 3 ori) pe glasul 8, Troparele Cel ce 
prin adâncul înțelepciunii..., Slavă..., Şi acum...» Pe tine zid şi liman 
te avem...!%. În timpul acesta, preotul (în sobor, protosul) cădeşte 
mortul împrejur, pe slujitori şi pe credincioșii din biserică. Apoi 
îndată încep Binecuvântările morților (pe alocuri, înainte de Bine- 
cuvântări, se mai cântă câteva stihuri din Psalmul 118, şi anume 
cele însemnate în Molitfelnic cu cruce). În unele părți (Bucovina), 
în timpul Binecuvântărilor preotul cădește din nou. 

Urmează ectenia întreită pentru morți („Miluieşte-ne pe noi, 
Dumnezeule...) cădindu-se spre mort, la fiecare alineat. Apoi 
se cântă Troparele glasului 5: Odihnește, Mântuitorul nostru, cu 
drepții, pe robul Tău (roaba Ta)..., Slavă..., Și acum..., Cel ce din 
Fecioară ai răsărit lumii... şi se citeşte Psalmul 50 (care însă, de 
cele mai multe ori, se suprimă). 

După aceasta, urmează Canonul morților, alcătuit de "Teofan 
Graptul (Scriitorul de cântări, 4843), din care, în practică, mai 
ales la orașe, se cântă numai Irmoasele de la Cântarea a III-a (Nu 
este sfânt ca Tine, Doamne Dumnezeul meu...), a şasea (Marea 
vieții văzând-o înălțându-se de viforul ispitelor...) şi a noua 


' Cădirea aceasta nu este prevăzută în rânduiala din Molitfelnic, dar este generalizată 
în practică (Arhim. F. BALAMACE, Explicațiuni la practica liturgică, p. 434). 
1% Aceste două Tropare au fost introduse la începutul Slujbei Înmormântării 


mirenilor adulţi în Molitfelnicul românesc începând cu ediţia din 1950. În ediţiile ante- 
rioare ele se aflau numai la începutul slujbei pentru înmormântarea pruncilor, la cea pen- 


tru înmormântarea călugărilor și în rânduiala Parastasului. 

(Pe Dumnezeu a-L vedea nu este cu putință oamenilor...). După 
Irmosul Cântării a III-a se citește Sedealna Cu adevărat deșertăciuni 
sunt toate..., iar după Irmosul Cântării a VI-a se cântă Condacul 
glasului 8 Cu sfinții odihneşte, Hristoase..., se citeşte Icosul Tu Sin- 
gur ești fără de moarte... şi se cântă din nou Condacul. 

După Irmosul Cântării a IX-a se cântă (sau se citesc) cele 
opt Stihiri idiomele (câte una pentru fiecare glas), alcătuite de Sf. 
loan Damaschin, în care se deplânge scurtimea vieții omenești 
şi zădărnicia lucrurilor pământeşti, înălțându-ni-se cugetul și 
nădejdea la Dumnezeul cel veşnic. 

Urmează Fericirile cu Stihirile lor (pe glasul 6). Se citeşte 
apoi Apostolul de la 1 Tesaloniceni 4, 13-17, unde Sf. Ap. Pavel ne 
mângâie, încredinţându-ne despre învierea morţilor. În timpul 
Apostolului preotul cădeşte (ca la început), apoi citeşte Evanghe- 
lia de la loan 5, 24-30, unde Mântuitorul vorbește iudeilor despre 
învierea morţilor. 

După aceea, preotul citeşte lângă mort Rugăciunea de dezlegare, 
caracteristică tuturor slujbelor funebre: „Dumnezeul duhurilor și a 
tot trupul...” şi apoi Rugăciunile de iertare („Doamne Dumnezeul 
nostru, Care cu înțelepciunea Ta cea negrăită ai zidit pe om din 
țărână...”) în care se roagă ca Dumnezeu să dezlege sufletul răposa- 
tului de orice blestem sau afurisenie, să-i ierte tot păcatul sufletesc 
şi trupesc, ca sufletul lui să se odihnească împreună cu drepții, iar 
trupul să se dea firii, desfăcându-se în cele din care a fost zidit. 

Apoi se cântă Podobiile glasului 2: Veniţi, fraților, să dăm celui 
adormit sărutarea de pe urmă... şi celelalte, în care Biserica ne 
zugrăvește din nou piericiunea şi vremelnicia vieții pământești, 
ne aminteşte că toți vom muri și ne îndeamnă să ne rugăm cu 
toții pentru iertarea și odihna celui răposat. În timpul acesta, 
începând cu preotul, rudele, prietenii şi cunoscuţii vin pe rând 
şi dau celui adormit sărutarea cea mai de pe urmă (se sărută, 


15 Pentru vechimea acestei rugăciuni, vezi rugăciunile similare din Constituţiile 
Apostolice, VIII, 41, şi din Despre ierarhia bisericească a SF. DIONISIE ARBOPAGITUL (VII, 
3, trad. Pr. C. Iordăchescu, p. 144, și trad. Pr. D. Stăniloae, p. 98), în care întâlnim aceleași 
expresii ca și în textul rugăciunii de azi. 

de fapt, Sfânta Cruce sau icoana de pe pieptul celui adormit)'?. 


Această sărutare este pecetea dragostei și a unirii care leagă pe 
cei vii cu cei morți și totodată semnul iertării și al împăcării, prin 
care ne luăm rămas bun de la cel ce pleacă dintre noi'”. 

Preotul face apoi apolisul. Acum, dacă este cazul, se ţine 
cuvântarea funebră (necrologul). După care, preotul zice: „Întru 
fericită adormire.” și se cântă Veșnică pomenire de trei ori (prima 
oară clericii, a doua şi a treia oară corul sau cântăreții). În timpul 
acesta, preotul şi rudele apropiate ale mortului ridică şi leagănă 
coliva (parastasul sau paosul). 

Prin cântarea Veșnică pomenire ne rugăm lui Dumnezeu ca, 
pe de o parte, El să-şi aducă pururea aminte de cel adormit întru 
Împărăţia Cerurilor, iar pe de alta, cei vii sunt îndemnați să păs- 
treze neîntreruptă legătura spirituală cu cel răposat, să nu-l dea 
uitării, ci să-l pomenească neîncetat în rugăciunile lor. 

Preotul încheie cu: „Pentru rugăciunile... '*. 

Trupul mortului este apoi ridicat şi dus la groapă, procesiu- 
nea formându-se ca și pe drumul dintre casă și biserică. Pe drum 
se cântă Sfinte Dumnezeule..., funebru, iar uneori (acolo unde 
cimitirul este departe de biserică) se fac stări sau opriri pe lângă 
răspântii de drumuri sau lângă locurile legate de viața pămân- 
tească a mortului (de obicei trei stări, prin analogie cu cele prevă- 
zute în Molitfelnic la rânduiala înmormântării călugărilor), ros- 
tindu-se ectenia pentru morți şi cântându-se Veșnică pomenire, 
iar uneori citindu-se şi câte o Evanghelie din cele pentru Stâlpi'”. 


15 Obiceiul este vechi, atestat la Sr. DIONISIE AREOPAGITUL, Despre ierarhia bise- 


ricească, VII, 2, 3, trad. Pr. C. Iordăchescu, pp. 144, 149, și trad. Pr. D. Stăniloae, p. 9%: 


arhiereul dădea cel dintâi sărutarea. 
15 Sp. SIMEON AL TESALONICULUI, Despre sfărșitul nostru, cap. 367, 368, pp. 247-248. 
14 Această formulă de încheiere nu este prevăzută în rânduiala din Molitfelnic, dar este 


obișnuită în practică (Arhim. F. BALAMACE, Explicațiuni la practica liturgică, p. 437); in unele 


părţi ea nu se zice acum, ci se încheie cu ea la cimitir, după punerea mortului în groapă. 
155 Pr. D. LUNGULESCU, Manual de Practică liturgică, Bucureşti, 1926, p. 185. Prin 


unele părți (Ardeal și Banat), la poarta cimitirului se citeste Evanghelia de la loan 10, 7-16 
(„Eu sunt ușa oilor...”), iar la groapă, Evanghelia cu învierea lui Lazâr (Ioan 11, 1-45); cf. 
Pr. P. PROCOPOVICIU, Ritualistica..., p. 161; V. BOJOR, Şt. ROȘIANU, Tipic bisericesc, 


pp. 193-194, 200; C. VLanu, Curs de Tipic preoţesc, pp. 167-170. 

În cimitir, lângă groapă, preotul zice pentru ultima dată ecte- 
nia pentru morţi, Rugăciunea „Dumnezeul duhurilor și a tot tru- 
pul..” şi „Veşnică pomenire” Înainte de a se închide sicriul, preotul 
varsă cruciș peste trup untdelemn din candelă (mai ales din cea de 
la Sfânta Masă) sau - mai des - din vinul zis paus (paos), adus de 
rudele răposatului odată cu coliva, zicând: „Stropi-mă-vei cu isop 
şi mă voi curaţi...” (Psalmul 50, 8)!%. Unii varsă acum și cenușa sau 
cărbunii din cădelniță sau din vasul cu care preotul a cădit, zicând: 
„Praf şi cenuşă suntem". După ce se acoperă sicriul şi este cobo- 
rât în mormânt, preotul aruncă peste el cea dintâi lopată de țărână, 
cruciş, zicând: „Al Domnului este pământul şi plinirea lui; lumea 
şi toți cei ce locuiesc într-însa” (Psalmul 23, 1). Prin aceasta ni se 
aduce aminte cuvântul Domnului: Că pământ eşti şi în pământ te 
vei întoarce (Facerea 3, 19); dar totodată se caută a mângâia pe cei 
rămaşi în viaţă cu credinţa că, chiar în pământ, trupul mortului 
rămâne tot în puterea și sub ocrotirea lui Dumnezeu, Care este 
stăpânul cerului și al pământului. Sau, precum ne învaţă Sf. Ap. 
Pavel: „Dacă trăim, pentru Domnul trăim, şi dacă murim, pentru 
Domnul murim. Deci şi dacă trăim, şi dacă murim, ai Domnului 
suntem. Căci pentru aceasta a murit și a înviat Hristos, ca să stăpâ- 
nească şi peste morți şi peste vii” (Romani 14, 8-9)'%. 

Apoi preotul încheie, zicând: „Slavă lui Dumnezeu, Cel ce 


aşa a binevoit!”1*?. 


1% Formula, obișnuită mai de mult în practică (Arhim. F. BALAMACE, Explicațiuni la prac- 
tica liturgică, pp. 437-438), a fost introdusă în Molitfelnicul nostru începând cu ediţia din 1965. 

1% Pr. P. PROCOPOVICIV, Ritualistica..., p. 180. După SF. SIMEON AL TESALONICULUI, Despre 
sfârşitul nostru, cap. 287, p. 185, şi t IACOV PUTNEANUL, Synopsis, f. 15, cenușa din câdelnița 
se varsă peste sicriu, după coborârea lui în groapă, aşa cum se face și acum prin unele părți 
(Pr. P. PRocOPOVICIU, Ritualistica..., pp. 160-161; C. VLADU, Curs de Tipic preoţesc, p. 156). 

'% În unele părţi (Moldova şi Ardeal), înainte de a arunca pământ peste sicriu, pre- 
otul face semnul Sfintei Cruci cu lopata în cele patru laturi ale mormântului, zicând: „Se 
pecetluiește mormântul robului lui Dumnezeu (N), până la A Doua Venire a Domnului si 
Dumnezeului şi Mântuitorului nostru lisus Hristos, în numele Tatălui (la capul mortului), 
și al Fiului (la picioare), și al Sfântului Duh (în laturile de nord și de sud). Amin”; cf. Pr. 
P. PRocoPOVICIV, Ritualistica..., p. 160; V. BOJOR, Șt. ROȘIANU, Tipic bisericesc, p. 194; Pr. 
I.$. Popescu, Notiuni liturgice sau explicare pe scurt a serviciului divin, laşi, 1922, p. 141. 

1 Unii adaugă: „Dumnezeu să-l ierte și cu drepţii să-l odihnească...” și: „Pentru 
rugăciunile...”. Amintim şi formula cu care preoţii de prin Ardeal încheiau odinioară 

Se varsă cenușa peste trupul mortului (sicriu), pentru a adeveri 
cuvântul Sfintei Scripturi că „pământ şi cenușă suntem” (cf. Facerea 18, 
27; lov 30, 19; Ecclesiastul 12, 7). Apoi această cenuşă, fiind binecuvântată 
şi sfinţită cu semnul Sfintei Cruci, prin tămâie, pune pe mort sub scutul 
lui Hristos până la înviere'“. lar untdelemnul din candelă este semnul și 
pecetea lui Hristos, ca şi untdelemnul de la Botez. 


„Atunci (la botez), ungerea cu untdelemn chema pe candidatul la 


botez la luptele cele sfinte; acum însă untdelemnul cel vărsat înseamnă 


că cel adormit a luptat în luptele cele sfinte şi s-a desăvârșit”!*!. 


La capătul mortului se pune apoi cruce, care este semnul creştinătăţii 
celui adormit, semnul lui Hristos şi al biruinţei Lui împotriva morţii. 
Crucea care străjuieşte mormântul creștinului arată că cel ce doarme sub 
scutul ei a adormit întru Hristos, Biruitorul morţii, şi cu nădejdea că se 
va scula împreună cu EI, la Învierea cea de obşte!?. 

După înmormântare (mai ales la ţară), preotul revine la casa mortu- 
lui, unde face din nou Panihida sau Parastasul pe scurt, binecuvântând 


slujba: „Toate cele din pământ în pământ le trimiţi, Doamne, iară sufletul care-ai luat, cu 
sfinții îl odihnești!” (Molitfelnicul de Bălgrad, 1689; V.M, „Un interesant manuscris al Mo- 
litvelnicului românesc”, în: Cultura Creştină (Blaj), 1942, 10-12, p. 652). 

140 Sr. SIMEON AL TESALONICULUI, Despre Sfântul Maslu, cap. 287, în vol. Tractat 
asupra tuturor dogmelor... p. 185. 

14 Sk. DIONISIE AREOPAGITUL, Despre ierarhia bisericească, VII, 3, trad. Pr. C. 
Iordăchescu, p. 149, si trad. Pr. D. Stăniloae, p. 98. Cf. Se. SIMEON AL TESALONICULUI, Des- 
pre Sfântul Maslu, cap. 286-287, p. 185; Despre sfârşitul nostru, cap. 368, p. 248. 

'* În ediţiile românești ale Molitfelnicului (1965, pp. 617; 1971, pp. 281-283; 2013, 
pp. 368-370) și ale Panihidei (1967, pp. 131-133; 2006, pp. 171-173) s-a adăugat o Rân- 
duială pentru binecuvântarea crucii ce se aşază la mormânt, care exista mai de mult în 
alte Evhologhii ortodoxe (Trebnic, Belgrad, 1956, p. 408). Nu avem încâ în Molitfelnicul 
românesc o rânduială pentru binecuvântarea (sfințirea) locului de cimitir, care există mai 
de mult în practica rutenilor ortodocși și care pătrunsese și la românii ortodocşi din 
nordul Moldovei (Trebnic, Lemberg, 1873, pp. 683-691; trad. germ. la Al. MALrzew, 
Begraebnissritus..., Berlin, 1898, II, pp. 156-172; trad. rom. Pr. P. PROCOPOVICIU, în Rân- 
duiala slujbei sfințirii cimitirului, 1942. Cf. Pr. V. MITROFANOVICI, Liturgica Bisericii 
Ortodoxe, pp. 876-877; Protos. ]. STEFANELLI, Liturgica..., pp. 136-138). Numai în Euho- 
loghion sau Molitfelnic, Blaj, 1940, p. 322, există o scurtă rânduială în acest scop, deose- 
bită de cea din Molitfelnicul rutean citat. 

totodată pomana sau praznicul mortului (numit prin Transilvania şi 
Moldova comând!*), rămăşiţă a vechilor agape sau mese frățești, care 
la primii creştini însoțeau înmormântările și care, de altfel, reprezintă o 
supraviețuire sau prelungire a vechilor ospeţe funerare (convivia fune- 
bralia) din religiile mai vechi, greco-romane. Acum preotul citeşte, dacă 
este nevoie, şi molitfa specială prevăzută în Molitfelnic, pentru binecu- 
vântarea hainelor sau a altor lucruri care se dau de pomană sau pentru 
sufletul mortului („Doamne lisuse Hristoase, Dumnezeul nostru, Cel ce 
stăpâneşti peste cei morți şi peste cei vii..”)'*. În unele părţi, în Tran- 
silvania şi Bucovina de regulă, înainte de Parastas și binecuvântarea 
ospățului funerar preotul face sfințirea cea mică a apei cu care stropeşte 
apoi casa şi pe cei de față'*; este o reminiscență a străvechii practici 
păgâne şi iudaice, a lustraţiilor (curăţirilor), bazată pe ideea că atinge- 
rea de cadavrele morților pângăreşte şi că, deci, cei în cauză trebuie să 
fie curățiți!+6. 

După ce am expus, mai pe larg, rânduiala obișnuită a înmormân- 
tării laicilor în vârstă, pe care preotul o săvârşeşte cel mai adesea, vom 
vorbi mai departe, pe scurt, despre rânduiala înmormântării pruncilor, 
a clericilor de mir și a călugărilor, precum şi despre slujba specială a 
înmormântării pentru Săptămâna Luminată, arătând doar deosebirile 
mai importante față de rânduiala expusă până acum, urmând ca pentru 
amănunte să se consulte Molitfelnicul, la locurile respective. 


1% De la cuvântul latinesc commendare - a-și da sufletul, a-şi încredința sufletul lui 
Dumnezeu; cf. L.A. CANDREA, G. ADAMESCU, Dicționar enciclopedic ilustrat, Ed. Cartea 
Românească, București, 1926-1931, p. 313. 

14 Randuiala liturgică îndătinată la mesele pentru pomenirea morților este descrisă 
la Ghenadie ENACEANU, „Panaghia”, în: Biserica Ortodoxă Română, X (1887), 11, pp. 857- 
872, şi în Panihida, 1967, p. 137; cf. Panihida, 2006, p. 181. 

1% Protos. ]. STEFANELUI, Liturgica...» p. 158; V. BOJOR, Șt. ROȘIANU, Tipic bisericesc, 
p. 202. Prin părţile Ardealului, în timp ce preotul face sfinţirea apei, cântăreţul ori fătul 
(paraclisierul) desenează cu ceară pe perete o cruce cu multe înflorituri și cu inițialele 
Mântuitorului, care se numeşie ea însăși „sfeștanie”. 

115 Gavril Pop, Datinile romanilor la înmormântări în raport cu ale noastre, Blaj, 1900, 
p. 16. Cf. Diac. E. VAsiescv, „Riturile de mmormântare în diferite religii”, în: Mitropolia 
Moldovei şi Sucevei, XXII (1961), 1-2, pp. 63-65. 

V.1.4.b. Rânduiala înmormântării pruncilor 

Pruncii şi copiii până la şapte ani, curăţiți de păcatul originar prin 
baia botezului, sunt neîntinaţi de alte păcate şi deci mor nevinovaţi, deoa- 
rece ei nu au nici conștiința păcatului şi nici putinţa de a face deosebire 
între bine şi rău. Pentru sufletul lor neprihănit și lipsit de răutate, Mântu- 
itorul i-a dat ca pildă celor vârstnici, asigurându-ne că a unora ca aceştia 
este Împărăţia lui Dumnezeu (cf. Marcu 10, 14; Luca 18, 16). 

De aceea, slujba înmormântării pruncilor, deşi alcătuită după un plan 
identic cu al celei pentru oamenii în vârstă, este mult mai scurtă decât aceea 
(lipsesc Psalmul 118, Binecuvântările morţilor şi cele opt Stihiri idiomele ale 
Sf. loan Damaschin). Cântările și rugăciunile ei exprimă mai puţină jale şi 
durere (avem alt Canon, alt Apostol și altă Evanghelie). În aceste cântări 
şi rugăciuni nu ne rugăm pentru iertarea păcatelor, ca la oamenii în vâr- 
stă, ci pentru odihna pruncului şi alinarea durerii părinţilor. De aceea, atât 
molitfa de dezlegare („Dumnezeul duhurilor și a tot trupul...), cât și rugă- 
ciunile de iertare din rânduiala obişnuită a înmormântării sunt înlocuite 
cu o scurtă rugăciune pentru primirea sufletului pruncului în lăcașurile 
Drepţilor („Doamne, Cel ce păzeşti pruncii în viaţa de acum...). Ectenia 
funebră din această slujbă, în ultimele ediţii ale Molitfelnicului'”, are de 
asemenea cereri speciale în locul alineatelor pentru iertarea păcatelor din 
ectenia obișnuită (ectenia specială pentru slujba înmormântării copiilor 
exista mai dinainte în practica rusească, de unde fusese introdusă și în 
Molitfelnicele românești tipărite sub influența rusească)!*. 

Pruncilor născuţi morți sau celor ce mor nebotezaţi nu li se poate 
face Slujba Înmormântării, ca la pruncii morți botezaţi'”, nefiind mem- 
bri ai Bisericii. 


' Începând cu cea de Bucureşti, 1950, p. 208. 

'% Trebnic (Molitfelnic), Chişinău, 1908, p. 344. O variantă a acestei ectenii, tradusă 
după un Trebnic slavon, publicase mai înainte Pr. D. LuNGuLEscu, Manual de practică 
liturgică, pp. 185-186. 

'% Hotărârea Sfântului Sinod al Bisericii Ortodoxe Române din 5 mai 1908, în: Biserica 
Ortodoxă Română, XXXII, 3, iunie 1908, p. 258, nu s-a aplicat. În alte Biserici Ortodoxe 
în astfel de cazuri preotul binecuvântează doar groapa și slujba este înlocuită cu cântarea 
Trisaghionului (Sfinte Dumnezeule...) în timpul îngropării. Pentru amănunte, a se vedea 
Arhim. Alexandre NELIDOW, „Rite des funerailles des enfants”, în vol. La maladie et la 
mort du chretien dans la Liturgie, Roma, 1975, pp. 229-242. 

V.1.4.c. Rânduiala înmormântării clericilor de mir 

Rânduiala înmormântării clericilor de mir (preoţi şi diaconi) se 
deosebeşte de cea obișnuită, a mirenilor, mai întâi prin aceea că, după 
moarte, trupurile preoţilor şi diaconilor nu se spală (scaldă), precum cele 
ale credincioşilor de rând, pentru că ele au fost vase alese ale darului lui 
Dumnezeu, ci numai se șterg, de către trei preoţi, cu un burete muiat 
în untdelemn sau cu o pânzătură udată în apă curată, închipuind astfel 
ungerea trupului Domnului cu miresme, de către Iosif și Nicodim'”. 

Pe lângă hainele preoțești obișnuite, clericii răposaţi sunt îmbrăcaţi 
şi în veșmintele treptei din care au făcut parte!”!; după ce sunt aşezaţi în 
sicriu, li se acoperă fața cu un pocrovăţ (acoperământ) nesfințit; pe piept, 
în semn de deosebită cinste, li se aşază Sfânta Evanghelie, căreia au slujit 
şi din care li se citește acum la căpătâi (Stâlpii Evangheliei)'”, iar în mână 
li se pune Sfânta Cruce'*. După ce i se face acasă Panihida obișnuită, 
trupul preotului (diaconului) răposat este purtat de clerici, dus la bise- 
rică şi așezat în naos, în fața sfântului altar, de care este legată slujirea 
preoţească!**, şi unde rămâne până la înmormântare. 

În al doilea rând, slujirea înmormântării clericilor este mult mai lungă 
şi mai solemnă decât cea a laicilor, ca pentru unii care au fost purtători 
ai harului dumnezeiesc, săvârşitori ai Sfintelor Taine şi organe ale sfințirii 


15 Protos. ]. STEFANELLI, Liturgica..., p. 155. 

151 De aceea, vechile Pravile obligau pe orice preot să aibă un rând de veșminte pentru 
îngropare, osebit de ale bisericii (+ NIFON RusăILĂ (Mitropolitul Ungrovlahiei), Manual de 
Pravilă bisericească, Bucureşti, 21854, p. 121). Obiceiul de a înmormânta pe clerici îmbrăcaţi 
în veșmintele lor liturgice este vechi, continuând privilegiul pe care îl aveau în Antichitate dre- 
gătorii și demnitarii de stat de a fi îngropaţi cu hainele de ceremonie și însemnele demnităţii 
lor (cf. Pr. C. PopovIcI, în Studii religios-morale şi liturgice, Chișinău, 1934, p. 437). 

15 Sr. SIMEON AL TESALONICULUI, Despre sfârșitul nostru, cap. 361, p. 244. 

15 În Biserica Ortodoxă Rusă se pune pe fruntea preotului (ca și la alți morţi) o fășie de 
pânză sau stofă pe care este brodata sau atașată o iconiță cu Mântuitorul încadrat de Sfânta 
Fecioară si Sf. loan Botezătorul, precum și inscripţia cu cuvintele Trisaghionului: „Sfinte 
Dumnezeule, Sfinte tare, Sfinte fară de moarte”. Aceasta simbolizează cununa despre care 
Sf. Ap. Pavel spune că a fâgăduit-o Hristos tuturor celor ce așteaptă A Doua Sa Venire 
(2 Timotei 4, 8). 

154 Sp. DIONISIE AREOPAGITUL, Despre ierarhia bisericească, VII, 2, trad. Pr. C. lordă- 
chescu, p. 141, și trad. Pr. D. Stâniloae, p. 97. În unele părți (Ardeal şi Bucovina), trupul 
preotului mort se așază cu fața spre apus, adică privind spre poporul pe care l-a păstorit 
(Pr. P. PROCOPOVICIU, Ritualistica..., p. 161). 

mirenilor!*. Această slujbă este alcătuită din cântări, rugăciuni și citiri mai 
multe, mai lungi şi mai impresionante; de pildă, se citesc cinci Apostole şi 
cinci Evanghelii, urmate fiecare de câte o rugăciune de dezlegare şi de o 
serie de Antifoane, Sedelne și Tropare. După Psalmul 50, slujba urmează în 
general rânduiala Utreniei zilelor de rând (a se vedea mai ales analogia cu 
rânduiala din slujba Sfintelor Pătimiri, la Denia celor douăsprezece Evan- 
ghelii de Joi seara în Săptămâna Pătimirilor). Stihirile idiomele ale celor opt 
glasuri au câte două ori chiar trei Stihiri (strofe) pentru fiecare glas. 

De aceea, slujba înmormântării clericilor se oficiază de obicei în sobor 
de mai mulți preoți (cel puţin cinci, pentru a citi fiecare câte o Evanghe- 
lie); pe alocuri este şi obiceiul ca, după slujbă, să se înconjoare cu trupul 
mortului biserica unde a slujit sau unde i s-a făcut slujba înmormântării 
(în Orient, înconjurarea aceasta se făcea odinioară înainte de a se depune 
trupul în biserică, după ce era adus de acasă)'*. Pentru preoţi, s-a păstrat 
pe alocuri privilegiul de a fi îngropaţi ca odinioară, aproape de biserică, 
de obicei lângă zidul altarului. 

În Biserica Ortodoxă greacă și în Biserica Ortodoxă Română, slujba 
înmormântării preoţilor se face, de regulă, și la înmormântarea diaconi- 
lor. În Biserica Ortodoxă Rusă însă s-a contestat diaconului dreptul de a fi 
înmormântat cu această slujbă, deoarece în ea se vorbeşte despre dreptul 
preotului de a săvârşi Sfintele Taine, pe care diaconul nu îl are; de aceea, 
de multe ori diaconii sunt îngropaţi după rânduiala mirenilor, cazurile 
contrare fiind aprobate de arhiereu. 


V.1.4.d. Rânduiala înmormântării călugărilor 


Rânduiala înmormântării călugărilor se deosebeşte de cele prece- 
dente, prin următoarele: 


1% O amplă și frumoasă analiză a conţinutului teologic al Slujbei Înmormântării 
preoţilor, la A. KNIAZEFF, „La mort du pretre d'apres le Trebnik slave”, în: La maladie et la 
mort du chretien dans la Liturgie, Roma, 1975, pp. 155-492. 

15 Pl. De MEESTER, Rifuale benedizionale bizantino, p. 107. Despre variațiile slujbei în 
trecut, a se vedea și V. BRUNI, Les funerailles d'un pretre au rite byzantin selon les euchologes 
manuscrits de langue grecque (origine, developpement, contenu), Institut Catholique, Paris, 
1970 (si trad. ital. I funerali di un sacerdote nel rito bizantino secondo gli eucologi mano- 
scritti di lingua greca, lerusalim, 1972). 

Trupul călugărului adormit în Domnul nu este spălat, ca al laicilor, 
ci numai însemnat cruciş cu un burete înmuiat în apă caldă, la frunte, la 
piept, la mâini, picioare și genunchi, arătându-se prin aceasta că el a păs- 
trat curăţia trupului toată viața sa sau cel puţin după intrarea în mona- 
hism. După ce i se pune cămașă curată, este îmbrăcat în hainele călugărești 
(de este schimnic, i se înfășoară capul cu camilafca până sub barbă, ca să 
nu i se vadă faţa); este învelit apoi în mantia (rasa) călugărească, ale cărei 
margini sunt tăiate în fâșii, cu care se leagă trupul, făcându-se astfel trei 
cruci (una la cap, alta la piept, alta la genunchi); după aceea este aşezat 
pe o năsălie (pe un pat simplu, pe care este și înmormântat, dar nu în 
sicriu), arătându-se cu aceasta sărăcia de bună voie în care călugărul a 
viețuit, precum și jugul crucii, pe care el l-a purtat. La căpătâiul călugări- 
lor răposaţi se citește din Psaltire'”. 

Cât priveşte Slujba Înmormântării călugărilor, ea este tot așa de 
lungă şi de bogată ca şi a clericilor de enorie, dar are cântările, citirile și 
rugăciunile ei proprii, deosebite de cele din celelalte slujbe ale înmor- 
mântării; în ele se amintește de lupta şi de nevoințele vieţii călugărești 
(numai Apostolul și Evanghelia, precum şi parte din Stihirile de la 
sărutarea de pe urmă sunt aceleași ca şi la înmormântarea mirenilor). 
Idiomelele Sf. loan Damaschin se cântă pe drumul de la biserică la mor- 
mânt, făcându-se trei popasuri, la care se rostește ectenia şi rugăciunea: 
„Dumnezeul duhurilor.... La punerea trupului în mormânt se toarnă 
peste el untdelemn din candelă, iar după astuparea gropii se cântă patru 
Tropare speciale (Cu semnul Crucii Tale... şi celelalte). 

Arhiereilor răposaţi li se face slujba înmormântării călugărilor, deoa- 
rece ei au făcut parte din cinul monahal înainte de a fi hirotoniți arhierei'**. 


15 Se. SIMEON AL TESALONICULUI, Despre sfârşitul nostru, cap. 361, p. 244. 

15 Vezi Învăţătură cum să se îngroape arhiereii, în Evhologhion sau Molitfelnic, 
București, 1858, pp. 203-204 (cf. Molitfelnic, 2013, p. 320), reprodusă și în Rânduielile 
călugăriei..., București, 1951, p. 96. Sunt, totuși, cazuri când arhierei, proveniţi din preoții 
de enorie, se inmormântează cu slujba preoţilor de mir, dacă și-au exprimat această 
dorinţă, din viaţă (cazul Mitropolitului Sebastian al Moldovei, septembrie 1956, în: Biserica 
Ortodoxă Română, LXXIV (1956), 10-11, p.878). În Biserica Ortodoxă Rusă se întrebuința, 
încă din secolul al XVI-lea, o Rânduială specială pentru înmormântarea arhiereilor, alca- 
tuită de călugărul bulgar Eremia și tipărită în Potrebnic, Moscova, 1623, dar, începând din 
1767, înmormântarea arhiereilor după rânduiala înmormântării preoților de mir devenise 

După moarte, ei sunt îmbrăcaţi în veșmintele arhiereşti şi li se pune pe 
piept Sfânta Evanghelie, ca şi preoţilor de mir. 


V.1.4.e. Rânduiala înmormântării în Săptămâna Luminată 

Pentru cei ce mor sau trebuie să fie înmormântați în vreuna din zilele 
Săptămânii Luminate (de la Paști până la Duminica Sfântului Apostol 
Toma), nu se face rânduiala obişnuită a Înmormântării, pentru că - pre- 
cum scrie în Molitfelnic — „acestea sunt zile de bucurie și de veselie, iar 
nu de jale şi de plângere, căci toți câți murim întru nădejdea învierii şi a 
vieţii celei veșnice, în Hristos înviem'"”?. 

De aceea, pentru ca bucuria Învierii Domnului să nu fie întunecată 
sau măcar umbrită de jalea și durerea pentru cei morţi, atât Panihida 
care se face acasă, cât şi slujba înmormântării din restul anului este înlo- 
cuită cu o rânduială specială a înmormântării, alcătuită aproape numai 
din cântările Învierii (Troparul și stihurile Paştilor, Canonul, stihurile şi 
Binecuvântările Învierii, Evanghelia primă a Învierii, Câţi în Hristos...). 
Din slujba obișnuită a înmormântării se păstrează numai ectenia pentru 
morţi, Condacul (Cu sfinții odihneşte, Hristoase...), rugăciunile de dezle- 
gare şi de iertare („Dumnezeul duhurilor...”) și Veșnică pomenire“. 

Preotul îmbracă veşminte luminate, iar pe drumul de acasă până la 
biserică și apoi la cimitir, în loc de Sfinte Dumnezeule... se cântă Canonul 
Învierii şi Hristos a înviat... Otpustul se face ca la Paşti'“!, iar la mormânt 
se citește rugăciunea de dezlegare din slujba obișnuită a înmormântării!*?. 

Rânduiala aceasta se oficiază la toți cei morţi în Săptămâna Luminată: 
mireni, clerici şi călugări, de orice vârstă (atât la adulți, cât și la prunci)!* 


regulă (N. LEBEDEV, Liturgica sau explicarea serviciului divin, trad. Pr. N. Filip, București, 
1899, p. 443); dar de curând (în 1963), Arhiepiscopul Modest din Patriarhatul Rusiei a 
alcătuit un rit special pentru slujba îngropării arhiereilor, aprobat de toţi episcopii ruși. 

'5 Molitfelnic, 2013, p. 321 (cf. Molitfelnic, 1937, p. 301). 

1% Vesnica pomenire este prevăzută numai în edițiile Molitfelnicului și Aghiasinataru- 
lui românesc. Unii o înlocuiesc cu Hristos a înviat, de 3 ori. 

151 Arhim. F. BALAMACE, Explicațiuni la practica liturgică, p. 439. 

'% În unele părți (nordul Moldovei), Catisma a XVII-a (Psalmul 118), care lipseşte 
din rânduiala înmormântării pentru Săptămâna Luminată, se citește la casa mortului 
(Pr. P. PRocoPOVvICIU, Ritualistica..., p. 162). 

5 În Biserica Ortodoxă Rusă există însă o rânduială deosebită pentru preoții morți 
în Săptămâna Luminată, a cărei alcâtuire este atribuită Sf. Filaret al Moscovei (descrisă 

odinioară, ea se făcea și celor ce erau înmormântați în ziua odovaniei 
praznicului Paştilor (miercurea săptămânii a șasea după Paşti)'%. 


V.1.4.f. Înmormântarea sinucigaşilor 

Pe baza Canonului 11 al Sf. Timotei al Alexandriei, care opreşte a 
se aduce jertfă (deci a face pomenire cu Liturghie) pentru sinucigaşi 
(cu excepţia celor ieşiţi din minte), vechile Pravile interziceau să se facă 
slujba Înmormântării şi Parastase pentru sinucigaşi'S5; după Pravila de la 
Govora (gl. 40) același tratament se aplica şi celor uciși când au fost prinşi 
asupra unui furt, în adulter sau în alte păcate. Sfântul Sinod al Bisericii 
Ortodoxe Române, prin Hotărârea 9.973 din 2015, a aprobat săvârşirea 
slujbei de Înmormântare pe scurt pentru cei dovediţi medical ca ieşiţi din 
minţi, iar pentru ceilalți, o rânduială liturgică specială, pentru consolarea 
familiei, la care sinucigaşii nu sunt pomeniţi nominal. 

Observaţie: Pentru cei incineraţi din propria voinţă, Biserica nu 
săvârşteşte nicio slujbă de pomenire, potrivit Hotărârii 4529 din 5 iulie 
2012, a Sfântului Sinod al Bisericii Ortodoxe Române. 


V.1.5. Vechimea şi evoluția ritualului liturgic al Înmormântării 

Nu avem documente despre ritualul liturgic întrebuințat de Bise- 
rică pentru înmormântarea creștinilor în primele trei secole. Proba- 
bil că la început s-au respectat, în această privinţă, datinile, obiceiurile 
şi formulele de rugăciune obişnuite în ritualul iudaic (pentru creștinii 
proveniți dintre iudei) ori în păgânism, dintre care, de altfel multe s-au 
păstrat şi mai târziu, Biserica străduindu-se să le dea însă un înţeles 


la Pr. P. PRoco»oviIcIv, Rifualistica..., p. 162). Şi în unele părți ale Bisericii noastre, la 
înmormantarea preoților morți în Săptămâna Luminată se adaugă cele specifice Slujbei 
Înmormântării preoţilor de mir, adică Antifoanele și cele cinci Apostole și Evanghelii cu 
molitfele respective, înainte de Canonul Învierii (Pr. D. LuNGuLEscu, Manual de practică 
liturgică, pp. 188-189). 

154 Pl. DE MEESTER, Rituale benedizionale bizantino, p. 90. Amănunte despre prac- 
tica din Biserica Ortodoxă Rusă privitoare la slujbele funebre din perioada Paştilor, în 
P. KOVALEVSKY, „Les funerailles selon le rite de Pâques et les prieres pour les morts pendant 
le temps de Pâques ă PAscension”, în: La maladie et la mort du chretien dans la Liturgie, 
Roma, 1975, pp. 141-151. 

'% Articolul 178 al Nomocanonului slav şi Pravila de la Govora, glava 40 și glava 143. 

creştin!S. Dar curând, transportarea trupurilor la locul de îngropare a 
început să fie însoţită de cântări cu conţinut creștin. După pacea Biseri- 
cii, mulțimile de credincioşi și clerici însoțeau trupurile morţilor pe dru- 
mul către cimitire, ca și moaştele sfinților martiri care erau deshumate 
şi aduse în orașe, purtând lumini în mâini și cântând psalmi sau diverse 
imne. Așa au fost transferate osemintele Sf. Martir Vavila de la Dafni în 
Antiohia!“ pe vremea împăratului Iulian Apostatul (361-363), iar Sf. 
Ioan Gură de Aur spune că luminile şi cântările cu care erau petrecuți 
morţii exprimă mulțumirea față de Dumnezeu pentru că a încununat 
ca pe nişte atleți pe cei ce pleacă din mijlocul nostru!'%. În casele unde 
erau depuși după ce li se făcea toaleta funebră ori în biserici, morții erau 
privegheaţi, zi și noapte, din ziua morţii până la înmormântare, cum s-a 


199 salau 


făcut, de exemplu, cu trupul împăratului Constantin cel Mare 
trupul Sfântului Ambrozie!”. 

Conform sfatului Sf. Ap. Pavel: „Fraţilor, despre cei ce au adormit 
nu voim să fiţi în neştiinţă, ca să nu vă întristați, ca ceilalți, care nu au 
nădejde” (1 Tesaloniceni 4, 13), era interzisă jelirea morţilor și purta- 
rea hainelor de doliu (culoare neagră), pentru că moartea nu constituia 
motiv de plângere și întristare, ci de bucurie, ca trecere la viaţa cea fericită 
şi veşnică!”!. 

Fără îndoială, cele dintâi cântări şi lecturi sfinte cu care creștinii pri- 
vegheau pe morți şi îi petreceau la groapă vor fi fost psalmii biblici, înde- 
osebi aceia în care era vorba despre viață şi moarte. Astfel, Sf. Grigorie 
de Nyssa spune că la moartea surorii sale Macrina s-au cântat psalmi și 


1% Despre aceste datini, uzuri și rituri funerare, practicate la înmormântarea 
creștinilor până pe la anul 250, vezi Cyrille VocEr, „L'environnement cultuel du defunt 
durant la periode paleochretienne”, în: La maladie et la mort du chretien.... pp. 381-413. 

15 SOCRATE SCOLASTICUL, Istoria bisericească, II, 18. 

1% Sp. IOAN GURĂ DE AUR, Omilia IV-a la Epistola către Evrei, în PG 63, col. 43. 

1% EUSEBIU DE CEZAREEA, Viata lui Constantin, IV, 66, în coll. Părinți şi Scriitori 
Bisericeşti, vol. 14, trad. R. Alexandrescu, Ed. Institutului Biblic şi de Misiune al Bisericii 
Ortodoxe Române, București, 1991, p. 185. 

10 Sp. PAULIN DE NOLA, Viaţa Sfântului Ambrozie, 47-49, în PL 14, col. 46-47. 

171 SF. CIPRIAN AL CARTAGINEI, Despre moarte, 20-21, în PL 4, col. 618-619: „Nu 
trebuie să plângem pe fraţii (răposaţi) [...] şi nici să îmbrăcâm pentru ei haine mohorâte”. 

imne!”? şi același lucru ne relatează și Sf. Grigorie Teologul la moartea 
fratelui său Cezar (Chesarie)'5; iar Fericitul leronim spune că la înmor- 
mântarea matroanei Paula în Betleem s-au cântat psalmi în limbile ebra- 
ică, latină și siriană, deoarece erau adunaţi creştini de multe neamuri și 
fiecare cânta sau asculta psalmi în limba sa'". 

Cele dintâi reguli privitoare la ritualul creştin de înmormântare le găsim 
în Constituţiile Apostolice. Astfel, în cartea a VI-a (cap. 37) din acest docu- 
ment se combate obiceiul iudaic și păgân al spălărilor lustrale după atinge- 
rea de morţi și se spune că morţii care au răposat întru buna credinţă să fie 
scoși din casă și petrecuţi spre groapă cu cântări; autorul anonim citează, 
mai departe, versete din Psalmii 115 (vers. 6: „Scumpă (cinstită) este înain- 
tea Domnului moartea cuvioșilor Lui”) şi 114 (vers. 7: „Întoarce-te, suflete 
al meu, la odihna ta...), care se cântau (citeau) probabil în astfel de ocazii. 
În cimitire, se recomanda să se citească din Cărţile Sfinte (ceva mai jos se 
citează din Pildele lui Solomon 10, 7; Întelepciunea lui Isus Sirah 3, 1; leşirea 
3, 6; Luca 20, 38), să se cânte psalmi și să se aducă, în biserici și în cimitire, 
ca jertfă, „plăcuta Euharistie, icoana trupului împărătesc al lui Hristos". 
Probabil că de aici s-a luat obiceiul, răspândit în multe regiuni din primele 
secole ale Bisericii, de a se pune părticele din Sfânta Euharistie în gura celor 
răposaţi, obicei pe care l-a condamnat sinodul cartaginez din 393 (Canonul 
18 între cele de la Cartagina) și apoi Sinodul Trulan în Canonul 83. 

Tot în Constituţiile Apostolice (VIII, 41) ni se dă cea dintâi rânduială 
de slujbă pentru cei morți, în care găsim și textul unor ectenii și rugă- 
ciuni în acest scop. Un diacon rostea mai întâi o ectenie mare, apoi o 
ectenie specială pentru cei morţi, după care episcopul rostea o rugăciune, 
în care găsim idei şi formule din rugăciunile slujbelor funebre de azi. 
Slujba se încheia cu o rugăciune pentru plecarea capetelor și concedierea 
credincioşilor din biserică". 


'72 Viata Macrinei, în PG 46, col. 992 D-993. 

'%3 Cuvântarea a VII-a, în PG 35, col. 755. 

14 Epitaphium Paulae (Epistola 108), 29, în PL 22, col. 904-905. 

'5 Constituțiile Apostolice, VI, 30, în coll. Scrierile Părinților Apostolici..., vol. II, trad. 
Pr. 1. Mihălcescu, Pr. M. Pâslaru, Pr. G.N. Niţu, Chișinău, 1928, p. 179; cf. trad. Diac. |. Ică 
jr, în Canonul Ortodoxiei, vol. |, p. 710. 

"5 Constituţiile Apostolice, VIII, 41. 

În Evhologhionul episcopului Serapion de Thmuis (în Egipt) din seco- 
lul al IV-lea găsim textul unei rugăciuni pentru cei morţi, asemănătoare 
cu cea din Constituţiile Apostolice", iar în secolul al V-lea scrierea cu 
titlul Despre ierarhia bisericească, a Sf. Dionisie Areopagitul (VII, 2-3), 
ne dă o descriere şi interpretare a rânduielii slujbei pentru înmormân- 
tarea unui cleric, cum se făcea probabil prin părțile Antiohiei de atunci. 
Membrii familiei, adunându-se în jurul celui adormit, înălţau cântări de 
laudă către Izvorul izbăvirii, rugându-L să ajungă și ei la locul de odihnă 
în care sălășluiesc cei drepţi. Apoi îl luau și îl duceau la ierarh, „pentru 
a-i da cununile cele sfinte”. Acesta aduna ceata preoților și, dacă răpo- 
satul era cleric, trupul lui era aşezat în biserică în faţa dumnezeiescului 
altar, iar dacă era monah era așezat „lângă cinstitul presbiteriu, inain- 
tea intrării preoților” în altar. lerarhul începea el însuși „rugăciunea şi 
mulțumirea cea către Dumnezeu”; când o termina, diaconii citeau, pe 
rând, „făgăduinţele cele nemincinoase cuprinse în dumnezeieștile Scrip- 
turi despre sfânta noastră înviere și cu evlavie cântă cântările din psalmi 
care au acelaşi cuprins și înţeles”. Apoi, primul dintre diaconi făcea con- 
cedierea catehumenilor, după care rostea o ectenie, pomenind pe sfinţii 
care au adormit mai înainte şi pe cel adormit atunci și îndemna pe toţi să 
se roage pentru fericitul său sfârşit întru Hristos. 

După aceea, apropiindu-se de trupul celui adormit, ierarhul rostea o 
rugăciune pentru el şi îi dădea sărutarea sfântă, urmat de toţi cei de față. 
Apoi turna untdelemn sfințit peste trupul celui adormit și „făcând pen- 
tru toţi rugăciunea cea sfântă, așază trupul lui în loc de cinste, împreună 
cu celelalte trupuri sfinte de aceeași treaptă””*. Sfântul Dionisie nu redă 
textul rugăciunii rostite de episcop pentru cel mort înainte de sărutarea 
sfântă; dar în explicarea care urmează, el o rezumă astfel: 


„Rugăciunea imploră bunătatea dumnezeiască să ierte celui 
adormit toate cele ce el a greşit din pricina slăbiciunilor omenești și 


177 Vezi textul la F.X. FUNK, Didascalia et Constitutiones Apostolorum, vol. Il, Pader- 
born, 1905, p. 192. 

178 SF. DIONISIE AREOPAGITUL, Despre ierarhia bisericească, VII, 2, in PG 3, col. 560, 
şi în trad. Pr. C. Iordăchescu, pp. 141-142; cf. trad. Pr. D. Stăniloae, p. 98. 


638 


LITURGICA SPECIALĂ 


să-l învrednicească pe el de lumină şi în ţara celor vii, în sânurile lui 
Avraam şi Isaac şi Iacov, în locul unde nu este durere, nici întristare, 


nici suspin 1. 


Precum se vede, atât rugăciunea din Constituţiile Apostolice, cât şi cea 
rezumată în descrierea și explicarea slujbei funebre din Despre ierarhia 
bisericească, conţine aceleași idei şi expresii pe care le aflăm şi în rugăciu- 
nea: „Dumnezeul duhurilor și a tot trupul..” („O Bec Tv rrvevuaTwv...”), 
specifică tuturor slujbelor funebre din ritul bizantin de azi. După păre- 
rea unor liturgişti'* aceasta ar fi cea mai veche dintre rugăciunile fune- 
bre folosite azi. Textul ei îl găsim nu numai în cele mai vechi Evhologhii 
manuscrise grecești (Barberinus gr. 336, secolul al VIII-lea, și Codex gr. 
226 din Biblioteca publică Sankt Petersburg), ci chiar într-un document 
anterior, și anume Papirusul de la Nessana din jurul anului 600'%!, iar 
formule din ea le găsim reproduse într-o serie întreagă de inscripții mai 
vechi din Nubia. 

Nici cel mai vechi Evhologhiu manuscris grecesc (Barberinus gr. 336, 
din secolul al VIII-lea) şi nici altele, ulterioare, nu conţin o rânduială 
(&koAovBia) a slujbelor funebre, ci numai rugăciuni izolate, pentru dife- 
rite categorii de răposaţi (clerici, bărbaţi, femei, copii). Abia manuscrise 
mai târzii cuprind rânduielile slujbelor funebre din Molitfelnicele ortodoxe 
de azi; primele ediţii tipărite ale lor provin abia din secolul al XVII-lea'*?. 
Rânduielile actuale reprezintă o combinaţie a rugăciunilor pentru morţi 
din vechile Rânduieli bisericeşti și manuscrise de Evhologhii cu cântările 
şi lecturile din rânduiala Privegherii de toată noaptea (Pannychis), care se 
făcea încă din vechime în biserici în ajunul duminicilor şi al sărbătorilor 


175 SF. DIONISIE AREOPAGITUL, Despre ierarhia bisericească, VII, 3, 4, în PG 3, col. 560 
B, și în trad. Pr. C. Iordăchescu, p. 144; cf. trad. Pr. D. Stăniloae, p. 98. 

1% B. BOTTE, „Les plus anciennes formules de priere pour les morts”, în: La maladie 
et la mort..., p. 92. 

181 C.]. KRAEMER, Excavations at Nessana, vol. III, Princeton, 1958, p. 310. 

'%2 În Ib. slavonă: Ilompe6nux, Moscova, 1623, 1636, 1651 şi 1677, Lvov, 1645, și Kiev, 
1646 (editia Sf. Petru Movilă); în lb. greacă, ]. GoaR, Euyoioyrov sive Rituale Graecorum, 
Paris, 1647, Venetia, 1730; cf. M. ARRANZ, „Les prieres presbyterales de la Pannychis de 
lancien Fuchologe byzantin et la Panikhida des defunts”, în: La maladie et la mort du 
chretien.... p. 69. 

mari şi care era cea mai potrivită pentru acest scop. Astfel, Psalmul 118 
(„Fericiţi cei fără prihană în cale...”), care alcătuiește Catisma a XVII-a, 
specifică slujbelor funebre, împărţită în trei Antifoane, constituia încă 
de la început psalmodia Utreniei de duminică şi de sâmbătă, în oficiul 
mănăstiresc, aşa cum se cânta la catedrala patriarhală (Marea Biserică) 
din Constantinopol!'*. El se cânta odinioară și la slujba înmormântării 
Domnului de la Denia din Sfânta şi Marea Vineri (azi rămas numai sub 
formă de versete izolate printre strofele Prohodului). 

O parte dintre cântările şi rugăciunile din rânduiala actuală a slujbe- 
lor funebre, care provin din fondul vechi al slujbei Privegherii de toată 
noaptea (Panihida), au ca autor, după tradiție, pe Sf. Gherman I, patri- 
arhul Constantinopolului (secolul al VIII-lea). Din același veac provin 
şi Stihirile de la Binecuvântările morților (Ceata sfinților...), care se cântă 
în prima parte a slujbelor funebre, precum şi cele opt frumoase Stihiri 
idiomele din slujba înmormântării, care se datorează marelui imnograf şi 
dogmatist Sf. loan Damaschin (4754)'*. 

Canonul slujbelor funebre este opera lui Teofan, episcopul Niceei 
(7850), dar a înglobat probabil în textul lui formule și expresii din 
producții mai vechi, în legătură cu cultul martirilor. În cadrul lui, la slujba 
înmormântării preoților, se intercalează, după Cântarea a VI-a, Condacul 
şi Icosul obișnuit al slujbelor funebre (Cu sfinții odihnește, Hristoase...), 
dar nu singure, ci urmate de încă alte 24 de strofe, care alcătuiesc un 
Condac complet, în forma sa originară. Acest Condac este atribuit de unii 
Sf. Roman Melodul'*, după alții călugărului Anastasie, probabil priete- 
nul Sf. Maxim Mărturisitorul. 

Până prin secolul al XIV-lea nu exista decât o singură slujbă a înmor- 
mântării, comună pentru toate categoriile de morţi (clerici, laici, monahi, 
copii), care se pare că era cea a înmormântării monahilor de azi; în ea se 
încadrau rugăciunile proprii pentru diferitele categorii de morţi, existente 
mai dinainte în Evhologhiile manuscrise. Slujba de azi a înmormântării 


18 M. ARRANZ, „Les prieres presbyterales...”, pp. 81-82. 

184 Cf. Pr. P. VINTILESCU, Despre poezia imnografică din cărţile de ritual şi cântarea 
bisericească, Ed. Pace, București, 1937, p. 339. 

'% Liturgistul contemporan Ciprian Kern ș.a. 

laicilor adulți a apărut în Biserica din Constantinopol în cursul secolu- 
lui al XIV-lea. Tot atunci se pare că a apărut o rânduială specială pentru 
înmormântarea preoților (clericilor de mir), datorată probabil patriarhu- 
lui ecumenic Filotei (Kokkinos), al cărui rol important în creaţia litur- 
gică bizantină din secolul al XIV-lea este cunoscut; ea a fost introdusă în 
Biserica Rusiei de mitropolitul Ciprian (1380-1406), fost discipol al 
patriarhului Filotei'%. Această slujbă nu era însă uniformă peste tot, 
ci avea deosebiri locale; în unele variante se citeau șapte, opt sau nouă 
Evanghelii, în altele 14 sau 15 Evanghelii, dintre care ultima, cea citită la 
groapă, era de obicei a învierii lui Lazăr'”. 

Slujba specială pentru înmormântarea copiilor nu se întâlneşte în 
manuscrise decât din secolul al XV-lea înainte; după însemnările din 
unele cărţi de ritual, întocmirea ei s-ar datora unui leromonah Gavriil, 
din Muntele Athos!. 


V.2. lerurgiile şi rânduielile tradiţionale de după înmormântare. 
Pomenirile morţilor 


V.2.1. Slujbele pentru pomenirea morților (Parastasele) 

După credinţa creştină, viaţa omului nu se sfârşeşte cu moartea trupu- 
lui; sufletul îşi continuă existenţa și dincolo de hotarele vieții pământeşti, 
într-o altă viaţă. De aceea, precum am spus, Biserica nu dă uitării pe 
cei morți, nici după înmormântarea lor. Purtarea ei de grijă se întinde 
şi dincolo de pragul mormântului, pomenind pururea pe cei răposaţi, 
rugându-se și mijlocind pentru odihna și pentru iertarea păcatelor lor, 
atât în rugăciunile și cântările din slujbele în care Biserica face pome- 
nirea generală a tuturor morților, în zilele îndătinate din cursul anului 


1% Trebnicul slav (Molitfelnic), Grottaferrata, în 1945. 

1% Vezi amănunte asupra variațiilor acestor slujbe, la V. BRUNI, Les funerailles d'un 
prâtre..., n. 47; la A. KNIAZEFE, „La mort du pretre d'apres le Trebnik slave”, în vol. La ma- 
ladie et la mort... pp. 155-192. 

1% Vezi sfârşitul slujbei din Duminica Paştilor, în Penticostar, Bucureşti, 1936, p. 16 
(cf. Penticostar, Ed. Institutului Biblic şi de Misiune Ortodoxă, București, 2012, p. 468). 

bisericesc (Sâmbetele morţilor, Moşii de iarnă și de vară ş.a.)'%, cât şi în 
lerurgiile speciale, alcătuite de Biserică pentru pomenirea individuală a 
morţilor. 

Slujba săvârșită pentru cei morți, după înmormântarea lor, se numeşte 
îndeobşte Parastas, de la cuvântul grecesc mapăoraois, care înseamnă: 
înfăţişare înaintea cuiva, mijlocire, deci mijlocire la Dumnezeu pentru 
cei morţi. Parastasul (numit uneori şi Panihida mare, corespunzător 
Requiem-ului din cultul romano-catolic) se săvârşeşte fie la casa mor- 
tului (mai ales îndată după înmormântare), fie la biserică, după sfârşitul 
Liturghiei sau după Rugăciunea Amvonului, fie la mormânt. 

Se aduc spre pomenirea mortului colivă, pâine (colac sau prescură) și 
vin, care în biserică se pun pe masa ofrandelor, de lângă sfeşnicul împă- 
rătesc din stânga, ori pe altă masă aşezată în mijlocul bisericii. 

Coliva (ră keAvBa sau xoMAvfa), făcută din grâu fiert, îndulcit cu 
miere sau zahăr!%, închipuie însuşi trupul mortului, deoarece hrana prin- 
cipală a trupului omenesc este grâul. Ea este totodată o expresie materială 
a credinţei noastre în nemurire și înviere, fiind făcută din boabe de grâu, 
pe care Domnul Însuși le-a înfățișat ca simboluri ale învierii trupurilor: 
după cum bobul de grâu, ca să încolțească şi să aducă roadă, trebuie să 
fie îngropat mai întâi în pământ şi să putrezească, tot aşa şi trupul ome- 
nesc mai întâi se îngroapă și putrezeşte, pentru ca să învieze apoi întru 
nestricăciune (loan 12, 24; cf. 1 Corinteni 15, 36)'*. Dulciurile şi ingredi- 
entele care intră în compoziţia colivei reprezintă virtuțile sfinților sau ale 


13 T.E. MATTEARIS, Lucrarea Bisericii în cimitire (în lb. greacă), Atena, 1973. 

1% Despre originea colivei, vezi Sinaxarul din Sâmbăta primei săptămâni a Postului 
Mare (în Triod, Ed. Institutului Biblic și de Misiune Ortodoxă, București, 2010, p. 200; cf. 
Triod, 1946, pp. 219-220); GAVRIIL AL FILADELFIEI, „Despre colive” (în lb. greacă), în vol. 
Fides Ecclesiae Orientalis, R. Simon (ed.), Paris, 1671, pp. 23-30, 265; ]. GOAR, EVyoAoyiov 
sive Rituale Graecorum, Paris, 1647, Veneţia, 1730, pp. 658-661; SF. NICODIM AGHIORITUL, 
Mărturisirea credintei (în lb. greacă), Veneţia, 1819, pp. 8-50. Cf. L. PETIT, „La grande 
controverse des colybes”, în: Echos d'Orient, Il (1899), p. 321; P. DE MEESTER, Rituale 
benedizionale bizantino, Roma, 1929, pp. 124-131. 

191 SF, SIMEON AL TESALONICULUI, Despre sfârşitul nostru, în vol. Tractat asupra tutu- 
ror dogmelor credinței noastre ortodoxe, trad. + CHESARIE AL RÂMNICULUI, oma LEODO- 
RESCU (ed.), București, 1865-1866, cap. 371, p. 249. Cf. MITROFAN DIN KONEWETS, Viata 
repausaţilor noștri, trad. + lose GHEORGHIAN, București, 1899, pp. 172-173; cf. M. JuGIe, 
Theologia dogmatica christianorum orientalium, vol. IV, p. 169, n. 4. 

răposaţilor pomeniţi ori dulceaţa vieţii celei veşnice, pe care nădăjduim 
că a dobândit-o mortul!?. În vechime existau rugăciuni sau chiar rându- 
ieli speciale pentru binecuvântarea colivei folosite la slujbele funebre!*. 

Același lucru ca şi coliva simbolizează şi pâinea sau colacul (pres- 
cura) care se aduce pe lângă colivă (sau uneori în loc de colivă) şi care în 
unele părţi ale țării (Ardeal) se numește Parastas!*. Colacii întrebuinţaţi 
la mesele rituale şi la slujbele funebre (Parastase şi Pomeni) sunt de obi- 
cei împletiţi şi împodobiţi cu diferite motive ornamentale, care dovedesc 
simţul pentru frumos şi gustul artistic al poporului, care se exercită şi în 
acest domeniu'*. 

Obiceiul de a aduce vin la Slujba Înmormântării şi la Parastas şi de 
a turna din el cruciş peste trupul mortului sau peste groapă (la cimitir) 
ori pe pardoseala bisericii (la Parastas), reprezintă o datină foarte veche, 
fiind o prelungire a libațiunilor (stropirilor) de vin, pe care romanii le 
făceau pe mormintele morţilor!*. La noi, stropirea aceasta a căpătat însă 
o semnificaţie creştină, simbolizând aromatele şi balsamul cu care a fost 
uns trupul Domnului. Totodată, vinul, care este sângele strugurelui (mai 
ales când este roşu, cf. Deuteronomul 32, 14), este şi simbolul sângelui, 
adică al sevei de viaţa care curge prin mădularele trupului omenesc și îl 
însuflețeşte. Turnarea lui peste trupul sau mormântul mortului este, deci, 
prin analogie cu Sfântul Sânge din Sfintele Taine, preînchipuirea nemuri- 
rii sau a învierii pentru viaţa cea veşnică, pe care o nădăjduim. 

În unele părţi, vinul este amestecat cu untdelemn și atunci stropi- 
rea trupului mortului (sau a gropii) cu el este simbolul curățirii trupului 


1% Protos. ]. STEFANELIA, Liturgica Bisericii Ortodoxe, București, 1886, pp. 149-150; 
Pr. V. MITROFANOVICI, Liturgica Bisericii Ortodoxe, Teodor TARNAVSCHI, î NECTARIE 
COTLARCIUC (Mitropolitul Bucovinei) (eds), Cernăuţi, 1929, pp. 905-906; P. PRoCOPOVICIU, 
Ritualistica sau manual de ritual al Bisericii Ortodoxe Române, Oradea, 1936, p. 142, 1; 
Pr. V. AGA, Simbolica biblică şi creştină. Dicționar enciclopedic, Timișoara, 1935, p. 252. 

'% P. De MEESTER, Rituale benedizionale bizantino, pp. 130-131. 

14 LA. CANDREA, G. ADAMESCU, Dicţionar enciclopedic ilustrat, Ed. Cartea Romă- 
nească, Bucureşti, 1926-1931, p. 901; V. BoJoR, Șt. RoşIANU, Tipic bisericesc, Blaj, 21931, p. 
195, n. 1, p.201. 

1% Vezi amânunte și diverse modele la Pr. D. Buzau, „Paniornamentica”, în: Mitro- 
polia Olteniei, XIV (1963), 7-8, p. 568. 

1% Gavril Pop, Datinile romanilor la înmormântări în raport cu ale noastre, Blaj, 1900, 
p. 16. 

de întinăciunea păcatelor din viaţă („Stropi-mă-vei cu isop și mă voi 
curăți...)'”; iar în alte părţi vinul este înlocuit cu apă îndulcită cu miere 
(mied) ori cu aghiasmă și poartă numele de paos sau paus (de la cuvântul 
latinesc pausum - încetare, odihnă, moarte, de unde și cuvântul româ- 
nesc de repausat sau răposat)'*. 

Prin unele părți ale ţării (în Ardeal și Moldova), la înmormântări 
şi Parastase, pe lângă colivă şi vin sau chiar în loc de colivă, se aduce 
şi pomul, adică un copăcel (de obicei un brăduţ) împodobit cu fructe, 
zaharicale și lumânărele, care se poartă înaintea mortului când îl pornesc 
la cimitir și care se înfige la mormânt după astuparea gropii, iar la Paras- 
tase se dă de pomană!”. Uneori, „pomu!” se reduce la o simplă ramură 
înfiptă în pâine (colac) şi se ridică în timpul cântării: Unde umbrează 
darul tău, Arhanghele..., aşa cum se ridică coliva, la: Veșnică pomenire”. 
Pomul, care prin pierderea frunzelor toamna şi reînverzirea lui primă- 
vara este simbolul vieţii și al morţii, închipuie raiul în care s-a dus sufle- 
tul mortului sau pomul cunoștinței binelui şi răului, din care au mâncat 
protopărinții noștri în rai”!. 

La Parastas se împart celor de față (inclusiv preoților) lumânări 
aprinse, a căror semnificație este aceeași ca şi la înmormântare; se aprind 
de asemenea și lumânările înfipte în colivă (colac)?. 

Slujba Parastasului pe larg, așa cum o aflăm în cartea numită Pani- 
hidă şi cum o descrie Molitfelnicul, nu este altceva decât rânduiala 


19 Cf. Pr. V. AGA, Simbolica biblică şi creştină, p. 359, col. 2, pp. 236, 238. 

'5 Prin extensiune, în unele părți, paos (paus) înseamnă orice ofrandă (pâine, vin, 
vase) adusă pentru morți la biserică (L.A. CANDREA, Gh. ADAMESCU, Dicționar enciclopedic 
ilustrat...» p. 895; cf. Dicționarul limbii române, Ed. Academiei, Bucureşti, 1958, p. 582), 

1% Ghenadie ENĂCEANU, „Panaghia”, în: Biserica Ortodoxă Română, X (1887), 11, 
pp. 878-879. 

2% V, BOyoR, Şt. ROȘIANU, Tipic bisericesc, pp. 194-195. În Moldova, pomul se 
obișnuiește numai la 40 de zile după moarte și se binecuvântează odată cu lucrurile care 
se dau de pomană, după o rânduială specială (Rânduiala ridicării Panaghiei pentru cei 
răposați, în Panihida, Bucureşti, 1967, pp. 140-146; reeditată la Ed. Institutului Biblic și de 
Misiune al Bisericii Ortodoxe Române, București, 2006, p. 182 ș.u.). 

%! Protos. ]. STEFANELLI, Liturgica..., p. 150; Pr. V. AGA, Simbolica biblică și creștină, 
p. 71; L. PETIT, „La grande controverse des colybes”, p. 321. 

%2 Despre diferitele datini cvasirituale în popor, în legătură cu moartea, înmormântarea 
şi pomenirea morţilor, vezi mai ales S.F. MARIAN, Înmormântarea la români..., p. 223. 

înmormântării, cu singura deosebire că lipsesc doar Fericirile, Apostolul 
şi Evanghelia, cele opt Stihiri idiomele ale Sf. loan Damaschin și Stihirile 
finale ale sărutării de pe urmă. Fiind însă prea lungă, la bisericile de eno- 
rie (şi mai ales la oraşe), în practică, această rânduială se prescurtează, 
făcându-se în modul următor: 

Dacă Parastasul se face în biserică, după otpustul Liturghiei (une- 
ori îndată după Rugăciunea Amvonului), preotul, având cădelnița, stă 
înaintea mesei cu coliva și vinul, cu fața spre răsărit, şi dă binecuvân- 
tarea: „Binecuvântat este Dumnezeul nostru... Apoi cădește împrejur 
masa (la cimitir, mormântul), icoanele de pe catapeteasmă, iconostasul, 
strana arhierească şi pe cei de față”, în timp ce cântăreții zic rugăciu- 
nile începătoare obișnuite (unii le omit). Preotul începe să cânte Aliluia 
(de trei ori) pe glasul 8 şi Troparele Cel ce prin adâncul înțelepciunii... 
Slavă..., Şi acum..., Pe tine zid şi liman te avem... Urmează citirea Catismei 
a XVII-a, formată din Psalmul 118 („Fericiţi cei fără prihană în cale...”), 
din care unii cântă recitativ numai stihurile însemnate în Molitfelnic cu 
cruce ori scrise cu litere groase; alţii, după Tropare, trec îndată la Bine- 
cuvântările morților (Binecuvântat ești, Doamne..., Ceata Sfinților... şi 
celelalte). Apoi preotul zice ectenia pentru morți („Miluieşte-ne pe noi, 
Dumnezeule...) şi Troparele glasului 5: Odihneşte, Mântuitorul nostru, 
cu drepții pe robul Tău..., Slavă..., Şi acum..., Cel ce ai răsărit lumii din 
Fecioară... Unii zic apoi ecfonisul: „Cu mila şi cu îndurările..., după care 
urmează Canonul morților, din care de obicei se cântă recitativ numai 
Irmoasele Cântării a III-a (Nu este sfânt ca Tine, Doamne Dumnezeul 
meu...), a VI-a (Marea vieții văzând-o înălțându-se de viforul ispitelor...) 
şi a IX-a (Pe Dumnezeu a-L vedea nu este cu putință oamenilor...). După 
Irmosul Cântării a IIl-a se citeşte Sedealna (Cu adevărat deșertăciuni 
sunt toate...); după Irmosul Cântării a VI-a se cântă Condacul (Cu 
sfinții odihneşte, Hristoase...), se citește Icosul (Tu Însuţi ești fără de 
moarte...) şi se cântă din nou Condacul (mai grăbit); iar după Irmosul 
Cântării a IX-a se zic din nou rugăciunile introductive (Sfinte Dumneze- 
ule şi celelalte), urmate de Troparele glasului 4 Cu duhurile dreptilor... 


% Arhim. F. BALAMACE, Explicațiuni la practica liturgică (manual de tipic, dactilogra- 
fiat), București, 1924, p. 458. 

şi celelalte (de cele mai multe ori rugăciunile introductive şi Troparele 
acestea sunt omise). 

Apoi preotul zice: „Domnului să ne rugăm!” și citeşte rugăciunile de 
dezlegare şi iertare („Dumnezeul duhurilor..” și celelalte), din rânduiala 
înmormântării (uneori când urmează a se merge la cimitir, molitfele de 
dezlegare se lasă şi se citesc la mormânt)”*. 

Apoi preotul zice: „Slavă Ţie, Hristoase... și face otpustul morților 
(„Cel ce a înviat din morţi..”). După aceea, zice: „Întru fericită ador- 
mire...” şi se cântă de trei ori Veșnică pomenire, în timp ce preotul şi rudele 
mortului ridică și leagănă coliva (colacul sau pomul), simbolizând astfel 
comuniunea sau legătura lor cu răposatul (același lucru simbolizează și 
gustarea din colivă, după slujbă). Preotul toarnă apoi cruciș puțin vin 
peste colivă (colac) sau jos (în cimitir, pe mormânt), zicând: „În veci să 
fie pomenit(i), Dumnezeu să-l (să-i) ierte şi să-l (să-i) odihnească şi pe 
noi să ne miluiască, ca un bun și iubitor de oameni”?%. 

Apoi încheie cu: „Pentru rugăciunile... 

Când se face Parastasul propriu-zis cu Liturghie (Parastas mare), 
mortul (pomelnicul cu numele morţilor) este pomenit la Proscomidie, iar 
la Troparele obișnuite de după ieșirea cu Evanghelia se adaugă şi Troparul 
şi Condacul morţilor; pe lângă Evanghelia şi Apostolul zilei respective 
se pun şi Apostolul și Evanghelia pentru morţi, iar după ectenia întreită 
din rânduiala Liturghiei se zice și ectenia pentru morți, cu Rugăciunea 
„Dumnezeul duhurilor..” În locul Chinonicului sau al Sinaxarului se 
poate citi, în zilele de rând, Canonul morților”. 

Atât în Panihidă, cât şi în Molitfelnic şi în Liturghier mai găsim şi un 
Parastas mic, sau pe scurt, prescurtare a celui mare, tipărit de obicei sub 
titlul de Litia mică pentru morți. Rânduiala ei este aceeași cu a Panihidei 
care se face la casa mortului îndată după moarte sau în ziua înmormân- 
tării, cu singura deosebire că la ectenie se face pomenirea generală, neno- 
minală, a tuturor morţilor. Se face de obicei pe la mănăstiri, îndeosebi 


%4 Pr. D. LUNGULESCU, Manual de practică liturgică, Bucureşti, 1926, p. 190. 

%5 Arhim. F. BALAMACE, Explicațiuni la practica liturgică, Bucureşti, 1924, pp. 456, 462. 

Vezi sfârșitul rânduielii Parastasului, în Panihida, 1928, pp. 110-111 (cf. Panihida, 
2006, p. 169); Pr. D. LuncuLescuv, Manual de practică liturgică, pp. 189-190; Arhim. 
F. BALAMACE, Explicațiuni la practica liturgică, pp. 456-457. 

vineri seara, și se numeşte Litie (procesiune), pentru că se face ieşind în 
pridvor (pronaos), ori chiar se merge în procesiune la cimitir (gropniță), 
ieşind din biserică după slujbă”. 

În catedrale şi bisericile de mir (mai mult la oraşe), Parastasul acesta 
pe scurt (Litia mică) se face de obicei la sfârșitul Liturghiei — fie după 
Rugăciunea Amvonului, fie după otpust — şi poartă numele de Trisaghion 
pentru morți sau Panihidă mică. 

Aceeaşi rânduială se face și la cimitir lângă mormânt sau la casa mor- 
tului, cu ocazia pomenilor care se fac la termenele sau soroacele îndăti- 
nate pentru pomenirea morţilor, despre care vom vorbi mai departe. 

În Ardeal există și o rânduială specială a Parastasului din Sâmbăta lui 
Lazăr (pentru dezlegarea Păresimilor, la cimitir, împreunată cu binecu- 
vântarea mâţişoarelor)?:. 


V.2.2. Soroacele sau termenele pentru pomenirea individuală 
a morților şi explicarea lor 
După tradiţia veche şi generală a Bisericii Ortodoxe, se face pomeni- 
rea mortului prin slujbe cu rugăciuni la următoarele termene sau soroace: 
ziua a treia (Tă Tpiră, care corespunde de obicei cu ziua înmormântării), 
ziua a noua (Tă Evvara) şi ziua a patruzecea (Tă TEOOAPAKOOTĂ, şase săp- 
tămâni) după moarte”*; la trei luni, la șase luni, la nouă luni și la două- 


% Tipicul mare, laşi, 1816, ff. 22-23. 
28 V, BoJoR, Șt. ROȘIANU, Tipic bisericesc, pp. 204-205; Evhologhion sau Molitfelnic, 
Blaj, 1940, p. 178. 

% În unele părţi (mai ales în Moldova) se obișnuiește să se facă pomenirea și la 20 sau 
21 zile (trei săptămâni) după moarte, obicei rămas probabil de la romani. Vezi hrisovul din 
1466 al Sf. Ștefan cel Mare, care, în schimbul unei danii către Mănăstirea athonită Zografu, 
orânduiește să i se facă acolo, după moarte, slujbele de ziua a treia, a noua, a douăzecea 
şi a patruzecea, de o jumătate de an și de un an (la I. BoGDAN, Documentele lui Ștefan cel 
Mare, vol. I, p. 102). Cf. Pravila de la Govora 1640, glava 29, BUJOREANU (ed.), p. 99, col. 2; 
+ Ghenadie ENACEANU, „Panaghia”, în: Biserica Ortodoxă Română, X (1887), 11, p. 872; 
MITROEAN CRITOPOULOS, Mărturisirea Ortodoxă, la |. MIHALCESCU, Die Bekenninisse..., 
p. 246; lacob ANTONoVvICI, Rânduiala ridicării Panaghiei, Cernica, 1924, pp. 6, 9, 12; Pani- 
hida, ed. 2006, p. 179: „Rânduiala ce se săvârșește pentru pomenirea morţilor la 3 zile, la 9 
zile şi la trei săptămâni de la ziua morții” (cf. Panihida, 1967, p. 137). În unele părți, pome- 
nirea se face şi in fiecare sâmbătă până la șase săptămâni (Pr. D. LuNGuLEsCU, Manual de 
practică liturgică, București, 1926, p. 132). 

sprezece luni (un an) după moarte; apoi în fiecare an, în ziua morţii, până 
la împlinirea a șapte ani de la moarte. 

Se face pomenirea mortului la trei zile după moarte, în cinstea Sfintei 
Treimi, întru Care ne mântuim şi în amintirea învierii celei de a treia zi a 
Domnului, Care, sculându-Se din morţi, S-a făcut pârgă sau începătură 
şi arvună sau chezâșie a învierii celor adormiţi (cf. 1 Corinteni 15, 20). 
La nouă zile se face pentru ca răposatul să se învrednicească de părtăşia 
cu cele nouă cete îngereşti sau cele nouă cete ale sfinților şi în amintirea 
Ceasului al nouălea, când Domnul, înainte de a muri pe cruce, a făgăduit 
tâlharului raiul, pe care ne rugăm să-l moştenească și morţii noştri?! 
La patruzeci de zile, sau șase săptămâni, în amintirea înălțării la cer a 
Domnului, care a avut loc la 40 de zile după Înviere, pentru ca tot aşa să 
se înalțe şi sufletul nostru la cer”!!. La trei luni, la şase luni şi la nouă luni, 
în cinstea şi slava Sfintei Treimi (pentru că 6 = 2 x 3, iar 9 = 3x 3). Laun 
an, după pilda creştinilor din primele veacuri, care prăznuiau în fiecare 
an ziua morţii martirilor şi a sfinţilor, ca zi de naștere a lor pentru viaţa 
de dincolo”, după cuvântul lui Solomon că „mai de preţ este [...] ziua 
morţii decât ziua nașterii” (Ecclesiastul 7, 1). Termenul de 7 ani, când se 
face ultima pomenire anuală a mortului, este număr sfânt, amintind de 


cele șapte zile ale creaţiei. 


9 Pomenirile la trei şi nouă zile existau şi la grecii antici (E. VAsrescu, „Riturile de 
înmormântare în diferite religii”, p. 64, n. 39), iar strămoşii noștri romani făceau un ultim 
sacrificiu pentru mort, la 9 zile după moarte, numit novemdiale sacrificium (G. Po», Dati- 
nile romanilor la înmormântări..., p. 20). 

1 După Sfântul Ambrozie, pomenirea de la 40 de zile se face după pilda lui Iosif 
Patriarhul, care, împreună cu tot Egiptul, a plâns pe tatăl său Iacov, la 40 de zile după 
moartea acestuia (Facerea 50, 3). Cf. Protos. ]. STEFANELLUI, Liturgica..., p. 158; Pr. Viorel 
Sava, „Nădejdea învierii și a vieții veșnice reflectată în rugaciunile pentru cei adormiţi”, 
în: Analele Științifice ale Universității „Al.I. Cuza”, vol. V (Teologie), 1999-2000, pp. 63-73. 

“2 Constituţiile Apostolice, VIII, 42; SFÂNTUL AMBROZIE, Oratio de obitu Theodosii, 
3, în PL 16, col. 1448 (despre pomenirea la 3 și 30 sau 7 și 40 zile); FERICITUL AUGUSTIN, 
Quaestiones in Genesim, 172, în PL 34, col. 596, osândește pomenirea la nouă zile, ca fiind de 
origine păgână; în schimb, găseşte pe cea de la șapte zile ca având bază biblică: Înţelepciunea 
lui Isus Sirah, 22, 11; cf. SF. GRIGORIE CEL MARE, Dialogi liber IV, cap. 55 (pomenirea la 30 
de zile, după pilda poporului evreu, care a plâns pe Moise timp de 30 zile după moartea lui, 
vezi Deuteronomul 34, 8); SF. SIMEON AL TESALONICULUI, Despre sfârșitul nostru, cap. 372, 
p. 250; MITROFAN CRITOPOULOS, Mărturisirea ortodoxă, cap. 20, la I. Minârcescu, Die 
Bekenntnisse..., p. 246; MITROFAN DIN KONEWETS, Viata repausaților noştri, pp. 169-172. 


648 


LITURGICA SPECIALĂ 


În afară de această explicaţie, pe care am putea-o numi teologică sau 
simbolică, s-au dat și alte interpretări ale soroacelor pentru pomenirea 
morților până la 40 de zile. Astfel, cărțile noastre de slujbă dau o explicaţie 
fiziologică sau naturală, bazată pe analogia cu fazele prin care trece des- 
compunerea trupului omenesc până la completa lui putrezire. De exemplu, 
facem pomenirea mortului în a treia zi după moarte, pentru că în această 
zi fața mortului începe să se desfigureze; în ziua a noua, pentru că atunci 
trupul mortului începe să se strice, afară de inimă; la 40 de zile, pentru că 
atunci se pierde şi inima. Conform acestei interpretări, procesul descom- 
punerii fizice urmează deci procesul invers al zămislirii şi formării trupului 
omenesc în pântecele mamei: „Alcătuirea omului se face tot la fel: în a treia 
zi se formează inima; în a noua zi se fixează la trup, iar în a patruzecea zi se 
alcătuieşte desăvârşit trupul”. În sfărșit, se face la şapte ani, pentru că atunci 
trupul mortului este cu totul prefăcut în țărână?!?. 

Alţii pun soroacele pentru pomenirea morţilor în legătură cu 
credințele populare despre vămile văzduhului, prin care ar trece sufletul 
mortului până să ajungă la cer. Astfel, pomenirea din ziua a treia se face 
pentru că abia atunci s-ar înălța sufletul la cer; în primele trei zile după 
moarte el ar da târcoale trupului. Cea din a noua zi se face pentru că 
atunci sufletul se înfățișează a doua oară lui Dumnezeu în cer, pentru a | 
se închina, după ce a vizitat raiul. Cea din ziua a 40-a, pentru că atunci ar 
avea loc judecata particulară a fiecărui suflet, după peregrinarea de 40 de 
zile prin vămile văzduhului, prin rai şi prin iad”. 


215 Vezi Triodul, în Sinaxarul din Sâmbăta Lăsatului sec de carne; SE. SIMEON AL TESA- 
LONICULUI, Despre sfârşitul nostru, cap. 371, p. 249. Scriitorii clasici români au consemnat 
uneori în operele lor cât de adânc este înrădăcinat între credincioși cultul morţilor, prin 
respectarea soroacelor tradiționale de pomenire a lor, la care uneori se adaugă și altele, în 
afară de cele mentionate aici. Citâm, din cunoscuta nuvelă Sultănica, a lui Barbu Delavran- 
cea: „Doamne fereşte, apăi moașa Safta, cu Sultănica lăsată pe drumuri, (biata Stanca) n-a 
avut parte nici de parastasul de trei zile [...]. Și pe deasupra mai va parastase la nouă zile, 
la trei și șase săptămâni; la trei, la șase, la nouă luni; la anu, la anu și jumătate, la doi ani, 
apoi la doi ani și patru luni. Cine să i le facă? Astea-s capetele creștinești pentru mântui- 
rea sufletului. Și cine poate, la șapte ani, scoate oasele din sânul pământului pentru sfânta 
moliftă. După șapte ani omul este curat, că este țărână. Și țărâna cu oasele binecuvântate 
să vor întrupa în ziua d-apoi, mai curate ca lacrâma, în fața tronului de lumină veșnică” 
(B. DELAVRANCEA, Nuvele, Ed. pentru Literatură, București, 1967, p. 27). 

214 Sp. MACARIE ALEXANDRINUL (f395), Cuvânt pentru ieşirea sufletului, apud 
MACARIE, Teologia dogmatică ortodoxă, II, p. 778. Cf. MITROFAN DIN KONEWETS, Viața 

Pomenirea mortului la soroacele de mai sus se face fie cu Parastas 
şi Liturghie (mai ales la 6 săptămâni, la un an şi la 7 ani după moarte), 
fie ducându-se numai colivă, colac şi vin la mormânt, unde preotul face 
Parastasul pe scurt (Lifia mică) şi stropeşte mormântul cu vin (aşa se 
obișnuiește mai ales în primele 40 de zile după moarte). Când Paras- 
tasul este precedat de Liturghie, se face pomenirea mortului la Pros- 
comidie (prin scoaterea de miride), la ectenii şi la Ieşirea cu Cinstitele 
Daruri, punându-se şi ectenia pentru morţi, cu rugăciunea: Dumnezeul 
duhurilor..., după ectenia întreită. Uneori, pomenirea este însoțită de 
mese pentru săraci (pomeni) şi se împart, mai ales la şase săptămâni și 
la un an, diferite lucruri de pomană pentru sufletul mortului, care sunt 
mai întâi binecuvântate prin rânduieli de slujbă înscrise în ediţiile mai 
noi ale cărților noastre de slujbă””?. 

De obicei, soroacele nu se fac în orice zi a săptămânii, ci mai ales joia, 
sâmbăta şi duminica. 


V.2.3. Zilele în care se fac şi cele în care nu se fac Parastase 

Precum am văzut, ziua săptămânală, stabilită de tradiţie, pentru 
pomenirea morţilor, este sâmbăta. Sâmbăta este deci ziua cea mai potri- 
vită din săptămână, pentru săvârşirea Parastaselor și a pomenilor” €. 

Nu se fac Parastase în următoarele zile şi perioade din cursul anului 
bisericesc: 


repausaților noştri, pp. 25, 29-31; Pravila lui Matei Basarab (Îndreptarea Legii), glava 162 
(Ed. Academiei, 1962, p. 169). Vezi toate cele trei interpretări ale soroacelor de pomenire, 
expuse sumar și la + NICODIM MUNTEANU, Cuvântări liturgice, în coll. Semințe evanghelice 
pentru ogorul Domnului, vol. 8, Neamţ, 1933, pp. 393-396. 

“> Molitfelnic, Ed. Institutului Biblic şi de Misiune Ortodoxă, București, 2013, pp. 
362-367 (cf. Molitfelnic, 1967, pp. 275-279) (Litia mică pentru morti şi Rugăciunea care 
se citeşte de câtre preot la împărțirea hainelor şi altor lucruri pentru cei adormiti în Dom- 
nul); Panihida, 2006, p. 174 (cf. Panihida, 1948, p. 112); ţ IACOV ANTONOVICI (epis- 
copul Hușilor), Rânduiala ridicării Panaghiei, Cernica, 1924, pp. 27-28. Mai pe larg: 
E. FREISTEDT, Altchristliche Totengedăchtnistage und ihre Beziehung zum Jenseits-Glauben 
und Totenkultus der Antike, Munster, 21971. 

215 'TBODOR BALSAMON, în PG 137, col. 1411; MATEI VLASTARES, în PG 145, col. 
145, 149; SE, NICODIM AGHIORITUL, Mărturisirea credintei (în lb. greacă), Veneţia, 1819, 
pp. 1-50. 

a) În duminici și praznice împărăteşti. 

De la o vreme, a început a se face Parastase (mai ales la orașe) 
şi în alte zile din cursul săptămânii, mai ales în zilele de sărbătoare, 
inclusiv duminica (la hramul bisericii se face Parastas pentru cti- 
torii răposaţi, iar la sărbătorile sfinţilor se face Parastas pentru 
răposaţii care au purtat numele sfântului respectiv). Săvârșirea 
Parastaselor în zi de duminică este însă admisă ca o excepţie sau ca 
un pogorământ pentru cei ce nu pot veni la biserică în zi de lucru; 
ea a dat naștere unei aprige și interminabile controverse, cunos- 
cută sub numele de „cearta colivelor”, care a tulburat Ortodoxia 
grecească şi îndeosebi mănăstirile Muntelui Athos, începând din a 
doua jumătate a secolului al XVIII-lea înainte?. 

b) În cele 12 zile dintre Nașterea Domnului şi Bobotează (sau, 
după unii, de la 20 decembrie, de când începe înainte-prăznuirea 
Naşterii, până la Sf. loan Botezătorul), pentru că bucuria duhov- 
nicească a celor două mari praznice (Nașterea şi Boboteaza) nu 
se potrivește cu doliul pentru cei morți. 

c) În Săptămână Pătimirilor şi toată Săptămână Luminată, 
adică din Sâmbăta Floriilor (Sâmbăta lui Lazăr) până la Dumi- 
nica Sfântului Apostol Toma (inclusiv), pentru că în Săptămâna 
Pătimirilor primează doliul pentru Pătimirile şi Moartea Mântu- 
itorului”'*, iar în Săptămâna Luminată bucuria pentru Învierea 


2 Vezi hotărârile (contradictorii) date de diferiți patriarhi ecumenici, asupra acestei 
chestiuni, la M. GHEDEON, Kavwvrkoti Grarăterc, vol. I, pp. 262, 263-264, 269, 272-273; vol. 
HI, pp. 122-125, 152-155. Cf. M. GHEDEON, O A0oc, pp. 152-156; L. PETIT, „La grande con- 
troverse des colybes”, p. 321; Ct. Pl. pe MEESTER, Rituale benedizionale bizantino, pp. 224- 
231; C. PAPOULIDIS, „Nicodeme l'Hagiorite (1749-1809), în: Qgoioyia, XXXVII (1966), 
4, p. 58. Cf. Arhim. Amfilohie RApovIci, „Reformes liturgiques dans PEglise de Grece”, 
în vol. Liturgie de VEglise particulicre et liturgie de lEglise universelle, Roma, 1976, p. 260. 
Soluţia adoptată în Biserica Ortodoxă Greacă este ca, în cazul săvârșirii unei pomeniri de 
morţi în duminici sau sărbători, să nu se săvârșească Parastasul, ci doar Trisaghionul pen- 
tru cei răposaţi. 

25 În unele părţi ale Bisericii noastre (Muntenia, Oltenia și nordul Moldovei) se 
fac, totuși, dezlegări de sărindare pentru morţi, în Joia din Săptămâna Pătimirilor, după 
Liturghie (Pr. P. PRocoPovIcIvu, Ritualistica..., p. 73). După practica din Biserica Ortodoxă 
Greacă, în Sâmbăta lui Lazăr, în Duminica Floriilor și în Duminica Sfântului Apostol Toma 
nu se fac pomeniri cu colive, dar se pomenesc numele morților, dacă trebuie, cântându-se 

Domnului nu trebuie să fie întunecată sau umbrită de jalea pentru 
morţii noştri; pomenirile morţilor şi pelerinajele la morminte, 
practicate pe alocuri în Săptămâna Luminată, sub denumirea de 
Paștile Blajinilor?!?, constituie o tradiție cu caracter local, pe care 
Biserica nu a acceptat-o oficial şi nu a generalizat-o. Pe cât este cu 
putinţă, ar fi de dorit ca nici în duminicile Penticostarului (dintre 
Paşti şi Rusalii) să nu se facă Parastase, pentru a nu se intuneca 
bucuria marelui praznic al Învierii; 

d) De la Lăsatul secului de carne (Duminica Înfricoșătoarei 
Judecăţi) până la Sâmbăta a doua din Postul Mare?%. De fapt, este 
vorba despre zilele aliturgice din Săptămâna brânzei (miercuri și 
vineri), precum și despre zilele de rând (luni-vineri) ale Postului 
Mare. Sâmbăta brânzei, precum şi sâmbetele întâia, a cincea și a 
şasea din Postul Mare au teme specifice și nu cuprind slujba pen- 
tru răposaţi. Cu toate acestea, ele nu constituie zile în care este 
interzisă săvârșirea Parastaselor. 

e) În timpul Postului Mare nu se fac Parastase în zilele de rând 
(de luni şi până vineri inclusiv), în care se face Liturghia Daruri- 
lor mai înainte-sfinţite, deoarece Parastasul este legat de Liturghia 
deplină sau normală (a Sfântului loan sau a Sfântului Vasile), care 
în timpul Postului Mare nu se săvârşeşte decât sâmbăta și duminica, 


la sfârșitul Liturghiei cele patru Tropare funebre: „Cu duhurile drepţilor...” şi celelalte (vezi 
Hpuepoioyiov, 1960, Atena, 1959, p. 92). 

9 Vezi capitolul Zilele pentru pomenirea generală a morților, din cursul anului 
bisericesc ortodox, in Pr. Ene BRANIȘTE, Liturgica generală, cu notiuni de artă bisericească, 
arhitectură şi pictură bisericească, vol. |, Ed. Basilica, București, 2015, p. 399. Cf. Pr. Nicolae 
D. NECULA, „Soroacele de pomenire ale morţilor”, în vol. Indrumări misionare, Ed. Insti- 
tutului Biblic și de Misiune al Bisericii Ortodoxe Române, București, 1986, pp. 746-750. 
Ziua corectă pentru aşa-numitele Paști ale blajinilor este luni după Duminica Tomei, adică 
prima zi în care se pot săvârși parastase. 

2 Vezi Canonul 11 din cele disciplinare atribuite Sfântului Nichifor, patriarhul Con- 
stantinopolului, la ]. PrrRA, Juris ecclesiastici Graecorum historia et monumenta, vol. LI, 
Roma, 1848, p. 326; Îndreptarea Legii, glava 162, alin. 2, p. 169; articolul 169 din Nomo- 
canonul slav în 228 titluri; Molitfelnic, Bucureşti, 1832, p. 483, și Bucuresti 1888, p. 562; 
? IAcov PUTNEANUL, Synopsis, lași, 1751, f. 44 v.; Prăvilioară, Bucureşti, 1781, f. 34 v.;; 
Învătătură de credință creștină ortodoxă, Ed. Institutului Biblic și de Misiune Ortodoxă, 
București, 2015, pp. 380-381. 

potrivit Canonului 49 al Sinodului din Laodiceea și Canonului 52 
al Sinodului Trulan. Toate soroacele care cad în zilele de rând din 
acest răstimp se amână pentru sâmbăta următoare. 


În zilele şi perioadele menţionate, morţii pot fi pomeniţi nominal 
numai în taină, la Proscomidie şi la Anaforă, iar în celelalte momente 
din cursul Liturghiei doar sub forma pomenirii generale (nu nominale) a 
morţilor (la ectenia întreită și leşirea cu Cinstitele Daruri). 


V.2.4. Despre sărindare 

În unele părţi, în afară de soroacele îndătinate pentru pomenirea 
morților, se face pomenirea nominală a unui mort (sau a unui pomelnic 
întreg de morţi) la 40 de Liturghii în şir, îndeosebi în primele 40 de zile 
după moartea cuiva, precum ne îndeamnă Sf. Simeon al Tesalonicului 
să facem?!. Lucrul acesta se face mai ales în mânăstirile şi la catedralele 
chiriarhale, unde Sfânta Liturghie se săvârşeşte aproape zilnic. Acest fel 
de pomenire se numeşte în popor sărindar (de la cuvântul din greaca 
modernă 1] oapavrapiă — un grup de 40, sl. copok) sau (prin Ardeal) şi 
saracustă (de la reooapakooTn hutpa - a patruzecea zi) şi se întemeiază 
pe credinţa populară că în a 40-a zi de la moarte, după ce sufletul mortu- 
lui a străbătut Vămile Văzduhului și a vizitat Raiul şi Iadul, se înfățișează 
la judecata particulară, pentru a i se hotări soarta provizorie până la jude- 
cata din urmă?%, soartă care se poate ușura, prin mijlocirile şi milosteni- 
ile făcute de cei vii în folosul morţilor. La sfârşitul celor 40 de Liturghii 
se face Liturghie cu Parastas și se pomenesc toate pomelnicele, ceea ce în 
popor se numeşte dezlegarea sărindarelor, însoţită uneori de Aghiasmă 
mică și masă de obște pentru praznic”. 


21 Despre sfărșitul nostru, cap. 369-370, pp. 248-249; cf. Pravila lui Matei Basarab 
(Îndreptarea Legii), glava 160, pp. 166-168; Pl. pe MEESTER, Rituale benedizionale bizantino, 
pp. 117-118. 

* Pravila lui Matei Basarab, glava 162; MITROFAN DIN KONEWETS, Viaţa repausaților 
noștri, pp. 29-31; cf. + NICODIM MUNTEANU, Cuvântări liturgice, p. 410. 

% Pr. D. LUNGULESCU, Manual de practică liturgică, pp. 191-192. Se pot da sărindare 
şi pentru cei vii, de obicei cu prilejul unui eveniment mai important din viaţa parohiei, ca 
în cazul sfințirii unei biserici sau a unei fântâni, ori când vine preot nou în sat. 

Tot un fel de sărindar sunt şi așa-numitele capete sau căpețele, 
obișnuite în unele părţi (în special, în Muntenia). Se aduce, la biserică 
sau direct la mormânt, spre pomenirea mortului, o colivioară, un colac 
sau covrig mai mare (numit căpețel), puţin vin şi lumânare. Preotul face 
Parastasul pe scurt (frisaghionul) şi stropeşte mormântul cu vin. Aceste 
pomeniri se fac prin Moldova în primele 40 zile după moarte, iar în 
alte părţi în Postul Mare, timp de 40 zile la rând”; sfârşitul acestora se 
numeşte dezlegarea Păresimilor şi se face, prin unele parohii, în Sambăta 
lui Lazăr, prin altele în Joia Pătimirilor, în Sâmbăta din Săptămâna Lumi- 
nată ori luni și marţi după Duminica Sfântului Apostol Toma (la Paştile 
„Blajinilor” sau al morţilor). 

La unele biserici parohiale se mai obișnuiește a se face pomenirea 
individuală neîntreruptă a morţilor la toate Liturghiile din cursul unui an 
bisericesc, ceea ce în unele părţi (nordul Moldovei) se numeşte parusie 
(de la cuvântul grecesc mapovoia - prezență, a sta cuiva neîntrerupt în 
ajutor)”. 


V.2.5. Dezgroparea osemintelor 

În timpul din urmă s-a încetățenit prin unele părți ale Bisericii noas- 
tre obiceiul sporadic de a se dezgropa osemintele morţilor la șapte ani 
după moarte — când corpul a putrezit deplin şi când încetează pomenirea 
anuală a mortului - şi de a li se face Panihida și Parastasul (unii fac din 
nou Slujba Înmormântării), pentru a fi înhumate din nou, fie în același 
mormânt, fie în altă parte. 

Vechile Pravile interziceau categoric exhumările”* ori le îngăduiau 
numai cu știrea și dezlegarea chiriarhului locului””. Ele au devenit astăzi 


mai dese, mai ales în cimitirele din oraşe, cu locuri de înmormântare 


4 lerod. FIRMILIAN, Carte de rugăciuni, Bucureşti, 1937, pp. 171-173. 

5 Pr. V. MITROFANOVICI, Liturgica Bisericii Ortodoxe, pp. 904-905. 

* Pravila mare (Îndreptarea Legii), glava 138. Cf. Răspunsurile Patriarhului Ecume- 
nic Nicolae III Gramaticul, la M. GHEDEON, Kavwvrkai Grarăteic, vol. |, p. 9. 

*7 + NIFON RUSAILĂ (Mitropolitul Ungrovlahiei), Manual de Pravilă bisericească, 
Bucureşti, 1854, p. 128; Aghiasmatar, Bucureşti, 1854, p. 128: „Nimeni să nu îndrăznească 
a face dezgropari de oase de răposaţi, fără știrea și dezlegarea chiriarhiei eparhiei, nici a 
îngropa morți prin biserici”. 

pe şapte ani, în care, după împlinirea termenului de şapte ani, trebuie 
îngropaţi alți morţi; sunt, de asemenea, permise, cu autorizaţiile nece- 
sare, atunci când este vorba despre transportarea unor oseminte pentru 
a fi reînhumate în alt loc decât cel al înmormântării iniţiale (pentru cei 
care au murit şi au fost înmormântați în călătorie, departe de locul de 
origine, soldaţii morţi pe câmpul de război). În toate aceste cazuri, ose- 
mintele dezgropate se spală cu vin, se ung cu untdelemn (eventual de la 
Maslu) şi, fiind așezate într-un sicriu mic ori într-un sac, se aşază la loc 
în mormânt, alături de sicriul noului mort, ori sunt transportate la locul 
unde urmează să fie reînhumate, făcându-li-se acolo slujba Parastasului 
ori Panihida mică pentru morți”. 

În niciun caz nu se vor face exhumări de oseminte nejustificate de 
motive serioase şi nu se va face slujba înmormântării în cazurile în care 
astfel de exhumări sunt îngăduite. 


2% În vechile manuscrise grecești și în unele filade grecești mai noi există rânduieli spe- 
ciale de slujbă pentru astfel de ocazii (cf. P. pe MEESTER, Rituale benedizionale bizantino, 
pp. 147-148). 

„Săvârşirea Sfintei Liturghii este lucrarea 
cea mai înaltă pe care o poate săvârşi preotul în 
cadrul misiunii lui sacramentale. [...] În timpul 
slujirii Sfintei Liturghii, preotul vine în contact 
nemijlocit cu însuşi Sfântul Trup şi Sânge al 
Domnului, pe care el îl atinge, îl poartă în mâini 
şi îl consumă sau îl împarte credincioșilor. [...] 
De aceea, toată viaţa preotului ar trebui să fie o 


continuă pregătire şi mulțumire pentru Sfânta 
Liturghie, a cărei săvârşire constituie cea mai 
înaltă vrednicie cu care Dumnezeu a cinstit pe 
oameni”, 


Pr. prof. dr. Ene BRANIȘTE 


